
AN  ROIMH-RADH. 


Cha  b'  auu  air  son  dhaoiue  fòghluimt*  a  sgriobhadh  an  Eachd- 
raidh  a  leauas,  ach  air  sou  dhaoine  neo-fhòghluimte.  _  Cha  'n  'eil 
au  t-ùghdar  a'  gabhail  air,  aon  chuid  comasan  neo-àbhaisteach  àrd, 
no  eòlas  neo-àbhaisteach  farsuing,  a  thoirt  a  dh'  ionnsuidh  na 
h-oibre.  Agus  mar  sin,  cha  ruig  an  leughadair  fòghluimte  leas  a 
ghealltuinn  dha  fèin  gu  'm  faigh  e  mòran  innte  nach  'eil  ri  'fhaot- 
ainn  'an  Eachdraidhibh  Beurla  na  rioghachd,  nach  'eil  tearc  'an 
àireamh.  Ach  cha  ruigear  a  leas,  air  a  shon  sin,  leth-sgeul  sam 
bith  a  ghabhail  air  son  na  h-oidhirp  so  a  thoirt  air  luchd  labhairt 
ar  càuain  a  shoilleireachadh  'an  eòlas  air  nithibh  a  bha,  mar  a 
dh'  fheumas  sgriobhadaireau  Beurl'  a  dheanamh,  aig  nach'eil  rùm 
air  fhàgail  gu  sgriobhadh  mu  ni  sam  bith  air  nach  deachaidh  mòran 
a  sgriobhadh  cheana.  'Si  so  a'  cheud  oidhirp  a  thugadh  air 
Eachdraidh  Alb'  o  thoiseach  gu  deireadh  a  chur  a  mach  'an  seana 
chànain  na  dùthcha.  Agus  mar  sin,  ged  a  bhiodh  mì-fhoìrfeachd 
timchioll  oirre,  mar  gu  bheil,  'scòir  giùlau  ni's  suairce  le  sin  na 
dheantadh  le  mearachdaibh  an  luchd  seanchais  a  thig  'n  ar  dèigh. 

Bha  trì  nithe  àraidh  air  an  cumail  's  an  amharc  ann  an  sgriobh- 
adh  na  h-Eachdraidh  so,  a  bha  mar  shnàthainn-riaghailt  air  gach 
mìr  fa  leth  dhi  mar  a  bha  i  'dol  air  aghart.  1.  I  bhi  firinneach. 
2.  I  bhi  goirid.  3.  Uiread  's  a  ghabhadh  deanamh  a  bhi  air  a 
dheinneadh  innte.  A  measg  gach  seanchais  eil'  a  bhiodh  feumail. 
'us  taitneach  'an  Eachdraidh  Ghàelich,  mheasadh  iomchuidh  beag 
no  mòr  a  chur  innte  mu  'n  Fhèinn.  Agus  a  rèir  sin  bha  'm  focal 
sin,  a  tha  nah-uile  Gàel  cleachdta  ri  'chluinntinn  o  's  cuimhne  leis, 
air  a  chur  sios  mar  thiodal  aon  de  na  caibdeilean,  faisg  air  an 
toiseach.  Ach  au  dèigh  morau  dioghluim  'us  rannsachaidh  a 
>  dheanamh  anns  gach  àit'  'an  saoileadh  neach  a  bhitheadh 
eòlas  air  seanchas  nan  amau  ud  ri  'fhaotainu,  b'  èigin  a'  chuid 
bo  de  'n  ghnothuch  a  leigeadh  seachad.  Agus  mar  is  mò  leughas 
neacU  sam,  bith  de  egriobhaidhean,  jxm  Sasunnach  'suaa  GaU 

Albannach  rou  thimchioll  na  Fèinne  'sann  ìs  soilleìre  bhios  e  dha, 
gu  bheil  iad  a'  deanamh  na  's  urrainn  iad  gus  an  tuilleadh  dorch- 
adais  'us  troimhe  chèil'  a  chur  air  a'  chuid  ud  de  eachdraidh  ar 
dùthcha;  agus  mur  meas'  an  aou  mu  dheireadh  dhiubh  sin  a 
sgrìobh  na  càch  uile,  cha  'n  fhearr  car.  Ma  shàmhlaichear  luchd- 
rannsachaidh  eachdraidli  nan  liunean  ud  ri  muinntir  'n  an  suidh' 
ann  am  bàt',  ngus  le  gloinneachaibh  amhairc  a'  sealltuinn  air  a' 
ghrunnd  a  tha  fopa,  iomadh  aitheamh  air  doimhne — fear  ag  ràdh 
gur  grunnd  shgeach  'us  gainmheach  a  th' ann, 's  fear  eile  gur  e 
th'  ann  grunnd  clachach  no  creagach — 's  e  na  gheibh  iad  de  chòmh- 
nadh  o  na  Sasunnaich  's  o  na  Goill  Albannach,  gu  bheil  sgaoth 
dbiubh  sin  a'  tighinn  le'n  cuid  bhàtaichibh  beag'  'us  mòra  gus  na 
h-uile  gluasad  is  urrainn  iad  a  chur  air  a'  mhuir,  agus  an  solus  a 
dhruideadh  a  mach  le  co  ro  lionmhor  's  a  tha  iad.  Cha  bu  mhieisd 
leinn  idir  seann  laoch  fhaieinn  a'  togail  a  chinn,  a'  toirt  air  falbh 
na  gloinn'  o  'shùil,  ag  èiridh  'na  sheasamh,  àgus  le  ùghdarras  'an 
aghaidh  nach  feudtadh  seasamh,  ga  'n  òrduchadh  sud  uil'  air  falbh 
•as  an  t-solus. 

A  rèir  na  h-uile  coslais  cha  'n  'eil  rian  eile  bu  luaith'  a  chuir- 
eadh  'n  an  tosd  na  h-uile  connspaid  'us  teagamh  mu  eachdraidh 
Taoibh  tuath  Alba  rè  na  h-ùin'  a  bha  na  Ròmhanaich  an  Ceann  a 
Deas  an  eilein,  na  gu'n  ruigeadh  luchd  rannsachaidh  air  eòlas  co 
mion  air  a'  Ghàelic,  sòanà  chainnt  na  dùthcha,  's  gu'm  b'urrainn 
iad  a  dhearbhadh  o'n  dòigh  'san  robh  i  air  a  labhairt  c'uin,  abha 
Oisean  a'  seinn,  agus  c'  uin  ablia  bàrd  sam  bith  eil'  a  dh'fheudar 
ainmeachadh,  roimhesan  no  'na  dhèigh,  a'  seinn. 

Anns  a'  chomh-dhùnadh,  dh'  iarradh  an  t-ùghdar  a  bhi  'g 
altrum  an  dòchais  gu  'n  tòir  mòran  de  chàirdean  na  Gàeltachd, 
nach  'eil  gu  h-iomlan  'an  urra  ris  a'  Ghàelic,  gnùis  do'n  oidhirp 
so  air  ar  luchd-dùthcha  'shoillseachadh  'an  eòlas  air  eachdraidh  na 
rioehachd;  agus  mar  sin  gu 'n  cuidieh  iad  le  bhi  'toirt  o  gach 
Gall  'us  coigreach  eile  fàth  a  bhi  ni  's  faid'  a'  tilgeadh  mar  athais 
air  na  Gàeil,  nach  cùm  iad  suas  litreachadh  'n  an  cànain  fèin;  ciod 
sam  bith  eil'  a  chumas  iad  suas. 

Glwcbo  an  Umh  h  dc'n  Mhaigli,  1SC7. 

CAIBIDEAL  I. 

EACHDRAIDH   NEO-SGRIOBHTA — CIONNUS   A   LEUGHAR   I. 

Cha  'n  'eil  e  comasach  a  dheanamh  a  mach  le  cinnteas  ciod  an 
t-àm  de  eachdraidh  an  t-saoghail  's  an  tàinig  daoine  do  na  h-eil- 
eanaibh  Breatunnach  an  toiseach.  Chaidh,  gu  dearbh,  mòran  a 
sgrìobhadh,  araon  'an  Alba  's  an  Sasunn  o  shean,  le  cuid  a  bha 
'gabhail  orra  'bhi  làn  fhiosrach  air  a'  phuinc  so,  agus  a  chaidh  co 
fada  ri  bhi  ag  innseadh  ainm  a'  cheud  righ,  no  na  ceud  ban-righ 
a  bh'  air  Alba.  Ach  tha  luchd-eachdraidh  ar  là-ne  'faotainn  a 
mach  gu  bheil  cantaisan  an  luchd-seanachais  ud,  le  beagan  criath- 
raidh,  a'  tuiteam  gu  làr,  seadh  nach  feudar  creideas  sam  bith  a 
thoirt  doibh. 

Gidheadh  cha'n-eil  aobhar  sam  bith  a  chur  an  teagamh,  nach 
tàinig  clann-daoine  gu  maith  moch  gu  bhi  ag  àiteachadh  tir-mòr. 
na  Roinn-Eòrpa,  ri  oirthir  na  fairge,  araon  air  an  taobh  sear  'y  aìr 
an  taobh  siar.     Bha  Noah  beò  350  bliadhna  an  dèigh  na  tuile; 
agus  tha  e  coslach  gu'n  robh  an  talamh  air  a  roinn  leis  eadar  a 
chuid  mac  's  an  sliochd  roimh  àm  a  bhàis,  ni  a  tha  Eber,  an  seath- 
amh  pears'  o  Shem,  a'  cur  'an  cuimhne  leis  an  ainm  a  thug  e  air  a 
mhac  fèin,  Peleg,  ged  nach  do  sgaoil  iad  o  chèile  gu  beagan  ùine 
an  dèigh  sin,  'n  uair  a  leig  iad   diubh   togail  Bhàbeil.      Chuir 
sliochd  Iapheifc,  an  dèigh  an  sgapaidh  a  bh'  an  sud,  an  aghaidh  air 
eileanaibh  nan  cinneach,  a  rèir  a'  chrannchuir  a  thuit  orra  roimhe 
sud.     Agus  o  nach  robh  leithid  de  ni  is  càbhlach  air  domhan 

'sna  h-amaibh  ud,  tlia  e  furasd'  a  chomh-dhunadh  gu'n  triall- 
adh  iad  air  an  socair  troimli  'n  Asia  Bheag,  ri  cois  na  mara,  'n  am 
buidhnibh  fo  na  cinn-fheadhna  a  roghnaich  iad  fèin,  gus  an  ruig- 
eadh  iad  an  caolas  ris  an  abrar,  Bosphorus,  eadar  an  Àsia  Bheag 
'san  Roinn-Eòrpa,  a  tha  co  cumhang 'an  cuid  de  àitibh  'sgu'm 
feudaclh  daoine  labhairt  r'a  chèile  o  gach  taobh  dheth  air  là  feath- 
ach.  Cha  bhiodh  doirbheadas  sam  bith,  eadhon  aig  a'  cheud  luchd- 
turuis,  ann  am  faigbinn  thairis  air  a'  chaolas  so.  Aon  uair  'sgu'n 
faigheadh  iad  cas  air  tìr  's  an  Roinn-Eòrpa,  dheanadh  iad  an  ath 
sgapadh ;  aon  bhuidheann  a'  dol  an  ear  ri  oirthir  na  Mara  Duibhe, 
's  an  ceann  beagan  ìiine  troimh  'n  dùthaich  gu  ceann  na  mara  sear, 
gus  an  ruigeadh  iad  a'  Ghearmailt  'us  Lochlain;  agus  a'  bhuidh- 
eann  eile  a'  leantuinn  rompa  ri  cois  Muir  Meadhon-tire,  troimh 
n  Ghreig  's  an  Eadailt,  gus  an  ruigeadh  iad  an  Spàinn  's  an 
Fhraing  'au  ùine  nach  biodli  fada;  nah-uile  ceum  ri  cois  na  mara. 
Nis,  'n  uair  a  bheirear  fainear  cia  co  luath  an  dèigh  Tùr  Bhabeil 
's  a  tha  luchd-eachdraidh  ag  innseadh  gu'n  robh  rìoghachdan  air 
an  suidheachadh  air  taobh  siar  na  Roinn-Eòrpa,  ri  cois  Muir 
Meadhon-tìre,  tha  e  sàbhailte  gu  leòir  a  ràdh  gu'n  robh  luchd-àit- 
eachaidh  air  taobh  tuath  na  Spàinn  's  na  Frainge,  mar  a  b'  fhad- 
alaiche  200  bliadhna  an  dèigh  na  h-oibre  ainmeil  a  bha  'n  sud. 
Agus  o  'n  a  tha  caolas  na  Frainge  co  cumhang  's  gu'n  deanadh 
eithear  glè  shuarrach  e  ann  an  greis  de  là  samhraidh,  cha  bhiodh 
iad  ùine  sam  bith  gu'n  tighinn  a  nall  a  dh'fhaicinn  ciod  an  seòrsa 
-dùthcha  'bha'n  sud  à  tuath  orra ;  agus  mar  sin  sgaoileadh  a'  chuid 
's  a'  chuid  o  cheann  gu  ceann  de'n  eilean,  's  o  thaobh  siar  an  eilein 
tarsuinn  gu  Eirinn.  Nis  ma  tha  'n  co-dhunadh  so  cothromach, 
bheireadh  e  dhuinn  mu'n  cuairt  do  dhà  mhìle  bliadhna  rè  an  robh 
luchd-àiteachaidh  'am  Breatunn,  's  gun  an  t-iomradh  is  lugha,  de 
nàdur  creideasach,  againn  air  cionnas  a  bha  iad  beò  ann,  no  ciod 
a'  ghnè  caitheamh  beatha  a  bh'aca.  Bu  linnean  dorch'  iad  sud 
da  rìreadh, — dorcha  's  na  h-uile  seadh — rè  an  robh  aon  ghinealach 
a'  siubhal,  's  ginealach  eile  a'  teachd  an  dèigh  a'  chèile,  mar  fheur  j 

na  machrach  no  mar  dhuilleach  nan  craobh,  gun  eadhon  beul-aith- 
ris  fèin  a  bhi  'tilgeadh  uiread  is  gath  soluis  leis  am  faiceamaid 
cionnus  a  bha  ar  sinnsearan  a'  caitheamh  am  beatha,  no  air  an 
jiaghladh,  agus  a  rèir  coslais,  nithe  gu  leantuinn  mar  so,  gus  mu 
dheireadh  thall  an  do  smuainich  an  t-Impire  Ròmhanach  air  tigh- 
ìnn  a  nall  a  dh'fhaicinn  cionnus  a  bha  dol  dòibh. 

2.  Ach  ged  nach'eil  aon  chuid  beul  aithris  no  eachdraidh  sgriobhta 
'toirt  cunntais  sam  bith  mu  cheud  luchd-àiteachaidh  nan  dùth- 
channa  so,  gidheadh  tha  daoin'  eòlasach  a'  fòghlum  ni  eigin  de  'n 
dòigh  bhi-beò  a  bh'aca  le  bhi  cladhach  anns  an  talamh.  Tha  luchd 
siubhail  fad  'us  farsuing,  air  muir  's  air  tìr,  ag  innseadli  an  dòigh 
z.  bh'  aig  Innseanach  neo-chàllaichte  cinn  a  tuath  America,  'an 
toiseach  na  linn  so,  mur  'eil  gus  an  là  'n  diugh,  air  gearradh  na 
craoibhe  dheth  am  bheil  e  'dol  a  dheanamh  Canù,  no  feum  sam 
bith  eile  timchioll  air  a  ghnè  ionaid-tàimh  a  th'aige.  Fadaidhidh 
c  teine  ri  bonn  na  craoibhe,  's  an  uair  a  bheir  e  làthrach  innte 
sgrìobaidh  e  'n  sin  air  falbh  le  'thuaigh-chloiche  na  bhios  air  a 
ghualadh  dheth  'n  chraoibh,  's  cuiridh  e  'n  teine  rìs  rithe,  's  bith- 
idh  mar  sin  greis  mu  seach  aige  ga  sgrìobadh  's  ga  losgadh,  gus  an 
tuit  i  le  'cudthrom  fèin.  Gabhaidh  e  'n  rian  ceudna  gu  'gearradh 
'san  fhad  iomchuidh, 'sanns  na  h-uile  car  eile  a  dh'fheumar  a 
dheanamh  timchioll  oirre  gus  am  bi  i  ullanih  air  son  an  uisge 
ghabhail  leatha.  Agus  's  ann  direach  mar  so  a  bha  seann  luchd- 
àiteachaidh  Bhreatuinn,  's  na  ceud  hnnibh,  a'  gearradh  an  cuid 
fiodha,  's  a'  deanamh  an  cuid  eithrichean.  Fhuaradh  eithear  beag 
mar  so  o  cheann  tearc  bhliadhnachan  air  taobh  deas  amhuinn 
Chluaidh,  'n  uair  a  bha  iad  a'  cladhach  air  son  port  Ghlascho 
fharsuingeachadh.  Tha  i  air  a  cladhach  a  mach  à  aon  mhaide 
daraich,  le  teine  's  le  tuaigh  chloiche,  mar  a  tha  na  comharraidh- 
ean  a  tha  oirre  gus  an  la  n  diugh  a'  dearbhadh.  Fhuaradh  mòran 
-eithrichean  eile  cosmhuil  rithe  so  'an  àitibh  eile  de  Alba,  co 
maith  is  timchioll  air  Glascho.  Bha  'n  seana  Bhreatunnach  mar 
an  ceudna  a'  cleachdadh  an  inneil  ud  mar  thuaifjh-chatha.  Fhuar- 

adli  o  cheaun  ghreis  cisto-laidhe  de  chloich,  air  nach  robh  obair 
ghrinn,  fo  chàrn  mòr  ann  am  monadh,  'an  ceann  a  deas  Alba.  Anns 
a'  chiste  bha  cnàmhan  duine  de  mheudachd  neo-chumanta.  Bha 
aon  d'a  ghàirdeanan  ach  beag  air  a  sgathadh  o'n  ghualainn.  Bha  . 
pronnag  de  chloich  glè  chruaidh  a'  leantuinn  ris  a'  chnàimh 
sgaithte.  Thugadh  am  buille  a  rinn  an  obair  ud  le  tuagh  chloiche. 
'Nuair  a  sheall  am  fear  a  bhuadhaich  's  a'  chòmhrag  air  a  thuaigh 
chatha  an  dèigh  dol  dachaidh,  chunnaic  e  gu'n  robh  i  gu  maith. 
cabach  leis  an  sgealb  a  dh'fhalbh  as  a  faobhar.  Tha  'n  sgealb  ud 
a'  tighinn  an  àird,  an  dèigh  mìltean  bliadhna  dhol  seachad,  a 
dh'innseadh  a  seanachais  fein.  Tha  mar  an  ceudna  cinn  shaigh- 
dean  a  bha  air  an  gearradh  à  ailbhinn  dheirg  aig  a'  chrann-treabh- 
aidh  'g  an  dùsgadh  suas  'an  iomadh  àite  dheth  'n  dùthaich.  Tha 
iad  'an  cuid  de  àitibh  co  lìonmhor  's  gu  bheil  e  soilleir  gu  'n  do 
choinnich  cuid  de  na  treubhan  a'  chèile  gu  còmhrag  air  an  làth- 
raich.  Tha  mar  an  ceudna  cinn  shleaghan,  'us  sgeanan  ailbhinn 
'g  am  faotainn  's  an  talamh  o  àm  gu  h-àm  'an  caochladh  àitibh 
de'n  dùthaich.  Their  seanachaidhean  an  Linn  Chloiche  ris  na 
h-amaibh  ud  's  an  robh  ar  sìnnsearan  a'  gnàthachadh  uidheam  'us 
armachd  chloiche.  Nis  cha  'n  urrainnear  a  thighinn  ach  gu  aon 
èho-dhuriàdh  a  thaobh  an  lòin  a  bha  iad  a'  cleachdadh  'sna 
h-amaibh  ud.  Ge  b'e  sam  bith  deargadh  a  dheanadh  an  tuagh 
no  'n  t-sleagh  a  bha  'n  sud  air  feòil,  cha  deanadh  e  dad  sam  bith 
air  tionndadh  talmliainn  leò,  no  leis  a'  mhaide  dharaich  air  am 
mò  a  b'  urrainn  e  a  chur  de  f  haobhar ;  's  mar  sin  gur  i  cleiteag 
glè  bheag  fearainn  a  bhiodh  aig  an  tuathanach  bu  dìchiollaiche 
'n  am  measg,  's  mar  bu  trice  nach  biodh  iad  a'  strì  ri  fearann  idir, 
ach  gu  h-iomlan  an  urra  ri  measaibh  fiadhaich  nan  craobh,  's  na 
ghlacadh  iad  de  iasg  air  aimhniclubh,  bliochd  'us  buannachd  eile 
an  cuid  sprèidhe,  's  feudaidh  e  bhi,  ni's  mò  na  riù  sud  uile,  eun- 
achd  'us  fiadhach  nam  beann.  Agus  mar  a  bha  mòran  de'n  dùth- 
aich  còmhdaichte  le  coille  o  shliabh  gu  sàl,  's  nach  robh  an  luchd- 
àiteachaidh  ro  lìonmhor,  bhiodh  an  t-sitheann  gu  maith  pailt. 

3.  Ach  ri  ùine  thàinig  na  treubhan  borb  ud,  air  dhòigh  air 
chor  eigin,  gu  eòlas  fhaotainn  air  miotailtibh  dheth  am  b'  fhusadh 
armachd  a  dheanamh  na  clach  ailbhinn.  Bha  na  miotailtean,  bog 
'us  cruaidh,  tàireil  'us  prìseil,  'am  pailteas  's  an  talamh  fo  'n  cos- 
aibh.  'S  ann  air  a'  chuid  bu  bhuige  dhiubh  a  fhuair  iad  eòlas 
an  toiseach,  stàin  agus  copar,  a  tha  iad  fèin  co  bog  's  nach  dean- 
adh  iad  armachd  sam  bith.  Ach  an  uair  a  mheasgaichear  le 
chèil'  iad  'an  tomhas  àraidh,  ni  iad  stuth  ris  an  abrar  pràis,  a  tlia 
gu  maith  cruaidh,  's  a  ghabhas  geurachadh.  B'e  'n  ceud  cheum 
agliartais  a  rinn  iad  gu  càllachadh  so  fhaotainn  a  mach,  agus  e 
sgaoileadh  nam  measg.  Le  tuagh  de  'n  mhiotailt  so  dh'fheudadh 
an  seana  Blireatunnach  dol  do'n  choille,  's  na  thogradh  e  'ghearr- 
adh  de  chraobhan,  's  am  feum  a  thogradh  e  dheanamh  dhiubh. 
Agus  gun  teagamh  bha  bhuil,  araon  air  an  àitibh  còmhnuidh, 
's  air  an  cuid  fearainn.  '  An  àite  nan  tighean  fo  thalamh  's  an 
robh  iad  a'  còmlmachadh  rè  a'  gheamhraidh  fhad  's  a  mhair  an 
.JLinn  Chloiche,  tha  iad  a  nis  a'  deanamh  thighean  is  fearr,  'sa 
deanamh  àirneis  tighe,  'us  nithe  eile  ni's  comhfhurtaile.  An  àit' 
a'  chòmhdaich  de  bhian  nam  fìadh,  'us  bheathaichean  eile,  ris  an 
robh  iad  cleachdta  n  >imhe  sud,  tha  iad  a  nis  a'  deanamh  innealan 
càrdaidh,  sniomh,  'us  figheidh  eudaichean,  's  ged  nach  biodh  iad 
gld  mhìn,  a  bha  comhfhurtail  gu  leòir  'an  coimeas  ris  na  nithibh 
a  bh'  aca  's  na  h-amaibh  a  dh'fhalbh.  Gheibheadh  na  mnathan 
uaisle  nis  pailteas  de  phrìneachan  umha  gus  am  brat  a  cheangal 
umpa,  'an  àite  nam  prìneachan  adhairc  leis  am  biodh  iad  a'  ceangal 
.na  tonnaig  mu'n  guailnibh  roimhe  sud.  Aon  uair  's  gu'n  d'fhuair iad 
eòlas  idir  air  na  miotailtibh  bha  iad  a'  deanamh  aghartais  chabh- 
.  agaich  ann  a  bhi  'g  iunnsachadh  feum  a  dheanamh  dhiubh.  Feud- 
aidh  e  bhi  gur  ann  o  choigrich  a  fhuair  iad  an  ceud  seòladh  mu 
thimchioll  nam  miotailtean.  Tha  fios  gu'n  robh  luingeas  Thiruis, 
'us  taobh  's  ear  Africa,  a'  ceannach  stàin  'an  ceann  a  deas  Shasuinn, 
àireamh  linntean  mu'n  tàinig  coigreach  sam  bith  an  rathad  air  los 
.Breatunn  a  cheannsachadh.    Theirear  an  Linn  Phràis  ris  an  ùin'  a 

bha  iad  a'  deanamh  gnotlmich  leis  a'  mhiotailt,  mu'n  d'fhuair  iad. 
eòlas  air  an  iarrunn  a  leaghadh. 

4.  Cha  'n  fhaod  teagamh  sam  bith  a  blii  a  thaobh  na  h-aid- 
mheil  a  bha  aig  seann  luchd-àiteachaidh  nan  eileanan  Breatunn- 
ach.  B'  i  'n  aidmheil  Dhruidheach  a  bha  na  Ceiltich  Phàganach  uile 
a'  leantuinn  anns  gach  àite  de'n  Roinn-Eòrpa  's  an  robh  iad,  araort 
air  tir-mòr  'sanns  na  h-eileinibli.  Agus  b'  i  sin  an  aidmheil  a  bha. 
aca  'an  Alba  mu'n  do  sgaoil  an  creidimh:  Criosduidh  ann.  Tha 
cuid  de  luchd-eachdraidh  ag  ràdh  gu'n  robh  na  Druidhich  air  an 
roinn  'n  an  trì  òrduighibh ;  an  ceud  òrdugh,  na  sagarta ;  an  dara 
òrdugh  na  Feallsanaich,  no  daoine  glicej;  an  treas  òrdugh  na  Barda. 
Ach  's  e  's  coslaiche,  ged  a  bha  àit'  aig  an  dà  òrdugh  so  mu  dheir- 
adh  'n  am  measg,  gu'm  b'  iad  na  sagarta  a  mhàin  na  Druidhich,. 
an  làn  sheadh  an  ainme.  Cha  'n  urrainnear  dad  a  ràdh  le  cinn 
teas  mu  thimchioll  theagasgan  nan  Druidheach  air  son  an  aobhair 
so,  nach  do  chuireadh  focal  diubh  'an  sgrìobhadh  riamh.  Cosmhuil' 
ris  na  cinnich  iodhal-aorach  uile  a  bha  'bonntachadh  an  aidmheil 
air  sgeulachdaibh  a  dhealbhadh  gu  h-innleachdach,  bha  iad  a^ 
cumail  an  teagasgan  co  dìomhair  'sa  ghabhadh  deanamh.  -Cha  'n 
f heudadh  neach  air  bith  dad  fhaotainn  a  mach  mu'n  timchioll  ach. 
òrdugh  nan  sagartan  a  mhàin  :  seann  sagarta  ga  'n  iunnsachadh  do 
shagartaibh  òg,  a  dh'f heumadh  càireamh  bhliadhnachan  a  thoirt  air 
clo-bhualadh  air  an  cuimhne  na  dreabhlainn  ud  nach  feudadh  iad 
a  chomh-pàirteachadh  ri  neach  sam  bith  nach  biodh  dheth  'n  òr- 
dugh  fèin.  Ach  ged  nach  'eil  dad  sgrìobhta  mu  an  teagasgan,. 
tha  ni's  leòir  sgrìobhta  mu'n  gnìomharaibh  o  'm  feudar  nàdur  an' 
teagasgan  a  bhreithneachadh.  Bha  'n  aidmheil  Dhruidheach,  cos- 
mhuil  ris  gach  aidmhell  a  bha  aig  cinnich  fhiata  an  t-saoghail,  'na 
h-ai'dmhiel  fhuiltich,  ahi-tighearnail.  Bhiodh  iad  ag  iobradh 
dhaoin'  air  an  altairibh  d'  an  diathaibh  brèige.  Bhiodh  iad  a" 
deanamh  fiosachd  o'n  dòigh  'an  sruthadh  an  fhuil  as  an  lot  art 
dèigh  an  sgian  a  chur  ann,  agus  o  'n  chràdh-chrith  a  bhiodh  a' 
tighinn  air  an  neach  a  lotadh  gus  am  basaicheadh  e.     Mar  bir 

trice,  ged  nach  b'  ann  a  ghnàth,  's  ann  ri  ciontaich,  a  bha  rèir  an 
lagh'  air  an  dìteadh  gu  bàs,  a  bhiodh  iad  a'  buntainn  mar  so.   Cha 
robh  teampuill  idir  ac'  air  son  aoraidh.     Bha  a'  ghnè  aoraidh    a 
bh'  aca  's  an  deas-ghnàthaidhean  air  am  frithealadh  's  an  achadh 
fhosgailte.    Ach  bhiodh  àitean  sonruicht'  ac'  air  son  aoraidh,  anns 
an  robh  buailtean  air  an  deanamh  de  chlachaibh  mòr'  air  an  cur 
nan  seasamh'san  talamh.     Bha  cuid  diubh  sin  bu  mhò  na  chèile; 
'stha  àireamh  mòr  dhiubh  gus  an  diugh,  faisg  air  a  bhi  co  slàn 
's  a  bha  iad  riamh,  air  feadh  eileanaibh  'us  tìr-mor  na  Gaeltachd 
Mar  bu  trice  's  ann  a  measg  nan  craobhan  daraich  a  bhiodh  an  doir- 
eachan,  far  am  faighteadh  craobhan  daraich.    Bha  'chraobh  dhar- 
aicli  'na  h-aon  de'n  cuspairean  aoraidh.     Bha  mòr  ùghdarras  aig 
na  sagartaibh  thairis  air  an  t-sluagh  anns  gach  treubh  fa  leth. 
B'  iad  na  sagarta,  araon  luchd-deanamh  's  luchd-frithealaidh  an 
lagha.     Cha  bhiodh  e  tearuinte  do  dhuine  sam  bith,  àrd  no  ìosal, 
cur  an  aghaidh  am  focail  no  an  reachd-san.    INTa'n  iomsgaradh  iad 
duine  o  an  comunn,  bu  co  maith  dha  bhi  marbh  fèin  'sa  bhi  beò. 
B'  eagalach  an  nì  do  dhuin'  eile  teine  no  uisge  a  thoirt  do'n  neach. 
d'an  do  thoirmisg  an  sagart  na  nithe  sin,  no  fasgadh  no  caoimh- 
neas  air  bith.     B'  iad  na  sagarta  mar  an  ceudna  luchd-rèiteach- 
aidh  ghnothuichean  eadar  na  treubhan  fa  leth  's  na  rioghachdan 
'an  dèigh  cogaidh.     Bhiodh  an  t-àite  no  an  dreuchd  a  b'urram- 
aiche  ac'  a  measg  gach  trèibh  no  dùthaich  's  an  robh  iad.     Bha 
iad  ag  aoradh  do  àrd-dhia,  riaghlair  an  t-saogliail.     Fo  'n  ainm 
Bel  bha  iad  ag  aoradh  do'n  ghrein,  a  bha  'na  dia  iocshlaint  aca, 
a  chionn  gur  h-ann  le  teas  na  grèine  a  tha  na  luibhean  a'  fàs. 
Bha  dia  cogaidh  aca,  's  dia  malairt,  'us  dia  deas-bhriathrachd  'us 
bàrdachd.     Tha  e  coslach  gur  h-ann  's  an  àird  an  ear  a  dh'eirich 
a'  ghnè  aidmheil  so  an  toiseach;  oir  tha  luchd-eachdraidh  ag  inn- 
seadh  gur  h-e  'm  focal  Greugach,  Drus,  a  tha  'ciallachadh,  craobh- 
dharaich,  freumh  an  ainme,  Drui  no   Druidh.      Anns  an  Uilioc 
bha  iad  a'  faicinn  samhladh  neo-bhàsmhoireachd — bhiodh  ise  fo 
bhlàth  an  uair  a  bhiodh  nàdur  gu  h-iomlan  seargta,  agus  a  thaobh 

coslais  marbh.  Cha  ghearradh  iad  uair  sam  bith  i  ach  air  an 
t-seathamh  là  de  aois  na  gealaich.  Sgathadh  aon  sagart  'an  trus- 
gan  geal  o'n  chraoibh  i  le  coran  òir,  's  bhiodh  sagartan  eile  a'  cum- 
ail  brat  geal  gus  a  glacadh  co  luath  'sa  thuiteadh  i ;  oir  bha  iad  a' 
smuaineachadh  nam  buineadh  i  idir  do'n  talamh  gu  'n  cailleadh  i 
'feartan.  Bha  mar  an  ceudna  an  ais-innleachd  ris  an  abrar  an 
sgoil-dubh  'nam  measg;  'scha'n  'eil  teagamh  air  bith  nach  robh 
iad  'ga  chleachdadh  cuideachd.  'S  ann  a  chionn  gur  ann  acasan  a 
thòisich  e,  's  gur  iad  bu  trice  a  bha  'g  a  chleachdadh,  a  theirear 
druidheachd  ris  'n  ar  cànain-ne,  's  e  sin  cleasachd  nan  Druidhean. 
Feudaidh  e  bhi  gu'n  do  ghabh  iad  aon  leasan  o'n  diadhachd  fhir- 
innich  dheth  an  d'  rinn  iad  am  feum  fèin,  ]e  bhi  'teagasg  do  'n 
t-sluagh  gur  sìth  'us  sonas  a  gheibheadh  iad  'an  dèigh  am  bàis. 
'S  an  aimsir  is  ro  shine  rè  na  Linn  Chloiche  bha  treun-laoicha'chath 
air  an  adhlacadh  le  'n  innealaibh  cogaidh  slàn,  a'  ciallachadh  gu'n 
robh  iad  gu  bhi  'cogadh  's  a'  sealgaireachd  'an  saoghal  nan  spiorad, 
mar  an  so.  Ach  an  dèigh  sin,  rè  na  Linn  Phràis,  thàinig  iad  gu 
fohi  'gan  adhlacadh  le'n  armaibh  air  am  briseadh,  a'  ciallachadh 
gu'n  robh  iad  gu  fois  a  ghabhail  tuilleadh.  Ach  cha  'n  urrainn  a 
bhi  againn  ach  barail  co  dhiubh  is  iad  na  sagarta  Druidheach  a 
thug  gus  an  atharrachadh  beachd  so  iad  no  nach  iad,  a  chionn  gu 
bheil  eachdraidh  na  tosd  air  a'  phuinc. 


CAIB.  II. 

TIGHINN  NAN  ROaLHANACH. 

Anns  a'  bhliadhna  55  R  C.  thàinig  an  duine  comharraichte  ud, 
lulius  Cesar,  Impire  na  Ròimh,  gu  oirthir  a  deas  Bhreatuinn  's  an 
àite  ris  an  abrar  Cent,  le  càbhlach  lionmhor  (ceithir-fichead  long) 
pir  bòrd  an  robh  àireamh  mòr  shaighdearan.  Air  feasgar  là 
iraidh,  'am  mìos  meadhonach  an  Fhoghair,  dhlùthaich  e  ris  an 
iaearann;  'smarbha  muinntir  na  tìre  'faicinn  nam  brataichean 
i-òuihanach  a'  snàmh  'sa'  ghaoith  o  chrannaibh  nan  luingeis,  bha 
iad  ag  aithneachadh  nach  bu  shìth  no  càirdeas  a  bh'air  aire  nancoig- 
reach.  Chrioslaich  gach  fear  air  a  chuid  armachd,  's  thug  e  aghaidh 
air  a'  chladach  co  luath  'sa  dheauadh  a  chasan  e ;  's  'nuair  a  bliuail 
an  luingeas  an  sròn  air  tìr  bha  'mol  còmhdaichte  le  saighdearaibh 
Breatunnach,  rùnaichte  nach  faigheadh  na  h-eilthirich  ud  coth- 
rom  an  cas  a  chur  air  tir.  Steall  Cesar  air  am  feadh  fras  chlachan 
mòra  as  na  h  innealaibh  cogaidh  a  bha  na  Ròmhanaich  a'  gnàth- 
chachadh  air  son  briseadh  bhallachan  ann  an  teinne.  Rinn  so 
oeagan  sgaoilidh  air  an  fheadhainn  a  bh'air  a'  mhol,  ach  cha  do 
ìabh  iad  eagal  no  teicheadh.  Fadheòidh  leum  fear-iomachair 
brataich  an  deicheamh  legion  do'n  mhuir,  a'  glaodhaich,  "Lean- 
aibh  mi,  a  chompaidhean,  mur  maith  leibh  'ur  bratach  fhaicinn 
air  a  glacadh!"  Air  cluinntinn  so  do  na  saighdearan  cha  chum- 
adh  iad  orra  fèin  ni  b'  fhaide ;  leum  gach  fear  a  mach  dìreach 
r.jimhe,  's  chuin  e  'aghaidh  air  tìr.  Ach  chaidh  na  Breatunnaich 
a  xnach  gu'n  leasraidh  g'an  coinneachadh ;  bhuail  iad  air  a'  chèile 
'an  sud,  's  chaidh  am  muir  a  dheanamh  dearg  leis  na  dhòirteadh  de 
fhuil  's  a'  cheud  fhàilteachadh  a  rinn  iad  air  a  chèile.  Ach  le  cuid- 

eachadh  nan  crann-tabhuillair  bòrd  nan  luingeas,  agusle  lìonmhoir- 
eachd  an  àireamh  a  bh'ann  diubh  (10,000)  fhuair  na  Ròmhanaich 
gu  tìr  tioram ;  chaidh  iad  an  òrdugh,  's  chuir  iad  an  ruaig  air  na 
bha  làthair  de  na  Breatunnaich.  Tha  eachdraidh  ag  innseadh  gu'n 
robh  armachd  nam  Breatunnach  's  an  àm  ud  co  maith  ri  arm- 
achd  nan  Ròmhanach  fèin.  Tlia  e  coslach  gu'n  robh  iad  air  eòlas 
fhaotainn  air  an  iarrunn  greis  roimhe  sud,  oir  bha  armachd  iarr- 
uinn  'an  làimh  na  h-uile  fìr,  'us  innealan  eile  de  iarrainn  ri'm 
faicinn  'sgach  àite.  Ach  bha  na  Ròmhanaich  a'  buadhachadh 
orra  's  na  h-uile  blàr  suidhichte  a  chuir  iad  riù,  a  chionn  gu'n 
robb  iad  ni  b'iunnsaichte  'an  cleasaibh  an  airm,  's  nach  robh  na 
treubhan  Breatunnach  a'  dol  'an  guailHbh  a  chèile  air  son  cur  an 
aghaidh  an  nàmhaid,  ach  gach  aon  fa  leth  dhiubh  ag  oidhirpeach- 
adh  iad  fein  a  dhion  'n  uair  thigeadh  an  nàmhaid  air  am  niuin. 
Mar  so  ghabh  na  Eòmhanaich  air  an  aghaidh  gus  an  d'  ràinig  iad 
faisg  air  an  àit'  an  robh  'chrioch  eadar  Sasunn'us  Alb'  an  dèigh  sud.. 
Thog  iad  sreath  dhaingnichean  'an  sin  o  mhuir  gu  muir  tarsuinn 
na  dùthcha.  Bu  inhor-roinn  Ròinhanach  na  bha  deas  air  an. 
t-sreith  ud,  air  a  riaghladh  le  uachdaran  Ròmhanach;  ach  bu  le? 
seann  luchd-àiteachaidh  na  tìre  na  bha  tuath  oirre,  ris  an  abradh 
iad  Albion  o  shean,  's  ris  an  abair  na  Gàeil,  Alba,  gus  an  là  an 
diugh. 

2.  Anns  a'  bhliadhna  80  A.  D.  bha  uachdaran  Ròmhanach  a" 
riaghladh  ceann  a  deas  an  eilein  d'am  b'  ainm  Agricola,  a  smain- 
ich  air  an  eilean  gu  h-iomlan  a  thoirt  fo  chìs  do  na  Ròmhanaich. 
Leis  an  rùn  sin  chuir  e  air  a'  bhliadhn'  ud  aghaidh  gu  tuath  air 
ceann  an  airm.  Bha  sin  135  bliadhn'  an  deigh  dhoibh  sealbh  a 
ghabhail  air  ceann  a  deas  an  eilein.  Ghabh  e  air  aghart  l& 
cruaidh  iomairt,  gus  an  ceann  thrì  bliadhna,  (trì  càmpichidhean 
mar  theireadh  iadsan),  an  do  cheannsaich  e  'n  tìr  gu  iomall  a  deas 
lìr  an  àite  de'n  dùthaich  ris  an  abrar  a  nis  a'  Ghàeltachd.  Sud  àit 
is  cuinge  de'n  eilean  gu  h-iomlan.  Cha  'n  'eil  ach  35  mìle  eadar 
ceann  na  Frùi  agus  taobh  amhainn  Chluaidh.     Thog  Agricola 

sreath  dhaingnichean  o  mhuir  gu  muir  an  sud  anns  am  bheil  mu 
36  mìl'  air  fad.  Ghoirteadh  gàradh  Antoniuis  ris,  oir  b'e  sud  ainm 
an  Irnpir'  a  bh'  ann  'n  uair  a  thogadh  e.  Bha  e  fichead  troidh 
air  àirde,  's  ceithir  troidhe-fichead  air  tiuighead,  's  dìg  leathann, 
dhomhain,  air  a  cladhach  r'a  aghaidh.  Bha  rathad  leathann  air 
son  nan  saighdearaibh  a'  ruith  air  a  thaobh  deas  o  cheann  gu 
ceann;  'sbha  daingnichean  air  an  togail  o  cheann  gu  ceann  deth, 
'an  uidhe  dhà  mhìl'  o  chdile.  Cha  robh  sud  a'  cumail  muinntir 
nam  beann  o  bhi  'n  tràths  's  a  rìs  a'  toirt  ionnsuidh  air  a' 
bhalla,  's  orrasan  a  bha  'ga  dhìonadh. 

3.  Anns  a'  bhliadhna  84  A.D.  rinn  Agricola  air  son  buille  thoirt- 
do  na  h-Albannaich  air  am  fonn  fèin.  Ghabh  e  'n  t-aiseag  air  ceann 
an  airm  aig  Port  na  ban-righ,  's  thriall  e  troimh  shiorrachd  Fiof  a  gu 
tuath.  Bha  na  h-Albannaich  a  nis  an  dèigh  fhòghlum  air  an  costas, 
gu'm  b'e  aonadh  neart,  's  eas-aonadh  laigse.  Chaidh  an  luchd- 
cogaidh  'an  ceann  a  chèile  'n  an  aon  bhuidhinn  gus  an  nàmhaid 
cumhachdach  ud  a  choinneachadh  a  bha  rùnaicht'  air  an  cur  fo 
chìs.  Fhuair  na  Ròmhanaich  iad  air  an  tarruing  'an  òrdugh  air 
monadh  Ardoich  'an  Siorrachd  Pheirt,  aig  bonn  nam  beanntan 
Grampianach.  Tha  an  Seanachaidh  Ròmhanach,  Tacitus,  ag  ràdh 
gu'n  robh  iad  30,000  'an  àireamh;  agus  na  Ptòmhanaich  26,000. 
B'e  Galgacus  ainm  an  àird  Sheanalair  ris  an  d'  earb  na  h-Albann- 
aich  stiùireadh  an  airm  fèin.  Cha  'n  'eil  iomradh  sam  bith  'eil'  air 
an  laoch  so  roimhe  sud  no  na  dhe"igh,  ach  tha  e  coslach  gu'm  bu 
duine  stuthail  e,  anns  an  robh  a  leithid  de  dh'earbs'  aca.  Agus  o 
na  tha  Tacitus  ag  ràdh  mu  'thimchioll  's  an  àm  ud  fèin  tha  e 
soilleir  gu'm  bu  duine  misneachail,  geur-shuileach  e.  Thòisich 
am  blàr  gu  maith  tràth  air  an  latha,  's  lean  e  gus  an  do  chuir  an 
oidhche  stad  air.  Tha  na  Ptòmhanaich  ag  ràdh  gur  ann  leò  fèin 
a  chaidh,  's  gun  do  thuit  deich  mìle  marbh  mu'n  do  sguir  iad.  So 
an  aon  bhlàr  mòr,  air  am  bheil  iomradh,  a  bh'  eatorra.  Ach  cha 
d'  rinn  sud  an  gnothach  ni  b'  fhusadh  do  na  Ròmhanaich  na  bha 
e  roimhe.     'S  ann  tha  e  coslach  a  dhùisg  sud  suas  spiorad  luchd 

nam  beann  gus  an  tòrachd  a  thoirt  a  mach  air  son  na  chaill  iad. 
Co  dhiù  b'  èigin  do  Agricola  an  t-sreath  dhaingnichean  ud  ris  an 
do  ghabh  e  uiread  de  shaothair  fhàgail  as  a  dhèigh  goirid  an 
dèigh  sud,  's  a  dhol  air  ais  a  deas  ceud  mìle  a  dh'ionnsuidh  au 
àite  'san  robh  e  roimhe  sud.  'Nuair  a  theich  e  deas  chuir  e 
luingeas  timchioll  Alba  gu  beachd  a  ghabhail  air  meudachd  an 
eilein,  's  air  nàdur  an  oirthir.  Ghairm  an  t-Impire  dhachaidh  e  an 
ath  bhliadhna,  's  bhàsaich  e  's  an  Eadailt'  ochd  bliadhn'  an 
dèigh  sin. 

Thug  na  Ròmhanaich  Caledònaich  mar  ainm  air  luchd-àiteach- 
aidh  Bhreatuinn  a  tuath.  'S  ann  fo'nainmsin  atha'n  luchd-eachd- 
raidh  Eòmhanach  a  ghnàth  a'  labhairt  umpa.  'S  i  barail  sgoileir- 
ean  Gàelach  gur  Coilltich  is  ciall  do'n  fhocal  's  gur  h-ann  o  luchd- 
àiteachaidh  Bhreatuinn  a  deas  a  fhuair  iad  e ;  's  o  nach  b'  urrairtn 
■iad  a  ràdh  mar  bha  e  's  a'  Ghàelic,  gu'n  do  Laidinich  iad  e  gun 
eadar-theangachadh  idir.  Thug  iad  Caledònia  mar  ainm  air  an 
dùthaich  aca — 's  e  sin  dùthaich  nan  Coillteach.  Bha  fois  o  chog- 
adh  aig  na  Caledònaich  tuilleadh  ri  linn  Dhomitian  agus  Adrian 
a  lean  e  air  an  righ-chathair.  Ach  an  uàir  a  thàinig  Antònius 
Pius  gu  bhi  'na  Impire,  138  A.D.,  chuir  e  uachdaran  d'  am  b'  ainm 
Lollius  Urbicus  os  ceann  Bhreatuinn.  Goirid  an  dèigh  do'n  t-Sean- 
alair  so  gnothuichean  a  chur  air  dòigh  'an  ceann  a  deas  an  eilein, 
chuir  e  'aghaidh  gu  tuath,  agus  thòisich  e  airtogail  ball'  àrdeadar 
ceann  na  Friù  'us  taobh  amhainn  Chluaidh,  far  an  robh  na  daing- 
nichean  a  thog  Agricola.  Bha  cumhachd  na  Bòimh'  aig  a  h-àirde 
'am  Breatunn  mu'n  àm  so.  'S  i  barail  luchd-eachdraidh  gur  h-ann 
fo  chomannda  Lolliuis  Urbicuis  a  thàinig  an  t-arm  Ptòmhanach  an 
toiseach  gu  tuath  co  fada  ri  ceann  a  'sear  Loch  Neis.  Cha  'n  'eil 
a  bheag  sgriobhta  mu  thimchioll  an  turuis  sin,  ach  tha  làthraich- 
ean  nan  raidean  mòr  a  rinn  iad  troimh  'n  dùthaich  gus  an  àit'  ud 
ri'm  faicinn  fathast.  Co  dhiu,  cha  tug  iad  fo  chìs  riamh  aon  de  na 
treubhan  a  bha  tuath  air  ball'  Antoniuis.  'Sa'  bhliadhna  170 
dh'  fhàg  iad  na  bha  tuath  air  a'  bhall'  ud  aig  na  Caledònaich  fèin. 

Ach  'an  àit'  iadsan  a  bhi  riaraichte  le  sin  thòisich  iad  a'  cur  dragh 
mòr  air  na  Ròmhanaich  a  deas  air  a  chrìch  ud.  'An  dèigh  caoch- 
ladh  ionnsuidbean  fuilteach  anns  an  d'  rinn  iad  mòran  creachaidh 
air  an  dìithaich  a  deas,  thainig  an  t-Impire  Bòinhanach,  Seuerus, 
'sa'  bhliadhna  209.  Ghabh  e  roimhe  tre'n  dùthaich  air  los  na 
Caledònaich  uile  thoirt  fo  chìs,  gus  an  d'  ràinig  e  'n  Caol  Muireach ; 
mar  is  coslaich'  air  na  ròidibh  a  bha  deanta  roimhe  sud,  gun  duine 
beò  ga  choinneachadli,  air  son  stad  a  chur  air  a  thurus.  Bha  n:i 
Caledònaich  ga  chuairteachadh  fad  an  rathaid,  roimhe  'sas  a 
dhèigh,  ach  iad  a'  ruith  tre'n  choille  gun  bhi  idir  air  am  faieinn, 
a'  gearradh  as  na  h-uile  neach  a  leigeadh  an  deireadh  air,  no  rach- 
adh  a  mach  as  an  t-sreith!  'Nuair  a  ràinig  Seuerus  ceann  a  thuruis 
bha  50,000  dheth  'chuid  saighdearan  air  bàsachadh.  Phill  e  air 
ais  an  deigh  a  thoirt  air  cuid  de  na  treubhan  tuathach  geaìltuim 
gu'n  cumadh  iad  an  t-sith.  Ach  cha  d'  fhairich  'siad  iad  fein  f< 
cheanglaichean  sud  a  dheanamh.  Lean  iad  air  a  chogadh  's  air  a' 
chreachadh  mar  bha  iad,  's  na  saighdearan  Eòmhanach  a'  feuchainn 
ri  'n  cumail  dhiubh  mar  a  b'  urrainn  iad.  Ach  bha  nis  an  t-àm 
a'  dlùthachadh  's.'am  feumadh  na  Eòmhanaich  na  bh'  aca  de 
shaighdearan  air  son  iad  fèin  a  dhionadh  aig  a'  bhaile.  Bha  na 
Gearmailtich'us  fineachan  tuathach  eile  na  Roinn-Eòrpa  a'briseai  Lb 
a  steach  's  a'  gabhail  sealbh  air  a'  chuid  a  b'fhearr  de  'na  mòr-roinn- 
ean.  Bha  an  impireachd  air  fàs  co  mòr  's  gu'n  robh  i  'dol  as  a 
chèile  le  'cudthrom  fèin.  Ghairmeadh  air  falbh  à  Breatunn  an 
aon  mu  dheireadh  de  'na  legiona  Romhanach  'sa'  bhliadhna  44 C 
an  dèigh  dhoibh  ceann  a  deas  an  eilein  a  chumail  rè  500  bliadhna, 
's  dh'fhàg  iad  na  Breatunnaich  gu  iad  fèin  a  dhionadh  mar  a 
b'  fhearr  a  b'  urrainn  iad. 

Co  luath  's  a  thuig  na  Caledònaich,  no  Coilltich  Alba,  gu'n 
d'  fhalbh  na  Ròmhanaich,  dh'  fhàs  iad  ni  bu  ro  dhàine  na  bha 
iad  roimhe  gus  an  coimhearsnaich  'an  ceann  a  deas  an  eilein  a 
chreachadh  's  a'  cheannsachadh.  'S  mar  a  bha  iad  sud  co  fada  fo 
ehìs  aig  na  Ròmhanaich  a  bha  deanamh  obair  na  saighdearachd 
uile,  bha  iad  an  dèigh  cleachdaidhean  cogaidh  a  leigeadh  dhiubh, 
's  cha  b'  urrainn  iad  seasamh  ri  cumhachd  'us  cruadal  nan  Tuath- 
ach.  Agus  o  nach  robh  iad  idir  air  son  gèilleadh  dhoibh,  's  e  rinn 
ìad  fios  a  chur  air  àireamh  mòr  shaighdearan  as  a  Ghearmailt, 
da  'm  b'  ainm  Anglo-Sacsonaich,  a  bha  ainmeil  air  son  an  treubh- 
antais  'an  cogadh.  Thàinig  na  h-eilthirich  ud  a  nall  'nam  buidh- 
nibh  lìonmhor,  agus  le  còmhnadh  na  muinntir  sin  chaidh  aig  na 
Breatunnaich  air  na  tuathaich  a  ruagadh  air  ais  do  an  dìdeanaibh 
"beanntachail  fèin.  Ach  cha  b'  fhada  gus  an  do  ghabh  iad  aith- 
reachas  as  an  earbsa  'chuir  iad  's  na  coigrich  ud.  'N  uair  a  chunn- 
aic  na  Sacsonaich  gu'n  robh  'n  tìr  taitneach  do'n  t-sùil,  'us  maith  a 
chum  bìdh,  'sann  a  dh'  fheumadh  iad  an  cuid  fèin  a  dheanamh  dhi. 
Thòisich  an  luchd-dùthcha  air  brùchdadh  a  nall  g'an  cuideach- 
adh,  's  an  ùine  nach  robh  fada  chaidh  ac'  air  seann  luchd-àiteach- 
aidh  na  tìr'  a'  sguabadh  a  null  do'n  oisein  ris  an  abrar  Ueilse,  agus 
Còrnbhal,  far  an  deachaidh  ac'  air  iad  fèin  a  dhionadh  rè  ùin'  o 
'naimhdibh,  's  an  robh  iad  a'  gnàthachadh  an  seann  chainnt  fein 
agus  an  seann  laghanfcna.  Ach  fadheòidh  chaidh  an  ceannsach- 
adh  's  an  cur  ri  rioghachd  Shasuinn.  Co  dhiù  tha  'n  sliochd  's  a' 
chuid  ud  de'n  tìr  gus  an  la  'n  diugh,  a'  labhairt  seann  chainnt 

Bhreatuinn.  'N  uair  a  gliabh  na  coigrich  ud  sealbh  air  a  chuid  bu 
mhò  's  a'  b'  fhearr  de'n  tìr  rinn  iad,  còmhladh  ris  gach  caochladh 
eiìe,  atharrachadh  ainm  a  thoirt  oirre.  'N  an  cànain  fèin  theirt- 
-eadh  Angeli-land,  no  Angli-land  rithe,  air  a  ghiorrachadh  'sair  a 
chaochladh  a  nis  gu  Eugland.  Ach  's  e  thug  seann  luchd-àiteach- 
aidh  na  tìre,  araon  na  Ueilsich,  'sna  tuath  Bhreatunnaich  air 
na  coigrich  ud,  Sasgonnaich,  agus  Sasgoinn  ris  an  duthaich,  'se  sin 
air  a  ghiorrachadh  's  air  a  mhineachadh,  Sasunnaich  agus  Sasunn, 
mar  a  their  na  Ueilsich,  's  na  Gàeil,  's  na  h-Eireannaich  gus  an 
la  'n  diùgh. 

2.  Fhad  's  a  bha  ceann  a  deas  Bhreatuinn,  no  mar  a  theirear 
ris  a  nis,  Sasunn,  'na  mòr-roiun  Ròmhanach,  bha  i  'mealtuinn  na 
h-uile  còir  'us  sochair  a  bhuineadh  do  gach  earrann  eile  de'n  Im- 
pireachd  mhòir,  fharsuing  sin.  Bha  cothrom  ac'  a  dhol  gu  sàbh- 
ailt  o  aon  mhòr-roinn  gu  aon  eile,  's  co  tric  's  a  thogradh  iad  do  'n 
Ròimh  fèin,  àrd-bhaile  na  h-Impireachd,  's  cha  'n  'eil  teagamh 
nach  robh  so  'na  mheadhon,  'am  freasdal  an  Tighearn  air  an 
t-soisgeul  a  sgaoileadh  feadh  na  Roinn-Eòrpa,  ni  bu  luaithe  na 
dheanadh  e  air  sheòl  eile.  Lean  an  tighearnas  Bòmhanach  air 
■cur  an  aghaidh  a'  chreidimli  Cliriosduidh,  ùine  fhada  'an  dèigh  nan 
Abstol;  agus  bha  mar  sin  laghanna  cruaidh  air  an  deanamh  'an 
aghaidh  nan  Criosduidhean,  gu  h-àraidh  na'm  biodh  iad  a'  craobh- 
sgaoileadh  a'  chreidimh.  Ach  mar  bu  trice  bha  iad  saor  o  gheur- 
leanmhuinn,  mur  tigeadh  neach  air  bith  gu  bhi  'na  f  hear-casaid,  ni 
a  thàinig  gu  bhi  mi-mheasail  a  measg  nam  Pàganach  fèin.  Bha 
mar  so  teachdairean  an  t-soisgeil  a'  siubhal  o  dhùthaich  gu  dùth- 
,aich,  leis  an  robh  eòlas  air  a  mheudachadh.  Tha  luchd-eachd- 
xaidh  a'  faighinn  lorg  an  t-soisgeil  gu  soilleir  'an  Sasunn  mu  'n 
bhliadhna  A.D.  209.  Bha  eaglaisean  'an  lìonmhoireachd  feadh 
Shasuinn  o  sud  a  mach  tuilleadh.  Bha  àrd-sheanadh,  no  comh- 
airl'  eaglaiseach  air  a  cumail  'am  bail'  àraidh  air  tir-mòr  na  Boinn- 
Eòrpa  's  an  ath  linn,  's  bha  teachdairean  o  na  h-eaglaisibh  Sasunn- 
■ach  a  làthair  aig  an  t-seanadh.  Ach  cha  d'fhuair  an  soisgeul  fonn 

'an  Alba  gu  follaiseach  co  buileacli  tràth  is  sin.  Cha'n  e  nihàin  gn'n 
robh an  creideamh  Druidheach  'na  aghaidh'an  sin;  ach bha'n  sluagh 
cumanta,  's  gu  h-àraidh  na  cinn-fheadhna  's  na  h-uile  àit'  a  tuath 
air  a'  bhall'  a  rinn  na  Eòmhanaich  aig  a'  chrich  Shasunnaich,  co 
an-amharusach  mu  ni  sam  bith  a  thigeadh  o  dheas,  's  nach  èisd- 
eadh  iad  ris,  eagal  gur  lion  a  bhiodh  ann  air  son  an  ribeadh  'san 
glacadh.      B'  e  òganach  a  mhuinntir  ceann  a  tuath  Shasuinn  an 
ceud  neach  air  a  bheil  dearbh-chinnt'  a  shearmouaich  an  soi- 
sgeul  gu  follaiseach  'an  Alba.    Ninian  a  b'  ainm  dha,  mac  aoin  de 
chinn-feadhna  na  dùthcha  ud.     Thachair  dha  bhi 's  an  Ròimn; 
'sco-dhiù 's  ann  an  sin  no  aig  a'  bhaile  'fhuair   e   eòlas   air   an 
t-soisgeul,  cha  'n  urrainnear  a  ràdh.     Fhuair  Easbuig  na  Ròimh' 
nach  robh  fathast  air  fàs  'na  Phàpa,  mach  gu'n  robh  eòlas  maith 
aig  air  an  fhìrinn,  's  choisrig  e  air  son  na  ministrealachd  e,  's  chuir 
e  nall  e  a  'shearmonachadh  do  na  h-Albannaich.    Thog  an  teachd- 
airc  so  eaglais  bheag  'am  bail'  àraidh  ann  an  Galabhaigh,  'am  fior 
cheann  a  deas  Alba.      B'  i  sin  a'  cheud  eaglais  a  thogadh  air 
fonn  Alba.      Thàinig  teachdair  eile  d'  am  b'  ainm  Paladius   as 
an  Ròimh  do  Eirinn,  's  à  sin  do  Alba,  mu  'n  cuairt  do  'n   aon 
àm  ri  Naomh  Ninian.    Bha  iad  le  cheal'  a'  searmonachadh  air 
leth,  'an  ceann  a  deas  na  rioghachd.    Ach  cha'n  'eil  mòr  iomr  idh 
air  an  tomhas  de  shoirbheachadh  air  an  d'  ràinig  iad.     Bha  's 
cheud  gu  leth  bliadhna  'an  dèigh  an  deadh  sgeul  freumh  a  gl     il  - 
ail  ann  an  Sasunn.     Cha'n  fheud  teagamh  a  bhi  nach  robh  an 
soisgeul  'an  Alba  'san  Eirinn  roimhe  sud,  ach  gu  h-uaigneach,  air 
son  an  aobhair  a  dh'ainmicheadh.      B'  e  Constantin  Mòr  an  ceud 
Impire  Ròmhanach  a  thàinig  gu  bhi  'na  Chriosduidh,  agus  a  thug 
do  na  Criosduidhibh  làn  shaorsa  'bhi  air  an  riaghladh  a  rèir  lagh' 
Chriosd.     Thàinig  esan  a  dh'  ionnsuidh  na  righ-chaithreach  's  a' 
bhliadhna  310.     Bha  sin  còrr 'us  100  bliadhna  mu 'n  d'fhàg  na 
Ròmhanaich  Sasunn  gu  h-iomlan.     Agus  mar  a  bha  làn  shaor- 
sainn  o'n  taobh  a  mach  aig  an  eaglais  rè  nan  ceud  bliadhn'  ud, 
tha  aobhar  a  bhi  'creidsinn  gu'n  d'  rinn  an  eaglais  leudachadh 

maith  's  an  dùthaich.  Ach  an  uair  a  thàinig  na  Sacsonaich,  a 
bha  'n  am  Pàganaich,  gu  làinh  an  uachdar  fhaotainn,  cha  robh 
àit'  idir  aig  a'  chreideainh  's  an  tìr,  ach  'an  Còrnbhal  's  ann  an 
Ueils,  far  an  robh  seann  luchd-àiteachaidh  na  tìre  air  an  ruagadh. 
Ach  an  dà  àite  sin  a  mhàin  's  e  glè  bheag  de  chraobh-sgaoileadh 
a  rinn  an  soisgeul  air  feadh  Alba  no  Shasuinn,  gus  mu  'n  cuairt 
do  150  bhadhn'  an  dèigh  Niniain  'us  Phaladiuis  an  d'  thàinig 
soisgeulaiche  cliùiteach  eile  gu  taobh  's  iar  Alba,  d'  am  b'  ainni 
Callum-Cille,  air  an  toir  sinn  iomradh  'an  dèigh  so. 


CAIB.  IV. 

NA  PICTICH — NA  SGAOTHAICH — CALLUM-CTLLE. 

Chaidh  Ainineachadh  cheana  gu'n  tug  na  sgriobhadairean  Ròmìi- 
anach  Caledònaich,  no  Coilltich,  mar  ainm  air  na  seann  Albann- 
aich.  Bha  'n  t-ainm  sin  a'  gabhail  càraidh  gu  h-àraidh  ris  a'  chuid 
diubh  a  bha  chòmhnuidh  'am  meadhon  na  dùthcha,  's  air  an  taobh 
an  ear  's  an  iar  dheas  dith.  'S  iad  sin  is  mò  bha  'cur  de  dhragh 
air  na  coigrich  ud.  Cha  robh  ìad  a'  faicinn  a'  bheag  de  luchd- 
àiteachaidh  taobh  siar  na  dùthcha  'snan  eilein.  Ach  mu'n 
d'  f halbh  na  B,òrnhanaich  à  Sasunn  thug  iad  Pictich,  'n  an  cainnt- 
san  Pictl,  mar  ainm  air  an  treubh  no  na  treubhaibh  a  bha  chòmh- 
miidh  an  taobh  an  ear-dheas  Alba.  Bha  na  Picti  fo  riaghladh 
aoin  cheannaird  no  Phrionnsa,  'smar  a  bha  na  h-uiread  de 
threubhan  ann  air  dol  an  ceann  a'  chèile,  bha  iad  gu  maith  làidir 
gu  iad  fèin  a  dhìonadh  o  na  Ròmhanaich.  Tha  caochladh 
bheachdan  a  measg  luchd-eachdraidh  mu  sheadh  an  ainme,  Pic- 
tich.     Ach  's  e  's  coslaiche  gu'm  buin  e  do'n  f  hocal  Laidinn,  a  bhl 

'dath;  margu'm  biodh  e'nachleachdadh  aig  na  saighdearaibh  tuatli- 
ach  so  a  bhi  'datli  an  aghaidhean  'an  àm  cogaidh  le  sùil  ri  iad  fèin  a 
dheanamh  ni  b'  eagalaiche  do'n  nairnhdibh,  ni  a  bha  ri  'fhaicinn 
a  measg  cuid  eile  de  fhineaehan  leth  chàllaicht'  an  t-saoghail. 
Bha  Pictich  Thuathach  'us  Dheasach  ann ;  iad  so  mu  dheireadh 
a  chòmhnuidh  's  a'  chuid  sin  de  Alba  'bha  eadar  an  dà  ghàradh 
ud  a  rinn  na  Ptòmhanaich,  ris  an  abrar  machair  na  Galltachd. 
Ach  's  a'  bhliadhna  347  thàinig  Ida,  ceann-feadhna  Sacsonach,  air 
tìr  mu  Bheruic  a  tuath,  's  cheannsaich  e  na  Pictich  Dheasach.  A' 
chuid  diubh  nach  do  mharbh,  's  nach  d'  f huadaich  e,  mheasgaich 
iad  le  an  luchd  dìithcha.  Agus  'an  ùine  nach  robh  fad'  an  ddigh 
sin,  thàinig  na  treubhan  ud  uile  gu  bhi  air  an  riaghladh  le 
prionnsa  nam  Picteach  a  tuath  tre  chòmlmadh  lnchd  cuideach- 
aidh  o  thaobh  siar  Alba  ris  an  abrar  Sgaothaich,  a  tha  tòiseach- 
adh  air  togail  an  cinn  'an  eachdraidh  Albannaich  mu'n  àm  so. 

2.  'S  gann  a  tha  ceum  sam  bith  eile  'an  seann  eachdraidh  is  tric' 
anns  a  bheil  na  Seanachaidhean  Galld'  'us  Sasunnach,  aig  a'  bheil 
beaganas  air  na  Gàeil  's  air  an  cainnt  a'  sleamhnachadh,  na  eachd- 
raidh  nan  Sgaothach.  Rinn  an  dara  buidheann  diubh  fèin  co 
sleamhuinn  do'n  bhuidhinn  eile  an  ceum  so  's  gu  bheil  iad  a'  tuit- 
eam  ann  nmin  air  nihuin.  Their  aon  Seanachaidh,  thàinig  na 
Sgaothaich  as  an  Spàinn  uair  no  uair-eigin,  cha'n  'eil  fìos  cuin, 
's  thcàinig  iad  do  Alba  's  a'  bhliadhna  500,  's  their  ara  fear  eil'  as  a 
bheul-san— thàinig  na  Gàeil  do  'n  Ghàeltachd  air  a  leithid  sud  de 
bhliadhna.  Nis  tha  e  fior  gu'n  robh  buntanas  aig  seann  luchd- 
àiteachaidh  na  Spàinne  's  na  Frainge  ris  na  seana  Bhreatunnaich, 
mar  tha  'n  cainnt  gus  an  là  'n  diugh  a'  dearbhadh.  Ach  le  bhi 
coimeas  nan  eachdraidhean  is  sine  r'a  chèile,  tha  e  co  dhiù  co 
coslach — a  rdir  barail  na  muinntir  is  mò  a  rannsaich  ni's  coslaiche, 
gur  h-ann  a  chaidh  na  Sgaothaich  a  null  clo  Eirinn  à  Alba  gu 
maith  tràth  'an  eachdraidh  nan  rioghachdan  so,  's  gu'n  d'  rinn  iad 
ri  uine  rùrn  maith  dhoibh  fein  'an  cearnai(bh  fharsuing  de'n  tìr  sin, 
air  sheòl  's  ffu'n  tàinicr  i  fadheòidh  eru  bhi  air  a  h-ammeachadh 

orra  fèin.  'S  e  Sgaothaieh  am  fìor  ainm  Gàelach,  a  tha  'ciallachadh 
an  nòis  a  bh'  aig  an  dreain  lìonrnhor  ud,  air  a  bhi  dlùth  leantuinn 
ris  a:  clieanu-feadhna  mar  ni  sgaoth  sheillean  ris  a'  rnhàthair-àil. 
Ge  b'  e  sam  bith  àit'  an  stad  ise,  stadaidh  iadsan.  Agns  aon  uair 
's  gu'n  stad  iad  idir,  cha  'n  'eil  e  furasd  an  cur  air  falbh.  Cha 
b'  urrainn  luchd  Laidinn  do  nach  b'  aithne  a'  Ghàelic,  Sgaothaich 
a  ràdh,  's  air  son  ich  cha  bhiodh  gnothuch  idir  aca  ris  air  deireadh 
focail.  Nam  fàgadh  iad  ao  as  'se  Scuti  a  theireadh  iad;  na'n 
tugadh  iad  aas'se  Scoti  a  theireadh  iad.  A  rèir  so  tha  'n  seann 
luchd  eachdraidh  Piòinhanach  a'  gnàthachadh  an  dà  fhocail  air  son 
an  aon  ainme.  Ach  fadheòidh  thàinig  iad,  mar  bu  trice,  gu  bhi 
'ga  sgrìobhadh  Scoti,  oir  's  e  sin  beagan  a  b'  f huaimniche  's  a' 
chainnt  acasan.  Mata,  ma  chreidear  an  luchd  eachdraidh  is  faide 
a  rannsaich,  bha  Scoti  'an  Gaeltachd  Alba  fèin  o  shean,  co  cinnt- 
each  's  a  bha  'n  Eirinn.  Bha  treubh  no  dhà  dhiubh  'an  Siorrachd 
Eois,  agus  anns  an  Eilean  Dubh.  Bha  dream  eile  dhiubh  tim- 
chioll  air  bun  amhainn  Chluaidh,  a  bhiodh  gu  maith  tric  a'  cog- 
:adh  còmhladh  ris  na  Pictich  'an  aghaidh  nan  Ròmhanach,  's  nan 
Deasach  an  dèigh  do  na  Ptòmhanaich  falbh.  Tha  e  air  a  ràdh 
gu'n  tàinig  cuid  diubh  so,  co  dhiù,  à  Eirinn,  agus  gu'n  d'  fhuad- 
aicheadh  a  null  a  rìs  ann  iad.  Ach  ma  rinneadh  sin,  thàinig  iad 
.air  an  ais  'an  ùine  ghoirid,  no  bha  cuid  diubh  nach  do  chuireadh 
air  falbh  idir,  a  bhuineadh  do  sheann  luchd  àiteachaidh  an  àite 
sin,  o'n  bha  Scoti  ann  a  ghnàth  a  bha  'n  co-bhoinn  ris  na  Pictich 
'an  aghaidh  nan  Deasach. 

3.  'S  a'  bhliadhna  503  A.D.  thàinig  dream  de  na  Sgaothaich  a 
nall  à  Eirinn  'n  an  trì  buidhnibh  beaga,  fo  thriùir  cheann-feadhna. 
Ghabh  fear  dhiubh  sin  d'  am  b'  ainm  Fearghas,  sealbh  air  Ceann- 
tire  le  'luchd-leanmhuinn.  Ghabh  fear  eile  d'  am  b'  ainm  Lath- 
airna,  sealbh  air  àit'  a  b'f  haid'  an  ear  na  sud  air  an  tug  e  Lathairn, 
mar  a  theirear  ris  gus  an  là  'n  diugh.  Ghabh  an  treas  fear  d'  am 
!>'  ainm  Aonghas,  sealbh  air  eilean  Ile.  Cha  do  chuireadh  mòran 
grabaidh  air  na  coigrich  ud  'n  an  ceud  tighinn  air  tìr  a  thaobh  iad 

a  bhi  tearc  'an  àireamh,  's  nach  d'èirich  an-amharus  sam  bith  'an 
inntinn  righ  nam  Picteach  mu'n  timchioll.  Agus  mar  a  bha  taobh 
siar  Alba  's  an  àm  ud  air  bheag  sluaigh,  's  ann  a  shaoileadh  na 
Pictich  gur  h-ann  g'an  cuideachadh  a  bhiodh  iad  sud  an  aghaidh 
nan  naimhdean  eile  a  bh'aca.  Co  dhiù,  'n  uair  a  fhuair  na  Sgaoth- 
aich  a  thàinig  à  Eirinn  fàrdach  air  a  cur  air  dòigh  do  gach  fear 
dhiubh  fem,  thòisich  buidheann  'us  buidheann  bheageil'  a  tighinn 
a  nall  as  an  dèigh,  gus  mu  dheireadh  an  robh  àireamh  mhaith  ann 
diubh.    Agus  mar  bu  triùir  bhràithrean  na  cinn-fheadhna,  's  a  - 
bhiodh  iad  'an  comh-bhoinn  'an  aghaidh  naimhdean  sam  bith  eile, 
's  ann  a  b'  eagalach  leis  na  Pictich  aghaidh  a  chur  orra,  's  mar  is 
coslaiche  cogadh  eil'  air  an  làimh  aig  an  àm  cheudna.     'S  e  bun  a 
bh'  ann,  chaidh  Fearghas  a  chrùnadh  'na  righ  air  a  luchd  lean- 
mhuinn  fein.     Bha  'n  dithis  bhràithrean  eile  'n  an  àrd-riaghalair- 
ibh  thairis  air  an  fhearann  air  an  do  ghabh  iad  sealbh,  agus  a  rèir 
coslais,  ullamh  gu  Fearghas  a  chuideachadh  n'an  tigeadh  ceann- 
feadhna  no  prionnsa  sam  bith  eil'  a  chur  dragh  air.     Olaich  thap- 
aidh  a  bhà'  n  sud,  ro  theòma  gu  dachaidh  a  dheanamh  dhoibh  fèin. 
an  àite  sam  bith  'am  faigheadh  iad  aon  chas  a  steach. 

4.  Cha  'n  'eil  teagamh  sam  bith  nach  b'  ann  's  a'  chreideamh 
Chriosduidh  a  bha  na  cinn-fheadhna  a  dh'ainmich  sinn,  agus  an 
luchd-leanmhunn  air  an  togail  suas.  Ach  cha  tug  iad  oidhirp 
sam  bith  air  an  deadh  sgeul  a  chraobh-sgaoileadh  a  measg  nan 
treubhan  a  bha  mu'n  timchioll.  Cha  robh  ni  air  an  aire  ach  an 
saoghal  a  chothachadh,  ged  a  dh'fheudas  e  bhi  'am  freasdal  an 
Tighearna  gu'n  robh  iadsan  a  thighinn  do  Alba  'na  mheadhon  air 
a  bhi  a'  rèiteachadh  an  rathaid  roimh  an  duine  mhaith  a  rinn- 
eadh  'na  inneal  an  soisgeul  a  thoirt  do  eileanaibh  'us  tir-mòr  na 
h-Alba,  a  bha  's  an  àm  ud  fo  dhorchadas  na  Pàganachd.  B'  ann 
's  a'  bhliadhna  563  a  thàinig  Callum  Cille  'nall  à  Eirinn  do  thaobh 
's  iar  Alba,  le  dà  fhear-dheug  de  luchd-leanmhuinn  ionmhuinn,  a. 
bha  mar  dheisciobluibh  aige,  's  mar  luchd-cuideachaidh,  a'  sear- 
monachadh  do'n  t-sluagh  a  thàinig  e  'theagasg.     Bha  Callum- 

Cille  fein  'na  dhuin'  òg,  'an  trein'  a  neirt  an  sin,  mu  dhà  fhichead 
bliadhn'  a  dh'aois,  'na  dhuine  fòghluimte,  a  rèir  an  tomhais  eòlais 
a  bh'  aig  daoinibh  's  an  àm  ud ;  'an  dlùth  dhàimh  ri  aon  de 
theaghlaichean  rioghail  Eirinn,  agus  do'n  righ  Conall,  de  shliochd 
Fhearghais  a  bha  'rioghachadh  'an  taobh  's  iar  na  h-Alba  'san  àm 
ud.  Roghnaich  Callum-Cille  eaglais  'us  àite  tàimh  a  chur  suas 
air  a  shon  fèin  's  a  luchd-leanmhuinn  'an  eilein  beag  air  culthaobh 
Mhuile,  ris  an  abairte  I,  agus  o  'n  uair  ud,  I  Challuim-Chille,  a 
thug  an  righ  dha,  a  rèir  barail  cuid,  mar  shaor-thiodhlac.  Cha 
robh  cheud  eaglais  a'  chuireadh  suas  ach  beag  'us  suarrach,  ach 
'an  dèigh  sin  chuireadh  eaglais  a  suas  ris  an  abrar  Abaid, 
aig  a  bheil  mìrean  de  'n  bhalla  'na  sheasamh  fatliast  As  an 
eilean  bheag  so  bha  iad  air  ais  's  air  aghart  a'  searmonachadh  air 
feadh  Alba  gu  h-iomlan.  B'  e  aon  de  na  ceud  turuis  a  rinn  Cal- 
lum-Cille  fein  a  dhol  a  dh'amharc  Bhrìde,  righ  nam  Picteach,  aig 
an  robh  a  lùchairt  an  taobh-deas  Alba.  Tha  luchd-eachdraidh 
ag  ràdh  gu'n  d'  iompaich  Callum-Cille  Bride.  Co  dhiù  bha  's  nach 
robh  barrachd  ann  air  na  b'  urrainn  Callum-Cille  'dheanamh  de 
iompachadh  thug  an  righ  làn  chead  agus,  a  rèir  coslais,  cuideach- 
adh  do  na  soisgeulaichibh  ud  an  deadh  sgeul  a  chur  an  cèill  anns 
gach  cearna  de  'rioghachd.  Bha  iadsan  a'  gabhail  a'  chothroim 
mar  a  b'fhearr  a  dh'fheudadh  iad.  Bha  Collaist  aca  'an  I  .inns 
an  robh  iad  a'  fòghlum  mhinisteirean  òga  's  ga'n  deasachadn  air 
son  searmonachadh  an  t-soisgeil.  Bha  na  teachdairean  so  a'  dol 
tre  gach  eilean  'us  cearna,  air  sheòl  's  gu'n  cual  iad  uile  iomradh 
air  slighe  na  slainte. 

5.  Bha  saothair  nan  daoin'  ud  gu  mòr  air  a  beannachadh 
do'n  t-sluagh  ;  cha  b'  ann  a  mhàin  ri  linn  Challuim-Chille  fèin, 
ach  rè  ùine  mhòir  an  dèigh  sin.  B'  e  Cùil-dè-ich  a  theireadh  na 
Laidinich  ris  a'  cheud  mhuinntir  a  thrèig  an  iodhalan,  agus  a 
dh'aidich  an  ùmhlachd  do  lagh  Challum-Chille.  Tha  caochladh 
bharailean  a  measg  luchd-eachdraidh  mu  sheadh  an  fhocail,  Cùil- 
dè-ich;  ach  's  e's  coslaiche  gur  h-e  'n  seann  fhocal  Gàelic,  Gillean- 

Dè  a  th'ann,  leis  an  robh  an  luchd-dùthcha  a'  cur  dealachadh 
eadar  a'  mhuinntir  ud'sna  bha  fathast  a'  leantuinn  breugair- 
eachd  nan  sagartan  Druidheach.  Their  na  Gàeil  aig  a  bheil 
eòlas  air  eachdraidh,  Cùildeich  riù.  Tha  aobhar  a  bhi  'creidsinn 
gu'n  do  ghlèidh  eaglais  nan  Cùildeach  'an  Alba  teagasgan  'us 
oideas  an  t-soisgeil  co  fada  ri  eaglais  eile  's  an  Roinn-Eòrpa,  ach 
a  h-aon,  o  mheasgachadh  le  mearachdaibh  na  Pàpanachd.  Cha 
robh  easbuigean  ac'  idir  'an  Alba  's  na  ceud  linnibh  ud,  no  luchd- 
riaghlaidh  sam  bith  eile  's  an  eaglais  ach  na  ministeirean  a  bha 
'searmonachadh,  agus  seanairean  no  èildeirean.  Mar  nach  robh  a 
leithid  de  ni  is  stìpinean  ann,  ach  gu'n  robh  na  h-uile  searmonaich' 
air  a  chumail  suas  le  tabhartas  saor-tlioil  an  t-sluaigh,  cha  b'  urr- 
ainn  a  leithid  de  ni  is  Pàtranachd  a  bhi  ann  ni  bu  mhò :  's  ann  an 
lorg  truaillidheachd  a'  chreidimh  Phàpanaich  a  thàinig  an  t-olc 
sin  a  steach  do'n  eaglais.  Bha  nùdhalaich  an  Ath-leasachaidh 
a'  cuimhneachadh  sin  'n  an  là  fèin.  Thàinig  I  Challuim-Chille  gu 
bhi  glè  mheasail,  cha'n  e  'mhàin  aig  an  t-sluagh  chumanta,  ach. 
mar  an  ceudna  aig  righribh  'us  luchd-riaghlaidh  Alba,  's  Eirinn, 
's  na  Frainge,  dheth  am  bheil  cuid  air  an  adhlacadh  's  an  eilean 
ud.  Bha  righrean  taobh  siar  Alba  'dol  do  I  gu  bhi  air  an  crùn- 
adh  a  rèir  deas-ghnàth  simplidh  nan  aman  ud.  Thug  aon  de  na 
rìghrean  clach  phrìseil  à  Eirinn,  ris  an  abradh  iad,  Liath-Fàil,  air 
an  suidheadh  an  righ  òg  'an'àm  a  bhi  'g  a  chrùnadh.  Bha  gnàth- 
fhocal  'n  am  measg  ge  b'  e  àit'  am  biodh  a'  chlach  so  gu  'm  biodh  an 
sin  righ  de  shliochd  nan  Sgaothach  air  a'  chathair.  Thugadh  a' 
chlach  an  dèigh  sin  do  Sgoinne,  far  am  b'àbhaist  righrean  Alba  bhi 
air  an  crùnadh.  Bhàsaich  Callum-Cille  'na  sheann  duine,  agus  làn 
de  làithean  air  an  9mh  là  de  mhìos  meadhonach  an  t-sambraidh, 
597,  'an  dèigh  ceithir  bliadbna-deug  thar  fhichead  de  'bheatha 
'chaitheamh  a'  teagasg  nan  Albannach  ann  an  eòlas  air  slighe  na 
slàinte.  Bha  ceangal  mòr  aige  ri  I  anns  an  do  chaith  e'n  leth  mu 
dheireadh,  agus  an  leth  a  b'  fheumaile  d'a  bheatha.     Tha  e  air  a 

ràdh  gu'n  do  chuir  e  f  àidheadaireachd  mu  'n  eilean  sin  'au  dàn 
mar  a  leanas : — 

"I  mo  chridhe,  I  mo  ghràidh, 
'An  àite  guth  Mhanach  bidh  geum  bà ; 
Ach  mu'n  tig  an  saoghal  gu  crìch 
Bi'dh  I  mar  a  bha." 

Thàinig  a'  cheud  chuid  de  'n  fhàidheadaireachd  gu  litireil  gu 
teach  o  cheann  fada,  's  feudaidh  e  bhi  gu'n  tig  a'  chuid  eile  gu  teach 
mar  an  ceudna  'na  h-àm.  Mhair  eileau  I  mar  lòchran  laiste  agus 
dealrach  leis  an  t-soisgeul  ri  dà  cheud  gu  leth  bliadhna  'an  deigh 
bàis  abstoil  na  Gàeltachd,  mar  theirteadh  ris.  Ach  'an  toiseach 
an  naoidheamh  linn  thàinig  muir-chreachadairean  Locliluinn  gu 
taobh  siar  Alba  le  càbhlach  lìonmhor,  's  bhiodh  iad  a'  dol  air  tìr 
'an  àite  's  an  àite  a  thoirt  leò  nan  uile  nithe  'ghabhadh  giùlan, 
's  a'  losgadh  thighean  's  gach  gnè  àirneis  nach  b'  urrainn  iad  a 
thoirt  leò.  Bha  iad  sud  'n  am  Pàganaich  air  nach  robh  eagal  Dè", 
mar  nach  robh  urram  aca  do  dhuine.  Chaidh  iad  air  tìr  an  eil- 
ean  I  mar  anns  gach  eilean  beag  'us  mòr  eile,  's  rinn  iad  ris  a' 
chollaist  's  ris  an  eaglais  mhòir,  's  gach  tigh  àluinn  eil'  a  bh'ann 
mar  a  rinn  na  Babilonich  air  Ierusalem,  fhàgail  'na  thòrr.  Na 
h-uile  ni  a  ghabhadh  losgadh  loisgeadh  iad,  's  na  h-uile  ni  luach- 
mhor  a  ghabhadh  toirt  air  falbh  thug  iad  leò.  Tha  'n  t-eilean 
mar  sin  'na  fhàsach  gus  an  là  'n  diugh.  Tha  tearc  de  luchd-àit- 
eachaidh  ann,  ach  "  'an  àite  guth  mhanach  tha  geum  bà."  Tach- 
raidh  lorgan  nan  spùinneadairean  so  ruinn  'an  àite  's  an  àite  fath- 
ast,  ann  ar  triall  tre  eachdraidh  na  rioghachd. 


CAIB.  V. 

ALBA  A'  TIGHINN  GU  BIII  'NA  H-AON  KIOGHACHD. 

Bha  Alba  air  a  roinn  'na  trì  rioghachdaibh  mar  a  dh'aiumicheadh 
cheana,  eadar  na  Sacsonaich  a  deas  air  uisge  na  Friù,  na  Pictich 
air  an  taobh  's  ear,  's  an  ear  thuath,  's  na  Sgaothaich  'an  Earra- 
ghàel,  's  anns  na  h-eileanaibh  a  siar.  Mhair  iad  mar  sin  rè  thri 
ceud  gu  leth  bliadhna  an  dèigh  do  na  fiùdhalaich  so  mu  dheir- 
eadh  tighinn  a  nall  à  Eirinn.  Bhiodh  iad  sin  uile  gu  maith  tric 
a'  caigeadh  air  a'  chèile,  gu  h-àraidh  na  Sacsonaich  agus  na  Pict- 
ich.  Tha  eachdraidh  a'  deanamh  iomradh  air  iomadh  oaonnaig 
fhuiltich  eadar  an  dà  bheag-rioghachd  so,  anns  an  robh  an  righ, 
fèin  air  uairibh  a'  tuiteam.  Ach  cha  robh  aon  aca  'deanamh  uircad 
de  lagachadh  air  an  aon  eile  's  nach  robh  iad  le  chèile  a'  seasamh. 
Agus  do  bhrìgh  nach  robh  buaidh  mhaireannach  sam  bith  a'  lean- 
tuinn  nan  cathan  ud,  's  nach  robh  'bheag  de  dhealachadh  eadar 
iad  's  na  blàir  a  bha  cinn-fheadhn'  an  taobh  tuath  's  nan  eilean  a' 
cur  air  a  chdile,  tha  e  co  maith  leum  thairis  air  a'  chuid  so  de 
eachdraidh  nam  Picteach  's  nan  Sacsonach ;  agus  da  riraadh  cha 
bhiodh  foighidin  gu  leoir  aig  a'  chuid  is  lionmhoire  de  leughad- 
airean  gu  dhol  troimpe  ged  a  bhiodh  i  air  a  cur  f'an  comhair;  tha 
i  co  troimhe-chèile  's  co  neo-oideachail.  Co  dhiù,  feudar  inn- 
seadh  gu  bheil  iomradh  againn  'an  eachdraidh  air  dà  ,'fhichead 
righ  a  bha  os  ceann  nam  Picteach  a  bha  'tòiseacheadh  le  Drius,  a 
bh'  air  a'  chathair  'n  uair  a  thrèig  na  Ròmhanach  Sasunn,  agus 
a'  crìochnachadh  's  a'  bhliadhna  843.  Bha  rìghrean  nan  Sgaoth- 
ach,  aig  an  robh  uachdranachd  thairis  air  taobh  's  iar  Alba,  rè 
ùin'  fhada  ro  dhèigheil  air  rìoghachd  nam  Picteach  a  chur  ris  aa 

xìoghaclid  aca  fèin,  agus  fadheòdh  chaidh  ac'  air  sin  a  dheanamh 
's  an  dòigh  so  a  leanas. 

2.  Bha  na  creachadairean  Lochlunnach  air  an  tugadh  iomradh 
.cheana  an  deigh  sealbh  a  ghabhail  air  cearna  fharsuing  de  Eirinn 
mu  dheireadh  an  ochdamh  linn,  's  ged  a  chaidh  moran  fol'  a 
dhòirteadh  ann  a  bhi  feuchainn  ri  'n  cur  air  falbh,  ghleidh  iad  an 
greim  air  an  fhearann  riamh,  's  tha  'n  sliochd  air  measgachadh  leis 
a'  chuid,  eile  de  mhuinntir  Eirinn.  Bha  dream  eile  dhiubh  mu  'n 
àm  sin  an  dèigh  sealbh  a  ghabhail  air  roinn  mhòr  de  Shasunn,  agus 
fadheòidh  thàinig  saighdear  ainmeil  ris  an  abrar  Cainiut,  mac 
Suen,  righ  Lochluinn,  gu  bhi  'na  righ  air  Sasunn.  Ach  ged  a  bha 
aad  a'  cur  cuairtean  air  eileanaibh  's  iar  Alba,  's  'a  deanamh  mòran 
•call'  an  sin,  cha  do  chuir  iad  dragh  sam  bith  air  rioghachd  nam 
Picteach  an  taobh  's  ear  Alba  gu  faisg  air  meadhon  an  naoidheamh 
linn,  'se  sin  'sa  bhliadhna  839  no  840.  Bha  cogaclh  uamhasach 
fuilteach  eadar  na  Lochlunnaich  'sna  Pictich  a'  bhliadhna  sin, 
.anns  an  do  thuit  Uen,  righ  nam  Picteach,  agus  Bran,  an  aon 
bhràthair  a  bh'  aige,  agus  mòran  de  àrd  uaislean  na  dùthcha.  Bha 
ìad  co  mòr  air  an  lagachadh  leis  a'  chogadh  's  nach  b'urrainn  iad 
seasamh  roimh  nàmhaid  cumhachdach  sam  bith  eile  a  thigeadh 
orra.  B'e  Coinneach,  ris  an  abradh  na  bàird,  Coinneach  Cruaidh, 
a  bha  'na  righ  air  taobh  's  iar  Alba  an  uair  sin.  Mar  is  tric  their 
luchd-eachdraidh  Coinneach  MacAlpinn  ris.  B'e  Alpinn  ainm 
'athar.  Phòs  Eocha,  no  mar  their  na  Laidinnich,  Achaius,  athair 
Alpinn,  nighean  righ  nam  Picteach.  B'e  ainm  an  righ  sin  Unguis, 
agus  ainm  a  nighinn,  a  thàinig  gu  bhi  na  ban-righ  aig  Achaius, 
Unguia.  Mar  so,  b'  e  Alpinn,  rìgh  nan  Sgaothach,  ogha  rìgh  nan 
Picteach.  Bha  Alpinn  an  dùil  gu'm  faigheadh  e  fein  noghachd 
a  sheanar  air  gach  aon  chor,  's  gu'n  robh  a  chòir  air  sin  co  maith 
ri  còir  fir  sam  bith.  Ach  chaidh  Alpinn  a  mharbhadh  's  an  treas 
bliadhna  de  'rioghachadh  ann  an  siorrachd  Ara,  far  an  deachaidh 
e  null  le  àireamh  shaighdearan  a'  chreachadh  na  dùthcha.  Thàinig 
Coinneach  a  mhac  an  sin  a'  dh'ionnsuidh  a'  chrùin  's  a'  bhliadhna 

836.  Bha  Coinneach  a'  tagradh  còir  air  rioghachd  nam  Picteach 
mar  a  bha  'athair,  agus  air  son  an  aon  aobhair.  Ach  ged  a  bha 
teaghlach  rioghal  an  taobh  's  ear  'nan  dlù-chàirdibh  dha,  b'  fhearr 
leò  an  rioghachd  aca  f  èin  no  aige-san ;  cha  robh  iad  idir  deònach 
air  a  dhol  a  mach  gu  esan  a  leigeadh  a  steach.  Uime  sin,  o  nach 
faigheadh  e  'ni  a  bha  e  'sanntachadh  a  dheòin,  bha  e  deanamhair 
son  fhaotainn  air  sheòl  sam  bith  eile.  A  rèir  sin,  'nuair  a  chun- 
naic  e  na  Lochlunnaich  's  na  Pictich  a'  dol  am  badaibh  a  cheile, 
an  àit'  a  dhol  a  chuicleachadh  a  chàirdean,  's  ann  a  dh'f huiricb 
caomhan  'na  thàmh,  ged  a  bha  fios  aige  nam  buadhaicheadh  na 
Lochlunnaich  gu'n  tigeadh  iad  air  fèin  a  rìs.  Ach  biodh  sin 
mar  a  bhitheadh  e ;  b'  f hearr  le  Coinneach  a  bhi  'feitheamh  an 
fhàth,  cunnart  ann  no  as.  Agus  'nuair  a  chunnaic  e  gu'n  d'fhuair 
na  Pictich  a  leithid  sud  de  dhroch-laimhseachadh  o  na  Lochlunn- 
aich,  ged  is  ann  leò  a  chaidh,  rinn  e  air  son  an  rioghachd  aca  a 
ghabhail  dha  fèin  gun  dàil.  Bha  Uen  'us  Bran  a  bhràthair,  a  thuit 
an  cogadh  nan  Lochlunnach,  agus  Coinneach  MacAlpinn  anns  na 
h-oghaichean.  Ach  cha  robh  e  fein  'us  Ured,  an  ath  neach  a 
ghlac  an  t-slat  rioghail,  co  faisg  sin  air  a  chèile,  ma  bha  iad  idir 
càirdeach  d'a  clie'iie.  A  reir  na  h-uile  coslais  's  e  Coinneach  a. 
b'  fhearr  còir  air  a'  chrùn  na  Ured,  's  cha  robh  na  h-uaislean  Pictich. 
aindeònach  air  a  ghabhail  mar  righ.  Co  dhiù  chaidh  an  cumh- 
achd  rioghail  a  spìonadh  à  làimh  an  fhir  ud  agus  a  thoirt  do 
Choinneach  's  a  bhliadhna  843.  Bha  mar  sin  an  dà  rioghachd  air 
an  aonadh,  agus  an  ùine  ghoirid  theireaclh  Sasunnaich,  tìr  nan 
Scotach  (Scotland)  ris  an  rioghachd  so,  ga  h-ainmeachadh  air  an 
taobh  a  fhuair  làmh  an  uachdar.  Ach  theireadh  Gàeil  riamh  o'n 
uair  ud  rithe  an  t-ainm  a  bha  roimhe  aice,  Albainn,  air  a  ghiorr- 
achadh,  Alba.  B'e  Coinneach  MacAlpinn  an  t-ochdamh  righ  thar- 
fhichead  a  bh'air  na  Dalriadaich,  no  na  Sgaothaich  a  thàinig  à  Eir- 
inn  ie  Fearghas.  Bha  staid  nan  Sgaothach  rd  an  trì  cheud  's  dà- 
fhichead  bliadhna  anns  an  do  rioghaich  an  ochd  duine  fichead  ud, 
glè  choslach  ri  staid  nam  Picteach  fèin,  agus  feudaidh  sinn  am  fàg- 

ail  as   ar   deigh  leis  a'  bheagau  a  chaidh  a  radli  mu'n  timchioll 
cheana. 

3.  Ged  a  fhuair  Coinneach  MacAlpinn  barrachd  cumhachd  air 
na  bha  roimh'  aige,  cha  d'  fhuair  e  barrachd  sìth.  Bha  na  Loch- 
luunaich  air  fàs  ro  dhàna  'na  là-san  leis  an  toinhas  de  shoirbheach- 
adh  air  an  d'  ràinig  iad  'an  Eirinn  's  an  Sasunn.  Tha  eachdraiclh 
a'  deanamh  iomradh  air  iomadh  'us  iomadh  còmhrag  a  bh'  aige 
fèin  's  aig  a  shliochd  air  rìgh-chathair  Alba  ris  a'  phlàigh  sgriosaich 
ud  a  bha  tonn  air  thonn  a'  tighinn  à  Lochlunn  a  tuath  's  a  deas. 
Theirear  Norainnich  (Norsemen)  ris  na  Lochlunnaich  a  tuath. 
Ghabh  iad  sealbh  air  Sealtainn  'us  Arcu,  agus  air  an  àireamh  is 
mo  de  na  h-eileanan  a  's  iar,  a  chum  iad  aca  fèin  rè  uin'  fhada. 
'S  ann  air  son  na  h-eileanan  so  'bhi  fo  riaghladh  nan  Norainneach 
a  thugadh  Innse-Gall  orra,  an  t-ainm  a  tha  aig  na  Gàeil  dheasach 
's  na  Mòr-thirich  orra  gus  an  diugh.  Gall,  a'  ciallachadh  coigreach, 
Innse-Gall,  eileanan  nan  coigreach.  Cha  b'e  mhàin  gu  'n  robh  na 
creachadairean  ud  a'  toirt  leò  an  airgid  's  na  sprèidhe,  bha  iad  a' 
toirt  'nan  daoine  leò  mar  thràillibh.  Bha  margaidhean  'an  Loch- 
lunn  's  an  robh  iad  a'  reic  's  a  ceannach  nam  braighdean  a  thugadh 
as  na  h-eileanaìbh  Breatunnach  air  an  aon  dòigh  's  an  robh  na 
daoine  dubh'  air  an  reic  'an  Stàitibh  Deas  America  o  cheann 
ghoirid.  'S  e  aon  chrann  a  bhiodh  's  na  luingeas  aca,  agus  aon 
seòl  mòr  ceithir  chearnach,  ni-eigin  coslach  ri  sib.il  nan  sgothan 
iasgaich  's  na  h-eileanaibh  a  's  iar.  'S  maith  a  dh'  aithnicheadh 
luchd-àiteachaidh  oirthir  a  's  iar  's  a  's  ear  Alba  an  càbhlach  a  bha'n 
sud  'le  'n  'cloiginn  ghreannach,  coslach  ri  ceann  dràgoin,  le  beul 
fosgailte,  's  an  toiseach  mar  uchd  geòigh  air  an  t-snàmh  co  fada 
mach  ri'  ghob,  's  dà  adhairc  fhada,  bhiorach  iarruinn  a  mach  as  an 
uchd  sin  beagan  os  ceann  an  uisge,  gu  bhi  tolladh  nan  soithichean 
a  thigeadh  a  chòmhrag  riù ;  còrr  is  fichead  ràmh  fada,  laidir  a  mach 
as  gach  taobh  dhiubh  leis  an  robh  iad  ga'n  iomradh — iomradh 
còmhladh,  agus  an  deireadh  ag  èiridh  suas  gu  carraigeach,  cuaich- 
eanach,  coslach  r\  carball  nathrach.  ni  b'  àirde  na  ceann  an  stiìiir- 

eadair.  Thug  iad  an  oidliirp  air  righ  a  chur  suas  os  ceann  nan 
eilean  's  a  chuid  de'n  mhòr-thir  air  an  do  ghabh  iad  sealhh  car 
uine  ghoirid,  mar  a  bha  Gall-thaobh  'us  Cataobh,  pàirt  de  shiorr- 
achd  Bois,  agus  an  taobh  Muireach.  Ach  ma  chuir  iadsan  rìgh 
suas,  cha  b'  fhada  gus  an  do  chuireadh  sìos  e.  Cha  do  leig  righ 
Coinneach  agus  an  fheadhainn  a  lean  e  air  a  chaithir,  tàmh  no 
fois  leò  gus  an  d'  fhuadaich  iad  air  falbh  o  thir-mòr  Alba  gu 
h-iomlan  iad.  Ghlèidh  iad  na  h-eileana  ni  b'  fhaide.  A  thaobh 
-an  dragh  a  bha  na  Norannaich  a'  cur  air  righribh  Alba  's  an  àm 
so,  cha  b'  urrainn  iad  a'  chrioch  Albannach  a  chur  ni  b'  f  haide  deas 
na  bha  i  o  shean :  b'e  sin  uisge  na  Friù  'us  bun  amhainn  Chluaidh. 
Chithear  an  dèigh  so  cionnus  a  bha  dol  dhoibh  air  an  làimh  sin. 
Bhàsaich  righ  Coinneach  ann  an  Fontelist,  àrd-bliàile  na  rioghachd 
air  an  t-seathamh  là  de  cheud  mhios  an  earraich  's  a'  bhliadhna 
859  an  treas  bliadhna  ficheadd'a  rioghachadh,  seachd  bliadhna  air 
taobh  'siar  Alba,  agus  a  tri-deug  air  Alba  tuath  gu  h-iomlan. 

Dh'  fhàg  Coinneach  mac  da  'm  b'ainm  Constantin,  'us  nighean 
da  'm  b'ainm  Maol-Muire — ach  ghlac  a  bhràthair,  Domhull  Bàn 
Mac  Alpinn  an  crìm  an  dèigh  a  bhàis 

4.  Feumar  a  bhi  o  àm  gu  h-àm  a'  sealltuinn  gu  deas  ri  eachd- 
raidh  Shasuinn  a  thaobh  na  dàimh  's  an  robh  an  dà  rìoghachd  a' 
seasamh  d'a  chèile  an  sin,  's  an  dèigh  sin.  Goirid  an  dèigh  do  na 
Sacsonaich  sealbh  a  ghabhail  air  an  tìr  roinn  iad  i  'na  seachd 
rìoghachdaibh,  ris  an  abair  luchd-eachdraidh,  Sacson  Ffeptarchi — 
Heptarch,  focal  Greugach  a  tha  ciallachadh  seachd  rioghachda. 
Bha  laghanna  air  leth  aig  gach  aon  diubh  sin  dhi  fein,  ach  bha 
àrd  chomhthional  ac'  air  son  Shasuinn  uile,  coslach  ri  Pàrlamaid 
anns  an  robh  iad  a'  deanamh  reachdan  air  son  na  dùthcha  gu 
h-iomlan,  gu  h-àraidh  iad  fèin  a  dhionadh  o  allamharaich  sam  bith. 
Bha  na  beag  rìghrean  ud  coslach  ri  rìghribh  na  h-Alba  fèin,  gl6 
aimhreiteach  'n  am  measg  fein,  's  ro  eudmhor  mu  'n  sochairean 
's  mu  'mòralachd  fein.  0  nach  robh  reachd  sam  bith  air  a  dhaing- 
neachadh  fatliast  air  son  an  t-sreath  rìoghail  a  tharruing  dìreach 

thun  a'  chrùia  'us  uaithe,  bhiodh  aru  fear  a  thachradh  air  an  rìgh- 
chathair  a'  marbhadh  nam  mac  a  bhuineadh  do'n  t-sliochd  rìogh- 
ail  a  shaoileadh  e  bhi  coslach  ri  grabadh  a  chur  air  a  mhac  fein, 
no  air  fear  eigin  eile  'bu  mhaith  leis  a  bhi  'na  oighre  air.  Mar  so 
thàinig  an  shochd  rìoghail  mhac  gu  bhi  co  tearc  mu  thoiseach  an 
naoidheamh  linne  's  gu'm  b'  e  Egbert,  rìgh  Uesecs  oighre  dligheach 
nam  beag  rìoghachdan  ud  uile.  Bha  so  taitneach  d'a  nàdur  dian- 
thogarrach,  's  chuir  e  roimhe  gu'n  deanadh  e  'chuid  fein  diubh 
uile.  Agus  chaidh  aig'  air  sin  a  dheanamh  a  lìon  tè  'us  tè,  le  cog- 
adh  's  le  seòltachd.  Anns  a'  bhliadhna  827  bha  iad  uile  air  an 
aonadh  fo  a  riaghladh-san;  mu'n  cuairt  de  cheithir  cheud  bliadhna 
an  dèigh  do  na  Sacsonaich  tighinn  do  'n  tìr  'an  toiseach.  Feudar 
leum  thairis  air  rìoghachadh  Ethelof,  a  mhic-san ;  ach  ri  linn  Al- 
fred,  ogha  Egbeirt,  ris  an  abrar  Alfred  Mòr,  thug  na  deas  Loch- 
lunnaich  iomadh  garg  ionnsuidh  air  an  rìoghachd  a  dbeanamh. 
dhoibh  fèin,  agus  mu  dheireadh  chaidh  ac'  air  sin  a  dheanamh 
car  greis.  Bhàsaich  Alfred  's  a'  bhliadhna  901  'an  sìth.  Tha  e 
air  àireamh  a  measg  nan  rìghrean  a  b'  fbearr  's  a  bu  chomasaicho 
'shuidh  riamh  air  cathair.  Anns  a'  bhliadhna  994  fhuair  na  Loch- 
lunnaich  a  dh'ionnsuidh  rìgh-chathair  Shasuinn,  ri  hnn  Etelred 
an  treas,  no'n  ceathramh  rìgh  an  deigh  Alfred.  B'  e  Suein  ainm 
an  rìgh  Lochlunnaich  a  choisinn  a'  bhuaidh  sin.  Fhuair  Cainiut, 
mac  Shuein,  an  crùn  'an  deigh  'athar.  'S  ann  ris  an  duine  so  a 
bha  na  h-uaislean  Sasunnach  a'  deanamh  uiread  de  bhroscal 
's  gu'n  tug  e  mar  airidh  a  chathair  a  shuidheachadh  air  an  tràigh 
'nuair  a  bha  'muir  ag  èiridh,  's  'nuair  bha  e  'teannadh  r'a  chosaibh, 
's  ris  a'  chathair,  thòisich  e  ri  bagradh  air  a'  mhuir  na'm  bu  dàna 
leis  tighinn  ni  b'  fhaide.  An  uair  nach  robh  am  muir  a'  toirt 
ùmhlachd  sam  bith  dha,  thionndaidh  e  r'a  luchd-broscail,  ag  ear- 
alachadh  orra  gun  a  bhi  'toirt  glòir  do  cho-chreutair  nach  robh 
dheth  fèin  ach  fann ;  ach  iad  a  bhi  'toirt  glòir  'us  urram  do'n  Ti 
a  bha  riaghladh  na  fairge  's  nan  uile  nithe.  Bha  e,  gun  teagamh, 
ag  aithneachadh  gur  ìnò  a  bha  de  nàdur  magaidh  na  de  fhìor 

chàirdeas  'n  an  cuid  broscaiL  Bha  triùir  niac  aig  an  rìgh  so, 
's  dh'òrduich  e  aig  àm  a  bhàis  fear  dhiubh  na  rìgh  air  Lochlunn  a 
Tuath,  fear  'eil  air  Lochlunn  a  Deas,  agus  an  treas  fear  a  bhi  'n  a 
xìgh  air  Sasunn.  Ach  bhàsaich  am  fear  mu  dheireadh  agus  a 
mhac  mu'n  cuairt  do  shea  bliadhna  nn  dèigh  sin,  's  chaidh  an  crùn 
'Sasunnach  a  thoirt  air  ais  do'n  t-sliochd  rìoghail  aca  fèin,  'sa' 
"bhliadhna  1041.  Bha  Edmund,  mac  Ethelred,  a'  riaghladh  car 
greis  os  ceann  pàirt  de  thaobh  tuath  Shasuinn,  's  de  cheann  a  deas 
Alba  ri  linn  Chainiut.  Bha  dithis  mac  aig  Edmund  so,  Eduin 
agus  Eideard.  Bha  Eduin  so  a'  cumail  crìche  ri  rìghribh  nah-Alba 
'nalàfèin.  Tha  'n  diugh  baile  mòr  ainmeil,  inbheil,  air  machair 
na  Galltachd  aig  a  bheil  creag  anabarrach  àrd  air  a  thaobh  a 
's  iar.  Cha  'n  fhaighear  a  dh'  ionnsuidh  na  creige  so  ach  air  an 
taobh  an  ear  dhi.  B'  i  'chreag  so  ri  linn  Eduin  a'  chrìoch  eadar 
e  's  Alba.  Thog  e  daingneach  làidir  air  mullach  na  creige,  's  rinn 
e  baile  aig  a  bonn  a  bha  furasd  a  dhìonadh  o  ìnhullach  na  daing- 
nich.  Thugadh  Eduin's  burgh  mar  ainm  air  a'  bhaile,  air  a  ghiorr- 
achadh,  Edinburgh,  's  e  sin  Dìmeidin,  àrd-bhaile  rioghachd  xVlba. 
Cluinnidh  sinn  fathast  mu  thimchioll  a  bhràthar,  Eideard;  ach 
thigeamaid  a  nis  air  ar  n-ais  do  Alba. 

5.  An  dèigh  bàis  Dhomhuill  MhicAlpinn,  's  a  bhliadhna  863, 
thàinig  Constantin,  mac  righ  Coinnich,  thun  a'  chrùin.  Bha  esan 
's  na  rìghrean  a  lean  as  a  dhèigh,  mar  iad-san  a  chaidh  roimhe, 
air  an  cumail  'n  an  drip  leis  na  Lochlunnaich,  nach  robh  'leigeadh. 
tàmh  leò  ach  a'  feuchainn  ri  briseadh  a  steach  air  an  rioghachd  an 
àit'  <5igin.  Feumaidh  gu'n  robh  staid  sluaigh  Alba  gle  an-shocair 
's  na  linnibh  ud,  leis  an  trioblaid  a  bh'  aca  dheth  na  naimhdean 
o'n  taobh  a  mach,  agus  gach  troimh-chèile  a  bh'  ac'  aig  a  bhaile, 
eadar  buill  fa  leth  an  teaghlaich  rìoghail  a'  còmhstri  co  gheibheadh 
do'n  righ-chathair  na  h-uile  uair  a  bhiodli  i  falamh,  re  150  bliadhna 
an  dèigh  Choinnich ;  oir  cha  robh  reachd  air  a  dhaingueachadh 
fathast  a'  deanamh  a'  chrùin  cinnteach  do  cheud  ghin  an  rìgh  a  bha" 
air  a'  chaithir.     Do  bhrìgh  nach  do  thachair  ni  ùr  sam  bith  's  an 

ricghachd  ris  ara  bheil  mòr  glinotliucli  againn  rcf  a'  cheud  gu  leth 
bliadhn'  ud  ach  gun  robh  i,  mar  tha  sgrìobhamhoan  àraidh  ag  ràdh, 
air  an  innein  gu  'bualadh  ri  chèile,  's  gu  'toirt  a  dh'  ionnsuidh  a' 
chruth  'sa'  chumaidh  's  an  robh  i  gu  fantuiim  rè  iomadh  linn  an 
dèigh  sud,  feudar  leum  thairis  air  a'  chuid  sin  de  'n  eachdraidh 
gun  tuilleadh  leudachaidh. 


CAIB.  VI. 

MEUDACHADH  NA  RIOGHACHD. 

Teudar  aràdh  gu'n  d'  fhuair  Callum  II.  an  rioghachd  'sa  bhliadh- 
na  1003  anns  an  dearbh  shuidheachadh's  an  d'  fhàg  a  shinnsir  Coin- 
neach  MacAlpinn  i  ceud  gu  lethbliadhna  roimhesin ;  na  Lochlunn- 
aich  co  draghail  's  abha  iad  riamh,  ged  a  bha  iad  a'  faotninn  rotadh 
namhasach  na  h-uile  turus  as  ùr  a  bha  iad  a'  tighinn.  Ach  an 
dèigh  sin  uile  chaidh  aig'  air  a  chrìochan  a  chur  am  farsuingeachd 
air  an  làimh  dheis.  Tha  'chuid  is  lionmhoire  de  luchd-eachdraidh 
ag ■aideachadh  gur  h-ann  ri'linn-san  a  chuireadh  a'chrìoch  Albann- 
ach  co  fada  gu  deas  's  a  bha  i  air  a  socrachadh  anns  gach  linn 
o'n  uair  sin,  ged  tha  e  coslach  gun  d' thugadh  ionnsuidh  air  a 
teannadh  a  tuath  an  dèigh  a  bhàis.  Mhair  rioghachadh  Challuim 
deich  bliadhna  fichead.  'N  uair  a  bhàsaich  e  ghiulaineadh  a  chorp 
gu  ruig  I  Challum-Chille  leis  an  t-sòluimteachd  a  bha  cubhaidh  aig 
a  leithicl  de  àm,  's  dh'  àdhlaiceadh  e  maille  ri  'shinnsiribh  's  an 
eilean  ud  air  an  robh  an  sluagh  ag  amharc  mar  thalamh  naomh. 
Dh'fhàg  e  dithis  nighean,  agus  b'e  mac  tè  dhiubh  sin,  da'm  b'ainm 
Donnachadh,  a  rioghaich  'na  àite.  Cha  robh  Donnachadh  sea 
bliadhna  a'  rioghachadh  'n  uair  a  chaidh  a  mharbhadh  le  duine 
comharraichte  da'm  b'ainm  Mac-Beith. 

2.  Tha  luchd-seanachais  ag  innseadh  co  icmaah  sgeul  eug-samh- 
ail  mu  thimchioll  Mhic-Bheith  's  gu  feumar  ni-eigin  de  rannsach- 
adh  a  dheanamh  air  son  ruigsinn  air  an  fhirinn.     Bhonntaich  an 
cleasaiche  Sasunnach  ainmeil  sin,  Shakespear,  aon  de  na  puirt- 
chleasachd  aig'  air  na  gniomharaibh  bu  mheas  a  bh'  air  an  cur  as 
leth  Mhic-Bheith,  's  air  na  nithibh  bu  mheas  a  thachair  dha  gus 
an  do  chuireadh  dheth  'n  chathair  e.     'S  e  bh'  aig  a'  chleasaiche, 
's  aig  gach  fear  dheth  sheòrsa  's  an  amharc  cliù  fhaotainn  dha  fèin 
air  son  a  bhi  co  comasach  air  aignidhean  dhaoin'  a  ghluasad  le 
foclaibh  maith  'us  droch  fhoclaibh,     Gidheadh  tha  cuid  de  luchd- 
eachdraidh  a'  deanamh  ceann-iùil  de'n  chleasaich'  ud,  a  chionn 
gu  bheil  a  sheanachas  co  sgeul-ainhuil,  's  co  taitneach  ri  'leughadh. 
Gu'n  tug  Mac-Bheith  fiadhachadh  caoimhneil  do  rìgh  Donnachadh 
gu  a  chaisteal  feiu,  gu'n  d'  rinn  e  cuirm  chàirdeil  da,  gu'n  do  chuir 
e  mhisg  air  a  gheard-pearsa,  's  gu'n  do  mharbh  e  le  'làimh  fein  'na 
sheòmar  codail  e — fad  locha  buidh'  air  a  leithid  sin  de  sheanachas. 
Ach  cha  'n  'eil  focal  firinn  'an  aoir  an  t-Sasunnaich  do  'n  Ghàel 
thapaidh  ud.     Binn  Mac-Bheith  aijaimach  'an  aghaidh  an  rìgh; 
chaidh  an  rìgh  'na  aghaidh  le  àireamh  shaighdearan  gu  'cheann- 
sachadh ;  choinnich  iad  a  chèile  faisg  air  Eilgin.      'S  ann  le  Mac- 
Beith  a  chaidh  an  là.     Thuit  an  rìgh  's  a'  bhlàr,  's  rinn  am  fear 
a  choisinn  na  h-uile  cabhag  air  son  e  fèin  fhaotainn  air  a  chrùnadh 
'na  àite.     Cha  robh  Donnachadh,  mar  tha  cuid  ag  ràdh,  'na  sheann 
duine  'nuair  a  bhàsaich  e;  oir  cha  b'e  bhràthair,  no  eadhon  'athair 
a  bha  rioghachadh  roimh'ach  a  sheanair,  cha  robh  ach  sea  bliadhna 
o  thàinig  e  fèin  a  dh'ionnsuidh  na  righ-chaithreach,  's  cha  b'  urr- 
ainn  e  bhi  ach  'na  dhuin'  òg  aig  an  àm  ud.     Ach  tha  e  coslack 
gu'm  bu  duine  soirbh  e,  's  gu'n  robh  Mac-Beith  a'  smuaineachadh 
gu'm  b'urrainn  e  gu  furasd  a  chur,  beò  no  marbh,  dheth'n  chath- 
air,  's  gur  e  fèin  bu  fhreagarraich  air  son  àite  rìgh  a  lionadh.    Agus 
mar  a  bha  'inntinn  suidhieht'  air  sin,  bha  iomadli  lethsgeul  aig' 
air  son  a  dhol  air  aghart.     A  thaobh  a  mhàthar  bha  e  fèin  de  'n 
t-sliochd  rioghail.     Bha  e  fèin  'san  righ  'an  dlùth  dhàimh  da 

chdile;  agus  bha  e  'na  cheann-feadhna  co  cumliachdacli  's  a  bha'n 
Alba.  Bha  e  'na  Mhaor-mòr  air  Ros,  agus  bha  e  air  pòsadh  ban- 
trach  Mhaoir-mòir  Mhuireidh,  agus  mar  sin  'na  cheann  air  [an 
taobh  Mhuireach  gus  an  tigeadh  Lùlaoch,  mac  a  ceud  fir-pòsda, 
gu  aois.  Craoch  a  b'  ainm  do'n  bhain-tighearn  so :  bu  nighean  i 
do  Bhoidhe,  mac  rìgh  Coinneach,  a  bh'  air  a'  chathair  roimh 
'sheanair  Dhonnachaidh,  agus  tha  e  coslach  gu'n  robh  i  de  'n  aon 
chuideachd  ri  Iesebel,  bean  Ahaib,  a'  sior  bhrosuachadh  a  compan- 
aich  gu  h-olc.  Co  dhiù,  fhuair  Mac-beith  e  fein  air  a  chrìmadh 
'na  rìgh,  le  cuideachadh  nan  liosach  's  nam  Muireach,  'stha  e  air 
innseadh  gu'm  bu  deadh  riaghlair  e  gus  an  do  thòisich  a  spiorad 
a'  goirteachadh  le  iomaguin  'us  eagal  gu  'n  deantadh  ris  mar  a 
rinn  e  fèin.  Binn  e  daingneach  làidir  air  Dunsinnain  'an  Siorr- 
achd  Pheirt,  air  son  e  fèin  a  dhìonadh  'an  aghaidh  eascaraid  sam 
bith  a  dh'fheudadh  tighinn.  Agus  tha  cuid  ag  ràdh  gur  e  bag- 
radh  a  leig  e  mach  eadar  'fhiaclaibh  'an  aghaidh  aon  de  chinn- 
fheadhna  Shiorrachd  Fiofa  bu  mheadhon  air  a  rìoghachadh  a 
ghiorrachadh.  Fhuair  an  ceann-feadhn'  ud  sanas  o  charaid  èigin 
's  ruith  e  le  'bheatha  gu  cùirt  Shasuinn,  far  an  do  thòisich  e  fèin 
's  oighre  dligheach  Alba  air  deanamh  ullachadh  air  son  Mac-beitli 
a  thilgeadh  dheth  'n  chaithir. 

3.  Dh'  fhàg  righ  Donnachadh  dithis  mac,  ainm  an  fhir  bu  shine 
Callum,  da  'm  bu  cho-ainm  Ceann-mòr,  ainm  an  fhir  a  b'  òige 
Domhull  Bàn.  Theich  Callum  Ceann-mòr  gu  deas  gu  ruig  Sasuun ; 
theich  Domhull  Bàn  gu  tuath  do  eileanaibh  Innse-gall.  Bha  iad 
le  chèile,  na  'm  f ògarraich,  f ear  a  tuath  's  fear  a  deas  rè  nan  cùig 
bliadhna  deug  a  bha  Mac-beith  air  a'  chaithir.  Bha  Callum  Ceann- 
mòr  roinn  mhaith  de  'ùin'  aig  cùirt  righ  Shasuinn,  a  bha  glè 
chaoimhneil  ris.  'Nuair  a  ràinig  ceann-feadhna  shiorrachd  Fiofa 
leis  na  h-ursgeulaibh  a  bh'  aige  fdin  mu  staid  Alba,  dheònaich 
righ  Shasuinn  cuideachadh  a  thoirt  do  Challum  Ceann-mòr  gus  a 
chòir  dhligheach  a  thoirt  a  mach;  's  mar  a  bha  iad  a'  triall  troimh 

Shasunn  'us  cheann  a  deas  Alba,  bha  an  luchd-leanmhuinn  a'  dol 
c 

'an  lionmhoireachd  gus  mu  dheireadh  an  robh  armailt  mhòr  aig 
Ceann-mòr  a'  dmthaehadh  ri  daingneach  Dhuinsinnain.  Cha  b'ann 
gu  all-tapadh  a  chaidh  Mac-beith  'nuair  a  ehunnaic  e  'n  armailt 
ud  a'  tighinn  'na  aghaidh,  mar  tha  cuid  a  cur  as  a  leth.  Chrios- 
laich  e  chuid  armachd  air  gu  duineil,  's  chaidh  e'n  aghaidh  an 
nàmhaid  air  ceann  a  chuid  saighdearan,  ach  tha  e  coslach  gu'n  robh 
cuid  diuhh  ga  thrèigsmn  's  a'  dol  a  null  thun  an  taobh  eile.  Co- 
dhiù,  chaidh  an  ceud  bhìàr  'na  aghaidh,  's  b'  cugin  teicheadh  gu 
tuath,  far  an  do  lean  e  air  a'  ehòmhrag  rè  dlià  bhliadhn'  iom- 
lan  gus  an  do  thuit  e  'an  càth,'na  'lùirich  mhàilich,  le  'chlaidheamh 
'nadhòrn.  Cha  'n  'eil  teagamh  nach  deacbaidh  Callum  Ceann- 
mÒr  a  chrunadh  goirid  'an  dèigh  do  Mhac-Beith  teicheadh  gu 
tuatb ;  ach  cha  robh  fois  aig'  o  chogadh  gu  ceann  greis  an  dèigh 
sin.  Co  luath  's  a  thuit  Mac-Beith  chaidh  a  clhalta,  Ltdaoch,  a 
hha  de  shliochd  Choinnich  IV.  cugheach  'na  righ  leis  a'  phàirtidh 
a  bh'  an  aghaidh  Challuim.  Ach  chuireadh  fodha  Lùlaoch  goirid 
'an  dcugh  sin,  agus  rioghaich  Ceann-mòr  gu  siochail  's  gu  soirbh- 
eachail  rè  shea  bliadhna  deug  thar  fhichead. 

4.  Goirid  an  dèigh  do  Challum  Ceann-mòr  a  bhi  air  a  steidh- 
eachadh  air  rioghachd  a  sliinnsearan  rinn  iad  atharrachadh  mòr 
air  rioghalachd  Shasuinn.  Thàinig  Harold,  mac  Chainiut,  an  Loch- 
lunnaich,  thun  na  righ-chaithreach  's  a'  bhliadhna  1036.  Bhcàs- 
aich  esan  's  a'  cheathramh  bliadhna  de  'rioghachadh.  Thàinig 
Hardicainiut  'na  dhèigh-san ;  bhàsaich  esan  mar  an  ceudna  fo  'n 
mhisg  an  ceann  dà  bhliadhna.  Ghabh  na  Sasunnaich  an  cothrom 
sin  air  a'  chuing  Lochlunnach  a  thilgeadh  dhiubh.  Thug  iad  an 
crùn  do  Eideard,  mac  a  b'  òige  Ethelreid,  a'  gabhail  seachad  air 
Edgar  Atheling,  ogha  Edmuiud,  am  mac  bu  shine,  a  thachair  a 
bhi  's  an  àm  sin  air  chuairt  ann  a'  Hungari.  Ptioghaich  Eideard 
25  bliadhna.  Theireadh  iad  an  Confessor  ris,  a  chionn  e  bhi  'na 
dhòigh  ni  bu  choslaiche  ri  sagart  na  ri  prionnsa.  Bhàsaich  e  gun 
sliochd  auns  a'  bhliadhna  1060.  Bha  e  air  pòsadh  nighean  Iarla 
TJesecs,  agus  bha  mòr  ughdarras  aig  an  Iarla  thairis  air.     Cha 

labhradh  an  righ  a'  chainnt  Shasunnach  gu  ro  mhaith.  'S  ann  an 
Normandi  a  thogadh  e,  aig  cùirt  a  charaid,  Diìic  na  dùthcha  sin ; 
mar  sin  b'  i  chainnt  Fhrangach  a  b'  fhearr  a  labhradh  e.  'Nuair 
a  bhasaich  esan  b'  e  Edgar  Atheling  an  t-aon  oighre  dligheach. 
Ach  thng  Harold,  Iarla  Uesecs,  tàmhadh  air  a'  chrùn  da  fèin, 
's  bha  'àthair  an  dèigh  pàirtidh  co  cumhachdach  a  dheanamh  'san 
rioghachd  's  nach  b'  urrainn  an  t-oighre  dligheach  a  chòir  fèin  a 
thoirt  a  mach.  'N  uair  a  chual  Uilleam,  Diùc  Normandi,  mar  a 
bha,  'sann  a  rinn  e  fein  airson  tighinn  a  nall  a  thoirt  a  mach  a' 
chrùin,  a  bha  c  'g  ràdh  air  an  d'  rinn  Eideard  dìleabach  dheth. 
Kinn  e  gach  ullachadh  a  bha  'na  chomas  air  son  a  thaisteal  do 
Shasunn  a  dheanamh  soirbheachail.  Fhuair  e  còmhnadh  sluaigh 
'us  armachd  o  na  prionnsaibh  a  bha  timchioll  air.  Thàinig  e  gu 
oirthir  Shasuinn  le  càbhlach  lìonmhor.  Thàinig  e  fèin  's  a  thrì 
fichead  mìle  saighdear  air  tir  'an  Susecs.  Choinnich  Harold  e  le 
.àireamh  shaighdearan  nach  robh  faisg  co  lìonmhor  'an  àite  ris  an 
abrar  Hastings,  air  a'  cheathramh  là  deug  de  mhìos  mu  dheir- 
eadh  an  fhogharaidh,  's  a'  bhliadhna  1066.  Chaidh  an  là  leis  na 
Normanaich.  Chuireadh  mòran  de  na  Sasunnach  gu  bàs.  Thuit 
Harold  fèin  mar  an  ceudna,  's  ghabh  Uilleam  sealbh  dha  fein  air 
an  rìoghachd.  Their  luchd-eachdraidh  a'  Bhuaidh  Nòrmanach  ri 
so,  agus  Uilleam  am  Buadhair  ris  an  fhear  a  thàinig  gu  bhi  'na 
rìgh  air  lorg  na  buaidh  ud.  Bha  'shliochd  gu  ceann  iomadh 
linn  'n  an  rìghribh  air  Sasunn. 

Sgath  a'  Bhuaidh  Nòrmanach  air  falbh  na  h-uile  dòchas  a 
dh'fheudadh  a  bhi  aig  sliochd  rìoghail  Shasuinn  gu'm  faigheadh 
iad  fèin,  uair  no  uair-eigin  gu  rìgh-chathair  an  sinnsearan.  Agus 
mar  sin  rinn  Edgar  Atheling  agus  a  dhà  phiuthair  's  a  mhàthair, 
ban-phrionnsa  Mairàrat,  air  son  Sasunn  a  chaoiteachadh  gu  buil- 
•each  's  gu  bràth.  Chaidh  iad  maille  ri  tearc  de  luchd-leanmhuinn 
air  bòrd  luinge  air  ti  dol  air  an  ais  do  Hungari,  far  an  robh  Athe- 
ling  au  àm  do  Eideard  an  crhn  fhaotainn.  Ach  cha  b'  e  dol 
rathad  Hungari  a  bh'an  dàn  doibh.     Shtìd  a'  ghaoith  'n  an  agh- 

aidh  gu  stoirmeil,  's  clh'  fhuadaicheadh'iad  a  nuas  ri  oirthir  a  's  ear 
Shasuinn,  gus  an  do  ràinig  iad  Caolas  na  Friù,  's  an  do  ghabh  iad 
fasgadh  's  an  àite  ris  an  abrar  o'n  uair  sin,  Port  na  Ban-righinn. 
Bha  Callum  Ceann-mòr  's  an  àm  sin  a'  tàmhachd  'an  Caisteal  na 
frìdh  'an  Dunfernilin,  mu  chùig  mìl'  o'n  àite  'san  robh  'n  long  Shas- 
unnach.  'Nuair  a  chual  e  cò  bh'air  bòrd  's  an  luing,  ghreas  e  gu'n 
amharc,  's  dh'fhiadhaich  e  gu  caoimhneil  iad  gu  'chaisteal  fèin. 
Cha  'n  'eil  teagamh  nach  d'  f  huair  e  boagan  de  eòlas  pearsant'  air 
na  fògarraich  rìoghail  ud  'an  àm  dha  fèin  a  bhi  'na  fhògarr^ach, 
's  mar  is  ionmhuinn  leis  gach  neach  a  choslas,  nach  biodh  e  gu 
tric  'n  an  coniunn.  B'  e  'char-san  a  nis  a  bhi  caoimhneil  riùsan. 
'An  ùine  ghoirid  bha  pòsadh  ac'  'an  caisteal  frìdhe  Dhunfermlin. 
Thàinig  a'  bhan-phrionnsa,  Mairearat,  gu  bhi  'na  ban-righ  air 
Alba.  Bha  i  'na  boirionnach  sèimh,  gnìomhach,  agus  bha  tomhas 
maith  de  bhuaidh  aice  thairis  air  Ceann-mòr.  Co  dhiù  a  bhiodh 
e  rèidh  no  aimhreit  ghabhadh  e  'comhairle-se.  Bha  i  mar  an 
ceudna  fialuidh,  oircheasach  ri  bochdaibh,  's  leis  gach  subhailc 
a  bha  timchioll  oirre  tha  cuid  ag  ràdh  gu'm  bu  là  sona  do  Alba 
a  thàinig  ise  gu  bhi  'na  ban-righ;  agus  tha  seadh  'sam  feud  sin  a 
bhi  firinneach.  Ach  leis  gach  ni  maith  a  dh'fheudar  a  ràdh  mu 
'timchioll  bu  bhana-phàpanach  i  co  daingean  's  a  bha  riamh  air 
talamh.  Agus  feudar  gu  cinnteach  a  ràdh  gu  'm  bu  là  dubh, 
dona  do  mhinisteiribh  an  t-soisgeil,  'sdo'n  aobhar  a  bha  iad  a' 
cumail  suas,  a  thàinig  ise  do  Alba.  Bhiodh  i  gu  pearsanta  ga 
cleachdadh  fèin  's  na  deas-ghnàthaichibh  a  bha  eaglais  na  Ròimh' 
ag  àithne.  Dheasaicheadh  i  biadh  naoinear  dhìnnleachdan  's  a' 
mhaduinn,  's  bheathaicheadh  i  iad  air  a  glùinibh.  Nigheadh  i 
cosan  sheathnar  bhochd  na  h-uil'  oidhche.  Bhiodh  i  gu  tric  a' 
trasgadh,  agus  ri  nithibh  cronail  eil'  a  thug  gu  droch  shlàint'  i  mu 
dheireadh.  Agus  mar  a  bha  i  ro  eudmhor  air  son  maith  muinntir 
eile  'na  beachd  fèin,  dh'f  heumtadh  na  ministeirean  a  chruinneach- 
adh  a  dh'ionnsuidh  na  lùchairt,  agus  a  dheanamh  aithnichte 
dhoibh  gur  i  eaglais  na  Ròimh'  an  aon  eaglais  cheart,  's  gu  'm 

Teumadh  iad  gdilleadh  d'a  modh  riaghladh  'us  aoraidh.    Cha  rohh 
focal  Beurl'  aig  an  t-Seanadh  a  hh  'an  sud  aeh  na  bha  aig  a'  bhan- 
righ.     Bha  na  ministeirean  's  na  linnibh  ud  co  neo-eisimeileach  air 
a'  chainnt  Shasunnaich  's  a  tha  sinne  an  diugh  air  a'  chainnt  Nor- 
ainnich.     Bha  iad  a'  faotainn  an  cuid  fòghluim  'an  Laidinn  's  an 
Gàelic.     'Nuair  a'  bheireadh  a'  bhan-righ  greis  air  labhairt  'na 
cainnt  fèin  dh'eadar-theangaicheadh  an  righ,  a  bh'  air  a'  chainnt 
iunnsachadh  'nuair  a  bha  e  air  fògradh  'an  Sasunn.     Fhreagradh 
na  ministeirean  a  rìs  'an  Gàelic  'am  fèin  dhìon,  's  chnireadh  an 
rìgh  an  argumaidean  fi  chomhair  na  ban-rìgh  mar  a  b'  fhearr   a 
b'  urrainn  e.  Cha  'n  'eil  e  furasd  a  dheanamh  a  mach  cia  fad  a  lean 
an  Seanadh  ud,  no  cia  lion  Seisean  a  rinn  iad  deth  ;  ach  ma's  fior 
na  sgeòil  's  ann  aig  a'  bhan-righ  a'bha  'chuid  a  b'  fhearr  de'n  argu- 
maid — gun  teagamh 's ann  air  taobh  na  ban-righ  a  bha  fear  innsidh 
nan  sgeul.     Agus  feudaidh  sinn  a  chreidsinn  nach  bu  ni  soirbh 
argumaid  a  chnmail  ri  ban-righ;  agus  gu  h-àraidh  tè  aig  an  robh 
Ceann-mòr  air  a  deis,   ullamh   gus   an   còrr  nach   deanadh   an 
argumaid  a  thoirt  a  mach  leis  a'  chlaidheamh.     Co  dhiù,  b'  èigin 
an  dà  chuid,   ùin'  agus  ainneart,   a  dhol  làmh   air  làimh,   mu'n 
deachaidh  ac'  air  na  ministeirean  'san  luchd-leanmhuinn  a  thoirt 
gu  seòrsa  de  thosd-ghèilleadh.    Ach  cluinnear  b'eagan  mu'n  tim- 
chioll  'san  ath  rìoghachadh.     Cha  robh  fòghlum  sam  bith  aig 
rìgh  Callum  ged  a  bha  e  'deanamh  gniomh  eadar-theangair  's  an 
t-Seanadh  ud.     Cba  leughadh  e  cainnt  sam  bith.    Dh'iunnsaich  e 
■cainnt  nan  Sasunnach  'nuair  a  bha  e  'n  am  measg,  mar  a  bhios 
daoine  gun  fhòghlum  ag  iunnsachadh  Benrla  'chladaich.      Cha 
robh  dad  aig'  ach  làn  a  chinn,  's  cha  bu  bheag  e,   de  Ghàelic  's  de 
Bheurla  'chladaich.      Thuit  e  fèin  's  a  cheud  mac  'an  cath  's  e 
'teannachadh   caisteal   Alnuic,    air   a'  chrìch  Shasunnaich,    's  a' 
bhliadhna  1093,  anns  an  t-seathamh  bliadhn'  deug  thar  fhichead 
de  'rioghachadh.     Bha  'bhan-righ  's  an  àm  sin  tinn  'an  oaisteal 
Dhunèidin,  's  'nuair  a  dh'innis  a  dara  mac,  a  theich  o'n  bhlàr,  dhi 
gu'n  do  thuit  a  fear  's  a    'ceud  mac,  bhàsaich  i  iè'm  aig  an  àm 

cheudn',  ag  aideachadh  a  bhi  reidh  ri  toil  an  Tighearua.  Bha  i 
ro  mheasail  aig  an  eaglais  Phàpanaich,  agus  air  a  sgrìobhadh  'an 
àireamh  nan  Naornh  's  an  t-seadh  'am  bheil  an  eaglais  sin  a'  dean- 
amh  naomh.  Thàinig  triùir  de  'cuid  mac  'an  dèigh  a'  chèile  a 
dh'ionusuidh  a'  chrùin. 


CAIB.  VII. 


TJGH  DAIBHIDH — STALD  ALBA — BLAR  NA   BRATAICII. 

'  An  deigh  bàis  Challuim  thug  a  bhràthair,  Dònihull  Bàn,  tàmhadh 
air  a'  chrùn.  Agus  feudar  beachd  a  thogail  air  an  staid  's  an 
robh  an  rioghachd  o'n  cheud  Achd  a  rinn  an  rìgh  ùr.  B'  e  sin  na 
h-uil'  eilthireach  no  neach  nach  buineadh  do'n  rioghachd  g'a  grad 
fhàgail.  Tha  so  a'  cur  ni  èigin  de  sholus  air  mar  a  bha  àrd  uais- 
lean  na  rioghachd  air  am  brosnachadh  leis  au  struidhealachd  a 
bha  Callum  Ceann-mòr  a'  gnàthachadh  ann  a  bhi  'buileachadh 
fearann  Alba  air  na  deirleanaibh  a  thàinig  à  Sasunn  an  dèigh 
ban-righ  Mairearait.  Roinn  Uilleam  am  Buadhair  fearann  Shas- 
uinn  'na  thrì  fichead  mìl'  earrann,  's  bhuilich  e  'm  fearann  sin  air 
a'  chuid  shaighdearaibh  fèin,  tomhas  ni's  mò  's  ni's  lugha  de'n 
f hearann  a  rèir  na  h-oifig  a  bh'aca  's  an  arm.  Cha  robh  e  'foigh- 
neachd  cò  aig  an  robh  còir  air  roimhe  sud,  no  aig  nach  roblL 
Ghabh  e  sealbh  air  an  rioghachd  mar  a  dheanadh  fear-reubainn 
air  tigh  a  ghlac  e.  Rinn  e  tràillean  de'n  chuid  mhòr  de  shluagh 
na  tìre,  a  bha  na  h-oifigich  ud  a'  reiceadh  's  a'  ceannach  maille  ris 
an  fhearann,  mar  gu'm  bu  stoc  sprèidh  iad.  Agus  a'  chuid  de 
nach  d'  rinn  e  tràillean  bha  iad  'an  daorsa  le  seirbhis  chruaidh. 
Dh'f heumadh  iad  a  bhi  'n  ceann  gach  seirbhis  bu  chruaidhe,  's  bu 

tàireile  na  cheile.  Rinn  am  Buadhair  Norinanach  sin  air  son  an 
rioghacbd  a  dheanamh  cinnteach  dha  fein  's  da  shliochd.  B'  e  'n 
cumha  air  an  d'  fhuair  na  h-oifigich  ud  am  fearann,  gu'm  biodh 
iad  fein  's  na  bha  de  shluagh  air  an  fhearann  ullamh  gu  èiridh  a 
mach  a  chogadh  leis  an  rìgh  uair  sam  bith  a  thogradh  e  fios  a  chur 
orra.  Bha  na  h-àrd  oifigich  ud  a'  toirt  an  fhearainn  do  oifigich 
bheaga  fodhpa  fein  air  a'  chumiia  cheudna.  Bha  mar  so  an 
sluagh  uile  ceangailte  mar  shaighdearaibh  aig  an  Normanach. 
Einn  esan  sud  gu  glic  'na  ghinealach  fein,  ach  gu  h-ain-tighearn- 
ail  's  gu  f  òimeartach,  ged  a  ghiùlaineadh  leis  car  ùine.  Agus 
feumar  a  bhi  'g  aithris  droch  ghnìomharan  an  uile-bheist  ud  'an 
eachdraidh  Alba  air  son  da  aobhair.  An  toiseach,  a  chionn  gu'n 
d'  fhuadaich  sud  mòran  de  àrd-uaislean  Shasuinn  a  mach  as  an 
rioghachd.  Rinneadh  orra  fein  a  nis  mar  a  rinn  an  aithrichean 
air  seann  luchd-càiteachaidh  na  tìre.  Agus  a  rìs,  a  chionn  gu 'n 
d'  rinn  rìghrean  eile  na,  Roinn-Eòrpa,  's  rìgh  Alba  mar  aon  diubh, 
an  dearbh  ni  so  ri  fearann  'us  sluagh  nan  dùthchanna  aca  fein  fa 
leth.  Agus  mhair  au  rian  so  rè  cheudan  bliadhna  an  Alba  mar 
'an  tìribh  eile.  Agus  dh'fheudta  iomadh  eisimpleir  mar  dhearbh- 
adh  air  sin  ainmeachadh  'an  eachdraidh  Alba.  Nis  an  uair 
a  fhuair  agus  a  gliabh  an  creachadair  Normanach  an  cothrom 
ud  air  Sasunn,  bha  na  daoin'-uaisle  o'n  robh  e  'toirt  an  cuid 
fearainn  a'  tighinn  'n  an  sruth  a  nall  do  Alb,  le'n  làmhaibh 
mu  'n  ceann  gu  'n  gearan  a  dheanamh  ri  ban-righ  Mairearat. 
Dh'  iarradh  is'  air  an  rìgh,  's  bheireadh  esan  do  na  h-eilthir- 
rich  stiallag  mhaith  fhearainn  an  so  's  an  sud  air  feadh  Alba, 
air  a'  chumh'  ud  mu'n  robh  sinn  a'  labhairt.  Agus  'sann  do  na 
teaghlaichibh  ud  a  bhuiueas  roinn  mhaith  de  Mhorairean  's  de 
Ptidirean  Galltachd  Alba  gus  au  là  'n  diugh.  Agus  o  nach  robh 
pàrlamaid  anns  na  h-amaibh  ud  bha  cothrom  aig  an  rìgh  a  thoil 
fèin  a  dheanamh  fhad  's  bu  bheò  e.  Feudar  a  bhi  cinnteach  mata 
nach  bu  ni  taitneach  le  seann  luchd-fearainn  na  Galltachd  a  bhi 
faicinn  nan  Sgaothach  ud  a'  dòmhlachadh  a  steach  air  gach  làimh 

dhiubh.  'S  gun  teagamh  bha  Doinhull  Bàn  a'  tuigsinn  sin  an 
àm  dha  bhi  deanamh  air  sou  leum  a  thoirt  do'n  righ-chaithir.  Ach 
o  nach  do  sheas  an  rioghachd  air  a  thaobh,  agus  gur  coslaiche  nach 
robh  iad  idir  air  a  shon,  bha  na  tighearnan  Sasunnach  a  bh'  air 
ùr-theachd  do'n  tìr  ro  chruaidh  air  a  shon,  's  dh'  èirich  iad  'na 
aghaiclh.  Agus  le  'n  còmhnadh-san  fhuair  Donnachadh,  mac  bu 
shine  an  righ  mu  dheireadh,  agus  a  bha  's  an  àm  sin  na  oifigeach 
'san  arm  Shasunnach,  sealbh  air  an  righ-chaithir.  Ach  cha  b'  fhad 
a  mheal  e'n  onair  sin.  Chaidh  a  mharbhadh  beagan  mhìosan  an 
dèigh  sin,  mar  tha  cuid  ag  ràdh,  le  brathadair  a  chuir  Domhull  Bàn 
uaithe.  'S  e  's  coslaiche  gu'm  bu  mhac  diolain  Donnachadh,  oir  tha 
e  glè  dhuilich  a  dheanamh  a  mach  gu'n  robh  Callum  Ceann-mòr 
pòsda  dà  uair.  Fhuair  Domhull  Bàn  an  crùn  mu  'cheann  aon  uair 
eile  an  dèigh  bàis  Dhonnachaidh.  Ach  mu'n  cuairt  do  dhà 
bhliadhn'  an  deigh  sin  chuir  Edgar,  am  mac  bu  shine  'bha  làthair 
de'n  t-sliochd  rioghail,  clheth'n  chaithir  e,  chuireadh  a  shùilean  a 
mach,  's  chuireadh  'an  gainntir  e  rè  a  bheatha.  Rioghaich  Edgar 
nàoi  bliadhna,'s  thàinig  a  bhràthair  a  b'fhaisge,  Alastair,  a  dh'ionn- 
suidh  na  caithreach.  Cha'n  'eil  mòran  r'a  innseadh  mu  rioghachadh 
Alastair,  ni's  mò  no  mu  rioghachadh  an  fhir  a  chaidh  roimhe. 
Bha  e  anabarrach  tighearnail  'na  mhodh  dèiligidh  ris  na  h-uil'  a 
thigeadh  fagus  da,  ach  ris  na  sagartaibh  Pàpanach  bha  e  sèimh  gu 
leòir.  Theireadh  iad  "Alastair  an  Gairgean"  ris  mar  fhar-ainm. 
Chuir  e  sios  gu  h-ath-ghoirid  aon  troimhe  cheile  dh'  èirich  's  an 
taobli  Mhuireach  'na  rioghachadh,  'n  uair  a  dh'  eirich  Aonghas, 
ogha  do  Lùlaoch,  suas  an  aghaidh  an  ùghdarrais  rioghail  'an 
dòchas  gu'm  faigheadh  e  fèin  thun  na  righ-chaithreach.  Ged  a 
chuireadh  am  Muireach  sios  aig  an  àm  sin,  dh'  èirich  e  rìs  deich 
bliadhn'  an  dcugh  sin'nuair  a  chuireadh  sios  e  gu  buileach  air 
sheòl  's  nach  d'  èirich  e  tuilleadh.  Bhàsaich  Alastair  an  Gairgean 
gun  chloinn  an  dèigh  sheachd  bliadhna  deug  de  rioghachadh,  agus 
thàinig  Daibhidh  a  bhràthair  a  b'òige  a  dh'ionnsuidh  na  caithreach, 
's  a'  bhliadhna  1124.  Thàinig  mar  so  trùir  mac  ban-righ  Mairearaifc 

.gubhi  nan  rìghribh,  agus  amTear  mu  dheireadh  gu  bhi  air  thoiseach 
a  thaobh  urraim 'us  cumhachd.  Bha  aon  phiuthar  aige  d'am 
b'  ainm  Maud,  a  phòs  Eanruic  Beau-clerc,  rìgh  Shasuinn.  B'e  Ean- 
cruic  so  mac  a  b'  òig'  Uilleim  a'  Bhuadhair.  Phòs  e  nighean  ban-righ 
Mairearait  a  bha  de  sheann  sliochd  rioghail  Shasuinn,  'an  dùil  gu'n 
neartaicheadh  sfn  a  ghreim  fèin  air  a'  chrùn.  Tha  e  oillteil  ri 
innseadh  an  dòigh  's  an  do  laimhsich  an  righ  ud  a  bhràthair  bu 
shine  na  e  fèin,  agus  a  b'e  oighre  dligheach  a'  chrùin,  a  rèir  a'  ghnè 
■dlighe  'bha'san  teaghlach  ud.  Bha  Richard  thall'am  Palestin 
'uuair  a  bhàsaich  Uilleam  Rufus,  an  ceud  aon  de  na  bràithrean  a 
TÌoghaich.  Ghabh  Eanruic  sealbh  dha  fèin  air  an  rioghachd,  chuir 
e'n  teicli  air  Richard  ann  am  blàr  'an  Normandi,  's  ghlac  e  mar 
phriosunach  e  's  chuir  e  mach  a  shùilean,  's  chum  e  'na  phriosunach 
e  ddich  bliadhna  fichead.  So  mar  a  bha  na  mic  a'  mealtuinn 
buaidh  au  'athar.  Bha  mac  'us  nighean  aig  Eanruic  o  bhan-righ 
Maud.  Bhàthadh  am  mac  so  air  an  t-slighe  tighinn  as  au  Fhraing. 
Mar  so  thàinig  an  nighean  air  an  robh  ainm  a  màthar  gu  bhi  'na 
ban-oighre  air  crìm  Shasuinn.  Bha  i  air  pòsadh  Geofri  Plantagenet, 
•diùc  Anjou.  'Nuair  a  bhàsaich  Eanruic  's  a'  bhliadhna  1135,  thug 
€  air  a  chàirdean  mionnachadh  gu'n  cuidicheadh  iad  a  nighean  a 
•dh'  ionnsuidh  na  caithreach.  Bha  mac  peathar  aige  d'  am  b'  ainm 
•Stephen,  a  thàinig  fo  na  h-aon  bhòidibh  ri  càch.  Ach  'n  uair  a 
fhuair  e  'chathair  falamh,  agus  greim  air  iuchraichibh  nau  tighean 
ionmliais,  sgap  e'n  t-òr  a'  measg  nan  àrd  uaislean,'s  fhuair  se  e  fèin 
air  èigheach  'na  rìgh. 

2.  'N  uair  a  chunnaic  righ  Alba  gu'n  robh  nighean  a  plieathar 
air  a  cumail  a  mach  o  'h-àite  fèiu,  rinn  e  air  son  dol  a  chogadh  ri 
Stephen  air  los  a  thilgeadh  bhàrr  na  caithreach.  Kiun  e  niùran 
creachaidh  dà  thurus  'an  dèigh  a  chèil'  air  taobh  tuath  ShasuinD. 
Air  an  treas  turus  chaidh  e  co  fada  deas  ri  Siorrachd  Iorc.  Bha 
'leòr  aig  Stephen  ri  'dheanamh  aghaidh  a  chumail  ri  pàirtidh  eil'  a 
thog  Matilda  na  h-aobhar  fèin.  Bha  mar  so  an  rioghachd  fosg- 
^ailt',  a  rèir  coslais  do  righ  Daibhidh,  aig  an  robh  sea  mìle  fichead 

saighdear  ga  leantuinn.  Rinn  Turstan,  ard-easbuig  Iorc,  air  son 
armailt  a  thional  gus  na  h-Albannaich  a  choinneachadh.  Chruinnich 
e  na  h-àrd-uaislean  'am  baile  Iorc,'s  shuidhich  e  là  trasgaidh  sòlaimte. 
Dh'  àithn  e  do  na  h-uil'  a  b'  urrainn  armachd  a  ghiùlan,  eiridh  "gus 
an  eaglais  a  dbionadh  o  na  borbanaich."  Grheall  e  tearnadh  do  na  ' 
h-uile  a  thuiteadh  's  a'  chath.  Chuir  e  mach  na  sagartan  air  ceann 
muinntir  nan  sgìreachdan  gus  an  treòrachadh  's  a'  bhlàr.  Cha  b'  urr- 
ainu  e  fèin  dol  a  mach  a  chionn  e  bhi  tinn.  Chuireadh  suas  a'  bhrat- 
ach  Shasunnach  air  monadh  Chutoin,  faisg  air  Northalerton.  Chuir- 
eadh  crann  luinge  'na  sheasamh  air  feun  cheithir  chuibhleachan. 
Chuir  iad  Crois-Chriosd'  mhòr  air  mullach  a'  chroinn.  'Am  meadhon 
na  Croise  bha  bocsa  airgid  anns  an  robh  abhlan  coisrigte,  no  dia- 
arain  nam  pàpanaeh.  Bha  trì  brataichean  mòr  eil'  a'  snàmh  fo'n 
Chrois.  An  deigh  caochladh  oidhirpean  air  a'  ghnothuch  a  rèit- 
eachadh  le  sìth,  thainig  iad  gu  ionad  tharruing  lann;  na  h-Albann- 
aich  a'  glaodhaich  an  duan  cathafein,  "Albainn!  Albainn !"  Thàiuig 
na  trùpairean  Sasunnach  dheth  an  cuid  each  's  chuir  iad  gu  cùl  an 
airm  iad,  's  champaich  iad  fein  timchioll  na  Brataich.  Chumadh 
an  cath  suas  air  gach  taobh  re  dhà  uair  de  thìm.  Tha  luchd- 
eachdraidh  ag  aithris  mòran  gaisg'  air  gach  taobh.  Chaidh  Prionns' 
Eanruic,  tàinistear  rioghachd  Alba,  air  ceann  na  buidhne  'bha  e  fein 
a  treòrachadh  troimh  'n  bhuidhinn  a  bha  fa  chomhair  de  na  Sasunn- 
aich,  mar  gu'm  bu  lion  an  damhan  alluidh  a  bhiodh  fa  chomhair; 
agus  thug  e  garg  ionnsuidh  air  taobh  an  nàmhaid.  Ach  bha  buidh- 
eann  lìonmhor  do  fhir  bhogha  's  an  arm  Shasunnach  a  bha  caith- 
eamh  shaighdean  slaite-tomhais  air  fad  a  steach  am  measg  nan 
Albannach  leis  an  robh  iad  a'  deanamh  mòran  millidh.  Fadheòidh 
thog  saighdear  Sasunnach  ceann  fir  a  thuit  air  bàrr  a  shleagha, 
's  ghlaodh  e  mach,  "Ceann  righ  Alba."  Sgaoil  so  mar  le  telegram> 
tre'n  chuid  de'n  arm  a  bha  's  an  àm  ri  aghaidh  teine,  's  thùisich  iad 
a'  dol  air  ais.  'Nuair  a  thuig  Daibhidh  an  ni  a  bh'  ann  thug  e'n 
clogad  dheth  a  cheann  's  thòisich  e  ga  shealltuinn  fein  gu'n  robh  e 
beò  slàn.     Aeh  cha  deanadh  e'n  gnothach  tuilleadh;    Cha  b'urrainn 

a  mheuil  's  a  bha  tuigsinn  a  mhearachcì,  càeh  a  chur  'an  òrdugh. 
B'  eigin  cùl  a  thoirt  do'n  nàmhaid.  Chaill  Daibhidh  dà  mhìle-dheug 
's  a' bhlùr  fhuiiteach  ud,  a  fhuair  "Blàr  na  Brataich"  mar  ainm. 
Chuireadh  e  air  au  dara  là  fichead  de  cheud  mhios  an  fhoghair, 
1138.  Chaidh  sìth  a  uasgadh  an  dèigh  so  eadar  an  dà  rioghachd. 
Ach  's  ann  air  cumhachaibh  a  bha  fàbharrach  gu  leòir  do  Dhaibhidh, 
leis  an  d'fhàgadh  'an  làn-sheilbh  air  roinn  rnhòr  de  thaobh  tuath 
Shasuinn  e — Xorthumberland  agus  Durham.  Cha  tug  Daibhidh 
claidheamh  à  truaill  tuilleadh  gu  cogadh  an  aghaidh  Stephein  'an 
aobhar  nighean  a  pheathar,  ged  a  lean  mòran  eil'  air  sin  car  tamuil'. 
Bha  Daibhidh  anabarrach  eud-mhor  air  taobh  na  h-eaglais  pàpan- 
aich  a  thàinig  a  nis  gu  bhi  'na  h-Eaglais  Stèidhichte  'na  rioghachd. 
Thog  e  àireamh  mòr  eaglaisean,  's  bhàirig  e  mòran  fearainn  air 
luchd-teagaisg  nan  eaglaisean  ud  gus  an  cumail  suas.  'Se's  cos- 
laiche  gur  h-ann  air  son  fhialaidheachd  ris  an  eaglais  ud  a  thug  iad 
an  tiodal,  "Xaomh  Daibhidh"  dha.  Mar  a  bha  e  ro  chòir  do'n 
eaglais  Phàpanaich  bha  e  ro  gharg  an  aghaidh  nan  uile  nach  biodh 
umhal  dhi.  Cha  'n  'eil  teagamh  nach  do  chaill  na  ministirean  Cìul- 
de-ach  an  àite  's  an  seasamh  mar  mhinisteiribh  ri  linn  ban-righ 
Mairireit,  's  nach  deachaidh  sagartan  pàpanach  a  shuidheachadh 
's  na  h-uile  sgìreachd.  Bha  barrachd  cumhachd  aig  Daibhidh  air 
na  bh'  aig  a  mhàthair,  la  's  gu'n  robh  na  sagarta  fein  air  tighinn  gu 
h-achdaidh  gu  bhi  riaghladh  na  rioghachd.  Dh'fhuadaich  e  air 
falbh  cìream  de  na  Cùl-de-ich  à  eilean  beag  a  th'  air  Loch- 
lebhen,  far  am  faicear  fathast  làthrach  an  aitreibh.  Thug  e 
uatha  am  beagan  leabhraichean  a  bh'  aca,  sea  deug  gu  h-uile, 
a  measg  an  robh  na  Soisgeulaich,  Gniomhara  nan  Abstol,  trì 
Leabhraichean  Sholaimh,  Leabhar  mìneachaidh  Dàn  Sholainih, 
agus  aon  eil'  air  Genesis.  Ma  bha  Daibhidh  'na  Naomh  dh'  fheud- 
adh  na  Cùl-de-ich  bhochd  an  "Naomh  Goirt"  a  ràdh  ris  'an 
seadh  gle  eadar-dhealaicht'  o  'n  dòigh  's  an  do  ghnàthaich  Rìgh 
Seumas  am  focal.  Bhàsaich  e  's  a'  bhliadhna  1153,  's  a'  naoith- 
eamh  bliadhna  fichead  de  'rioshachadh. 

Bhasaich  prionns'  Eanruic  dà  bbliadhna  roimhe  sin,  agus  mar  sin  b'e 
Callum  Mac  Eanrnic  a  tbàinig  a  dh'ionnsuidh  a'  chrùin  'an  àit'  a 
sheanar.  Bha  Callum  de  nadur  ceanalta,  soirbh,  agus  uaithe  sin, 
theirteadh  Callum  a'  Mhaighdean  ris.  'An  ath-bhliadhna  an  dèigb 
dhasan  an  rioghachd  fhaotainn  bhàsaich  Stephen,  ain-tighearn  Shas- 
uinn,  agus  fhuair  Eanruic,  Mac  bu  shine  Matilda,  air  taobh  an  deach- 
-  aidh  Daibhidh  a  chogadh,  a  dh'ionnsuidh  crùn  Shasuinn  gu  siochail. 
B'  esan  an  ceud  aon  de'n  teaghlach  ris  an  abrar  Plantagenet.  Bha  e 
fèin  's  Callum  a'  Mhaighdean  gle  mhòr  aig  a  cheil'  a  thaobb  iad  a  bhi 
'nan  càirdibb.  Chaidh  Callum  aon  uair  do'n  Fhraing  a  chogadh 
còladh  ri  righ  Shasuinn.  Ach  chuir  na  h-àrd-uaislean  teachdaireachd 
feirge  'na  dheigh  nach  giùlaineadh  iad  le  e  bhi  air  a  riaghladh  le  rìgh 
Shasuinn.  Air  cluinntuin  so  dha,  ghrad  phill  e  do  Alba  'srinn  e  reite 
ris  na  tighearnaibh.  Bhàsaich  Callum  a'  Mhaighdean  's  a  bhliadhna 
1165  agus  thàinig  a  bhrathair,  Uilleam,  dara  mac  Prionnsa  Eanruic, 
thun  na  righ-chaithreach.  So  am  fear  a  fhuair  an  t-ainm,  Uiileam 
•an  Leòmhan.  'S  na  linnibh  ud  bhiodh  rìghrean  'us  cinn-feadhna  'an 
àm  cogaidb  còmhdaichte  le  clogadaibh  'us  còtaichibh  màilich,  o 
•bhonn  gu  niullach;  agus  bhiodh  suaicheantas  àraidh  ac'  air  mullach 
a'  chlogaid,  mar  bu  tric,  leis  'an  aithnicheadh  an  luchd-leanmhuinn 
iad.  Ghabh  rìgh  Uilleam  leòmhan  air  a  chorraibb  cnàmh  mar 
shuaicheantas,  agus  tha  dealbh  an  leòmhain  o'n  uair  sin  air  còt- 
.armachd  Alba. 

2.  Cha  robh  Uilleam  soirbheachail  'an  cogadh,  leòmhanta  's  mar 
""bha  e.    Bha  'n  aon  troimhe  chèile  'an  teaghlach  Eanruic,  rìgh  Shas- 

uinn,  d' am  bu  chornh-aimn  Eanruic  Gearr-fhalluinn,  abha'ndlùth 
dliàimh  do  theaghlach  rìgh  Alba  's  a  bha  'n  teaghlach  rioghail 
Shasuinn  roimhe  sin.  Fhnair  ban-righ  Shasuinn  am  fear  bu  • 
shine  de  'cuid  mac  gu  eiridh  suas  'an  ceannairc  an  aghaidh  'athar 
gus  a  thilgeadh  dheth  'n  chaithir.  Fhuair  am  mac  so  còmhnadh  o 
rìgh  na  Fraing',  a  b'e  athair-cèile,  gus  a'  chùmhstri  mhi-nàdurrach  • 
a  chumail  air  a  bonn.  Ach  's  ann  tha  ar  gnothach  ri  Alba.  Fhuair 
iad  Uilleam  an  Leòmhan  air  a  tharruing  do  phannal  na  ceannairc 
le  gealltanas  gu'm  faigheadh  e  ath-shealbh  air  an  fhearann  a  thug 
a  shinnsir  a  mach  leis  a'  chlaidheamh  'antaobh  tuath  Shasuinn,  ach 
a  lìbhrig  Callum  a'  Mhaighdean  gu  faoin  air  ais  do  Eanrnic  Gearr- 
fhalluinn.  Le  so  's  au  amharc  chruinnich  Ililleam  armailt  leis  an  do 
bhris  e  steach  air  taobh  tuath  Shasuinn,  (1194.)  Sgaoil  an  armaiit 
air  feadh  na  dùthcha,  far  an  robh  iad  a'rnarbhadh^'s  a  losgadh,  's  a' 
milleadh  anns  gach  àite  do'n  tàinig  iad.  Bha  'n  Righ  fèin  'na  luidhe 
'an  campa  faisg  air  caisteal  Alnuic,  far  an  do  mharbhadh  Callum 
Ceann-mùr.  Bha  e  muigh  a'  sealg  maduinn  àraidh  gun  còmhladh  ris 
ach  trì  fichead  marcach  mar  gheard.  Chunnaic  e  fein  's  a  luchd- 
coimhid  àireamh  mòr  de  mharc-shluagh  a'  dlùthachadh  riù,  'so'n 
bha  mhaduinn  ceathach  shaoil  leò  gur  buidheann  de'n  armailt  aca 
fèin  a  bh'  ann  a'  pilltinn  air  ais  do'n  champ.  Ach  fhuair  iad  a  mach 
'n  uair  a  bha  e  ro  anmoch  gur  e  bh'  ann  ceithir  cheud  trùpair  Sas- 
unnach  a  thàinig  air  son  dioghaltas  a  dheanamh  air  dream  sam  bith 
a  gheibheadh  iad  dealaicht'  o'n  champ.  Chuir  Llilleam  's  a  luchd 
leanmhuinn  an  aghaidh  gu  duineil  air  còmhrag.  Ach  cha  robh  seas- 
amh  aig  trì  fichead  ri  ceithir  cheud.  Fhuaradh  làmh  an  uachdar 
air,  chuireadh  dheth  'n  each  e,  's  rinneadh  prìosunach  dheth  'am 
fianuis  armailt  fèin,  's  ghiìllaineadh  e  an  oidhche  sin  fèin  do'n  Chais- 
teal  Nomha.  Thug  iad  air  aghart  e  gu  ruig  Xorthampton  far  an  do 
choinnich  righ  Shasuinn  e  air  mharcachd,  's  a  chosa  ceangailte  fo 
bhroinn  an  eich.  Cha  do  mheas  Gearr-fhalluinn  sàbhailt  am  braigh- 
deanach  fhàgail  'an  Sasunn,  gun  fhios  nach  tugadh  neach  èigin  ionn- 
suidh  air  a  chuir  fa  sgaoil  's  an  staid  neo-shuidhichte  's  an  robh  an 

rioghachd.  Clmir  e  null  thar  cliuan  e  gu  ruig  Normandi,  's  rinn  e 
prlosunach  detli  an  caisteal  làidir  Fhalais,  a  tha  fathast  ri  'fhaicinn 
'nanoehd  làthraich  mhòir,  neònaich,  aigceannbailebliigFhrangaich. 
Mhair  braighdeanas  TJilleam  sea  mìosan.  Cha  leigeadh  Gearr-fhall- 
uinn  a  sud  e  gus  an  deanadh  e  ùmhlachd  dha  air  son  rioghachd 
Alba,  's  gu'm  biodh  e  'na  iochdarau  dìleas  do  righ  Shasuinn,  a'  cog- 
adh  air  a  thaobh  au  aghaidh  gach  nàmhaid.  Lìbhrig  e  dha  àireamh 
àraidh  de  ehaistealan  'an  ceann  a  deas  Albà  mar  gheall  air  a  dhìl- 
seachd.  Dh'  aontaich  Pàrlamaid  Alba  ris  a'  chumha  so,  air  sgàth 
a  shaorsainn  a  chosnadh  do'n  rìgh.  Cha  do  mhair  an  cùmhnant 
truagh  ud  ach  cuig  bliadhna  deug. 

3.  B'aiin  ri  linn  Eanruic  Grearr-fhallumn  a  thugadh  Eirinn  fo  chìs 
do  Shasunn.  Bha  i  aig  an  àm  ud  air  a  roinn  'ua  cuig  rioghachdaibh 
beaga.  Ach  bha  àireamh  mòr  dè"  phrionnsalaclidan  beag'  annta  sin. 
Thòisich  an  iorghail,  air  an  do  ghabh  rìgh  Shasuinn  cothrom  mar 
so.  Ghoid  Dearmod,  Mac  Mhurchaidh  rìgh  Leinsteir,  air  falbh  bean 
Therens  0  Ruirc,  rìgh  Bhrefreigh.  Fhuair  an  rìgh  air  an  do  rinn- 
eadh  an  eucoir  cuideaehadh  o  na  rìghribh  eile,  's  chuireadh  Dearmod 
dheth  'n  chaithir.  Ruith  e  'n  sin  a  nall  do  Shasunn  a  dh'  iarraidh 
còmhnaidh,  's  lcan  e  rìgh  Shasuinn  do'n  Fhraiug,  's  chaidh  e  air  a 
ghlùinibh  ag  aslachadh  air  dol  's  an  eadraiginn.  Cha  'n  iarradh 
Eanruic  a  chaochladh.  Bha  e  'na  aire  roimhe  sud  rud  eigin  a  dhean- 
amh  ri  Eirinn.  Agus  fhuair  e  Bula  o'n  Phàp'  a'  ceadachadh  dha 
an  rioghachd  Lid  a  cheannsachadh.  Ach  aig  an  dearbh  àm  bha  e 
co  mòr  'na  chabhaig  's  nach  b'  nrrainn  e  dad  a  dhjeanamh  ach  ceà'd 
a  thoirt  do  neach  sam  bith  de  'chuid  iochdarana  leis  am  b'  àili  dol  a 
chuideachadh  Dhearmoid.  Ghabh  àireamh  maith  dhiubh  an  cot]i- 
rom  's  chaidh  ac'  air  an  Eirionnach  a  chur  'na  àite  fein  a  rìs.  Ach 
mar  a  bha  Eanruic  a'  faicinn  gu'n  robh  iad  ag  iarraidh  cus,  dh'òrd- 
uich  e  dhoibh  pilltinn  air  ais,  agus  rinn  e  fèin  air  son  dol  'nan  àite. 
Chaidh  e  air  tìr  an  Eirinn  's  a'  bhliadhna,  1172,  le  còrr  'us  ceithir 
mlle  saighdear,  agus  'au  ùine  glioirid,  le  cuicleachadh  na  bha  de 
Sbasunnaich  tliaìl  roimhe,  chuir  e'n  tìr  gu  h-iomlan  fodha  fein: 

dh'  ùmhlaieh  na  cinn-fheadhna  Eirionnacli  iacl  fein  dlia  anns  gach 
cearna.  Cha  deacliaidh  Eirinn  os  ceann  snd.  Dli'  fhairtich  oirre 
riarnh  a  muinneal  fhaotainn  saor  o 'n  chuing  a  cliuir  Gearr-fhalluinn 
oirre.  Tha  na  truaighean  a  thug  ain-tighearnas  nan  Sasunnach  air 
an  riogaachd  ud,  fad  iomadh  linn  an  dèigh  sud,  do  àireamh. 

4.  Bhàsaich  Eanruic  Gearr-fhalluinn 's  a'  bhliadhna  1189,  agus 
rioghaich  a  mhac,  Richard  Cdnr  de  Lion,  no  cridhe  leòmhanta,  'na 
àite.  Groirid  an  dèigh  do  Richard  tighinn  a  dh'  ionnsuidh  na  caith- 
reach  rùnaich  e  dhol  do'n  àird  an  ear  a  dh'  fhuadachadh  nan  Sarasach 
a  mach  à  Palestiu,  gus  am  fearann  sin'a  thoirt  do  na  Criosduidhibh. 
Cha  fhreagradh  e  falbh  co  fada  's  gun  fhios  cuin  a  philleadh  e  gun 
ghnothuichean  a  bhi  rèidh  eadar  e  fèin  'us  righ  Alba.  'S  e  bun  a 
bh'  ann,  dh'  aisig  e  do  rìgh  Uilleam  na  h-uile  saors'  a  thug  'athair 
uaithe  leis  an  eucoir,  gun  chòir  fhàgail  aige  fein  no  neach  a  thigeadh 
Jn  a  dhèigh  air  ùmhlachd  sam  bith  iarraidh  air  son  na  rioghachd. 
Phàigh  rìgh  Uilleam  deich  mìle  marg  air  son  na  saorsa  sin,  a  bha 
'san  àm  sin  na  shuim  gle  mhòr,  a  thaobh  airgiod  a  bhi  gann.  Agus 
a  thuilleadh  air  sin  chuir  e  Daibhidli,  Iarla  Huntingdoiu,  a  bhràthair 
fein,  do'n  àird  an  ear  còladh  ri  Richard,  le  àireamh  maith  thrùpairean. 
Thàinig  Daibhidh  air  ais  da  'dhùthaich  beò  slàn,  an  dèigh  a  dhol  tre 
ìomadh  gàbhadh  's  an  àird'  an  ear,  agus  's  maith  a  gheibh  leugh- 
adairean  cuimhn'  a  chumail  air,  oir  cluinnear  mu  thimchioll  fathast 
's  a'  chuid  a  tha  romhainn  de  eachdraidli  Alba.  Ach  bha  'n  reiteach- 
adh  ud  'na  mheadhon  air  sìth  a  dhaingneachadh  eadar  an  dà  riogh- 
achd  gn  ceud  bliadhna  an  deigh  sud.  Bha  dragh  mòr  aig  Eilleam, 
an  deigh  a  shaorsainn  fhaotainn  de  'n  eas-còrdadh  a  bh'  eadar  na 
Goill  's  na  Gàeil  'na  rioghachd  fèin.  Mar  a  bha  rìghrean  Alba,  o 
linn  ban-righ  Mairireit,  'nan  Goill  iad  fein,  's  a'  labhairt  na  cainnte 
Sasunnaich,  aig  a'  chùirt  co-dhiu,  bha  iad  a'  toirt  cas  caidreimh  do 
Shasunnaich  'us  Ghoill  cinn  a  deas  Alba.  Cha  b'  e  mhàin  gu'n  robh 
iad  a  leigeadli  cus  leò  de'n  toil  fein,  ach  mar  an  ceudna  a  toirt  doibh 
mòran  fearainn  feadh  Gcàeltachd  Alba  air  taobh  's  ear  na  dùthcha  gu 
h-àraidh.    Tha  Gàeil  an  là  'n  diugh  air  an  sàracliadh,  acjus  'an  iom- 


48  EACHDRAIDH  NA  H-ALBA 

adh  àit'  air  an  tionndadh  a  mach  as  an  ionadaibh  còmhnuidh  le- 
Goill,  ach  cha  'n  'eil  iad  a'  togail  claidheimh  no  lann  'an  aghaidh 
nan  coigreach  ud,  oir  tha  làmh  an  cuid  uachdaran  's  a'  ghnothuch. 
Ach  's  na  h-amaibh  ud  b'  iad  àrd-uaislean  na  tìre,  's  eadhon  cuid 
de'n  t-sliochd  rioghail  a  bha  'g  èiridh  an  aghaidh  nan  Deasach, 
agus  an  tuath  cheathairn  ag  èiridti  leò  gus  iad  sud  fhuadachadh  a 
mach  as  an  tìr,  no  mur  rachadh  sin  leò,  an  deanamh  co  mi-shona 
's  a  b'urrainn  iad  's  na  h-àitibh  air  an  do  ghabh  iad  sealbh.  Tha 
eachdraidh  a'  deanamh  iomradh  air  iomadh  cuimeisg  fhuiltich  a 
bh'  eadar  saighdearan  an  righ  's  cuid  de  'na  cinn  fheadhna  Ghàel- 
ach  air  son  an  aobhair  ud.  Bha  'n  t-eas-còrdadh  leantalach  so 
eadar  Goill  'us  Gàeil  a'  toirt  misneachd  do  shliochd  Dhòmhuill 
Bhàin,  bràthair  Challuim  Ceann-mòr,  gu  bhi  'sior  thagairt  còrach 
air  crùn  Alba.  'S  a  bhliadhna  1187  dh'  èirich  fear  dhiubh  sin 
d'am  b'  ainm  Dòmhull  Bàn,  air  ceann  mòran  sluaigh,  le  rùn  Uill- 
eam  a  thilgeadh  dheth  'n  chaithir.  Thàinig  an  rìgh  fèin  gu  tuath 
air  ceann  an  airm  gus  an  nàmhaid  so  a'  choinneachadh.  Air  do'n 
rìgh  a  bhi'  na  thàrnh  leis  an  arm  aig  Inbhernis,  thachair  buidheann 
dheth  a  chuid  shaighdearan,  fo  chomannda  Roland,  Morair  Ghal- 
abhaigh,  ri  Dòmhull  Bàn'sa  luchd-leanmhuinn  air  roonadh  Mhaini- 
gairbh,  'an  iomall  siorrachd  Mhuireidh.  Cha  teicheadh  taobh 
seach  taobh  gun  dol  'am  badaibh  a  chèile.  Chaidh  Dòmhull  Bàn 
agus  cuig  ceud  de  Tuchd-leanmhuinn  a  mharbhadh  's  a'  bhlàr  a- 
chuir  iad  air  a'  mhonadh  sin.  Ghiùlain  Roland  ceann  Dhòmhuill 
gu  Uilleam,  mar  dhearbhadh  allmhara  air  gu'n  robh  sìth  air  a  cos- 
nadh.  Co-dhiìi,  lean  cuid  de  theagiach  Dhòmhuill  Bhàin  air  àr  a 
mach  dheanamh  ri  linn  an  dithis  righrean  a  thàinig  an  dèigh  Uil- 
leim.  'S  a'  bhliadhna  1196  rinn  Harold  Iarla,  Arcu  'us  Ghallthaobh, 
ceannairc  an  aghaidh  ùghdarrais  an  rìgh.  Chaidh  esan  's  a  luchd- 
cuideachaidh  a  cheannsachadh  'an  ùine  ghoirid.  'S  e  na  bh'  aig' 
air  son  a  shaoithreach  gu'm  b'  èigin  da  'mhac  a  thoirt  seachad  mar 
gheall  air  gu'm  biodh  e  sàmhach  tuilleadh,  agus  dealachadh  ris  a' 
chuibhrinn  fharsuing  sin  de  'chuid  fearainn  ris  an  abrar,  Cataobh,  a-. 

thug  an  rìgh.  do  Uisdein  Frescin,  roimh-shinnsir  Iarlachan  Chat- 
aoibh. 

5.  Ach  's  e  ni  is  ro  shònruichte  a  thachair  's  an  rioghachd  ri  linn 
IJìIleim,  e  fèin  's  am  Pàpa  a  dhol  a  mach  air  a  chdile.  Cha  'n  àite 
so  gu  bhi  'leudachadh,  no  idir  ag  iomradh  air  na  ceumaibh  fa  leth 
leis  an  d'  èirich  Easbuig  eaglais  na  Roiinhe  gu  'leithid  de  chumh- 
achd  's  de  ùghdarras  thairis  air  gach  cearna  de'n  Rohm-Eòrpa, 
's  gu'm  feumadh  rìghrean  'us  prionnsachan  a  bhi  mar  chloinn  bhig, 
ullamh  gu  peanas  sambith  a'  ghiùlan,  a  chitheadh  esan  iomchuidh 
a  leagadh  orra.  Dh'  fheumadh  sin  eachdraidh  nach  bu  bheag  e 
fèin,  air  son  a  chur  gu  h-iomlan  fa  chomhair  an  leughadair.  Agus 
cha  bheag,  's  cha  tearc  na  h-eachdraidhean  a  tha  ga  chur  an  cèill 
'an  cànainibh  'san  rioghachdaibh  fa  leth  na  Roinn-Eòrpa.  'Nuair 
a  fhuair  an  luchd  teagaisg,  a  bh'  air  taobh  's  an  làimh  a'  Phàpa, 
an  sluagh  gu  bhi  'creidsinn  nach  b'  urrainn  iad  a  bhi  air  an  tearn- 
adh  a  niach  as  an  eaglais  mhòir,  dh'  fheudadh  iad  a  nis  an  toil  a 
dheanamh  riu.  B'  eigin  do  Eanruic  Gearr-fhalluinn,  rìgh  Shasuinn, 
an  dearbh  dhuin'  a  rinn  prìosanach  de  Uilleam,  peanas  uamhasach 
fhulang  le  òrdugh  a'  Phàpa,  air  son  Thomais-a-Becet,  àrd-easbuig 
Chanterboruigh,  a  bhi  air  a  mharbhadh  'na  rioghachd,  ged  nach 
robh  làmh  sam  bith  aig  an  rìgh  fèin  ann  ach  iad  a  bhi  'deanamh 
a  mach  gu'm  feudadh  e  'bhacadh  'nam  b'  àill  leis.  Air  a  bheul 
f odha  fhuair  e  eadar  a  trì  's  a  cuig  de  bhuillean  am  fear,  air  a 
dhruim  ruisgte,  le  iall-cuipe,  o  cheithir  fichead  duine,  eadar  eas- 
buigean  'us  mhanaich  mar  a  bha  iad  ann.  Le  fheòil  reubta  mar 
sud  b'  èigin  dol  sios  do'n  bhogha*  's  an  robh  'n  duine  a  chaidh  a 
mharbhadh  air  adhlacaclh,  agus  an  là  's  an  oidhche  a  chaitheamh 
air  na  leacaibh  loma  ri  ùrnuigh,  gun  bhiadh  no  deoch  a  bhlasad. 
Ged  a  theab  e  bàsachadh  fo  na  fulangasaibh  ud,  's  fo'n  tinneas  a 
tharruing  iad  air,  bu  roghnuiche  leis  an  t-iomlan  diubh  a  ghiùlan 
na  cur  a  rnach  air  a'  Phàpa.      Bu  co  uamhasach  a  bha  sin  air  a 

mlieas,  le  luchd  riaghlaidh  aimsireil  's  na  lirmibh  ud  'sair  fhaireach- 
adh  le  mòran  diubh. 

6.  Aidichear  leis  na  h-uile,  mata,  nach  bu  bheag  an  leòmhan- 
tachd  do  Uilleani  an  Leòmhan  dùbhlan  a  thoirt  do  mhactàirnean- 
aich  na  PuMmhe  'n  uair  a  thionndaidh  e  'na  aghaidh  fòin.  B'  i 
Phàtranachd  a  dh' aobharaich  an  connsachadh  eadar  an  cumhnchd 
spioradail  'us  sìobhalta  's  an  àm  ud.  Bhàsaich  Easbuig  Clnll- 
Bimhinn,  's  thagh  clèirich  na  cùirt  easbuig  d'am  b'  ainm  Iain  Scot, 
gus  an  dreuchd  a'  lionadh.  Bha  rìgh  Uiìleam  air  gealltuinn  na 
h-easbuigeachd  so  do  Uisdean,  a  mhinisteir-teaghlaich  fèin.  'Nuair 
a  chual  e'n  roghainn  a  rinn  na  clèirich,  mhionnaich  e  nach  biodh 
Ia.in  Scot  'na  Easbuig  Chill-Bimhinn  fhad  'sbu  bheò  esan.  'S  a 
Tèir  l^ìh  chuir  e  Uisdean  do'n  Easbuigeachd.  Bha  fios  aig  Iain  ciod 
a  dhea/Qadh  e  fèin,  'sc'àit  am  faigheadh  e  èisdeachd.  Thug  e'n 
Ròimh  a'h",  's  thog  e  'chùis  thun  a'  Phàp',  a  thionndaidh  òrduchadh 
Uisdein  <n  i  neo-bhrigh,  's  a  choisrig  an  Scotach  fèin  thun  na  h-eas- 
buigeachd.  Ach  cna  Du  luaithe  thàinig  Iain  air  ais  'na  easbuig 
deanta  na  dh  '  fhuadaich  an  righ  a  mach  à"  Alb'  e.  Thòisich  am 
Pàp'  ,-air  maoid'headh  's  air  bagradh,  ach  sheas  Uilleam  do-ghluas- 
adadh.  Bha  ft  'ar-ionaid  aig  a  Phap'  'an  Alba,  mar  anns  gach 
:rioghachd  mhòir  eile,  ris  an  abradh  na  Laidinich,  legatus,  agus  ris 
"an  abairluchd-Beu'rla,  'an  rathad  atharrais,  "legate"  achis  fearr 
a  thui^eas  ar  luchd  leughaidh  leis  an  ainm  teachdair-cùirt'  an  ni 
a  tha  e  'ciallachadh.  L^h'òrduich  am  Pàpa  do'n  t-seirbhiseach  so 
xioghachd  Alba  chur  fo  bhinn  iomsgaraidh,  o  nach  deanadh  ni  bu 
lugha  an  gnothuch  gus  an  righ  a  thoirt  gu  gèilleadh. 

'N  uair  a  bha  bhinn  so  a'  tighinn  a  mach  'an  aghaidh  cinnich 
sam  bith,  bha  na  h-eaglaisean  air  an  dìmadh,  na  cluig  air  an  cur 
'nan  tàmh,  òrduighean  a'  chreidimh  air  sgur.  Cha'n  fheudta 
muinntir  sam  bith  a  phòsadh,  no  ùrnuigh  a  dheanamh  maille  ris 
a'  mhuinntir  a  bha  'bàsachadh.  no  na  mairbh  adhlacadh  mar 
chriosduidhibh,  'sbha  ìochdarain  ai*  an  cur  saor  o  ùmhlachd  sam 
bith  a  thoirt  do'n  uachdaranaibh.    'An  aon  fhocal,  bha'n  t-inneal 


UILLEAM  AN  LEOMEAN.  51 

eagalacli  ud  de  chumhachd  na  Pàpanachd  a'  gearradh  'nam  bloigh- 
dibh  gach  gnè  ceangail  leis  an  robh  comunn  dhaoin'  air  a  chumail 
ri  chèile,  's  a'  cur  an  t-sluaigh,  'am  beachd  an  lagha,  'san  aon 
suidheachadh  ri  allmharaich  fhiata  nan  tìrean  iomallach  air  nach 
do  ràinig  eòlas  an  t-soisgeil,  no  eòlas  firinneach  sam  bith  eile. 
Ach  tha  e  coltach  nach  do  luidh  e  co  trom  air  Alba  's  an  àm  ud 
's  a  luidh  e  air  dùthchannaibh  eile.  Gun  teagamh  thàrr  Uilleam 
as  le  glè  bheag  ana-goireis  fhaotainn  uaithe. 

Thachair  gu  sealbhach  gu'n  do  bhàsaich  am  Pàp'  a  chuir  an 
cèill  a'  bhinn  iomsgaraidh  'an  ùine  nach  robh  fad'  an  dèigh  dha 
sin  a  dheanamh.  Ghrad  chuir  Uilleani  teachdairean-cìiirt'  a 
dh'ionnsuidh  a'  Phàpa  nuaidh,  le  cumhachaibh  rèiteachaidh,  agus 
o  nach  deachaidh  esan  dheth  a  rian  's  a'  chonnsachadh  o  thois- 
each,  bha  e  ni  b'  f  husa  thoirt  gu  eisdeachd  ris  na  bh'aig  Uilleam 
ri  ràdh  air  a  thaobh  fein.  'S  bun  a  bh'ann,  chaidh  an  t-iomsgar- 
adh  a  ghairm  air  ais;  ghlèidh  Uisdean  easbuigeachd  Chill-rimhinn ; 
fhuair  Iain  easbuigeachd  Dhùn-cailinn,  'sthàinig  an  t-uachdaran 
spioradail  gu  bhi  'na  charaid  dealaidh  do'n  uachdaran  aimsireil, 
agus  mar  dhearbhadh  air  sin  chuir  e  d'  a  ionnsuidh  an  ròs  òir,  a 
tha  'm  Pàpa  fathast  a'  leantuinn  air  a  thoirt  do'n  phrionnsa  air  an 
toigh  leis  urram  a  chur. 


CAIB.  IX. 

ALASTAIR  II.  AGDS  III. 

Bhasatch  Uilleam  's  a'  bhliadhna  1214,  'na  leabaidh  ann  an  Sruil- 
eadh,  's  an  naoidheamh  bliadhna  thar  dhà  fhichead  de  'rioghach- 
adh,.'na  sheann  duine,  agus  làn  de  làithean,  agus  rioghaich  Ala- 
stair,  a  mhac,  'na  àite.  B'  esan  an  dara  rìgh  de'n  ainm  sin.  Bha 
e  ainmeil  air  son  a  sheasmhachd  's  a  dhuinealais  ann  an  cur  sios- 
gach  troimhe-chèile  'bha  tachairt  's  an  rioghachd.  Bha  cogadh 
eadar  e  fèin  agus  rìgh  Shasuinn  'an  toiseach  a  rioghachaidh,  mar 
a  ghabh  esan  taobh  nam  Morairean  mòr'  an  aghaidh  rìgh  Iain, 
'nuair  a  bha  iad  'ga  èigheachadh  gu  Magna  Charta  'thoirt  doibh. 
Ach  an  uair  a  thàinig  Eanruic  III.  gu  righ-chaithir  Shasuinn,  'an 
dèigh  bàis  'athar,  'sa'  bhliadhna  1216,  bha  sìth  air  a  h-ath-nasg- 
adh  ri  Alba  co  daingean  's  gu'n  d'  earb  Eanruic  gleidheadh  taobh 
tuath  a  rioghachd  ri  Alastair  II. ,  agus  cha  do  mheall  sin  air.  Bha. 
Alastair  co  dìleas  's  a  bha  Eanruic  co  muinghineach.  Ach  ged  a 
bha  sìth  aig  Alb'  o'n  taobh  a  mach,  bha  roinnean  'us  troimhe- 
che'ile  gu  leòir  innte  fèin.  An  uair  a  bha'n  rìgh  air  a  thurus  gu 
ruige  Sasunn,  'sa'  bhliadhna  1222,  ràinig  sgeul  e  air  iorghail  eag- 
alaich  a  bh'an  Gallthaobh,  eadar  an  t-easbuig  's  an  sluagh.  Bha'n 
t-easbuig,  d'am  b'  ainm  Daibhidh,  ro  chruaidh  air  an  t-sluagh 
bliochd  ann  a  bhi  'togail  na  deachaimh  uatha.  Chum  sluagh  na 
Siorrachd  coinneamh  eatorra  fèin,  gu'n  comhairl'  a  chur  ri  'chèile, 
dh'fheuchainn  ciod  'bu  chòir  a  dheanamh  's  an  daorsa  's  an  robh 
iad.  Dh'  èigh  duiue  tapaidh  a  bha  'n  sin  a  mach,  "'S  iad 
briathra  tearc  briathran  is  fearr — marbhamaid  an  t-easbuig!" 
Cha  bu  luaithe  'dubhradh  na  'rùnaicheadh.     Mach  a  bheireadh 

ìad  gu  tàimheachd  fhir  na  deachaimh,  ris  art  do  chuir  iad  sèisd- 
eadh  le  boile,  agus  a  ghlac  's  a  loisg  iad  gu  h-ealamh,  's  an  t-eas- 
buig  fèin  a  stigh  ann,  gus  an  robh  an  lùchaift  air  a  losgadh  mu 
'cheann.  Am  feadh  a  bha  'm  bròn-chluich'  ud  a'  dol  air  aghart, 
mith  cuid  de  'sheirbhisich  an  easbuig  gu  caisteal  Iarla  Arcu  'us 
Ghallthaobh,  a  bha  fagus  dòibh,  a  dh'aslachadh  còmhnaidh  d'  am 
maighstir  o'n  Mhorair  sin.  Fhreagair  an  t-Iarla  gu  cealgach, 
nach  robh  aig  an  easbuig  achruith  d'a  ionnsuidhsan,  's  gu'm  biodh 
e  cinnteach  à  dìdean  fhaotainn;  mar  gu'm  biodh  e  comasach  do'n 
duine  bhochd  teicheadh  as  a  thigh  ri  theine  troimh'  àireamh  lìon- 
mhor  de  naimhdean  cuthaich.  Ghrad  phill  Alastair  air  ais  o 
dheas,  agus  thriall  e  gu  ruige  Gallthaobh  le  armailt,  's  chuir  e  gu 
bà-5  ceithir  cheud  diubhsan  aig  an  robh  làmh  ann  am  mortadh  an 
easbuig.  Chaidh  an  t-Iarla  cruaidh-chridheach  a  mharbhadh  gù 
goirid  'an  dèigh  sud,  le  cuid  de  shluagh  an  àite,  mar  dhìoghaltas 
air  son  làmh  a  bhi  aige  's  a'  ghniomh,  agus  a  chum  's  nach  faight- 
eadh  mach  gur  h-e  mharbhadh  a  rinneadh,  chuir  iad  air  a  leabaidh 
fèin  e,  's  chuir  iad  an  caisteal  ri  theine. 

Bha  tomlias  maith  de  chumhachd  aig  rìgh  Alastair,  's  bha  e 
measail  araon  aig  Albannaich  'saig  Sasunnaich;  agus  mar  a  bha 
gach  troimhe-chèile  a  bha  's  an  rioghachd  ag  agairt,  bha  armailt 
ghleusd'  air  dheadh  iunnsachadh  aige  ga  chumail  air  chois.  Tha 
eachdraidh  a'  deanamh  iomraidh  air  caochladh  chaounagaibh  fuil- 
teach  a  bh'  aige  ri  chur  fodha  'na  là ;  ach  o  nach  d'  thàinig  ni 
sam  bith  air  an  lorg  ach  an  dragh  a  rinn  iad  aig  an  àm,  's  a  bha 
iad  co  cosmhuil  ris  na  blàraibh  a  dh'aithriseadh  cheana,  cha  ruig- 
ear  a  leas  a  bhi  'g  an  ainmeachadh. 

2.  B'  ann  air  ceànn  an  airm,  a'  toirt  gu  ùmhlachd  aon  de  na 
tighearnan  Gàelach  a  bhàsaich  rìgh  Alastair.  Bha  Aonghas,  Mor- 
air  Earraghàeil,  a'  toirt  ùmhlachd  do  rìgh  Lochluinn  air  son  cuid 
de  na  h-eileinibh  a  siar,  thairis  air  an  robh  e  'riaghladh.  Cha  ghiù- 
laineadh  rìgh  Alastair  ni  b'  fhaide  le  sin.  Chaidh  e  gu  taobh  siar 
na  dùthcha  air  ceann  an  airm  air  los  am  Morair  a  chornh-^igneach- 

adli  gus  an  ùnihlachd  dhligheach  a  thoirt  dha  fèin.  Bhuail  teas- 
ach  e  air  an  turus  sin  leis  an  do  bhàsaich  e'n  eilean  Chearara,  mu 
choinneamh  bail  'an  Obain,  'am  mìos  meadhonach  an  t-samhraidh, 
's  a'  chùigeamh  bliadhn'  deug  thar  fhichead  de  'rìoghachadh,  agus 
thàinig  a  mhac,  Alastair  III.,  thun  a'  chrùin  'na  àite. 

Cha  robh  Alastair  III.  ach  ochd  bliadhn'  a  dh'aois  aig  àrn  bàis 
'athar.  Gun  teagamh  's  ann  a  thaobh  e  bhi  co  ro  òg  's  a  bha  e 
a  tha  luchd-eachdraidh  a'  toirt  uiread  de  chunntas  air  na  nithibh 
a  thachair  aig  a  chrùnadh.  Am  measg  nithe  eile  tha  iad  ag  inn- 
seadh  dhuinn  gu'n  do  mhìnich  a  luchd-comhairle  na  mionnan 
crùnaidh  dha  'an  Laidean  agus  'am  Fraingis  Normanaich.  Agus 
tha  e  air  a  ràdh  an  uair  a  chuir  easbuig  Chill-Rimhinn  an  crùn  air 
a  cheann,  'an  delgh  ungadh  le  olaidh,  's  e  'na  shuidh'  air  Clach  a' 
mhanaidh  (an  Lia-Fàil)  'an  eaglais  Scoinne,  gu'n  d'aidich  a 
chuid  thighearnan  ùmhlachd  dha  air  an  glùinibh,  agus  a'  sgaoil- 
eadh  an  cuid  brat  fo  a  chosaibh.  'An  sin  gu'n  tàinig  Seanach- 
aidh  Gàelach  air  lom  a  thòisich,  'na  chainnt  fèin,  air  innseadh  a 
shinnsireachd  do'n  rìgh,  air  ais  a  dh'ionnsuidh  a'  cheud  rìgh  a 
theireadh  iad  fèin  a  bha  riainh  air  Alba ;  agus  an  uair  a  chrìoch- 
naich  am  fiùdhalach  so  a  dhuan  le  "  Beannachd  do  rlgh  Alba, 
Alastair  Mac  Alastair,  Mhic  Uilleim,  Mhic  Dhaibhidh,  Mhic 
Challuim,"  gu'n  do  leigeadh  air  falbh  e  luchdaichte  le  tiodhlac- 
aibh  luachmhor. 

3.  Thug  iad  air  an  rìgh  òg  so  pòsadh  mu'n  robh  e  ach  deich 
bliadhn'  a  dh'aois.  B'  ann  ri  teaghlach  rioghail  Shasuinn  a  rogh- 
naich  iad  cleamhnas  a  dheanamh.  Bha  Eanruic  III.,  rìgh  na 
dùthcha  sin,  air  bhi  'na  charaid  aig  Alastair  II. ;  ach  blia  e  'na 
dhuine  co  suarrach  's  gu'n  d'  oidhirpich  e  air  an  òganach  a  thàinig 
gu  bhi  'na  chliamhainn  dha  aomadh  gu  rioghachd  Alba  thoirt  suas 
d'a  riaghkdh  fèin,  no  co  dhiùbh  gu'n  aidicheadh  e  rìgh  Shasuinn 
mar  Ard  uachdaran  Alba,  's  gu'm  biodh  e  fèin  a'  riaghladh  fodha. 
Fhreagair  an  t-Albannach  gu  duineil,  a  rèir  aois,  gur  h-ann  a 
thàinig  e  phòsadh  bana-phrionnsa  Shasuinn,  's  nach  robh  e  'dol  a 

thoirt  air  aghart  gnothucli  fallaiseach  air  bith  a  bhuineadh 
do'n  ììoghachd,  's  nach  b'  urrainn  ann  e  gun  chomhairl'  'us 
òrdugh  a  Phàrlamaid.  Mar  a  bha  Alastair  a'  tuigsinn  nam 
beachdan  a  bh'  aig  athair-cèile  rinn  e  cumha  uair  's  e  air  fhiadh- 
achadh  an  dèigh  sud  do  Lunnuinn,  nach  feudadh  co-labhairt  air 
bith  a  bhi  eatorra  mu  thimchioll  gnothuichean  stàite.  Ach  cha 
b'  e  mhàin  gu'n  robh  rìgh  Shasuinn  a'  gabhail  brath  air  òigead 
rìgh  Alastair,  bha  mòran  de  'chuid  ìochdarana  fèin  a'  deanamh 
sin  mar  an  ceudna.  Fhuair  an  nì  a  thuirt  Solamh  coimhlionadh 
litireil  a  thaobh  Alba  fhad  's  a  bha'n  rìgh  fo  aois.  "  Is  an-aoi- 
bhinn  duit  a  rioghachd  'nuair  is  leanabh  is  rìgh  dhuit."  Re  nam 
bliadhnacha  sin  bha  daoine  mòra,  air  Ghalltachd  'us  Ghàeltachd, 
a'  tolladh  fo  a  chèile.  Bha  Morairean  na  Galltachd,  cuid  diubh, 
air  an  roinn  'n  am  pàirtidhibh  'an  aghaidh  a'  chèile,  agus  a'  goid 
an  rìgh  o  chèile.  'S  ann  aig  a'  phàrtaidh  aig  am  biodh  sealbh  air 
pears'  an  rìgh  a  bha  riaghladh  na  rìoghachd  fhad  's  a  b'  urrainn 
iad  a  chumail.  Tha  e  araon  mi-thaitneach  'us  mi-tharbhach  a  bhi 
'leudachadh  air  na  dòighibh  'san  robh  na  fiìidhalaich  ud  a'  caith- 
eamh  bhead  air  a'  chèile.  Ann  an  aon  de  na  caonnagan  fuilteach 
a  bha  'measg  nan  Gàel  's  an  àm  ud,  'nuair  a  dh'èirich  buidheann 
naimhdean  'an  aghaidh  Iarla  Rois,  chaidh  seachdnar  de  oigh- 
reachan  Foulis  a  mharbhadh  còmhladh,  's  thàinig  an  oighreachd  a 
dh'ionnsuidh  naoidhein  a  bha  's  a'  chreithil. 

4.  Ach  ri  ùine  thàinig  Alastair  gu  fearachas  's  gu  bhi  comasach 
air  toigh  a  thoirt  araon  air  fèin  's  air  a  rioghachd.  Bha  iomadh  ni 
air  feadh  Alba  'bha  'g  agairt  aire  an  rìgh  air  àm  dha  teachd  gu  fear- 
achas.  Cuid  diubh  sin  ag  èiridh  o  neo-thioralachd  nan  Gàel  's  nan 
Gall  ri  'chèile.  Ach  cha  robh  aon  ni  bu  mhò  'bha  cur  Alba'n  cunn- 
art  na  staid  nan  eileanan  tuath  'us  siar,  a  bha  uile  fo  uachdran- 
achd  rìgh  Lochluinn,  o  Arcu-chuain  gu  ruig  an  t-eilean  Manain- 
each.  Cha  b'  ann  còmhladh,  ach  a  lion  aon  'us  aon  a  fhuair  an 
Lochluinneach  sealbh  air  na  h-eileanaibh ;  agus  's  e 's  coslaiche 
gu'n  robh  iad  uile  air  an  cur  fo  chìs  mu'n  àm  an  d'  fhuair  Coinn- 

eacli  Mac  Alpuirm  dà  rioghachd  Alba  aonadh  r'a  clidile  fo  a  riagli- 
ladh  fèin.  Bha  'dol  aig  righrean  Alba  air  na  h-eilthirieh  ud  a 
rotadh  air  falbh  as  na  h-uil'  àite  de  'n  mhòr-thir,  a  siar  's  a  sear, 
air  an  robh  iad  a'  gabhail  sealbh  car  greis.  Ach  mar  nach  robh 
càbhlach  aig  righribh  Alba  a  dh'fheudta  idir  a  choimeas  ri  lion- 
mhoireachd  nan  luingeas  Lochlunnach,  agus  mar  sin  nach  b'  urr- 
ain  iad  smuaineachadh  air  aghaidh  a  thoirt  doibh  air  muir,  b'  <5igin 
doibh  na  h-eileana  fhàgail  aca  rè  còrr  'us  ceithir  cheud  bliadhna. 
Bha  luchd-riaghlaidh  a'  faotainn  a  rnach  air  an  costas  gu'n  robh 
e  'na  ni  ro  chronail  do  'n  rioghachd  na  h-eileanan  a  bhi  fo  thigh- 
earnas'  nan  coigreach  nd.  Cha  robh  uair  sam  bith  a  dh'  èireadh 
cogadh  eadar  Alba  'us  Sasunn,  nach  robh  e  furasta  gu  leòir  do  'n 
nàmhaid  dheasach  cuid  de  phrionns&chan  nan  eileanfhaotainngu 
dhol  air  tìr  le  'n  luchd-leanmhuinn  'an  àit'  eigin  de  'n  mhòr-thir, 
's  na  b'  urrainn  iad  a  dheanamh  de  chall  le  togail  chreachan,  'us 
marbhadh  sluaigh,  's  mar  sin  an  t-arm  Albannach  a  chur  eadar 
dhà  theine.  Agus  ged  nach  biodh  cogadh  ri  Sasunn  idir,  'nuair 
a  rachadh  fear  no  dithis  dhuibh  sud,  le  'chuid  dhaoine,  a  chòmh- 
nadh  aoin  sam  bith  de  na  cinn-fheadhna  chuinhachdach  a  thog- 
radh  èiridh  'an  ceannairc  'an  aghaidh  an  rìgh ;  bheireadh  iad  an 
dùbhlan  do  armailt  sam  bith  a  chuireadh  e  'n  an  aghaidh.  Mar  sin 
cha  bu  chomasach  e  gu'm  biodh  rìgh  Alba  gu  bràth  'na  mhaigh- 
stir  air  fhonn  fèin,  fhad  's  a  bhiodh  àireamh  co  lionmhor  de 
naimhdean  ga  chuairteachadh,  agus  co  faisg  a  làimh. 

5.  Bha  saorsainn  aig  Alastair  III.  o  chogadh  ri  Sasunn  'na  latha 
fèin,  a  chionn  e  bhi  'n  cleamhnas  ri  rìgh  na  tìre  sin;  'sghabh  e'n 
cothrom  air  na  h-eileanan  a  thoirt  fo  'ùghdarras  fèin.  Chuir  e 
càbhlach  'us  armailt  'an  aghaidh  nan  eileanach  a  lion  aon  'us  aon. 
Bha  e  'sgiùrsadh  air  falbh  na  h-uile  ceann-feadhna  nach  robh 
deònach  air  e  fèin  ùmhlachadh  do  ùghdarras  rìgh  Alba.  Tha  e 
coslach  gu'n  robh  baide  maith  dhiubh  sin  ann.  Thog  iad  an  cùis 
gu  rìgh  Lochluinn,  a  bha  iad  ag  aideachadh  a  bhi  'na  àrd  rìgh 
dligheach  air  na  h-eileanaibh.    Rùnaich  Haco,  a  bha  's  an  àm  sin 

air  caithir  Lochluinn,  làn  dhioghaltas  a  dheanamk  orrasan  a  bha 

'fuadachadh  a  chuid  phrionnsachan  air  falbh  as  an  fhearann  a  bha 

e  'n  dùil  a  bhiodh  am  feasd  ceangailte  ri  crìm  Lochluinn.  Dh'uigh- 

imich  e  càbhlach  lionmhor  luingeas  air  son.  briseadh  a  stigh  air 

Alba  le  suil  ris  an  rioghachd  a  cheannsachadh  gu  h-iomlan  da  fèin. 

Dh'fhàg  e  Lochlunn  gu  maith  tràth  air  an  t-samhradh  le  'chuid 

]uingeas  luchdaichte  le  saighdearaibh,  's  gach  gnè  armachd  a  bha 

cleachdta  's  an  là  sin  'an  cogadh  mara  no  tìre.    Fhuaradh  a  mach 

gu  maith  trà  'an  Alba  gu'n  robh  an  t-eascaraid  so  a'  tighinn  a 

thoirt  ionnsuidh  orra,  agus  bha  luchd-riaghlaidh  na  rioghachd  a' 

deanamh  gach  ullachaidh  a  b'  urrainn  iad  air  son  làn  di-bheatha 

'thoirt  da,  's  an  t-seadh  ah  àbhaist  do  aon  nàmhaid  sin  a  thoirt  do 

nàmhaideile,  co  luath  'sa  thigeadh  e.     Cha  smuainicheadh  iad 

air  aghaidh  a  thoirt  da  air  a'  mhuir ;  ach  shuidhicheadh  buidh- 

eann  thearc  shaighdearan  'an  sud  's  an  so,  aig  gach  ceann  fearainn 

timchioll  air  an  rioghachd,,  far  an  robh  e  coltach  gu'm  feudadh  e 

tighinn  air  tìr;  'sbha  iad  gu  comharadh  a  dheanamh  ri  'chèile  le 

teintibh,  na'm  faiceadh  iad  e  'dlùthachadh  ris  an  fhearann,  agus 

oidhirpeachadh  gach  grabadh  a  b'  urrainn  iad  a  chur  air,  gus  an 

tigeadh   feachd   na  rioghachd  ga   choinneachadh.      Bha   e   mu 

mheadhon  ceud  mhios  an  fho^hair  'nuair  a  fhuair  càbhlach  Haco, 

.  i        .       .      , 

anns  an  robh  ochd  fichead  long,  seachad  air  Maql  Chinntire,  s  a 

steach  do  chaolas  Chluaidh.      Bu  sheann  laoch  Haco,  a  bha  dà 

f  hichead  bliadhna  's  a  sea  'na  rìgh  air  Lochlunn.     Cha  robh  Alas- 

tair  III.  leth  sin  a  dh'aois;  ach  thug  an  laoch  òg  an  car,  gu  sgiob- 

alt,  as  an  t-seann  laoch.  Bha  fìos  aig  fear  Alba  gu'm  bu  bhuannachd 

dha  fem,  's  gu  'm  bu  chall  do  Haco,  na  h-uile  là  b'  urrainn  e 

'cheann  a  chur  seachad  gun  tòiseachadh  air  a'-'chogadh.      Chuir  e 

sagartan  cos-ruisgte  air  bòrd  do  luing  Haco  gu  còrdadh  ris  mu  na 

cumhachaibh  air  an  tugadh  e  seachad  an  rioghachd  dha  fèin,  mur 

faighteadh  sìth  air  sheòl  eile.    Lean  na  teachdairean-cùirt  so  air  dol 

air  ais  's  air  aghart  ^is  gach  lethsgeul  a  gheibhte  'mach,  gus  an 

do  tharruinw  an  ùine  car  fada.     Ptd  na  h-ùine  sin  uile  bha  Alastair 

a'  deanamh  gach  ullachadh  a  b'  urrainn  e  air  son  a'  chogaidh,  le 
bhi 'tional  shaighdearan  as  gach  cearna  de'n  rioghachd,  'sga'n 
cur  'n  am  buidhnibh  beaga  mu'n  cuairt  do'n  oirthir  mu  choinn- 
eamh  nan  luingeas;  'sa  thuilleadh  air  sin  bha  gun  teagamh  sùil  aig 
Alastair  ris  na  h-eileamaidean  fe'in  a  thighinn  ga  chòmhnadh  'an 
ùine  ghoirid.  B'  amhuil  a  thachair :  air  an  oidhche  mu  dheireadh 
de  dhara  mìos  an  fhoghair,  sheid  stoirm  co  uamhasach  's  co 
obunn  's  gu  'n  do  shaoil  na  Locblunnaich  gu'm  b'  iad  na  ban- 
druidhean  Albannach  a  bha  'togail  na  gaoithe.  Dh'àithn  Haco  a 
shagartan  a  thoirt  'na  fhianuis,  's  ghabh  e  bàta  's  chaidh  e  gu  tìr 
'an  eilean  Chumbrai,  a  bha  dlùth  do  làimh,  's  thòisich  na  sagartan 
air  an  aifrinn  a  ràdh ;  ach  a  dh'aindeoin  's  na  theireadh  na  sag- 
arta  cha  robh  'ghaoth  no^n  fhairge  'sgur  dheth  'm  boile.  Bh'  an 
luingeas  a'  leantuinn  air  a  bhi  reubadh  air  falbh  thar  an  acraich- 
ean,  's  a'  ruith  suas  an  caolas  roimh  'n  ghaoith,  's  a'  briseadh  air 
na  cladaichibh,  no  'sgailceadh  ri  cheile  's  an  oidhche  dhìidlaidh, 
dhuirch,  's  a'  sioladh  leis  na  bh'  annta.  'Nuair  a  shoilleirich  a' 
mhaduinn  bha  na  cladaichean  làn  de  luingeas  bhriste,  's  na  seòl- 
adairean  's  na  saighdearan  timchioll  orra,  ag  oidhirpeachadh  air 
an  dìon  o  'n  tuath-cheathairn  a  bha  air  dol  fo  'n  armachd,  's  a' 
gabhail  nam  f àth  air  na  Lochlunnaich  a  chreachadh,  's  a  mharbh- 
adh  mar  a  b'  urrainn  iad.  Lean  an  doinionn  rè  an  là  sin  's  na 
h-oidhche;  ach  air  an  ath  mhaduinn  thàinig  ni-eigin  de  lasachadh 
oirre,  's  chaidh  Haco  's  a  chuid  shaighdearan  air  tìr  gus  na  b'  urr- 
ainn  iad  a  shàbhaladh  de  'n  cuid.  Ach  cha  b'  e  sin  a  bh'  aca  r'a 
dheanamh.  Cha  bu  luaithe  fhuair  iad  an  casan  air  tìr  na  chunn- 
aic  iad  an  t-arm  Albannach,  a  bha  nis  air  tional  as  gach  cearna, 
ag  iadhadh  mu'n  timchioll  gu  neo-sgàthach,  colganta,  's  rìgh  Alas- 
tair  fèin  air  an  ceann.  Sguab  iad  na  h-eilthirich  sios  rompa  gu 
beul  na  mara  leis  a'  cheud  bhuille.  Ach  thilg  na  Lochlunnaich 
iad  fèin  'an  cruth  cruinn,  ris  an  abair  luchd-airm,  cearcall,  leis  an 
tàinig  am  feachd  gu  h-iomlan  gu  bhi  coslach  ann  an  cumadh  ri 
gràineig  mhòir,  còmhdaichte  air  gach  taobh  le  sleaghaibh  fada 

stàilinn,  troinih  an  robh  e  eu-comasach  briseadh  a  steach.  Tim- 
chioll  air  a'  chearcall  so  bha  'mhire-chath  a'  dol  air  aghart  fad  an 
latha.  Ach  mu  fheasgar  lagaich  a'  ghaoth,  a  bh'  air  bhi  glè 
bheò  roimhe  sin,  's  fhuair  an  t-arin  Lochlunnach  gu  h-iomlan  air 
tìr,  's  mar  sin  chaidh  ac'  air  na  h-Albannaich  a  chur  suas  o  'n 
chladach;  ach  tuilleadh  cha  d'  rinn  iad.  Qhuir  an  oidhche  crioch 
air  saothair  an  luchd-còmhraig  sgìth,  a  thug  an  là  foghair  air 
slachdadh  a'  chèile.  Fhuair  na  Lochlunnaich  air  bòrd  an  cuid 
luingeas  fo  sgàile  na  h-oidhche,  's  dh'  fhoghainn  sud  fein  leò  de 
chogadh.  Bu  bhuidhe  le  Haco  uaibhreach  fosadh  iarraidh  gu  a 
chuid  mharbh  adhlacadh,  's  'nuair  a  fhuair  e  'n  dleasnas  sin  crìoch- 
naichte  chuir  e  'chuid  shaighdearan,  slàn  'us  leònta  mar  a  bha  iad, 
air  bòrd  an  tearc  de  luingeas  a  dh'fhàgadh  slàn  aige  's  thog  e  air 
gu  falbh  dhachaidh ;  ach  dhachaidh  cha  robh  e  gu  dhol.  Dh'f hàs 
e  tinn  air  an  rathad  's  chaidh  e  air  tìr  'an  Arcu,  far  an  do  bhàs- 
aich  e  leis  an  t-sàrachadh  a  fhuair  e  'n  ceann  a'  ghnothuich 
thuaireapaich  ud,  's  leis  an  cleamhadas  air  son  an  dòigh  anns  an 
do  chriochnaich  e.  Bha  e  'g  aideachadh  air  leabaidh  a  bhàis  gur 
h-i  làmh  Dhd  chaidh  a  mach  'na  aghaidh-san,  's  mur  b'  e  sin  nach 
b'  ann  air  an  dòigh  ud  a  philleadh  e. 

6.  B'e  Làirg,  baile  beag  an  Siorrachd  Ara,  ainm  an  àite  'san 
do  choinnich  na  h-Albannaich  's  na  Lochlunnaich  a'  chèil'  aig  an 
àm  ud.  Their  luchd-eachdraidh  Blàr  Làirg  ris.  Tha  làthraich- 
ean  a'  bhlàir  ri'm  faicinn  fathast  air  na  cladaichibh  ud.  Chithear 
an  sud  na  torran  mòra  chlach  fo'm  bheil  an  fheadhainn  a  chaidh 
a  mharbhadh  's  a'  bhlàr  air  an  adhlacadh,  's  gheibhear  fathast  ann 
mìrean  de  innealan  cogaidh  de  gach  seòrs'  a  bh'  air  an  cleachdadh 
's  na  linnibh  ud.  Feudar  a  ràdh  gu'n  do  chuir  an  aon  bhlàr  an 
gnothuch  an  dara  taobh  a  choidhch  tuilleadh,  a  thaobh  eileanan 
Innse  Gall  a  bhi  air  an  reubadh  o  na  Lochlunnaich.  Ach  thar- 
ruing  e  'dhà  no  thrì  bhliadhnachan  'an  dèigh  sud  mu'n  do  naisg- 
eadh  cùmhnant  eadar  Magnus,  mac  Haco,  agus  Alastair  III.  leis 
an  d'  aontaich   an  Lochlunnach  na  h-eileanan  uile  a  lìbhrig- 

eadh  do  Alba,  ach  Arcu  agus  Sealtuinn,  a  chuni  e  beagan  ni 
b'  fhaicle. 

7.  Bha  Alastair  gle  ghniomhach  ann  a  bhi  'frithealadh  ceartais  a' 
iaeasg  a  chuid  iochdaran  o  cheann  gu  ceann  de^h'n  rioghachd. 
Air  son  an  aobhar  so  bha  e  'n'a  chleachdadh  aigf  a  bhi  deanamh 
cuairt  bhliadhnail  air  feadh  na  rioghachd  o  cheann  gu  ceann.  Bha 
buidheann  thaghta  dheth  'chui'd  ridirean  'us  àrd-uaislean,'us  mar  an 
ceudna  àrd-bhreitheamh  na  rioghachd,  a'  marcachdcòmhladh  ris  do 
gach  cearna  fa  leth.  Thòisich  Alba  ri  bhi  air  a  roinn  'na  Siorr- 
achdaibh  ri  linn  righ  Daibhidh ;  ach  b'  ann  goirid  roimh  an  àm  air 
a  bheil  sinn  a  nis  a'  labhairt  a  thugadh  na  Siorrachdan  a  dh'ionn- 
suidh  na  meudachd  's  nan  ainmean  a  th'  aca  gus  an  là  an  diugh, 
no  gle  fhaisg  air  sin.  Bha  Siorraimh  gach  cearna  fa  leth,  maille  ri 
feachd  cogaidh  nan  crìochan,  a'  coinneachadh  an  rìgh  aig  iomall  na 
Siorrachd,  agus  a'  toirt  coimheadachd  dha  gu  iomall  na  Siorrachd 
a  b'  fhaisge  air  sin,  far  an  robh  coimheadachd  de'n  ghnè  cheudna  a' 
feitheamh  gu  gabhail  ris.  Bha  na  h-uile  gearan  a'  faotainn  èisd- 
eachd,  agus  gach  ana-ceartas  air  a  leasachadh  gun  cla.il.  Bh'  an 
rìgh,  mar  an  ceudna,  a'  toirt  eisimpleir  'us  misneachd  do'n  t'  sluagh 
ann  an  tuathanas.  Bha  mòran  de'n  chuid  a  b'  fhearr  a  dh'  fhearrann 
na  tìre  fathast  'na  choilltich.  Ach  bha  mòran  dith  air  a  thoirt  a 
steach  ri  'linn-san,  mar  a  bha  sìth  ann  air  gach  taobh  an  dèigh 
fuadachadh  nan  Lochlunnach.  Bha  pailteas  a'  measg  gach  inbhe 
fa  leth  dheth'n  t'sluagh  gus  ithe,  òl,  'sa  chuir  umpa,  agus  rudmaith 
ri  'sheachnadh  air  son  mhargaidhean  rioghachdan  eile.  Bha  bein' 
us  sithionn  'am  pailtejas,  'us  ainmhidheau  de  gach  seorsa  ga'n  cur 
gu  tìribh  ceijie  air  son  an  reic.  Ach  feudar  a  ràdh  gu  'n  tàinig 
crioch,  car  ùin',  air  an  t'  soirbheachadh  so  le  bàs  a'  phrionnsa  ghlic 
agus  chomasaich  ud,  a  thachair  gu  truagh  do  Àlba,  'n  uair  a  bha 
e  fathast  an  trèin'  a  neirt. 

Bha  an  rìgh  air  thurus  o  Dhnnèidean  gu  àite  tàimheachd  a  bh' 
aige  ann  am  Fiofa.  B'ann  rathad  Port  na  Bàn-righ  a  ghabh  e  le 
tearc  de  luchd-coimheadeachd.     Thàinio;  dorchadas  na  h-oidhch' 

orra  faisg  air  àite  ris  an  abrar  Cinghorn.  Bha  'n  luchd-coimhead- 
achd  air  son  an  oidhche  'chur  seachad  far  an  robh  iad,  's  an  turus 
a  ghabhail  ri  solus  an  là.  Ach  cha  robh  an  righ  idir  air  son  stad, 
's  ghabh  iad  uil'  air  aghart.  'N  uair  a  bha  iad  a'  dol  seachad  aig 
ceann  creig  àird  a  bha  rompa,  shleamhnaich  an  t-each  a  bha  fodha, 
's  chaidh  an  t'  ainmhidh  's  am  marcach  còmhladh  leis  a'  chreig. 
'N  uair  a  ràinig  a  luchd-leanmhuinn  an  t-àit'  an  robh  e  aig  bonn  na 
creige  bha  e  mairbh.  Bha  sin  mu  mheadhon  dara  mios  an  earraich, 
's  a'  bhliadhna  1286.  Rinneadh  caoidh  mhòr  air  a  shon  an  Alba. 
'S  iad  na  marbh-rainnean  a  rinneadh  dha  sgriobhuidhean  co  sean 
's  air  'bheil  iomradh  's  a'  chainnt  Albannaich.  Seallaidh  sluagh  na 
dùthcha  fathast  an  dearbh  àit'  's  an  deachaidh  an  rìgh  as  an  rathad, 
ged  tha  dlù  air  se  ceud  bliadhna  o  thachair  an  call. 


CAIB.  X. 


A  MHAIGHDEANN  LOCHLUNNACH. 

Bhasaich  clann  Alastair  III.  uile  roimhe  fèin.  Bha  a  nighean, 
Mairireat,  air  bhi  pòsd'  aig  Eiric,  mac  righ  Lochluinn,  air  lorg 
còrdaidh  a  rinneadh  eadar  an  dà  rioghachd  'an  àm  nasgaidh  na  sìth' 
an  dèigh  blàr  Làirg.  Thàinig  Eiric  an  dèigh  sin  gu  bhi  na  rìgh  air 
Lochlunn.  Ach  bi  aon  nighean  a  bh'aig  ban-righ  Mairireat  air  an 
robh  a  h-ainm  fein.  Bhàsaich  Prionns'  Adastair,  mac  an  rìgh  an 
dèigh  tighinn  gu  fearachas,  agus  ged  a  bha  e  pòsda  cha  d'  fhàg  e 
duine  cloinne.  Cha  bu  luaith'  a  chual  a  phiuthar,  ban-righ  Loch- 
luinn  mu  'bhàs  na  'dh'fhàs  i  fèiu  tinn,  'us  bhàsaich  i  goirid  an  dèigh 
sin.  Cha  robh,  mar  so,  duine  beò  dheth'n  teaghlach  rioghail  'nuair 
a  dh'  fhalbh  an  rìgh  ach  an  aon  ogha  nighinn  a  bh'  aig'  an  Loch- 

lunn.  Chaidh  a'  bhan-phrionnsa  sin  eigheach  'na  bau-righ  Alba  gun 
dàil  an  dèigh  bàis  a  seanar,  's  guu  i  ach  ochd  bliadhn'  a  dh'  aois. 
'Si  'Mhaighdeaun,  Lochlunnach  a  theirear  rithe  mar  is  tric"an  eachd- 
raidh.  Chuireadh  luingcas  'an  òrdugh  air  son  a  toirt  a  nall  gu 
rioghachd  a  sinnsir.  Bha  Sir  Michel  Scot,  duine  ro  chlùiteach,  'na 
aon  de  na  cùirt-theachdairean  a  bha  ga  coimheadachd  a  nall  thar 
chuan. 

Aig  an  àni  so  bha  duine  ro  "shaoghalta,  dàn'"  air  righ-chaithir 
Shasuinn,  Eideard  I.     B'  esan  bràthair  na  ceud  bau-righ  a  bh'  aig 
Alastair  III.,  agus  bràthair  seanafyMaighdeinn  Lochluinn.    Bhiodh 
e'n  tràths  'us  a  rìs  a'  tilgeadh  sùil  dheigheil  a  nall  air  Alba.     Bha 
'cheud  oidhirp  a  thug  e  air  Alba  a  cheangal  ri  'rioghachd  fein,  lagh- 
ail  gu  leòir  na'm  biodh  e  air  soirbheachadh  leis;  be  sin  cùmhnant 
pòsaidh  a  dheanamh  eadar  a  mhac  feiu  agus  ban-righ  òg  Alba, 
agus  i  fathast  's  an  tìr  's  an  d'rugadh  i.     Ach  's  e  bha'n  sud  cììmh- 
nantachadh  dhaoine,  's  ged  bu  daoiue  cumhachdach  iad,  cha  robh 
cumhachd  ac'  a  bheireadh  an  rùintean  gu  crìch.      Ged  bu  leanabh 
rioghail,  agus  ro  mhùirneach  's  an  àm  ud  a'  bha'n  Lochlunn,  bha  i 
co  buailteach  do  thrioblaid  ri  leanabh  eile.    Chaidh  gach  ni  gu  maith 
leis  na  teachdairean  Albannach  gus  an  d'  ràinig  iad  Arcu  a  tighiun 
air  ais.     Dh'fhàs  a  bhan-phrionnsa  tinn,  's  bhàsaich  i'n  sin.     Bha 
rioghachd  Alba  gun  oighre,  ach  feadhainn  a  bha  fad  as,  's  c'  àit'  a 
nis  an  robh  cumhachan  rlgh  Shasuinn.     Shaoileadh  daoine  gu'n 
leigeadh  Eideard  dheth  a  dhùil  ri  Alba  fhaotainn  tuilleadh.     Ach 
cha  b'  e  sin  fear  a  bh'  ann.     Tha  e  air  a  shamhlachadh  le  cuid  de 
luchd-eachdraidh  ris  an  rìgh  air  a  bheil  an  Sgriobtur  a'  labhairt, 
"  a  mheudaicheas  a  mhiann  mar  ifrinn,  agus  a  tha  mar  am  bàs, 
agus  nach  urrainn  a  bhi  air  a  shàsachadh,  ach  a  chruinnicheas 
thuige  fein  na  h-uile  shlòigh."     Bha  e,  goirid  roimh  sud  an  deigh 
na  Ueilsich  a  cheannsachadh,  agus  an  rioghachd  bheag  ac'  a  chur 
ri  rioghachd  Shasuinn,     B'  iaclsan  sliochd  ceud  luchd-àiteachaidh 
Bhreatuinn  a  deas,  a  bh'  air  am  f  uadachadh  leis  na  Sacsonaich  do 
oisinn  au  iar-dheas  na  dùthcha,  mar  dh'  ainmicheadh  cheana,  agus 

a  chuìr  suas  prionnsa  dhiubh  fein  os  an  ceanu,  's  a  sheas  mar  riogh- 
achd,  le  'n  laghannaibh  's  an  seana  chainnt  fèin  rè  còrr  is  ochd  ceud 
bliadhna,  gns  an  do  chuir  Eideard  so  'na  cheann  an  ceannsachadh. 
An  dèigh  dha  buaidh  fhaotainn  orra  'an  cogadh,  dh'fhàisg  e  uatha 
cumhachan  cruaidhe;  agus  an  ùine  ghoirid  dh'èignich  e  iad  le 
fòirneirt  gus  na  cumhachan  sin  a  bhriseadh,  agus  eiridh  'an  ceann- 
airc  'na  aghaidh.  Chaidh  e'  n  sin  a  mach  nan  aghaidh  le  feachd 
cumhachdach  leis  an  do  sgap  e  o  chèil'  an  armailt-san.  Fhuair  e'n 
làimh  'ns  chroch  e  Liu-elleu,  am  prionnsa,  agus  rinn  e  'ni  ceudna  air 
a'  mheud  ds'n  cuid  bàird  's  air  an  d'fhuair  e  greim,  a  chum  's  nach 
biodh  iad  le  'm  bàrdachd  a'  cumail  suas  misneachd  an  luchd-dùthcha, 
le  bhi  seinn  gniomharan  euchdaidh  an  sinnsireachd.  O'n  àm  so  tha 
Ueils  aonaichte  ri  crùn  Shasuinn,  agus  theirear  prionnsa  Ueils  ri 
tìinisteir  rioghachd  Shasuinn,  Ach  air  a  shon  so  uile  ghleidh  iad 
an  seana  chànain  fèiu  gus  a  nis,  's  tha  caochladh  phaipeirean  naigh- 
eachd,  'us  eòlasan  eile  de  gach  seòrs'  air  an  craobh-sgaoileadh  innte. 
Theirear  Gàeltachd  Shasuinn  ri  Ueils,  mar  eadar-dhealaichte 
Ghàeltachd  Alba. 

2.  Bha  Eideard  'na  dhuine  làidir  'am  pearsa.  Theirteadh  am  Fad- 
luirgneach  ris  a  thaobh  co  àrd  's  a  bha  e.  Bha  e  mar  an  ceudna 
co  seòlta  's  a  bha  e  co  fuilteach.  B'  aithne  dha  crùbadh  sìos  roimh 
dha  leum  air  a'  chreich,  cosmhuil  ris  an  liopard,  a  bha  e  'giùlan 
mar  shuaicheantas  air  a  sgèith.  'N  uair  a  chuir  àireamh  maith, 
mu'n  cuairt  do  dhusan,  de  na  tighearnan  Albannach  còir-thagraidh 
a  steach  air  a'  chrùn,  mar  mhuinntir  a  bha  'n  dlùth  chàirdeas  ris 
an  teaghlach  rioghail,  cho-aontaich  iad,  air  sgàth  dòirteadh  fola 
'sheachnadh,  an  còraichean  a  chur  fa  chomhair  rìgh  Shasuinu,  mar 
an  coimhearsnach  bu  chumhachdaiche  a  bh'  aca,  's  a  bhi  riaraichte 
leis  a'  bhreith  a  bheireadh  e.  Chuir  e  mar  chumh'  orra  gu'm  feum- 
adh  iad  e  fèin  aideachadh  mar  àrd-thighearna,  no  uachdaran  na 
rioghacbd.  Chuir  an  t-agartas  so  iongantas  'us  uamhas  air  an 
àireamh  de  àrd  mhaithean,  's  de  luchdeaglais  na  h-Alba,  a  bh'  air 
tional  gus  a  choinneachadh  aig  a'  chrich  Shasunnaich,  agus  dhiùlt 

iad  freagradh  sam  bith  a  thoirt  gus  am  biodh  ùin'  ac'  an  comh- 
airl'  a  chur  ri  'chèil'  air  leth.  "Ach,"  ars'  esan  le  speuradh  uamh- 
asach,  "  air  Naomh  Eideard,  d'  am  buin  an  crùn  a  th'  air  mo 
cheann,  bheir  mi  mach  mo  chòir  cheart,  no  caillear  mi  's  an  oidh- 
irp."  Aig  an  ìLni  cheudna  sgaoil  e  'n  comh-chruinneachadh  Àlban- 
nach,  a'  toirt  doibh  trì  seachduinnean  de  dhàil  gu  iad  fein  a  thoirt 
a  nuas  a  dh'ionnsuidh  an  ni  a  bha  e  'g  iarraidh. 

Bha'n  rioghachd  co  mòr  air  a  roinn  Ie  àireamh  co  lionmhor  de 
luchd  comh-shreip  à  bha  'sealltuinn  air  son  a'  chrùin  's  gu  'm  faca 
na  bha  dhaoine  glic'  innte  nach  robh  coslas  sam  bith  air  gu'm 
b'urrainn  iad  aghaidh  a  chumail  ris  an  nàmhaid  chnilbheartach  ud, 
a  bha  ga  chromadh  fein  sios  gu  grad  leum  orra  aig  a'  cheud  choth- 
rom  a  gheibheadh  e.  Dh'fhàg  iad  an  gnothuch  gu  h-iomlan  eadar 
e  fèin  "  's  an  dusan."  Agus  'nuair  a  thàinig  an  ceann  là,  choinnich 
an  dà  fhear-dheug  sin  Eideard  a  rìs,  's  mar  a  bha  gach  fear  'an 
dùil  gu'n  cuirte  comain  air  an  aon  a  b'  ullaimh  a  bhiodh  gus  am 
breitheamh  a  thoileachadh,-  dh'aidich  iad  uile,  fear  'an  deigh  fir,  gu'n 
robh  iad  deònach  air  a'  chrùn  a  ghabhail  o  lMmh  Eideaird  mar  àrd 
thighearna  na  tìre!!!  Bha  fios  aig  Fad-luirgneach  gu  maith  co 
dheth  'n  deanadh  e  atharrais  rìgh.  Ach  'nuair  a  fhuair  e  iad  uile 
mar  sud  gu  'dhòigh  fein,  thòisich  e  le  mùr  shòluimteachd,  ma  b'fhìor, 
air  rannsachadh  còir  gach  aoin  fa  leth  dhiubh  air  a'  chrùn. 
Chunnacas  gu  h-ath-ghoirid  gu  'n  robh  'chòir  a'  seasamh  eadar 
Raibeart  Brus,  Morair  Annandail,  agus  Iain  Bailiol,  triath  Ghalo- 
bhaigh.  B'  iad  sin  da  rìreadh  a  b'fhaisg',  a  thaobh  càirdeis,  air  an 
teaghlach  rìoghail  a  dh'fh^ilbh.  B'  e  Bailiol  ogha  Maireireit,  nigh- 
ean  bu  shine  Dhaibhidh,  Iarla  Huntington,  bràthair  Uilleam  an 
Leòmhan,  mar  a  chaidh  ainmeachadh  cheana,  agus  mar  sinsb'  e 
brathair  seanar  Alastair  III.  Thug  Eideard  an  crùn  do  Bhailiol. 
Fhuair  e  cothrom  tighinn  gu  ruige  Scoinne  gu  bhi  air  a  chrùnadh, 
ach  b'  eigin  da  dol  a  rìs  do  Shasunn  a  dheanamh  ùmhlachd  do 
Eideard.     An  dèigh  an  allabain  so  uile  thàinig  e  air  ais  do  cheann 

bhaile  na  rioghachd   gu  snidh'   air   rìgh-chathair  Alba  'bha  glè 
dheilgneach. 

3.  B'e  'n  rian  a  ghabh  Eideard  air  son  fàth  fhaotainn  gu  'thil- 
geadh  thar  na  caithreach,  a  bhi  ga  shior-shàrachadh  le  fanoid  's  le 
fòirneirt,  gus  an  èignicheadh  se  e  ga  èiridh  'an  ceannairc.  Na  'm 
biodh  neach  sam  bith  'an  Alba  mi-riuraichte  leis  a'  cheartas  a  bha 
Baliol  a'  deanamh  dha,  bha  Eideard  a'  fìadhachadh  gach  aon 
dhiubh  sin  gus  a  chùis  a  thogail  gu  'chùirt  fèin.  Bha  e  mar  bu 
trice  mar  so  a  cur  an  neo-bhrigh  gach  cùis-bhreith  a  bha  Baliol  a' 
toirt  'au  Alba,  's  a  deanamh  cùis-mhagaidh  dheth  am  fianuis  a  chuid 
iochdarana  fèin.  Xa'n  gabhadh  e  dhànadas  air  gearan  sam  bith  a 
dheanamh  air  deanadas  Eideard,  bha'n  smachdachadh  air  a  dhean- 
amh  mòran  ni  bu  mhiosa. 

Fadheòidh,  leis  gach  gonadh  'us  tàmailt  a  bha  e  faotainn,  rùnaich 
Bailiol  còmhnadh  iarraidh  air  righ  na  Erainge  gus  a'  chuing  Shas- 
unnach  a  thilgeadh  dheth ;  agus  sgriobh  e  dh'ionnsuidh  Eideard  nach 
robh  e  gu  bhi  ni  b'  fhaide  'na  eisimeil  'an  ni  sam  bith.  "Ah!"  ars 
am  Fad-luirgneach,  "an  dàna  leis  an  leth-chiallach  ud  gniomh  co 
amaideach  a  dheanamh ;  o  nach  ruig  e  sinne,  mar  is  dleasdanach  dha, 
theid  sinne  far  am  bheil  esan."  Chruinnich  an  Sasunnach  feachd 
lìonmhor  air  ceann  an  do  thriall  e  do  Alba.  Chuir  e  'n  ruaig  air 
Bailiol  'am  blàr  a  chuireadh  aig  Dunbhàr.  ?>Iar  a  bha  Bailiol  'na 
dhuine  meath-chridheach  Ieig  e  seachad  an  còmhrag.  Thàinig  e  gu 
h-umhal  ga  thoirt  fein  suas  do  Eideard,  ag  aideachadh  gu'm  b'  ann 
le  droch  comhairle  muinntir  eile  'bha  e  air  a  bhrosnachadh  gu 
ceannairc  'an  aghaidh  an  neach  a  b'  e  'àrd-thighearna;  agus  ag  ais- 
eag  air  ais  do  Eideard  rioghachd  Alba,  leis  gach  dligh'  a  bhuin- 
eadh  do  'n  chrùn,  chaidh  a  rùsgadh  an  sin  de  gach  inbh'  'us 
onair  a  bh'  aige,  agus  a  leigeadh  air  falbh,  'an  dèigh  beagan  prìos- 
anachaidb,  mar  chreutair  gun  diù,  'an  deigh  ainmeachas  rioghalachd 
a  mhealtuinn  rè  chùig  bliadhna. 

4.  Fhuair  Eideard  a  nis  an  rud  a  bha  e  'miannachadh  's  ag  iarr- 
xiidh  o  cheann  fada,  cion-fàth  no  Ieth-sgeul  air  son  Alba  thoirt  gu 

h-iomlan  fo  a  chomanuda  fèin,  gun  uireacl  'us  faileas  rìghno  uachd 
arain  a  bhi  seasamh  eadar  e  'sa  thoil  fein  fhaotaiun  deant'  o  cheann 
gu  ceaun  de'n  eilean  Ehreatuunach.  Thriall  e  troimh  Alba  air 
cheann  feachd  chumhachdaich,  a'  toirt  air  an  t-sluagh  anns  gach 
inbhe  fa  leth  e  fein  aideachadh  mar  an  rìgh  dlighcach  uaithe  sud  a 
mach.  Lion  e  daingnichean  Alba  gu  h-iomlan  le  freiceadainibh 
de  shaighdearan  Sasunnach.  Eh'  òrduich  c  Iarla  Mhuireidh  'na 
fhear-dìon  Alba,  's  shuidhich  e  Sasunnaich  'an  àrd  dhreuchdaibh 
stàtail  na  rioghachil.  Thug  e  Ieis  crùn  agus  slat  rioghail  Alba, 
agus  eadhon  clach  a'  Mhanaidh,  an  Lia  Fàil,  air  am  b'  àbhaist  a 
bhi  'cur  rìghrean  na  h-Alba  'n  an  suidh'  aig  ùm  a  bhi  ga'n  crùnadh. 
Tha  'Chlach  iomraiteach  sin  air  lorg  fathast  'an  Lunuinn,  agus  a' 
deauamh  suas  pàirt  de'n  chaithir  air  am  bi  righ  Shasuinn  a'  suidlie 
'n  àm  a  bhi  ga  chrùnadh.  Tha  cuid  de  luchd-eachdraidh  ag  ràdh 
mar  an  ceudna  ga'n  tug  Eideard  air  falbh  còraichean  sgrìobhta  nan 
tighean  Mhanach,  agus  na  h-eachdraidhean  bu  shine  'fhuair  e  annta 
gus  am  milleaclh  e  na  h-uile  dearbhadh  sgrìobht'  air  gu  'n  robh 
Alba  roimhe  sud  'na  rìoghachd  shaoir.  'An  deigh  na  h-uile  nithe 
chur  's  an  òrdugh  a  thogair  e  fèin,  phill  e  dhachaidh  le  buaidh 
chaithream,  a'  giùlain  nan  seudan  bu  ro  luachmhoir'  a  bhuineadh 
do  'n  rioghachd  ud  a  bha  e  nis  an  dùil  bu  leis  fein  's  le  'shliochd 
.naithe  sud  a  mach. 


CAIB.  XI. 

UILLEAM   UALLAS. 

'N  uair  a  fhuair  na  Sasunnaich  Alba  fo  smachd  dhoibh  fèin, 
mar  a  dh'  ainmicheadh,  bha  iad  a'  cleachdadh  na  h-uile  fòirneart 
a  b'  urrainn  iad  thairis  air  an  luchd-àiteachaidh.  Bha  'n  t-àrd 
fhear-lagha,  Ormeslie,  a'  gairm  gu  cunntas  nan  uile  nach  tugadh 
mionnan-striochdaidh  do  Eideard.  Bha  niòran  de  na  h-Albann- 
aich  a'  diùltadh  sin  a  dheanamh  mar  ni  air  nach  robh  còir  aig  rìgh 
Shasuinn,  a  fhuair  làmh  an  uachdair  orrasan,  ni's  mò  le  seòltachd 
na  le  treubhantas  'us  gaisg'  a  chuid  saighdearan.  Air  son  an 
diùltaidh  so  bha  e  'toirt  uath'  an  cuid  fearainn  'us  maoin,  's  ga  'm 
peanasachadh  air  iomadh  dòigh  eile.  Bha  Uisdean  Cresingam,  am 
fear-ioumhais  Sasunnach,  mar  an  ceudna  ga'm  pianadh  a'  togail 
airgid  uatha  fo  chaochladh  leth-sgeulan.  Cha  robh  mòran  airgid 
a'  ruith  a  measg  nan  Albannach  's  na  linnibh  ud,  's  cha  robh  iad 
cleachdta  ri  bhi  'pàigheadh  mòran  do  an  righribh  dùthchasach  fèin, 
a  bha  ghnàth  a'  taisbeanadh  comhfhulangas  a  bhi  aca  ri  'm  bochd- 
uinn.  Bha  iad,  mar  sin,'gu  mòr  air  an  tàmailteachadh  le  bhi  air  an 
èigneachadh  gu  suimean  ro  mhòr  iocadh  do  Chresingam,  air  son 
aobhar  sam  bith,  no  aig  àm  sam  bith  a  b'  àill  leis.  Agus  a  thuill- 
eadh  air  a  mhi-riarachadh  a  bha  'g  èiridh  o  na  h-aobharaibh  so, 
bha  na  saighdearan  !Sasunnach  leis  an  robh  gearastona  na  riogh- 
achd  air  an  lionadh,  a'  deanamh  mòrau  ainneirt  air  an  t-sluagh, 
's  a'  taisbeanadhjnòran  tàir'  ann  an  dòighibh  dèiligidh  ris  gach 
iosal  'us  uasal  'n  am  measg.  'Bheireadh  iacl  uatha  gun  fhoigh- 
neachd  ni  sam  bith  a  chitheadh  iad  ac'  anns  an  cuireadh  iad  sùil, 
's  nan  gabhadh  neach  sam  bith  a  bhiodh  iad  a'  creachadh  air  cur 
'nan  aghaidh,  gheibheadh  e  bhualadh  'salotadh,  's  bha  iad  eadhon 

a'  cur  cuid  gu  bàs  air  son  a  bhi  'dkmadh  an  codach  fèin  uatha^ 
Cha  b'  ioghnadh  ged  a  bha  na  h-Albannaich  air  an  tàmailteachadh 
co  maith  'us  air  an  sàrachadh  leis  na  h-uile  ni  a  bh'  ann,  'sged  a 
bhiodh  iad  deònach  air  a'  cheud  chothrom  a  ghabhail  air  èiridh  'an 
aghaidh  an  luchd-fòirneirt,  na  Deasaich,  mar  theireadh  iad  fèin 
riu,  agus  an  dùthaich  aiseag  a  dh'  ionnsuidh  na  saorsa  dheth  an 
robh  iad  air  an  spùinneadh  le  foill  agus  ain-iochd  rìgh  Shasuinn. 
Cha  robh  ni  ga'n  cumail  gun  sin  a  dheanamh  ach  easbhuidh  fir 
treòrachaidh  as  am  biodh  làn  earbs'  aca,  's  a  bhiodh  's  na  h-uile 
seadh  freagarrach  air  son  a  dhol  air  an  ceann,  's  an  cumail  air  rian 
ann  an  'oidhirpibh  air  anUuchd  sàrachaidh  fhuadachadh  a'  mach 
as  an  tìr.  Agus  gu  freasdalach,  bha  leithid  sin  de  fhear-treòrach- 
aidh  air  a  thogail  suas  aun  am  pears  Uilleim  Uallais. 

2.  Cha  b'  aon  de  àrd-mhaithean  Alba  Uilleam  Uallas,  ach  bu 
mhac  duin'  uasail  e  da  'm  b'  ainm  Sìr  Callum  Uallas  à  Ellersli,  'n 
Siorrachd  Renfriu.  Bha  Sìr  Callum  so  air  a  mharbhadh  leis  na 
Sasunnaich,  agus  a  bhantrach  air  teicheadh  gu  taobh  tuath  amh- 
ainn  Thatha,  far  an  robh  a  cuideachd.  Bha  mar  so  aobhar  fuath 
gu  leòir  aig  Uilleam  do  na  Sasunnaich.  Ach  thàinig  iad  ni  bu  ro- 
fhaisg  na  sud  air  mu'n  do  dhùisgeadh  suas  a  spiorad  gu  ceannairc. 
Tha  luchd-eachdraidh  ag  innseadh,  a'  measg  sheanachasan  eile  mu 
thimchioll,  gu'n  robh  e  là  àraidh  ag  iasgach  ann  an  amliainn  Inbhir 
a  bha  'na  choimhearsnachd.  'An  àm  dhabhi  pilleadh  dhachaidh, 
còmhladh  ri  balachan  a  bha  'giùlain  an  èisg  a  ghlac  e,  ann  am  bascaid, 
choinnich  dithis  no  thriùir  dheth  na  saighdearan  Sasunnach  e,  a 
bhuineadh  do  Ghearaston  Ara.  Rinn  na  saighdearan  gu  nea 
mhodhail,  air  son  am  bascaid  leis  na  bh'  ann  a  thoirt  o'n  bhalach. 
Bha  Uallas  deònach  roinn  de  na  bric  a  thoirt  doibh.  Ach  o  nacn 
biodh  na  Sasunnaich  riaraichte  le  ni  bu  lugha  na  'n  t'  iomlan, 
thàinig  na  fir  o  fhoclaibh  gu  buillibh.  Cha  robh  armachd  aig 
Uallas  ach  a  shlat-iasgaich.  Le  ceann  reamhar  na  slaite  bhuail  e 
buill'  air  fear  de  na  saighdearan  's  a  cheann  leis  'an  do  mharbh  e 
air  a  bhad  e.     Thug  e  grad  thàmhadh  air  claidheamh  an  duinc 

mhairbh,  's  chog  e  co  duineil  leis  's  gu'n  do  chuir  e  càch  gu  teich- 
eadh,  's  gu'n  d'  f huair  e  dhachaidh  leis  a'  bhascaid  èisg  slàn,  fallain. 
Ach  b'  èigin  da  teicheadh  air  son  a  bheatha,  's  a  bhi  fo  'n  choill  • 
■car  ùine,  's  an  dèigh  sin  àit'  eile  de'n  dùthaich  a  thoirt  air  far  nach 
robh  an  gniomh  co  aithnichte.  B'  ann  an  ath-bhliadhn'  an  dèi'gh 
sud  a  dh'  èirich  e'n  aghaidh  nan  Sasunnach.  Bha  e  air  pòsddh  an 
sin,  's  a  chòmhnuidh  'am  baile  Lanairc.  Air  là  àraidh,  'an  àm  an 
earraich,  bha  e  'coiseachd  tre  'n  bhaile,  air  a  sgeudacliadh  le  deis' 
uaine,  a  bha  fasanta  'measg  nan  uaislean  'san  àm  sin  de'n  bhliadhna, 
agus  tearc  de  luchd-leanmhuinn  's  de  chàirdean  còmhladh  ris,  a' 
measg  an  robh  Sìr  Iain  Greumach.  Thàinig  Sasunnach  mi-mhodh- 
ail  au  rathad,  's  thòisich  e  ri  magadh  orra.  '*  Seadh,"  ars  esan,  ri 
Uallas,  "a  bheil  thu  air  tighinn  as  ùr  a  nall  thar  fairge  ?  Tha  thu  co 
rìomhach  's  gu'n  do  shaoil  leam  gur  h-e  bh'  ann  diot  cùirt-theachd- 
air  a'  toirt  ban-righ  nuadh  da'r  n  'ionnsuidh."  Ghabh  Uallas  air 
aghart  a'  giùlain  na  h-athais  gu  foighidneach,  ain-deònach  air  mi- 
thlachd  sam  bith  a  thogail.  Ach  dh'  iath  mòran  de  'n  phràpar 
Shasunnach  mu  'thimchioll,  a'  sior  thilgeadh  athais  air.  Mu 
dheireadh  bhuail  fear  dhiubh  ceann  na  truaill  anns  an  robh'n 
claidheamh  a  bha  Uallas  a'  giùlan  air  a  thaobh.  Ghrad  tharruing 
esan  a  chlaidheamh  'schuir  e'n  Sasunnach  gu  talamh  le  aon  bhuille. 
Ann  an  tiota  bha  'n  t-sabait  air  a'  bonn.  Rèitich  'na  bha  làthair 
de  'na  h-Albannaich,  mu  chùig  duine-fichead — rathad  doibh  fèin 
gu  tigh  Uallais.  Dh'  fhosgail  a  bhean  an  dorus.  Ghabh  Uallas 
fèin,  's  a  reir  coslais  tearc  de  luchd-leanmhuinn,  a  mach  air  dorus 
cùil  'sràinig  iad  coill'  a  bha  dlù  dlioibh  anns  an  robh  Gil  ris  an 
abrar  Creagan  Chartland,  anns  am  b'urrairin  siad iad  fèin a  dhion- 
adh  o'  luchd  tòrachd  sam  bith  a  dh'  fheudàdh  a  dhol  air  an  lorg. 
Ach  rinn  Haselrig,  an  riaghladair  Sasurinach,  dioghaltas  eagalach 
air  Uallas  air  son  na  thachair.  Loisg^'tigh  Uallais  's  chuir  e  'bhean 
gu  b'às:  Theich  ban-oglach  a  bh'.àice  gun  fhios,  a  mach  do  'n 
chòille,  's  dh'  innis  i  na  h'-uile  ni  do  Uàìlàs  's  d'a  luchd-leanmhuinn. 
Bha  'chràdh  spioraid  eagalach  ri  fhaicinn.     Sheas  a  luchd-lean- 

mhuiim  timchioll  air  a'  gul.  Fadheòidh  thuirt  Uallas  riu,  "Tog- 
aibh  dheth  fheara,  is  pian  gun  fheum  so.  Cha  'n  urrainn  sinn  ise 
a  thoirt  air  ais.  Ach  cha  'n  fhaicear  tàmh  agamsa  gus  an  dean 
mi  dioghaltas  air  son  ise  a  bha  co  taitneach  's  co^àillidh,  a  chur 
gu  bàs."  Air  an  dearbh  oidhche  sin  thionail  e^deich  fir  fhichead 
de  dhaoine  dileas,  misneachail,  's  chaidh  efgu  sàmhach  a  steach 
do'n  bhaile.  Ràinig  iad  tigh  an  uachdarain.  Bha  e  fèin  na 
luidh'  'an  rùm  uachdrach  gu  dorus  an  robh  ceuman  staidhreach 
a'  dìreadh  suas  o  'n  t-sràid.  Dhìrich  Uallas  suas  an  staidhir  so, 
chuir  e  'neart  'an  aghaidh  an  doruis,  's  dh'  fhàisg  e  steach  roimbe  e. 
Leum  an  Sasunnach,  làn  uamhais,  a  mach  as  a  leabaidh,  's  ghlaodh 
e,  "Co  tha  deanamh  na  h-iorghail  so?"  "Tha  mise,  Uallas,  a  bha 
thusa  sireadh  fad  an  là."  Le  sin  bhuail  e  co  guineach  e,  's  gu'n 
do  sgoilt  e  'cheann,  's  gu'n  deachaidh  an  claidheamh  sios  gu  cnàimh 
na  h-amhach.  Dhùisg  buaireas  air  feadh  na  sràide.  Thionndaidh 
na  saighdearan  Sasunnach  a  mach,  's  dh'  èirich  fir  Lanairc  thun  a' 
chòmhraig.  'N  uair  a  shoilleirich  a'  mhaduinn  bha  dà  fhichead 
deug  de  na  Sasunnaich  nan  luidhe  marbh  air  na  sràidibh,  's  na 
h-Albannaich  'n  am  maighstiribh  air  a'  bhaile. 

5.  Sgaoil  iomradh  a'  ghniomh-euchdaidh  so  air  feadh  na  dùth- 
cha  gu  h-ath-ghoirid,  agus  thòisich  àireamh  de  dhaoine  tapaidh, 
colgant'  air  tional  gu  Uallas,  mar  an  ceannard.  Bu  duine  neo- 
chumanta  foghainteach  Uallas,  'am  pearsa  co  maith  's  an  inntinn. 
Ma'sfiorna  bheil  air  innseadh  mu  'thimchioll  le  luchd-eachd- 
raidh  feumaidh  gu  'm  b'  aon  e  de  'na  curaidhean  co  treun  sa  bha  'n 
linn  no  'n  àite  sam  bith.  Ach  tha  e  soilleir  gu  leòir  o  chaochladh 
nithibh  mu  nach  urrainn  teagamh  a  bhi,  gu  'm  bu  duine  neo- 
chumanta  calm  e.  Ann  am  pearsa,  garbh-chnàmhach ;  aghaidh. 
fhada  shoilleir;  folt  soilleir  donn;  sùilean  soilleir  geur-sheallach; 
scòrr  air  taobh  clì  na  smeigid;  coslas  a  ghnuis'  smuaireanach,  dubh- 
ach.  So  dealbh  Uilleim  Uallais,  duine  sònruichte  a  measg  mhòran 
mhìltean.  B'e  'n  garg-churaidh  so,  air  a  lotadh  'na  spiorad,  's  air  a, 
dhùsgadh  suas  mar  leòmhan  boirionn  o'n|do  bhuineadh  a  cuileanan,. 

a  rùnaich,  le  co-chuideachaidh  a  luchd-dùthcha,  gu'n  rotadh  e 
mach,  aig  roinn  na  bèigileid,  a  h-uile  Sasunnach  a  bha  eadar  ceann 
a  tuath  'us  ceann  a  deas  Alba.  B'  ann  goirid  an  dèigh  dha  'n  cuid- 
eachadh  a  dh'  ainmich  sinn  fhaotainn,  agus  tighinn  a  dh'  ionn- 
suidh  an  rùin  ud,  a  thachair  an  ni  ris  an  abrar  an  ceann  a  deas 
Alba,  Saibhlean  Ara.*  Bha  na  Sasunnaich  a  nis  a'  tòiseachadh  a' 
gabhail  eagail  roimh  an  treubhantas  agus  a'  ghliocas  a  bha  Uallas 
's  a  luchd-leanmhuinn  a'  taisbeanadh  ann  an  oidhirpibh  air  an  tìr 
a  shaoradh  o  luchd-fòirneirt.  Agus  's  ann  a  smuainich  na  h-uile- 
bheistean  ud  a  nis  air  deiligeadh  ri  Uallas  's  a  luchd-leanmhuinn 
le  foill.  Leig  iad  orra  gu'n  robh  iad  air  son  sìth  a  dheanamh. 
Dh'  fhiadhaich  cuid  de  'n  luchd-riaghlaidh  Uallas  agus  a'  chuid 
oifigearan  gu  comh-labhairt  riu  fèin  mu  chumhachan  sìth.  Bha 
'choinneamh  gu  bhi  air  a  cumail  an  taobh  a  muigh  de  bhail'  x\ra, 
ann  an  aitreabh  mhòr  fhiodha.  Gheall  na  h-Albannaich  coinn- 
eachadh  riu  gu  siochail,  a  reir  an  t-sean-fhocail  fhirinnich,  "  an 
duine  nach  bi  olc  air  aire,  cha  smuainich  e  olc  fìr  eile."  Air  taobh 
a  muigh  na  h-aitreibh  bha  nah-uile  ni  gu  maiseach  agus  an  deadh 
òrdugh  mar  bu  chòir  a  bhi.  Ach  air  an  taobh  a  stigh  bha  inneala 
bàis.  Bha  àireamh  shaighdearan  a'  feitheamh  air  son  gniomh 
chrochadairean  a  dheanamh.  Bha  buill  chainbe  air  an  ceangal 
gu  h-àrd  ri  sailibh  na  h-aitreibh,  agus  snaimeanna-ruith  air  na 
ceannaibh  a  bha  sios  diubh  air  son  cinn  nan  Albannach  a  thilgeadh 
annt'  a  lion  fear  'us  fear,  mar  a  bha  iad  a'  dol  a  steach.  B'e  Sìr 
Beginald  Crauford,  Siorraimh  na  Siorrachd  ud  fèin,  'us  bràthair- 
màthar  Uallais,  aon  de'n  cheud  fheadhainn  a  thuit  's  an  rib'  ud. 
Lean  mòran  as  a  dhdigh-san,  gun  duin'  a'  toirt  rabhadh  dhoibh. 
Cha  tàinig  duine  riamh  a  mach  a  chaidh  a  steach.  Bha  'n  cuirp 
air  an  tilgeadh  'n  an  aon  dùn  air  muin  a  chèil'  'an  ceann  shuas  na 
h-aitreibh.  Ach  fhuair  boirionnach  fìrinneach  's  a'  choimhears- 
nachd  nach  robh  saor  o  an-amharus,  innleachd  èigin  air  sealltuinn 

*  Barns  of  Ayr. 

a  steach  agus  na  nithe  a  blia  dol  air  aghart  fhaicinn.  Bha  Uallas, 
gu  freasdalach,  rud-èigin  fadalach  gun  tighinn,  's  bha  bhean  so  ga 
fheitheamh  air  son  rabhadh  a  thoirt  da.  Co  luath  's  a  chunnaic  i 
e  tighinn  fagus,  chaidh  i  'na  choinneamh  'sghlaodh  i,  "Oh  Uallais 
ghaisgich,  chroch  iad  do  chàirdean  mar  dheanadh  iad  air  na  coin- 
luirg!"  Stad  an  gaisgeach  ag  èisdeachd  na  sgèil  eagalaich,  agus 
's  gann  a  b'urrainn  e  suidhe  'na  dhiollaid  le  bròn  'us  tùireadh. 
Ach  ged  bu  duine  teodh-chridheach  Uilleam  Uallas  bha  e 
fad  o  bhi  meath-chridheach.  Cha  robh  maith  sam  bith  dol 
a  dh'  iarraidh  lorg  air  a  leithid  de  ni  is  "gèill,"  's  an  fhoclair 
aige-san.  Cha  robh  e  riamh  ann.  Agus  uime  sin  b'  e'n  ath  char 
Dioghaltas!  Dioghaltas!  Ghabh  e  cuairt  'sa'  choimliearsnachd 
toiseach  na  h-oidhche,  gus  am  faiceadh  e  ciod  a  thachradli.  'Nuair 
a  chaidh  na  mortairean,  's  an  t-sabhal  mhòr  ud,  air  mhisg  le  fuil> 
ghabh  iad  an  sin  a'  mhisg  le  dibh  làidir,  leann  Eireannach,  'us 
deochaibh  mealltach  eile,  's  chuir  iad  roinn  mhòr  de  'n  oidhche 
seachad  le  danns  'us  misg.  Choidil  mòran  diubh  'an  ceann  eile  na 
h-aitreibh  's  an  robh  cuirp  na  muinntir  a  mhort  iad  na  'n  sìneadh. 
'S  bha  mòran  diubh  air  bhileitibh  'an  caochladh  thighibh  feadh 
bail'  Ara.  'S  e  àireamh  ro  bheag  dhiubh  a  chaidh  do'n  Chaisteal 
an  oidhch'  ud.  Bha  na  tighean  'an  ceann  a  deas  Alba  's  na  linn- 
ibh  ud  air  an  togail  le  fiodh,  mar  tha  tighean  cinn  a  tuath  Ame- 
rica  an  diugh.  Thug  Uallas  òrdugh  do'n  "mhnaoi  fhirinnich" 
ud  comhara  so  fhaicsinneach  a  chur  le  cailc  air  na  tighibh  's  an 
robh  na  Sasunnaich  a'  cur  seachad  na  h-oidhche.  Thàinig  e  fèin 
air  mharbhan  a'  mheadhon  oidhche  le  trì  cheud  fear,  'sle  mòran  de 
bhuill  chainbe,  's  cheangail  iad  co  diongalta  o'n  taobh  a  muigh  na 
h-uile  tigh  air  an  d'  fhuair  iad  an  "comharra"  's  nach  gabhadh  iad 
fosgladh  o  'n  taobh  a  stigh.  Chruinnich  e  mòran  connlaich  'us 
gheugan  leis  an  do  chuir  e  na  h-aitreabhan  fiodh'  ud  ri  theine. 
Bha  mòran  air  an  losgadh  gun  dùsgadh  idir  à  codal.  A'  chuid  a 
bha  dùsgadh  's  a  briseadh  a  mach  troimh'n  cheò  's  an  lasair,  bha 
iia  h-Albannaich  ga'n  coinneachadh  's  ga  'm  pilleadh  air  ais  do  'n 

losgadh,  no  ga  'n  reubadh  as  a  chdile  le  'n  cuid  arniachd.  Cha 
deachaidh  Sasunnach  beò  as  an  oidhch'  ud  a  bha  raach  air  geat' 
a'  chaisteil.  'Nuair  a  dh'  fhàg  buidheann  Uallais  an  t-àite  's  a' 
mhaduinn,  cha  robh  ri  fhaicinnach  làthraichean  nan  aitreabhana 
bha  na'n  connadh  a'  losgadh  cuirp  na  muinntir  a  chaidh  a  mharbh- 
adh.     Mar  so  chriochnaich  'Tarlamaid  Dhubh  Ara." 

7.  Ach  a  nis  gu  obair  a'  ghlanaidh  air  an  dùthaich  o  na  mort- 
airibh  Sasunnach,  le  spionnadh  'us  rùn  ath-nuadhaichte.  B'  e  'n 
rian  a  ghabh  Uallas  'n  a  cheud  èiridh,  a  bhi  'cumail  tearc  de 
luchd-leanmhuinn  còmhladh  risfèin,leis  antugadh  e  garg-ionnsuidh 
air  buidheann  bhig  sam  bith  de'n  arm  Shasunnach  a  gheibheadh 
e  air  leth  o  chàch,  's  leis  an  glacadh  e  stòr  bìdh  no  armachd  a 
bhiodh  a'  dol  gu  aon  sam  bith  de  na  caistealan.  Leis  an  rian  so 
ì)ha  e  deanamh  mòran  call'  air  an  nàmhaid,  aig  an  àm  cheudna  an 
robh  e  'toirt  a'  cheart  aire  gu'n  seachnadh  e  aghaidh  a  thoirt  do 
bhuidheann  lionmhor  sam  bith  dhiubh  air  nach  robh  e  cinnteach 
gu  'm  b'  urrainn  e  buaidh  fhaotainn.  Bha  aig  an  àm  cheudna 
mòran  de  luchd-fearainn  's  de  àrd-mhaithean  na  rioghachd  ag  oib- 
reachadh  fo  òrdugh-san  agus  far  am  b'  urrainn  iad,  a'  crcachadh 
's  a'  marbhadh  nan  Sasuunach,  's  a'  cur  na  h-uile  moill'  a  b'  urrainn 
lad  orra.  Cha  robh  fear  no  bean  's  an  tìr  leis  nach  feudadh  Uallas 
teachdaireachd  a  chur.  'S  'nuair  a  chitheadh  e  àm  fàbharrach 
ghrad  thionaileadh  e  àireamh  de  na  beag  oifigich  ud  as  gach  cearna 
timchioll  air,  's  nuair  a  chriochnaicheadh  iad  obair  an  là,  le  gearr- 
adh  as  buidheann  Shasunnach  a  bh'  air  thuras  o  aon  àite  gu  àit 
eile,  ghrad  sgaoileadh  e  rìs  iad,  gach  fear  da  chearna  fèin.  Leis 
gach  lotadh  'us  bruthadh  a  bha  ann,  bh'  na  naimhdean  a'  dol  an 
teircead.  Ach  an  ddigh  Saibhlean  Ara,  's  an  dioghaltais  a  lean, 
dhùisg  spioradan  t-sluaigh  suas,  air  feadh  na  dùthcha  gu  h-iomlan, 
*s  f huair  Uallas  uiread  de  luchd-leanmhuinn  's  nach  gabhadh  na 
Sasunnaich  orra  coinneamh  a'  thoirt  da  's  an  àm  anns  an  achadh 
fhosgailt,  ach  dhruid  's  iad  iad  fèin  suas  's  na  daingnichibh  gus 
an  tigeadh  tuilleadh  cuideachaidh  à  Sasunn.      Ach  thòisich  na 


74  EACHDRAIDH  NA  H-ALBA 

h-Albannaich  air  glacadh  nan  daingnichean  fèin,  's  air  marbliadh 
na  dream  a  bha  'cumail  freiceadan  annta.  Bha  iad  a'  spealgadh 
as  a  chèile  le  'n  cuid  tuaghaibh  geatachan  cuid  de  na  caistealan, 
's  gun  na  saighdearan  ccmasach  air  an  cur  air  falbh,  's  bha  iad  a' 
glacadh  cuid  eile  dhiubh  le  seòltachd.  Thriall  Uallas  troimh 
thaobh  's  ear  Alb'  air  ceann  armailt  lionmhoir,  agus  air  a  cur  an 
deadh  òrdugh,  's  cha  robh  caistèal,  eadar  uisge  Thath'  agus 
Crombagh,  nach  do  thuit  roimh'  'am  beagan  sheachduinibh,  ach 
caisteal  Dhundeagh  a  mhàin.  Phill  Uallas  gu  deas  a  chur  sèisd 
ris  an  daingncach  so  an  ceud  mhìos  an  fhoghair,  1297,  dìreach  an 
ceann  bliadhna  an  àèigh  do  Eideard  dol  air  ais  do  Shasunu,  'an 
dùil  gu'n  robh  Alba  gu  do-sgaraicht'  aig  air  a-h-aonadh  ri  'riogh- 
achd  fèin. 

'S  ann  a'  teannachaclh  caisteal  Dhundeagh  a  bha  Uallas  leis  aa 
arm  Albannach  'n  uair  a  chuireadh  teachdairean  thuige  gu  'n 
robh  Iarla  Shurreigh  a'  tighinn  'n  a  aghaidh  le  feachd  Sasunnach 
anns  an  robh  leth-cheud  mile  fear,  'sgu  'n  robh  e  cur  roimhe  thigh- 
inn  thairis  air  amhainn  na  Friù  aig  clrochaid  Shruileidh.  Dh' 
fhàg  Uallas  Dundeagh  air  ball,  'srinn  e  air  son  a  bhi  aig  an  droch- 
aid,  na  'm  bu  chomasach,  mu'n  ruigeadh  na  Sasunnaich  i.  Mhàr- 
sail  e  'n  t-arm  co  cabhagach  's  a  b'  urrainn  iad,  's  ràinig  e  mullach 
cnuic  a  tha  dà  inhìle  's  ear  air  Sruileadh,  mu'n  tàinig  Sasunnach 
idir  air  fàire.  Ach  cha  b'  fhada  gus  am  facas  am  brataichean  a' 
snàmh  's  a'  ghaoith,  'us  tromlach  an  airm  a'  dlùthachadh  ris  an 
drochaid.  Bha  Iarla  Shurreigh  glè  shean  agus  an  droch  shlàinte. 
B'  ann  aig  Uisclean  Cresingam,  Fear-ionmhas  Alb',  a  bha  comannd' 
an  airm  da  rìreadh. 

Bu  shagart  Cresingam,  duine  dàna,  fuilteach,  leis  am  bu  rogh- 
nuiche  gu  mòr  clogaid  an  t-saighdear  na  còt'  an  t-sagairt.  Rinn 
cuid  de  na  tighearnan  Albannach  cabhag  gu  iad  fein  ùmhlachadh 
do  righ  Shasuinn  'n  uair  a  chunnaic  iad  an  armailt  so  a'  tighinn  air 
a  h-aghart,  air  eagal  gu  'n  cailleadh  iad  an  cuid  fearainn.  Cha 
robh   iad  a'  creidsinn  gu  'm  b'  urrainn   Uallas  seasamh  ris  art 

fheachd  ud  a  bha  trì  uairean  ni  bu  lionmhoire  na  'n  armailt  a 
bh'  aige  fèin.  Ach  air  a  shon  so  uile  sheas  Uallas  agus  a  luchd- 
leanmhuinn  gu  neo-sgàthach,  a'  gabhail  alla  ris  an  armailt  Shasunn- 
aich  a'  tighinn  air  aghart.  Dhlù  lean  Sìr  Iain  Greumach  ri 
Uallas,  's  bha  e  'na  aon  de  'chàirdean  bu  dealaidh.  Lean  mar  an 
ceudna  Sìr  Uilleam  Dùghlas,  uachcfràan  Sbrath  Dhùghlais,  agus 
ceann-tighe  tha  gu  tric  air  ainmeachadh  'an  cachdraidh  Alba,  ris. 
Cha  robh  dòighair  faotainn  seachad  air  an  amhainn,  achair  drochaid 
fhada,  chumhaing,  fhiodh'  a  bha  ni  b'  fhaide  shuas  air  an  amhainn 
na  drochaid  an  là'n  diugh.  Ohampaich  Uallas  airtulaichibh  àrd'  air 
taobh  tuath  na  h-aimhne,  's  dhlùthaich  an  t-arm  Sasunnach  ris  a' 
bhruaich  dheis.  An  ddigh  seasamh  greis  fa  chomhair  a  cbiile,  chuir 
Uareinn,  an  t'  Iarla  Sasunnach,  dithis  shagartan  anull  far  an  robh 
Uallas  a  thairgseadh  maitheanais  dha  fèin  's  d'a  luchd-leanmhuinn 
na  'n  leigeadh  iad  sios  an  armachd.  B'e  freagradh  Uallais  iad  a 
dhol  air  ais  gu  Uareinn  'us  innseadh  dha  nach  b'  ann  a  dheanamh 
chùmhnantan  sìth  a  thàinig  iadsan  an  sud,  ach  a  thoirt  blàir  do 
na  Sasunnaich  agus  saors'  aiseag  do'n  dùthaich.  "  Thigeadh  na 
Sasunnaich  air  aghart,  tha  sinn  a  toirt  dùbhlain  doibh  gu  'm  feusag- 
aibh."  'N  uair  a  chual  na  Sasunnaich  am  freagradh  uaibhreach  so, 
bha  iad  ro  dheònach  air  a  dhol  air  aghart  thun  a'  chòmhraig.  Ach 
bha  cuid  de  na  h-oifigearan  bu  tùreil'  a'  cur  impidh  orra  fuireach 
air  ais  a  thaobh  meud  a'  chunnart  a  bh'  anns  an  drochaid  chumh- 
aing  a  ghabhail  anns  nach  robh  ach  rùm  dithis  air  leud,  'san 
nàmhaid  aig  a  ceann.  Ach  cha  ghabhadh  Cresingam  diùltadh. 
Bha  e  air  son  a  dhol  air  aghart  air  na  h-uile  cor,  'scrioch  a  chur 
aìr  a'  chogadh  leis  an  aon  bhlàr,  's  dh'fheumadh  e  thoil  fèin  f haot- 
ainn  deanta.  Fhuair  an  armailt  òrdugh  dol  air  aghart.  Ghabh 
Sìr  Marmaduke  Teng  air  thoiseach  air  ceann  nan  rèisimeid 
each,  a  bha  còmhdaichte  le  armachd  thruiin  stàilinn,  araon  each  'us 
marcach.  Lean  Cresingam  an  dèigh  sin  leis  an  roinn  de'n  arm  a 
bha  fo  'chomannda  fèin.  Sheas  na  h-Albannaich  air  an  taobh 
tuath  a'  gabhail  alla  riu  a'  dol  thairis  air  an  drochaid.     Fhuair 

an  rèisimeid  each  an  òrdugh  cath'  air  an  taobh  tuath ;  ach  dh'  òrd- 
uich  Uallas  buidheann  threun  luchd-sleagha  dhol  timchioll  sios 
air  taobh  na  h-aimhne,  's  'nuair  a  bha  mu  leth  an  airm  air  tighinn 
a  nall  smèid  e  orra  iad  a  ghabhail  sealbh  air  an  drochaid  's  na  bha 
thall  a  chumail  thall,  's  na  bha  bhos  a  chumail  a  bhos.  "Nis"  ars' 
Uallas  ri  chuid  saighdearanibh,  "air  'ur  bonnaibh  's  nam  badaibh." 
Bhuail  na  h-Albannaich  le  'n  uile  neart  air  na  marcaichibh  a  bha 
dìreadh  leathad  an  tulaich,  's  ruaig  iad  sios  iad  air  niuin  nan  cois- 
ichean  a  bh'  air  ùr  thighinn  a  nall.  Chaidh  na  coisichean  's  na 
marcaichean  troimh  a  chèile,  'san  àit'  a  bhi  cuideachadh,  'sann  a 
bha  iad  a'  cur  moill'  air  a  chèile,  's  na  h-Albannaich  ga'n  sgathadh 
sios  mar  am  feur  air  gach  taobh.  An  còrr  nach  deachaidh  a 
mharbhadh  dhiubh's  an  fhaing  sin,leum  iad  a  mach  air  an  amhainn 
'an  dùil  gun  tearnadh  siad  iad  f<?in  air  an  t-snàmh.  Ach  mar 
bha  iad  co  trom  le  'n  cuid  armachd,  bha  iad  a'  dol  fodh'  air  balJL, 
no  'n  sruth  ga  'n  giùlan  sios  ni  b'  fhaide  far  nach  robh  dol  as  o 
bhàthadh.  De'n  àireamh  mhòr  sluaigh  a  thàinig  thar  an  drochaid 
an  là  ud  cha  d'  fhuair  as  beò  ach  triùir.  B'  e  Sìr  Marmaduke 
Teng  an  treas  fear  dhiubh  sin.  Bha  Cresingam  a  measg  a'  cheud 
fheadhainn  a  chaidh  a  mharbhadh,  's  tha  cuid  ag  ràdh  gu'n  do  rùisg 
na  saighdearan  e,  's  gu'n  d'  fhionn  iad  an  craicionn  deth  leis  an 
fhuath  a  bh'  aca  dha,  air  son  e  bhi  fionnadh  an  t-sluaigh  leis  a 
chìs  thruim  a  bha  e  'leagadh  orra. 

4.  'N  uair  a  cliunnaic  Iarla  Shurreigh  's  na  h-oifigearan  eile  bha 
còmhladh  ris  air  taobh  tearuinte  na  h-aimhne,  mar  a  bha  'n  la  'dol 
's  mar  a  chaidh  e,  's  nach  b'  urrainn  iadsan  a  leasachadh,  cha  do 
mheas  iad  taobh  tearuinte  na  h-aimhne  tearuinte  ni  b'  fhaide.  Thug 
iad  na  buinn  di  gu  deas.  Cha  do  lasaich  Iarla  Shurreigh  eang  gus  an 
do  ràinig  e  Beruic  aig  a'  chrìch  Shasunnaich.  Sgaoil  a  chuid  feachd 
feadh  na  dùthch'  anns  an  ruaig,  's  thilgìad  uath'  an  cuid  armachd  'us 
fohrataichean  gus  am  faigheadh  iad  an  cosan  as  o  na  h-Albannaich 
ghuineach  a  lean  gu  dian  air  au  tòir.  Cha  b'e  mhàin  gu'n  do  theich 
iarmad  sluaigh  Shurreigh  a  mach  as  an  rioghachd  an  dèighàr  droch- 

aid  Shruileidh,  ach  co  luath  's  a  sgaoil  iomradh  gaisge  nan  Albann- 
ach  an  là  ud  air  feadh  na  tìre,  thrèig  na  saighdearan  Sasunnach  gu. 
h-iomlan  an  tearc  de  chaistealan  a  bha  fathast  'n  au  làmhaibh  'an 
ceann  a  deas  Alba,  'stheich  iad  a  mach  as  an  rioghachd.  Cha. 
d'  fhoghainn  le  Uallas  an  t-saorsa  so  oibreachadh  d'a  dhùthaich 
fèin,  ach  bhris  e  steach  air  taobh  tuatli  Shasuinn  le  fichead  mìle 
fear,  's  rinn  e  mòran  call'  air  feadh  na  dùthcha  siu  mar  dhioghaltas 
air  son  an  fhòirneirt  a  bha  na  Sasunnaich  a'  deanamh  air  Alba. 
'N  uair  a  phill  iad  air  ais  o  'n  sgrìob  so  ghairni  an  t-arm  agus  an 
sluagh  Uallas  gu  bhi  'n  a  Ard-riaghlair  air  Alba.  Theirteadh  ris,. 
an  dèigh  so,  Sìr  Uilleam  Uallas,  Biaghladair  Alba. 

5.  Bha  Eideard  ann  am  Flànreis,  air  tir-mòr  na  Boinn-Eòrpa, 
'n  uair  a  fhuair  e  sgeul  gu'n  robh  na  h-Albannaich  air  èiridh  'an 
ceannairc  'na  aghaidh,  air  a  chuid  shaighdearan  a  chur  air  theich- 
eadh  a  ìnach  à  Alba  gu  h-iomlan,  's  gu'n  robh  iad  fèin  air  briseadh 
a  steach  air  taobh  tuath  Shasuiun,  's  a'  deanamh  mòran  calla.  Ghrad 
cho-dhùin  e  fosadh  ri  rìgh  na  Frainge,  ris  an  robh  e  san  àm  sin  a' 
cogadh,  's  ghreas  e  air  ais  do  Shasunn.  Mu  mheadhon  an  t-samh- 
raidh  bha  armailt  aig'  air  fhaotainn  deas  gu  màrsail  a  nall  do  Alba, 
gus  an  rioghachd  sin  a'  cheannsachadh  as  ùr.  Ghabh  e  air  a  h  irt 
air  cheann  an  fheachd  so  anns  an  robh  ceithir  fichead  mìle  saighd- 
ear,  de'n  robh  ochd  mìle  'n  am  marc-shluagh.  Cha  robh  dad  a' 
coinneachadh  ris  na  Sasunnaich  'an  ceann  a  deas  Alb'  ach  bailtean- 
air  am  fàsachadh,  's  tighean  air  au  losgadh,  's  machraichean  air  an 
gearradh  sìos,  ged  nach  robh  an  t-arbhar  fathast  abuich.  B'  e  so 
an  rian  a  ghabh  Uallas  air  a'  mhàrsail  a  dheanamh  doirbh  do  na 
Sasunnaich,  's  nach  faigheadh  iad  biadh  dhoibh  fèin  no  d'  an  cuid 
each.  Cha  robh  creutair  beò  de  sprèidh  no  eile  ri  'fhaicinn,  agus 
mu'n  do  thriall  Eideard  troimh  cheann  a  deas  Alba  bha  'luchd-lean-  • 
mhuinn  gu  mòr  air  an  sàrachadh  le  gorta.  Agus  a  thuilleadh  air 
so  bha  buidhnean  shaighdearan  aig  Uallas  air  an  òrduchadh  gu  bhi  • 
'crochadh  air  gach  taobh  de  'n  nàmhaid,  's  gun  a  bhi  idir  a'  tighinn 
'am  fradharc.     Leis  na  h-uile  ni  a  bh'  ann  bha  na  Sasunnaich  gu< 

mòr  air  an  sàrachadh  mu'n  do  ràinig  iad  faisg  air  Dunèidin,  far  an 
robh  dùil  aig  Eideard  ri  tionacadh  o  luingeas  cogaidh  a  bh'  air  an 
t-slighe  gu  Lìbhte.  Ach  ged  a  bha  Uallas  air  a  ghairm  leis  an 
t-sluagh,  'sleis  an  arm,  gu  bhi  'n  a  Ard-uachdaran  Alba,  'sged  a 
bha  e  'cleachdadh  nam  meadhona  bu  fhreagarraich'  air  son  an  tìr  a 
dhìonadh  o  naimhdibh,  gidheadh  bha  mòran  de  mhaithibh  na  dùth- 
cha  aig  an  robh  cus  farmaid  ris  air  son  co  romheasail's  a  bha  e  aig 
an  t-sluagh,  's  leis  nach  bu  diù  gu'm  biodh  iad  air  an  riaghladh  le 
neach  bu  lugh'  inbhe  na  iad  fcin,  's  nach  robh  'na  thighearna  fear- 
ainn  mar  bha  iadsan.  Thug  am  farmad  's  an  spiorad  eudaich  so  a 
mach  an  droch  thoradh  'an  Alba  bhochd  aig  an  àm  ud  a  thug  iad 
a  mach  an  iomadh  àite  de'n  talamh,  agus  's  an  Roinn-Eòrpa  o  'n 
uair  ud,  's  eadhon  'n  ar  latha  fèin.  Bha  mòran  de  na  h-uaislean 
ud  nach  do  chruinnich  an  luchd-leanmhuinn  idir  gu  Uallas  a  chòmh- 
nadh  'an  aghaidh  a  naimhdean,  ged  a  bha  fios  maith  aca  nach  robh 
neach  eile  san  rioghachd  co  freagarrach  ris  air  son  na  dreuchd  gus 
an  do  ghairmeadh  e,  's  a  ghabh  e  os  làimh.  Ach  an  dèigh  sud  uile 
fhuair  Uallas  feachd  maith  cruinn  a  measg  an  t-sluaigh  chumanta, 
's  na'n  uaislean  a  bha  'g  aideachadh  a  bhi  dìleas  da.  A  reir  coslais 
cha  b'  e  'rìin  Eideard  a  choinneachadh  'am  blàr  fosgailt',  ach  na 
h-uile  dragh  'us  moill  a  b'  urrainn  e  chur  air,  gus  am  b'  èigin  da 
pilleadh  dhachaidh.  Ach  an  uair  a  bha  Eideard  'an  imcheist  mu 
ciod  a  dheanadh  e,  's  a  chuid  saighdearan  ocrach  a'  maoidheadh 
fhàgail  air  a  dhlò,  thàinig  dithis  bhrathadairean,  Iarla  Dhunbàrr 
agus  Iarla  Aonghais  do'n  champa,  's  dh'  innis  iad  dha  gu'n  robh 
Uallas  'na  luidh'  'am  frìdh  na  h-Eaglais-brice,  fa  rùn  ionnsuidh  a 
thoirt  air  na  Sasunnaich  an  oidhche  sin  fein. 

Ann  an  uair  a  thìm  bha  'n  t-arm  Sasunnach  ullamh  gu  gluasad 
air  aghart  gu  Uallus  a  choinneachadh.  Stad  an  t-arm  an  oidhche 
sin  air  monadh  faisg'  air  Linlithgo.  Mu  bhriseadh  na  fàire  ghabh 
iad  air  aghart  tromh  'n  bhaile  sin,  's  'nuair  a  shoilleirich  an  là 
chunnaic  iad  na  h-Albannaich  air  aghaidh  cnuic  mu'n  coinneamh 
dlùth  air  an  Eaglais-bhric.    Cha  do  mheas  Uallas  iomchuidh  teich- 

•eadh  roimli  'n  nàmhaid,  a  thàinig  mar  so  co  dlùth  a  thairgseadh 
còmhraig.  G  ed  a  bha  triùir  aig  Eideard  mn  choinneamh  gach  duine 
"'bh'  aige  fèin,  chuir  e  dhaoine  's  an  òrdugh  a  b'  fhearr  a  ghabhadh 
deanamh  air  son  blàir  a  chur.  Cha  robh  aig'  ach  aon  mhìle  marc- 
ach.  Bu  luchd-sleagha  's  fir-bhogh'  a'  chuid  eile  de'n  arm,  a  bha 
uile  'n  an  coisichibh.  Roinn  e  'n  luchd-sleagha  'n  an  ceithir  buidh- 
nibh  cruinn'  air  leth,  's  na  fir-bhogha  'n  an  sreathaibh  eatorra  sin. 
Shuidhich  e  na  marcaichean  mar  bhuidheann  còmhnaidh  air  cùl  a' 
chuid  eile  de  'n  arm,  air  son  buidheann  air  bith  de'n  nàmhaid,  a 
dh'  oidhirpicheadh  tighinn  orr'  o'n  cùl,  a  chumail  air  ais. 

'S  ann  air  taobh  nan  Sasunnach  a  bha  tòiseachadh  na  cònnspaid. 
Thàinig  iad  air  aghart  nan  trì  buidhnibh.  'N  uair  a  chunnaic  na 
morairean  a  bha  stiùireadh  na  reisimeid  each  an  dà  thaobh  a'  tighinn 
gu  ionad  tharruing  lann,  agus  a'  cheart  da  rìreadh  a'  tòiseachadh 
air  obair  a  mharbhaidh,  thionndaidh  iad  ceann  an  cuid  each,  's  ruith 
iad  air  falbh  o'n  àraich  le  leum  cheithir  bonn,  a'  fàgail  an  luchd- 
dùthcha  bochd  gu  iad  fein  a  dhionadh  o  'naimhdibh  mar  a  b'  fhearr 
a  dh'fheudadh  iad.  Dh'  aithnich  Uallas,  's  dh'  aithnich  na  h-uil'  eile 
gu  'n  robh  'n  fhoill  ann,  's  gu  'm  b'  ann  fa  rùn  e  fèin  's  a  luchd- 
leanmhuinn  dìleas  a  bhrath  thairis  do  Eideard  a  bha  oifigich  nam 
marcaichean  ud  co  fada  ga  leantuinn.  Co  dhiu  lean  e  air  a 
chòmhrag  co  fad  's  a  chaidh  aig  air,  gus  am  fac  e  gu  'n  robh  'n  là 
gu  bhi  air  a  chall.  Thng  o  'n  sin  an  t-òrdugh  air  son  reire\t  gu 
h-athaiseach,  òrdail,  's  thog  e  fèiu's  a'  chuid  eile  de  na  h-oifigich  a 
b'  fhearr  a  bh'  air  an  armachadh  an  àit'  air  deireadh  au  airm,  mar 
a  bha  iad  a'  màrsail  air  falbh  o'n  àraich.  Cha  do  lean  an  nàmhaid 
air  an  ruaig,  's  co  mòr  a  bha  iad  air  an  claoidh  le  obair  an  là.  Ach 
cha  robh  teagamh  sam  bith  nach  h-ann  aig  na  Sasunnaich  a  bha 
onair  na  buaidh-làthraich.  Thuit  mòran  sluaigh  air  gach  taobh 
Phill  Uallas  an  Ià  air  na  mhàireach  air  ais  a  dh'  ionnsnidh  na. 
h-àraich,  's  fhuaradh  cùig  mìle  deug  de  'na  h-Albannaich  nan 
luidhe  marbh  air  an  achadh,  's  nam  measg  sin  Sir  Iain  Greumach. 
'N  uair  a  fhuaradh  a  chorp-san,  leum  TJallas  dheth  'n  each,  's  thog 

e  'na  ghlacaibh  e,  's  phòg  e'n  aghaidh  ghlas-nenlach,  ag  ràdh,  "Ma 
thruaighe !  mo  bhràthair  a  b'  fhearr — m'  fhìor  charaid  'n  uair  bus 
chruaidh'  a  bha  mi  air  mo  theannachadh."  Tha  'm  fiùdhalach  so> 
air  adhlacadh  'an  cladh  na  h-Eaglais-brice,  agus  seann  leac-lighidh 
fathast  a'  comharrachadh  an  àite  's  am  bheil  e  'na  Iuidhe,  agus  are 
dòigh  's  an  robh  e  air  a  mharbhadh. 

An  deigh  blàr  na  h-Eaglais-brice,  a  chuireadh  air  an  22  de  mhios 
deireannach  an  t-samhraidh,  1298,  mhcìrsail  Eideard  an  t-arni  gU' 
baile  Shruileidh  an  dùil  gu  'm  faigheadh  a  chuid  saighdearan  rud- 
eigin  a  dh'  itheadh  iad  's  a'  bhaile  sin.  Ach  fhuair  e  'm  baile  na 
lasraichibh,  's  au  dùthaich  mu'n  cuairt  deth  air  a  fàsachadh,  's  air  a 
losgadh  leis  na  h-Albaunaich  fein.  Fhuair  buidheanu  de  'n  arm  a* 
chuir  e  troimh  Shiorrachd  Fiofa  baile  Chill-Pumhinn  air  a  losgadlr 
mar  an  ceudna,  's  fhuaradh  baile  Pheirt  air  an  aon  dùigh.  Cha 
robh  rian  aig  sluagh  coimheach  air  a  bhi  beò  'an  dùthaich  's  am  bu 
roghnuiche  Ieis  an  luchd-àiteachaidh  na  h-uile  ni  air  an  leagadh 
duin'  a  dheud  a  Iosgadh,  na  e  thuiteam  nan  làmhaibh-san.  B'  eigin 
do  Eideard,  le  cion  bìdh',  an  fheachd  a  mhàrsail  air  ais  do  Shasunn, 
an  ceann  a  dhà  no  thrì  sheachduinean  an  deigh  là  na  h-Eaglais-brice, 
gun  bhuille  tuilleadh  a  bhualadh,  ged  a  dh'  fheudadh  e  bhi  air  sheòl' 
eile  furasd'  an  rioghachd  a  cheannsachadh  gu  h-iomlan  a  chionn  iad 
a  bhi  co  mòr  air  an  roinn  an  aghaidh  a  cheil',  agns  an  t-arm  air  a 
lagachadh  's  air  a  mhi-mhisneachadh. 

7.  'N  uair  a  thuig  Uallas  là  na  h-Eaglais-brice  co  neo-shàbhailte 
's  a  bha  e  dha  earbs'  a  chur  'an  cuid  de  àrd  uaislean  na  tìre,  leig  e 
dheth  dreuchd  Uachdarain  Alba,  a  chionn  nach  b'  urrainn  e  'cumail 
ni  b'  fhaide  le  tairbhe  do'n  aobhar  a  bha  e  'dìonadh.  Bha  e  deònach 
air  na  b'  urrainn  e  dheanamh  air  son  saorsainn  a  chosnadh  d'a  dhùth- 
aich  mar  shaighdear  cumanta,  no  co-dhiù,  oifigeach  os  ceann  àireamh 
shaighdearan.  'S  rinn  e  na  b' urrainn  e 's  an  t-suidheachadh  sin. 
Ach  bha  'n  gnothuch  a'  dol  air  ais,  's  a'  fàs  ni  bu  mhi-choslaiche 
riamh  o  leig  esan  dheth  riaghladh  an  airm  's  na  dùthcha,  ged  a 
chaidh  àireamh  dhaoin'  uaisl'  eil'  ainmeachadh  'n  an  àrd-riaghlairibh. 

Ged  a  chuir  an  t-ocras  dachaidh  Eideard  goirid  an  dèigh  buaidh  na 
h-Eaglais-brice,  gidheadh  b'  fhad'  o  'smuaintibh  Alb'  a  Ieigeadh 
as  a  spuiribh  gus  am  faigheadh  e  i  air  a  h-ath-cheannsachadh. 
Cùig  turuis  an  dèigh  sud  ruith  e  thairis  air  Alba,  mar  thonnaibh 
cuain,  le  feachd  lionmhor.  Mu'n  cuairt  de  shea  bliadhn'  an  deigh 
là  na  h-Eaglais-brice,  bha  gach  àrd  'us  ìosal  's  an  rioghachd  air 
aideachadh  ùmhlachd  a  thoirt  do  righ  Shasuinn  ach  Uallas  a  mhàin, 
's  tearc  de  luchd-leanmhuinn  dìleas  a  bh'  aige.  Leò  sin  lean  e  air 
na  b'  urrainn  e  dhragh  's  a  chall  a  chur  air  na  Sasunnaich  còrr  'us 
bliadhn'  an  dèigh  do  gach  dùchair  eil'  an  armachd  a  leigeadh  sios. 
Bha  e  fein  's  a  luchd-leanmhuinn  a'  tighinn  beò  air  a'  chreich  a  bha  e 
toirt  o  na  Sasunnaich.  Bha  e  tuineachadh  mar  bu  trice  's  an  dùth- 
aich  choilltich  eadar  Glascho  's  Dunbarton.  Chuir  Eideard  snim 
mhòr  de  airgiod  ceann  air,  's  fadheòidh  thug  fear  d'  am  b'  aimn  Sìr 
Iain  Monteith,  a  bha  uaireigin  'n  a  charaid  aig  Uallas,  ach  a  nis 
'na  cheannard  air  caisteal  Dhunbartoin  fo  Eideard,  brìb  do  aon  d'  a 
sheirbhisich  air  son  a  bhrath.  Thug  an  seirbhiseach  foilleil  ud 
comharra  do'n  cheathairn  a  chuir  Monteith  uaithe,  leis  am  biodh  fios 
aca  'n  uair  a  bhiodh  e  tearuinte  dhoibh  ionnsuidh  a  thoirt  air.  A 
rèir  a'  chomharraidh  so  thàinig  iad  air  's  e  'n  a  chodal  'an  uamhaig 
anns  a'  choille.  Chaidh  a  ghiùlan  gu  ruig  Lunainn,  trom  luchd- 
aichte  le  iaruinn,  far  an  robh  Eideard  garg  gu  neo-fhoighidneach 
a'  feitheamh  air  son  a  chuid  fola.  Thugadh  fa  chomhair  cùirt 
lagh'  e  gu  dhol  fo  dheuchainn  air  son  a  bheatha.  B'  i  'cheud  chiìis- 
dhìtidh  a  chuireadh  as  a  leth,  gu'n  robh  e  'n  a  cheannairceach  'an 
aghaidh  crùin  Shasuinn.  Ehreagair  e  'n  sin  nach  b'  urrainn  e  bhi 
'na  cheannairceach  'an  aghaidh  ìùgh  Shasuinn,  o'  nach  robh  e 
riamh  'na  iochdaran  aige.  B'  i  'n  ath  chasaid,  gun  do  ghlac 
's  gu'n  do  loisg  e  bailtean  'us  caistealan,  's  gu'n  do  mharbh  e  mòran 
dhaoine,  's  gu'n  d'  rinn  e  mòran  ainneirt.  Fhreagair  esan  gu'n  robh 
e  fior  gu'n  do  mharbh  e  ro  mhòran  Shasunnach,  ach  gur  h-ann  a 
chionn  iad  a  bhi  dol  a  cheannsachadh  's  a  chreachadh  na  dùthcha 
d'am  buineadh  e  fèin,  Alba;  agus  'an  àit'  aithreachas  a  ghabhail  air 

son  siu,  gur  h  ann  a  bha  e  ro  dhoilich  nach  do  chuir  e  gu  bàs 
mòran  eile  dhiubh.  Cha  robh  leithid  sud  de  fhreagraidhean  a'  dol 
a  riarachadh  Eideird  's  a  chuid  bhreitheamhna  dioghaltach.  Dhìt 
iad  TJallas  gu  bhi  air  a  chur  gu  bàs  leis  a'  cheann  a  chur  dheth. 
Chaidh  a  ghiùlan  air  càrn-slaodaidh  gu  Smithfield,  àit'  a'  chasg- 
raidh,  air  an  23  là  de  cheud  mhìos  an  fhoghair,  1305,  'sa  làmhan 
ceangailt'  air  a  chùlaobh.  Agus  an  dèigh  a  chur  gu  bàs  anns 
na  dòighibh  'bu  phiantail'  agus  bu  bhuirb'  air  am  b'  urrainn  a 
mhortairean  smuaineachadh,  ghearr  iad  'n  a  cheithreannaibh  e, 
'schuir  iad  a  cheann  suas  air  crann  aig  drochaid  Lunainn, — a 
iàmh  dheas  os  ceann  drochaid  a'  Chaisteil  Nodha,  's  a  làmh  thoisg- 
eal  'an  àite  follaiseach  ann  am  Beruic.  Chuireadh  ceithreamh  eile 
dheth  gu  ruig  Peirt,  'us  ceithreamh  do  Abaraidhean.  Shaoil  le 
Eideard  gu'n  sgaoileadh  e  leithid  de  chrith-oillt  's  de  uamhas  a 
measg  ehàirdean  na  h- Alba  's  nach  gabhadh  aon  sam  bith  dhiubh  a 
dhànadas  air  tuilleadh  àr  a  mach  a  dheanamh  'na  aghaidh,  ach 
gu'n  robh  luchd-àiteachaidh  na  dùthcha  sin,  an  sin  's  uaithe  sud  a 
mach  gu  bràth  fo  'mheachainn  gus  na  laghan  a  ghabhail  a  b'  àill 
leis-san  's  le  'shliochd  a  thoirt,  's  a  bhi  air  an  riaghladh  's  an  dòigh 
am  faiceadh  esan  iomchuidh.     Ma  bha  reisd. 


CAIB.  XII. 


RAIBEART   BRUS. 


Sè  mìosan  an  dèigh  do  Shìr  Uilleam  Uallas  a  bhi  air  a  chur  gu  bàs, 
chaidh  Raibeart  Brus  a  chrìinadh  'na  rìgh  air  Alba.     Ach  chaidh  e 
troimh  mhòran  nithibh  mu'n  do  ràinig  e  air  sin.  B'  ogha  an  Raibeart 
Brus  so  do  'n  Bhrusach  ud  eil'  a  bha  'còmhstri  ri  Bailiol  air  son  crùn 
Alba  fhaotainn,  agus  aig  an  robh  còir  co  maith  air  's  a  bh'  aig 
Bailiol.     Bha  araon  'athair  's  a  sheanair,  a  reir  barail  cuid,  air  bas- 
achadh  aig  an  àm  so,  ged  nach  robh  ach  cùig  bliadhna  deug  o 
rinn  Eideard  rìgh  de  Bhaliol.    Bha  athair  a'  Bhrusaich  so  'na  char- 
aid  's  na  fhear-eòlais  aig  rìgh  Shasuinn,  'na  oifigeach  's  an  arm 
aig',  agus  a'  cogadh  ri  'thaobh  fèin  'an  iomadh  blàr.    Bha,  mar  so, 
am  Brusach  òg  air  a  thogail  suas  a  measg  chùirteirean  Eideird  a  bha 
ga  mhealladh  le  bhi  'gealltuinn  crìin  Alba  dha  'n  uair  a  gheibhteadh 
Uallas  air  a  cheannsachadh.    Cha  'n  'eil  teagamh  sam  bith  aig 
luchd-eachdraidh  nach  robli  Brus  a'  tighinn  do  Alba  's  a'  cogadh 
an  aghaidh  a  luchd-dùthcha  fèin  ri  linn  Uallais,  air  sgàth  taobh 
rèidh  a  chumail  ri  Eideard;  oir  bha  mòran  fearainn  aig'  an  Alba, 
Annandail  agus  Carraic,  airan  robh  e  'na  Iarla.    Bha  na  h-Albann- 
aich  mu'n  àm  so  air  fas  co  sgìth  de  ain-tighearnas  nan  Sasunn- 
ach  's  a  bha  iad  mu'n  do  thog  Uallas  a  làmh  riamh  'n  an  aghadh. 
Bha  na  Sasunnaich  a'  cumail  freiceadan  's  na  h-uile  caisteal  a 
bha  'n  Alba,  's  luchd-dreuchd  Shasunnach  a'  toirt  air  aghart  uile 
ghnothuichean  na  rioghachd.    Cha  robh  ni  anns  an  cuireadh  na 
Sasunnaich  sùil  nach  feumadh  iad  fhaotainn,  olc  air  mhaith  leis 
an  fheadhainn  d'am  buineadh  e;  's  nan  gabhadh  neach  sam  bith 
.air  gearan  a  dheanamh  air  Sasunnach,  bhiodh  e  'n  cunnart  gu'n 

cailleadh  e  'clmid  de  'n  t-saoghal,  no  eadhon  a  bheath'  air  son  ai 
dhànadais.  Chaidh  mòran  de  uaislean  fiachail  na  tìr'  a  chroch- 
adh  mar  na  triuthairibh  bu  mhò,  air  son  nan  aobharan  bu  lugha, 
no  gun  aobhar  idir.  Bha  mòran  eile,  mar  bha  Raibeart  Brus,  air 
an  gonadh  'n  an  cridhe  leis  an  tàmailt  air  son  au  ain-tighearnais 
leis  an  robh  iad  a'  giìilan.  B'  e  Iain  Coimin,  uachdaran  Bhàidean- 
ach,  an  duin'  eil'  a  bha  co  faisg  air  crùn  Alba  ri  Baibeart  Brus. 
Bu  mhac  peathar  an  Coimineach  so  do  Bhailiol;  agns  còir  sam  bith 
a  bh'  aig  an  duine  sin  air  a'  chrùn  's  ann  do  mhac  a  pheathar,  mar 
an  t-oighr'  a  b'  fhaisg'  air,  a  bhumeadh  i.  Bha  càirdeas  aig 
Coimin  mar  an  ceudna  ri  teaghlach  rioghail  Alba,  'thaobh  'athar. 
Bha  Brus  mu'n  àm  so  'an  Alba,  a  rèir  coslais  air  "gnothuch  an- 
rìgh."  Fhuair  e  fàth  air  bruidhinn  ris  a'  Choimineach.  Bha  iad 
a'  marcachd  cuideachd  air  falbh  o  bhaile  Shruileadh,  agus  a' 
comh-labhairt  air  staid  thruaigh  na  dùthcha.  "Thoir  thusa 
dhomhsa  do  chuid  fearainn,"  arsa  Brus  ris  a'  Choimineach,  "  agus 
cuidichidli  mis'  thu  gus  ar  naimhdean  flmadachadh  a  mach;  no 
bheir  mise  dhuitse  mo  clmid  fearainn  fèin  agus  cuidich  thusa  mi 
'n  am  oidhirpibh  gu  righ-chathair  mo  shinnsear  fhaotainn."' 
Chòrd  an  Coimineach  ri  fearann  Bhrus  a  ghabhail,  agus  cuideach- 
adh  leis  gus  an  rioghachd  fhaotainn.  Bha  'n  còrdadh  so  air  a  chur 
'an  sgriobhadh,  's  ainm  gach  fir  air  a  chur  ris,  's  ghlèidh  iad  le- 
chèile  dùblachadh  dheth;  ach  thug  Raibeart  Brus  e  fèin  as  gu 
ruig  Lunainn  gun  dàil,  air  eagal  fàth  teagaimh  sam  bith  a  thoirt 
do  Eideard  mu  'thimchioll.  Fhuair  an  Coimineach  a  mach  mar 
an  ceudna  gu'n  d'  fhuair  Brus  gealltanas,  gu  dìomhair,  air  cuid- 
eachadh  o  chuid  de  àrd  mhaithean  na  rioghachd  anns  am  b'  urr- 
ainn  e  earbsadh.^  Ach  'an  àite  bhi  dìleas  da  ghealladh  's  ann  a  chuir 
an  Coimineach  a  dhùblachadli  fèin  de'n  chùmhnant  gu  Eideard, 
agus  beag  no  mòr  de  innseadaireachd  air  an  ullachadh  uaigneach 
a  bha  'dol  air  aghaidh  a  measg  mhaithean  Alba,  gus  a'  chuing  Shas- 
unnach  a  thilgeadh  dhiubh.  Cha  do  leig  Eideard  dad  air.  Bha  e,. 
ma  b'  f hìor,  co  dèigheil  air  comunn  a'  Bhrusaich  's  a  bha  e  riamh.. 

_B'  e  'm  beachd  a  bh'  aige  gu'm  faigheadli  e  cinn-iùil  na  comh- 
bhoinn  so  air  an  glacadh  gu  h-iomlan,  's  air  an  casgradh  ceart 
còmhladh.  Cha  b'  urrainn  e  iad  sud  fhaotainn  an  làimh  gun 
cuid  eigin  de  na  bha  timchioll  air  fèin  fhaighinn  a  mach  ciod  a' 
choir'  a  bha  'n  an  aghaidh.  Agus  mar  so  thug  neach  èigin  de  'n 
mhuinntir  a  bha  faisg  air  pears'  an  rìgh  sanus  do  'n  Bhrusach 
mu'n  chunnart  's  an  robh  e.  Cha  bhiodh  e  sàbhailt  sin  a  dhean- 
amh  le  cainnt  beòil,  's  tha  cuid  ag  ràdh  gur  e  paidhir  spuirean  a 
chuir  an  caraid  ud  thuige.  Ghrad  leuin  e  'na  dhiollaid,  's  mharc- 
aich  e  nall  do  Alba  co  luath  's  a  dheanadh  ceithir-cho^ach  e. 
Ràinig  e  caisteal  Lochmabein,  air  an  robh  Eideard  a  bhràthair  'na 
chomanndair.  Bha  'n  Coimineach  ri  bhi  'n  Dumfries  an  là  air  na 
mhàireach  aig  cìiirt  a'  Bhreitheimh  Shasunnaich.  Mharcaich 
Raibeart  Brus  a  null  do'n  bhaile  sin  còmhladh  ri  dithis  chàirdibh, 
Lindsi,  agus  Sìr  Ròger  Circpatric,  air  los  bruidhinn  a  dheanamh 
ris  a'  Choimmeach.  Thug  e  fiadhachadh  dha  a  choinneachadh 
;aig  eaglais  nan  Glas-bhràithrean*  's  a'  bhaile.  Dh'altaich  iad  beath' 
,a  chèile,  's  phòg  iad  a  chdile  'n  uair  a  choinnich  iad,  a  rèir  nòis 
>nan  aman  ud,  's  ghabh  iad  suas  a  dh'ionnsuidh  na  h-altrach,  a' 
dian  chomh-labhairt.  Chuir  am  Brusach  an  ìre  dha  'mhi-dhìls- 
eachd  da  ghealladh,  'smar  a  bhràth  se  e  do  rìgh  Shasuinn.  "Is 
breug  e,"  ars'  am  brathadair  dalma.  Ghrad  las  nàdur  a'  Bhrus- 
aich  ri  aghaidh  na  leamhalachd  ud,  's  gun  fhocal  tuilleadh  thug 
e  tarruing  air  a  chlaidheamh,  'sbhuail  e  sios  e  air  ceumaibh  na 
h-altrach.  Phill  e  mach  air  ball  mar  le  sgreatachd,  air  son  an 
rud  a  rinn  e.  'N  uair  a  chunnaic  a  chàirdean  a  bha  'feitheamh 
air  taobh  a  muigh  na  h-eaglais  e  làn  uamhais  'us  glas-neulach, 
dh'  fheòraich  iad  ciod  a  b'aobhar  dha  sud?  "Tha  teagamh  agam," 
arsa  Brus,  "gu'n  do  mharbh  mi'n  Coimineach."  "A  bheil  sibh  a' 
iàgail  a  leithid  de  ghnothuch  teagmhach?"  arsaCircpatric,  "ni  mise 
..cinnteach  e."     Le  sin  chaidh  e  fèin  's  a  chompanach  a  steach, 

*  Grey-friars. 

•smharbh  iad  buileach  an  Coimineach  leònta  le'm  biodagaibh. 
Chaidh  brathar-athar  dha,  Sìr  Raibeart  Coimin,  a  mharbhadh  aig 
an  àm  cheudna. 

'An  dèigh  a'  ghniomh  bàis  a  bha  'n  sud  dh'  fheudtadh  a  ràdh 
gu'n  robh  cùisean  a'  Bhrusaich  eudòchasach.  Bha  e  fiachaicht' 
air  càirdibh  a'  Choiminich,  a  bha  cumhachdach  agus  lioninhor,1  an 
tòrachd  a  thoirt  a  mach  air  son  a  bhàis,  a  rèir  an  lagha  ris  an 
robh  saighdearan  a'  sealltuinn  's  na  h-amaibh  ud.  Bha  righ  Shas- 
uinn  gu  èiridh  'na  aghaidh  air  son  a'  ghniomh  ud,  agus  an  aobh- 
air  mu'n  d'  rinn  se  e.  Agus  ni  b'  eagalaiche  na  iad  sin  uile,  bha 
eaglais  na  Ròimhe  gu  a  cumhachd  fèin  a  thionndadh  'na  aghaidh 
air  son  e  dhòirteadh  fol'  an  taobh  a  stigh  do  bhallachan  eaglais, 
a  bha  's  an  àm  ud  air  a  mheas  'na  naomh  ionad  dion  's  na  h-uile 
cunnart.  Ach  an  àite  tuiteam  'an  alltapadh  's  ann  a  bha  spiorad 
a'  Bhrusaich  air  a  dhùsgadh  suas  gus  an  tuilleadh  duinealais  'us 
misneachd  ann  an  coinnoachadh  nan  doirbheasan  leis  an  robh  e  air 
a  chuairteachadh.  Thug  e  leum,  agus  dol  air  ais  cha  robh  ann. 
Bha  fìos  aige  gu'ra  feumadh  a  cheann,  an  dara  cuid  crùn  a  ghiù- 
lan,  no  bhi  air  a  thogail  suas  ri  taobh  ceann  Uallais  air  drochaid 
Lunainn.  Chuir  e  fios  air  a'  mheud  de  àrd  mhaithean  na  tìre  'us 
as  am  feudadh  e  earbsadh,  's  thug  iad  sin  leò  na  b'  urrainn  iad  de 
luchd-leanmhuinn.  Thionail  cuid  de  sheann  luchd-leanmhuinn 
Uallais  mar  an  ceudna,  mach  as  an  àitibh  foluich,  's  chuir  siad  iad 
fèin  fo  a  bhrataich.  Leis  an  armailt  bhig  so  mhàrsail  e  timchiolL 
Ghlascho,  gu  Peirt  'us  Scoinne,  an  t-àit'  am  b'  àbhaist  righrean 
Alba  bhi  air  an  crunadh. 

2.  B'  ann  air  29  là  de  'n  Mhàirt,  1306,  a  chaidh  Raibeart  Brus 
a  chrùnadh  'na  rìgh  air  Alba.  Deich  bliadhna  roimhe  sud  bha 
righ  Shasuinn  air  crun  Alba,  's  an  t'  slat-rioghail,  's  an  Lia  FàiL 
's  gach  ni  air  bith  eil'  a  bhuineadh  do  rioghalachd  a  thoirt  leis. 
Bha  iomadh  là  soilleir,  greadhnach  'an  Abaid  Scoinne  roimhe  sud 
aig  àm  crùnaidh  righrean ;  ach  ged  is  e  Baibeart  Brus,  gun  teagambi 
sam  bith,  righ  bu  mhò  bha  riamh  air  Alba  roimhe  no  na  dheigh,, 

cha  robh  co  beag  greadhnachais  co-cheangailte  ri  crùnadh  aon  sam 
bith  dhiubh  's  a  bha  ri  'chrùnadh-san.  Rinn  còran  beag  òir,  a 
chuireadh  ri  'chèile  le  cabhaig  's  an  àm,  a'  chùis  air  son  a'  chrùin. 
Thug  Aba  Scoinne  seachad  caithir  'an  iasad,  agus  thug  Easbuig 
càirdeach  earradh  an  iasad.  Air  an  18  là  de  'n  Mhàigh  an  dèigh 
sin,  bha  e  air  iom-sgaradh  o  chomunn  nan  Criosduidhean  leis  a' 
Phàp'  air  son  fuil  a  dhòirteadh  anns  an  eaglais.  Bha  'n  t-iom- 
sgaradh  so  a'  filleadh  a  stigh  gu  'm  feudadh  duine  sam  bith  a  thog- 
radh  a  mharbhadh,  agus  nach  feudadh  Criosduidhean  comh-pàirt- 
eachadh  ris  'au  nithibh  aimseireil,  's  nach  feudtadh  sochair  eaglais 
a  thoirt  da. 

'N  uair  a  chuala  rìgh  Shasuinn  mu  dhol  a  mach  a'  Bhrusaich  'an 
Alba,  thug  e  bòid  shòluimt'  aig  fieadh  mhòir  an  làthair  a  chùirt- 
eirean,  gu'n  deanadh  e  làn  dioghaltas  air  fèin  's  air  a  luchd-lean- 
mhuinn;  agus  an  dèigh  sin  nachtarruingeadheclaidheamh  tuilleadh 
ach  an  aghaidh  nan  Sarasach,  naimhdean  a'  chreidimh  ann  am 
Palestin.  Bha  Eideard  fèin  a  nis  air  fàs  tròm  'us  anfhann.  Cha 
b'  urrainn  e  'each  marcachd  a  làimhseachadh  co  aigeannach  's  a 
dheanadh  e  roimhe  so,  ged  a  bha  e  co  garg  'na  spiorad  's  a  bha  e 
riamh.  Ach  chuir  e  Iarla  Phembroc  air  aghart  gus  am  Brusach 
's  a  luchd-leanmhuinn  a  cheannsachadh.  Ràinig  Pembroc  baile 
Pheirt.  Chuir  Brus  armailt  bheag  fèin  'an  òrdugh  'an  achadh 
dlu  do'n  bhaile  sin,  's  thug  e  fiadhachadh  do  'n  t-Sasunnach  gu 
còmhrag.  Chuir  Pembroc  fios  thuige  gu  'n  robh  cus  de  'n  là  air 
dol  seachad,  ach  gu'm  biodh  e  ullamh  air  son  blàr  a  thoirt  dha  tois- 
each  an  là  màireach.  Dhi-chuimhnich  an  righ  aig  an  àm  so,  a 
rèir  coslais,  gu  'n  robh  e  fo  bhinn  iom-sgaraidh  a'  Phàpa,  's  nach 
robh  neach  sam  bith  mothachail  air  a  bhi  fo  fhiachaibh  firinn  no 
ceartas  a  chumail  ris,  ach  gu  'm  bu  ni  glòrmhòr  'an  sealladh  a 
naimhdean  cothrom  fhaotainn  le  foill,  no  air  sheòl  eil'  air  lànih  a 
chur  'na  bheatha.  Agus  mar  sin,  gun  teagamh  a  chur  'am  focal 
an  Iarla  Shasunnaich,  tharruing  e  air  ais  a  chuid  daoine  gus  an 
oidhche  'chur  seachad  'an  coille  Mhethbuin,  's  a  choimhearsnachd. 

An  dèigli  an  cuid  each  a  leigeadh  mu  sgaoil,  'fl  an  cuid  armachd  » 
chuir  dhiubh  thòisich  gach  buidheann  air  còcaireachd  roimh  dhoibh 
luidhe  sios  gu  tàmh.  Ach  gu  h-obann,  thogadh  glaodh  gu  'n  robh 
na  Sasunnaich  a  tighinn  orra  'n  an  teaan  ruith  le  sùil  ra  'm  beò- 
shlugadh  suas,  mas  farradh  iad  air  tionndadh.  Rug  gach  fear 
air  armachd  co  grad  'sa  ghabhadh  deanamh,  's  am  fear  a  dh'  fheud- 
adh  chaidh  'na  dhiollaid.  Ach  bha  'n  nàmhaid  orra  co  grad  's  nach 
b'  urrainn  iad  a  dhol  'an  òrdugh ;  's  a  chionn  gu  'n  robh  triùir  Shas- 
unnach  mu  choinneamh  gach  Albannach  cha  b'  urrainn  teagamh 
a  bhi'na  leithid  de  chàs,  ciod  an  taobh  air  au  deigheadh.  Chaidh  an 
t-each  aig  rìgh  Raibeart  a  mharbhadh  fodha,  's  bha  e  fèin  tearc 
de  mhionaidean  'an  làmhaibh  a  r.aimhdean.  Ach  thachair  gu'm 
b'  Albannach  bu  cheannard  air  a'  mhuinntir  a  ghlac  e,  ged  a  bha 
e  's  an  arm  Shasunnach,  's  o  nach  robh  e  air  son  a  thoirt  thairis 
do  Eideard  leig  e  cead  a  choise  dha.  Ach  a  thuilleadh  air  na 
mharbhadh  's  an  t-sabaist  so,  chaidh  mòran  a  ghlacadh  'n  am 
priosunaich  's  an  cur  gu  bàs  an  dèigh  sin. 

3.  Bha  Brus  'na  dhuine  neo-chumanta  treun  'an  corp  's  an 
inntinn ;  o  thugadh  air  falbh  Sìr  Uilleam  Uallas  cha  robh  duin 
eil'  an  Alba  a  ghabhadh  coimeas  ris  'an  neart,  's  an  duinealas,  's  am 
freagarrachd  'sna  h-uile  seadh  air  son  feachd  a  threòrachadh. 
Agus  cha  b'  fhad'  an  delgh  blàr  Mhetuin  gus  an  d'  fhuair  na 
comasan  sin  làn  chleachdadh,  an  dà  chuid  ann  e  fèin  a  dhionadh 
o  'naimhdibh,  agus  'an  giùlan  'us  foighidin  fo  na  deuchainnibh  a 
bha  'coinneachadh  ris.  Thòisich  a  chuid  daoin',  a  lion  buidheann 
'us  buidheann,  ga  fhàgail,  o  nach  robh  dòigh  aig'  air  an  cumail 
suas.  Ach  dhlùth-lean  àireamh  maith  de  fhior  chàirdean  dìleas 
ris.  'N  am  measg  sin  bha  Morair  Seumas  Dùghlas,  ris  an  abrar 
an  deadh  Mhorair  Seumas ;  agus  mar  an  ceudn'  a  bhràthair  fèin, 
Eideard.  Thàinig  a'  Bhan-righ,  mar  an  ceudna,  'n  an  ceann,  maille 
ri  mnaibh  'us  peathraichibh  an  tearc  de  uaislean  a  bha  ga  lean- 
tuinn.  Thug  iad  beanntan  na  Gàeltachd  orra,  far  an  robh  iad  air 
an  ruagadh  car  ùin'  o  chnoc  gu  cnoc,  's  o  ghleann  gu  gleann,  air 

feadh  Adhoill  taobh  's  ear  Earra-ghàeil.     Bha  iad  a'  tighinn  beò 
mar  a  b'  fhearr  a  dh'  fheudadh  iad,  air  seilg  'us  iasgach.      Bha 
•eagal  air  an  luchd-àiteachaidh  fèin  mòran  caoimhneis  a  nochdadh 
•do  na  fògarraich  bhochd  ud,  a  chionn  gu'n  deanadh  na  Sasunnaich 
dioghaltas  orra  na  'm  faigheadh  iad  a  mach  e.     Fa  dheòidh  thug 
Brus  an  oidhirp  air  faotainn  a  steach  do  Lathairn,  cearna  fharsuinn 
de  Earra-ghàeil,  'an  dùil  gu  'm  biodh  e  na  b'  f husadh  dha  e  fèin  a 
dhionadh  's  a  chumail  suas  's  an  dùthaich  sin.    Ach  bha  teaghlach 
nan  Dùghallach,  de'ngoirteadh  'san  àm  sin  tighearnan  Lathairn, 
^àirdeail   do   na  Sasunnaich.      Agus  bha  mòr  fhuath  aig  Iain 
Lathairn,  a  bha  'n  sin  'na  cheann  air  an  teaghlach  ud,  do  Bhrus  air 
son  e  mharbhadh  a  Choiminich,  a  blia  fagus  an  càirdeas  da  fèin. 
Thog  e,  uime  sin,  a  chuid  daoine  's  chaidh  e  mach  an  aghaidh  a 
Bhrusaich  air  los  a  ghlacaidh  mar  phriosunach,  no  fhuadachadh 
air  falbh  as  a  dhùthaich.     0  nach  robh  aig  Brus  ach  àireamh  beag 
dhaoine,  cha  b'  urrainn  e  aghaidh  a  chumail  ris  an  fheachd  lion- 
mhor  a  bha  leantuinn  a  chinn-feadhn'  ud,  agus  mar  sin  dh'  òrduich 
e  d'a  chuid  daoine  teicheadh  tre   bhealach   cumhang  eadar  dha 
bheinn,  tre  nach  b'  urrainn  a  dhol  còmhladh  ach  ro  thearc  de 
dhaoine.     Bha'n  rìgh  fèin  air  mharcachd;  sheas  e  air  deireadh  na 
cuideachd  gus  an  luchd  tòraclid  a  chumail  air  ais,  gus  am  faigheadh 
iad  teicheadh  'an  tearuinteachd.      Bha   e   'marbhadh  'an  sin, 
thar  muin  an  eich,  neach  sam  bith  a  bha  'gabhail  air  an  ruaig  a 
leantuinn.    Blia  triùir  de  luchd-leanmhuinn  an  Dhghallaich,  athair 
agus  a  dhithis  mac  de  'n  goirteadh  Mac  Androsair,  daoine  calm', 
a  bhòidich  gu  'm  marbhadh  iad  Brus  no  gu  'n  deanadh  iad  prios- 
unach  dheth,  air  son  e  'bhi  mar  sud  a'  seasamh  'n  an  rathad  a' 
dìonadh  a  chuid  daoine  fdin.     Bha  creag  àrd,  gheur  air  an  dara 
taobh  dheth,  'us  loch  domhain  air  an  taobh  eile,  's  iad  sin  co  faisg 
air  a  chèile  's  nach  leigeadh  e  creutair  seachad  air.      Leum  an 
triùir  ud  ceart  còmhladh  air  an  righ.     Rug  a'  cheud  fhear  dhiubh 
air  srèin  an  eich;  ach  ghearr  Brus  a  ghàirdean  deth  le  aon  bhuille 
de  'chlaidheamh,  's  bhàsaich  ele  tràghadh  fola.     Rug  a  bhràthair 

air  cois  a  Bhrusaich,  's  thòisich  e  air  a  tharruing  gu  làr,  ach  chuir 
am  marcach  spuirean  ris  an  each  a  thug  a  leithid  de  leum  as,  's  a 
leag  MacAndrosair  gu  talanih,  agus  an  àm  dha  bhi  'g  èiridh  sgoilt 
am  Brusach  a  cheann  le  aon  bhuille  de  'n  chlaidheamh  mhòr. 
Ach  mas  gann  a  bha  so  deanta  bha  'n  t-athair  an  dèigh  leum  air 
a'  Bhrusach  o  chulaobh,  'us  greim  bàis  a  dheanamh  air  a  làmh- 
aibh  'us  fhalluinn  air  sheòl  's  nach  b'  urrainn  e  làmh  a  shìneadh 
no  e  fdin  a  chur  saor  air  aon  chor.  Ach  ghabh  e  dha  le  dul  a 
chlaidheimh  gusan  do  bhris  e  slig'a  chinn  aige;  agus  ged  abha'n 
duine  marbh  bha  leithid  de  ghreim  aig'  air  falluinn  an  rìgh  's  gu'n 
robh  e  'n  impis  a  thachdadh  'an  crochadh  ris  an  each.  B'  èigin 
da  mar  sin,  gu  e  fdin  a  chur  saor,  am  bucall  a  bha  ceangal  na  fal- 
luinn  'uime  fhuasgladh,  's  a  leigeadh  sios  thun  an  làir  leis  an 
duine  mharbh.  Tha'm  bucall  so  fathast  air  a  ghleidheadh  'an 
teaghlach  an  Dùghallaich,  mar  chuimhneachan  air  a'  chaol  thear- 
nadh  a  rinn  rìgh  Raibeart  o  thuiteam  an  làmhaibh  Iain  Latharna 
an  là  ud. 

4.  Ach  an  dèigh  iomadh  teugbhail  fhuiltich  de  'n  t-seorsa  so, 
b'  èigin  do'n  rìgh  's  da  chàirdibh  sealltuinn  a  mach  air  son  àite 
bu  tìoraile  na  na  monaidhean  fiadhaich  ud  gus  an  geamhradh  a 
chur  seachad.  Bha  'n  là  nis  air  fas  goirid,  's  an  oidhche  air  fàs 
fada,  fuar;  's  cha  b'  urrainn  na  bain-tighearnan  am  monadh  a 
chumail  ni  b'  fhaide.  Bha  caisteal  Chill-drumaidh,  'an  Siorrachd 
Abaraidhein  fathast  a'  cumail  a  mach  'an  aghaidh  nan  Sasunn- 
ach,  agus  'an  làmhaibh  chàirdean  do'n  rìgh.  Agus  's  e  rùnaich 
e  na  bain-tighearnan  a  chur  do'n  chaisteal  sin,  maille  ris  a'  chuid 
eil'  a  b'  anfhainne  de'n  chuideachd,  agus  a  bhràthair  fèin,  Nigel, 
òganach  tlachdmhor,  'na  fhear-iùil  doibh  ga  'n  treòrachadh  thu>n 
na  daingnich  sin,  's  na  fhear-frithealaidh  dhoibh  an  dèigh  sin, 
*  8  cha  b'  ann  gun  mhòran  iomaguin,  'us  dheur  a  shileadh  le 
gruaidhibh  neo  chleachdta  ri  taiseachadh,  a  thachair  an  dealach- 
adh  so,  gun  fhios  an  coinnicheadh  iad  gu  h-aithghearr,  no  idir  air 
thalamh.     Ach  cha  robh  leasachadh  air  a'  ghnothuch ;  V  èigm 

sgarachduinn  a  bhi  ann.  Fhuair  Nigel  Brus  a  steach  do'n  daing- 
neach  gu  tearuinte  còmhladh  ris  na  càirdibh  a  bh'  air  an  earb- 
sadh  ris.  Ghabh  an  rìgh  fèin,  'us  tearc  de  luchd-leanrnhuiun,  a 
measg  an  robh  a  bhràthair  Eideard,  air  an  aghart  tre  'n  mhonadh, 
gus  an  do  ràinig  iad  Maoil  Chinntìre.  Ghabh  e  'n  t-aiseag  a  sin 
'am  bàta  beag  gu  ruig  Eachluinu,  eilean  beag  air  taobh  tuath 
Eirinn,  mu  thuaiream  ceithir  mìl'  o  thir-mòr.  'S  an  eilean  so 
chuir  e  fèin  's  a  chàirdean  an  geamhradh  seachad  tearuint'  o  thòr- 
achd  a  naimhdean  fuilteach.  Ach  cha  b'  ann  mar  sin  a  thach- 
air  do'n  bhuidhinn  ris  an  do  dhealaich  iad  air  monaidhibh  fuara 
Bhraidalba.  Ghlac  na  Sasunnaich  caisteal  Chill-drumaidh,  's  chuir 
iad  gu  bas  Nigel  Brus  àluinn,  agus  Sìr  Cristopher  Seton,  bràthair 
na  ban-righ,  agus  mòran  eile  de  fhior  chàirdean  a'  Bhrusaich,  a 
bha'n  an  àrd-mhaithibh  na  rioghachd.  Thugadh  a'  bhan-righ 
fèin,  maille  ri  'leanaban  nighinn,  agus  dithis  pheathraichean  an 
rìgh,  do  Shasunn  mar  phrìosuuaich ;  agus  chuireadh  Ban-Iarla 
Bhuchain  'an  gainntir,  ann  an  aon  de  na  prìosuna  'bu  treise  's  an 
rioghachd.  Thug  ise  mòran  oilbheim  do  na  Sasunnaich  air  son 
i  chur  a'  chrhin  air  ceann  a'  Bhrusaich  ann  an  Scoinne;  'sbha  dò 
rèir  sin  ni's  mò  de  thàir  's  de  chuing  aice  ri  'ghiùlan  's  a'  phriosun 
na  aig  na  bain-tighearnan  eile.  Agus  a  thuilleadh  air  so  uil'e 
chaidh  fearaun  a'  Bhrusaich  arfhuntachadh,  no  a  thoirt  air  falbh 
o  theaghlach-san  gu  h-iomlan,  agus  a  bhuileachadh  air  daoinibh 
mòr  eil'  a  bha  'g  aideachadh  ùmhlachd  do  rìgh  Shasuinn.  Is  co 
ìosal  sin  a  thàinig  nithe  gu  bhi  maille  ri  Raibeart  Brus  air  a' 
cheud  bhliadhn'  an  dèigh  crùn  Alba  fhaotainn.  Cha  bu  bheag  an 
spionnadh  cridhe  do  neach  sam  bith  seasamh  ris  gach  cruaidh 
fhortan  a  bha  'n  sud  gun  ni-eigin  de  lagachadh  a  thighinn  air  a 
mhisneachd.  Agus  ma's  fior  na  sgeòil,  cha  'n  'eil  e  mi  choslach 
nach  tàinig  eadhon  Raibeart  Brus,  'an  uair  dhuirch,  gu  bhi  'cur 
teagamh  co  dhiù  rachadh  no  nach  rachadh  e  air  aghart  a 
dhaingneachadh  a  chòraichean  air  a  rioghachd  fèin.  'S  ann  an 
uair  a  bha  e  gu  muladach  a'  cuuntadh  na  bha  roimhe  's  na  dhèigh 

a  thaobh  a'  ghothuich  sin,  a  thachair  an  ni  ud  o  na  thogadh  an 
seanachas  mu  dhèighinn  an  danihan-allaidh,  a  bha  'na  bheul- 
aithris  aig  an  àm  ud,  's  o'n  uair  sin  air  feadh  Alba.  Bha  'n  rìgh 
'na  luidh'  air  a  leabaidh  maduinn  àraidh,  's  na  smuaintean  mul- 
adach  ud  a'  dol  tre  'inntinn,  co  dhiubh  a  b'  f hearr  crùn  Alba  'chur 
uaithe,  's  aghaidh  a  chur  air  Palestin,  gus  na  Sarasaich  fhuadach- 
adh  air  falbh,  's  gu'm  biodh  an  tìr  sin  aig  na  Criosduidhibh,  no 
oidhirp  a  thoirt  fathast  air  a  dhùthaich  fem  a  shaoradh  o  fhòir- 
neart  'us  ain-tighearnas  nan  Sasunnach,  'n  uair  a  bhuail  a  shùil 
air  damhan-allaidh  os  a  cheann,  a  bha  crochta  ri  snàthainn  fada 
air  a  shnìomh  as  fèin,  agus  a  bha  e  'g  oidhirpeachadh  a  thilgeadh 
seachad  o  aon  sail  gu  ceann  sail  eile,  le  sùil  ri  lìon  fhigheadh  air 
an  t-snàthainn  sin  eadar  an  dà  shail.  Thug  am  faoin-chreutair 
ud  oidhirp  an  dèigh  oidhirp  air  an  t-sail  a  ruigsinn  leis  an  t-snàth- 
ainn  gun  an  gnothuch  a  dhol  leis,  gus  mu  dheireadh  an  do  chunnt 
Brus  gu'n  d'  rinn  e  deuchainn  air  sud  se"  uairean,  agus  co  tric  sin 
gu'n  robh  'shaothair  air  a  call.  Àgus  's  e  'smuainich  Brus  gu'n 
robh  'n  damhan-allaidh  's  an  aon  suidheachadh  ris  fè'm.  Bha  e  air 
sè  blàir  a  chur  ris  na  Sasunnaich,  no  ri'n  càirdibh,  mu'n  d'  fhàg 
e  Alba,  agus  chaill  e  iad  uile.  "Nis, "  ars  an  rìgh,  "  ma  bheir  an 
damhan-allaidh  aon  oidhirp  fathast  agus  gu  'n  teid  leis,  gabhaidh 
mise  sin  mar  chomharr'  air  gu  'n  soirbhich  an  t'  aobhar  leam  fdin 
ann  am  oidhirp  air  mo  rioghachd  a  shaoradh  o  'namhaid."  Thug 
an  damhan-allaidh  an  seachdamh  oidhirp  leis  an  deachaidh  aig  air 
greim  a  dheanamh  air  an  t-sail  's  an  snàthainn  a  cheangal  rithe. 
Bha  's  an  aithris  gu'n  do  ghabh  am  Brusach  misneachd  o  sin  Tha 
cuid  de  Bhrusaich  gus  an  là  'n  diugh  nach  fuiling  damhan-allaidh 
a  mharbhadh,  a  chionn  gu  'm  b'  ann  le  seòladh  an  f  haoin-chreutair 
sin  a  ghabh  am  fear-cinnidh  misneachd  gu  aghaidh  a  chur  a  ris  air 
.an  nàmhaid. 

5.  Co-dhiù,  'n  uair  thàinig  a  steach  gu  maith  'san  earrach  rinn, 
an  rìgh  na  h-uil'  ullachadh  a  bha  'na  chomas  air  son  a  chòraich- 
>ean  fèin  a  thoirt  a  mach  o  'naimhdibh  cumhachdach.     Fhuair  e 

càirdean  'us  cuideachadh  a  measg  cinn-fheadhna  nan  eilean  a 
'siar,  's  mar  sin  thionail  e  càbhlach  heag  's  an  robh  tri  bàtaichean 
deug  thar  fhichead,  agus  tri  ceud  fear  air  bòrd  annta.  Leis  an 
fheachd  so  thàinig  e  air  tìr  'an  eilean  Arrain,  fo  sgàile  na  h-oidh- 
che.  Tha  'n  t-eilean  beag  so  air  taobh  Caolas  Chluaidh,  dìreach 
mu  choinneamh  a  chuid  fearainn  ièìa,  Carraic,  a  th'  air  taobh  deas 
a'  chaoil  sin.  Dh'  fheòraich  an  righ  de  'n  cheud  mhnaoi  a  choinn- 
ich  e  'n  dèigh  dol  air  tìr,  ciod  an  àireamh  shaighdearan  a  bha  'san 
eilean?  Fhreagair  ise,  gu  'n  tàinig  buidheann  de  choigrich  arm- 
aichte  do  'n  eilean  o  cheann  ghoirid ;  's  gu'n  do  chuir  iad  an  ruaig 
air  an  oifigear  Shasunnach  a  bha  na  fhear-riaghlaidh  air  Caisteal 
Bhrothaic,  gu'n  do  mharbh  iad  e  fèin  's  a'  chuid  bu  mhò  de  chuid 
daoine,  'sgu'n  robh  iad  a  nis  a'  caitheamh  an  aimsir  a'  sealgfeadh 
an  eilein.  Thug  an  rìgh  rnu  'n  airidh  e  fèin  a  bhi  air  a  threòr- 
achadh  a  dh'  ionnsuidh  na  coille  bu  tric  leis  na  coigrich  so  a  bhi 
taghall.  Nis  b'e  ceann-feadhna  na  muinntir  ud  a  chuir  an  ruaig 
air  na  Sasunnaich,  agus  a  chuir  cuid  duibh  gu  bàs,  Morair  Seumas 
Dùghlas,  caraid  a'  Bhrusaich,  ris  am  b'  èigin  dealachadh  mu'n  do 
ghabh  e  'n  cuan  Eireannach  toiseach  a'  gheamhraidh.  Sheid  Brus 
an  adharc  's  a  choille,  's  co  luath  's  a'  chuala  Seumas  Dùghlas  am 
fuaim  ghlaodh  e  mach  le  aoibhneas,  gu'm  b'e  sud  an  rìgh;  gu'n 
robh  e  ga  aithneachadh  air  an  dòigh  sèididh  a  bh'  aige.  Cha 
b'  fhada  gus  an  robh  na  càirdean  a'  fàilteachadh  a  chèile  le  mòr 
shubhachas,  ged  nach  b'  urrainn  gun  searbhadas  a  bhi  ac'  a'  cuimh- 
neachadh  air  ciod  a  thachair  o  dhealaich  iad.  Ach  cha  bu  daoine 
meath-chridheach  na  laoich  a  bha  'n  sud.  Chuir  iad  an  cinn  ri 
chèil'  ach  ciod  an  dòigh  an  tòisicheadh  iad  air  ruagadh  an  nàmhaid 
a  mach  as  an  tìr  gu  h-iomlan.  Rùnaich  Brus  tòiseacheadh  'na 
chearna  fèin  de'n  dùthaich,  a  measg  a  luchd-eòlais,  a  bha  e'n  dùil 
a  dheanadh  còmhnadh  ris.  B'e  'cheud  ni  a  chaisteal  fèin,  a  bha  'an 
Turnberi,  a'  bhuntainn  à  làmhaibh  nan  Sasunnach.  Chuir  e  null 
duin'  earbsach  a  mhuinntir  Charraic  fèin,  mar  bheachdair  gu 
sealltuinn  timchioll  air,  's  gu  faotainn  a  mach  ciod  an  inntinu  's  an 

robh  an  sluagh,  agus  ciod  an  àireamh  shaighdearan  a  bh'  aig  na 
Sasunnaich  timchioll  air  a'  chaisteal.  Agus  na  'm  mothaicheadh 
e.gu'm  biodh  an  sluagh  deònach  air  èiridh  an  aghaidh  nan  Sas- 
unnach,  no  gu  'n  robh  coslas  sam  bith  air  gu  'n  soirbhicheadh  leò, 
blia  e  gu  teine  fhadadh  air  cnoc  os  ceann  a'  chaisteil  air  là  àraidh. 
Thàinig  an  là,  'sbha  Brus  'sa  luchd-leanmhuinn  gu  h-iomguineach 
a'  spaisdearachd  air  ais'sair  aghart  air  a  mhol,  'scha  robh  teine 
no  soillse  ri  fhaicinn.  Fa-dheòidh  goirid  an  dèigh  an  àm  shuidh- 
ichte,  chunacas  solus  air  an  dearbh  bhad  's  an  robh  Cutbert, 
beachdaira'  Bhrusaich,  gu  'fhadadh;  sgaoil  'us  mheudaich  an  solus 
gu  bhi  na  theine  mòr,  lasrach.  Thòisich  Brus  's  a  chuid  daoin'  air 
tarruing  nam  bàtaichean  thun  na  mara  le  mòr  aigneadh,  an  dùil 
gu  'n  robh  iad  air  am  fiadhachadh  leis  a'  bheachdair  gu  leum  air 
na  Sasunnaich.  Cha  deachaidh  iad  fad'  o  thir  'nuair  a  thuit  an 
oidhche  dhoibh.  Ràinig  iad  fearann  Charraic  mu  mheadhon  oidh- 
che.  Choinnich  Cutbert  dìleas  air  a'  chladach  iad  le  sgeul  dhubh- 
ach.  Thuirt  e  gu  'n  robh  Morair  Percey  'sa'  chaisteal  le  àireamh 
niòr  shaighdearan,  's  gu'n  robh  e  air  uiread  de  eagal  a  chur  air  an 
t-sluagh  le  'bhagraidhibh  's  le  'ghniomharaibh,  's  nach  robh  mis- 
neaclid  sam  bith  aca  gu  èiridh  an  aghaidh  rìgh  Shasuinn. 

"Agus  a  bhrathadair,"  ars  an  righ,  "carson  a  dh'fhadaidh  thu 
'n  teine  ud?"  "Oh!  Fhir-uasail,"  ars  Cutbert,  "cha  d'  fhadaidh 
mise  riamh  e,  's  cha  'n  'eil  fios  agam  co  rinn  e,  no  car  son ;  cha  'n 
fhaca  mi  e  gus  an  do  dhorchaich  an  oidhche,  's  o'n  bha  fios  agam 
gu'm  mealladh  e  sibhse  ghreas  mi'n  so  gu  bhur  cunnart  innseadh 
dhuibh.  Chuir  an  naigheachd  so  oglachd  mhòr  air  Brus.  Bha  e 
car  greis  eadar  dha  bharail  co  dhiubh  a  dh'fhanadh  no  philleadh  e. 
Dh'  fheòraich  e  de  'chàirdean  ciod  a  bha  iad  an  dùil  bu  chòir  a 
dheanamh?  "Air  mo  shonsa,  mar  aon  neach"  ars  Eideard  Brus, 
"cha'n  'eil  mi  dol  a  philltinn,  la  's,tàinig  mi  do  dhùthaich  mo  bhreith 
air  an  dòigh  so;  an  dara  cuid  aisigidh  mi  saorsa  do  'n  tìr,  no  tuitidh 
mo  cholunn  air  an  fhearann  'san  d'  rugadh  mi."  An  deigh  beagan 
smuaineachaidh  thàinig  an  rìgh  fein  thun  na  h-inntinn  oheudna. 

Rùnaich  iad  nile,  mar  so,  fantuinn  a  dh'  fhaicinn  ciod  an  soirbheach- 
adh  a  chuireadh  freasdal  nan  rathad. 

Bha  mn  dhà  cheud  saighdear  aig  Morair  Percey  air  chairteilibh 
's  a'  bhaile  ri  taobh  a'  chaisteal,  a  thuilleadh  air  àireamh  àraidh  a  bha 
'freiceadain  a  stigh  's  a'  chaisteal  fein.  Air  mharbhan  a'  mheadhon 
oidhche  ud  fein  chualas  fuaim,  'us  gìaodhaich,  'us  èigheach  neo- 
àbhaisteach  feadh  a'  bhaile.  Ged  a  bha  freiceadain  a'  chaisteil  a' 
cluinntinn  so  uile  's  a'  gabhail  uamhais  mu  ciod  bu  chiall  da,  cha 
dììraichdeadh  iad  tighinn  a  mach  re  na  h-oidhche,  gun  fhios  co  an 
nàmhaid  ùr  a  bha  air  tighinn,  no  cia  co  làidir  's  a  bha  e.  'N  uair 
a  shoilleirich  a'  mhaduinn  chunnacas  na  h-Albannaieh  a'  roinn  mbran 
creiche — armachd,  eich-chogaidh,  agus  uil'  acfhuinn  campachaidh 
Mhorair  Percy.  Fhuair  an  Sasunnach  dùbhlan  a  rìs  tighinn  a  mach 
as  a'  chaisteal  do'n  achadh  fhosgailt'  a  chogadh  ri  Brus.  Ach  o 
nach  robh  saighdear  beò  aig'  ach  an  dòrlach  a  bha  's  a'  chaisteal 
còladh  ris,  bu  bhuidhe  leis  fantuinn  far  an  robh  e,  's  tàmailt  an  diu.lt- 
aidh  a  ghiùlain.  B'e  so  an  ceud  car  soirbheachail  a  chuir  Raibeart 
Brus  deth  ann  a  oidhirpibh  air  Alba  shaoradh  o  fhòirneirt  nan 
Sasunnach.  Ach  goirid  an  deigh  sud  thàinig  feachd  eile  Shasunn- 
ach  do  chaisteal  Charric,  's  b'  eigin  da  aig  an  àm  a  chùi  a  chuir  air. 
Ach  aig  an  àm  cheudna  chuir  e  'n  ruaig  air  dà  Iarla  Shasunnach 
'am  blàr  tarruingte,  's  theich  iad  gu  caisteal  Ara,  far  an  do  chuir  e 
sèisde  theljm  riu. 

6.  G-oirid  an  dèigh  dhoibh  dol  air  tìr  an  Carraic  rinn  Morair 
Seumas  Dùghlas  air  son  a  chaisteal  fèin  a  spionadh  à  lamhaibh  nan 
Sasunnach.  Thàinig  e  do  'n  choimhearsnachd  re  na  h-oidhche  agus 
nochd  se  e  fèin  do  iochdaran  dìleas  a  bh'  aig  'athair,  a  b'  aithne 
dha  'n  uair  a  bha  e  'na  bhalach,  agus  a  ghuil  le  aoibhneas  'n  uair  a 
chunnaic  se  e.  Dh'  fholuich  se  e  fèin  'an  tigh  an  duine  so,  's  chuir 
e  fios  gu  h-uaigneach,  a  lion  fear  'us  fear,  air  àireamh  maith  de 
'chàirdean  dìleas  as  am  feudadh  e  earbsadh.  Chuir  e  'chomhairle 
ria  sin  mu  ciod  an  rian  a  ghabhadh  iad  air  cumhachd  an  nàmhaid  a 

bhriseadh.    Bha  aon  de  Iàithean  fèille  nam  Pàpanach  dlùth  air  làiinb, 
Di-domhnuich  Buadhach,  air  an  robh  fios  aca  gu'm  fàgadh  na  saigh- 
dearan  uile  an  caisteal,  's  an  rachadh  iad  a  dh'  èisdeachd  na  sear- 
moin  Phàpanaich  do  'n  eaglais  a  bha  's  a'  choimhearsnachd.     Bha  'a 
Dùghlasach  's  a  luchd-cuideachaidh  ag  ullachadh  air  son  dol  do  'n 
t-searmoin  iad  fèin.    Bha  iad  rud-eigin  fadalach  mu  'n  do  ràinig  iad 
an  eaglais.     Bha  cnaille  fada  bata  aigesan  's  aig  a'  chuid  mhòr  de 
'luchd-leanmhuin,'gus  nach  aithnichteadh  iad  o'n  chuid  eile  de  thuath 
cheathairn  na  dùthcha;  's  bha  eudaichean  uachdair  fad'  orra  fo  'n 
robh  an  cuid  armachd  foluichte.     Mu  'n  robh  an  ceann-feadhna  air  e 
fèin  a  nochdadh  'an  taobh  a  stigh  de  bhallachan  na  h-eaglais  bha  e 
air  aithneachadh,  's  thuig  mòran,  mar  is  maith  a  dh'  fhendadh  iad, 
nach  b'i'n  t-sìth  a  bh'  ann.    Thogadh  an'  eigh  thall  's  a  bhos,     "An 
Dùghlasach!  an  Dùghlasach."     Thilg  gach  fear  uaithe  a  chuaille 
's  fhalluiug,  's  thug  e  tarruing  air  a  chlaidheamh.     Bha  'n  sagart  a' 
dol  air  aghart  le  seirbhis  na  h-aifrinn;  ach  cha  robh  urram  sam  bith 
gu  bhi  air  a  thaisbeanadh  dha  sin.    Shuidhicheadh  freicidein  mhaith 
làidir 'an  dprsaibh  na  h-eaglais;  's  ghabh  buidheann  eile  troimpe 
le'n  armaiH  rùisgte,  a'  renbadh  'sa'  marbhadh  nan  Sasunnach. 
Chaidh  na  saighdearan  uile  'mharbhadh  no  ghlacadh  'n  am  priosun- 
aich.     Co  luath  's  a  bha  obair  a'  chasgraidh  so  criochnaichte  thug 
an   ceann-feadhna,  le  'luchd-leanmhuinn  aghaidh  air  a'  chaisteal. 
Cha  robh  'chaismeachd  air  an  aitreabh  sin  a  ruigsinn.     Fhuair  iad 
an  geata  fosgailte,   gun  duine  stigh  ach  am  portair  's  an  còcaire. 
Bha  'n  dìnneir  deas,  's  am  bòrd  air  a  chòmhdachadh  's  an  talla  air 
choinneamh  nan  saighdearan.     Dh'  òrduich  an  Dùghlasach  an  geatr 
a  dhruideadh  's  a'  chuideachd  a  shuidhe  timchioll  a'  bhùird.    'N  uair 
a  ghabh  iad  an  dìnneir,  chruinnich  esan  ri  cheile  gach  ni  a  b'urrainn 
a  chuid  daoine  a  ghiùlan  leò — armachd,  eudach  'us  seudaii.      An 
dèigh  sinn  rinn  e  aon  tòrr  de  gach  gnè  bìdh  a  bha  's  a'  chaisteal, 
's  dhòirt  e  air  an  tòrr  sin  gach  gne  deocha  bha  ri  'm  faotainn  aun — 
mharbh  e  'n  sin  na  priosunaich,  's  thilg  e'n  cuirp  'san  tòrr  còladh  ris 

gach  ni  eile,  's  chuir  e  'n  caisteal  r'a  tlieine  leis  na  bli'  ann.  Thug 
sluagh  na  dùthcha,"  Tigh-biatachd  au  Dàghlasaich"  mar  ainm  air 
an  dioghaltaa  uamhasach  so. 

7.  Cha  robh  iomradh  air  gniomharaibh  euchdach  a'  Bhrusaich 
's  an  Dùghlasaich  fada  gun  Lunuiun  a  ruigsinn.  Bha  'm  Fadluirg- 
neach  fathast  beò,  ged  a  bha  e  air  fàs  gu  maith  troin,  lag,  le  aois. 
Cha  b'  urrainn  e  tuilleadh  au  t-each  marcachd  a  laimhseachadh, 
mar  dheanadh  e  roimhe.     Ach  bha  e  co  bruideil,  garg  'na  spiorad 

a  bha  e  riamh,  agus  co  rùnaicht'  air  na  h  Albannaich  a  cheann- 
sachadh,  's  am  peanas  a  b'  eagalaich'  a  dheanamh  àir  na  cinn- 
fheadhna  chrosd  ud  nach  robh  idir  air  ehoslas  gèilleadh  dha.  Thog 
e  air  gu  tighinn  a  nall  do  Alba,  's  dh'orduich  e  do  'fheachd  cogaidh 
iad  ga  choinneachadh  aig  Carslile.  'N  uair  a  ràinig  e  fein  am  baile 
sin  leig  e  air  gu'n  robh  e  air  ath-nuadhacliadh  co  mòr  'an  neart 
's  gu'n  tug  e  suas  an  carbad  siubhail  a  bh' aige  mar  thablurtas 
anns  an  àrd-eaglais,  's  gu'n  do  ghabh  e  each  marcachd.  Àch  thug 
e  ceithir  là  air  marcachd  sèa  mìle.  Leis  an  triall  mhall  so  ràinig  e 
àite  ris  an  abrar  Bail'-air-tràigh,  air  taobh  deas  Ghallbhaigh. 
Ghabh  e  'leabadh  'au  sin  'sbhàsaich  e  air  an  Gmh  Ià  de  mhlos  deir~ 
eannach  an  t-samhraidh,  1307,  mu'n  cuairt  do  chùig  mìosan  *an 
deigh  do'n  Bhrusach  eilean  Rachlainn  fhàgail.  B'  e  ceannsachadh 
Alb'  an  ni  àraidh  a  bh'  air  smuaintibh  Eideird  air  leabaidh  a  'ohàis. 
Thug  e  air  a  mhac,  air  an  robh  ainm  fèin,  bòideachadh,  co  luath 
's  a  dh'fhalbhadh  an  t-ànam  as,  gu'm  bruicheadh  e  a  chorp  ann.  an; 
coire  mòr,  gus  am  falbliadh  an  fheòil  bhàrr  nau  cnàmh;  gu  rm  adh- 
laiceadh  e  'n  sin  an  fheòil,  's  gu'm  f uaigheadh  e  suas  na  en.ì-mhan 
ann  an  seiche  tairbh,  's  gu'n  tugadh  e  ma'n  airidh  an  giùlan  gu  ruig 
Alb'  air  ceann  an  airm  Shasunnaich,  co  tric  's  a  dh'  eireadh  ua 
h-Albanuaich  'an  ceannairc  'na  aghaidh.  Bba  e  'n  dùil  gu  'n  do 
dhùisg  na  rinn  e  dh' fhòirneirt  's  a  shàrachadh  air  sluagh  na  riogh- 
achd  sin  a  leithid  de  uambas  na'n  uchc1,  's  gu'n  tugadh  glagadaieh 
a  chuid  chnàmhan  fada,  fuar',  orra  an  cuid  armachd  a  thilgeadh 
uatha,  na'n  tachradh  dhoibh  aig  .  :a  saiu  bith  droch  comhairl'  a 

ghabhail  gu  èiridh.  Cha  robh  na  h-eòlaich  a  toirt  creideas  sam 
bith  do  Eideard  II.  air  son  geire  no  gliocais.,  Ach  bha  de  cheill 
aig'  'an  toiseach  a  rioghachaidh  nach  do  choirahlion  e  'bhòid  a  thug 
an  uile-bheist  ud,  'athair,  air  a  dheanamh,  ach  gu  'n  do  chuir  e'n  corp 
air  ais  gu  bhi  air  adhlacadh  le  eireachdas  'an  Abaid  na  h-Iarmhin- 
steir  'an  Lunuinn.  Ghabh  Eideard  òg  fein  air  aghart  do  Alb'  air 
cheann  an  airm  gus  an  do  ràinig  e  siorrachd  Ara,  's  mharsail  e'n 
sin  air  ais  gu  ruig  Sasunn,  gun  bhuill'  a  bhualadh.  Dh'  fhàg  e  aig 
a  chuid  oifigearan  stiùireadh  an  airm,  'ns  ceannsachadh  Alba.  Bha 
e,  gun  teagamh,  a'  deanamh  a  ghnothuich  ui  b'  fhusadh  do  rìgh  Alba 
gur  leanabh  a  thàinig  'an  sud  gu  suidh'  air  righ-chaithir  Shasuinn. 
Ach  an  dèigh  sin  uile  bha  obair  gu  leòir  roimhe  fathast,  na  nàimh- 
dean  a  sguabadh  a  mach  as  an  tìr.  Ged  phill  Eideard  dhachaidh 
bha  mòran  shaighdearan  aige  fathast  'an  Alba.  Bha  caistealau  'us 
daingnichean  làidir  na  rioghachd,  cha  mhòr,  gu  h-iomlan  aige  'na 
chumhachd  fèin.  Agus  ni  bu  ro  mhiosa  ua  sin,  bha  niòran  de  àrd- 
mhaithean  na  h-Alb'  ag  aideachadh  an  ùmhlachd  do  rlgh  Shasuinn 
mar  an  rìgh  dligheach,  air  eagal  gu'n  cailleadh  iad  an  cuid  fearainn 
buileach  na'n  aidicheadh  iad  Brus,  agus  nach  soirbhicheadh  leis  an 
dcigh  gach  saothair.  Ach  air  an  làimh  eile,  bha  mòran  a'  gabhail 
misneachd  gu  cruinneachadh  thuig'  as  gach  cearna  de  'n  dùthaich, 
'n  uair  a  bha  iad  a'  cluinntinn  an  tomhas  de  shoirbheachadh  a 
bh'  aige  fein  's  aig  Morair  Seumas  Dùghlas  air  feadh  siorrachd 
Ara.  Agus  'an  ùine  ghoirid  thàinig  a  luchd-leanmhuinn  gu  bhi  co 
lionmhor  's  gu'n  do  chuir  e  gu  maith  tric  an  ruaig  air  na  h-oifigear- 
aibh  Sasunnach,  de  Ualens  agus  Morair  Cliford,  air  sheòl  's  nach 
gabhadh  iad  orr'  a  choiuneachadh  tuilleadh  's  an  achadh  fhosgailte, 
gus  am  faigheadh  iad  àireamh  mòr  sluaigh  cruinn.  Ach  o  nach 
robh  rian  aig  Raibeart  air  an  armailt  a  phàigheadh,  b'  Èigin  a  bhi 
ga  'n  cumail  aig  seirbhis  thall  's  a  bhos,  'n  am  buidhnibh,  a'  creach- 
adh  na  Sasunnach,  's  a'  glacadh  air  an  rathad  an  cuid  bìdh  'ns 
armachd;  agus  mar  sin  bhiodh  an  rìgh  gu  maith  tric  air  fhàgail  na 
aonar  le  gle  thearc  còmhladh  ris  mar  gheard  pears',  agus  aig  na 

i-amaibh  sin  bhiodli  e  'n  cunnart  a  bheatha  chall  Ieis  na  buidhnibh 
Sasunnach,  's  an  càirdibh  'au  Alba,  de  'n  robh  siorrachd  Ara  nis  air 
a  liouadh.  Thàinig  Iain  Lathairn,  mu  'n  cualas  roimhe  so,  a  nall 
do  Ghallobhaigh,  far  an  robh  fearrann  aige  fèin,  'sfhuair  e  buidh- 
■eann  's  au  robh  da  cheud  fear  cruinn,  gu  dhol  air  tòir  a'  Bhrusaich. 
Thug  iad  coin-luirg  leò,  chum  's  mur  glacadh  iad  aig  an  tigh  e 
gu  'n  lorgadh  iad  e  's  na  monaidhibh,  ge  b'e  àit'  an  teicheadh  e. 
Fhuair  an  rìgh  sanas  o  charaid  eigin  gu'n  robh  na  naimhdean  so  a' 
deanamh  air  son  a  ghlacadh  au  oidhche  sin  fèin.  Bha  fios  aige  fèin 
ciod  a  dheanadh  e  'n  a  leithid  sin  de  chàs.  Cha  robh  ach  mu  thrì 
fichead  fear  co  faisg  air  's  gu'n  cluinneadh  iad  uaithe  le  cabhaig. 
Chruinnich  e  iad  sin,  's  dh'fhalbh  e  air  an  ceann  tre  mhonadh  's  tre 
choille  nach  robh  fad  as,  agus  an  sin  tre  amhainn  a  bha  'ruith  tre 
àite  cas,  agus  bruthach  àrd  air  a  thaobh  thall,  agus  rathad  domli- 
ain,  cumhang  air  a  chladhach  's  a'  bhruthach  sin,  anns  nach  robh 
TÙm  ach  aig  aon  duine  còmhladh.  Cha  robh  beul-àth  fagus  do 
làimh  ach  sin  a  bha  mu  choinneamh  a'  cheum  chumhaing  so.  Chaidh 
e  fèin  's  a  chuid  daoine  seachad  air  a'  bheul-àth  so.  Threòraich  e 
iadsan  tacan  beag  suas  o  sin,  gus  an  leigeadh  iad  an  anail,  's  gu  'n 
gabhadh  iad  beagan  tàimh  an  dèigh  an  turnis.  Phill  e  fèin  's  dà 
fhear-frithealaidh  a  dh'ionnsuidh  a'  bheul-àth.  Bha  fios  aige  ma 
bha  na  coin-luirg  aig  an  luchd-tòrachd  gn'n  treòraicheadh  iad  a 
dh'ionnsuidh  an  àit'  ud  iad;  's  cha  'n  iarradh  e  chaochladh  a  dh'àite 
gus  an  coinneachadh.  An  dèigh  feitheamh  ùine  ghoirid,  chnalas 
tabhannaich  nan  con  a'  tighinu  air  aghart.  Ach  cha  robh  e  'dol  a 
dhùsgadh  a  chuid  daoine  trom,  sgìth,  air  son  fnaim  coin  sam  bith. 
Fadheòidh,  ri  solus  na  gealaich  chunncas  an  luchd-tòrachd  a'  tigh- 
inn  air  aghart,  a'  bras  choiseachd  an  deigh  nan  cou.  Ghrad  chuir 
€  air  falbh  a  sheirbhisich  a  dhùsgadh  nan  daoine;  sheas  e  fèin  roimh 
an  nàmhaid  aig  a'  cheann  chumhang.  Bha  'n  ceud  fhear  a  thàinig 
air  aghart  air  mharcachd;  ghabh  e  troimh'n  bheul-àth,  'us  suas 
tre  'n  rathad  chumhang  ud.  Ach  cha  bu  luaithe  chaidh  e  steach  ann 
na  bha  sleagh  a'  Bhrusaich  sàithte  'na  chorp;  thug  an  ath  shàthadh 

dhi  tre  chorp  an  eich  an  t-ainmhidh  gn  talamb.  Bha  mar  so  an 
t-each  's  am  marcach  marbh  a'  torradh  suas  an  rathaid  air  sheòl 
's  nach  bu  ni  soirbh  faotainn  seachad  orra  tre  'n  cheum  chumhang 
's  an  robh  iad.  Chaidh  an  aon  diol  a  dheauamh  air  an  ath  fhear> 
's  air  an  treas  fear  a  dh'oidhirpich  dìreadh.  'S  bha  'n  fheadhainn  a 
bh'  air  taobh  thall  na  h-aimhne  'glaodhach  riu  greasad  air  agh- 
art,  nach  bu  chomasach  do  aon  duine  seasamh  ris  na  bh'  acasan  de 
shluagh.  Ach  mn'n  deachaidh  obair  a'  chasgraidh  ro  fhad  air 
aghart  chunncas  luchd-cuideachaidh  an  rìgh  nan  teann  ruitha  nuas 
gu  bruaich  na  h-aimhne.  An  sin  thug  Iain  Lathairn's  a  chuid  daoine 
na  buinn  dhi,  's  cha  do  chuir  iad  tuilleadh  dragh  air  aig  an  àm  sin. 
'N  uair  a  ràinig  a  chuid  daoin'  e  fhuair  iad  an  gaisgeach  'an  dèigh 
a  chlogad  a  chur  dheth,  agus  a'  tiorraachadh  an  fhalluis  air  falbh 
dheth  'eudan,  agus  cùig  fir  dheug,  mar  a  tha  cuid  'ga  chunntadh,  de 
'naimhdean  muin  air  mhuin  air  bruaich  na  h-aimhn'  air  tuiteam. 
Ach  's  e  'n  cunnart  bu  mhò  's  an  robh  'n  rìgh  gu'm  biodh  e  air  a 
bhrath  le  cuid  a  bha  'g  aideachadh  a  bhi  'n  an  càirdibh  dha,  chum 
's  gu'm  faigheadh  iad  an  t-airgiod  ceann  a  bha  rìgh  Shasuiun  an 
dèigh  a  chur  air,  agus  a  bha  'n  a  suim  anabarraich  mhòir  's  an  linn 
ud,  auns  an  robh  airgiod  co  gann.  Thugadh  iomadh  ionnsuidh  air 
a  bheatha  ie  cuid  a  bha  'sanutachadh  an  airgid  so,  ach  uatha  sin 
uilc  ì\:\ov  an  Tighearn  e. 

7.  Ach  mar  bha  mòran,  araon  de  àrd-mhaithean  na  tìre,  's  de'n 
t-sluagh  chumant'  a'  gabhail  misneachd  o'n  tomhas  de  shoirbheach- 
adh  ris  an  robh  Brus  a'  coinneachadh,  's  le  bhi  'faicinn  nach  robh 
aon  chuid  comasan  no  togarrachd  air  son  cogaidh  aig  Eideard  òg 
Shasuinn,  thòisich  iad  air  tional  as  gach  cearna  dhe  'n  dùthaich  gu 
bratach  an  rìgh  dhlighich  fein.  Fhuair  e  nis  e  fein  comasach  air 
aghaidh  a  thoirt  do  bhuidheann  sam  bith  de  na  Sasunnaich  a  choiu- 
neachadh  e  's  an  achadh  fhosgailte.  Ghabh  e  null  thar  amhainn 
Chluaidh  air  ceann  armailt  lionmhoir  air  los  sèisd  a  chur  ris  na  daing- 
nichibh  bn  treis'  a  bh' aig  an  nàmhaid  air  taobh  sear  na  dùthcha, 
's  an  glacadh.    'S  mar  a  bha  e  'g  an  toirt  uatha  lion  aon  'us  aon  bha 

•e 'g  an  leagadh  gu  talamh,  chum  's  nach  deanadh  iad  dion  do'n 
nàmhaid  aig  àm  sam  bith  'an  dèigh  sad.  Bha  cuid  de  na  daiug- 
nichean  bu  ro  threis'  a  bh'ann,  mar  bha  Caisteal  Dhuuèidin  'us  Lin- 
lithgo,  &c,  air  an  glacadh  le  seòltachd.  Ach  cha  do  dhi-chuimh- 
nich  rìgh  Raibeart  an  tàir  's  au  dragh  a  chuir  Iain  Lathairn  air 
roimhe  sud.  An  dèigh  cumhachd  nan  Coimiueach,  a  bha  'cogadh 
air  taobh  nan  Sasunnach,  a  bhriseadh,  le  mòran  diubh  a  chur  gu 
bàs  leis  a'  cheann  a  chur  dhiubh,  's  an  adhlacadh  'an  aon  uaigh,  ris 
an  abrar,  "Uaigh  nan  Coimineach  gun  cheann,"  chuir  e  mu'n  cuairt 
gu  tighinn  air  Iain  Lathairn.  'N  uair  a  chual  Iaiu  gu'n  robh  an 
rìgh  a'  tighinn  'n  a  aghaidh  air  cheann  feachd  lioumhoir,  rinn  e  ull- 
achadh  air  son  a  choinneachadh  mar  a  b'  fhearr  a  dh'  fheudadh  e. 
Ghabh  e  sealbh  air  bealach  cumhang,  eadar  bonn  Beinn  Cruachan 
's  a'  bheinn  eile  's  faisg  oirre.  Bha  'm  bealach  so  co  cumhang  's  nach 
faigheadh  ach  tearc  de  dhaoine  còmhladh  ann,  's  am  fearann  ro 
àrd,  cas  air  gach  taobh  dheth.  Ach  fhuair  am  Brusach  a  mach 
nàdur  an  òrduigh  a  bha  'n  so,  's  tharruing  e  buidheann  de  'chuid 
daoine  fa  chomhair  a'  bhealaich  ud,  's  chuir  e  leth  eile  na  h-armailt, 
fo  chomannd'  an  Dùghlasaich,  timchioll  na  beinne  gu  tighinn  air 
saighdeiribh  Iain  Lathairn,  o  'n  cùlaobh.  'N  uair  a  rinn  an  Diì- 
ghlasach  suaicheantas  ris  au  rìgh  gu'n  robh  e  air  tighinn  gu  ionad 
tharruing  lann,  ghabh  e  'n  sin  air  aghart  gu  slighe  dhcanaroh 
troimh'  an  nàmhaid.  'N  uair  a  dh'  aithnich  na  h-Earghaelich  gu'n 
robh  iad  eadar  dhà  theiue,  's  gu'n  dol  as  ann,  chaill  iad  am  mis- 
neachd  's  an  òrdugh,  's  chaidh  an  cur  gu  bàs  le  àr  mòr.  Bha  'n 
ceanu-cinnidh  fèin  air  bòrd  'an  soitheach  beag  air  Loch  Odha, 
's  'n  uair  a  chunnaic  e  mar  chaidh  an  là  theich  e,  's  fhuair  e  rian  air 
dol  a  null  a  Shasunn.  Ghèill  athair  Iain,  's  an  teaghlach  uile,  do 
ùghdarras  an  rìgh;  ach  thug  e  uatha  mòran  creiche,  's  mòran  fear- 
ainn  a  bhuilich  e  air  mac  a  pheathar,  Sir  Cailean  Caimbeul.  Tha  e 
aig  sliochd  an  duine  sin,  a  tha  'n  an  teaghlach  ainmeil  's  an  tìr,  gus 
an  là  'n  diugh. 

B'iad  Sìr  Tomas  Ptandolph,  mac  a  pheathair,  Morair  Seuma? 
Dùghlas,  agus  Sìr  Eideard  Brus,  a  bhràthair  fdin,  Seanalairean,  a- 
b'  àird'  a  bh'  aig  rìgh  Eaibeart  os  ceann  na  h-armailt,  agus  fodha 
fèin.  Chum  e  obair  riu  eadar  a  sea  's  a  seachd  a  bhliadhnachan 
na  bha  chaistealan  's  an  rioghachd  a  spìonadh  a'  làmhaibh  nan. 
Sasunnach.  Bha  Caisteal  Shruileidh  ro  làidir,  agus  freiceadain 
lionmhor  Shasunnach  ann.  B'  e  sin  an  aon  daingneach  a  bha  nis 
aig  an  nàmhaid  'an  Alba,  agus  chuir  Sìr  Eideard  Brus  sèisd  theann. 
rithe  mu  'n  cuairt,  gun  ni  no  neach  a  leigeadh  a  mach  no  steach.. 
'N  uair  a  chunnaic  Sìr  Philip  Moubraigh,  an  comanndair  Sasunn- 
ach,  gu  'n  robh  gach  biadh  'us  dibh  a'  fàs  gann,  's  nach  b'  urrainn 
e  cumail  a  inach  fada,  thairg  e  do  Eideard  Brus  an  daingneach  a 
libhrigeadh  thairis  dha,  mur  cuireadh  rìgh  Shasuinn  còmhnadh 
thuige  roimh  leth  an  t-samhraidh.  Ghabh  Eideard  Brus  ris  an; 
tairgse  sin,  's  leig  e  le  Sìr  Philip  a  dhol  gu  ruig  Lunuinn  a  dh'ina- 
seadb  so  uile  do  'n  rìgh.  Ach  chuir  righ  Raibeart  fios  gu  'bhràth- 
air,  gu  'n  do  rinn  e  ro  artaideach  leis  a'  chothrom  's  an  ùìn'  ud  a 
thoirt  do  rìgh  Shasuinn,  a  bha  co  cumhachdach,  le  Eirinn'us  mòran 
de  'n  Fhraing,  a  thuilleadh  air  Sasunn  a  bhi  fo  a  thighearnas  's  gu  'm 
b'  urrainn  e  roimh  'n  àm  ud  feachd  a  thoirt  do  Alba,  bhiodh  ro 
làidir  air  an  sonsan.  "  Tha  chead  aige,"  ars'  Sìr  Eideard,  **  thig- 
eadh  righ  Shasuinn  leis  a  h-uile  duine  a  th'  aige,  cogaidh  sinne 
riu  ged  a  bhiodh  iad  ni  bu  lionmhoire."  Bha  fios  aig  an  righ  gu  'n> 
robh  'bhràthair  'na  shaighdear  misneachail,  ged  a  bha  e  bras, 
'sleig  e  leis  na  cumhachan  ud  seasamh,  's  chuìr  e  fios  thuig'  a. 

's  ann  mar  sud  a  bha  gu  'n  seasadh  iad  ri  blàr  gu  duineil,  's  air  son 
an  aobhar  siu  gu  'n  coinnicheadh  na  h-uil'  aig  an  robh  saorsainn 
Alba  mòr  gu  bhi  deas  air  choinneamh  an  t-Sasunnaich  'n  uair  a 
thigeadh  e.  Thòisicheadh  air  ullachadh  air  son  a'  chogaidh  a  nis 
a  cheart  da  rìreadh,  araon  'an  Àlba  's  an  Sasunn.  Ged  a  bha 
Eideard  òg,  rìgh  Shasuinn,  'na  dhuine  slaodach,  gun  suim  do  ni  sam 
bith  ach  cluich,  gidheadh  'n  uair  a  chuir  Sìr  Philip  Moubraigh  f'a 
chomhair  staid  Alb'  aig  an  àm,  's  mur  cuireadh  e  còmhnadh 
sluaigh  'us  armachd,  roimh  leth  an  t-Samhraidh,  a  dh'  ionnsuidh 
Caisteal  Shruileidh,  an  aon  daingneach  làidir  a  bha  fo  'ùghdarras, 
gu'n  robh  'n  caisteal,  'smar  sin  Alba  gu  h-iomlan,  gu  bhi  air  a 
liùbhairt  do  Raibeart  Bru3  air  a  cheann  là.  'N  uair  a  chunnaic 
'sa  chual  àrd-mhaitheau  Shasuinn,  a  bha  timchioll  air  a'  chùirt 
mar  a  bha  'n  gnothuch,  cha  leigeadh  iad  tàmh  no  fois  do  'n  rìgh 
gus  am  falbhadh  e  fèin  do  Alb'  air  cheann  armailt  co  lionmhor 
'sa  b'urrainn  e  thogail,  'sgu'n  deanadh  e'n  aon  diol  air  gach 
ceannairceach  a  bha  's  an  rioghachd,  's  a  b'  àbhaist  d'a  athair 
roimhe  'dheanamh.  Their  an  leisgean  tha  leòmhan  'san  t-slighe. 
Cha  robh  uiread  de  aobhar  aig  leisgcan  riamh  air  a  leithid  de  leth- 
sgeul  a'  ghabhail  's  a  bh'  aig  Rìgh  Eideard  II.  'S  ann  roimhe 
fèin  a  bha  'n  leòmhan.  Ach  co  dhiù,  b'  èigin  falbh.  Chaidh 
armailt  Shasunnach,  'us  Eireannach,  'us  Fhrangach  a  thogail  anns 
an  robh  ceud  mìle  fear,  eadar  choisichean  'us  eile,  's  thriall  an  righ 
fèin  a  nall  do  Alb'  air  an  ceann. 

2.  Bha  rìgh  Raibeart  Brus,  aig  au  àm  cheudna  'trusadh  nan 
Albannach  ri  chèile  mar  a  b'  fhòarr  a  dh'  fheudadh  e,  agus  bha  'n 
àireamh  sluaigh  a  fhuair  e  cruinn  mar  nach  b'  olc,  'n  uair  a 
bheirear  fainear  an  staid  'san  robh  a  rioghachd,  agus  gu'n  robh 
eadhon  cuid  de  na  h-Albannaich  fem,  thall  'a  a  bhos,  nach  robh 
fàthast  ga  'aideachadh  mar  an  righ  dligheach.  Bha  fios  gu  maith 
aig  gach  inbhe  sluaigh,  air  Ghàeltachd  co  maith  'sair  Ghalldachd, 
ciod  ris  am  feudadh  sùil  a  bhi  aca,  na'm  faigheadh  righ  Shasuinn 
cothrorn  ruith  mar  thuil  thairis  air  an  tìr  a  rìs.    Agus  's  c  rùnaich 

iad,  a  tuath  's  a  deas,  an  strìthean  's  an  cogaidhean  beaga  fèin  a 
leigeadt  fa  làr  car  greis,  agus  an  guaillean  a  chur  ri  chèile  còmh- 
ladh  ris  an  rìgh  'an  aghaldh  nàrnhaid  coitchionn  na  rioghachd.  Cha 
'n  'eil  iomradh  air  gu  'n  robh  uiread  riamh  de  na  Gàeil  an  aon 
JBhlàr  còmhladh  ris  na  Gaill,  's  a  bh'  ann  là  Allt  a'  Bhonnaich.  Tha 
Seanalair  Stiùbhart  ag  innseadh  dhuinn  gu'n  robh  na  h-ochd  cinn- 
fheadhna  dheug  so  a  leanas  a  làthair  an  là  ud.  Mac  Aoidh, 
Macantòisich,  Mac  a  Phearsoin,  an  Camshrònach,  an  Sincleireach, 
an  Caimbeulach,am  Mengiseach,  Mac  'Illeadhain,  an  Sutharlanach, 
an  Robastonach,  an  Granndach,  am  Frisealach,  MacFarlain,  an 
llosach,  MacGriogair,  an  Rothach,  MacCoinnich,  agus  MacCuar- 
aidh.  Agus  mar  tha  fios  gu  'm  biodh  àireamh  maith  de  luchd- 
leanmhuinn  còmhladh  ris  gach  ceann-cinnidh  dhiubh  sud,  tha  e 
soilleir  gu  'n  robh  na  Gàeil  a'  deanamh  suas  roinn  nach  bu  bheag 
de  armailt  na  rioghachd  an  là  ud.  Ach  leis  gach  tionalabh'  ann, 
à  tuath  'us  deas;  cha  bu  mhò  na  deich  mìle  fichead  saighdear  a 
fhuair  an  rìgh  thun  na  h-àraich.  Bha  so  ni  bu  lugha  na  'n  treas 
cuid  de'n  fheachd  Shasunnach.  Agus  cha  b'e  mhàiu  gu  'n  robh 
iad  co  fad  air  deireadh  air  na  Sasunnaich  a  thaobh  àireimh;  ach 
bha  iad  mar  sin  a  thaobh  avmachd  niar  an  ceudna.  Bha  na  Sas- 
unnaich,  eadar  cachraidh  'us  choisichean,  air  an  armachadh  co 
rnaith  ìi  feachd  'san  Roinn-Eòrp'  aig  an  àm  ud,  no  ni  b'  fhearr. 
Agus  bha  na  fir-bhogha  Shasunnach  air  an  iunnsachadh  gu  foir- 
feachd  ann  an  cleachdadh  an  cuid  fèjn  de  eòlas  arm.  Ach  a  dh'ain- 
deoin  sin  uile  rinn  rìgh  Ilaibeart  air  son  'aghaidh  a  chumail  riu. 
Threòraich  e'n  t-arm  sios  do  chòmhnard  a  tha  faisg  air  Sruileadh* 
ris  an  abrar  a'  Phàirc.  'S  ann  dlùth  do  'n  Phàirc  sin,  agus  air 
grunnd  ni  b'  isli  a  dh'  fhcumadh  an  t-arm  Sasunnach  gabhail 
seachad  tre  bhoglach  'us  shruthaibh  uisge.  Bha  mar  so  rogha 
làthraich  aig  na  h-Albannaich.  Bha  làn  fliios  aig  an  rìgh  o  chuid 
de  'àrd-oifigearan  fèin,  ciod  au  rathad  'san  t'  òrdugh  'san  robh  an 
fheachd  a  tighinn.  'N  uair  a  nochd  iad  mu  dheireadh  o'n  Eaglais- 
bhric,  le  'n  cuid  bhrataichibli  'us  eile,  's  a  bha  'n  dùthaich  uile  mar 

gu'm  b'  eadh,  còmhdaichte  le  luchd  armachd,  airmharcachd  's  air 
choiseachd,  cha  robh  feachd  'san  Roinn-Eòrp'  an  aghaidh  am  biodh 
iad  a'  tighinn,  nacli  feudadh  fiamh  a  ghabhail. 

Bha  rìgh  Raibeart  a  nis  an  dèigh  an  t-arm  Albannach  a  tharr- 
uing  au  òrdugh  o  dheas  gu  tuath,  air  làthraich  a  thaSgh^  fèin,  's  a 
bha  fios  aig  a  bhi  ro  f  hàbharrach.  Bha  e  air  àireamh  mòr  shlochd 
a  chladhach  rè  na  h-oidhch',  anns  an  talamh  chòmhnard,  tre  'm 
feumadh  an  eachraidli  Shasunnach  ruith  anns  a  bhi  'dol  a  chòmh- 
nadh  nam  fear-bogha,  agus  beòil  nan  slochd  a  chòmhdach  thairis 
a  rìs  leis  na  sgrathaibh  a  bha  e  air  thoirt  asd'  an  toiseach.  Agus 
far  nach  robh  slochd  bha  bioran  geura  de  fhiodh  cruaidh  an  so 
Js  an  sud  air  an  sàthadh  's  an  talamh,  'sgu  leòir  ris  de  'n  cheann 
t>hiorach  gu  each  sam  bith  a  sheasadh  air  aon  diubh  a  dheanamh 
cuagach.  Bha  ceann  a  deas  an  airm  a'  ruigsinn  gu  bruachaibh 
Allt  a'  Bhonnaich,  a  tha  'n  sin  co  creagach  's  nach  b'urrainn  each- 
raidh  sam  bith  ionnsuidh  a  thoirt  orr'  air  an  làimh  sin,  's  bha 
ceann  tuath  an  airm  a'  ruigsinn  glè'  dhlù  air  baile  Shruileidh. 
Bha  àireamh  mòr  sheirbhiseach,  nach  rqbh  idir  fo  armachd  a'  lean- 
tuinn  a'  chaimp;  gillean  cartach,  co«omtir-doftn,  's  a  leithid  sin. 
Dh'  òrduich  e  'n  dream  sin  uile  air  falbh  gu  cùl  cnuic  a  bha  tunth 
&ir  àite  na  h-armailt,  ris  an  abrar  "  Cnoc  nan  gillean"  o'n  là  sin. 
Bha  'n  rìgh  fèin  a'  marcachd  air  ais,  's  air  aghart  o  cheann  gu  ceann 
de  'n  arm,  a'  gabhail  beachd  air  an  òrdugh  's  an  robh  iad,  agus  ag 
earalachadh  nan  saighdearan  iad  a  bhi  fearail,  seasmhach,  agus  a' 
hhuaidh  a  thoirt  a  mach,  no  bàsachadh  's  an  àraich :  ag  innseadh 
dhsibh  aig  an  àra  cheudna  gu'n  robh  e  fèin  rùnaicht'  air  a'  bhuaidh 
a  ^hoirt  a  mach  no  tuiteam  air  an  àraich,  's  nach  robh  teicheadh 
gu  bhi  ann. 

S.  Air  feasgar  an  23  là  de  mhios  mheadhonach  an  t-samhraidb, 
1314,  dhlùthaich  an  t-arm  Sasunnach  riù.  Thàinig  cuid  de  'na 
marcaichean  bu  tapaidh  glè  dhlhth  gus  am  faiceadh  iad  ciod  a  bha 
na  h-Albannaich  a'  deanamh.  Bha  rìgh  Raibeart  an  sin  a'  mar- 
<cachd  fa  chomhair  an  airm,  air  ais  's  air  aghart,  's  gun  fodh'  ach 

beag-each,  a'  chionn  nach  robh  sùil  aige  ri  cath  air  an  fheasgar  sin. 
Bha  e  aithnichte  thar  gach  oifigeach  eile,  le  còran  òir  a  bh'  air  a 
cheann  os  ceann  a'  chlogaid.  Bha  e  'giùlan  tuagh-chatha  stàilinn 
'na  làinih.  Bha  gaisgeach  mòr  an  sin  a  measg  nam  marcaichean 
Sasunnach  da  'm  b'  ainm  Eanruic  de  Bohun.  Smuainich  e  so- 
gu  'm  bu  ghasd  an  cothrom  a  bh'  aig  a  nis  air  cliù  a  chosnadh  leis 
an  rìgh  a  mharbhadh,  a  bha  marcachd  air  each  co  beag,  agus  air 
leth  o  'chuid  saighdearaibh.  Chuir  e  'n  t-each  cogaidh  na  chruinu- 
leum  a  null  air  muin  a'  Bhrusaich.  Bha  'n  t-Albannach  neo- 
sgàthach  gafhaicinn  a'  tighiun  's  dearbh-fhios  aige  ciod  mu  'n  robb, 
e.  Ach  teicheadh  cha  deanadh  e.  Bha  'n  t-sleagh  fhada,  gheur, 
aig  Bohun  ga  cumail  roimhe  gus  a  sàthadh  troimh  chorp  an  fhir 
eile ;  ach  'n  uair  a  bha  e  gu  bhi  aige,  thug  am  Brusach  starradh 
beag  as  a  rathad  de  'cheann  air  sheòl  's  gu'n  do  sheachainn  e  'n 
t-sleagh,  agus  ag  èiridh  'na  sheasamh  's  an  diollaid,  thug  e  'n 
t-suaibeag  ud  thar  a  ghuaille  air  ceann  a'  Bhohuin  leis  an  tuaigh- 
chatha,  a  chaidh  tre  'n  chlogad  's  tre  'n  chloigeann  a  bha  'na 
bhroinn.  Thuit  am  Bohun  mòr  as  a  dhiollaid,  's  bha  e  marbh 
mun  do  ràinig  e  'n  talamh.  Thug  a  chuid  oifigearan  aghaidh  dha 
nis,  air  son  e  dheanamh  gniomh  co  bras,  agus  na  'm  b'e  fèin  a  bha 
air  tuiteam  gu  'm  bu  cho  maith  dhoiblisan  teicheadh  còmhladh. 
Àch  's  ann  a  bha  'm  Brusach  a'  sior  amharc  air  a'  bhearn  a  chuir 
elogad  a'Bhohuin  as  an  tuaigh,  'sgu'n  e  'toirt  freagradh  sam  bith 
ach  "Mhill  mi  mo  dheadh  thuagh-chatha." 

Air  maduinn  a'  cheathramh  là  fichead  dhlùthaich  an  dà  arm- 
ailt  ri  'chdile  air  son  còmhraig.  Thòisich  a'  mhire-chath  leis  na 
fir-bhogha  Shasunnach  a  dhòirteadh  a  nall  làdach  shaighdean  air 
na  h-Albannaich,  agus  's  eagalach  an  cunntas  a  tha  luchd-eachd- 
raidhr  le  aon  ghuth,  a'  toirt  air  a'  mharbhadh  sluaigh  a  rinneadh 
f had  's  a  mhair  i.  Mur  biodh  grabadh  sam  bith  air  a  chur  air  na- 
&griosadairibh  ud,  dh'  fheudadh  iad  an  aon  diol  a  dheanamh  air 
na  h-Albannaich  an  là  ud  's  a  rinn  iad  sea  bliadhna  deug  roimhe 
àud  air  daoinibh  Uallais,  là  na  h-Eaglais-brice,     Ach  bha  marc- 

shluagh  a'  Bhrusaich  dìleas  agus  làn  ullamh  air  son  ùmhlachd  a- 
thoirt  do  'n  òrdugh  a  bhi  thall  a  measg  nam  fear-bogha.  Bhuail 
iad  air  na  Sasunnaich  a  ghearradh  sios  thar  muin  nan  each  le 
claidheamh  'us  sleagh,  's  o  nach  robh  aig  a'  chuid  ud  de  'n  arm 
Shasunnach  ach  bogh'  'us  saighead,  cha  b'  urrainn  siad  iad  fèin  a 
dhionadh  o  gharg  bhuillibh  nam  marcaichean,  's  chaidh  iadgu  tur 
'n  am  breislich,  's  dheth  'n  rian.  Bha  àireamh  mor  de  eachraidh 
thaght'  aig  rìgh  Shasuinn  a  bha  ullamh  gus  na  marcaichean  Alb- 
annach  a  chumail  air  falbh.  Ach  mar  is  maith  a  bha  fios  roimh 
làimh  aig  rìgh  Raibeart  air  an  rathad  a  bha  iad  gus  a  ghabhail  a' 
tighinn  'an  aghaidh  a  chuid  marcaichean  fèin,  bha  e  uile  'n  a> 
thalamh  toll,  's  air  a  lionadh  le  bioraibh  sgriosach.  An  àm  tigh- 
inn  air  aghart  'n  an  leum,  thachair  do  mhòran  diubh  dìrcach  mar 
bha  sùil  aig  rìgh  Raibeart  a  thachradh.  Bha  na  h-eich  a'  dol 
fodha  'a  na  slochdaibh,  's  a'  briseadh  an  cnàmhan,  's  na  marcaich- 
ean  air  an  tilgeadh  as  an  diollaidibh,  's  an  druim  ri  talamh  gun 
chomas  èiridh  aig  truimead  an  armachd  mhàilich,  'nan  creich  do- 
shleaghaibh  fada,  geura,  nan  Albannach.  Chaidh,  mar  so,  gach. 
earrann  de'n  arm  Shasunnach  gu  all-tapadli ;  chaili  iad  an  òrdugh 
'a  an  comas  air  a  chèile  chuideachadh.  'An  ùiue  nach  robh  fada, 
'n  uair  a  bha  na  gillean  a  bha  'fàireachas  air  cùl  a'  chnuic  a'  faic- 
inn  gu'n  robh  an  càirdean  fèin  a'  gleidhcadh  an  gruinnd  gu  maith, 
'sgu'n  robh  an  là  air  lunn  a  dhol  leò,  blirùchd  iad  a  nua3  le 
leathad  a'  chnuic  'n  an  aon  mheall,  gun  rian,  gun  òrdugh,  's  ni, 
eigin  de  atharrais  armachd — cabar  no  ni  sam  bith  air  am  faigh- 
eadh  e  greim  aig  gach  fear  air  a  ghualainn,  no  na  làimh.  'Nuair 
a  chunnaic  na  Sasunnaich  am  pràbar  ud  a'  dòmhlachadh  a  nuas 
taobh  a'  chnuic,  's  a  smuainich  iad  gur  e  bh'  ann  armailt  lion-- 
mhor  a  bha  'm  Brusach  a'  toirt  as  ùr  ri  'n  aghaidb*,.  's  ann  a 
thuit  an  tud  's  an  tad  buileach  uatha.  Thionndaidh  iad  air  falbh, 
's  rinn  gach  buidheann  air  leth,  's  gach  neach  fa  leth,  air  son  am 
beatha  thearnadh  mar  a  b'  fhearr  a  dh'  fheudadh  ìad. 
Bha  rìgh  Eideard  fèin  a  measg  a'  cheud  fheadhainn  a  thug 

buinn  dhi.  Chuir  e  aghaidh  an  toiseach  air  Caisteal  Shruileidh, 
'an  dùil  gu'ni  faigheadh  e  dìdean  'an  sin.  Ach  dh'  innis  ceann- 
ard  na  daingnich  sin  da  gu'm  feumtadh  a  toirt  suas  do  rìgh  Alb' 
an  là  air-na-mhàireach,  's  nach  robh  e  sàbhailte  dha  fuireach  uair 
a  thìm  innte.  Thionndaidh  e'n  sin  gu  deas,  agus  mharcaich  e 
fèin  's  an  grunnan  a  bha  còmhladh  ris  tri  fichead  mìle  mu'n  do 
lasaich  iad  eang.  Ràinig  e  Caisteal  Dhun-bàrr  air  a'  chrìch  Shas- 
unnaich.  Bha  fear-gleidhidh  na  daingnich  sin  dìleas  da  gus  an 
uair  mu  dheireadh.  Leig  se  e  fèin  's  a  luchd-coimhideachd  a 
steach  do'n  Chaisteal,  's  dh'aisig  e  ann  am  bàt'  iasgaich  a  null 
do  Shasunn  e.  Phill  Morair  Seumas  Dughlas,  a  bha  ga  ruagadh 
o  Shruileadh  gu  Dun-bàrr,  air  ais  gun  dad  air  son  a  shaoithreach, 
ach  an  t-eagal  a  chuir  e  air  an  t-Sasunnach. 

4.  Cha  do  chaill  Sasunn  riamh  blàr  a  b'  fhuiltiche,  's  bu  chall- 
aile  na  blàr  Allt  a'  bhonnaich.  Thuit  deich  mìle  fichead  diubh 
an  là  ud,  eadar  an  cath  's  an  ruaiga  lean  an  dèigh  a'  chatha.  Bha 
Gil  bheag  a  th'  anns  an  Allt,  aig  ceann  a  deas  an  airm,  air  a  lìon- 
adh  suas,  'sair  a  deanamh  còmhnard  le  eachaibh  'us  daoinibh,  mar 
gu'm  bu  drochaid  a  bh'  ann,  'sbha  uisg'  an  uillt  sin  co  dearg  le 
fuil  nam  marbh  's  ged  a  b'  fhuil  e  uile.  Ghlac  na  h-Albannaich. 
mòran  phriosunacli  'us  mòran  creiche.  Tha  Sasunnach  àraidh, 
Manach  Mhàmesburg,  anns  an  tuireadh  a  rinn  e  air  an  là  dhubh 
•ud,  ag  ràdh  gu'n  do  chaill  iad  co  maith  ri  fiach  thrì  muilliona  de 
airgiod  au  là  'n  diugh.  Chaidh  èiric  mhòr  a  phàigheadh  air  son  a' 
chuid  de  na  priosunaich  a  bha  'n  an  daoinibh  saoibhir.  Agus  anns 
an  iomlaideachadh  so  fhuair  rìgh  Raibeart  a  bhan-righ  agus  a 
nighean  air  ais  à  Sasunn,  far  an  robh  iad  'n  am  priosunaich  re* 
•ochd  bliadhna. 

5.  Cha  do  bhuinnig  Alba  blàr  riamh,  'an  linn  sam  bith,  a 
b'  fheumaile  dhi  na  blàr  Allt  a'  Bhonnaich.  Leis  a'  bhuaidh  so, 
bha  làn  shaorsainn  air  a  cosnadh  o  aintighearnas  Shasuinn.  Agus 
ged  nach  do  .leig  an  tàmailt  leis  an  rìgh  sin  aideachadh,  no  sìth 
a  dheanamh  tj  Alba  t6  a  là  fein,  b'  i  rioghachd-san  is  mò  gu  mòr 

a  chaill  air  sin  na  Alba.  Bha  cumhachd  Shasuinn  co  mòr  air  a 
briseadh 's  nach  b' urrainn  i  ni  b' fhaide  legionan  de  eachraidh 
's  de  choisichean  armaicht'  a  thaomadh  a  nall  air  Àlba.  Ach  air 
an  làimh  eile  bha  Seanalairean  a'  Bhrusaicb,  Sir  Tòmas  Randolph, 
agus  an  Dùghlasach,  gu  maith  tric  a'  briseadh  a  steach  air  taobh 
tuathJjShasuinn/s  a'  deanamh  mòran  millidh,  'us  creachaidh  feadh 
nan  cearnan  sin.  Cha  do  thuit  ach  àireamh  beag  de  na  h-Alb- 
annaich  là  Allt  a'  bhonnaich.  Cha  'n  'eil  luchd-eachdraidh  ag 
aithris  ach  dithis  dhaoin'  ainmeil  a  thuit  's  a'  bhlàr.  Sìr  Uilleam 
Utpont  agus  Sìr  Ualter  Ross,  dlùth-charaid  Eideird  Bhruis.  Lean 
an  còmhrag  ri  Sasunn  ri  linn  Eideird.  Ach  cinns  an  dara  bliadhna 
de  rioghachadh  a  mhie,  Eideard  III,  chaidh  an  t-sìth  a  nasgadb  ri 
Alba,  leis  an  d'  aidich  rìgh  Shasuinn  gu  'n  robh  Alba  saor  o  sud  a 
mach  gu  bràth  o  thighearnassam  bithabhi  aig  righribh  Shasuinn 
thairis  oirre.  Agus  gus  an  t-sìth  a  dheanamh  ni  bu  treise  dh'  aon- 
taich  Eideard  gu'm  biodhloanna,  aphiuthar,  air  a  pòsadh  ri  Daibh- 
idh,  mac  agus  oighre  rìgh  Alba.  Binneadh  an  còrdadh  so  's  a' 
bhliadhna  1328. 

6.  Feudar  ainmeachadh  mu  Eideard  Brus,  a  bha  na  shaighdear 
co  curanta,  gu  'n  tug  e  oidhirp  air  Eirinn  a  shaoradho  chumhachd 
Shasuinn.  'Nuair  a  chunnaic  na' h-Eireannaich  gu  'n  deachaidh 
aig  na  h-Albannaich  air  cuing  Shasuinu  a  thilgeadh  dhiubh  gu 
buileach,  thug  iad  fiadhachadh  do'n  Albannach  theinnteach  so  gu 
crun  rioghail  Eirinn  a  ghabhail,  agus  Alltabhonnaich  eile  a  dhean- 
amh  mar  a  bh'  ac'  an  Alba.  Bha  fios  aig  righ  Raibeart  ged  bu 
deadh  shaighdear  a  bhràthair  nach  deanadh  e  rìgh  maith  am  feasd'. 
Ach  co-dhiù  leig  e  leis  falbh  an  sìth  air  an  turus,  's  gheall  e  gacli 
còmhnadh  a  b'  urrainn  e  'dheanamh  ris.  Chuir  e  'n  ruaig  gu  maith 
tric  air  buidhnibh  de  na  Sasunnaich,  agus  an  ùine  ghoirid  chaidh 
a  chrùnadh  gu  sòluimte  na  rìgh  air  Eirinn.  Ach  cha  do  mheal  e'n 
onair  sin  fada.  Lean  a  bhraisead  nàdurrach  ris  gus  an  là  mu 
dheireadh.  Agus  o  nach  bu  ni  so-dheant'  an  linn  sam  bith  ua 
h-Eireannaich  aonadh  ri  'chèile,  mar  nach  gabh  iarrunn  'us  crè 

tàthadh  r'a  chèile,  bha  na  Sasunnaich  a'  gleidheadh  an  grèini  air 
an  tìr.  Bha  cath  aige  fèin  'sa  chuid  Eireannach  riu  sin  air  a'  5là 
•de  mhios  deireannach  an  fhoghair,  1318,  anns  an  do  chòmhraig  Eid- 
eard  agus  curaidh  Sasunnach  da  'm  b'  ainm  Iain  Maupas  ri  chèile. 
Lean  iad  air  cath  gus  an  do  mharbh  iad  a  chèile,  's  gu'n  do  thuit 
iad  muin  air  mhuin.  Thug  nah-Albannaich  thairis  an  sin  còmh- 
nadh  tuilleadh  a  dheanamh  ri  Eirinn. 


CAIB.  XIV. 


BAS  KIGH  RAJBEART. 


"€hunnaic  Raibeart  Brus  a  nis  crioch  a  shaothrach,  's  a  thrioblaid- 
ean  uile,  a  rioghachd  a  chur  saor  o  chumhachd  'us  ain-tighearnas 
coigrich  sam  bith.  Ach  tharruing  na  h-easbhuidhean  'sna  cruad- 
■alan  troimh  an  deachaidh  e  'n  toiseach  a  rioghachaidh,  tinneas  air 
nach  gabhadh  leigheas,'n  uair  nach  robh  e  fathast  ach  am  meadhon 
aois.  Chuir  e  seachad  a'  chuid  mu  dheireadh  de  'làithean  'an 
lùchairt  Chairdrois  air  amhainn  Chluaidh.  'Nuair  a  bhiodh  dad 
de  fheabhas  air,  bhiodh  e  luingeireachd  air  an  amhainn  ann  am 
"bìrlinn  a  bha  e  'oumail  a  dh'  aon  bhàgh  air  son  sin;  agus  gu  maith. 
tric  ag  amharc  thairis  air  togail  luingeas,  araon  air  son  malairt'us 
cogaidh,  ni  a  bha  e  ro  dhèigheil  air  fhaicinn  'an  Alba.  Bu  ro 
thoigh  leis  mar  an  ceudtia  bhi  faicinn  aitreabhan  na  rioghachd  a' 
dol  am  feabhas,  ni  anns  an  robh  e  fdin  a'  toirt  eisimpleir  d'a  chuid 
iochdaranaibh. 

An  uair  a  dh'aithnich  e  'chrioch  a'  teannadh  ris  chuir  e  fios  air 
àrd-mhaithibh  na  tìr'  as  am  feudadh  e  earbsadh,  agus  thug  e 
teann  òrdugh  dhòibh,  air  an  onair  's  air  an  dìlseachd,  a  bhi  frrinn- 

icach  d'a  mliac,  Daibhidh,  agus  an  crùn  a  chur  air  a  cheann  co 
luath  's  a  thigeadh  e  gu  aois  a  bhiodh  freagarrach.  Ghairm  e 
'thuig'  an  sin  Morair  Seumas  Dùghlas,  agus  labhair  e  ris  'an  èisd- 
eachd  chàich  uile.  "A  charaid  chaoimh,"  ars'  esan,  "cha'n  'eil 
neach  sam  bith  aig  an  fhearr  a  tha  fìos  na  agadsa  cia  mòr  an 
t-saothair  agus  na  fulangais  troimh  an  deachaidh  mis'  air  sgàth 
'chòraichean  na  rioghachd  so.  'N  uair bu  mhò  bha  mi  air  mo  theann- 
adh  thug  mi  bòid  do  Dhia,  na  'm  bithinn  air  mo  chaomhnadh  gu 
.crioch  fhaicinn  air  mo  chogaidhibh,  agus  an  rioghachd  so  a  riagh- 
ladh  an  sìth,  gu  'n  rachainn  an  sin  a  chogadh  an  aghaidh  naimh- 
dean  ar  Tighearn'  agus  ar  Slànuighir.  Cha  do  sguir  mo  chridhe 
riamh  a  lùbadh  do'n  mhiann  so,  ach  cha  tug  an  Tighearn  aonta 
<do'ni  so,  oir  bha  ni's  leòir  agam  air  mo  làmhaibh  vè  m'  uile  làithean, 
-agus  tha  mi  nis  air  mo  bhualadh  leis  an  tinneas  throm  so,  mar  a 
ehi  sibh  uil',  air  sheòl  's  nach  'eil  ni  air  mo  shon  ach  bàsachadh. 
Agus  o  nach  urrainn  mo  chorp  dol  an  sud,  runaich.  mi  mo  chridhe 
'chur  ann  an  àite  mo  chuirp,  air  son  mo  bhòid  a  choimhlionadh. 
Agus  a  nis,  a  charaid  ionmhuinn  agus  dhìleis,  a  chionn  gu 
bheil  fios  agam  nach  'eil  's  an  rioghachd  air  fad  uasal  is  gaisgeile 
ina  thusa,  tha  mi  'g  aslachadh  gu'n  gabh  thu  os  làimh  an  turus- 
cuain  so,  agus  gu'n  diol  thu  na  fiachan  so  air  son  m'  anma;  oir 
tha  'bharail  sin  agam  air  d'  f hirinn  's  air  d'  uaisleachd  gu  bheil  mi 
dearbhta  gu'n  coimh-gheall  thu  ciod  sam  bith  a  ghabhas  tu  os 
laimh.  'S  i  mo  thoil,  uime  sin,  co  luath  's  a  bhasaicheas  mi  gu'n 
toir  sibh  an  cridh'  as  mo  chorp,  's  gu'n  toir  sibh  mu'n  airidh  spìos- 
raidh  a  chur  air,  's  gu  'n  gabh  sibh  de  'm  chuid  ionmhais  a  mheud 
'sa  shaoileas  sibh  a  bhi  pailteas  araon  duibh  fèin  'sdo  bhur  com- 
panachaibh;  agus  gu  'n  toir  sibh  leibh  mo  chridhe  'sgu'n  càirich 
sibh  e  'an  uaigh  naoimh  ar  Tighearn,  a  chionn  nach  urrainn  an 
•eorp  so  a  dhol  an  sin."  Bha  gach  neach  a  bha  làthair  a'  sileadh 
nan  deur  ag  èisdeaehd  na  h-òraid  so,  agus  an  Dughlasach  curanta 
mar  chàch.  "N  uair  a  fhuair  e  fo  'anail,  fhreagair  e  gu  'n  robh  e 
fcoirt  mìle  taing  do  'n  rìgh  air  son  na  h-earbsa  bha  e  cur  ann ;  agus 

gu  'n  robh  e  ro  dheònach  air  ùmhlachd  a  thoirt  gu  ro  dhìleas  d'a 
àithne. 

Thug  an  rìgh  an  sin  taing  dha,  's  thug  e  air  gealltuinn,  air  focal 
firinneach  ridire,  gu  'n  deanadh  e  ni  a  bha  e  ag  iarraidh.  'N  uair 
a  gheall  an  Dùghlasach  a  rèir  sin  e;  thug  an  rìgh  taing  do  Dhia 
an  sin,  'sthuirt  e  gu  'm  bàsaicheadh  e'n  sìth  a  chionn  gu  'n  robhj 
fìos  aige  gu  'n  deanadh  an  duine  bu  treubhaiche  'na  rioghachd  an 
ni  ud  air  a  shon  nach  b'  urrainn  e  fèin  a  dheanamh  riamh. 

An  dèigh  so  thruimich  a  thrioblaid  air,  's  chaochail  e,  anns  a 
bhliadhna  1329,  an  7  là  de  mhios-meadhonach  an  t-samhraidh.  Bha 
e  da  fhichead  's  a  cuig  deug  a  dh'  aois  agus  na  rìgh  23  bliadhna. 
Rinneadh  caoidh  mhòr  'an  Alb'  air  a  shon.  Agus  na  'm  b'  fhiach 
do  Alba  cumha  dheanamh  air  son  aon  sam  bith  de  'cuid  mac, 
b'  e  phearsa  rioghail  so,  gun  teagamh,  a  b'  fhearr  an  airidh  air  an. 
onair  sin.  Ach  bha  aobharan  an  caoidh  ni  bu  mhò  na  bha  iad.a* 
faicinn  an  là  ud.  Rinn  iad  uaigh  riomhach  mliarmoir  air  a  shon 
ann  an  coisin  chùil  Abaid  Dhunfermlin.  Ghnàthaich  an  eaglais 
gach  greadhnachas  a  bha  'na  comas  aig  àm  a  bhi  ga  adhlacadh, 
na 'n  deanadh  ceòl-thuireadh,  'us  tional  easbuigean,j'us  luchd- 
ureuchd  de  gach  inbh'  'us  ainm  e.  Ach  anns  na  stadaibh  a  bha  'n 
tràths  'us  a  ris  a'  dol  air  ceòl  nan  innealan,  chluinnteadh  fuaim  a 
ghuil  's  an  tuiridh  a  measg  a  chomh-chruinneachadh  lionmhoir  ud. 

Tha  e  soilleir  gu  'n  tàinig  eaglais  na  Koimhe  gu  bhi  gabhail  ri 
rìgh  Raibeart  a  dh'  aindeoin  an  iomsgaraidh  a  rinn  i  air  'an  tois- 
each  [a  rioghachaidh.  Bha  'n  eaglais  sin  ro  ghlic  'na  ginealach 
fein,  air  son  a  bhi  seasamh  a  mach  'an  aghaidh  neach  a  bha  co 
soirbheachail  ri  Eaibeart  Brus,  agus  co  cunnartacli  d'a  leas  fèin  e 
bhi  dealaichte  ri  'comunn.  Cha  b'e  mhàin  gu  'n  robh  clèireachd 
a  rioghachd  fèin  'na  'm  fior  chàirdibh  dìleas  da  'uachdaranachd, 
ach  tha  e  dearbhta  o  eachdraidh  gu  'n  robh  comh-sgriobhadh  eadar 
e  fèin  's  cùirt  na  Ròimhe.  Sgriobh  am  Pàpa  d'a  ionnsuidh  's  a' 
bhliadhna  1324,  a'  gearan  gu 'n  robh  mòran  shaobh-chreidmheach 
an  Alba,  agus  ag  iarraidh  air  rian  a  dheanamh  air  an  cur  fodha. 


BLAR  ALLT  A  BHONNÀICH.  113 

Cha  'n  'eil  teagamh  sam  bitli  nach  b'  iad  na  saobh-chreidmhich  ud 
luchd-leanmhuinn  theagasgan  nan  Cùil-de-ach  a  bha,  rèir  coslais, 
gu  maith  lionmhor  'an  cearnaibh  àraidh  de  Alba  fathast,  ged  a 
thugadh  uatha  gach  uile  chumhachd  air  an  cùisean  fem  a  riagh- 
ladh,  no  cruth  [eaglais  fhaicsinnicli  a  ghabhail;  agus  mu  thim- 
chioll  an  robh  a  chuid  easbuigean  a'  sgriobhadh  gu  Pàpa  na 
Eoimhe.  Ach  's  e  's  coslaiche  nach  robh  Raibeart  Brus  a'  dol  a 
thionndadh  a  chlaidheamh  'an  aghaidh  a  chuid  iochdarana  sioch- 
ail,  dìleas,  fèin  air  chomhairle  Pàpa  no  easbuig  air  domhan.  Tha 
rìgh  Raibeart  air  a  chumail  fa  chomhair  luchd-leughaidh  mar  is 
trice,  mar  fhear-cogaidh — mar  neach  a  dhoirt  mòran  fola.  Cha 
bu  deic  leis  na  b'  èigin  da  dheanamh  dheth  sin  'an  dion  a  bheatha 
fèin,  'sa'  seasamh  còraichean  a  rìoghachd.  Ach  tha  caochladh. 
nithe  sgriobhta  mu  'thimchioll  a  tha  deanamh  soilleìr  gu'm  bu  duin' 
iochdmhor,  truasail  e,  co  inaith  is  gaisgeil  ri  aghaidh  cruadail;  ach 
ris  nach  b'  urrainn  sinn  eadhon  beantuinn  anns  a  ghiorrachadh 
so  a'rinn  sinn  air  a  ghniomharaibh  euchdail. 

3.  Goirid  an  dèigh  bàis  an  rìgh,  dh'  fhalbh  am  Morair  Dùghlas, 
le  àireamh  maith  de  luchd-leanmhuinn,  air  los  cridh'  a'  Bhrusaich, 
adhlacadh  's  an  uaigh  Naoimh  'an  Ierusalem.  Bha  e  aig'  ann  an 
soireig  airgid,  crochta  m'a  amhaich,  le  sreing  de  òr  's  de  shìde. 
Air  an  turus  do'n  àird  an  ear  chaidh  na  h-Albannaich  air  tìr  's  an 
Spainn.  Ghabh  rìgh  na  Spainne  riù  gu  subhach.  Thachair  gu'n 
robh  cogadh  'san  àm  eadar  Alphonso,  rìgh  na  Spainne,  agus 
Osrain,  rìgh  nan  Sarasach,  luchd-leanmhuinu  Mhahomeit,  a  bha  'n 
deigh  sealbh  a  ghabhail  air  roinn  mhòr  de'n  Spainn  fada  roimhe 
sud.  Thug  Alphonso  air  na  h-Albannaich  aontachadh  ri  dhol' 
ga  chuideachadh  an  aghaidh  nan  naimhdean  so.  Choinnich  an  dà 
armailt  ann  an  achadh  faisg  air  Gibraltar.  Rinn  Alphonso  Mor- 
air  Seumas  Dùghlas  'na  Sheanalair  air  roinn  mheadhonach  an 
airm.  Chuir  a'  chuid  sin  de'n  armailt  air  theicheadh  na  bha  mu'n 
coinneamh  de'n  nàmhaid.  Ach  lean  iad  an  ruaig  ro  fhada,  's  thug 

na  Spainnich  an  aghaidh  air  creachadh.  Ach  phill  an  eachTaidli 
Sharasach  air  an  ais,  's  chuartaich  iad  an  tearc  a  bha  'g  an  ruag- 
adh.  'N  uair  a  dh'  f hairich  an  Dùghlasach  an  nàmhaid  a'  dòmh- 
lachadh  timchioll  air,  dh'fhuasgail  e  'n  còrd  a  bha  'ceangal  na 
soireig  o  'bhroilleach  's  thilg  e  i  fad  a  ghàirdein  do  rnheadhon  an 
nàmhaid,  ag  ràdh  aig  an  àm  cheudna,  "Gabh  air  thoiseach  'sa' 
chòmhrag  mar  bu  nòs  duit,  's  leanaidh  an  Dùghlasach  thu,  no 
bàsaichidh  e."  An  sin  dh'oibrich  e  'chlaidheamh  mòr  co  maith 
's  gu'n  do  rèitich  e  àit'  anns  an  robh  cothrom  dol  mu'n  cuairt 
aige.  Ach  bha  na  naimhdean  co  lionmhor  's  co  guineach  timchioll 
air  's  nach  robh  dol  as  aige.  Fhuaradh  a  chorp  làn  de  lotaibh, 
faisg  air  an  àit'  's  an  robh  an  t-soireag  airgid  le  cridhe  an  rìgh  'na 
luidhe.  Phill  na  mhair  beò  'an  dèlgh  a'  bhlair  ud  de  na  h-Alb- 
annaich  dhachaidh.  Thug  iad  leò  cnàmhan  an  Dhghlasaich,  agus 
chuir  iad  air  leth  am  fear  a  b'  urramaiche  'na  measg  air  son  an 
t-soireag  phrìseil  a  ghiùlan  air  ais  do  Alba.  Dh'  adhlaiceadh 
cnàmhan  an  Dùghlasaich/n  a  eaglais  f&n,  maille  ri  'aithrichibh. 
Dh'  adhlaic  iad  cridhe  Raibeirt  Brus  'an  Abaid  Mhelros. 

Anns  a'  bhliadhna  1818  bha  luchd-oibre  'gearradh  bunait  air 
son'eaglais  ùr  a  thogail  air  làthrach  seann  Abaid  Dhunfermlin. 
Anns  a'  ghlanadh  a  bha  iad  a'  deanamh  an  sin  thàinig  iad  air 
uaigh  rìgh  Eaibeirt.  Bha  còmhdachadh  luaidhe  air  a  tharruing 
'an  cumadh  crùin  aig  a  cheann,  a'  cuairteachadh  a  chuirp.  Bha 
mirean  de'n  lion-eudach  òir  's  an  deachaidh  'adhlacadh  fath- 
ast  ri  'm  faicinn.  Fhuaradh  gu  'n  robh  na  h-aisnean  air  taobh 
clì  a'  bhroillich  air  an  sàbhadh  as  a'  chèil'  air  son  an  cridhe 
thoirt  a  mach.  Thàinig  òrdugh  a  nuas  à  Lunuinn  na  cnàmhan 
a  bhi  air  an  gleidheadh  gu  curamach  gus  am  biodh  tàmh-thigh  ùr 
air  ullachadh  air  son  an  càradh  ann  le  mòr  urram.  Chruinnich 
mòran  de  shluagh  na  dùthcha,  iosal  'us  uasal,  gu  sealladh  fhaicinn 
de  'na  bha  'n  èis  de  'n  ghaisgeach  chliùiteach.  Bha  iad  a  seall- 
tuinn  le  ioghnadh  'us  fiamh  air  a'  chloigionn  's  an  robh  comhairle 

co  glic  a'  còmhnachadh  uair  eigin,  agus  air  a'  chnainih  chaithte 
nà,  ab'e  aon  uair  an  gàirdean  neartmhor  a  bhuail  gu  talamh  am 
jBohun  garg. 


CAIB.  XV. 


HIAGHLADH   ALBA    AN  DEIGH   BAIS   A    BHRUSAICH. 

O  nach  robh  Alba  riamh  roimhe  co  soirbheachail  's  a  bha  i  ri  linn 
Raibeirt  Brus,  tha  so  'na  àite  freagarrach  air  son  cunntas  goirid  a 
thoirt  air  cionnus  a  bha  Iaghanna  na  rioghachd  air  an  deanamh,  no 
cò  aig  an  robh  còir  air  suidhe  's  an  àrd-chomhairle  ris  an  abrar 
Pàrlamaid  a  nis.  Rinneadh  iomradh  chean'  air  an  rian  ud  a  bh'  air 
àite  'ghabhail,  fada  roimhe  so  air  feadh  rioghachdan  na  Roinn-Eòrpa, 
a  rèir  an  robh  gach  rìgh  air  a  mheas  mar  àrd-uachdaran  an  fhearainn 
'na  dhùthaich  fèin,  agus  a  rèir  an  robh  na  h-oifìgich,  air  an  do  thoil- 
ich  e  roinn  sam  bith  de'n  fhearann  a  bhuileachadh,  ceangailte  gu  'n 
ùmhlachd  a  thaisbeanadh  dha  ri  àm  cogaidh,  le  greasadh  a  dh'  ionn- 
suidh  a  bhrataich  air  cheann  a  chuid  iochdarana  fein.  Thàinig  an 
rian  so  a  steach  do  Alba  glè  ghoirid  an  dèigh  dha  tighinn  do  Shas- 
unn,  mar  chaidh  ainmeachadh.  Bha  'n  còraichean,  aig  na  tighearn- 
aibh  fearainn  uil'  o'n  rìgh  fein;  's  ma  bha  iadsan  a'toirt  chòraichean 
do  oifigich  eile  fopa  fein,  bha  iad  sin  fo  na  h-aon  cheanglaichibh 
dhoibhsan  's  a  bha  iadsan  do  'n  rìgh.  'N  uair  a  shumaineadh  an  rìgh 
nah-Ard  mhorairean,  shumaineadh  na  morairean  sin  gach  uachdaran 
beag  'us  iochdaran  a  bh'  air  an  cuid  fearainn,  's  dh'  fhalbhadh  iad 
uile  chuideachadh  an  rlgh  an  aghaidh  an  nàinhaid  choitchionn. 

2.  Nis  cha  b'  e  mhàin  gu  'n  robk  na  Morairean  ud  f o  fhiachaibh 
gn  làinh  chuidich  a  thoirt  do  'n  rìgh  ri  àm  cogaidh,  ach  bha  e  fiach- 
aicht'  orra  mar  an  ceudna  frithealadh  aig  a'  chùirt  air  son  comhairle 
ghabkail  còmhladh  ris  mu  ghnothuichibh  follaiseach  na  rioghackd. 
Bha  so  fiachaicht'  air  na  h-uile  fear  fearainn,  am  beag  co  maith  ris 
a'  mhòr,  aig  an  robh  an  còraickean  o'n  rìgh.  Ach  mar  a  bhiodh  e 
draghail  do  na  h-uachdaranaibh  beaga,  agus  a'  tarruing  mòran 
costais  orra,  a  bhi  feitheamh  air  a'  chomhairl'  ud,  thàinig  e  lion 
ceum  'us  ceum  gu  bhi  'na  chleachdadh  ac',  anns  gach  Siorrachd  fa 
leth,  a  bhi  tional  au  ceann  a  chèil'  agus  a'  taghadh  aon  as  am  measg 
fèin  a  chuireadh  iad  thun  na  Comhairl'  air  an  son  uile.  Theirteadh 
Fear-ionaid,  no  Ball-ionaid  ris  an  fhear  sin.  'S  ann  uaithe  so  a 
dh'  èirich  an  cleachdadh  a  fhuair  àit',  o  chionn  iomadh  grathunn 
'an  Siorrachdaibh  fa  leth  nan  trì  rioghachdan  so;  a  bhi  cur  fear- 
ionaid  uatha  fèin  gu  suidhe  's  a'  Phàrlamaid  air  an  son.  Ach  thàinig 
rìghrean  Alba,  gu  maith  tràth  'an  eachdraidh  na  rioghachd,  gu  bhi 
'toirt  chòraichean  do  bhailtibh  àraidh  an  sud  's  an  so  a  bh'  air  an 
togal  air  an  oirthir,  'an  àitibh  goireasach  air  son  malairt  ri  tìribh 
cèin,  's  ri  cearnaibh  eile  na'n  tìr  fèin.  Theirteadh  Borgh  Rioghail 
ris  gach  baile  dhiubh  sin  aig  an  robh  còraichean  o'n  rìgh.  Bha  iad 
saor  o  ain-tighearnas  gach  Morair  'us  Aba  's  an  tìr.  Theirteadh 
Saorannaich  ri  luchd-àiteachaidh  nam  Borgh  Rioghail  sin;  gu  h-àr- 
aidh  ris  a' chuid de naBuirgh Rioghail  abhauile cuairtichte  le  ballach- 
aibh  làidir,  le  geatachaibh  'us  crannaibh  làidir  air  gach  rathad  a  bha 
treòrachadh  da  'n  ionnsuidh.  Bha  'n  Iuchd-àiteachaidh  uil'  iunn- 
saicht'  'an  arm-chleas  a'  chogaidh,  mar  a  dh'  fheumadh  iad  araon  a 
bhi  ga  'n  dionadh  fein  o  chonachd  nam  morairean,  a  bhiodh  ag  iarr- 
aidh  an  spùinneadh;  agus  a  bhi  ullamh  gus  an  rìgh  a  leantuinn  ri 
àm  cogaidh,  an  aghaidh  nàmhaid  coitchionn  na  rioghachd.  Bha 
còir,  ma  ta,  aig  na  Buirgh  Rioghail  so,  air  fear  a  thaghadh  as  a 
measg  fèin  a  bhiodh  a'  tagradh  's  a'  seasamh  air  son  an  còraichean 
's  an  àrd  chomhairle. 

3.  Ach  a  thuilleadh  air  na  tighearnan  mòr  'as  beag  ud,  agus 

Inchd-ionaid  nam  Borgh  Rioghail,  bha  dream  eil'  aig  an  robh  àite 
's  an  àrd  chomhairle,  ris  an  abradh  iad  An  Treas  Stàite.  Bha  làmh 
an  uachdar  aig  eaglais  na  Roimh',  an  Alba,  's  na  linnibh  ud,  mar  a 
bh'  aic'  'an  rioghachdaibh  eile  na  Roinn-Eòrpa.  Agus  mar  bha 
caochladh  dhòighean  's  an  robh  buntanas  aig  laghabh  na  rioghachd 
ri  gnothuichibh  na  h-eaglais,  fhuaradh  rian  air  rathad  a  rèiteachadh 
d'a  cuid  Easbuigibh  a  steach  a  dh'  ionnsuidh  na  h-àrd-chomhairle 
air  sheòl  's  gu  'n  robh  làmhan  luchd-dreuchd  na  h-eaglais  co  gniomh- 
ach  ann  a  bhi  deanamh  nan  reachdan  leis  an  robh  'n  tìr  air  a  riao-h- 
ladh,  ri  lamhan  nam  Morairean  a  b'  àird'  inbhe  's  an  rioghachd. 
Agus  mar  a  bha  na  trì  Stàitean  so  a  dh'ainmich  sinn, — luchd- 
fearainn,  lnchd-ionaid  shaor-bhailtean,  agus  luchd-dreuchd  na 
h-eaglais,  a'  deanamh  suas  na  h-àird-chomhairle,  theirteadh  Stàitean 
na  rioghachd  ris  a'  chomhairle  'n  uair  a  bhiodh  i  'na  suidhe. 

4.  Bha  atharrachadh  an  dràsd  's  a  rìs  ga  dheanamh  air  cornh- 
shuidheachadh  na  comhairl',  air  fheabhas  tha  sinn  an  dòchas,  ach 
lean  iad  riamh  air  suidh'  's  an  aon  tigh  fhad  's  a  bha  Alba  na  riogh- 
achd  air  leth;  gun  tigh  Mhorairean  idir  a  bhi  aca  mar  'an  Sasunn. 
Mar  bu  trice  b'  amanna  carraideach  's  an  robh  aig  an  t-seann  luchd- 
lagh  ud  ri  suidhe  gu  reachdan  'us  breitheanais  a  dhealbh,  agus  ma 
tha  daoin',  a  rèir  an  t-sean-fhocail,  air  an  atharrachadh  leis  na 
tìmibh,  cha  b'  ioghnadh  ged  a  bhiodh  na  laghanna  a  bha  iad  a' 
deanamh  gu  maith  cnapach  mar,  gun  teaganih,  a  bha  cuid  diubh. 
Ach  's  ann  as  na  cnapaibh  garbli  ud,  a  bha  dol  tre  làmhaibh  nan 
Trì  Staitean,  a  tha  lagh  Alba  gus  an  là  'n  diugh  air  a  gearradh  a 
mach.  Ged  a  chaidh  Alb'  aouadh  ri  Sasunu  greis  mhaith  an  dèigh 
bàis  Raibeirt  Brus,  gidheadh  bha  solarachadh  air  a  dheanamh  'san 
aonadh  sin  gu'm  biodh  an  rioghachd  air  a  riaghladh  le  a  seann 
reachdaibh  fein,  mar  anns  na  linnibh  a  ohaidh  seachad.  Feudaidh 
gu  'n  cluinn  sinn  tuilleadh  air  a'  phuinc  so  'n  uair  a  ruigeas  ar  sgeul 
àm  an  Aonaidh.  Ach  aig  an  dearbh  àm  feudar  ainmeachadh  ge' 
b'e  sam  bith  co  maith  's  a  dh'  fheudadh  na  laghauna  a  bhi,  gu  'n 
robh  e  anbarrach  doirbh  an  cur  an  gniomh,  gu  h-àraidh  am  fior 

cheann  a  deas  na  rioghachd,  ris  a'  chrìck  Shasunnaich,  agus  a  ris 
an  leth 'tuath  na  rioghachd,  's  e  sin,  'an  Gaeltachd  Àlba.  Bha 
luchd-àiteachaidh  na  roinn  sin  de  'n  rioghachcl,  riainh  o  linn  Challum 
Ceann-Mòr,  araon  's  na  h-eileanaibh  agus  air  tìr-mùr,  air  tighinn  gu 
bhi  na'n  treubhaibh,  no  na'm  fineachaibh  air  leth;  gach  fine  dhiubh 
sin,  co  aonaichte  ri  chèil'  am  bannaibh  càirdeis  'us  fein-dhion  's  ged 
a  b'  aon  teaghlach  a  bhiodh  ann.  Bha  mhi-riaghailt  's  an  troimhe- 
cheil'  a  bh'  anns  gach  cearna  fa  leth  de  'n  tìr  ag  agairt  gu  'm  biodh 
Clanna  na  Gael,  mar  so,  'an  guaillibh  a'  cheile.  Cha  robh  dòigh  aig 
duin'  air  a  bhi  beò  air  feadh  nan  garbh  chrioch  'sna  h-amaibh  udr 
mur  dionadh  a  chinneadh  fein  e.  Nis  bha  gach  fine  dhiubh  sin 
mòran  ni  bu  cheangailte  ri  'n  ceann-feadhna  fein  na  bha  iad  eadhon 
ris  an  teaghlach  rioghail.  Agus  bha  na  treubha  so  air  an  riaghladh' 
le  'n  laghannaibh  fèin,  nach  robh  aig  na  h-uil'  àm  dìreach  a  rèir 
lagh  na  rioghachd.  Cha  robh  ròidean  ann,  's  bha  e  ro  dhoirbh 
turusan  tric  a  dheanamh  o  thuath  gn  deas.  'N  uair  a  thogradh 
fear  de  na  cinn-feadhna,  fhritheileadh  e  'n  àrd-chomhairl',  agus- 
'n  uair  a  thogradh  e  fèin  dh'fhanadh  e  aig  a'  bhaile.  'N  uair  a  bha- 
rìgh  cumhachdach  air  a'  chaithir,  roimh  an  robh  eagal  air,  's  da  'n 
robh  urram  aig  na|  cinn-fheadhna,  bhiodh  iad  a  toirt  tomhas  èigin  de 
ùmhlachd  do  reachdaibh  na  h-àrd-chomhairle.  Ach  'n  uair  a  bha 
rìgh  fann  air  a'  chaithir,  no  rìgh  fo  aois  mar  is  tric  a  thachair  an 
dèigh  a'  Bhrusaich,  b'  èigin  a  bhi  fàgail  nam  fineachan  gu  bhi  nan,^ 
lagh  dhoibh  fèin. 

Thtjgadh  fainear  gu  tric  gu'm  bu  daoine  beaga  mic  dliaoine  mòra ; 
gu'm  bu  daoine  gòrach  mic  dhaoine  glice.  Bha  sin,  gun  teagamh, 
firinneach  a  thaobh  an  aoin  mhic  a  dh'fhàg  rìgh  Raibeart  mòr. 
Cha  robh  Daibhidh  ach  mu  chùig  bliadhn'  a  dh'  aois  'n  uair  a 
bhàsaich  'athair.  Thugadh  an  t-ainm  sin  air  mar  onair  ri  'roimh- 
shinnsir  a  rioghaich  ceud  bhadhna  roimhe  sud.  Shuidhich  rìgh 
Eaibeart,  roimh  a  bhas,  gu  'm  biodh  Sìr  Tòmas  Randolph,  Iarl' 
an  taobh  Mhuirich,  air  a  dheanamh  'n  a  Thàinistear,  's  e  sin  'na 
àrd-riaghlair,  air  an  rioghachd  gus  an  tigeadh  Daibhidh  gu  aois. 
Bha  Randolph  'n  a  dhuine  comasach,  agus  bha  e  'riaghladh  na 
rioghachd  'an  ceartas ;  car  cruaidh,  theireadh  daoine  'n  diugh  a 
bha  e.  Fhuair  e  Achd  air  a  dhaingneachadh  leis  a'  chomhairle, 
gu'm  feumadh  na  h-uile  Siorraimh  pàigheadh  air  son  gach  coltair, 
110  inneal  treabhaidh  eil'  a  rachadh  a  ghoid  an  taobh  a  stigh  de 
chriochan  na  Siorrachd,  a  chionn  gu'm  b'  e  dleasdanas  an  fhir- 
dreuchd  sin  luchd-braid  a  chumail  fo  eagal.  Ghabh  fear-eigin  de 
dhànadas  air  iaruinn  a  chroinn  fholuch,  agus  a  ràdh  gu'n  do 
ghoideadh  iad.  Fhuair  e  o  'n  t-Siorraimh  an  t-suim  a  mheasadh 
do  na  h-iaruinn  sin.  Ach  f huaradh  a  mach  air  'an  dèigh  sin  gu'm 
"b'  e  fèin  a  dh'  fholuich  iad.  Chroch  an  Tàinistear  e  air  son  a 
chuid  cleasachd.  B'  ann  air  an  dòigh  so  a  bhuin  Randolph  ris 
gach  fear  droch-bheirt.  Bha  e  'na  shaighdear  gaisgeil;  agus  cha 
b'  fhad'  an  dèigh  bàis  an  rìgh  gus  an  robh  e  air  a  ghairm  gu  dhol 
air  ceann  an  airm  an  còdhail  an  nàmhaid.  Thug  Eideard  Baihol 
oidhirp  air  crùn  Alba  fhaotainn  da  fèin  goirid  an  dèigh  bàis  a' 

Bhrusaich.  Bu  mhac  e  so  do  Iain  Bàiliol,  dheth  'n  d'  rinn  Eid- 
eard  I.  Shasuinn  rìgh  ma's  fhìor,  agus  a  dhruid  e  rìs  'am  prìosun 
'nuair  a  rinn  e  fèin  air  son  sealbh  a  ghabhail  air  Alba.  Fhuair  e 
cead  a  choise  greis  an  dèigh  sin,  's  chaith  e  deireadh  a  làithean 
's  an  Fhraing  'an  dìineas.  Thàinig  a  mhac  a  nis  a  nall  as  an 
Fhraing,  's  thug  rìgh  Shasuhm  cuideachadh  dha  os  iosal,  gu  riogh- 
achd  Alba  thoirt  o  theaghlach  a'  Bhrusaich,  air  chumha  gu'n  aid- 
eachadh  e  righ  Shasuinn  fèin  mar  Ard-uachdaran  Alba.  Fhuair  e 
àireamh  luchd-leanmhuinn  a  measg  dhaoine  mòra  Shasuinn,  agus 
mar  tha  'nàr  ri  aitliris,  a  measg  dhaoine  mòr'  Alba  mar  an 
ceudna.  'N  uair  a  bha  Randolph  a'  cur  an  airm  an  òrdugh  air 
son  an  ceannairceach  ud  a  chur  sios,  bhàsaich  e  bàs  grad  'am  Baile 
nan  Feasgan,  'am  mìos  deireannach  an  t-samhraidh,  1332.  Rinn 
Pàrlamaid  na  rioghachd  Iarla  Mhàrr,  caraid  eile  do  rìgh  Kaibeart, 
'na  Thàinistear  'an  àite  Randolph.  Cha  bu  shaighdear  Iarla 
Mhàrr  ann ;  's  bha  bhuil.  Thàinig  Eideard  Bàiliol  air  tìr  's  an 
Eilean-loisgte,  's  àireamh  Shasunnach  'ga  leantuinn.  Fhuair  e 
beagan  cuideachaidh  air  taobh  's  ear  Alba.  Bha  Iarla  Mhàrr  le 
buidheann  de'n  arm  Albannach  air  campachadh  air  monadh  Dhup- 
lin,  ri  taobh  amhainn  Earna.  Agus  tha  e  dearbhta  gu'n  robh 
luchd-brathaidh 's  a'  champ  aig',  a  thug  misneachd  'us  seòladh 
do  Eideard  Bàiliol  tighinn  orra  gun  fhios  feadh  na  h-oidhche.  Cha 
robh  freiceadan  no  luchd-fair' aig  Màrr  idir  timchioll  a'  chaiinp; 
agus  mharbh  daoin'  a'  Bhàliolaich  àireamli  mòr  de  na  h-Albann- 
aich,  'n  uair  thàinig  iad  orra  gun  f  hios,  agus  an  Tàinistear  fdin  'us 
triùir  no  ceathrar  eile  de  àrd  mhaithean  na  tìre  'measg  chàich. 
Bha  Iarla  Mharch  a'  tria.ll  gu  tuath  le  roiun  de'n  arm  gus  an  Tàin- 
istear  a  chuideachadh ;  's'n  uair  a  chual  e  mar  a  thachair  chleachd 
se  e  fèin  'an  dòigh  co  neònach  's  gu'n  do  smuainich  an  sluagli  gur 
h-ann  air  taobh  a'  Bhàiliolaich  a  bha  e.  An  ddigh  na  buaidh  big' 
ud,  ghreas  Eideard  Bàiliol  gu  ruig  Scoinne,  far  an  d'  fhuair  se  e 
fèin  a  chrùnadh.  Thug  e  'n  ath  starradh  as  gu  ruig  Sasunn  a 
dheanamh  ùmlilachd  do  Eideard,  's  an  ath  char  air  ais  do  Alba  gu 

fleadhachas.  Ach  cha  b'  fhad'  a  mheal  e  'n  onaìr.  Cha  'n  f huiling- 
eadh  na  h-Albannaich  a  chluiuntinn  gu  n  robh  iad  gu  bhi  air  an 
riaghladh  le  ssirbhiseach  do  rìgh  Shasuinn;  's  rnar  sin  rinn  iad  air 
son  Eideard  a  rotadh  air  falbh  an  taobh  as  an  tàinig  e.  Thog  dithis 
no  triùir  de'n  fheadhaiun  bu  tapaidh  a  measg  àrd-rnhaithean  na 
rioghachd  buidheann  luchd-leaninhuinu  gu  folchuidh,  's  thuit  iad 
air  a'  Bhàiliolach  's  e  air  fèisd  an  àite  faisg  air  Aunan,  's  ghearr 
iad  'n  am  mìribh  a  luchd-coimhideachd,  a  measg  an  robh  a  bhràth- 
air,  's  theich  e  feln  air  muin  eich  gu  ruig  Sasunn  le  leithid  de 
chabhaig  's  nach  d'  f huiricli  e  ri  'fhalluinn  a  chur  uime,  no  dioll- 
aid  a  chur  air  'each. 

2.  Fhuair  Eideard  Shasuinn  samhladh  lethsgeil  a  nis  gu  bris- 
eadh  a  steach  air  Alba,  gus  an  sluagh  a  pheanasachadh  air  son  an 
ceannairc.  Threòraich  e  armailt  mhòr  do  Alba,  '«  chuir  e  selsd  ri 
Bearuic,  baile  mòr  air  a'  chrìch  Shasunnaich.  Thog  Sìr  Aindreas 
Muireagh,  a  bha  nis  'n  a  Thàinistear,  armailt  bheag,  's  chaidh  e 
gu  deas  'an  coinneamh  an  t-Sasunnaich.  Chuir  iad  blàr  air  cnoc 
Halidoin,  mu  dhà  mhìle  o  Bhearuic  Chaillna  h-Albannaich  an 
latha,  's  bha'n  Tàinistear  fèin  a  measg  an  fheadhainn  a  thuit.  An 
dèigh  a'  bhlàir  so  thnall  Eideard  gu  tuath,  's  chuir  e  Bàiliol  suas 
.a  rìs  'na  rìgh  air  taobh  's  iar  'us  tuath  Alba,  's  ghabh  e  sealbh  air 
•cearnaibh  deas  na  rioghachd  dha  fèin.  Cha  d'  fhuair  Bàiliol  ach 
àireamh  beag  de  na  h-àrd-uaislean  gu  ùmhlachd  idir  a  thoirt  da. 
Agus  an  dèigli  caochladh  oidhirpean  neo-shoirbheachail  a  thoirfc 
air  cuid  de  na  caistealan  a  bha  'cumail  a  mach  an  aobhar  rìgh 
Daibhidh  a  cheannsachadh,  b'  èigin  da  'chasan  a  thoirt  leis  à  Alba 
a  muigh  's  a  mach,  agus  an  dèigh  sin  rinn  e  atharrais  air  an 
dearbh  ghniomh  tàireil,  fealltach,  a  rinn  'athair  roimhe,  ann  an 
toirt  seachad  riaghladh  Alba  gu  h-iomlan,  'sgu  bràth  do  rìgh 
Shasuinn ;  's  mar  shamhladh  air  a'  mhagaireachd  so  thug  e  dha 
làn  a  dhuirn  de  tiir  Alb'  agus  crùn  òir.  Ma  b'  f  hior  do  Eideard 
III.  gu'm  bu  leòir  sud  gu  làn  chòir  a  thoirt  dha  fèin  air  Alba. 

Thug  e  blàthachadk  pàighidh  do'n  Bhàiliolach,  a  thug  a  chasan 
leis  do'n  Fhraing,  's  cha  'n  'eil  eachdraidh  a'  deanamh  tuilleadh 
iomraidh  air.  Rinn  Eideard  Shasuinn  a  nis  air  son  Alba  fhaotainn 
air  na  h-uile  cor.  'An  toiseach  nan  trioblaidean  so  bha  Daibhidh 
òg  Brus  ga  ghleidheadh 'an  Caisteal  Dhunbartoin,  daiugneach  CO' 
làidir  'sa  bha  'n  Alb'  an  uair  ud.  Ach  'n  uair  a  chunncas  gu'n 
robh  rìgh  Shasuinn  'san  eadraigin  chuireadh  Daibhidh  a  null 
do'n  Fhraing,  anns  a'  bhliadhna  1332,  a  chum  gu'm  faigheadh  e 
fòghlum  iomchuidh  do'n  inbhe  's  an  robh  e,  agus  gu'm  biodh  e 
tearuint'  o  chunnart  gus  an  tigeadh  e  gu  aois.  Agus  lean  an  cog- 
adh  gun  lasachadh  eadar  Alb'  'us  Sasunn  am  feadh  a  bha  e  air 
chuairt  's  an  rioghachd  sin.  Ach  cha  'n  'eil  eachdraidh  a'  dean- 
amh  iomraidh  air  gu'n  do  sheas  an  t-arm  Albannach  làblàirrèna 
h-ùine  sin  ris  an  nàmhad  an  dèigh  Halidoin.  Bhiodh  buidhnean 
beaga  gun  teagamh,  a'  coinneachadh  a  chèile  dhiubh,  timchioll 
air  sèisd  chaistealan,  agus  a'  tarruing  fol'  o  àm  gu  h-àm.  Ach 
an  dèigh  an  là  fhuiltich  ud  a  dh'ainmich  sinn,  tha  e  soilleir  gu'n 
do  lean  na  h-Albannaich  a'  chomhairr  a  thug  rìgh  Baibeart  dhoibhr 
ris  a  bheil  "  Ticmnadh  an  deadh  rìgh  Raibeirt,"  air  a  ràdh 
B'e  sin,  co  tric  's  a  bhriseadh  na  Sasunnaich  a  steach  air  an  tìr, 
gu'n  tugadh  an  sluagh  iad  fèin  as  do  na  beanntaibh,  's  do  na- 
h-àitibh  garbh  eile  a  bha  feadh  na  dùthcha  le  'n  cuid  sprèidh',  'us 
gu'n  loisgeadh  iad  na  h-uile  sion  a  bha  fàs  à  talamh  de  'm 
b*  urrainn  an  nàmhaid  feum  a  dheanamh;  's  gu'n  tugadh  so  air 
an  arm  Shasunnach  pilltinn  air  an  ais  gun  dad  air  son  an  saoth- 
rach.  Agus  fhuair  na  h-Albannaich  a  mach  le  'm  fèm-fhiosrach- 
adh  gu'm  b'  e  sud  dòigh  bu  fhreagarraiche  sam  bith  air  son  iad 
fèin  a  chumail  saor  o  chuing  nan  Sasunnach.  Thàinig  Daibhidh 
air  ais^gu  'rioghachd  fèin  'sa'  bhliadhna  1341.  Bha  e  ochd 
bliadhna  deug  a  dh'aois  'an  sin,  agus  air  pòsadh  Ioanna,  piuthar 
rìgh  Shasuinn.  Bha  e  ro  mheasail  aig  a  chuid  iochdaranaibh  an 
uair  a  thàinig  e  air  ais;  ach  bha  aobhar  ac'  am  barail  uime  chao- 

chladh  an  dèigh  sin.  Bha  e  ro  fhada  'na  cheann,  ro  bhras  'na 
nàdur,  ro  dhèigheil  air  cluich,  agus  anns  ria  h-uile  seadh  neo- 
fhreagarrach  air  son  riaghlaidh. 

3.  Mu  'n  àm  's  an  tàiuig  Daibhidh  air  ais  do  Alba,  bha  cogadh 
eadar  Sasunn  'san  Fhraiug,  ni  a  thug  cothrom  auail  a  tharruiug 
do  na  h-Albanuaich  bhochda.  Chuir  rìgh  na  Fraing'  impidh  air 
Daibhidh  briseadh  a  steach  air  Sasunn  le  armailt  'gus  an  tarruing- 
eadh  e  uaithe  fein  ni-eigin  de  chumhachd  na  rioghachd  sin.  Bha 
Daibhidh  co  amaideach  's  gu  'n  do  ghabh  e  'n  impidh  sin  o  rìgh  na 
Frainge ;  's  bha  e  co  fada  'na  cheann  's  gu  'm  feumadh  a  luchd- 
comhairle,  comhairl'  a  ghabhail  uaithe.  Ghabh  e  air  aghart  gu 
deasle  àireamhmaith  shaighdearan,  ag  oidhirpeachadh  a  dheanamh 
air  na  Sasunnaich  an  nì  is  tric  a  rinn  iadsan  air  Alba,  creachadh 
'us  losgadh  le  tein'  'us  claidheamh.  Bha  Eideard  III.  's  an  Fhraing 
an  sin.  Ach  thog  na  Sasunnaich  arm  aig  a  bhail'  a  chuir  iad  'an 
aghaidh  nan  Albannach.  Choinnich  an  dà  armailt  aig  aite  ris  an' 
abrar  Crois  NebhU.  Cha  robh  Daibhidh  ach  mu  thrì  bliadhna 
fichead  a  dh'  aois  an  uair  sin,  agus  gidheadh  dh'  fheumadh  e 
comannd  an  airm  fhaotainn  'na  làmh  fèin.  Dh'  innis  àrd-oifigich 
an  airm  dha  mar  bu  chòir  na  daoin'  a  chur  'an  òrdugh,  agus  an 
cunnart  a  bhiodli  ann  mur  biodh  marc-shluagh  deiseil  air  son  na 
fir-bhogha  Shasunnach  a  sgapadh.  Cha  tugadh  Daibhidh  èisd- 
eachd  do  mhòr  no  beag,  ach  a  dhòigh  fèin  a  leantuinn.  'S  e  bun 
a  bh'  ann,  chaill  na  h-Albaunaich  an  là.  Thuit  mòran  de  'n  àrd- 
naislean  's  a  bhlàr,  's  chaidh,  mòran  a  ghlacadh  nam  priosunaich,  a 
measg  an  robh  Daibhidh  fèin.  Lean  làmh  chlì  an  airm  air  cath 
fad'  an  dèigh  do'n  chuid  eile  an  ruaig  a  ghabhail,  tharruicg  iad  an 
sin  air  falbh  an  deadh  òrdugh,  agus  gu  sàbhailt.  Bha  'chuid  so  fo 
stiùireadh  Iarla  Mharch,  agus  Stiubhart  Alba.  Chuireadh  Daibh- 
idh  air  muin  eich  mhòir,  dhuibh,  's  threòraicheadh  e  'm  fianuis  an 
t-sluaigh  uile,  mar  phriosunach  gu  Tùr  Lunuinn,  far  an  do  choinn- 
ich  e  Iain,  rìgh  na  Fraing',  a  bha  co  ionann  mi-fhortanach  ris  fein> 
air  a  dheanamh  na  phriosunach  cogaidh  leis  a'  Phrionnsa  Dhubh, 

mac  rìgh  Shasuirm.  Churnadh  Daibhidh  aon  bliadhna  deug  'na 
bhraighdeannach  'an  Sasunn.  Agus  lean  Eideard  rè  na  h-ùine  sin 
air  cogadh  ri  Alba  mar  a  b'  urrainn  e,  le  sùil  ris  an  rioghachd  a 
clieannsachadh  dha  fein  gu  h-iomlan.  Bha  cuimhne  re"  ùine  fhad' 
air  garg-ionnsuidh  a  thug  e  air  Alb'  an  toiseach  na  bliadhna  1355. 
Tha  meud  a  challa  'rinn  e  air  an  turus  ud  air  a  chuimhueachadh 
leis  an  Fhèill-Blirìde  Loisgte.  Tha  e  coslach  gu  'n  robh  araon  na 
Sasunnaich  's  na  h-  Albannaich  a'  losgadh  's  an  àm  ud.  Fadheòidh, 
'n  uair  a  dh'  aithnich"  an  Sasunnach  nach  robh  feurn  a  bhi  ri  Alba, 
leig  e  cead  a  choise  le  Daibhidh,  air  chumha  gu  'm  pàigheadh  e 
còrr  maith  'us  muillean  punnd  Sasunnach  mar  èiric  air  son  a  shaor- 
sainn.  Ghabh  Daibhidh  os  làimh  an  t-suim  sin  a  thional  co  luath 
's  a  gheibheadh  e  d'a  thìr  fèin.  Ach  cha  robh  na  muilleana  co  lion- 
mhor  an  Alb'  an  uair  sin  'sa  tha  iad  a  nis,  bha'n  t-airgiod  a'  tighinn 
an  ceann  a  chèile  gu  h-anabarrach  mall.  Bha  na  fiacban  ud  mar 
■chloich-mhuillìnn  mu  mhuinneal  an  "rìgh,  ga  chumail  'au  seadh 
'àraidh,  'na  chiomach,  ged  a  bha  'shaorsainn  aige.  Agus  's  ann  a 
fhuaradh  a  mach  gu'n  robh  Daibhidh  a'  cùmhnantachadh  ri  Eid- 
eard  Shasuinn  air  son  oighre  'dheanamh  dheth  air  rioghachd  Alba, 
chionn  nach  robh  duine  cloinn'  aige  fèin,  air  sgàth  e  mhaitheadh 
nam  fiachan  da.  Ach  an  uair  a  tbàinig  an  gnothuch  os  ceann 
bùird,  b'  c'igin  do'n  dà  ngh  sgur  dheth.  Cha  robh  na  h-Albann- 
aich  a'  dol  idir  a  ghèilleadh  d'a  leithid,  Bha,  mar  sin,W*»-gnothuch. 
an  airgid  air  fhàgail  aig  na  rìghribh  gus  a  rèiteachadh  eatorra 
mar  a  b'  fhearr  a  dh'  fheudadh  iad. 

1.  B'  ann  mu'n  àm  so  a  bha  plàigh  ro  eagalach  air  feadh  uile  riogh- 
achdan  na  Roirm-Eòrpa.  Bha  na  h-ainmhidhean  fèin  ga  gabhail 
o  aon  a  chèile,  agus  eadhon  o  dhaoinibh,  na'm  buineadh  iad  ri 
eudach  duin'  a  bhàsaich  leatha.  Bha  i  air  sgaoileadh  feadh  Shas- 
uinn  greis  mhaith  mu'n  tàinig  i  dh'Alb'  idir.  Theireadh  na 
h-Albannaich  "bàs  sgreataidh  nan  Sasunnach,"  rithe.  Thachair 
gu  n  robh  armailt  Albannach  cruinn  'am  frìdh  Shelcirc,  'an  ceann 
deas  na  rioghachd.     Thàinig  a'  phlàigh  'n  am  measg  gun  fhios 

cionnus.  Chaidh  cùig  mìle  de'n  armailt  adhlacadh  an  sin  mu  'n  do 
sgaoil  iad  o  chèile.  Ach  lean  a'  phlàigh  iad  do  gach  cearna  de'n 
rioghachd.  Tha  luchd-eachdraidh  ag  aithris  gu'n  do  bhàsaich 
treas  earrann  an  t-sluaigh  leatha.  Gun  teagamh  's  i  plàigh  a 
b'  oillteil',  agus  is  mò  chuir  de  juaruhas  air  daoinibh  air  a  bheil 
iomradh  'an  eachdraidh  an  t-saoghail. 

Bhàsaich  Daibhidh  II.  'sa'  bhliadhna  1371,  'san  t-seachdamh 
bliadhna  thar  dhà  fhichead  de  'aois,  agus  rioghaich  Raibeart 
Stiubhart,  mac  a  pheathar,  'n  a  àite. 


CAIB  XVII. 

TEAGHLACH  NAN  STIUBHARTACH. 

A  measg  an  àireimh  mhòir  luchd-Ieanmhuinn  a  thàinig  à  Sasunn  do 
Alb'  an  dèigh  ban-rìgh  Mairireit,  bha  fear  Ualter  Fits-Alan. 
Fhuair  am  fear  so  an  dreuchd  urramach  sin,  a  bhi  'na  Stiùbhart 
air  teaghlach  an  rìgh  ri  linn  Dhaibhidh  I.  An  dèigh  sin  thàinig  an 
àrd  dhreuchd  so  gu  bhi  oighreachail  'an  teaghlach  Fits-Alain.  Agus 
mar  sin  thàinig  iad  gu  bhi  air  an  sloinneadh  a  rèir  an  dreuchd,Stiubh- 
artaich.  Bha  Ualtar  Stiubhart,  an  seathamh  fear  de  'n  teaghlach 
so  'na  àrd-stiùbhart  air  teaghlach  an  rìgh  ri  linn  Raibeart  Brus. 
Bha  Ualter  so  'na  shaighdear  gaisgeil.  Bha  Raibeart  Brus  co 
riaraichte  leis  an  dòigh  's  an  do  chleachd  an  Stiubhart  e  fèin  là  Allt- 
a'-Bhonnaieh,  's  gu  'n  tug  e  dha  Margori,  a  nighean  fèin,  ri  pòsadh, 
an  ath-bhliadhn'  an  dèigh  sin.  Cha  robh  duine  cloinn'  eil  aig  a 
Bhrusach  an  uair  sin.  Thàinig  Daibhidh,  a  rugadh  an  dèigh  sudy 
a  dh'  ionnsuidh  a'  chrùin  aig  bàs  'athar.  Ach  mar  a  bhàsaich 
esan  gun  chloinn  b'i  'phiuthar  's  a  teaghlach,  a  b'  fhaisg  air  an  rìgh- 
chaithir.     Thug  Uilleam,  Iarla  Dhùghlais,  aig  an  àm  cheudna  tàmh- 

adh  a  dli'  ionnsuidh  a*  chrììin,  ged  nach  robh  còir  dhligheach  sam 
bith  aig,'  ach  gu  'm  bu  duine  buaireasach  e,  a  bha  ro  cbumhachd- 
ach;  agus  is  gann  a  b'  urrainn  na  Stiubhartaich  leis  a  chlaidheamh 
cur  'na  aghaidh.  Ach  fhuair  e  nighean  Raibeart  II.  gu  bhi  air  a 
pòsadh  ri  mhac  fèin.  Thug  sin  air  a  bhi  sàmhach  aig  an  àra,  agus 
chaidh  RaibeartlL*  a  chrùnadh  an  sin  gu'nneach  a'cur'na'aghaidh. 
Bha  e  dà  fhichead  's  a  cùig  deug  'n  uair  athòisich  e  air  rioghachadh. 
Bha  e  air  bhi  na  'dheadh  shaighdear  'na  òige.  Ach  bha  e  nis  gu 
maith  trom;  agus  bha  galar  's  na  sùilibh  aig'  a  bha  ga  'n  deanamh 
dearg  mar  fhuil.  Bu  duine  measail  e;  ach  cha  robh  e  co  smachdail, 
's  co  treun  's  a  dh'  fheumadh  prionnsa  'na  àite-san  a  bhi,  air  son 
ùghdarras  a  ghlacadh  's  a  chumail  thairis  air  an  t-sluagh.  Cha 
robh  smachd  sam  bith  ga  chumail  orra  ri  linn  riaghladh  fann  Dhaibh- 
idh,  's  bha  na  cinn-fheadhn',  araon  a  tuath  's  a  deas  air  dol  ann  am 
fiadh  le  cogadh  'us  creachadh  nam  measg  fèin,  's  an  aghaidh  nan 
Sasunnach.  Ged  dheanadh  righ  Raibeart  sìth  ris  na  Sasunnaich, 
bha  teaghlach  nan  Dùghlasach,  'us  cinn-fheadhn'  eile  ris  a'  chrìch, 
ga  'm  faotainn  fein  aig  saorsainn  gus  an  coimhearsnaich  Dheasach 
a  chreachaclh  an  dèigh  sin  uile.  Agus  bhiodh  sin  a'  toirt  dragh  air 
an  rìgh  anns  nach  robh  làmh  air  bith  aige  fein. 

2.  ThàinigbuidheannFhrangach  mu'n  àmsoachòmhnadhnan  Alb- 
annach'an  aghaidhnan  Sasunnach,  'an  dùil  gu  'm  faigheadh  iad  cliù 
'us  saoibhreas  mar  dhuais  an  saothrach.  Bha  Admaral  de  Yienne 
'na  cheannard  air  na  Frangaich.  Chruinnich  Richard  II.,  rìgh  Shas- 
ninn,  armailt  ro  lionmhor  a  chuir  e  nall  do  Alba.  Bha  na  Frangaich 
a  brosnachadh  nan  Albannach  gu  là  blàir  a  sheasamh  ris  an  nàmhaid, 
ach  cha  deanadh  na  h-Albannaich  sud.  Thuirt  na  h-oifigearan  Alb- 
annach  gu  'm  faicteadh  gu  h-aithghearr  na  Sasunnaich  a'  pilltinn 
dachaidh  le  call  mhòran  sluaigh,  's  gun  dad  air  son  an  turuis,  gun 
chlaidheamh  a  tharruing  à  truaill.  B'  amhuil  a  thachair.  'N  uair 
a  chunncas  na  Sasunnaich  a  tighinn,  chaidh  teinntean  rabhaidh  fhad- 

*  Mac  bu  shine  nighinn  a  Bhrusaich. 

adh  air  mullaiehibh  nan  cnoc  mar  ab'  àbhaist,  aon  chnoc,  mar  ga  'm 
fo'  eadh  ga  chur  naithe  fèin  gu  cnoc  eile.  Ghluais  an  sluagh  le  'n 
cuid  gpreidhe  do  'n  ionadaibh  dionaidh  a  measg  nan  creag  's  nam 
foeann,  's  chuir  iad  ri  theine  an  àitean  còmhnuidh.  Cha  'n  fhaigheadh 
na  naimhdean  dad  a  dh'itheadh  iad,  no  duin'  air  an  deanadh  iad 
dioghaltas.  Agus  an  deigh  cuairt  fhada,  sgìth,  a  ghabhail  feadh  na 
dùthcha,  phill  iad  air  an  ais,  a'  fàgail  as  an  deigh  mùran  de  'n  cuid 
daoin'  'us  each  a  thuit  le  sgìos  'us  ocras.  Àig  an  àm  cheudna 
thòisich  na  saighdearan  Albannach  air  creachadh  an  taobh  tuath 
Shasuinn,  far  nach  robh  neach  a  b'  urrainn  seasamh  na  'n  aghaidh.- 
Thionail  iad  pailteas  ereiche  's  bha  iad  a'  caitheadh  na  h-ùine  glè 
shòghmhor  's  an  tìr  bheartaich  ud,  'n  uair  a  bha  na  saighdearan 
Sasunnach  a'  bàsachadh  le  gort  'us  sgìos  'an  tìr  fhàsail.  Thàinig 
na  Frangaich  gu  aimhreit  air  son  a  Iughad  's  a  bha  iad  fein  a  faot- 
ainn  de  thuarasdal.  Ach  cha  b'e  mhàin  nach  pàighteadh  dad  dhoibh 
sin'  an  Alba,  ach  cha  'n  fhaigheadh  iad  cothrom  falbh  do  'n  tìr  fein 
gus  an  gealladh  iad  pàigheadh  air  son  an  cumail  suas  re  na  h-ùine 
a  bha  iad  'an  Alba.  Ach  bha  'n  Dùghlasach  deònach  gu  leòr  air  cath 
a  chumail  ris  na  Sasunnaich  'n  uair  nach  biodh  ann  diubh  ach 
àireamh  cuimseach,  ni-eigin  cosmhuil  ris  an  àireamh  luchd-lean- 
mhuinn  a  bhiodh  aige  foin.  Bu  nàr  leis  e  fein  fholuch  'an  teugmhail 
de  'n  t-seòrsa  sin. 

3.  An  deireadh  an  t-Samhraidh  1388,  bhris  an  creachadair  so  a 
steach  air  taobh  tuath  Shasuinn  Ie  buidheann  lionmhor  luchd-lean- 
mhuinn.  Chuir  Iarla  Northumberland  a  dhithis  mac,  Sìr  Eanruic 
agus  Sìr  Ralph  Perci,  'an  coinneamh  nan  ceatharnach  Albannach  gu 
stad  a  chur  orra.  Chaidh  na  fir  am  badaibh  a  chèil'  air  taòbh  a 
muigh  balla  Chaisteil  Nomha.  Theireadh  iad  Hotspur  ri  Sìr  Ean- 
tuìc  a  thaobh  co  bras  's  a  bha  e.  Bhuail  am  fear  so  agus  Iarla 
Dhùghlais  air  còmhrag  ri  chèile  mar  dhà  churaidh.  Anns  a'  chòmh- 
rag  so  fhuair  anDùghlasaeh  greim  air  sleagh  an  t-Sasunnaich,  ri 
ceann  an  robh  suaicheantas  teaghlaich  nam  Perciach  ceangailte,  mir 
grinn  de  shide  air  a  ghreiseadh  le  neamhnaidibh  air  an  robh  dealbh 

leòmhain  air  a  tharruing.      Thog  an  Dùghlasach  an  comharradh 
buaidh  so  gu  h-àrd  os  ceann  a  chloiginn,  's  ghlaodh  e  gu  'n  tugadh  e 
eis  do  Alb'  e,  's  gu'  n  càireadh  e  air  a'  chaisteal  fein  an  Dail-cè  e. 
♦'Cha  dean  thu  sin  gu  bràth,"  ars'  an  Sasunnach,  "coisnidhmi  fathast 
mo  lann,  mu  'm  faigh  thus  air  t-ais  a  dh'  Alba."     'S  ann  mar  sud  a 
bha.     'N  uair  a  thruis  an  Dùghlasach  de  chreich  na  chaidh  aig  air, 
thionndaidh  e  aghaidh  gu  tuath.     Ach  'n  uair  a  ràinig  e  àite  ris  an 
abrar  Oterburn,  mu  fhichead  mìl'  o  chrich  Alba,  rùnaich  e  cam- 
pachadh  an  sin  gun  fhios  nach  tugadh  Hotspur  oidliirp  air  a'  lann 
a  chosnadh  a  rls.     Bha  'n  cluich  co  milis  's  gu  'm  bu  mhòr  am  beud 
leis  an  Dùghlasach  a  leigeadh  seachad.    Mu  anmoch,  an  dara  feasgar 
an  dèigh  dhoibh  stad,  bha  na  h-Albannaich  a'  gabhail  an  suipeir, 
's  cuid  air  gabhail  mu  thàmh,  'n  uair  a  chualas  àrd-ghlaodh,  "  Perci, 
Perci."     Bha  'n  oidhche  soilleir  le  àirde  gealaich.     Bha  na  h-Alb- 
annaich  an  òrdugh  co  grad  's  a  ghabhadh  e  deanamh ;  sheas  na 
laoich  aig  a  chèile.    Chuireadh  bratach  an  t-Sasunuaich  mu  choinn- 
eamh  bratach  'an  Dùghlasaich.     Ach  bha  triùir  aig  Hotspur  mu  'n 
aon  a  bh'  aig  an  Dùghlasach;  agus  goirid  'an  dèigh  bualadh  gu 
cheile  thòisich  na  h-Albannaich  a'  dol  an  coinneamh  an  cùil.     Air 
faicinn  sin  do'n  Dùghlasach  ghabh  e  tuagh  chath'  anns  gach  làimh 
's  ghlaodh  e  mach,  "  Dùghlas,  Dùghlas,"  's  rcitich  e  rathad  dha  fein 
troimh  an  nàmhaid.     Ach  mu'n  gann  a  bha  sin  deanta  thuit  e  sios 
air  a  leònadh  le  trì  lotaibh  bàsmhor,  's  cha  bu  luaithe  a  bha  e  ri  tal- 
amh  na  chuir  Sasunnach  eil'  an  tuagh  troimh  'n  cheann  aige,  'sgun 
fhios  aige  co  bh'  ann.     Bha  càirdean  an  Dùghlasaich  fein  air  a  chul- 
aobh  's  mu  'n  cuairt  da,  agus  air  tòiseachadh  le  neart  nuadh  a'  cur 
air  ais  nan  Sasunnach.     Dhlùthaich  Sìr  lain  Sinclair,  a  bu  charaid 
dha,  ris,  's  a'  togail  a  chinn  làn  fola  o'n  talamh  thuirt  e,  "Cionnus  a 
tha  thu  charaid?"    "Cha  'n  'eil  ach  gu  meadhonach"  ars'  an  ceann- 
feadhna,  "ach  buidheachas  do  Dhia  cha  do  bhàsaich  ach  tearc 
de  'm  aithrichean  air  an  leabaidh.     Tha  mi  guidheadh  ort  mo  bhàs 
a  dhioladh,  oir  tha  mo  chridhe  a  dol  an  laigead  na  h-uiletiota:  tog 
mo  bhratach  a  tha  air  an  làr  o  bhàs  an  uasail  a  bha  ga  giùlan, 

's  thoir  do  neach  eil'  i;  glaodh,  Dùghlas!  's  na  innis  do  charaid  na 
do  eas-caraid  nach'eil  mi  'n  'ur  measg."  Air  a  sin  bhàsaich  e;  thilg 
ìad  falluing  air  a'  chorp,  's  rinneadh  mar  a  dh'  iarr  e.  An  uair  a 
chuala  na  h-Albannaich  an  Glaodh-catha,  thionail  iad  timchioll  na 
brataich,  's  bhrùchd  iad  air  ais  na  Sasunnaich,  a  thionudaidh  an  cùl 
riu  'an  ùine  ghoirid.  Ghlac  iad  mòran  diubh  'n  am  prìosunaich,  a 
measg  an  robh  Hotspur  fein.  Thugadh  e  fein  agus  sleagh  na 
còmhstri  gu  ruig  Àlba.  B'  ann  mar  so  a  choisinn  an  Dììghlasach 
marbh  a'  bhuaidh.  Thug  iad  a  chorp  do  Abaid  Mhelros,  's  chroch 
iad  sleagh  an  t-Sasuunaich  os  ceann  na  h-uaigh  a  rinneadh  dha. 

Bhàsaich  Raibeart  II.  'an  deadh  shean  aois,  anns  an  fhichead- 
amh  bliadhna  de  'rioghachadh.  Dh'  fhàg  e  ceathrar  mhac,  agus 
rioghaich  am  fear  bu  shino  dhiubh,  ris  an  abrar  Raibeart  III.,  'na 
àite. 


CAIB.  XVIII. 


RAIBEART   III. 


Bha  trioblaidean'gu  leòir,  araon  'na  theaghlach  agus  'na  rioghachd, 
aig  Raibeart  III.  rè  a  rioghachaidh.  Bha  e  còrr  'us  50  bliadìina 
'n  uair  a  chrìmadh  e.  Cha  robh  e  fein  freagarrach  air  son  seasamh 
air  cheann  airm.  Bha  ceum  bacaich  ann,  o  bhreab  a  thug  each 
dha  'na  òige,  ann  an  splcadh-chòmhrag.  Agus  mar  a  bha  e  socair, 
neo-bhuaireasach  'na  nàdur,  cha  robh  e  air  son  a  ghabhail  ach  co 
beag  's  a  b'  urrainn  e  de  dhragh  ri  gnothuichibh  follaiseach  na 
rioghachd.  Bha  fear  de  'bhràithribh  a  bha  comharraichte  geur, 
dàna,  agus  teom'  air  son  ghnothuichean  a  ghabhail  os  làimh. 
Rinn  e  Dihc  Albani  do  'n  fhear  sin,  agus  dh'  earb  e  ris,  cha  rnhòr, 

riaghladh  na  rioghachd  gu  h-iomlan.  Punn  e  mar  an  ceudna 
Diùc  Bhòid  de  'mhac  bu  shine  fèìn,  agus  oighre  'chruin.  Bu  le 
teaghlach  nan  Stiùbhartach  fèni  eilean  Bhòid  uile;  's  bha  mòran 
fearainn  eile  ac'  an  ceann  deas  Alba,  gu  h-àraidh  'an  Siorrachd 
Reinfriu.  Cha  robh  Diùc  riamh  'an  Alba  roimh  'n  dithis  so.  Cha 
robh  tiodal  ann  a  b'  àirde  na  Iarla.  Bha  bràthair  eil'  aig  an  rìgh 
a  bha  'na  thriath  air  Baideanach,  agus  aig  an  robh  riaghladli  air 
taobh  's  ear  Alba  sios  gu  Gall-thaobh,  Bha  'm  fear  so  a'  deanamh 
uiread  de  chall  air  feadh  na  dùtbcha  mu  'n  euairt,  's  gu  'n  tug  iad 
Sionnach  Bhàideanach  mar  fhrith-ainm  dha.  Thug  an  "Sionuach" 
tàmhadh  air  fearann  an  easbuig  Mhuirich  gus  a  chuid  fèin  a  dhean- 
amh  dheth.  Chuir  an  t-easbuig  binn  iom-sgaraidh  'an  cdill  an 
aghaidh  an  t-Sionnaich  air  son  e  bhi  'gleidheadh  sealbh  air  an 
■fhearann.  'Chur  a  bhinn  sin  an  Sionnach  gus  an  ro  thuilleadh 
buaireis.  Dh'fhalbh  e  le  àireamh  luchd-leanmhuinn  agus  loisg  e 
baile  Forres,  pàirt  de  'n  eaglais,  agus  tigh  còmhnuidh  an  àrd- 
dheacoin.  Goirid  an  dèigh  sin  loisg  e  bail'  Elgin  leis  nabha  timchioll 
air  de  eaglaisean  'us  tighean  luchd-dreuchd  na  h-eaglais.  Ohuir- 
eadh  an  lagh  sìobhalt  as  a  dheigh  an  sin,  's  thugadh  e  gu  ni-eigin 
de  aideachadh  ùmhlachd.  Thcàinig  e  gu  eaglais  ann  am  Peirt  a 
dheanamh  ùmhlachd,  far  an  do  choinnich  an  rìgh,  agus  mòran  de 
naji-àrd  uaislean  ris,  agus  ghabh  iad  ris  air  chumha  gu  'n  tugadh 
e  làn-riarachadh  do'n  easbuig  Mhuireach,  agus  gu'm  faigheadh  e 
joiaitheanas  o'n  Phàpa. 

Bha  mac  diolain  aig  a'  Phearsa  rioghail  so,  ris  an  abradh  iad 
Donnachadh  Stiubhart,  a  bha  co  dona  ri  'athair.  Chabhiodh  ann 
de  eachdraidh  an  fhiùdhalaich  so  ach  ath-aithris  air  na  chaidh 
innseadh  de  dhroch  ghniomharaibh  'athar  fèin.  Ach  cha  b'  e 
mhàin  gu'm  feudtadh  a  ràdh  mu  chàirdean  an  rìgh  gu'n  robh  iad 
mar  mic  Sheruiah,  ro  chruaidh  air  a  shon,  ach  bha  'clmid  mhòr  de 
na  cinn-fheadhna  Ghàelach  mar  sin  mar  an  ceudna.  Agus  tha 
cuid  ag  ràdh  gu  'n  robh  Diùc  Albani  a'  comhairleachadh  do'n 
rìgh,  a  bhi  toirt  cead  doibh  cur  as  da  chèile,  gus  am  biodh  e  ni 

b'  fhusadh  dha  fèin  a  rìs  treubh  sani  hith  dhiubh  a  dli'  eireadh, 
'an  ceannairc  a  cheaunsachadh.  Tha  caochladh  nithe  aig  luchd- 
eachdraidh  ga  'n  innseadh  a  tha  coslach  ri  bhi  toirt  guùis  do  'n 
bheachd  so.  Tha  ni-eigin  cosmhuil  ri  so  auns  a'  chòmhrag  a  leig- 
eadh  air  aghart  'aiu  fianuis  an  righ  's  na  ban-rìgh,  us  mùran  uais- 
lean  eile  's  a'  bhliadhnà  139G.  Bha  clann  Chatain,  agus  clann 
Dhaibhidh,  no  clann  Chai,  a'  creachadh  's  a'  marbhadh  a  chdile, 
gun  tàmh,  re  dheich  bliadhna  roiuihe  sud.  Agus  'nuair  nack 
gabhadh  iad  comhairle  gu  sgur  de  'n  droch  obair  sin,  fhuair  iad 
cead  o  'n  rìgh  a'  chòmhstri  a  rèrteachadh  le  deich  fir  fhichead  air 
gacli  taobh  a  dhol  a  chòmhrag  ri  cheile  le  claidheamh  mòr,  's  tuagh- 
chatha,  agus  gu  'm  biodh  urram  'us  toiseàch  aig  au  taobh  a  chois- 
neadh  air  an  taobh  eil'  au  deigh  sin.  B'  ann  do  'n  aon  treubh  a 
bhuineadh  an  dà  mheòir  so,  Clann  Chatain  's  Clann  Chai,  's  be 
aobhar  na  còmhstri,  co  dhiubh  a  b'  urramaich'  agus  aig  am  biodh 
an  toiseach  ri  àm  cogaidh.  'N  uair  a  ràiuig  iad  an  làthrach  a 
bh'  air  ullachadh  roimh  laiinh,  bha  fear  de  Chlann  Chatain  air  e 
fein  thoirt  as  gu  h-uaigneach,  mar  gu  'm  biodh  e  coma  air  sou  a 
chuid  a  bhi  aige  de  ghlÒir  a'  chatha.  Cha  leigeadh  Ceannard. 
Chlann  Chai  aon  duine  air  falbli  gus  an  àireamh  a  dheanamh  co 
ionann.  Ach  thairg  fear  a  mhuinntir  a'  bhaile,  ris  an  abrar  Ean- 
ruic  Uind,  e  fèin  do  IMhacPhearsoin,  Ceannard  Chloinn  Chatain,  air 
leth-chrun  gus  an  cath  a  chur  air  Clann  Chai.  Chaidh  sin  *sy 
a  ghealltuinn  da;  's  thòisich  an  còmhrag  gu  geur,  guineach.  'N  uair 
a  mharbh  am  fear-tuarasdail  so  aon  duine  sguir  e;  dh' èigh  ao. 
Ceannard  ris  ciod  a  b'  aobhar  dha  sud,  an  robh  eagal  air.  Thuirt 
esan  nach  robh,  ach  gun  d'  rinn  e  seirbhis  gu  leòir  air  sou  leth- 
chruu.  Dh'  eigh  MacPhearsoin,  "  Am  fear  nach  cum  cunntas  air  a 
ghniomharaibh  euchdail,  pàighear  e  gun  chunntas  a  chumail  ris." 
Chuir  iad  so  anns  an  rann,  "  Am  fear  nach  cunntadh  rium  cha 
chunntaiun  ris." 

Thòisich  an  gille-tuarasdail  air  obair  a  mharbhaidh  a  rìs.  'S  ann 
leis  an  taobh  air  au  robh  esan  a  chaidh.      Mharbhadh  naoi  fir 

fhichead  de  Chloinn  Chaì;  theich  am  fear  mu  dheireadh  a  bha  beò,. 
Mharbhadh  naoi  fir  dheug  air  an  taobh  eile.  Bha  na  rnhair  beò 
dhiubh  air  an  gearradhj's'air  an  lotadh  gu  h-uaiuhasach,  ach  Eanruic 
na  aonar.  Bha  esan  gu  niaith  air  armachadh,  'sbha  e  ro  làidir: 
bu  cheird  da  bhi  deanamh  dhiollaidean  stàillinn,  's  theireadh  na 
Gàeil,  an  Gobha  Crom  ris.  Thug  MacPhearsoìn  an  deadh  phàigh- 
eadh  dha. 

2.  An  ùine  ghoirid  an  deigh  so,  bha  caonnag  fhuilteach  eadar 
Cailuin  Beag  MacLeòid,  uachdaran  Leòdhais,agus  buidheann  de  na 
Cataich,  's  de  Chlaun  Aoidh,  Shrath-nàbhair.  Bha  Aonghas  Mac 
Aoidh,  uachdaran  Shrath-nàbhair,  air  pòsadh  piuthar  do  Mhac 
Leòid.  Bhàsaich  esan  's  dh'  fhag  e  dithis  mac,  Aonghas  Dubh,  'us 
Buairidh  Gallda.  Rinneadh  Uisdean  Dubh,  bràthair  athar  do  'n 
chloinn  so  'na  oid-iunnsaich  orra  an  dèigh  bàis  an  'athar,  's  bha  e 
aig  an  àm  cheudna  'na  stiubhart  air  an  cuid  fearainn.  Chuala 
MacLeoid  gu  'n  robh  Uisdean  Dubh  a  cumail  droch  ceann  ris  a' 
bhantraich,  a  phiuthar.  Dh'  fhalbh  e  le  ceathairn  mhaith  Leodh- 
asach  còmhladh  ris  a  shealltuinn  air  a  phiuthair  air  los  ceartas- 
fhaicinn  aic'  a  dheòin  no  'dhaindeoin.  'S  e  's  coslaiche  nach  tàinig 
MacLeoid  's  Uisdean  Dubh  MacAoidh  gu  còrdadh  idir.  Co  dhiù, 
dhealaich  MacLeoid  ris'am  feirg  mhòir,  's  thoisich  e  air  losgadh  'us- 
fàsachadh  pairt  de  Shrath-nàbhair,  's  thog  e  mòran  creiche,  crodh 
us  caoraich,  leis  an  d'  fhalbh  e  gus  an  aiseag  gu  ruig  Leòdhas. 
Ach  chuir  Clann  MhicAoidh  a  dh'  iarraidh  cuideachadh  o  'n  Iarla 
Chatach,  ris  an  robh  iad  'an  sìth  's  an  àm  sin  mar  nach  b'  àbhaist. 
Chuir  an  t-Iarla  Alastair  Muireach  na  Cùbin  le  drearn  de  dhaoine 
tapaidh  a  chòmhnadli  muinntir  an  t-Sratlr  Chaidh  na  Caoidhich 
'sna  Cataich  le  chèil'  air  tòir  MhicLeòid,  's  rug  iad  air  aig  Tuiteam 
Turbhigh,  anns  a'  chrìch  eadar  Cataobh  'us  Bos.  Thòisich  iad  an 
toiseach  air  an  sprèidh  a  thoirt  o  cheile,  mar  bhitheas  buachaillean 
a'  deanamh  air  a'  phunntair.  Agus  'n  uair  nach  robh  na  Leòdhas- 
aich  a  cur  rompa  speir  de  'n  chreich  a  leigeaclh  as,  bhuail  iad  air  a 
chath,  a  bha  mar  tha  Sìr  Paibeart  Gordon  ag  ràdh,  fada,  guineach' 

fuilteach,  teagmhach.  Àch's  ann  air  MacLeòid  a  chaidh.  Mharhh- 
adh  e  fèin  's  na  h-uile  duin'  a  bha  còmhladh  ris,  ach  aon  fhear  a 
thàinig  dhachaidh  's  a  bhàsaich  leis  na  lotaibh  a  fhuair  e.  Fhuair 
a  bheag  no  mhòr  de  mhuinntir  an  t-Srath  air  ais  beò  leis  an  sprè'idh. 
3.  Ach  cha  robh  trioblaidean  air  bith  's  an  rioghachd  co  cianail 
riu  sud  a  bha  'n  teaghlaeh  an  rìgh  fèin.  'Cha  robh  clach  gu  'n 
tionndadh  aig  Diùc  Albani  a  dh'fheuchainn  am  faigheadh  e  'n 
rioghachd  gu  h-iomlan  da  fèin  's  da  theaghlach.  Agus  mar  sin, 
dh'fheumadh  e  mic  an  rìgh  a  chur  as  a  rathad.  Bha  Diùc  Bhòid, 
oighre  dligheach  a'  chrìiin,  'na  dhuin'  eutrom,  car  ceannasach  agus 
beothail  'na  spiorad.  Bha  Albani  'deanamh  na  b'  urrainn  e  gu 
droch  inntinn  a  thogail  eadar  am  mac  sin  agus  'athair.  Ach 
smuainich  an  rìgh  's  a'  bhan-righ  na  'm  pòsadh  an  Diùc  òg  gu  'n 
tigeadh  e  gu  bhi  ni  bu  shuidhichte.  Cha  b'  urrainn  Albani 
cur  an  aghaidh  so,  ach  a  mhàin  gu  'm  b  'e  fdin  a  dh'fhcum- 
adh  còrdadh  a  dheanamh  air  son  a'  phòsaidh.  Agus  b'  e  'n 
rian  a  ghabh  e  nach  feudadh  am  prionns'  a  phòsadh  ach 
nighean  a'  Mhorair  is  mo  bheireadh  seachad  de  airgiod  aig  àm  a' 
phòsaidh.  B'  e  Iarla  Mharèh  is  mò  'thairg  de  airgiod  'an  toiseach, 
agus  rinneadh  rèiteach  eadar  a  nighean-san  agus  an  Diùc;  ach 
an  dèigh  sin  thairg  an  t-Iarla  Dùghlasach  barrachd,  agus  thugiad 
air  a'  phrionns'  òg  gealltuinn  a'  bhan  Dùghlasach  a  phòsadh.  B'  i 
piuthar  an  rìgh  màthair  a'  chinn-feadhna  so;  agus  bha  e  nis  air 
son  a  nighean  a  phòsadh  ri  oighre  na  righ-chaithreach.  Ann  an 
droch  uair  chaidh  am  pòsadh  a  dheanamh.  Ach  bha'rn  prionns' 
'an  dèigh  sin  mar  a  bha  e  roimhe.  Thug  Albani  an  sin  a  chreid- 
sinn  air  an  righ  gu'm  b'  fheaird  am  prionnsa  beagan  cìosnachaidh 
a  dheanamh  air  le  'chur  'am  priosun  greiseag  bheag.  Dh'  aont- 
aich  an  rìgh  bochd  gu  h-eagalach,  's  gu  teagmhach  ri  so,  leis  gach 
droch  thuaileas  eile  bha  'bhràthair  ag  innseadh  dha.  Fhuair  Al- 
bani  cead-rìgh,  no  barantas,  air  son  am  prionns'  a  chur  an  làimh. 
Ohaidh  an  t-òganach  a  chur  an  làimh,  's  gun  an-amharus  sam  bith 
aige  c'ar  son.    Rinneadh  priosunach  dheth  'an  Caistsal  Falcland,  a. 

bu  le  Àlbani.  An  ceann  cliùig  là  deug  fhuaradh  a  chorp  an  sin  air 
a  Ieigeadh  bas  do  'n  ghort.  Ghiùlaineadh  an  corp  air  falbh, 
's  dh'  adhlaiceadh  e  gu  folchuidh  'am  Monasteri  Lindores,  'sfhuair 
na  mortairean  iomradh  air  a  sgaoileadh  aig  an  àm,  gur  h-ann  le 
tinneas  cuiru  a  bhàsaich  e. 

4.  Goirid  roimlie  sud  bha  Eideard  III.  Shasuinn  air  bàsachadh; 
agus  mar  a  bha  'mliac,  am  Prionnsa  Dubh,  air  basachadh  roimhe 
fe'in,  thàinig  'oglia,  Bichard  II.,  thun  na  caithreach;  agus  e  aon 
bliadhna  deug  a  dli'  aois.  Acli  an  dèigh  do  'n  rìgli  dhligheach  so 
a  bhi  trì  bliadhna  fìchead  a'  rioghachadh,  dh'  eirich  Diùc  Lanca- 
stair,  oighre  bhràthar  'atliar,  'an  ceannairc  'na  aghaidh,  agua 
fhuair  e  aonta  na  Pàrlamaid  gus  a  clmr  dheth  'n  chaithir.  Chuir- 
eadh  Richard  an  sin  'am  prìosun  far  an  do  mhortadh  e  gu  h-uaig- 
neach  goirid  an  dèigh  sin,  agus  ghabh  Diùc  Lancastair  crùn  Shas- 
uinn  da  fe'in  fo  ainm,  Eanruic  IV.  Thachair  so  'sa'  bhliadhna 
1399,  agus  le  sin  thòisich  an  cogadh  fuilteach,  maireannach  ud 
eadar  teaghlach  Lancasteir  agus  teaghlach  Iorc,  ris  an  abrar  cog- 
adh  nan  Ròsan,  a  tha  co  ainmeil  'an  eachdraidh  Shasuinn. 

5.  Ach  gu  pilltinn  ri  rìgh  bochd  Alba.  Tha  e  coslach  gur 
n-ann  a'  cliuid  'sa'  chuid  a  thuig  Raibeart  III.  gur  bàs  ainneart- 
ach  a  fhuair  a  mhac.  Ach  ged  a  bhiodh  e  air  a  làn  thuigsinn  o'n 
toiseach,  bha  fios  aige  gu'n  robh  a  bhràthair  's  a  luchd-cuid- 
eachaidh  ro  chruaidh  air  a  slion,  's  nach  deanadh  e  ach  an  gnoth- 
nch  ni  bu  mheasa  dha  fein  le  oidhirpeachadh  air  a  thoirt  gu  cear- 
tas.  Bha  e  aithnichte  gu  leòir  dha  nis  gur  li-e  bha  's  an  amhaxa .: 
aig  Albani  an  crtin  fhaotainn  da  fèm  's  da  theaghlach.  Bha  aonr 
mhac  eil'  aig  an  rìgh  air  an  robh  Seumas,  an  ceud  fhear  de  na . 
Seumasan.  'S  e  smuainich  e  fdin  's  a'  bhan-righ  air  an  òganach  a 
clmr  air  falbh  gu  cùirt  rìgh  na  Frainge,  far  am  faigheadh  e  iunn- 
sachadh  iomchuidh  do'n  inbh'  àird  's  an  robh  e,  agus  'am  biodh  e 
tearuint'  o  ais-innleachdaibh  Lhràthar-athar.  Piiun  iad  ullach- 
adh  air  son  a  chur  air  falbh  co  cabhagach,  's  co  uaigneach  's  a 
ghabhadh  deanamh;  ach  mu'n  d'  fhuair  an  soitheach  a  bha  gus 

am  prionns'  a  ghhilan  fo  sheòl  's  fo  astar,  thuig  Albani  an  rud 
a  bh'  ann,  's  gu'n  robh  'n  t-euu  air  lunn  a  blii  gu  sgiobalt'  a 
mach  as  a  lìou  fe'in.  Ach  an  aon  ni  a  ghabhadh  deanamh  a  nis 
rinn  se  e  gu  cabhagach;  ghrad  chuir  e  teachdaire  'thoirt  sanas  do 
rìgh  Shasuinn.  'N  uair  a  ràinig  an  soitheach 's  an  robh  am  prionns' 
oirthir  Norfoc,  bha  càbhlach  beag  Sasunnach  a'  feitheamh  oirre. 
Ghlac  iad  i,  's  thugadh  Seumas  òg  'am  fiahuis  Eanruic  IV.  Thog 
Iarla  Annain,  ris  an  robh  am  prionns'  an  earbsa,  Protest  'an  agh- 
aidh  so  mar  ni  mi  cheart,  a  chionn  gu  'm  b'  àm  sìth  a  bh'ann, 
's  gu'r  h-ann  air  gnothuch  siochail  a  bha  iad.  Ach  fhreagair  Ean- 
ruic,  o'u  a  thachair  an  ni  nach  bu  chòir  a  bhràthair  air  caithir 
Alba  bhi  air  a  mhealladh.  Ma  bha  e  'g  iarraidh  na  cainnt 
Fhrangaich  a  thèagasg  da  mhac,  gu'n  robh  eòlas  maith  aigesan  air 
a'  chainnt  sin,  's  gu'n  tugadh  e  leasan  Frangach  dha  co  maith  ri 
fear  sam  bith  eil',  agus  nach  b'  urrainn  an  t-òganach  tuiteam  'an 
làmhaibh  a  b'  fhearr.  Ged  a  thuirt  Eanruic  so  uil'  'an  rathad 
sgeigeil,  thachair  e  'n  riaghladh  an  fhreasdail  gu  'n  d'  f huair 
Seumas  iunnsachadh  de  na  h-uile  seòrsa,  co  maith  aig  cùirt  Shas- 
uinn  's  a  gheibheadh  e  's  an  Fhraing,  no  ni  b'  fhearr.  Cha  leig- 
eadh  Eanruic  à  sud  e.  'N  uair  a  chuala  rìgh  Alba  gu'n  robh  'aon 
mhac  'na  phriosunach  an  Sasunn,  's  a  dli'  aithnich  e  gu'n  robh  so, 
mar  gach  olc  eil',  air  a  thoirt  mu'n  cuairt  tre  chuilbheartachd  a 
bhràthar  fèin,  bhris  a  chridhe,  's  cha  do  thog  e  ceann  riamh  tuill- 
eadh.     Bhàsaich  e  air  an  ath  bhliadhna,  1406. 


CAIB.XIX. 


TALNISTEARACIID   ALBA. 


Fhuair  Albani  a  nis  an  ni  gus  an  robk  e  'g  iarraidh  o  cheann 
fada,  rioghachd  Alba  dha  fein,  cha  b'  ann  gus  a  riaghladh,  ach  a 
h-an-riaghladh.  Fhad  's  bu  bheò  mac  a  bhràthar  aig  cùirt  rìgh 
Shasuinn,  cha  bu  dàna  leis  tàmhadh  a  thoirt  air  a'  chrùn.  Ach  bha 
e  'na  rlgh,  co  cinnteach  ri  Eanruic  IV.  fèin,  's  na  h-uile  seadh  ach  an 
t-ainm.  Fhuair  Albani,  agus  Eanruic  IV.  an  cumhachd  tre  na  h-aon 
mheadhonaibh — le  ain-neart  a  chleachdadh  a  thaobh  an  dlù-chàird- 
ean  a  bha  seasamh  'na  'n  rathad.  'S  maith  a  thuigeadh  an  dithis  a 
bha  'n  sud  a  cheile.  Bha  fios  aig  Eanruic  nach  robh  ni  air  domhan 
bu  lugh'  air  Albani  na  gu  'n  leigteadh  dhachaidh  air  Seumas  òg 
Stiìibhart.  Agus  uime  sin  bha  e  ga  chumail  mar  bhòcan  os  a 
cheann  gu  eagai  a  chumail  air  ach  am  biodh  e  'na  choimhearsnach 
sìochail.  Agus  bha  buaidh  au  eagail  ud,  an  caochladh  dhòignibh, 
ri  fhaicinn  air  Albani.  Ma  1)'  fheudar  dha  air  uairibh  a  bhi,  air 
sgàth  coslais  a'  cumail  suas  còmhstri  ri  Sasunn  air  son  ni-eigin  de 
thoileachadh  a  thoirt  do  na  Morairibh  Albannach,  bha  e  ri  fhaicinn 
aig  gach  àm  dhiubh  sin  gu'n  robh  e  ga  chleachdadh  fuin  air  a  leithid 
de  dhòigh  's  nach  faigheadh  Sasuun  ach  co  beag  calla  's  a  b'  urrainn 
e  o  bhriseadh  a  steach  nan  Albannach.  Anns  a'  bhliadhna  1405 
chuireadh  an  ceud  mhairtireach  gu  bàs  'an  Alba  Ieis  na  Pàpanaich, 
air  son  theagasgan  an  Ath-leasachaidh,  mar  a  dh'  fheudtadh  ràdh 
riu.  Bu  Shasunnach  an  duin'  a  dh'  fhuiling  aig  an  àm  sin.  Aon 
de  dheisciobuil  Uiclif.  B'e  'ainm  lain  Resbidh.  Bha  e  'teagasg 
nach  b'  e  'm  Pàpa  Fear-ionaid  Chriosd  air  thalamh ;  agus  nach  bu 
chòir  duin'  aig  an  robh  caitheamh  beath'  ain-diadhaidh  a  bhi  'na 

Phàpa.  B'e  losgadli  am  bàs  a  dh'  fhuiling  e.  Ach  blia  mbran 
troimh'  cheil'  'an  Alba  fèia  fhad  's  bu  bheb  Albaui.  Bha  so  ag  eiridh 
o'u  aon  aobhar  ris  gach  ceannairc  bheag  èil'  à  thachair  ri  linn  an 
dithis  righrean  a  chaidh  roimhe;  b'  e  sin,  nach  robh  mòran  eagail  air 
na  tighearnan  cumhachdach  rompa,  no  nibran  urraiin  doibh.  Bha 
ni  bu  ro  lugh'  urraim  aca  do  Albani.  Agus  tha  ri  chur  as  a  leth 
gu  'n  robh  e  leigeadh  cus  de  'n  toil  fèin  leis  na  daoiuibh  sin,  ged  a 
bha  e,  gu  coitehionn,  a'  cumail  ceartais  a  measg  dhaoine  bochda. 
Ach  's  e  ni  bu  ro  chomharraichte  'sbu  challail'  a  thachair  re  a 
thàinistearachd,  a'  cheannairc  fhuilteach  a,  riun  tighearna  nan  eileau 
's  a'  bhliadhna  1411,  agus  air  sou  an  robh  'n  urra  mhbr  sin  a'  smuain- 
eachadh  gu 'n  robh  deadh  aobhar  aige.  Fhuair  aon  de  Iarlachau 
Rois  bàs  guu  fhàgail  ach  aon  nighean  a  bha  pbsda  ri  Sìr  Ualter 
Lesli.  Bha  dithis  chloiou'  aig  Sir  Ualter — Alastair,  a  thàinig 
an  deigh  sin  gn  bhi  na  larla  Rois,  agus  Mairireat  a  phòs  Tighearna 
nau  Eileau.  Phòs  Alastair,  Iarla  Rois,  nighean  do  Dhiùc  Albani; 
agus  cha  robh  duiue  cloinn'  aigesan  ach  aon  nighean — Euphemia, 
bau-Iarla  Rois.  Ach  chaidh  a  bhan-tighearna  sin  'na  h-bige  steach 
do  choniuun  nau  Cailleachan-dubha,  's  dh'  fhàg  i  larlachd  Rois, 
aig  bràthair  a  màthar,  larla  Bhuchaiu.  Cha  'n  'eil  teagamh  nach 
robh  Morair  nan  eilean  a'  faiciun  làmh  Albani  auns  gach  car  dhiubh 
sud.  Ach  co-dhiù  chuir  am  Morair  a  steach  air  son  Iarlachd  Rois 
fhaotainn  da  mhnaoi  fein,  mar  an  t-oighre  dligheach,  's  a'  tagairt 
nach  robh  cbir  sam  bith  aig  larla  Bhuchaiu  air  ni  a  bhuiueadh  do 
theaghlach  a  mhnà-san,  's  nach  robh  cbir  aig  an  big-mhnaoi  a  leig 
dhith  an  saoghal,  air  an  oighreachd  mhbir  ud  a  thoirt  seachad  do 
neach  nach  buineadh  do  'n  teaghlach  idir.  Ach  cha  'n  eisdeadh 
Albani  ri  cììis-thagairt  fhir  nan  eilean.  Bha  e  air  son  an^dà  Iarlachd, 
le'n  tiodalaibh,  a  bhi  aig  a  mhac  fein.  Thog  an  t-eileanach  an  sin 
suas  bratach  na  Ceannairc.  Chaidh  e  'n  comh-bhoinn  ri  Sasunn  as 
an.robh  e  gu  càbhlach  fhaotainn  bu  chumhachdaiche  na  càbhlach 
Alba.  Agus  thog  e  deich  mile  saighdear,  a  chuir  e  fo  làu  armachd, 
^le  bogha  's  dbrlach,  a  reir  nbis  nan  eilean,  agus  leis  au  do  cchabh  e 

sealbli  air  Iarlaclid  Bois  dba  fèin,  a'  cur  air  tbcicbeadb  nan  uiP 
a  bba  seasamb  roimbe.  A  tbuilleacìb  air  feadbainn  eil'  a  sbeas 
roimb'n  Mhorair,  tbug  Aonghas  Dubli  MacAoidh,  Ie  àireamb  de 
lucbd-Ieanmbuinn  deannal  maitb  air;  acb  gblacadb  Aongbas  fein'na 
phriosunach,  's  mbarbbadb  mòran  de  'lucbd-leanmbuinn  a  measg  an 
robb  a  bbràtbair.  Gbabb  Morair  Dòmhull  an  sin  air  agbart  thun 
a  mbacbair  Gballda,  gu  Abaraidbean  a  losgadb,  mar  bbagair  e 
roimbe  sud.  Cha  robb  ni  no  neacb  a'  coinneachadb  ris  a  b'  urraiun 
bacadb  a  chur  air.  Phuair  e  leasachadh  mòr  sluaigh  timchioll  air 
Inbhernis.  Ach'n  uair  a  bha  e  teannadh  ris  a'  bhaile  a'  bha  e  gu 
'sgrios,  th&g^adb  àircamb  maith  sbaighdeavan  fo  chomannda  Iarla 
Mhàrr.  Bba  Probhaist  Abaraidheiu  'us  àireamh  maith  de  mhuinn- 
tir  a'  bhaile  's  an  armailt  Ghallda.  Choinnicb  na  Gaill  's  na  Gàeil  a 
ehèil' a  tuath  air  Abaraidhean,  aig  ambainn  Urui,  dlùth  air  baile 
beag  ris  an  abrar  Karlagh.  Tbug  Deasaich  'us  Tuathaich  na  h-aon 
rioghachd  deannal  eagalach  air  a  cbeil'  an  sin.  Bba  na  Gàeil  mòran 
nl  bu  lionmboir',  ach  bha  na  Gaill  ni  b' fhearr  air  an  armachadb. 
Thuit  mòran  air  gach  taobh,  a  measg  an  robb  Probbaist  Abaraidb- 
ein  agus  mòran  a  mhuinntir  a'  bhaile.  Ach  ghleidbeadh  bratacb  a 
bbaile,  's  tbugadh  air  ais  i,  reubta  agus  dearg  le  fuil.  Tha  i  ri, 
faicinn  fathast  'an  Talla  an  t-sean  bbail'  ud.  'N  uair  a  thùinig  an 
oidhcbe,  's  a  bha  na  laoich  air  an  sàrachadb  le  obair  an  là,  luidb 
Iarla  Mhùrr  's  nabha  beù  dheth  na  Gaill  air  an  àraich.  Cba  b'  urr- 
ainn  iad  dol  ni  b'  fhaide,  bha  iad  làn  lotan  'us  chreuchdan.  'N  uair- 
a  sboilleiricb  a'  mbaduinn  an  atb  là  chunncas  gu  'n  robh  na  Gàeil  air 
togail  air  falbh,  's  nacb  robb  iad  air  son  tuilleadh  còmhraig  aig  an 
àm  sin.  Chuireadh  blàr  Harlaigh  air  a  24  là  de  mhios-meadhonacb 
an  t-samhraidh,  1411.  'N  uair  a  chuala  Diùc  Albani  mar  bha,  thog  e- 
f  ein  armailt  air  cheann  an  deacbaidb  e  air  tòir  an  eileanaicb,  gus  a*. 
thoirt  gn  geilleadh.  Bha  neart  Mhorair  Dòmhull  air  a  bbriseadh,, 
's  cha  robh  e  ach  a'  cnmail  air  falbh  mar  a  b'  urrainn  e.  B'  eigin  da 
Iarlachd  Rois  a'  leigeadh  seachad,  agus  aideachadb  a  bbi  'na  ioch- 
daran  umbal  do  chrùn  Alba,  agus  riaraichte  leis  na  bb'àigc  de  fhear- 

ann,  agus  braiglide-gill  a  thoirt  seachad  niar  dhearbhadh  air  a 
dhcadh  c'iaitheamh-beath'  an  dèigb.  sud.  Chaidh  cùruhnautan  a 
sheulaehadh  eadar  na  pàirtidhibh,  a  rèir  a'  chòrdaidh  so,  aig  ceann 
Lochgilp,  'an  Siorrachd  EarraghàeO. 

3.  A'  bhliadhna  an  dèigh  blàr  Harlaigh,  fhuair  Alba  a  ceud  Oil- 
thigh,  no  Collaist.  B'  c  so  oil-thigh  Chill-rhnhiun.  Cha  'n  fhaigh- 
eadh  iad  ni  sani  bith  de  'n  t-seòrsa  so  's  na  linnibh  ud  guu  chead  aj 
Phàp',  air  son  a  chur  air  chois  air  an  costas  fein.  'X  uair  a  thàinig- 
an  teachdair,  a  chuir  easbuig  Chill-rluihinn  a  clh' iarraidh  cead  a- 
Phàp'  air  ais  as  an  Roinih  a'  giulan  làn  chead  o'u  Phàp'  air  son  ao 
oil-thigh  a  chur  suas,  bhuail  iad  na  cluig  le  aoibhneas  'us  aighear. 
Bu  tiorain,  falamh,  crion,  am  fòghluin  a  bha  na  sagartan  a'  toirt 
seachad  's  an  oil-thigh  rè  iomadh  bliadhn'  au  dèigh  a  chur  suas. 
Ach  cha  mhaith  a  bhi  deanamh  tàir  air  là  nan  nithean  beaga. 
Thàinig  e  'u  dèigh  sin  gu  bhi  ro  fheumail  do  'n  rioghachd. 

4.  Bhàsaich  Diùc  Albani  air  an  3  là  de  dhara  mios  an  fhoghair, 
1419,  agus  bha  e  air  a  leantuinn  's  an  tàinisteireachd  le  'rnhac 
Alurchadh,  dara  Diùc  Albani.  Bha  e  so  air  tighinn  gu  greis  mhaith 
de  aois  mu  'n  tàinig  e  dh'  ionnsuidh  na  tàinistearachd,  agus  bha 
mhic  air  fàs  suas.  Bha  eachdraidh  na  rioghachd  a'  ruith  's  a'  chlais 
ghnàthaichte  re  na  h-ùin'  a  bha  esan  air  ceanu  an  riaghlaidh.  Cha 
do  thachair  nithe  àraidh  sam  bith  an  taobh  stigh  de  chriochan  na 
rioghachd  fein.  Ach  tha  mòr  iomradh  'an  eachdraidh  an  ama  so 
air  cruadal  'us  gaisge  cuid  dc  na  h-Albannaich  an  tìribh  eile  na 
Roinn-Eòrpa;  gu  h-àraidh  'an  cogaidhibh  ua  Frainge.  Ach  mar 
nach  buin  sin  gu  h-àraidh  do  eachdraidh  Alba,  cha  bhi  sinu  a'  leud- 
achadh  air.  Cha  robh  Diùc  Murchadh  aon  chuid  co  maith  no  co 
olc  ri  'athair.  Cha  robh  e  co  cuilbheartach  no  co  seasmhach  ris. 
Bha  e  f urasd  a  mhealladh.  Agns  a  measg  cuid  eil'  a  bha  deanamh 
tàir  air  air  son  sin,  bha  mhic  fèin  a'  taisbeanadh  eas-ùmhlachd  dha. 
Agus  tha  's  an  aithris  gu  'm  b'  e  sin  an  t-aobhar  àraidh  a  thug  air 
aontachadh  ris  an  oidhirp  a  thoirt  air  Seumas,  righ  dligheach  na 
h-Alba,  fhaotainn  air  ais  as  a*  bhraighdeanas.  Rinn  a  mhic  cleasachd 

mhi-rnhodhail,  thàireil  'na  fhianuis,  air  son  an  do  bhagair  e  orr',  o 
nach  gabhadh  iad  cornhairl'  uaithe-san,  gu  'n  tagadh  esan  maighstir 
dhachaidh  orr',  a  riaghladh  gu  maith  teann  os  an  ceann  uile. 
Puanih  o  'n  là  siu  shocraich  e  'chridh'  air  mac  bhràthair  athar  fhaot- 
ainn  dachaidh  gu  caithir  a  shinnsir.  Bha  cùirt  Shasuinn  's  au  àm 
so  air  tighinn  gu  bhi  ni  bu  chàirdiche.  Bha  Eauruic  IV.  a  rinn 
priosunach  do  Sheumas,  air  bàsachadh  's  a'  bhiiadhna  1413,  agus  a 
mhac  Eanruic  a  rioghachadh  'na  àite.  Bha  Seumas  air  pòsadh 
nigheau  larla  Shomerset  a  bha  'n  dlu-dhàimh  do  theaghlach  ricghail 
Shasninn.  Agus  bha  luchd-riaghladh  'na  rioghachd  sin  a'  meas 
gu  'm  biodh  e  'na  choimhearsuach  maith  dhoibh  a  thaobh  e  bhi  's  an 
daimh  siu  riu.  Agus  mar  sin  clh'  aidich  iad  a  bhi  toileach  air  Seumas 
a  Ieigeadh  dhachaidh  gu  'dhùthaich  fèin,  ach  a  mhàin  air  a'  chumha 
.gu'm  feumadh  Alba  bribid  beag  a  phàigheadh  air  son  na  chost 
Sasunn  ris  ga  fbòghlum,  's  ga  bheathachadh  rc  ùine  ...  fada. 
Chuireadh  an  cunntas  so  a  steach  gu  Pàrlamaid  Alba.  Cha  robh 
anu  ach  dà  fhichead  mìle  Puund  Sasunnach,  a  bba  co  maith  ri 
dbeicb  uiread  sin  de  airgiod  an  là  'n  diugb.  Chaidh  bailtean  Dhun- 
eidin,  Pheirt,  Dhundeagb,  agus  Abaraidbean  'an  urras  air  gu'm 
biodh  an  t-suim  so  air  a  pàigheadh,  's  mar  sin  phill  Seumas  gu 
dùthaich  'us  lùchairtean  a  sbinnsir  an  ceann  a  naoi  bliadhna  fichead 
a  dh'  aois,  an  dèigh  a  bhi  ocbd  bliadbna  deng  'na  Lbraighdeanach 
aig  cùirt  Sbasuinn. 


CAIB.  XX. 


Chaidh  Seumas  1.  agus  a'  bhan-righ  a  chrunadh  *an  Scoinn'  air 

an  (VudTa  fichead  de  cheud  mhìos  an  t-samhraidh,  1424,  agus  rùn- 

aicli  e  co  luath  's  a  shuidh  e  air  a'  chaithir  tòiseachadh  air  ath- 

leasachadh  a  thoirt  air  aghaidh  feadh  na  rioghachd  gu  h-iomlan. 

0  bhàsaich  rìgh  Raibeart  bha  na  cinn-fheadhna  's  na  h-àrd-uais- 

leau  air  fàs  co  ceannasach  's  nach  tugadh  iad  ach  an  tomhasùmh- 

lachd  a  thogradh  iad  fèm  do'n  lagh  shìobhalt.     Bha  'chuid  mhòr 

dhiubh  sud  a'  gabhail  brath  air  an-fhainneachd  nan  rìghrean  a 

lean  'na  dhèighsan,  agus  ni's  ro  mhò  na  sin  air  an  dà  thàinistear. 

Chuir  Seumas  roimhe  nach  giùlaineadh  e  le  sud  ni  b'  fhaide:  an 

dara  cuid  gu'n  cuireadh  e  fodha  na  ceannaircich  ud,  no  gu'n  cuir- 

eadh  iadsan  esan  fopa.     Fhuair  Seumas  'an  Sasunn  am  fòghlum 

a  b'  fhearr  a  bha  ri  'fhaotainn  's  an  linn  ucl,  agus  bha  comasan 

inntinn  aige   mar   dhuin',   air  son  feum  a  dheanamh  dheth  na 

chunnaic 'sna  dh'fhòghlum  e.     Thòisich  e  gu  riaghailteacli  ach 

gu  h-eagallach  air  obair  an  ath-leasachaidh.    Ghairm  e  Pàrlamaid 

cruinn  'am  baile  Pheirt,  air  son  comhairl'  a  thoirt  mu  nithibh 

a  bhuineadh  do'n  rioghachd.     'N  uair  a  bha  iad  uil'  air  tìonal, 

agus  gu  deas-bhriathrach,  'sgu  neo-umhaileach  a'  comh-labhairt 

mu  ciod  bu  chòir  a  dheanamh,  chuairtich  feachd  armaicht'  an 

tigh  's  an  robh  iad  cruinn,  's  chaidh  sea  duine  fichead  de  na  Mor- 

airean  co  cumhachdach  's  a  bha  's  an  tàr  a  ghlacadh  's  a  chur  'am 

priosun.     'N  am  measg  sin  bha  Murchadh,  Diùc  Albani,  agus  a 

dhithis  mac,  agus  Iarla  Lenocs,  'athair-celle.    Aig  an  àm  cheudna, 

bha  buidhneau  shaiglidearan  air  an  cur  air  leth  gu  ionnsuidh  a 

thoirt  air  na  daingnichibh  làidir  a  bli'  aig  cuid  de  na  morairean 
bu  cheannairich  am  feadh  a  bha  iad  fèin  o'n  bhail'  aig  a'  Phàrla- 
mad.  Agus  o  nach  robh  smuaineaehadh  sam  bith  aca  roimh  làimh 
air  ciod  a  bha  's  an  amharc  aig  an  rìgh,  fhuair  e  sealbh  air  na  cais- 
tealaibh  ud  uile  gu  furasd,  's  gun  dòirteadh  fola.  Chuir  ealamhachd 
nan  gluasadan  sin  eagal  'us  uamhas  air  mòran  a  bha  cleachdta  ri 
bhi  cur  an  neo-shuim  òrdngh  sam  bith  a  gheibheadh  iad  o  righ  no 
o  Thàinisteir.  Chaidh  Diùc  Albani,  a  dhithis  mac,  agus  athair- 
cèil'  a  dhìteadh,  agus  an  cur  gu  bàs  còmhladh,  leis  a'  cheann  chur 
dhiubh.  Bu  ghniomh  cothromach,  gun  teagamh,  ceud  Diùc 
Albani  a  tlioirt  gu  deuchainn,  's  a  dhìteadh  gu  bàs;  thoill  e  sin. 
Ach  bha  esan  air  dol  far  nach  ruigeadh  dioghaltas  duin'  air.  B'iad 
na  cuisean  dìtidh  a  bha  'n  aghaidh  an  daraDiùc  agus  a  chuid  mac 
gu'n  d'rinn  iad  mi-ghnàthachadh  air  an  ùghdarras  rioghail  ri  àm 
dha  bhi  'na  Thàinisteir.  Ach  tha  daoin'  a'  cur'  an  teagamh  gu'm  bu 
ghniomh  ceart  a  mhac  'us  mic  a  mhic  a  chur  gus  bàs  air  son  nithe 
arn-dligheach  de  'm  feudadh  iad  a  bhi  ciontach.  Bha  na  h-ògan- 
aich  na'n  daoinibh  àrda,  flathail,  's  bha  tomhas  de  chomh-fhul- 
angas  ri  fhaicinn  a  measg  an  luchd-amhairc  'n  uair  a  chuireadh 
an  ceann  diubh.  Ach  'n  uair  a  dhirich  Iarla  Lenocs  an  sgàlan, 
's  a  chuir  e  'cheann  air  an  ealaig,  thàinig  goirseachadh  'us  grath  a 
measg  an  t-sluaigh,  a  bha  'taisbeanadh  gu'n  robh  iad  diombach. 
Bha  'n  t-Iarla  ceithir  fichead  bliadlma,  's  bha  'fholt  air  gealadh. 
Bu  shealladh  sgreataidh  a  leithid  de  cheaun  fhaicinn  làn  fola ; 
agus  cha  'n  fhurasd  a  dheanamh  a  mach  a  nis  ciod  na  coirean  a 
bha  ri  'n  cur  as  a  leth. 

j-  2.  'An  dèigh  laghanna  maith  fhaotainn  troimh  'n  Phàrlamaid, 
chuir  rìgh  Seumas  aghaidh  air  a'  Ghàeltachd,  a  bh'  air  dol  dheth 
a  rian  buileach,  le  cleachdaidhibh  mi-laghail  cuid  de  na  cinn- 
fheadhna.  Ghairm  e  coinneamh  Pàrlamaid  'an  Inbhernis,  's  a' 
bhliadhna  1427,  agus  chuir  e  fios  air  na  cinn-fheadhna  Ghàelach 
a  b'  ainmeil'  iad  'ga  choinneachadh  'an  sin.  Bha  Aonghas  Dubh 
MacAoidh   Shrath-nabhair  air  togail  mòran   creich'  'an  cearn' 

àraidh  de  Ghall-thaòbh,  goirid  roimlie  sud.  Chuir  e  fè"in  'us 
dream  liomnhor  a'  rnhuinntir  au  àite  sin  blàr  aig  àite  ris  au  abrar 
Harpisdail.  Chaidh  mòrau  a  mharbhadh  air  gach  taobh;  aeh  o'u 
a  thearuiun  Aonghas  fein  'us  roiun  mhaith  de  'chuid  daoine,  lean 
e  air  togail  chreachan  mar  roimhe  sin.  Thiouail  ua  cinn-f headhna 
gu  ruig  Inbhernis,  co  dhiùbh  a  b'  eagal  peanais  o'n  rìgh  na'n  diìilt- 
adh  iad,  no  dùil  gu'n  gabhadh  e  gu  caoimhneil  riu,  's  gu'n  tugadh 
e  làn  mhaitheans  doibh,  a  thug  orra  sin  a  dheanamh.  Ach  co  luath 
'sa  chaidh  iad  a  steach  do'n  talla  'san  robh  Thàrlamaid  cruinn, 
chaidh  dà  fhichead  diubh  chur  an  làimh,  's  an  druideadh  'ara 
priosunaibh  fa  leth,  le  òrdugh  au  rìgh.  Cha  'n  fhaigheadh  iad 
cothrom  aon  a  chelle,  no  aon  de'n  luchd-leanmhuinn  fhaicinn.  Bha 
Aoughas  Dubh  MacAoidh,  'us  AJastair  Dòmhuullach,  morair  nan 
eilean,  agus  a  mhàthair,  ban-Iarla  Rois,  a  measg  na  muiuntir  a 
chuireadh  'an  làimh.  Chuireadh  iad  sin  uile  fo  dheuchainn  air 
son  amb_'atha,agus  chaidh  an  fheadhainn  bu  ro  chioutaiche  dhiubh 
a  chur  gu  bàs.  Fhuair  Fear  nan  eilean  'us  Aonghas  Dubh  cead 
an  cois',  an  dèigh  an  cumail  greis  na  'm  priosunaich.  Ach  b'  èigin 
do  Aonghas  a  mliac,  Nial,  a  thoirt  seachad  mar  gheall  air  gu  'n 
cumadh  e  'n  t-sìth  an  deigh  sin.  Binneadh  priosunach  de  Nial 
's  an  sgeir  mhara  ris  an  abrar  am  Bas,  far  an  do  chumadh  àireamh 
bhliadhnachan  e,  's  air  son  an  d'  f  huair  e  'n  t-aium  Nial  Basa  I\Iac 
Aoidh.  Dh'  èirich  Alastair  Dòmhnullach  nan  eilean  'an  ceannaire 
a  rìs,  co  luath  's  a  phill  an  rìgh  do  'n  taobh  deas.  Thog  e  deicli 
mìle  duiue  'sna  h-eileanaibh  agus  'an  Eos;  leis  an  fheachd  làidir 
so  loisg  'us  dh'  fhàsaich  'e  roinn  mhòr  de  'n  dùthaich,  agus  gu 
li-àraidh  fearann  a'  chrùin,  ris  au  robh  fearg  mhòr  aige ;  agus  loisg 
e  gu  làr  baile  Inbhernis,  a  bha  nabhaile  rioghaiL  Ach  thionail  an 
rìgh  armailt  lionmhor  air  cheann  an  deachaidh  e  'n  dara  uair  do  'n 
Ghàeltachd  a'  ruagadh  a  cheannaircich  so.  Thàinig  e  co  grad  air 
fear  nan  eilean  aig  Lochabar  's  gu  'n  do  ghlacadh  le  clisg'  e.  Ach 
riun  Alastair  air  son  e  f èin  a  dhionadh  le  còmhrag  mar  a  b'  f  hearr  a 
h'  urrainn  e.  Mu'n  tàinig  na  laoich  gu  ionad  tharruinff  lann,  theick 

na  Camshronaich  agus  Clann  Chatain  gu  taobh  an  rìgh  's  mar  a 
chaidh  taobh  Alastair  a  lagachadh  co  mòr  leis  an  treigsinn  ud, 
cha  do  sheas  e  fad  sam  bith  ri  armailt  an  rìgh.  Lean  iad  an 
i-eileanach  bochd  co  teann  's  au  ruaig  's  gu  'n  d'  aithnich  e  nach 
robh  dol  as  aige.  Cliuir  e  teachdaireachd  thun  an  rìgh  a  dh'  iarr- 
aidh  maitheanais,  agus  a'  gealltuinn  gu  'm  biodh  e  'na  iochdaran 
umhal,  dileas  as  a  dhèigh  sud.  Àch  cha'n  eisdeadh  an  rìgh  ris. 
Thug  c  teann  òrdugh  da  chuid  oifigearaibh  Alastair  a  ghlacadh, 
's  guu  deigh  a  chur  gu  bàs.  'N  uair  a  dh'  aithnich  an  t-eilean- 
ach  nach  robh  dol  as  ann  o  shior  leanmhuinn  a  luchd-tòrachd,  rinn. 
e  air  son  e  fèin  a  thilgeadh  air  tròcair  an  rìgh  'an  dòigh  co  iriosal. 
'sair  am  b'  urrainn  e  smuaineachadh.  Ghoid  e  do  Dhun-eidin  co 
uaigneach  'sa  b'  urrainn  e,  agtfs  thàisbean  se  e  fèm  'am  fianuis  an 
rìgh  's  na  ban-rìgh  air  Didomhnaich-càsg,  ann  an  eaglais  Holirud, 
'n  uair  a  bha  iad  ag  aoradh  fa  chomhair  na  h-altrach,  air  an  cuairt- 
eachadh  le  àrd-uaislibh  na  cùirte.  Cha  robh  gruag  no  bonaid  air- 
Alastair,  no  armachd  no  breaghachd  sam  bith;  bha  ghàirdeana  'sa 
luirgnean  dearg  lomnochd.  Cha  robh  mu  'cholainn  ach  aon  fhill- 
eadh  j)laide,  agus  bha  claidheamh  rùisgt'  aige  'na  làimh,  agus  a' 
cumail  a'  chlaidlieamh  air  a  roinn,  thairg  e  'n  dòrn-chur  do'n  rìgh, 
a'  tuiteam  air  a  ghluinibh  'na  fhianuis.  Rinn  a'  bhan-rìgh  'sna 
Ii-ard-uaislean  uiread  de  aslachadh  air  an  rìgh  'sgu  'n  robh  e  air 
aomadh  gu  beath'  an  truaghain  a  chaomhnadh.  Àch  chuir  e  air 
ball  'na  phriosunach  e  do  Chaisteal  Thuntalla,  fo  churam  Iarla 
Aonghais.  Ach  thaisich  an  rìgh  goirid  an  deigh  sin  agus  thug  e 
'shaorsainn  do  Aìastair  an  ck'igh  a  cliumail  bliadhna  'na  phriosun- 
ach.  Fhuair  a  mliàthair,  ban-Iarla  Rois,  a  saorsainn  aig  an  àm 
cheudna.     Thachair  so  's  a'  bhliadhna  1429. 

3.  Am  feadh  a  bha  mòrair  nan  eilean  'na  phriosunach,  thog 
Dòmhull  Ballach  caraid  dha,  feachd  lionmhor  's  na  h-eileanaibh, 
agus  air  tìrmòr  na  Gaeltachd  an-  iar,  leis  an  d'  rinn  e  mòran 
call'  air  feadh  na  dùthcha.  Chuir  e  air  tlieicheadh  Iarla  Mhàrr 
'us  Iarla  Ghall-thaobh  le  àr  mòr  ai«-  Inbherlòchaiclh.    Ach  thàirìiff 

feachd  ^lionmhor  a  bhuineadh  do'n  rìgh,  air  ann  an  sin,  agus 
dh'fhàg  Dòmhull  'arniailt  air  a'  bhad,  's  theich  e  do  dh'Eirinn,  far 
an  do  mharbhadh  e  goirid  'an  dèigh  sin. 

4.  Ach  mu'm  fàg  sinn  eachdraidh  na  Gàeltachd  's  an  rioghachadh 
so,  feudar  aon  saimpleir  fathast  a  thoirt  air  a'  mhi-riaghailt  agus 
an  troimhe-chèil'  a  bh'anns  a'  chuid  sin  de  'n  rioghachd.  Thug 
creachadair  comharraichte  d'am  b'  ainm  Dòmhull  Ros,  air  falbh, 
a  measg  nithean  eile,  dà  bhoin  o  bhantrach  bhochd  'an  Siorrachd 
Rois.  Ann  an  searbhadas  a  spioraid  air  son  an  fhòirneirt  a  rinn- 
eadh  oirre,  bhòidich  i  nach  beanadh  bròg  da  'cois  gus  an  ruigeadh 
i  'n  rìgh,  's  gu'n  innseadh  i  le  'beul  fèin  da  ciod  an  t-ana-ceartas 
a  fhuair  i.  Thàinig  so  gu  cluas  bhraidein.  "Is  bòid  bhrist'  a 
bhitheas  an  sin,"  ars'  an  t-uamhair.  Thug  e  ma'n  airidh  greim 
a  dheanamh  air  a'  bhoireannach,  agns  crùidhean  eich  a  thairing- 
neachadh  air  a  bonnaibh  le  gobha.  "Nis,"  arsa  Dòmhull,  "rach 
do  Dhuneidin  co  luath  's  is  urrainn  thu."  Cha  do  riun  so  ach  a 
cur  thuige  ni  bu  ro  inhò  gus  a  bòid  a  choimhlionadh.  Cho  luath 
's  a  shlànuich  a  bonnan  chaidh  i  do'n  taobh  deas.  Fhuair  i  coth-- 
rom  an  rìgh  fhaicinn,  's  dh'innis  i  'n  rèidh  sheanachas  da  mar  a 
rinn  Dòmhull  oirre.  Ghrad  chuir  an  rìgh  òrdugh  gu  Siorraimh  na 
Siorrachd  's  an  robh  e,  Dòmhull  a  chur  da  ionnsuidh  gu  ruig 
Peirt.  'An  ùine  nach  robh  fada  bha  Dòmhull  'us  dà  chompanach 
dheug  nan  seasamh  air  beulaobh  an  rìgh.  Thugadh  binn  am  bàis 
a  ruach.  B'  e  'n  dòigh  bàis  a  fhuair  Dòmhull  fem  an  ceann  a  chur 
dheth.     Chrochadh  an  dà  fhear  dheug  eile. 

5.  Mu'n  àm  so  bha  Pòl  Cragh  a'  tarruing  air'  an  t-sluaigh  'an 
taobh  deas  Alba  gu  teagasgaibh  an  Ath-leasachaidh.  Bu  lèigh- 
misionairi  am  Pòl  so,  a  chuir  càirdean  na  firinn  a  nall  &  rioghachd 
Bhohemia,  gus  na  h-Albannaich  bhochd  a  theagasg  'an  eòlas  na 
firinn.  Bha  àireamh  ann  aig  an  robh  cuimhne  air  teagasgan  Resbi, 
agus  a  fhuair  maith  dhiubh.  'S  e  's  coslaicka  gur  h-ann  air  iarrtus 
na  muinntir  sin  a  chuir  Criosduidhean  Bhohemia,  am  fear  so  a 
nall.     Ged  is  ann  'an  rathad  folchuidh,  'an  comh-cheangal  ri  bhi 

'toirt  seacliad  chungaidhean  leighis  do'n  chorp,  a  bha  e  'g  oidhirp- 
eachadh  slàint'  an  t-soisgeil  a  cliur  fa  chomhair  neach  sam  bith. 
a  thigeadh  'na  rathad,  gidheadh  'an  ùine  nach  robh  fada  tharr- 
uing  e  aire  nan  sagartan  Pàpanach  aig  au  robh  an  sluagh  fo'm 
meòraibh.  Thugadh  Pòl  Cragh  fa  chomhair  an  Fhir-cheasnach- 
aidh  Phàpanaich,  Prior  Laurence  à  Lindores,  an  dearbh  dhuin'  a 
chuir  Resbi  gubàs.  Dhionam  Bohemianach  gu  duineil  na  teagasgan 
a  bha  e  'cur  fa  chomhair  an  t-sluaigh ;  ach  cha  b'  aithne  do'n  chùirt 
aig  an  robh  e  tròcair.  Cha  'n  aidicheadh  Pòl  mearachd,  ach  b'ur- 
rainn  e  bàsachadh.  Dheinn  iad  peileir  ùmha  steach  'na  bheul  gus 
nach  cluinnteadh  focal  uaith'  aig  a  bhàs.  Threòraich  iad  an  sin 
e  'dh'ionnsuidh  a'  bhàis-theine,  'an  Cill-Biinhinn — an  ceud  teine 
de'n  t-seòrsa  so  a  chaidh  fhadadh  's  a'  bhail'  ainmeil  ud.  So  an 
di-bhcatha  'thug  Alba  dhorcha  do  theachdaire  na  sìth  à\  tir  chèin. 
6.  Ach  ged  a  b'  fheumail  do'n  rioghachd  an  duinealas  's  an  leth- 
Mirei  .ìeachd  leis  an  robh  Seumas  a'  frithealadh  ceartais  anns 
gach  cearna,  's  a  measg  gach  inbhe,  bha  sin  a'  dùsgadh  suas 
mòran  mi-ruin  'us  naimhdeis  'au  aghaidh  a  phearsa  fein  a  measg 
cuid  air  an  robh  an  ceartas  a'  deanamh  greim,  o  àm  gu  h-àm. 
Agus  thòisich  cuid  diubh  sin  a'  dol  'an  comh-bhoinn  a  nis  air  son 
a,  bheath'  a  thoirt  deth,  agus  aon  de  theaghlach  bhrathar-athar, 
Diùc  Adholl,  a  chur  air  a'  chathair  'na  àite.  Bha  fear  àraidh, 
Sìr  Ptaibeart  Greumach,  co  dàna  's  gu  'n  do  chomhairlich  e  's  a' 
Phàrlamaid  an  rìgh  a  chur  an  làimh,  's  a  chur  ain  priosun  air  son 
co  cruaidh  's  a  bha  e  air  luchd-deanamh  uilc.  Rinneadh  peanas  air 
a'  Ghreumach  air  son  na  cainnt'  ud,  agus  thugadh  uaithe  'chuid 
fearainn  uile.  'An  sin  rìinaich  an  uilebheist  air  dioghaltas. 
Theich  e  do  bheanntaibh  na  Gàeltachd,  's  chuir  e  teachdaireachd 
thun  an  rìgh,  gun  do  thilg  e  dheth  na  h-uil'  ùmhlachd  dha, 
'sgu'n  robh  e  ga  mheas  fèin  aig  saorsainn  a  bheatha  thoirt  deth, 
na'in  faigheadh  e  'n  cothrom.  Fhuair  an  ceannairceach  ud  mòran 
eile  de  dhaoinibh  inbheach  a  clio  aontaich  ris  an  droch  ghniomh. 
Cha  do  cìiuir  an  rìgh  cùram  sam  bith  's  a'  bhagradh  ud.     Chuir  e 

SBèachad  a'  bkliadhn'  ùr,  's  deireadh  a'  gheamhraidh  'am  baile 
Pheirt.  Cha  robh  àite  's  a'  bhaile  sia  freagarrach  ris  a'  chùirt  a 
bhi  'tàmhachd  aun,  ach  tigh  mòr  Mhanach,  a  bh'  air  a  thogail  am 
meadlion  lis  mhòir,  air  taobh  a  muigh  a'  bhail',  agus  a  bha  cuairt- 
ichte  le  dìg  mhòir,  dhomhain.  Bha  seòmradair  an  rìgh  fèin  'na 
aon  de  'n  luchd  comh-bhoinn.  Air  au  fhicheadamh  là  de  cheud 
mhìos  an  earraich  rinn  iad  air  son  an  rìgh  a  mhortadh.  Fhuair  an 
seòmradair  glasan  gach  rùm  fa  leth  de'n  tigh  air  a  milleadh,  air 
sheòl  's  nach  gabhadh  aon  diubh  glasadh ;  's  bha  ullachadh  àraidh 
aig  air  a  dheanamh  air  son  na  spriudhairean  a  leigeadh  a  steach 
air  an  dìg  'n  uair  a  dhorchaidh  an  oidhclie.  An  uair  a  bha'n  rìgh 
'us  luchd-dreuchd  na  cùirt'  ag  ullachadh  air  son  gabhail  mu 
thàmh,  chunnacas  solus  neo-àbhaisteach  a'  dealrachadh  tim- 
cliioll  an  tighe ;  'an  tiota  chaiclh  na  dorsan  a  thilgeadh  fosgailt' 
o'n  taobh  muigh,  's  cha  robh  seòl  air  aon  diubh  a  dhùnadh.  An 
uair  a  thuig  an  rìgh  an  rud  a  bh  'ann,  's  nach  robh  dol  a  null  no 
nall  aige,  rug  e  air  a'  chlobha,  's  reub  e  o  'chèile  dhà  de  na  duill- 
eagan  a  bha  's  an  làr,  's  leig  se  e  fein  sìos  do  thigh-làir  a  bha  fo'n 
t-seòmar.  'An  deigh  do'n  luclid-tòrachd  cuairt  a  thoirt  air  feadh 
gach  seòmair  's  gu'n  iad  ga  fhaotainn,  thòisich  e  air  fàs  mi-fhoigh- 
idneach  's  an  àite  dhorch,  an-shocair,  's  an  robh  e,  agus  dh'  iarr  e 
rà-eigin  air  aon  de  bhain-tighearnan  na  cùirte.  Thachair  gu'n 
tàinig  aon  de  'luchd-tòrachd  a  steach  do'n  t-seòmar  'n  uair  a  bha  i 
so  agus  an  rìgh  a'  comh-labhairt.  Fhuaradh  a  mach  mar  sin  c'àit 
an  robh  e,  's  chaidh  an  Greumach  sios  do  'n  tigh-làir,  agus  dithis 
bhràithrean  d'am  b'  ainm  Hall,  's  bhuail  iad  air  'n  an  triùir  gus  an 
do  lot  iad  gu  bàs  e.  Mu  'n  gann  a  bha  obair  nam  mortairean 
seachad  chualas  feadh  a'  bhaile  am  fuathas  a  bh'  ann,  's  thionail 
daoin'  as  gach  cearna  gu  tigh  napi  Manach.  Ach  thug  na  mort- 
airean  an  casan  leò,  's  fhuair  iad  an  oidhche  sin  fein  do  'n  mhon- 
adh,  ach  fear  no  dithis  air  an  d'  rugadh  's  an  ruaig.  Thog  a'  bhan- 
righ,  a  bha  iomraiteach  air  son  maise,  oirre  gus  na  mortairean  a 
tlioirt  gu  ceartas;  agus  an  taobh  a  stigh  de  cheann  mìos  an  dèigh 

a'  ghniomh  oillteil  ud,  cha  robh  aon  duine  dhiuhh  nàch  robh  air  a 
ghlacadh  's  air  a  chur  gn  bàs.  Chaidh  an  Greumach  agus  seòm- 
radair  an  rìgh  a  chur  gu  bàs  'an  dòigh  a  dh'fheumadh  a  bhi  ro 
sgreataidh  do'n  mhuinntir  a  bha  'g  amharc  orra.  B'  ann  's  an  treas 
bliadhna  deug  de  'rioghachadh,  agus  's  an  dà  fhicheadamh  bliadhna 
's  a  trì  dheth  aois  a  chaidh  rìgh  Seumas  a  mhortadh.  Rinneadh 
caoidh  mhòr  air  a  shon.  Agus  bha  aobhar  aig  sluagh  bochd  Alba 
a  bhi  ga  ionndrainn.  Binn  e  mòran  laghanna  maith  air  son  nan 
daoine  bochd  a  chur  saor  o  ain-tighearnas  nan  uachdaran.  Bha 
e  'na  dhuine  gleusta,  tàlainteach  an  iomadh  dòigh.  Rinn  e  mòran 
bàrdachd,  agus  tha  cuid  dhith  a  th'  air  a  leughadh  gus  an  là  'nt 
diugh,  's  an  taobh  deas. 


CAIB  XXI. 

SEUMAS   II. 


Thainig  Seumas  II.  thun  na  caithreach  gu  siochail  aig  bàs  'atharr 
agus  gun  e  ach  sea  bliadhna  dh'aois.  Mar  a  bha  na  h-uiread  an 
crochadh  ritrenbhantas  'us  neo-lethbhreitheachd  an  rìgh  's  na  linn- 
ibh  ud,  's  nach  robh  'n  t-òg  rìgh  so  air  tighinn  gu  aois  gu  'n  tugtadh 
riaghladh  sam  bith  dha,  thuit  an  rioghachd  gu  grad  a  dh'  ionnsuidh 
an  troimhe  chèile,  's  na  mi-riaghailt  a  bha  coitchionn  roimh  riogh- 
achadh  a'  cheud  rìgh  Seumas.  Bha  mòran  còmhstri  'us  farmaid 
eadar  an  dithis  dhaoine  a  bh'  air  an  cur  air  leth  leis  a'  Phàrlamaid 
air  son  an  dà  dhreuchd  bu  chudthromaiche  's  an  rioghachd,  Sìr 
Alastair  Mac-an-Lèigh,  fear-gleidhidh  pears'  an  rìgh,  agus  Sìr  Uill- 
eam  Craighton,  àrd-riaghlair  ghnothuichean  follaiseach  na  riogh- 
achd.      Bha  'n  tiodal  aig  Sìr  Alastair  ni  b'  fhaisg  air  dreuchd  na 

iàinistearachd,  ach  bha«'m  fear  eile  a'  curaail  a  mach  gnr  h-ann  ri 
dhreuchd  fèin  a  blia  na  h-nile  gnè  riaghlaidh  ceangailte.  Chuir  Mac* 
au-Lèigh  gairm  a  mach  aig  Crois  gach  baile  mhòir,  gu  'm  feumadh 
na  h-uile  dhaoin'  ùmhlachd  a  thoirt  dhasau  fo  phèin  a  bhàis.  Chuir 
Craighton  gairm  de  'n  t-seòrsa  cheudna  mach  gur  h-aun  dha  fein  a 
dh'  fheumadh  na  h-uile  bhi  umhail.  Bha  'n  còmhrag  so  a  measg  an 
luchd-riaghlaidh  a'  meudachadh  tàir  dhaoine  ceannairceach  air  gach 
lagh  'us  riaghailt.  Thachair  do  Chraighton  a  bhi  'na  cheannard 
air  Caisteal  Dhuneidin  roimh  bhàs  a'  cheud  Sheumas.  Chuireadh 
Seumas  òg  do  'n  ddngneach  làidir  sin  air  sgàth  dion  an  dèigh  bàis 
'athar.  Bha  Caisteal  Shruileidh  aig  Mac-an-Lèigh.  Agus  ged  b'  ann 
do'n  fhear  so  a  dh'  òrduichendh  a  bhi  gbidheadh  pears'  an  rìgh,  cha 
leigeadh  am  fear  eil'  a  mach  as  a  dhaingeach  fèin  e,  air  eagal  gu 
meudaicheadh  e  cumhachd  an  fhir  eil'  an  rìgh  a  bhi  air  a  chùram. 
Ach  bha  ban-righ  Ioanna  air  taobh  Mhic-an-Leigh,  agus  'sann  aige- 
,san  bu  roghnuiche  leath'  a  mac  a  bhi.  Agus  smuaiuich  i  air  seòl 
a  dheanamh  air  a  ghoid  o  chumhachd  Chraighton.  Chaidh  i  steach 
do  Dhun-eidin,  's  dh'  iarr  i  cothrom  a  mac  fhaicinn,  's  a  bhi  ga 
fhaicinn  gu  tric  gus  am  biodh  fios  aice  gu  'n  robh  cùram  iomchuidh 
ga  ghabhail  dheth.  Thuirt  i  ris  a'  cheannard  air  là  àraidh  gu  'n 
robh  i  air  son  a  dhol  air  naomh-chuairt  gu  eaglais  gheal  Bhrechin, 
a  dheanamh  ùrnuigh  air  a  son  fein  's  air  son  a  mic,  agus  gu'm  feum- 
adh  i  dà  chist'  fhaotainn  a  mach  as  a'  chaisteal  anns  an  robh  a  cuid 
eudaich  agus  a  seudan.  Fhuair  i  cead  sin  a  dheanamh.  Chuir  i 
'cuid  eudaich  's  an  dara  cist'  agus  a  mac  anns  a'  chist'  eile,  's  fhuair 
i  mar  sin  seachad  air  an  luchd-freiceadain,  gun  an-amharas  sam 
bith  a  thogail.  Bha  i  fèin  's  an  rìgh  òg  gu  tearuint'  'an  Caisteal 
Shruileidh  mu  'n  do  thuig  fear  Dhuneidin  gu'n  tugadh  a  char  as. 
Ach  beagan  bhliadhnachan  an  dèigh  sin,  chaidh  aig  Craighton  air 
a  chùiueadh  fèin  a  thoirt  air  ais  do  fhear  Shruileidh.  Bha  luchd- 
brathaidh  aig'  a  ghnùtli  timchioll  air  a'  bhaile  sin  ag  inuseadh  dha 
cionnus  a  bha  nithe  a'  dol  air  aghaidh.  Fhuair  e  mach  gu  'n  robh 
'n  rìgh  gu  bhi  sealg  'am  Pàirc  Shruileidh  air  maduinn  àraidh,  's  gu'n 

robh  Mac-an-Leigh  air  falbh  o'n  tigh.  Tliug  e  leis  ceud  fear  fo  'n 
armachd,  's  thug  e  orr'  a  dhol  a  steach  do'n  Phàirc  gu  folchuidh  an 
oidhche  roimhe  sin.  Bha  'n  oidhche  gu  maith  dorcha,  's  cha  d'  fhidir 
neach  gu  'n  robh  'n  fheall-fholuch  air  a  suidheachadh.  Gu  maith 
moch  air  a'  mhaduiun  thàinig  an  rìgh  a  mach  le  tearc  luchd-coimh- 
eadachd  a  shealg.  Ghrad*leum  Craighton  's  a  luchd-leanmhuinn  as 
an  ionadaibh  foluich,  's  chuairtich  iad  an  rìgh,  a  bha  nis  air  fàs  'na 
phroidseach  tapàidh,  comasach  air  'each  fèin  a  mharcachadh.  Thng 
Craighton  le  mòigheanachd  'us  min-chainnt  air  an  vigh  aontachadh 
ri  dhol  còmhladh  ris  fein  a  Dhuneidin,  far  am  biodh  e  saor  o  'n 
chuing  's  an  robh  e  nis,  agus  am  faigheadh  e  cothrom  na  nithe  a 
thogradh  e  fèin  a  dheanamh.  ]\Iharcaich  iad  do  Dhuneidin,  co  luath 
's  a  dheanadh  ainmhidhean  e,  's  bha  iad  's  a'  chaisteai  mu  'n  cuala 
riaghlair  Shruileidh  ciod  a  thachair. 

2.  Ach  'n  uair  a  bha  'n  luchd-riaghlaidh  mar  so  a  caradh  's  a'" 
mealladh  a  cheile  bha  staid  na  tìre  glè  thruagh,  Ie  ain-neart  'us^ 
ceannaircnan  ceann-feadhna,  araonair  Ghalltachd'sair  Ghàeltachd.. 
Bha  iad  sin  mar  nach  biodh  rìgh  no  àrd-uachdaran  idir  ann,  gach 
fear  a'  deanamh  an  ni  a  bha  ceart  'na  shùilibh  fcin.  Ach  bha  aon 
fhear  dhiubh  sin  a  bha  comharraicht'  a  measg  chàich,  agus  fad  os 
ceann  gach  tighearn'  eile  'am  mòrchuis,  's  an  cumhachd.  B'  e  so  an 
t-Iarla  Dùghlasach,  a  thàinig  o  theaghlach  an  deadh  Mhòrair  Dùgh- 
lais,  caraid  a'  Bhrusaich.  Bha  'n  teaghlach  so  a  nis  air  cinntinn  gu 
ro  mhòr  'an  saibhreas  agus  'ancumhachd.  Cha  robh  teaghlach  eil 
ann  aig  an  robh  uiread  de  fhearann  's  de  luchd-Ieanmhuinn  ris  an 
teaghlach  so.  Cha  robh  Gilleaspuig,  Iarl'  an  là  sin,  a'  toirt  ach 
gle  bheag  ùmhlachd  do  'n  cheud  rìgh  Seumas.  Bha  barrachd 
greadhnachais  timchioll  air  a  chaisteal  aige  na  bha  timchioll  air  cùirt 
an  rìgh  fèin.  'N  uair  a  rachadh  e  mach  air  chuairt  taobh  sam  bith 
cha  b'  uilear  leis  mìle  marcach  a  bhi  ga  leantuinn.  Cha  robh  e  cos- 
lach  gu'n  tugadh  a  leithid  sin  a  dhuine  bonaid  a  nuas  do'n  dithis  a 
bha  nis  a'  comhstri  mu  riaghladh  na  rioghachd.  Ach  bhàsaich  an 
nrra  mhòr  so  's  a  bhliadhna]  1439,  agus  lean  'oighre  agus  a  mhac, 

Uilleam,  air  na  h-aon  dùighibh  a  bh'aig  'aithrichibh  roimhe,  a  thaobh 
mòrchuis  'us  neo-eishneileachd  do  'n  luchd-riaghlaidh.  Bhaiad  sin, 
le  cheil'  air  bheag  neirt.  Agus  an  còmhstri  fein  a'  lughdachadh  an 
neart,  le  bhi  ga  'n  deanamh  tàireil  an  sealladh  an  t-sluaigh,  agus 
mar  sin  ged  a  dh'  oidhirpicheadh  iad  an  Dùghlasach  a  chur  fodha  le 
neart  's  gann  a  gheibheadh  iad  de  dhaoine  air  an  togail  na  dheanadh 
sin.  Agus  o  'n  bha  eagal  orr'  aghaidh  a  chuir  air  an  leòmhan  gu 
follaiseach  's  gu  leòmhanta,  's  e  rinn  iad  lion  a  dhealbh  air  son  a 
ghlacadh  gun  fhios,  agus  cur  as  da  air  dhòigh  a  bhiodh  saor  o  na 
h-uile  cunnart  dhoibh  fèin.  Chuir  Mac-an-Lèigh  'us  Oaighton  an 
cuid  còmhstri  a  thaobh  car  greiseig  gus  am  faigheadh  iad  an  gnoth- 
uch  so  seachad.  Riun  iad  cuim,  gu  'm  biodh  an  t-Iarla  Dùghlas- 
ach,  nach  robh  ach  sea  bliadhna-deug  a  dh'  aois,  agus  a  bhràthair, 
Daibhidh,  air  am  fiadhachadh  gu  càirdeil  gu  Caisteal  Dhuneidin,  far 
au  robh  a'  chùirt  's  an  àm  sin,  gu  cuideachd  a  chumail  ris  an  rìgh  òg. 
Bha  càirdean  fad-sheallach  aig  an  Iarla  nach  robh  idir  air  son  da 
dhol  thun  na  cùirt.  Ach  cha  ghabhadh  e  bacadh.  Bàinig  e  fèin 
'sa  bhràthair  Caisteal  Dhuneidin,  'sbha  'n  rìgh  òg,  mu  dheieh  bliadhn' 
an  uair  sin,  ro  thoigheach  air  an  comunn,  's  air  na  seanchasaibh  a 
bha  iad  ag  innseadh  dha  mu  ghniomharraibh  euchdail  an  sinnsir- 
eachd.  Ach  cha  robh  so  gu  marsuinn  fada.  'Nuair  a  bha  na  h-uile 
nitheullamh,'s  a  shuidh  a'  chuideachd  sios  aig  bòrd'an  àm  na  dinneir, 
chuireadh  ceann  tairbh  dhuibh  fa-chòmhair  nan  Dùghlasach  òga. 
Thuig  na  h-òganaich,  a  reir  cleachdaidh  a  bha  coitchionn  'an  Alba 
's  na  linnibh  ud,  gu  'm  bu  shuaicheantas  bàis  a  bha  'n  sud.  Dh'  eir- 
ich  iad  o  'n  bhòrd  le  graide,  's  le  sgreatachd.  Ach  bha  'n  seòmar  a 
nis  air  a  chuairteachadh  le  daoinibh  armaicbt',  a  rug  orra,  's  a  tharr- 
ning  a  mach  iad  gu  cùirt  chùil  a'  chaisteil.  Chaidh  ceannairc  'us 
droch  ghniomharan  eile  an  aithrichean  a  chur  as  an  leth  an  sud, 
agus  chaidh  an  diteadh  gu  bàs  gu  grad.  Ghuil  an  rìgh,  's  dhaslaich 
e  mar  a  b'  nrrainn  e,  am  beatha  bhi  air  a  caomhnadh.  Bha  aslach- 
adh  an  rìgh  co  suarrach  aig  na  mortairibh  ud  ri  aslachadh  nan 
Dùghlasach  fein.     'S  ann  a  rinn  iad  fanoid  air  a  chionn  e  bhi  caoidh 

nan  naimhdean  is  mò  a  bli'  aige  's  an  rioghachd.  Chuireadh  an 
ceann  deth  'n  dithis  bhràithrean  anns  a'  bhad.  'Rinneadh  an  aon  diol 
air  Callum  Fleming,fear  leannihuinn  dìleas  do'n  teaghlach,a  thachair 
a  bhi  làthair.     B'  i  so  an  dinneir  dhubh. 

3.  Bha  'n  gniomh  ud  co  amaideach  'an  seadh  saoghalta,  's  a  bha 
e  co  peacach,  an  seadh  eile.  Oir  ged  nach  d'  fhàg  na  h-òganaich 
nd  bràthoir  as  au  dèigh  a  thogadh  an  ainm  's  an  àite,  gidheadh  bha 
bràthair  athar  aea,  Seumas,  a  chaidh  a  ghairm  'na  Iarla  Dhùghlais 
air  ball.  Bu  duine  solta,  neo-ghniomhach  e  so,  a  bha  araon  trom 
'am  feòil  's  an  inntinn.  Cha  robh  e  air  son  trioblaid  a  chur  air  duine 
sam  bith.  Ach  cha  do  mheal  csan  an  onair  ach  dà  bhliadhna,  'n  uair 
a  bhàsaich  e,  agus  thàinig  a  mhac,  Uilleam,  'na  ùite.  Blia  Uilleam 
so  co  gniomhach,  conachdail  ri  aon  sam  bith  a  chaidh  roimhe,  dena 
h-Iarlachan  Dùghlasaeh.  Bha  e  'cur  roimhe  nach  tngadh  e  bonaid 
a  nuas  do  rìgh  no  do  ridir.  Bha  dinneir  dhubh  a'  feitheamh  airsan 
mar  an  ceudna. 

4.  Ach  cha  b'  iad  na  Dùghlasaich  a  mhàin  a  blia  'togail  sàil  na 
ceannairc  'an  aghaidh  ùghdarrais  an  luchd-riaghlaidh.  Bha  tuill- 
eadh  'sgu  Ieoir  ri  'fhaicinn  de  sin  feadh  na  rioghachd  a  tuath  'sa 
deas.  Agus  thachair  e  mn  'n  àm  so  le  ro-lionmhoireachd  nan  cùmh~ 
ragan  a  measg  nan  ceann-feadhna  gu  'n  do  leig  daoine  seachad  a 
bhi  saoithreachadh  na  talmhainn,  agns  gu  'n  do  bhuadhaich  plàigh 
ro  eagalach  air  feadh  gach  ceavna  de  'n  dùthaich,  air  a  h-aobharach 
leis  a'  ghort.  Theirteadh  plàigh  gun  tròcair  rithe  so,  oir  cha  robh 
duine  a'  tearnadh  a  bha  ga  gabhail.  Bha  iad  a'  bàsachadh  an 
ceann  cheithir  uairean  fichead. 

5.  Ach  mar  a  bha  'n  dithis  fhiùdhalach  a  bh'  air  ceann  an  riagh- 
laidh  a'  taisbeanadh  a  bhi  neo-fhoghainteach,  's  neo-fhreagarrach 
air  son  na  rioghachd  a  stiùircadh,  thugadh  an  cumhachd  as  an  làrah- 
aibh  's  thngadh  do  'n  rìgh  fein  i,  a  bha  nis  diùth  air  tighinn  gu  fear- 
achas.  B'e'n  ceud  ni  a  chunnaic  au  righ  aige  fcin  ri  dhcanamh, 
oidhirp  a  thoirt  air  curahachd  nan  ài'd-uaislean  a  bhriseadh,  an 
dearbh  ni  a  bha  'na  mheadhon  air  beath'  athar  a  ffhiorrachadh  air 

son  e  feiu  ga  oidhirpeachadh.      Bha  deadh  fhear-còmhairl'  aig 
Seumas  aig  dol  dha'n  ceann  a'  ghnothuich  mhòir  so,  ann  an  Easbuig 
Chill-Rirnhinn,  da 'm  b'  ainm  Ceanadaidh,  agus  a  bha  'n  dlùth  dhàimh 
do  'n  rìgh  fein.    Bha  e  'na  ni  ion-mholta  's  an  rìgh  so  gu  'u  tuigeadh 
e  còmhairle  mhaith,  's  gu'n  leanadh  e  i  'n  uair  a  gheibheadh  e  i. 
Thuig  an  t-Iarla  Dùghlasach  gu  'n  robh  e  'n  rùn  an  rìgh  an  ionn- 
suidh  a  thoirt  air  a  chumhachd  fein  a  lagachadh,  agus  chrioslaich 
se  e  fein  air  son  na  bh'  aig   a  chumail  's  an  dòigh  a  b'  fhearr  a 
dh'  fheudadh  e.     Chaidh  e  'n  comh-bhoinn  ri  Iarla  Rois,  agus  ri 
duine  fuileachdach  eile  da  'm  b'  ainm  Àlastair  Lindsi,  mac  bu  shine 
larla  Chràford.      Chomh-bhòidich  iad  so  uile  gn  'n  cuidicheadh 
's  gu  'n  dionadh  siad  iad  fein  'au  aghaidh  co  sam  bith  a  dh'  fheudadh 
ionnsuidh  a  thoirt  orra,  ged  a  b'  e'n  rìgh  fein  e.     Thug  an  Dùgh- 
lasach  mar  an  ceudna  air  gach  duin'  uasal  a  bh'  air  a  chuid  fearainn 
gealltuinn  gu  'n  leanadh  iad  fèin  ris  's  a  chomh-bhoiun  so.    Ach  bha 
aon  duin'  uasal  tapaidh  nam  measg  sin  a  dhiùlt  gnothuch  sam  bith 
a  bhi  aige  ris  a'  chomunn  ud,  a  chionn  nach  robh  ann  ach  ceannairc 
gunfholuch  'an  aghaidh  ùghdarrais  an  rìgh.  B'  e  Mac-an-Leaghlain, 
ainm  an  fhir  so.  Rug  an  t-Iarl'  air  gun  dàil,'s  rinu  e  priosuuach  dheth 
"an  Caisteal  Dhùghlais.    Ach  bha  bràthair  màthar  aige  da  'm  b'  ainm 
Sir  Pàdruig  Mac-'Ille-G-hlais  'na  cheannard  air  freiceadaln  an  rìgh. 
Dh'  aslaich  an  t-oifigeach  so  air  an  rìgh  a  dhol  's  an  eadraigin  air 
son  a  charaid  a  shaoradh  o  'n  chunnart  's  an  robh  e.     Sgriobh  an 
rìgh  litir  air  ball  fo  'n  t-seula  mhùr,  a  dh'  ionnsuidh  an  Dàghlasaich, 
agus  dh'fhalbh  Sìr  Pàdruig   feiu  leatha  far   an   robh'n  t-Iarla. 
'N  uair  a  ràinig  e  'n  caisteal  bha  'n  t-Iarla  a'  suidhe  sios  gu  'dhinueir. 
-Dh'  fhoighnich  e  de'n  teachdair-rìgh  so  an  do  ghabh  e  'dhinneir? 
"  Cha  do  ghabh"  arsaSìrPàdruig.  "  Cha'n'eil  'còmhradh  gu  bhi  ann" 
ars'  am  Morair,  "  eadar  duine  làn  'us  duin'  ocrach,  suidheadh  Sir 
Pàuruig  gu  dhinneir,   's  deanamaid  comh-labhairt  an  deigh  sin." 
Shuidh  an  Ridir  's  an  t-Iarl'  aig  an  aon  bhòrd,  's  co  bhitheadh  co 
geanail  's  co  briathrach  ri  fear  au  tighe?     Ach  aig  an  àm  cheudna 
thuge  òrdugh  uaigneach  seachad  Mac-an-Leaghlaiu  a  bhiair  a  thoirt 

a  macli  as  a'  chaisteal  agus  an  ceann  a  bhi  air  a  chur  dheth,  agus 
eudach  a  bhi  air  a  sgaoileadh  air  a  chorp  a  mnigh  air  a  ghlasaich. 
'N  uair  a  bha  'n  dinneir  thairis  lìbhrig  Sir  Pàdruig  litir  an  rìgh  do  'n 
Mhorair  a  ghabh  i  le  mòr  urram,  ma  b'  fhior.  'Nuair  a  leugh  e"i 
thuirt  e  "  gn  'm  bu  chòir  ùmhlachd  a  thoirt  do  àithn'  an  rìgh,  agus  ■ 
gu  ro  àraidh  air  sgàth  Sìr  Pàdruig  fein.  Ach  bha  Sir  Pàdruig  car 
fadalach  gun  tighinn."  Threòraich  e  'n  sin  a  mach  an  Ridir  thun 
na  glasaich,  agus  ars'  esan,  's  e  tomhadh  a  mheòir  ris  a'  chorp, . 
"Tha  mac  do  pheathar  an  sud,  feudaidh  tu 'n  rud  a  thogras  tu 
dheanamh  ris,  ach  tha  'n  ceann  a  dh'  easbhuidh  air."  "Ach,"  arsa. 
Sìr  Pàdruig,  's  e  cuinaiì  air  fein  mar  a  b'  fhearr  a  b'  urrainn  e,  "  ma 
thug  sibh  leibh  an  ceann,  feudaidh  sibh  an  ni  is  àill  leibh  a  dhean- 
amh  ris  a'  choluiun."  Ghrad  leum  e  na  dhiollaid  an  sin,  's  nuair  a 
fhuair  sè  e  fèin  gu  socair  innte,  chuir  e  car  'an  ceann  an  eich,. 
's  ghlaodh  e,  "Mhorair,  ma's  duine  beò  mise,  gheibh  sibh  'ur  duais 
air  son  so."  Chuir  e  'n  sin  spuirean  ris  an  each  a  bha  'na  ainmhidh 
taghta.  Ghlaodh  am  Morair  a  mach  ri  chuid  oifigeach  fein,  iad  a- 
leum  na'n  diollaidibh  agus  Sir  Pùdruig  a  chur  an  làinih.  Ach  an 
dèigh  do  dhream  mhaith  dhiubh  a  ruagadh  fad  còrr  'us  leth-cheud 
mile,  leis  na  h-ainmhidhibh  bu  luath-chosaich  a  bh'  aca,  b'  cigin 
pilltinn  dachaidh  gun  dad  air  son  an  saothrach.  Ràinig  Sìr  Pàdruig 
an  rìgh,  's  dh'  innis  e  dha  focal  air  an  fhocal  mar  thachair.  'N  uair 
a  chuala  Seumas  an  tàir  a  thaisbein  an  t-iochdaran  ceannairceach 
ud  d'a  ùghdarras  fèin,'  s  an  dòigh  air  an  do  laimhsich  e  'theachdair? 
bha  e  làn  feirg',  agus  tàmailt.  Ach  b'  eigin  da  sin  uil'  a  chumail 
air  fèin.  Bha  'n  t-Iarla  ro-làidir  eadhon  air  son  an  rìgh  fein.  'N  'an 
cuirteadh  gu  dhùbhlan  e,  dh'  fheudadh  e  greim  Sheumais  II.  air  a' 
chaithir  a  chur  an  cunnart. 

6.  Ach  'an  ùine  nach  robh  fad'  an  deigh  snd,  's  ann  a  smuainich 
an  rìgh  gu  'n  tugadh  e  'n  Dùghlasach  gu  ni-èigin  de  ùmhlachadh, 
na  'm  faigheadh  e  fàth  air  bruidhinn  ris  aghaidh  ri  aghaidh  'an 
uaigneas,  agus  rensonachadh  ris  air  cunnart  'us  olcas  nan  dòighean 
a  bh'  aige.    Bha  rìgh  Seumas  a  nis  air  tighinn  gu  fearachas,  air  dol 

thairis  gu  maith  air  fichead  bliadhna.  Bha  e  'na  dhuine  tapaidh 
tlachdmhor.  Ach  bha  comharra  mòr,  dearg,  air  o  rugadh  e,  a  bha 
còmhdachadh  au  dara  taoibh,  dheth  aghaidh;  air  sou  so,  theirteadh 
Seumas  na  h-aghaìdh  teinntich  ris.  Thug  cuid  de  luchd-eachdraidh 
faiuear  gu  'm  feudtadh  Seumas  an  spioraid  theinntich  a  ràdh  ris  co 
maith.  'Se  rinn  e  nis,  fiadhachadh  a  thoirt  do'n  Iarla  gu  conal- 
tradh  cìiirdeil  a  chumail  ris  aig  a'  chùirt,  a  bha  's  an  àm  sin  a  chòmh- 
nuidh  'an  Sruileadh.  Dh'  aontaich  an  t-Iarla  ri  tighinn  thun  na 
cùirte,  na  'm  faigheadh  e  litir  fo  sheul  an  rìgh  a'  deanamh  cinnteacli 
dha  gu  'm  biodh  a  bheatha  tearninte  gus  am  pilleadh  e  air  ais. 
Fhuair  e  sin,  's  ghreas  e  thun  na  cùirte  le  tearc  de  luchd-leanmhuinn, 
a  measg  an  robh  a  cheathrar  bhràithrean  fein.  Thog  na  h-uaislean 
eil'  an  cairtealau  's  a'  bhaile,  's  chaidh  an  t-Iarla  do  'n  chaisteal  a 
dh'  amharc  an  rìgh  a  ghabh  ris  le  mòr  shubhachas.  Air  an  ath  là 
ghabh  e  dhinneir  aig  bòrd  an  rlgh,  agus  dh'  fhan  e  ri  shuipeir,  a  bha 
gu  bhi  aig  seachd  uairean.  An  dèigh  na  suipeir  thug  au  rìgh  a 
leth-taobh  an  t-Iarla,  's  thòisich  iad  air  dian  chomh-labhairt  eatorra 
fein,  a'  spaidsearachd  sios  'us  suas  air  feadh  an  t-seòmair.  Ach  a 
lion  cuid  us  cuid  bhlàthaich  iad  gu  maith  leis  na  h-argumaidibh  a 
bha  eatorra;  an  rìgh  a'  sparradh  air  an  Iarla  na  boinn  a  bh'  eadar 
e  fèin  's  na  morairean  eil'  a  bhriseadh,  agus  a  thighinn  gu  bhi  'na 
charaid  do'n  rìgh,  's  gu  'm  faigheadh  e  siu  ni  bu  tarbhaiche  dha  fein 
air  a'  cheann  mu  dheireadh.  Ach  bha  'n  t-Iarla  gu  neo-eisimeileach 
a'  freagairt  nach  deanadh  e  sud,  's  nach  b'  fhiacii  luchd  comhairl'  au 
rìgh  earbsa  sam  bith  a  chur  annta,  's  gu'n  robh  e  fèin  's  iadsan  a 
deanamh  ain-tighearnas  thairis  air  an  rioghachd.  Mu  dheireadh, 
thàinig  spiorad  teinnteach  Sheumais  gu  leithid  de  àirde,  's  nach 
gabhadh  e  cumail  fodha.  "A  bhrathadair  fhoilleil,"  ars'  esan  'se 
toirt  tarruing  air  a  bhiodaig,  "  mur  bris  thus'  am  baun  brisidh  so  e." 
Shàth  e  bhiodag'na  sgòrnan,  's  gu  grad  arìsna  bhroinn.  Bha  Sìr  Pàd- 
ruig  Mac-'Ille-Ghlais  'na  sheasamh  dlùth  dhoibh,  's  a  shuil's a  chluas 
'an  cleachdaidh.  Cha  bu  luaith  a  chunnaic  e  'n  rìgh  a  sìneadh 
làimhe  thun  an  nàmhaid  na  thug  e  fèin  an  ath  bhuille  dha  leis  au  do 

leag  e  'n  truaghan  leònta  gu  làr,  le  tuaigh-chath'  a  bha  'na  làimh. 
Chuir  gach  fear  eile  de  na  cùivteivean  làmh  's  an  droch  ghniomh, 
'b  au  ùine  ro-ghoirid  bha  sea  lota  fichead  'an  corp  an  Dùghlasaich,  a 
bhàsaich  gun  fhocal  a  vàdh.  'S  ann  an  seòmar  uachdvach  a  bha  iad. 
Chaidh  an  uirmeag  fhosgladh,  's  an  corp  reubta  thilgeadh  a  mach  do 
chùìvt  a'  chaisteil.  Mar  so  fhuair  mortair  Mhic-Leaghlain  a  dhinneir 
dhubh. 

7.  Ach  bha  crioch  shearbh  aig  a  ghnothuch  a  bha  'n  sud.  'X  uair 
a  chual  a  bhràithrean  gu'n  robh  an  t-Iarla  air  a  mhovtadh  ghairm  'us 
dh'  aidich  iad  air  ball  am  fear  bu  shine  dhiubh  fèin  'na  Iarla  'na 
àite,  Bha  gach  fear  dhiubh  'na  thighearna  fearainn  cumhachdach, 
aig  an  robh  mòran  luchd-leanmhuinn.  Thiouail  iad  mùran  dliaoine 
leis  an  tàÌDÌg  iad  air  ais  gu  Sruileadh,  's  na  loisg  's  na  chreach  iad 
mòran  de  'n  bhaile.  Ach  bha  'n  caisteal  ro  làidir  air  son  iad  a  thoirt 
ionnsuidh  air.  An  deigh  sin  thog  iad  ceannairc  co  eagalach  air 
feadh  taobh  deas  na  rioghachd  's  gu  'n  tàinig  e  gu  bhi  'na  cheist 
aiv  an  rìgh  co  dhiù  a  b'  e  ruith  le  'bheatha  do  Shasunn  a  b'  fhearr 
dha,  'san  rioghachd  fhagail  aig  an  Iarla  fein,  no  fuireach  a'  cath 
A'iu.  Fa-dheòidh,  le  comhairlibh  easbuig  Ceanadaidh,  fhuair  e  aon 
de  na  morairean  bu  chumhachdaiche  's  a'  chomhbhoinn  aiv  a  dheal- 
achadh  vis  an  Dùghlasach;  b'  e  sin  Iavl'  Aonghais,  a  bha  e  fèin  de 
fcheaghlach  nan  Dùghlasach.  B'  eigiu  a  nis  do  'n  Iarla  Dhùghlasach 
teicheadh  le  'bheatha  gu  ruig  Sasunn.  Bhuilich  an  rìgh  aiv  Iavla 
Aonghais  am  fearann 's  an  inbhe  gu  h-iomlan  a  bhuineadh  do'n 
fhear  eile.  Mav  so  thogadh  am  focal  gu  'n  do  chuiv  an  Dùghlasach 
ruadh  sios  an  Dùghlasach  dubh. 

8.  Fhuaiv  vìgh  Seumas  a  nis  beagan  lasachaidh  aiv  son  an  aire 
•thoivt  do  ghnothuichibh  a  vioghaclid.  Thachair  gu  'n  vobli  caisteal 
làidir  Rocsburgh  aiv  a'  chvìch  'an  cumhachd  nan  Sasunnach  viamh 
o  bha  Daibhidh  II.  na  bhvaiglideanach  aca.  Chuiv  rìgh  Seumas 
a  nis  sèisd  vis  a'  chaisteal  so  air  son  a  tlioivt  fo  lagh  dha  fèin.  Bha 
e  fèin  agus  àireamh  de  àrd-uaislean  mu  choinneamh  a'  bhalla  a' 
faicinn  cionnus  a  bha  Bateri  de  ghunaidhean  mòr'  a  shuidhicheadh 

na'n  àite  ri  cluicheadh.  'Sgoilt  aon  de  na  gunnaidhean  sin  as  a 
cbeil'  aig  losgadh  làdaich,  's  bhuail  aon  de  na  sgealban  an  rìgh  's  a' 
bhroinn,  a  mharbh  air  a'  bhad  e,  anns  an  deicheamh  bliadhua  fich- 
ead  de  'aois.  An  uair  a  chual  a'  bhan-righ  mar  a  thachair  ghreas 
i  thun  a'  ehaisteil,  's  dh'earalaich  i  air  na  saighdearaibh  tuireadh  a 
leigeadh  dhiubh  an  là  sin,  's  an  ni  bh'  aca  r'a  dheanamh  a  thoirt 
gu  crìch  mhaith,  mar  onair  ris  an  fhear  a  dh'fhalbh.  An  uair  a 
chunnaic  na  h-oifigich  curantachd  na  ban-righ  's  an  t-suidheach- 
adh  'san  robh  i,  chuir  iad  sùrd  air  a'  ghearaston  a  ghlacadh, 
's  thuit  e  'n  an  làmhaibh  gun  dàil.  Tha  cuid  ag  ràdh  gun  do 
chuir  iad  gu  bàs  ceannard  a'  Chaisteil  le  feirg  air  son  na  chaill 
iad  fèin  ris.  Tha  craobh  chuilinn  'am  pàirc  caisteil  Fleurs  fathast 
a'  comharrachadh  a  mach  an  àit  anns  an  do  thuit  an  rìgh. 


CAIB  XXII. 


-MIWIAS    III. 


Cha  robh  Seumas  III.,  mac  bu  shiue,  agus  oighre  Sheumais  II., 
ach  ochd  bliadhn'  a  dh'  aois  aig  àm  bàis  'athar.  Ach  fhad  's  a 
bha  Easbuig  Ceanadaidh  Chil-Rimhinn,  caraid  'athar,  beò  bha  'n 
deadh  chomhairleach  aige.  Bha  gnothuichean  follaiseach  na 
rioghachd  air  an  cumail  'an  deadh  òrdugh  vè  na  h-ùine  sin.  Ach 
bhàsaich  Easbuig  Ceanadaidh  'n  uair  nach  robh  Seumas  ach  trì 
bliadhn'  deug  a  dh'aois.  'An  dèigh  sin  thuit  an  rìgh  a  measg 
luchd-treòrachaidh  neo-dhìleas.  Bha  bràthair  an  easbuig,  Gilbeart 
Ceanadaidh,  fathast  'na  fhear-teagaisg  aig  an  rìgh.  Ach  mar  a  bha 
e  fèin  'na  sheann  duine,  thug  e  fiadhachadh  do  Shìr  Alastair, 
bràthair  Mhorair  Boid,  gu  arm-chleasachd  iunnsachadh  do'n  rìgh. 

Le  so  thàinig  teaghlach  'us  càirdean  Mhorair  Boid  gu  bhi 
co  eòlacli  's  co  dàu'  air  an  rìgh  's  gu  n  tug  iad  air  falbh  e  o  Ghilbert 
Ceanadaidhguh-iomlan.  Bha'chùirt  air  bith  fuireach'am  baile  Lin- 
litligo  roimhe  so.  Bha'n  rìgh  agus  fhear-teagasg  a  muigh  air 
chuairt  seilge  là  àraidh.  Chuairtich  àireamh  de  na  h-ùr  chàirdean 
ud  e,  's  thionndaidh  iad  ceann  an  eich  aige  rathad  Dhuneidin  far 
am  biodh  e  'na  'n  cumhachd  fein.  'IST  uair  a  rug  an  Ceanadach 
air  srian  an  eich  gus  an  rìgh  a  thoirt  air  ais  gu  a  thàimheachd 
àbhaisteach,  bhuail  Sir  Alastair  Boid  buille  de  'n  bhata  sheilg  air, 
leis  an  robh  e  air  t>igneachadh  gus  a  ghreim  a  leigeadh  as,  agus  an 
rìgh  fhàgail  fo  mheachainn  a  luchd  meallaidh.  Thug  iad  an  sin 
do  chaisteal  Dhuneidin  e,  far  an  do  thòisich  e  air  riaghladh  ghnoth- 
uichean  na  rioghachd  'na  'ainm  fein,  ach  da  rìreadh  b'  e  Morair 
Boid  's  a  theaghlach  311  luchd-riaghlaidh.  Goirid  an  dèigh  sin, 
an  uair  a  dh'fhàs  e  ni  bu  Miine  's  ni  bu  tapaidh  dheònaich  e  maith- 
eanas  follaiseach  a  thoirt  do  gacli  aon  de  'n  teaghlach  sin  air  son 
ni  mi-chubhaidh  sam  bith  a  dh'fheudadh  iad  a  bhi  air  a  dhean- 
ainh  'na  chùis-san  roimhe  sud;  agus  an  dèigh  sin  lean  e  air  an 
cumail  car  ùine  mar  àrd  luchd-riaghlaidh  a  ghnothuichean. 
Fhuair  Sìr  Tòmas,  aon  de  mhic  a'  Mhorair  so,  a'  bhan-phrionnsa, 
Mairireat,  piuthar  an  rìgh,  ri  'pòsadh,  agus  rinneadh  Iarl'  Ar- 
ain  deth.  Agus  chaidh  inbh'  agus  saibhreas  a  bhuileachadh  air 
buill  eile  de  'n  teaghlach.  Ach  'an  ùine  nach  robh  fada  thionnd- 
aidh  an  sruth  'n  an  aghaidh.  Chaill  iad  fàbhar  au  rìgh  air  sheòl- 
eigin  nach  'eil  furasd  fhaotainn  a  mach.  Thionndaidh  e  iad  uile 
mach  as  an  dreuchdaibh.  Chuir  e  fo  dheuchainn  am  beath'  iad 
air  son  an  f hòirneirt  a  thaisbeiu  iad  'an  Linlithgo ;  ged  a  bha  e  air 
toirt  maitheanas  dhoibh.  Chaidh  Sìr  Alastair  Boid  a  dhìteadh 
's  a  chur  gu  bàs.  Theich  am  Morair  's  a  mhic  le  'm  beatha,  's  bhàs- 
aich  iad  air  fògradh  'au  tir  chèin.  Bhàsaich  Sìr  Tòmas,  Iarl' 
Arain,  goirid  'an  dèigh  sin,  's  phòs  a'  bhan-phrionnsa,  Mairireat, 
Morair  Hamilton,  a  thàiuig  an  sin  gu  bhi  'na  Iarl'  Arain. 

2.  Mu  'n  àm  so  bh  'an  rìgh  air  cùmhnant  pòsaidh  a  dheanamh 

ri  nighean  righ  Lochluinn,  a  fhuair  mar  phàirt  de  'dubhairidh 
riaghladh  nan  eileanan  Sealtaineach'us  Arcach,  abhuineadh  roimhe 
so  do  Lochlunn.  Lean  na  h-eileana  so  ri  crùn  Alba  o'n  uair  sin. 
Ach  bha  'chainnt  Lochlunnach  air  a  labhairt  's  na  h-eileanibh  so 
gus  o  cheann  ùine  leth-cheud  bliadhna  roimhe  so. 

Bha  dà  bhràtliair  aig  rìgh  Seumas  III.  Bha  'athair  an  dcigh  Diùc 
Albani  a  dheanamh  de  'n  fliear  bu  shine  dhiubh  sin,  agus  bha  'm 
fear  eile  'na  Iarla  Mhàrr.  An  dèigh  tuiteam  nam  Bòideach, 
thàinig  an  rìgh  gu  bhi  cumail  comunn  ri  daoinibh  a  bha  de  inbhe 
ni  b'  isle  na  gu  'n  giùlaineadh  na  h-àrd-uaislean  le  iad  a  bhi  co 
faisg  air  a  phearsa,  no  co  mùirneach  aige.  B'e  fear  dhiubh  sin 
Cochran,  fear-togail,  agus  fear  eile  da  'm  b'  ainm  Rogers,  fear-ciùil. 
A  thuilleadh  air  an  dithis  so,  bha  taillear  agus  fear  teagaisg  arm- 
-chleas  air  an  gabhail  a  steach  a  measg  a  luchd  comhahT,  agus 
.gobha,  agus  reultair,  Leonard,  'us  Anclers.  Thòisich  uaislean  na 
tìr  a  nis  a'  sealltuinn  sios  air  an  rìgh,  mar  dhuine  gun  diù,  gun 
fhèin-rnheas  no  gaisge,  agus  a'  moladh  a  bhràithrean  os  a  cheann, 
ag  ràdh  gur  e  fear  dhiubh  bu  chòir  a  bhi  air  a'  chaithir.  Dh'  eir- 
ich  a  bhràithrean  le  chèil'  'an  ceannairc  'an  aghaidh  an  rìgh  le 
droch  comhairle  nan  àrd-uaislean  ud.  Agus  chaidh  an  glacadh 
's  an  cur  'am  priosun  le  chèile.  Bhàsaich  Iarla  Mhàrr  's  a'  phrio- 
sun.  Agus  tha  cuid  ag  aithris  gur  h-ann  le  òrdugh  an  rìgh  a 
chuireadh  gu  bàs  e.  Cha  'n  'eil  dearbh-chinnt  ciod  an  dòigh  'san 
do  bhàsaich  e.  Bha  Diuc  Albani  ni  b'an-dàna  's  ni  bu  cliiont- 
aiche  na  'bhràthair  a  b'  òige ;  's  ghabh  a  chàirdean  eagal  gu  'n 
cuirteadh  esan  gu  bàs  mar  an  ceudna.  Ach  fhuair  e  rian  air  a 
chosan  a  thoirt  leis  a  mach  as  a  phriosun,  agus  teicheaclh  an  toiseach 
do  Shasunn,  agus  a  rìs  do  n  Fhraing.  Bha  'n  Fhraing  's  an  àm  sin 
a'  cogadh  ri  Sasunn,  agus  chuir  rìgh  na  Frainge  mar  impidh  air 
Seumas  III.  briseadh  a  steach  air  taobh  tuath  Shasuinn  le  armailt 
air  son  cuideachadh  le  ni-èigin  de  chumhachd  Shasuinu  a  tharruing 
uaithe  fèin.  Bha  Seumas  co-gearr-sheallach  's  gu  'n  do  ghabh  e 
comhairl'  an  Fhrangaich  's  a'  chùis  so.     Ach  o  nach  do  sheall  e 

roimhe  's  a  ghnothuch  so,  fhuair  e  aobhar  sealltuinn  as  a  dheagh. 
Cha  b'  ann  fo  chomannd  an  rìgh,  a  bha  'n  t-arm  's  na  linnibh  ud, 
ach  fo  riaghìadh  nan  àrd-uaislean.      Bha  gach  fear  dhiubh  sin  a' 
tighinn  a  mach  gu  cath  air  ceann  a  luchd-leanmhuinn  fèin,  a  bha 
de  'f  hine,  gu  h-àraidh  'sa'  cheud àite.  'Nuair thigeadh  àireamh dhiubh 
sin  'an  ceann  a  clieile  le  'n  cuid  saighdearaibh  aig  àm  cogaidh, 
dh'  fheudadh  iad  an  ni  a  b'  àill  leò  dheanamh.     Agus  bhiodh  iad 
gu  tric  a'  gabhail  a  leithid  sin  a  chothrom  air  an  rìgh  èigneachadh  ■ 
gu  nithe  'dheanamh  's  a  tlioirt  air  an  àm  so  nach  biodh  e  deònach 
a  dheanamh  aig  amaibh  eile.  'Se  rìmaich  na  tighearnan  Albannach 
a  dheanamh  air  teachd  dhoibh  'an  ceann  a  cheile,  an  rìgh  agus  a 
dhroch  luchd-comhairl'  a  chur  an  làimh, — esan  a  chur  'an  cuing 
car  tamuill,  agus  iadsan  a  ghrad  chur  gu  bàs.    Chum  iad  comhairl' 
uaigneach  'an  eaglais  Laudeir  gu  comh-labhairt  eatorra  fèin  mu 
cionnus  a  rachadh  iad  'an  ceann  a  leithid  so  de  chluiche  cunnart- 
ach.      Bha  na  dearbh  nithe  a  bha  ga  'n  cur-san  air  bhoil  gus  an 
gnothuch  so  a  ghabhail  os  làimh,  ga  dheanamh  anabarrach  cunn- 
artach.      Bha  Còchran  air  a  dheanamh  'na  Iarla  Mhàrr  'an  àite 
bràthairan  righ  a  bhàsaich.    Ach  bha  e  'na  dhuine  cumhachdach, 
tapaidh  e  fèin,  's  cha  robh  e  gun  luchd-cuideachaidh.     'S  bha  na 
càirdean  ud  eil'  a  bh'  aig  an  rìgh,  air  an  dòigh  cheudn'  an  dèigh 
cròileagan  de  luchd-cuideachaidh  a  thional  timchioll  orra  fèin. 
Agus  a  thaobh  an  righ  fèin,  dh'  fheumadh  iad  a  bheag  no  mhòr 
de  mhisneachd  air  son  a  chur  'an  làimh  an  aghaidh  a  thoile.      Do 
bhrigh  gu'n  robh'n  gnothuch  làn  dhoirbheas,mar  so,ghairmMorair 
Mac-'Ille-Ghlais,  a  bha  làthair,  an  aire  gu  sgeulachd  nan  luch  'sa' 
chait,  a  bha  coitchionn  a  measg  an  t-sluaigh  's  an  àm.  Bha  na  luch- 
ain  gu  mòr  air  am  brosnuchadh  air  son  cothrom  a  bhi  aig  a'  chat 
tighinn  orra  's  an  glacadh  gun  fhios,  co  tric  's  a  thogradh  e,  agus 
rùnaich  iad  le  aonta  nan  uile  gu  'm  biodh  clag  air  a  chrochadh  mu 
amhach  a'  chait  leis  am  biodh  rabhadh  air  a  thoirt  dhoibh  gu  teich- 
adh  o  chunnart.     Ach  thuit  an  rùnachadh  gu  làr,  a  chionn  nach 
faighteadh  a  h-aon  nam  measg  a  ghabhadh  os  làimh  an  clag  a 

chrochadh.  Fhreagair  Gilleaspuig,  Iarl'  Aonghais,  ceann  dara 
teaghlaich  nan  Dùghlasach,  "gu'n  robh  e  tuigsinn  an  t-samhlaidh, 
'sgu  'n  robh  esan  an  sud  a  chuireadh  an  clag  air  a'  chat."  Air  son 
so  lean  am  frith  ainm,  Gilleaspuig  clag-an-cat,  ris  fhad  'sbu  bheò 
e.  Bha  Iarla  Mhàrr  air  tighinn  do  'n  champ  roimhe  so  le  trì  ceud 
de  luchd-leanmhuinn,  a  bha  uil'  eudaichte  le  trusganaibh  geala. 
Bha  greadhnachas  rioghal  timchioll  air  pears'  an  Iarla  fèin.  Bha 
clogaid  air  a  lìneigeadh  le  òr  ga  ghiùlan  roimh',  'us'slabhraidh  òir 
mu  'mhuinneal.  'N  uair  a  chual'  e  gu  'n  robh  na  Morairean  cruinn 
le  cheile  'san  eaglais  ud,  smuainich  e  dhol  a  dh'  fhaicinn  ciod  mu'n 
robh  iad.  Goirid  an  dèigh  dhoibh  a  shuidheachadh  co  chuireadh 
an  clag  air  a'  chat,  chualas  bualadh  aig  an  dorus.  Dh'  fheòraich 
an  dorsair  o'n  taobh  a  stigh,  co  blia  'n  sud'  "Tha  mise,  Iarla 
Mhàrr."  Co  luath  's  a  thàinig  e  steach  spìon  Gilleaspuig  Clag- 
an-Cat  an  t-slabhraidh  òir  air  falbh  dheth  'mhuinneal,  ag  ràdh 
gu'm  b'e  aghastar  a  b'  f hearr  a  fhreagradh  dha.  Spìon  fear  eil' 
air  falbh  an  adharc  fhoghaid  a  bha  'n  crochadh  r'a  thaobh.  "A 
Mhorairean,"  arsa  Cochran,  "an  e  fealadhà  tha  'n  so,  no  'n  ann  da 
Tireadh  a  tha  sibh?"  "A  cheart  da  rìreadh,"  ars'  iadsan,  "'sfair- 
ichidh  tusa  giir  h-ann."  Gu  seanachas  fad  a  dheanamh  goirid 
chaidh  Cochran  agus  uile  dhroch  comhairlichean  an  rìgh  a  chroch- 
adh  an  là  ud  fein  o  mhullach  drochaid  Laudeir,  an  t-arm  a  sgaoil- 
eadh,  agus  an  rìgh  a  thoirt  air  ais  gu  Caisteal  Dhuneidin. 

4.  Chuir  na  Morairean  ceannaiieeach  ud  dream  àraidh  dhiubh 
fèin  air  leth  air  son  a  bhi 'riaghladh  ghnothuichean  na  rioghachd. 
Bha  Gilleaspuig  clag-an-cat  'na  cheann-laghair.  Rinn  iad  sìth  ri 
Sasunn  goirid  an  dèigh  sin.  Ach  ghlèidh  an  rioghachd  sin  tuill- 
eadh  an  grèim  a  fhuair  i  air  Beruic  aig  an  àm  ud,  ged  a  dh'  oidh- 
irpich  Alba  gu  tric  an  dèigh  sud  fhaotainn  air  ais.  Bha  Diùc 
Albani,  bràthair  an  righ,  a  measg  nan  teachdairean  a  chuir  Sasunn. 
a  nàsgadh  na  sìth  ris  na  tighearnaibh  Albannach.  Dh'  iarr  esan 
an  rìgh  a  chur  fa  sgaoil,  a  rèir  coslais,  air  son  an  gnothuch  a  dhean- 
amh  ni  b'  fhusadh  dha  fèin.     Bha'n  rìgh  'sa  bhràthair^an  sin  air 

an  re'iteachadh  ri  chèile.  Bha  Albani  'na  àrd-riaghlair  air  gnoth- 
uichibh  na  rioghachd,  agus  an  rìgh  a'  leantuinn  air  a  bhi  ranns- 
achadh  a  mach  's  a'  fòghlum  nan  ealaidhean  's  nan  eòlasan  air  an 
robh  e  riamh  a'  taisbeanadh  a  bhi  co  dèigheil.  Ach  'an  ùine 
ghoirid  thàinig  a  rìs  os  ceann  bùird  gu  'n  robh  'n  Diùc  a  deanamh 
suaa  ri  rìgh  Shasuinn  air  son  còmhnadh  fhaotainn  uaithe  gus  a 
bhràtliair  a  chur  dheth  'n  chaithir  agus  an  crùn  a  ghabhail  da 
fèin.  'N  uair  a  thuig  e  gu  'n  robh  'n  gnothuch  air  fhaotainn  a 
mach,  'sgu  'n  robh  e  gu  bhi  air  a  chur  an  làimh  gu  'n  dàil  thèich 
e  as  an  rioghachd,  's  cha  do  stad  e  gus  an  d'  ràinig  e  'n  Fhraing. 
Phòs  e  nighean  do  Iarla  Bhouloin  's  an  rioghachd  sin,  agus  bha 
mac  aig'  a  bh'air  ainmeachadh  air  an  teaghlach  sin,  agus  a  thàinig 
an  dèigh  sin  gu  bhi  'na  Thàinistear  Alba  ri  linn  rìgh  Seumas  V. 

5.  'Nuair  a  chunnaic  na  Morairean  ceannairceach  ud  a  dh'  ainm- 
icheadh  cheanagu  'n  d'  fhàg  Albani  an  dùthaich  gun  dùil  ri  tighinn 
'heò  innfc'  's  gu  'n  robh  an  rìgh  saor  o  na  h-uile  casgadh  gus  an  ni 
à  b'ài  1  leis  a  dheanamh,  's  ann  a  rùnaich  iad  èiridh  'an  ceannaire 
a  rìs;  an  clag  a  chur  air  a'  chat  an  dara  uair,  air  eagal  mur  dean- 
adh  iad  sin  gu  'n  tachradh  ni  bu  mheasa  dhoibh.  Thàinig  a* 
chomh-fheall  so  gu  cruth  'us  àird'  'an  ùine  co  goirid,  's  gu  'n  robh 
na  Morairean  air  tional  ri  chèil'  air  ceann  an  cuid  daoine  mu  'n 
gannanrobhfiosaig  an  rìgh  gu'n  robh  èirigh  gu  bhi  idir  ann.  Ghlais 
Seumas  suas  a  chuid  ionmhais  an  Caisteal  Dhuneidin,  's  ghabh  e 
gu  tuath  le  sùil  ri  còmhnadh  o  na  Morairibh  tuathach.  Thaghail 
e  'n  Caisteal  Shruileidh  's  an  dol  seachad,  air  an  robh  fear  da  'm 
b'  ainm  Shaw  a  Fintri  'na  cheanard.  Neartaich  e  'n  daing- 
neach  's  dh'  fhàg  e  'mhac  'us  'oighr'  ann,  's  thug  e  teann-sparradh 
do'n  cheannard  air  a  bheatha  gun  e  leigeadh  neach  sam  bith  an 
goire  a'  phrionns.  Ach  leig  an  ceannard  foilleil  ud  na  Morairean 
ceannairceach  a  chonaltradh  ris  a  phrionns',  air  son  duais  mhòir. 
Thug  iad  an  sin  air  a'  phrionus  aontachadh  ri  dhol  air  an  ceann  a 
cho^adh  an  aghaidh  'athar  's  gu'n  deanadh  iad  rlgh  dbethsan  'na 
àite.     'N  uair  a  fhuair  iad  am  prionns'  òg  do  'n  champ,  rinn  iad 

gairm  fhollaiseach  air  feadh  na  dùtlicha  gu  'n  do  chaill  Seumas 

III.  na  li-uile  còir  air  a'  chran,  's  gu'u  robh  'mhac  bu  shine,  Seumas 

IV.  a  nis  'na  rìgh  'an  àit  'athar.  Am  feadh  a  bha  'n  àrd  chean- 
nairc  so  a'  dol  air  aghart  'an  ceann  a  deas  na  rioghachd  bha  na 
Morairean  tuathach  le  'n  cuid  daoine  'trèudadh  gu  bratach  an 
rìgh.  Thriall  e  gu  deas  air  cheann  armailt  liònmhoir  gus  na  cean- 
naircich  a  sgapadh.  An  àui  dha  bhi  'gabhail  seachad  air  Sruil- 
eadh,  thaghail  e  aig  a'  chaisteal.  Ach  cha  'n  fhosgladh  Shaw  an 
geata  dha.  Dh'  iarr  e  cothrom  labhairt  ris  a'  phrionnsa.  Thuirt 
Shaw  gu'n  robh  'm  Prionnsa  's  a'  champa  còmhladh  ris  na  Morair- 
ibh.  "  A  bhrathadair"  ars'  an  rìgh,  ma  's  beò  mise  gheibh  thusa 
do  dhuais  air  son  do  neo-dhìlseachd.  Ghabh  an  rìgh  air  aghart  's 
fhuair  e  na  ceannaircich  air  campachadh  aig  Blacnes,  faisg  air 
Linlithgo.  Ach  an  àit'  an  dà  armailt  a  thoirt  gu  bualadh  air  a 
chèile,  's  ann  a  bha  'n  rìgh  deònach  air  sìth  a  dheanamh  riu  uile, 
agus  am  beatha,  's  an  onair  's  an  staitean  a  dlieanamh  cinnteach 
dhoibh  nan  sgaoileadh  iad,  's  gu'n  gealladh  iad  a  bhi  na  'n  iochd- 
arain  umhail  an  dc'igh  sud.  Bha  e  furasd  gu  leor  leòsan  'us  dhoibh 
sin  a  ghealltuinn  aig  au  àm ;  agus  rinneadh  seòrsa  de  rèite  eadar 
iad  fèin  'san  rìgh  an  sin.  Ach  an  uair  a  chunnaic  iad  gu'n  deach- 
aidh  an  rìgh  air  ais  do  Dhuueidin,  's  gu'n  do  phill  mòran  de  'n 
luchd-cuideachaidh  dhachaidh,  chruinnich  iad  a  rìs  le  rùn  suidh- 
ìchte  'thilgeadh  dheth'n  chaithir.  B'  èigin  do'n  rìgh  a  nis,  a  dheòin 
no  dh'aindeoin,  coinneachadh  riu  'san  àraich.  Chaidh  an  dà 
fheachd  a  tharruing  'an  òrdugh  catha,  aig  àite  ris  an  abrar  Allt- 
Shauchaidh.  Theich  armailt  an  rìgh  an  dèigh  mòran  tuiteam  air 
gach  taobh.  Theich  an  rìgh  air  muin  eich  bheothail  a  thug  duin' 
uasal  da  an  là  sin  fèin.  Bha'n  t-ainmhidh  luath-chosach  'na  leum 
a'  gabhail  seachad  mu  dhorus  muilinn  a  bh'  air  Allt  a'  bhonnaich. 
Thachair  do  bhean  a'  mhuilleir,  a  bha  'togail  soitheach  uisg'  as  an 
Allt,  an  uair  a  chunnaic  i  each  le  marcach  armaicht'  a'  dluthach- 
adh  rithe  'na  leum,  gu'n  do  thog  i  'ceann  gu  grad,  'sruith  i  air 
falbh.     Bha  'n  t-each  air  tighiim  fagus  di  mu'n  tu?  e  'n  aire  dhi, 

's  ghabh  e  eagal  leis  an  dòigh  air  an  do  ruith  i,  's  thug  e  leum- 
taoibh  as,  leis  an  robh  am  marcach  rioghail  air  a  thilgeadh  as  a 
dhiollaid.  Thàinig  fannachadh  air  leis  a'  bhuille  throm  a  fhuair 
e  'na  chuid  armachd.  Thug  am  niuillear  's  a  bhean  a  steach  do'n 
mhuilinn  e;  's  an  uair  a  thàinig  a  chainnt  thuige  dh' innis  e 
dhoibh  co  a  b'  e,  's  gu'm  bu  mhaith  leis  aideachadh  a  dheanamh 
do  shagart.  Chaidh  a'  bhean  a  mach  a  dh'iarraidh  lorg  air  sag- 
art.  Dh'innis  i  fàth  a  turuis  do  choigreach,  a  choinnich  i  le  cabh- 
aig  a'  tighinn  a  dh'  ionnsuidh  an  doruis.  Air  do'n  choigreach  so 
aideachadh  gu  'm  bu  shagart  e  fein,  chaidh  a  threòrachadh  a 
dh'ionnsuidh  an  àit  an  robh  an  rìgh;  ach  'an  àite  gniomh  caraid 
a  dheanamli  do'n  duine  thinn,  's  ann  a  chrom  e  os  a  cheann, 
's  thug  e  ceithir  no  cùig  de  lotan  bàsmhor  dha  mu  'n  chridhe. 
Ghrad  thug  am  mortair  a  chasan  leis,  's  cha  d'  fhuaradh  a  mach 
xiamh  co  rinn  an  gniomh  oillteil  so,  ged  a  bha  amharus  air  dithis 
no  triùirachunncas  a  dian  ruagadhan  rìgh'an  am  dha  teicheadh  air 
falbh  o'n  àraich.  Chuireadh  Seumas  III.  mar  so  gu  bàs  gu  tàireil, 
anns  a'  bhliadhna  1488,  le  ceannairc  a  chuid  iochdarana  tuaireap- 
ach  fein,  anns  a'  chuigeamh  bliadhna  deug  thar  fhichead  de  'aois; 
agus  bha  'n  gnothuch  ni  bu  chianaile  le  'mhac  bu  shine  fèin  a  bhi 
'na  cheann-iùil  aig  na  ceannaircich  ud. 


CAIB.  XXIII. 


SEUMAS    IV. 


Thaixig  Seumas  IV.  gu  siochail  tliun  na  caithreach  an  dèigh  bàis 
'athar  's  a  'n  t-seachdamh  bliadhna  deug  de  'aois.  Cha  'n  'eil  e  cos- 
lach  gu  'n  robh  smuaineachadh  's  am  bith  aige  's  a'  cheud  dol  a  mach, 
air  an  olc  a  bha  fillte  stigh  's  a'  ghnùis  a  thug  e  do  'n  cheannairc  a 
chriochnaich  'am  bàs  'athar.  Bha  e  cur  seachad  na  h-ùme  ann  an 
cridhealachd  's  'am  fleadhachas;  fleadh  a'n  dèigh  fleadha,  cha  mhòr 
gun  sgur  idir.  Ma  bha  cruinneachadh  cruaidh,  bha  co  cinnteach 
sin,  leigeadh  tais,  aig  an  ionmhas  a  dh'  fhàg  'athair  anns  a'  Chiste 
Dhuibh.  Ach  cha  b'  e  mhàiu  gu  'n  robh  fearas  mhòra  's  cathanaich 
mar  so,  nàdurrach  do  Sheumas  IV.  ach  's  e  's  coslaiche  gu  'n  robh 
e  fèin  's  a  luchd-combairl'  a'  faicinn  iomchuidh  'us  feumail  na  h-uile 
meadhon  a  ghabhadh  deanamh  a  chleachdadh  air  son  an  dà  phàirt- 
idh  a  bha  'n  aghaidh  a  chèile  's  an  stàit'  a  thoirt  gu  bhi  'n  deadh 
rùin  do  'n  chùirt,  agus  gu  tomhas  èigin  de  chòrdadh  eatorra  fèin 
mar  an  ceudna.  B'  iad  greadhnachas,  ith'  'us  òl  'us  aighear,  cuid 
de  na  meadhonan  a  mheasadh  freagarrach  a  ghnàthachadh  air  son 
an  aobhair  sin.  Bha  iad  sin  air  an  gnàthachadh,  's  cha  b'  ann  Ieis 
an  tomhas  bheag. 

2  'S  gann  a  fhuair  na  morairean  ud  a  rinn  ceannairc  'an  aghaidh 
an  rìgh  mu  dheireadh,  iad  fein  air  an  socrachadh  'an  cumhachd  Ie 
dreuchdan  fa  leth  na  rioghachd  fhaotainn  doibh  fèin  's  do  'n  càirdibh, 
'n  uair  a  thug  iad  ma  'n  airidh  Achd  fhaotainn  tre  'n  Phàiìamaid,  a' 
coireachadh  's  a'  dìteadh  na  morairean  a  sheas,  mar  bu  chubhaidh 
dhoibh,  air  taobh  an  rìgh  Seumas  III.  ris  nach  do  thogair  iadsan 
's  an  t-sumonadh  ud  a  ràdh  ach  Athair  au  rìgh.    Bha  'n  t-Achd  ud, 

s  na  briathra  's  an  robh  e  air  a  cliur,  da  rìreadh,  'na  cheol-gàire,. 

'n  uair  a  smuainichear  gur  h-iad  a'  mhuinntir  a  thug  ma  'n  airidh  an 

t-Achd  fhaighinn  air  a  dhaingneachadh  mar  lagh  a  bha,  da  rìreadh, 

ciontach  de  cheannairc  agus  toiìlteannach  air  a  bhi  air  an  coireach- 

adh.     Ach  's  e  bh'  ann  saimpleir  de  'ni  a  bha  riamh  a'  tachairt  's  an 

t-saoghal  throimh-chèile  so,  am  fear  is  treis'  an  nachdar.     Co-dhiù. 

chaidh  ac'  air  sliseagan  maithe  thoirt  o  chuid  de  'ua  Morairean 

dìleas  ud,  a  bha  ni  b'airidh  air  a  bhi  'riaghladh  na  iad  fèin.     Ach 

chaidh  aig  cuid  eile  dhiubh  air  iad  fèiu  a  dhionadh  uatha.      'N  a 

'measg  sin  bha  Sìr  Aiudreas  Wood,  marsant  agus  maraiche  son- 

raichte.     'N  uair  a  chaidh  Slr  Aindreas  so  a  ghairm  an  làthair  na 

comhairl'  air  son  e  sheasamh  ro  fhad'  a  mach  air  taobh  Sheumais 

III.  dhion  se  e  fèin  gu  duineil,  's  dh'  innis  e  dhoibh  ri  'n  eudanaibh 

gur  h-iadsan  a  bha  toillteannach  air  an  dìteadh  's  an  coireachadh^ 

's  thuirt  e  ris  an  rìgh,  a  bha  làthair,   na  'm  faigheadh  iad  sud  an 

cothrom  air  gu  'n  deanadh  iad  an  aon  diol  air  's  a  rinn  iad  air  'athair 

roimhe.    Thug  Sìr  Aindreas  a  cheart  aire  roimh  làimh,  gu  'm  biodh 

cumhacban  air  an  seulachadh  leis  am  biodh  a  bheatha  cinnteach  dhax 

's  nach  gabhadh  na  tighearnan  fuilteach  ud  a  dhànadas  orr'      chur 

an  làimh.     Ach  'n  uair  a  fhuair  e  gu  tearuint'  air  bòrd  a  shoithich, 

chuir  iad  fios  air  maraiche  cruadalach  eil'  a  bha  'm  Port-Libhte, 

's  thairg  iad  duais  mhòr  dha  na  'n  armaicheadh  e  àireamh  luigeas, 

's  gu  'n  glacadh,  's  gu  'n  tugadh  e  suas  dhoibhsan  Slr  Aindreas  air 

son  an  an-dànadais  a  ghnàthaich  e  'n  làthair  na  comhairle.     'Se  'm 

freagradh  a  thug  am  maraiche  so,  ged  nach  robh  aig  Sìr  Aindreas 

ach  an  dà  luing  gun  robh  iad  co  mailh  air  an  armachadh  's  air  an 

daoineachadh, 's  e  fein  co  gleusta,  's  co  duineil, 'snach  faighteadh 

de  luingeas  an  Libhte  na  ghlacadh  e.     B'  èigin  do  na  morairean 

an  tàmailt  a  shlugadh.     Bha  Gilleaspuig  Dùghlasach,  Clag-an-cat, 

'na  aon  diubh.     Ghabh  an  rìgh  Sìr  Aindreas  an  deigh  so  gu  bhi 

'na  aon  de  'chàirdean  's  a  luchd-comhairle.     Thuig  Seumas  gu  'm 

biodh  sin  a  chum  a  leas  fèin. 

'S  ann  mu  'n  àm  so  a  bha  'n  Roinn-Eòrpa  gu  h-iomlan  air  a 

gluasad  leis  an  iomradh  a  sgaoil  air  feadh  gach  tìr  gu  'n  robh  Col- 
ciubas  air  fearann  nan  lnnsean  a  'siar  fhaotainn  a  mach.  Anns  a' 
bhliadhna  1497,  fhuair  Iain  Cabot,  agus  Sebastian  a  mhac,  mar- 
santan  Eadailteach  a  bha  chòrahuuidh  'an  Sasunn,  a  mach  Florida, 
an  rudha  's  faide  deas  de  cheann  a  tuath  America.  Agus  air  an 
ath  bhliadhna  fhuair  Americus  Uespucius  a  mach  oirthir  a  's  ear 
America.  Agus  goirid  an  dèigh  sin,  fhuaradh  a  mach  slighe  do  na 
h-Innsibh  a  's  ear  timchioll  ceann  a  deas  Africa,  no  Cape  of  Good 
Hope.  Leis  na  nithibh  so  uile  bha  staid  marsantachd  an  t-saoghail 
gu  mòr  air  atharrachadh.  Ghluais  so  Alba  mar  gach  rioghachd 
eile  gus  an  cabhlach  a  mheudachadh  's  a  neartachadh.  Ghairm  an 
rìgh  saoir  luingeas  as  gach  tìr  'us  àit'  an  robh  iad  ri  'm  faotainn. 
'S  leis  gach  saothair  'us  costas  a  bh'  ann,  chunnaic  e  càbhlach  nach 
bu  chearbach  aig  an  rioghachd  ri  'latha  fèin. 

3.  Thàinig  Seumas,  a  chuid  's  a  chuid  gu  bhi  'faicinn  gu  'n  d'rinn 
e  gu  h-olc  le  aontachadh  leis  na  morairibh  's  a'  cheannairc  a  chrioch- 
Daich  'am  bàs  'athar.  Agus  le  comhairl'  an  luchd-iùil  spioradail  a 
bh'  aige,  dh'  aontaich  e  bhi  ga  pheauasachadh  fèin  fhad  's  bu  bheò 
e  air  son  na  h-eas-ùmhlachd  mhacail  sin.  'S  e  ghnè  peanais  a  rogh- 
nuich  e,  bhi  'giùlan  crios  iarruiun,  deanta  'an  cruth  slabhraidh  mu 
'mhoaJ.hon.  Cha  robh  's  a  chrios  ach  beagan  ùnnsachan  'an  tois- 
each  ach  bha  e  cur  beagan  ris  na  h-uile  bliadhn',  air  sheòl  's  gu  'n 
tàinig  e  gu  bhi  gu  maith  trom  mu  dheireadh.  Air  son  so  thugadh 
Seumas  a'  chrios  iarruinn  air.  Bhiodh  Seumas  air  uairibh  a'  tuit- 
eam  an  trom-mhulad  air  son  na  h-amaideachd  's  na  ceannairc  a 
dh'  aobharaich  an  crios  iarruinn.  Aig  na  h-amaibh  aithreachail  sin, 
bhiodh  e  'dol  a  chur  seachad  beagan  ùin'  'an  aon  de  na  tighibh 
mhanach  de  'n  robh  'n  tìr  làn,  agus  ga  chleachdadh  fèin  an  dleas- 
danasaibh  cràbhach.  Ach  an  ceann  ghreis  dh'  fhalbhadh  am  mulad 
's  philleadh  Seumas  gu  comunn  a  chuid  cùirteirean  a  measg  am 
biodh  e  co  cridheach  's  a  bha  e  riamh.  Lean  a  chaochlaideachd  so 
ris  rè  a  bheatha.     Ach  thionndaidh  e  air  falbh  o  chuid  de  na  mor- 

airibh  a  thug  thar  a  bhuina  e  gu  ceannaire  an  aghaidh  'athar,  agus 
iadsan  uaithe-san. 

4.  Phòs  Seuinas  IV.  Mairireat,  nighean  rlgh  Eeanruic  VII. 
Shasuinn.  'S  anu  aig  Eanruic  VII.  a  stad  crùn  Shasuinu  an  dèigh 
gach  troimhe  cheil'  uauihasach  a  bha  's  an  rioghachd  ud,  eadar 
teaghlaichibh  Iorc  'us  Lancaster.  B'  e  Eanruic  oighre  teaghlaich 
Lancaster,  ach  phòs  e  Ealasaid,  nighean  bu  shine  Eideird  IV.,  a 
bha  le  còir  bhreith  na  h-oighre  dligheach  air  an  rioghachd.  Mar 
so  bha  'n  dà  theaghlach  air  an  aonadh,  agus  stad  air  a  chur  air 
an  dòrtadh  fola.  Ged  a  bha  Eanruic  'na  dhuine  fuilteach  bha  e  na 
dheadh  fhear-riaghlaidh,  agus  fad  sheallach  a  thaobh  nithe  saogh- 
alta.  Bha  sùil  aige  gu'm  feudadh  an  t-àm  a  theachd  anns  am 
b'  urrainn  aon  de  righrean  Shasuinn  còir  agairt  air  crùn  Alba  tre'n 
bhan-phrionnsa  so;  ach  'se  thachair,  'an  aghaidh  sin,  g'u  do  thag- 
air  fear  de  righrean  Alba  còir  air  rioghachd  Shasuinn  air  a 
sgàthsa. 

B'  e  righ  Seumas  VI.  Alb'  a  thàinig  's  an  ath  linn  gu  bhi  'na 
rìgh  'an  Sasunn,  iar-ogha  na  bau-phrionnsa  so.  Ach  bha  sùil  aig 
Eanruic  VII.  mar  anceudna  ris  antairbh'  a  gheibheadh  an  dà  riogh- 
achd  dheth  'n  t-sìth  a  bh'  air  a  daingneachadh  eotarrS  air  lorg  a' 
chleamhnais  so.  Lean  an  t-sìth  so  a  bha  ro  fheumail,  araon  do 
Alba  's  do  Shasunn,  rè  dheich  bliadhna,  ach  briseadh  beag  a  rinn 
Seumas  oirre  air  sgàth  mealltair  a  thàiug  gu  'chùirt  thar  tìr-mor  na 
h-Eòrp',  agus  a  bha  'cumail  a  mach  gu'm  b'  e  fein  Diùc  Iorc, 
oighre  dligheach  Shasuinn.  Chreid  rìgh  Seumas  seanachas  an  fhir 
so,  'sthug  e  bean  da  à  teaghlach  a  bha 'n  dlùth  dhàimh  dha  foin, 
'sbhris  e  steach  air  taobh  tuath  Shasuinn  le  feachd  gu  'athair-ceile 
thilgeadh  dheth  'n  chaithir,  's  am  fear  so  a  chur  'na  àite.  Ach 
fhuair  e  mach  air  a  chostas  nach  gabhadh  sud  deanamh,  's  leig  e 
seachad  e. 

5.  Dh'  èirich  troimhe  cheile  mòr  's  a'  Ghàeltachd  aig  àm  pòsaidh. 
an  righ,  le  oidhirp  a  thug  cuid  de  na  tighearnan  Gàelach  air  ogha 

Mhorair  nan  Eilean  a  shuidheachadh  's  an  ùghdarras  a  bh'  aig  a 
shiansiribh,  agus  a  bha  'n  rìgh  so  fèin  au  deigh  a  thoirt  o  'sheanair 
's  a'  bhliadhna  1494.  Chaidh  a'  cheannairc  so  chur  fodha  le  saoth- 
.air  'us  mòr  dhragh;  ach  bha  Seumas  ni  bu  toighiche  mu  ghnoth- 
uichibh  na  Gàeltachd  an  deigh  so  na  bha  e  roimhe  sin.  Bhiodh  e 
gu  maith  tric  's  an  taobh  tuath,  air  a  chuairteachadh  le  'chìurteir- 
ibh.  Dh'  atharraich  'us  chuir  e  'n  lionmhoireachd  na  Siorrachdan 
feadh  na  Gàeltachd,  air  sheòl's  gu'm  biodheni  b'fhusadhdhanacearn- 
aidhean  fad  as  ud  a  riaghladh  tre'n  luchd-dreuchd  a  chuir  e  fèin  os 
an  ceanu. 

6.  Bha  trì  Colaistean,  no  Oil-thighean  'an  Alba  's  an  rioghachadii 
.so.  Bha  Colaistean  Chill-Rìmhinn  'us  Ghlascho  air  bith  air  an 
togail  roimhe  so.  Thug  Seumas  IV.  ma  'n  airidh  Colaist'  au  rìgh 
'an  Abaraidhean  a  bhi  air  a  togail.  B'  ann  's  an  rioghachadh  so, 
mar  an  ceudn',  a  thugadh  eòlas  air  clo-bhualadh  leabhraichean  a 
steach  do  Alba.  Bha  'n  t-innleachd  feumail  so  air  fhaotainn  a  mach 
'sa  bhliadhna  1-440  le  Iain  Gutenbergh  's  a'  Ghearmailt;  ach  eha 
tàinig  e  do'Alba  gus  an  do  thùisich  Ualter  "Chapnian,  a  bh'  air 
bith  'na  sheirbhiseach  aig  an  rìgh,  air  clo-bhualadh  leabhraichean 
'sa'  bhliadhna.  1509.  Thug  an  rìgh  do  'n  fhear  so  na  h-uile  mis- 
neachd  a  bha  feumail,  's  gun  teagamh  sam  bith  bhiodli  e  'ceannach 
cuid  de  na  leabhraichean  a  bh'  air  an  deanamh  leis  an  ealainn  ùir 
ni  bu  phailte  's  ni  bu  shaoire  na  bha  iad  roimhe.  Tha  na  nithe  so 
a'  deanamh  soilleir  gu  'n  robh  eùlas  a'  meudachadh,  's  gu  'n  robh 
'n  rìgh  'na  fhear-taic  do  na  h-uil'  eòlas  feumail.  Feudaidh  e  bhi  gur 
h-ann  o  na  h-aobharaibh  sin  a  bha  e  'g  èiridh  gu  'n  robh  au  tearc  a 
bha  tuigsinn  na  firinn's  a  fuathachadh  mhealltaireachd  na  Pàpanachd 
a'  fàs  ni  bu  dàine  's  ni  b'  fhollaisiche.  Theirteadh  Lollardaich  mar 
fhrith-ainm  riu  so  anns  gach  rioghachd  's  an  Roinn-Eòrpa.  Bu  ro 
lionmhor  leis  na  h-easbuigibh  Pàpanach  a  bha  iad  a'  fàs  'an  Alba. 
Thug  iad  mu  'n  airidh  àireamh  àraidh  dhiubh  a  ghairm  'am  fìanuis 
na  Comhairle  gu  freagradh  air  son  saobh  chreideamh,  mar  theireadh 
iadsan  ris  na  beachdaibh  a  bha  iad  ao;  àrach.      Chriochnaich  am 

mòd  eaglaiseach  so  le  stoirm  ghàireachdaich  anns  nach  b'  urrainn 
an  rìgb  no  a  chùirteirean  cumail  orra  fein,  le  bhi  cluinntinn  an  dòigh 
'san  robh  na  Lollardaich  gheur'  ag  aoireadh  nam  Pàpanach  agus 
an  rian  aoraidh  a  bh'  aca.  Tre  chàirdeas  an  rìgh,  cba  bu  dàna  le 
Pàpa  no  easbuig  làmh  a  chur  'an  duine  de  'n  mhuinntir  bhig  ud. 

•7.  Bhàsaich  Eanruic  YII.  Shasuinn  'sa'  bhliadhna  1509.  Thàinig 
a  mhac,  Eanruic  VIII.  'na  àite  thuu  na  caithreach,  agus  e  ochd 
bliadhna  deug  a  dh'  aois.  Bha  esan  mothachail  air  a  chòir  air  a 
chrùn  a  bhi  co  daingean  's  nach  robh  duine  sam  bith  a  cur  teagaimh 
ann;  's  mar  a  bha  e  'ua  dhuine  tapaidh,  misneachail  gu  nàdurrach, 
bha  so  ga  dheanamh  ni  bu  ro  dhalma.  'An  ùine  nach  robh  fada 
dh'  èirich  eas-cò-rdadh  eadar  e  fèin  's  a  chliamhuinn,^  Seumas  IV. 
Alba.  Bha  ni-èigin  de  bhonn  aig  an  ea3-còrdadh  sin  eatorra  fèin 
na'n  dithis,  mar  tha  cuid  ag  ràdh,  a  chionn  nach  robh  Eanruic  a': 
pàigheadli  d'a  phiuthair,  ban-rìgh  Alb',  an  airgid  a  dh'  òrduich  a 
h-athair  dhi  aig  àm  a  bhàis.  Ach  b'  e  'n  t-aobhair  àraidh  air  son 
an  tàinig  iad  gu  naimhdeas  follaiseach  d'a  chèile  gu  'm  bu  mhaith  le- 
Iulius  II.  Pàpa  na  Ròimh'  iad  a  thighiun  gu  sin. 

Bha  'm  Pàpa  goirid  roimhe  so  air  saalbh  a  ghabhail  dha  fèin  air 
dà  mhòr-roinn  ris  an  abrar  Parma  'us  Piacensa,  'san  Eadailt 
Uachdraich.  Ach  bha  Luthais  XII.  Rìgh  na  Fraing'  a  bha  's  an 
àm  sin,  a'  cogadh  'san  Eadailt,  a'  tagaiit  còir  airna  mòr-roinnibli 
sin,  's  bha  eagai  mòr  air  a'  Phàpa  gu  'n  tugadh  e  uaith'  iad.  Cha 
b'  e  'm  Pàpa  'm  fear  a  dh'  fhàgadh  clach  gun  tionndadh  mu  'rt 
leigeadh  e  as  a  làimh  ni  sam  bith  air  am  faigheadh  e  grèim.  'S  e 
rinn  e  aig  an  àm  ud  tòiseachadh  a'  miodal  ri  Eanruic  VIII.  rìgb. 
Shasuinn,  ach  am  faigheadh  e  gu  'thaobh  ftin  e,  gu  'n  deanadh  e 
cù  cogaidh  dheth  's  gu  'n  stuigeadh  e  's  an  Fhraing  e.  Chinnicb 
sin  leis.  Chaidh  cogadh  èigheach  eadar  Sasunn  'san  Fhraing; 
'smar  sin  b'  èigin  do  rìgh  na  Fraing'  an  cogadh  Eadailteach  a  leig- 
eadh  seachad  's  oidhirpeachadh  air  e  fèin  a  dhionadh  o'  n  t-Sas- 
unnach.  Ach  aig  an  àm  cheudna  dh'  oidhirpich  e  'n  cleas  ceudna 
'chluicheadh  air  rìgh  Shasuinn,  a  chluich  am  Pàp'  air  fèin.     B'  e 


SEUMAS  IV.  171 

sm  rìgh  Alb'  a  tharruing  gu  bhi  'n  comh-bhoinn  ris  fèin,  agus  a 
stuigeadh  an  taobh  Shasuinn,  gus  an  tugadh  so  air  Eanruic  pill- 
eadh  uaithe  fèin  gus  an  aire  thoirt  air  a  ghnothuichibh  aig 
a'  bhaile.  An  deigh  mòran  brideil  o  chùirt  na  Frainge  dh'  aontaich 
Seumas  IV.  ri  briseadh  a  steach  air  taobh  tuath  Shasuinn  le  feachd 
lionmhòir  anns  an  robh,  a  rèir  cuid  de  luchd-eachdraidh,  dlùth  air 
ceud  mìle  saighdear.  Chuir  e  feachd  mara  mar  an  ceudn'  air 
ghleus  gu  briseadh  a  steach  air  taobh  tuath  Eirinn.  Ach  cha  robh 
'an  t-Iarl'  Arrainneach  a  rinneadh  'na  chomanndair  air  a  chàbh- 
lach  so,  freagarrach  air  son  na  dreuchd.  Cha  robh  e  aon  chuid 
'na  sheòladair  no  'na  shaighdear  agus  chaidh  na  luingeis  a  bhris- 
eadli  's  a  sgapadh  gun  dol  'an  ceann  a  ghnothuich  air  son  an  do 
chuireadh  a  mach  iad.  Chaidh  an  rìgh  fein,  mar  àrd-sheanalair  air 
cheann  an  airm  thìre.  An  dèigh  beagan  ùin'  a  chur  seachad  'an 
taobh  tuath  Shasuinn  a'  togail  chreachan  gun  duin'  a  sheasamk 
rompa,  champaich  na  h-Albannaich  air  cnoc  ris  an  abrar  Floden 
ann  an  comhnard  Achaidh  na  muinnle.  Bha  rìgh  Shasuinn  's  arx 
Fhraing;  ach  bha  e  air  Iarla  Shurreigh  fhàgail  na  àrd-sheanalair 
air  an  arm  Shasunnach  aig  a'  bhaile.  Fhuair  an  t-Iarla  sin  feachd 
lionmhòr  air  a  tog°il  air  feadh  Shasuinn  leis  an  do  thriall  e  gvr. 
tuath  air  los  au  t-Albannach  a  philleadh  air  ais.  Mu  'n  àm  an  do 
ràinig  Surreigh  coimhearsnachd  a'  cliaimp  Albannaich,  bha  mòran 
de  luchd-leanmhuinn  Sheumais  IV.  air  pilltinn  dachaidh;  oir  bha 
biadh  a'  fàs  gann  na'm  measg  a  thaobh  'snach  robh  sùil  ac'  o 
thoiseach  a  bhi  air  falbh  o  'n  tighibh  ach  dà  fhichead  là.  Bha 
mar  an  ceudna  dream  maith  eile  de  na  deas  Albannaich  air  tigh- 
inn  a  nall  air  a'  chrìch  a  dh'  fholuch  an  cuid  creiche.  Mar  so  bha 
'n  t-arm  Albannach  gu  mòr  air  a  lughdachadh.  Ach  air  son  sin 
uile  bha  'n  rìgh  's  a  chuid  oifigeach  deònach  blàr  a  sheasamh  ris 
na  Sasunnaich.  Chum  na  h-oifigich  comhairle  'roimh  'n  bhlàr  air 
son  am  barail  a  chur  an  cdill  mu  ciod  bu  chòir  do  'n  rìgh  a  dhean- 
amh,  gu  pearsonta.  Agus  bha  iad  uil'  aon-sgeulach  air  nach  bu 
chòir  do  'n  rìgh  a  dhol  do  'n  chath  idir,  ach  e  dh'  ainmeachadh 

àrd-sheanalair  'na  àit'  agus  e  fèin  a  philltinn  dachaidh,  no  e  bhi  'n 
àit'  èigin  'an  coimhearsnachd  an  airm  anns  am  biodh  a  bheatha 
tearuinte.  Cha  'n  èisdeadh  rìgh  Seumas  ri  sin.  Ach  bhagair  e  gu 
geur  air  an  fheadhainn  a  chomhairlich  esan  a  chumail  as  an  àraich. 
gu'n  crochadheiadmuchoinneamhan  dorsanfèm/n  uaira  philleadh 
e  do  Alba.  B'  èigin  a  thoil  fèin  a  leigeadh  leis  's  a  ghnothuch  so. 
Ach  cha  b'  e  mhàin  sin,  ach  b'  èigin  a  thoil  fèin  a  bhi  deant'  'an 
ullachadh  air  son  a  chath',  agus  an  dèigh  tòiseachadh  air  cath. 
Bha  làthrach  ro  fhàbharrach  ac'  air  a  taghadh  roimh  làimh,  agus 
cha  ghabhadh  Surreigh  air  ionnsuidh  a  thoirt  orra,  gus  am  feuch- 
adh  e  ri'm  breugadh  a  sin,  gu  àit'  eil'  anns  am  biodh  a  chothrom 
fèin  ni  b'  fhearr.  Bha  Seumas  a'  leigeadh  leis,  'an  aghaidh  toil 
'us  comhairl'  a  chuid  oifigearan,  a  bhi  dol  mu  'n  cuairt  air  a  champ 
mar  a  thogradh  e  fèm;  cha  leigeadh  e  le  duine  grabadh  sam  bith 
achurair;  ach  mar  dhuine  fo  gheasaibh,  leig  e  leis  an  t-seann 
saighdear  sheòlt'  ud  a  dhòigh  'us  àite  fèin  a  roghnuchadh.  Agus 
bu  daor  a  phàigh  esan  's  a  luchd-leanmhuinn  air  gu  'n  do  leig. 
'N  uair  a  fhuair  an  Sasunnach,  gu  h-òrdail,  seachad  air  drochaid 
a  bha  fagus  do  'n  arm  Albannach  's  gu  'm  feudadh  e  dheanamh  air 
mar  rinn  Uallas  aig  drochaid  Shruileidh,  's  a  chaidh  e  direach 
eadar  armailt  Sheumais  agus  an  dùthaich  fèin,  thug  an  rìgh  òrdugh 
na  pàilliuna  's  an  robh  iad  a  'fuireach  a  bhi  air  an  losgadh  agus 
na  daoin'  a  bhi  air  an  tarruing  'an  òrdugh  catha.  'S  gann  a  tha 
luchd  eachdraidh  a  toirt  iomraidh  air  blàr  sam  bith  eile  co  min 
's  a  tha  iad  a'  toirt  air  blàr  Flodein.  Ach  feudar  na  tha  feumail 
do  'n  leughadair  a  chur  an  cèill  'an  tearc  de  bhriathraibh.  Bha  'n 
dà  armailt  air  an  roinn  na'n  ceithir  buidhnibh  fa  leth.  Bha 
buidheann  de  'n  arm  Albannach  fo  chomannd  an  rìgh  agus  buidh- 
eann  de  'n  arm  Shasunnach  fo  chomannd  Iarla  Shurreigh.  Choinn- 
ich  an  dà  bhuidheann  so  a  chdile;  agus  choinnich  aon  bhuidheann, 
buidheann  eil'  air  gach  taobh.  Chuir  a  'chuid  de'n  arm  Albann- 
ach  a  bha  fo  chomannd  Iarla  Home  an  ruaig  air  a  bhuidhinn  a 
bha  mu  'n  coinneamh.    Ach  cha  do  leicr  am  niarc-shluadi  Sasunn- 

ach  leis  an  Iarla  sin  còmhnadh  sam  bith  a  dheanamh  ris  na  buidh- 
nibh  eile,  ged  a  bha  iad  a  faotainn  a  chuid  bu  mheasa  dheth.  Mu 
cheithir  uairean's  a  mheadhon  là  thòisich  an  cath  agus  lean  e  gus 
an  do  dhorchaich  an  oidhche,  gun  taobh  seach  taobh  a  theicheadh, 
ged  a  bha  e  soilleir  gur  h-ann  an  aghaidh  nan  Albannach  a  bha 
dol.  Rinn  a  mheud  's  a  bha  faisg  air  an  rìgh  de  'n  arm  Albannach 
cuairteag  mu  dheireadh,  air  son  iad  fèin  a  dhionadh  air  na  h-uile 
taobh  'o  'namhaid.  Sheas  an  rìgh  'na  làn  armachd  'am  meadhon 
na  cuairteig  so,  agus  cuid  de  na  h-oifigich  a  b'  ard-inbhich  còmh- 
ladh  ris.  Thuit  e  fèin  's  a  chuid  bu  lionmhoire  de  'na  h-uaislean 
a  bha  timchioll  air.  Bha  e  air  a  lotadh  gu  bàsmhor  le  dà  shaighid, 
agus  air  a  ghearradh  le  inneal  marbhtach  eile  ris  an  abrar  bill.  A 
thuilleadh  air  an  rìgh,  chaill  na  h-Albannaich  dithis  easbuigean, 
agus  dithis  abachan,  dà  iarla  dheug,  tri  morairean  deug,  agus 
cuigear  mac  bu  shine  mhorairean.  Cha  robh  cunntas  air  na  chaill 
iad  de  uaislean  eile.  Cha  robh  teaghlach  uasal  's  an  rioghachd 
nach  do  chaill  caraid  an  sud.  Chaill  na  h-Albannaich  còrr  'us 
ddich  mìl'  eadar  àrd  'us  iosal  air  àraich  "  Flodein  Dhuirch." 
Chaill  na  Sasunnaich  mu  'n  cuairt  de  chuig  mile.  Chuireadh  am 
blàr  fuilteach  so  air  an  naoidheamh  là  de  mhios  meadhonach  an 
fhoghair  1513.  'N  uair  a  dhorchaich  an  oidhche  gu  maith,  theich 
na  h-Albannaich  air  falbh  o  'n  àraich,  a'  fagail  nam  marbh  's  nan 
daoine  leònta  fo  mheachainn  an  nàmhaid.  Ach  bha  na  Sasunn- 
aich  co  mòr  air  an  lagachadh  iad  fein,  's  nach  do  ghabh  iad  orra 
tighinn  ni  b'  fhaide  gu  tuath  air  los  tuilleadh  creachaidh  a  dhean- 
amh  air  Alba,  ged  a  bha  eagal  air  an  luchd-riaghlaidh  gu  'n  dean- 
adh  iad  sin.  Tha  cuimhne  gus  an  là  'n  diugh,  'an  ceann  deas  na 
rioghachd  air  an  èigin  's  an  truaigh'  a  thàinig  air  lorg  blàr  Flodein, 
mar  is  ann  as  a  cheann  sin  de  'n  rioghachd  gu  h-àraidh  a  bha 
tromlach  an  airm  air  a  tharruing. 

An  uair  a  tliuit  Seumas  IV.  'aiu  blàr  Flodein,  cha  robh  'aon  mhac 
agus  'oighre  trì  bliadhn'  a  dh'aois.  Chrùnadh  an  leanaban  so  'an 
lùcliairt  Scoinne  fo  thiodal  Seumas  V.  Bha  Caisteal  Shruileidh 
air  a  chur  air  leth  mar  àite  còmhnuidh  dha,  air  an  robh  Morair 
Borthuic  'na  cheannard;  agus  chaidh  ^dreuchd  na  tàinistearachd 
earbsadh  ri  'mhàthair,  a'  bhan-righ,  aig  an  àm  sin.  Bha  Ard- 
easbuig  Ghlascho,  maille  ri  Iarla  Iluntlaidh,  agus  Iarl'  Aonghais, 
air  an  òrduchadh  mar  chomhairlich  dhi  gus  an  coinnicheadh  a' 
Phàrlamaid.  Goirid  an  dèigh  bàis  an  rìgh  dh'aiseadadh  i  air  lean- 
•abh  mic  air  an  tugadh  Alastair  mar  ainm,  agus  a  rinneadh  'na 
Dhiìic  Rois,  Agus  bha  i  air  a  daingneachadh  'an  dreuchd  na 
Tàinisteireachd  leis  a'  Phàrlamaid  a  choinnich  an  dèigh  sin,  agus 
'an  amharc  thairis  air  fòghlum  'us  altrum  an  rìgh  òig  agus  a 
bhràthar.  Ach  'an  ùine  ghoirid  fhuaradh  a  mach  nach  robh 
comasan  inntinn  aig  a'  bhan-rigli  freagarrach  ri  bhi  riaghladh 
rioghachd  's  an  t-suidheachadh  's  an  robh  Alba  's  na  h-amannaibh 
carraideach  ud.  Bha  teagamh  aig  daonibh  nach  robh  i  freagarr- 
nch  air  son  sin,  eadhon  mu'n  do  chuireadh  's  an  dreuchd  i,  'chionn 
.gu  'm  b'i  piuthar  rìgh  Shasuinn,  agus  gu  'n  robh  e  coslach  gu  'n 
oidhirpicheadh  an  duin'  ais-innleachdach  sin  air  inneal  a  dhean- 
amh  dhith  air  sou  Alba  'riaghladh  mar  bu  toigh  leis  fèin.  Ach 
ma  bha  creideas  sam  bith  aic'  a  measg  cuid  de  na  h-uaislean  air 
son  seasmhachd  'us  dìsleachd  do'n  rioghachd,  chaill  i  sin  gu 
li-iomlan  air  son  i  dh'  ath  phòsadh  'an  ùine  co  goirid  an  dèigh  a 
"bhi  air  a  fàgail  'na  bantraich.     Cha  robh  i  ach  ceithir  bhadhna 


SEUMAS  V.  175 

fichead  mu  'n  àm  so  ged  a  bha  i  air  bi  pòsda  deich  bliadhna 
roimhe  sin.  B'  e  Iarl'  Aonghais  a  roghnuich  i  air  son  a  dara 
iear  pòsda.  B'  e  so  ogh'  an  daine  thapaidh  ud  ris  an  abradh  iad, 
Clag-an-Cat.  Bha  fearann  'us  cumhachd  nan  Dàghlasach  air  an 
-ceangal  roimhe  so  ri  Iarlachd  Aonghais,  agus  cha  robh  Morair 
'an  Alba  bu  chamhachdaiche  na  'n  t-Iarl'  aig  an  àm  so.  Ach 
-bha  e  òg,  air  bheag  fèin-fhiosrachaidh,  anabarrach  bras,  agas  fada 
'na  cheann. 

2.  Chuir  cuid  de  uaislean  na  tìre  nis  fìadhachadh  gu  Biùc  Albani 
's  an  Fhraing,  mac  do  'n  Diàc  a  theich  a  Alba  ri  linn  Sheumais 
III.  B'  e  so  an  t-oighre  dligheach  a  b'  fhaisg  air  a  chrìin  an  dèigh 
an  dithis  leanban  a  dh'  fhàg  Seumas  IV.  Bu  Bhan-Fhrangach 
&  mhàthair-san,  agus  's  ann  's  a'  chainnt  Fhrangaich  a  bha  e  air 
f  hòghlum,  agus  's  i  b'f  hearr  a  labhradh,  's  a  thuigeadh  e  'na  chainnt 
Albanuach.  'S  mar  sin  an  deigh  dha  tighinn  a  nall  do  Alba, 
chunncas  ga'n  robh  e's  na  h-aile  seadh  ro  Fhrangach  air  son  daoine 
co  eadachail  ris  na  h-Albannaich  a  bhi  saor  is  an-amliaras  mu 
'thimchioll.  A  thailleadh  air  so  aile,  bha  e  beag  'an  inntinn  's 
.goirid  'an  nàdar,  's  fada  'na  bheachd,  agus  ro  iomluath  'na  dhòigh, 
&'  leum  ro  ghrad  ga  barail,  agas  co  grad  sin  ga  tilgeadh  aaithe. 
Ach  an  dèigh  tomhas  maith  de  chòmhstri,  bhaadhaich  pàirtidh 
Albani  'an  aghaidh  pàirtidh  na  ban-rìgh ;  agas  b'  digin  di  fèin  's 
-d'a  fear  pòsd'  an  rioghachd  fhàgail  agas  teicheadh  do  Shasann  gu 
càirt  a  bràthar.  Dh'  aiseadadh  i  air  leanabli  nighinn  'an  sin,  a 
.hhan-tighearn  Mairireat  Dìighlas,  a  chaidh  altram  aig  chirt  rìgh 
Shasainn,  agas  air  a  bheil  iomradh  an  dèigh  so  'an  eachdraidh 
Alba.  Bha  'n  rioghachd  a  nis  roinnte  'na  h-aghaidh  fèin  co  mòr 
's  a  bha  i  riamh.  Ged  a  bha  'bhan-rìgh  'an  Sasann  bha  'pàirtidh 
'an  Alba  a'  sior  char  an  aghaidh  Albani  agas  a  phàirtidh.  Bha 
morair  seòmradair  na  càirt'  'an  aghaidh  Albani.  B'  e  so  an  urra 
mhòr  a  bha  baadhach  là  Flodein,  agas  a  bha  cuid  a'  coireachadh 
.air  son  nach  tag  e  cuideachadh  do  'n  bhuidhiun  a  bha  fo  chornannd 
an  rìgh.     Fhuair  Albani  am  morair  so  a:ms  a  chàirieaa  air  am 

breugadh  a  steach  do  Dhuneidin;  chaidh  an  diteadh,  agus  an  cur 
gu  bàs.  Ach  cha  d'  fhuaradh  a  mach  ciod  a'  chùis  dhitidh  a  bha 
'nanaghaidh.  Ach  an  àite  so  suidheachan  Albani  a  dheanamh 
ni  bu  shocraiche,  's  ann  thàinig  gnothuichean  gu  bhi  ni  bu 
mheasa  na  bha  iad  riamh.  Agus  cha  b'  fhada  gus  an  d'  aidich  e 
fe'in  do  'chàirdibh  gu  'm  b'  fhearr  leis  nach  robh  e  riamh  air  seas- 
amh  'an  Alba.  Agus  goirid  an  dèigh  so,  thug  e  chosan  leis 
do  'n  Fhraing  gu  beagan  bhliadhnacha  de  shìth  fhaotainn. 

3.  ìtè  na  h-ùine  so  uile  bha  'n  rìgh  òg  air  a  choimhead  'an 
caisteal  Shruileidh  fo  chùram  deadh-  òid-f  hoghluim,  Sìr  Daibhidh 
Liudsi,  duine  cliùiteach  'na  là,  leis  am  b'fhuath  an  t-olc  'sna  h-uile 
cruth ;  agus  a  rinn  mòran  air  son  taobh  na  fìrinn  a  sheasamh,  agus 
iuchraichean  eaglais  na  Eoimhe  'bhriseadh  'n  uair  thàinig  an 
gnothuch,  gu  dlù  chòmhrag  ris  a  chumhachd  sin.  Fo  threòrach- 
adh  an  fhiùdhalaich  so  bha  'n  rìgh  a'  deanamh  aghartas  maith  anns 
gach  eòlas  a  bhiodh  feumail  dha  mar  dhuine  's  mar  rìgh.  Bu  tearc 
iad,  ma  bha  iad  idir  ann,  da'm  b'  fhearr  a  b'  aithne  sin  a  theagasg 
na  Sìr  Daibhidh.  Ach  an  dèigh  do  Albani  teicheadh  do 'n  Fhraing, 
thàinig  màthair  an  rìgh  agus  a  fear  pòsd'  air  an  ais  do  Alba.  Bha 
aimhreit  dho-reiteachaidh  air  eiridh  mu  'm  àm  sin  eadar  i  fèin  's  an 
t-Iarla.  Agus  fhuair  i  litir-dhealaich  uaithe,  leis  an  robh  iad 
gu  laghail  air  an  dealachadh  o  chèile.  Binn  so  lughdachadh  mòr 
air  cumhachd  an  Iarla.  Ach  bha  e  fathast  'na  cheann-feadhna  co 
cumhachdach  's  a  bha  'n  Alba.  Bha  gnàth  chomhstri  eadar  e  fèin 
agus  an  t-Iarl'  Arraineach,  agus  gu  maith  tric  còmhragan  fuilt- 
each.  Thachair  aon  de  na  teugmhailean  sin  eatorr'  'an  teis- 
meadhon  baile  Dhuneidin,  aig  àm  cruinneachaidh  na  Pàrlamaid, 
'sa  bhliadhna  1520.  Le  cuideachadh  a  fhuair  na  Dùghlasaich  o 
Sìr  Daibhidh  Home,  sguab  iad  air  falbh  luchd-lèanmhuinn  an 
Arrainich  co  buileach  'sgu  'n  tug  muinntir  Dhuneidin,  ctGlan  an 
Cabhsair,"  mar  ainm  air  an  t-sabaist.  Agus  gus  i  fèin  a  neart- 
achadh  's  an  Tàinistearachd,  thug  a  mhàthair  ma  'n  airidh  an  rìgh 
a  thoirt  o  chuid  foghluim  do  chaisteal  Dhuneidin  gu  riaghladh  na 


SEUMAS  V.  177 

rioghachd  a  ghabhail  'na  làimh  fèin,  ma  b'  fhior,  's  gun  e  ach  trì 
bliadhna  deug  a  dh'  aois.  Mar  a  bha  cothrom  aic'  a  ghnàth  a  bhi 
mach  's  a  steach  o  mac  fèin  gun  anamharus  aig  neach  sam  bith 
ciod  mu  'n  robh  i,  bha  i  gu  seòlta  a'  cur  fa  chomhair  co  cuingeil 
'us  tàireil  's  a  bha  'n  suidheachadh  's  an  robh  e  'n  sin  'an  coimeas 
ris  an  urram  'sa'  chumhachd,  'san  t-saorsainn,  a  bhiodh  aige  le 
bhi  rioghachadh  e  fèin.  Dh'  aom  i  cridh'  an  ògauaich  air  falbh 
air  sheòl  's  nach  robh  dòigh  air  a  chumail.  Agus  aig  an  aois  òig 
so,  thaisbein  e  braisead  agus  graide  nan  daoin'  o'n  tàinig  e.  'N  uair 
a  rug  aon  de  'n  luchd-frithealaidh  air  gus  a  chumail  air  ais,  an  àm 
dha  bhi  deanamh  air  son  falbh,  shàth  e  bhiodag  'an  gàirdean  an 
t-seirbhisich  sin. 

4.  Ach  bha  tuilleadh  's  ni  bu  leòir  aig  a  mhàthair  's  aig  a  mhac 
ri  dheanamh  ann  an  rian  a  chumail  eadhon  air  a  chuid  de  'n  riogh- 
achd  a  bha  mu  'n  cuairt  doibh  fein.  Agus  mar  a  bha  rìgh  na 
Fraing'  air  son  gu  'm  biodh  Alba  'an  staid  ais-sith  ri  Sasunn,  thug 
e  tiodhlacadh  maith  airgid  do  Dhiùc  Albani,  's  mhisnich  e  gu 
tighinn  air  air  ais  do  Alba,  's  gu  'n  cuireadh  e  troimhe  chèile 
taobh  tuath  Shasuinn,  mur  b'  urrainn  e  'n  còrr  a  dheanamh. 
Ghabh  màthair  an  rìgh  gu  suilbhir  ri  Albani  aig  an  àui  so,  le  sùil 
ri  cuideachadh  fhaotainn  uaith'  'an  aghaidh  a  fir  pòsda  fèin.  Thug 
i  dha  iuchraichean  a'  chaisteil,  agus  lan-shaors'  an  rìgh  f haicinn  co 
tric  's  a  thogradh  e.  Chuir  pàirtidh  na  ban-rìgh  agus  Albani  a 
nis  an  guaillean  ri  chèiìe;  fhuair  Albani  an  Tàinisteareachd  'sb'  èigin 
do  Iarl'  Aonghais  e  fèin  thoirt  as  do  thìr  choigrich.  Thòisich  an 
Tàinistear  a  nis  le  dichioll  a'  cur  sios  na  mi-riaghailt  a  bh'  air 
feadh  Alba  gu  h-iomlan  tre  neò-laghalachd  nan  ceann-feadhn'  air 
Ghàeltachd  'us  Ghalltachd.  Cha  do  ràinig  e  ach  air  tomhas  beag 
de  shoirbheachadh  's  na  h-oidhirpibh  sin.  Agus  's  e  b'  aobhar 
àraidh  do  'n  chion  soirbheachaidh  so,  seòltachd  'us^fòirneart  cùirt 
Shasuinn.  Bha  na  Sasunnaich  air  faotainn  a  mach  a  nis  gu  'm 
b'e  òr  bu  fhreagarraiche  na  stàilinn  gu  Alb'a  cheannsachadh.  'Se'n 
rian  a  ghabh  iad  a  nis  a  bhi  ceannach  na  ghabhadh  ceannach  de 

na  h-naislean  Albannach  gu  bhi  'deanamh  na  b'urrainn  iad  'an 
aghaidh  uachdaranachd  na  rioghachd,  agus  a'  brath  an  Tàinistear 
doibh  fèin,  air  sheòl  's  gu  'm  biodh  fios  aca  roimh  làimh  ciod  a  bha 
e  'deanamh.  Bha  ceithir  ceud  brathadair  de  'n  t-seòrsa  so  aig  rìgh 
Shasuinn  air  feadh  Alba  'na  phàigheadh  fèin.  Arèirseòlaidheart 
Morair  Dacre,  priomh  mhinisteir  Eanruic  VIII.  bha  'n  luchd-foill 
so  a'  sgaoileadh  sheanachasan  breugach  air  feadh  na  tìr'  'an  agh- 
aidh  an  Tàinisteir.  Thog  so  cogadh  eadar  an  dà  rioghachd. 
Chaidh  an  Tàinisteir  do  'n  Fhraing  a  nis  a  chur  a  chomhairle  ri 
Frannsi  I.  righ  na  tìre  sin,  agus  a  dh'  iarraidh  cuideachaidh  uaithe. 
Achan  dèigh  dbatighinn  air  ais  leeòmhnadb/amfeachdmara's  tìre, 
fhuair  e  mach  nach  gabhadh  na  h-Albannaich  eudachail  ri  cuid- 
eachadh  mar  sud  o  choigrich,  nc*  co-dbiu,  gu  'n  robh  luchd-foill 
rìgh  Shasuinn  an  deigh  gnothuichean  a'  ebur  gu  do-rèìteachaidh 
thar  rian.  A  gus  'n  uair  a  bhreithnich  e  gu  'n  robh  eadhon  màthair 
an  righ  a  'comh-sgriobhadh  ri  Morair  Dacre  's  a  'deanamh  aith- 
nichte  dha  na  h-uile  car  a  bha'n  Tàinistear  gus  a  chnr  dheth,  run- 
■&,ieh  e  'n  gnòthuch  fhàgail  aice  fèin  gus  i  ga  riaghladh  mar  a 
b'  fhearr  a  b'  urrainn  i.  Mar  so  dh'  fhàg  Albani  dùthaich  a  shinn- 
searan  an  toiseach  an  t-samhraidh  1523,  guntighinn  gu  bràth  tuill- 
eadh  air  ais  innte. 

5.  Fhuair  màthair  an  righ,  aguslarl'  Arain  a  nis  riaghladh  na 
rioghachd  na  'n  làimh  fèiu.  Ach  'an  uine  ghoirid  chuir  iad  a  mach 
air  a  chèil',  agus  tre  ais-innleachdaibh  righ  Shasuinn  fhuair  Iarl' 
Aonghais,  a  bh'  air  chuairt  's  an  Fhraing,  air  ais  do  Alba,  agus  a 
lion  ceum  'us  ceum  a  dh'  ionnsuidh  na  Tàinistearachd,  agus  nan 
còraichean  teaghlaich  a  bhuineadh  dha  roimhe  sin.  Fhuair  e 
mar  an  ceudna  sealbh  air  pears'  an  rìgh  òig,  agus  bha  e  'riaghladh 
na  tìr'  'an  ainm  an  rìgh.  Ach  da  rìreadh  b'  i  thoil  fein  a  bba  e 
'deanamh  'sna  h-uile  nithibh,  agus  an  rìgh  na  phriosunach  ni's 
mò  na  bha  e  riamh  roimhe  sin.  Dh'  fheumadh  e  'làmh-sgriobh- 
aidh  a  chur  ris  na  h-uile  paipeir  stàit'  a  chuireadh  a  mhaighstir 
fa  chomhair,  biodh  e  maith  no  olc  leis.     Mhair  am  braighdeanas 

so  eadar  a  dha  's  a  trì  bhliadhnachan.     Rè  na  h-ùine  sin  bha  na, 
h-uile  dreuchd  fhollaiseach  's  an  rioghachd  aig  càirdibh  'us  luchd- 
cuideachaidh  Iarl'  Aonghais;  b'iad  sin  na  Dùghlasaich  'sna  bha 
air  an  taobh.     Ged  a  thugadh  dà  ionnsuidh  air  an  rìgh  a  chur  saor 
o'n  chuing  so,  thàinig  iad  gu  neo-ni.      Anus  a'  cheud  ionnsuidh 
dhiubh  sin,   chaill  Sìr   Ualter  Scot,   Bhucleuch,  mòran  sluaigh, 
's  chuireadh  an  ruaig  air.    Agus  anns  an  dara  h-ionnsuidh,  le  Iarla 
Lennocs,  chaidlran  t-Iarla  fem  a  chur  gu  bàs,  agus  mòrau  de  chuid 
daoine  mharbhadh.      'Nuair  a  bha  Lennocs  a'  dlùthachadh  ri 
Duneidin  air  ceann  dèich  mìle  saighdear,  chaidh  Iarl'  Aonghais 
'na  choinneamh  le  chuid  daoine  fèin  agus  sgaoil  e  bratach  an  rìgh. 
Cha  robh  an  rìgh  idir  deònach  air  an  Dùghlasach  a  leantuinn  do'n 
chath.      Thuig  a  luchd-coimhideachd  gu  'm  bu  roghnuiche  leis 
Lennocs  a  bhuadhachadh.    "Na  smuainich,"  arsa  Seoras  Dùghlas, 
bràthair  an  Iarla,  "gu  'n  teid  thu  as  uainne,  oir  ged  choisneadh 
ar  naimhdean  an  là,  reubadh  sinn  as  a  chèile  'na  'd  mhiribh  thu 
ni  bu  luaithe  na  bheireadh   sinn  seachad  thu."      'N  uair  a  thuit 
Lennocs  's  a  ruaigeadh  a  chuid  saighdearan,  b'  èigin  do  Sheumas 
a  bhi  mar  bha  e  roimhe,  ach  cha  do  dhi-chuimhnich  e  riamh  bag- 
radh  an  Dùghlasaich.     Agus  bha  sin,  maille  ris  gach  rud  eil',  a' 
-deanamh  a  bhraighdeanais  ni  bu  deacaire  dha.    Bu  bhliadhna  leis 
gach  là  an  dèigh  so,  a  bha  e  fo  chuing  iaruinn  nan  ain-tighearnan 
ud.     Agus  o  nach  leigeadh  iad  saor  d'  an  deòin  e,  rinn  e  air  son  e 
fèin  a  shaoradVuatha  a  dh'  ain-deòin ;  ni  a  chaidh  aig  air  a  dhean- 
amh  gu  sgiobalt  anns  an  dòigh  so  a  leanas.  Thachair  aig  àm  araidh 
gu  'n  robh  an  t-Iarla  's  a  bhràthair,  agus  Gilleasbuig  Dùghlasach, 
bràthair  athar  air  falbh  o  'n  chùirt  air  ceann  an  gnothuichean  fèin. 
Cha  robh  air  fhàgail  timchioll  air  an  rìgh  ach  Dùghlasach  a  cheum 
chinn,  ceannard  freiceadain  an  rìgh.      Bha  'chùirt  a'  fuireach  'an 
lùchairt  Falclaud_aig  an  àm.    Chuir  an  rìgh  fios  a  mach  air  feadh 
na  coimhearsnachd  gu  'n  robh  e  gu  bhi  sealg  'an  coille  Fhalcland 
gu  maith  moch  air  an  ath-mhaduinn,'siè  an  là,  'sna  h-uile  duin' 

aig  an  robh  cìi  luath  a  bhi  air  an  làthraich  gu  maiLli  tràth,  'gus 
a  chuid  fhaotainn  de  'n  t-seilg.  Rinneadh  na  h-uil'  ullachadh 
's  an  talla  rioghail  air  son  tional  maith  sluaigh  air  a'  mhaduinn. 
Agus  o'n  a  hha  dùil  aig  an  rìgh  a  bhi  air  a  chois  glè  mhoch  chaidh 
e  d'a  leabaidh  gu  maith  tràth.  'N  uair  a  ghabh  gach  duine  mu 
thàmh,  's  a  shuidhicheadh  an  fhaire,  chuir  an  rìgh  deise  gille  stàp- 
uill  air,  's  shleamhnuich  e  sios  a  dh'  ionnsuidh  nan  stàpull  gun 
neach  a  thoirt  an  airc  dha.  Bha  e  'n  dèigh  a  rùn  a  leigeadh  ris 
do  aon  ghille  stàpuill,  Seoc  Hart,  agus  do  ghill'  eil'  a  bha  'na 
fhear-frithealaidh  aige.  Choinnich  an  triuir  aig  dorus  an  stàpuill. 
Bha  na  trì  eich  bu  luaith'  aig  Seoc  an  dèigh  an  diollaideachadh. 
Ghluais  iad  gu  mall  air  falbh  o  'na  tighibh  gus  an  d'  ràinig  iad  àit 
am  feudadh  iad  na  h-eich  a  ghreasad.  Agus  an  sin  cha  robh. 
easbhuidh  greasaid  orra  gus  an  d'  fhuair  an  triùir  mharcaichean 
seachad  air  drochaid  Shruileidh,  's  gu  geat'  a'  chaisteil  a'  bha  ull- 
amh  gu  fosgladh  dhoibh.  Bha  fios  aig  a  mhàthair  roimh  làimh 
air  ciod  a  bh'  aige  's  an  amharc,  's  bha  i  air  gach  ullachadh  a 
dheanamh  air  son  a  ghabhail  do  'n  chaisteal  làidir  so.  Ged  a  bha 
Seumas  glè  sgìth  an  dèigh  a  thuruis  chabhagaich,  cha  leagadh  e 
ceann  air  aghartan  gus  am  faiceadh  e  iuchraichean  geatachan  a 
chaisteil  air  an  cur  fo  a  chluasaig.  Bu  co  mòr  an  t-uamhas  a 
hh'  air  dùsgadh  'na  bhroilleach  gu  'm  feudadh  na  Dùghlasaich 
grèim  fhaotainn  air  fathast. 

6.  Cha  'n  'eil  teagamh  nach  robh  iomairt  agus  casaid  nach  bu 
bheag  a  measg  an  fhreiceadain  rioghail  'am  Falcland  'n  uair  a 
thuig  iad  mar  a  bha.  Ach  cha  'n  e  sin  ar  gnothuch-ne.  Bha  rìgh 
Seumas  'na  sheachdamh  bliadhna  deug  'n  uair  a  fhuair  e  'shaorsa. 
Ghabh  e  nis  srian  na  rioghachd  'na  làimh  fein,  agus  a  measg  nithe 
eil'  a  rùnaich  's  a  chuir  e  roimhe,  bhòidich  e  nach  biodh  na  Dùgh- 
lasaich  agus  esan  le  chèil'  'an  Alba.  Choimh-lioti  e  bhòid  so. 
'N  uair  a  thuig  aa  t-Iarla  's  a  chàirdean  gu  'n  robh  an  rìgh  a* 
deanamh  air  son  cur  as  doibh,  thog  iad  bratach  na  ceannairc ; 

's  rian  iad  fuaim  'us  iomairt  nacli  bu  bheag.  Ach  mu  dheireadh, 
b'  digin  doibli  an  cosan  a  thoirt  leò  null  air  a'  chiich  Shasunnaich. 
Cha  tàinig  iad  a  nall  oirre,  fhad  's  bu  bheò  rìgh  Seumas. 

7.  Cha  tugadh  iomradh  air  leth  fathast  air  a'  Ghàeltachd  o 
thòiseachadh  an  rioghachaidh  so.     Agus  is  aon  aobhar  air  son  sin, 
co  ro  mhòr  's  a  bha  'n  troimhe  'chèile  's  a  mhi-riaghailt  anns  an. 
leth  sin  de  'n  rioghachd.      Bha  Iarl'  Arcu,  Iarla  Ghall-thaobh, 
Iarla  Chataoibh,  agus  MacAoidh  Shrath-Nàbhir,  cha  mhòr  gun 
lasachadh  a'  marbhadh  's  a'  creachadh  a  chèile,  's  a'  toirt  a  steach 
tòrachd  sin  air  aon  a  chèile,  no  air  an  coimhearsnaich,  o  bhàsaich 
Seumas  IV.      Cha  b'fhearrna  sin  clann  Chatain  'snaGuinich, 
's  cha  mhòr  gu  'm  b'  fhearr  na  Rosaich,  's  luchd-àiteachaidh  na 
Gàeltachd  an  Iar,  's  nan  Eilean.      Cha  'n  e  mhàin  gu  'n  robh  iad 
f èin  'na  'm  breislich — 'na  'n  tur  bhreislich — air  mhisg  le  fuil  's  le 
creich,  ach  chuireadh  e  ceann  duine  'na  bhreislich  a  bhi  leughadh 
na  bheil  sgriobbta  muthimehioll  an  droch  ghniomharan.     Chaidh 
màthair  an  rìgh  aon  sgriob  do'n  taobh  tuath,  'nuair  a  bha'n 
Tàinistearachd  aic'  air  los  ni-èigin  de  chlos  a  chur  air  an  luchd- 
aimhreit  ud.     Ach  ma  rinn  i  sin  fhad  's  a  bha  i  'san  làthair,  cha 
bu  luaithe  thionndaidh  i  cùl  riu,  na  bha  iadsan  'an  ceann  obair  a' 
mharbhaidh  's  a'  chreachaidh  mar  bha  iad  roimhe.     Ach  's  ann  a 
thionndaidh  an  rìgh  aire  's  a  cheud  àite  an  de"igh  a  shaorsainn 
fhaotainn,  g;i  ceann  a  deas  na  rioghachd.      Thug  e  ma  'n  airidh 
gairm  fhollaiseach  a  bhi  air  a  deanamh  air  feadh  na  rioghachd 
air  son  gach  tighearua  fearainn  no  Morair  leis  am  b-àill  a  thighinn 
a  steach  do  Dhuneidin  le  'n  cuid  dhaoin',  'us  chon  gu  iad  a  dhean- 
amh  ullachadh  air  son  cluiche  mòr "  seilg'  air  feadh  choilltean  an 
taoibh  deas.    Thionailmu'n  cuairt  do  ochdmìle  fear,  'sghabh  iad 
gu  deas  thun  na  seilge.     Bha  cinn-feadhna  chreachach  an  taobh 
deas  gu  neò-umhailleach  le  'n  cuid  chon  'us  dhaoine  gus  an  cuid 
fhaotainn  de  'n  chluich.    B'  iad  so  na  beathaichean  fiadhaich  a  bha 
Seumas  a'  dol  a  shealg.     Chaidh  greim  a  dheanamh  air  Cocburn, 
triath  Henderland,  agus  air  Scotach,  triath  Thusilagh  's  an  croch- 

adh  air  na  craobhaibh  a  b'  àird'  a  bha  'n  coimhearsnachd  an  caist- 
ealan.  Thàinig  Iain  Armstrong  le  'cheithir  fir  fhichead  de  luchd- 
leanmhuinn  air  mharcachd,  a  measg  na  muinntir  a  tbàinig.  Bha- 
Iain  'na  chreachadair  barraichte.  Bha  e  fèm  's  a  chuid  daoin'  an 
dèigh  leth-cheud  eaglais  sgìreachd  a  losgadh  re*  beagan  bhliadh- 
nachan  roimhe  sud.  Bha  na  h-uile  fear  gabhail  an  rathaid  o  thaobk 
's  ear  gu  taobh  's  iar  na  dùthcha,  fad'  iomadh  mìl'  air  gach  taobh. 
de'n  chrich  Shasunnaich,  a'  pàigheadh  màl  dubh  dha  air  sou  e  leig- 
eadh  leò  an  rathad  mòr  a  ghabhail  gun  au  creachadh.  Co  luath 
's  a  thàinig  an  t-òlach  so  'am  fianuis  an  rìgh,  chaidh  a  chur  an 
làimh.  Chaidh  e  fèin  'sa  luchd-leanmhuinn  a  chrochadh  air  na. 
euig  craobhaibh  fichead  a  b'  fhaisg'  a  làimh.  Bu  sheilg  gharbh, 
chnapach,  theireadh  duine,  bha  'n  so.  Ach  chunnacas  gu  'm 
b'fheumail  aig  an  àm,  saimpleirean  follaiseach  a  dheanamh  de  'n 
mhuinntir  bu  ro  chomharraichte  mar  luchd  brisidh  an  lagh',  air 
son  eagal  a  chur  air  càch,  agus  a'  leigeadh  fhaicinn  doibh  nach 
feudadh  iad  a  bhi  ni  b'  fhaide  beò  mar  a  thogradh  iad ;  gu  'n  robh 
cumhachd  's  an  rioghachd  a  b'  àirde  na  'n  cumhachd-san,  aguat 
da'm  feumadh  iad  striochdadh. 


CAIB  XXV. 


AN   T-ATTI-LEASACHADH. 


Tha  eachdraidh  Alba  nis  a'  tighinn  gu  bbi  anabarrach  farsning  air 
son  sinn  ga  glacadb  'a  ga  giùlan  air  aghart  gu  h-iomlan.  Tha  i 
cosmhuil  ri  amhainn  aig  a  bheil  a  tòiseachadh  cumhang,  eu-domh- 
ain  'am  mullach  cnuic,  ach  a'  sior  dhol  a  meud  mar  tha  i  'triaD 
troimb  'n  cbòmhnard,  leis  gach  allt  'us  feadan  a  tha  dol  'na 
ceann;  air  sheòl  'sgu  bbeil  i  ro  leathann,  domhain,  mu'n  ruig  i  'n 
cuan — far  a  bheil  tìr  fharsuing.  Tha  caocbladh  nitbe  a'  deanamh 
eachdraidb  ar  dùthcha  farsuing  mu'n  àm  gus  a  bheil  sin  a  nis  air 
tighinn,  a  measg  am  feudar  ainmeachadh,  màl  airgid  air  son  fear- 
ainn,  mar  tha  tuathanaich  a'  pàigheadh  a  nis,  'an  àite  màil  duine, 
mar  a  bha  tuathanaich  a'  pàigheadh  's  an  rioghachd  so,  gus  an  àm 
mu'm  bheil  sinn  a  nis  a'  dol  a  labhairt;  agu3  a  rìs  an  t-atharrach- 
adh  a  rinneadh  leis  an  lagh  'an  comh-shuidheachadh  bhailtean  àraidh 
feadh  Alba,  ris  an  abrar  Buirgh  Rioghail,  leis  an  robh  iad  air  an 
cur  saor  o  ain-tighearnas  uachdarana  fearainn,  agus  cothrom  air  a 
thoirt  doibh  Bàillidhean  'us  Probhaistean  a'  roghnachadh  as  am 
measg  fèin,  a  bha  gu  h-achdaidh  's  gu  litireil  'n  an  luchd  aon  bhaile 
riu  fèin;  agus  air  nach  h-urrainn  sinn  tuilleadh  leudachaidh  a  dhean- 
amh  aig  an  àm  so,  ach  a  bhios  a'  coinneachadh  ruinn  's  an  t-suidh- 
eachadh  atharraichte  so  'n  ar  triall  tre  'n  eachdraidh  uaithe  so  a 
a  mach.  Ach  's  e  ni  sònruichte  leis  am  bheil  sruth  ar  n-eachdraidh 
co  mòr  air  fharsuingeachadh  's  air  a  dhoimhneachadh,  an  t-atharr- 
achadh  iongantach  ann  fèin,  's  gu  h-àraidh  iongantach  aig  an  àm 
sin,  a  thachair  'am  beachdaibh  an  t-sluaigh  mu  thimchioll  nithibh 
na  diadhacud,  a  thòisich  anns  a'  Ghearmailt,  a  sgaoil  feadh  na 

Roinn-Eòrp'  uile,  's  a  ràinig  a  nis  air  Alba,  agus  ris  an  abair 
sgriobhadairean,  an  t-Ath-leasachadh.  Leis  a'  ghluasad  mhòr  so  air 
slòigh  's  air  rioghachdaibh,  tha  sinn  air  teachd  gu  ùite  'n  ar  n-eachd- 
raidh  ris  am  feudar,  a  rèir  an  t-samhlaidh  a  ghnàthaich  sinn,  bun 
dà-amhainn  aràdh;  's  e  sin  àite  'sam  bheil  dà  amhainn  a  bha  'rnitli 
air  leth,  iis  fad  o  chèile  roimhe  sin,  air  tighinn  'an  ceann  a  chèile, 
agus  a'  deanamh  suas  aon  amhainn  ro  mhòr  agus  chumhachdach. 
Agus  do  bhrigh  gur  h-ann  mar  sin  a  tha,  'snach  'eil  a  rùn  oirn, 
's  nach  freagair  e  dhuinn  leabhar  a  sgriobhadh  anns  am  bi  aon 
chuid  eallaoh  no  ultach,  feumaidh  sinn  a  bhi  riaraichte  le  bhi  toirt 
Jeinn  cinn  na  h-eachdraidh,  agns  a'  chuid  sin  diubh  air  an  ro  fheum- 
aile  do  ar  luchd-leughaidh,  a  rèir  ar  beachd-ne,  fios  a  bhi  aca. 

2.  Anns  a'  bhliauhna  1517,  an  uair  a  bha  Seumas  V.  fathast  fo 
fhòghlum  ceud  thòiseachadh  an  t-saoghail,  aig  cosaibh  an  duin' 
urramaich  ud  Sìr  Daibhidh  Liudsi,  cheangail  Martin  Luther  a 
phaipeir  le  firinnibh  a'  Bhiobuill  ri  dorus  eaglais  Uitimbeirg  's  a? 
Ghearmailt,  agus  thug  e  dùbhlan  do'n  t-saog!ial  uil'  a  dhearbhadh 
nach  robh  iad  firinneach.  Bha  'n  gaisgeach  treun  so  an  Ath-leas- 
achaidh,  mu  thimcholl  an  deachaidh  mòran  bhreugan  a  labhairt  's  a 
sgriobhadh,  air  oùl  buileach  a  chur  ri  eaglais  na  Ròimh  roimhe  so. 
Ach  's  ann  a  nis  a  thòisich  e  gu  follaiseach  a'  searmonachadh 
's  a'  teagasg  an  aghaidh  na  h-eaglais  sin.  Agus  b'  e  suim  a'  phai- 
peir  a  chuir  e  ri  dorus  na  h-eaglais  ud,  a  bhi  deanamh  soilleir  do'n 
t-sluagh  co  mi-sgriobtuireil  agus  sgriosail  do  anamaibh  dhaoine'sa 
bha  teagasgan  'us  modh  riaghlaidh  na  h-eaglais  Papanaicb.  Sgaoil 
teagasgan  Lutheir,  's  a  luchd-cuideachaidh,  air  feadh  na  Roinn- 
Eòrp'  'an  ùine  ro  ghohid.  Agus  thug  seòladairean  'us  ceannaich- 
ean  mòran  de  a  sgriobhaidhean  do  Shasunn  's  do  Alba.  Tha  sinn 
a'  leughadh  ann  an  sgriobhadh  neo-thuiteamach,  gu'n  tàinig  aing- 
eal  treun  a  nuas  o  neamh,  aig  an  robh  bogha  frois  air  a  cheann, 
aghaidh  mar  a'  ghrian,  agus  a  chosa  mar  phuist  theine,  gu  'n  robh 
leabhran  aige  na  làimh,  's  gu'n  do  ghlaodh  e  mar  a  ghlaodhas 
leòmhan;  agus  an  uair  a  ghlaodh  e  labhair  seachd  tàirneanaich  an 

guthanna  fèin.  Ma's  e  t-aingeal  treun  ceud  luchd-searmonachaidh 
theagasgan  an  Ath-leasachaidh,  a  rèir  barail  cuid ;  thachair  an  ni 
ud  eile  gu  cinnteach  'n  uair  a  sgaoil  teagasgan  Lutheir  an  aghaidh 
na  Pàpanachd.  Cha  'n  e  mhàin  gu'n  do  bheuc  Pàpa  na  Roimh, 
air  an  robh  Leòmhan  mar  ainm  baiste;  ach  rinn  cumhachdan  eile 
na  Roinn-Eòrpa  na  b'  urrainn  iad  air  son  teagasgan  an  Ath-leasach- 
aidh  a  chumail  a  mach  as  an  criochaibh.  Agus  fhuair  na  h-eas- 
buigean  Pàpanach  Achd  air  a  ghiùlan  tre  Phàrlamaid  Alba,  's  a' 
bhliadhna  1525,  nach  feudadh  duine  sam  bith  leabhraichean  Luth- 
eir  a  cheannach  no  leughadh  ;  's  nach  feudadh  tearc  no  Honmhor,  a 
bhi  'deasboireachd  mu  theagasgan  Lutheir,  ach  a  mhàin  fo  sheall- 
-adh  luchd-dreuchd  na  h-eaglais. 

3.  Ach  an  dèigh  so  uile  bha  na  leabhraichean  a'  sgaoileadh,  's  gu 
leoir  ga  'n  leughadh  ;  's  cha  bu  ghann  nach  robh  deasboireachd  'na 
measg,  biodh  an  sagart  a  làthair  no  as  làthair.  Bha  sean  'us  òg 
a'  fàs  ni  bu  deidheil'  air  na  puinceau  teagaisg  a  bh'  eadar  eaglais 
na  Roimhe  's  an  t-Athdeasachadh  a  thuigsinn  ni  b'fhearr.  A 
measg  na  h-òigridh  a  bha  dian  thogarrach  air  fàs  'an  eòlas  nan 
nithe  sin  bha  Pàruig  Hamilton,  Aba  Feirne,  ro  shònruichte.  Bha'n 
dreuchd  bhuannachdail  ud  air  a  faotaiun  da  Ie  'chàirdibh  'n  uair  a 
bha  e  fathast  glè  òg.  Cha  robh  e  so  idir  riaraichte  leis  an  t-seòrsa 
fòghluim  a  bha  e  'faotainn  o'n  luchd-teagaisg  Phàpanach,  'an  Oil- 
thighibh  Alba.  Chaidh  e  null  do'n  Ghearmailt  's  a  bhliadhna  1526, 
air  son  an  tuilleadh  eòlais  fhaotainn  air  teagasgaibh  an  t-soisgeil. 
Chuir  e  eòlas  an  sin  air  Luther  's  air  Melanthon,  a  bh'  air  am  meas 
'n  am  puist  an  Ath-leasachaidh.  'An  ceann  dà  bhliadlina  phill  e  air 
ais  a  dh'Alba,  's  shearmonaich  e  na  teagasgan  sin  a  bha  co  mòr  aige 
fèin.  Bha  gach  inbhe  sluaigh  air  an  togail  gu  raòr  ris  an  dòigh  sear- 
monachaidh  a  bh'  aig  an  òganach  so.  Bha  deasbhuaghan  sluagh- 
mheasach  ri'm  faicinn  timchioll  air  mar  dhuine  's  mar  Chriosduidh. 
'S  cha  b'  fhada  gus  an  do  thuig  àrd  luchd-dreuchd  na  h-eaglais  gu'n 
tuiteadh  an  tigh  mu'n  ceann,  an  ùine  ghoirid,  mur  faigheadh  iad 
beul  an  fhir  so  a  dhùnadh.     Cha  bu  daoin'  iad  sud  a  sheasadh  fad 

eadar  dhà  bharail  mu  ciod  a  dheanadh  iad  'na  leithid  de  chàs.  Rùn~ 
aich  iad  cnr  as  do  Phàruig  Hamilton.  Cha  robh  ach  aon  rud  beag 
a'  seasamh  's  an  rathad  air  iad  a  dheanamh  sin;  agus  b'e  'n  rud 
beag  a  bha'n  sin,  co  dlùth  'sa  bha'n  t-òganach  uasal  so  do  theagh- 
lach  an  rìgh  'an  dàimheachas,  's  nach  robh  c  coslach  gu  'm  biodh 
an  rìgh  deònach  air  binn  a  bhàis  a  sheulachadh.  B'  i  bhan- 
phrionnsa,  Mairireat,  a  phòs  Morair  Hamilton  's  a'  bhliadhna  1470, 
sean-mhàthair  Phàruig  Hamilton.  Bha  e  fèin  'san  rìgh  mar  sm 
's  na  h-oghachaibh,  mar  theirear.  Ach  o  nach  robh  Seumas  fath— 
ast  air  faotainn  saor  o  chumhachd  nan  Dùghlasach,  chuir  am  Beu- 
tonach,  àrd-easbuig  Chill  Rimhinn,  impidh  air  a  luchd-coimhid— 
eachd  dol  air  thurus  cràbhaidh  leis  gu  ruig  Baile-Dhùthaich  's  an 
taobh  tuath,  gus  am  faigheadh  iad  seachad  an  ni  'bh'aige  'san^ 
amharc.  Thug  iad  an  sin  fiadhachadh  do  Phàruig  Hamilton  tigh- 
inn  do  Chill  Rimhinn,  gu  conaltradh  càirdeil  a  chamail  riu  fèin  mu 
thimchioll  theagasgan  an  Ath-leasachaidh  air  am  bu  mhaith  leò 
tuilleadh  eùlais  fhaotainn.  Ghabh  e  'm  fiadhachadh  sin  gu  neo- 
-umhaileach.  Chuir  iad  Alastair  Caimbeul,  fear  de'n  luchd-dreuchd,. 
a  chumail  conaltraidh  ris  uair  no  dhà.  Bha  'n  cealgair  so  ag  aon- 
tachadh  ris  na  theireadh  am  fear  eile.  Chuir  an  Caimbeulach,  's  am 
Beutonach,  's  an  Iuchd-cuideachaidh,  ri  chèile  tearc  de  na  puincean> 
a  bh'aca  'n  aghaidh  Hamiltoin.  Bu  leòir  sud  gu  cùis-dhìtidh  a- 
bhonntachadh  air.  Thugadh  an  làthair  comhairl'  eaglaisich  e;'so 
nach  àidhcheadhadh  e  na  puincean  sin,  dhìt  iad  gQ  bàs  e.  Tha 
Iain  Isocs  ag  innseadh  nan  ceithir  poncan  a  thug  iad  'n  a  aghaidh.. 
Ach  's  e  bha  uath'  a  bheath'  a  thoirt  air  falbh;  agus  lethsgeul  beag 
no  mòr  fhaotainn  gu  sin  a  dheanamh.  B'  e  losgadh  am  bàs  gus  an, 
do  rùnaich  iad  a  chur;  agus  rinn  iad  air  son  gu'm  biodh  e  air  & 
losgadh  an  latha  sin  fèin.  Bha  e  mi-laghail  duin'  a  chur  gu  bàs- 
gun  làmh-sgriobhaidh  an  rìgh  a  bhi  ris  a'  bhinn:  agus  gus  an  eas- 
fchuidh  sin  a  dheanamh  suas,  thug  iad  air  gach  duin'  inbheach  's  a* 
choimhearsnachd  an  làmh  a  chur  ris  a'  bhinn  fhuiltich  so;  agu» 
'n  am  measg  bha  balachan  thrì  bliadhna  deug,  Iarla  Chasilis.     Ans 

uair  a  fhuair  's  iad  iad  fèin  air  an  neartachadh,  's  air  an  dionadb. 
mar  so,  thug  iad  mu'n  airidh  tom  connaidh  a  bhi  air  a  thogail  tim- 
chioll  air  post  a  bh'air  a  chur  sios  anns  an  talamh,  ris  an  robh  am 
mairtireach  air  a  cheangal.  Am  feadh  a  bha  na  mortairean  a'  cur 
an  tein'  air  dòigh,  bha  esan  gu  ciùin,  foighidneach  a'  labhairt  ris  an. 
t-sluagh  a  thàiuig  a  dh'  fhaicinn  an  t-seallaidh,  ga  'n  earalachadh 
gu  dùrachdach.  Dh'  oidhirpich  an  Caimbeulach  mealltach  air  stad 
a  chur  air  ag  ràdh  ris  e  tharruing  air  ais,  agus  ùrnuigh  a  dheanamh 
ris  an  òigh  Mhuire.  Àch  'sann  a  tharruing  sud  cronuchadh  geur,. 
sòluimt'  'o  'n  fhear  a  bha  's  na  lasraichibh.  "  Tha  mi  togail  mo- 
chùis  gu  breith  an  Tighearn'  Iosa,  agus  tha  mi  ga'd'  ghairmsa. 
'n  diugh  gu  caithir  a  bhreitheanais-san."  'N  uair  a  dh'  èirich  na  las- 
raichean  suas  os  ceann  a  chuirp  dh'  èirich  a  ghuth  os  ceann  fuaim 
nan  Iasraichean,  agus  e  ag  ùrnuigh,  "Cia  fhad,  0  Thighearn',  a 
chòmhdaiciieas  dorchadas  aghaidh  na  rioghachd  so!  Cia  fhad  a. 
dh'  fhuilingeas  tu  an  ain-tighearnas  so  o  dhaoinibh!  A  Thighearn' 
Iosaglac  mo  spiorad."  Mar  so  bhàsaichPàruig  Hamilton  airanlàmu 
dheireadh  de  cheud  mhios  au  earraich,  1528,  agus  anns  a'  cheathramh 
bliadhna  fichead  de  'aois. 

4.  Cha  d'  rinn  losgadh  Mhr  Pàruig  Hamilton  bacadh  sam  bith 
a  chur  air  sgaoileadh  theagasgan  an  Ath-leasachaidh  feadh  na  tìre, 
ach  's  ann  a  chuidich  e  gu  mòr  le  sin  a  dheanamh.  Thòisich 
daoine  de  gach  inbhe  measg  an  t-sluaigh  agus  mòran  de  na, 
Manaich  's  de  na  sagartan  ga  'n  ceasnachadh  fèin  's  a  ceasnachadh 
aon  a  chèile  mu  ciod  an  t-aobhar  air  son  an  d'  fhuiling  an  duine 
fòghluimt',  uasal  ud,  a  bha  co  dlùth  'an  dàimh  do  'n  teaghlach 
rioghail.  Mar  so  thàinig  daoine  gu  bhi  cur  an  teagamh  gu  'nrobh 
iad  ceart  'an  ni  sam  bith  a  bhuineadh  do  theagasg  's  do  riaghladh 
eaglais,  leis  an  robh  iad  gu  mòr  air  an  cur  saor  o  eagal  tràilleil 
roimh  chumhachd  nan  sagart  agus  ullamh  gu  èisdeachd  a  thoirt  dc* 
theagasgaibh  na  firinn.  TJaithe  so  tha  daoine  solusach  de  'n. 
bharail,  gu  'n  robh  bàs  Mhr  P.  Hamilton  air  son  na  firinn,  ni 
b'  fheumaile  do  theagasgaibh  an  Ath-lesachaidh  aig  an  dearbh  ànv 

ud  na  ged  a  bhiodh  e  beò  iomadh  bliadhna  'searmonachadh  nan 
teagasgan  sin.  'N  uair  a  chunnaic  Ard-easbuig  Beuton  's  a  luchd- 
cuideachaidh  gu  'n  robh  an  gluasad  so  a'  farsuingeachadh  a  measg 
an  t-sluaigh,  bha  iad  air  an  gonadh;  's  rinn  iad  air  son  gu'm  biodh 
tuilleadh  air  an  ldsgadh.  Dh'  aidich  an  t-Ard-easbuig  gu  follais- 
each,  gu  'm  feumtadh  tuilleadh  dhiubh  a  losgadh,  o  nach  robh  iad 
co  umhail  's  bu  chòir  do  laghaibh  na  h-eaglais.  Ach  thog  duin' 
àràid  a  bha  's  an  èisdeachd  a  ghuth,  agus  ars  esan,  "  Mo  chomh- 
airle-sa  dhuit  agus  dean  air  do  shocair,  's  bi  air  d'  fhaicill; — ma 
loisgeas"-g-a tuilleadh  faic  gu  'n  loisg  thu  fo  'n  talamh  iad;  oir  fcha 
mi  'faicinn  nach  do  shèid  deatach  losgaidh  Mhr  Pàruig  Hamiltoin 
air  aon  duine  nach  do  bhnaileadh  le  galar  Mhr  Pàruig."  Ach  lean 
an  t-Ard-easbuig  'us  àrd-luchd-dreuchd  eile  na  h-eaglais  air  a  bha 
gu  dian  a'cur  «**  an  aghaidh  theagasgan  an  ath-leasachaidh,  agus  na 
muinntir  a  bha  ga  'n  teagasg  air  an  tug  iad  saobh-chreidmhich  mar 
fhrith-ainm;  agus  anns  a  bhliadhna,  1534,  chaidh  Tormad  Gourlai 
àgus  Dàibhìdh  Straiton  a  dhìteadh  gu  bàs  an  Duneidin.  Chaidh 
an  toiseach  an  leth  chrochadh,  agus  a  rìs  an  losgadh.  Agus  a  rìs 
chaidh  seisear  dhaoin'  a  dhìteadh  's  a  losgadh  's  an  aon  torr  air 
cnoc  a  chaisteil  an  Duneidin'an  toiseach  na  bliadhna,  1538.  Agus  air 
a'  bhliadhna  sin  fcm,  caaidh  dithis  eil'  a  losgadh  'an  Glascho:  bha 
fear  dhiubh  roimhe  sin  'na  Mhanach,  agus  am  fear  eile  na  ghill  òg. 
Chriothnuich  cridh',  a'  ghill  òfg  so  'n  uair  a  thàinig  an  gnothuch 
dlù  dha;  ach  an  deigh  sin  fhuair  e  neart  gu  fulang  'an  aobhar  na 
firinn;  agus  a'  tuiteam  air  a  ghlùinibh  thug  e  buidheachas  do  Dhia 
'an  làthair  an  t-sluaigh  air  son  an  neirt  a  fhuair  e.  Bha  na  seall- 
aidhean  so  uile  gu  mùr  a'  cur  air  aghart  aobhar  an  Ath-leasach- 
aidh  'an  àit  a  bhi  ga  bhacadh,  mar  a  bha  dùil  aig  luchd  na  geur- 
leanmhuinn  a  dheanadh  iad. 

5.  Bha  rìgh  Seumas  rè"  na  h-ùine  so  uil'  an  dèigh  dha  tighinn 
gu  fearachas  gn  h-iomlan  air  a  riaghladh  le  comhairlibh  nan 
easbuigean  Pàpanach.  Na  bha  de  fhòghlum  's  an  tir,  's  ann  na 
measg  sin,  'am  bitheantas,  a  bha  e  ri  'fhaotainn.     Agus  bha  iad  air 

taobh  a'  chrùin  an  aghaidh  ceannairc  'us  neo-dhìlseachd  nam 
Morairean,  's  nan  ceann-feadhn'  eile.  Àgus  mar  bu  tric,  bhiodh 
cuid  de'na  dreuchdan  sìobhaltabu  bhuannachdaile's  an  rioghachd  aig 
fear  eigin  de  àrd  luchd-dreuchd  na  h-eaglais.  Bha  bràthair  a 
mhathar,  Eanruic  VIII.  rìgh  Shasuinn,  air  cur  dheth  ùghdarrais  a' 
Phàpa  gu  buileach  's  gu  bràth,  mu  'n  bhliadhna  1533.  B 'e 'n 
duin'  ain-tighearnail  so  dara  raac  'athar  agus  bha  e  air  fhòghlum 
air  son  dreuchd  's  an  eaglais.  Ach  bhàsaich  a  bhràthair  bu  shine 
roimh'  athair,  agus  thàinig  esan  gu  bhi  'na  oighr'  air  a  chrùn.  Thug 
'athair  air  bantrach  a  bhràthar  a  phòsadh.  Bha  mòran  airgid  aice. 
Fhuair  e  cead  o'n  Phàp'  am  pòsadh  mi-laghail  so  a  dheanamh.  An 
dèigh  a  bhi  pòsd'  aice  so  ochd  bliadhna  deug,  rinu  e  air  son  a  cur 
uaithe,  a'  gabhail  mar  leth-sgeul  uach  leigeadh  a  choguis  leis  a  cum- 
ail  ni  b'  fhaide  'chionn  gu  'm  b'i  bantrach  a  bhràthair.  Ach  b'e  'm 
fior  aobhar  a  bh'  aige,  gu  'm  faigheadh  e  cothrom  nighean  òg  eil'  a 
phòsadh,  Anna  Bolein,  a  bha  na  h-aon  de  mhaighdeannan  onarach 
ban-rìgh  Catrìne.  Cha  tugadh  am  Pàpa  cead  dha  ban-rlgh  Catrìne 
a  chur  uaithe.  Bha  iomadh  leth-sgeul  aig  a'  Phàpa  ga  'n  gnàth- 
achadh  air  son  ceann  Eanruic  a  chur  seachad.  Ach  b'  e  'n  t-aobhar 
nach  robh  e  toirt  cead  dha,  gu  'm  bi  bhan-righ  piuthar  athar  Impire 
na  Gearmailt,  fear-cuideachaiclh  a  b'  fhearr  a  bh'  aig  a'  Phàpa  gu 
bhi  cumail  fodha  beag  rioghachdan  na  Cearmailt,  a  bha  nis,  a  rèir 
teagasgan  Lutheir,  a'  tilgeadh  dhiubh  ùghdarrais  eaglais  na  Pvòimhe. 
'N  uair  a  thuig  Eanruic  gu  'n  robh  'm  Pàpa  a'  caitheamh  bhead  air^ 
's  e  rinn  e,  le  comhairle  Chranmeir,  's  dhaoine  fòghluimt'  eil'  'an 
Sasunn  's  air  tìr  mòr  na  h-Eorpa,  ùghdarras  a'  Phàp'  a  thilgeadh 
dheth  gu  h-iomlan,  agus  e  fèin  òrduchadh  le  Achd  Parlamaid  'na 
cheann  air  eaglais  Shasuinn.  Bha  e  fèin  's  a  chuid  rnhòr  de  'iochd- 
arana,  co  Pàpanach  's  a  bha  iad  riamh  aig  an  àm  so,  ach  a  lion  cuid 
'us  cuid  thàinig  teagasgan  an  Ath-leasachaidh  gu  bhi  sgaoileadb, 
agus  a'  freumhachadh  'an  Sasunn  mar  thoradh  air  a  bhriseadh  ud. 
Phòs  Eanruic,  Anna  Bolein.  B'  ise  màthair  Ealasaid,  a  thàinig  gu 
bhi  ainmeil  'an  dèigh  sin.     Mar  a  bha  solus  na  firinn,  a'  briseadh  a 

steach,  a'  chuid  'sa'  chuid,  air  inntirmibh  nan  Sasunnach,  's  a  thòisich 
iad  a'  cur  cùl  ris  na  teagasgaibh  Pàpanach,  agus  a'  fàs  leth  choma 
inu  na  tighean  cràbhaidh  a  bha  co  lionmhòr  feadh  na  tìre,  's  ann  a 
smuainich  Eanruic  gu  'm  biodh  e  nis  sàbhailte  dha  na  tighean  ud  a 
chreachadh ;  agus  an  cur  a  stigh  mòr  a  bh'  aca,  leis  an  robh  na 
h-uiread  de  luchd-dreuchd  diomhanach  air  am  beathachadh,  a  ghabh- 
ail  dha  fein.  Chaidh  aig'  air  sin  a  dheanamh  'an  ùine  ghoirid,  le 
beagan  seòltachd,  a'  measgadh  bhreugan  leis  an  fhirinn,  agus  a' 
sgaoileadh  aithris  feadh  na  dùthcha  mu  thruaillidheachd  'us  mi- 
bheusalachd  nan  tighean  cràbhaidh  ud,  tighean  mhanach,  tighean 
chailleachan  dubha,  colaistean  &c.  Bha  còrr  maith  'us  mìl'  ann 
diubh.  'N  uair  a  chuireadh  ri  chèile  'na  aon  suim  cur  a  stigh  nan 
tighean  so  uile,  bha  e  deanamh  còrr  'us  trì  muilleanan  's  a'  bhiiadhna 
de  airgiod  an  là  'n  diugh.  Dheth  'n  t-suim  mhòir  so,  ghabh  Eanruic 
dlia  fèin  earann  an  leòmhain,  agus  roinn  e  'n  còrr  a  measg  an  Iuchd- 
cuideachaidh  a  bh'  aig'  'an  obair  a'  chreachaidh. 

6.  Am  feadh  a  bha  na  nithe  so  a  dol  air  aghart  an  Sasunn,  bha 
Seumas  V.  a'  saothrachadh  ann  a  bhi  faotainn  a  macli  beachdan  'us 
caitheamh-beatha  uaigneach  gach  inbhe  fa  leth  a  measg  a  chuid 
iochdaran  fèin,  agus  an  rian  bu  f  hreagarraich  air  son  an  riaghlaidh. 
Air  son  an  aobhar  sin  bhiodh  e  gu  tric  a  'dol  a  mach  a  measg  an 
t-sluaigh  chumant'  anns  gach  àite  de  'n  dùthaich  'an  cruth  eile, 
agus  a  cur  seachad  oidhch'  an  so  's  an  sud,  mar  choigreach  bochd ; 
le  so  bha  e  faotainn  a  macli  aobharan  gearain  a  bh'  aig  an  t-sluagh 
'an  aghaidh  nan  ceann-feadhna  's  an  luchd-riaghlaidh  a  bh'  aca ; 
agus  mar  an  ceudna  na  beachdan  a  bha  measg  an  t-sluaigh  mu  'n 
rìgh  fdin  's  a  luchd-conihairle.  Ach  bha  e  aig  an  àm  cheudna  a' 
dol  troimh  chunnartaibh  anns  nach  biodh  e  glic  do  fhear  inbhe-san 
a  bhi  ga  thilgeadh  fèin.  Anns  a'  bhliadhna  1532,  chuir  e  air  chois 
a'  chùirt  mhòr  lagha,  a  nihair  gus  an  Ià  'n  diugh  ris  an  abrar  Cùirt 
an  t-Seisein.  Bha  ceithir  breitbeamhna  deug  gu  bhi  suidhe  'sa' 
toirt  breìth  's  a'  chùirt  so.  Bha  seachdnar  dhiubh  na  'n  luchd- 
-dreuchd  's  an  eaglais,  agus  an  scachdnar  eil'  air  an  taghadh  a 

measg  dhaoin'  uaisle  na  dùthcha  aig  an  rohh  eòlas  an  lagha.  Ach 
ghlèidh  an  rìgh  cumhachd  aige  fèin  gu  'm  feudadh  e  ceathrar 
bhreitheamhnan  eil'  achura  shuidhe  do  'n  chùirt  'n  uair  a  bhiodh 
gnothuch  àraidh  ri  rèiteachadh  a  bhuineadh  dha  fèiu. 

7.  'N  uair  a  chuir  rìgh  Shasuinn  cùl  ri  eaglais  na  Roimhe,  bha 
e  air  son  gu  'n  leanadh  mac  a  pheathar  'an  Alb'  'eisimpleir  's  an  ni 
sin.  Thairg  e  dha  ri  pòsadh  a  nighean  bu  shine,  a  bhan-phrionsa 
Màiri,  agus  Diùc  Iorc  a  dheanamh  dheth.  Ach  bha  Seumas  co 
mòr  air  a  riaghladh  leis  an  àrd-easbuig  Bheutonach  's  nach  biodh 
gnothuch  sam  bith  aige  ri  rìgh  Shasuinn,  aon  uair  's  gu  'n  do  bhris 
e  air  falbh  o  eaglais  na  Roimhe.  Bha  mac  bràthar  do  'n  àrd-eas- 
buig  a  chaidh  a  thogail  's  an  Fhraing,  agus  a  thàinig  air  ais  mu  'n 
àm  so.  Agus  's  e  chomhairlich  am  pears'  eaglais  so,  gu  'n  cuirt- 
eadh  an  t-òganach,  Daibhidh  Beuton,  a  bha  ro  charach,  seòlt',  air 
ais  do  'n  Fhraing  air  son  cùmhnanta  pòsaidh  a  shocrachadh  eadar 
Seumas  agus  ban-phrionnsa  Fhrangach.  "S  a'  bhliadhna  1536 
chaidh  an  rìgh  a  null  do  'n  Fhraing  a  phòsadh  nighean  a  b'  òige 
Frannsi.  Dh'  fhuirich  e  naoi  miosan  's  an  dùthaich  sin.  'Nuair 
a  thàinig  e  air  tìr  'an  Lìbhte  leis  a'  bhan-rìgh  òig  so,  thaisbein  na 
h-Albannaich  uiread  de  aoibhneasagusaludhaigeadhambochduinn. 
Ach  bha  tinneas  caitheamh  air  tòiseachadh  's  a'  bhan-rìgh,  agus 
bhasaich  i  'n  ceann  dà  fhichead  là  an  dèigh  tighinn  air  tlr  'an  Alba. 
An  dèigh  so  bha  Seumas  co  fuathach  air  cleamhnas  ri  cùirt  bhràth- 
air  a  mhàthar  's  a  bha  e  riamh.  Agus  chaidh  am  Beutonach  òg 
a  chur  a  rìs  do  'n  Fhraing  gu  cùmhnant  pòsaidh  a  dheanamh  air 
son  an  rìgh  ri  ban-phrionns'  eil'  as  an  rioghachd  sin.  Le  co-aonta 
cùirt  na  Frainge  phòs  Seumas  a  ris  Mairi  à  Guise,  bantrach  Diùc 
Longville,  agus  piuthar  do  Chardinal  Lorràine.  Rinneadh  am 
pòsadh  'an  Cill-Rìmhinn  mu  'n  cuairt  do  bhliadhna  'an  dèigh  bàis 
na  ceud  ban-rìgh.  Bha  Iarl'  Aonghais  agus  a  chàirdean  a  theich 
a  Alba  còmhladh  ris,  air  an  cumail  suas  gu  stàtàil  ann  an  Sasunn 
le  pension  o  Eanruic,  agus  bha  iad  a'  gealltuinn  'ua  ath  dhiol 
do  'n  choimhneas  sin,  gu  'n  deanadh  iad  na  b'  uarrainn  iad  air  son 

Alb'  a  tboirt  gn  ùmhlachd  do  rìgh  Shasuinn,  'smur  biodh  e  gu 
h-achdaidh  'na  rìgh  air  an  tìr  sin,  gu'm  biodh  i  co  dhiù  air  a  riagh- 
ladh  'an  tomhas  mòr  a  rèir  a  thoile.  Bha  càirdean  'us  luchd-cuid- 
eaehaidh  nan  Dùghlasach  'an  Alba  co  lionmhor  's  gu'n  robh  iad  a" 
deanamh  dragh  do  'n  rìgh.  Cha  robh  car  a  chuireadh  e  dheth, 
nach  robh  air  innseadh  do  na  Dùghlasaich  an  Sasunn.  Bha  brath- 
adairean  aca  'na  'm  pàigheadh  fèin  a  measg  luchd-frithealaidh 
,  Sheumais  fhad  's  a  bha  e  's  an  Fhraing,  ag  innseadh  dhoibh  nan 
uile  nithe  air  am  b'  fhiach  iomradh  a  dheanamh,  a  theireadh  no 
dheanadh  e.  Goirid  an  dèigh  dara  pòsaidh  an  rìgh  thugadh  ionn- 
suidh  no  dhà  air  a  bheatha  thoirt  air  falbh  le  puinnsein.  Chuir- 
eadh  a  bhan-mhorair  Glamis,  piuthar  Iarl'  Aonghais,  gu  bàs  air 
son  so;  agus  duin'  uasal  eil',  an  ùine  thrì  bliadhna  an  dèigh  sin, 
da  'm  b'  ainm  Sìr  Seumas  Hamilton.  Bha  cuid  a'  cur  'an  teag- 
amh  nach  b'  ann  le  ceartas  a  chuireadh  an  duine  so  gu  bàs.  Ach 
bha  na  nithe  so  a'  tarruing  cianalais  air  an  rìgh,  's  ga  thoirt  gu  bhi 
smuaineachadh  gu  'n  robh  a  naimhdean  diomhair  ni  bu  lionmhoire 
na  bha  iad. 

7.  Bhàsaich  Seumas  Beuton,  àrd-easbuig  Chill-Pumhinn,  'sa 
bhliadhna  1539,  agus  thàinig  Daibhidh  Beuton  'na  àite  do'n 
dreuchd  sin.  Bha  e  nis  air  àrdachadh  a  dh'  ionnsuidh  na  h-inbh' 
is  àirde  's  an  eaglais  Phàpanach,  fo  'n  Phàpa  fein.  Fhuair  rìgh  na 
Fraing'  ebhi  air  a  dheanamh  'na  Chàrdinal,  air  son  an  làmh  a  bh'  aig 
ann  a  bhi  'toirt  mu  'n  cuairt  nan  cùmhnantan  pòsaidh  eadar  rìgh 
Seumas,  agus  na  ban-phrionnsachan  Frangach.  Goirid  an  dèigh 
dha  bhi  air  a  shuidheachadh  's  an  dreuchd,  chruinnich  e  coinn- 
eimh  mhòr  de  luchd-dreuchd  na  h-eaglais,  agus  de  na  h-àrd-uais- 
libh  a  bha  fathast  air  a  thaobh.  Shuidh  e  fèin  air  ceann  na  coinn- 
eimh  so  leis  gach  greadhnachas  talmhaidh  a  bha  e  comasach  a 
nochdadh.  Chuir  e  'n  cèill  aig  a'  choinneimh  so  cia  mòr  an  cunnart 
's  an  robh  an  eaglais  o  na  teagasgaibh  ùr  ud  a  bha  tighinn  a  nuadh 
do'n  tìr;  'sgu  'n  robh  e  meudachadh  a'  chunnart,  na  teagasgan  so 
a  bhi  faotainn  uiread  de  mhisneachadh  o'n  rìgh  fèin.     Bha'n  Càr- 

dinal,  gun  teagamh,  eudachail  air  son  an  tomhas  de  chàirdeas  a  bha 
fathast  a'  mairsiun  eadar  an  rìgh  agus  a  sheau  charaid  Sìr  Daibh- 
idh  Lindsi,  a  bha  'na  aon  de  phuist  an  ath-leasachaidh.     Bha 
Lindsi  'na  bhàrd  's  bhiodh  e  ag  aoireadh  nam  Pàpanach  le  geurad 
cainnt  a  bha  anabarrach  sàraicht'  orra.    Bha  bàrdachd  'us  sgriobh- 
aidhean  eil'  an  duine  chòir  so,  'na  meaùhon  air  mòran  cuideach- 
aidh  a  dheanamh  le  aobhar  na  firinn  aig  an  àm  ud,  agus  air  son  sin 
tha  e  fèin  air  a  chur  far  comhair  'an  seann  dealbhaibh  'na  shuidh'  , 
air  caithir  agus  innein  aig  air  a  bheulaobh  air  a  bheil  e  cumail 
iuchair  mhòr  le  'laimh  thoisgeil,  agus  òru  maith  trom  aige  'na  làimh 
dheis,  air  a  ghualainn  leis  a  bheil  e  briseadh  na  h-iuchrach  'na 
bloighdibh.     Ach  cha  bu  dàua  le  Beutonach  no  eile  làmh  a  chur 
air  Sir  Daibhidh.     Bha^'n  righ  'na  charaid  aige.     Agus  'an  àit'  a 
bhi  diombach  dheth  air  son  a  bhi  ro  chruaidh  air  na  sagartaibh, 
's  ann  a  bhiodh  e  Wm  a'  cur  rann  an  sud  's  an  so  ris  a'  bhàrdachd 
gus  a'  deanamh  ni  bu  ro  gheire.     Bha  'n  rìgh,  mar  an  ceudn'  a' 
deanamh  taoibh  ris  an  sgoileir  ainmeil  ud  Seòras   Buchanann,  a 
bha  'na  aon  de  'n  luchd-saothrachaidh  'an  obair  an  ath-leasachaidh. 
Ach  aig  a'  choinneimh  mhòir  so,  thug  an  Càrdinal  iomradh  air  Sìr 
Iain  Borthuic  mar  neach  a  ghabh  ri  beachdaibh  an  t-saoibh-chreid- 
imh,  agus  ghairm  e  air  tighinn  a  làthair  agus  freagradh  a  thoirt 
do  'n  chuis-dhìtidh  so,  a  bha  'na  aghaidh.     Ach  bha  Borthuic  air 
rabhadh  fhaotainn,  agus  theich  e  gus  an  d'fhuair  e  stigh  do  Shas- 
nnn.      Agus  o  nach  b'jurrainn  iad  grèim  fhaotainn  air  fèin  gac 
pearsonta,  loisg  iad  a  dhealbh  goirid  an  deigh  sin,  araon  'an  Dun- 
eidin  agus  'an  Cill-Rìmhinn.     'S  e  'm  beachd  a  bh'  aig  an  rìgh  mu 
thimchioll  na  h-eaglais,  gu  'n  robh  i  glè  thruaillidh,  ni  a  bha  soilleir 
do  na  h-uile,  agus  feumach  air  a  leasachadh,  ach  aig  an  àm 
cheudua  gur  h-ann  leis  an  eaglais  fèin,  agus  innte  fèin  bu  chòir  do 
obair  an  ath-leasachaidh  sin  tòiseachadh  agus  dol  air  aghart.     So 
am  beachd  a  bh'aig  mòran,  agus  a  th'  aig  cuid  gus  an  là  'n  diugh; 
gun  a  bhi  toirt  fainear  gur  ni  eu-comasach  e,  mar  eaglais;  cha  n 
e  sin  an  ni  a  tha  feitheamh  oirre. 

7.  Anns  a' bhliadhna  1540  chuir  rìgh  Seumas  roimh'  a  dhol  air 
turus  air  an  robh  e  smuaineachadh  iomadh  bliadhna  roimhe  sin. 
B'  e  sin  seòladh  timchioll  air  Alba.  Chuir  e  'n  uidheam  càbhlach 
anns  an  robh  dà  luing  dheug  le  'n  cuid  armachd,  'us  foghnadh  lòin 
air  son  an  turuis.  Chaidh  an  Cardinal  agus  Iarlachan  Huntlaidh  'us 
Arain  còmhladh  ris  le  luingeas  a  bhuineadh  dhoibh  fèin.  Agus 
'n  uair  a  chuireadh  iad  sin  uile  còmhladh  ri  chèile,  bha  feachd  ann 
a  bha  co  mòr  ri  armailt  bhig.  Bha  Lindsi  air  bòrd  aon  de  na 
Iuingeis,  air  son  a  bhi  'tarruing  dhealbh  an  oirthir  mar  a  bhiodh. 
iad  a'  dol  air  aghart.  Tha  na  mapachan,  no  cairtean  a  rinn  e  air 
an  turus  so  air  an  gleidheadh  gus  an  là  'n  diugh.  Sheòl  a'  chuid- 
eachd  rioghail  so  gu  tuath  ri  oirthir  a  'sear  Alba  gus  an  do  ràinig 
iad  bun  nan  lochan  'an  coimhearsnachd  Inbhernis  'us  Chrombaigh; 
a  sin  sheòl  iad  gu  Cataobh,  'us  Gall-thaobh,  'sna  h-eileanaibh. 
Arcach,  'sair  aghart  uaithe  sin  timchioll  a'  Chairbh,  suas  ri  slios 
anfhearainn  Mhòr-thirich;  sheòl  iad  asin  tarsuinnCuan-sgìth  thun 
an  eilein  Leòdhasaich,  's  an  d^igh  an  t-Eilean  fad'  uile  fhaicinn, 
ghabh  iad  a  deas  thun  an  eilein  Sgiathanaich.  Agus  an  dèigh. 
cuairt  a  chur  air  an  eilean  Mhuileach  's  air  na  h-eileanaibh  eil'  a 
th'  air  taobh  's  iar  Earraghaeil,  chaidh  iad  timchioll  Maoil  Chinn- 
tìre  gu  eileanaibh  Arain  'us  Bhòid,  's  sheòl  iad  a  steach  Amhainn. 
Chluaidh,  far  an  tàinig  iad  gu  crioch  an  turuis  aig  Dunbarton. 
Choinnich  Pàrlamaid  na  rioghachd  goirid  an  dèigh  so,  agus  fhuair 
an  rìgh  co-aonta  na  cuideachd  sin  gus  na  h-Eileanan  a  's  iar  uile, 
o  Cheanntìre  thun  a'  Chairbh  a  ghabhail  dha  fèin  mar  ni  a  bhuin- 
èadh  do  'n  chrùn,  a  chionn  gu  'n  do  chaill  uachdaranan  an  fhear- 
ainn  sin  na  h-uile  còir  air,  air  son  an  àir  a  mach  'an  aghaidh  ùgh- 
darrais  an  r\gh.  A  thuilleadh  orra  sin  ghabh  e  eileanan  Arcu  'us 
Shealt-nnn,  agus  mòran  fcarainn  air  tìr  mòr  Alba,  gu  h-àraidh  'an 
ceann  a  deas  na  rioghachd.  Cha  'n  'eil  e  furasd  a  dheanamh  a 
mach  le  dearbh-chinnt  o  eachdraidh  nan  aman  ud  gu  'n  robh  còir 
laghail  aig  an  rìgh  air  a  leithid  sud  a  sguabadh  a  dheanamh  air 
ti^hearnaibh  Gàelach  'us  Gallta  còmhladh.     Tha  fios  gu  'n  d'  aid- 

ich.  na  h-uile  ceann-feadhna,  araon  air  taobh  taath  is  scar  na  mòr- 
thir,  agus  anns  na  h-eileanaibh,  iad  fèin  a  blii  fo  lagh  do  'n  rìgh  air 
an  turus  chuain  a  rinn  e'n  sud,  air  dhoibh  fhaicinn  o  'n  ghreadh- 
nachas  agus  an  taisbeanadh  cumhachd  a  bha  timchioll  air  nach. 
robh  maith  dhoibh  smuaineachadh  air  cur  na  aghaidh,  agus  mar 
an  ceudna  gu  'n  tug  e  leis  'an  iarruinn  air  bòrd  an  luÌDgeis  tearc 
de  na  cinn-fheadhna,  le  leth-sgeul  nach  robh  iad  umhail  guleòir; 
agus  gu  'n  d'  èignich  e  cuid  eile  dhiubh  gus  a  leantuinn  mar 
bhraighdibh-gill  air  son  gu  'm  fanadh  an  luchd-leanmhuinn  o  mhi- 
riaghailt  an  dèigh  sin.  Agus  mar  sin,  feumaidh  gur  h-ann  le  leth- 
sgeul  air  son  samhla  ceannairc  nan  linnean  a  chaidh,  a  fhuair 
Seumas  Achd  a  bha  ludhaigeadh  a'  ghniomh  chreachaidh  ud.  Co 
dhiù  chaidh  neart  thar  cheart  aig  an  àm  a  bha  'n  sud,  agus  ftud- 
aidh  nach  b'  fheird  cùisean  sin  an  dèigh  làimh. 

8.  Bha  uachdarain  an  fhearainn,  a  tuath's  a  deas,  a  nis  a'faicinn 
gu'n  robh  'n  rìgh  rùnaicht'  air  an  cur  fodha,  's  an  toirt  a  dh'ionn- 
suidh  a  bhi  gu  h-iomlan  'na  chumhachd  fèin,  mar  a  rinn  a  shean- 
air,  agus  bràthair  a  nihàthar  air  na  Sasunnaich.  Uime  sin  rùn- 
aich  iad  an  guaillean  a  chur  ri  chdil'  agus  cur  an  aghaidh  an  ùgh- 
darrais  ud,  a  dh'fheuchainn  an  cumadh  iad  aca  fèin  a'  chuid  's  an 
cumhachd  a  bha  chean'  aca.  Bha  mòr  earbs'  aig  an  rìgh  as  a* 
chuideachadh  a  gheibheadh  e  o  àrd  luchd-dreuchd  na  h-eaglais 
's  a'  chòmhrag  so  'an  aghaidh  a  chuid  Morairean.  Bha'n  Càr- 
dinal  agus  càch  uil'  a'  gealltuinn  sin  a  thoirt  dha,  ach  bha  iad  a* 
sealltuinn  air  son  ni  eigin  mar  luach  an  saothrach.  Dh'fheumadh. 
an  rìgh  a  bhi  ga'n  cuideachadh-san  'an  aghaidh  na  buidhne  roimh. 
am  mò  a  bha  dh'  eagal  orra  fèin — muinntir  an  t-saobh-chreidimh, 
mar  theireadh  iadsan  riu.  Cha  'n  'eil  e  coslach  gu'n  robh  'n  righ. 
a'  cur  gu  mòr  'an  aghaidh°so.  An  uair  a  bha  buidheann  an  agh- 
aidh  buidhne  mar  so  'an  Alba,  thuig  Eanruic  VIII.  gu'n  robh  co- 
bhoinn  ga  deanamh  eadar  cuid  de  righrean  tìr  mòr  na  Roinn- 
Eòrpa  'na  aghaidh  fèin,  a  chionn  e  thrèigsinn  a'  Phàpa,  'se 
chreachadh  nan  eaglaisean  feadh  a  rioghachd;  agus  gu  'n  robh  na 

nàimhdean  cèin-thìreach  ud  ag  oidhirpeachadli  air  rìgh  Alb'  a 
tharruing  do'n  chomh-bhoinn  so.  Ach  gu  so  a  bhacadh  co  fad* 
'sa  b'  urrainn  e,  's  ann  a  dh'oidhirpich  Eanruic  air  mac  a  pheathar 
a  thoirt  a  dh'ionnsuidh  nan  aon  bheachdan  ris  fèin  mu  theagasgaibh 
an  Ath-leasachaidh,  agus  mu  thruaillidheachd  na  h-eaglais,  agus 
co  feumail  's  a  bhiodh  e  dhasan  'an  Alba  e  fèin  a  dheanamh 
saoibhir  le  maoin  na  h-eaglais,  mar  a  rinn  e  fèin  'an  Sasunn.  Chuir 
e  teaehdair  cùirt  thuig'  a  dh'aon  bhàgh  air  son  nan  nithe  so  & 
sparradh  air,  agus  fiadhachadh  a  thoirt  dha  gu  e  ffm  a  choinneach- 
adh  ann  am  baile  Iorc,  gu  comh-labhairt  mu  na  dòighibh  's  am 
feudadh  iad  a  chèil'  a  chuideachadh  ann  an  cur  an  aghaidh 
chumhachdan  na  Pàpanachd.  Cha  robh  ni  nach  gealladh  Ean- 
ruic  do  rìgh  Alba  na'm  b'  e  's  gu  'n  aontaicheadh  e  ri  'eisimpleìr 
fèin  a  leantuinn  a  thaobh  na  h-Eaglais  Pàpanaich.  J3ha  Seumas, 
a  reir  coslais,  air  a  theannachadh  eadar  dhà  bharail  mu  ciod  an 
taobh  a  ghabhadh  e — taobh  Eauruic,  no  taobh  a'  Chàrdinail.  Cha, 
robh  e  'na  charaid  no  'na  nàmhaid,  aon  chuid  do'n  Ath-leasach- 
adh  no  do'n  Phàpanachd.  'S  e  ni  sònruicht'  a  bha  's  an  amharc 
aige  cumhachd  a  chuid  Morairean  a  lagachadh,  agus  Alb'  a  thoirfc 
gu  'leithid  de  chruth,  'an  seadh  sìobhalta,  's  gu  'm  b'  urrainn  e 
ga  riaghladh  le  'ùghdarras  fèin,  gun  chomas  a  bhi  aig  iosal  no 
nasal  bacadh  a  chur  air.  Agus  mar  a  bha  e  'faotainn  luclid- 
dreuchd  na  h-eaglais  ullamh  gus  a  chuideachadh  's  a'  ghnothuch 
so  L  n.  comhairle,  agus  gach  dòigh  eil'  a  bha  'n  an  comas,  dh'àich- 
eidh  e  muigh  's  a  mach  làmh  a  chur  air  cuid  na  h-eaglais  air 
sgàth  a  shaoibhreas  fein  i.  mheudachadh  leis.  Ach  air  eagal  cur 
a  mach  air  Eanruic  gu  buileach,  gheall  e  dol  ga  choinneachadh 
gu  ruig  baile  Iorc,  na'n  ceadaicheadh  gnothuichean  follaiseach  a 
rioghachd  fe'in  sin  da;  agus  chaidh  an  t-àm  a  shuidheachadh  anns 
an  robh  an  dà  rìgh  gus  a'  chèil'  fhaicinn  's  a'  bhaile  mhòr  ud. 

9.  Mu  mheadhon  an  fhoghair  air  a'  bhliadhna  sin  fèin,  1541r 
thàinig  Eanruic  le  mòr  ghreadhnachas  gu  ruig  baile  Iorc,  gu 
coinneamh  a  chumail  ri  rìcjh  Seumae.    Bha  là  's  là  'dol  seachad, 

acli  cha  robh  rìgli  Alba  ga  nochdadh  fein.  Thàinig  an  seathamh 
là  a  bha  Eanruic  a'  feitheatnh,  's  cha  tàinig  Seumas,  's  cha  tigeadh. 
Clia  'n  fheitheadh  Eanruic  ni  b'  fhaide.  Phill  e  do  Shasunn  ann 
am  mòr  chorruich.  Ciod  a  thug  air  r'igh  Seumas  'inntinn  atharr- 
achadh  agus  a  ghealladh  a  bhriseadh  aig  an  àm  ud  ?  Thug  an 
Càrdinal  Beutonach  's  a  chuid  easbuigean.  Bha  iad  a'  sealltuinn 
air  Eanruic  a  nis  mar  shaobh-chreidmheach  agus  mar  an  nàmhakl 
bu  mhò  a  bh'  aig  an  eaglais,  agus  bha  e  na  ni  oillteil  leò  ri  sniuain- 
eachadh  gu  'n  rachadh  rìgh  Alba  chumail  coluadar  ri  leithid  de 
dhuine,  gun  fhios  nach  feudadh  e  'thoirt  a  dh'  ionnsuidh  nan  aon 
bheachdaibh  ris  fèin.  Tha  Iain  Nocs  ag  ràdh  's  an  eachdraidh  a 
sgriobh  e  fein,  gu  'm  bu  roghnuiche  leò  a  dhol  do  ifrinn  na  gu  'n 
1  igeadh  iad  leis  an  r'igh  a  dhol  a  chumail  na  coinneimh  ud.  Thug 
iad  brìb  mhòr  da  chuid  cùirteiribh  air  son  impidh  a  chur  air  fan- 
tuinn  à  Sasunn.  Pvinn  cuirt  na  Frainge  na  ghabhadh  deanamh 
air  son  an  aobhair  cheudna.  Agus  a  thuilleadh  air  gaoh  n:  ihiubh. 
sin,  gheall  anCàrdinal  agus  a  chomh  luchd-dreuchd,  leth-cheud 
mìle  crùn  òir  a  phàigheadh  do  'n  rìgh  's  a'  bhliadhna  na  'm  fanadh 
e  air  falbh  o  Eanruic  an  aaii  ud  ^heall  iad  dha  ma  n  coiiua 
c ònihnadh  maith  a  dheanamh  ann  an  cur  cruinn  armailt  na  'm  b'e 
's  gu  'n  smuainicheadh  rìgh  Shasuinn  air  cogadh.  'N  uair  a  chuir- 
eadh  gach  ni  dliiubh  so  'an  ceann  a  chèile  's  an  aon  slige,  thug  iad 
ceann  na  meidhe  gu  làr.  Eùnaich  Seumas  dlùth-leantuinu  ris  a 
bhuidheinn  Phapanaich,  agus  fantuinn  air  falbh  o  bhràthair  a 
mluithar,  ciod  sam  bith  na  dh' fheudadh  e  fhulang  air  son  sin. 
'S  e  bun  a  bh'  aun  chuir  Einruic  feachi  lionmhor  ri  chèil'  'an  ùine 
ghoirid  leis  an  do  bhris  e  steach  air  ceann  deas  Alba,  agus  an  robh 
e  losgadh  'sa'  fàsachadh  nam  bailtean,  mar  a  bha  e  gabhail  roimhe 
gu  tuath.  Bha  Diuc  Norfoc  air  ceann  na  h-armailt  so.  Chuir 
Seumas  teachdairean  an  coinneamh  an  Diac  gu  cumhnaiitan  sìth 
a  dheanamh,  agus  dh'  àithn  e  da  Iaiia  Huntlaidh  agus  Iarla  H  >m3r 
as  an  robh  lau-earbs'  aige,  iad  a  bhi  furachar  mu  ghluasadaibh 
an  Diùc.    Chuir  aa  rìgh,  aig  an  àm  cheudna,  sìird  air  togail  shaigh- 

dearan  gu  seasamh  'an  "aghaidh  nan  Sasunnach.  'An  ùine  nach 
xohh  fada  fhuair  e  deich  mìle  fichead  fear  cruinn  air  monadh  dlùth 
air  Duneidin.  Leis  an  fheachd  so  mharsail  e  thun  na  crìche  Sas- 
unnaich.  Champaich  iad  'an  àite  ris  an  abrar  monadh  Fala.  Ach 
mu  'n  tàinig  iad  idir  gu"  ionad  tharruing  lann  ris  an  nàmhaid, 
chualas  gu  'n  robh  an  Diùc  a'  pilltinn  air  ais  do  'n  taobh  deas,  air 
èigneachadh  gu  sin  a  dheanamh  le  gainne  lòin,  'sle  fuachd  a' 
gheamhraidh.  Dh'  òrduich'an  rìgh  an  sin  do  'n  fheachd  marsail 
air  aghart  gu  Sasunn,  agus  tòrachd  na  rinn  na  Sasunnaich  de 
chall,  a  thoirt  a  mach.  Ach  cha  chuireadh  na  morairean  Albann- 
ach  cos  air  ùir  Shasuinn.  Thuirt  iad  gu  'n  tàinig  iad  an  fhad 
ud  air  chomhairl'  an  rìgh,  a  dhionadh  an  dùthcha  o  'n  nàmhaid, 
ach  la  's  gu  'n  do  theich  na  Sasunnaich,  nach  robh  iad  a  dol  a 
chogadh  riu  's  nach  robh  aobhar  sam  bith  air  son  a  chogaidh,  ach 
esan  a  blii  gabhail  cus  de  chomhairle  nan  easbuigean.  Chluinn- 
teadh,  mar  an  ceudna,  gearan  an  sud  's  an  so,  air  feadh  a'  chaimp, 
gu  'n  robh  e  'na  rìgh  shagartan  ni  b'  fhearr  na  bha  e  'na  rìgh 
dhoibhsan.  An  dèigh  do  Sheumas  na  b'  urrainn  e  dheanamh,  an 
toiseach,  'an  rathad  bagraidh,  's  an  sin  'an  rathad  impidb,  air  son 
na  morairean  a  chur  a  chreachadh  nan  Sasunnach,  's  iadsan  a  bhi 
leantuinn  air  diùltadh,  phill  e  air  ais  do  Dhuneidin  lan  feirge. 
Bhris  na  morairean  sios  an  camp'  air  an  ath  là,  's  phill  iad  dhach- 
aidh. 

1 0.  Bha  rìgh  Seumas  gu  h-anabarrach  air  a  thàmailteachadh 
air  son  an  dòigh  's  an  do  làimhsich  na  Morairean  e.  Bha  e  soilleir 
dha  nis  gu'n  robh  iad  a'  cur  an  guaillean  ri  chèil'  air  son  cur 
an  aghaidh  'ùghdarrais  aig  na  h-uile  cothrom  fàbharrach  a  gheibh- 
eadh  iad.  Bha  so  'na  aobhar  brisidh  cridhe  nach  bu  bheag  dha. 
Ach  bha  tearc  de  chàirdean  aige  fathast  a  measg  nan  àrd-uais- 
lean,  as  am  feudadh  e  earbsadh;  agus  bha  na  h-easbuigean  uil' 
air  a  thaobh.  Rùnaich  iad  sin  uil'  armailt  a  chur  air  ghleus  air 
aon  briseadh  a  steach  air  taobh  tuath  Shasuinn,  gu  ni-eigin  de 
thogail  a  thoirt  do'n  rìgh  ann  an  rathad  a  thoileachadh.     Fhuair 

iad  nru'n  cuairt  air  deicli  mìle  saiglidear  cruirm.     Air  ceann  na 

h-armailt  so  thriall  an  rìgh  gu  deas.    Stad  e  fein  aig  àite  ris  an 

abrar  Carlabheroc.     Ghabh  Morair  Macsbhel  air  aghart  leis  an 

arrnailt ;  acli  bha  droch  an-amharus  fathast  a'  leantuinn  ris  an 

rìgh  nach  robh  am  Morair  so,  no  aon  sam  bith  dhiubh,  dìleas  da; 

agus  thug  e  òrdugh  dìomhair,  co  luath  's  a  ruigeadh  an  t-arm 

amhainn  Esk,  gu'm  biodh  Olibher  Sinclair,  fear  làiinhe  deis'  a 

bh'  aige  fèiu  air  èigheach  'na  àrd  Sheanalair.     Bha  na  h-oifigich 

's  an  sluagh  gu  h-iomlan  a'  sealltuinn  sios  air  an  fhear  so  chionn 

e  bhi  'na  mhac  duine  bhochd,  agus  tre  mhòran  seòltachd  e  bhi 

'mealtuinn  cus  de  fhàbhar  an  rìgh.     Thogadh  suas  e  air  àireimh 

shleaghan,  air  guaillibh  ceathrar  de  na  saighdearaibh  gus  am  bar- 

antas  a  bh'aig'  air  son  comannd  an  airm  a  ghabhail  a  leughadh. 

Ach  cha  bu  luaithe  chuala  na  saighdearan  an  t-òrdugh  so  na 

chaidh  iad  dheth'n  rian  buileach.  Dh'èirich  troimhechèile  mor's  an 

fheachd.   Aig  an  uair  chunuartaich  so  bha  buidheann  mharcaich- 

ean  Sasunnach,  anns  an  robh  ceithir  no  cuig  a  cheudan,  air  tigh- 

inn  air  fàir'  a  dheanamh  amharc-gloinne  air  an  arm  Albannach. 

An  uair  a  chunnaic  iad  an  t-eas-òrdugh  's  an  robh  an  t-arm,  gun 

uiread  is  sreath  slàn,  's  e  smuainich  iad  ionnsuidh  a  thoirt  orra, 

tearc  's  mar  bha  iad.    'S  gann  a  bha  ùin'  aig  an  arm  Albannach 

gu  dhol  an  òrdugh  mu'n  do  ràinig  na  Sasunnaich  iad.     Ach  cha 

b'  ann  air  cogadh  no  iad  fèin  a  dhionadh  o  'n  nàmhaid  a  bha  'n 

aire ;  's  ann  a  bha  iad  air  bhoil  le  feirg  'an  aghaidh  an  ceannard 

's  an  rìgh  fein.     'S  gann  a  tharruing  iad  armachd  ìdir  gu  iad  fèin 

a  dhionadh,  's  thug  iad  cul  do'n  nàmhaid.     Chaidli  àireamh  mor- 

dhiubh  a  mharbhadh,  agus  chaidh  mìle  priosunach  a  ghlacadh; 

'n  a  measg  sin  bha  Morair  Macsbhel  fèin,  agus  seisear  no  mòr- 

sheisear  Mhorairean  eile.     Bu  roghnuiche  leò  lcigeadh  leis  an 

nàmhaid  an  glacadh  na'n  aghaidh  a  chur  a  ris  air  an  rìgh  's  an 

staid  an  robh  e.    An  uair  a  chunnaic  's  a  chuala  rìgh  Seumas  mar 

a  thachair  do'n  armailt  so,  leis  an  robh  e  'n  dùil  dioghaltas  a  dhean- 

amh  air  Sasunn  air  son  iad  a  chreachadh  's  a  losgadh  bhailtean  air 

a  thaobh  feln  de  'n  chrìch,  bha  'chridh'  air  briseadh  leis  an  tamailt. 
Phill  e  air  ais  do  Dhuneidin  air  a  nàrachadh  's  air  a  sharachadh 
inòran  ni  bu  mho  na  ged  a  bhiodh  e  gu  pearsont'  air  a  ruagadh 
ann  leis  an  nàmhaid.  Luidh  tròm-chianalas  a  nis  air  a  spiorad,  a 
bha  e  eu-comasach  dha  chur  dheth  fèin.  Shuidheadh  e  laithean 
iomlan  'na  sheòmar  gun  duine  còmhladh  ris,  agus  's  gann  a  gheibh- 
teadh  focal  uaithe.  Bha  e  faicinn  gu  'n  robh  na  h-uile  nithe  a' 
dol  'na  aghaidh.  Cha  robh  aige  de  theaghlach  ach  dithis  leanaban 
mhac,  Artur  agus  Seumas,  'sbha  iad  le  chèil'  air  bàsachadh  goirid 
roirahe  so.  Bha  ceannairc  a  chuid  iochdaran  agus  an  tàir  a  bha 
iad  a'  deanamh  air  'ùghdarras,  agus  air  a  luchd-coinhairi'  a'  sior 
dhol  am  meud;  agus  bhaji-oidhirp?;^  a  rinn  e  mu  dheireadh  air 
'ùghdaras  agus  'onair  a  chumail  suas  air  dol  buileach  'na  'aghaidh. 
Ghoid  e  air  falbh,  cha  mhòr  na  aonar,  a  dh'  'onnsuidh  na  lùchairt 
a  bh'  aig'  ann  am  Facland.  Ghabh  e  'leabaidh  an  sin.  Dh'  fheòr- 
aich  a  ^Tchd-fTÌ+lìoolni^h  dheth  c' àit  am  b'  àill  leis  ullachadh  a 
dheanamh  air  son  an  Nollaiga  chur  seachad,  "Ullaichibhsefaran 
àill  leibh,"  thuirt  e,  "  ach  mu  'n  tig  là  Nollag,  bithidh  sibh  gun 
mhaigh^tÌT  agus  an  rioghachd  bo  gun  rìgh."  Ghiùlaineadh  teachd- 
aireachd  thuige  goirid  an  dèigh  so  gu  'n  robh  bhan-rìgh  air  a  h-ais- 
ead  air  ban-phrìonnsa.  "Ma'sann  mar  sin  a  tha,"  ars'  esan, 
"biodh  toil  Dhe  deanta,  thàinig  e  le  nighinn,  's  falbhaidh  e  le  nigh- 
inn,"  a  ciallachadh  gu  'n  tàinig  an  crùn  do  theaghlach  nan  Stiubh- 
artach  le  nighean  rìgh  Raibeirt  's  gu  'm  falbhadh  e  as  air  an  dòigh 
cheudna.  Bhàsaich  an  rìgh  leis  a  bhriseadh  cridh',  an  ceann 
seachduin  an  deagh  breith  an  naoidhein  so,  anns  an  naoidheamh 
bliadhna  fichead  de  'riogliachadh,  agus  an  t-aonamh  deug  thar 
fhichead  de  'aois.  air  an  dara  là  thar  f hichead  de  mhios  meadhon- 
ach  a  gheamhraidh.  1542. 

B'  e  Màiri  ainm  an  naoidhein  so  a  thàinig  a  nis  gu  bhi  'na  ban- 
oighr'  air  crùn  Alba.  Thòisich  a  trioblaidean  aig  a'  chreithil, 
's  dhlùth  lean  iad  rithe  dh'  ionnsuidh  na  h-uaighe.  Nochd  an 
Càrdinal  litir  leis  an  robh  e  fèin  air  òrduchadh,  a  rèir  toil  an  rìgh, 
'na  Thàinisteir  air  an  rioghachd,  agus  'na  fhear-gleidhidh  pearsa 
na  ban-righ  òig  gus  an  tigeadh  i  gu  aois.  Cha  chreideadh  àrd- 
nihaithean  na  tìre  gu'n  do  sgrìobh  rìgh  Seumas  a  leithid  de  litir 
xiamh.  'S  ann  a  mheasadh  am  Beutonach  mar  bhreugair  air  son 
aa  h-oidhirp  ud  a  thug  e  air  an  riaghladh  a  ghlacadh  dha  fdin. 
B'  e  Seumas  Hamilton,  Iarl'  Arain,  an  ath  oighr'  a  b'  fhaisg  air  a' 
chrhn.  B-inneadh  roghuinn  deth-san  air  son  na  Tàinist  -'i:  ■  zhd. 
Bha  'n  t-Iarl'  Araiueach  aig  an  àm  so  'na  charaid  do  'n  mhuinntir 
a  bha  'craobh-sgaoileadh  theagasgan  an  Ath-leasachaidh.  'S  e  's 
eoslaiche  gu'n  robh  an  t-ana-ceartas  agus  an  nàimhdeas  a  nochd 
luchd-riaghlaidh  na  h-eaglais  d'a  charaid,  Mr  Pi\ruig  Hamilton, 
an  dèigh  a  thionndadh  an  aghaidh  nam  ministeirean  faileichd- 
ach  sin.  Banaich  Eanruic  VIII.  a  nis  Alb'  agus  Sasunn  a  cheangal 
ri  chèìY,  anns  an  dòigh  's  au  d'  oidhirpich  Eideard  I.  sin  a  dhean- 
amh,  dà  cheud  gu  leth  bliadhna  roimhe  so,  le  'mhac  fiin  a  phòs- 
adh  ri  ban-righ  Alba.  Chuir  E.inruic  cuirt-theachchirean  do 
Dhuneidin  gu  cùmhnantachadh  ris  an  Iarl'  Araineach  mu  'n 
ghnothuch  so.  Bha  na  camlmantan 'sa' cheud  dol  a  mach  ea 
cruaidh  's  nach  èisdeadh  na  morairean  Albannach  riu.  Ach  mu. 
dheireadh  thàinig  an  Sasunnach  a  nuas  co  fada  's  gu  'n  d"  f  huair 
an  Tàinisteir  cothrom  na  cùmhachdan  a  sheulachad'a.     'N  uair  a 

thuig  an  Càrdinal,  's  a  choiuh-luchd  dreuchd  gu  'n  robh  am  ban- 
lìgh  air  a  gealltuinn  'am  pòsadh  do  mhac  rìgh  Shasuinn  air  an 
rohh  iad  ag  amharc  mar  an  nàmhaid  bu  mhò  a  bh'  aig  an  eaglais 
air  fad,  lèugh  iad  an  t-eagal,  's  rùnaich  iad,  na  'm  bu  chomasach 
e,  gu  'm  bitheadh  an  còrdadh  ud  air  a  bhriseadh.  Bha  fios  aig  a' 
Chàrdinal  gheur-sheallach,  gu  'm  bu  duine  meath-chridheach,  neò- 
sheasmhach  an  t-Iarla,  's  a  rèir  coslais,  gu  'n  gabhadh  e  toirt  mu  'n 
cuairt  gu  'bheachdaibh  fèin,  na'm  biodh  innleachdan  freagarrach 
air  an  cleachdadh  ris.  Bha  bràthair  diolain  aig  an  Iarla  's  an 
Fhraing,  Iain  Hamilton.  Chuir  an  Càrdinal  fios  air  an  fhear  so,. 
agus  air  fear  eile,  Daibhidh  Panter,  duine  carach,  a  bha'n  dèigh 
so  'na  casbuig  Bois,  iad  a  ghreasad  dachaidh.  Chinnich  leis  a' 
Chàrdinal,  Fanter  fhaotainn  faisg  air  pears'  an  Iarla  còmhladh  ri 
bhràthair  fèin,  Iain  Hamilton.  Cha  b'  fhada  gus  an  do  chinnich 
leò  sin  an  Tàinisteir  a  thionndadh  gu  bhi  'na  eas-caraid  do  'n  Ath- 
leasachadh,  's  na  sheirbhiseach  umhail  do  'n  Chàrdinal  's  na  h-uile- 
ni  a  dh'  iarradh  e.  Dh'  àicheadh  e  gu  follaiseach  an  creideamh. 
Ath-leasaichte,  's  a  measg  nan  ceud  nithe  a  lean  mar  thoradh  air 
an  àidhcheadh  sin,  bha  briseadh  a'  chùmhnaint  pòsaidh  eadar  a 
bhan-rìgh  òg  'us  mac  rìgh  Shasuinn.  Bha  Eanruic  VIII.  gu  mòr 
air  a  bhrosnuchadh  leis  a  bhriseadh  coimh-cheangal  ud.  Chuir 
e  'n  uidheam  feachd  lionmhor  mara  's  tìre,  leis  an  do  bhris  e  steach 
air  taobh  deas  Alba,  o  'n  chrìch  Shasunnaich,  agus  an  deachaidk 
mòran  call'  a  dheanamh  timchioll  air  ceann-bhaile  na  rioghachcL 
Fhuair  an  t-Admaral  Sasunnach,  Hertford,  cothrom  a'chuid  saigh- 
dearan  a  chur  air  tìr  'an  Lìbhte  gun  ghrabadh  sam  bith.  Chreach. 
iad  Duneidin,  's  loisg  iad  e  rìs.  Mhair  na  lasraichean  trì  làithean. 
Chreach  'us  loisg  an  t-arm  tìre,  na'n  tighinn  's  nan  dol,a'  chuid  a 
b'  fhearr  de  'n  dùthaich  a  deas  air  Duneidin.  Bha  so  'an  toiseach 
an  t-samhraidh  1544.  Air  an  ath  bhliadhna  thug  Hertford 
cuairt  sgriosail  eile  do  cheann  a  deas  Alba.  Cha  d'  fhan  e  's  art 
rioghachd  ach  cuig  laithean  deug,  ach  's  an  ùine  ghoirid  sin  loisg 
na  Sasunnaich  seachd  tighean  mhanach,  se  caistealan  deug,  cuig 

bailtean  margaidh,  dàclieud  dà  fhichcad  'us  trì  beag  bhailtean,  trì 
mùillean  deug,  agus  trì  Osbadalau.  Bha  'n  losgadh  's  an  creach- 
adh,  's  am  marbhadh  so  uil'  air  sgàth  Mairi  òig  Stiùbhart.  Ach. 
ged  a  bha  'n  dioghaltas  so,  'na  riarachadh  do  spiorad  fuilteach  Ean- 
ruic,  bha  e  deanamh  lagachadh  mòr  air  'aobhar  a  measg  gach  inbhe- 
sluaigh  'an  Alba,  a  bha  'g  ràdh  "nach  bitheadh  an  aignidhean  am 
feasd  air  an  cosnadh  le  leithid  sud  de  gharbh  shuirghidh." 

2.  B'e  'n  ath  rri  a  lean  mar  thoradh  air  an  Tàinisteir  a  thionn- 
dadh  o'u  chreidimh  Ath-leasaichte,  gu'n  d'fhuair'sgu'ndoghabh. 
am  Beutonach  a  nis  an  t-srian  fhuasgailt'  air  a  ghualainn  gus  a* 
gheurleanmhuinn  an-tromachadh  gu  h-anabarrach  an  aghaidh. 
chàirdean  na  firinn.  Thòisich  e  'm  baile  Pheirt.  Chaidh  cuigear 
fhear  agus  aon  bhean  phòsd',  a  thugadh  'na  làthair  an  sin,  a  dhìt- 
eadh  gu  bàs.  B'  i  'chùis  dhìtidh  a  thugadh  nan  aghaidh  gu  'n. 
robh  iad  na'n  saobh  chreidmhich,  agus  b'  e  'm  bàs  a  dh'  òrduich, 
an  Càrdinal  dhoibh  gu'm  biodh  iad  air  an  crochadh,  agus  am  boir- 
ionnach  air  a  bàthadh.  Blia  i  air  a  h  aisead  goirid  roimhe  sin, 
agus  an  uair  a  bha  i  'na  luidhe  dh'iarr  boirionnach  eil'  a  bha  mu'n 
cuairt  di  oirr'  ùrnuigh  a  dheanamh  ris  an  Oigh  Muire.  Thuirt  ise 
nach  deanadh  i  ùrnuigh  ach  ri  Dia  a  mhàin.  Air  son  na  cainnte 
so  dhìteadh  i.  Dh'aslaich  i  cothrom  fhaotainn  am  bàs  fhulang 
còmhladh  ri  a  fear  pòsda ;  ach  dh'àicheadhadh  sin  di.  Co  luath. 
's  a  chunnaic  i  'companach  a'  fulang  a'  bbàis,  chaidh  a  giùlan  air 
falbh  gu  lochan  uisg'  a  bha  dlùth  air  làiruh,  agus  a  naoidhean 
fathast  an  crochadh  ri  h-uchd.  Tharruing  i  air  falbh  an  leanabh. 
o  'cìch,  agus  thug  i  seachad  e  do  'bana-choimhearsnaich,  agus 
do  chùram  an  Tì  sin  is  e  athair  nan  dinnleachdan.  Thilg  iad  an 
sin  's  an  uisg'  i  agusbhàsaich  i  gun  spàirn  sam  bith,  làn  de  chomh- 
fhurtachdaibh  nan  sgriobtuirean.  Ghabh  an  Càrdinal  borb  an  sin 
a  mach  air  feadh  na  dùthcha  mu  'n  cuairt,  a'  cur  ùmhlaidhean 
airgid  air  cuid,  agus  a'  cur  cuid  eil"am  priosun,  agus  a'  geur-lean- 
mhuinn  cuid  eile  gu  bàs.  Bha  e  giùlan  an  Tàinisteir  thruaigh. 
còmhladh  ris  na  h-uile  taobh  a  bha  e  'dol,  gus  am   bitheadh 

samhladh  ùghdarrais,  gu  sìobhalta  co  maith  's  gu  spioradail,  aig 
na  h-uile  ni'  a  bha  e  'deanamh. 

3.  Ach  bha  'n  t-àm  a  nis  a'  dluthachadh  anns  an  robh  cupan 
aingidheachd  a'  Chàrdinail  fhuiltich  gus  a  bhi  air  a  lionadh  suas. 
Thugadh  fainear  le  cuid  de  luchd-eachdraidh  gu  'n  do  bhuail  e 
clag  a  bhàis  fèin,  ann  a  bhi  cur  gu  bàs  an  duin'  urramaich  ud, 
Seòras  Uiseart.  Bha  'm  Fiùdhalach  so  an  toiseach  a'  teagasg  na 
eainnte  Greugaich  'am  baile  Mhontròis.  B'  ann  's  a'  chainnt  so  a 
sgriobhadh  an  Tiomnadh  Nuadh  an  toiseach.  Cha  'n  fhuilingeadh 
an  eaglais  Phàpanach  gu  'm  biodh  eòlas  aig  daoinibh  air  na  Sgriob- 
tuiribh  'an  cainnt  sam  bith,  no  idir  's  a'  cheud  chainnt.  Dh'  fhua- 
daich  easbuig  Bhrechin  air  falbh  as  an  tìr  e  air  son  a  bhi  teagasg 
eòlas  na  cainnt'  ud.  An  de'igh  fantuinn  àireamh  bhliadhnachan 
air  f ògradh 'an  Sasunn,  thàinig  e  air  ais  do  Alba,  mu  'n  bhliadhna 
1543.  Thòisich  e  air  searmonachadh  theagasgan  an  Ath-leasach- 
'•']'.  ._ ;-.  £  llaiseach,  agus  le  mòr  bhuaidh  'am  baile  Dhundeadh. 
Dh'  flmadaich  luchd-dreuchd  na  h-eaglais  air  falbh  a  rìs  e.  Chaidh 
e  do  thaobh  's  iar  Alba  far  an  do  lean  e  air  searmonachadh.  Ach 
"'",-  do  'n  phlàigh  briseadh  a  mach  'an  Dundeadh,  phill  e  do  'n 
bhaile  sin.  Agus  ged  a  bha  mòran  a'  tuiteam  leis  aghalair  ghabh- 
altach  so,  dh'  fhan  Uiseart  na  'measg  a'  frithealadh  chomhfhurt- 
achdan  nan  sgriobtuirean  doibh,  aguschomhfhurtachdan  corporra 
mar  a  b'  urrainn  e.  Thug  fear  de  na  sagartan  ionnsuidh  air  a' 
bheatha  thoirt  dheth  an  sin,  agus  an  ddigh  caol-thearnadh  o  ionn- 
suidh  a  rinneadh  air  a  thoirt  suas  do  chumhachd  a'  Chàrdinail, 
chaidh  e  do  Dhuneidin.  Bha  nàimhdean  folchuidh  ga  chuairteach- 
adh  a  nis  na  h-uile  ceum  a  dheanadh  e,  agus  mheasadh  iomchuidh 
a  bhi  giùlan  claidheamh  mòr  roimhe  gus  a  phears'  a  dhionadh  o 
ainneirt.  B'e  Iain  Nocs  a  bha  giùlan  a  chlaidheamh  mu  'n  àm  so. 
'An  ùine  ghoirid  chaidh  e  do  bhaile  Hadington,  far  an  do  shear- 
monaich  e  agus  à  sin  do  Ormiston.  Bha  uachdaran  an  àite  sin  'us 
fear  no  dithis  eile  de  uaislean  na  dùthcha  'na  chuideachd.  Dh'iarr 
lain  Nocs  a  dhol  còmhladh  riu,  ach  cha  do  leig  Uiseart  so  dha,  ag 

radh,  "Pill  gu  'd  chuid  cloinn',  is  leòir  aon  duin'  a  chur  gu  bàs 
aig  an  aon  àm."  Bha  Nocs  'na  nihaighstir  sgoil'  'an  teaghlach 
duin'  uasaiL  Air  an  oidhch'  an  dèigh  do  Nocs  dealachadh  ris 
chaidh  an  tigh  's  an  robh  Uiseàrt  a  chuairteachadh  le  marc  shluagh. 
arniaicht',  agus  Iarla  Bhotuel  air  an  ceann.  Bha  'n  Tàinisteir  agus 
an  Càrdinal  fagus  doibh  le  feachd  eil',  air  sheòl  's  nach  robh  dòigk 
air  teicheadh,  no  cur  'n  an  aghaidh.  Dhiùlt  an  duin'  uasal  aig  an. 
robh  Uiseart  air  aoidheachd  a  thoirt  suas  doibh  gus  an  do  gheall 
Botuel  air  'fhocal  gu  'n  dionadh  e  beath'  Uiseart  o  naimhdeas  a 
Chàrdinail  no  mur  b'  urrainn  e  sin  a  dheanamh,  gu  'n  tugadh  e  air 
ais  d'a  chàirdibh  e.  Thug  an  Càrdinal  agus  a'  bhan-rìgh,  bantrach 
an  rìgh,  air  Botuel  an  gealladh  so  a  bhriseadh.  Chaidh  Uiseart  a 
ghiùlan  do  Chill-Rìmhinn  agus  fhàgail  'an  sin  'na  phriosunach 
an  làmhaibh  a  nàmhaid.  Ged  a  dh'  oidhirpich  cuid  de  uaislean  na 
tìre  stad  a  chur  air  cuthach  a'  mhortair  aig  an  àm  so,  dh'  fhairtich. 
orra  sin  a  dheanamh.  Ghairmeadh  Uiseart  air  beulaobh  a  Chàr- 
dinail  's  a  luchd-cuideachaidh, 's  f  hreagair  e  gu  buadhach  na  h-ochd 
cinn  deug  a  bha  's  a  chùis  dhìtidh  'na  'aghaidh.  Ach  bu  shuarr- 
ach  sin  acasan.  Chòird  iad  uile  le  aon  ghuth  e  bhi  air  a  losgadh 
gu  bàs  mar  shaobh-chreidmheach  air  an  ath  latha.  A  rèir  na  biuii 
so,  thugadh  a  mach  am  mairtireach  gu  bhi  air  a  losgadh  's  an  aon 
dòigh  a  rinneadh  air  Pàruig  Hamilton.  Bha  gunnaidhean  mòr  a' 
chaisteil  air  an  tionndadh  ris  an  àite  's  au  robh  an  tòrr  connaidhs 
air  a  thogail,  a  chum  's  nach  gabhadh  dream  sam  bith  de  'chàird- 
ean  orra  tighinn  ga  theasairgin.  Bha  barra-bhalla,  àrd-thùir, 
agus  uinneagan  a'  chaisteil  air  Lan  crochadh  thairis  le  eudach. 
riomhach  de  obair  ghrèis,  agus  suidheagana  le  cluasagaibh-suidhe 
greadhnach  air  an  sgaoileadh  agus  air  an  uidheamachadh  mu 
bhonn  nan  uinneag,  far  am  feudadh  an  Càrdinal  's  na  h-easbuig- 
ean  iad  fèin  a  shìneadh  aig  an  socair,  agus  làn  an  sùl  a  ghlacadh 
mar  àilghios  d'an  cridheachaibh  de  phiantaibh  bàis  sheirbhisich 
an  Tighearn,  a  bha  nis  r'a  fhianuis  do  fhirinn  Chriosd  a  sheulach- 
adh  le  'bhàs.     Ann  a  bhi  ga  cheangal  ris  a'  phost  iaruinn,  's  na. 

lasraichean  a  bhi  'g  iatliadh  uime  gu  goirid,  bha  e  'g  earalachadh 
an  luchd-aimhirc  leis  an  robh  e  air  a  chuairteachadh  gun  iad  a 
bhi  idir  a'  gabhail  oilbheum  de  fhocal  Dè,  ged  a  bha  iad  a'  faic- 
inn  nam  fulaugais  a  bh'  air  a:i  ullachadh  fa  choinneamhsan;  dh'as- 
laich  e  orra  focal  J)è  a  chreidsinn  agus  gèill  a  thoirt  dha.  An 
dèigh  do  na  lasraichean  èiridh  suas  timchioll  air,  sheall  e  rathad 
a'  chaisteil  'sghlaodh  e  mach,  "esan,  a  tha  nis  an  sud,  o'n  ionad 
àrdaicht'  ud  a'  gabhail  àilghios  d'  a  shùilibh  o'm  phiantaibhsa, 
'am  beagan  laitheau  crochar  a  mach  o  'n  ùinneig  cheudn'  e  fèin, 
agus  e  'n  tàir  co  iosal,  's  a  tha  e  'n  diugh  ga  shocrachadh  fèin  'na 
uabhar."  Bha  'n  tein'  a  nis  air  lasadh  suas  gu  fiadhaich  garg, 
agus'an  tearc  de  mhionaidibh  bha  'chorp  'na  luaithre. 

4.  Cha  robh  easbhuidh  molaidh  aig  a  luchd-cuideachaidh  fèin  air 
a'  Chàrdinal  a  chionn  ibhi  co  misneachail;  ach  chuir  àireamh  nach 
bu  bheag  de  mhaithibh  na  tìr'  an  cinn  cuideachd  gu  rian  a  ghabh- 
ail  air  stad  a  chur  air  obair  a'  mhortaidh  leis  nach  feudtadh  giùlan 
ni  b'  fhaide,  mur  robh  iad  toileach  iad  fèin  a  thoirt  thairis  gu  bhi 
nan  saor  chreich  do'n  mhortair  ud  gus  an  casgairt  a  rèir  a  thoile 
fèin.  A  measg  na  cuid  a  b'  aithnichte  de  bhuill  na  comhairle 
dìomhair  so  bha  Iain  Lesli,  bràthair  Iarla  Rothais,  Uilleam  Cir- 
caldi,  'oighre,  Pàruig  Carmichael,  agus  Seumas  Melbhil,  de  theagh- 
lach  Charbi.  liha  àirearah  maith  de  dhaoin'  a  b'  isle  'an  inbh'  a 
bha  co  daingnichte  'n  an  rùn  ris  na  ceannardan  fèin  's  a'  ghnothuch. 
Tha  cuid  de  luchd-eachdraidh  a'  gabhail  orra  fèin  a  dhearbhadh 
gur  h-ann  mar  luchd-tuarasdail  air  son  blàthachaidh  maith  pàighidh 
o  righ  Shasninn  a  rùnaich  na  diùlanaich  so  an  tir  a  shaoradh  o  'n 
mhortair  ain-iochdmhor  ud.  Bha  e  soilleir  gu  leòir  gu'n  robh  Ean- 
ruic  ro  dheònach  air  cur  as  do'n  Chàrdinal  air  sheòl-eigin.  Ach 
feudaidh  neach  sam  bith  a  sheallas  air  a'  ghnothuch  o  thoiseach  gu 
deireadh,  'an  eachdraidh  a'  ghniomh  's  an  ama,  e  fèin  a  riarachadh 
air  a'  phuinc  nach  robh  aobhar  air  bith  eil'  aca  sud  air  son  an  ni  a 
rùnaich  iad  a  dheanamh  a  thaobh  a'  Chàrdinail,  agus  a  choimhlion 
lad,  ach  dìreach  gu'n  robh  iad  a'  toirt  seirbhis  do  Dhia  Ieis  a' 

ghniomh,  agus  mar  bu  luaithe  bhiodh  breitheauas  Dhe  air  a  chur 
an  gniomh  'an  aghaidh  au  duin'  eucoraich  ud,  gur  h-ann  ab'fhearr, 
co  dhiù  bha  iad  ceart  no  mi  cheart  ann  a  bhi  tighinn  a  dh'  ionn- 
guidh  na  barail  sin. 

5.  Air   maduinn  an   ochdamh  là  fichead   de   cheud  mhìos  an 
t-samhraidh,  fhuair  sea  fir  dheug  de'n  mhuinntir  ud  a  dh'  ainmich 
sinn  a  steach  do  Chaisteal  mòr  Chill-Rìmhinn  a  Iion  fear  'us  fear 
agus  dealaicht'  o  chèil'  a  measg  luchd-oibre  bha  dol  a  steach — ■ 
saoir  'us  clachairean,  de'n  robh  àireamh  lionmhor  a  nis  air  an  tnar- 
asdalachadh  air  son  an  caisteal  a  chur  'an  uidheam  sèisd  a  sheas- 
amh,  na'n  èireadh  sluagh  na  tlre  'na  aghaidh  air  son  aa  droch 
ghniomh  a  rinn  e  mu  dheireadh,  agus  gach  olc  eil'  a  rinn  e.     Cha 
robh   fios   aig  neach  sam  bith  nach  b'  ann  de  'n  Iuchd-oibr'  a' 
bhuidheann  mhisneachai!  ud,  o'n  a  bha  iad  a  measg  chàich.      Ach 
'n  uair  a  fhuair  iad  uil'  a  steach,  ghlac  iad  fear  gleidhidh  a'  gheata, 
dhùin  iad  an  geat',  agus  ghlcidh  iad  na  h-iuchraichean.      Ghabh 
iad  an  sin  romp'  o  sheòmar  gu  seòmar,  agns  mar  a  bha  seirbhisich 
a  chaisteil  a'  coiuneachadh  riu,  bha  iad  ga  'n  glasadh  a  stigh,  no 
ga  'n  cur  a  mach  as  a  chaisteal.     Fhuair  iad  mu  dheireadh  gus  aa 
t-seòmar  's an  robh  an  Càrdinal  'na  chodal.     'N  uair  a  dhùisg  e'sa 
mhothaich  e  gu  'n  robh  'n  càisteal  'an  làmhaibh  a  nàimhdean  thug  e 
ionnsuidh  air  teicheadh.      Ach  bha  gach  dorus  glaiste.      Ghlais  e 
'sheòmar  air  an  taobh  a  stigh  's  dh'  oidhirpich  e  cùmhnant  a  dhean- 
amh  riu  gu  'n  caomhnadh  iad  a  bheath',  ach  cha  tug  iad  gealladh. 
sam  bith  dha.      'N  uair  a  bha  e  'diultadh  fosgladh,  ghlaodh  iad 
air  son  teine.     Dh'  fhosgladh  an  sin  dorus  an  t-seòmair,  's  thilg  an 
Càrdinal  e  fèin  sios  'an  caithir  ag  èigheach  "is  sagart  mis'  is  sagart 
mise,  cha  mharbh  sibh  mi."      Leum  Iain  Lesli,  agus  Pàruig  Car- 
michael  air,  agus  shàth  gach  fear  dhiubh  a  bhiodag  'na  chbrp. 
"Ach,"  ars'  Seumas  Melbhil,  "'se  tha'n  so  obair  agus  breitheanas 
De  ged  is  ann  'an  uaigneas  a  tha  iad."    Chuir  e  'n  sin  roinn  a  chlaidh- 
eimh  ri  broilleach  a  Chàrdinail,  agus  thug  e  earail  da  aithreachas 
a  dheanamh  air  son  a  bheath'  aina;idh,  's  <ru  h-àraidh  air  son  dòirt- 

eadh  fol'  an  duine  dhiadbaidh  sin,  Seòras  TJiseart,  agus  ars'  esan, 
*'  Tha  rui  'u  so  a'  deanamh  fianuis  an  lithair  mo  Dhè  nach  e  eagal 
sam  bith  a  th'agam  roimh  olc  a  dh'fheudadh  tu  dheanamh  orm  fèin 
a  tha  toirt  orm  am  buillc  so  a  thoirt  duit,  ach  a  mhàin  gu'n  robh  thu, 
's  gu  bheil  thu  a  d'  nùmhaid  do  shoisgeul  Chriosd."  Air  a  so  shàth 
e  'cblaidhr*:mh  troimh'  choluinn  an  truaghain  a  dhà  no  thrì  uair- 
ean,  agus  Lhàsaich  e  'glaodhaich,  "Is  sagart  mise!  is  sagart  mise! 
monàire!  mo  nàire!"  'Sgaunabha'n  Càrdinal  marbh'n  uair  a 
a  dh'eiiich  iorghail  mhòr  feadh  a'  bhaile  leis  an  sgeul  a  dh'innis  an 
dream  a  chuireadh  a  mach  as  a'  Chaisteal.  Chruinuich  mòran  de'n 
t-sluagh  mu  choinneamh  a'  Chaisteil,  's  ghlaodh  iad,  ciod  a  thach- 
air  do'n  Chàrdinal?  's  gu'm  fcumadh  iad  fhaicinn.  An  sin  ghabh 
an  luchd-tòrachd  an  corp  agus  chuir  iad  na  luidhe  sìnt'  e  aig  bonn 
na  dearbh  uinneig  far  an  do  shuidh  e  goirid  roimhe  sin  ag  amharc 
air  piantaibh  Uiseirt.  Smuainich  an  sluaghgu'n  robh  briathran 
bàis  an  duine  mhaith  sin  a  nis  air  an  coimhlionadh,  's  phill  iad 
dachaidh  gun  tuilleadh  a  ràdh  no  dheanamh. 

6.  Bha  deadh  fhios  aig  Seumas  Melbhil  's  aig  a  luchd-cuideach- 
aidh  gu'n  robh  iad  a  nis  'an  suidheachadh  cunnartach,  agus  gu  'm 
bitheadh  cumhachd  sìobhalt  na  rioghachd,  agus  gu  h-àraidh  cumh- 
achd  nam  Pàpanach  air  an  cleachdadh  'n  au  aghaidh  fein.  Agus 
mar  siu  's  e  rùnaich  iad  gun  dìonadh  siad  iad  fèin  's  a'  Chaisteal  co 
fad  's  a  b'  urrainn  iad,  lc  còmhnadh  chàirdean  sam  bith  le'm  b'àill  tigh- 
inn  a  steach  do'n  daingneach  còinhladh  riu.  Thàinig  an  Caistcal. 
so  nis  gu  bhi  'na  uaimh  Adullaim.  Na  h-uile  neach  air  an  robh. 
eagal  gu'n  cuiread:.  na  h-easbuigean  Fàpanach  làmh  ann  bhiodh 
iad  sin  a'  teicheadh  a  dh'ionnsuidh  a'  Chaisteil  mar  gu  ionad  dìdein=. 
Bha  saorsainn  ac'  a  bhi  mach  's  a  steach  as  a'  Chaisteal  mar  a  thog- 
radh  iad,  a  chionn  muinntir  a'  bhail'  a  bhi  bàigheil  riu.  Ach  'aa 
ùine  ghoirid  chuir  an  Tàinisteir  sèisd  ris  an  daingneach  gus  a 
glacadh.  Cha  robh  aig'  ach  beagan  ghunnaidhean,  's  cha  d'  rinn 
iad  làthrach  air  ballaibh  làidir  na  h-aitreibh  ud.  B'  èigin  da  'n 
t-sèisd  a  thogail;  ach  an  uair  a  thuig  rìgh  na  Frainge  gu  'n  robh 

Sasunn  ag  ullachadh  air  son  còmhnadh  leis  na  laoich  ud  a  bha  ga'n 
dionadh  fèin  's  a'  Chaisteal  chuir  e  feachd  lionmhor  uaithe  leis  an 
robh  'n  daingneach  gu  h-obann  air  a  cuairteachadh  air  muir  'us  tìr 
air  gach  taobh.  Bha  Iain  Nocs  air  dol  a  steach  do  'n  Chaisteal 
mu  thoiseach  an  earraich  roimhe  sin,  agus  bha  muinntir  Chill- 
Rìmhinn  air  toirt  gairm  fhollaiseach  dha  gu  bhi  'na  mhinisteir 
Pròstanach  ac'  a'  searmonachadh  theagasgan  an  Ath-leasachaidh. 
B'  ann  's  a'  bhaile  so  agus  aig  an  àm  so  a  thòisich  e  air  seirbhis 
fhollaiseach  na  ministrealachd.  Theireadh  an  luchd-èisdeachd  gu'n 
robh  a'  mhuinntir  a  chaidh  roimh'  a'  cinnteachadh  air  geugaibh 
n*  Pàpanachd,  ach  gu'n  robh  am  fear  so  ga  bualadh  aig  a  freumh- 
aibh.  Cha  do  labhair  Pàruig  Hamilton  no  Seòras  TJiseart  riamh 
co  geur  ris  an  fhear  so:  chaidh  iadsan  a  losgadh,  agus  cionnus  a 
theid  am  fear  so  as?  Ach  cha  bu  duin'  Iain  Nocs  a  mhùchadh  a 
sholus,  no  chumadh  air  ais  na  b'  aithne  dha  air  eagal  Pàpa  no 
sagart.  Bha  coinneamh  mhòr  air  a  cumail  eadar  e  fèin  's  luchd- 
dreuchd  na  h-eaglais  Pàpanaich  a  bha  fosgailte  do  mhuinntir  a' 
bhaile.  Lean  buaidh  chomharraicht'  a'  choinneamh  so.  Chunn- 
cas  leis  na  h-uile  nach  robh  seasamh  cas  aig  na  sagartaibh  ri  agh- 
aidh  an  t-soluis  a  thug  Nocs  o  na  sgriobtuiribh  gu  bualadh  air 
saobh  theagasgaibh  'us  cleachdaidhibh  na  Pàpanachd.  Dh'  aidich 
e  'n  làthair  nan  uile,  nach  e  mhàin  gu'n  robh  iad  clì,  ach  gu'n  robh. 
e  soilleir  gu  leòir  dha  fèin  gu'm  b'  i  'n  eaglais  Phàpanach, — eadar 
cheann  'us  bhuill  mar  bha  i  ann — an  t-Ana-criosd,  agus  thàinig 
mòran  de  shluagh  a'  bhaile  gu  bhi  de  'n  aon  bheachd  ri  Nocs* 
Dh'aithnich  na  sagartan  a  nis  gu'n  robh  cunnart  ga  'n  cuairteach- 
adh,  agus  o  nach  b'  àill  leò  an  fhirinn  aideachadh,  rùnaich  iad  gach 
'nnleachd  a  bha  'n  an  comas  a  ghnàthachadh  gus  a  cur  sìos.  Agus 
.ha  cuid  ag  ràdh  gu'n  tug  so  orra  fios  a  chur  air  na  Frangaich 
greasad  a  nall  le'n  cuid  armachd  gu  luchd  teagaisg  an  Ath-Ieasach- 
aidh  a  sgapadh  ri  ceithir  ghaothaibh  nèimh.  Bha  armachd  nam 
Prangach  co  cumhachdach  's  gu'n  tug  iad  bearnan  mòr  air  ballach- 
aibh   a'  Chaisteil,  's  b'  fheudar  do  'n   luchd  dìonaidh  striochdadh 

airanlàmu  dheireadh  de  mhìos  deireannach  an  t-samhraidh,  1547; 
ach  air  chumha  gu'm  faigheadh  iad  fèin  uile  dol  as  le  'rn  beatha  's  an 
saorsainn.  Ach  an  deigh  so  a  ghealltuinn  dòibh  bhriseadh  na  cùmh- 
nantan.  Thugadh  air  falbh  iad  uile  do'n  Fhraing,  's  chuireadh  'nam 
prìosunaicb  's  na'n  tràillibh  iad  air  bòrd  luiugeas  ràmhach  na  tìre 
sin.  Bha  iad  air  an  ceangal  le  slabhraidhibh  ri  tobhtaichibh  nan 
long  sin,  's  fo  chruaidh  smachd  aig  an  luchd-greasaid  a  bha  os  an 
ceann.  Ach  fàgamaid  a  nis  Iain  Nocs  's  a  chomh  phrìosunaich 
'n  an  suidh'  aig  an  cuid  ràmh  an  sud. 

6.  Goirid  an  dèigh  bàis  Sheuinais  V.  phill  Iarl'  Aonghais  agus 
a  chàirdean,  na  Dùghlasaich,  do  Alba.  Thug  rìgh  Shasuinn  ùgh- 
darras  dhoibh  air  son  an  cuid  fearainn  fhaotainn  air  ais.  Gheall 
iadsan  ^u'n  cuidicheadh  iad  rioghachd  AU)a  thoirt  fo  riaghladh  rìgh 
Shasr,!  m.  Leig  Eanruic,  mar  an  ceudna,  anall  do  Àlba  na  Mor- 
airean  a  ghlacadh  'n  am  priosunaich  air  monadh  Sholabhaigh  'sa' 
bhìiadhna  1542,  air  chumha  gu'n  deanadh  iadsan  na  b'  urrainn 
iad  gu  Alba  thoirt  fo  riaghladh  Shasuinn  air  sheòl  air  chor- 
eigin;  agus  mur  soirbhicheadh  leò  gu'm  pilleadh  iad  air  ais  do  Shas- 
unn.  Bha  na  h-oidhirpean  uaigneach  a  bha  na  daoin'  uaisle  so  a 
deanamh  air  a'  chumha  bha  'n  sud  a  choimhlionadh  a'  meudachadh 
troimhe  chèile  na  rioghachd.  Ach  'n  uair  a  thugadh  an  aire  dhoibh 
's  a  thuig  iad  nach  soirbhicheadh  leò,  thrèig  iad  taobh  Eanruic  uile, 
ach  Morair  Lenocs.  Chaidh  esan  air  ais  do  Shasunn,  's  thug  an 
rìgh  dha  ri  posadh  a'  bhain-tighearna  Mairireat  Dùghlas,  nighean 
a  pheathar,  bantrach  Sheumais  IV.,  agus  Iarl'  Aonghais.  B'  iad 
so  pàrantan  Eanruic,  Morair  Dàrnlaidh,  mu  'n  cluinnear  an  dèigh 
so.  An  dèigh  bàis  Eanruic  VIII.  Shasuinn,  's  a'  bhliadhna  1547, 
thàinig  a  mhac,  Eideard  VI.  a  dh'ionnsuidh  a'  chrùin,  's  gu'n  e  ach 
aaoi  bliadhn'  a  dh'aois.  Bha  Diùc  Shomerseit,  le  òrdugh  'athar,  gn 
l>hi  'na  Thàinisteir-  air  Sasunu  gns  an  tigeadh  e  gu  aois.  'An  tois- 
each  an  fhoghair  air  a'  bhliadhna  sin  fèin,  bhris  Somerset  a  steach 
air  Alba,  le  feachd  mara  's  tìre,  gus  an  èignicheadh  e  na  h-Albann- 

=aich  a'  bhan-righ  òg  a  thoirt  ri  pòsadh  do  Eideard,  rìgh  Shasuinn. 
Thàinig  na  luingeas  gu  acair  mu  choinneamh  baile  nam  Feasgan, 
agus  champaich  an  t-arm  air  tìr  air  cùl  a'  bhaile  sin.  Thog  an 
t-Iarl'  Araineach  armailt  bu  lionmhòire  gu  mòr  na  na  Sasunnaich; 
ach  tre  a  dhroch  riaghladh  fèin,  'snach  gabhadh  e  comhairl'  a 
chuid  oifigeach,  chuir  an  t-arm  Sasuunach  an  ruaig  orra,  's  chaill 
Alba  ceithir  mìle  deug  's  a'  bhlàr  ud,  Blàr  Phinci,  Di-Sathuirn 
Dubh.  Rinn  an  aon  bhlàr  trì  cheud  'strì  fichead  bantrach  'an 
Duneidin.  Agns  chuir  e  gu  mòr  an  cunnart  saorsainn  na  riogh- 
achd.  Ach  chuala  Somerset  tuairisgeul  à  Sasunn  mu  thimchioll 
cuid  eigin  a  bha  tolladh  fodh'  aig  a'  chùirt,  's  phill  e  dhachaidh  gun 
mòran  bnil  a  thoirt  as  a'  bhuaidh.  Ach  bhris  Iarla  Lenocs  'an 
dèigh  sud,  còmhladh  ri  armailt  Shasunnach,  a  steach  air  ceann  a 
deas  Alba,  's  rinn  e  mòran  call'  air  feadh  nan  cearnan  sin.  Bha 
Alb'  aig  an  àm  so  gu  mòr  air  a  roìnn  le  cuid  a  bha  'g  iarraidh 
taobh  Shasuinn  a  ghabhail  air  sgàth  an  Ath-leasachaidh,  agus  a' 
chuid  eile  bhi'n  aghaidh  nan  teagasgan  sin  buileach.  Ach  an  dèigh 
a'  bhlàir  fhuiltich  ud,  agus  gach  fòirneart  eil'  a  rinn  Sasunn  orra, 
thionndaidh  eadhon  càirdean  an  Ath-leasachaidh  'au  aghaidh  na 
rioghachd  sin;  agus  mar  sin  fhuair  na  sagartan  na  bha  iad  ag  iarr- 
aidh.  Bha  'n  Fbraing  'us  Sasunn  aig  an  àm  so  a'  cogadh  ri  chèile, 
's  chaidh  Alb'  'an  comh-bhoinn  ris  an  Fhraing  air  son  an  cogadh  an 
aghaidh  Shasuinn  a  leantuinn.  Thainig  àireamh  maith  Fhrangach 
a  nall  do  Alba,  's  chuidich  iad  leò  na  Sasunnaich  a  ghlan  sguabadh 
a  mach  as  an  tìr.  Rùnaich  na  tighearnan  Albannach  aig  an  àm 
cheudn'  a'  bhan-rìgh  òg  a  chur  a  null  do  'n  Fhraing,  gus  a  cuid 
iunnsachaidh  fhaotainn  aig  cùirt  na  rioghachd  sin;  agus  chaidh  a 
shònruchadh  le  Pàrlamaid,  a  choinnich  ann  am  baile  Haddingtoin, 
gu'm  biodh  i  air  a  pòsadh  ri  oighre  crùin  na  Frainge.  Sheòl  Màiri 
òg  Stiùbhart  o  Alba  'am  mìos  meadhonacn  an  t-samhraidh  1548, 
agus  ràinig  i  gu  sàbhailte  lùchairt  Phàris  's  an  ath  mhìos.  Bha 
Morair    Erscin   'us   Morair  Mac-an-Lèigh   aice  mar  olleachaibh 

fòghluim,  agus  bha  ceathrar  bhan-tighearnan  òga  còmhladh  rithe 
mar  chomh  luchd  cluiche,  air  an  robh  Màiri  gach  aon  diubh. 
Theirteadh  Màiridhean  na  ban-righ  riu. 


CAIB.  XXVII. 

MAIRI. 


Lean  cogadh  eadar  an  Fhraing  'us  Sasunn  anns  an  robh  Alb'  a' 
cuideachadh  na  Frainge  rè  dhà  bhliadhn'  an  dèigh  do  Mhàiri  òig 
Stiùbhart  a  dhol  do'n  Fhraing.  Bha  Sasunn  a'  call  uiread  ris  a' 
chogadh  'sa  bha  gach  aon  de  na  rioghachdan  eile.  Fadheoidh,  air 
do  Dhiùc  Shomerseit  aithneachadh  gur  call  's  nach  buannachd  a 
bhiodh  aige  de'n  chogadh,  dh'aontaich  e  ri  sìth  a  dheanamh  's  a' 
bhliadhna  1550.  Choisinn  an  t-sìth  so  do  Iain  Nocs  's  d'a  chomh 
phriosunaich  an  saorsainn  fhaotainn.  Thàinig  Nocs  do  Shasunn. 
Chuala  rìgh  òg  na  tìre  sin  a'  searmonachadh  e,  's  chum  e  greis  aig  a' 
chùirt  mar  shearmonaich'  e,  's  chaidh  easbuigeachd  a  thairgseadh 
dha;  ach  cha  ghabhadh  Nocs  dreuchd  idir  's  an  eaglais  ud,  a  bha  e 
'meas  ro  mhi-sgriobtuireil  'na  modh  riaghlaidh.  Ach  air  a  shon  sin 
lean  e  air  searmonachadh  greis  aig  a'  chùirt,  's  air  f eadh  na  dùthcha. 
2.  Bhàsaich  Eideard  VI.  Shasuinn  's  a'  bhliadhna  1553,  'an  ceann 
a  shea  bliadhna  deug  a  dh'  aois.  Rinn  a  bhàs-san  atharrachadh 
mòr  's  an  rioghachd  sin  aig  an  àm.  Bha  Eanruic  VIII.  air  faot- 
ainn  Achd  air  a  dhaingneachadh  leis  a'  Phàrlamaid,  a  bha  'dean- 
amh  a  dhithis  nighean,  Màiri  agus  Ealasaid,  ain-dligheach,  agus  a' 
socrachadh  a'  chrùin  air  a  phiùthair  a  b'  òige,  ban-Diùc  Shufoic. 
Anns  an  Tiomnadh  so  sheall  e  seachad  air  teaghlach  a  pheathar  ba 
shine,  de  nach  robh  neach  beò  a  nis  ach  ban-righ  òg  Alba.    A  rèir 

an  òrduchaidh  ud  b'i  bain-tighearn  Sìne  Nic-'Ille-Ghlais*  aon  lean- 
abh  ban-Diùc  Shnfoic,  ban-oighr'  a  chrùin,  aig  bàs  Eideird.  Bha 
Diùc  Northumberland  air  toirt  air  a  bhan-phrionnsa  so  a  mhac  fèin 
a  phòsadh.  B'e  Northurnberland  priomh  mhinisteir  Shasninn  aig  an 
àm.  Chaidh  a'  bhan-tighearn'  Sìne,  èigheach  'na  ban-rìgh;  ach 
fhuair  Mairi,  nighean  bu  shin'  Eanruic  i  fèin  air  a  h-èigheach  lea  càir- 
dibh  pàpanach.  Chuir  Northumberland  armailt  'na  h-aghaidh.  Ach 
theich  am  feachd  sin  gu  bratach  Màiri,  agus  thàinig  i  gu  buadhach  a 
steach  do  Lunuinn  gun  neach  a  chur  'n  a  h-aghaidh.  Chuir  a' 
bhaoibh  boirionnaich  so  'an  tearc  de  làithibh  gu  bàs  a  ban-charaid, 
a'  bhan-tighearn  Sìne,  a  bha  neo-choireach  o  thoiseach  gu  deireadh 
's  a'  ghnothuch.  Chuir  i  gu  bàs  a  fear-pòsda  's  a  h-athair-cèil'  aig 
an  àm  cheudna.  Mar  so  thòisich  Màiri  fhuilteach  air  rioghachadh. 
B'  ise  nighean  na  ceud  mhna  'bh'aig  Eanruic,  's  lean  i  ri  creideamh  a 
màthar.  Fhad  's  bu  bheò  a  bràthair  bha  i  fo  chuing';  cha  'n  fhaigh- 
eadh  i  cothrom  a  h-aidmheil  fèin  a  leantuinn;  ach  co  luath'sa 
fhuair  i  'n  nachdranachd  'na  Iàmhaibh  fèin  thòisich  i  air  geur-lean- 
mhuinn  nam  Pròstanach  air  feadh  na  rioghachd,  le  sùil  ris  a' 
chreideamh  Phàpanach  aiseag  mar  bha  e  roimh  linn  a  h-athar.  Chuir 
ì  cuigear  easbuigean  gu  bàs,  a  measg  an  robh  Cranmer  cliùiteach, 
agus  dlùth  air  trì  ceud  eile  de'n  mhuinntir  bu  shoilleire  'sbu  dìlse 
air  taobh  an  Ath-Ieasachaidh. 

3.  An  uair  a  thòisich  na  trioblaidean  so  'an  Sasunn,  chaidh  Nocs 
gu  tìr-mòr  na  h-Eòrpa.  Dh'  fliuirich  e  greis  'na  mhinisteir  aig 
coimhthional  àraid  ris  an  do  thachair  e'm  baile  Francfort  'sa' 
Ghearmailt.  Ach  'n  uair  a  dh'èirich  troimhe  chèile  's  a'  choimh- 
thional  tre  bhnidheann  de  eaglais  nan  easbuig  'an  Sasunn  a  dhol 
'n  an  ceann,  dh'fhàg  e  iad  's  chaidh  e  do  bhàile  Ghenèbha,  far  an  do 
chòmhnuich  e  gus  an  do  phill  e  dh'Alba  's  a'  bhliadhna  1555.  Bha 
àireamh  lìonmhor  de  chàirdean  an  Ath-leasachaidh  air  teicheadh  a 
nall  à  Sasunn  an  uair  a  thòisich  a'  gheur-leanmhuinn  's  an  tìr  sin; 

*  Lady  Jane  Gray. 

agus  bha  cuid  diubb.  sin  a'  saothrachadh  mar  luchd  teagaisg  feadh 
Alba,  leis  an  robh  an  obair  air  a  cuideachadh  air  a  h-aghaidh 
Bha  'n  Tàinisteireachd  air  a  toirt  o  'n  Iarl'  Araineach  a'  bhliadhna- 
roimhe  sud,  tre  ais-innleachdaibh  màthar  na  ban-righ,  agus  am 
boiriounacli  seòlta  sin  fein  air  a  suidheachadh  's  an  dreuchd.  Bha 
i  'na  fior  nàmhaid  do  theagasgaibh  an  Ath-leasachaidh.  Ach  air 
son  a  p.drtidh  a  neartachadh  's  a'  cheud  dol  a  mach,  tharruing  i  gu 
a  taobh  fèin  cuid  mhaith  de  na  Morairean,  a'  gealltuinn  doibh  an 
uair  a  gheibheadh  ise  'n  cumhachd  'na  làimh  fein  gu'n  dionadh  L 
luchd  teagaisg  an  Ath-leasachaidh.  Mar  so  fhuair  Nocs  nithe  a  dol 
air  aghart  'n  uair  a  phill  e  fèin  air  ais  à  Genèbha.  Dhùblaich  e  nis 
a  chuid  oidhirpean  'an  obair  an  Ath-leasachaidh.  Thòisich  e  aig 
Duneidin,  'schuir  e  cuairt  a  mach  air  feadh  Shiorrachdaibh  Aonghais 
'us  Mhearns  a'  searmonachadh,  agus  an  duine  cliùiteach  sin,  Iain 
Erscin,  oighre  Dhuin,  còmhladh  ris.  Lean  e  fad  mìos  air  a'  chuairt 
sin,  's  bha  tomhas  mòr  de  bhuaidh  's  de  chumhachd  a'  leantuinn  a, 
shaothrach.  'Se  's  coslaiche  gur  h-ann  air  son  a'  bhuaidh  a  bh'aig 
a  theagasg  air  an  luchd  eisdeachd,  a  tha  Sadlier,  an  toscair  Sasunn- 
ach,  a'  samhlachadh  a  ghuth  ri  fuaim  mìle  trompaid.  Thug  e  'il 
sin  cuairt  eil'  a'  searmonachadh  tre  Shiorrachd  Ara,  's  a'  bhuaidh 
cheudn'  a'  leantuinn  a  shaothrach.  'An  dèigh  sin  phill  e  air  ais  tre 
gach  cearn'  anns  an  do  shearmonaich  e  'n  toiseach.  An  dèigh  na 
cuairte  dùbailte  so  phill  e  do  Dhuneidin. 

4.  Goirid  an  dèigh  so  thàinig  litrichean  fiadhachaidh  gu  Nocs  à: 
Genebha  a'  guidheadh  air  pilltinn  do  'n  bhaile  sin  a  dh'  ionnsuidh  a 
choimlithionail  a  bha  e  air  fhàgail  ann.  Dh'  fhag  e  Alba  rìs  air  a, 
thurus  do  Ghenèbha  'am  mios  deireannach  an  t-samhraidh  1556. 
Bha  na  sagartan  Pàpanach  an  dèigh  gairm  mòid  a  thoirt  da  roinihe 
sud  a  dh"  ionnsuidh  cùirt  fhollaisich  gu  freagradh  air  son  a  theag- 
aisg,  's  a  cheannairc  'an  aghaidh  na  h-eaglais,  Fhritheil  Nocs  a. 
choinneamh  sin  aig  an  àm  's  anns  an  àite,  gu  seasamh  air  son  a 
theagaisg ;  ach  bha  dream  àraidh  de  chàirdibh  an  Ath  leasachaidh 
còmhladh  ris.    Dh'  aithnich  na  sagartan  a  nis  nach  freagradh  dhoibh. 

a  dheanamh  ri  Nocs  mar  rinneadh  ri  Hamilton  us  Uiseart;  agus  a' 
faicinn  duinealais  Nocs  agus  dìlseachd  a  chàirdean,  leig  iad  seachad 
a  choinneamh.  Cha  do  chuireadh  tuilleadh  dragh  air  aig  an  àm  siii. 
Ach  a  nis,  co  luath  's  a  thuig  iad  gu  'n  robh  e  air  falbh  as  an  riogh- 
achd,  thug  iad  an  ath  ghairm  rnòid  dha.  Agus  'n  uair  nach  do 
fhritheil  e  air  a'  cheannjà,  ni  a  bha  eu-comasach,  dhìt  iad  e  mar 
cheannairceach  'an  aghaidh  lagh  na  rioghachd,  's  loisg  iad  a  dhealbh 
aig  àrd-chrois  Dhuneidin.  Treubhantas  nam  fear  a  bha  aon  uair 
na  'n  curaidh  mhòr ! ! 

5.  Chaidh  an  sgriobhadh  ainmeil  sin  ris  an  abair  luchd  eachd- 
raidh  "an  CeudChùmhnant"  atharruing  a  mach  'an  Duneidin,  agus 
ainmean  mòran  sluaigh  ris  air  an  treas  là  de  mhios  meadhonach  a' 
gheamhraidh  1557.  Anns  a'  Bhann  sgriobhta  so  tha  iad  a'  rùnach- 
adh  agus  a'  gealltuinn  gu'n  seas  agus  gu  'n  dion  iad  luchd  teagaisg 
an  Ath-leasachaidh,  le  'n  saothair,  le  'maoin,  agus  ma  's  èigin  e, 
le'mbeatha;  agus  gn 'm  bi  iad  dìleas,  seasmhach,  do  aon  a  chèil' 
'an  aghaidh  gach  nàmhaid  a  sheasadh  'n  an  aghaidh.  Chuir  Iarl' 
Earra-Grhaeil,  Iarla  Ghlinn-Càirn,  Iarla  Mhortoin,  agus  Morair 
Lathuirn,  agus  iomadh  eile  de  mhaithibh  na  tìr',  an  ainmean  ris  a 
chùmhnant  so.  Agns  mar  a  bha  iad  gu  tric  a'  gnàthachadh  an 
fhocail  coimhthional,  thugadh  an  Coimhthional  mar  shloinneadh 
air  a'  mheud  's  a  lean  riu.  Agus  theirear  Morairean  a'  Choimh- 
thionail  ris  na  h-àrd-mhaithibh  a  chuir  an  ainmean  ris  a'  Bhann. 
Bha  'm  Bann  so  'na  mheadhon  air  làmhan  chàirdean  an  Ath-leas- 
aehaidh  a  neartachadh;  agus  bha  iad  uil'  a'  faireachdainn  gu  'm 
b'  fheumail  doibh  sin  a  dheanamh.  Bha  ban-rìgh  òg  Alb'  air  pòs- 
adh  mac  rìgh  na  Fraing'  air  a'  bhliadhna  so.  Fhuair  màthair  na 
ban-rìgh,  le  a  seòltachd,  a'  Phàrlamaid  gu  aontachadh  gu'm  biodh 
fear  pòsda  na  ban-rìgh  'na  rìgh  Alba,'agus  gu'm  biodh  gach  Reachd 
air  a  dhaingneachadh  'an  ainm  Frannsi  'us  Màiri.  Agus  mar  a  bha 
fios  aig  na  h-easbuigibh  's  na  sagartaibh  gu  'm  bu  Phàpanaich  an 
rìgh  's  a'  bhan-rìgh,  's  gu  'n  robh  iad  ro  dhian  'an  aghaidh  theag- 
asgan  an  Ath-leasachaidh,  bha  iad  a'  gabhail  misneachd,  gu  'n  tionn- 

daidheadh  cùisean  gu  bhi  ni  b'fhàbharraich'  dhoibh  fèin  fathast;  gu'n 
deigheadh  ac'  air  an  Ath-Ieasachadh  a  chumail  fodha,  no  chur  sios 
gu  h-iomlan  'an  Alba.     Bha  'n  Coimhthional  rùnaicht'  air  nac 
tachradh  sud. 

6.  Anns  a  bhliadhna  1558  chaidh  an  duine  mu  dheireadh  a  chui- 
gu  bàs  'an  Alba  leis  na  Pàpanaich.  B'e  ainm  an  Fhiùdhalaich  so 
TJalter  Mill.  Bha  e  air  bi  'na  shagart  aon  uair.  Ach  phill  e  o 
mhearachdaibh  na  Pàpanachd  'an  toiseach  an  Ath-leasachaidh  'san 
tìr.  Thugadh  binn  a  bhàis  a  mach  ri  linn  a'  Chàrdinail  Bheutonaich. 
Ach  fhuair  e  air  teicheadh  aig  an  àm  sin,  agus  lean  e  àireamh  mòr 
bhliadhnachan  air  searmonachadh  an  t-soisgeil  mar  bu  trice  ga 
h-uaigneach,  ach  air  uairibh  gu  follaiseach  'an  iomadh  cearna  de  'n 
rioghachd.  Fadheòidh  fhuair  luchd-tòrachd  nan  easbuigean  greim 
air  's  thugadh  'an  làthair  an  comhairl'  e,  's  thug  iad  binn  a  mach  'na 
aghaidh  gu  'm  biodh  e  air  a  losgadh.  Cha  'n  fhaigheadh  an  t-Ard- 
easbuig  duin'  a'  ghabhadh  os  làimh  gniomh  crochadair  a  dhean- 
amh  gus  an  tug  e  air  fear  de  'sheirbhisich  a  dheanamh.  Agus  air 
an  ochdamh  là  fichead  de  mhios  mu  dheireadh  an  earraich  'bhàsaich 
TJalter  Mill  's  na  lasraichibh,  agus  e  'glaodhaich  a  mach,  ' 'Air  mo 
shonsa  tha  mi  ceithir  fichead  bliadhna  's  a  dhà,  's  cha  b'  urrainn  mi 
bhi  fada  beò  co  dhiù;  ach  6iridh  ceud  fear  a's  fearr  na  mis'  o  luaithre 
mo  chnàmhan.  Tha  mi  'n  dòchas  'an  Dia  gur  mi  'n  duine  mu  dheir- 
eadh  a  dh'fhuilingeas  am  bàs  'an  Alb'  air  son  an  aobhair  so."  Tha- 
chair  mar  a  thubhairt  Ualter  'san  dà  sheadh  ud.  Chuir  an  gniomh 
f uilteach  gluasad  neo-àbhaisteach  'am  measg  an  t-sluaigh  air  feadh 
na]dùthcha.  Thog  muinntir  Chill-Rìmhinn  càrn  mòr  chlach  's  an  ionad 
's  an  do  chuireadh  Mill  gu  bàs.  Leag  an  t-Ard-easbuig  e  ,thog  iad- 
san  e,  co  tric  's  a  leagadh  e,  thogadh  e,  's  b'  èigin  fhàgail  'na  sheas- 
amh.  'N  uair  a  ghearain  Morairean  a'  Choimhthionail  ri  màthair 
na  ban-rìgh  air  son  a  bhi  leigeadh  a  leithid  air  aghart  ghabh  i  mar 
leth-sgeul,  gu'm  bu  shagart  esan  's  gu'm  feumadh  ebhi  air'fhàgail 
aig  breith  na  h-eaglais ;  nach  robhlàmh  sam  bith  aice-se"s  a'ghniomh, 
agus  nach  leigeadh  i  air  aghart  a  leithid  tuilleadh.      Thòisich  an 

luchd-searmonachaidli  a  nis  air  dùblachadh  an  saothrach  's  an 
dichill.  Thòisich  na  sagartan  's  na  h-easbuigean  air  an  ni  cheudna 
'na  'n  dòigh  fèin.  Thug  na  h-easbuigean  air  a'  bhan-Tàinisteir 
gairrn-mòid  a  thoirt  do  uile  luchd  teagaisg  an  Ath-leasachaidh  gu 
tighinn  'am  fianuis  nan  cùirtean  Pàpanach  air  son  freagairt  do  na 
cùisibh  ditidh  a  bha  'n  an  aghaidh  'an  coimhcheangal  ri  iad  a  dhean- 
amh  àr  a  mach  'an  aghaidh  na  h-eaglais.  Choinnich  na  ministeirean; 
ach  choinnich  uiread  de  'n  càirdean  còmhladh  riu,  's  gu  'n  do  ghabh 
a'  bhan-Tàinisteir,  no  mar  their  fear-eachdraidh  comasach  àraidh, 
ua'  Chailleach,"  mòran  eagail,  's  gu  'n  d'  òrduich  i  dàil  a  chur  's  a' 
ghnothuch.  Aig  a'  cheud  choinneamh  so,  thàinig  cuid  àraidh  de 
uaislibh  a'  Choimhthionail,  a  steach  do  shecmar  comhairle  na 
"Caillich,"  'sdh'ìnnis  iad  dhi  'an  reidh  sheanchas  an  ni  a  bha'n 
Coimhthional  rùnaicht'  a  dheanamh  na  'n  taisbeanadh  i  dad  sam 
bith  de  nàdur  ainneirt.  'N  uair  a  chriochnaich  iad  an  seanchas 
sgrog  gach  fear  dhiubh  a  chlogaid  stàilinn  air  a  cheann.  'S  maith 
a  thuig  a  "Chailleach"  ciod  a  bha  iad  a'  ciallachadh  leis  a  chòmh- 
dach  cinn  ud.  Ach  'an  dèigh  gach  geallaidh  'us  miodail  a  dheanadh 
i,  thug  na  h-easbuigean  oirre  gairm  fhollaiseach  a  chur  a  mach  a' 
toirmeasg  do  neach  sam  bith  an  soisgeul  a  shearmonachadh  no  na 
sàcramaidean  a  fhrithealadh  gun  chead  fhaotainn  o  na  h-easbuigibh, 
agus  uil'  iochdarana  na  rioghachd  a  dh'  ullachadh  air  son  na  Càisg' 
a  choimhead  a  rèir  riaghailtean  na  h-eaglais  Pàpanaich.  Chuir 
càirdean  an  Ath-leasachaidh  a'  ghairm  so  'an  neo-shuim.  Agus  'an 
ùine  ghoirid  fhuair  cevths;  no  cuigear  de  mhinisteiribh  an  Ath-Ieas- 
achaidh  gairm-mòid  gu  iad  fèin  a  nochdadh  air  beulaobh  nan  Mor- 
airean  Dearg'  'an  Sruileadh  air  an  deicheamh  là  de  cheud  mhios  an 
t-samhraidh,  gu  freagradh  air  son  an  dimeas  air  gairm  fhollaiseaeh 
na  h-uachdranachd.  Aig  an  àm  cheudna,  thàinig  fios  a  dh'  ionn- 
suidh  na  "Caillich"  gu'nrobh  baile  mòr  Pheirt  gu  h-iomlan  air 
gabhail  ri  teagasgaibh  an  Ath-Ieasachadh.  Chuir  i  fios  air  àrd 
Bhàillidh  a'  bhaile  sin,  's  bhagair  i  gu  geur  air,  mur  cuireadh  e  casg 

air  an  obair  ud,  gu  'n  tugadh  ise  air  fèin,  's  air  muinntir  a'  bhaile- 
gu  'n  gabhadh  iad  aithreachas. 

7.  Bha  'n  là  a'  dlùthachadh  riù  nis  anns  an  robh  na  ministeirean 
ud  gu  seasamh  air  beulaobh  nam  Morairean  JDearga.  Ach  bha 
luchd  riaghladh  a'  Choimhthionail  an  dèigh  fiadhachadh  a  thoirt  do 
Iain  Nocs  e  ghreasad  a  nall  do  thir  a  dhùchais.  Agus  air  an  dara 
là  de  cheud  mhios  an  t-samhraidh  1559,  thàinig  e  air  tìr  'an  Lìbhte, 
agus  's  gann  a  tha  ni  sam  bith  eil'  a  tha  deanamh  ni's  soilleire  cia 
mòr  an  soirbheachadh  a  rinn  an  t-Ath-leasachadh  's  an  rioghachd 
o'  dh'fhalbh  e,  'na  'n  t-uamhas  a  dhùisg  a  thighinn  'am  broilleach 
nan  nàimhdean.  Air  maduinn  an  ath  là  an  dèigh  dha  tighinn  air 
tìr,  bha  comhairle  na  h-eaglais  Pàpanaich  'na  suidh'  'an  Duneidin 
a'  cur  an  cinn  cuideachd  mu  ciod  an  rian  a  ghabhadh  iad  gu  cur  aa 
do  na  ministeiribh  a  bha  gu  seasamh  air  beulaobh  nam  Moraiream, 
Thàiuig  fear  de'n  àireamh  a  steach  le  ceud  cabhaig,  'anail  na  'uchd, 
'se  'gèigheach  a  mach, — "Iain  Nocs!  IainNocs!  tha  Iain  Nocs  air 
tighinn, — choidil  e  'n  reidhr  'an  Duneidin."  Bha  chomhairl'  air  an 
lionadh  le  uamhas.  Gun  fhocal  a'  radh  dh'  èirich  agns  sgaoil  siad 
iad  fèin  thall  's  a  bhos  air  feadh  a  bhaile.  Chuireadh  teachdairegu 
màthair  na  ban-rìgh  leis  an  naigheachd  chrnaidh  so.  Chuimhnich- 
eadh  gu  'n  dàil  a'  chùis  dhìtidh  a  bha  'na  aghaidh  o  dh'  fhàg  e  'n 
rioghachd  roimhe  sud,  gu'm  b'  fhògarrach  o  cheartas  e,  's  gu'm  feud- 
adh  neach  sam  bith  a  bheatha  thoirt  deth  gun  choire.  Cha  d'fhan 
Nocs  ach  aon  là  'an  Duneidin.  Chaidh  e  do  Dhundeadha  's  à  sin 
do  Pheirt,;far  an  robh  mòran  sluaigh  air  cruinneachadh  a  dh'fhaicinn 
ciod  a  dheanamh  na  Morairean  air  na  ministeiribh.  Fhuair  càird- 
ean  an  Ath-leasachaidh  a'  "Chailleach"  gu  ghealltuinn  gu'n  rach- 
adh  dàil  a  chur  's  a'  ghnothuch  a  thaobh  nam  ministeirean.  Acb 
an  uair  a  thàinig  an  ceann  là  's  uach  do  thaisbean  na  ministeirean 
iad  fein  'an  làthair  nam  Morairean,  thugadh  binn  a  mach  'nan  agh- 
aidh  gu'n  robh  iad  'nam  "fir-fuadain,"  agus  chaidh  a  thoirmeasg 
gu  follaiseach  do  neach  air  bith  fo  pheanas  ceannairc  cuideachadh 

sam  bith  a  dheauamli  riu.  Bha  uaislean  àraidh  air  dol  an  urras 
orra  gu'n  taisbeanadh  siad  iad  fèin,  'nuair  a  chuirteadh  fios  orra;. 
chuireadh  ùmhladh  trom  air  na  h-uaislibh  so.  Shearmonaich  Nocs 
an  là  sin  fèin,  no  'n  ath  là,  'am  baile  Pheirt  'an  aghaidh  iodhal- 
aoraidh.  Bha  fear  de  shagartaibh  a'  bhaile  co  eudmhor  air  taobh. 
na  Pàpanachd  's  gu'n  thòisich  e  air  seirbhis  na  h-aifrinn  a  fhritheal- 
adh  co  luath  'sa  sgaoil  an  coimhthional  a  bha  'g  èisdeachd  Nocs.. 
Dh'fhan  tearc  de'n  fheadhainn  a  b'  òige  's  bu  diomhaine  's  an  eaglais 
an  dèigh  an  t-searmoin.  Bha  balachan  dlùth  do'n  altair  a  thuirt 
focal,  a  bha  ni-eigin  tàniailteach,  ris  an  t-sagart.  Bhuail  an  sagart 
buill'  air  a'  bhalachan  so,  's  thog  an  i-òganach  clach  a  thilg  e  air 
an  t-sagart.  Bhuail  a'  chlach  air  aon  de  na  deilbh  a  bh'air  an 
altair,  's  chaidh  an  dealbh  as  a  chèile  'na  mhìribh.  Ghabh  na  bha 
lathair  de'n  t-sluagh  taobh  an  òganaich.  Bhuail  iad  air  an  altair 
's  air  gach  iomhaigh  'us  greadhnas  eile  bha  's  an  eaglais ;  rinn  iad 
mìrean  diubh,  'us  shaltair  iad  fo  'n  cosaibh  iad.  Tharruing  f uaim 
na  h-iorghail  a  bha  's  an  eaglais  mòran  de  dhaoine  diomhain  a' 
bhaile  'n  ceann  a'  chèile,  's  ghabh  iad  air  an  aghaidh  gu  trì  tigh- 
ibh  mòra  Mhanach  a  bha  's  a'  bhaile,  's  cha  ghabhadh  iad  casg  o 
Bhàillidh  no  eile  gus  an  do  leag  iad  na  trì  gu  talamh.  Bha  iomadh 
a'  coireachadh  Nocs  air  son  na  mi-riaghailt  so,  ach  da  rìreadh  cha 
robh  neach  sam  bith  ri  'choireachadh  air  a  son  ach  corra-mhargaidh 
a'  bhaile,  air  am  brosnachadh  le  amaideachd  an  t-sagairt  ud ;  no 
mar  tha  Nocs  fèin  ag  ràdh,  "  tìie  rascal  multitude." 

8.  Thug  iorghail  Pheirt  a  nis  cionfàth  do  mhàthair  na  ban-righ 
gu  armailt  lionmhor  a  thrusadh  leis  an  tàinigi'n  aghaidh  baile 
Pheirt,  ma  b'  fhior  gu  peanas  a  dheanamh  air  a'  mhuinntir  a  rinn 
a'  mhi-riaghailt.  Bha  i  air  cuid  de  chàirdibh  an  Ath-leasachaidh 
aomadh  gu  còmhnadh  a  thoirt  di  's  a'  ghnothuch  so,  a'  gealltuinu 
nach  robh  i  ach  a  dol  a  pheanasachadh  luchd  na  mi-rig!  Ui,  agus 
gu'n  cnmadh  i  saorsa  coguis  ri  càch  'an  gnothuichibh  an  aoraidh^ 
Ach  bha  deadh  fhios  aig  Mòrairibh  a'  Choimhthional  ciod  mu'n 
robh  a'  "Chailleach."    Bha  fios  aca  nach  robh  ach  lethsgeul  anns 

a'  char  a  ghabh  i  gu  dhol  a  Pheirt  a  pheanasachadh  luchd-bris- 
idh  nan  iomhaighean,  agus  gur  e  bh'aice  's  an  amharc  an  t-Ath- 
leasachadh  a  chur  fodha  gu  h-iomlan  's  an  tìr.  'S  na'm  biodh  teag- 
amh  aig  neach  sam  bith  mu'n  ghnothuch  sin  roimhe  so  cha  robh 
rùm  teagaimh  air  bith  a  nis  'n  uair  a  chunnaic  iad  ochd  rnìle  de 
fh  aChd  Frangach  air  tighinn  à  nall  gu  cuideachadh  's  an  obair 
fhuiltich  sin.  Agus  mar  a  bha  fios  aca  co  ris  a  bha  'n  gnothuch, 
cha  d'  fhan  iad  'n  an  tàmh  gus  am  buaileadh  ise  'cheud  bhuille. 
An  uair  a  ràinig  i  Peirt  air  ceann  an  airm  Fhrangaich  ud  's  na  fhuair 
i  de  Albannaich  thall  's  a  bhos  còmhladh  riu,  bha  armailt  a'  Choimh- 
thionail  air  fàs  co  làidir  timchioll  a'  bhaille  sin,  's  gu  'n  do  mheas 
a'  "Chailleach"  neo-thearuinte  dhi  fèin  buille  chogaidh  a  bhual- 
adh,  's  gu'n  do  thòisich  i  rithist  air  cùmhnantan  rèite  a  dheanamh 
ris  na  Morairibh.  Chuir  i  Iarl'  Earraghàeil,  agus  Morair  Seumas 
Stìùbhart  uiar  thoscairibh  gu  Morairibh  a'  Choimhthionail  a 
tbiirgseadh  cumhachan  sìth.  Bu  mhac  diolain  do  rìgh  Seumas 
V.  am  Morair  Seumas  so,  agus  cluinnear  mòran  uime  fathast. 
Thuirt  Morairean  a'  Choimhthionail  ris  na  teachdairibh  sìth  so, 
nach  creideadh  iad  gealladh  sam  bith  a  dheanadh  màthair  na  ban- 
rìgh.  Ach  'n  uair  a  gheall  Morair  Seumas  agus  Earraghàel  gu  'm 
fàgadh  iad  taobh  na  "Caillich,"  'sgu'n  aonadh  siad  iad  fèin  o  sud  a 
mach  ris  a'Choimhthional,  na'm  briseadh  i  na  cùmhnantan  a  dhean- 
tadh  rithe  aig  an  àm  ud,  fhuair  i  cothrom  tighinn  a  stigh  do  Pheirt 
air  chumha  nach  deantadh  peanas  air  neach  sam  bith  air  son  na 
thachair  's  a  bhaile  's  nach  atharraicheadh  i  luchd-dreuchd  sam 
bith  a  bh'ann,  's  nach  tigeadh  saighdear  Frangach  a  steach  còmh- 
ladh  rithe  's  nach  fàgadh  i  freiceadain  shaighdearan  's  a'  bhaile 
'nuair  a  dh'  fhalbhadh  i,  Bhris  i  gach  cumha  dhiubh  sin  'na'n 
litir  's  na  'n  spiorad,  co  luath  's  a  fhuair  i  steach.  'N  uair  a  chuir 
Morair  Seumas  agus  Earraghàel  a  gealladh  'an  cuimhne  dhi, 
fhuair  iad  beag  taing  air  son  an  dìlseachd.  Dh'  fhàg  iad  air  a 
dlò  i  's  chaidh  iad  a  null  gu  taobh  a'  Choimhthionail,  a  thòisich 
a'  cogadh  ris  a'  "Chaillich"  a  cheart  da  rìreadh.     Cha  do  dhòirt- 

eadh  ro  mhòran  fola  's  a'  cliogadh  so.  Chuir  Ealasaid  Shasuiim 
cuideachadh  shaighdearan,  mara  'stìre,  d'an  ionnsuidh  gus  na 
Frangaich  a  rotadh  air  falbh;  ach  le  seòladh  na  "Caillich"  neart- 
aich  iadsan  iad  fèin  'am  baile  Lìbhte,  gus  am  faigheadh  iad  an 
tuilleadh  còmhnaidh  as  an  Fhraing.  Bha  iad  gu  maith  eòlach  air 
iad  fèin  a  dhionadh  air  taobh  a  stigh  nam  ballachan  a  thog  iad 
timchioll  orra  fèin.  Ach  le  còmhnadh  a'  chàbhlaich  Shasunnaich 
chaidh  aig  Morairibh  a'  Choimhthionail  air  sèisd  a  chur  ri  Lìbhte 
air  muir  'us  tìr.  Cha  'n  f haighteadh  biadh  no  còmhnadh  sam  bith 
eil'  a  chur  a  dh'ionnsuidh  nam  Frangach.  Thàinig  a'  ghainne  gu 
bhi  co  tròm  orra  's  gu'n  robh  iad  ag  itheadh  feòil  each  mu'n  do 
striochd  iad.  Bha  màthair  na  ban-righ  air  i  fèin  a  dhruideadh  a 
stigh  'àn  Caisteal  Dhuneidin,  o  'm  faiceadh  i  na  h-uile  car  a  chuir- 
eadh  luchd  a'  chòmhrag  dhiubh.  Bha  sàrachadh  mòr  aice  dheth 
bhi  'faicinn  a  luchd-cuideachaidh  dìleas  mar  sud  air  am  fangadh 
gun  chomas  dad  sam  bith  a  dheanamh  ach  a'  bàsachadh  le  gorta. 
Bhuail  tinneas  tròm  oirre,  leis  an  do  bhàsaich  i  air  an  deicheamh  là 
de  mhìos  meadhonach  an  t-samhraidh,  1560.  Striochd  na  saigh- 
dearan  Frangach  aig  an  àm  sin  fèin,  's  chaidh  iad  air  bòrd  an  cuid 
luingeas  gu  pilltinn  dachaidh  air  an  t-seathamh  là  deug  de  ìv'  s 
deireannach  an  t-samhraidh.  Agus  trì  là  an  dèigh  sin  chum  B 
airean  a'  Choimhthionail  coinneamh  'an  eaglais  Naoimh  Giles 
'an  Duneidin,  a  thoirt  buidheachais  do  'n  Tighearn  air  son  an 
t-soirbheachaidh  a  fhuair  an  t-aobhar.  Bha  iad  a'bhliadhna  roimhe 
so,  mu'n  d'  fhàg  iad  Peirt  air  an  làmh  a  chur  ri  Bann  eil',  a'  geall- 
tuinn  gu  'n  cuidicheadh  iad  aon  a  chèil'  'an  aobhar  a'  chreidimh, 
'an  aghaidh  gach  uile  nàmhaid.  Theirear  an  Dara  Cùmlmant  ri.s 
a'  Bhann  so.  Chuir  Morair  Seumas  Stiùbhart,  Iarl'  Earraghàeil, 
Iarla  Ghlinecairn,  Morair  Bòid,  agus  Morair  Ochiltre,  agus  Mata 
Caimbeul,  tighearna  Theringland,  an  làmh-sgrìobhaidh  ris  'an 
ainni  a'  Chomhthionail  uile. 

9.  Choinnich  a'  Phàrlamaid  air  a  cheud  là  de  cheud  mhios  an 
Fhogharaidh.     Agus  tha  e  soilleir  nach  do  shuidh  Pàrlamaid  'aiì 

Alba  riainh  aig  an  robh  gnothuichean  co  cudthromach  ri  rèiteach- 
adh  's  a  bh'  aig  a  Pharlamaid  so.  Bha  sùilean  na  Roinn-Eòrpa  gu 
h-iomlau  air  a  Phàrlamaid  so.  Chruinnich  mòran  sluaigh  'an  Dun- 
eidin;  ach  cha  robh  coigrich  riamh  roimhe  co  rèidh  'an  àrd-bhaile 
na  rioghachd  's  a  bha  iad  aig  an  àm  so.  Dh'  f  han  cuid  de  na  h-ard- 
uaislibh  a  bha  na*m  Pàpanaich  aig  an  robh  còir  suidhe  'sa  Phàr- 
ìamaid  air  falbh.  Ach  shuidh  Ard-easbuig  Chill-Eìmhinn  innte 
agus  fear  no  dithis  eile  de  na  h-easbuigibh.  Chuir  càirdean  an 
Ath-leasachaidh  litir  thagraidh  'an  làthair  na  Pàrlamaid  mu 
ghnothuichibh  na  h-eaglais.  Thagair  iad  air  son  trì  nithibh  gu 
"h-àraid.  Gu  'm  biodh  saobh-theagasgan  na  Pàpanachd  air  an  cur 
sios  leis  a  Phàrlainaid,  gu  'n  gnàthaicheadh  a  Phàrlamaid  a  h-ùgh- 
darras  air  son  aoradh  glan  simplidh  a  rèir  nan  sgriobtuir  a  chur  air 
chois,  agus  riaghladh  Eaglais  'us  oideas  a  rèir  nan  sgriobtuir  agus 
a  rèir  gnàths  na  h-eaglais  Criosduidh  mu  'n  tàinig  truaillidheachdan 
na  Pàpanachd  a  steach  innte — agus  gu'm  biodh  maoin  na  h-eag- 
laiy,  a  n'  -bhuilich  na  h-easbuigean,  air  a  buileachadh  ann  am 
ministrealachd  dhiadhaidh,  ghniomhach,  dhleasnach,  a chumail  suas 
— ann  am  fòghlum  iomchuidli  a  chumail  suas  a'measg  an  t-sluaigh, 
agus  ann  am  furtachd  air  na  bochdaibh — maoin  na  h-eaglais  a  bhi 
gu  co-ionann  air  a  roinn,  anns  na  trì  dòighibh  so — air  ministeiribh, 
sgoilibh,  bochdaibh.  B'e  so  a  bhi  'dealbh  nithe  fiala.  Ach  bha  e 
mò  's  fial  'am  beachd  cuid  de  bhuill  na  Pàrlamaid.  Bha  'n  Eag- 
lais  Phàpanach  uamhasach  beartach  'an  Alba.  Cha  bhuin  e  do  'n 
eachdraidh  so  a  bhi  leudachadh  air  gach  dòigh  's  an  d'  fhuair  i  am 
mòr  shaoibhreas  so.  Ach  bha  e  air  a  mheas  gu  'n  robh  dara  leth 
fearainn  nai  rioghachd,  'an  aon  dòigh  no  dòigh  jeil'  aig  an  Eaglais 
Phàpanaich  air  a  chruinneachadh  da  h-ionnsuidh  fèin.  Bha  cur 
a  stigh  nà  bha'n  sin  a  dh' fhearann  aice  dhi  fèin.  Agus  a  nis 
'n  uair  a  bha  bhan-chreachadair  gu  bhi  air  a  creachadh  's  ann  a  bha 
roinn  mhòr  de  na  morairibh  a  bha  glè  dheònach  air  a'  Phàpanachd 
a  chur  sios,  a'  rùnachadh  na  b'  urrainn  iad  de  'n  fhearann  a  ghlac- 
adh  thuca  fèin,  mar  a  rinn  Eanruic  Shasuinn  air  cuid  eaglais  na 

rioghachd  sin.  Thuìrt  na  morairean  talmhaiclh  so,  nach  robh  aig 
Iain  Nocs  agus  a  chomh  luchd  cuideachadh  ach  faoin  hheachdan 
cràbhach,  nach  gabhadh  cur  'an  cleachdadh.  Ach  aig  an  àm 
cheudna  dh'  iarr  a  Phàrlamaid  air  ministeiribh  an  Ath-leasachaidh 
iad  a  sgriobhadh  sios  cinn,  no  suim  nan  teagasgan  fa  leth  a  mheas 
iad  a  bhi  rèir  nan  sgriobtuir,  agus  a  b'  urrainn  iad  a  dhearbhadh 
a  bhi  mar  sin,  agus  a  dh'  iarr  iad  a  chur  air  chois  mar  theagasg- 
aibh  na  h-Eaglais  Ath-leasaichte.  Chuireadh  àireamh  mhinisteir- 
ean  air  leth  a  measg  an  robh  Nocs,  air  son  an  ni  a  dh'  iarr  a 
Phàrlamaid  a  dheanamh.  An  ceann  cheithir  laithean  chuir  iad  air 
beulaobh  na  Pàrlamaid  an  leabhran  sin  ris  an  abrar  Leabhar  Aid- 
mheil  a  Chreidimh.  An  delgh  rian  'us  òrdugh  iomchuidh  a  ghabh- 
ail  air  son  brìgh  an  leabhair  so  a  thuigsinn,thug  a'  Phàrlamaid  breth 
gu  'm  biodh  an  leabhar  air  a  ghabhail  mar  riaghailt  theagasgan  na 
ht-eaglais  o  sin  a  mach.  Agus  air  a  cheathramh  là  fichead  de  cheud 
mhios  an  fhogharaidh  dhaingnich  a  Phàrlamaìd  an  eaglais  Ath- 
leasaichte  mar  eaglais  na  rioghachd ;  agus  thoirmisg  iad  do  neach 
sam  bith  aoradh  na  h-aifrinu  a  ,'fhrithealadh,  's  chuir  iad  air  cul 
gach  lagh  'us  riaghailt  a  rinneadh  roimhe  sud  air  taobh  a  Chreid- 
imh  Phàpanaich.  Chuir  a'  Phàrlamaid  toscair  do  'n  Fhraing  leis  na 
Reachdaibh  so,  gus  an  cuireadh  a'  bhan-rìgh  agus  a  fear-pòsd',  a 
bha  nis  'na  rìgh  na  Fraing,  an  làmh-sgriobhaidh  riu.  Ach  cha 
deanadh  iadsan  sin  air  aon  chor,  's  ann  a  bha  iad  làn  feirg  an 
uair  a  chual  iad  mar  thachair,  agus  a  rdir  coslais,  rìmaicht'  air 
gu'n  cuireadh  iad  fodha  'n  t-Ath-leasachadh  'an  Alba  an  dèigh 
gach  rud.  Cha  do  mheataich  so,  air  aon  chor,  càirdean  na 
h-eaglais  aig  a  bhaile.  Bha  fios  aca  roimh  làimh  gur  h-ann  mar 
so  a  bhitheadh,  agus  mar  a  bha  cumhachd  air  thoirt  do  Phàrla- 
maid  na  rioghachd,  gaothuichean  na  h-eaglais  a  shocrachadh  mar 
a  chitheadh  iad  iomchuidh,  leis  a  chùmhnant  sìth  a  rinneadh  eadar 
Sasunn  's  an  Fhraing  agus  morairean  a  Choimhthionail,  'n  uair  a 
sguir  an  cogadh,  bha  buill  na  Pàrlamaid  's  càirdean  an  Ath-leas- 
■achaidh  ga  'm  faotainn  fèin  tèaruinte  's  na  h-uile  ceuin  a  ghabh 

iad.  Agus  ma  bha  na  h-easbuigean  Pàpanacli  a'  gabliail  misneachd 
sam  bith  o  chumhachd  rìgh  na  Frainge,  chaidh  sin  a  ghearradh 
uatha  gu  h-iomlan  le  bàs  an  rìgh  sin  air  a  5  là  de  mhios  meadhon- 
ach  a  gheamhraidh  air  a  bhliadhna  so  fèin.  Bha  ban-rìgh  Alba 
air  a  fàgail  na  bantraich  'an  ceann  a  h-ochd  bhadhna  deug,  agus 
ma  bha  i  àrd-inbheach  's  an  t-saoghal,  bha  i  air  sheòl  eile  na  ban- 
traich  glè  aonaranach — gun  athair  gun  mhàthair,  gun  phiuthar 
gun  bhràthair,  gun  mhac  gun  nighinn.  Goirid  an  dèigh  sin  chuir 
Pàrlamaid  Alba  teachdairean  uatha  air  son  a  fiadhachadh  a  nall 
d'a  rioghachd  fèin. 

Air  a  bhliadhna  so  fèin,  air  an  fhicheadamh  là  de  mhios  meaùh- 
onach  a  gheamhraidh,  choinnich  a'  cheud  Ard-Sheanadh  de  eagiais 
Ath-leasaicht'  Alba  'an  Duneidin.  Cha  robh  de  bhuill  's  an  Ard- 
Sheanadh  so,  ach  dà  fhichead,  agus  cha  robh  ach  seisear  mhinist- 
eirean  's  an  àireamh  bhig  so,  an  roinn  bu  ro-lionmhoire  dhiubh 
na'n  seanairibh.     Co  dheanadh  tàir  air  là  nan  nithe  beaga? 


CAIB.  XXVIII. 

MAIRI. 


Dh'  fhag  ban-rìgh  Màiri  an  Fhraing,  nach  robh  i  gu  fhaicinn  gu 
brath  tuilleadh,  air  15  là  de  cheud  mhios  an  fhoghair  1561. 
Thàinig  i  air  tìr  'an  Lìbhte  mu  mheadhon  an  ath  mhios  air  là  co 
fliuch,  ceathach  'sbu  chuimhne  le  muinntir  na  dùthcha  fhaicii  n. 
Threòraich  iad  i  le  aoibhneas  'us  iolach  gu  lùchairt  Holirud.  Eha 
i  Ieigeadh  oirr'  a  bhi  toilicht'  air  son  tìr  a  dùthchais  fhai  inn, 
agus  an  onair  a  bha  'n  sluagh  a'  nochdadh  dhi.  Ach  's  an  taobh 
a  stigh  bha  a  cridhe,  's  a  spiorad  àrdanach,  leònta.      Bha  suidh- 

eachadh  inntinn  'us  beachdan  na  bantraich  òig  so,  glè  eadar-dheal- 
aicht'  o  bheachdaibh  an  t-sluagh  a  bha  i  nis  a'  dol  a  riaghladh. 
Bha  e  air  a  thoirt  fainear  d'a  taobh,  gu  'n  robh  i  mi-fhortanach 
anns  an  luchd-comuinn  a  measg  an  robh  i  air  a  togail  suas  o  h-òige. 
Thug  a  màthair,  agus  bràithrean  a  màthar  dearbhaidhean  soilleir 
air  gu  'n  robh  iad  cuilbheartach,  fuilteach,  neo-sgàthach  'an  toirt 
air  aghart  droch-bheirt  sam  bith  air  an  smuainicheadh  iad  'an 
aghai  Ih  chàirdean  na  firinn,  agus  neo-sheasmhach  ri  'n  gealladh, 
co  f ad  's  a  gheibheadh  iad  sin  freagarrach  d'  an  rianaibh  's  an  càil 
fein.  Agus,  ma  's  fior  na  sgeòil,  bha  i  ni  bu  ro  mhi-f hortanaich 
na  sin  a  thaobh  a  màthar-cheile.  Ma  tha  firinn  anns  na  tha  luchd- 
eachdraidh  ag  innseadh  mu  'n  bhan-rìgh  ud,  Catrine  de  Medicis, 
bha  ban-oide-fhòghlum  aig  Màiri  òig  Stiùbhart  co  coirbte  'sa 
b'  urrainn  a  bhi.  Leis  na  h-uile  ni  a  bh'  ann,  cha'n  urrainnear  a' 
ràdh  gu'n  d'  fhuair  Màiri  an  ceartas  a  b'  fhearr  'na  h-òige.  Thàinig 
àireamh  maith  de  luchd-frithealaidh  Frangach  na  cuideachd  do 
Alba.  Nam  measg  sin  bha  sagart.  Air  a'  cheud  sàbaid  an  dèigh 
dhi  tighinn  chum  i  'n  t-aoradh  'an  Abaid  Holirud  a  rèir  dòigh  na 
h-eaglais  Pàpanaich.  B'i  so  a'  cheud  aifrinn  a  thuirteadh  'an  Alba 
o  chuireadh  sios  a'  Phàpanachd  le  Reachd  Pàrlamaid;  agus  bha  'n 
sluagh  ro  dhiombach  air  son  a'  bhan-rìgh  a  bhriseadh  air  lagh  na' 
rioghachd.  Labhair  Iain  Nocs  'na  aghaidh  's  a  chùbaid  air  an  ath. 
shàbaid.  Thuirt  e  gu  'm  b'  fhearr  leis  dèich  mìle  nàmhaid  fo  an, 
cuid  armachd  fhaicinn  a'  tighinn  a  steach  do  'n  rioghacbd  gu  a 
ceannsachadh,  na  aon  aifrinn  a  bhi  air  a  cantainn  innte.  Dh'innis 
e  na  h-aobharan  a  bh'  aig  air  son  a  bhi  de  'n  bheachd  ud.  Thuirt 
e  nithe  eil'  'an  coimhcheangal  ris  a'  phuinc  a  bha  cuid  a'  meas 
eas-urramach  do'n  bhan-righ.  Chaidh  na  nithe  sin  uile  a  ghiùlan 
d  a  h-ionnsuidh.  Chuir  i  fios  air  an  t-searmonaiche,  's  bha  comh- 
labhairt  eatorra.  An  uair  a  phill  e  air  ais  dh'fheòraich  a'  chàird- 
ean  deth  a  bharail  air  a'  bhan-righ.  "  Mheall  mo  bhreithneach- 
adh  mi,"  ars'  esan,  "mur  'eil  inntinn  uaibhreach  innte,   deas 

■bhriathraehd  chuilbheartach,  agus  cridhe  cruadhaicht'  'an  agh- 
aidh  Dhè  'us  fhìrinn."  Bhiodh  i  mar  bu  tric',  aig  an  àm  so,  a'  cur 
a'  comhairle  ri  'bràthair,  Iarla  Mhàrr.  Rinn  i  Iarla  Mhuraidh 
dheth  an  ath  bhìiadhn'  an  dèigh  so,  an  tiodal  leis  am  bheil  e  air 
ainmeachadh  le  luchd  eachdraidh.  Bha  Iarla  Mhuraidh  a  measg 
an  fheadhainn  bu  sheasmhaiche  de  Mhorairean  a'  Choimhthionail. 
Bha  e  dol  an  lethsgeul  na  ban-righ  's  a'  cheud  dol  a  mach,  ag  iarr- 
aidh  a  bhi  foighidneach  rithe,  agus  ùine  thoirt  di,  gus  an  tigeadh 
i  gu  inntinn  a  b'  fhearr.  Cha  ghiùlaineadh  Nocs  le  leithid  sin  de 
lethsgeul  idir,  's  tharruing  so  beagan  eas-còrdaidh  eatorr'  aig  an 
àm.  Ach  'an  uine  ghoirid  thug  Morairean  a'  Choimhthionail  an 
aonta  dha  gu'm  feudadh  a'  bhan-righ  a  bhi  'g  aoradh  mar  a  b'  àill 
leatha  'na  h-eaglais  fèin.  Cha  d'  aontaich  i  riamh  leis  an  Achd 
a  rinn  ^àrlaniaid  na  rioghachd,  'sa'  bhliadhna  1560,  a'  cur  sios 
a'Clnvi.Limh  Phcàpanaich,  agus  a  cur  a'  Chreidimh  Phròstanaich 
air  chois  mar  aidmheil  na  dùthcha ;  ach  bha  i  gu  sàmhach  a'  giù- 
lan  leis  an  òrdugli  's  an  robh  nithe  a  nis,  le  sùil  ri  gu'n  tigeadh  àm 
a  b'  iomchuidh  air  a'  Phàpanachd  a  chur  air  chois  fathast. 
Choinnich  a'  Phàrlamaid  'sa'  bhliadhna  1563,  agus  chuireadh  an 
gnothuch  so  fa  chomhair  na  ban-righ ;  ach  fhuaradh  gu  'n  robh  i 
co  daingean  's  a  bha  i  roirnh'  'an  aghaidh  a  sheulachaidh. 
Ach  dh'  aontaich  i  gu  'm  biodh  Ard-easbuig  Chill-Rìmhinn 
air  a  chur  am  priosun,  's  air  a  thoirt  gu  mòd  air  son  e  bhi  frith- 
ealadh  na  h-aifrinn. 

2.  Feudar  innseadh  ann  an  so  gu'n  do  bhàsaich  Màiri  fhuilteach 
Shasuinn  'an  ceud  mhìos  a'  gheamhraidh,  1559,  's  gu'n  tàinig  a 
piuthar  a  b'  òige,  Ealasaid,  thun  na  caithreach  'na  h-àite.  B'  i 
Anna  Boulein  màthair  Ealasaid;  'smar  nach  d' aidich  am  Pàpa 
riamh  gu'n  robh  e  laghail  do  Eanruic  i  sin  a  phòsadh,  bha  na 
Pàpanaich  uil'  a'  meas  Ealasaid  mar  leanabh  ain-dligheach,  aig 
nach  robh  còir  sam  bith  air  tighinn  thun  na  caithreach.  Bha  Ealas- 
aid  air  a  togail  's  a'  Chreideamh  Ath-leasaichte.     Bha  i  air  a  geur- 

leanmhuinu  f had  's  a  bha  'piuthar  air  a'  cliaitliir.  Ach  co  luath. 
's  a  f huair  i  fèin  an  riaghladh  dh'  aisig  i  'n  rian  aoraidh  a  chuir- 
eadh  air  chois  ri  linn  a  bràthar. 

Dh'  èirich  eas-còrdadh  mòr  eadar  a'  bhan-righ  agus  Morairean 
a'  Choimhthionail  mu'n  àm  so,  air  son  ionnsuidh  a  thug  i,  tre  a 
rùn-Chlèireach,  Lethington,  air  Iain  Nocs  a  ribeadh  's  a  dhìteadh, 
a  rèir  an  làgha,  mar  ciontach  de  cheannairc  'an  aghaidh  na  ban- 
righ.  Bha'n  t-Ard-sheanadh  an  deigh  ùghdarras  a  thoirt  dhasan 
coinneamh  a  ghairm  uair  sam  bith  a  chitheadh  e  cunnart  ag  èir- 
idh  do  aobhar  an  Ath-leasachaidh.  Shaoil  leis-san  gu'm  fac  e  sin, 
agus  sgrìobh  e  litir  air  son  coinneamh  a  ghairm,  'sghnàthaich  e 
cainnt  a  bh'  air  a  meas  cruaidli  'an  aghaidh  na  ban-righ.  Ach  an 
dèigh  a  bhi  air  a  shumanadh  'an  làthair  na  h-Ard-chomhairi', 
agus  a  bhi  air  a  chasaid  gu  geur  'an  sin  le  Lethington,  dhìon  se  e 
fèin  co  gleusta,  curanta,  's  gu  'n  do  shaor  a'  Chomhairl'  o  na 
h-uile  dìteadh  'us  cunuart  e.  Ghabh  a'  bhan-righ  am  breitheanas 
sin  gu  h-olc,  's  chaill  Lethington  a  fàbhar  gu  h-iomlan  air  son  a 
chion  soirbheachaidh  ann  an  casaid  Nocs.  Cha  robh  leithid  so 
de  oidhirpean  a'  lughdachadh  misneachd  nam  Pròstanach,  ach  bha 
iad  a'  cuideachadh  an  sùilean  fhosgladh  gu  bhi  faicinn  ni  b'  fhearr 
co  ris  a  bha  'n  gnothuch. 

3.  Bha  comh  sgrìobhadh  aig  an  àm  cheudn'  a'  dol  air  aghart 
eadar  ban-righ  Ealasaid  Shasuinn,  agus  Màiri,  mu  thimcliioll  a 
pòsaidh.  Bha  Ealasaid  ag  ràdh  gu'n  do  bhòidich  i  nach  pòsadh 
i  'm  feasd.  Bha  fios  aice  mar  an  ceudna  gu'm  bi  ban-righ  Màiri 
an  t-oighr'  a  b'  fhaisge  dhi  fein  air  crùn  Shasuinn;  ach  cha  bu  toil 
leatha  bhi  toirt  iomraidh  ìdir  air  sin.  Bha  'càirdean  ro  dheònach  air 
gu'mpòsadhMàiri ;  agusbhaEalasaid a'leigeadh oirrenach robh dad 
aice  fèin  an  aghaidh  i  phòsadh.  Agus  bha  i  'dol  co  fada  ri  bhi 
'moladh  a  leithid  sud  's  a  leithid  so  de  àrd  mhaithibh  Shasuinn  dhi 
air  son  fir-pòsda ;  ach  an  uair  a  bhiodh  an  gnothuch  a'  fàs  cos- 
mhuil  ri  ni  eigin  de  chruth  a  ghabhail,  thilgeadh  i  rud  eigin  'san 

rathad  a  dheanadh  eu-comasach  gu  'n  tachradh  am  pòsadh,  gus  niu 
dheireadh  an  d'  aithnich  ]\Iàiri  gur  h-ann  a  bha'n  tè  eil'  a'  caith- 
eamh  bhead  oirre,  's  an  do  runaich  i  gun  a  comhairl'  a  chur  rithe 
tuilleadh.  lloghnuich  i  fèin  mar  a  fear  pòsda  Morair  Eanruic 
Dàrnlaidh,  mac  bu  shin'  Iarla  Lenocs,  d'am  bu  mhàthair  a'  bhan- 
tighearna  Mairireat  Dùghlas.  Phòs  i  Morair  Dàrnlaidh  air  an 
naoidheamh  là  fichead  de  mhìos  deireannach  au  t-samhraidh, 
1565.  Chuireadh  fios  gu  Ealasaid  Shasuinn  gu'n  robh  i  air  pòs- 
adh,  sgeul  a  thug  i  dearbhadh  gu  leòir  air  a  bhi  mi-thait- 
neach  dhi.  Bha  cuid  de  àrd  mhaithibh  Alb'  a  bha  mi-riar- 
aichte  leis  a'  phòsadh  so.  Bha  Dàrnlaidh  agus  an  teaghlach 
d'am  buineadh  e  na'n  dù  Phàpanaich;  agus  tha  cuid  ag  ràdh 
gur  h-ann  air  son  sin  a  blia  Iarla  Mhuraidh  'na  aghaidh, 
agus  their  cuid  eile  gur  h-ann  a  bha  naimhdeas  dìomhair  eadar 
an  urra  mhòr  so  agus  teaghlach  Lenocs.  Dh'fheudadh  an  dara 
ni  dhiubh  sin  a  bhi  'meudachadh  an  ni  eile.  Co  dhiù  dh'  èirich 
an  t-Iarla  Muireach,'s  an  t-Iarl'  Araineach,'us  Gleanncàirn,'us  Ear- 
raghàel/us  Rothes,  le'n  cuid  daoin',  ann  an  ceannairc  an  aghaidh  na 
ban-righ  goind  an  deigh  a  pòsaidh.  Bha  iacl  air  am  misneach- 
adh  le  Ealasaid  Shasuinn  gu  sin  a  dheanamh ;  ach  cha  robh  sluagh 
na  dùthcha  fathast  air  f às  co  sgìth  de  Mhàiri  's  gu'n  tilgeadh  iad 
dheth  'n  chaithir  i.  Mharcaich  i  fèin  's  Morair  Dàrnlaidh  air 
ceann  an  airm  a  dh'èmch  'na  h-aobhar,  agus  'an  ùine  ghoirid 
sguab  iad  a  inach  as  an  rioghachd  Iarla  Mliuraidh  's  a'  chuid- 
eachd.  Ruith  iad  an  sin  gu  cùirt  ban-righ  Ealasaid,  'an  dùil  gu'n 
dìonaidh  i  iad;  ach'sann  a  leig  i  oirr' a  bhi  ro  fheargach  riu. 
Ghairm  i  tearc  dhiubh  'na  làthair,  's  chuir  i  'cheist  riu  'an  làtliair 
an  Toscair  Fhrangaich,  an  tug  no  nach  tug  ise  misneachd  dhoibh 
gu  èiridh  'an  aghaidh  am  ban-righ  fèin  ?  Punn  iad  gnè  de  dh'aid- 
eachadh  nach  tug,  's  dh'  fhuadaich  i  air  falbh  as  a  fianuis  iad,  ag 
ràdh  gu'n  cuireadh  an  ni  a  rinn  iad  droch  eisimpleir  fa  chomliair  a 
cuid  iochdrana  fein.     Phill  na  fòearraich  allabauach  an  sin  air 

ais  thun  na  crìch',  agus  fhuair  Iarla  Charlile  fios  gu  h-uaigneacli 
o  Ealasaid,  na  h-Albaunaich  a  chumail  suas  air  a  eostas-se,  gus 
am  faigheadh  iad  àm  iomchuidh  air  pilleadh  d'an  dùthaich  fèin. 

4.  Cha  robh  Dàrnlaidh  's  a'  bhan-rìgh  fad  pòsda  'n  uair  a  thàinig 

iad  gu  eur  a  mach  air  a  chèile.    Bha  esan  ro  bhras,  uaibhreach  'na 

.spiorad,  's  clia  bliiodh  e  idir  riaraichte  gus  am  faigheadh  e  'n  crùn 

Pòsda,  mar  theirfceadh  ris  'an  Alba ;  'se  sin  e  bhi  's  an  aon  inbhe 

ris  a'  bhan-rìgh  fèin  a  chionn  e  bhi  pòsd'  aice.      Cha  robh  bhan- 

rìgh  deònach  air  sin  thoirt  dhà,  co  luath,  co  dhiù  gun  a  comhairl' 

a  chur  ris  a'  Pharlamaid.    Ach  ged  a  bha  so  'na  aobhar  mòr  còmh- 

stri  eatorra,  'se  rinn  an  gnothuch  ni  bu  ro  mheasa,  gu  'n  tug  Dàrn- 

laidh  gnùis  do  'n  fheall  chomhairl'  eagalaich  a  rinn  cuid  de  àrd- 

mhaithibh  ua  tìr'  air  son  Risio,  rùn-chleireach  na  ban-rìgh,  a  chur 

.gu  bàs  'am  fuil  fhuair,  mar  theirear.      B'  Eadailteach  Bisio  so. 

Thàinig  e  gu  cùirt  Alb'  'an  cuideachd  Toscair  Shabhoidh  's  an 

Eadailt  a  tuath.    Bha  e'na  dheadh  fhear-ciùil,  agus  gleusta,  seòlta, 

ann  an  toirt  gnothuich  air  aghart.      Dh'  eirich  e  àrd  'am  fàbhar 

na  ban-rìgh.      Bha  peinsean  aig  o  'n  Phàpa.      Cha  robh  ni  a'  dol 

air  aghart  'an  Alb'  a  measg  muinntir  an  Ath-leasachaidh  nach 

robh  e  deanamh  aifchnichte  do  chùirt  na  Boimhe.      Tre  a  sheòl- 

aidhibhsan,  chuir  a'  bhan-rìgh  a  seula  ris  a  chomh-bhoinn  eagal- 

aich  ud  a  bh'  eadar  na  Gùisich,  bràithrean  a  màthar,  agus  am 

Pàpa,  's  rìgh  na  Spàinne  gus  an  creideamh  Ath-leasaichte  chur  sios 

's  an  Roinn-Eorpa  leis  na  Pròstanaich  uil'  a  chur  gu  bàs.      B'e 

tòiseachadh  na  h-oibre  fuiltich  so  an  casgradh  mòr  a  rinneadh  air 

Pròstanaich  na  Fraing'  air  là  Naoimh  Bhartolmeuis,  24  de  cheud 

mhios  an  fhoghair  1572.    Cha  robh  ach  cuid  de  na  h-ais-innleachd- 

aibh  so  a'  briseadh  a  mach  mu  thimchioll  Risio  aig  an  àm.      Co 

dhiù  bha  na  Pròstanaich  'an  Duneidin  ag  àithneachadh  nach  bu 

<ieadh  charaid  doibh  e.      Ach  's  e  bh'  aig  Dàrnlaidh  'na  aghaidh, 

gu'n  robh  e  fèin  's  a'  bhan-rìgh  ro  mhòr  aig  a  chdile.    Air  oidhche 

an  naoidheamh  là  de  dhara  mios  an  earraich,  threòraich  Dàrnlaidh 

ceathairn  maith  de  dhaoin'  uaisl'  a  steach  do  sheòmar  uachdrach 

an  lhchairt  Holirud.  Bha  bhan-rìgh  na  suidh'  aig  suipeir  còmh- 
ladh  ri  tearc  de  mhuinntir  a  teaghlaich  a  measg  an  robh  Risio. 
Thàinig  Dàrnlaidh  a  steach  do  'n  t-seòmar,  's  Morair  Rutbhen  air 
a  shàil,  'us  oiglire  Rutbhen  agus  Seòras  Dùghlasach,  'us  feadhainn 
eil'  air  an  cùl  sin,  ullamh  gus  an  luchd-treòrachaidh  a  chuideach- 
adh.  Dh'fheòraich  a'  bhan-rìghifciod  bu  chiall  do'n  iomairt  ud. 
Thuirt  Morair  Rutbhen  ri  Risio  'e  bhi  ag  èiridh,  nach  b'àite  sud 
air  a  shon.  Dh' èirich  a' chuideachd  a  bha  'na 'n  suidhe,  'srinn 
Risio  greim  air  a'  bhan-rìgh,  ach  an  dionadh  i  e.  Chaidh  a  ghreim 
a  spionadh  uaith'  'an  tiota,  's  a  sguabadh  a  mach  as  an  t-seòmar, 
do  'n  t-seòmar  a  b'  f haisg,  agus  a  sin  do  rùm  eile.  Bha  dùil  ac'  a . 
thoirt  gu  crois  a'  bhail'  agus  a  chur  gu  bàs  gu  follaiseach.  Ach 
chual'  iad  fuaim  air  taobh  a  muigh  na  h-aitreibh  air  a  mhionaid  so; 
'smar  gu  'n  gabhadh  iad  eagal,  gu  'n  tigeadh  cuid-eigin  's  an  ead- 
reigiu  a  bheireadh  uath'  e,  throimh  lot  iad  gu  bàs  e  le  'n  cuid 
armachd  far  an  robh  iad.  Dh'fhàgadh  an  fhuil  air  làr  an  t-seòmair 
gun  ghlanadh  rè  ùine  fhad'  an  deigh  sud,  agus  chitheadh  luchd- 
amhairc  sam  bith  a  thigeadh  an  rathad  an  làr  dearg  leis  an  fhuil 
rè  iomadh  bliadhna.  Agus  tha  spotan  dearga  ri  'm  faicinn  ann 
gus  an  diugh;  'stheir  luchd-gleidhidh  an  Talla  Rioghail  ud,  gur 
h-ann  leis  an  fliuil  a  chaidh  a  dhòirteadh,  dìreach  trì  ceud  bliadhna 
roimhe  so,  a  tha  làr  an  t-seòmair  ud  mar  sud  air  a  dhath.  Cha 
d'  rinneadh  atharrachadh  sam  bith  air  na  seòmraichibh  o'n  uair 
ud.  'Am  feadh  a  bha  obair  a'  mharbhaidh  a  dol  air  a  h-aghaidh 
bha  bhan-rìgh  gu  frasach  a'  sileadh  dheur  agus  ag  aslachadh  orra 
gun  iad  ga  mharbhadh.  'N  uair  a  thuig  i  gu  'n  deachaidh  an  deò 
as,  thiormaich  i  a  deòir,  's  thuirt  i  gu  'n  smuainicheadh  i  'nis  air 
cionnus  a  dheanadh  i  dioghaltas.  'An  dèigh  a'  ghniomh  fhuiltich 
so,  chum  na  mòrairean  ud  a'  bhan-rìgh  'na  priosunach  'an  lùchairt 
Holirud  car  tamuill,gu  'n  duin'  a  leigeadh  fagus  dhi  ach  a  fear- 
pòsda.  Bha  iad  an  dùil  gu  'n  atharraicheadh  iad  uachdaranachd 
na  rioghachd  gu  buileach.  Ach  thug  ise  air  Dàrnlaidh  na  h-uile 
ni  a  bha  o  thoiseach  gu  deireadh  timchioll  air  a'  mhort  ud  aideach- 

adh.  Dhìt  e  càch  uil'  agus  thuirt  e  nach  robh  coire  sam  bith  aige 
f èin  ris.  Leig  a  bhan-rìgh  oirre  gu  'n  do  chreid  i  sin.  Ach  fhuair 
i  dearbhadh  an  dèigh  làinih,  gu  'n  robh  e  co  ciontach  ri  càch.  Bha 
rathad  uaigneach  fo  'n  talamh  a  inach  as  an  luchairt,  air  nach  robh 
fìos  ach  aig  tearc  de  nihuinntir  an.  teaghlaich.  Dh'  iarr  a'  bhan- 
rìgh  'us  Dàrnlaidh  cead  air  an  luchd-gleidhidh  a  bh'  oirr',  a  dhol 
do  sheòmar  eile  gu  beagan  tàimh  a  ghabhail.  Chaidh  i  fèin  'us 
Dàrnlaidh  air  ani  màgaibh  tre  'n  t-slighe  dhùldaidh,  dhuirch  ud, 
gus  an  d'  fhuair  iad  a  mach  fo  'n  ghàradh  a  bha  'cuairteachadh  na 
lùchairt.  'N  uair  thàinig  iad  air  uachdar  an  talmhainn  'an  sin, 
air  an  oidhche  reòtht'  earraich  ud,  bha  beagan  mharcach  a'  feith- 
eamh  orra  's  dà  dhiollaid  falamh  anns  an  do  shuidh  a'  bhan-rìgh 
's  a  companach.  B'  i  'n  ath-sgeul  a  chuala  na  Morairean  a  bha  ga 
gleidheadh  gu  'n  robh  i  'n  Dunbarr.  Chuir  i  fios  a  sin  gu  a  càir- 
dibh  air  feadh  na  dùthcha  iad  a  thional  da  h-ionnsuidh.  An  tearc 
de  laithibh  bha  còrr  'us  ochd  mìle  saighdear  air  tighinn  gu  a 
bràtaich.  Mharsail  i  air  ceann  na  h-armailt  do  Dhuneidin, 
's  b'  èigin  do  na  Morairibh  ceanuairceach  teicheadh  le  'm  bcatha. 
Bha  Iarla  Mhuraidh  's  an  fheadhainn  eil'  a  rinn  ceannairc  cùmh- 
ladh  ris  air  pilltinn  à  Sasunn  aig  àm  au  troimh'  chèil'  a  thachair 
an  dèigh  bàis  Bisio.  Agus  o  nach  robh  fios  aig  a  bhan-rìgh  ciod 
a  dheanadh  i,  no  co  as  an  earbadh  i,  thug  i  maitheanas  do  Iarla 
Mhuraidh,  's  ghabh  i  steach  'na  'comhairl'  e  gus  a  cuideachadh 
'an  dioghaltas  a  dheanamh  air  mortairibh  Risio.  Aig  an  àm 
cheudna  dh'  fhàs  i  ni  b'  fhuathaich  air  Dàrnlaidh  na  bha  i  riamh, 
's  dhealaich  iad  gu  buileach  ri  chèile.  Dh'  aiseadadh  a'  bhan-rìgh 
air  prionnsa,  Seumas  VI.,  air  an  naoidheamh  là  deug  de  mhios 
meadhonach  an  t-samhraidh.  Aig  àm  baistidh  an  naoidhein  so, 
beagan  làithean  an  dèigh  sin,  chaidh  Dàrnlaidh  a  philleadh  air 
falbh  gu  tàireil  o  'n  dorus,  gun  chothrom  f haotainn  a  leanabh  fein 
f  haicinn.  Mar  a  bha  'm  briseadh  eadar  a'  bhan-rìgh  's  a  fear-pòsd' 
a'  sior  dhol  am  farsuingeachd,  bha  fear  eile  de  mhaithibh  na 
rioghachd  ag  èiridh  ann  am  fabhar  aig  a  bhan-rìgh.     B'  e  so  Iarla 

Bhotueil,  duiu'  aobhail  olc,  a  bha  'n  dèigh  roinn  mhòr  de  'ùin'  a 
chur  seachad  air  tir-mòr  na  h-Eòrp',  agus  air  mòran  de  dhroch 
cleachdaidhean  nan  tìrean  sin  a  thoirt  dachaidh  leis.  Bha'n 
duin'  ais-innleachdach  so  a'  treòrachadh  na  ban-rìgh  gu  mullach 
creig'  uamhasaich  gus  a  tilgeadh  sios.  Chaidli  Dàrnlaidh  a 
thàmhachd  do  thigh  'athar  'an  Glascho.  Dh'  fhàs  e  tinn  leis  a 
bhan-ghucaich  an  sin.  'Nuair  a  chaidh  e  gu  maith  am  feabhas 
chaidh  a'  bhan-rìgh  a  shealltuinn  air,  's  leig  i  oirre  gur  h-ann  a  bha 
i  ro  thaingeil  air  son  e  bhi  air  a  chaomhnadh,  'sgu  'n  robh  i  maith- 
eadh  dha  na  h-uile  coir'  a  bha  ri  chur  as  a  leth.  Le  mòran  brìod- 
ail,  dheth  'm  b'  urrainn  i  pailteas  a'  chleachdadh,  bhreug  i  leatha 
gu  ruig  Duneidin  e ;  's  o  nach  robh  c  gu  h-iomlan  fathast  saor  o 
lagachadh  an  tinneis,  chomhairlich  i,  gu  'n  cuireadh  e  seachad 
beagan  laithean  'an  tigh  Mhanach  air  taobh  a  muigh  ball'  a'  bhaile 
ris  an  abradh  iad  Eaglais  an  achaidh.  Bliiodh  a'  bhan-righ  fern  gu 
maith  tric  a'  tighinn  a  shealltuinn  air  an  sin.  Bha  i  còmhladh  ris 
air  oidhche  na  sàbaid  an  naoidheamh  là  de  cheud  mhios  an  earr- 
aich.  Aig  uair  àraidh,  'n  uair  a  bha  e  teannadh  ri  bhi  gu  maith 
anmoch,  smuainich  i,  mar  gu  'mb'  eadh  le  gradaig,  air  ni  a  bh'air  dol 
as  a  cuimhne ;  gu  'n  do  gheall  i  bhi  'làthair  aig  pòsadh  aon  de  cuid 
searbhantan,  agus  dannsadh  air  a'  bhanais.  Bha  i  air  a  bonnaibh 
gu  falbh  ann  am  mionaid;  phòg  i  a  fear-pòsda,  's  leig  i  soiridh 
ghràidh  leis.  Air  an  oidhche  sin  fèin  thàinig  cuid  de  sheirbhisich 
Iarla  Bhotueil,  gu  folchuidh  thun  na  h-eaglais.  Bha  mòran  fùdair 
ac',  a  fhuair  iad  air  a  chur  an  òrdugh  's  an  t-seileir  a  bha  fo  'n 
eaglais,  dìreach  fo  sheòmar  leaba  Dhàrnlaidh.  Bha  iuchraichean 
meallt'  aca  leis  an  d'  fhuair  iad  a  stigh.  Mu  dhà  uair  's  a'  mhad- 
uinn  thàinig  an  t-Iarla  f èin  a  dli'  fhaicinn  an  robh  gach  ni  'an 
òrdugh.  Bha  na  leusan  tein'  ac'  air  an  cur  'na  'n  àite  goirid  roimhe 
sin,  's  cha  b'  fhada  gus  an  do  las  am  fùdar,  's  an  deachaidh  an 
eaglais  na  smùid  do  na  speuraibh.  Chualas  am  fuaim  anns  gach 
ceàrna  de  'n  bhaile.  'N  uair  a  shoilleirich  an  là,  f huaradh  cuirp 
Dhàrnlaidh  's  a  ghille-frithealaidh  's  an  lios  ri  taobh  làthrach  na 

li-eaglais.  Chaidh  Botuel  a  shealltuinn  air  a'  chorp,  niar  a  chaidlt 
muinntir  eile,  's  phill  e  dh'  ionnsuidh  na  ban-rìgh  a  dh'  innseadh. 
mar  a  thachair,  's  a'  gabhail  air  a  bhi  làn  iougantais  mu  cionnus  a 
b'  urrainn  a  leithid  tachairt.  Ghabh  a'  bhan-rìgh  a  biadh  maidne 
gu  neo-smuaireanach.  'An  seachduin  no  dhà,  chaidh  i  mach  thun. 
•na  dùthch'  a  chluiche  còmhladh  ri  Botuel  'us  dithis  no  thriùir  de 
Mhorairaibh  eile.  Bha  fios  aig  na  h-uile  gu  'm  b'e  Botuel  am 
prioinh  ghniomhair  'am  mortadh  fhir-pòsda  na  bàn-rìgh.  Fhuair 
Lenocs,  athair  an  fhir  a  mhortadh,  cothrom  Botuel  a  shumonadli 
gu  mòd  agus  a  chasaideachadh  mar  mhortair  a  mhic  Fhuair  a' 
bhan-rìgh  là  air  òrduchadh  anns  am  feumadh  am  mòd  suidhe. 
Ach  bha  'n  ùine  co  goirid  's  nach  b'  urrainn  Lenocs  na  fianuisean 
nil'  a  tharruiug,  's  na  nithe  eile  fhaotainn  'an  òrclugh  air  son  na 
icùise.  Dli'  oidhirpich  e  tuilleadh  ùine  fhaotainn  leis  an  là  chur 
a  mach  ni  b'  fhaide.  Cha  'n  fhaigheadh  e  sin  no  taing.  'N  uair 
■&  thàinig  an  ceann  là  's  gun  Lenocs  ullamh  air  an  son,  thàinig 
Botuel  a  steach  do  Dhuneidin  le  cuig  mìle  marcach  armaichte. 
Bha  na  fianuisean  air  an  cur  air  falbh  as  an  rathad,  no  ga  'm  folucli 
fèin,  's  bha  fios  aig  an;  t-seòrsa  bhreitheamhna  a  bh'  ann  gu'n  cuir- 
•eadh  Botuel  gu  bàs  cuid  diubh  fèin  na  'n  abradh  iad  ni  sam  bith 
'na  aghaidh.  'S  e  bun  a  bh'  ann  shaor  iad  e  o  na  h-uile  coire  's  a' 
ghnothuch.     Chaidh  neart  thar  neart, 

5.  Chuir  Botuel  uaith'  a  bhean  phòsda  fèin,  le  lethsgcul  gu'n  robh. 
ì  ro  fhagus  'an  dàimh  dha;  agus  an  dcSigh  iomadh  car  clìccach, 
carach,  a  chur  dhiùbh  's  a'  bheagan  sheachduinibh  sin,  phòs  ban- 
righ  Màiri  e  air  a'  chuigeamh  là  deug  de  cheud  mhìos  an  t-samh- 
,raidh,  dìreach  trì  miosan  an  clèigh  dha  a  ceud  fhear-pòsd'  a  mhort- 
adh ;  ach  's  pòsadh  gun  sìth  bh'ann,  aracn  doibh  fein  's  do'n  riogh- 
achd.  Cha  b'  fhada  gus  an  do  bhris  nàdur  coirbte  Bhotueil  a 
anach  co  fiadhaich  'sgu'n  tàinig  a  beatha  gu  bhi  glè  shearbh  do'n 
ihan-righ.  Cha  tàmhadh  Botuel  gus  am  faigheadh  e  sealbh  air 
-a'  phrionns'  òg,  agus  mar  a  bha  fios  aig  na  bha  timchioll  air  a' 
<chùirt  gur  h-aun  air  sod  a  mhilleadh  a  bha  e  ga  iarraidh  rinn  iad 

an  dìchioll  air  a  chumail  uaithe.  Ach  cha  ghiùlaiueadh  an  dùth- 
aich  ni  b'  fhaide  le  leithid  sud  de  chùirt  thruaillidh.  Dh'  èiricli 
Iarla  Mhortoin,  'us  Mhaitlaind,  'us  feadhainn  eil,  aig'  an  robh 
dearbh-chinnt  air  gu  'm  b'  esan  am  mortair,  gus  a  thilgeadh  a 
mach  as  an  neacl  a  bha  a  dol  a  dheanamh  dha  fèin.  Thàinig  iad  orra 
's  iad  gu  neo  umhailleach  a'  fieadhachas  'an  Caisteal  Mhorair 
Borthuie.  Theich  iad  gu  grad  à  sin,  a  bhan-righ  air  a  cur  'an  cruth 
gille  bùird.  Bàinig  iad  Caisteal  DhunbàiT,  air  an  robh  mbh  Botuel 
'na  cheannard.  Chruinnich  iad  dà  mlùle  saighdear  'an  sin  leis  an 
d'  oidhirpich  siad  iad  fèin  a  dhìonadh  o  na  Morairibh  ceannairc- 
each.  Sheas  iad  air  cnoc  Charberri,  dlùth  air  lathrach  blàr  Phinci. 
Bha  so  air  a'  chuigeamh  là  deug  de  mhìos  deireannach  an  t-samh- 
raidh,  dìreach  mìos  iomlan  an  deugh  dhoibh  pòsadh.  Thàinig  na 
Morairean,  le  'n  luchd-leanmhuinn  as  an  dèigh  an  sud,  's  sheas. 
iad  f'an  comhair.  Ach  cha  b'  fhada  gus  an  d'  aithnich  a'  bhan- 
righ  nach  tarruingeadh  duine  de  na  bh'air  a  taobh  arm  à  truaill 
air  a  sgàth.  Bha  fios  aca  co  bh'ann  Botuel,  's  ciod  de'n  robh, 
e  ciontach.  Thòisich  iad  a'  sgapadh  'n  an  ceudaibh  's  n'an  leth- 
cheudaibh,  an  sud  'san  so.  Chaidh  fear  dhiubh  a  null  le  'shleagh, 
gu  ceannard  an  airm  eile,  's  leig  e  sìos  i  air  a  bheulabh,  mar 
chomharr  air  gu'm  bu  leòsan  a'  bhuaidh.  Ged  bu  chruaidh  so 
b'  fheudar  do  Mhàiri  a  ghiùlan.  Chomhairlich  i  do  Bhotuel  an 
àraich  fhàgail.  Ghabh  e  'chomhairle  so.  Chunnacas  e  'toirt  a 
làimhe  dhi  's  a'  marcachd  air  falbh.  Cha  'n  fhac  iad  a'  chèile 
tuilleadh.  Thug  esau  am  muir  air,  le  tearc  de  luchd  leanmhuinn 
eucorach  coslach  ris  fèiu.  Lean  e  greiseag  air  a  bhi  'na  chreach- 
adair  mara;  chaidh  a  ghlacadh  's  a  chur  'am  prìosun'  an  Lochluinn 
a  deas,  far  an  do  bhàsaich  e  'na  amadan  deich  bliadhn'  an  dèigh  so. 
6.  Thug  Màiri  suas  ì  fem  do  na  Morairibh,  'an  dùil  gu'm  buin- 
eadh  iad  fathast  rithe  mar  bhan-righ,  's  gu  'm  biodh  iad  umhaL 
dhi.  Thug  iadsan  'air  ais  gu  buaidh-chaithreamach  i  gu  Dun- 
eidin  air  an  fheasgar  sin  fèin.  Mar  a  bha  iad  ga  treòrachadh  air 
mharcachd  tre  shràidibh  a'  bhaile  gu  tigh  a'  Phrobhaist,  's  a  cuid 


fuilt  sgaoiltè  sìos  mu  'broilleach,  'sa  li-aghaidh  air  atadh  le  deur- 
aibh,  bha  muiuntir  a'  bhaile  'sealltuinn  a  mach  air  na  h-uinneag- 
aibh,  agus  'n  an  seasamh  's  na  dorsaibh,  a'  tilgeadh  mar  athais 
oirre  na  nithe  d'an  robh  i  ciontach.  Dh'dirich  connsachadh  mùr 
a  measg  nam  Morairean  'us  luchd  riaghlaidh  a'  bhaile  mu  ciod 
bu  chòir  a  dheanamh  rithe.  Bha  Nocs  agus  Seòras  Buchanan  a' 
cumail  a  mach  ma  bha  righrean,  no  luchd-riaghlaiuli,  ciontach  de 
mhortadh,  no  droch  ghniomh,  gu'm  bu  chòir  an  toirt  gu  ccartas 
agus  an  cur  gu  deuchainn  air  son  am  beatha  mar  mhuinntir  eile. 
Ach  's  e  rinn  iad  aig  an  àm  a  cur  'na  prìosunach  do  chaisteal 
làidir  a  bh'air  eilean  Lochlebhein,  agus  paipeirean  ullachadh  ris 
am  feumadh  i  a  seula 'chur  gu'n  robh  i  'leigeadh  dhi  nan  uile 
nithe  'bhuineadh  do  rioghachadh  ann  am  fàbhar  a  mic,  agus  gu'm 
biodh  a  bràthair,  Iaiia  Mhuraidh,  'na  Thàinistear  na  rìoghachd 
gus  an  tigeadh  a  mac  gu  aois.  B'  eigin  di  aontachadh  ris  na 
cùmhnantaibh  sin  uile,  's  nithean  eile  aig  an  robli  coimh- 
cheangal  riu. 

7.  'S  gann  a  bha  Màiri  aon  mìos  deug  na  prìosanach  'an  Cais- 
teal  Lochlebhein  'n  uair  a  fhuair  i  rian  air  teicheadh.  Chuireadh 
fear  de  fhreiceadain  a'  Chaisteil  air  falbh  roimhe  sin  fo  amharus 
gu'n  robh  e  'deanamh  seòl  air  a  leigeadh  air  falbh.  Ach  bha 
comh  sgrìobhadh  eadar  am  fear  so  agus  giullan  òg  eil'  a  bha  's  a' 
Chaisteal,  a  ghabh  an  rian  a  chaidh  a  theagasg  dha  air  a'  bhan- 
righ  a  leigeadh  air  falbh.  Bha  fear  a'  Chaisteil  a'  cur  na  h-iuch- 
rach  air  ceann  a'  bhùird  'nuair  a  bhiodh  e  aig  a'  bhiadh.  Leig 
an  t-òganach  ud,  a'3bha  'na  fhear  frithealaidh  aige,  le  'nèipicin 
tuiteam  air  a'  bhòrd,  air  niuin  na  h-iuchrach ;  an  uair  a  bha  e 
'togail  an  nèipicin  thog  e  'n  iuchair  leis.  Bha  gach  ni  eil'  ullamh 
an  uair  sin,  'sghrad  dh'fhalbh  e  gu  tìr  le  Màiri  's  le  a  maighdinn 
sheòmair,  a'  glasadh  a'  Chaisteil  'na  dhèigh.  Bha  Morair  Seton 
le  pàirtidh  chàirdean  a'  feitheamh  air  bruaich  an  loch.  Chaidh 
a'  bhan-righ  'na  diollaid  air  ball,  's  mharcaich  i  gu  Caisteal  Nidri, 
's  air  an  ath  latha  gu  Hamilton.     Chuir  i  fios  a  dh'  ionnsuidh 

naui  Moraircan  a  shaoil  leath  a  bhi  dìleas  clhi,  's  choinnich  àir- 
eamh  maith  dhiubh.  'Am  beagan  làithibh  bha  sea  mìle  saighdear 
aig  a  brataich.  Rtmaich  i  feiu  's  a  luchd  comhairle  gu  'm  biodh  i 
air  a  cur  do  Chaisteal  Dhunbartoin  gus  a  pearsa  bhi  tearuinte, 
's  gu'n  cogadh  na  saighdeara  gus  am  faigheadh  iad  air  a  h-aiseag 
i  gu  cumhachd.  Cha  d'  fhuair  an  Tàinistear  ri  'chèile  's  an  ùine 
ghoirid  ud  ach  ceithir  mìle  saighdear;  ach  rùnaich  e  leis  an  àir- 
eamh  sin  fèin  a  dhol  an  coinneamh  armailt  na  ban-righ.  Mhàrsail 
ise  air  ceann  a  h-airm  fèin  gu  Dunbarton ;  bha  baile  dìreach  air  an 
t-slighe  a  dh'  fheumadh  i  gabhail  an  sin :  agus  dh'  fheumadh  iad 
gabhail  troimh  chaol  shràid  a  bha  ruith  tre  'n  bhaile  sin.  Mu  'n 
àm  an  robh  lad  a  tighinn  a  stigh  do  'n  bhaile,  bha  a  chuid  daoine 
fèin  aig  an  Tainisteir  air  an  tarruing  'an  òrdugh  air  cùl  nan  gàr- 
aidhean  's  nan  craobhan  a  bha  's  a  choimhearsnachd,  far  am  biodh 
iad  fo  dhion.  0  na  li-ionadaìbh  dionaidh  sin  loisg  iad  air  armailt 
na  ban-rìgh,  's  mharbh  iad  mòran  diubh,  's  an  dèigh  greiseag 
chòmhraig  a  chumail  ri  arm  an  Tàinisteir  b'  èigin  doibh  an  cùl  a 
thionndadh,  'us  teicheadh.  Chaidh  mòran  a  mharbhadh  'san 
ruaig.  Au  nair  a  chunnaic  a'  bhan-righ  thruagh  a  h-armailt  air 
an  sgapadh  ri  ceithir  ghaothaibh  nèimh,  thionndaidh  i  ceann  a 
h-eich  gu  deas,  's  cha  do  lasaich  i  fèin  's  an  tearo  a  bha  còmhladh 
rith'  eang  gus  an  d'  ràinig  iad  Abaid  Dhundreanain  air  cladach 
Sholabhaigh,  tiì  fichead  mìl'  o'n  àite  's  an  do  chuireadh  am  blàr. 
Bha  fios  aice  nach  robh  e  sàbhailte  dhi  fuireach  ni  b'  fhaide  'an 
Alba,  's  rinn  i  air  son  a  dhol  thar  muir  gun  dàil.  Chomhau'lich 
a  luchd  coimhideachd  dhi  dhol  do  'n  Fhraing  far  am  faigheadh  i 
gabhail  rithe  gu  caoimhneil  'na  h-airc ;  ach  bha  Màiri  ni  bu  sgìthe 
de  'n  Fhraing  na  bha  fìos  acasan.  Roghnuich  si  i  fèin  a  thilgeadh 
air  caoimhneas  ban-righ  Ealasaid.  Sheòli  null  air  a  chaol  's  thug 
i  suas  i  fèin  do'n  cheud  oifigeach  Shasunnach  a  thachair  rithe. 
Xyhum  Ealasaicl  i  na  priosunach  naoi  bliadhna  deug. 


CAIB  XXIX. 


SEUMAS  VI. 


Co  luath  's  a  slieulaich  Màiri  na  cunihachan  a'  leigeaclh  dhith  na- 
rioghalachd,  chaidh  a  mac  a  chrùnadh  fo  ainm  Seumas  VI.  ann  an 
eaglais  Aird  Sbruileidh.  Thug  Iarla  Mhàrr  leis  am  phrionnsa  'na 
ghàirdeinibh,  shearmonaich  Iain  Xocs.  Chuireadh  an  crùn  os 
ceann  an  leinibh ;  ghabh  Iarla  Mhortoin  agus  Morair  Home  na 
mionnan  air  a  shon;  bhean  na  tighearnan  eile,  agus  an  sin,  na 
h-uaislean  ris  a  chrùn  mar  chomharr  air  an  co-aontachadh.  'X  uair 
a  bha  so  uile  deanta,  thugadh  an  leanabh  air  ais  d'  a  bhan-altrum. 
Chaidh  Iarla  Mhuraidh  do  'n  Fhraing  goirid  an  dèigh  do  Bhotuel 
a  bhi  ciontach  de  'n  mhort  ud,  a  rèir  coslais,  a'  meas  nach  biodh* 
a  bheatha  fein  tèaruinte  na  'n  eireadh  Botuel  gu  cumhachd.  Bha 
e  nis  air  pilltinn  do  Alba,  agus  air  dreuchd  na  Tàinistearachd  a 
ghabhail  os  làimh.  Bha  esan  'na  dheadh  charaid  do  aobhar  an 
Ath-leasachaidh.  Choinnich  a'  Phàrlamaid  goirid  an  dèigh  dha  'n 
Tàinistearachd  f haotainn,  agus  rinneadh  laghan  's  a'  Phàrlamaid 
sin  a  bha  gu  maith  fàbharrach  do  aobhar  an  Ath-leasachaidh. 
Anns  an  t-seisean  so  dhaingnicheadh  gach  lagh  a  bh'  air  an  dean- 
amh  o  'n  bhliadhna  1560  air  taobh  nam  Prostauach  's  an  aghaidh 
nam  Pàpanach,  's  mar  an  ceudna  nach  bitheadh  neach  sam  bith  air 
a  chrùnadh  'na  righ  Alba  gun  a  mhionnau  a  thoirt  gu'n  cumadh  e 
suas  an  creideamh  Pròstanach ;  agus  mar  an  ceudna  nach  bitheadh 
dreuchd  fhollaiseach  abhuineadh  do  chùisibh  na  rioghachd,  ach  aig 
Pròstanach.  Bha  'n  Tàinistear  gu  cinnteach  'na  athair  altruim 
do  'n  eaglais.  Bha  e  'na  inneal  'an  làimh  freasdail  a  bha  ro  fheum- 
ail  anns  a  bhi  toirt  cumhachd  aimsireil  na  rioghachd  gu  co-aon- 

tachadh,  an  tomhas  mòr  ris  na  nithibh  a  bha  'n  eaglais  ag  iarraidh. 
Ach  bha  mòran  de  àrd-uaislean  eile  na  rioghachd  air  tighinn  gu  bhi 
nis  air  taobh  an  Ath-lcasachaidh.      Dh'  fhàgadh  a'  Phàtronachd 
fathast  'an  làmhaibh  na  muinntir  aig  an  robh  i  roimhe  so ;  ach 
's  gann  a  blia  ni  sam  bith  eil'  a  chunnaic  an  eagiais  iomchuidh 
iarraidh  air  an  uachdaranachd  aimsireil,  nach  d'  fhuair  i.      Lean 
an  t-Ath-leasachadh  air  soirbheachadli  mar  so  gu  buadhach  rè  thrì 
bliadhna,  ged  a  bha  mòran  aimhreit  air  feadh  na  tìr',  eadar  pàirt- 
idh  na  ban-rìgh,  's  pàirtidh  an  rìgh.      Ged  a  bha  ise  'na  priosun- 
ach  'an  Sasunn,  's  nach  b'  urrainn  iadsan  a  toirt  as,  gidheadh  bha 
dream  àraidh  a'  gabhail  orra  bhi  dìleas  dhi,  agus  leis  an  leth-sgeul 
so  a'  cur  'an  aghaidh  an  Tàinisteir.    Bhiodh  an  dà  phàirtidh  so  a' 
coinneachadh  's  a  marbhadh  a  chèile  na  'm  ficheadaibh  mar  gu  'm 
b'  ann  'am  blàr  suidhichte.    Ach  mar  is  mo  a  bha  càirdean  na  ban- 
rìgh,  a  b'  iad  da  rìreadh  càirdean  a'  Phàp'  a'  deanamh  'an  aghaidh 
an  Tàiuisteir,  'sann  a  b'  fhearr  a  bha  e  air  a  dbaingneachadh  mar 
àrd  uachdarati  na  rioghachcl.     Mu  dheireadh,  'nuair  a  thuig  iad 
nach  buadhaicheadh  iad  'na  aghaidh  air  dhòigh  chneasda  no  fhol- 
laiseach   sam  bith,  chuir   iad  an   coinhairle  ri  chèil'  air  son   a 
bheatha  thoirt  deth  le  foill.     Fhuair  iad  inneal  gun  dol  fad  air  a 
thòir  a  bha  ullamh  gus  an  gniomh  fuilteach  a  ghabhail  os  làimh. 
B'  e  so  Hamilton  Bhotuel-haugh.    Bha  fios  roimh  làimh  gu'n  robh 
an  Tàinistear  gu  dhol  troimh  bhaile  Linlithgo,  agus  fhuair  Hamil- 
ton  a  mach  air  an  là  sin  fein  ciod  an  t-sràid  a  bha  e  gus  a  ghabhail. 
Chaidh  e  stigh  do  aon  de  na  tighean  sin,  'sshuidh  e  air  cùl  uinneig 
ann  an  seòmar  uachdrach  le  'ghunn'  air  a  làn-togail.      B'  èigin 
do  'n  Tàinistear  a  bhi  marcachd  gu  mall  a  thaobh  lionmhoireachd 
an  t-sluaigh  leis  an  robh  e  air  a  dhòmhlachaidh.    Loisg  Hamilton 
air  'n  uair  thàinig  e  fa  chomhair  na  h-uinneig  air  chùl  an  robh  e. 
Chaidh  am  peileir  tre  chorp  an  Tàinisteir  's  mharbh  e  'n  t-each  a 
bh'  air  an  taobh  eile  dheth.     Chaochail  an  deadli  Thàinistear,  mar 
theirteadh  ris,  air  an  oidhche  sin  fèin,  gu  foighidneach,  giùlanta, 
a'  toirt  maitheanais  d'a  naimhdibh.     Bha  bràthair  Hamiltoin  a' 

feitheamh  air  cùl  an  tighe  le  each  diollta.     Leum  am  mortair  'na 

-dhiollaid  co  luath  's  a  chinnich  leis  an  t-olc  a  chur  'an  gniomh, 

"'s  theich  e  gu  duthaich  a  luchd-cinnidh,  far  an  robh  e  tèaruinte. 

Emneadh  caoidh  mhòr  feacìh  Alb'  uil'  air  son  Iarla  Mhuraidh. 

Ach  bha'n  fheadhainn  bu  ro  fhuiltich  's  bu  naimhdeile  de  na  Pàp- 

anaich  ro  aoibhneach  air  son  gu  'n  do  chinnich  an  t-olc  ud  le  Ham- 

ilt'on,  agus  bha  gàir  mhòr-aoibhneis  a  measg  nan  cùirtean  Pàp- 

anach  air  tir-mòr  na  Roinn-Eòrp'  air  son  an  call  ud  a  thighinn  air 

an  Ath-leasachadh  'an  Alba.     Bha  iad  a'  meas  mar  ni  faisg  air  a 

bhi  deanta,  gu'n  robh  an  t-Ath-leasachadh  air  a  stampadh  a  mach 

'an  Alba.    An  sin  cha  robh  dad  ri  dheanamh  ach  armailtean 

Fraugach,  'us  Spàineach,  'us  Eadailteach,  a  chur  air  tìr  'an  Alba, 

gu  briseadh  a  steach  air  taobh  tuath  Shasuiun,   's  armailtean  eil* 

.  a  chur  air  tìr  'an  ceann  a  deas  na  rioghachd  sin  a  ghabhadh  gu 

.tuath,  gusan  coinnicheadh  iad  mar  sin  a  chèil'  an  dòigh  na  h-uile 

mi  a  bha  's  au  tìr  'an  aghaidh  a'  Phàp  a  bhàthadh  gu   h-iomlan, 

"'s  nach  biodh  air  an  Ath-leasachadh  cuimhne  gu  bràth  no  luaidh. 

^Mar  so  bha  iad  ag  àireamh,  ach   bha  mearachd  fuathasach  's  a 

chunntas  'an  dèigh  dhoibh  sgur  dheth. 

2.  Fhuair  Iarla  Leuocs,  athair  Mhorair  Dàrnlaidh,  an  Tàinisteir- 
<eachd,  au  dèigh  Iarla  Mhuraidh.  Chaidh  esan  a  mhortadh  mar  an 
ceudn'  an  ath  bhliadhn'  an  dèigh  sin.  Bha  fear  Circaldi,  uachdaraa 
i  na  Gràinnsich,  'na  fhear-riaghlaidh  air  Caisteal  Dhuneidin,  a  bha 
e  cumail  'an  aobhar  na  ban-rìgh  agus  'an  aghaidh  an  Tàiuisteir, 
's  an  rìgh.  òig.  Bha  baile  Dhuneidin  'an  tomhas  mòr  fo  mheachainu 
au  fhir  so.  Bha  oifigich  a'  chaisteil  a'  cleachdadh  mòran  ain-tigh- 
earnais  air  a'  bhaile.  Cha  'n  fhuilingeadh  iad  margadh  a  chumail 
^un.  Cha  leigeadh  iad  le  neach  sam  bith  biadh  uo  conuadh  a  reic 
ann.  Dhìt  iad  gu  bàs  bean  àraidh  air  son  i  dh'  oidhirpeachadh  nithe 
a  thug  i  steach  o'n  dùthaich  a  reic  'sa'  bhaile.  Thug  iad  air  a  h-ais 
gu  a  baile  fèin  i  's  chroch  iad  i.  Chumadh  càirdean  na  ban-rìgk 
Pàrlamaid  an  Duneidin  mar  a  thogradh  iad.      Ach  's  ann  an  Srui- 

leadh  a  bha  càirdean  an  rìgh  's  an  Tàinisteir  a'  coinneachadh.  Ghlae 
Lenocs  Caisteal  Dhunbavtoin  a  bha  gu  sin  'an  làrahaibh  pàirtidh. 
na  ban-rìgh.  Bha  Hamilton,  Ard-easbuig  Chill-Rìmhinn,  bràthair 
màthar  an  fhir  a  mhort  Iarla  Mhuraidh,  air  teicheadh  do  'n  daing- 
neach  sin  air  son  dìdeiu.  Shlaod  iad  esan  gu  Sruileadh,  dhit,  agus 
chroch  iad  e,  air  son  an  làmh  a  bh'aig  'am  bàs  Dhàrnlaidh  'us  Iarla 
Mhuraidh.  Ach  goirid  an  deigh  sin,  chuir  Circaldi  cuig  ceud  saigh- 
dear  a  steach  do  Shruileadh  feadh  na  h-oidhche,  's  ràinig  iad  tigh  an. 
Tàinisteir  gun  n  each  a  sheasamh  rompa,  'srinn  iad  priosunach  dlieth.. 
Mu'n  do  thàrr  iad  air  tailleadh  a  dheanamh,  bha  freiceadain  a'  chaist- 
eil,  's  muinntir  a'  bhaile  ga  'n  cuairteachadh ;  mharbh  iad  an  sin  an. 
Tàiuistear  's  thug  iad  au  casan  leò. 

Chaidh  Iarla  Mharr  a  roghnuchadh  an  sin  gu  bhi  'na  Thuinist- 
ear.  Bha  'm  Morair  so  cliùiteach  air  son  a  thrèibhdhireis  'na  Iatha. 
Ach  tha  cuid  ag  ràdh  nach  robh  e  co  duineil  's  a  dh'  fheumadh 
Tàinistear  Alb'  a  bhi  's  an  àm  eharraideach  ud.  Shaoithrich  e  mar 
a  b'  urrainn  e  ann  a  blu'  'g  aiseag  coimhreit'  eadar  lnchd  na  còmh- 
stri  's  an  rioghachd.  Ach  bha  ro  mhòran  'na  'aghaidh.  Bhris  na 
doirbheasan  a  bha  'coinneachadh  ris  a  shlàinte,  's  bhàsaich  e  air  a' 
bhliadhna  sin  Kin.  B'annaira'  bhliadhna  so,  1572,  an  ceathramh  là 
fichead  de  cheud  mhios  an  fhoghair,  a  rinneadh  an  casgradh  namhas- 
ach  ud  air  na  Pròstanaich  's  an  Fhraing,  là  Bhartolomeuis.  Bha  Nocs. 
air  teicheadh  ;i  Duneidin  do  Chill-Rìmhinn  roimhe  so;  agus  e  air 
fàs  gu  maith  fann  le  droch  shlàinte.  Dhìrich  e  'chùbaid  an  t-skbaìd 
an  dèigh  an  sgeula  cràiteach  a  chluinntinn,  's  ged  a  bha  e  lag,  thog- 
e  'ghuth  gu  maith  treun,  's  chuir  e  'n  cèill  breitheanasan  an  Tigh- 
earn'  'an  aghaidh  nam  mortairean  ud,  agus  an  teaghlaich  rioghail 
leis  an  robh  snd  air  a'  cheadachadh.  Chaochail  Nocs  air  a'  cheath- 
ramh  là  fichead  de  cheud  mhios  a'  gheamhraidh  a'  bhliadhna  sin. 
fèin.  Air  a'  cheart  là  air  an  do  bhàsaich  Iain  Nocs,  bha  Iarla 
Mliortoin  air  a  chur  a  stigh  do  dhreuchd  na  Tàinisteireachd.  Clia 
robh  egle  chàirdeach  do  Nocs  re  a  bheatha;  ach  'na  sheasamh  air 

braaicli  na  h-uaigh,  an  dèigli  an  corp  a  chur  'na  luidh'  imnte, 
thuirt  e,  "Ann  an  sin  tha  esan  'na  luidhe  nach  do  ghabh  eagal 
riamh  roimh  gbnùis  duine." 

4.  Cha  robh  Morton  ri  'mholadh  air  son  ni  sam  bith  ach  a  thap- 
achd  's  a  sgiobaltachd  'an  toirt  gnothuich  air  agbart.  Cha  bu  char- 
aid  do  'n  eaglais  idir  e,  ach  's  e  's  coslaiche  gu'n  do  chuidich  pàirt- 
idh  na  h-eaglais  ri  'fhaotainn  do  'n  dreuchd  a  chionn  e  bhi  air  taobb 
an  rìgh  òig,  's  au  aghaidh  na  ban-rìgh,  's  nach  robh  e  furasda  neach 
eile  fhaotainn,  freagarrach  air  son  na  drenchd  aig  an  àm.  Chaidb 
an  cogadb  sìobhalt'  eadar  luchd  rlgh,  's  luchd  bau-rìgh  air  aghart 
ni  b'  fhuiltiche  na  rinn  e  riamh.  Bu  Dùghlasach  Morton,  's 
tbeirteadb  na  cogaidheau  Dùghlasach  ris  a'  chasgradh  a  bha  dol 
air  agbart  eadar  e  fein  's  muinntir  na  ban-rìgh.  Cha  seamadh  e  'n 
crochadh  na  'm  ficheadaibh  's  na  'n  ceudaibh  mar  thuiteadh  iad  'na 
làmhaibh,  gun  an  toirt  gu  mòd  no  Siorraimh.  Bha  'n  taobh  eile  mar 
a  b'urrainn  iad  a'  toirt  a  steach  tòrachd  sin;  agus  le  sin  dh'  fheum- 
adh  gu  'n  robh  staid  na  dùthcha  ro  thruagh.  Ach  'an  ùine  ghoirid 
fhuair  Morton  eòmhnadh  shaighdearan  'us  ghunnaidhean  niòra  o 
Ealasaid  Shasuinn,  leis  an  do  chuir  e  scisd  ri  Caisteal  Dhuneidin. 
Rinn  na  h-inneala  cumhachdach  sin  a  Ieithid  de  bhearnan  air  clach- 
aireachd  làidir  a  chaisteil,  's  gu  'm*  b'  èigin  do  Chircaldi  striochdadh. 
Chaidh  e  fèin  's  a  bhràthair  a  chrochadh,  's  'n  uair  a  chunnaic  Leth- 
ington,  a  bha  air  bith  'na  Rùn-chleireach  aig  a'  bhan-rlgh  's  a  bha 
eòmhladh  ri  a  càirdibh  's  a'  chaisteal,  nach  d'fhuair  Circaldi  tròcair, 
chuir  se  e  fèin  gu  bàs  anns  a'  chaisteal,  mar  tha  cuid  ag  ràdh,  le 
puinnsean. 

5.  Chaill  taobh  na  ban-rìgb,  mar  so  na  bh'  aca  de  chumhachd. 
's  an  rioghachd,  's  b'  èigin  striochdadh  do  'n  taobh  bu  treise.  'N  aair 
a  fhuair  Morton  e  fèin  air  a  dhaingneachadh  'an  cumhachd  mar  so, 
guu  neach  comasach  air  cur  'na  agbaidh,  thòisich  e  air  càrnadh  suas 
airgid  'us  saoibhreis  gun  sealltuinn  co  dhiù  a  b'  ann  leis  a'  chòir  no 
leis  an  eucoir  a  bha  e  'deanamh  sin.  Ach  cha  robh  ni  sam  bith  eile 
bu  mhò  a  choisinn  de  mhi-chliu  dha  'na  'n  rian  a  ghabb  e  air  maoin 

na  h-eaglais  a  ghlacadh  dha  fein.  'X  uair  a  chuireadh  sios  an  creid- 
earnh  Pàpanach  aig  an  Ath-leasachadh,  dh'  fhàgadh  dà  thrian  am 
beòlaind  aig  na  h-easbuigibh  'us  ministeiribh  eil'  a'  ehreidimh  sin, 
fhad  's  bu  bheò  iad.  Cha  d'  fhnair  an  eaglais  Ath-leasaicht'  ach 
trian  de  mhaoin  na  h-eaglais  aig  an  àm  sin.  Bba  i  gu  bhi  'faotainn 
na  codach  eile  'n  uair  a  bhiodh  na  h-easbuigean  Pàpauach  air  bàs- 
achadh.  Ach  bha  sùil  Mhorairean  'us  dhaoine  mòr  eile  na  riogh- 
achd  'an  deigh  a  bhi  leigeadh  na  bha  'n  sud  de  fhearann  a  dh'  ionn- 
suidh  nah-eaglais;  's  ann  a  bha  gach  fear  dhiubh  a'  cleachdadh 
ìnnleachdan  air  son  am  fearann  a  bha  dlìith  air  a  chrìch  a  ghlacadh 
dha  fèin.  Feudar  'aon  saimpleir  comharraicht'  innseadh  air  an 
dòigh  a  bha  cuid  diubh  a'  gabhail  gu  sin  a  dheanamh.  Chaidh 
daoin'  ainmeachadh  leis  a'  Phàrlamaid  aig  an  Ath-leasachadh  ris 
an  abrar  Commendators,  ris  an  d'  earbadh  fearann  na  h-eaglais, 
aig  an  nbh  cur  a  stigh  an  fhearainn  ri  'roinn  air  a'  mhuinntir  d'am 
buinea'  i  e,  fhad'sbu  bheò  iad.  Dh' fheumadh  iad  cunntas  a 
thoirt  ii,  an  stiùbhartachd  air  fearann  Abaid  no  tigh  Mhanach  air 
bith.  'S  a'  bhliadhna  1570  thug  Iarla  Chasilis  fiadhachadh  càird- 
eil  do  Aba  Chroisragueil,  'an  Siorrachd  Ara,  tighinn  ga  amharc. 
Thug  an  t-Aba,  gu  neo-umhailleach,  ùmhlachd  do  'n  fhiadhachadh 
so.  An  uair  a  fhuair  an  t-Iarla  'na-chumhachd  fein  e,  threòraich  e 
lemeasgadh  de  cheilg's  de  ainneirt  e  gu  tùr  uaigneach  a  bha'n  croch- 
adh  a  mach  os  ceann  na  mara.  Anns  an  tùr  so  bha  seòmar  fol- 
chuidh  anns  nach  robh  airneis  air  bith  ach  greideal  no  pràis-obair 
iaruinn,  agus  teine  foipe  leis  an  robh  i  air  a  cumail  dearg  theth. 
"Mo  Mhorair  Aba,"  arsa  Casilis,  "nach  bi  sibh  co  maith'sgu'n 
cuir  sibh  'ur  làmh-sgriobhaidh  ris  na  paipeiribh  so,"  's  e  spìonadh  a 
mach  as  a  phòcaid  dòrlach  phaipeirean  air  an  robh  samhladh  no 
cruth  gabhail  fhearainn  sgrlobhta,  a  bha  toirt  fearainn  na  h-Abaid 
ris  an  robh  ceangal  aige  seachaddo'n  Iarla  's  d'atheaghlach.  "Cha 
chuir  mi  gu  dearbh,"  ars'  an  t-Aba,  "  mo  làmh  ri  leithid  sin  de 
phaipeiribh  leis  am  biodh  an  eaglais  air  a  spùineadh  dheth  a  còraich- 
ean."    Dh'  fhoscrail  an  t-Iarl'  an  dorus,  's  thàinig  tearc  de  luchd 

fritbealaidh  a  steach,  's  rug  iad  air  an  Aba  'srùisg  iad  e,  's  shìn  iad 
air  an  iarunn  theth  e,  's  thòisich  iad  a'  dòirteadh  ol'  air  mar  air  fcòil 
no  iasg  a  bhiodh  ga  ròisteadh.  Bha  'n  t-Ab'  a'  glaodhaich  co  àrd 
'sa  b'  urrainn  e,  's  e  'tairgseadh  a  sporaia  do  neach  sam  bith  a  ghrad 
mharbhadh  e, 's  nach  biodh  e 'fulang  nam  piantan  ud.  Thugadh 
air  gealltuinn  mn'n  tàinig  e  a  sud  gu'n  cuireadh  e  'làmh-sgriobhaidh 
ri  ni  sam  bith.  Thug  Casilis  an  sin  an  ath  tharruing  air  na  h-inn- 
ealaibh,  's  chuir  an  t-Aba  bochd,  le  làimh  leth  ròist'  'ainm  sios  fo 
na  cumhachan  a  bh'aig  an  Iarl'  air  an  ullachadh  roimh  làimh. 
Bha  'n  Abaid  air  a  spììineadh.  Le  rian  garbh  cnapach  eigin  mar 
so  ghabh  mòran  eile  sealbh  air  fearann  na  h-eaglais.  Ach  do 
bhrìgh  gu'n  robh  Morton  'na  Thàinistear  cha  fhreagradh  dha  dòigh 
co  ainneartach  is  sud  a  ghabhail  gus  an  eaglais  a  chreachadh. 
B'  e  'n  dòigh  a  ghabh  e  feuchainn  am  faigheadh  e  aon  de  mhiuis- 
teirean  na  h-eaglais  fèin  a  ghabhadh  os  laimh  a  bhi  'na  easbuig,  no 
na  àrd-easbuig  'an  àite  nam  Pàpanach  a  chuireadh  sìos,  ach  gu 
h-aideachail  'na  fhear  dreuchd  'an  eaglais  Ath-Ieasaichte  na  h-Alba. 
Bhiodh  pàigheadh  na  h-easbuigeachd  an  aon  suim  a  bha  i  roimhe 
sud;  ach  bhiodh  a'  chuid  bu  mhò  dheth  sin  aig  Morton,  's  bheir- 
eadh  e  tabhartas  maith  do'n  fhear  eil'  air  son  ainm  na  drenchd  a 
bhi  aige.  Shaoileadh  neach  nach  faigheadh  e  ministeir  air  bith 
■*s  an  eaglais  A.th-leasaicht'  a  ghabhadh  os  làirnh  a  leithid  sin  de 
thràillealachd;  ach  fhuair  e  sin  gun  dol  fad'  air  a  thòir. 

6.  An  uair  a  chuireadh  gu  bàs  Hamilton,  Ard-easbuig  Chill- 
Rìmhinn,  dh'iarr  agus  fhuair  Morton  cead  o  'n  Phàrlamaid  beòlaind 
na  h-àrd-easbuigeachd  ud  a  reiceadh.  Cha  leigeadh  an  lagh  leis 
a  bhi  'na  Ard-easbuig  e  fèin,  ach  bha  e  gu  mòr  'an  geall  air  a  chur 
a  stigh  a  chumail  aige  fèin.  Agus  fhuair  e  Iain  Dùghlas,  a  bha  na 
fhear  teagaisg  'an  Oil-thigh  Chill-Rìmhinn,  air  a  chur  a  stigh  do 
dhreuchd  na  h-Ard-easbuigeachd  ud.  Bha  earrann  an  leòmhain 
gu  bhi  aige  fein  de'n  phàigheadh,  agus  cuibhrionn  chuimseach  aig 
an  Dàghlasach.  Bha  so  mu'n  d'fhuair  Morton  an  Tàini^teireachd, 
'smu'n  do  bhàsaich  Nops;  agus  rmu  e  troimhe  chSiIs  mhòr  'san  eag- 

lais  aig  an  àtn.  Ach  lean  cnid  eil'  air  droch  eisirnpleir  an  duine  so 
an  dèigh  sud.  Agus  o  nach  robh  aig  an  easbnig  ach  beagan  's  an 
t-ainm,  's  gur  h-ann  a  bha  tromlach  a  chur  a  stigh  aig  a'  Mhoràir, 
thug  muinntir  na  dùthcha  ''nah-easbuigean  Tulchanach"  mar  ainm 
air  an  leth  luchd  dreuchd  ud.  B'  e'n  Tolchan  gu  litireil  craicionn 
laoigh  air  a  lionaclh  le  connlaich  no  ni  eigin  mar  sin,  's  air  a  chur 
ri  taobh  na  bà  leis  a'  bhanaraich  'an  àm  a  bhi  toirt  a'  bhahm'  uaipe. 
An  uair  a  chitheadh  a'  bhò  sud  shaoileadh  i  gur  h-e  'n  laogh  a 
bh'ann,'s  bheireadh  i'm  bainne  gu  pailt.  Bha  na  Morairean  sanntach 
ud  a'  faotainn  rud  maith  bainn'  air  sgàth  nan  easbuigean  Tulchain. 
B'e  Iain  Dùghlas  an  ceud  fhear  de  na  Tulchanaich ;  ach  lean  àireamh 
maith  as  a  dheighsan,  's  tha  gach  troimhe  chèile  's  eas-còrdadh  a 
bha  iad  ag  aobharachadh  co  mòr  air  an  toinneamh  a  stigh  'an 
eachdraidh  na  rioghachd  's  nach  comasach  dhuinn  faotainn  troipe 
gun  a  bhi  coinneachadh  gu  tric  ris  na  Tulchanaich,  no  na  Tulchan- 
aich  a  bhi  coinneachadh  ruinn. 

7.  Thug  an  t-ana-ceartas  's  am  fòirneart  a  bha  Morton  a'  gnàth- 
achadh  anns  gach  dòigh  's  air  gach  duin'  a  b'  urrainn  e,  gu  saoibh- 
reas  a  chàrnadh  suas,  air  dream  àraidh  de  na  Morairean  bu  tapaidh 
's  an  tìr,  an  guaillean  a  chur  ri  chèil'  air  son  a  thilgeadh  a  mach  as 
a  dhreuchd.  Chinnich  leò  sin  a  dheanamh  's  an  dòigh  bu  lugha 
cunnart  sam  bith  dhoibh  fein;  b'e  sin,  impidh  a  chur  air  an  rìgh  òg 
gu  uachdaranachd  na  tir'  a'  ghabhail  thuige  fein.  Cha  robh  Seumas 
ach  dà  bhliadhna  dheug  'n  uair  a  ghairm  e  Pàrlamaid  cruinn  'na 
ainm  fèin.  Co  luath  's  a  thuig  Morton  gu  'm  b'i  toil  an  rìgh  an 
t-srian  fhaotainn  'na  làimli  fein,  leig  e  gu  h-umhail  dheth  an  Tàinis- 
tearachd,  nì  a  bha  dùil  aig  mòran  nach  deanadh  e.  Agus  o'n 
chunncas  gu'n  do  leig  e  as  a  làimh  a  chumhachd  gu'n  dragh  a  chur 
air  duine  sam  bith  aig  an  àm,  rinn  a'  Pliàrlamaid  de  chaoimhneas  ris 
gu'n  d'  aontaich  iad  uile  ri  Achd  anns  an  robh  làn  mhaitheanas  air 
a  thoirt  do'n  Iarl'  air  son  nithibh  mi-chubhaidh  sam  bith  a  bha 
ri  'n  cur  as  a  leth  fhad  's  a  bha  e  'na  Thàinistear.  Ach  'n  uair  a 
fhnair  se  e  fein  saor  o  na  h-uile  cunnart  'an  so,  cha  b'  fhada  gus  an 

deachaidh  aig'  air  a  churahachd  a  ghlacadh  a  rìs  le  luchd-comhairr 
an  rìgh  a  thilgeadh  as  an  dreuchd  agus  e  fein  a'ghabhail  sealbh  air 
pears'  an  rìgh  's  tòiseachadh  air  riaghladh  mar  bha  e  roimh'  ach 
'an  ainm  an  rìgh.  Agus  a  reir  na  h-uile  coslais  so  an  ni  a  bha  'na 
mheadhon  air  a  bheath'  a'  ghiorrachadh.  Thòisich  an  rìgh  eadbon 
aig  an  aois  òig  so  a'  gabhail  tlachd  'an  luchd-fàbhair  iosal.  B'  iad 
an  dithis  ris  an  robh  dlù-chomuhn  aige  mu'n  àm  so  Esme  Stiùbhart, 
mac  bràthar  Iarla  Lenocs,  agas  'oighre,  agus  am  fear  eile  Caiptin 
Senmas  Stiùbhart  de  theaghlach  Ochiltre.  'N  uair  a  b'  èigin  do 
Mhorton  tomhas  àraidh  de  'shaorsainn  a  leigeadh  leis  an  rìgh,  ghabh 
an  Caiptin  so  an  cothrom  air  a'  chasaid  'am  fiannis  na  Comhairle, 
mar  neach  a  bha  ciontach  de  bhàs  athar  an  rìgh.  Bha  na  h-uile 
nithe  eil'  air  am  maitheadh  dha  le  Achd  Pàrlamaid;  ach  cha  robh 
iomradh  's  an  Achd  sin  air  an  làimh  a  bh'  aige  's  an  droch  ghniomh 
nd.  Mhol  a  chàirdean  do'n  Iarla  teicheadh  air  falbh  a  nis  le 
'bheatha,  'sthairg  iad,  os  iosal,  na  h-uile  cuideachadh  dha  air  son 
sin  a  dheanamh.  Ach  dhiult  e  teicheadh,  mar  a  bha  e  smuaineach- 
adh  gu'n  dionadh  se  e  fèin.  Goirid  an  deigh  Morton  a  chur  'am 
prìosun,  thog  an  rìgh  Caiptin  Stiùbhart  gu  bhi  'na  Iarl'  Arain. 
'N  uair  a  chuala  Morton  siu,  thuig  e  nach  robh  dol  as  aige;  gn'n 
deanadh  an  rìgh  ni  sam  bith  a  dh'iarradh  am  fear-fàbhair  nd. 
Thuaradh  breitheamhna  'us  fianuisean  a  chur  air  chois  leis  an  robh 
Morton  air  a  dhìteadh.  Dh'  aidich  e  roimh  a  bhàs  gu'n  robh  fios 
aige  roimh  làimh  gu  'n  robh  'am  mort  gu"  bhi  air  a  dheanamh,  ach 
nach  tug  e  gnùis  idir  dha  's  nach  do  mhol  se  e,  agus  gu  'n  robh  e 
air  innseadh  do  Dhàrulaidh  fein,  mur  b'e  gu'n  robh  e  ciunteach  gu'n 
innseadh  esan  do'n  bhan-rìgh  e,  's  gu'n  coisneadh  sin  am  bàs  dhàsan, 
Ach  cha  robh  Seumas  agus  'fhear-comhairle  fuilteach  a'  dol  'thoirt 
èisdeachd  do  'n  dòigh  dliionaidh  so.  Chuir  iad  gu  bàs  e  mu 
mheadhon  an  t-samhraidh  1581  le  innealris  an  abrar  a'Mhaighdean, 
a  bha  e  fein  roimhe  sud  air  thoirt  a  Sasunn  gu  eagal  a  chur  air  a 
mhuinntir  a  bhiodh  eas-umhal  dha. 
-    8.  Fhuair  an  t-Iarl'  Araiueach  a  nis  cothrom  dol  air  aschairt  mar 

a  thogradh  e.  Chumadh  e  pailteas  miodail  ris  an  righ,  's  dheanadh 
an  rìgh  air  a  ehomhairle  ni  sam  bith  a  dh'iarradh  e.  Theireadh  an 
t-Iarla  gii'm  bu  leis  an  rìgh  na  h-uile  cumhachd  spioradail  co  maith 
is  tìmeil  's  an  rioghachd;  chreideadh  an  rìgh  sin  's  chuidicheadh 
e'n  t-Iarla  gus  na  h-uile  neach  a  chuireadh  'na  aghaidh  a  churaail 
fodha.  Bha  Morton  an  deigh  fear  Adarason  a  chur  a  steach  do 
Ard-easbuigeachd  Chill-Rìmhinn  an  deigh  an  Dùghlasaich.  Bha'n 
t-Araineach  no  a  cbàirdean  a  nis  a'faotaiun  a'  bhainn'  o'n  Tulchaa 
80.  Bha  Àrd-easbuig  Ghlascho  air  bàsachadh,  agus  thug  a'  Chomh- 
airle  cur  a  stigh  an  àite  sin  do  Dhiùc  Lenocs,  comh-fhear  cluich' 
eil'  an  righ.  Fhuair  Lenocs  fear  Montgomeri,  no  Mac  Gumerait,  &- 
ghabli  os  làimh  Tnlchanachd  Ghlascho.  Bha  eaglais  Ath-leasaichto 
na  rioghachd  a  nis  air  a  buaireadh  's  air  a  sàrachadh  gu  ro  mhùr 
leis  na  Tulchanaich  nach  bu  tearc  de  gach  seòrs',  eadar  easbuigean 
Jus  eile.  Chuir  Ard-sheanadh  na  h-eaglais,  's  a'  bhliadhna  1582* 
buidheanu  air  leth  air  son  a  dhol  air  beulaobh  an  rìgh  's  na  Comh<- 
airl',  a  thagradh  air  son  gu'u  tugtadh  air  falbh  ainm  'us  àite  naa 
easbuigean  's  an  eaglais.  Bha  litir  thagraidh  air  a  sgrìobhadh  anns 
an  robh  aobharan  an  gearain  air  an  cur  slos.  Bha  Aindrea  Mel- 
bhil  air  ceann  na  buidhne  ris  an  d'  earbadh  an  gnothuch.  An  uair 
a  fhuair  iad'an  làthair  anrìgh's  na  Comhairle  dh'fheòraich  an  t-Iarla, 
air  dha  sealltuinn  ris  an  litir,  "Co  leis  am  bu  dàn'  an  ainmean 
a  sgriobhadh  ris  na  nithibh  ceannairceach  so."  "'S  dàna  leinne,'> 
ars'  Aindreas  a'  chridhe  leomhauta;  agus  a'  dol  air  aghart  thun  a': 
bhìurd,  rug  e  air  peann  à  làimh  cleireach  naComhairl'  agus  sgriobh 
e  sios  ainm  fèin  ris  an  litir.  Rinn  na  ministeirean  eil'  air  ball  an  ni 
ceudiia.  Chuir  duinealas  Mhelbhil  's  a  chomh  mhinisteireon  ni-eigin 
de  athadh  air  an  Araineach;  's  ged  a  bha  gu  leòr  a  stigh,  cha  tàinig 
diog  as  a  bheul;  chum  e  air  fein.  Labhair  Lenocs  gu  ciùin,  foigh- 
idneach  ris  na  daoinibh,  's  fhuair  iad  an  sin  cead  falbh  à  làthair  na 
Comhairle  gu  sìochail. 

9.  Air  a'  bhliadhna  an  deigh  so  ghlais  buidheann  bheag  de  na 
Morairean  Seumas  'an  Caisteal  Rutbhein,  anns  an  do  chuir  e  seachad. 

oidhche  'an  àni  dha  bhi  air  sgriob  a'  sealg  feadh  Adhoill.  Bu  le 
Iarla  Ghouri  an  caisteal  so.  Sgapadh  droch  luchd-coinhairl'  an 
righ  uaithe.  Chaidh  Lenocs  do  'n  Fhraiug  far  an  d'  fhuair  e  bàs, 
goirid  an  dèigh  siu,  's  cha'n  fhaigheadh  an  t-Iarl'  Araineach  cothrom 
a  thighiun  fagus  d'a  mhaighstir.  Ach  cha  b'fhaide  na  bliadhna 
chaidh  ac  air  an  rìgh  a  chumail  'sa'  chuing  so;  ghoid  e  air  falbh 
uatha  's  thug  e  Cill-Rìmhinn  air,  's  chuir  e  fios  air  a  sheana  chàird- 
ean  tighinn  da  ionnsuidh  an  sin,  's  thòisich  nithe  a'  ruith  's  an  t-sean 
chlais.  Chuireadh  impidh  air  an  rìgh  gealladh  a  thoirt  naoh  dean- 
tadh  peanas  sam  bith  air  na  Morairibh  a  chuir  's  a'  chuing  ud  e,  o'n 
is  ann  air  son  a  leas  a  rinn  iad  e.  Ach  an  dèigh  an  gealladh  sin  a 
thoirt,  chuir  e  Iarla  Ghouri  gu  bàs  'n  uair  a  fhuair  se  e  fèin  làidir 
gu  leòr  air  son  sin.  Air  a'  bhliadhna  sin  fein  chuireadh  gairm  lagha 
gu  Aindrea  Melbhil  air  son  e  ga  thaisbeauadh  fein  'an  làthair  na 
Comhairle  gu  freagradh  air  son  briathra  ceannairceach,  a  bh'  air  an 
aithris  a'  labhair  e'n  aghaidh  luchd-riaghlaidh  na  rioghachd.  Nochd 
Melbhil  gu  soilleir  o'u  sgriobtuir  gur  h-ann  aig  an  eaglais  a  bha 
gnothuch  ris  air  son  briathran,  no  ni  mi-chubhaidh  sam  bith  eile 
de  'm  feudadh  e  bhi  ciontach  'an  aoradh  fullaiseach  an  Tighearna. 
Dhiùlt  e  an  ùghdarras-san  aideachadh  's  a'  ghuothuch.  Ach  ghabh 
iad  an  dòigh  fèin  air  a  dhìteadh.  Chuir  iad  'am  priosun  'an  Caist- 
eal  Dhuneidin  e  's  chuireadh  a  chuid  shaoghalt'  uile  fo  bhreith  an 
rìgh.  Ach  thuig  Melbhil  an  deigh  sin  gu  'n  robh  iad  gus  a  chur  do 
Chaisteal  Bhlacues,  a  bhuineadh  do  'n  Iarl'  Araineach.  Bha  fios 
aige  na'm  faigheadh  an  duine  sin  fo  a  mheachainn  e  nach  faigheadh 
e  as  le  'bheatha;  agus  's  e  rinn  e'n  cothrom  a  ghabhail  air  teicheadh 
gu  Beruic.  Fhuair  e  fàth  air  sin  a  dheanamh  am  feadh  a  bha'n 
t-Iarl'  a  cur  air  dòigh  nan  trùpairean  a  bha  gus  a  ghiùlain  gu  Blac- 
nes.  'N  uair  a  fhuair  an  rìgh  's  an  t-Iarl'  Araineach  Melbhil  as  an 
rathad  shaoil  leò  gu'm  biodh  e  furasda  dhoibh  an  eaglais  a  thoirt 
gu  aontaehadh  ri  'n  toil  fèin  's  na  h-uile  nithibh.  Lean  iad  an  eis- 
impleir  a  chuir  Morton  rompa,  air  son  eaglais  na  h-Alba  'thoirt  a' 
chuid  's  a'  chuid  gu  ùmhlachd  do  na  h-easbuigibh,  agus  tre  na  h-eas- 

buigibh  gu  ùmhlachd  dhoibh  fein.  Bha  Morton  air  còrdadh  ri 
Ealasaid  Shasainn  mu'n  ghnothuch  so.  Bha  ise  ga  mholadh  dha- 
san,  's  bha  esan  gle  dheònach  air  a  comhairle  's  a  h-eisimpleir  a 
leantuiun.  Bu  nighean  a  h-athar  fein  Ealasaid.  Their  luchd- 
eachdraidh  nighean  fhearail  Eanruic  rithe.  Bha  h-athair  's  a  sean- 
air  roimp'  an  deigh  uaislean  'us  cumantan  Shasuinn  a  chur  gn 
h-iomlan  fo  smachd  do  'n  ùghclarras  fein.  Lean  ise  na  'n  cos-cheum- 
aibh-san,  's  no,  h-uile  nithibh  a  bhuineadh  do  riaghladh  sìobhalta  na 
rioghachd  agus  cha  'n  fhuilingeadh  i  e  bhi  air  atharrachadh  dòigh 
'au  gnothaichibh  na  h-eaglais.  Bha  i  gun  teagamh  ag  aideachadh 
mùr  fhuath  do  gach  ni  a  bhuineadh  do  'n  Phàpanachd,  agus  's  an 
t-seadh  sin  bha  i  feumail  'na  h-àite  do  aobhar  an  Ath-leasachaidh. 
Ach  cha'n  fhaigheadh  na  h-easbuigean  cothrom  an  t-atharrachadh 
bu  lugh'  a  dheanamh  air  co-shuidheachadh  na  h-eaglais  ach  a  rèir 
a  focail-se,  agus  dh'fheumadh  iad,  olc  air  mliaith  lcò,  na  h-uile  nithe 
a  bhuineadh  do  riaghladh  na  h-eaglais  ann  an  teagasg,  's  an  oideas 
a  chur  's  an  òrdugh  an  iarradh  ise  orra;  cha  robh  dol  a  null  no  nall 
uaithe  siu.  Agus  mar  sin  feudar  eaglais  Ealasaid  a  ràdh  ri  eaglais 
Shasuinn.  Mar  a  dh'fhàg  ise  i,  tha  i  gus  an  là  'n  diugh  air  a  riagh- 
ladh,  cha  'n  aun  leis  na  h-easbuigibh,  ach  leis  an  rìgh  no  bhan-rìgh, 
d'  am  feum  na  h-easbuigean  a  bhi  umhail.*  So  ma  ta,  an  dearbh 
chumadh  gus  an  robh  Seuraas  YI.  agus  a  dhroch  comhairleach,  an 
t-Iarl'  Araineach  a  nis  ag  oidhirpeachadh  eaglais  na  h-Alba  a  thoirt. 
Se  'n  dèidh  mhòr  a  bh'  aig'  air  an  eaglais  Albannaich  a'  thoirt  a 
dh'  ionnsuidh  na  h-aon  dàimh  ris  fein  's  an  robh  an  eaglais  Shasuun- 
ach  do  Ealasaid  a  thug  e  gu  bhi  cleachdadh  uiread  de  ain-neirt  anns 
a  bhi  fòirneadh  easbuigean  Tulchanach  air  an  eaglais  an  agìiaidh 
a  toil,  's  a  bha  e  deanamh,  agus  a  lean  a  mhac,  'us  mac  a  mhic  'na 


*  Rè  còrr  is  ceud  bliaduu'  au  dèigh  au  Athleasachaidh  bha  faeirbhis 
coibiigidh  uan  ea-buigean  's  nam  miiiisteirean  eil' au  aon  ni.  Chaidh. 
èeirbhis  a'  choisgrigidh  a  mhùthadh  leis  na  h  easbuigibh 's  a' bbliadhna 
J6G2,  an  uair  a  thasich  Àrd-eaglaiseachd  ga  nochdadh  fèin  'an  Sasunn. 

dheigh  alr  a  bhi  'deanamh.  Agns  's  e  'n  dearbh  chinnt  a  bh'  aig 
cinn-iììil  na  h-eaglais  gur  i  sud  an  inntinn  de'n  robh  an'  rìgh,  aon 
de  na  h-aobharan  a  thug  orra  cathachadh  'na  aghaidh  mar  a  rinn 
iftd  gu  còraichean  na  h-eaglais  a  dhìonadh,  agus  a  co  shuidh- 
eachadh  a  churuail  aira'  bhonu  sgriobtuireil  air  an  robh  e  air  a  chur 
le  aithriehibh  an  Ath-leasachaidh. 

10.  Anns  a'  Pliàrlamaid  a  choinuich  'antoiseach  an  t-samhraidh, 
1584,  fhuair  an  t-Iarl'  Araineach  na  laghan  mi-chliììiteach  ud  air 
au  toirt  air  aghart,  ris  an  abair  luchd  eachdraidh  "Na  lleachda 
Dubha."  Clia  ruigear  a  leas  an  cur  sìos  focal  air  an  fhocal,  mar 
a  chaidh  iad  troimh  'n  Phàrlamaid.  Ach  's  e  bu  chiall  doibh,  na'n 
cuireadh  neach  sam  bith  an  aghaidh  àrd-chumhachd  an  rìgh,  no 
na  h-àrd-chomhairl'  ann  an  nithibh  spioradail  no  aimsircil,  gu'm 
foioilh  e  air  a  mheas  mar  a'  deanamh  àr  a  niach  'an  agliaidh  an 
rlgh,  'sgu'n  deantadh  peanas  air  a  rèir  sin;  agus  neach  sam  bith  a 
•«{,,  chnireadh  an  aghaidh  a  chumhachd  cheudna  bhi  air  a  ghnàthach- 
adh  le  trì  stàitibh  na  Pàrlamaid,  gu'm  biodh  e  air  a  mheas  ciontach 
oir  an  dòigh  cheudna,  agus  nach  feudadh  iochdarana  na  rioghachd 
a  nis  cruinneachadh  'au  ceann  a'  cheil'  ann  an  coinneimh  sam  bith, 
ach  a  mhàin  na  cùirtean  lagha,  gun  chead  agus  àithne  shonruicht' 
an  rìgh  a  bhi  aca  chum  sin;  'snach  biodh  e  ceadaichte  do  neach 
sam  bitli,  'an  uaigneas  no'm  follais,  'an  searmoin,  no  'n  comhluadar 
eadar  duin'  'us  duine,  coire  sam  bith  fhaotainn  do  'n  rìgh,  no  d'a 
Chomhairle,  ge  b'  e  ni  a  dheanadh  iad,  fo  eagal  peanais  a  bhi  air  a 
dheanamh  orra  mar  luchd  ceannairc  'an  aghaidh  an  rìgh.  Blia  "Na 
Reaehda  Dubha"  air  an  daingneachadh  leis  a'  PhàrlamaiJ,  's  air 
an  cur  an  ceill  gu  follaiseaeh  mar  reachdaibh  na  rioghachd.  Cha 
do  thog  a'  bheag  sam  bith  de  mhaithean  na  dùthcha  guth  au  agh- 
aidh  nan  laghan  ain-tighearnail  ud.  Ach  thuig  ministeirean  na 
h-eaglais  gur  h-ann  'nan  aghaidh  fcin  gu  h-àraidh  a  bha  iad  air  an 
tarniing,  agus  chuir  iadsan  'n  an  aghaidh  's  na  h-uile  dòigh  's  an  robh 
e  'n  an  comas.  Ach  's  ann  a  bha  cìocras  'us  conachd  au  Arainich. 
gus  na  h-uile  cumhachd  fhaotainn  dha  fein,  a'  dian  ghreasad  an  ama, 

's  ann  an  seadh  ag  ullacbadh  nan  innealan,  a  bha  gns  na  h-uil'  inbh' 
'us  urram  saoghalt'  air  an  d'  ràinig  e  'spìonadh  as  a  làmhaibh.  Mu 
dheireadh  an  fhogharaidb,  's  a'  bhliadhna  1585,  phill  na  Morairean 
a  bh'  air  teicheadh  do  Shasunn  air  son  an  rìgh  a  chumail  car 
tamuill  ann  an  Caisteal  Rutbhein,  dhachaidh  do  Alba.  Ruith  an 
càirdean  agus  sluagh  na  dùthcha  gu'm  brataich,  's  ghabh  iad  air 
an  aghaidh  gn  ruig  Sruileadh,  far  an  robb  a'  chùirt  a'  fuireacb  aig  an 
àm.  Cha  'n  fhaigheadh  an  rìgh  no'n  t-Araineacb  duin'  a  dh'eireadh 
leò.  B'  èigin  do'n  rìgh  aghaidb  shuilbhir  a  chur  air,  agus  gabbail  gu 
suilbhir  ria.  Bha  fios  maith  aig  an  Araineach  ciod  an  laimhseacbadh 
a  gheibheadh  e  o  na  Morairibh,  na'm  faigheadb  iad  greim  air,  agua 
's  e  rinn  e  chasan  a  thoirt  leis.  Chaidh  an  siosar  mòr  a  ghabhail, 
's  tòiseachadh  air  rùsgadh  a'  mhuiltein  ud  a  dh'  ionnsuidh  a'  cbroic- 
inn.  Cha  robh  cumhachd  no  saoibhreas,  no  tiodal  a  fhuair  e  riamh 
nach  do  rììisgeadh  dheth ;  's  cha  robh  e  dad  ach  Seumas  Stiùbhart 
mar  fhear  eile's  an  t-sreith.  Chaidb  a  mharbhadh  beagan  bbliadh- 
nachan  an  deigh  sin  'an  ceann  a  deas  Alba,  Ie  mac  bràthar  Iarla 
Mhortoin,  a  bha  esan  'na  mheadhon  air  a  dhìteadh  gu  bàs.  Ghearr 
am  fear  so,  Sìr  Seumas  Dùghlas,  a  cheann  detb,  's  chroch  se  e  ai? 
roinn  sleagh'  air  barra-bhalla  a'  chaisteil  aige  fèin,  's  dh'fbàgadh  a' 
chorp  àireamh  làithean  a'  Iobhadb  air  uachdar  an  talmhainn.  Thuifc 
*'Na  Beachda  Dubha"  'n  uair  a  thuit  an  t-Araineach. 

11.  Air  an  ochdamh  là  de  cheud  mhìos  an  earraich,  1587,  chuir- 
eadh  an  ceann  de  Mbàiri  Stiùbhart,  ban-righ  Alba,  le  òrdugh  Eal- 
asaid  Shasuinn.  B'i  so  an  naoidlìeamh  bliadhna  deug  de  'braigh- 
deanas.  Tha  mòran  a'  faotainn  coire  do  bhan-righ  Shasuinn  air 
son  an  ana-ceartais  a  nochd  i  d'a  ban-charaid,  Màiri  Stiùbhart.. 
Agus  gun  teagamh  bha  ana-ceartas  anns  a'  ghnothuch;  ach  an 
iiair  a  sheallar  ri  nithibh  o  thoiseach  gu  deireadh,  chithear  gu'm 
bu  ni  ro  chnnnartach  am  boirionnach  fuilteach,  dìoghaltach,  ud  a 
leigeadh  sgaoilt'  air  slòigh  'us  rioghacbdaibb;  gu  h  àraidh  'sna 
h-amannaibh  carraideach  ud,  anns  an  robh  daoine  co  ullamh  gn  f uil 
an  comh-chreutairean  a  dhòirteadh  ann  an  dìonadh  nan  dòighean* 

's  nam  beachdan  ris  an  abraclh  iad  fèin  an  Creideamh.  Leig 
Seumas  VI.  air  a  bhi  ro  dhiombach  an  uair  a  chual  e  gun  do  chuir- 
eadh  a  mhàthair  gn  bàs;  ach  bha  Ealasaid,  tre  'n  toscair  a  bh'  aic' 
aig  cùirt  Alba,  air  fàs  gle  eòlach  air  cliìì  'us  nàdur  Sheumais,  's  bha 
i  deanamh  a  mach  nach  biodh  ro  mhòran  de  chur  Ieis  aige  ged  a 
ghabhadh  e  fearg.  Bha  comh-chòrdadh  air  bith  eatorra  roimhe 
sucl  mu  thimchioll  a  bhi  cumail  a  mhàthair  ann  an  cuing.  Bha 
Ealasaid  ga  dheanamh  cinnteach  gu'n  cuireadh  a  mhàthair  dheth  'n 
chaithir  e,  na'm  faigheadh  i  cead  a  coise,  's  bha  Seumas  a'  creid- 
sinn  gu'n  deanadh  i  h-uile  dad  cleth,  's  bha  e  mar  sin  riaraichte  gu- 
leòir  le  bhi  ga  fhàgail  fèin  air  an  stiùir.  Agus  a  nis  'n  uair  a  chuir  ■ 
an  gnothuch  car  eile  dheth,  bha  Seumas  a'  faicinn  nach  b'  urrainn 
e  dad  a  dheanamh  'an  rathad  dioghaltais  air  Ealasaid  air  son  bàis 
a  mhàthar,  mur  briseadh  e  steach  le  armailt  air  ceann  a  tuatb; 
Shasuinn,  a  chreachadh  's  a  losgadh  na  b'  urrainn  e  de  'n  dùthaich. 
Ach  bha  iomadh  ni  a'  toirmeasg  dha  a  leithid  sin  a  dheanamh.  B'e 
ni  bu  chudthromaiche  dhiubh  sin,  gu'n  robh  e  ga  mheas  fein  mar 
oighre  dligheach  crùin  Shasuinn.  Cun  teagamh  b'  i  'mhàthair  an 
ath  oighr'  air  Sasunn  'an  deigh  Ealasaid,  's  mar  a  bha  còraichean 
a  mhàthar  's  na  h-uile  seadh  a  nis  air  am  fàgail  dha  fèin,  's  crùn 
Shasuinn  mar  an  aon  bu  mhò  dhiubh  sin,  bha  e  ga  mheas  mar  ni 
cunnartach  car  sam  bith  a  chur  dheth  Ieis  am  feudadh  e  diomb  nau 
Sasunnach  a  tharruing  air  fèin.  'S  mar  so  thraogh  fearg  an  rìgh. 
a  chuid  's  a  chuid,  's  thàinig  e  gu  bhi  co  reidh  ri  cìiirt  Shasuinn. 
's  ged  nach  robh  eas-còrdadh  air  bith  eatorra  riamh. 

12.  Ged  a  bha  Seumas  a'  deanamh  uiread  de  fhòirneirt  's  de 
sharachadh  air  an  eaglais  leis  na  h-easbuigibh  'san  caochladh 
dhòighibh  eile,  cha  'n  eil  teagamh  nach  robh  dearbh  chinnt  aige 
gu'm  b'iad  luchd-teagaisg  na  h-eaglais,  càirdean  a  b'fhearr  a. 
"bh'  aige  's  an  tìr.  Mun  d'  fhalbh  e  Lochluinn  a  deas  a  phòsadh  na 
ban-phrionns'  Anna,  nighean  rìgh  na  dùthcha  sin,  dh'  ainmich  e 
buidheann  àraidh  luchd-comhairl'air  am  biodhcùram  na  rioghachd 
gus  an  tigeadh  e  air  ais.    Bha  Mr  Raibeart  Brus,  fear  de  mhinist- 

eirean  Dhuneidin  'na  aon  de  'n  bhuidhinn  so.  Rinneadh  am  pòs- 
adh  am  baile  mòrUpsal,aira'eheathramh  là  fìchead  de  cheud  mhios 
a'  gheamhraidh  1589.  Bha  Seumas  sea  iniosan  air  falbh ;  agus  bha 
sìth  'us  fois  neo-àbhaisteach  air  feadh  na  rìoghachd  rè*  na  h-ùine 
sin.  Bha  còmh-sgriobhadh  daonann  a'  dol  air  aghart  eadar  an 
rìgh's  a'  bhuidheann  ris  an  d'  earb  e  riaghladh  na  rioghachd.  'An 
aon  de  na  litrichean  a  sgriobh  e  gu  Mr  Brus,  tha  e  ag  radh,  "Is 
fiach  thu  dhòmhsa  ceithreamh  earrann  na  rioghachd."  'N  uair  a 
phill  an  rìgh  air  ais  mu  thoiseach  an  t-samhraidh,  thug  e  taing  gu 
follaiseach  do'n  eaglais  air  son  a  dìlseachd.  Agus  anns  an  Ard- 
Sheanadh  a  choinnich  mu  thoiseach  an  fhoghair  an  dèigh  siu,  rinn 
e  'n  òraid  ainmeil  so  a  leanas  'an  rathad  molaidh  air  au  eaglais. 
"Tha  mi  toirt  buidheachais  do  Dhia  gu  'n  do  rugadh  mi  aig  a 
leithid  de  àm,  'an  làn  sholus  an  t-soisgeil,  agus  ann  a  leithid  de 
àìte,  's  a  bhi  na  'm  rìgh  ann  a'  leithid  de  eaglais,  an  eaglais  is  treibh- 
dhirieh  air  thalamh.  Tha  eaglais  Ghenebha  a'  coimhead  na  càisge, 
's  na  Nollag,  ach  cha  'n  eil  àithne  sam  bith  air  son  sin  a'  dhean- 
amh,  agus  airson  ar  ban-choimhearsnaich,  eaglais  Shasuinn,  cha'n 
'eil  'na  h-aoradh  ach  an  Aifrinn  Phàpanach,  'an  droch  Bheurla; 
cha  'n  eil  uaitlie  de  'n  Aifrinn  ach  a  mhàin  a  togail  suas.  Tha  mi 
ag  àithneadh  dhuibh  mo  dheadh  shluagh,mo  dheadh  mhinisteirean, 
mo  dheadh  luchd-teagaisg,  mo  dheadh  sheanairean,  mo  dheadh 
uaislean  uile,  bithibh  seasmhach  ri  gloinead  'ur  n-eaglais;  agus  air 
mo  shonsa,  co  fad  's  a  mhealas  mi  mo  bheatha  's  mo  chrùn  dion- 
aidh  mi  i  o  gach  nàmhaid."  Thaitinn  so  gu  maith  ri  uile  bhuill 
an  Ard-sheanaidh  a  bha  làthair.  Bha  iad  mar  gu  'm  biodh  iad  'an 
dùil  gu'n  robh  atharrachadh  maith  air  tighinn  air.  Bha  fios  aca 
ciod  a'  ghnò  cluin'  a  bh'  ann  roimh'  sin.  Tha  luchd-eachdraidh  a 
ilàbhairu  air  mar  neach  air  an  robh  easbhuidh  mhòr  gu  modhannail, 
uach  robh  ceud-faidh  an  fhàilidh  aige ;  nach  b'  aithne  dha  'n  deal- 
achadh  eadar  maith  'usolc,  firinn  'us  breug,  'àn  dèiligeadh  ri  chuid 
iòchdaranaibh,  nach  robh  aig  air,  na'mfaigheadh  e  ponc  sam  bith 
troimhe,  co  dhiubh  a  b'ann  lcis  a'  bhrèig  no  leis  au  fhirinn  a  fhuair 

e  troimhe  i.  Theireadh  e  rìgh-chleas  ris  an  t-seòltachd  chealgach 
ud.  Blia  mòr  uaill  air  air  sou  a  rìgli-chleas.  Bha  deadh  fhios  aig 
ministeiribh  ua  h-eaglais  gur  h-ann  mar  sud  a  bha;  agus  ma 
smuainioliiad  a  uis  gu  'u  tàinig  e  gu  staid  inntinn  bu  sheasmhaich' 
air  taobh  na  fìrinn  cha  b'  fhada  gus  am  b'  eigin  doibh  tighinn  gu 
atharrachadh  beachd. 

13.  Tha  bhliadhna  1592  comharraicht'  'an  eachdraidh  na  riogh- 
achd  mar  an  t  àm  's  an  d'  fhuair  an  eaglais  tomhas  do  rèiteachadh 
air  a  dheanamh  air  aobharaibh  na  còmhstrì  eadar  i  fein  's  an  uachd- 
aranachd  aimsireil.  'N  uair  a  choinnich  an  t-Ard-Sheanadh  'an 
Duneidin  toiseach  an  tsamhraidh,tharruiug  iad  riaghailtean  àraidh 
a  dh'iarr  iad  a  bhi'air  an  daingneachadh  leis  an  rìgh  's  leis  a'  Phàr- 
lamaid.  Shuidh  a'  Phàrlamaid  mu  leth  an  t-sarnhraidh,  's  thugadh 
fainear  riaghailtean  na  h-eaglais,  agus  chaidh  Reachdan  a  dhaing- 
neachadh  a  bha  gu  maith  fàbharrach  dhi,  a  rèir  au  ama.  Tha 
comas  air  a  thoirt  's  na  reachdaibh  so  do  Ard-Sheanadh,  do  Shean- 
aidhibh,  's  do  Chleiribh,  suidhe  's  an  ùghdarras  fein  a  ghnàthach- 
adh  gu  saor  'au  'cùisibh  na  h-eaglais;  agus  gn  'n  robh  au  t-saor- 
sainn  so  gu  leantuiun  dhi  's  na  h-uile  linn  ri  teachd.  Dhaingnich- 
eadh  mar  an  ceudna  iomadh  de  phriomh  riaghailtibh  Leabhair  an 
Oideis  a  thaobh  ùghdarrais  chùirtean  na  h-eaglais.  Tha  cead  air 
a  thoirtgu'u  coinnicheadh  au  t-Ard-Sheauadh  uair  'sa'  bhliadhna, 
no  ni  bu  trice  na'm  biodh  aobhar  air  son  sin;  agus  gu'm  biodh 
àm  ua  h-ath-choinneimh  air  ainmeachadh  leis  an  rìgh,  no  le  'fhear- 
ionaid;  agus  'nuair  nach  biodh  fear  de'n  dithis  a  làthair  gu  "n 
comharraiclieadh  an  t-Ard-Sheanadh  fein  au  t-àm,  agus  mar  au 
ceudna  nach  robh  àrd-uachdaranachd  an  righ  gu  tighinn  eadar 
luchd  dreuchd  na  h-eaglais  agus  am  breith  fèin  's  au  ùghdarras  a 
chleachdadh  anns  gach  ni  a  bhuineadh  do  phoncaibh  's  do  theag- 
asgaibh  na  diadhachd;  mu  ana-creidimh,  iom-sgaradh,  agus  min- 
isteirean  a  chur  a  stigh  'na'n  dreuchd,  agus  an  cur  a  mach;  no 
mu  chrouuchadh  sam  bith  a  reir  riaghailt  focail  Dè.  Chuir 
Reachdau  na  Pàrlamaid  so,  mar  an  ceudna,  'an  neo-bhrìgh  an 

t-ùghdarras  a  tlxug  an  rìgli  do  na  h-Easbuigibh  's  do  bhreitheamh- 
naibh  aimsireil  'an  nithibh  spioradail,  cha  robh  dad  de  sin  gu  bhi 
aca  ttiilleadh.  Aig  an  àm  cheudna,  dh'  fhàg  an  t-Achd  so  a'  Phàt- 
ronachd  na  h-eire  thruim  air  an  eaglais  mar  bha  i  roimhe.  Bha  'n 
litir  a  bheireadh  Pàtron  do  mhinisteir,  ga  ainmeachadh  gu  coimh- 
thional  sam  bith,  air  a  cur  's  a'  cheud  àit'  air  beulaobh  na  Clèire, 
agus  aig  a'  Chlèir  a  mhàin  bha  comas  an  duine  'shuidheachadh 
's  an  dreuchd  a  rèir  mar  a  gheibhteadh  iomchuidh  air  a  son  e;  agus 
na  'n  diultadh  Clèir  sam  bith  fear  a  fhuair  litir  Phàtronachd,  agus 
a  bha  iomchuidh  air  son  na  dreuchd  a  chur  a  stigh,  dh'  fheudadh 
am  Pàtron  tighinn  's  an  eadraigin  agus  beòlaind  na  sgìreachd  a 
churoail  aige  fèin.  Ghabh  an  eaglais  na  nithe  so  aig  an  àm,  ged 
a' bha  mòran  's  na  reachdaibh  na  h-aghaidh,  gu  h-àraidh  a'  Phàt- 
ronachd  le  sùil  gu  'm  faigheadh  i  àin  a  b'  fhàbharraich'  air  saors' 
iarraidh  o'n  chuing  sin.  Ach  'an  àite  nithe  a  dhol  ni  b'  fhearr  o'n 
taobh  a  mach  's  ann  a  thòisich  iad,  'an  ùine  ghoirid,  a'  dol  ni  bu 
mheasa.^Bha  'n  rìgh,  uair  'us  uair  an  dèigh  sud  a'  gabhail  a'  choth- 
ram  air  bacadh  a  chur  air  coinneimh  an  Ard-Sheanaidh  a  chionn 
nach  robh  e  fèin  no  'fhear-ionaid  air  an  là  ainmeachadh. 

14.  Air  an  dearbh  bhliàdhna  so  fein  thachair  troimhe  chèile 
jnòr  's  an  rioghachd,  air  lorg  comh-fhoill  a  fhuaradh  a  mach  am 
measg  nam  Pàpanach.  Fhuaradh  litrichean  air  siubhal  fir  d'  am 
b'  ainm  Seòras  Càrr,  brathair  Mhorair  Neubatle,  agus  e  gu  dhol 
air  thurus  do'n  Spàinn.  Anns  na  litrichibh  sin  bha  ainmean 
shagartan  'us  Mhorairean  Pàpanach  a  bha  gealltuinn  na  b'  urr- 
ainn  iad  a  dheanamh  gus  an  creideamh  Pròstanach  a  chur  sìos  'an 
Alba,  na'm  faigheadh  iad  còmhnadh  sluaigh  o  rìgh  na  Spàinne. 
Bha  'm  prionnsa  sin  an  dèigh  àireamh  mòr  sluaigh  a  ghealltuinn 
doibh  air  chumhachaibh  àraidh.  Ach  an  uair  a  chuireadh  an 
gnothuch  mar  so,  fa  sgaoil,  's  a  leigeadh  a'  ghaoth  as  na  seòl- 
aibh,  mar  gu'm  b'  eadh,  bha  e  air  a  dheanamh  soilleir  nach  robh 
an  rìgh  fèin  ach  meagh-bhlàth  'an  aobhar  a'  chreidimh  a  bha  e 
'g  aideachadh.     Dhùisg  am  meagh-bhlàths  so  mòran  eas-còrdaidh 

•eadar  an  eaglais  agus  e  fein.  Thug  an  ni  ceudna  lethsgeul  do 
"bhuidhinn  àraidh,  a  measg  an  robh  Iarla  Bhotueil  ro  chomharr- 
aicht',  èiridh  suas  'an  ceannairc  'an  aghaidh  an  rìgh,  agus  iom- 
adh  ionnsuidh  a  thoirt  air  prìosunach  a  dheanamh  dheth  agus 
riaghladh  na  rioghachd  a  ghlacadh  dhoibh  fèin.  Agus  a  rèir  na 
h-uile  coslais  's  ann  leis  an  dearbh  aobhar  ud  a  bha  Iarla  Ghouri 
agus  a  bhràthair  air  am  misneachadh  gus  an  ainneart  ud  a  thaisb- 
eanadh  do  phears'  an  rlgh  'sa'  bhliadhna  1600,  ris  an  abair  luchd 
eachdraidh,  Comhf heall  Ghouri.  Thilg  Alastair  Rutbhen,  bràth- 
air  an  Iarla,  e  fèin  an  rathad  an  rìgh,  a  bha  sealg  ann  am  frìdh 
Falcland.  Dh'innis  e  seanachas  breugach  dha  leis  an  do  tharruing 
e  'n  rìgh  fèin  agus  tearc  de  'luchd  leanmhuinn,  gu  Caisteal  a 
bhràthar  'am  baile  Pheirt.  Leis  na  breugaibh  ceudna  fhuair  e 
air  a  dhealachadh  e  o  na  Morairibh  a  bha  còmhladh  ris,  agus  air 
a  threòrachadh  gu  seòmar  cumhang  'am  mullach  a'  Chaisteil,  anns 
an  robh  duine  fo  làn  armachd  'na  sheasamh  a'  feitheamh  riu. 
Rinn  e  prìosunach  dheth  'n  rìgh  an  sud.  Ach  cha  robh  'n  rìgk. 
deònach  air  strìochdadh.  Lsan  e  air  gleachd  ri  Ptutbhen  gus  an 
do  tharruing  se  e  thun  na  h-uinneig,  's  ghlaodh  e  mach,  "Feall! 
cuideachadh ! "  Thachair  gu  'n  robh  a  luchd  coimheadachd  a 
muigh;  leum  iad  a  steach,  agus  suas  troimh  gach  seòmar  'us 
staidhir,  gus  an  do  ràinig  iad  an  t-àit  an  robh  an  ùpraid.  Ghrad 
mharbh  iad  Alastair  Rutbhen,  's  a'  pilltinn  air  an  ais,  choinnich 
an  t-Iarla  fèin  iad  le  claidheamh  rùisgte  anns  gach  làimh  agus 
seachdnar  luchd-frithealaidh  còmhladh  ris.  Chaidh  an  t-Iarla 
mharbhadh  'an  toiseach  a'  chòmhraig,  's  thug  a  sheirbhisich  an  sin 
an  casan  leò;  's  fhuaradh  Seumas  air  falbh  as  gach  gàbhadh;  ach 
rinneadh  beagan  leònaidh  air  fear  de  'luchd-coimhideachd.  Bha 
gun  teagamh  fuath  aig  an  dithis  bhràithrean  mi-fhortanach.  ud 
do'n  rìgh  air  son  an  athair  a  bhi  air  a  chur  gu  bàs,  mar  dh'  ainm- 
icheadh  roiinhe  so  air  son  ceannairc;  ach  cha  ghabhadh  iad  orra 
SHiuaiimohadh  air  a  leithid  sud  cb  ghnotnuch  cunnartach  mar 
biodh  iad  a  tuigsinn  gu  soilleir  gu'n  robh  mjran^eas-còrdaidU  'ua 

an-amliaruis  air  èiridh  eadar  an  rìgli  agus  a  cliuid  iochdarauaibh  clo 
gxch  inbhe;  oir  fhuaradh  a  mach  an  dèigh  làimh  gu'n  robh  Gouri 
'an  co-bhoinn  ri  buidhinn  eil'  aig  an  robli  'n  an  amharc  au  rìgh 
fhaotaiun  air  bòrd  soithich  a  bha  'feitheamh  air,  gus  a  ghiùlan 
gu  Caisteal  Glaiste,  daingueach  làidir  air  oirthir  a  's  e.ir  Fiofa,  far 
an  robh  iad  a'  deanamh  air  son  iad  fein  a  dhionadh  gus  am  faigh- 
eadh  iad  còmhnadh  à  Sasunn,  agus  aig  an  àm  cheudna  gu  'm  biodh 
iad  a'  riaghladh  ua  dùthcha  mar  a  thogradh  iad  fèin,  ach  'an  ainm 

an  rìsrh. 

Biia  ban-righ  Ealasaid  Shasuinn  a  nis  air  tighinn  air  aghart 
gu  maith  'am  bliadhnachaibh.  Ged  nach  b'  urrainnear  a  ràdb, 
gu  'm  bu  bhoirionnach  maith  i  mar  bhoirionnach,  gidheadh 
bu  deadh  bhan-riaghlair  i ;  agns  rinn  Sasunn  mòran  soirbh- 
cachaidh  fhad  'sa  bha  ise  air  a'  chaithir,  ann  an  saoibhreas  agns 
ann  an  cumhachd.  Ach  ged  a  bha  i  'na  ban-righ  air  an  riogh- 
achd  mhòir,  chumhachdaich  so,  cha  do  chum  an  àrd  inbhe  sin  i 
o  iomadh  trioblaid  agus  deuchainn,  a  thàinig  mu  dheireadh  gu 
luidhe  trom  air  a  spiorad.  Bu  bhoirionnach  ro  ghleusta,  seòlta, 
daingean  i,  'an  tùs  agus  am  meadhon  a  latha ;  ach  mar  a  b'fhaisg 
a  bha  i  tighinn  airacrìch  dheireannaich  'sann  a  b'  amaidiche  bha 
i  'fàs.  Agus  thugadh  fainear  gu'n  robh  so  am  measg  nan  nithe 
amaideach  eil'  a  bha  timchioll  oirre,  nach  fuilingeadh  i  uair  air 
bith  a  chuimhneachadh  dhi  gu'n  robh  a  crìoch  gu  thighinn,  agus 
gu'm  b'  iomchuidh  fios  a  bhi  aig  a  luchd  comhairle  co  blia  gus  a 

li-àit  a  thogail.  Acli  ged  nach  fuilingeadh  ise  iomradh  idir  a 
thoirt  air  a  leithid,  gidheadh  bha  fios  aig  na  h-uile  gu'ru  b'  e 
rìgh  Alb',  oighre  dhgheach  Ealasaid,  mar  a  b'  i  màthair  Sheum- 
ais  ogha  peathar  a  h-athar ;  agus  bha  'u  àireamh  bu  mhò  de 
shluagh  Shasuinn  ro  dheònach  air  Seuinas  a  thighinn  gu  bhi  'na 
rìgh  os  an  ceann.  Cha  bu  lughaid  air  luchd  dreuchd  na  h-eaglais 
e  idir,  gu'n  robh  iad  a'  cluinntuinn  e  bhi  co  dèigheil  air  eaglais 
easbuigeach  a  chur  air  chois  'an  Alba.  Eha  Sìr  Raibeart  Cesil, 
Prìomh  mhinistear  Ealasaid,  a'  comh-sgiìobhadh  ri  rìgh  Seumas 
mu  na  dòighibh  's  am  bu  chòir  dha  bhi  ga  chleachdadh  fein  air 
son  ùigh  nan  Sasunnach  a  chosnadh  's  a  ghleidheadh,  ged  a  bha 
fios  aige  gu'n  robh  e  'cur  a  chinn  'an  cunnart  le  sin,  na'm  faigh- 
eadh  a'  bhan-mhaighstir  a  mach  ciod  a  bha  'dol  air  aghart.  Ged 
a  bha  Ealasaid  seòlta  'na  dòigh  fèin,  bha  Cesil  agus  a'  chomh- 
luchd  dreuchd  co  seòlta  rithe.  B'  aithne  dhoibh  ciod  a  bh'  ann 
car  an  aghaidh  cuir.  Bha  iad  air  iunnsachadh  dhi  'chreidsinn 
gu'm  feudadh  plàigh  no  tinneas  gabhaltach  sam  bith  a  bhi  air  a 
giùlan  o  aon  tìr  gu  tìr  eile  tre  litrichibh ;  agus  co  dhiùbh  is  firinn  no 
breug  a  bha  'n  sud  bha  Ealasaid  agus  cuid  eile  ga  chreidsinn  's  an 
àm  ud.  Là  de  na  làithibh,  air  do  Chesil  a  bhi  làthair  còmhladh 
ris  a'  bhan-righ,  co  thigeadh  a  steach  le  ceud  cabhaig  ach  am 
post  Albannach,  le  pasgan  tomadach  litrichean  a  thilg  e  'n 
uchd  a' phrìomh-mliinisteir.  "So  so,"  ars'  Ealasaid,  "fosgail  do 
phasgan  's  cluinneamaid  ciod  na  naigheachdan  a  tha  as  Alba." 
I3ha  deadh  fhios  aig  Cesil  gu'n  robh  caochladh  nithe  's  na  litrich- 
ibh  a  bhuineadh  do'n  chomh-sgrìobhadh  a  bh'eadar  e  fèin  agus 
Seumas  mu  thimchioll  e  thighinn  gu  righ-chaithir  Shasuinn,  ach 
gun  dad  a  leigeadh  air,  ghabh  e  'n  sgian'pheinn  's  thòisich  e  air 
gearradh  an  t-snàthainn  leis  an  robh  am  pasgan  air  a  cheangaJ. 
An  uair  a  bha  e  gu  bhi  fosgailt  aige  thàiniggnò  stad  ann :  "Ma  ta 
dearbh  fhèin,"  ars'  esan,  "cha  chaomh  leam  am  fàileadh  a  tha 
dheth  so."  "Air  falbh  leis  as  m'  fhianuis,"  ars'  Ealasaid,  "'s  fosg- 
ail  'an  àit  air  leth  leat  fèin  e  gus  an  sgaoil  am  fàileadh."J!  Cha 

robli  Cesil  ag  iarraidh  ach  sin.  Thug  e  àit  uaigneach  air,  's  chnir 
e  air  leth,  air  a  shocair  fèin,  dad  sam  bith  d'am  feudadh  Ealasaid 
a  shaoilsinn  gu'n  robh  fàileadh  cornh-fhoill,  'sthàinig  e  air  ais  da 
h-ionnsuidh  le  litrichibh  dheth  nach  robh  f aileadh  sam  bith.  Be  'n 
diulanach  so  aon  de'n  fheadhainn  bu  ghniomhaich'  a  bha  rèiteach- 
adh  an  rathaid  roimh  Shcumas  gu  crìm  Shasuinn. 

2.  Bhàsaich  ban-righ  Ealasaid  air  a'  cheathramh  là  fichead  de 
mhìos  meadhonach  an  earraich,  1603,  's  an  dà  fhicheadamh. 
's  a  cuig  de  'rioghachadh.  Bha  piuthar  aig  Sìr  Raibeart  Cari  'an 
teaghlach  na  ban-righ  a  dh'innis  dha  mhionaid  air  an  do  bhàs- 
aich  i,  a  bha  mu  thrì  uairean  's  a'  mhaduinn  Dior-daoin.  Cha  bu 
luaith'  a  chuala  Cari  gu  'n  do  bhàsaich  i  na  bha  e  'na  dbiollaid, 
agus  air  falbh  do  Alba.  Ràinig  e  lùchairt  Holirud  'an  Dun- 
eidin,  r;  i  mheadhon  oidhche  Di-Sathuirn'  'an  dèigh  do'n  teagh- 
lach  ri  ;liail  gabhail  mu  thàmh,  's  chaidh  e  air  a  ghlùinibh  aig 
taobh  leabaidh  an  rìgh,  a  dh'innseadh  dha  gu'n  robh  e  nis  'na  rìgh 
air  Sasnnn.  Cha  robh  iomradh  air  telegram  's  na  h-amaibh  ud, 
do  air  rathad  iarruinn,  's  mheasadh  an  turus  ud  anabarrach  cabh- 
agach  aig  an  àm.  Trì  làithean  an  dèigh  so  chaidh  Seumas  e'igh- 
each  aig  Crois  Dhuneidin  'na  rìgh  air  Sasunn,  Alb',  agus  Eirinn. 
Air  an  ath  Shàbaid  dh'èisd  e  searmoin  'an  eaglais  Aird  Dhuneidin. 
An  dèigh  an  t-searmoin  rinn  e  òraid  do'n  choimhthional,  ag  inn- 
seadh  dhòibh  co  neo-chaochlaideach  's  a  bhitheadh  a  ghràdh  do  thìr 
a  dhùchais,  's  gu'm  biodh  e  'tighinn  a  shealltuinn  orra  uair  's  na 
tri  bliadhn',  air  a'  chuid  bu  lugha,  a  dh'fhaicinn  gu'n  robh  ceartas 
ga  chumail  ri  chuid  iochdaranaibh,  's  gu'm  biodh  an  sin  cead  aig 
an  neach  a  b'  ìsle  's  an  rioghachd  an  gearan  a  dheanamh  ris.  Là 
no  dhà  an  dèigh  so  ghabh  e  'thurus  do  Lunuinn.  Ghabh  na  Sas- 
unnaich  ris  gu  cridheil.  Ghabh  na  h-easbuigean  ris  mar  cheann 
na  h-eaglais  ;  agus  bha  dùil  aig  dream  eil'  a  bha  ceangailte  ais  an 
eaglais,  ris  an  abrar  na  Puritanaich,  a  bha  faisg  air  a  bhi  de  'n 
aon  bheachd  ris  na  Clèirich  'an  Alba,  gu'm  biodh  e  ni  b'  fhàbhar- 
raiche  dhoibh  fèin  na  bha  Ealasaid;  ach  's  ann  a  chuir  e  gu  mòr  an. 

aghaidh  bheachdan  narnPuritanach.  Cha'n fhuilingeadh  e  iornradli 
a  chluinntinn  air  eaglais  gun  easbuigean— .n.ir  t'.ieireadh  e  fèin, 
"  Gun  easbuig,  gun  rìgh." 

3.  'N  uair  a  fhuair  Seumas  an  togail  nihòr  ud  o  bhi  'na  rìgh  air 
aon  rioghachd  bhig  gu  bhi  'na  r'igh  air  trì  rioghachdaibh,  mheas  e 
gu  'm  biodh  e  ni  b'  fhusadh  dha  'n  eaglais  Albannach  a  thoirt  a 
dh'  ionnsuidh  a  chumaidh  a  thogradh  e  fèin,  's  a  bha  riamh  's  an 
amharc  aige,  b'e  sin  a'  toirt  gu  bhi  na  h-eaglais  easbuigich,  air  am 
biodh  e  fèin  'na  cheann.  Bha  e  air  dol  co  fad  'sa  b'  urrainn  e'n 
so  mu  'n  d'  fhàg  e  Alba  le  measgachadh  de  chuilbheartachd,  's  de 
ain-tighearnas  air  nach  b'  urrainn  sinn  a  bhi  'labhairt  fa  leth,  agus 
a  bha  'dea-rbhadh  gu  'n  robh  e  co  suarrach,  's  neo-sheasmhach  ri 
'ghealladh  ris  an  neachbu  ro  shuarraiche  de'n  mhuinntir  o'n  tàinig 
e,  B'e  'n  dòigh  air  an  do  thòisich  e  ri  'sheòltachd  a'  chur  'an 
gniomh,  eead  no  fladhachadh  a'  thoirt  do  'n  eaglais  cuid  a 
thaghadh  as  a  measg  fèin  a  bhiodh  'na  'm  buill  's  a'  Phàr- 
lamaid,  mar  gu  'm  biodh  so  'na  shoehair  's  'na  chothrom  mòr 
do  'n  eaglais.  Fhuair  e  tre  mhealltaireachd  'us  ain-tighearnas 
àireamh  àraidh  de  luchd-dreuchd  na  h-eaglais  a  dh'  aontaich 
leis  's  an  ni  so,  ged  a  bha  cuid  eil'  ag  radh  gu  'n  robh  iad  a' 
faicinn  adhaircean  an  easbuig  a'  briseadh  a  mach  tre  'n  chòmhdach 
a  b'  fhearr  a  chuirteadh  air  a'  ghnothuch.  Ach  aon  uair  's  gu'n 
d'  fhuair  e  do  Shasunn,  rùnaich  e  dhol  air  aghart  ni  bu  chabhag- 
aiche  na  bha  e  'deanamh  roimhe  sin.  Anns  a'  bhliadhna  1605, 
sgaoil  e  Ard-Sheanadh  na  h-eaglais  trì  uairean  an  deigh  a  cheile, 
gun  leigeadh  leò  na  cùisean  air  son  an  do  chruinnich  iad  a  thoirt 
gu  ìre  cheirt.  Bha  cinn-iùil  an  Ard-Sheauaidh  gu  mòr  air  am 
brosnuchadh  leis  an  rìgh  a  bhi  'dol  mar  so  'an  aghaidh  co-shuidh- 
eachaidh  na  h-eaglais,  agus  chruinnich  iad  coinneamh  'am  bail' 
Abaraidhein,  air  an  ùghdarras  fèin.  Tliòisich  an  rìgh  ag  iomairt 
lagh'  an  aghaidh  trì  duine  deug  dhiubhsan;  thugadh  binn  a  mach 
'an  aghaidh  seisear  dhiubh  gu'n  robh  iad  ciontach  de  cheannairc 
an  aghaidh  an  rìgh.      So  a'  choire  ris  an  abair  luchd-lagh'  Ard- 

fheall,  a  tha  toillteanach  air  bàs.     Ach  'an  àite  na  daoine  curantf 
nd  a  chur  gu  bàs,  's  ann  a  chuir  Seumas  'am  priosun  iad  car  greis, 
agus  an  dèigh  sin  dh'  fhògair  e  iad  o  thìr  an  dùchais  fhad  's  bu 
bheò  iad.    Goirid  an  dèigh  iad  sud  a  chur  'an  làimh,  fhuair  Seumas 
le  Achd  Pàrlamaid  a  shuidh  'am  Peirt  nali-easbuigean  air  an  cur 
a  stigh  'na  'n  dreuchd  'an  iomadh  àite  mar  bha  e  ag  iarraidh.    Ach 
an  ddigh  an  cur  a  stigh  bha  cùirtean  na  h-eaglais  ag  iarraidh  làmh 
an  uachdar  os  an  ceann  mar  bha  iad  roimhe.      Fhuair  an  rìgh,  le 
measgachadh  de  ainneirt  's  de  mhealltaireachd  Aindrea  Melbhil, 
agus  Seumas  Melbhil,  mac  a  bhràthar,  còmhladh  ri  seisear  mhin- 
nisteirean  eil'  air  am  breugadh  gu  ruig  Lunuinn ;  agus  an  deigh 
beagan  coluadair  ris  an  rìgli  anns  an  d'  fhuair  e  mach  nach  gabh- 
adh  lùbadh  orra,  dhruid  e  Aindrea  Melbhil  's  an  Tùr,  far  au  do 
chumadh  'na  phriosunach  e  v6  cheithir  bliadhna.      An"de'igh  sin 
fhuair  e  mach  air  chumha  nach  pilleadh  e  do  Alba  ri  bheò.     Bha 
Seumas  Melbhil  air  a  chumail  an  taobh  stigh  de  chrìch  Bheruic 
fhad  's  bu  bheò  e ;  agus  dh'  fhògradh  an  seisear  eile  gu  ceàrnaibh 
air  leth  nach  feudadh  iad  fhàgail  rè  am  beatha.     'N  uair  a  fhuair 
an  righ  na  curaidhean  bu  dìlse,  mar  so,  air  an  cur  as  an  rathad, 
shaoil  leis  nach  leanadh  an  eaglais  air  cathachadh  'na  aghaidh  ni 
b'  fhaide.     Bha  e  air  a  mhealladh  's  a'  chùis  sin.     Co  dhiù,  fhuair 
e  le  làmhachas  làidir  Cùirtean  Breitheamhail  a  chur  air  chois,  mar 
a  bha  's  an  eaglais  Phàpanaich  roimh  'n  Ath-leasachadh,  tè  dliiubh 
sin  'an   Glascho   agus  tè  'an  Cill-Pàmhinn,  agus   Ard-easbuig- 
ean  an  dà  bhaile  sin  mar  cheann  orra,  le  ùghdarras  ministeir  sam 
"bith  a  bhiodh  eas-umhal  dhoibh  a  chur  'am   priosun  no  as  a 
dhreuchd  gu  h-iomlan.    'N  uair  a  fhuair  iad  an  fhad  so  air  aghart. 
chaidh  triùir  de  na  h-easbuigean  do  Lunainn  gu  bhi  air  an  coisrig- 
eadh  leis  na  h-easbuigibh  Sasunnach,  agus  an  dèigh  dhoibh  tighinn 
air  ais,  choisrig  iad  na  h-easbuigean  eil'  a  bha  'n  Alba.     Thachair 
so 's  a' bhliadhna  1610.     Ach  an  dèigh  nab'urrainn  an  rìgh  a 
dheanamh,  cha  robh  aig  na  h-easbuigibh  Albannach  ach  sior  chath- 
achadh  an  aghaidh  sruth  'us  gaoith  anns  an  eaglais  Chlèirich  ris 

an  robh  iad  ceangailte.  B' iad  gnothuiehean  na  h-eaglais,  'sna 
h-amaibh  so,  gnothuichean  follaiseach  Alb'  air  mhodh  sònruichte. 
Bha  'n  rìgh  'na  leithid  de  bhoil  leis  na  bha  ga  choinneachadh  'an 
Sasunn,  's  gu  'n  deanadh  e  air  Alba  mar  a  rinn  an  t-àrd-bhuid- 
ealair  air  Ioseph,  mur  b'e  'n  geall  a  bh'  aig'  air  eaglais  na  h-Alba 
a  chomh-chumadh  's  na  h-uile  seadh  ri  eaglais  Shasuinn.  Ach  air 
son  an  aobhair  sin,  agus  air  dha  uiread  de  airgiod  fhaotainn  cruinn 
's  a  phàigheadh  a  thurus,  thàinig  e  shealltuinn  air  Alba  's  a' 
bhliadhna  1617.  Ghabhadh  ris  le  mòr  ghreadhnachas  'an  ceann- 
bhaile  na  rioghachd.  Ach  'n  uair  a  chunncas  an  rian  aoraidh  a 
chuir  e  air  chois  an  eaglais  na  h-Abaid  Holirud,  air  son  an  teagh- 
laich  rioghail,  thionndaidh  inntinnean  na  bha  de  shluagh  smuain- 
eachail  's  an  dùthaich  'na  aghaidh. 

4.  Goirid  an  dèigh  do  'n  rìgh  tighinn  do  Alba,  choinnich  a' 
Phàrlamaid,  agus  fhuair  an  rìgh  Bill  air  a  thoirt  a  steach,  gu  bhi 
daingneachadh  mar  lagh  na  tìre,  gu  'm  biodh  ùghdarras  lagh'  aig 
Keachd  sam  bith  a  thogradh  an  rìgh  's  na  h-easbuigean  a'  dhean- 
amh,  'an  gnothuichibh  eaglaiseach.  Thuig  luchd-dreuchd  na 
h-eaglais  gu  maith  ciod  bu  chiall  da  sin,  "s  chuir  iad  a  steach. 
Protest  duineil  na  aghaidh  do  thigh  na  Parlaniaid.  Ghabh  Seumas 
ni-eigin  de  fhiamh  leis  an  troimhe  chèile  a  bha  coslach  ri  èlridh 
mu  'n  ghnothuch,  's  tharruing  e  air  ais  gu  h-uaigneach  am  BllL 
Ach  'n  uair  a  chum  luchd-dreuchd  na  h-eaglais  coinneamh  mhòr 
an  Cill-Ilìmhinn  an  dèigh  do'n  Phàrlamaid  sgaoileadh,  chuireadh, 
an  làimh  triùir  de'n  fheadhahm  bu  toisich'  ann  an  cur  a'  Phrotest 
air  aghart;  thugadh  an  làthair  na  h-àrd-chomhairl'  iad,  's  thugadh 
binn  'na  'n  aghaidh  gu  'n  robh  iad  ciontach  de  àrd-fhoill.  Chuir- 
eadh  dithis  diubh,  Simpson  agus  Euart,  as  an  dreuchd,  agus  ann, 
am  priosun,  agus  dh'  fhògradh  an  treas  fear,  Calderwood,  air  falbh 
as  an  rioghachd  rè  a  bheatha.  Dh'  àithn  Seunias,  mar  an  ceudna 
d'  a  Chlèirich  fein,  gu  'm  biodh  na  deas-ghnàthau  so  a  leanas  air 
an  coimhead  'an  Alba,  mar  'an  Sasunn.  1.  Gu'n  gabhadh  daoine 
eàcrainaid  na  suipeir  air  an  glùinibh,  's  cha  'n  ann  'n  an  suidhe. 

2.  Gu'm  biodh  an  t-sàcraraaid  air  a  frithealadk  gu  k-uaigneach 
do  mkuinntir  thinn,  na'n  iarradk  iad  sin.  3.  Gu  'm  hiodh  am 
baisteadh  air  a  fhrithealadh  gu  h-uaigneach,  na'n  iarradh  daoine 
sin.  4.  Gu'm  feumadh  an  òigridh  a  dhol  fo  làinik  an  t-sagairfc 
air  son  comh-dhaingneachaidh.  5.  Gu'm  biodh  fèillean  na  Nollag, 
Di-kaoine  Ceusda,  na  Càisge,  an  Dol  suas  gu  nèamk,  agus  na  Beal- 
tuinn  an  aon  ni  's  an  dà  riogkackd.  Ckuireadk  impidk  air  Seumas 
le  mòran  brìdeil  'us  mòidkeanackd,  gun  e  dk'  digneackadk  an 
t-sluaigk  ceart  còmkladk  gus  na  gnàtkanna  ùra  so  a'  gkabkail; 
ack  e  ga  'm  fàgail  gus  am  biodk  iad  an  toiseack  air  an  daingneack- 
adk  le  cùirtibk  eaglaiseack.  Dk'  aontaick  e  le  sin,  'nuair  a  rinn 
a  luckd-comhairle  cinnteach  dha  gu  'n  tugadh  iadsan  air  an  Ard- 
skeanadk  na  Reackdan  a  dkaingneachadh.  An  dèigk  do  'n  rìgk 
pilltinn  a  Lunuinn,  ckoinnick  Ard-Skeanadk  'am  Peirt  anns  an 
tugadk  air  an  àireamk  bu  mkò  gabkail  ris  na  cuig  Reackdaibb, 
agus  bka  iad  air  an  daingneackadk  leis  a'  Pkàrlamaid  a  ckoinnich 
'sa'  bkliadkna  1621. 

5.  Tkàinig  Seumas  'an  deireadk  a  là  gu  bki  gu  k-anabarrach 
air  a  tkoirt  suas  do  itk  'us  do  òl,  ni  a  tka  cuid  a'  smuaineackadh 
a  rinn  ni  bu  bkuailtick'  e  do  'n  tinneas  leis  an  do  bbàsaick  e. 
Ckaockail  e  air  an  t-seackdamk  la  fickead  de  mkios  meadkonach 
an  earraick,  1626,  anns  an  dà  fkickeadamk  bliadkna  's  a  naoi 
deug  de  'aois.  Feudar  a  ràdk  gu'm  b'  esan  an  ceud  rìgk  de  tkeagk- 
lack  nan  Stiùbkartack  a  bkàsaick  'an  sìth.  Bha  tomhas  de  ain- 
neirt  ceangailte  ri  bàs  gach  aon  diubh  gu  a  là-san.  Feudar  a 
ràdh  mar  an  ceudna  gu'n  tàinig  an  teaghlach  a  dh'ionnsuidk  na 
h-inbk'  a  b'  ùirde  'na  pkearsa-san;  oir  'na  dkèigk-san  tkòisick  iad 
a'  dol  air  an  ais,  gus  an  do  tkuit  iad  gu  k-iomlan.  Agus  an  deigk 
so  uile  b'  e  Senmas  VI.  an  rìgk  bu  skuarraicke  de'n  teagklack  uile,. 
araon  'an  corp  'san  inntinn.  Bka  e  co  gealtack  'snack  fuiling- 
eadk  e  claidheamh  rùisgt'  idir  fhaicinn.  Bha  e  co  an-earbsach  as 
a  luehd  i'rithealaidh  's  nach  suidheadh  e  ùine  sam  bith  's  an  aon 
bkad,  ach  a'  suidhe  's  ag  èiridh  cha  mhòr  gun  tàmh,  agus  a'  giùlan 


AN  T-A0NADH.  263 

deise  o  'cheann  gu  'chasaibh  co  cruaidh  's  co  tiugh  's  gur  gann  a 
b'urrainn  an  gàirdean  bu  treise  biodag  no  claidheamh  a  chur 
troipe.  Bha  e  co  neo-sheasmhach  ri  'fhocal  's  nach  robh  earbsadh 
sam  bith  aig  duin'  à  ni  a  ghealladh  e;  agus  na  bha  de  ghràdh 
nàdurra  's  de  chuideachdas  ann  mar  dhuine,  's  ann  a  dh'  ionusuidh 
nan  cuspairean  bu  shuarraiche  'bha  sin  a  sruthadh.  Cha  robh 
tlachd  aig  ach  'an  comunn  dhaoine  suarrach.  Bha  e  fad  o  bhi 
tlachdmhor  'am  pearsa.  Blia  chasan  co  fann,  's  gur  gann  a  ghiùl- 
aineadh  iad  cudthrom  a  chuirp,  bha  suilean  mòra  leathann  aige,  a 
bhiodh  a  null  's  a  nall  gun  fhois,  bha  'theanga  co  mòr  's  nach 
faigheadh  i  rùm  'na  bheul,  's  n  uair  a  bhiodh  e  ag  òl  's  ann  mar 
gu'm  biodh  e  ag  itheadh  a  bhitheadh  e.  Cha  nigheadh  e  'làmhan 
idir;  agus  mar  sin  bha  nis  mo  de  onair  na  de  thaitneas  ann  am 
pògadh  làmh  an  rìgh. 


CAIB.  XXXI. 

STAID  ALB'  AIG  AONADH  AN  DA  CHRTJIN. 

Bha  iomadh  seadh  anns  am  b'  fheird  Alb'  a  bhi  air  a  toirt  gu 
uiread  de  aonadh  ri  Sasunn  's  gu'm  biodh  an  aon  rìgh  a'  riagh- 
ladh  thairis  orra  le  chèile.  Mar  aon  ni  chuir  e  crìoch  am  feasd 
air  cogadh  eadar  an  dà  rioghachd.  Co  luath  's  a  shuidh  Seumas 
air  caithir  Shasuinn  thug  e  ma'n  airidh  gach  caisteal'us  daingneach 
làidir  a  bh'  air  gach  taobh  de'n  chrìch  a  bhi  air  an  leagadh  gu  tal- 
amh,  agus  luchd-àiteachaidh  nan  criochan  a  bhi  air  an  earalach- 
adh  gu  bhi  co  càirdeil  ri  chèile  's  ged  a  b'  aon  chinneach  iad. 
Agus  le  sùil  ris  an  tuilleadh  neartachaidh  a  dheanamh  air  an  Aou- 
adh,  thug  e  Breatunn  Mhòr  mar  ainni  air  an  eilean  gu  h-iomlan; 

agus  an  uair  a  bhithear  a'  labhairt  mu'n  chuid  deth  air  an  robh. 
Alba  's  e  dh'  fheumar  a  ràdh  Breatunn  a  Tuath.  0  'n  uair  sin 
gus  an  là  'n  diugh,  theirear  Bìgh  Bhreatuinn  Mhòir  'us  Eirinn  ri 
righribh  Shasuinn. 

2.  Ach  air  a  shon  so  uile  cha  b'  fheird'  ach  bu  mhisd'  ceann- 
bhaile  na  rioghachd  a'  chùirt  a  dh'  fhalbh  as  gu  buileach.  Bha 
'chùirt  a  bhi  'n  Duneidin  ag  aobharachadh  rud  maith  marsant- 
achd  a  bhi  tiinchioll  air  a'  bhaile  sin ;  agus  cha  b'  ann  gu  h-àr- 
aidh  air  sgàth  an  teaghlaich  rioghail  fèin,  ach  air  sgàth  na  bha  de 
àrd-mhaithibh  na  tìr  a'  cruinneachadh,  's  a'  tùineachadh  'an  Dun- 
eidin,  a  chionn  gu'm  b'  e  sin  ionad  còmhnuidh  na  cùirte.  Ach  an 
uair  a  chaidh  an  teaghlach  rioghail  do  Lunuinn,  chaidh  àireamrt 
mòr  de  uaislibh  Alb'  an  sin  as  an  dèigh,  's  thòisich  iad  air  an 
dachaidh  a  dheanamh  's  a'  bhaile  mhòr  sin.  Agus  mar  bha  iadsan 
a'  caitheamh  an  sin  an  cur  a  stigh,  a  bha  tighinn  thuc  à  Alba,  bha 
so  a'  deanamh  Alba  bochd  'an  dà  dhòigh;  agus  o  na  h-aobhar- 
aibh  so  dh'èirich  gu'n  robh  mòran  de  dhaoine  gun  saibhreas  idir  a' 
dol  do  Lunuinn  gus  am  faigheadh  iad  air  an  aghart  ni  b'  fhearr 
an  sin  no  'na  'n  tìr  fèin.  Dh'  fhàs  an  seòrsa  bhochdan  so 
co  lionmhor  's  gu  'n  d'  àithn  an  rìgh  gairm  fhollaiseach  a  bhi 
air  a  deanamh,  nach  feudadh  neach  sam  bith  a  dhol  do  Lunuinn 
à  Breatunn  a  Tuath  gun  litir  fhaotainn  o  'n  Ard-chomhairl' 
air  son  sin. 

3.  Thug  na  h-òganaich  churant'  Albannach  an  sin  an  aghaidh 
gu  rioghachdaibh  cèin-thireach  na  Roinn-Eòrpa.  Bha  cuid  mhaith 
dhiubh  a  feuchainn  ri  'm  fortan  a  mheudachadh  le  marsantachd. 
Bha  chuid  bu  mhò  de  na  h-uile  seòrsa  bathair,  's  na  h-amaibh  ud, 
ga  reiceadh  air  na  fèillibh  suidhicht'  a  bh'  anns  gach  dùthaich  fa 
leth,  agus  na  marsantan  a'  giùlan  an  cuid  bathair  air  muin  each. 
'S  gann  a  bhiodh  fèill  shuiclhicht'  'an  àite  sam  bith  de  'n  Roinn- 
Eorpa  mu'n  àm  ud,  aig  nach  biodli  ni  bu  liugha  na  aon  Albannach 
a  làthair.  Bha  iad  sin,  mar  bu  trice,  'na  'n  daoinibh  glèidbtean- 
ach,  cùramach  ciod  a  dheanadh  iad  ris  a'  pheighinn.    Agus  'nuair 

a  thrusadh  iad  dòrlach  maith  airgid,  philleadh  iad  air  an  ais  do'n  tìr 
fèin  gus  an  còrr  de'n  là  'chur  seachad  gu  socair,  dòigheil.  Ach 
's  ann  a  bha  chuid  bu  lionmhoire  de  na  h-òganaich  a'  gabhail  anns 
an  arm  anns  gach  tìr  fa  leth  da  'n  robh  iad  a'  dol.  Bha  iad  air  an 
cleachdadh  ri  saighdearachd  aig  a'  bhaile;  ach  a  nis  o  sguir  gaeli 
còmhrag  eile  le  claidheamh  'us  loinn  a  bh'  ac'  an  aghaidh  nan  eas- 
buigean  Pàpanach  's  nam  Frangach,  cha  robh,  aig  an  àm,  coslas 
sam  bith  air  iad  a  dh'  fhaotainn  seirbhis  de  'n  t-seòrsa  sin  aig  a' 
bhaile.  'S  gann  a  bhiodh  cogadh  'an  àite  sam  bith  de'n  Roinn- 
Eòrpa  mu'n  àm  so  nach  faighteadh  Albannach  'an  aghaidh  Alb- 
annaich  ann;  agus  an  uair  a  thigeadh  an  gnothucb  gu  dlùth 
chath,  chluinnt'  iad  a'  fiadhachadh  aon  a  chèile  'n  an  cainnt  fèin 
thun  a'  chòmhraig. 

4.  Ach  ged  a  bha  Aonadh  Shasuinn'  us  Alba  fo  'n  aon  chrùn  'na 
rnheadhon  air  sìth  a  dhaingneachadh  air  criochaibh  na  rioghachd, 
's  ann  a  rinn  so  an  gnothuch  ni  bu  ro  mheas'  air  Ghaeltachd  Alba. 
Bha,  gun  teagamh,  nithe  aimhreiteach  gu  leòr  'an  cuid  de  chearn- 
aibh  's  a'  Ghaeltachd  roimhe  sud,  mar  'an  Gall-thaobh  's  an 
Cataobh,  's  an  dùthaich  Mhic  Aoidh,  far  an  gann  a  bha  tàmh  idir 
a'  dol  orra,  ach  a'  creachadh  's  a'  dòirteadh  fola  'chèile,  ged  a 
dh'  fheudar  an  cogaidhean  a  shamhlachadh  ri  cogadh  nan  starrag, 
nach  robh  air  an  leantuinn  le  buaidh  sam  bith,  ach  na  bha  iad  a' 
deanamh  a  dh'  fhuaim  's  a  throimhe-chèil'  aig  an  àm.  Bha  nithe 
bu  ghairge  na  sin  a  dol  air  aghart  air  taobh  's  iar  na  dùthcha  agus 
anns  na  h-eileanaibh  mu'n  àm  so.  Cha  'n  urrainn  sinn  ach  iom- 
radh  ath-ghoirid  a  dheanamh  air  saimpleir  no  dhà  dhiubh  sin ;  ciod 
a  thachair  'an  eilean  Eige;  ciod  'an  eilean  Leòdhais.  Bu  le  Clann 
Dòmhnuill  uachdranachd  nan  eileanan  a  siar  araon  mu'n  tàinig  na 
Lochlunnaich  agus  greis  an  dèigh  dhoibh  falbh.  Ach  bha  Clann 
Leòid,  treubh  chumhachdach,  aig  an  robh  mòran  fearainn  air  a' 
mhòr-thir,  a'  briseadh  a  steach  an  dràsda  's  a  rìs,  an  cuid  de  na 
h-eileanaibh,  'sga'n  toirt  o  Chlann  Domhnuill.  Fhuair  na  Leòd- 
aich  làmh  an  uachdar  's  an  Eilean  Fhada,  agus  'am  pàirt  de  'n 

eilean  Sgiathanach,  gu  maith  tràth  'an  eachdraidh  nan  dùthchan 
sin,  ni  a  bha  togail  naimhdeas  mòr,  a  bha  leantuinn  o  Hnn  gu  linn 
eadar  iad  fein  's  na  Dòmhnullaich.  Bu  leis  na  Dòmhnullaich  eil- 
ean  Eige  mu'n  àm  am  bheil  ar  n-eachdraidh  a  nis.  Thachair  air  là 
àraidh  gu'n  tàinig  eithir  bheag  air  tìr  an  Eige,  le  dithis  no  thriùir 
de  Leòdaich.  Cha  do  chuireadh  grabadh  sam  bith  orra  car  greis 
an  dèigh  a  dhol  air  tìr.  Ach  air  dhoibh  a  bhi  air  an  coireachadb, 
air  son  mì-stuaimeachd  a  measg  mhnathan  an  eilein,  rugadh  air  na 
Leòdaich  's  cheangladh  eadar  làmhan  'us  chasan  iad,  's  chuireadh 
'na  'n  eithir  fèin  iad,  a  leigeadh  air  falbh  leis  a'  rnhuir,  's  leis  a' 
ghaoith.  Thachair  bàt'  a  bhuineadh  do  Cheann-cinnidh  nan, 
Leòdach  ris  na  ciomaich  thruagh  so,  's  thug  iad  gu  sàbhailt  iad  gu 
Caisteal  Dhunbheagain,  far  au  robh  Mac  Leòid  a'  fuireach.  Dh'in- 
nis  na  daoine  focal  air  an  fhocal  do  Mhac  Leòid  mar  a  laimhsich 
muinntir  Eig'  iad.  Chruinnich  'us  dh'armaich  Mac  Leòid  feachd 
lionmhor,  leis  an  do  lion  e  'chuid  bhàtaichean  gus  an  tòrachd  a 
thoirt  a  steach.  An  uair  a  chunnaic  na  h-Eigich  an  càbhlach  a' 
dlùthachadh  ris  an  eilean,  's  a  thuig  iad  c'arson,  chaidh  iad  ga'ra 
foluch  fèin  'an  uamhaig  mhòir,  air  nach  robh  ach  dorus  cumhang, 
agus  allt  a'  sruthadh  sios  'an  eudan  na  creig'  a  bha  'foluch  an 
doruis.  An  dèigh  do  na  Leòdaich  tighinn  air  tìr,  'san  t-eilean  a 
rannsachadh,  thairis  agus  thairis,  cha  'n  fhaigheadh  iad  duine ; 
ach  gheibheadh  iad  pailteas  creiche.  Chaidh  iad  air  bòrd 
a  nis  gu  falbh;  ach  thàinig  fear  eigin  a  mach  as  an  uaimh  a 
shealltuinn  air  fàth  ach  an  robh  iad  air  falbh  thar  àruinn  an  eil- 
ein ;  's  thug  na  daoine  bh'air  bòrd  's  a'  chàbhlach  an  aire  do  'n 
duine  so.  Thàinig  iad  air  tìr  a  rìs,  's  mar  a  bha  sneachd  air  an 
talamh,  lorgaich  iad  an  duine  gu  beul  na  h-uaimhe.  Chuir  Mac 
Leòid  fios  thun  na  muinntir  a  bha  stigh,  iad  a  chur  a  mack 
thuige-san  na  feadhainn  a  rinn  an  t-ainneart  air  a  luchd  cinnidh, 
's  gu'n  deanadh  e  riu  mar  a  thogradh  e.  Cha  deanadh  iadsan 
sud,  no  taing,  'an  dùil  nach  bu  chomasach  dha  olc  sam  bith  a 
dheanamh  orra  co  dhiù.     Thug  an  Leòdach  air  a  chuid  daoine 

cladhan  eil'  a  dheanamh  do'n  eas  a  bha  'foluch  beul  na  h-uaimhe, 
's  thug  e  orra  na  gheibheadh  iad  de  chonnadh  tioram  a  thorradh 
suas  'am  beul  na  h-uaimhe  's  chur  e  ri  thein'  e.  Chum  iad  an 
teine  sin  a'  losgadh  rè  iomadh  uair  a  thìm,  gus  an  do  mhùchadh 
a  h-uile  duine  bha  'san  uaiinh.  Bha  ìnu'n  cuaixt  do  dhà  nihìl' 
ann  diubh,  eadar  bheag  'us  mhòr,  's  cha  tàinig  duine  beò  a  ruack 
aisde.  Cha  seanachas  tormadach  so,  ach  an  tul-fhiriun.  Tha 
ùrlar  na  h-uaimhe  gus  an  là  'n  diugh  a'  fianuiseachadh  gu  'n  do 
thachair  a  leithid. 

5.  An  uair  a  fhuair  na  Leòdaich  sealbh  air  ceann  a  tuath  an 
Eilein  Fhada,  thug  iad  an  ainm  fèin  air,  Leòdas,  agus  's  ann  mar 
sin  a  tha  'chearna  thuathach  de  'n  Eilean  Fhad'  air  a  sgriobhadb, 
anns  na  h-uile  Map,  agus  sgrìobhadh  eil',  a  nuas  gus  an  t-seachd- 
amh  linn  deug.  Ach  ri  ùine  thàinig  an  litir  d  ann  an  comh-labh- 
airt  gu  bhi  air  a  bogachadh  gu  dh.  'An  àite  Leòdas  's  e  their- 
eadh  iad,  anns  gach  àit  air  Ghàeltachd,  Leòdhas;  agus  'sann  mar 
sin  is  còir  am  focal  a  sgrìobhadh  a  nis. 

Bha  Ruairidh  Mac  Leòid,  an  t-uachdaran  a  bh'  air  an  eilean. 
aig  deireadh  an  t-seathamh  linn  deug,  pòsda  trì  uairean.  Bu 
nighean  do  Mhac  Coinnich  Chinntàil'  an  dara  bean  a  bh'  aige. 
Bhàthadh  Torcull  Ire,  mac  na  ceud  mhnà,  agus  mòran  eile  còmh- 
ladh  ris  a'  dol  air  thurus  à  Leòdhas  do'n  Eilean  Sgiathanach.  Bha 
mac  aig  N'ic  Coinnich  d'am  b'  ainm  Torcull  Conalta,  ach  cha 
d'  aidich  seana  Mhac  Leòid  riamh  gu'm  bu  leis  fèin  e;  bha  o 
ghnàth  a'  cumail  a  mach  gu'm  bu  le  Breitheamh  Leòdhais  e;  's  chuir 
e  air  falbh  i  air  son  i  bhi  ciontach  de  adhaltranas  ris  a'  Bhreith- 
eamh.  'An  dèigh  sin  phòs  e  nighean  do  Mhac-'Ill  Sheathainn. 
Bha  dithis  mhac  aig'  o'n  tè  so  ris  an  abradh  iad  Torcull,  'us  Tormad. 
Ach  an  uair  a  bhàthadh  Torcull  Ire  bha  Torcull  Conalt'  air  tighinn 
gu  fearachas,  agus  air  socrachadh  air  mòr-thir,  far  an  d'  fhuair  e 
àit  o  chàirdibh  a  mhàthar.  Thàinig  e  nis  a  nall  do  Leòdhas  a 
chogadh  ri  Mac  Leòid,  agus  ga  èigneachadh  gu  gabhail  ris  mar  a 
mhac,  agus  oighr'  a  dheanamh  dheth  air  an  eilean.     Bha  ctxigear 

310  seisear  de  mliic  dhiolain  aig  seann  Ruairiclh  Mac  Leòid,  agns 
thug  dithis  no  triùir  dhiubh  sin  làmh  chuideachaidh  do  Thorcull 
Conalta.  Chaidh  ac'  air  an  t-seann  duin'  a  chur  an  làimh,  agus 
prìosunach  a  dheanamh  dheth  rè  cheithir  bliadhna;  ach  leig  iad 
fa  sgaoil  e  'n  sin  air  chumha  gu'n  gabhadh  e  ri  Torcull  Conalta 
mar  a  mhac  fein.  Ach  bha  na  mic  dhiolain  a  bh'  aig  Mac  Leòid 
a'  deanamh  droch  ceann  ri  chèile.  Bha'n  athair  a'  dol  'san  ead- 
raiginn  gu  peanas  a  dheanamh  air  an  fhear  a  bhiodh  's  a'  choire, 
's  thug  so  air  Torcull  Conalta  tighinn  do  Leòdhas  an  dara  uair, 
agus  Ruairidh  Mac  Leòid  a  chur  an  làimh,  's  prìosunach  a  dhean- 
amh  dheth  'an  Caisteal  Steòrnabhaigh.  Dh'fhàg  e  mhac  fèin  'na 
cheannard  air  a'  chaisteal,  's  thug  e  leis  uile  phaipeirean  còrach 
Leòdhais,  's  lìbhrig  e  iad  do  Mhac  Coinnich  Chinntàile,  bràthair  a 
mhàthar.  Ach  mharbh  na  Leòdhasaich  Iain  mac  Thorcuill  Chon- 
alta,  's  leig  iad  seana  Mhac  Leòid  a  mach  à  prìosun,  's  chuir  e 
seachad  am  beagan  a  bha  roimhe  de  'là  'an  sìth.  'An  ddigh  bàis 
Ruairidh  thàinig  Torcull  Dubh  a  steach  mar  an  t-oighre  dligheach. 
Binn  Mac  Coinnich  an  sin  air  son  an  t-eilean  fhaotainn  dha  fèin, 
còir  an  eu-coir,  o'n  chuireadh  mac  a  pheathar  a  mach.  Bha  Mac 
Coinnich  a'  leigeadh  air  an  toiseach  gur  e  bh'  aige  's  an  amharc 
mac  a  pheathar  a'  chuideachadh,  'nuair  is  ann  a  bha  e  da  rìreadh 
a'  deanamh  air  a  shon  fòin.  Chum  Mac  Coinnich  agus  a  luchd- 
comhairle  coinneamh  anns  an  robh  Breitheamh  Leòdhais,  nàmh- 
aid  Mhic  Leòid,  a  làthair.  Shocruicheadh  aig  a'  choinneimh  so 
gu'm  feumtadh  Torcull  Dubh  fhaotainn  as  an  rathad.  Ghabh  am 
Breitheamh  brìb  mhòr  air  son  gealltuinn  an  gniomh  so  a  dheanamh. 
Bha  àireamh  mòr  aig  an  eucorach  so  gus  a  chuideachadh.  Ghlac 
iad  long  Dhuitseach  aig  eilean  Radhasa  le  luchd  fiona.  Thug  iad 
leò  an  long  so  do  Loch  Steòrnabhaigh,  's  thug  iad  fiadhachadh  do 
Thorcull  Dubh  'us  tearc  eile  chàirdean  tighinn  air  bòrcl  a  dh'  òl 
nona.  Ach  cha  bu  luaithe  shuidh  Torcull  's  a  chàirdean  gu  fleadh 
an  fhiona  na  rinneadh  grdim  orra,  's  clieangladh  iad  le  còrdaibh. 
Ghihlaineadh  mar  sin  iad  gu  Mac  Coinnich,  a  chuir  an  ceann 

diubh  uile,  ach  Toruiad  Mac  Leòid,  bràthair  ThorcuilL  Ghleidh 
e  esan  'na  phriosunach.  Thachair  so  'am  mios  deireannach  an 
t-sainhraidh,  1597.  Bha  dhòigh  fein  aig  Mac  Coinnich  air  coire  nan 
nithe  so  uil'  a'  chur  air  na  Leòdaich. 

Thug  an  rìgh  mu'n  àm  so  cothrom  do  àireamh  dhaoin'  uaisle  à 
siorrachd  Fiof  a  dhol  do  Lòedhas  agus  sealbh  a'  ghabhail  aic 
dhoibh  fdin,  's  an  seann  luchd-àiteachaidh  fhuadachadh  air  falbh, 
a  bha,  reTr  mar  chual'  esan  do-cheannsaicht',  agus  eu-coniasach. 
air  a  bhi  air  an  toirt  gu  feum  sam  bith.  Thàinig  na  Fiofaich  air 
tìr  'an  Leòdhas  's  a'  bhliadhna  1599,  leis  gach  inneal  a  bha  feumail 
air  son  aitreabhan  a'  thogail  agus  gach  gnè  còird'  eile.  Thòisich 
iad  air  bail'  a  thogail  'an  àite  goireasach  air  taobh  deas  an  eilein, 
's  bha  iad  coslach  ri  soirbheachadh  's  a'  cheud  dol  a  mach.  Bha  so 
an  aghaidh  an  ni  a  bh'  aig  Mac  Coinnich  's  an  amharc.  Cha> 
fhreagradh  dha  dhol  an  aghaidh  àithn  an  rìgh.  Ach  fhuair  e  feum 
do  Thormad  Mac  Leòid,  bràthair  Thorcuill  Duibh.  Leig  e  fa 
sgaoil  e,  's  chuir  e  dhachaidh  a  Leòdhas  e.  Co  luath  's  a  chunnaic. 
na  Leòdhasaich  Mac  Leòid  òg,  oighre  dligheach  na  dùtheha, 
dh'  èirich  iad  mar  aon  duine  gu  gabhail  ris  mar  an  uachdaran- 
Chuir  Mac  Leòid  òg  an  sin  sèisd  ri  càmp  nam  Fiofach,  'sghlac 
'us  loisg  se  e,  's  chuir  e  mòran  de  na  daoine  gu  bàs.  Binn  e  prios- 
unaich  de'n  cinn-iùil.  Leige  air  falbh  iad  'an  ceann  ochd  miosan, 
air  chumha  nach  tigeadli  iad  a  Leòdhas  gu  bràth  tuilleadh.  Ach 
an  ceann  tearc  de  bhliadhnachan  thàinig  iad  air  ais  le  càbhlach 
'us  feachd  lionmhor,  's  thug  iad  fiadhachadh  do  Thormad  Mac 
Leòid  e  ga  thoirt  fèin  suas  dhoibhsan  an  sìth  an  ainm  an  rìgh, 
's  gu'n  cuireadh  iad  sàbhailte  gu  ruig  Lunainn  e  far  an  robh  an 
rìgh  a  nis,  agus  nach  b'  eagal  da  air'son  ni  sam  bith  a  rinn  e  roimhe 
so,  's  gu  'm  faigheadh  e  teachd-an-tìr  o'n  rìgh.  Air  eagal  nach 
b'  urrainn  e  cur  an  aghaidh  na  bh'  ann  diubh  a  nis,  ghabh  Mac 
Leòid  am  fiadhachadh  so ;  ach  ged  a  thagair  e  'chùis  gu  duineil 
'am  fianuis  an  rìgh,  fhuair  na  Fiofaich  dòigh  air  impidh  a  chur  air 
an  righ  e  ga  chur  air  ais  'na  phriosunach  do  Dhuneidiu,  far  an  do 

chumadh  e  mòran  bhliadhnachan.  Fhuair  e  mu  dheireadh  coth- 
rom  teicheadh  do 'n  Olaind  far  an  do  bhàsaich  e.  Bha  bràthair 
diolain  aig  Tormad  da'm  b'  ainm  Nial.  Thòisich  Nial  a  nis  a' 
seasamh  a  mach  air  son  an  teaghlaich.  Bha  mòran  costais  aig  na 
Fiofaich  ga  dheanamh  ris  an  eilean,  's  cha  robh  'an  etir  a  stigh  da 
rèir.  Bha  Nial  a'  cur  na  b'  urrainn  e  de  chall  orra.  Thòisich  iad 
a'  falbh  a  lion  fear  'us  fear  gus  an  robh  iad  co  tearc  's  gu  'm 
feumadh  iad  uile  falbh  air  eagal  Neil.  Bha  'n  gnothuch  a  nis 
gu  bhi  aig  Mac  Coinnich  'na  làimh.  Fhuair  e  còir  dha  fe'in 
air  an  eilean  fo  sheula  mòr  na  rioghachd,  o  àrd  fhear  lagh'  Alba, 
air  sgàth  na  còrach  a  lìbhrig  Torcull  Conalta  dha  fada  roimhe  sin. 
Ach  chuir  daoin'  uaisl'  àraidh  an  gnothuch  'na  leithid  de  sholus 
do'n  rìgh,  's  gu'n  tugadh  a'  chòir  so  a  rìs  o  Mhac  Coinnich,  agus 
thugadli  i  do  chomunn  dhaoin'  uaisl'  a  measg  an  robh  Morair 
Bhalraerìno.  Bha  Mac  Coinnich,  ma  b'  fhior,  riaraichte  gu  leòr 
le  sud,  agus  gu  dearbhadh  'thoirt  doibh  air  gu  'm  bu  mhaith  leis 
iad  a  shoirbheachaclh  chuir  e  'bhràthair  fèin  còmhladh  ris  na  h-uais- 
libh  a  bha  'dol  a'  Leòdhas,  agus  cha  b'e  mhàin  sin,  ach  thug  e 
gealladh  cinnteach  dhoibh  gu'n  cuireadh  e  long  le  luchd  bìdh 
thuc  à  Leòdhas  air  sheòl  's  nach  ruigeadh  iad  a  leas  a  bha  fuireach 
ri  biadh  thoirt  as  an  taobh  deas.  Dh'  fhalbh  na  h-uaislean  le  'n 
cuid  feachd  'an  urra  ri  biadh  Mhic  Coinnich.  Bha  Fear  Chinn- 
tàile  co  maith  ri  ghealladh.  Ach  bha  e  rud  eigin  eile.  Chuir  e 
fios  gu  Nial  mu  dheighinn  na'luinge,  's  mar  a  ghlacadh  e  i.  Ghlac 
Nial  an  long,  's  cha  bu  doirbh  dha.  Chaidh  e  leatha  far  nach 
faigheadh  na  naimhdean  e.  Thug  easbhuidh  bidh  air  feachd  a' 
chomuinn  an  t-eilean  f hàgail,  's  an  taobh  deas  thoirt  orra  gu  luath. 
Dh'  fhàg  iad  freiceadain  'an  Caisteal  Steòrnàbhaigh  a'  chumail  an 
àite  gus  am  pilleadh  iad.  'N  uair  a  thuig  Nial  nach  robh  ach  tearc 
"s  a'  chaisteal,  chuairtich  e  le  feachd  e,  's  ghlac  se  e,  's  chuir  e  air 
falbh  na  deasaich  an  taobh  as  an  tàinig  iad.  'N  uair  a  chunnaic 
an  comunn  an  fhanoid  's  an  call  a  bh'  air  a  dheanamh  orra,  bha 
iad  air  an  tàmailtcachadh  co  mòr  's  nach  rachadh  iad  a  Leòdhas 

tuilleadh.  Bha  'n  cluìch  a  ìiis  air  a  chluicheadh  a  mach  gu  'cheanu. 
Thug  Mac  Coiuuich  blàthachadh  pàighidh,  feudaidh  e  bhi,  làn  a 
dhìiirn  de  sgillinnean  ruadha,  do  'n  chomunn  air  son  an  còraichean 
a  reiceadh  ris  fèin.  Ghrad  dh'  ullaich  e'n  sin  air  son  sealbh  a 
ghabhail  air  Leòdhas,  's  a'  bhliadhua  1608-9.  Mar  a  bha  na  Leòdh- 
asaich  bhochd  seachd  sgìth  de  chath  'us  chòmhrag  roimhe  sin,  cha 
do  chuir  iad  saighead  à  bogha  'na  aghaidh.  Ach  cha  'n  ùmhlaich- 
eadh  Nial  Mac  Leòid  e  fèin  do  Mhac  Coinnich  's  e  beò.  Mar 
dhuine  fad-sheallach,  ag  ullachaidh  roimh  làimh  air  son  an  droch 
là,  bha  e  'n  dèigh  mòran  storais  a  thasgadh  suas  'an  eileau  beag  air 
l)un  Loch  an  Ròg,  ris  an  abrar  Berisaidh.  Theich  e  nis  do  'n  eil- 
ean  so  le  tearc  de  luchd-leanmhuinn.  Bha'n  t-eilean  co  àrd  os 
ceann  na  mara  's  nach  robh  dòigh  air  a  ghlacadh.  Ghlèidh  Mac 
Leòid  's  a  luchd-leanmhuinn  e  fèin  trì  bliadhna  's  an  daingneach 
so.  'N  uair  'thigeadh  gainn'  air,  bheireadh  e  sgrìob  gu  tir,  's  cha 
V  ann  leis  an  làimh  fhalaimh  a  dh'  fhalbhadh  e.  Ghabh  Mac 
Coinnich  car  fuilteach  gus  fhuadachadh  air  falbh.  Thionail  e 
mnathan  'us  clann  'us  càirdean  na  cuideachd  a  bha  còmhladh  ri 
Nial,  's  chuir  e  iad  ris  a'  mhuir  tràigh,  air  sgeir,  co  faisg  air  Beris- 
aidh,  's  gu  'n  cluinneadh  Nial  an  èigheach,  's  mhiounaich  e  gu  'm 
f  àgadh  e  'n  sud  iad  gu  bhi  air  am  bàthadh  'n  uair  a  dh'  èireadh 
am  muir,  mur  fàgadh  Nial  's  a  chuideachd  an  t-eilean.  Bu  rogh- 
nuiche  le  Nial  's  le  luchd-leanmhuinn  falbh  na  'n  sealladh  eagalach 
ud  fhaicinn.  Bha  Nial  greis  fo'n  choill  's  na  h-Earadh  an  dèigh 
sud.  Ach  ghabh  Sìr  Ruairidh  Mac  Leòid  na  h-Earadh  os  làimh 
a  chur  gu  tearuinte  do  Lunaiun.  Ach  chaidh  a  thoirt  uaith'  air 
an  rathad,  'an  Glascho,  's  a  chur  gu  bàs.  Ghlèidh  teaghlach  Mhic 
Coinnich  an  oighreachd  a  fhuair  iad  mar  so,  le  measgaehadh  de 
mhealltaireachd  's  de  ainneirt,  rè  dà  cheud  's  dà  fhichead  bliadhna,, 
gus  an  do  reic  iad  i  air  a  làa  Iuach  'sa'  bhliadhna  1844,  ri  Sìr 
Seumas  Mathanach,  an  t-uachdaran  a  tha  nis  air  an  eilean. 


CAIB.  XXXII. 


TEAELACH    I. 


An  uair  a  shuidh  Seumas  VI.  air  caithir  Shasuinn  bha  dithis  nihae 
agus  nighean  aige.  Ach  bhàsaich  Eanruic,  a  mhac  bu  shine,  's  a' 
bhliadhna  1612.  Thàinig  a  bhràthair,  Tearlach,  an  sin  gu  bhi  'na 
oighr'  a'  chrùin.  Phòs  a  nighean,  Ealasaid,  Elector  Palatin,  na. 
Gearmailt;  agus  cluinnear  mu  thimchioll  a  teaghlaich  'an  deigh  so. 
Bha  Tearlach  ceithir  bliadhna  fichead  a  dh'  aois  aig  àm  bàis  'athar.. 
Bha  e  sluagh-mheasach  gu  leòir  's  a'  cheud  dol  a  mach  ;  ach  cha. 
b'  fhad  a  mhair  sin.  Phòs  e  Henrietta,  no  Eithrig,  nighean  rìgh 
na  Frainge.  Agus  bha  na  Sasunnaich  niì-riaraichte  leis  a'  phòsadh 
sin,  a  chionn  gu'm  bu  bhan-Phìipanach  i.  Bha  air  aithris  gu'n  robh 
cùmhnant  pòsaidh  eadar  Tearlach  agus  nighean  rìgh  na  Spàinne 
roimhe  sin,  's  gu'n  do  bhriseadh  e  le  àrdan  Dhiùc  Bhucingham, 
seòrsa  caraid  a  bh'  aig  an  righ.  Thog  sin  cogadh  fuilteach  eadar 
an  Spàinn  'us  Sasunn.  Agus  thog  an  caraid  ceudn'  a  rìs  cogadh 
eil'  eadar  an  Fhraing  'us  Sasunn.  Bha  Tearlach  mar  sin  a'  cogadh 
ris  an  dà  rioghachd  ud  cùmhladh,  leis  an  robh  e  gu  mòr  air  a  chur 
thuige  le  cion  airgid.  Ghairm  e  cuideachd  Pàrlamaid,  agus  sgaoil 
e  iad  trì  uaireau  an  dèigh  a'  cheile.  Ach  cha  tugadh  a'  Phàr- 
lamaid  airgiod  dha  gus  an  ceartaicheadh  e  'n  t-ain-tighearnas- 
a  bha  chuid  oifigearan  a'  deanamh  air  an  t-sluagh.  Thug  e  ionn- 
suidh  an  sin  air  airgiod  a  thrusadh  air  sheòl  eile,  gun  a  bhi  'n  eis- 
imeil  na  Pàrlamaid.  Thug  na  Sasunnaich  cìsean  mì-laghail  mar 
ainm  air  gach  càin  a  bha  e  togail  mar  sin.  Chaidh  naoinear  Shas- 
unnach  tapaidh  a  chur  'am  prìosun  air  son  a  bhi  seasamh  chòraich- 
ean  an  t-sluaigh  an  aghaidh  an  rìgh,  's  cha  d'  fhuair  iad  a  mach  gus 

an  do  bhàsaich  fear  dhiubh  's  a'  phrìosun.  Ann  an  gr.othuichibh 
eaglaiseach  bha  'n  rìgh  air  a  riaghladh  gu  h-iomlan  le  Laud,  Ard- 
easbuig  Chanterbuirgh.  Ged  is  ann  ri  eaglais  Shasniun  a  bha  'n 
urra  mhòr  so  ceangailte,  bha  cus  de  nàdur  na  Pàpanachd  's  na 
deas  ghnàthaibh  a  bha  e  cumail  suas  agus  a'  moladh  'an  eaglais 
Shasuinn.  Bha  na  Puritanaich,  diadhairean  urramach  a  bha  's  an 
rioghachd  ud,  ag  oidhirpeachadh  an  eaglais  a  ghlanadh  gu  h-iom- 
lan  o  na  faoineasaibh  truagha  so.  Sgrìobh  fear  dhiubh  so,  's  a' 
bhliadhna  1630,  leabhran  beag  an  aghaidh  Easbuigeachd.  Chuir- 
eadh  na  sheasamh  'am  brangas  e,  ghearradh  a  chluasan  deth,  sgoilt- 
eadh  a  shròn,agus  sgriobhadh  na  litrichean,  S.  L.,  le  iarrunn  dearg- 
theth  'na  leth-cheann.  Goirid  an  dèigh  sin  sgriobh  fear  eil'  an  agh- 
aidh  thighean  cluiche;  rinneadh  an  aon  diol  air-san,  agus  a  chur  'am 
priosun  fhad  's  bu  bheò  e.  Ged  a  bha  na  Sasunnaich  a'  giulan  leis 
gach  ni  dhiubh  so,  gun  àr  a  mach  a  dheanamh  fathast,  bha  iad  gu 
mòr  air  an  ciùrradh  leò. 

2.  Bha  Tearlach  ochd  bliadhna  'na  rìgh  air  Sasunn  mu'n  deach- 
aidh  e  idir  do  Alba  gu  bhi  air  a  chrùnadh.  Bha  gach  cogadh  'us 
troimhe  chèil'  a  bh'  aig'  o'n  bhaile  's  aig  a'  bhaile,  ga  chumail  'na 
threathal  co  mòr  's  nach  deachaidh  e  shealltuinn  air  seann  rioghachd 
a  shinnsirean  agus  a  bhreith  gu  meadhon  an  t-samhraidh  1633. 
Ghabh  na  h-Albannaich  ris  gu  subhach,  gu  ro  shubhach,  'n  uair  a 
thàinig  e.  Ach  bha  iad  gle  mhì-riaraichte  leis  a,  mheasgachadh  de 
easbuigeachd  's  de  phàpanachas  a  bh'  air  an  cleachdadh  's  an  tigh 
aoraidh  rioghail  air  an  t-sàbaid ;  agus  gu  h-àraidh  leis  na  deas- 
ghnàthannaibh  pàpanach  a  bh'air  an  cleachdadh  aig  àm  a  chrùnaidh. 
'An  ùine  ghoirid  ghairm  e  'Phàrlamaid  cruinn,  a  bha  e'n  dùil  a 
bhiodh  mòran  ni  b'  umhaile  na  Pàrlamaid  Shasuinn.  Fhuair  e  barr- 
achd  airgid  o'n  Phàrlamaid  so  na  fhuair  rìgh  eile  roimhe.  Thug  e 
fèm  Bil'a  steach  do'n  Phàrlamaid,  mu  ghnothuichibh  na  h-eaglais,  gu 
'dhaingneachadh  mar  lagh  gu'm  biodh  cothrom  aig  an  rìgh  aa 
t-eudach  a  chitheadh  e  iomchuidh  àithne  do  mhinisteiribh  na  h-eag- 
lais  'n  uair  a  bhiodh  iad  'an  ceann  an  dreuchd  fhollaisich,  agus  gu'ni 

biodh  ùghdarras  aige  fèin  os  an  ceann  's  na  h-uile  nithibh.  Chuir  a' 
Phàrlamaid  an  aghaidh  a  leithid  sin  de  ghnothuch  gan  dol  an  cead 
na  h-eaglais  fèin.  Dh'  èignich  an  rìgh  iad  gu  dol  air  aghart  leis  a 
ghnothuch,  agus  cha  do  leig  e  leò  ììine  sam  bith  a  thogail  ann  an 
comh-labhairt  air  a'  phuinc.  Tre  a  sheòltachd  fèin  'us  brengair- 
eachd  a  Chleirich  rinn  e  mach  gu'n  robh  'Phàrlamaid  leis;  's  cha  'n 
fhaigheadh  an  fheadhainn  a  bha  'na  aghaidh  cothrom  an  gnothuch 
a  rannsachadh,  ach  air  chunnart  am  beatha.  Leugh  e  litir  thag- 
raidh  a  chuir  an  eaglais  da  ionnsuidh  a'  guidheadh  saorsa  o  na 
ceanglaichibh  fo  an  robh  iad;  ach  cha  tug  e  freagradh  sam  bith. 
Dh'  fhàg  Tearlach  mar  so  gach  Pàrlamaid  'us  eaglais,  'us  sluagh 
na  dùthcha  gu  h-iomlan  mì-riaraicht',  ach  na  h-easbuigean  a  mhàin, 
's  an  cuid  chreutairean.  Air  an  turus  a  bha  'n  so  chuir  e  siol  a  thug 
a  mach  toradh  searbh,  searbh  dha  fèin  's  da  theaghlach  'an  dèigh 
sin.  Bha  còmhrag  aig  Tearlach  ris  na  Sasunnaich  air  son  airgid 
luingeas,  agus  cìsean  eil'a  bha  e  'cur  air  an  tìr  gun  Phàrlamaid  idir, 
agus  air  son  deas-ghnàthaibh  a  bha  'n  t-Ard-easbuig  Laud  a'  fòir- 
neadh  air  an  eaglais  da  h-ain-deoin,  agus  a  bha  co  coslach  ris  a 
Phàpanachd  's  gu'n  do  thairg  am  Pàpa  dha  Ad  Càrdinail  dà  uair. 
Bha  mòran  a'  fàs  co  sgìth  de  na  nithe  so  's  gu  'm  b'  fhearr  leo  an 
rioghachd  fhàgail  na  bhi  air  an  cleachdadh  ann  an  seirbhisibh  de'n 
t-seòrsa  sin  an  aghaidh  an  coguis.  'Sa'  bhliadhna  1637  sheòl  a' 
cheud  long  o  Shasunn  gu  ceann  a  tuath  America  le  àireamh  maith 
luchd-imrich.  Thug  iad  Sasunn  Nuadhrair  an  àite  's  an  do  thòisich 
iad  air  togail  aitreabhan;  agus  ri  ùine  mheudaich  'us  sgaoil  iad  sin 
's  na  lean  as  an  deigh  gus  an  tàinig  iad  gu  bhi  na'n  Stàitibh 
Aonaichte. 

3.  Bha  'n  t-àm  a  nis  air  tighinn  anns  an  do  shaoil  le  Tearlach 
gu'n  robh  e  sàbhailte  dha  eaglais  Alb'  a  chomh-chumadh  's  na 
h-uile  seadh  ri  eaglais  Shasuinn.  Fhuair  Laud,  le  òrdugh  an  rìgh, 
Leabhar  Seirbhis  air  a  dheanamh,  a  reir  am  feumadh  uile  mhinist- 
eirean  na  h-eaglais  Albannaich  seirbhis  an  ionaid  naoimh  a'  fhrith- 
ealadh.     B'  anu  air  an  treas  là  fichead  de  mhìos  deireannach  an 

t-samhraidh  1637,  a  rììnaich  na  h-easbuigean,  le  òrdugh  an  rìgh, 
an  gnothuch  a  chur  gu  dearbhadh  an  gabhadh  no  nach  gabhadh 
Alba  ris  an  Leabhar  TJrnuigh  Shasunnach.  Bha  iomadh  ionnsuidh 
air  a  toirt  roimhe  sin  air  tòiseachadh  a  dheanamh,  agus  au  fheadh- 
ainn  bu  ghlice  de  na  h-easbuigean  a'  tarruing  air  an  ais.  Ach  a  nis 
chomh-dhuin  iad  gu  'm  biodh  an  t-slighe  rèidh  rompa.  Bha  'n 
t-aon  òrdugh  aig  na  h-uile  ministeir  's  an  rioghachd  dol  air  aghart 
leis  an  t-seirbhis  Shasnnnaich  air  an  t-sàbaid  ud;  ach  bha  sùil  nan. 
easbuigean,  gu  h-àraidh  air  eaglais  Aird  Dhuneidin;  's  na'n  soirbh- 
icheadh  an  guothuch  's  an  ionad  aoraidh  sin,  bha  iad  a'  smuain- 
eachadh  gu'n  rachadh  leò  anns  gach  àit'  eile.  Tha  ui  a  thachair 
's  an  eaglais  ud  'na  chomharra  cinnteach  air  an  t-suidheachadh 
's  an  robh  inntinnean  an  t-sluaigh  a  thaobh  nan  easbuigean  's  an 
dòighean,  's  co  mòr  's  a  bha  iad  air  an  sàrachadh  le  fòirneart  nam 
fear  tuarasdail  ud.  Tha  comh-fhulangas  eadar  inntinn  'us  inn- 
tinn  ciod  sam  bith  fonn  's  am  bi  iad,  leis  an  lean  iad  a  chèile  mar 
an  t-uisg'  a  bha  glaiste  suas  'an  dàm,  co  luath  's  a  nithear  bris- 
eadh  'an  àite  sam  bith  airs  thig  na  bheil  's  au  lochan  a  mach  air  an 
aon  bhriseadh.  An  uair  a  bhios  daoine  làn  aoibhneis  bheir  aon 
ghàir'  air  làn  tighe  briseadh  air  gàire.  'N  uair  a  bhios  iad  'am  fonn 
brènach,  bheir  aon  ghuth  guil  air  na  bhios  a  làthair  brùchdadh  a 
mach  gun  chomas  cumail  orra  fèin.  Cha  b'  ann  làu  bròin  no  aoibh- 
neis  a  bha  coimhthional  na  h-eaglais  Aird  anlà  ud;  bhaiad  làn  imnigh 
'ns  cùraim  a'  dol  suas  thun  na  h-eaglais,  mu  ciod  a  dh'  fheudadh 
tachairt,  A.ch  'n  uair  a  chunnaic  iad  ciod  a  thachair  gu  h-achd- 
aidh,  thàinig  iad  gu  cabhagach  gu  bhi  làn  feirge,  Bha  àireamh 
easbuigean  air  tighinn  do'n  bhail'  a  thuilleadh  air  easbuig  a'  bhaile 
fèin  a  dh' fhaicinn  cionnus  a  rachadh  an  "t-Seirbhis"  air  aghart. 
An  dèigh  do'n  choimhthional  feitheamh  ùine  fhada,  thàinig  fear-ion- 
nid  an  easbuig  air  aghart  air  èideadh  leis  an  uleiue  bhàin,"  trnsgan 
aoraidh  nan  Sasunnach  's  nam  Pàpanach,  's  thòisich  e  air  leughadh 
an  Leabhair  Urnuigh.  Bha  seana  bhean  d'  am  b'  ainm  Seònaid 
Geies  'na  suidh'  air  stòl  beag  lùthaidh  leatha  fein,  fais^  air  a  chù-    . 


276  EACHDRAIDH  NA  H-ALBA 

baid.  Ma  's  gann  a  rinn  am  fear-ionaid  ach  tòiseachadh  air  leugh- 
adh  an  Leabhair  fhuathaich,  dh'  èirich  Seònaid  'na  seasamh,  agus 
a'  lùbadh  ri  chèil'  an  stùil  air  an  robh  i  na  suidhe  thilg  i  le  neart 
a  gàirdein  e  suas  air  ceann  an  fhir  a  bha  's  a'  chùbaid,  's  i  glaodhaich 
a  mach,  "  A  shlaoightir,  a  bheil  thu  'g  ràdh  na  h-aifrinn  Pàpanaich 
aig  bun  mo  chluaise!"  Thug  am  fear  a  bha  's  a'  chùbaid  an  aire 
do'n  pheileir  mhòr  a'  tighinn,  's  charaich  e  'cheann  air  sheòl  's  gu'n 
deachaidh  e  as  o  chloigionn  brist'  fhaotainn.  Ach  bha  stòl  Seònaid 
mar  am  fudar  cluaise  do  'n  urchair.  'Am  priobadh  na  sùl  bha  'n 
coimhthional  air  am  bonnaibh  anns  gach  cearna  de'n  eaglais;  's  cha 
robh  ni  a  ghabhadh  tilgeadh  nach  robh  air  a  fhrasadh  gu  ceann  an 
leughadair  thruaigh,  's  an  aon  ghàir  sin  aca,  "beiribh  air  a'  Phàpa, 
cniribh  a  mach  am  Pàpa."  Leum  cuid  air  gus  a  sgiùrsadh  air  falbh, 
ach  thàrr  e  as  uath'  an  dèigh  do  'n  "leine  bhàin"  a  bhi  air  a  reub- 
adh  'na  luideagaibh.  Bha  dùil  aig  an  easbuig  gu'n  robh  beagan 
ùghdarraìs  aige  fèin,  's  chaidh  e  do'n  chrannaig  gus  an  sluagh  a 
chur  na  'n  tàmh.  Ach  bha  e  fèin  gus  an  aon  diol  fhaotainn,  mur 
b  'e  gu'n  deachaidh  bàillidhean  a'  bhàile  's  an  eadraigin,  's  gu  'n  do 
shaor  iad  o  làmhaibh  an  t-sluaigh  e.  Thòisich  na  bàillidhean 
's  an  Iuchd-cuideachaidh  an  sin  air  an  t-sluagh  a  chur  a  mach,  's  na 
dorsan  a  dhùnadh  gus  an  t-seirbhis  a  chriochnachadh  dhoibh  fèin 
's  do  na  h-easbuigibb.  Ach  bha  leithid  de  èigheach  's  de  bhriseadh 
uinneagan  'us  dhorsan  a  muigh,  's  gu'm  b'  eigin  doibh  an  gnothuch 
a  leigeadh  seachad  an  là  sin.  Fhuair  an  t-easbuig  air  ais  gu  'thigh 
fèin  gun  ainneart  tre  chaoimhneas  Morair  àraidh,  a  ghabh  a  steach 
d'a  'inneal-siubhail  fèin  e.  Sgaoil  iomradh  an  ni  a  thachair  'an 
Duneidin  air  feadh  na  dùthcha  gu  h-iomlan  an  ùine  ghoirid, 
's  dhòmhlaich  sluagh  na  tìre  steach  do'n  àrd-bhaile,  gun  chomh- 
chòrdadh  idir  a  bhi  eatorra  roimh  làimh  air  son  an  aon  aobhair;  b'e 
sin  litir  thagraidh  a  chur  a  dh'  ionnsuidh  an  rìgh  a  guidheadh  gu'n 
tugadh  e  air  falbh  a'  chuing  ud  bhàrr  am  muinneil,  a  bha  iad  eu- 
comasach  air  a  ghiulan,  am  Pàpanachas  easbuigeach.  Cha  b'  urrainn 
buill  na  h-àird-chomhahi'  car  ceart  a  dheanamh  leis  an  eagal  fhad 

^s  a  bha  'm  baile  co  làn  sluaigh,  agus  rinneadh  còrdadh  eadar  iadsan 
agus  sluagh  eile  na  dùthcha,  gu'm  fàgadh  am  mòr  shluagh  am  bail* 
an  dèigh  luchd-ionaid  fhàgail  as  an  dèigh  air  am  biodh  cùram  an 
aobhair.  Bha  'n  luchd-ionaid  so  air  an  roinn  na'n  ceithir  Buidhnibh 
— Bnidheann  air  son  nam  Morairean — aon  eil'  air  son  uan  uaislean 
— aon  eil'  air  son  nam  miuisteirean,  agus  aon  air  son  nam  bailtean 
margaidh.  Bha  cuigeamh  Buidheann  ann  a  bh'  air  an  deanamh  saas 
de  luchd-ionaid  o  na  ceithir  Buidhnibh  eil',  agus  leis  an  robh  na 
ceithir  eil'  air  an  seòladh  anns  gach  ceum  a  ghabhadh  iad.  Bha 
gach  Buidheann  air  leth  a'  tional  timchioll  an  aoin  bhuird  an  seòm- 
raichibh  air  leth  a  bh'  air  an  solarachadh  dhoibh  'an  Tigh  na  Pàrla- 
maid;  's  mar  sin  theirteadh  na  Ceithir  Bùird  riù.  Bha  na  Bììird  a' 
deanamh  laghanna  do 'n  robh  an  rioghachd  gu  h-iomlan,  umhail. 
Thòisich  na  Bùird  a'  sgriobhadh  thun  an  rìgh,  's  bha  teachdaireachd 
a'  sior  dhol  air  ais  's  air  aghart  eadar  cùirt  an  rìgh  's  na  Bùird. 
Ach  bha  'n  Ard-chomhairl'  a  bh'  air  a  deanamh  suas  de  na  h-eas- 
buigibh  'us  naimhdibh  eile  na  firinn  a'  sior  sgriobhadh  thun  na 
cùirt'  an  aghaidh  na  bha  'na  Bùird  ag  iarraidh.  An  dèigh  leantuinn 
air  so  fad  bliadhna  's  gun  a  bhi  idir  a'  buadhachadh,  rùnaich  na 
Bùird  's  an  rioghachd  gu  h-iomlan,  gur  h-ann  a  dh'  ath-nuadhaich- 
eadh  iad  an  Càmhnant.  'S  ann  aig  na  Bùird  a  thòisich  iad  air  labh- 
airt  mu'n  ghnothùch  an  toiseach,  ach  bha  gach  ceàrna  de  'n  dùth- 
aich,  deònach  air  gnùis  a  thoirt  dha,  ach  aig  an  àm  cheadu'  a  'toirt 
fainear  gur  h-ann  le  rian  'us  sòluimteachd  a  bhuineadh  dhoibh  a 
dhol  'na  cheann.  Shonruich  iad  là  trasgaidh  air  son  peacaidhean 
na  rioghachd  aideachadh,  's  iad  fèin  irioslachadh  fo  làimh  an  Tigh- 
earn',  agus  a  sheòladh  aslachadh.  Chuireadh  na  ministeirean  bu 
chomasaich  a  bha  ri  'm  faotainn  a  shearmonachadh  fa  chomhair  nan 
coimhthionalan  bu  lionmhoire  's  bu  tuigsiche.  Air  an  ath  Dhi-luain, 
thugadh  an  gnothuch  air  aghart  gu  follaiseach,  's  chuireadh  daoin' 
air  leth  air  son  an  Cùmhnant  a  tharruing.  Chuireadh  sios  e  'an  trì 
ceannaibh  fa-leth.  'S  a'cheud  cheann,  bha  Cùmhnant  1581  air  ath 
aithris  mar  a  sgriobhadh  air  tùs  e.    'S  an  dara  ceanu  bha  Reachdan 

na  Pàrlamaid  air  an  aithris  leis  an  robh  a'  Phàpanachd  air  a  dìteadh, 
agns  Reachdan  Ard-Sheanaidh  na  h-Eaglais  Ath-  leasaicht'  air  an 
daingneachadh.  'S  an  treas  ceann  bha  co-chur  air  a  dheanamh  ri 
cor  na  tire  's  a'  cheart  àm,  air  na  nithibh  a  bha  's  an  dà  cheann  eile. 
B'  e  Alastair  Henderson  a  sgriobh  an  co-chur,  obair  a  tha  dearbh- 
adh  gu  'm  bu  duine  neo-chumanta  comasach  e.  B'  ann  air  an  ath 
Dhi-ciaduin,  an  ochdamh  là  fichead  de  cheud  mhios  an  earraicha 
rùnaich  iad  gu  'n  ath-nuadhaicheadh  Alb'  an  Cùmhnant.  Thionail 
iad  glè  mhoch  'an  eaglais  Greyfriars;  agus  mu  àm  tòiseachaidh  obair 
an  là  bha  'n  eaglais  agus  an  Ciadh  a  bha  timchioll  oirre  làn  sluaigh 
a  bh'  air  crmnneachadh  do  Dhuneidin  as  gach  cearna  de  Alba. 
Pvinn  Mr.  Henderson  ùrnuigh.  B'e  Iarla  Chataoibh,  a  bha  's  an  àm 
sin  lag  agus  air  chrith  le  aois,  an  ceud  duin'  a  chuir  sios  ainm.  'An 
àine  co  grad  's  a  ghabhadh  deanamh  chuir  na  bha  's  an  eaglais  sios 
an  ainmeau.  Thugadh  an  sin  an  Clàr  a  mach  do  'n  Chladh.  Bha 
coid  's  a'  choimhthional  mhòr  ud  a'  glaodhaich  a  mach  le  aoibhneas 
air  son  na  bha  iad  a'  faicinn,  cuid  eil'  a'  gul  le  guth  àrd;  bha  cuid 
a'  sgriobhadh  "gu  bàs"  an  dèigh  an  ainmean;  bha  cuid  a'  fosgladh 
chuislean  na  'n  làrnhaibh  agus  a'  sgriobhadh  an  ainmean  le  'm  fuil. 
Bha  e  air  a  mheas  gu  'n  robh  trì  fichead  mìle  sluaigh  cruinn  j'an  Dun- 
eidin  aig  an  àm,  agus  bha  iad  uil'  air  son  a'  Chùmhnaint.  Chuireadh 
a  mach  dùblachadh  dheth  do  gach  cearna  de'n  tìr.  Agus  mn 
dheireadh  an  earraich  's  gann  a  bha  sgìreachd  'an  Alba  anns  nach 
do  chuir  a'  chuid  bu  lionmhoir'  an  làmh  ris  a'  Chùmhnant.  Leis  a' 
Chùmhnant  bha  Alba  banntaichte  ri  chèile,  gu  iad  fèin  a  dhion- 
adh  o  naimhdibh  na  firinn,  's  gu  cathachadh  gu  fuil  'an  aobhar 
Chriosd. 

5.  Dh'aithnich  an  rìgh  's  a  chùirteirean  a  nis  nach  b'  ann  ri  feala- 
dhà  'bha  na'Bùird.  Thuig  iad  gu'm  feumadh  iad  ni-eigiu  a  dhean- 
amh.  Chuir  an  Ard-chomhairle  buidheann  a  labhairt  ris  an  rìgh 
mu  staid  na  dùthcha,  agus  chuir  na  Cùmhnantaich,  mar  a  ghoirear 
dhiubh  tuilleadh  'an  eachdraidh,  càirdean  àraidh,.  a  measg  an 
robh  Iarla  Hadingtoin,  a  mhìneachadh  do  'n  rìgh  nàdur.  'us  aobhar 

an  ni  a  rinn  iad.  Ach  bha  teachdairean  nan  easbnigean  'an  Lnn- 
ninn  rompa  le  chèile.  Rinn  na  h-easbuigean  an  Cùmhnant  's  na  bha 
ga  leantninn  co  beag  's  co  suarrach  's  a  b'  urrainn  iad;  's  thug  iad 
air  an  rìgh  a  chreidsinn  gu'm  biodh  e  furasda  dha  'n  cur  fodha  le 
faobhar  airm.  Bu  mhadaidh-allaidh  gharga  da  rìreadh,  nach 
caomhnadh  an  treud,  na  h-easbuigean  a  bha  's  an  àm  nd  air  Àlba. 
Bu  shuarrach  aca  na  ficheadan  de  mhìltean  sluaigh  a  chuir  an 
ainmean  ris  a'  Chùmhnant,  a  bhi  air  an  cnr  gu  bàs,  n'an  gleidheadh 
iad  fèin  an  àite  's  an  greadhnachas.  0  'n  là  so  a  mach  rinn  Tear- 
lach  suas  'inntinn  gu  dhol  a  chogadh  ri  'ìochdaranaibh  dìleas  fèin. 
Ach  cha  robh  e  deas  air  son  a'  chogaidh  fathast,  agus  rinn  e  Mar- 
cns  Hamiltoiu  'na  fhear-ionaid  'an  Alba,  gu  bhi  'toirt  air  aghart  nan 
ais-innleachdan  a  bha  e  'n  dùil  a  ghnàthachadh  air  son  na  Cùmh- 
nantaich  a  roinn  na  measg  fèin.  Bha  na  Bùird  a'  tuigsinn  gu  maith 
co  ris  a  bha'n  gnothuch;  agus  an  dèigh  do'n  rìgh  'sdo  Hamilton 
iomadh  car  mn  chnoc  a  chur  dhiubh,  'an  dùil  gu'n  tugadh  iad  thar 
am  buinn  cinn-iùil  nan  Cùmhnantach,  b'  èigin  doibh  mu  dheireadh, 
striochdadh  co  mòr  's  gu'n  tug  iad  cothrom  dhoibh  Ard-sheanadh 
a  ghairm  cruinn  'an  Glascho  air  a'  cheud  là  thar  fhichead  de  cheud 
mhìos  a'  gheamhraidh  sin  fèin.  Cha  d'  fhuair  Ard  sheanadh  na 
h-eaglais  cothrom  cruinneachaidh  rè  fhichead  bliadhna  roimhe  sin. 
Thug  an  rìgh,  mar  an  ceudna,  cead  do  'n  Phàrlamaid  tional  air 
an  ath  Bhealltuinn.  Cha  robh  Pàrlamaid  ann  o  cheann  dusan 
bliadhna  gu  so,  ach  a'  Phàrlamaid  de'  n  d'  rinn  Tearlach  cùis 
mhagaidh  aig  àm  a'  chrùnaidh.  Bha  ullachadh  mòr  air  a  dhean- 
amh  air  son  an  Ard-sheanaidh  so.  Bha  na  ministeirean  agus  an 
luchd-dreuchd  eil'  araon  ro  dheònach  air  an  eaglais  a  ghlanadh. 
An  nair  a  shuidh  an  t-Ard-sheanadh  roghnuich  iad  Alastair  Hen- 
derson  mar  Cheann-suidhe  do'n  Chùirt.  Chum  Hamilton  a'  chùirt 
sea  là  ri  iarraidh  nithe  a  rèir  toil  an  rìgh.  An  uair  nach  gèilleadh 
buill  an  Ard-sheanaidh  leud  ròine,  's  a  thuig  am  Fear-ionaid  gu'n 
robh  iad  air  tì  buntainn  ris  na  h-easbuigibh  a  rèir  lagh  eaglais  na 
h-Alba,  dh'èirich  e  'na  sheasamh,  agus  sgaoil  e  t-Ard-sheanadh  'an 

aium  an  rìgh.  Blia  deadh  fhios  aig  buill  an  Ard-sheanaidh  roimh. 
làimh  gur  h-anu  mar  sin  a  bhitheadh ;  cha  do  ghabh  iad'  ana-mis- 
neachd  sam  bith.  Chaidh  iad  air  aghart  le  guothuichibh  na  h-eag- 
lais  mar  nach  biodh  a  leithid  a  neach  is  Hamilton  ann.  Ghabh  iad 
air  aghart  a'  comh-chur  lagh  na  h-eaglais  ri  suidheachadh  nan  eas- 
buigean  Albannach,  agus  gach  riaghailt  eile  bha  feumail,  mar  nach 
biodh  gnothuch  aca  ri  rlgh  no  Morair,  ach  lagh  na  h-eaglais  a 
mhàin.  Bha  ochdar  ue  na  h-easbuigibh  air  an  cur  as  an  dreuchd, 
'sair  an  iomsgaradh  o  chomunn  nan  Criosduidh;  bha  ceathrar  eile 
dhiubh  air  an  cur  a?  nn  dreuchd  gun  an  iomsgaradh  idir;  chuireadh 
dithis  eile  dhiubh  as  an  dreuchd,  ach  fhuair  iad  cothrom  cùram 
aoiu  choimhthionail  a  Ithi  orra.  Dh'  aisig  an  t-Ard-sheanadh  an 
sin  an  t-ùghdarras  a  bhuineadh  dhoibh  do  chìurtibh  fa  leth  na 
h-eaglais.  Dh'  eirich  an  t-Ard-sheanadh  comharraichte  so  air  an 
fhicheadamh  Ià  de  mlnos  meadhonach  a'  gheamhraidh,  'an  deigh 
gach  cùis  a  thàinig  fa'n  comhair  a  shocrachadh.  Shuidhich  iad 
mu'n  do  sgaoil  iad  an  là  a  choinnicheadh  iad  a  rìs,  air  an  treas  Di- 
ciaduin  de  mhios  meadhonach  an  t-samhraidh,  1639.  Anns  a  Lhi 
co-dhunadh  obair  an  Aird-Sheanaidh,  thuirt  Mr  Henderson,  "thilg 
sinn  a  nis  sios  ballachan  Iericho ;  agus  esan  a  dh'  oidhirpicheas  am 
feasd  ri  'n  togail  biodh  e  air  fhaicill  o  mhallachd  Hieil  a  Bhetelich." 
'An  eachdraidh  eaglaiseach  theirear  an  dara  Ath-leasachadh  ris  na 
rinu  an  t-Ard-Sheanadh  so,  's  n.i  lean  as  a  dhèigh. 


CAIB.  XXXIII. 

AN    C0GADH   SIOBHALT*   GU    BAS   THEARLAICH. 

Ged  a  chuir  càirdean  na  h-eaglais  teachdair  'us  litir  thun  an  rìgh 
a  dh'  innseadh  dha  nach  robh  na  'n  amharc  àr  a  mach  a  dheanamh 
an  aghaidh  a  riaghlaidh  air  aon  chor,  ach  a  mhàin  an  còraichean 
dligheach  fèin  a  sheasamh,  cha  robh  dad  ac'  air  son  sin.  Thòisieh. 
Tearlach  da  rìreadh  ag  ullachadh  air  sou  cogaidh.  Bha  fios  aig  na 
Cùmhnantaich  air  sin,  's  cha  robh  iad  fèin  na  'n  tàmh.  Ghairm  iad 
dhachaidh  an  luchd-dùthcha  a  bha'n  armaibh  fa  leth  na  Roinn-Eòrpa 
gus  an  còmhnadh  'an  am  feuma.  Thòisicheadh  air  ullachadh  arm- 
achd  anns  gach  baile  mòr,  agus  air  teagasg  arm-chleas  do  òigridh  na 
dììthcha  thall  's  a  bhos.  Agus  thàinig  Seanalair  Daibhidh  Lesli 
a  bha  fada  's  au  arm  Lochluinneach,  dhachaidh  gu  stiùireadh  an 
airm  Albannaich  a  ghabhail  os  làimh. 

2.  Fhuair  Tearlach  còrr  'us  fichead  mìle  saighdear  air  an  cur  'an 
nidheam,  agus  àireamh  reisimeidean  marc-shluaigh,  agus  càbhlach 
lionmhor  a  sheòl  gu  Lìbhte,  's  na  h-àitibh  eil'  a  th'  air  gach  taobh 
de'n  amhainn  Friù,  aig  an  àm  cheudn'  an  tàinig  an  t-arm  tìre  ga 
crioch  a  deas  Alba.  Cha  'n  fhaigheadh  na  saighdeara  mar'  air  tìr 
aig  co  maith  's  a  bha  'n  t-oirthir  air  a  dhionadh.      Agus  'n  uair  a 

*  Feumar  aideachadh  gu  bheil  ara  modh  labhairt  so  ro  chosla  ch  ris  a* 
Bheurla.  Thug  luchd  Beurl'  am  focal  civil  o  'n  Laidinn.  Theireadh 
Laidinnich  bellum  civile  ri  cogadh  a  bhiodh  aig  aon  phàirt  de  bhaile  no 
de  dhù'haich  ri  pàirt  eile.  'S  e  sin  a  tha  Gaill  a'  ciallachadh  le  civìl  warf 
agus  'se'n  dearbh  ni  sin,  le  easbhuidh  focail  is  fear  a  thuigear,  a  tha  sinn 
a'  ciallachadh  le  "  Cogadh  Sìobhalt" — rioghachd  roinnte  ua  h-aghaidn 
fèin. 

ràinig  Tearlach  ceann  a  tuath  Shasuinn  air  cheann  an  airm  thìre,. 
choinnich  Seanalair  Lesli  an  sin  e'  càmpachadh  air  mullach  cnuic 
ris  an  abrar  Duns  Law,  air  cheann  cuig  mìle  fichead  saighdear. 
*S  uair  a  chunnaic  Tearlach  lionmhoireachd  'us  èrdugh  nan  Albann- 
ach,  agus  craos  fosgailte  dhà  fhichead  gunna  mòr  a  bh'  air  an  soc- 
rachadh  air  malaidh  a'  chnuic  fa  chomhair,  mheas  e  gu  'm  bu  ghlice 
deanamh  air  a  shocair.  Bha  Lesli  deònach  air  gabhail  ri  cùmhnant- 
aibh  sìth,  agus  dh'  aontaich  an  rìgh  ri  sìth  a  dheanamh  air  chumha- 
gu'n  sgaoileadh  araon  an  t-arm  Àlbannach  'us  Sasunnach,  agus  gu?m 
biodh  Ard-Sheanadh  agus  Pàrlamaid  Albannach  air  an  gairm  cruina 
air  son  gach  ni  a  bhuineadh  do  'n  rioghachd  a  chur  ceart.  Bha 
dùil  aig  Tearlach  gu  'n  gleidheadh  e  na  h-easbuigean,  co  dhiù,  air 
sheòl-eigin  ceangailte  ris  an  eaglais  gus  an  tigeadh  àm  a  b'  iomehuidbj 
gus  an  aiseag  gu  làn  chumhachd.  Ach  bha'n  ath  Ard-Sheanadh  a» 
ehoinnich  co  ionann  fuathach  air  a'  chuing  easbuigich  ris  an  Ard- 
Sheanadh  a  choinnich  's  a'  gheamhradh  roimhe,  's  a  bhuin  ria  na> 
h-easbuigibh  mar  dh'  ainmich  sinn.  Thagair  a  Phàrlamaid,  mar  an» 
eeudn',  a  dlighe  fèin  's  na  h-uile  seadh,  air  nach  robh  còir  aig  an. 
rìgh  briseadh  a  stigh.  Ghabh  Tearlach  a  nis  seasmhachd  naa 
Albannach,  mar  a'  toirt  dàbhlan  dha  fèin  air  son  na  b'  urrainn  e 
dheanamh;  agus  thòisich  e  as  ùr  ag  ullachadh  air  son  a'  chogaidh. 
Co  luath  's  a  thuig  cinn-iùil  nan  Cùmhnantach  sin,  ghairm  iad  fèin 
au  armailt  'an  ceanu  a  chèile.  'N  uair  a  bha  iad  ga  'n  leigeadh  air 
falbh  an  uraidh  fhuair  na  saighdeara  cumanta  rabhadh  a  bhi  deaa 
gu  tional  a  rìs  'n  nair  a  gheibheadh  iad  fios.  Agus  chum  iad  na 
h-oifigearan  air  leth  pàighidh  fad  nah-ùine.  Mar  sin  cha  bu  luaith' 
a  bha  fios  air  a  chur  air  gach  roinn  fa  leth  de'n  arm,  na  bha  iad 
deas  air  son  ruith  gu'm  brataichibh  a  rìs. 

3.  Fhuair  Tearlach  sàrachadh  mòr  mu'n  d'  fhuair  e  ri  chèiL* 
a'  bheag  sam  bith  de  armailt  le  cion  airgid.  Ghairm  e  'Phàrlamaid 
Shasunnach  'an  ceann  a'  chèil'  air  son  cuideachadh  airgid  a  thoirt 
dha.  Ach  mar  is  maith  a  bha  fios  aig  buill  na  Pàrlamaid  nach 
b'  ann  air  son  feum  na  rioghachd  a  bha  'n  t-airgiod  air  iarraidh,  ach 

air  son  peanas  a  dheananih  air  Cùmhnantaich  Alba,  cha  tugadh  iad 
airgiod  dha ;  ach  thòisich  iad  air  cur  an  gearainean  fèin  fa  chomhair 
an  rìgh,  's  a'  rannsachadh  a  mach  nithe  a  bha  clì  's  a'  Phàrlamaid  a 
bh'  ann  mu  dheireadh.  An  dèigh  mòran  mòigheanachd  le  luchd 
dreuchd  an  rìgh,  ag  aslachadh  orra  cuideachadh  an  rìgh  a  chur  air 
thoiseach  air  gach  ni  eil',  agus  iadsan  a'  leantuinn  air  sin  a  dhiùlt- 
adh,  dh'fhuadaich  Tearlach  air  falbh  a'  Phàrlamaid  so,  mar  an 
ceudna,  gun  ni  a  dheanamh  ach  gearan.  Thòisich  an  rìgh  an  sin 
air  trusadh  airgid  anns  gach  dòigh  eil'  a  dh'fheudadh  e.  Thug 
easbuigean  Shasuinn  mòran  airgid  dha  gus  a  chuideachadh  'an  cur 
sios  Chùmhnantach  Alba.  Thug  a  chuid  oifigeara  fèin  rud  maith 
dha;  agus  leis  na  thug  e  o  na  ceannaichibh  Spàinneach,  agus  o 
luchd-luingeas,  chaidh  aig'  air  dòrlach  shaighdeara  fhaotainn  'nan 
uidheam  mu  dheireadh  an  earraich. 

4.  Cha  d'  fhan  na  saighdearan  Albannach  aig  an  àm  so  gus  an 
tigeadh  Tearlach.     Ghabh  iad  air  aghart  gu  briseadh  a  steach  air 
Sasunn,  agus  choinnich  Morair  Conbhaigh  iad  air  e  fèin  a  shuidh- 
Cftchadh  air  taobh  deas  amhainn  Thaighne,  le  Bateri  ghunnaidhean 
mòr',  agus  sea  mìle  saighdear,  gus  an  cumail  air  an  ais.     Chuir  na- 
h-Albannaich  a  chuid  ghunnaidhean  'n  an  tàmh,  's  ghabh  iad  seachad 
air  an  àth,  's  chuir  iad  an  ruaig  air  an  arm  Shasunnach,  a  theich  gu 
ruig  Iorc  co  luath  's  a  b'  urrainn  iad.     Bha  so  air  an  ochdamh  là  fich- 
ead  de  cheud  mhìos  an  fhoghair,  1640.     Ghabh  na  h-Albannaich 
sealbh  air  Northumberland,  'us  Durham,  far  an  d' fhan  iad,  rè 
bhadhna,  gu  sàmhach,  riaghailteach,  agus  na  Puritanaich  Shasunn- 
ach  glè  thoihcht'  air  son  a  bhi  ga  'm  faicinn  ann,  mar  bha  iad  'n  an 
dion  doibh  fèin  an  aghaidh  ain-tighearnais  an  rìgh  's  nan  easbuigean_ 
Thug  Tearlach,  'na  airc,  an  oidhirp  air  na  Morairean  Sasunnach* 
aomadh  gu  airgiod  a'  thogail  dha  gun  dol  'an  eisimeil  tigh  eile  na 
Pàrlamaid  idir.      Cha  deanadh  na  Morairean  sud  air  àilghios ;  bha 
fìos  aca  nach  freagradh  e.     Ged  bu  chruaidh  e,  b'  èigin  do  Thearl- 
ach  a  nis  a'  Phàrlamaid  a  ghairm  cruinn  an  cuigeamh  uair.    Shuidh 
an  cruinneachadh  so,  ris  an  abrar  a'  Phàrlamaid  Fhad'  an  eachd- 

raidh  Shasuinn,*air  an  trcas  là  de  cheud  rahìos  a'  gheamhraidh  1640. 
'An  àite  tòiseachadh  air  airgiod  òrduchadh  do  'n  rìgh  's  ann  a  chaidh 
a  Phàrlamaid  so  fad  air  tlioiseach  air  an  fheadhainn  a  bha  roimpe 
ann  an  cur  an  aghaidh  ain  tighearnais  anrìgh  's  a'  luchd-comhairle. 
Chuireadh  fear  dhiubh,  d'am  b'  ainm  Iarla  Straford  fo  dheuchainn 
air  son  a  bheatha,  's  chuireadh  gu  bàs  e  mu  thoiseach  an  t-samh- 
raidh  an  deigh  sin,  Chuireadh  Ard-easbuig  Laud  'am  priosun  aig 
an  àm,  's  chuireadh  gu  bàs  e  'n  deigh  sin.  Theich  an  fheadhainn 
eile  bu  ro  mheasa  dhiubb,  le  'm  beatha  do  rioghachdaibh  cèin. 
'S  ann  mu  thoiseach  an  fhoghair,  1641,  a  fhuair  a'  Phàrlamaid  ùine 
gu  smuaincachadh  air  gnothnichibh  airgiodach.  Bha  Tearlach 
roimhe  so  air  deanamh  sìth  ris  an  arm  Albannach,  agus  air  geall- 
tuimn  gu'n  rachauh  e  fein  a  dh'  Alba  gu  bhi  làthair  aig  a'  Phàrlamaid 
a  bha  gu  coinneachadh  an  sin.  Dhaingirieh  a'  Phàrlamaid  Shas- 
unnach  a  nis  an  còrdadh  so,  agus  thug  iad  pàigheadh  do  'n  arm 
Albannach  re  na  h-ùin'  a  bha  iad  'an  Sasunn — ochd  ceud  gu  leth 
Punnd  Sasuunach  's  an  là ;  agus  trì  ceud  mìle  Punnd  Sasunnach  a 
thuilleadh  air  sin  gus  an  cuideachadh,  na  'm  feumadh  iad  eiridh  aig 
àm  sam  bith  an  deigh  BÌn. 

5.  Ràinig  Tearlach  Duneidin  air  a'  cheathramh  là  deug  de  cheud 
mhìos  an  fhoghair,  1641.  Bha  e  nis  a'  leigeadh  air  a  bhi  riaraichte 
leis  na  h-uile  nithibh  a  dheanastfi  a'  Phàrlamaid.  Bha  e  le  làimh 
fhialaidh  a'  buileachadh  onairean  'us  thiodhlacan  air  an  fheadhainn 
is  faid'  a  bha  'cur  'na  aghaidh  roimhe  sin.  Dh'  àrdaich  e  Seanal- 
air  Lesli  gu  bhi  'na  Iarla  Lebhen.  Rinn  e  Marcus  de  Iarl'  Ear- 
raghàeil;  dh'àrdaich  e  cuid  eile  gu  bhi  'n  am  Morairibh,  'sbhuilich 
e  tiodhlacan  'us  duaisean  saoibhir  air  cuid  de  na  ministeiribh.  Ach 
aig  an  àm  cheudn'  an  robh  Tearlach  co  suilbhir  a  sud  a  measg 
nan  Cùmhnantach,  fhuaradh  a  mach  gu'n  robh  e  gu  h-uaigneach  a' 
comh-sgriobhadh  ri  buidhinn  a  bha  Iarla  Mhontrois  an  dèigh  a 
thogail  'na  aobhar  fein,  'au  aghaidh  nan  Cùmhnantach.  'An  dèigh 
do  Thearlach  fantuinn  rc  thrì  mìosan  'an  Duneidin,  ghairmeadh  air 
falbh  e  gu  grad  le  àr  a  mach  a  thùisich  'an  Eirinn.     Dh'  iarr  e  air 

&'  Phàrlamaid  Albannaich  còmhnadh  shaighdearan  a  thoirt  dha  gus 
a'  cheanuairc  Eirionnach  a  chur  fodha.  Agus  tha  e  na  dhearbh- 
adh  comharraicht'  air  co  beag  earbsa  's  a  bh'aig  an  t-sluagh  a  measg 
an  robh  e  nis  à  Tearlach,  gu'n  robh  iad  a'  cur  as  a  leth  gur  e  fèin 
a  ghluais  na  Pàpanaich  Eirionnach  gu  ceannairc,  air  son  dioghal- 
tas  a  dheanamh  air  na  Pròstanaich.  Bha  na  Pàpanaich  Eirionn- 
ach  'an  dùil  gu'n  saoradh  siad  iad  fèin  o  ùghdarras  an  rìgh  'an 
nithibh  spioradail  'us  aimsireil,  mar  a  bha  na  h-Albannaich  fdin. 
Ach  0!  cia  eadar-dhealaicht'  an  dòigh  a  ghabhadh  'san  dà  riogh- 
achd  air  son  na  crìche  sin.  Thòisich  na  h-Eirionnaich  air  obair  a' 
mhortaidh,  a  bha  'dearbhadh  cia  uaith'  a  bha  iad  air  an  lasadh. 
Cha  robh  caomhnadh  ac'  air  firionn  no  boirionn,  beag  no  mòr,  a 
bhuineadh  do'n  chreidimh  Phròstanach.  Fhad  's  a  mhair  obair  a' 
mhortaidh  'an  taobh  deas  'us  's  iar  Eirinn,  tha  e  air  a  mheas  leis 
a'  mhuinntir  is  ìsle  tha  ga  chur,  gu'n  do  mharbhadh  dà  fhichead 
mìl',  eadar  bheag  'us  mhòr.  Tha  cuid  eil'  ag  ràdh  gu'n  robh  dhà 
uiread  sin  air  am  marbhadh.  Chuir  a'  Phàrlamaid  Albannach 
àireamh  rèisimeidean  a  null  gus  an  luchd-dùthcha  fèin,  a  bha  'n 
taobh  tuath  Eirinn,  a  chuideachadh. 

6.  Goirid  an  dèigh  do  Thearlach  pilltinn  air  ais  do  Shasunn, 
chaidh  e  fèin  's  Pàrlamaid  na  dìithcha  sin,  gu  h-iomlan  a  mach 
air  a  chèile.  Chuir  Buill  na  Pàrlaaiaid  ri  chdile  litir-ghearain,  ris 
an  abrar  's  a  Bheurla  Remonstrance,  anns  an  d'  ainmich  iad  gach 
chis  ghearain  a  bh'  ac'  an  aghaidh  an  rìgh,  's  a  luchd-comhairle. 
Bha  iad  fèin  'us  Tigh  nam  Morairean  gu  còrdadh  mu'n  Litir 
chomharraichte  so,  agus  dh'  fheumadh  an  rìgh  an  sin  aontachadh 
leis  gach  ni  a  bha  iad  ag  iarraidh  innte.  'Am  measg  nithe  eile, 
chuir  iad  an  aghaidh  nan.  easbuigean,  's  nach  feudadh  àite-suidh' 
a  bhi  ac'  'an  Tigh  nam  Morairean.  Dh'  iarr  a'  Phàrlamaid  thap- 
aidh  so,  mar  an  ceudna,  riaghladh  an  airm  a  bhi  air  thoirt  thairis 
do  'n  Phàrlamaid  uaithe  sud  a  mach.  Fhuair  an  rìgh,  le  òrdugh 
Ard-fhear  lagha  na  rioghachd,  cuigear  de  Bhuill  na  Pàrlamaid  ud 
air  an  dìteadh  air  son  àird-cheannairc,  agus  chaidh  e  fèin  do  thigh  na 

Pàrlamaid  le  àireamh  shaighdearean  gus  an  cur  an  làimh.  B'e  so 
toiseach  na  h-aimhreit.  Chaidh  baile  Lunuinn  thar  a  chèile  gu 
buileach  a  nis.  Dh'  fhàg  an  rìgh  baile  Lunuinn,  's  chaidh  e  gu 
àite  ris  an  abrar  Dòbher,  far  an  do  dhealaich  a  bhan-rìgh  ris,  agus 
an  deachaidh  i  do'n  Olaind'  còmhladh  ri  a  nighinn  a  bh'  air  pòsadh 
Prionns'  Orange.  Chaidh  Tearlach'an  dèigh  sin  do  bhaile  Iorc. 
Chruinnich  àireamh  maith  uaislean  da  ionnsuidh  an  sin,  agus  chuir 
e  suas  a'  bhratach  rioghail  mar  shuaicheantas  cogaidh  aig  Noting- 
ham  air  an  dara  là  fichead  de  cheud  mhios  an  fhoghair  1642.  Bha 
'Phàrlamaid  roimhe  so  air  fiadhachadh  a  chur  a  mach  feadh  na 
dùthcha,  gu  muinntir  sam  bith  leis  am  b'  àill  airgiod  iasaid  a  thoirt 
dhoibh,  agus  seudan,  gu  armailt  a  chur  'an  uidheam  air  son  iad 
fèin,  agus  pears'  an  rìgh  a  dhionadh  o  dhroch  luchd-comhairle. 
Fhuair  iad  barrachd  sheudan  air  na  b'  urrainn  tigh-ionmhais  na 
Pàrlamaid  a  chumail,  agus  mòran  airgid  mar  an  ceudna.  Thòisich 
an  cogadh  air  gach  taobh.  Fhuair  Tearlach  gràinne  shaighdearan 
a  Eirinn.  Chuir  a'  Phàrlamaid  fios  air  an  arm  Albannach  gus  an 
cuideachadh.  Dh'  aontaich  na  h-Albannaich  tighinn  air  chumha 
gu  'n  gabhadh  a'  Phàrlamaid  an  Cùmhnant.  Bha  mar  so,  a'  chuid 
bu  lionmhoire  de  shluagh  an  dà  rioghachd,  banntaichte  ri  chèii' 
'an  aghaidh  an  rlgh.  Chuireadh  mile  thar  fhichead  saighdear  do 
Shasunn  as  Alba,  gu  bhi  air  am  paigheadh  leis  a'  Phàrlamaid 
Shasunnaich,  a  dh'òrduich  an  Cùmhnant  's  a'  Chomh-bhoinn  a  bhi 
air  an  gabhail  's  an  dà  rioghachd. 

7.  An  dèigh  do  'n  arm  Albannach  a  dhol  'an  ceann  airm  na  Pàr- 
lamaid,  thiòsich  aobhar  an  rìgh,  a  bha  roimhe  sin  soirbheachail, 
a'  dol  air  ais.  Mar  thoradh  air  a  chomh-aontachadh  a  thachair 
eadar  Pàrlamaid  an  dà  rioghachd,  'shuidh  an  t-Ard-Sheanadh 
ainmeil  a  chuir  ri  chèile  Leabhar  Aithghearr  nan  Ceist,  agus  Oideis 
na  h-Eaglais,  'san  Iar-mhinisteir  ann  am  mìos  meadhonach  an 
t-samhraidh  ]  643.  Bha  sea  fichead  ministeir  'us  aon  's  an  Ard- 
Sheanadh  so.  Bha  deichnear  de  na  Morairean,  agus  fichead  de 
uaislibh  na  Pàrlamaid  còmhladh  riu.     Bha  cuigear  mhiuisteirean 

as  Alba  ann,  a  measg  an  robh  Mr  Alastair  Henderson,  agus  Seòras 
Gillespi ;  agus  triùir  de  àrd-rahaithibh  na  rioghachd  mar  Sheanair- 
ibh.  Lean  iad  air  suidh'  àireamh  bhliadhnachan  gus  an  do  tharr- 
uing  iad  riaghailtean  air  son  aoradh  follaiseach,  agus  Leabhar 
Aidmheil  a'  Chreidimh. 

8.  Chriochnaich  a'  bhliadhna  1644  gu  ro  challail  do  'n  aobhar 
Bioghail.  Bha  Cromuel  a  nis  air  èiridh  àrd  's  an  arm  Shasunn- 
ach.  Thòisich  an  duine  cruadalach  so  'na  chaiptin  'an  arm  na 
Pàrlamaid,  agus  'an  ùine  ghoirid  dh'  èirich  e  gu  bhi  'na  Sheanalair. 
'S  ann  le  marc-shluagh  gu  h-àraidh  a  bha  esau  a'  deanamh  gaisge. 
Cha  sheasadh  marc-shluagh  an  rìgh  idir  roimhe.  Ach  'n  uair  a 
bha  aobhar  an  rìgh  air  tuiteam  iosal  an  Sasunn,  bha  e  air  a  mhis- 
neachadh  le  bhi  cluinntinn  mar  a  bha  Montròs,  a  sheirbhiseach 
•dileas,  a'  soirbheachadh  'an  Alba.  Bha  'n  saighdear  fuilteach  so 
Jna  phriosunach  'an  Caisteal  Dhuneidin  'n  uair  a  bha  Tearlach  an 
sin.  Ach  co  luath  's  a  fhuair  e  cead  a  choise,  chaidh  e  do  Shas- 
unn  a  chur  a  chomhairle  ris  an  rìgh.  Ghealladh  àireamh  shaigh- 
dearan  a  chur  à  Eirinn  thuige.  Phill  e  do  Alba,  's  thruis  e  beagan 
mhìltean  ri  chèil',  a  chuir  e  'n  ceann  nan  Eirionnach  a  thàinig  air 
tìr  'an  taobh  's  iar  Alba.  Bha  eadar  a  cuig  's  a  sea  mhìltean  aige. 
Leo  sin  chuir  e  'n  ruaig  air  a'  bheagan  airm  a  bha  'nis  'an  Alba 
caochladh  uairean.  Feudar  a  ràdh  gu'n  do  choisinn  e  'bhuaidh 
sea  uairean  an  car  bu  lugh'  an  aghaidh  arm  beag  nan  Cumhnant- 
ach.  Ged  bu  shaighdear  seòlta  Montròs,  cha  robh  ann  deth  ach 
eutroman.  Bha  e  co  mòr  air  a  thogail  suas  le  'shoirbheachadh 
's  gu'n  do  sgriobh  e  mar  so  gu  Tearlach,  "cha  'n  'eil  mi  'g  iarraidh, 
an  dèigh  an  dùthaich  so  a'  cheannsachadh  do  bhur  Mòrachd,  agus 
"buaidh  a  thoirt  o  Dhan  gu  Beersèba,  ach  gu'n  tugadh  sibh  dhomh 
•cead  a  ràdh  mar  thuirt  Seanalair  Dhaibhidh  ri  'mhaighstir,  'thig 
fèin,  air  eagal  gu'm  bi'n  dtithaich  air  a  h-ainmeachadh  ormsa.' " 
Cha  do  leau  so  fada.  Cha  'n  f  hòghnadh  le  Montròs  Alb'  a  cheann- 
sachadh.  Thog  e  air  gu  dol  a  steach  air  taobh  tuath  Shasuinn. 
Chuir  Cinn-iùil  nan  Cùmhnantach  fios  air  Seanalair  Lasli,  Iarla 

Lebhen,  greasad  a  nall  à  ceann  a  deas  Shasuinn,  agus  coinneamh 
a  chumail  ri  Montròs.  Air  maduinn  an  treas  là  deug  de  cheud 
mhìos  an  fhoghair,  1645,  thàinig  Iarla  Lebhen  le  sea  mìle  saighdear 
tapaidh  air  Montròs  gun  fhios,  aig  àite  ris  an  abrar  Philiphaugh, 
faisg  air  Selcirc,  Chuir  e  as  gu  tur  do  armailt  Mhontrois;  theich 
an  ceannard  fèin  le  'bheatha  do  na  beanntaibh  le  dà  fhichead  mar- 
cach.  Goirid  an  dèigh  sin  fhuair  e  air  teicheadh  gu  tìr  mòr  na 
h-Eòrpa;  mar  sin  chaidh  e  as  o'n  chroich  aig  an  àm  sin;  "ach  bha 
chòcrach  a'  fàs." 

9.  Bha  Tearlach  a  nis  air  na  h-uile  dòchas  a  chall  a  thaobh 
Alba,  agus  bha  gach  cearna  de  Shasunn  gu  bhi  air  an  toirt  as  a 
làmhaibh  gu  buileach  mu'n  àm  so.  Bha  'chuid  saighdearan  a'  call 
am  misneachd,  agus  saiglidearan  na  Pàrlamaid  air  an  robh  Crom- 
uel  'na  cheannard  a'  fàs  'am  misneachd.  Air  a  theannachadh  air 
gach  taobh,  's  gu'n  fhios  aige  ciod  a  dheanadh  e,  's  e  smuainich  e 
gu'n  tilgeadh  se  e  fèin  air  caoimhueas  an  airm  Albannaich,  a  bha 
e  'n  dùil  a  bhuineadh  ris  ni  bu  shuairce  na  arm  na  Pàrlamaid. 
Dh'  fhan  e  ochd  mìosan  'sa'  champ  Albannach;  ach  bha  'n«Cog- 
adh  Sìobhalt  a  nis  air  sgur,  agus  an  t-arm  Albannach  air  pilltinn 
dhachaidh;  's  cha  b'  urrainn  iad  a  chumail  ni  b'  fhaide.  Roghnuich 
e  fèin  a  bhi  'an  aon  de  'lùchairtean  faisg  air  Lunuinn,  air  son 
comh-sgriobhadh  a  chumail  ris  a'  Phàrlamaid;  agus  thugadh 
seachad  e  do  arm  na  Pàrlamaid,  'an  dèigh  gealladh  sòluimte 
fhaotainn  nach  deantadh  coire  sam  bith  no  ainneart  air  pears'  art 
rìgh.  Threòraich  Iarla  Lebhen  'an  sin  an  t-arm  air  ais  do'n  dùth- 
aich  fèin.  Tha  cuid  a'  faotainn  coire  do'n  arm  Albannach  airson 
an  rìgh  a  thoirt  suas  do'n  arm  Shasunnach  idir.  Tha  iad  le  so  a' 
taisbeanadh  am  mì-ruin  's  an  aineòlais.  Cha  b'  urrainn  na  h-Alb- 
annaich  a  chumail  gun  chogadh  ris  an  arm  Shasunnach,  ni  bha  'n 
aghaidh  an  aobhair  air  son  an  tàinig  iad  ga'n  còmhnadh.  Agus 
ged  a  chumadh  iad  e  ciod  a  dheanadh  iad  ris  ?  agus  co  fad  's  a  bu 
lèir  do  dhuin'  aig  an  àm  cha  robh  cunnart  air  bith  gu'n  tachradh 
do'n  rìgh  mar  a  thachair. 

10.  Lean  a'  Phàrlamaid  air  coluadar  'an  sgriobhadh  a  chumail 
ris  an  rìgh  greis  an  dèigh  dhoibh  f haotainn  'n  an  làmhaibh  fèin ; 
ach  chum  iad  'na  phriosunach  e.  Cha  robh  ni  a  dh'iarr  iad  air 
nach  gealladh  e  dhoibh  mu  dheireadh  ach  dà  ni ;  b'  e  sin  easbuig- 
eachd  a  chur  sios  's  an  eaglais,  agus  a  chàirdean  no  a  luchd-comh- 
airle  thoirt  thairis  gu  peanas.  Cha  'n  aontaicheadh  e  ris  an  dàni 
sin.  Ach  na  'm  biodh  earbsa  sam  bith  aig  a'  Phàrlamaid  à  cliù 
Thearlaich,  bha  iad  air  bi  riaraichte  gu  leòr  leis  na  gheall  e.  Bha 
fios  aca  co  luath  's  a  gheibheadh  e  'n  cothrom  gu  'm  feuchadh  e 
ri  'n  cur  fodha  rìs,  agus  an  saorsainn  uile  thoirt  uatha.  Bha 
Cromuel  guiomhach  anns  a  bhi  riaghladh  nan  cumhachan  a 
dheanadh  an  righ  ris  a'  Phàrlamaid.  Bha  àit  aige-san  's  a'  Phàr- 
lamaid,  a  thuilleadh  air  e  bhi  da  rìreadh,  'na  cheann  air  an  arm„ 
Bha  'n  rìgh  a'  gabhail  air  a  bhi  glè  chàirdeach  do  Chromuel.  Cha 
robh  inbhe  no  urram  nach  gealladh  e  dha.  Ghlac  Cromuel  litir 
o  'n  rìgh  thun  na  ban-righ  a  bha  's  an  Fhraing  anns  an  clubhairt  e 
"  gun  eagal  a  bhi  oirr'  air  son  esan  a  bhi  'gealltuiun  cus; — 
'n  uair  a  thigeadh  an  t-àm,  gu'm  b'  aithne  dha-san  ròpan  cainb'  a 
chàradh  mu  amhaichibh  nan  daoidhearan  'an  àite  gartan  sìde." 
Cha  stadadh  Cromuel  an  dèigh  so  gus  an  d'  fhuair  e  amhach 
Thearlaich  air  an  ealaig,  ni  a  bha  e  cinnteach  a  dheanadh  Tearlach 
airsan  na  'm  faigheadh  e  gu  bràth  an  cothrom.  Chuir  an  ceannard 
nso  sgreamhail  so  fear  de  'chuid  oifigearan  le  dà  reisimeid  gu  Tigh 
na  Pàrlamaid,  agus  sgiùrs  am  fear  sin  air  falbh  dà  cheud  de  Bhuill 
na  cùirte  sin.  Cha  d'fhàg  e  ann  ach  mu  thri  fichead,  a  bha  de  'n 
aou  bheachd  ri  Cromuel  fèin,  agus  ris  an  abair  sgriobhadairean,  an 
Rumpull.  Thug  e  orra  sin  Reachd  a  dhaingneachadh  leis  an 
robh  an  righ  air  a  dhìteadh  mar  ciontach  de  àrd-cheannairc  air 
son  cogaidh  an  aghaidh  na  Pàrlamaid.  Chuireadh  Tearlach  fo 
dheuchainn  a  bheatha  'rèir  an  Reachd  so,  ach  cha  'n  aidicheadh  e 
ùghdarras  na  Cùirt  a  bha  ga  dhìteadh  idir.  Co  dhiù  dhìt  iad 
e  gu  bhi  air  a  chur  gu  bàs.  Chuireadh  an  ceann  dheth,  fa 
chomhair  lùchairt  White-hall  air  an  deicheamh  là  ficheadde'n 

cheud  mhìos,  1649.  Thug  Cromuel,  amsin,  ma'n  airidh  Comh- 
fhlaitheachd  a  bhi  air  a  h-èigheach  air  son  nan  eileanaibh  Brea- 
tuunach. 


CAIB.  XXXIV 


A    CIIOMII-FHLAITHEACHD. 


'N  uair  a  thuigeadh  'an  Alba  cionnus  a  bha  Cromuel  's  a  luchd- 
cuideachaidh  a'  làimhseachadh  an  rìgh,  bha  sluagh  na  dùthcha  g\è 
dhiombach.  Agus  chaidh  cuid  co  fad'  's  gtì  'n  d'  iarr  iad  a  dhol  a 
chogadh an  aghaidh  arm  Chromueil  fathast.  Cha robh  Cinn-iùil  nan 
Cìimhnantach  deònach  air  dol  co  fada  sud,  agus  labhair  na  minis- 
teirean  mar  le  aon  ghuth  an  aghaidh  cogaidh.  Ach  fhuair  Diùc 
Hamiltoin  àireamh  mhìltean  de  'shaighdearan  òga,  dealasach  air 
taobh  an  rìgh  mar  bha  e  fèm,  gus  a  leantuinn  do  Shasunn  a  chuid- 
eachadh  chàirdean  sam  bith  a  bh'  aig  an  rìgh  an  sin.  Thàinig 
Cromuel  gu  h-obann  air  an  Diùc,  aig  àite  ris  an  abrar  Uarsington, 
's  chuir  e  'n  ruaig  air  a  shaighdearaibh  neo-iunnsaichte ;  chaidli  an 
Diùc  fèin  a  dheanamh  'na  phriosunach,  's  a  rìs  a  chur  gu  bàs.  Cha 
tàinig  ach  tearc  de  a  luchd-leanmhuinn  air  an  ais. 

2.  Ach  'n  uair  a  chualas  'an  Duneidin  gu'n  do  chuireadh  Tear- 
lach  gu  bàs,  bha  gacli  àrcl  'us  iosal  air  an  lionadh  le  feirg.  Ràinig 
an  naigheachd  air  an  t-Sabaid ;  agus  air  an  ath  là  chaidh  Tearlach 
II.,  mac  'us  oighre  'n  fhir  a  chuireadh  gu  bàs,  èigheach  'na  rìgh. 
Cha  robh  an  t-òganach  so  ach  ochd  bliadhna  deug  a  dh'  aois  aig 
an  àm — gill'  àrd,  caol,  odliar,  làn  clìcireachd  'us  mealltaireachd. 
Bha  e  air  fcei  jh :  idh  do  'n  Olaind  roimhe  sud.  Ach  ged  a  bha  iad 
dleasdanàch  do  'n  rìgh,  'na  inbhe  fein,  cha  robh  iad  gus  a  ghabhail 

gun  chumhachaii.  Dh'  fheumadh  e  a'  Cliomhbhoinn  shòluimte  's  au 
Chmhnant'  aideachadh,  's  a  làmh  sgriobhaidh  a  chur  riu,  mu  'n 
gabhadh  iadsan  orra  fèin  bòidean  a  bhi  dìleas  dha.  Chaidh  teachd- 
airean  a  chur  da  ionnsuidh  air  son  còrdaidh  ris  mu'n  ghnothuch  so. 
Bha  Tearlach  òg  deònach  gu  leòr  air  na  h-uile  ni  a  dh'  iarr  a'  Phàr- 
lamaid  Albannach  a  dheanamh — 's  e  bha.  Ciod  an  nì  nach  dean- 
adh'snach  gealladh  esan,  'n  uair  a  bhiodh  sin  gus  a  ghnothuch. 
fèin  a  chur  air  aghart  ?  Ach  bha  e  'cumail  a  ghnothuich  greis  gun 
chur  an  dara  taobh  gus  am  faiceadh  e  ciod  a  thachradh  do  inn- 
leachd  uaigneach  eil'  air  nach  robh  fios  an  sin.  Bha  e  'n  dèigh 
Montròs  fuilteach  a  chur  a  nall  do  thaobh  tuath  Alba  le  sea  ceud 
Gearmailteach,  agus  tearc  de  Rioghalaich  abh'  air  teicheadh  do'n 
Olaind  an  dèigh  bàis  'athar.  Na  'n  soirbhicheadh  le  Montròs, 
mar  bha  e'n  dùil,  gheibheadh  Tearlach  air  ais  gu  rioghachd  a  shinn- 
sir  gun  taing  do'n  Phàrlamaid;  gun  a  bhi  fo  Chùmhnant  idir. 
'S  mar  sin  ged  a  bha  e  gealltuinn  nan  uile  nithe  a  dh'  iarr  iad,  bha 
e  'faotainn  leth-sgeulan  gu  dàil  a  chuir  's  an  ni.  Thàinig  Montròs 
air  tìr  'an  Arcu.  Thug  e  air  àireamh  de  òigridh  an  eilein  sin  gabh- 
ail  's  an  arm  aige.  Leo  sin  's  na  thug  e  as  a'  Ghearmailt,  ghabh  e 
air  aghart  gu  tir-mòr  Alba.  Ach  choinnicli  oifigeach  da  'm  b'  ainm. 
Strachan  fo  chomannda  Lesli  e,  air  iomall  a  tuath  Shiorrachd  Rois, 
's  chuir  e  as  a  chèil'  a  chuid  shaighdearan.  Theich  Montròs  'na 
aonar,  's  chuir  e  eudach  saighdeir  cumant'  air  fèin,  gus  a  chur  as 
aithne.  Thug  se  e  fèin  suas  do  Mhac  Leòid  Asainn,  a  bha  air  bith 
roimhe  sin,  'na  'armailt  fèin.  Thug  Mac  Leòid  suas  e  do  oifigich 
na  Pàrlamaid.  Bha  binu  a  bhàis  air  a  toirt  a  mach  air  son  gach 
olc  a  rinn  e  roimhe  sin.  Chrochadh  e  air  an  aona  la  fichead  de 
cheud  mhios  an  t-samhraidh,  1650.  'N  uair  a  chuala  Tearlach  mar 
thachair  do  Mhontròs  bha  e  ullamh  gu  'ainm  a  chur  ris  gach 
Cùmhnant  'us  paipeir  a  dh'  iarradh  a'  Phàrlamaid.  Dh'  fhàg  e  'n 
Olaind  air  an  t-seathamh  là  deug  de  mhios  meadhonach  an  t-samh- 
raidh,  'sthàiuig  e  air  tìr  aig  bun  amhàinn  ÌSpèigh,  'sghabh  e  air 
aghart  gu  Sruileadh.    Bha  na  h-Albannaich  ro  aoibhneach  air  son 

e  thighinn.  'Noclid  muinntir  Dhuneidin  gu  h-àraidh,  gu  'n  robh 
iad  aighearach  le  teineachan  aoibhinn  a  chumail  a'  losgadh  rè  na 
h-oidhche,  's  a  bhi  dannsadh  timchioll  orra. 

3.  Bha  'm  beachd  fèin  aig  Pàrlamaid  Shasuiun  mu  thighinn 
Thearlaich.  Bha  Eirinn  air  dol  troimhe  chèile  roimhe  so — bha 
i  roinnte  'na  buidhnibh,  cuid  an  aghaidh,  's  cuid  air  taobh  an 
rìgh ;  cuid  leis  an  aidmheil  so,  's  cuid  leis  an  aidmheil  eile.  Chaidh 
Cromuel  a  null  le  dusan  rèisimeid,  's  an  ùine  ghoirid  cheannsaich 
e  gu  h-iomlan  an  dùthaich  sin  d'a  riaghladh  fèin.  Agus  a  nis  bha 
e  air  tighinn  air  ais,  agus  gun  dàil  rinn  e  deiseil  air  son  a  leithid 
a  dheanamh  air  Alba  's  a  rinn  e  air  Eirinn.  Thàinig  e  nall  do  Alb' 
air  ceann  feachd  shea  mìle  deug  eadar  choisichean  'us  mharc- 
shluagh.  A  rèir  nòis  Alb'  o  shean,  chaidh  teine  fhadadh  air  mull- 
ach  gach  cnuic  o  'n  chrich  Shasunnaich  gu  Duneidin,  leis  an  robh 
rabhadh  air  thoirt  do  'n  t-sluagh  gu  'n  robh  nàmhaid  air  briseadh 
a  steach  air  an  tìr.  Ghabh  am  feachd  Sasunnach  air  aghart,  a 
h-uile  ceum  gu  Duneidin  gun  a  bhi  'coinneachadh  ri  dad  ach  tìr 
air  a  fàsachadh — an  sprèidh  's  am  biadh  air  an  toirt  air  falbh,  gun 
ni  air  fhàgail  de  'm  b'  urraiun  nàmhaid  feum  a  dheanamh.  Ach 
chuireadh  stad  orr'  aig  Duneidin.  Bha  Seanalair  Daibhidh  Lesli 
an  sin  an  dèigh  gàradh  dionaidh  agus  sreath  Dhaingnichean  a 
tharruing  eadar  Lìbht'  agus  Duneidin  air  nach  bu  chomasach  do- 
Chromuel  faotainn  seachad.  Bha  e  mu'n  cuairt  do  àm  na  Lùn- 
asdail,  's  bha  mòran  uisg'  ann  leis  an  robh  na  Sasunnaich  ro  mhì- 
chomhfhurtail  air  chùl  a  ghàradh.  'N  uair  a  dh'  fhairtich  air 
Cromuel  an  t-Albannach  a  thoirt  idir  gu  ionad  tharruing  lann,  's  a 
thòisich  tinneas  air  lagachadh  a  chuid  feachd,  b'  eigin  da  pilltinn 
a  deas  gu  àite  ris  an  abrar  Dunbàrr,  a  tha  fad  an  ear-dheas  air 
Duneidìn,  ri  cois  na  mara,  far  am  faigheadh  e  biadh  o  'n  chàbhlach 
a  bha  ga  leantuinn.  Dh'  fhag  Lesli  an  sin,  'ionad  dionaidh,  'slean 
e  air  sàil  Chromueil,  's  ghabh  e  sealbh  air  mullaichibh  nan  cnoc 
a  bha  os  ceann  an  airm  Shasunnaich,  air  sheòl  's  nach  b'  urrainn 
iad  gluasad  gu  deas  no  gu  tuath  gun  chunnart  a  bhi  air  an  gearr- 

adh  as.     Cha  b'e  Lesli  so 'Iarla  Lebhen,  ach  fear  a  b'  òig',  agus 
saighdear  nach  bu  mheasa. 

Bha  Cromuel  's  a  luchd-leanmhuinn  mar  so  'an  teinn  mhòir  le  bhi 
air  an  cuairteachadh  le  naimhdibh.  Agus  'an  ùine  ghoirid 
dh'  fheumadh  iad  an  cuid  armachd  a'  leigeadh  sios,  agus  striochd- 
adh  do  Lesli  gun  bhuill'  a  bhualadh.  Ach  bha  mòran  mhinisteir- 
•ean  'us  dhaoin'  eile  's  an  arm  fo  Lesli,  aig  an  robh  ùghdarras  air 
inntinnibh  an  t-sluaigh.  Thòisich  iad  sin  air  àithne  's  air  teagasg, 
gu  'm  bu  chòir  a  dhol  sios  do  'n  chòmhnard  a  chogadh  ris  na  Sas- 
unnaich.  Sheas  Lesli  'an  aghaidh  a'  bheachd  ud  fhad  's  a  b'  urr- 
ainn  e,  ach  mar  bha  mòran  ùghdarrais  aca  sud  thairis  air  na 
saighdearaibh,  bhuadhaich  an  guthanna.  B'  ^igin  do  Lesli  leig- 
eadh  leis  an  arm  a  dhol  a  chogadh,  ged  a  bha  beachd  aige  nach. 
b'  ann  gu  soirbheachadh.  'N  uair  a  dh'  innseadh  do  Chromuel 
:gu  'n  robh  na  h-Albannaich  a'  cromadh  leathad  nan  cnoc,  ghlaodh 
e  mach,  "Thug  Dia  thairis  do  ar  làimh  iad."  Bha  so  mu  fheasgar. 
Air  a  mhocli  mhaduinn  an  ath  là,  an  treas  de  dhara  mìos  an 
fhoghair,  mu  'n  d'  fhuair  na  h- Albannaich  gu  ceart'n  an  tarruing, 
ihug  na  Sasunnaich  garg  ionnsuidh  orra,  's  chuir  iad  an  ruaig  orra. 
Chaidh  trì  mìle  de  na  h-Albannaich  a  mharbhadh  'san  ruaig,  agus 
ghlacadh  deich  mìle  dhiubh  na  'm  priosunaich.  'S  ann  ri  so  a 
theirear  Dròbh  Dhunbàr.  Dh'fhosgail  a'  bhuaidh  so  baile  Dhun- 
eidin  do  Chromuel.  Theich  a'  Phàrlamaid  's  an  t-arm  gu  Sruileadh 
air  taobh  tuath  na  Friù.  Ged  a  chaidh  blàr  Dhunbàrr'n  an  agh- 
aidh,  cha  do  chaill  iad  am  misneachd.  Thog  iad  armailt  eile  gu 
goirid,  's  mar  a  thug  Tearlach  làn-riarachadh  dhoibh  a  thaobh 
gealltuinn  a  bhi  leis  a'  Chùmhnant,  chrùn  iad  e'an  lùchairt  Scoinne, 
air  là  na  bliadhn'  ùire,  1651,  fo  thiodail,  Tearlach  II.  Chuir  Iarl' 
Earra-Ghàeil  an  crùn  air  a  cheann.  Bhòidich  àrd-mhaithean  na 
i;ìre  's  an  sluagh  cumanta  gu'm  biodh  iad  dìleas  do  Thearlach, 
's  gu'n  deanadh  iad  seirbhis  da  le  'maoin  's  le  'm  beatha  gu  bàs, 
a  rèir  na  Comhbhoinn  shòluimte,  's  a'  Chùmhnaint.  Bu  shealladh 
so  co  brònach  's  a  bha  'n  Alba  riamh;   daoioe  firinneach,   neo- 

ghealtacli,  a'  bòideachadh  a  bhi  dìleas,  cha  b'  ann  a  nihàin  do> 
dhuine  co  mealltach  's  co  fuilteach  's  a  shuidh  riàmti  air  caithir- 
rìgh,  ach  do  dhuine  's  na  h-uile  seadh,  co  suarrach  's  a  shuidh 
riamh  air  caithir  sam  bith. 

4.  Bha  luchd  comh-bharail,  no  sect  air  èiridh  an  Sasunn  mu  'n 
àm  so  ris  an  abrar  Independents,  aig  a  bheil  ceangal  ri  chèil'  a 
thaobh  barail,  ach  a  tha  dealaicht'  o  chèile  'sna  h-uile  seadh  eile; 
gach  coimhthional  fa  leth  a'  riaghladh  an  gnothuichean  fèin,  gun 
chlèir  no  seanadh,  no  cùirt  eaglais  sam  bith  is  àirde  na  seisean  a* 
choimhthionail.  B'  ann  diubh  sin  Cromuel.  'N  uair  a  fhuair  esan. 
làmh  an  uachdar,  thug  e  muinntir  de  'bheachd  fèin  gu  bhi  riagh- 
ladh  Shasuinn.  Cha  robh  Cromuel  ag  iarraidh  air  eaglais  Chlèir- 
ichgAlba  nì  sam  bith  a  bhuineadh  do  a  co-shuidheachadh  ath- 
arrachadh ;  bheireadh  e  làn  shaorsa  dhoibh  mar  eaglais,  ach  cha 
leigeadh  e  leò  a  bhi  dealaichte  ri  Sasunn,  no  Stiùbhartach  a  bhi 
'na  rìgh  aca.  Bha  na  h-Albannaich  'n  an  aineolas,  's  'n  an  cath- 
rannas,  'an  dùil  gu  'm  bu  ni  comasach  saors'  aimsireil  'us  spiorad 
ail  a  bhi  ac'  agus  rìgh  Stiìibhartach.  Bha  dearbh-chinnt  aig 
Cromuel  gu'n  robh  sud  eu-comasach,  'an  nàdur  nithe,  agus  uime 
sin  cha  robh  e  'dol  ga  'm  fàgail  gus  an  toil  eu-ceillidh  fèin  a  lean- 
tuinn.  'N  uair  a  chaidh  dùdhlachd  a'  gheamhraidh  seachad  's  a 
b'  urrainn  an  t-arm  an  t-achadh  fosgailt'  a'  ghabhail,  chaidh  an 
gaisgeach  Sasunnach  air  tòir  Lesli  's  a  chuid  feachd.  Ghabh 
Lesli  an  rian  dionaidh  a  bh'  aige  roimhe,  's  cha  b'  urrainn 
Cromuel  a  tharruing  gu  cath,  no  fhuadachadh  air  falbh  o  'ion- 
adaibh  làidir  air  taobh  tuath  na  Friù.  Ach  le  dian  chogadh 
'us  dòirteadh  fola  fhuair  e  buidheann  shaighdearan  air  an  cur 
a  null  air  Port  na  ban-righ  a  ghabh  sealbh  air  Siorrachd  Fiofa, 
agus  leis  am  biodh  an  t-arm  Albannach  air  a  dhruideadh  a  mach 
o  'n  chòmhnard  's  o'n  oirthir  a  's  ear.  Ghabh  Tearlach  an  sin 
comannd  an  airm  e  fèin;  'sthug  e  Sasunn  air  le  ceithir  mìle  deug 
feachd,  'an  dùil  gun  èireadh  na  Sasunnaich  leis,  's  gu'n  tilgeadh 
iad  a  mach  Cromuel  's  a'  Phàrlamaid  bheag.     Thriall  Cromuel  as 


A     CHOMH-FHLAITHEACIID.  295 

a  dhèigh,  's  astar  là  no  dha  eatorra.  'S  gann  a  bha  Tearlach  a' 
faotainn  duine;  ach  bha  feachd  Chrornueil  a  sior  dliol  ani  meud. 
Thionndaidh  Tearlach  air  Cromuel  'an  àite  ris  an  abrar  Uorster. 
Bha  arm  Chroinueil,  an  sin  air  meudachadh  gu  deich  mìle  fichead. 
Chaill  Tearlach  an  là  sin  gu  h-iomlan.  Chaidh  àireamh  mòr 
de  'shaighdearan  cois'  a  mharbliadh,  agus  an  còrr  dhiubh  a  dhean- 
amh  na  'm  priosunaich.  Theich  am  marc-shluagh  air  falbh  mar 
a  b'  fhearr  a  dh'  fheudadh  iad.  'S  ganu  a  rinn  Turcach  no  pàgan- 
ach  sam  bith  eile  ni  riamh  bu  bhrùideile  na  'n  laimhseachadh  a 
rinn  Cromuel  air  na  priosunaich  a  ghlac  e  'n  Dunbàrr  agus  'an 
TJorster — chuir  e  thar  chuan  do  America  iad,  's  chaidh  an  reic  mar 
thràillibh  ri  neach  sam  bith  a  b'  urrainn  an  ceannach. 

5.  Bha  Tearlach  a'  faicinn  blàr  Uorsteir  a'  dol  air  aghart  o  mhull- 
ach  na  h-aitreibh  a  b'  àirde  's  a'  bhaile.  Ach  an  dèigh  an  là  a  bhi 
air  a  chall,  b'  èigin  da  'cheann  thoirt  fodha;  agus  an  deigh  iomadh 
caol-thearnadh  o  thuiteam  'an  cumhachd  a  nàimhdean,  fhuair  e 
mu  dheireadh  rian  air  teicheadh  gur  tir-mòr  na  h-Eòrpa,  far  an 
robh  e  air  chuairt,  o  dhùthaich  gu  dùthaich,  rè  àireamh  bhliadh- 
nachan.  Theich  a'  Phàrlamaid  Albannach  do  'n  Ghàeltachd,  's  cha 
b'  urrainn  iad  armailt  a  thogail  tuilleadh  a  chuireadh  an  aghaidh 
Chromueil.  a  ghabh  làruh  an  uachdar  air  an  rioghachd  dha  fèin  'an 
ainm  na  comh-fhlaitheachd.  Shuidhich  e  Seanalair  Monc  'an 
Alba  mar  àrd-cheannard  an  airrn  fodha  fèin ;  's  an  ùine  ghoirid 
shocraich  an  tìr  sios  gu  bhi  umhail  do  'n  bhuidhinn  bu  treise.  B'e 
Camshronach  Lochiall  a  b'  fhaide  sheas  a  mach  a  bh'  ann  'an  agh- 
aidh  Chromueil.  Ach  'n  uair  a  mhìnicheadh  dha  nach  robh  aige 
ri  ùmhlachd  aideachadh  do  dhuine  sam  bith  air  leth,  chaidh  e, 
air  ceann  a  chuid  daoine,  gu  achadh  a  bha  dlù  air  Caisteal  Inbher- 
lòchaidh,  agus  am  fianuis  oifigearan  a'  chaisteil,  leig  iad  sios  an 
armachd  thun  an  làir,  a'  ciallachadh  sgur  de  chogadh  air  taobh. 
Thearlaich,  's  thog  iad  a  ris  iad  'an  ainm  stàiteachan  na  rioghachd. 
An  sin  bha  fois  aig  an  tìr.     Goirid  an  dèigh  do.Chrornuel  Tearlach 

fhuadachadh  air  falbh  thar  nan  crioch,  fhuair  se  e  fèin  air  ainm- 
eachadh  'na  Dhionadair  na  Comh-fhlaitheachd  leis  an  Rumpull. 
Bha  barrachd  cumhachd  aige,  fo  'n  tiodal  sin,  na  bh'  aig  rìgh 
Breatunnach  roimhe.  Bha  e  soirbheachail  'na  chogaidhibh  ris  an 
Olaind  's  ri  rioghachdaibh  eile,  's  bha  mar  aon  toradh  air  gach 
còmhstri  a  bh'  aige  riu  gu'm  feumadh  iad  ùmhlachd  a  thaisbean- 
adh  do  'n  t-suaicheantas  Bhreatunnach  ge  b'  e  cearna  fo  'n  ghrèin 
an  coinnicheadh  e  riu. 

6.  Rè  na  h-ùin'  a  bha  Cromuel  'na  Dhionadair  air  na  trì  riogh- 
achdaibh,  bha  ceartns  air  a  fhrithealadh  'an  Alba  gu  neo-sgàthach, 
's  gu  neo-leth-bhreitheach.  Bha  sìth  'us  saorsainn  aig  eaglais  na 
h-Alba  's  na  h-uile  seadh,  ach  nach  feudadh  an  t-Ard-Sheanadh 
coinneachadh  air  eagal  gu  'm  biodh  iad  a'  gabhail  gnothuch  ri 
riaghladh  aimsireil  na  rioghachd.  Agus  anns  na  h-uile  seadh,  bha 
tomhas  neo-àbhaisteach  de  shoirbheachadh  's  an  rioghachd.  Ach 
a  rèir  's  na  bha  de  airgiod  a'  ruith  feadh  na  dùthcha,  bha  iad  ga 
mheas  'na  chìs  ro  throm  a  bhi  'pàigheadh  ceithir  fichead  mìle 
Punncl  Sasunnach  's  a  bhliadhna,  air  son  gach  costas  a  bha  'n 
uachdaranachd  a'  tarruing.  Dhùin  Cromuel  dorus  na  Pàrlamaid 
big  aige  fèin  air  là  àraidh,  's  dh'fhuadaich  e  air  falbh  na  buill  uile 
'chionn  nach  robh  iad  umhail  gu  leòir  dha.  Thug  e  oidhirp  uair 
no  dhà  a  rìs  air  Pàrlamaid  a  ghairm ;  ach  fhuair  e  iad  co  eas- 
umhal  do  'thoil  fein  's  a  bha  Tearlach  ga  'm  faotainn.  Chuir  e 
roimhe  gnothuch  a  dheanamh  de  'n  easbhuidh;  ach  bha  'n  gnoth- 
uch  a'  sìor  dhol  ni  bu  doirbhe,  gus  mu  dheireadh  an  do  thuit  e 
fo  chudthrom  an  uallaich.  Bhasaich  e  air  an  treas  là  de  dhara 
nùos  an  fhoghair,  1658,  'san  naoidheamh  bliadhna  deugthar  dhà 
fhichead  de  'aois.  Bha  Richard,  a  mhac,  air  'ainmeachadh  a  vèir 
tiomnaidh  'athar  gu  tighinn  do  'n  dreuchd  as  a  dhèigh;  ach. 
fhuair  e  leithid  de  dhoirbheasan  innte  's  gu'n  tug  e  suas  i  mu 
mheadhon  an  earraich  'an  dèigfo  sin.  Rinn  a  bhràthair,  Eanruic, 
a  bha  'na  riaghlair  air  Eirinn,  an  ni  ceudna,   's  dh'  fhagadh  an 

Stàite  car  greis  mar  luing  gun  stiùireadair,  ach  am  fear  a  thog- 
radh  a'  toirt  tàmliaidh  da  h-ionnsuidh,  agus  am  fear  eil'  a  thog- 
radh  ga  thilgeadh  as  àite. 


CAIB.  XXXV. 


AN   ATH-ATSEAG. 


35'  e  Lambert,  fear  de  oifigich  Chromueil,  an  neach  bu  ghniomh- 
aich  a  measg  chaich  ann  an  atharrais  air  a  mhaighstir  a  bh'  aige 
roimhe.  Cha  robh  a  dhol  a  mach  a'  còrdadh  ri  Seanalair  Monc 
Chuir  Monc  an  t-arm  a  bha  fodlia  fèin  'an  uidheam  gluasaid. 
Dh'  iarr  agus  fhuair  e  o  Ard-chomhairl'  Alba  pàigheadh  shea 
mìosan  do  'chuid  saighdearaibh.  Ghabh  e  'n  sin  air  aghart  thun 
na  crìche  Sasunnaich;  'sanuair  a  ràinig  e  amhainn  Tweed  aig 
àite  ris  an  abrar  am  Fuarallt,  bha  Lambert  aig  a'  Chaisteal  Nomha 
a'  tighinn  'na  choinneamh  gns  a  chumail  air  ais.  Bha  feachd  Lam- 
beirt  dìibailt  feachd  an  fhir  eile.  Thòisich  Lambert  air  teachd- 
airean  a  chur  uaithe  mu  chumhachan  sìth.  Bha  Monc  ullamh  gu 
èisdeachd,  agus  an  ùine  chur  seachad.  Cha  robh  pàigheadh  cinn- 
teach  do  'n  fhear  eile  mar  bha  dhasan.  Mar  a  bha  na  cumhachan 
a'  dol  air  aghart,  's  an  ùine  'dol  seachad,  bha  na  Sasunnaich  a'  f às 
sgìth,  mi-riaraicht'  agus  a'  falbh.  Ach  ni  bu  mheasa  na  so  uile, 
thàinig  tuairisgeul  thuige  gu'n  deachaidh  an  luchd-riaghladh  a 
dh'  fhàg  e  'n  Lunuinn  troimhe  chèile.  B'  èigin  dol  air  ais  gus  an 
cur  ceart.  Bha  Monc  'an  Lunuinn  air  a  shàil.  Chuireadh  Lam- 
bert  am  priosunn,  's  b'  èigin  do  gach  neach  eil'  a  bha  'gabhail 
^nothuch  ri  riaghladh  iad  fein  tlioirt  as.  Chuir  Monc  a  mach  fiadh- 


298  EACHDRAIDH  NA  H-ALBA 

achadh  do  na  daoinibh  a  dh'fhuadaich  Cromuel  as  a  Phàrlamaid,. 
iad  a  philltinn  air  an  ais,  agus  an  àite  'thogail'san  tigh,  's gu  'm 
hiodh  làn  shaorsainn  aca  gu  laghanna  a  dheanamh.  Leùghdarras 
na  Pàrlamaid  so,  chuireadh  mòran  oifigeara  'us  shaighdeara  ceann- 
airceach  air  falbh;  's  an  dèigh  Reachdan  eil'  a  dheanamh  a  bha 
iomchuidh  aig  an  àm,  sgaoil  a  Phàrlamaid  i  fein,aig  an  àm  cheudna 
'deanamb  Achd  gu'n  coinnicheadli  Pàrlamaid  eil'  air  a'  chuigeamh 
là  fìchead  de'n  ath  mhios.  B'i  so  a'  Phàrlamaid  Fhad'  a  choinnich 
fichead  bliadhna  roimhe  sud. 

2.  Bha  Tearlach  'sa'  chùirt  bheag  a  bha  ga  leantuinn  gl  è  fhurach- 
air  air  ciod  abha  tachairt  'am  Breatunn.  'Nuair  a  choinnich  a' 
Phàrlamaid  ùr,  bha  litrichean  air  an  cur  fa  'n-comhair  o  Thearlach 
a'  tairgseadh  maitheanais  do  na  h-uil'  air  son  gach  olc  a  rinneadh 
air  an  teaghlach  rioghail,  agus  làn  shaorsainn  coguis,  agus  gach 
gealladh  maith  eil'  a  mheas  e  feumail  air  son  an  aomadh  gu  'thaobh 
fdin.  Bha  cùmhnant  uaigneach  eil'  air  a  dheanamh  ri  Seanalair 
Monc ;  na  'm  biodh  e  dìleas  do  'n  rìgh  aig  an  àm  ud,  gu  'm  bith- 
eadh  e  air  a  dheanamh  'na  Bhiùc,  agus  'na  chomanndair  air  an  arm 
Bhreatunnach.  Cha  robh  air  domhan  na  gheibheadh  a  mach 
Toimhe  so,  co  dhiìi  a  bha  Monc  leis  an  rìgh  no  'na  'aghaidh.  Ach 
aon  uair  's  gu'n  d'  fhuair  e  so  uile,  bu  ghille  rìgh  e  da  rìreadh. 
Bha  'Phàrlamaid,  cha  mhòr,  aonsgeulach  anns  a  bhi  'toirt  breith 
gu'm  bu  chòir  an  rioghalaehd  ath-aiseag,  agus  co-shuidheachadh 
nan  rioghachdan  so  a  bhi  's  na  h-uile  seadh  mar  bha  e  roimh  bhàs 
Thearlaich  I. 

3.  Chaidh  Tearlach  II.  a  steach  do  Lunuinn  air  an  naoidheamh 
là  fichead  de  cheud  mhìos  an  t-samhraidh,  comh-ainm  là  a  bhreith. 
Bha  'dhithis  bhràithrean  còmhladh  ris, — Ditic  Iorc,  mu'n  cluinn* 
ear  fathast,  agus  Diùc  Ghlouster,  a  bhàsaich  òg.  Ghabh  na  Lun- 
uinnich  ris  gu  subhach ;  agus  an  uair  a  chualas  'an  Duneidin  gu'n- 
tàinig  e  gu  rìgh-chaithir  'aithrichean,  is  beag  nach  deachaidh  an 
sluagh  air  mhisg  le  aighear.  Shuidhicheadh  bòrd  fada,  còmh- 
daichte  le  nithibh  mìls',  agus  fion  air  an  t-sràid.    Bha  cothronx 

aig  a  h-uile  neach  a  thogradh  a  ghloinne  lionadh  gu  deòch  slàint' 
an  rìgh  agus  a  bhràthar,  Diùc  Iorc,  òl.  A  chionn  nach  feudtadh 
gloinn'  air  an  do  chuireadh  an  onair  a  bhi  'g  òl  deoch  slàint'  an 
rìgh  aisde  chur  gu  feum  sam  bith  eile,  bha  na  h-uile  fear  òil  a' 
sgailceadh  a  ghloinne  ris  a'  chabhsair.  Chaidh  trì  ceud  dusan 
gloinne  fhìuna  bhriseadh  air  an  dòigh  so.  Bha  iad  a'  bualadh 
chlag,  's  a'  deanamh  gach  gnè  fhuaim  eil'  air  an  smuainicheadh 
iad.  Ach  Ah !  a  dhaoine  simplidh,  cha  'n  fhada  gus  an  toir  Tear- 
lach  port  eile  dhuibh  gus  a  chluich. 

4.  Thòisich  obair  an  dioghaltais  an  Sasunn  air  na  beòthaibh 
's  air  na  mairbh  aig  an  robh  làmh  'am  bàs  Thearlaich.  Chaidh 
deichnear  a  chrochadh  de  na  breitheamhnaibh  leis  an  do  dhìt- 
eadh  e ;  chaidh  corp  Chromueil  a  thogail  as  an  uaigh,  agus  a 
chrochadh  ris  a'  ghrèin;  chaidh  ceud  corp'eil'a  thionndadh  a 
mach  as  an  uaighibh,  's  an  tilgeadh  'n  an  tòrr  air  muin  a'  chèile 
gun  adhlacadh  idir,  'an  cladh  Naomh  Mairireit.  Bha  corp  màthar 
Chromueil  na  'm  measg  sin.  Loisg  an  crochadair  leabhraichean 
Mhiltoin  agus  leabhraichean  Sheòrais  Buchanainn,  airson  iad  abhi 
teagasg  còir  dhaoin'  air  a  bhi  saor  o  ain-tighearnas.  Bha  Alastair 
Henderson  agus  Seòras  Gilleasbuig  gniomhach'  'n  an  là  ann  an 
cur  air  aghaidh  a'  Chùmhnaint.  Chaidh  na  h-ainmean  aca  sin  a 
ghearradh  a  mach  le  sgeilbibh  as  na  leacaibh  suain  a  bh'  air  au 
uaighibh  'an  Duneidin  's  an  Circaldi.  Ma  bha  cuimhn'  idir  aig 
Tearlach  air  a'  chaoimhneas  a  nochd  Alba  dha  'an  toiseach  a  là, 
'sann  'an  rathad  dioglialtais  a  dheanamh  orra  air  son  cuing  no 
cumha  chur  air,  ach  a  mhàin  a  thoil  fdin,  'na  chleachdadh  's  na 
bheachdaibh.  Chaidh  Iarl'  Earra-Ghàeil  suas  do  Lunuinn  a 
dh'  fhàilteachadh  Thearlaich  goirid  an  dèigh  dha  tighinn  do 
Shasunn.  Chaidh  a  ghlacadh  le  òrdugh  Thearlaich  's  a  dhruid- 
eadh  a  stigh  'an  Tùr  Lunuinn  mar  phriosunach.  Chaidh  a  rìs  a- 
chur  air  ais  do  Alba  gu  dol  fo  dheuchainn  a  bheath'  a  rèir  lagh  na 
rioghachd  sin.  Bha  deadh  luchd-lagha  Chromueil  air  an  cur  air 
falbh  a  nis,  agus  feadhainn  eile  'n  an  àit',  a  rdir  cridhe  Thear- 


300  EACHDRAIDH  NA  H-ALBA 

laich  's  a  luchd-comhairle.  B'e  Earra-Ghàel  aon  de  na  h-àrd- 
mhaithibh  bu  ro  fhiachail  'an  Alba  'na  là.  Cha  robh  coire  sam 
bith  dha,  ach  naimhdeas  guineach  a  bhi  aig  Tearlach  dha  air  son 
cronachadh  dìleas  a  thug  an  t-Iarla  dha,  'n  uair  a  bha  e'n  Alba 
deich  bliadhna  roimhe  sud.  Dhìt  seirbhisich  Thearlaich  'an  Alba 
Earra-Ghàel  gu  bàs,  leis  a  cheann  a  chur  dheth.  Cha  robh  leth- 
sgeul  ac'  air  son  sin  a  dheanamh  ach  gu'n  d'  aontaich  e  le  riagh- 
ladh  Chromueil  air  an  rioghachd.  Co  nach  robh  ciontach  dheth 
so  ?  Bha  làmh  Sheanalair  Mouc,  a  nis  Diùc  Albemerl,  'am  bàs 
Earra-Ghàeil.  Chuir  au  duin'  amhaidh,  fuar-chridheach  ud,  litrich- 
ean  a  nuas  à  Lunuinn  thun  an  luchd-lagha,  a  fhuair  e  o  Earra- 
Crhàel,  'n  uair  a  bha  e  fèin  'na  riaghlair  air  Alb',  anns  an  robh 
'n  t-Iarl'  a  moladh  tighearnais  Chromueil.  'S  ann  air  na  bha  's  na 
litrichibh  so  a  bhonntaich  an  luchd-dìtidh  binn  bàis  an  Iarla. 
Thuirt  e  gu  'm  b'  urrainn  e  bàsachadh  mar  Ròmhanach,  ach  gu'm 
bu  roghnuiche  leis  bàsachadh  mar  chriosduidh.  B'  esan  an  ceud 
neach  a  dh'  fhuiling  'an  Alb'  o  dhioghaltas  Thearlaich.  B'e  Mr 
Seumas  Guthri,  Ministeir  Shruileidh,  an  ath  neacli.  Sgriobh  esan 
leabhran  beag  an  aghaidli  thruaillidheachdan  an  là.  Air  son  an 
leabhair  sin  chaidh  a  dhìteadh  gu  bhi  air  a  chrochadh.  Shearmon- 
aich  e  fad  uair  a  thìm  thar  mullach  na  croiche,  do  'n  t-sluagh  a 
thionail  a  dh' f haicinn  an  t-seallaidh,  co  òrdail  's  ged  a  bhiodh  e 
'na  chùbaid  fein  'an  Sruileadh.  'N  uair  a  bha  e  gu  bhi  air  a  thilg- 
eadh  a  steach  do  'n  t-siorruidheachd,  thog  e  suas  an  nèipicin  geal 
o  'aghaidh  's  ghlaodh  e  mach,  "Na  Chmhnantan,  na  Cùmhnantan, 
bithidh  iad  fathast  na  'm  beothachadh  do  Alba." 

5.  An  uair  a  thug  Tearlach  's  a  luchd-comhairle,  dearbhadh 
mar  so  air  gu'm  b'  urrainn  iad  fuil  a  dhòirteadh,  's  gu  'n  deanadh 
iad  sin  an  uair  a  chitheadh  iad  iomchuidh,  bha  iad  'an  dùil  gu  'm 
feudadh  iad  an  rian  eaglaiseach  a  bh'  aca  's  an  ambarc  a  thaobh 
Alba  thoirt  air  lom ;  b'  e  sin  an  eaglais  Chlèireach  a  chur  sìos,  agus 
an  eaglais  Easbuigeach  a  chur  suas  na  h-àite.  Fhuair  e  Pàrlam- 
aid  Shasuinn  gu  Beachd  a  dheanamh  leis  am  feumadh  na  h-uile 

miuistear  's  an  rioghachd  a  bhi  air  an  coruh-chumadh  ri  dòighibh 
nan  easbuigean.  Thug  an  Reachd  so  air  dà  ìnhìle  ministear  aig  an 
robh  coimhthional  'an  eaglais  stdidhichte  ua  dùthcha  ud,  an  àitean 
's  am  beolaind  a  thrèigsinn.  Bha  cumhachd  nan  easbuigean  air  a 
briseadh  gu  h-iomlan  's  an  tìr  ud,  o  thoisich  a'  Chogaidh  Shiobhalt, 
'sbha  'n  sluagh,  gu  coitchionn  airtighinn  gu  bhi  leantuinn  dhòigh- 
ean  na  h-eaglais  Clèirich,  no  Independents.  Ach  ged  a  chunnaic 
Tearlach  's  a  chùirteirean  gu'm  bu  roghnuiche,  le  mòran  eadhon 
'an  Sasunn  am  beòlaind  a  leigeadh  seachad  na  bhi  de  'n  eaglais 
easbuigich,  rùnaich  iad  dol  air  aghart  leis  an  ainneart  cheudn'  'an. 
Alba.  Bha  eaglais  na  h-Alb'  air  aon  de  a  cuid  ministeirean  fèin 
a  chur  suas  do  Lunuinn  goirid  an  dèigh  do  Sheanalair  Monc  a  dhol 
an  sin,  gu  bhi  furachar  mu  atharrachadh  sam  bith  a  bhiodh  luchd 
riaghlaidh  a'  faicinn  iomchuidh  a'  dheanamh  a  thaobh  eaglais  na 
h-Alba.  B'e  Seumas  Sharp,  ainm  an  f  hir-ionaid  a  chuir  an  eaglais 
gu  tùr  na  faire  's  an  àm  ud.  'Nuair  a  thuig  Sharp  gu'n  robh  an 
rìgh  air  tì  tighinn  air  ais  do  Lunuinn,  chaidh  e  gu  choinneachadh. 
'S  e  bun  a  bh'  ann,  'an  àite  Seumas  a  bhi  Sharp*  mu'n  ghnothuch 
a  dh'  earb  an  eaglais  ris,  's  ann  a  thionndaidh  e  mach  a  bhi  Sharp 
mu  àrdachadh  saoghalt'  fhaotainn  dha  fèin.  Thàinig  e  fèin  's  an 
rìgh  gu  còrdadh  mu  'n  easbuigeachd  ath-aiseag  do  Alba ;  agus  thug 
an  rìgh  dha,  'sghabh  esan  a  bhi  'na  Ard-easbuig  Chill-IUmhinn, 
no  'na  Phrìomhair  air  Alba  gu  h-iomlan.  Bu  mhòr  an  togail  so, 
ma 's  togail  a  bh' ann ;  agus  ma's  tuiteam,  bu  mhòr  an  tuiteam. 
Their  sgriobhadairean,  Iudas  na  h-eaglais  ri  Sharp.  Gun  teagamh 
reic  e'n  eaglais  's  an  deachaidh  a  thogail  suas;  agus  cha  bu  bheag 
an  greadhnachas  talmhaidh  a  fhuair  e  mar  a  phrìs.  Goirid  an 
dèigh  do  'n  duine  mhòr  so  sealbh  a  ghabhail  air  Cill-Bìmhinn, 
chaidh  seisear  easbuigean  eil'  a  choisrigeadh  agus  le  mòr  ghreadh- 
nachas  an  cur  a  steach'n  an  àite.  B'  e'n  ath  cheum  na  ministeirean 
a  thoirt  gu  ùmhlachd  do  Mhorairibh  na  h-eaglais.     Thàini^  òrd- 


Geur. 

•ugh  a  mach  o'n  Ard  Chomhairle,  a'  sparradh  air  na  h-uile  minis- 
teir  iad  a  fhrithealadh  nan  coinneamhan  a  bhiodh  aig  na  h-eas- 
buigibh  'n  an  cuairtibh.  Cha  do  chuir  na  ministeirean  suim  's  an 
òrdugh  ud.  Dh'fhuadaich  an  Ard-Chomhairl'  an  sin  na  h-uile 
ministear  nach  do  ghabh  an  comhairl'  air  falbh  as  an  tighibh 
còmhnuidh,  agus  o'n  coimhthionalaibh.  Leis  an  sguabaig  so  bha 
ceithir  cheud  cùbaid  air  am  fàgail  falamh  feadh  Alba.  B'e  'n  ath 
cheum  a  nis  na  cùbaidean  's  na  coimhthionalan  a  lionadh  suas. 
Agus  o  nach  faighteadh  daoin'  aig  an  robh  coguis  a  lionadh  suas 
iad,  b'  èigin  an  lionadh  le  daoinibh  gun  choguis.  Tha  fear  de  na 
h-easbuigean  fèin  a'  sgrìobhadh  gu'm  b'  iad  na  curates  a  chuir- 
eadh  a  steach  'an  àite  nam  ministeirean  a  leig  dhiubh  am  beò- 
laind,  na  creutairean  bu  truaighe  de'n  t-sluagh  uile.  Cha'n  èisd- 
eadh  na  coimhthionalan  riu  so.  Bhiodh  iad  a'  dol  do  na  mon- 
aidhibh  'a  do  àitibh  uaigneacli  eil'  a  dh'èisdeachd  nam  ministeirean 
a  chuireadh  air  falbh.  'S  a'  bhliadhna  16G3,  fhnair  na  h-eas- 
buigean  Achd  air  a  dhaingeachadh,  leis  an  robh  gach  duin'  air 
èigneachadh  gu  eaglais  na  sgìreachd  d'  am  buineadh  e  'fhritheal- 
adh.  Blia  rola  le  ainm  muinntir  na  sgìreachd  aig  a'  churate,  a 
bha  e  gairm  an  dèigh  na  searmoin,  mar  a  dheanadh  maighstir- 
sgoile,  's  bha  ùmhladh  mòr  ga  chur  air  na  h-uile  nach  freagradh 
'ainm.  Bha  saighdeara  ga'n  cur  air  chairtealaibh  thuige  gus  am 
pàigheadh  e  'n  t-suim  a  leagadh  air;  agus  bha  mòran  theaghlaich- 
ean  air  an  toirt  gu  bochdainn  le  so.  Bha  mòran  de  thaobh  siar 
Alb'  air  a  chreachadh  leis  na  saighdearaibh  mar  gu'm  bu  dùth- 
aich  a  thugadh  a  mach  leis  a'  chlaidheamh  a  bh'  ann.  Theirteadh 
Lion  Tarruing  nan  Easbuigean  ris  an  Achd  dhubh  ud. 

6.  Ged  a  shaoileadh  duine  gu'n  robh  sud  cruaidh  gu  leòir,  bha  e 
ro  las  le  Sharp.  Binn  e  gearan  ri  cùirt  an  rìgh  air  son  co  mall 
'sa  bha  Ard-Chomhairl'  Alb'  ann  a  bhi  peanasaehadh  na  muinntir 
a  bha  trèigsinn  eaglaisean  an  igìre  >]\d.  Fhuair  e  le  sin  an  ni  a  bha 
e  'giarraidh,  cead  o'n  rìgh  cùirt  a  chur  air  chois'an  Alba,  coslach 
ris  an  Inquisition,  no  ctiirt  dhiabhluidh  nam  Pàpanach.      B'e 

Ard-easbuig  Sharp  fèin  ceann-suidhe  na  cùirt  so.  Bha  cothroiu 
aig  buill  na  cùirt  air  an  toil  fein  a  dheanamli.  Dh'fheumadh 
gach  trùpair  's  gach  earraid  a  bhi  umhal  doibh;  feumaidh  iad  uil' 
a  dhol  far  an  iarr  Sharp  orra,  agus  ni  sam  bith  a  dheanamh  a 
dh'  òrduicheas  e  dhoibh.  Tha  cumhachd  aig  an  Iudas  so,  neach 
sam  bith  is  àill  leis  a  ghairin  gu  a  chùirt,  's  peanas  sam  bith  is 
àill  leis  a'  leagadh  air,  's  cha  ruig  e  leas  leth-sgeul  no  dionadh  a 
ghabhail  o  neach  sam  bith  ach  mar  thogras  e.  'S  i  'n  fhòirneart  a 
bha  Sharp  air  ceann  na  cùirte  so  a'  cleachdadh  air  gach  bochd  'us 
beartach,  sean  'us  òg  a  bha  'tuiteam  'na  làmhaibh,  a  dh'  aobhar- 
aich  an  ni  ris  an  abrar  'an  eachdraidh  Alb',  a'  Gheur-leanmhuinn. 


CAIB.  XXXVI. 


A    GHEUR-LEAXMHUINN. 


'an  toiseach  a'  gheamhraidh  1664  thàinig  ceathrar  de  'n  mhuinntir 
a  bh' air  teicheadh  do  na  beanntaibh  'an  .Gallabhaigh  a  nuas  a 
cheannach  bìdh  gu  baile  beag  ris  an  abrar  Dalraidh.  Bha  buidh- 
eann  shaighdearan  'an  sin,  an  dèigh  seann  duin'  a  cheangal,  agus 
a'  bagradh  a  rùsgadh  's  a  chur  air  greideil  dheirg  theth,  mur  pàigh- 
eadh  e  ùinhladhnah-eaglais, ni  nachb'urrainn  e'dlieanamh.  Chaidh 
na  falbhanaich  sgìth  ud  'san  eadraigin,  leòn  iad  fear  de  na  saighd- 
earan,  's  le  còmhnadh  muinntir  eil'  a'  bhaile  dh'  fhuadaich  iad  air 
falbh  an  luchd-fòireigin  ud,  's  shaor  ìad  an  seanu  duine.  Tlmig 
an  fheadhainn  a  chuir  an  làmh's  a'  ghniomh  ud  'gu'm  b'  e  'n  gliocas 
a  nis  seasamh  ri  chèile  's  iad  fèin  a  dhionadh  mar  a  b'  urraiun  iad. 
'An  uine  ghoirid,  theich  feadhainu  eile  do  'n  ionnsuidh  's  dh'  fhàs 

iad  'n  an  rèisime  id ;  ach  cha  robh  bheag  sam  bith  de  armachd  'n  am 
measg.  Mar  bu  trice,  's  iad  spealan  air  an  deanamh  dìreach  a 
bh'  aca.  Bha  Cornalair  Uallas  aca  'na  cheannard.  'An  dùil  gu  'n 
t5ireadh  an  dùthaich  leò,  rùnaich  iad  an  aghaidh  a'  chur  air  Dun- 
eidin  gus  an  lu  chd-dùthch'  a  bh'  air  am  foireigneadh  a  chur  saor. 
Ach  cha  tug  an  sluagh  gnùis  sam  bith  dhoibh.  'S  ann  a  dh'  èir- 
ich  baile  Lìbhte  gu  seasamh  'n  an  aghaidh.  Rmn  iad  air  son  pill- 
tinn  air  ais  an  sin  rathad  cnuic  Phentland.  An  dèigh  an  sàrach- 
adh  a'  coiseachd,  stad  iad  aig  àite  ris  an  abrar  Glasach  Rullion. 
Itug  Seanalair  Dalsiel  orr'  an  sin  le  arm  an  rìgh,  agus  a  tlirì  uir- 
ead  aige  's  a  bh'  ann  de  na  Cùmhnantaich.  Ach  sgìth  's  mar  bha 
an  naoi  ceud  falbhanach  ud,  sheas  iad  gu  iad  fèin  a  dhionadh  mar 
a  b'  fhearr  a  b'  urrainn  iad.  Ach  'n  uair  a  dhorchaich  an  oidhche. 
theich  a  chuid  mhòr  dhiubh  aìr  falbh  feadh  na'n  cnoc — chaidh 
leth-cheud  diubh  a  mharbhadh,  agus  rinneadh  priosunaich  do 
cheud  eile  dhiubh.  Leig  iad  sin  sios  an  armachd  air  chumha 
gu'm  biodh  am  beatha  air  an  caomhnadh.  Ach  coma  air  son  a 
leithid  sin  a  ghealladh.  Chrochadh  deichnear  dhiubh  air  an  aon 
chroich'an  Duneidin,agus  cuig  deug  thar  fhichead  mu  choinneamli 
an  dorsan  ft'in  'an  àitibh  fa  leth  de  'n  dùthaich.  Bha  dithis  de  na 
priosunaich  air  an  d'  rinneadh  peanas  na  Bòtuinn — inneal  eagal- 
ach  a  thugadh  as  an  Fhraing  air  son  a  bhi  'g  èigneachadh  dhaoine 
gu  bhi  brath  na  muinntir  a  b'  aithne  dhoibh  a  bhi  briseadh  aon 
sam  bith  de  laghanna  fuilteach  an  droch  là  ud.  'An  deigh  do'n  chois 
a  bhi  air  a  cur  's  an  inneal  so,  bha  geinn  an  deigh  geinn  air  an 
slacadh  sios  leis  a'  chrochadair  gus  am  biodh  na  cnàmhan  air  an 
spealgadh  as  a  chdile.  Rinneadh  am  peanas  sin  aig  an  àm  so  air 
Mac  Neil,  uachdaran  Chòrsac,  agus  air  Uisdean  Mac  Càil,  searmon- 
aich'  òg.  Chaidh  Mac  Càil  a  chrochadh  an  dèigh  peanas  na  Bòt- 
uinn  fhulang.  Rinn  e  searmon  do  'n  luchd-amhairc  aig  bonn  na 
croiche.  Chomhdhuin  e  leis  na  briathraibh  so.  "Slàn  leibh  ath- 
air  's  a  mhàthair,  a  chàirdean's  a  luchd-dàimh ;  slàn  leibh  a  shaogh- 
ail  agus  uile  shòlasan;  slàn  leibh  a  ghrian,  a  ghealach  's  a  reultan.. 

Di-bheatha  Dia  agus  an  t-Athair.     Di-bheatha  a  Thighearn'  Iosa 

mhilis.     Di-bheathaSpioraid  bheannuichte  nan  Gràs.    Di-bheatha 

Glòir.   Di-bheatha  a'  bheatha  mhaireannach.   Di-bheatha  am  bàs." 

Cha  robh  sùil  thioram  a  làthair  'n  uair  a  leig  am  Fiùdhalach  so 

s;os  a  bheatha.    Lean  geur-leanmhuinn  thròm  rè  a'  gheamhraidh  sin 

uil'  an  aghaidh  luchd-leanmhuinn  a'  chùmhnaint.     Agus  fhuair 

Uorair  Lauderdàil  a  bha  'na  fhear-ionaid  aig  an  rìgh  'an  Alba, 

iau  air  Ard-casbuig  Sharp  agus  na  h-easbuigean  eil'  a  chur  a  mach 

:  ì  a'  Chomhairl'  agus  triìiir  de  àrd-mhaithibh  na  tìr'  a  thoirt  a 

jteach  do'n  Chomhahie  còinhladh  ris  fein.     Clia 'n 'eil  e  coslach 

gu'm  bu  chàirdean  do'n   Chùmhnant  an  triùir   sin,  Morairean 

Thiughdail  agus  Chinn-Càrdin,  agus  Sìr  Raibeart  Muireach;  ach 

bha  iad  ni  b'  fhearr  mar  luchd  riaghlaidh  na  Sharp  agus  a  bhuidh- 

eanu.     Fhad  's  a  ghlèidh  iad  sin  an  àitean,  bha  lasachadh  aig  na 

Cùinhnantaich.     Fhuaradh  Pteachd  air  a  dhaingneachadh  a'  toirt 

maitheanais  do  na  h-uil'  a  ghabh  pàirt  'sa'  cheannairc  mu  dheir- 

ì-ddìi.    Ach  's  c  bh'  ann  gnothuch  mealltach.    'S  ann  aig  an  àm  so 

•i  rinneadh  an  t-Achd  ris  an  abrar  Indulgcnces.     Thàinig  litir  o'n 

rìgh  's  a'  bhliadhna,  1669  a'  toirt  ùghdarrais  do  'n  Ohomhairle  na 

uiinisteirean  a  leigeadh  a  steach  do  na  h-eaglaisibh  falamh.     A 

Euheud  's  a  ghabhadh  cur  a  stigh  o  na  h-easbuigibh,  gu  'm  faigh- 

eadh  iad  pàigheadh;  a  mheud  's  nach  gabhadh  sin,  gu  'm  faigheadh 

iad  tigh  còmhnuidh  agus  glìb,  agus   cothrom   searmonachaidh. 

ilinn  an  Keachd  so  troimhe  cheile  mòr  's  an  eaglais,  ni  a  bha  beachd 

aig  an  righ  a  dheanadh  e.     Ach  tre  ais-innleachdaibh  droch  mhna, 

ban  Iarla  Dhisairt,  thionndaidh  Lauderdàil  'n  an  aghaidh  sud, 

's  chaill  iad  an  dreuchdan.     Fhuair  Sharp  's  na  h-easbuigeau  eile 

iteach  an  sin,  's  an  ùine  ghoirid  thòisich  a'  gheur-leanmhuinn  ni 

bu  chruaidhe  na  bha  i  roimhe.     Rinneadh  laghan  cruaidh'  'an  agh- 

Sbidh  Coucentkles  no, Choinneamhan-Folcliuidh.  Ach  an dèigh  gach 

iii  cha  tigeadh  an  sluagh  a  dh'  èisdeachd  a'  cliurate.     Bha  ùmh- 

l  idhean  troma  ga  'n  cur  air  gach  neacli  a  gheibhteadh  aig  Coinn>- 

..imh  Fholchuidh.     Bha  iad  a'  deanamh  an  lagha  ni  bu  chr.iaidhe 
u 

'an  dìiil  gu'n  cumadh  sin  air  an  ais  an  sluagh.  Agus  rinn  e  sin  car 
tamuill  'n  uair  a  rinneadh  an  Reachd  fòirneartach  ud — gu'n  robh 
gach  fear  labhairt  's  gach  fear  èisdeachd  aig  Coinneimh-Fholchuidh 
buailteach  do  pheanas  saiu  bith  a  thogradh  a'  Chomhairl'  a  dhean- 
amh  air — gu  'm  feumadh  gach  maighstir  a  sheirbhiseach  a  thoirt 
suas,  agus  gach  uachdaran  fearainn  a  chuid  tuatha,  air  eagal  iad 
fèin  a  bhi  buailteach  do  na  h-aon  pheanasaibh.  Agus  mar  sin 
gach  dàimh  sam  biodh  daoine  'seasamh  da  chèile  gu'm  feumadh 
iad  aon  a  chèile  thoirt  suas,  agus  nach  feudtadh  comhfhurtachd 
sam  bith  a  chomh-pàirteachadh  ri  neach  a  bha  ciontach  de'n  mlii- 
ghniomh  ud,  no  comhluadar  a  chumail  ris.  Car  tamuill  bha 
mar  gu'm  b'  eadh  buaidh  lagachaidh  aige  so  air  cuid  de'n  t-sluagh ; 
agus  tha  luchd-eachdraidh  ag  ìnnseadh  gu  'n  robh  iad  mar  'n  an 
tàmh  'sa'  bhliadhna  1676.  Ach  'an  dèigh  sin  's  ann  a  neartaich- 
eadh  na  nithe  a  'bha  ullamh  gu  bàsachadh.  'S  a'  bhliadhna  1677 
rinneadh  peanas  air  seachd  mìle  deug  pearsa,  eadar  ùmhladh  'us 
prìosun,  'us  druideadh  a  mach  o  chàirdibh.  Agus  an  uair  a  chun- 
naic  Sharp  'us  Lauderdàil  nach  robh  sud  uile  ga  'n  cumail  o  'n 
Choinneimh,  rinn  iad  ni  bu  truime  an  t-Achd,  le  chur  ann  gu  'm 
biodh  càraid  sam  bith  a  bhiodh  air  am  pòsadh,  no  neach  a  bheir- 
eadh  a  leanabh  ri  'bhaisteadh  do  aon  de  na  ministeiribh  a  chuir- 
eadh  a  mach,  buailteach  do  'n  aon  pheanas  riu  fèin.  Thàinig 
daoin'  uaisl'  o  thaobh  's  iar  na  dùthch'  a'  ghearan  ri  Lauderdàil 
air  son  co  ro  chruaidh  's  a  bha  iad  'an  ddigh  an  Reachd  a  dhean- 
amh.  Ach  'an  àite  taiseachadh  'sann  a  rhisg  fear-ionaid  an  rìgh 
a  ghàirdean  thun  na  h-uinule,  agus  a'  toirt  buille  do  bhòrd  na 
Corahairle  le  'neart,  mhionnaich  e  air  ainm  Iehòbhah  gu'n  co- 
èignicheadh  esan  iad  gu  iad  fèin  a  chur  fo'n  bhann  ud.  Ach  cha 
b'  fhada  gus  an  d'  fhuair  am  fear  cuthaich  so  a  mach  gu'm  feum- 
adh  e'n  dara  cuid  am  bann  a  theannachadh  fathast  ni  bu 
chruaidhe,  no  leigeadh  as  gu  h-iomlan.  B'  e  'n  ath  char  air  an  do 
smuainich  a'  Chomhairle  gu  'm  fiadhaicheadh  iad  na  Gàeil  a  nuas 
thun  na  machrach  gus  na  Goill  a  chreachadh.     Bha  aig  an  àm  so 

cuid  de  na  tighearnaibh.  Gàelach  an  aghaidh,  's  cuid  air  taobh 
eaglais  nan  easbuigean,  mar  a  bha  na  Goill  fèin ;  's  ge  b'  e  taobh 
saru  bith  a  leanadh  an  ceann-cinnidh,  bha  'n  tuath  mar  bu  trice  ga 
lcantuiun-san.  Bha  Camshronach  Loch-Iall  'us  mòran  ede  dhiubh 
air  taobh  an  rìgh.  Cha  robh  aca  sin  ach  fead  a  leigeadh,  's  bha  'n 
cuiil  daoin'  aig  an  sàil.  Thug  oifigich  nan  Gàel  orra  a  chreidsinn 
gu'n  robh  iad  gu  bhi  air  an  treòrachadh  an  aghaidh  muinntir  a 
bha  'g  èiridh  'an  ceannairc  'an  aghaidh  au  rìgh,  's  ghealladh  pailt- 
-eas  creiche  dhoibh  mar  an  tuarasdal.  Chaidh  deich  mìle  dhiubh 
thun  namachracha'bhliadhn'ud/schoinnichgràinneshaighdearan 
Galld'  iad  aig  Sruileadh  ;  chuir  iad  an  aghaidh  air  taobh  's  iar  na 
dùthcha,  's  b'  ioghnadh  leò  air  fhad  's  de  'm  falbhadh  iad,  nach 
robh  arm  nan  naimhdean  idir  ga'n  coinneachadh,  ach  an  sluagh 
anns  gach  cearna  de'n  dùthaich  'an  ceann  an  gairmean  laghailgu 
GÌochail.  Ach  'n  uair  a  thuig  na  ceatharnaich  ni  b'  fhearr  an 
t-aobhar  air  son  an  tàinig  iad,  's  an  cothrom  a  bha  'q  lagh  a  'toirt 
doibh,  leum  iad  air  a'  chreich.  Cha  robh  each,  no  mart,  no  caora, 
no  gnè  rud  a  ghabhadh  iomain  no  giùlain.nach  robh  iad  a'  "togail." 
'S  e  bha  Sharp  's  a  chomh  luchd  comhairl:  a'  cunntadh  gu  'n  èir- 
eadh  gach  àrd  'us  iosal  'an  taobh  'siar  na  dùthcha  'an  ceaunairc 
•an  aghaidh  an  tighearnais,  agus  nach  biodh  dad  ri  'dheanamh  aca 
fèin  an  sin  ach  leum  air  an  cuid  fearainn,  's  a  roinn  eatorra  fèin 
'san  càirdean  mar  chitheadh  iad  iomchuidh.  Tha  lucbd-eachd- 
raidh  ag  innseadh  gu'n  robh  iad  gu  h-achdaidh  an  dèigh  croinn  a 
tharruing  air  cuid  de  'n  fhearann,  mu'n  do  thuig  iad  nach  freag- 
radh  an  dòigh  ud  idir.  Las  spiorad  sluaigh  na  rioghachd  co  mòr 
an  aghaidh  na  Comhairle  's  gu'n  do  thuig  iad  gu  'n  robh  iad  fein 
'an  cunnart  mòr,  's  ghreas  iad  a  ghairm  air  ais  nan  Gàel  le  ni  's  mò 
de  chabhaig  na  bh'  orra  a'  cur  aiv  au  tòir.  Cha  do  mhair  sgrìob 
nan  Gàel  ach  dà  mhios,  ach  tha  air  a  ràdh  gur  co  mòr  an  cruinn- 
eachadh  a  rinn  iad  's  gu'n  do  mheasadh  sea  niìle  deug  thar  fhich- 
ead  Punnd  Sasunnach  do  'n  chall  a  rinn  iad  'an  Siorrachd  Ara 
na  h-aonar.     Gun  teagamh,  bha  'n  cuid  i'Jin  aig  na  saighdearaibh 


308  EACHDRAJDH  NA  H-ALBA 

Gallda  de  'n  chreich,  ach  o  'n  bha  na  Gàeil  ainmeil  air  son  ceath- 
arnachd,  's  ann  orra-san  a  dh'  fhàgadh  tròmlach  na  coire.  Ghiùl- 
ain  Cùmhnantaich  an  taobh  's  iar  creachadh  am  maoin  le  luath- 
ghair,  's  cha  robh  uiread  de  thoileachadh  aig  a'  Ghomhairle  's  an  ni 
a  rinn  iad  's  gu'n  do  ghluais  iad  a'  mhuinutir  chreacht'  ud  gu 
ceannairc. 

4.  B'  e  'n  ath  leum  a  thug  Sharp  as  lagh  fhaotainn  deanta  leis 
am  biodh  e  ceadaichte  do  na  h-uil'  oifigeach  airm  neach  air  bith 
a  chitheadh  e_dol  no  tighinn  air  ais  o  Choinneimh-Fholchuidh  a 
mharbhadh  air  a'  bhad,  gun  seisean  no  mòd,  ged  nacli  deanadh  an 
t-oifìgeach  ach  a  shaoilsinn  gur  h-ann  a'  dol  gu  'leithid  de  choinn- 
eimh  a  bha'n  coigreach,  no  a'  pilltinn  uaipe.  Bha  'n  càmhal  so 
ro  mhòr  air  son  na  Comhaiii'  a  bhi  aon-inntinneach  mu  'shlug- 
adh.  Ach  fhuair  Sharp  an  àireamh  bu  lionmhoire  dhiubh  air  a 
thaobh.  Bha  Dreachd*  de'n  lagh  so  gu  bhi  air  a  chur  suas  do 
Lunuinn,  air  an  t-seathamh  là  de  cheud  mhìos  an  t-samhraidh 
1679,  agus  bha  Sharp  fèin  gu  falbh  suas  aig  an  àm  cheudn',  air 
son  an  t-Achd  a  chuideachadh  air  aghart;  ach  roimh  dha  dol  do 
Lunuinn  chaidh  e  air  ais  do  Chill-Rìmhinn  air  an  dara  là  de  'n 
mhìos.  Stad  e  'n  oidhche  sin  an  tigh  Chaiptin  Setoin,  fichead  mìl' 
o  Chill-Rìmhinn.  Ghabh  e  air  aghart  air  an  ath  mhaduinn,  agus 
roimh  mheadhon  là  thug  buidheann  a  bh'  air  tòir  Uilleim  Car- 
mìchael  an  aire  dha.  Bha  Carmìchael  so  'na  earraid  aig  Sliarp, 
a'  ruith  sìos  agus  suas  a'  glacadhnan  Cùmhnautach  's  na  ceàrnaibh 
ud.  Chaidh  an  naoinear  mharcaichean  ud  gu  greim  a  dheanamh 
air  an  earraid,  agus  ni-eigin  de  pheanas  a  dheanamh  air;  ach 
chaidh  e  as  uath'  an  là  ud.  An  uair  a  bha  iad  a'  dealachadh  ri 
'cheil'  a'  pilltinn  dhachaidh  fhuair  iad  sgeul  gu  'n  robh  inneal- 
siubhail  an  Ard-easbuig  gu  gabhail  an  rathad  ud.  An  deigh 
beagan  comh-labhairt  'se  rimaich  an  luchd  tòrachd,  ged  a  chaidh 
an  ciontach  beag  as  uatha,  gu  'n  tugadh  iad  làmh  air  a'  chiont- 

ach  mliòr.  Roghnuich  iad  fear  Hacston  gu  bhi  'na  cheannard 
orra  'deanamh  a'  ghniomh,  's  gu'n  tugadh  iad  uil'  ùmhlachd  dha. 
Dhiùlt  esan.  'An  sin  chuir  fear  eile  dhiubh,  d'am  b'  ainm  Bur- 
laidh,  spuirean  ri  'each,  a'glaodhaich  ri  'chompanaich,  "Leanaibh 
mise,  'dhaoiu'  uaisle."  Bu  charbad  Lunuinneach  inneal-siubhail 
an  Ard-easbuig,  's  bha  e  air  a  tharruing  le  sea  eachaibh  meanm- 
nach.  Bha  e  fèin  's  a  nighean  a  stigh,  's  a  chuid  sheirbhiseach  a 
muigh  a'  marcachd  's  a'  greasadh  nan  each.  'N  uair  a  chunncas  a' 
bhuidheann  ud  a'  dian  mharcachd  as  an  dèigh,  ghlaodh  esan  a 
niach  ris  an  fhear-ghreasaidh,  "Greas,  Greas."  Ach  an  dèigh  rèis 
mhaith,  rug  na  marcaichean  air.  Dh'  aslaich  e  orr'  a  bheath'  a' 
chaomhnadh  's  gu'n  caomhnadh  esan  am  beatha-san,  'sgu'n  tugadh 
e  airgiod  dhoibh.  Dh'  aslaich  iadsan  air  e  dhol  a  dh'  urnuigh,  's 
nach  robh  aig' ach  beagan  ùine.  Cha  deanadh  esan  sud,  's  air  dhoibh 
earalachadh  gu  a  dhleasdanas  car  ghreis  thug  iad  ionnsuidh  air  a 
mharbhadh  a  stigh  's  a  nighean  ri  'thaobh ;  ach  air  dhoibh  a 
thuigsinn  nach  robh  e  gu  mòr  air  a  lotadh  thug  iad  a  mach  e, 
's  shàth  gach  fear  dhiubh  a  chlaidheamh  'na  chorp.  Mharcaich 
iad  an  sin  air  falbh,  a'  glaodhaich  ris  na  seirbhisich,  "Togaibh  leibh 
&  nis  'ur  sagart." 

5.  Ach  ged  a  bha  Sharp  marbh  bha  e  fathast  a  'labhairt.  Chuir- 
eadh  an  droch  lagh  a  rinn  esan  suas  do  Lunuinn  's  thàinig  e  air  a 
ais  le  seul  an  rìgh  ris,  's  thòisich  àm  a  chasgraidh  a  nis  da  rìr- 
eadh.  Air  a'  cheud  Sàbaid  de'n  ath  mhios  an  dèigh  bàis  an  Ard- 
easbuig,  bha  Coinneamh-Fholchuidh  aig  àite  ris  an  abrar  Abhon- 
dàil,  an  iar  air  amhainn  Chluaidh.  Goirid  an  dèigh  do  'n  t-seirbhis 
tòiseachadh  loisg  am  fear-fair'  an  urchair  a  bha  'na  ghunn'  a 
dh'  innseadh  gu'n  robh  an  nàmhaid  a'  dlùthachadh,  's  ruith  e  fèin 
thun  a'  choimhthionail.  Tharruingeadh  na  daoin'  armaichte  'mach 
air  ball  'an  òrdugh  gu  seasamh  'am  fèin  dhion.  Cha  robh  ann 
diubh  ach  mu  dhà  cheud  gu  leth.  Ghluais  a'  chuid  eile  de  'n 
choimhthional  gu  àite  tearuinte.  Bha  Cleabhars  uaibhreach  nan 
each,  air  cheanu  airm  na  tòrachd.     Bha  boglach  domhaiu  eatorra, 

far  an  do  choinnich  iad.  Thug  Cleabhars  òrdugh  losgaidh  an  tois- 
each.  Co  luath  's  a  dh'  fhairich  na  Cùmhnantaich  gu  'n  robh  iad* 
ri  losgadh,  ghrad  thuit  gach  fear  dhiubh  air  an  talamh,  ach  'am 
priobadh  na  sùl  bha  iad  air  an  cosaibh,  gun  neach  leònta,  's  loisg! 
iad  làdach  air  trùpairibh  Chleabhairs  leis  an  robh  iomadh  diollaid. 
air  a  falmhachadh.  Cha  do  sheas  an  cath  ùine  sam  bith.  Theich 
Cleabhars  fèin  dheth  'n  àraich  le  'each  reubta,  's  ged  a  bha  còm  an 
eich  aige  ga  shlaodadh  as  a  dhèigh,  mharcaich  e  mil'  e  air  sgàth  a 
bheatha  fèin.  Chaidh  dà  fhichead  de  na  naimhdean  a  mharbhadh, 
agus  mòran  a  leònadh,  's  a  ghlacadh  'na  'm  priosunaich.  Cha  do 
chaill  na  Cùmhnantaich  ach  seisear. 

6.  An  dèigh  na  buaidh'so  thòisich  mòran  a'  sruthadh  as  gach. 
àite  de  'n  dùthaich  do  'n  ionnsuidh.  Thàinig  iad  gu  bhi  'n  an. 
Coimhthional  mòr  anns  an  robh  dlùth  air  cuig  mìle  comasach  air 
armachd  a  ghiùlain.  Thòisich  cùirteirean  an  rìgh  a  nis  a'  smuain- 
eachadh  gu'm  bu  ghnothuch  cudthromach  e,  's  chuir  iad  sios  do^ 
Alba  Diùc  Mhonmouth,  mac  diolain  do  'n  rìgh,  gus  an  t-arm  a. 
threòrachadh  an  aghaidh  nan  Cùmhnantach.  'An  ceann  thrì 
seachduinean  an  dèigh  là  Dhruimclog,*  bha  coimhthional  mòr  eil' 
ag  èisdeachd  searmoin  air  monadh  Hamiltoin,  faisg  air  drochaid, 
Bhotueil.  Chunncas  Diùc  Mhonmouth  a'  tighinn  air  ceann  an 
airm  gu  bualadh  orra.  Ghreas  na  Cùmhnantaich  gu  sealbh  a> 
ghabhail  air  an  drochaid,  's  an  cumail  gun  dol  thairis.  Ach  cha- 
deachaidh  ac'  air  sin  a  dheanamh  fada.  Bha  cuig  mìle  deug  duin* 
aig  Moumouth,  cha  robh  aca-san  ach  triansin;  'scha  robh  luaidh' 
'us  fùdar  gu  leòr  aca.  Agus  bha  iad  roinnte  na  measg  fèÌD*. 
Theich  iad  air  falbh  o 'n  drochaid,  'snuair  a  fhuair  Monmouth  ai 
null,  cha  robh  doirbheadas  sam  bith  dha  an  ruaig  a  chur  air  na. 
Cùmhnantaich.  Cha  robh  ac'  ach  droch  ceannard  a  bh'  air- 
e  fèin  a  chur  's  an  drenchd  gun  iarraidh  idir.  'N  uair  a  dhlùth- 
aich  cunnart  ria,   tbug  e  'ehasan  lei3.      'N  uair   a   chunnaic  n» 

*   Ainrn  an  àit'  an  do  chuireadh  am  blàr. 

daoine  mar  bha  iad  air  am  brath  's  air  an  treigsinn,  leig  iad  sios  an 
armachd,  's  mar  sin  cha  do  dhòirteadh  tuilleadh  fola  's  a'  chath. 
Bha  air  a  mheas  gu  'n  do  thuit  ceithir  cheud  ann  nile.  Rinneadh 
priosunaich  dhiubh,  's  thngadh  'n  an  càraidibh  iad  do  Dhuneidin. 
Cha  ghabhadh  na  prìosuuan  iad  uile.  Chuireadh  cuig  ceud  deug 
a  steach  do  Chladh  eaglais  Greyfriars,  far  an  do  chuir  Alb'  a  h-ainm 
ris  a'  Chùmhnant  dà  fhichead  bliadhna  roimhe  sud.  Chumadh  'an 
sud  iad  re  chuig  mìosan,  gun  fhasgath  o  fhuachd  no  theas,  air  an 
cumail  beò  le  aran  airce  's  le  uisg'  airce.  Leigeadh  cuid  diubh  air 
falbh  air  dhoibh  an  aium  a  chur  ri  bann  nach  togadh  iad  arm  a 
choidhch  'an  aghaidh  an  rìgh — thàrr  cuid  a  bha  eutrom,  beothail, 
as,  le  leum  feadh  na  h-oidhche  seachad  air  gàradh  a  chlaidh.  Ma 
inheadhon  ceud  mhios  a'  gheauihraidh,  chuireadh  dà  cheud  gu  leth 
dhiubh  air  bòrd  soithich  an  Lìbhte,  gus  an  cur  a  dh'  America,  air 
son  an  reic  mar  thràillibh.  'X  uair  a  bha  iad  a'  dol  seachad  air 
Arcu,  sheid  a'  ghaoth  co  mòr  's  gu  'm  b'  èigin  doibh  dol  a  steach. 
do  loch  beag.  Mu  mheadhon  oidhche  dh'  èirich  onfha  mòr  air  aa 
oirthir  a  thilg  an  soitheach  gu  tìr  air  sgeir  far  an  do  bhriseadh  i. 
Bha  na  priosunaich  fad  na  h-ùin'  air  an  glasadh  fo  rùm.  'X  uair  a 
thuig  iad  ciod  a  bha  gu  tachairt,  ghlaodh  iad  cothrom  fhaotainn 
tighinn  a  mach.  Ach  thug  a'bhrùid  Caiptin  a  bh'  orra  teann  òrdugh 
na  bùird-dhoruis  a  bhi  air  an  druideadh  gus  nach  faigheadh  aou 
diubh  a  mach.  Ghearr  na  seòladairean  an  crann,  's  rinn  iad  riaa 
air  faotainn  thun  na  sgeir'  air  an  drochaid  chaoil  sin;  'n  uair  a  fhuair 
iadsan  air  tir  's  a  sgoilt  an  soitheach,  thàinig  mu  leth-cheud  de  na 
daoine  thun  a  chlàir  uachdair  's  chaidh  an  tearnadh.  Ach  bhàthadh 
an  dà  cheud  eile,  le  coire  a'  chaiptin,  's  nan  seòladairean. 

7.  Ged  a  chaill  àireamh  co  mòr  am  beath'  aig  Drochaid  Bhotueil, 
bha'n  tighearnas  a'  gabhail  creideis  dhoibh  feiu  air  son  nach  robh  iad 
co  cruaidh  's  a  dh'fheudadh  iad  a  bhi.  Cha  bu  duine  fuilteach  Mon- 
mouth.  Chaisg  e  'chuid  saighdearan  mar  a  b'  urrainn  e  o  dhòirt- 
eadh  fola  'an  dèigh  do  na  Cùmhnantaich  an  airm  a'  leigeadh  sìos. 
Agus  Ie  'oidhirpibh-san  rinneadh  Reachd  air  son  stad  a  chur  air  a' 

gheur-banmhuinn,  ach  tre  naimhdeas  nan  easbnigean  'an  Alb',  agus 
Lauderdàil,  a  bha  nis  air  a  dheanamh  'na  Dhiùc,  bha  'n  reachd  so 
'na  litir  mhairbh  fhad  's  a  mhair  e,  agus  'an  ùine  ghoirid  thuit  e  gu 
tur,  agus  thàinig  a'  gheur-leanmhuinn  gu  bhi  ni  b'  fhuiltiche  rè  nart 
ochd  bliadhn'  au  dèigh  sud  na  bha  i  riamh  roimh'  'an  Alba,  no 
fendaidh  e  bhi,  'an  rioghachd  eil'  air  domhan.  Phòs  Piùc  Lauder- 
dàil  ban-Iarla  Dhisairt,  's  bha  sin  raar  gach  ni  eil'  au  aghaidh  nau 
Cùmhnantach.  B'  aon  de  na  boirionnaich  gun  nàir  ise,  's  a  reir 
gnàths  an  t-seòrsa,  bha  i  anabarrach  caithteach;  agus  dh'  fheum- 
adh  a  spàinn  a  bhi  'n  càl  gach  fir,  gu  a  h-ana-measarrachd  a 
chumail  suas.  Cha  robu  dreuchd  àrd  no  iosal  a  bh'  aig  an  Diùc  ri 
bhàirigeadh,  nach  feumadh  ise  duais  fhaotainn  o  neach  a  gheibh- 
eadh  aon  diubh  sin.  Bu  droch  là  so  da  rìreadh.  Gluaisidh  gach 
aon  taobh  luchd  an  uilc,  'us  togaidh  iad  an  ceann,  'n  uair  a  chuirear 
suas  na  daoine  suarrach.  An  duine  bu  shuarraich'  'ara  Breatunn 
air  a'  chaithir,  's  a'  bhean  bu  mheasa  'an  Alba  ri  riaghladh  na 
tìre  sin. 

8.  Ach  co  dhiùbh  is  ann  ni  b'  fhearr  no  ni  bu  mheasa  bhiodh 
nithe  leis  a'  chaochkdh,  's  e  rùnaich  cùirtearan  an  rìgh  gu  'n  tig 
eadh  Diàc  Iorc,  bràthair  an  rìgh,  a  nuas  do  Dhùneidin  a  riaghladh 
Alba  thruaigh  a  bha  nis  air  a  h-an-riaghladh.  Cha  b'  ann  ni 
b'  fhearr  ach  ni  bu  mheas'  a  chaidh  nithe  leis  an  Diììc  a  chur  a 
làimh  air  an  stiùir.  Bu  dìì-Phàpaiiach  Diùc  Iorc;  b'  e  sin  an 
t-aobhar  gu'n  d'  fhuadaicheadh  do'n  Olaind  e'n  toiseach,  agus  'an 
sin  do  Alba.  Bha  e  bhi  'na  Phàpanach  a'  meudachadh  a  naimh- 
deis  do  Chùmhnantdch  Alba.  Fhuair  an  riaghlair  ùr  so  Reachd 
air  a  dheanamh,  a  rèir  am  feumadh  na  h-uil'  air  am  b'  àill  leò  sin 
iarraidh,  mionnachadh  gu'm  biodh  e  dìleas  do  Leabhar  Aidmheil  a' 
Chreidimh,  mar  air  a  dhaingneachadh  le  Pàrlamaid  Alba,  agus  gn'n 
aidicheadh  e  làn  ùmhlachd  do'n  rìgh  's  na  h-uile  nithibh  spioradaif 
'us  aimsireil.  Bha  còir  aig  Iarl'  Earra-Ghàeil  suidhe  's  an  Ard- 
ChomhairP,  agns  mar  aon  de  bhuill  na  Comhairle  chuireadh  air 
gu'm  feumadh  e  na  mionnan  so  thoirt.     Thuirt  an  t-Iarla  gu'n 

deanadh  e  sud  anns  co  fad  's  a  bha  n  t-Achd  cornh-sheasmhaeh  ris 
fèin,  agus  a  bha  e  comasach  a  dhe:marnh  gnn  chall  do  eaglais  Alba. 
Air  son  a'  chùl-earalais  so  chuireadh  'an  làimh  e,  's  fhuaradh  air  a 
dhìteadh  e  mar  ciontach  de  àrd  cheannairc,  's  chaidh  a  ghlasadh  a 
Stigh  'au  Caisteal  Dhuneidin.  Bha  fios  aige  gu'n  cuireadh  iad  gu  bàs 
e  mar  a  rinn  iad  air  'athair  roimhe,  agus  mar  sin  ghabh  e  cothrom 
air  teicheadh  a  mach  as  a'  Chaisteal  'an  cruth  's  an  àitefir-fritheal- 
aidh  a  dhalta.  Bha  ban-tighearuan  's  an  àm  ud  a'  giùlan  eàrradh 
fhada.  Thug  a'  bhan-tighearn  thapaidh  so  fear-frithealaidh  a 
steach  leatha  do'n  Chaisteal,  a  bha  cumail  suas  a  h-eàrraidh.  Bha 
ceann  an  fhir  so  còmhdaichte  le  luideagaibh,  mar  gu'm  biodh  e  air 
bith  'an  sabaist.  Dh'fhàg  i  'm  fear  so  'an  àit'  au  Iarla,  's  thug  i  'n 
t-Iarla  mach  'na  'riochd.  O'n  bha  'n  oidhch'  air  dorchachadh  mu'n  do 
phill  i  mach,  fhuair  i  fein  's  an  t-Iarla  seachad  air  gach  geàrd  gu 
sàbhailte.  'An  tearc  làithibh  an  deigh  sin  ràinig  Iarla  Earra- 
GMeil  an  Okind  gu  tearuinte.  Chaidh  a  chuid  fearainn  's  gach  ni 
talmhaidh  a  bhuineadh  dha  a  bhuileachadh  air  na  tràillibh  ud  a  bha 
nmhal  do  phàirtidh  an  rìgh.  Chuireadh  airgiod  ceann  ìnòr  air. 
Bha  so  's  a'  bhliadhna  1681. 

9.  Goirid  'an  dèigh  blàr  Dhrochaid  Bhotuel  chuir  Dòmhull  Car- 
gille,  ministeir  co  cliùiteach  's  abh'  aig  na  Cùmhnantaich,  gairn:  fhol- 
laiseach  a  mach  feadh  na  dùthcha,  gu'n  robh  iadsan  's  na  leanadh 
riu,  uaithe  so  a  mach,  a'  diùltadh  na  h-uil'  ùmhlachd  aimsireil  co 
maith  'us  spioradail  do  rìgh  Tearlach  'sd'a  luchd-muinntir,  's  gu'n 
Tobh  iad  ga  iomsgaradh  o  chomunn  nan  Criosduidh.  Bha  cuid  de 
na  Cùmhnantaich  nach  rachadh  co  fada  sud,  a  bheireadh  ùmhlachd 
do'n  righ  'an  nithibh  aimsireil.  Agus  bha  mar  so  càirdean  an 
aobhair  air  an  roinn  an  aghaidh  a  chèile.  Ach  bha  àireamh  mòr 
de'n  aon  bheachd  ri  CargiIIe.  B'  esan  agus  Richard  Camshron  an 
■dithis  rahinisteirean  a  b'  ainmeile  de  'n  fheadhainn  a  bha  gu  follais- 
each  air  an  ruagadh  o  chnoc  gu  cnoc.  Cha  b'  urrainn  mòran  diubh 
a  bhi  còmhladh  ri  chèil'  uair  sam  bith  fad  na  seachduin.  Ach  aig 
an  àm  an  robh  iad  a'  smuaineachadh  sro'n  robh  tòir  air  Richard 

Camshron,  bha  geàrd  beag  air  thoirt  dhà  anns  an  robh  trì  ficheacT 
fear.  Air  maduinn  an  dara  là  fichead  de  mhios  meadhonach  an 
t-samhraidh  1680,  thug  bean  an  tigh'  anns  an  robh  e  air  an  oidhche 
chur  seachad  uisge  dha  air  son  a  làmhan  'us  aghaidh  ionnlad.  'An. 
deigh  a  làmhan  ionnlad  thuirt  e,  "So  an  t-ionnlad  mu  dheireadh. 
ieumaidh  mi  'n  glanadh,  's  iomadh  neach  a  chì  iad."  Air  an  là  sin 
bha  e  fein  's  a  gheàrd  air  an  cuairteachadh  le  reisimeid  air  an  robh 
Brusach  Earlshall  'na  cheannard,  aig  àite  ris  an  abrar  Monadh. 
Ara.  Bha  sea  fichead  saighdear  's  an  reisimeid  so,  mu  choinneamh 
an  trì  fichead  a  bh'aig  a'  Chamshronach.  'N  uair  a  thuig  am  min- 
isteir  duineil  so  gu'n  robh  an  còmhrag  gu  bhi  ann,  rinn  e  ùrnuigh. 
ghoirid,  anns  an  do  ghuidh  e  trì  uairean,  "  an  glàs  a  bhi  air  an 
caomhnadh,  's  an  t-abaich  a  bhi  air  an  toirt  air  falbh."  Thionnd- 
aidh  e  ri  'bhràthair  an  sin  'sthuirt  e  ris,  "Cogamaid  a  nis  gu  duin- 
eil  thun  na  crìche."  Chuir  ceannard  na  buidhne  bige  so  a  chuid. 
daoine  's  an  òrdugh  a  b'  fhearr  a  b'  urrainn  e.  Ach  cha  do  sheas 
an  còmhrag  ro  fhad'  eadar  iad  'sna  trùpairean.  B'  e  'n  Camshron- 
ach  fèin  aon  de'n  cheud  fheadhainn  a  thuit.  Mharhhadh  ochdnar 
eile  ri  'thaobh.  Dh'  fhuadaicheadh  an  fheadhainn  eile  do  oisinn 
de'n  bhoglach,  anns  nach  faigheadh  an  eachraidh  d'  an  ionnsuidh. 
Ghearradh  an  ceann  's  na  làmhan  de'n  Chamshronach,  's  ehuireadh 
air  stobaibh  iaruinn  iad  'an  caochladh  àitibh  de  Dhuneidin.  'S  iom- 
adh  duin'  a  chunnaic  iad.  Dìreach  'an  ceann  bliadhn'  'an  dèigh  sin 
ghlacadh  Dòmhull  Cargille,  'sthugadh  do'n  phrìosun  e  gu  bhi  air 
a  chrochadh.  An  uair  a  bha  e  'labhairt  ris  an  t-sluagh  thar  fàradh 
na  croiche  bha  òganach  àraidh  'na  sheasamh  aig  a  bonn  a  measg 
an  luchd  eisdeachd.  An  uair  a  sguir  CargiIIe  a  labhairt,  's  a  chuir 
e  'aghaidh  air  a'  bhàs,  thionndaidh  an  t-òganach  so  air  falbh  gu 
oisinn  aonaranach,  le  cridhe  tròm,  goirt.  B'  e  so  Seumas  Beinic, 
mu'n  cluinnear  fathast. 

10.  Aig  an  àm  cheudn'  an  robh  'n  fheadhainn  bu  ro  dheine  de 
na  Cùmhnantaich  air  an  sealg,  's  air  an  gearradh  sìos  mar  so,  bha 
'chuid  sin  diubh  bu  mheasarra  gle  mhì-riaraichte  le'n  staid,  agus  a" 

tuigsinn  nack  robh  an  tombas  de  sbìtb  a  bba  iad  a'  mealtuinn  gl<S 
cbinnteacb.  Sgaoil  eagal  mòr  na  measg  an  uair  a  cbunnaic  iad  mar 
a  tbacbair  do  Iarl'  Earra-Gbàeil.  Cheangail  àireamb  de  na  b-uais- 
libb  iad  fein  ri  cheil'  ann  ann  comunn  gus  an  cuid  fearainn  'us 
eile  reic,  's  a  dbol  air  imrich  do  America.  Bha  comunn  saibhir  'an 
Lunuinu  aig  an  robb  còir-sbealbb  air  sgrìob  mbòr  fearainn  'aa 
America  a  Tuath,  agus  chuir  na  h-uaislean  Albannach  dithis  no< 
triùir  uatha  fein  suas  an  sin  a  chòrdadh  ri  luchd-gnothuich  a' 
chomuinn  ud,  gus  na  dh'fheumadh  iad  de  fhearann  a  cheannach 
uatha.  Air  dhoibh  sin  a  dhol  a  Lunuinn  air  cheann  a'  ghnoth- 
uich  so,  fliuair  iad  a  macb  gu'n  robh  cuid  de  mhaithibh  Shas- 
uinn  ag  ullachadh  gu  h-uaigneach  air  son  eiridh  'an  aghaidh 
ain-tighearnais  an  rìgb,  agus  a'  chomh-èigneachadh  gu  bbi  riagh- 
ladb  a  rèir  co-shuidheacbaidh  na  rioghachd  le  dà  Thigb  na  Pàrlarn- 
aid.  Dh'aontaich  na  h-uaislean  Albannach  ri  gnùis  a  thoirt  do'n 
bbeachd  so  'n  an  dùthaich  fèin.  Leig  iad  seachad  America  aig  aa 
àni;  ach  mu'n  robh  an  t-innleachd  abaich  air  son  briseadh  a  machy 
chaidh  diùlanaich  Shasuinn  a  bhrath  le  feadhainn  aig  an  robb  fios 
air  a  ghnothuch,  agus  a  bba  rùnachadh  dol  mòran  ni  b'  fbaide  na 
bha  's  a'  cheud  bheachd, — a  bba  'g  iarraidb  Tearlach  agus  a  bbràth- 
air  a  chnr  gu  bàs  's  an  riaghladh  a'  ghabhail  na  'n  làmhaibh  fèin^ 
Theirear  ri  so  's  a  Bheurla,  Rye  House  Plot.  Chuireadh  Morair 
Itusal  agus  fear  eile  da'  m  b'  ainm  Sidne  gu  bàs  'an  Sasunn  air  son 
'an  coimb-cheangail  ri  so;  agus  riuneadh  grèim  'an  Lunuinn  air  Mr. 
Bàillidh  Ierbhisud  a  chuireadh  suas  as  Alba  air  son  an  aobhair  a 
dh'  ainmicheadh.  An  deigh  mòrau  pianaidh  a  dheanamh  air  acb 
am  fàisgteadb  a  mach  as  ni-eigin  mu  dheighinn  a  chomh-lucbd- 
dùthch'  a  thug  gnùis  do  'n  chomh-fhoill  ud,  chuireadh  air  ais  do 
Dhuneidin  e  gu  dol  fo  bhreith  an  sin  a  rèir  lagb  Alba.  Aig  an  àui 
cheudna  thòisich  an  luchd-riaghlaidh  'an  Duneidin  a'  togail  fàileidk 
cuid  de  àrd-mhaithibh  na  tìre,  agus  a'  cur  shaighdeara  ga  'n  glac- 
adh  gun  fhios  doibh.     Bha  cuid  diubh  air  an  glacadh,  's  cuid  eil' 

a'  faotainn  rabhadh  an  tràth  gu  leòr  gu  teicheadh.  Fhuair  Morair 
Melbhil  sanas  tre  chàirdeas  an  t'hir  do  'm  b'eigin  barantas  a  thoirt 
air  son  a  chur  an  làimh.  Bha  buidheann  eile  shaighdearan  aig  a' 
cheart  àm  a'  dol  a'  ghlacadh  fiùdhalaich  eil'  da  'm  b'  ainm  Sìr  Pàr- 
uig  Hume,  uachdaran  Pholairt.  Stacl  iad  aig  tigh  duin'  uasail  a 
gabhail  ùrachaidh  bldh.  Ged  nach  feudtadh  foighneachd  c'  àit  an 
robh  iad  a'  dol,  fhuair  bean  an  tigh'  a  bha  càirdeil  do  na  Cùmh- 
nantaich  a  mach  gur  h-ann  air  Caisteal  Pholairt  a  bha'n  aghaidh. 
Cha  bu  dàna  leatha  teachdair'  a  chur  gu  Sìr  Pàruig  a  dh'  innsèadh 
dha  gu'n  robh  cunnart  anu,  's  cha  'n  fheudadh  i  litir  a  chur  thuige; 
ach  's  e  rinn  i  giullan  a  chur  tarsuinn  a  mhonaidh  le  paipeir  gu  Sìr 
Pàruig  anns  nach  robh  focal  sgriobhta,  ach  iteag  bheag  air  a  lùb- 
adh  ann.  Bha  fios  aig  Sìr  Pàrnig  roimhe  sud  gu'n  robh  e  'na  chus- 
pair  fnatha  do  'n  luchd-riaghlaidh.  Smuainich  e  nis  gu'm  bu  ghlice 
dha  falbh  air  sgèith  taobh  eigin.  Cha  robh  ùin'  ann  gu  ullachadh 
air  son  falbh  fada,  agus  'se  rinn  e  'chairtealan  a  thogail  anns  an 
uaimh  's  an  robh  aithrichean  air  an  adhlacadh.  Fhuaradh  Ieabaidh 
air  a  cur  suas  dha  's  an  talla  dhorch  sin,  's  bha  Griseal,  a  nighean 
bu  shine  'dol  do  'n  chladh  na  h-aonar  air  mharbhan  mheadhon  oidh- 
che,  le  biadh  thuige.  Bu  nighean  chuireadach  i  so  aig  an  aois  am 
feumadh  i  bhi  mu'n  àm  ud.  Tha  cuid  ga  deanamh  sea  bliadhua 
dh'  aois,  's  cuid  eil'  a  thrì  uiread  sin,  ach  cha  b'  urrainn  gu'm  biodh 
i  barrachd  air  naoi  no  deich  a  thaobh  an  dòigh  's  an  robh  i  'dean- 
amh  gnothuch  puist  eadar  a  h-athair  'us  Mr  Bàillidh  'am  priosun 
Dhuneidin.  Cha  'n  fheudadh  sgriobhadh  a  bhi  ann;  gheibhteadh 
rian  air  Griseal  a  chur  a  Phuneidin;  bhiodh  i  cluiche  mu  dhorus  a 
phriosuin  cbmhladh  ris  a  chloinn  bhig  eile.  'N  uair  a  thigeadh  fear 
a  phriosuin  a  dh'  fhosgladh  an  doruis,  shleamhnaicheadh  i  steach  air 
a  shàil,  mar  le  seòrsa  de  ioghnadh;  dheanadh  i  seanachas  ri  Mr 
Bàillidh  co  ciallach  ri  'seanmhair,  'sbheireadh  i  teachdaireachd  air 
ais  uaithe  gu  h-athair.  'N  uair  a  dh'  fhalbh  an  tòrachd,  fhuair  Sìr 
Pàruig  fàth  air  teicheadh  do 'n  Olaind;  chaidh  a  theaghlach  as  a 

dhèigh  an  sin,andeigh  ancreachadh  de'ncuid  shaoghalta;  ach  thàinig 
iad  air  an  ais  aig  àm  na  saorsa,  's  chaidh  esan  àrdachadh  gu  bhi  'na 
Iarla  Mharchmor.t. 

11.  Goirid  an  dèigh  do  Dhòmhull  Cargille  a  bhi  air  a  chur  gu 
bàs  thòisich  na  Cùmnantaich  air  coiuneamhan  uaigneaeh  a  chur  air 
chois.  Bha  gun  teagamh  tòiseachadh  ac'  air  a  dheanamh  roimhe 
sin;  ach  dhùblaich  iad  an  oidhirpeau  mu'n  àm  so  air  a'  mheud  's  a 
bha  'n  am  fior  chàirdibh  do'n  Chùmhnant  aonadh  ri  chèile,  gu  h-àr- 
aidh  a'  mheud  's  a  bha  deònach  fulang  air  sgàth  ainm  'us  aobhair 
Chriosd.  Bha  iad  anabarrach  teann,  faiciollach,  's  na  riaghailtibh 
a  bh'  ac'  air  son  buill  a  ghabhail  a  steach  do  'u  comunuaibh,  air 
eagal  gu'm  biodh  iad  air  an  lionadh  le  brathadairibh.  Anns  a' 
bhliadhna  1633,  bha  còrr  'us  ceithir  fichead  de  na  comuinn  sin  air 
feadh  gach  cearna  de  'n  dùthaich,  agus  bha  seachd  no  ochd  de 
mhìltean  air  iad  fein  a  cheangal  riu.  Ach  bha  iad  a'  sior  dhol  an 
lionrahoireachd  na  h-uile  bliadhna  gu  àm  tuiteam  nan  Stiùbhartach. 
Anns  na  cleachdaidhibh  uaigneach  a  bh'aca  bha  roinn  de'n  ùin'  air 
a  caitheamh  'an  dleasdanasaibh  aoraidh,  agus  'am  fòghliun  arm- 
chleas  a'  chogaidh.  Bha  comh-sgriobhadh  a'  dol  air  aghart  eadar 
iad  'us  mòran  de  chomunnaibh  eil'  air  tìr-mòr  na  h-Eòrp',  aig  an 
robh  comhfhulangas  ìiu,  gu  h-àraidh  Pròstanaich  Hungari,  na 
TJaldensich,  agus  na  h-OIaiudich.  Ach  's  ann  a'  meudachadh  a  bha 
teas  na  h-àrahainn  theinntich  's  an  robh  iad  air  an  tilgeadh.  Bha  na 
trì  b'.iad'mr  ud  an  dèigh  a'  chèile,  1683,  1684-85,  anabarrach  fuilt- 
each.  'S  ann  ris  an  dà  bhliadhna  so  mu  dheireadh  a  theirear  Am 
a'  Mharbhaidh,  'an  eachdraidh  Alba.  Bha  fuil  air  a  dòirteadh 
gach  là,  anns  an  tigh,  's  anns  a'  mhachair;  fuil  sheann  daoine, 
's  dhaoin'  òga;  fuil  sheana  mhnathan,  's  mhnathan  òga.  Cha  robh 
cunntas  ri  ghabhail  de  na  saighdearaibh  air  son  na  thogradh  iad  a 
chur  gu  bàs,  agus  anns  an  dòigh  an  togradh  iad.  Fhuaradh  fear 
a'  gabhail  an  rathaid  agus  Biobull  aige  'na  phòcaid ;  's  chaidh  am 
peilear  a  chur  ann.  Rinneadh  grèim  air  caileig  a'  giCdan  Biobuill 
gu  'ban-mhaighstir;  chaidh  a  crochadh.   Chunnaic  Cleabhars  uaibh- 

reach  duine  marcachd  seachad  air,  ris  an  do  ghlaodh  e  "stad." 
Cha  tug  an  duin'  an  aire  dha,  's  cha  do  stad  e.  Thug  Cleabhars 
òrdugh  am  peilear  a  chur  ann.  Fhuaradh  a  raach  a  rìs  gu'n  robh  an 
duine  co  bodhar  's  nach  cluinneaclh  e  guth.  Fhuair  an  t-àrd  mhort- 
air  so  fèin  ceathrar  ag  ùrnuigh  'an  aon  tigh  faisg  air  amhainn  Dhì ; 
bu  leòr  sin.  Thug  e  mach  iad  a  lion  duine  s'  duine,  's  chaidh  an 
cur  fo  bheul  a  ghunn'  aig  an  dorns.  Thàinig  e  air  ais  goirid  an 
deigh  sin,  's  thug  c  ma  'n  airidh  an  cuirp  a  bhi  air  an  cladhacb, 
's  air  an  tilgeadh  a  mach  as  an  uaighibh.  Aig  àm  na  Bealltuinn 
1685  chaidh  Mairireat  Nic  Lachlainn,  bantrach  a  bhi  trl  iìchead 
's  a  sea  a  dh'  aois,  agus  Mairireat  Uilson  a  cheangal  ri  dà  phost 
'an  iochdar  na  tràghad,  agus  am  fàgail  'an  sud  gus  an  do  bhàthadh 
iad  'n  uair  a  dh'  eirich  am  rauir. 

Ach  feudaidh  gur  h-e  mortadh  Iain  Mhic'illeDhuinu  Chnuic  an 
t'Sagairt,  a  thachair  rau'n  cuairt  do'n  àm  so  fèin,  ceud  mhìos  an 
t-samhraidh,  1685,  gniomh  co  fuilteach  's  anns  an  do  chuir  Cleabh- 
ars  làmh  riamh.  Thàinig  e  gun  fhios  air  an  duine  chneasda  so  's  e 
'g  obair  le  spaid  'an  àit'  eigin  dlù  do  'n  tigh.  Cha  d'  rinn  e  ach 
tearc  mhionaidean  a  thoirt  dha  gu  ùrnuigh,  agus  an  sinam  peilear  a 
chur  troimh'  'cheann  le  'làimh  fein,  agus  an  sin  grad  thionndadh  air 
falbh,  a'  glaodhaich  ris  a  bhantraich  bhochd,  a  shuidh  gu  deurach 
ri  taobh  a'  chuirp,  "ciod  i  do  bharail  a  nis  mu  'd'  chèile."  'N  uair 
a  bha  obair  a'  mharbhaidh  air  tighinn  gu  a  làn  àirde  bha  rìgh  Tear- 
lach  air  a  sguabadh  air  falbh  do  'ii  t-siorruidheachd  le  buille  de  'n 
spad-thinneas,  air  an  t-seathamh  lù,  de  clieud  mhìos  an  earraich 
1685,  anns  a'  cheathramh  bliadhna  deug  thar  an  dà  fhichead  de 
'aois.  Dh'  aidich  e  'n  eaglais  Phàpanach  air  leabaidh  a  bhàis, 
's  dh'  adhlaiceadh  e  rèir  nòis  na  h-eaglais  sin. 


CAIB.  XXXVII. 

TUITEAM   AN   TIGHE   FHUILTICH. 

B'e  Seumas  Diiìc  Iorc,  bràthair  ba  shiae  Thearlaich,  oighr'  a* 
chrùiu,  a  chioaa  aach  d'  fhàg  esaa  duiae  cloiaue  dligheach.  Bha 
teaghlachuiòr  aige  de  chloion,  diolaiu  ma  dh'fheudar  teaghlach  a  radh 
ri  'a  leithidibh  sin.  Bha  seisear  de  aa  mic  siu  air  aa  deauamh  oa  'o 
Diùcaibh,  agus  dithis  nigheau  air  an  deanamh  'n  am  bao-Iarlaibh. 
Bha  mòrao  'ao  Sasuoo  leis  am  ba  roghuuiche  Diùc  Mhonmouth, 
mac  bu  shioe  Thearlaich,  a  thighino  thun  na  caithreach  a  chiooo  e 
bhi  'oa  Phròstanach.  Ach  da  'n  aindeoin  sin,  fhuair  Diùc  Iorc  a 
bhi  air  a  chrùnadh  fo  thiodail  Seumas  II.  Shasuinu.  Bha  Seumas 
ag  aideachadh  a'  chreidimh  Phàpanaich  iomadh  bliadhna  roimhe  so. 
Thàinig  e  nis  gu  follaiseach  gu  bhi  'g  aideachadh  ga'o  caitheadh  e 
'neart  ag  oidhirpeaehadh  Sasuoo  'us  Alb'  iompachadh  thun  a  chreid- 
imh  sin  no  gu'm  bàsaicheadh  e  's  aa  oidhirp.  Agus  bha  e  co  maith 
ri  'fhocal.  Bhàsaich  e  fèin  's  a  theaghlach,  mar  rìghi'oh,  's  an 
oidhirp. 

2.  Cha  d'  rioo  bàs  rìgh  Tearlaich  lasachadh  sam  bith  air  fulaug- 
asaibh  oao  Ciìmhnautach  'ao  Alba.  B'  ann  an  dèigh  sin  a  chuir- 
eadh  gu  bàs  an  fheadhainn  a  dh'  ainmicheadh  'ao  deireadh  a  chaib- 
deil  roimhe  so.  Bhàsaich  Alastair  Pèdeo  ris  ao  abradh  iad  am 
Fàidh,  ao  toiseach  1666.  Bha  esao  air  bith  'na  mhinisteir  'an 
Gleann-Lus,  agus  chuireadh  a  mach  e  'o  uair  a  rùnaich  rìgh  Tear- 
lach  Easbuigeaehd  a  chur  suas  'an  Alba.  'X  uair  a  bha  Peden  a' 
fàgail  na  h-eaglais  an  deigh  a  shearmoin  mu  dheireadh,  bhuaiL 
e  dorus  na  cùbaid  trì  uairean  leis  a'  Bhiobull,  ag  radh,  «  Aith 
neam   dhuit  'an   aiom   mo   mhaighstir  uach   fosgail   thu   ach  do 

neacli  a  thig  a  steach  niar  thàinig  mis'  air  an  dorus."  Thachair 
mar  a  dh'  àithn  Peden.  Bha  e  fèiu  re  dheich  bliadhn'  an  dèigh  sin 
air  an  allaban.  Bha  e  measg  nan  ceud  mhinisteirean  a  thòisich 
air  Coinneainh-Fholchuidh  a  chumail.  Chaidh  a  ghlacadh  ann  an 
1673  agus  a  chur  'na  phriosunach  do'n  sgeir  mhara  ris  an  abrar 
Bas,  re  chuig  bliadhna.  Chuireadh  an  sin  e  fèin  's  a  chompauaich 
air  bòrd  soithich  do  Lunuinn  gus  an  cur  air  falbh  a  dh'  America 
gus  an  reic  mar  thràillibh.  Fhuair  Pèden  's  a  cliompanaich  an 
saorsainn  'an  Lunuinn.  Bha  e  riamh  tuilleadh  re  a  bheatha,  mar 
neach  fo  'n  choill  eadar  taobh  's  iar  Alba,  's  taobh  tuath  Eirinn. 
'Uuair  a  dh'fhairich  e  gu'n  robhchrioch  a'  teanadh  ris  's  a'  bhliadhna 
1G86,  dh'  iarr  e  gu  Achanacloich,  àit'  a  bhreith.  Ach  mar  bha'n 
tòir  co  teann  air,  cha  'n  fhaigheadh  e  do  thigh  còmlmuidh  idir.  Bha 
e  'sna  h-uamhaibh.  Bhùsaich  e'n  tigh  duin'  uasail,  's  chaidh  adh- 
lacadh  gu  h-uaigueach  'an  tuaim  teaghlaich  Bhosueil.  Ach  'an 
ceann  shea  seachduinean,  fhuair  na  saighdearan  a  mach  c'  àit  an 
robh  e  air  adhlacadh,  's  thog  iad  a  chorp,  's  chroch  iad  e  air  a 
chroich  chumant'  os  ceann  Chunmoc;  dh'  adhlaic  iad  an  sin  e  aig 
bonn  na  croiche.  Bha  cladh  na  sgìreachd  anns  a'  ghleann,  aig  bonn 
a  chnuic  air  an  robh  a'  chroich,  ach  's  ann  a  thòisich  iad  a  nis  ag 
adhlacadh  far  an  robh  corp  Alastair  Phedein  an  Fhàidh.  Tha  àit 
adhlacaidh  na  sgìreachd  air  a'  chnoc  sin  gus  an  là  'n  diugh. 

3.  Goirid  an  deigh  do  Sheumas  tighinn  thun  na  caithreacb,  agus 
a  dheanamh  aithnichte  gu  'n  robh  e  rùnaicht'  air  a'  Chreideamh 
Phàpanach  a  chur  suas  'am  Breatunn,  rinn  Diììc  Mhonmouth  agus 
Iarl'  Earra-Ghàeil  cuim  ri  chèile  gu  thighinu  a  nall  as  au  Olaiud, 
agus  tbiseachadh  a'  togail  dhaoine — an  dara  fear  'an  taobh  's  iar 
Shasuinn,  's  am  fear  eil'  an  taobh  's  iar  Alba,  gus  an  righ-chaithir  a 
thilgeadh  bun  os  ceann.  Dh'eirich  mn'n  cuairt  air  cuig  mìle  le 
Monmouth;  ach  bha  iad  gu  bochd  air  an  armachadh,  's  chaidh  au 
cur  sìos  gu  h-ath-ghoirid  le  arm  an  righ.  Ghlacadh  Monmouth 
fein  's  chuireadh  gu  bàs  e;  's  chuireadh  àireamh  mòr  de  na  dh'eirich 
leis  gu  bàs  mar  an  ceudna.     Thog  an  spiorad  fuileachdach  a  thais- 

bean  Seumas  aig  an  àm  so,  mòran  f  aatb.  'an  aghaidh  'ain-tighearnaia 
'an  Sasunn.  Bha  fios  roimh  làimh  aig  an  luchd  riaghlaidh  'an 
Alba  gu'n  robh  IaiT  Earra-Ghàeil  a'  tighiun,  's  chuir  iad  'an  làimh 
na  h-uile  duin'  uasal  de  'chiuneadh  ris  am  feudadh  sùil  a  bhi  aig' 
air  sou  cuideachaidh.  An  uair  a  thàinig  an  t-Iarla  's  a'  chuideachd 
a  lean  e  as  an  Olaind  air  tìr  'an  taobh  's  iar  Alb',  a  measg  a  chuid 
tuatha  fèin,  cha  d' èirich  ach  ro  thearc;  ach  chruinnich  e  eadar  a 
dhà  's  a  trì  mhìltean  thall  's  a  bhos,  's  chaidh  e  mach  gu  Galldachd 
'an  dùil  gu'n  èireadh  Cùmhuantaich  Ara,  'sna  dùthcha  mu'n  cuairt 
Ieis.  Ach  bha  e  air  a  chuairteachadh  le  arm  an  rìgh  co  mòr 
'sgu'm  b'  èigin  da  chuid  dhaoine  sgapadh  mu'n  d'fhuair  e  null  air 
amhainu  Chluaidh.  Ghlacadh  e  fèin  's  thugadh  a  Dhuneidin  'na 
phrìosunach  e,  far  an  do  chuireadh  gu  bàs  e  rèir  na  binn  a  thngadh 
a  mach  'na  aghaidh  an  uair  a  theich  e  do'n  Olaind. 

4.  Bha  Seumas  a  nis,  a  rèir  coslais,  air  fhàgail  gun  nàmhaid  a 
b'  urrainn  a  thilgeadh  air  falbh  thar  an  àit'  àird  air  an  robh  e  'na 
shuidhe.  Thìimig  seòrsa  de  shàmhchar  chunnartach  air  au  t-sluagh 
aig  an  àm  so  feadh  Bhreatuinn  uile.  Bha  na  Coinueamhan-Fol- 
chuidh  'antomhas  mòr  air  an  cur  sìos  'an  Alba.  Cha  robh  nrinis- 
teir  aig  na  Cùmhnantaich  ach  Senmas  Reinic'na  aonar;  ach  bha  na 
Comuinn  uaigneach  a'  soirbheachadh.  Bha  Seumas  agus  a'  chùirt- 
earan,  le  sùil  ris  a'  Chreideatnh  Phàpanach  a  neartachadh,  aa 
deigh  lagh  a  dheanamh  a'  toirt  Ceadachadh  do  na  h-uile  luchd 
comh-bharail  aoradh  a  dheanamh  gu  follaiseach  a  reir  au  dòigh 
fèiu,  'snach  feudadh  neach  sam  bith  dragh  a  chnr  orra.  Rinn 
e  'n  lagh  so  'an  aghaidh  toil  Phàrlamaideau  Shasuinn  'us  Alba.  Ged 
is  ann  air  son  nam  Pàpanach  a  thugadh  an  Ceadachadh  so  an  tois- 
each,  's  ged  a  bha  Seumas  'an  dùil  a  thoirt  o  gach  Sect  eile  'n  uair 
a  bhiodh  na  Pàpanaich  lionmhor,  làidir,  gu  leòr;  gidheadh  bha  e 
ruigsinn  air  eaglais  Chlèirioh  na  h-Alba  fhad  's  a  mhaireadh  e.  Bha 
cothrom  aig  a'  mheud  diubh  sin  'sa  bha  'g  aideachadh  ùghdarrais 
an  rìgh  'coinneachadh  'an  Ard-sheanadh,  's  bha  iad  ag  ullach- 
adh  air  son  sin  a  dheanamh.  Ach  bha  luchd  nan  Coiuueamhan- 
x 

Folchuidh  'an  taobh  a  niuigh  de  'n  Cheadachadh  so.  Bha  gach 
fear  labhairt  'us  èisdèachd  aig  a  leithid  sin  a  dh'  àite  co  buailt- 
each  do  pheanas  sam  bith  a  chitheadh  a'  Chomhairl'  iomchuidh 
's  a  bha  iad  riamh  roimhe  sin.  Bha,  mar  sin,  an  tòir  air  Seumas 
Reinic  co  geur  's  a  bha  i  roiinhe.  Bha  airgiod  ceann  mòr  air  a 
chur  air.  Bha  'n  t-òganach  so  anabarrach  saothrachail,  araon  'an 
searmonachadh  's  an  comh-sgriobhadh  eadar  na  comunnaibh  uaig- 
neach.  Bhiodh  each  luath-chosach  ullamh  fo  shrèin  's  fo  dhiollaid 
dlù  dha,  'n  uair  a  bhiodh  e  'searmonachadh,  a  chum  na  'm  faict- 
eadh  cunnart  sam  bith  gu'm  biodh  e  air  a  ghlacadh,  nach  biodh  dad 
aig'  ach  leum  'na  dhiollaid,  's  car  mu  chnoc  a  thoirt^do  na  trìipairibh 
bu  luaith'  a  thigeadh  ga  ruagadh.  'N  uair  a  bhiodh  e  'na  chodal 
bhiodh  freiceadain  air  gach  cnoc  a'  sealltuinn  mu  'n  tigeadh  nàmh- 
aid  o  thaobh  sam  bith.  Bha  e,  mar  so,  coslach  'an  sealladh 
dhaoine,  gu'n  deigheadh  e  as  o  mhì-run  an  luchd  tòrachd,  car 
ghreis.  Ach  b  'i  toil  an  Ard-riaghlair  gu'n  seulaicheadh  an  t-ògan- 
ach  curanta  so  le  'fhuil  na  teagasgan  a  bha  e  'toirt  seachad.  Chaidh 
e  steach  do  Dhuneidinaig  a'  bhliadhn'  ùir,  1688,  gu  Protest  a  chur 
an  làmhaibh  ceann-suidh'  an  Ard-Sheanaidh  an  aghaidh  na  cùirt 
yagiais  sin,  's  an  aghaidh  a'  Cheadachaidh  a  chionn  gu'n  robh  e  neo- 
fhreagarrach  ri  nàdur  a'  Chùmhnaint  fo  an  robh  eaglais  Chlèireach 
Alb'  an  dèigh  i  fèin  a  chur.  'An  dèigh  an  gnothuch  so  a  dhean- 
amh,  ghabh  e  null  do  Shiorrachd  Fiofa,  ach  phille  Dhuneidin  mu 
dheireadh  a'  mhios,  agus  chuir  e  seachad  an  oidhche  an  tigh  fir 
Iain  Locup,  Camshronach  de  'n  fheadhainn  bu  teinne.  Bu  mhar- 
sant'  an  duine  so,  a  bha  dèiligeadh  'am  bathar  Sasunnach ;  bha 
muhmtir  an  Tigh  Chusbainn  an-amharusach  gu'n  robh  e  gabhail 
a  steach  nithe  air  nach]do  phàigh  e  cìs.  Bha  oifigear  a'  rannsach- 
adh  air  son  bathair  de  'n  t-seòrsa  sin  aig  àm  an  aoraidh.  Thuig  e 
gu'n  robh  Reinic  a  làthair.  Ghràdhaich  e  duais  na  h-eucorach  : 
bha  'n  t-airgiod  ceann  mòr.  Chuairtich  e  'n  tigh  deireadh  oidhche 
le  àireamh  dhaoin'  arraaichte.  'N  uair  a  thuig  Eeinic  gu'n  robh  an 
tòir  ann,  theich  e  air  dorus  cùil.    Ach  rugadh  air  mu'n  deachaidh  e 

ro  fhada,  's  thngadh  air  ais  do'n  tlgh-gheard  e.  An  dèigh  a  chur  fo 
dheuchainn  a  bheatha,  's  fhaotainn  cioutach  de  bhi  'g  àicheadh 
ùghdarrais  an  rigb  'se  bhi  teagasg  nach  bu  chòir  airgiod  a  phàigh- 
eadh  gu  saighdearan  an  rìgh  a  chumail  suas,  agus  a'  teagasg  aig 
Coinneambaibh-Folchuidh,  puinceau  ns  an  do  sheas  e  thun  na 
crìche ;  cbaidh  a  chrochadh  am  Margadh  an  Fheòir  air  an  t-seachd- 
eamh  là  deug  de  cheud  mhios  an  earraich,  1688. 

5.  Tha  luchd  eachdraidh  b^ath'  an  òigfhir  chliùitich  so  ag 
aithris  gu'm  b'  esan  an  aon  duine  de  na  mairtirich  mu  thimchioll 
an  robh  eagal  sam  bith  air  na  naimhdean  a  bheatha  thoirt  air 
falbh.  Agu^  r-haoileadh  neach  o'n  dòigh  's  am  bheil  iad  ag  aith- 
ris  sin,  gur  h-ann  o  'n  tlachd  a  bh'  aca  de  'phearsa  's  a  dhòigh  a 
dh'  dirich  e.  Cha  robh  sin  ach  aon  eilimeid  's  a'  ghnothuch.  Bha 
atharrachadh  mòr  air  a  dheanamh  a  measg  bhuill  na  Comhairle, 
'sa  measg  àrd  luchd  lagha  na  rioghachd  aig  an  àm  so.  Bha  Lau- 
derdàil  air  fàbhar  an  rìgh  a  chall,  's  bha  Diùc  Phuirt  na  ban-righ, 
a  thàinig  'na  àit'  air  tuiteam  mar  an  ceudna,  's  bha  Iarla  Pheirt, 
a  thionndaadh  'na  Phàpanach  air  àilgliios  an  rìgh,  Jsan  dreuchd  a 
b'  àird  'an  Alba.  Bha  Sìr  Seòras  Mac  Coinnich,  a  fhuair  mar 
fhrith-ainm,  Mac  Coinnich  Fuilteach,  air  call  dreuchd  Fir-tag- 
raidh  Alba,  chionn  nach  robh  e  deòuach  air  na  laghan  peanasach. 
a  chur  sìos.  Fhuair  Sìr  Seumas  Stiùbhart  an  dreuchd.  B'  ann 
de  na  Camshronaich  esan ;  ach  gu  'n  robh  e  ag  aideachadh  ùgh- 
darrais  an  rìgh.  Chaidh  luchd  lagh'  eil'  a  ghairm  de  'n  mhuinntir 
a  bha  roimhe  sud  air  am  fòir  eigneadh.  Cha  robh  tlachd  aig  aon 
sam  bith  dhiubh  sin  beatha  'thoirt  air  falbh  ach  na  dh'  fheumadh 
iad.  Bha  'n  f headhainn  a  fhuair  na  dreuchdan  so,  co-ionann  ris 
an  fheadhainn  a  chaill  iad,  mì-riaraichte  le  dòigh  an  rìgh.  Bha 
iad  cìnnteach  nach  b'  fhada  gus  an  tugadh  e  araon  an  dreuehdan 
's  atn  beatha  uatha,  mur  aidicheadh  iad  an  Creideamh  Pàpanach. 
Cha  robh  feum  a  dhol  thoirt  comhairl'  air  rìgh  Seumas.  Bha  e 
rùnaicht'  air  a'  Chreideamh  Phàpxnach  a  chur  suas  'am  Breatunn 
mar  a  chu  r  Banruic  VIII.  suas  an  creideamh  Pròstanach,  airùgh- 

darras  fè'm.  Chuir  e  seachd  easbuigean  Sasunnach  na  'm  priosun- 
aich  do  Thùr  Luuuinn,  a  chionn  nach  leughadh  iad  'na  'n  eaglais- 
ibh  fèin  Reachd  a  bha  'fosgladh  an  doruis  do  na  Pàpanaich  a 
dh'  iounsuidh  gach  dreuchd  gus  an  òrduicheadh  an  rìgh  iad.  Bha, 
mar  so,  lioumhoireachd  an  t-sluaigh  araon  'an  Sasunn  's  an  Alb' 
air  an  gonadh  'n  an  spioradaibh  leis  a'  chuthach  a  bh'  air  an  rìgh 
gus  au  Creideamh  Pàpanach  a  chur  suas.  Cha  d'  fhan  beò  de  'n 
teaghlach  a  rugadh  do  Sheumas  ach  dithis  nighean — Màiri  agus 
Anna.  Bha  'n  tè  bu  shine  dhiubh  sin  air  mac  peathar  a  h-athar, 
Uilleam,  Pricnns'  Orange,  a  phòsadh.  B'  i  bhan-phrionnsa  so  agug 
a  companach,  a  rèir  coslais,  oighreachan  a'  Chrùin  Bhreatunnaich. 
Bha  iad  le  chèile  'na  'm  Pròstanaich.  Bha  Prionns'  Uilleam  'na 
fchaighdear  co  ainmeil  's  a  bha  'na  latha.  Bha  iomadh  de  àrd 
mhaithibh  Alba  's  Shasuinn  a'  sgriobhadh  thun  a'  Phrionns  e  tliigh- 
ìnu  a  nall  ga  'n  saoradh  o  ain-tighearnas  bhràthar  a  mhàthar 
agus  athar  cèile.  Bha  Uilleam  ag  iarraidh  orr'  a  bhi  foighidneach, 
egus  nach  deigheadh  ain-tighearnas  an  rìgh  ni  b'  fhaide  na  bheatha 
fèìn,  agus  nach  robh  e  coslach  gu'm  biodh  sin  ro  fhada  mar  a  bha 
e  nis  na  letli  sheann  duine.  Agus  gun  teagamh  bha  e  'meudachadh 
foighidiu  mhòran  de  àrd  uaislibh  Bhreatuinn  fios  a  bhi  aca  gur 
h-ann  mar  sin  a  bha.  Ach  chaill  iad  araon  am  misueachd  's  am 
foighidin  gu  h-iomlau,  a  thaobh  furtachd  fhaotainn  air  an  dòigh  ud, 
'n  uair  a  dh'  aiseadadh  a  bhan-rìgh  air  leanabh  mic  air  an  deich- 
eamh  là  de  mhios  meadhonach  an  t-samhraidh.  Rinn  na  Pàpan- 
aith  gàir  mhòr  aoibhneis  ri  so,  mar  ni  a  fhuair  iad  tre  eadar- 
ghuidhc  na  h-òigh  Muire,  's  Naomh  eile  na  h-eaglais  sin.  Ach 
chaidh  e  air  fcheòl  eile  do  na  Pròstanaich.  Cho-aontaich  mòran 
dc  'n  mhuinntir  a  b'  àird-inbhich  ri  dian  fhiadhachadh  a  thoirt  do 
lhrionna'  Uilleam  a  nall  gu  rìgh-chaithir  Bhreatuinn.  Agus  bha 
c  'tia  8haimpleir  comharraicht'  air  ragaireachd  dhaoin'  anns  a' 
mhearachd  a'  ghleidheadh  'n  uair  a  chogras  iad,  an  aghaidh  gach 
dearbhadh  a'  bheirear  dhoibh  air  a'  chaochladh,  gu  'n  do  sgaoil  e 
feadh  Bhrcatuinn  mar  fhìrinn,  gur  e  Lha'n  sud  naoidhean  meallta 

'chuireadh  'an  leabaidh  na  ban-righ  gu  a  thoirt  a  chreidsinn  air  an 
t-sluagh  gu'm  bu  leatha  fèin  e.  Rinn  an  rìgh  gu  neo-ghlic  mòran 
saotbrach  gus  a  dhearbhadh  gu'm  bi  bhan-rìgh  mathair  an  lein- 
ibh.  Cha  ruigeadh  e  leas,  bha  'n  dearbhadh  co  soilleir  's  nach  iarr- 
adh  e  dearbhadh.  Ach  lean  an  sluagh  air  a'  bheachd  a  thog  iad 
fèin  a'  ghleidheadh  fhad  's  a  thogair  iad. 

6.  Thuig  Prionns'  Orange  a  nis  ma  bha  e  gu  crìin  Bhreatuinn 
fhaotainn  am  feasd  gu'm  b'  e  so  an  t-àm,  's  thòisich  e  air  ulhich- 
achadh  iomchuidh  a  dheanamh  air  son  tighinn  a  nall  air  iarrtas 
an  t-sluaigh.  B'  esan  mac  nighinn  bu  shine  Thearlaich  I.,  agus 
mar  sin  b'  e  'n  t-oighr'  a  b'  fhaisg'  air  triùir  chloinne  rìgh  Sheu- 
mais.  An  uair  a  fhuair  an  rìgh  litir  o  'fhear-ionaid  's  an  Olaind 
a'  deanamh  cinnteach  dha  gu'n  robh  am  Prionns'  a'  tighinn  anall 
le  feachd  lìonmhor  mara's  tìre,  chaochail  e  snuadh,  'sthuit  an  litir 
as  a  làimh.  B'  e  'n  ath  char  a  chuir  e  dheth  sgrìobhaidhean  a 
chur  a  mach  a  ghairm  na  Pàrlamaid  cruinn  mu  thoiseach  a' 
gheamhraidh,  agus  a  h-uile  car  a  rinn  e  fad  na  bliadhna  gus  a' 
Phàpanachd  a  thoirt  a  steach  a  mhilleadh,  's  na  h-easbuigean  a 
chuir  e  do'n  Tùr  anns  an  t-samhradh  a  ghabhail  mar  a  luchd- 
comhairle.  Chruinnich  e  cuideachd  arm  mara  's  tìre  gu  cur  an 
aghaidh  a'  phrionnsa.  Ach  cha  tug  aon  duine  creideas  dha  air  son 
treibhdhireis  'sna  nithibh  sin.  Chuir  stoirm  mhòr  ghaoithe 
càbhlach  a'  Phrionns'  air  ais  's  b'  digin  da  fuireach  beagan  làithean 
a'  càradh  a'  challa  'rinneadh  air  na  longaibh.  Chuireadh  a  leithid 
de  dhath  air  so  do  Sheumas  's  gu'n  do  shaoil  leis  nach  b'  urrainn 
am  Prionnsa  seòladh  tuilleadh,  's  ghrad  ghairm  e  air  ais  an 
sgrìobhadh  a  chuir  e  mach  mu  thimchioll  na  Pàrlamaid.  Bha  e 
soilleir  do  na  h-uile  gu'n  robh  Seumas  mar  bha  e  riamh,  's  gu  'n 
robh  an  coslas  maitheis  a  bha'n  sud  mar  neul  na  maidne.  Ach 
sheòl  am  Prionns'  an  ceann  beagan  làithean  le  gaoith  a  bha  fàbh- 
arrach  dhasan,  's  a'  chum  an  càbhlach  Sasunnach  gun  dol  a  mach 
'na  aghaidh.  Bha  ceud  long  chogaidh,  agus  cuig  ceud  soitheach 
«1'  'an  càbhlach  a'  Phrionnsa.     Bha  cuig  mìle  deug  saighdear 

tir'  aig',  a  measg  an  robli  iomadh  Breatunnach  a  bli'  air  fògradh 
'san  Olaind  o'n  aiu-tighearnas  a  bh'aig  a'  bhaile.  Thàiuig  e  air 
tìr,  gun  neach  a'  cur  'n  a  aghaidh,  'an  àite  ris  an  abrar  Tòrbaigh, 
'an  ceann  an  iar-dheas  Shasuinn,  air  a'  chuigeamh  là  fichead  de 
cheud  mhìos  a'  gheamhraidh.  'An  tearc  làithibh  thòisich  an 
sluagh  agus  an  t-arm  a'  ruith  gu  'bhrataich.  Euith  a'  bhan- 
phrionns',  Anna,  thuige  mar  au  ceudn',  a  bh'  air  pòsadh  mac  do 
righ  Lochluinn  a  deas,  d'am  b'ainm  prionnsa  Seòras.  An  uair  a 
fhuair  Seumas  e  fèin  air  a  thrèigsinn,  theich  e  fèdn;  ach  ghlac 
iasgairean  e  's  thug  iad  air  ais  e,  gun  fhios  cò  a  b'  e.  Dh'  iarr  e 
nis  cothrom  o'n  Phrionns'  air  a  dhol  gu  ruig  Rochester.  Fhuair  e 
cothrom.  Chaidli  e  a  Ilochester  do  'n  Fhraiug,  far  an  robh  a' 
bhan-righ  'sam  prionns'  òg  air  teicheadh  roimhe.  Eh'  fheudadh 
iad  a  nis  a  sheinn,  "  Thuit,  thuit,  's  cha  'n  èirich  an  Tigh  Fuil- 
teach."  Cha  robh  sud  ach  beagan  'us  sea  mìosan  an  dèigh  do 
Sheumas  Eeinic  a  bheatha  leigeudh  sìos  air  son  e  bhi  'g  àicheadh 
ùghdarrais  an  rìgh.  Eha  lionmhoireachd  sluaigh  Bhreatuinn  a 
nis  ciontach  de'n  dearbh  ni  air  son  an  do  leig  an  diùlanach  ud 
sios  a  bheatha. 

Theihiìar,  ReTohitio/t,  ik)  iiigh-chuaivt  1(>88  ris  an  athavrachadh 
a  rinneadh  a  nis  air  criia  Bhreatuinn,  a  chionn  gur  h-ann  's  a' 
bhliadhna  sin  a  thàinig  Frionns'  Uilleam  a  nall,  's  a  theich  Seuinus 
air  falbh.  Ach  's  ann  air  an  treas  là  deug  de  cheud  mhios  an 
carraich,  1689,  a  chaidh  Uilleam  'us  Màiri  eigheach  mar  rìgh  'us 
bhan-righ  Bhreatuinn,  'nuair  thàinig  a  Phàrlamaid  gu  bhi  aou- 
inntinneach  air  an  tiodal  sin  a  bhuiieachadh  orr'  araon.  Cha 
d'  rinneadh  atharrachadh  air  Riaghladh  Bhreatuinn  'an  linn  sam 
bith  co  cudthromach,  agus'an  seadh  àraidhco  buannaehdail  vis  an 
atharrachadh  so.  Cha  b'  e  mhàin  gu  'n  robh  aon  rìgh  air  a  thilg- 
eadh  a  mach  agus  rìgh  eil'  air  a  ghabhail  a  steach ;  acli  bha  na 
li-uile  lagh  co-cheart  a  rinneadh  'an  linnibh  roimhe  sud,  agus  a 
mhilleadh  le  ain-tighearnas  nan  rìghrinn  a  bh'  ann  re  a'  cheud 
bliadhna  rau  dheireadh,  air  an  ath-bheothachadh,  'sair  an  cur  'an 
aon  Chlùr,  mar  gu  'm  b'  eadh,  ris  an  abair  iad  Cur  an  Cèill  Chòr- 
aichean.  Agus  gheall  an  rìgh  gu  sòluimte  gu'n  cumadh  e  suas  na 
Còraichean  ud,  'an  nithibh  spioradail  'us  aimsireil,  mu'n  d'aontaich 
a'  Phàrlamaid  ri  e  bhi  air  a  chrhnadh.  B'e  Uilleam  an  Treasamh 
an  Tiodal  fo  an  do  chrùnadh  e,  air  bhi  do  dhàUilleam  na'u  rìgli- 
ribh  air  Sasunn  roimhe. 

2.  Cha  robh  na  h-Albannaich  co  buileach  aon-inntinneach  air 
gabhail  ri  Uilleam  's  a  bha  na  Sasunnaich.  'N  uair  a  dh'  fhairich 
rìgli  Seumas  an  cunnart  ag  iadhadh  nime  fèin,  mu  dheireadh  an 
fhoghair,  chuir  e  teann  òrdugh  thun  an  airm  Albannaich  greasad 
do  Lunuinn.    Cha  robh  ann  diubh  ach  mu  sheaclid  mìle.     Bha 

Seanalair  Dìighlas,  bràthair  Dhiùc  Phuirt  na  ban-righ,  'na  àrd 
Cheannard  air  an  armailt  sin,  agus  Cleabhars  'na  oifigeach  a 
b' fhaisg  air  sin.  Bha'n  Dughlasach,  gu  h-uaigneach,  càirdeach 
do  Uillearn,  agus  bha  e  màrsail  gu  mall.  An  uair  a  ràinig  iad 
Luuuiun,  bha  Seumas  air  call  a  mhisneachd,  's  a  chuid  shaigh- 
dearan  a'  teicheadh  gu  bratach  Uilleim.  Thairg  Cleabhars  do 
Sheumas  a  thoirt  air  ais  do  Alba,  mur  robh  e  toileach  cathachadh 
ri  Uilleam  'au  Sasunn,  's  gu'n  togadh  esan  armailt  lionmhor  dha. 
Bha  Seumas  deònach  air  siu  a  dheanamh,  ach  aig  an  dearbh  àm 
fhuair  e  mach  gu'n  robh  àireamh  mòr  Mhorairean  'us  uaislean 
Albannach  air  tighii  a  nios  as  an  ceann  fein  a'  dh'  aslachadh  air 
Uilleam  riaghladh  na  rioghachd  ud  a  ghabhail  os  làimh.  Thuig 
Seumas  an  sin  nach  robh  e  tearuinte  dha  'aghaidh  a  chur  gu  tuath. 
An  dèigh  do  'n  rìgh  òrdugh  a  thoirt  do  'n  bheagan  airm  a  lean  ris 
iad  a  sgaoileadh,  dh'  fhan  Cleabhars  far  an  robh  e  car  greis.  'N  uair 
a  chunnaic  e  Uilleam  air  lunn  a  bhi  air  a  dheanamh  'na 
righ,  dh' fhàg  e'n  t-arm,  's  ruith  e  dhachaidh  le  deich  marcaich 
fhichead  mar  gheard,  a'  runachadh  gu'n  deanadh  e  na  b'  urrainn 
e  'n  Àlba  gus  am  bacadh  o  rìgh  Uilleam  a  roghnuchadh.  Air  iarr- 
tas  nan  uaislean  a  choinnich  e  'an  Lunuinn,  chuir  an  rìgh  fios  a 
nuas  do  Dhuneidin  air  son  Co-chruinn  nan  Stàitean  Albannach  a 
thional  gus  an  roghuinn  a  thogradh  iad  fèin  a  dlieanamh.  Chruinn- 
ich  iad  air  a'cheathramh  là  deug  de  mhios  meadhonach  an  earraich. 
Bha  Cleabhars  agus  luchd-leanmhuinn  eil'  an  t-seann  rìgh  a'  dean- 
amh  mòran  gleadhraich  an  toiseach.  Ach  chaidh  Diùc  Hamiltoin, 
a  bha  càirdeach  do  'n  Righ-chuairt  a  roghnuchadh  mar  Cheann- 
suidh'  a'  Cho-chruinn.  Bha  càirdean  rìgh  Uilleim  a'  fàs  co  lion- 
mhor  'snach  robh'n  taobh  eil'  a'  faotainn  aon  phonc  leò.  Their- 
ear  Seumasaich  ri  cairdibh  an  t-seann  rìgh  'an  eachdraidh  Alb,' 
agus  's  ann  fo  'n  ainm  sin  a  bhithear  ga  'n  luaidh  an  dèigh  so.  Bu 
Sheumasach  Diùc  Gòrdon,  abha'na  cheannard  air  CaisteaVDhun- 
eidin.  'N  uair  a  bha  na  h-uile  ni  eil'  a'  dol  'an  aghaidh  nan  Seu- 
masach  's  a'  Cho-cliruinn,   bhagair  iad  gu'n  tugadh  iad^  air  an 

Diùc  losgadh  air  ar  bhaile.  Bha  mu  'n  cuairt  do  naoi  m\le  de  na 
Cumhnantaich  bu  sheasmhaich'  an  ddigh  arm  chleas  a'  chogaidh 
iunnsachadh  'sna  comunnaibh  uaigneach  a  bh' ac' air  feadh  na 
duthcha.  Bha  iad  sin  ullamh  ga  èiridh  air  taobh  Uilleim  co  lu.ith 
's  a  gheibheadh  iad  an  t-òrdugh.  Thug  an  Co-chruinn  fiadhach- 
adh  do  rèisimeid  diubh  sin  tighinn  a  steach  a  Dhuneidiu  gu  bhi 
mar  gheard  orra  fèin  fhad  'sa  bhiodh  iad  'na  'n  suidhe.  Thàinig 
iad  gu  h-uaigneach  do'n  bhail'  an  toiseach,  's  bha  iad  'an  cleith  'an 
ionadaibh  folchuidh.  Ach  'n  uair  a  dh'  fhàs  na  Seumasaich  bag- 
arrach,  nochd  's  iad  iad  fèin,  'sghabh  iad  sealbh  air  na  sràidibh. 
'S  ann  gu  h-achdaidh  fo  dhion  nan  daoine  so,  nach  feudadh  ceann 
a  thogail  beagan  mhiosan  roimhe  sud,  a  chuir  Co-chruinn  Alba 
rian  air  an  rìgh  's  a'  bhan-righ  a  bhi  air  an  roghnuchadh.  Cha 
loisgeadh  an  Diùc  air  a'  bhaile,  's  chaill  na  Seumasaich  am  mis- 
neachd,  's  dh'  fhalbh  gach  fear  a  dh'  ionnsuidh  a  thighe  fèin. 
Fhuair  an  Co-chruinn  air  aghart  gu  gasd  an  dèigh  do  luchd  na 
ceannairc  am  fàgail,  'sroghnuich  iad  gu  h-aon-inntinneach  Uilleam 
'us  Màiri  air  an  aona  là  deug  de  threas  mios  an  earraich  gu  riogh- 
achadh  air  Alba.  Chuir  iad  a  nis  ri  chèil'  am  paipeir  ris  an  abrar 
Tagar  Chòraichean,  anns  an  do  chuir  iad  sios  'an  òrdugh  na  nithe 
a  feha  mì-laghail  'an  riaghladh  nan  rìghrean  a  bh'  ann  roimhe,  agus 
a  dh'  fheumadh  a  bhi  uil'  air  an  coirahead  an  dèigh  so,  na  m?asg 
sin  bha'n  Easbuigeachd  air  a  cunntadh  mar  dhosguinn  do-ghinl- 
anta.  Gheall  an  rìgh  's  a'  bhan-righ  gu  sòluimte  na  Còraichean 
ein  a  dhionadh  an  Alb',  araon  'an  nithibh  spioradail  'us  aimsireil. 
Theirear  R6iteachadh  na  Righ-chuairt  ris  a  chomh-aontachadh  so 
eadar  an  rìgh  'us  sluagh  na  h-Alb'  aig  an  àm  ud. 

3.  Leis  an  Rèiteachadh  so  thàinig  a'  phàirtidh  a  bha  'n  iochdar 
roimhe  gu  bhi  nis  an  uachdar,  agu3  a'  phàirtidh  a  bha  'n  uachdar 
gu  bhi  'n  iochdar.  Ach  ghnàthaich  a'  mhuinntir  ud  a  bh'  air 
am  fòirneartachadh  rè  ochd  bliadhna  fichead  an  lamh  an  uachdar 
a  fhuair  iad  glè  mheasarra.  Bha  rìgh  Seumas  an  d^igh  tigh 
aoraidh  agus  Collaist  Pàpanach  a  chur  suas  'an  lùchairt  Rolirud. 

Thug  àireamh  maith  de  luchd- ceirde  'sde  bhalaich  a'  bhail'  ionu- 
suidii  air  an  lùchairt  a  ghlacadh,  's  chaidh  ac'  air  siu  a  dheauamh 
'an  dèigh  beagan  cathachaidh  ris  ua  saighdearaibh  a  bha  cumail 
freiceadan  ann.  Bhris  'us  loisg  iad  na  h-iomhaighean,  's  gach  ni 
eil'  air  an  robh  comharra  na  Pàpanachd,  's  cha  'n  fheudadh  Col- 
laist  de'n  t-seòrsa  ud  a  bhi  ann  tuilleadh.  Bha  na  cvrates  a' 
criothnachadh  air  an  son  ttìu,  mar  a  bha  iad  a'  faicinn  gu'n  robh 
an  eaglais  air  sgàth  an  d'rinneadh  uiread  de  fhòirneart,  'sair  son 
an  do  dhoirteadh  uiread  de  fìiuil,  a  nis  gu  bhi  air  a  cur  sìos. 
Na'ui  faigheadh  iad  buill'  airson  buiile,  'sfiacail  air  son  fiacla, 
bha,  gun  teagamh,  aobhar  aca.  Bha  iad  mar  bu  trice,  'an  aon 
dòigh  no'n  dòigh  eile,  'n  an  coin  iuirg  aig  Cleabhars  agus  gach 
fear  de  sheòrs'  'an  glacadh  luchd  nan  Coinneamhan-Folchuidh. 
Cha  d'  fhuaradh  riamh  làn  chinnt  air  an  àireamh  a  dh'fhuiling 
rè  nan  ochd  bliadhna  fichead  a  mhair  a'  gheur-leanmhuinn;  ach 
bha  sgriobhairean  an  là  fdin  ga  chunntadh  gu  measarr'  eadar 
ochd  mìle  deug  'us  fichead  mìl',  a  dh'fhuiling  an  creachadh,  no'm 
priosunachadh,  no'n  reic  mar  thràillibh  'an  dùthchaibh  cèin,  no> 
leig  sìos  am  beath'  's  gach  dòigli  fa  leth  an  robh  iad  air  an  gairm  gu 
sin  a  dheanamh.  Bha  so  an  taobh  a  muigh  dheth  gach  caighneachas 
'us  ùmhladh,  'us  reubainn  a  rinneadh  air  luchd  leanmhuinn  nan 
Cumhnantach,  leis  an  robh  iomadh  cearna  de'n  dùthaich  air  an 
toirt  gu  bochduinn.  Bha  càirdean  nan  daoine  sin  agus  cuid 
diubh  fèin  anns  gach  sgireachd  air  feadh  na  dùthcha ;  ach  fuath- 
ach  'smar  a  bha'n  sluagh  air  an  luchd  tuarasdail  dhìomhain  ud. 
cha  d'  rinneadh  ainneart  sam  bith  air  pearsa  no  air  maoin  aoin 
neach  dhiubh.  Thug  an  sluagh  a  mach  do'n  chladh  no  gu  crois 
a'  bhail'  an  curate^  chuir  iad  an  ct'ill  a  lochdan  da,  thug  iad  dheth 
a  chòta  fraoidhneasach,  suaicheantas  a  dhreuehd,  reub  'us  shaltair 
iad  fo'n  cosaibh  e,  dh'fhalbh  iad  leis  an  òlach  gu  ioraall  na  sgìr- 
cachd  'sthug  iad  a  chead  da,  le  rabhadh  sòluirate  gun  e  thighinn- 
a  steach  air  na  crìochaibh  ud  tuiìleadh.  Chuireadh  inu'n  cuairt 
do  cheithir  cheud  diubh  a  mach  air  an  dòigh  so ;  ach  mar  a  bha  'n 

eaglais  gann  de  mliinistearan  fhuair  cuid  diubh  cothrom  fuireach 
'n  an  àitibh,  air  chumha  gu'n  aidicheadh  iad  an  eaglais  Chlèir- 
each.  Cha  tàinig  air  an  ais  ach  mu  thrì  fichead  de'n  cheithir  cheud 
a  chuireadh  a  mach.  Mhol  an  rìgh  a'  mheasarrachd  so  do'n  eag- 
lais  aig  an  àm ;  ach  's  call  's  cha  bu  bhuannachd  a  bh'  aic'  air  son 
a  cathrannais. 

4.  An  uair  a  theich  Cleabhars  à  Duneidin,  còmhladh  ris  na 
Seumasaich  eile,  dh'  fhàg  e  fios  aig  Diùc  Gòrdon  an  Caisteal  a " 
ghleidheadh  'an  aobhar  Sheumais,  gusam  faiceadh  esan  cuideach- 
adh  thuige.  Thug  e  fèin  a'  Ghaeltachd  air,  's  thòisich  e  air  cruinn- 
eachadh  dhaoine  gu  cogadh  'an  aobhar  a  sheana  mhaighstir.  Bha 
na  daoin'  uaisl'  a  fhuair  sealbh  air  fearann  Earra-Ghàeil  agus  nan 
uachdaran  eil'  a  chaidh  a  chreachadh,  ro  dheònach  air  èiridh  leis. 
Chruinich  e  eadar  ceithir  's  cuig  a  mhìltean  sluaigh  air  feadh 
nan  garbh  chrioch  do  'n  do  gheall  e  mòran  creiche  mar  an  tuaras- 
dal.  Fhuair  e  àireamh  cheudan  à  Eirinn  còmhladh  riu  sin.*  Ach 
bha  na  Gàeil  a'  leaghadh  air  falbh  na  'm  ficheadaibh  's  na  'n 
ceudaibh  leis  an  sprèidh  a  bha  coinneachadh  riu.  Co  dhiù.  ghlèidh 
e  mu'n  cuairt  do  thrì  mìle  dhiubh  leis  an  robh  e  deanamh  fuaiin 
air  feadh  na  dùthcha.  Chuireadh  Seanalair  Mac  Aoidh  'na  agh- 
aidh  le  trì  no  ceithir  a  mhìltean  saighdear.  Choinnich  an  dà 
armailt  a  chèil'  'an  àite  ris  an  abrar  Coille-Chragaidh,  faisg  air 
Adhol,  air  an  seachdamh  là  deug  de  mhios  meadhonach  an  t-samh- 
raidh.  Chaill  Mac  Aoidh  an  là  's  moran  de  chuid  daoine,  's  theich 
e  fèin  gu  Peirt.  Ach  thuit  Cleabhars  anns  a'  bhlàr  sin  'an  toiseach 
na  buaidhe.  Bha  c  sìneadh  a  làimh'  a'  toirt  òrduigh,  's  bhuail 
peilear  e  'n  toll  na  h-achlais,  far  nach  robh  'n  còta  màilich  ga  dhion- 
adh,  'sbhàsaich  e  'n  là  sin  fèin.  Còmhladh  risan  bhàsaich  dòchas 
nan  Seumasach  'an  Alba. 

5.  Ghabh  fear  Canon,  a  thàinig  a  nall  air  ceann  nan  Eireannach, 
an  riaghladh  an  dèigh  Chleabhars;  ach  cha  d'  rinn  e  tapadh  sam 

*  B'aDu  mu'n  àm  so  a  thàinig  CollaCiotach  ainmeil  a  Eirinn. 


332  EACHDRAIDH  NA  H-ALBA 

bith.  Chuir  na  Cainshronaich,  a  bb'  air  an  cumail  fo'n  cboill  gu 
beagan  mhìosan  roimhe  sud,  dà  cbeucl  deug  fear  air  leth  uatba 
fèin  gu  dbol  a  chòmlmadh  Sheanalair  Mbic  Aoidb.  'N  uair  a  bba'n 
rèisimeid  so  air  a  mharsail  do  'n  Gbàeltacbd  ratbad  Dhun-Caillinn, 
tbug  Canou  ionnsuidh  air  an  gearradh  as.  Bha  trì  mìle  fear'aig 
Cauon  mu  choinneamb  aon  rèisimeid  nan  Camshronach.  Acb 
dhion  na  Camshronaicb  iad  fèin  'an  tigb  mòr  le  Marcus  Adhoil, 
agus  air  taobb  a  stigb  a'  gbàraidb  leis  an  robh  e  air  a  chuairt- 
eachadb,  's  mar  an  ceudna  air  taobh  a  stigb  gàraidb  a'  cblaidh 
leis  an  robb  e  air  a  cbuairteachadb.  Thug  Canou  le  cliuid  Ghàel 
trì  uo  ceithir  de  gharg  ionnsuidhean  air  na  Camsbronaicb  fhuadach- 
adh  a  mach  à  sud,  ach  bha  iad  mar  a'  bualadb  an  cinn  ri  creig — 
dh'  f  buadaicheadh  air  an  ais  iad  na  h-uile  turus.  Chaill  iad  mòran 
dbaoine.  Mu  dbeireadh  tbug  iad  thairis  an  gnotbucb  gu  h-iomlan, 
'sbhuail  na  Camsbronaich  drum  as  an  ddigh  mar  ga'n  rotadb 
dbachaidb.  B'e  so  deireadh  na  sabaist  air  sgàth  Sheumais.  Bha 
Diùc  Gordon  an  dèigh  Caisteal  Dhuneidin  a  lìbbrigeadb  ceitbir  là 
roimh  bblàr  Choille-Cragaidh,  's  leis  na  nithibb  so  sguir  na  Seumas- 
aich  a  tboirt  ceann  do  thighearnas  rìgh  Uilleim  'an  Alba. 

6.  Aig  a'  cheart  àm  'san  robh  Co-chruinn  nan  !5àitean  Alb- 
annacb  a' suidbe  gus  an  crùn  a  sbocrachadb  air  Uilleam  'sair 
Màiri,  bba  rìgh  Seumas  an  dèigb  pilltinn  as  an  Fhraing  le  armailt 
a  fhuair  e  o  Lùthais  XIV.,  rìgh  na  dhthcha  sin,  agus  air  tighinn 
do  Eirinn,  far  an  do  ghabhadh  ris  gu  b-aoibhneach  leis  a'  cbuid 
mhòr  de  sbluagh  na  tìre  sin,  a  bba  nam  Pàpanaich.  Thriall  e 
gu  buadhach  do  (Bhail'-àth-Cliath,  àrd  bbaile  na  b-Eirinn,  cboin- 
nich  e  ris  a'  Phàrlaraaid,  's  rinn  e  gacb  lagb  'us  reacbd  a  tbogair 
iad  sin  iarraidh,  ann  an  cur  sìos  'san  creachadh  nam  Prostanach, 
agus  an  cuid  fearainn  'us  eile  thoirt  do  na  Pàpanacb.  Ghabh 
riogbacbd  Eirinn  uile  ris  acb  an  cearna  ris  an  abrar  Ulster,  'an 
taobh  tuath  na  dùthcha.  Chuir  Seumas  sèisd  ri  Lunuinnderi, 
àrd  bhaile  na  cearna  sin.  Ach  dhion  an  luchd  àiteacbadh  iad 
fèin  gu  duineil,  gus  an  do  cbuir  Uilleam  Seanalair  Circ  a  null,  a 

thogail  na  sèisd.  Thòisich  aobhar  Sheuinais  a  dol  air  ais  an  sin. 
Chuir  Uilleam  niòrau  feachd  a  null  au  ath  bhliadhua.  Agus  air 
a'  cheud  là  de  rnhìos  deireannach  au  t-samhraidh,  1G90,  chuir- 
eadh  blàr  na  Bòighne,  eadar  an  dà  armailt.  Chaill  Seumas  an  là, 
'sa  mhisneachd  leis  an  là,  'sthuge  'chasau  leis  do'n  Fhraing. 
Sheas  na  h-Eirionnaich  a  mach  an  deigh  sin.  Ach  an  taobh  stigh 
de  cheaun  bliadhna  bha  iad  uil'  air  an  ceannsachadh  's  b'  &gin 
doibh  Uilleam  'us  Màiri  aideachadh  mar  an  rìgh.  Chaidh  dà  mhìle 
dheug  Eirionnach  a  null  do  'n  Fhraing  an  dèigh  Sheumais.  Bhàs- 
aich  Seumas  'san  Fhraing  anns  a' bhliadhna  1701.  Dh' fhàg  e 
mac  ud  mu'n  cualas  cheana. 

7.  Bha  nis  na  tiì  rioghachdan  fo'n  aon  chrùn  mar  bha  iad  foimhe. 
Ach  thachaìr  nì  no  dhà  'an  riaghladh  Uillcim  air  Alb'  a  bha  na'm 
meadhon  air  sluagh  na  dùthcha  sin  a  thionndadh  glè  mhòr  'na 
aghaidh.  B'e'n  ceud  ni  dhiubh,  sin  ris  an  abrar  Casgradh  Ghlinn 
Comhann.  Mar  a  bha  cuid  de  na  cinn-fheadhna  Ghàelach,  a  bha 
na  'm  Pàpanaich,  fathast  a'  seasamh  a  mach  o  Uilleam  'us  Màiri 
aideachadh,  fhuair  Iarla  Bhraidalbainn  fichead  mìle  Punnd  Sas- 
unnach  o'n  Ard-chomhairle  gus  a  roinn  a  measg  nan  ceann-feadhna 
sin,  agus  an  ùmhlachd  do  'n  rìgh  a  cheannach.  Ma  's  fior  na  sgeòil, 
rinn  an  t-Iarla  roinn  Mhurchaidh  'us  Fhearchair  air  au  airgiod. 
Co-dhiìi  thàiuig  na  Gàeil  gu  bhi  sàmhach.  Ach  bha  Mac  Dhòmh- 
nuill  Ghlinn  Comhann  'sa  dhaoine  an  dèigh  creach  a  ghiùìau  air 
falbh  thar  fearainn  an  Iarla.  Chuir  an  t-Iarla  fìos  gu  Mac 
Dhòinhnuill  gu'u  robh  e  'cumail  aige  fein,  air  son  pàigheidh  na 
creich'  a'  chuid  sin  de'u  airgiod  a  bhuineadh  dhasan  fhaotainn ; 
ach  gu'm  feumadh  e'n  rìgh  aideachadh  mar  a  rinn  na  cinn-fheadhn' 
eile  a  fhuair  au  t-airgiod.  Cha  ghabhadh  Mac  Dhòmhuuill  sud; 
mur  faigheadh  e  'chuid  de  'n  airgiod,  sheasadh  e  mach.  Bha 
Reachd  air  a  dhaingneachadh  aig  an  àm  cheudna  leis  a'  Chomh- 
airl'  a  rèir  òrduigh  au  rìghgu'm  feumadh  nah-uile  cc-ann-feadhua 
's  a'  Ghàeltachd  an  ùmhlachd  do  rìgh  Uilleam  aideachadh  air  aa 

là  mu  dheireadh  de'n  bhliadhna  1691,  no  roimhe  sin,  fo  phèin 
teine  's  claidheamh. 

Thug  na  h-uile  aon  diubh  ùrahlachd  do'n  reachd  so  roimh  'n  àm 
s.niidhichte,  ach  Mac  Dhòmhnuill  Ghlinn-Comhann.  An  uair  a 
dli'aithnich  esan  gu'n  robh  e  'na  aonar  chaidh  e  fèin  gu  Gearas- 
(1  >n  Inbherlòchaidh,  gu  ùmhlachd  a  thoirt  do  cheannard  an 
(I  ùngnich  sin.  Dh'  innis  an  ceannard  dlia  nach  robh  ùghdarras 
aige-san  gu  sud  a  ghabhail,  agus  gu'm  feumadh  e  dhol  gu  Sior- 
r.iimh  Inbhcraoraidh,  air  son  an  gnothuch  sòluimt'  ud  fhaotainn 
deanta.  Leugh  Mac  Dhòmhnuill  an  t-eagal;  'sged  a  bha  e  'na 
slieann  duine,  's  an  talamh  còmhdaichte  le  àirde  nan  crann  de 
shneachda,  ghreas  e  thun  an  t-Siorraimh.  Bha'n  ceann  là  air 
dol  seachad  aon  là;  ach  ghabh  an  Siorraimh  ùmhlachadh  an 
duine,  's  thuirt  e  ris  gu'n  sgrìobhadh  esau  thun  na  Comhairl'  a 
mhineachadh  aobhar  na  moille,  's  nach  b'  eagal  do  Mhac  Dhòmh- 
nuill,  'S  ann  mar  sud  a  bha.  Chaidh  Mac  Dhòmhnuill  dhachaidh, 
's  chaidh  litir  an  t-Siorraimh  a  Dhuneidin ;  ach  dh'  f holuich  Sìr 
Iain  Dalrimpil,  àrd  Chleireach  Alb'  i,  agus  cha  robh  dearbhadh 
s.im  bith  air  gu'n  d'  ùmhlaich  Mac  Dhòmhnuill  e  fèin.  Bha  Sìr 
Iain,  's  an  t-Iarla  na'm  fìor  naimhdibh  do  Mhac  Dhòmhnuill,  agus 
';m  guaillibh  a  chèile,  rùnaicht'  air  cur  as  da.  Chuir  iad  a'  bhreug 
f.i  chomhair  an  rìgh  's  fhuair  iad  ùghdarras  gus  am  peanas  a  chur 
an  gniomh.  Dh'  earb  iad  so  ri  Caiptin  Caimbeul  a'  bhuineadh  do 
Earra-Ghàel.  Gus  an  gnothuch  a  dheanamh  furasda  dhoibh  fèin 
ach  da  rìreadh  ni  bu  mheasa,  thàinig  esan  le  àireamh  shaighdearan 
do  Ghleann  Comhann  dà  sheachduin  roimh  dha  'n  t-olc  a  dhean- 
arah.  Bha  e  air  aoidheachd  aig  na  Dòmhnullaich  rè  na  h-ùine 
sin.  Air  maduinn  an  treas  là  deug  de  cheud  mlùos  an  earraich 
thòisich.obair  a'  mharbhadh.  Chaidh  ochd  duine  deug  thar  fhich- 
ead  a  mharbhadh  a  measg  an  robh  seann  Mhac  Dhòmhnuill  fdin 
'sa  bhean;  bhàsaich  mòran  'san  t-sneachda  'nuair  a  thòisich  an 
sluagh  air  teicheadh.    Thug  na  saighdeara  leò  na  ghabhadh  iomain 

'us  giìdain  de  chreich — uaoi  csud  bò,  ceitliir  cheud  each,  agus 
caoraich  'us  gabhatr  guu  àireamh.  Bìta  so  ua  ni  co  sgreataidh  's  a 
thachair  'an  àite  sam  bith;  ach  cha  robh  aig  an  rìgh  ach  a'  chuid 
bu  lugha  de'u  choire,  ma  bha  sin  fein  aige.  Agus  cba  leanadh 
coir'  idir  ris  na'in  bitheadh  e  air  Sìr  Iain  'san  t-Iarl'  a  pheanas- 
achadh  mar  a  thoill  iad.  Thàrr  dithis  mhac  'Ic  Iain  as  Ie'm 
beatha. 

8.  B'  e  'nì  eil'  a  dhùisg  diomb  'am  broilleach  natì  Àlbannach 
'au  aghaidh  an  rìgh,  an  dòigh  's  an  do  laimhsich  e  iad  ann  an 
gnothuch  Dharien.  So  an  t-ainni  a  th'  air  a'  bhràighe  no  'n 
amhach  chumhang  a  tha  ceangal  ceann  a  tuath  'us  ceann  a  deas 
America  ri  chèile.  Cha  'n  'eil  ann  ach  mu  astar  là  air  leud.  Bha 
iomadh  ùr-threabhachas  aig  Sasunn  'an  tiribh  cèin,  o'tt  robh  iad  a' 
faotatnn  mòran  buanttachd  le  malairt.  Cha'n  fheudadh  na  mar- 
.santaii  Albannach  a  bhi  malairt  ris  na  h-àitibh  ud  idir.  13ha 
Darien  air  a  mholadh  do  na  h-Albannaich  le  fear  Patersou,  a  bha 
eòlach  's  na  cearnaibh  ud,  mar  àit'  a  bha  freagarrach  ri  malairr 
taobh  's  iar  's  taobh  's  ear  dà  eheann  America.  Thug  àireamlt 
mòr  de  uaislibh  's  de  cheannuichibh  Alba  gnùis  do  'n  bheachd  so, 
's  chruinnich  iad  ceithir  cheud  mìle  Punnd  Sasunnach  'na  measg 
fèin,  'sfhuaradh  tnòran  eil'  as  an  Olaind  'sà  Lunuinn  gus  na  h-uile 
costas  a  bha  feumail  gu  tùineachas  a  dheanamh  's  au  àit'  ud  a 
phàigheadh,  Gheall  an  rìgh  gnùis  a  thoirt  doibh  'sa'  ghnothuch, 
's  fbuair  e  Achd  Pàrlamaid  a'  daingneachadh  an  còir  air  mìr  de  'n 
f  hearainn,  agus  malairt  a  dheauamh  ris  na  duthchaibh  mu'n  cuairt. 
^ìch  bha  leithid  de  fharmad  aig  ceannuicbibh  Shasuinn  ris  na 
h-Albannaich  air  son  an  t-soirbheachadh  air  an  robh  eagal  orr'  a 
ruigeadh  iad  's  gu'n  tug  iad  air  an  rìgh  diùltadh  gnùis  a  thoirt  dha 
idtr.  Agus  rinn  na  Spàiunich  gearan  an  aghaidh  nan  Alb  uinaclt  a 
bhi  tùineàchadh 'an  coimhearsnachd  ìtr-threabhaclias  leòsan.  Alion 
cuid  'us  cuid  thirruing  an  rìgh  air  falbh  o'n  ghnothuch  gu  h-iom- 
latt.  Chaidh  àireamh  mòr  rle  luchd-imrich  a  null  pn  bail'  a  thog- 
ail  'an  àite  goireasach  air  an  oirthir.     'N  uair  a  dh'  fhàs  iad  gann 

a  bbiadb,  fbuair  iad  a  macb  nacb  reiceadb  na  dùthchannan  a  bha 
mu'n  cuairt  biadb  riu.  Fbuair  an  fheadhainn  de  eileanaibb  nan 
Innsean  a  'siar,  agus  a'  cbuid  de  stàitean  tir-mòr  America  a  bha 
fo  uachdaranacbd  Sbasuinn,  òrdugb  gun  dad  a  reiceadh.  Bbàs- 
aicb  mòran  diubb  le  plàigb  a  sgaoil  na  measg  air  a  h-antromacb- 
adb  le  gainne.  Sbeòl  àireamh  sboithicbean  eil'  à  Lìbbte  le  ochd 
ceud  deug  duine,  mu'n  cualas  ciod  a  bh'  air  tachairt  do'n  cheud 
chuideacbd.  Bha  'n  gnothuch  ni  bu  mbeasa  'n  uair  a  ràinig  iad 
sin.  Agus  còmbladh  ris  gach  olc  eile  'thàinig  armailt  Spàiuneach 
ga  'm  fuadacbadh  air  falbh,  ag  agairt  còir  air  an  àite,  ged  a  bha'n 
tùineachas  fad  air  falbb  o  Dhuneidin  ùr,  baile  nan  Albannach. 
B'  èigin  gèilleadh  do  naSpàinnich  's  an  t-àit'  fbàgail  aca.  'S  e  ro 
thearc  dhiubb  a  thàinig  air  ais  do  Bbreatuun.  Cboisinn  so  mòrau 
diomb  do  'n  rìgh  'an  Alba  's  thug  e  cus  misneachd  do  na  Seumas- 
aicb. 

9.  An  uair  a  cbaochail  Seuinas  anns  a'  bhliadhna  1701,  bha'm 
prionns'  òg  a  mbac  trì  bliadbna  deug  a  dh'  aois;  agus  thug  rìgh 
na  Frainge  ma'n  airidh  e  bbi  air  èigheach  'na  rìgh  Bhreatuiun 
fo'n  tiodal  Seumas  III.  Ghabh  Pàrlamaid  Shasuinn  so  co  olc 
'sgu'n  tug  iad  binn  ceannaircich  a  mach  'an  aghaidh  a'phrionnsa 
's  a  mhàthar ;  's  ghabh  rìgh  Uilleam  a  leithid  de  f beirg  's  gu  'n 
d'  ullaich  e  air  son  a  dbol  a  chogadh  ris  an  Fhrangach.  Ach  mu  'n, 
d'  fbuair  e  sin  air  a  dheanamh,  chaill  e  'bheatha  le  tuiteam  thar 
'cich,  no'n  t-each  a  thuiteam  leis,  air  an  ocbdamh  là  de'n  mhàirt, 
1702,  agus  anns  an  dara  bliadhna  deug  thar  dhà  fhichead  de  'aois. 
Bha  bhan-righ  air  basachadh  cuig  bliadhna  roimhe  so.  Bha  rìgh 
Uilleam  cliùiteach  'na  là  air  son  a  chomasaibh  mar  shaighdear; 
airson  'fhuath  do  gach  uil'  eucoir  'us  fhòirneart;  'sair  son  'etid 
air  taobh  a'  Chreidimh  Pbròstanaich.  Bha  e  'na  inneal  air  mòran 
bacaidh  a  chur  air  na  Cumhachdaibh  Papanach  feadh  na  Roinn- 
Eòrpa.  Clia  bu  duine  garbh  'am  pearsa,  no  slàn  e;  ach  bha  e 
neo  chumanta  fad-sheallach,  eadhon  a  measg  phrionnsachan.  Bha 
e  fuar,  fad  as  'na  gbnàths,  ach  anabarrach  dealasach  'am  blàr 

catha.  Bha  e  'na  eilimid  air  ceann  airm  fo  theine.  Ri  'linn-san 
chuireadh  air  chois  araon  Banc  Shasuinn  agus  Banc  Alba ;  's  thòis- 
icheadh  air  deanamh  phaipeirean  'us  iomadh  ni  eil'  'an  Alba,  a 
t>ha  iad  a'  tarruing  à  dùthchaibh  eile  roimhe  sin. 


CAIB.  XXXIX. 


ANNA. — AN   T-AONADH. 


Cha  robh  duine  cloinn'  aig  rìgh  Uilleam,  agus  a  rèir  Rèit- 
eachaidh  na  Rìgh-chuairt,  thàinig  a  phiuthar-chèile,  a'  bhan- 
phrionns'  Anna,  thun  na  caithreach.  Bha  i  ochd  bliadlma  deug 
thar  fhichead  an  uair  a  thòisich  i  'rioghachadh.  Lean  i  air  a* 
chogadh  ris  an  Fhrangach.  Bha  Diùc  Mharlboruigh  air  ceann 
an  airru,  agus  a'  cosnadh  ainm  dha  fèin  's  do  Bhreatunn  air  son 
a  ghaisge  'sa  shoirbheachaidh.  An  uair  a  bha  'n  crùn  air  a  shoc- 
rachadh  air  Anna;  mur  f  àgadh  rìgh  Uilleam  clann,  bha  teaghlach 
aic',  ach  bha  'n  teaghlach  air  bàsachadh  mu'n  do  thòisich  i  'riogh- 
achadh.  Agus  thug  so  air  Pàrlamaid  Shasuinn  atharrachadh 
eile  dheanamh  a  thaobh  a'  chrùin.  Shuidhich  iad  an  crùn  air 
Sophia,  ban-Electrach  Hanobhair.  Chaidh  innseadh  a  chean  's  an. 
eachdraidh  so  gu'n  do  phòs  a'  bhan-phrionns'  Ealasaid,  nigheaiì 
Sheumais  VI.  prionnsa  na  Palatin  's  a'  Ghearmailt.  Bu  nighean 
Sophia  so  do  'n  bhan-phrionns',  Ealasaid,  agus  mar  sin  b'  ogh'  i 
do  Sheumas  VI.  Leis  a'  chrùn  a  shocrachadh  air  a'  bhan- 
phrionnsa  so,  's  air  a  teaghlach,  a  bha  'n  am  Pròstanaich,  bha  aig  a" 
Phàrlamaid  Shasunnaich  's  an  amharc  na  h-uile  dòchas  a  ghearr- 
adh  a  mach  o  mhac  Sheumais  Stiùbhairt  gu'm  biodh  e  gu  bràth 

air  aiseag  gu  rìgh-chaithir  na  rioghachd  ud.     Dhaingnich  7àr- 
lamaid  Shasuinn  an  Reachd  so  's  a'  bhliadhna  1700. 

2.  Bha  'Phàrlamaid  Albannach  mu'n  àm  so  air  a  roinn  'na  trì 
pàirtidhibh.  Bha  'cheud  aon  diubh  sin  airtaobh  na  RìgV-chuairt, 
agus  theirteadh  Uilleamaich  riu  ;  bha  pàirtidh  eil'  air  taobh  an 
rìgh  a  chuireadh  air  falbh,  agus  theirteadh  Seumasaich  riu ;  agus 
bha  'n  treas  pàirtidh,  a  rèir  an  aideachaidh  fèin,  a'  seasamh  a 
mach  air  son  chòraichibh  Alba  mar  air  leth  o  Shasunn,  agus 
theirteadh  a'  phàirtidh  Dhùthchasach  riu  sin.  Bha  'phàirtidh  so 
mu  dheireadh  mar  gu'm  b'  eadh  a'  cothromachadh  na  dhà  eile,  ga'n 
cumail  gun  dol  ro  fhada  taobh  seach  taobh.  Fo  threòrachadh  na 
buidhne  so  dhaingnich  Pàrlamaid  Alba  Reachd  ris  an  abrar  Achd 
an  Dìonaidh,  leis  an  robh  e  air  a  shocrachadh  nach  biodh  o  sud  a 
mach  an  aon  duin'  a'  mealtuinn  crìiin  Alba  's  Shasuinn,  ach  air 
chumha  gu'm  biodh  Alb'  a'  comhpàirteachadh  's  na  h-uile  còir 
'us  sochair  a  bhuineadh  do  Shasunn,  a  thaobh  malairt  ri  tìribh 
cèin,  agus  gach  ni  beag  'us  mòr  eil',  aig  a'  bhaile  's  o  'n  bhaile. 
Air  chùl  so, 's  an  coirnhcheangal  ris,  dhaingnich  iad  Aclid  eil' a 
rdir  am  feumadh  na  h-uile  duine  'san  rioghachd,  a  bha'n  aois  sin 
a  dheanamh,  arm-chleas  a'  chogaidh  iunnsachadh,  a  chuni  gu  'm 
biodh  iad  comasach  air  naimhdean  sam  bith  a  thigeadh  orra,  fad 
as  no  dlùth  air  làimh,  a  chumail  air  falbh. 

3.  Bha  na  Sasunnaich  gu  mòr  air  am  feargachadh  le  Pàrlamaid 
Alba  bhi  co  neo-eisimeileach,  's  co  dàna.  Bha  iad  a'  faicinn  gu'm 
feudadh  cunnart  a  bhi  ann,  na'n  aonadh  an  treas  buidheann  ud  a 
dh'  ainmich  sinn  a  dh'  ionnsuidh  taobh  nan  Seumasach,  gu'n  tig- 
eadh  am  prionns'  òg  gu  cùmhnantan  feallsa  'dheanamh  riu,  a  rèir 
nòis  nan  Stiùbhartach,  gu  'm  faigheadh  e  air  ais  gu  caithir  Alba, 
's  gu'm  biodh  sin  'na  mhàthair  aobhair  air  mòran  dòirtidh  fc  ' 
eadar  an  dà  rioghachd.  Ach  feargach  's  mar  bhà  na  Sasunnaich, 
cha  robh  aobhar  maith  sam  bith  aca  fathast  air  son  a  dhol  a  chog- 
adh  ri  Alba.  Cha  d'  rinn  a'  Phàrlamaid  ach  nì  a  bha  dligheach  'us 
laghail  dhi  a  dheanamh,  's  nach  robh  còir  no  cumhachd  aig  riogh- 

achd  eile  dhol  a  dh'  fhaotainn  coire  dhi  air  a  shon.  'S  e  bun  a 
bh'  ann  gu'n  do  rùnaich  a'  Phàrlamaid  Shasunnach,  goirid  an  dèigh 
do  Anna  tighiun  thun  a'  chrùin,  gu'm  biodh  an  dà  rioghachd  gu  do- 
sgaraicht'  air  an  aonadh  ri  chelle,  cha  'n  e  mhàin  fo  'n  aon  chrun 
ach  fo  'n  aon  lagh  •  thabhartachd  mar  an  ceudna.  Le  saothair  mhòr 
'us  costas  nach  bu  bheag,  fhuaradh  cumhachdairean  a  chur  air  leth, 
deichthar  fhichead  air  gach  taobh,gu  bonn  rèiteachaidh  a  shocrach- 
adh  eadar  Alba  's  Sasunn.  Cha  robh  iad  ach  ro  mhall  a  tighinn  air 
aghart  's  a  'cheud  dol  a  mach.  Smuainicheadh  mu  dheireadh  gu'm 
bu  luathaid  a  dh'  fhalbhadh  na  cuibhleachan  na  'n  cuireadh  a* 
bhan-rìgh  fèin  an  onair  orra  gu'n  deidheadh  i  o  àm  gu  h-àm  ga  'n 
amharc.  Chaidh  i  dhà  no  thrì  uairean  a  shealltuinn  orra;  'sbha 
sin  a'  deanamh  beagan  greasaid  orra.  'S  e  bha  na  cumhachdairean 
Albannach  an  toiseach  ag  iarraidh,  ceangal  cùmhnantach  a  bhi 
eadar  an  dà  rìoghachd;  tha  sin  a'  ciallachadh  gu'm  biodh  an  aon 
neach  a'  rioghachadh  os  an  ceann,  's  gu'm  biodh  na  h-aon  chòr- 
aichean  aca  thaobh  malairt,  's  nan  uile  nithe  eile,  ri  tìribh  ce'in; 
ach  gu  'm  biodh  a  Pàrlamaid  fèin  air  leth  aig  gach  rìoghachd, 
agus  gu'm  biodh  na  h-uile  seòrsa  cìs  air  an  leagadh  air  gach  riogh- 
achd  le  'Pàrlamaid  fèin.  Cha  'n  èisdeadh  na  Sasunnaich  ri  so;  cha 
bhiodh  iad  riaraicht'  ach  leis  an  dà  Phàrlamaid  a  bhi  air  an  aon- 
adh,  agus  a'  Phàrlamaid  Aonaicht'  air  a  deanamh  suas  le  buill  a 
Sasunn  'us  Alb'  ann  an  cuimseachd  fhreagarraich.  'S  ann  an  so 
a  bha  'n  aon  doirbheadas,  mu  'n  d'  fhuaradh  air  a  reiteachadh  e. 
Bha  suim  mhòr  airgid  air  a  gealltuinn  do  Alba,  ceithir  cheud  mìle 
Punnd  Sasunnach,  air  son  deanamh  suas  calldaich  a  dh'  fhuiling 
i  cheana,  's  calldaich  sam  bith  a'dh'  fhuilingeadh  i  air  los  an  Aon- 
aidh.  Chaidh  deich  mìle  fichead  de  'n  airgiod  so  a  roinn  a  measg 
nan  cumhachdairean.  An  dèigh  sin  chuir  iad  uil'  an  ainm  ris  a' 
Bhann,  ach  Mr  Locart,  triath  Chàrnath.  Cha  chuireadh  esan 
aium  ris  's  e  beò. 

4.  B'  aun  mu  mheadhon  mìos  deireannach  an  earraich,  1706,  a 
sliuidli  na  h-uaislean  ud  gus  am  Bann  ainmeil  so  a  chur  ri  chèile. 

Thàinig  iad  a  naas  leis  a  Dhuneidin  mu  mheadhon  an  fhoghair  gus 
a  chnr  fa  chomhair  Pàrlamaid  Alba.  Bha  air  a  sholarachadh  's  a' 
Bhann  Aonaidh  so  gu'm  biodh  crùn  Bhreatuinn  air  a  shuidheachadh 
air  a'  bhan-phrionnsa  Sophia  agus  a  h-oighreachaibh;  gu  'm  biodh 
uil'iochdarana  na  Rìoghachd  Aonaichte'mealtuinn  comhphàirteachd 
chòraichean  'us  shochairean;  gu'm  biodh  na  laghannan  a  bhuineadh 
do  'chòir  fhollaisich,  gnothuch  ri  tìribh  cèin,  'us  riaghladh  sìobhalt', 
an  aon  nì  anns  an  dà  dhùthaich,  agus  gu'm  biodh  a  h-eaglais  Chleir- 
each  fèin  aig  Alb,'  agus  a  rian  lagha  fèin  'an  nithibh  sìobhalta,  's  aa 
òrdugh  bhailtean,  agas  a  cùirtean  ceartais  fèin;  gu  maireadh  na 
h-uile  dhreuchdan  'us  thighearnasan  oighreachail  mar  roimhe  so; 
gu'n  seasadh  còraichean  'us  sochairean  nam  Borgh  Rìoghail  'an 
Alba  gun  bhriseadh  sam  bith;  gu'n  cuireadh  Alba  cuig  bnill  'us  dà 
fhichead  do  'n  Phàrlamaid  Aonaichte;  gu'n  gleidheadh  a'  Mhorair- 
eachd  Albannach  na  h-uile  sochair  eil'a  bhuineadh  do'n  inbh,'  ach  gur 
h-ann  aig  a  sea  deug  dhiubh  a  mhàin  a  bhiodh  suidheachan  'an  Tigh 
nam  Morairean  Breatunnach. 

5.  'N  uair  a  chualas  'an  Alba  mar  chaidh  an  gnothuch,  chaidh 
sluagh  na  dùthcha,  cha  mhòr  gu  h-iomlan,  air  bhoil  le  corruich  „ 
'S  e  bha  gu  h-àraidh  ga'n  cur  air  bhoil  gu'n  d'  aontaich  na  Cumh- 
achdairean  ris  a'  Phàrlamaid  a  bhi  air  a  cur  as ;  agus  bha  e  'meud- 
achadh  an  corruich  co  ro  thearc  's  a  bha  'n  àireamh  a  dh'  fheudadh 
suidhe  's  a'  Phàrlamaid  Aonaichte.  Ach  ged  rinn  na  Cumhachdair- 
ean  na  rinn  iad,  dh'  fheudadh  a  Phàrlamaid  na  h-uile  ni  a  bh'  ann  a 
thilgeadh  bun  os  ceann,  's  gun  ghnothuch  a  bhi  aca  ri  Aonadh  air 
na  cumhachaibh  ud,  na  'm  b'e  sin  an  toil  fèin.  Chruinnich  a'  Phàr- 
lamaid  air  an  treas  là  de  mhìos  deireannach  an  fhoghair  gus  na* 
cumhachan  aonaidh  a  thoirt  fainear.  Bha  tional  na  Pàrlamaid,  ris 
an  robh  muinntir  Dhuneidin  cleachdta  o  cheann  co  iomadh  lìnn,  a, 
ghnàth  greadhnach,  sòluimte.  Bha  na  Buill  uile  dol'  air  mharcachd 
o  lùchairt  Holirud  gu  tigh  na  Pàrlamaid,  anns  a  bheil  Cùirt  an 
t-Seisein  a'  suidhe  nis.  Cha  robh  ann  ach  aon  sràid  dhìreach  o 
'h-iochdar  gu'h-uachdar.  Luchd-ionaid  nam  BorghRioghail  an  tois- 

each,  dithis  ri  taobh  a  chèile;  luchd-ionaid  nan  Siorrachdan  an  sin; 
tian  dèigh-san  na  Morairean  's  na  h-Iarlachan,  'sansin  na  Mar- 
cusan,  's  na  Diùcachan,  le  'n  gillibh  frithealaidh  a'  coiseachd  ri  'n 
taobh,  a  rèir  an  inbhe;  aon  fhear  dhiubh  sin  aig  a'  cheud  dream; 
ochd  aig  an  dream  mu  dheireadh;  trombaidean  a'  seirm  rompa; 
mòran  shaighdearau  cois  'us  each  a'  cumail  freiceadain  air  gach 
taobh  de  'n  t-sràid,  agus  rèisimeid  eachraidh  a'  marsail  gu  mall  na  'n 
dèigh.  B'e  so  an  turus  mu  dheireadh  a  mharcaich  i,  's  bha  niar  sin, 
cuimhne  ni  b'  fhaid'  aig  a'  ghinealach  ud  air.  Thàinig  sluagh  na 
dùthcha  'n  an  treudaibh  as  gach  ceàrna  steach  do  'n  bhaile,  gu  bbi 
cluinntinn  ciod  an  di-bheath'  a  bheireadh  a'  Phàrlamaid  do  na 
cumhachaibh  aonaidh  a  thàinig  à  Sasunn.  Thòisich  Athchuingean 
'no  iarrtuis  a'  dòirteadh  a  steach  as  gach  ceàrna  'n  aghaidh  an  Aon- 
aidh.  Bha  na  Seumasaich  'sa'  Phàrlamaid  air  bhoil'  an  aghaidh  an 
Aonaidh  air  son  aobhair  a  tha  furasd  a  thuigsinn.  Bha  na  h-TJilI- 
eamaich,  no  Chuigse  mar  theirteadh  riu,  co  dian  sin  air  taobh  an 
Aonaidh,  le  ro  chus  eagail  roimh  ni  a  bha  na  Seumasaich  ag  iarr- 
aidh.  Ach  bha  'n  treas  buidheann  de  'n  robh  a'  Phàrlamaid  air  a 
deanamh  suas,air  an  robh  a'  Bhuidheann  Ghuanach  mar  fhrith-ainm, 
a'  feitheamh  an  fhàth,  a'  dh'fhaicinn  ciod  an  car  a  ghabhadhnithe; 
ciod  a  bhiodh  a  chum  am  buannachd  fèin,  agus  mar  theireadh  iad- 
san,  a  chum  buannachd  na  rìoghachd.  Feudar  a  ràdh  gu'n  robh  na 
meidhean  aig  a'  Bhuidheinn  so  'na  'n  làimh.  Na  'n  leanadh  iad  a 
chèile,  ghiùlaineadh  iad  a'  phuinc  ge  b'e  taobh  gus  an  aomadh  iad. 
Bha  na  Seumasaich  ro  dheònach  air  a'  Bhuidheinn  so  aomadh  do  'n 
ionnsuidh  fèin,  ach  cha  robh  ni  aca  bu  treise  na  arguuiaidean  gus 
an  tarruing.  Bha  'n  taobh  eile  co  ionann  deònach  air  an  aomadh 
do'n  ionnsuidh  fèin;  agus  mar  bha  fios  aca  gu'm  feuinadh  iad  ni- 
eigin  bu  bhuadhaiche  na  argumaidean  a  ghnàthachadh  air  son  sin, 
chaidh  còrdadh  a  dheanamh  eadar  ministeiribh  a'  chrùin  'an  Alb' 
agns  na  Cumhachdairibh  Sasunnach,  leis  an  robh  fichead  mìle  Punnd 
Sasunnach  de  'n  airgiod  a  bh'  air  a  ghealltuinn  do  Alb'  air  a  roinn 
a  measg  an  àireamh   ud  de  Bknill  na  Pàrlamaid  ris  an  abrar  a' 

Bhuidheann  Ghuanach.  'N  uair  a  fhuair  na  laochain  so  'na  'm  pòc- 
aidibh  dh'  aom  iad  gu  socair,  dòigheil,  gu  taobh  nan  Uilleamach, 
's  cha  robh  moille  sam  bith  tnilleadh  gus  a  chur  air  an  Aonadh  air 
an  taobhsan. 

6.  A  measg  na  h-uil' Athchuing  eil'  a  chuireadh  do  thigh  na  Pàr- 
lamaid  'an  aghaidh  an  Aonaidh,  thàinig  aon  o  Bhuidheann-cumh- 
achd  eaglais  na  h-Alb',  anns  an  robh  air  iarraidh  gu'n  cuirteadh  an 
aghaidh  an  Aonaidh  a  muigh  's  a  mach.  B'  e  'm  bonn  air  an  do 
thagair  an  eaglais  'an  aghaidh  an  Aonaidh,  agus  an  aon  bhonn  air 
an  robh  e  dligheach  dhi  mar  eaglais  sin  a  dheanamh,  a  chionn  gur 
h-ann  air  son  cur  'an  aghaidh  riaghailtean  na  h-eaglais  Sasunnaich 
a  dh'  fhuiling  ise  geur-leanmhuinn  co  fuilteach  rè  nan  ochd 
bliadhna  fichead  roimh  'n  Rìgh-chuairt,  agus  nach  robb,  a  rèir 
coslais,  atharrachadh  sam  bith  gu  thighinn  air  luchd-riaghlaidh  na 
h-eaglais  sin,  gu'n  robh  mòr  aobhar  eagail  an  uair  a  gheibh- 
eadh  an  lagh-thabhartachd  Shasunnach  còir  air  gnothuichean  Alb' 
a  riaghladh,  gu'n  deanadh  iad  fòirneart  air  an  eaglais  a  bha  co  fad 
'an  aghaidh  an  dòigh  's  am  beachdan  fèin,  agus  aig  nach  biodh 
luchd-dìonaidh  an  aghaidh  an  fhòirneirt  sin.  Cha  b'  urrainn  a 
Phàrlamaid  gun  fhaicinn  nach  robh  aobhar  imnigh  air  a'  phuinc  so. 
Bha  àireamh  maith  de  chàirdean  aig  au  eaglais  'sa'  Phàrlamaid; 
agus  mar  bha  fios  aca  sin  gu  'n  robh  'chuid  bu  lionmhoire  de  'n 
t-sluagh  co-cheangailte  ris  an  eaglais,  's  e  rùnaich  iad  Achd  as  ùr 
a  dheanamh,  agus  a  bhiodh  'na  phàirt  de  'n  Bhann-aonaidh,  anns 
am  biodh  e  air  a  chur  sios  'an  caiunt  co  làidir  's  co  soilleir  's  a 
ghabhadh  cleachdadh,  gu'n  robh  an  eaglais  gu  bhi  air  a  seasamh 
'na  h-uile  chòraichibh  'us  shaorsainnibh  's  na  h-uile  linn  ri  teachd 
mar  a  bha  i  aig  an  àm  a  ta  làthair,  agus  gu'm  biodh  an  t-Aonadh 
gu  h-iomlan  'an  crochadh  ris  a'  Phàrlamaid  Shasunnaich  a  dhaing- 
neachadh  an  Achd  so.  An  uair  a  chunuaic  an  eaglais  gu'n  d'  rinn 
a'  Phàrlamaid  dìlseachd  a  nochdadh  's  a'  ghnothuch  so,  mar  ba 
chòir,  leig  i  dhi  a  bhi  cur  an  aghaidh  an  Aonaidh ;  cha  robh  bonn 
tagraidh  tuilleadh  aice  'na  aghaidh.     Thàinig  Pàrlamaid  Shasuinn 

gu  còrdadh  air  a'  phuinc  so,  's  air  gach  puinc  eile  fa  leth  'sa' 
Bhann;  agus  'an  dèigh  gach  ni  bhi  air  areiteachadh  eatorra,  sgaoil 
a'  Phàrlauiaid  Albannach,  gnn  chruinneachadh  tuilleadh,  air  an 
dara  là  fichead  de'n  Ghiblin,   1707. 

7.  Ged  a  bha  'n  t-Aonadh  air  a  dheanamh,  's  a'  Phàrlamaid 
Bhreatunnach  a  nis  a'  toirt  a  steach  laghan  air  son  na  Rìoghachd 
Aonaichte,  gidheadh  lean  sluagh  Alb'  air  a  bhi  'fuathachadh  an 
Aonaidh  co  mòr  's  a  rinn  iad  riamh.  Is  co  fad'  a  chaidh  cuid  mhòr 
de  na  Camshrouaich  le'm  fuath  do  bhi  air  an  aonadh  ri  Sasunn  air 
na  cumhachaibh  a  dh'  ainmicheadh,  's  gu'n  do  chòird  iad  ris  na 
Seumasaich  a  chuideachadh  gu  mac  an  rìgh  a  thoirt  as  an  Fhraing 
'sa  chur  air  rìgh-chaithir  Alba.  Bha  rìgh  na  Frainge  's  an  àm  sin 
a'  cogadh  ri  ceithir  no  cuig  a  rìoghachdan  na  Roinn-Eòrp'  a  bha'n 
comhbhoinn  'na  'aghaidh.  Bha  Sasunn  's  a'  chomhbhoinn  so,  agus 
mòran  de  'n  arra  Shasunnach  air  tir-mòr  aig  a'  chogadh.  Bha  'm 
Frangach  'na  aonar  agus  gu  mòr  air  a  shàrachadh  leò.  'S  e  smuain- 
ich  e  Seumas  òg  Stiùbhart  a  chur  a  nall  do  A.lba  le  beagan  armailt 
gn  troimhe  chèile  thogail  'am  Breatunn.  Cha  b'  olc  leis  idir  an 
Stiùbhartach  a  shoirbheachadh,  ach  's  e  bu  mhaith  leis  gu  h-àraidh 
gu'm  biodh  ban-righ  Anna  air  a  h-èigneachadh  gus  a  h-armailt  a 
thoirtdo  Bhreatunn's  gu'n  lagaicheadh  sin  cumhachd  nan  naimhdean 
a  bha  'cathachadh  ris  fèin.  Theirteadh  Chebhaher  de  St.  George, 
ris  a'  Phrionnsa  's  an  Fhraing  's  air  feadh  tir-mòr  na  h-Eòrpa;  their- 
eadh  naSeumasaich  Shasunnach,  Seumas  III.  ris;  theireadh  na  Seu- 
masaich  Albannach,  Seumas  VIII.  ris.  Bha  e  fichead  bliadhna 
dh'aois  a  nis.  Chuir  rìgh  na  Frainge  gu  cabhagach  ochd  mìle 
sai^hdear  air  bòrd  àireamh  luingeas  gu  falbh  do  Alba  le  Seumas 
Stiùbhart.  Chaidh  Seumas  fèin  air  bòrd  aon  de  na  luingeis  so,  agus 
sheòl  iad  o  àite  ris  an  abrar  Duncirc  air  an  t-seachdamh  là  deug  de'n 
Mhàirt,  1708.  B'e  so  gun  teagamhàra  co  fàbharrach  do  aobhar  a 
phrionnsa  sa  bh'  ann  riamh  roimhe  sud  no  na  dhèigh,  a  chionn  na 
h-Albaunaich  a  bhi  air  bhoil  an  aghaidh  an  Aonaidh  Shasunnaich. 
Na  'm  biodh  am  prionns'  air  faotainn  air  tìr  'an  Alba  bha  àireamh 

mòr  sluaigh  air  èiridh  leis.  'S  e  's  coslaiche  gu'n  robh  iad  air  a 
chrùnadh  'na  rìgh  air  Alba;  oir  cha'n  eil  nì  a  dh'  iarradh  iad  nach 
gealladh  e  aig  a  leithid  a  dh'  àm,  mar  bu  dual ;  agus  a  dh'  aindeoin 
's  nu  thachair  bha  mòran  diubh  fathast  co  gòrach  's  gu'n  creideadh 
iad  Stiùbhartach.  A.ch  bha  'n  Sasunnach  'na  'fhairbheanadh.  Bha 
fios  gu'n  robh  Seumas  Stiùbhart  a'  tighinn,  agus  ciod  an  rathad. 
Fhuair  an  t-Admaral  Frangach  air  aghart  gu  dòigheil  gus  an  do 
ràinig  e  Caolas  na  Friù,  mu  choinnearah  Lìbhte.  Bha  càbhlach 
Sasunnachair  a  shàil  an  sin,mòran  a  bu  chumhachdaichna'n  càbhlach 
Frangach.  G-un  urchair  a  chur  à  gunna  tharruing  e  air  falbh, 
's  ghreas  e  do  Dhuncirc  as  an  tàinig  e,  co  luath  's  a  bheireadh  gaoth 
e,  a'  fàgail  te  dheth  'chuid  luingeas  an  làmhaibh  an  t-Sasunnaich  a 
bha  ga  ruagadh.    Mar  so  chriochnaich  ceud  oidhirp  a'  Phrionnsa. 

7.  Bhàsaich  Prionnsa  Seòras,  fear-pòsda  na  ban-righ,  air  a' 
bhliadhna  so,  's  tha  luchd-eachdraidh  a'  toirt  fainear  gu'n  do  thòis- 
ich  a'  bhan-righ  a'  chuid  's  a'  chuid  a'  tuiteam  'an  cianalas.  Cha  'n 
'eil  droch  nithe  sam  bith  air  an  aithris  mu  'timchioll  mar  bhoirion- 
nach ;  ach  tha  e  air  a  thoirt  fainear  gu'n  robh  i  ni  bu  fhreagarr- 
aich'  air  son  inbhe  ni  b'  ìsle  's  an  t-saoghal,  na  bhi  'na  ban-righ. 
Cha  robh  a  comasan  inntinn  co  geur  no  co  farsuing  's  a  dh'  fheum- 
adh  neach  's  an  t-suidheachadh  an  robh  ise.  Thàinig  i  gu  bhi 
'sealltuinn  air  na  nithibh  a  bha  'coinneachadh  rithe  ann  am  freasdal 
an  Tighearna — a  bantrachas,  's  call  a  cloinne — mar  bhreitheanais 
air  son  a'  ghnùis  a  thug  i  do  bhi  'fuadachadh  a  h-athar  air  falbh 
dheth  'n  chaithir.  Co  dhiù  bha  i  leigeadh  oirre  gu  'n  robh  na 
beachdan  so  aice.  Agus  air  chùl  so,  'us  co-cheangailte  ris,  bha 
'na  beachd  gu  'm  b'  e  'bràthair  aiseag  thun  a'  chrùin  an  aon 
dùigh  's  am  b'  urrainn  i  dioladh  a  dheanamh  air  son  na  ceannairc 
de'n  robh  i  ciontach.  Cha  ghabhadh  i  oirre  sin  a  ràdh  air  a'  cheann, 
air  eagal  nan  Uilleamach,  leis  an  robh  i  aix  a  cuairteachadh — 
a'  Chnigse,  mar  theirteadh  riu,  agus  aig  an  robh  làmh  an  uachdar 
'an  Sasunn  aig  an  àra.  Ach  fhuaradh  a  mach  a'  chuid  's  a'  chuid 
gu'n  robh  i  thaobh  a  bràthar  mar  bha  Daibhidh  a  thaobh  Absa- 

loim,  'an  cion  air  a  thoirt  air  ais.  Bha  e  nàdurra  gu  leòr  do  'n 
bhan-righ  barrachd  gràidh  a  bhi  aice  d'  a  h-aon  bhràthair  na  bhiodh 
aice  do  theaghlach  peathar  a  seanar,  air  an  do  shocruich  a'  Phàr- 
ìamaid  Bhreatunnach  an  crùn.  Ged  a  bha  fios  maith  aice  nach 
Tobli  sluagh  Bhreatuinn  a'  dol  idir  a  ghiùlan  le  rìgh  Pàpanach  a 
bhi  riaghladh  os  an  ceann,  's  ni  bu  luaithe  na  dheanadh  iad  sin  gu'm 
fou  roghnniche  le  lionmhoireachd  an  t-sluaigh  a  bhi  gun  rìgh  idir; 
gidheadh  bha  'h-aigneadh  nàdurra  d'a  bràthair  a'  dol  os  ceann 
soluis  a  coguis  agus  a  tuigse  's  a'  ghnothuch,  gus  mu  dheireadh  an 
tàinig  i  gu  h-iomlau  gu  bhi  air  a  toirt  suas  do  'n  bheachd  so,  gu'm 
faighteadh  a  bràthair  gu  tighinn  thun  na  caithreach  as  a  dèigh 
fèin.  Chuir  i  air  falbh  an  luchd-rùin,  araon  mnathan  agus 
daoin'  a  bha  timchioll  oirre,  's  ris  nach  bu  dàna  leatha  bhi  'dean- 
amh  luaidh  air  na  nithibh  ud,  's  fhuair  i  luchd-rùin  'us  comhairl' 
eile,  cha  'n  e  mhàin  a  gbiùlaineadh  leis  na  beachdaibh  ud,  ach  a 
mhisnicheadh  's  a  sheòladh  i  anns  na  dòighibh  bu  choslaiche  ri 
soirbheachadh  fhaotainn  's  an  ni  a  bha  'na  beachd.  'Na  measg  sin 
bha  boirionnach  ro  dhàna,  clìceach,  ris  an  abradh  iad  Mrs  Masham, 
agus  fear  tapaidh  d'am  b'  ainm  Mòrair  Bolingbroc. 

S.  Cha  b'  fhad'  'an  dèigh  so  gns  an  deachaidh  aig  a'  bhan-righ 
air  i  fèin  a  chrathadh  saor  o  chuing  na  Cuigse,  leis  an  robh  i  air  a 
sàrachadh.  Thachair  sin  air  an  dòigh  so  a  leanas.  An  uair  a  bha 
Seumasaich  Shasuinn  a  nis  a'  fòghlum  nach  robh  dòigh  eil'  air 
sluagh  na  dùthcha  dhùsgadh  suas  'an  aghaidh  na  Cuigse,  thòisich 
iad  air  glaodhaich  's  air  searmonachadh  gu'n  robh  eaglais  Shasuinn 
gu  mòr  'an  cunnart,  seadh  gu'n  robh  i  gu  h-achdaidh  gu  tuiteam, 
leis  a'  Cheadachadh  a  bha  a'  Chuigs'  a'  toirt  do  gach  sect  no  luchd- 
comh-bharail  a'  bh'air  taobh  a  muigh  na  h-eaglais.  Sgaoil  na 
teagasgan  so  feadh  Shasuinn,  's  gun  teagamh  bha  iomadh  sèideag 
&  tighinn  à  àitibh  àrda  gus  an  sgaoileadh  a  chuideachadh.  Anns 
*,'  cheud  Phàrlamaid  a  ghairmadh  cruinn  an  dèigh  so,  bha  'n  àir- 
eamh  bu  mhò  'na  'n  Toraich,  no  Seumasaich,  a  chuir  an  sluagh  do  'n 
Phàrlamaid,  cha  b'  ann  o  dhàimh  sam  bith  a  bhi  aca  ri  Seumas  òg 

Stiùbhart  ach  'an  dùil  gu'm  biodh  laghanna  ni  bu  chraaidh  a  nis  air 
an  deanamh  air  taobh  na  h-eaglais  Sasunnaich,  's  nach  faigheadh  an 
fheadhainn  a  bha  mach  aisde,  cothrora  a  bhi  'deanamh  uiread  de 
thàir  oirre.  Mar  so  fhuair  a  bhan-righ  an  luchd  riaghlaidh  a 
bh'  aice  roimhe,  's  a  bha  cumail  ni  eigin  de  chuing  oirre,  thilgeadh 
a  mach  as  an  àit',  agus  Toraich  no  Seumasaich  a  chur  anns  gach 
àrd-dhreuchd  's  an  rioghachd.  Thòisich  iad  siu  a  nis  gu  folchuidh, 
ach  gu  gniomhach  a'  rèiteachadh  an  rathaid  do  'n  ni  a  bh'  aig  a." 
bhan-righ  'na  beachd.  Is  leòr  dhuinn  ainmeachadh  ciod  a  rinn  iad 
'an  Alba.  Chaidh  innseadh  cheana,  gu'u  do  dhaingnich  a'  Phàr- 
lamaid  Albannach  Reachd,  anns  an  robh  e  air  a  sholarachadh  nach 
tachradh  an  t-Aonadh  eadar  an  dà  rioghachd  idir  mur  daingnich- 
eadh  a'  Phàrlamaid  Shasunnach  a  còraichean  fèiu  do  eaglais  na 
h-Alba,  air  sheòl  's  gu'm  biodli  iad  sin  air  an  dìonadh,  's  air  an  cum- 
ail  suas  anns  gach  linn  ri  teachd,  co  slàn  no  iomlan  's  a  bha  iad  aig^ 
an  dearbh  àm  ud.  Rinn  Pàrlamaid  Shasuinn  sud,  agus  mar  sin, 
chaidh  an  t-Aonadh  gu  dòigheil  air  aghart.  Bha  eaglais  na  h-Alha 
aig  an  àm  ud  mar  a  dh'  fhàg  Ard-Sheanadh  Ghlascho  i  's  a 
bhliadhna,  1638,  'nuair  a  thubhairt  Alastair  Henderson,  "Leagsin 
ballachan  Iericho."  Cha  robh  'n  t-Achd  a  rinn  Pàrlamaid  rìgh 
Uilleim,  's  a'bhliadhna  1690  ach  daingneachadh  air  an  obair  arinn 
an  t-Ard-Sheanadh  ud,  agus  a  bh'  air  a  saltairt  fo  chosaibh 
ain-tighearnan  fad  leth-cheud  bliadhna.  Nis  's  e  smuainich 
luchd-comhairle  na  ban-righ  agus  i  fèin,  gu'n  cuireadh  iad  buaireas 
air  sluagh  na  h-Alba  le  briseadh  a  steach  air  còraichibh  na  h-eag- 
lais,  gus  an  tionndadh  an  aghaidh  an  Aonaidh.  Fhuair  iad  Achd 
air  a  dhaingneachadh  's  a'  Phàrlamaid  Thoraich  a  dh'  ainmich  sinn^ 
leis  an  tugadh  a'  Phàtronachd  a  steach  mar  bha  i  ri  linn  Sheumais- 
VI.  leis  an  robh  còir  air  a  toirt  do  uachdaranaibh  fearainn  'an 
caochladh  àitibh,  's  do  uaislibh  eile,  ministeirean  a  thaghadh  air  son 
nan  coimhthionalaibh  feadh  na  h  eagiais.  Bha  aon  phonc  's  an 
Achd  dhubh  so,  's  an  robh  air  a  sholarachadh  gu'm  feudadh  an 
coimhthional  guth  a  thogail  'an  aghaidh  a'  mhinisteir  ud  'an  làthair 

na  Clèire,  's  gu'm  feudadh  a'  Cblèir  an  gnothuch  a  rannsachadh, 
'sna'mbiod!  aobhar  cothromach  aig  a  choiinhthional  gu'm  feud- 
tadh  a  cbumail  air  ais.  Ach  eadbon  ged  a  bha  sin  ann,  bba  nì  a 
rinn  a'  Phàrlamaid  Bhreatnnnach  'na  bhriseadh  uamhasacb  air  a' 
ghealladh  shòluimt'  a  rinneadh  do  Alb'  aig  àra  an  Aonaidh.  Agus 
thog  Alba  guth  'an  agbaidh  an  fhòirneirt  a  rinneadh  orra  leis  an 
Achd  ud.  'Se'n  dà  nì  a  bh'aig  ministeiribh  Seamasach  a'  chrùin 
's  an  amharc  leis  an  Achd  ud,  gu'n  tionndaidheadh  iad  sluagh  na 
h-Alba,  's  gn  b-àraidh  càirdean  na  h-eaglais,  'an  agbaidh  an  Aon- 
aidh,  agus  a  ris  gu'm  biodb  cothrom  aig  na  h-uachdaranaibh  Seu- 
masach  a  bba  'n  Alba,  agus  aig  a'  bhan-righ  fèin,  d'  am  buineadh 
Pàtronachd  iomadh  eaglais,  ministeirean  a  chur  a  steach  a  bbiodh 
deònach,  os  ìosal,  air  an  eaglais  easbuigich  a  chur  suas  'an  Alba. 
Na  'm  faigbeadb  iad  a'  chnid  bu  lionmboire  de  'na  ministeirean  gu 
bhi  deònach  air  sin,  bha  iad  a'  deanamh  a  mach  gu'n  soirbhicheadb 
leò  co  dhiù;  agus  gu'n  cuidicheadb  sin  gus  an  rathad  a  rèiteachadh 
air  ais  do  theaghlach  nan  Stiùbhartach.  Cha  robh  so  co  follaiseach 
aig  an  àm;  ach  tha  litrichean  a  bha  'ruith  eadar  Seumasaich  'an 
inbb'  àrd  feadh  Bhreatuinn,  agus  a  chaidh  a  chlò-bhualadh  an  dèigh 
sin,  a'  deanamh  a'  ghnothuich  soilleir  gu  leòir.  Cha  'n  urrainn  sinn 
tuilleadh  a  ràdh  mu'n  Phàtronachd  aig  an  àm,  ach  cha  'n  fhaigh  sinn 
air  aghart  troimh  'n  eachdraidh  gun  i  ga  'r  coinneachadh  mar  chrois 
'an  so  's  an  sud.  Thugadh  a  steach  an  t-Achd  's  a'  bhliadbna  1711, 
agus  thàinig  e  gu  bhi  air  a  chur  'an  cleachdadh  air  an  ath  bhliadhna. 
Ach  mu  'n  do  ràinig  dad  sam  bith  de  thoradh  an  saothrach  air  na 
daoinibh  cuilbheartach  a  thug  a  steach  e,  bhuail  am  bàs  air  a'  bhan- 
righ,  agus  chaochail  i  air  a'  ehead  là  de  cheud  mhios  an  fhoghair 
1714,  auns  an  leth- cheudamh  bliadhna  de  'h-aois,  agus  an  dara 
bliadhna  deug  de  'rioghachadh. 

Bha  'bhan-phrionnsa,  Sophia,  air  bàsachadh  goirid  roimh  bhan- 
righ  Anna,  agus  mar  sin  thàinig  a  mac  bu  shine,  Elector  Hano- 
bhair,  gu  rìgh-chaithir  Shasuinn,  fo'n  tiodal,  Seòras  I.  Bu  Sheum- 
asaich  an  luchd-dreuchd  a  bh'  aig'  a'  bhan-righ  a  dh'  fhalbh;  agus 
chaidh  iad  gu  mòr  'n  am  boil  an  uair  a  dh'fhairich  'iad  a  crìoch  a' 
dlùthachadh,  agus  na  beachdan  a  bh'  ac'  air  son  ath-aiseag  Sheumais 
co  fad  o  thighinn  gu  cruth.  Ach  cha  robh  dol  a  null  no  nall  ann  ach 
Seòras  èigheach  'na  rìgh.  Thàinig  e  air  tìr  'an  Lunuinn  sea  seachd- 
uinean  'an  dèigh  bàis  na  ban-righ.  Bha  e  ceithir  deug  's  dà 
fhilchead  bliadhn'  a  dh'  aois.  Thàinig  gach  Seumasach  'us  TTilleam- 
-ach  a  dh'  aideachadh  ùmhlachd  dha,  's  a'  ghabhail  ris  mar  an 
rìgh.  Ach  cha  tug  e  gnùis  idir  do  na  Seumasaich.  Feudaidh  gur 
h-ann  air  comhairle  na  dream  a  bha  'n  an  aghaidh  sin  a  ghnàth  ach 
se  e  fèin  co  f  aarraidh  riu  sud  aig  an  robh  riaghladh  ghnothuichean 
fo  bhan-righ  Anna.  Ach  tha  iomadh  fear  eachdraidh  ga  choir- 
eachadh  air  son  nach  do  lean  e  dòigh  rìgh  Uilleiin — taobh  rèidh  a 
chumail  ris  gach  buidheann  fa  feth,  's  na'm  biodh  e  air  sin  a  dhean- 
amh  nach  biodh  toiseach  a  rìoghachaidh  co  stoirmeil  's  a  bha  e. 
Dh'fhuadaich  e  air  falbh  gach  fear  dreuchd  a  bh'  aig  Anna,  's 
chuir  e  'Chuigse  'n  an  àite.  Theich  a'  chuid  bu  lionmhoire 
dhiubh  sud  gu  tìr-mor,  far  an  robh  Seumas  fèin.  Thugadh  uath- 
an  tiodalan  's  an  oighreachdan,  's  chuireadh  neach  no  dithis  de  'n 
fheadhainn  a  b'  fhollaisich  a  bh'  air  taobh  Sheumais  do  Thùr 
Lunninn. 

2.     Bha  Iarla  Mhàrr  'na  Rùn-chlèireach  na  Stàit  aig  ban-righ. 

Anna,  's  bha  e  'n  dùil  gu'm  buanaicheadh  an  rìgh  ùr  's  an  dreuchd 
sin  e.  Chuir  e  litir  thagraidh  a  steach  as  a  leth  fèin,  's  à  leth  cuid 
eile  de  na  cinn-fheadhna  Ghàelach;  ach  cha  ghabhadh  an  rìgh  a 
litir,  's  tjnug  e  dhreuchd  o  'n  Iarla.  Ghabh  Màrr  tàmailt  mhòr. 
Dh' fhan  e 'n  Lunuinn  air  a'  bhliadhna  sin;  ach  mu  dheireadh  an 
t-samhraidh,,  1715,  ghoid  e  nall  do  Alba  gu  folchuidh, — chuir  e 
fios  feadh  Shiorrachd  Fiof'  a  dh'  ìnnseadh  ciod  a  bha  roimhe 
dheanamh,  's  chuir  e^fios  gu  'chuid  tuatha  fein  iad  a  choinneachadh 
air  là  àraidh  'an  àit  èigin  air  son  a  dhol  a  shealg.  An  uair  a 
chruinnich  na  fir  cha  b'  e  sealg  fhiadh  no  ruadh  bhoc  a  mhol  an 
t-Iarla  dhoibh,  ach  iad  a  dh'èiridh  'an  aghaidh  rìgh  Seòras,  agus 
Seumas  Stiùbhart  a  chur  air  caithir  Bhreatuinn.  Cha  mhò  na  trì 
ceud  fear  a  bha  làthair  air  a'  cheud  choiuneimh;  ach  cha  b'  fhada 
gus  an  do  choinnich  iad  a  rìs.  Air  an  t-seathamh  là  de  mhìos  meadh- 
onach  an  fhoghair  chuir  Iarla  Mhàrr  bratach  ri  crann  'an  ainni 
an  Stiùbhartaich,  ann  am  Baile  Chaisteil  'am  Bràigh-mhàrr,  agus 
dh'  èigh  iad  'an  sin  e  fo'n  tiodal,  Seumas  VIII.  Alba,  agus  Seumas 
III.  Shasuinn  agus  Eirinn.  'An  ùine  ghoirid  bha  deich  mìle 
aaighdear  cruinn  aig  Iarla  Mhàrr  gu  cogadh  air  taobh  Sheumais. 
Bha  fios  aig  na  h-uile  gu'n  robh  comh-sgrìobhadh  eadar  Màrr  agus 
Bolingbroc  a  theich  do'n  Fhraing,  far  an  robh  Seumas  air  chuairt. 
Bha  dùil  aig  a'  mhuinntir  a  dh'  èirich  gu  'n  robh  gealltannas  cinnt- 
each  ac'  air  còmhnadh  dhaoin'  'us  armachd  as  an  Fhraing.  Bha 
Luthais  XIV.  air  gealltuinn  do  Sheumas  II.  aig  àm  a  bhàis  gu  'n 
cuidicheadh  e  'mhac  gu  rioghachd  a  shìnnsir  fhaotaiun  air  ais. 
Agus  thng  e  oidhirp  no  dhà  air  sin  a  dheanamh.  Ach  bha  Luth- 
ais  air  bàsachadh  beagan  sheachduinean  roimhe  so,  agus  Diùc 
Orleans  air  tighinn  gu  bhi  'na  Thàinistear  air  an  rioghachd.  Cha 
robh  dàimh  sam  bith  aig  an  fhear  so  ris  na  Stiùbhartaich,  agus  rinn 
e  air  son  rèit'  a  chumail  ri  rìgh  Shasuinn.  Cha  robh  nì  follaiseach 
a'  tachairt  's  an  dùthaich  nach  innseadh  e  do  larla  Stàir,  fear-iouaid 
Sheòrais  aig  cùirt  na  Frainge.  Ach  bha  Iarla  Mhàrr  a'  toirt  air 
gach  Gall  'us  Gàel  a  bha  ga  leantuinn  a  chreidsinn  gur  h-ann  a 

bha  Orleans  anabarrach  fàbharrach  do  aobhar  Sheumais,  's  ciod  ris 
nach  feudadh  sùil  a  bhi  ac'  fhaotainn  uaithe.  Leis  a'  bhreig  thug 
Màrr  orr'  èiridh  uile,  's  leis  a'  bhrèig  bha  e  'cuinail  suas  am  mis- 
neachd  an  dèigh  èiridh,  co  fad  's  a  b'  urrainn  e. 

3.  Bha  Diùc  Earra-Ghàeil  ro  fhad  'an  aghaidh  teaghlach  nan 
Stiùbhartach,  's  cha  b'  ioghnadh  e.  Theireadh  iad  Iaiu  lluadh  nan 
Cath  ri  Diùc  Earra-Ghàeil  au  là  ud.  B'  esan  àrd  Sheanalair  airm 
an  rìgh  'an  Alba.  Chaidh  e  'n  coinneamh  Iarla  Mhàrr  f~us  a  chum- 
ail  air  ais  o  dhol  gu  deas,  mar  bha  e  cur  roimlie.  Cba  robh  aig 
Diùc  Earra-Ghàeil  ach  mu  leth  uiread  de  armailt  's  a  bh'  aig  an 
larla.  Thàinig  an  dà  fheachd  'am  fradharc  a  chèil'  air  an  dara  là 
deug  de  cheud  mhios  a'  gheamhraidh.  Chaidh  iad  a  chath  air  an 
treas  deug  a  bu  là  sàbaid,  aig  àite  faisg  air  Dunblatiiain  ris  an  abrar 
Sliabh  an  t-Siorraimh.  Bhuadhaich  gach  taobh  de  'n  luchd  catha  so 
air  au  làimh  dheis,  agus  mar  sin  chaill  gach  taobh  air  an  làimh  chli. 
Thagair  gach  taobh  gun  do  choisinn  iad  an  là.  Ach  ghlèidh  an 
Diùc  an  làthrach.  Thuit  eadar  seachd  'us  ochd  ceud  de  dhaoin' 
Iarla  Mhàrr  'am  blàr  Sliabh  an  t-Siorraimh,  agus  chaill  an  Diùc 
eadar  cuig  'us  sea  ceud,  ach  ghlèidli  e  'bhuaidh  hthrach.  Theich 
an  t-Iarl',  an  oidhche  an  deigh  a'  bhlàir,  air  falbh  gu  ruig  Peirt,  a' 
fàgail  a  dhaoine  leònta  's  na  mairbh,  's  mòran  de  threallaich  chog- 
aidh,  fo  mheachainn  an  nàmhaid.  Bhris  an  aon  bhlàr  ud  cumh- 
achd  'us  misueachd  nan  Seumasach  gu  h-iomlan,  's  thòisich  iad  a' 
sgaoileadh  o  chèile  gu  tuath  'us  deas.  Bha  Iarla  Mhàrr  roimhe 
sud  air  sea  ceud  deug  fear,  fo  stiùireadh  Mhic  an  Tòisich,  aiseag 
a  null  gu  Beruic  air  los  na  ceannaircich  a  bha  'g  èiridh  an  ceann 
deas  Alba  a  chuideachadh.  Bha  àireamh  dhiubh  sìd,  air  gach  taobh 
de'nchrìch  Shasunnaich,  air  èiridh  fo  threòrachadh  [arla  Deruent- 
uater,  agus  Mr  Foster.  Bha  rud  maith  feachd  acas;>u  i  uair  a  chuir 
Mac an  Tòisich  a  dhaoine fein  còmhladh  riu.  Ach  ;:,,  .m  dearbh  là 
an  do  chuireadh  blàr  Sliabh  an  t-Siorraimh,  ghlac  Se:malair  Uilis  Ie 
arm  an  rìgh,  na  ceannaircich  ann  am  baile  ris  an  abrar  Preston,  'an 
taobh  tuath  Shasuinn.     Chuireadh  mòran  diubh  gu  bàs  air  son  an 

ceannairc,  's  clmireadh  niìle  dhiubh  mar  thràillibh  do  na  h-Innsibh 
's  iar.  Chaidh  Deruentuater  a  chrochadh.  Theich  Mac  an  Tòisich 
à  priosun  do 'n  Fhraing.  Fhuair  an  Cebhalier  de  St.  George,  a 
luchd-leanmhuinn,  araon  'an  Alba  's  an  Sasunn,  air  an  lagachadh 
's  air  am  meatachadh  'n  uair  thàinig  e  fein  air  tìr  'an  Ceann  Phàd- 
ruig  air  an  dara  là  fichead  de  mhios  meadhonach  a'  gheamhraidh. 
Bha  Iarla  Mhàrr  an  dèigh  fios  a  chur  thuige  'n  uair  a  bha  na  mìl- 
tean  a  ruith  gu  'bhrataich.  Ach  leis  gach  moill'  a  chuireadh  air  a' 
phrionns'  a  thaobh  Tàinistear  na  Fraing'  a  bhi  'na  nàmhaid  dha, 
cha  deachaidh  aig  air  tighinn  gus  an  robh  gach  nì  air  a  chall.  Co 
dhiù  thug  Iarla  Mhàrr  mu'n  cuairt  gu  Peirt  e,  far  an  robh  beagan 
feachd  aige  fathast  ga  'n  cumail  ri  chèile.  Chuireadh  là  air  leth 
air  son  a  chrùnaidh.  Ach  mar  a  bha  'n  là  a'  dlùthachadh,  bha'n 
gnothuch  a'  dol  ni  bu  mhi  choslaich.  Thainig  Diùc  Earra-Ghàeil 
co  teann  air  a'  Phrionns'  's  a  luchd-leanmhuinn,  's  gu  'm  b'  èigin 
doibh  Peirt  fhàgail  air  an  deicheamh  là  fichead  de  mhios  deireann- 
ach  a'  gheamhraidh,  agus  'an  ceann  là  no  dhà  an  dèigh  sin  chaidh 
e  fèin  's  Iarla  Mhàrr  air  bòrd  soithich  'am  Munròis  anns  an  do  theich 
iad  do'n  Fhraing.  Sgap  na  saighdearan  o  chèil'  air  feadh  na  dùth- 
cha,  's  mar  sin  chriochnaich  a'  cheannairc. 

4.  Bha  ceann-cinnidh  Chloinn  Choinnich,  a  bha  roimhe  sud  air 
'àrdachadh  gu  bhi  'na  Iarla  Shì-phort,  a  measg  nan  ceannairc- 
each  air  Sliabh  an  t-Siorraimh.  'An  dèigh  a'  bhlàir  sin  ghreas  e 
do'n  taobh  tuath,  gus  a  chuid  fearainn  a  dhìonadh  o  Iarla  Cha- 
taoibh,  a  bh'  air  taobh  an  rìgh.  Gheall  e  fèin  's  feadhainn  eil'  a 
theich  as  a'  bhlàr,  strìochdadh  do'n  rìgh,  's  fhuair  iad  maitheanas. 
Ach  an  uair  a  ràinig  Mac  Coinnich  Leòdhas,  thog  e  na  Leòdhas- 
aich  'an  aobhar  a'  Phrionnsa.  Chuireadh  feachd  'na  aghaidh  mu'n 
d'  fhuair  e  'n  òrdugh,  's  theich  e  do  'n  Fhràing,  's  à  sin  do  'n 
Spàinn.  Anns  a'  bhliadhna  1719  chuir  Càrdinal  Alberòni, 
prìorah  mhinistear  rìgh  na  Spàinne,  roimh'  an  oidhirp  a  thoirt 
air  Seumas  a  chur  air  caithir  Bhreatuinn.  Fhuair  am  Prionnsa 
fiadhachadh  do  Mhadrid,  ceanna  bhaile  na  Spàinne,  far  an  do 

ghabhadh  ris  le  mòralachd  rìoghail.  Chuireadh  càbhlach  dheich 
luingeas  cogaidh  air  dòigh,  auas  an  do  chuireadh  sea  mìle  saighd- 
ear,  agus  armachd  air  sou  dà  mhìle  dheug  eile.  Ach  chog  na, 
reulta  fèin,  o'  n  slighibh  àrd'  'an  aghaidh  Sheumais  Stiùbhairt,. 
mar  an  aghaidh  Shisera.  An  dèigh  do  'n  chàbhlach  àite  ris  an 
abrar  Cape  Finisterre,*  air  oirthir  na  Spàinn,  a  ruigsinn,  shèid. 
stoirm  eagalach  ghaoithe  'n  an  aghaidh  a  lean  dà  là,  's  a  dh'fhuad- 
aich  air  an  ais  iad,  air  an  cur  as  òrdugh  co  mòr  's  nach  gabhadh  iad. 
cuan  tuilleadh.  Bha  Mac  Coinnich  air  bòrd  tè  dhiubh  sud;. 
agus  sheas  a  long-san  'us  tè  eile  ris  a'  ghaillinn,  's  ghabh  iad  air 
aghart  gus  an  do  ràinig  iad  Leòdhas.  Cha  robh  ach  trì  ceud  fear 
feachd  's  an  dà  luing.  Thog  Mac  Coinnich  na  Leòdhasaich,. 
's  dh'fhalbh  e  gu  tir-mòr  gus  na  Tàilich  's  a  luchd-leanmhuinn. 
Mòr-thireach  eil'  a  thogail  'an  aobhar  a'  Chebhalier.  Thruis  e  rud. 
maith  dhaoin',  ach  thàinig  Seanalair  Uightman  air  gu  grad  a> 
Inbhernis  le  arm  an  rìgh,  agus  Gàeil  eil'  a  bha  dìleas  da.  Fhuair 
iad  Mac  Coinnich  a  dìonadh  bealaich  chumhaing  ris  an  abrarr 
Srathchells,  faisg  air  Gleann  Seile.  Dh'  oidhirpich  an  Seanalair  air 
Mac  Coinnich  fhuadachadh  air  falbh,  ach  cha  deachaidh  sin  leis. 
B'  digin  da  falbh,  a'  fàgail  àireamh  de  'chuid  dhaoine  leònta  'us 
marbh  far  an  robh  iad.  Cha  do  mharbhadh  ach  aon  duin'  air 
taobh  Chloinn  Choinnich,  ach  leònadh  Mac  Coinnich  fèin,  's  cha 
b'  urrainn  e  seasamh  air  an  ceann  ni  b'  fhaide.  Chaidh  e  fèia 
's  dithis  no  thriùir  eil'  air  bòrd  luinge  's  theich  iad  do  'n  Fhraing. 
Sgap  a  chuid  dhaoine  feadh  na  duthcha.  'N  uair  a  fhuair  na- 
Spàinnich  iad  fèin  air  an  trèigsinn,  leig  iad  sios  an  armachd,. 
'sthug  iad  suas  iad  fèin  mar  phriosunaich.  Mar  so  chuireadh  as- 
an  t-sradag. 

5.  'Sa'  bhliadhna  1724  chuir  a'  Phàrlamaid  Bhreatunnach  cìs 
air  Alba  ris  an  abrar  Braich  chìs.  Bha  leann  saor  [gu  leòr  ac'  'an 
Alba  gu  sin,  agus  rinn  cuid  de  'n  t-sluagh  's  na  bailtibh  tuasaid 

*  Rudha  Ceann-tìre. 

'na  aghaidh,  ged  nach  robh  ann  ach  trì  sgillinn  air  a  bharaile 
leanna.  Dh'  èirich  mòran  de  chorra-mhargaidh  Ghlascho  'an 
ceannairc  air  son  na  cìs  ud,  's  chuireadh  rèisimeid  ga  'n  ceannsach- 
adh.  Loisg  iad  siu  air  an  t-sluagh,  's  chaidh  cuid  dhiubh  a  mhar- 
bhadh.  Ach  's  ann  a  rinn  sin  ni  bu  ro  ghuinich'  am  math-shluagh ; 
mar  bheachain  thionndaidh  iad  air  na  saighdearaibh  's  dh'  fhuad- 
aich  iad  gu  Caisteal  Dhunbartoin  iad.  Bhris  'us  chreach  na  ceann- 
aircich  so,  mar  an  ceudoa,  tigh  còmhnuidh  Mhr  Caimbeil,  Ball  Pàr- 
lamaid  air  son  Ghlascho,  a  chionn  gu'n  d'  aontaich  e  ris  a'  chìs 
ud  a  leagadh  air  braich.  Ach  chuireadh  armailt  bu  treise  do 
Ghlascho  a  thug  na  ceannaircich  ud  gu  strìochdadh;  'schaidh  an 
gnothuch  fa  làr  leis  a'  chaiptin  a  bh'  air  a'  cheud  bhuidhinn  a 
thoirt  gu  mòd,  agus  e  bhi  air  a  dhìteadh  gu  bàs  air  son  losgaidh 
air  an  t-sluagh.  Ach  thug  an  rìgh  maitheanas  dha,  agus  dreuchd 
a  b'  àirde. 

6.  Cha  do  thachair  ni  àraidh  tuilleadh  'an  Alba  ri  linn  Sheòrais 
I.  ach  an  t-ùghdarras  a  bh'  air  a  thoirt  do  Sheanalair  Uaid  air  son 
na  Gàeil  a  dhì-armadh.  Bha  cuid  diubh  sin,  clann  Choinnich  gu 
h-àraidh,  a'  seasamh  a  mach  an  aghaidh  a'  Bhàillidh  a  chuir  an 
rìgh  os  an  ceann,  agus  a'  toirt  màil  an  fhearainn  do  Bhàillidh  a 
roghnuich  iad  fèin,  agus  a  bha  ga  chur  gu  poncail  thun  an  Iarla 
gu  tìr-mòr  na  h-Eòrpa  far  au  robh  e  'na  fhògarrach.  Ghiùlain 
luchd  dreuchd  an  rìgh  greiseag  le  sin,  ach  chuir  iad  a  nis  rompa 
stad  a  chur  air  a'  mhì-riaghailt  ud,  gus  an  èignieheadh  iad  tuath- 
cheathairn  gach  uile  Cheannaircich  o  'n  tugadh  a  chuid  fearainn, 
mar  thugadh  o  Iarla  Shì-Phort,  am  màl  ìocadh  do  Bhàillidh  au 
rìgh.  B'  èigin  air  son  sin,  an  cuid  armachd  a  thoirt  uatha.  Thug 
iad  seachad  armachd  air  chor-eigin  gun  mhòran  connspoid.  Ach 
thugadh  fainear  gu'm  b'  armachd  anns  nach  robh  feuni  a  chuid  bu 
mhò  dhi ;  gun  teagamh  ghlèidh  cuid  diubh  folchusan  maith,  gun 
fhios  ciod  a  dh'  fheudadh  tighinn.  Rinneadh  rathaidean  inòr'  'an 
caochladh  àitibh  de  'n  Ghàeltachd  mu  'n  àm  so  air  son  goireis  an 
ainn,  ach  thàinig  iad  gu  bhi  ro  ghoireasach  do  shluagh  na  dùthcha. 

Bha,  ìnar  an  ceudna,  na  sgoilean  a  thug  Ard-Slieanadh  na  h-eag- 
lais  rna  'n  airidh  a  bhi  air  au  cur  suas  feadh  na  Gàeltachd  an  dèigh 
na  Pùghchuairt,  a  nis  air  tighinn  gu  bhi  feumail  do  cheàrnaibh  fa 
leth  de  'n  dtithaich.  Bha  'n  Comunn  a  bh'  air  son  Eòlais  Criosdail 
a  sgaoileadh  air  feadh  Gàeltachd  'us  Eileanaibh  na  h-Alba,  gniomh- 
ach  a'  cur  a  mach  mhaighstirean-sgoile.  Ach  bha  iad  gu  h-amaid- 
each  a'  cumail  nan  sgoilean  ro  Ghallda.  Bha  iad  a'  feuchainn  ri 
cainnt  na  dùthcha  'chumail  fodha  gu  buileach,  agus  eòlas  a  phàirt- 
eachadh  ris  an  òigridh  'an  cainnt  nach  tuigeadh  iad,  Leis  an 
riaghladh  gheàrr-sheallach  so  cha  robh  na  sgoilean  an  deicheamh 
cuid  co  feumail  no  co  measail  's  a  dh'  fheudadh  iad  a  bhi.  Ach 
fhuair  a  mheud  's  a  lean  rè  ùine  mhòir  air  am  frithealadh  maith 
dhiubh.  Rinn  an  Comunn  ceudna  mòr  fheum  do  'n  Ghàeltachd  le 
iad  a  dh'  eadar  theangachadh  nan  Sgriobtuirean  gu  cànain  na 
dùthcha.  Bha  nithe  a'  dol  air  an  aghart,  mar  so,  gu  cuibheasach 
sìochail,  gu  àm  bàis  an  rìgh  a  thachair  air  an  aona  là  deug  de  mhìos 
meadhonach  an  t-samhraidh,  1727,  anns  an  ochdamh  bliadhna 
thar  an  fcrì  fichead  de  'aois.  Bha  e  air  thurus  's  a'  Ghearmailt  aig  an 
àm,  agus  dh'  adhlaiceadh  e  'an  uaigh  'aithrichean. 


CAIB.  XLI. 


SEORAS  II. 


Thainig  Seòras  II.  gu  àit  'athar  air  righ-chaithir  Bhreatuinn. 
anns  a'  cheathramh  bliadhna  's  dà  fhichead  de  'aois.  Bha  Sasunn 
beagan  ùine  roimhe  so  'an  cunnart  mòr  gu  'm  briseadh  gach  Banc, 
'us  ceannuiche,  's  duine  mòr  eil'  a  bh'  ann,  le  ìnnleachdaibh  seòlt'  a 

rinn  daoine  sanntach  gu  saibhreas  fhaotainn  le  cabhaig.  Tha  e 
air  àireamh  gu'n  robh  ceud  de  na  h-innleachdan  sin  ann;  agus 
chaidh  mòran  mhuilleannan  airgid  a  chruinneachadh  gus  an  oib- 
reachadh.  Bha  iad  uile  mar  ghucaig  'an  cobhar  an  uisg,'  a'  bns- 
eadh  'n  uair  bu  mhò  shaoileadh  duin'  a  bhitheadh  iad.  Ach  b'  e  'n 
t-aon  a  b'  ainmeile  's  bu  mhò  rinn  a  chall  diubh,  sin  ris  an  abrar 
Innleachd  a'  Chuain  a  Deas.'"'  Bha  fortan  mòr  air  a  ghealltuinn 
do  luchd-pàirt  na  gucaig  mòire  so  'an  ùine  ghoirid  an  dèigh  tòis- 
eachadh.  Dh'  èirich  prìs  nan  earrannan  gu  deich  uiread  am 
priomh  luach.  Thrus  luchd-riaghlaidh  a'  ghnothuich  suim  ro  mhòr 
airgid  doibh  fèin  's  do  'n  càirdibh.  'N  uair  a  bhris  a'  ghucag  's  a 
chunnaic  an  sluagh  mar  bha  iad  air  am  mealladh  leis  an  luchd- 
reubainn  ud,  's  beag  nach  deachaidh  an  rìoghachd  thar  a  chèile. 
"Se  rùnaich  luchd  comhairl'  an  rìgh  'na  leithid  de  chàs,  cunntair 
comharraichte  do'm  b'ainm  Raibeart  Ualpol  a  dheanamh'na  E-iagh- 
lair  na  Cist-ionmhais,  agus  cumhachd  a  thoirt  dha  'n  rian  a  thog- 
radh  e  ghabhail  air  son  creideis  na  rioghachd  ath-aiseag.  Chaidh 
aig  Ualpol  air  sin  a  dheanamh  'an  ùin.e  ghoirid,  agus  anns  a  bhi 
ga  dheanamh  thug  e  o  na  mealltairibh  ud  a  h-uile  sìon  a  bh'  aca 
de  'n  t-saoghal.  Ged  a  thachair  so  uil'  'an  Sasunn  thàinig  Alba  gu. 
bhi  'fulang  air  a  lorg,  a  chionn  gu'n  deachaidh  cìs  ni  bu  truim'  a 
leagadh  air  gach  gnè  bathair  a  bha  tighinn  do'n  rioghachd,  no  aìr 
a  dheanamh  innte.  Chuireadh  cìs  ni  bu  truim'  air  nithibh  air  an 
robh  i  roimhe,  's  chuireadh  i  air  caochladh  nithibh  air  nach  robh 
i  idir.  Thug  truimead  na  cìs'  air  iomadh  fear,  araon  a  tuath  's  a 
deas,  tòiseachadh  air  toirt  a  steach  'us  reiceadh  dibh  'us  bathair 
gun  chìs  idir  iocadh.  Theirear  gu  Gallda  smugalairean  riu  so. 
Bha  mòran  de'n  ghnè  malairt  so  a'  dol  air  aghart  air  oirthir  Sior- 
rachd  Fiofa.  Ghlac  muinntir  an  tigh  Chusbainn  am  bathar  fol- 
chuidh  ud  air  dithis  d'am  b'  ainm  Uilson  'us  Robeston,  's  thug  iad 
uath'  e.    Gu  dìoghaltas  a  dheanamh  air  a  shon  so,  fhuair  na  h-òl- 

*  So.uth-Sea  Scheme. 

aich  ud  buidheann  a  chaidh  còmhladh  riu  feadh  na  h-oidhche  gu 
tigh  fir-tionail  na  cusbainn  'an  Circaldi  gus  a  chreachadh.  Àn 
uair  a  dh'fhairich  am  fear-tionail  a  bheath'  'an  cunnart,  theich  e 
mach  air  uinneig,  'sdh'innis  e  do^bhuidhinn  shaighdearan  a  bha 
's  a'  bhaile  ciod  a  bha  dol  air  aghart.  Thàrr  an  luchd  reubainn 
as  le  dà  cheud  Punnd  Sasunnach  mu'n  do  ràinig  na  saighdearan. 
Ach  chuireadh  air  an  tòir  's  rugadh  orra  's  a'  bhraide  'na'n 
làmhaibh.  Thugadh  gu  mòd  iad,  's  chaidh  an  dìteadh  gu  bàs. 
Bha  so  'an  toiseach  na  bliadhna  1706.  Bha  na  nithe  a  dh'ainm- 
icheadh  a  cheana  fo'n  cheann  so  ag  oibreachadh  le  chèil'  air  son 
a  bhi  'toirt  mu'n  cuairt  a  leithid  so  de  staid.  Ach  feumaidh  sinn 
an  luchd  reubainn  fhàgail  's  a'  phrìosun  fo  bhinn  bàis,  agus  ni- 
eigin  eil'  aithris  a  thachair  roimhe  sud. 

2.  Dh'aithriseadh  a  cheana  's  an  eachdraidh  so  gu'n  do  chuir- 
eadh  cuing  na  Pàtronachd  air  ais  air  eaglais  na  h-Alba  ri  linn  ban- 
righ  Anna.  Chaidh  aithris,  mar  an  ceudna,  gu'n  d'  fhàgadh  àir- 
eamh  mòr  de  na  curates  a  stigh  's  an  eaglais  an  ddigh  na  Rìgh- 
chuairt.  Mhol  rìgh  Uilleam  do  'n  eaglais  giùlan  leo  sud  a  bha 
neo-dhìoghaltach  rè  na  geur-leanmhuinn.  Chaidh  mu  thrì  ceud 
diubh  fhògradh  air  falbh  o  'n  sgìreachdaibh  leis  an  t-sluagh.  Ach 
'n  uair  a  chuimhnichear  gu'n  robh  còrr  'us  ceithir  cheud  sgìreachd 
'an  Alba,  'sgu'n  robh  iad  uile  gu  ìre  bhig  air  an  lionadh  le  curates 
rè  na  geur-leanmhuinn,  feudar  a  thuigsinn  gu'n  d'  fhàgadh  tuill- 
eadh  's  a'  chòir  dhiubh  'na  'n  àitibh  'n  uair  a  thàinig  an  t-saorsa. 
•Ged  a  ghèilì  iad  ud  uile  do  theagasgaibh  's  do  oideas  eaglais  na 
h-Alba,  air  sgàth  am  beòlaind  's  an  àite,  gidheadh  bha  iad  'na  'n 
nàdur  's  'na  'n  gnàths  mar  bha  iad  roimhe;  cluicheach,  neo-chùr- 
amach,  'n  an  companaich  aig  daoinibh  faoine.  Tha  na  h-uile  fear- 
eachdraidh  is  fiach  creideas  a'  deanamh  a  mach  gu  soilleir,  gur 
h-ann  eadar  na  curates  agus  a'  Phàtronachd  a  thàinig  eaglais  na 
h-Alba  gu  bhi  air  a  cumadh  air  sheòl  's  gun  d'  fhàs  i  moderate* 

*  Tha  'm  focal  Moderate  gu  litireil  a'  ciallachadh  measarra  no  stuaim, 
agus  mar  sin  i»  deadh  ainm  e.     Ach  eha  'n  eil  aon  fhocal  's  a'  Ghtàelic  a 

'san  ochdamh  linn  deug,  ris  an  abrar  linn  dhorch'  eaglais  na 
h-Alba.  Bha  e  mar  aon  argumaid  aig  na  daoinibh  mòr'  a  bha 
na  'n  luchd  dreuchd  aig  rìgh  Uilleam,  gu'm  biodh  daoin'  earbsach 
air  an  cur  'an  àite  nan  curates,  mar  a  bhiodh  iad  a'  bàsachadh 
's  nach  bitheadh  iad  'na  'n  call  do  'n  eaglais  ach  rè  am  beatha 
fèin.  Ach  bha  na  daoine  dearbhta,  dìleas,  a  sheas  ri  teas 
an  là  a'  bàsachadh  mar  a  bha  na  curates.  Agus  bha  iad  so 
mu  dheireadh,  a  rèir  na  h-uile  coslais,  anns  a'  cheud  dol  a 
mach,  ro  eudmhor  anns  a  bhi  'toirt  air  daoine  mòra  na  sgìr- 
eachdan  a  lìonadh  le  'n  leithidibh  fèin,  an  dèigh  do'n  Phàt- 
ronachd  tighinn  a  steach.  Rd  fhichead  bliadhn'  an  dèigh  do  'n 
chuing  so  a  bhi  air  a  cur  air  an  eaglais,  leanadh  air  ministeirean 
a  roghuuchadh  mar  roimhe  sin,  a  chionn  gu'n  robh  na  maithean 
aig  an  robh  Pàtronachd  'na  'n  làmhaibh  a'  faicinn  gu'n  robh  ana- 
ceartas  ann,  's  gu  'n  robh  inntinnean  an  t-sluaigh  gu  mòr  an  agh- 
aidh  iad  a  bhi  'cleachdadh  a'  chumhachd  a  thug  an  lagh  dhoibh. 
Ach  lion  cuid  'us  cuid  thàinig  na  daoine  mòr'  ud  gu  bhi  'cleachd- 
adh  'an  cumhachd,  agus  a'  dol  ni  b'  eudmhoire  mu  ni  ris  an  abradh 
iad  an  còir  laghail,  agus  a'  sealltuinn  sios  air  gairm  a'  choimh- 
thionail.  A  rèir  lagh  na  Pàtrouachcl,  bha  e  gu  h-iomlan  'an  làmh- 
aibh  na  Clèire,  gairm  o  choimhthional  a  slieasamh,  no  gun  a  seas- 
amh,  a  rèir  an  àireamh  ainmean  a  bhiodh  rithe,  a  bhi  tearc  no 
lìonmhor.  Bha  na  curates  a  ghnàth  air  son  na  h-uile  fear  a  fhuair 
presentation  a  bhi  air  a  shuidheachadh,  co  dhiù  a  bha  tearc  no 
iomadh  ga  ghairm.  Agus  chì  uile  luchd  leughaidh  eachdraidh 
eaglaisich  gur  h-ann  a'  dol  ni  b'  ain-tighearnail  a  bha  cùirtean 
na  h-eaglais  a  h-uile  bliadhn'  anns  a  bhi  'suidheachadh  mhinisteir- 
ean  nach  robh  ach  ro  thearc  de  'n  t-sluagh  air  son  a  ghabhail. 
Anns  a'  bhliadhna  1733  [chuir  tearc  de  mhinisteirean  'an  taobh 
'sear  Alb'  an  aghaidh  làmh  a'  bhi  ac'  'an  suidheachadh  ministeir 
nach  robh  an  sluagh  air  son  aghabhail.     Thug  cùirtean  nah-eag- 

tha  giùlan  làn  chiall  an  f hocail  Moderate  ?na  sheadh  eagkiseach,  agus  mar 
ain  cha  'n  oiiihirpich  sinn  air  eadar-theangacbadh  idir. 

lais  achmhasan  doibh  air  son  an  ni  ris  an  abradh  iad  fèin  eas-ùmh- 
lachd.  Agus  an  dèigh  do  na  ministeirean  ud  diùltadh  as  'us  as 
gnothuch  a  bhi  aca  ri  leithid  de  sheirbhis,  chuireadh  'na'n  tosd 
iad  car  ùine.  Ach  cha  ghabhadh  iad  cur  'na'n  tosd.  Lean  iad 
air  dleasdanais  an  dreuchd  a  fhrithealadh  gu  duineil,  agus  air  an 
t-seathamh  là  deug  de  cheud  mhios  a'  gheamhraidh,  sgar  siad  iad 
fèin  gu  sòluimt'  o  chomuun  eaglais  na  h-Alba  mar  a  bha  i  nis  air 
a  riaghladh,  's  thog  iad  an  cùis  a  dh'  ionnsuidh  a'  cheud  Ard- 
sheanaidh  dhìleis  agus  ath-leasachaidh  a  bhiodh  's  an  eaglais  sin. 
B'  e  so  an  ceud  bhriseadh  a  thàinig  air  eaglais  na  rìoghachd.  Cha 
robh  ann  ach  ceathrar  mhinisteirean — MrEbenèser  Erscin,  Uilson., 
Moncreif,  agus  Fisher.  Ach  lean  àireamh  maith  sluaigh  riu.  Rinn 
an  dealachadh  ris  an  eaglais  mòran  fuaim  feadh  na  rioghachd. 
Fhad  's  a  dh'  fhuirich  iad  gun  aonadh  ri  buidheann  sam  bith  eile, 
theirteadh  na  seann  Sesèders  riu. 

3.  Dh'fhàg  sinn  an  luchd  reubainn,  Uilson  'us  Robeston,  ann 
am  prìosun  Dhuneidin,  fo  bhinn  bàis.  Bha  e  'na  chleachdadh  an 
nair  [sin  a  bhi  toirt  phrìosunach  fo  bhinn  bàis  do'n  eaglais  a 
dh'  disdeachd  searmoin  an  t-sàbaid  mu  'm  biodh  iad  air  an  croch- 
adh.  Thugadh  an  t-sochair  sin  do  'n  dithis  so.  Bha  dithis 
shaighdearan  a'  gleidheadh  gach  fir  dhiubh.  Bha  Uilson  'na 
dhuine  ro  chalma.  An  uair  a  bha'n  t-seirbhis  gu  bhi  crìoch- 
naichte,  thuirt  e  ri  Robeston  e  ga  thoirt  fe'in  as.  Rinn  e  grèim  le 
'fhiaclaibh  àir  aon  de  na  saighdearan  a  bha  ga  ghleidheadh, 
's  chum  e  fear  anns  gajch  làimh  de'n  dithis  a  bha  ga  ghleidheadh 
fèin.  Chrath  Robeston  e  fèin  saor  o'n  fhear  a  bha  ga  chumail, 
's  thug  e  chasan  leis,  gun  duine  'cur  làimh  ann,  's  dh'  fhàgadh 
Uilson  'na  aonar  air  son  a  chrochaidh.  Bha  comhfhulangas  'ùs 
truas  aigmath-shluagh  Dhuueidin  ris  air  son  a'  ghnìomh  euchdail 
a  rinn  e,  ann  an  cur  fa  sgaoil  a  chompanaich,  agus  bha  eagal  air 
an  luchd  riaghlaidh  gu'n  tugadh  iad  oidhirp  air  a  chur  fa  sgaòil 
là  a'  chrochaidh.  Agus  gu  sin  a  bhacadh  bha  dream  shaighd- 
earan  a  làthair,  a  thuilleadh  air  geàrd  a'  bhaile.     Rinneadh  an. 

crochadh  air  a'  cheathramh  là  deug  de  mhìos  deireaunach  an  ear- 
raich,  1736,  agus  cha  do  ghluais  am  math-shluagh  gus  an  robh 
an  corp  ga  thoirt  a  nuas.  Thòisich  iad  an  sin  air  sgeig  'us  fanoid 
air  a'  chrochadair  's  air  na  saighdcaraibh,  's  air  tilgeadh  chlach 
orra.  Thug  Caiptin  Pòrteus  a  bh'  air  cheann  geard  a'  bhaile 
òrdugh  losgaidh  air  a'  mhath-shluagh.  Chuir  so  am  bànaidh  buil- 
each  orra,  's  b'  èigin  losgadh  a  rìs  's  a  rìs  orra.  Chaidh  cuid  a 
mharbhadh  'scuid  a  leònadh  dhiubh;  thugadh  Caiptin  Pòrteus  gu 
mòd,  's  chaidh  binn  a  bhàis  a  thoirt  a  mach  air  son  an  òrduigh  a 
thug  e,  agus  shònruicheadh  an  là  anns  am  biodh  e  air  a  chroch- 
adh.  Ach  thàinig  òrdugh  a  n*&s  à  Lunuinn  dàil  a  chur  'na 
chrochadh,  agus  bha  ullachadh  ga  dheanamh  air  son  làn  mhaith- 
eanas  a  tharrumg  a  mach  dha.  An  uair  a  thuig  math-shluagh 
Dhuneidin  gu  'n  robh  Pòrteus  gu  dhol  as,  mar  chaidh  Caiptin 
Buiseil,  chruinnich  àireamh  mòr  dhiubh  air  oidhch'  an  t-seachd- 
amh  là  deug  de  mhìos  meadhonach  an  fhoghair,  's  dhì-armaich 
iad  luchd  freiceadain  nan  geatachan,  's  ghabh  iad  air  aghart  gus 
an  do  ràinig  iad  am  prìosun  's  an  robh  Pòrteus  'na  chiomach; 
bhris  iad  na  dorsan,  's  thug  iad  a  rnach  e,  's  chroch  iad  e  air  crann. 
tiormachaidh  dathadair:  'N  uair  a  bha  Pòrteus  marbh  phill  iad 
gu'n  àitibh  fèin  gu  sìochail.  Ghabh  luchd-dreuchd  an  rìgh  ana- 
barr  feirg'  air  son  na  tuasaid  ud,  's  dh'  oidhirpich  iad  Reachd 
fhaotainn  tre  'n  Phàrlamaid  leis  an  deantadh  peanas  mòr  air  baile 
Dhuneidin,  's  air  luchd-dreuchd  a'  bhaile.  Chuir  Buill  Albannach 
na  Pàrlamaid  an  aghaidh  sin  's  b'  èigin  a  leigeadh  seachad.  Ach 
fhuair  iad  Achd  eil'  air  a  dhaingneachadh  leis  am  b'  èigin  do 
Dhuneidin  dà  mhìle  Punnd  Sasunnach  a  phàigheadh  do  bhantraich 
Chaiptin  Pòrteus. 

4.  'S  e  nì  bu  ro  iongantaich  a  bha  timchioll  air  Tuasaid 
Phòrteuis,nach  d'fhuaradh  uiread  is  aon  duine  riamh  a  niach  dheth 
na  bha  's  a'  chnap  an  oidhch'  ud,  ged  a  bha  àireamh  cheudan 
sluaigh  ann,  'sged  a  leanadh  àireamh  bhliadhuachan  air  rannsach  . 
adh  air  an  son.    Bha  aon  phonc  de  'n  Achd  Pàrlamaid  a  dh'  ainm- 

icheadh  leis  an  rohh  air  a  dhaingneachadh  gu  'm  feumadh  minis- 
teirean  na  h-eaglais  Albannaich  a  bhi  uair  's  a'  mhìos  gu  ceann 
bliadhna,  a'  leughadh  paipeir  o'n  chùbaid,  a'  gairm  air  a'  choimh- 
thionai  an  uile  dhìchioll  a  dheanamh  gu  mortairean  Chaiptin 
Pòrteus  fhaotainn  a  mach.  Thug  so  mòr  oilbheum  araon  do 
mhinisteiribh  's  do  phobull  na  h-eaglais.  Bha  iad  a'  sealltuinn  air 
mar  a'  toirt  gnùis  do'n  teagasg  Erastaich,  gu  'bheil  an  t-uachdaran 
sìobhalt'  os  ceann  na  h-eaglais  'an  nitliibh  spioradail  co  maith  is 
aimsireil.  Bha  connsachadh  mòr  eaclar  a'  mhuinntir  a  thug  ùinh- 
lachd  do'n  Achd  so,  agus  a'  mhuinntir  nach  tug.  Bhaega'n 
deanamh  ni  bu  ro  eudmhoire  thairis  air  a  chèile  gu  'n  robh  bris- 
eadh  air  tighinn  air  au  eaglais  o  cheann  ghoirid,  's  gu'n  robh  an 
f  heaclhainn  a  dh'  fhàg  an  eaglais  a'  tomhadh  am  meòir  ri  sud  mar 
aon  ni  a  bha  'dearbhadh  gu'n  robh  'n  eaglais  air  dhroch  riaghladh, 
agus  air  a  tionndadh  gu  feum  coitchionn. 

5.  Lean  Sìr  Baibeart  Ualpol  air  a  bhi  'na  phrìomh  mhinistear 
cruin  Shasuinn  o'n  bhliadhna  1720,  gus  a'  bhliadhna  1741.  B'e 
aig  an  àm  cheudna,  ceud  Mhorair  na  Cist-ionmhais.  Bha  e  'na 
dhuine  gle"  chomasach,  ach  bha  e  anabarrach  truaillidh  's  an  t-seadh 
a  bheil  na  Sasunnaich  a'  co-chur  an  f  hocail  sin  riu-san  a  tha  gnàth- 
achadh  an  cumhachd  le  bhi  gabhail  's  a'  toirt  bhrìbean.  Cha  robh 
rìoghachd  Bhreatuinn  's  an  àm  ud  a  cosd  ach  mu  ochd  muilleanan 
's  a'  bhliadhn'  eadar  shaighdearaibh  mara  's  tìre,  's  luchd  dreuchd. 
B'  e  sin  an  cosdas  cuibheasach.  Bhiodh  e  air  uairibh  ni  bu  mhò 
'snibu  lugha  na  sin.  'N  uair  a  bhiodh  am  priomh  mhinistear, 
no  'm  Prìomhair,  mar  their  sinn  ris  tuilleadh,  a'  toirt  do  'n  Phàr- 
lamaid,  an  ceann  gach  bliadhna,  cunntas  air  na  fhuair  e,  's  air  na 
phàigh  e  de  airgiod,  bhiodh  àireamh  mòr  mhiltean  's  a'  chunntas, 
a  phàigheadh  air  son  seirbhis  uaignich.  Cha  bu  dàna  le  aon  sam 
bith  de  bhuill  na  Pàrlamaid  a  dhol  a  cheasnachadh  a'  Phrìomhair 
mu'n  dòigh  's  an  robh  'n  t-airgiod  air  a  roinn.  Cha  robh  freagradh 
ri  'fhaotainn  ach  gu'n  do  phàigheadh  e  air  son  seirbhis  uaignich. 
Bha  Ualpol  a'  toirt  roinn  mhaitli  de  'n  airgiod  so  do  luchd-sgrìobh- 

aidh  phaipeirean  naigheachd  'us  leabhraichean,  a  bha  'moladh  a' 
Phrìomhair  air  son  co  dìleas   ag  is   fad-sheallach  's  a  bha  e  'na 
mhodh  riaghlaidh  air  an  rìoghach  l,  agus  a'  cur  an  ceill  meud  nan 
comainean  fo  an  robh  Breatunn  diia  air  son  nan  iomadh  subhailc 
a  bha  ri  'm  faicinn  timchioll  air  ann  an  coimhlionadh  a  dhreuchd 
chudthromaich ! !     Ach  bha  'chuid  bu  mhò  gu  mòr  de  'n  airgiod  ud 
air  a  roinn  a  measg  Bhuill  faleth  na  Pàrlamaid,  mar  is  ann  riu  sin 
gu  h-àraidh  a  bha  guothuch  a'  Phrìomhair,  a  chionn  nach  faigh- 
eadh  e  ni  sam  bith  air  aghart  gun  an  aonta-san.     Agus  ma  's  fior 
aa  sgeòil,  bha  tuilleadh  's  a'  chòir  de  'n  chreich  a'  tuiteam  air  cuid. 
de  na  Buill  Albannach.    Tha  iomradh  air  ni  's  liugha  na  aon  f  hear 
dhiubh  a  rinn  fortan  'an  Lunuinn,  a'  frithealadh  na  Pàrlamaid,  'an 
àite  fàs  bochd,  mar  dheanadh  iad  na  'm  fàgtadh  'an  urra  ri  'n  sp  or- 
anaibh  fèin  iad.    An  dèigh  beagan  eòlais  fhaotainn  air  dol  a  mach 
Tigh  nan  Uaislean,  cha  bhiodh  aig  fear  de  na  Buill  ùr  ud  a  thàinig 
a  nios  o  cheann  ghoirid  ach  seasamh  suas,  agus  innseadh  gu'n  robh 
esan  a'  dol  a  dheanamh  motion,   air  là  àraidh  nach  robh  fad  a3, 
gu'm  feumtadh  sealltuinn  ri  leithid  sud  no  leithid  so  de  ghnoth- 
.11  ch  air  nach  tug  am  Prìomhair  cunntas  cothromach  sam  bith. 
Ach  air  maduinn  àraidh,  'an  àm  èiridh,  mu'n  tàinig  là  mhotion, 
gheibheadh  e  air  bòrd  a  sheòmair  poca  beag,  trom,  trom,  air  a 
lionadh  le  bonnaibh  de  mhiotailt  ro  luachmhoir  nach  feudar  ainm- 
eachadh.    Bha  e  'faotainn  aium  fèin  air  cluais  a'  phoca.    Cha  robh 
teagamh  nach  h-ann  thuige  fèin  a  bha  e  air  a  chur.    Cha  robh  fios 
co  uaithe  no  cia  as  a  thàinig  e.     Bha  'ghlas-ghuib  air  a'  Bhall  ud 
tuilleadh  gu  deireadh  an  t-seisein.      Na'n  gluaiseadh  e  idir  a 
theanga  'na  cheann,  's  ann  air  taobh  a'  Phrìomhair.     'S  ann  ri  so  a 
theirteadh  truailleadh  aig  an   àm,  agus  o'n  àm  ud.     Cha  robh 
'Phàrlamaid  Bhreatunnach  riamh  co  truaillidh  's  a  bha  i  ri  linn 
Ualpol. 

6.  Bha  e  'na  nì  ionmholt'  ann  an  Sìr  Raibeart  gu'n  robh  e  'dean- 
amh  dìchill  air  Breatunn  a  chumail  o  chogadh.  Bha  sìth  aig 
an  tìr  fhad  's  a  lean  esan  air  a  bhi  'na  Phrìomhair.      Ach  anns  a 

bhliadhna  1740  bhris  cogadh  a  mach  eadar  Breatunn  's  an  Spàinn, 
gu  mòr  'an  aghaidh  toil  Ualpol,  a  bha  deònach  air  cumhachan 
sìth  a  dheanamh  ris  an  rìoghachd  ud.  'S  anu  air  taohh  nan  Sas- 
unnach  a  bha  'choire.  Bha  còir  ac',  a  rèir  còrdaidh,  air  malairt 
feadh  pàirt  de  America  a  bhuineadh  do  'n  Spàinn.  Ach  bha  iad 
a'  deanamh  malairt  's  na  tìribh  sin  a  bha  'n  aghaidh  lagh  na 
Spàinne,  'sbha  na  Spàinnich  a'  gabhail  orra  'bhi  rannsachadh  nau 
luingeas  Shasunnach,  mu  'm  biodh  a'  cheannachd  mhì-laghail  ud 
annta.  Chuireadh  a  leth  nan  Spàinneach  gu'n  d'  rinn  iad  eucoir 
anns  an  rannsachadh.  Thog  so  droch  fhuil  'sna  Sasunnaich, 
's  b'  èigin  do  Ualpol  gèilleadh,  agus  comhairleachadh  do 'n  rìgh 
cogadh  èigheach,  ged  a  thairg  a'  chùirt  Spàinneach  suim  mhòr 
airgid  a  phàigheadh  gu  call  nan  Sasunnach  a  dheanamh  suas.. 
Chuireadh  dà  chàbhlach  Shasunnach  'an  uidheam,  an  dara  aon 
diubh  air  son  cogaidh  'an  aghaidh  oirthir  na  Spàinn',  agus  an  aon 
eil'  an  aghaidh  nan  dùthchan  Americauach  a  bhuineadh  do'n 
Spàinn.  Ach  's  e  beag  soirbheachaidh  a  bh'  aca  's  a'  chogadh'  an 
dà  chuid  air  son  eas-aonachd  a  bhi  measg  nan  àrd  oifigearan, 
agus  gu'n  do  bhris  cogadh  eii'  a  mach  ris  an  Fhraing.  An  uair  a 
bhàsaich  Tearlach  VI.,  Impire  na  Gearmailt,  'sa'  bhliadhna  1740, 
b'  i  'nighean,  Maria  Teresa,  ban-righ  Hungari,  ban-oighre  na 
h-Impireachd.  Ach  sheas  Babhària  's  an  Fhraing  na  h-aghaidh, 
agus  chaidh  Teàrlach,  Elector  Bhabhària,  a  chrùnadh  'na  Impire, 
le  còmhnadh  na  Frainge.  Agus  a  thuilleadh  air  sin  chaidh  an 
dà  rioghachd  sin  a  chogadh  rithe  'na  tighearnas  fèin.  Thug  righ 
Seòras  air  a'  Phàrlamaid  Bhreatunnaich  a  chreidsinn  gu  'n  robh 
esan  'an  cunnart  a  rìoghachd  fèin,  Hanobhar,  a  chall  leis  an 
troimhe  chèil'  a  chuir  sud  feadh  na  Gearmailt,  's  fhuair  e  mis- 
neachd  o'n  Phàrlamaid  a  dhol  a  chogadh  air  taobh  Mharia  Teresa, 
g ed  nach  robh  buntanas  sam  bith  aig  Breatunn  ris  a'  chòmhstri, 
ach  a  mhàin  farrnad  ris  an  Fhraing.  B-oghnuicheadh  Pàrlamaid 
iir  goirid  an  dèigh  sin,  agus  bha  àireamh  co  mòr  innt'  'an  aghaidh, 
modh  riaghlaidh  Ualpol,  's  gu'm  b'  èigin  da  'dhreuchd  a  chur  dheth 

'an  toiseacli  1742.  Ach  lean  e  air  a  bhi  measail,  'an  sùilibh  an 
rìgh  a  rinn  Iarl'  Ocsford  dheth.  An  dèigh  sin  chuir  a'  Phàrlamaid 
Buidheann  air  leth  gu  dhol  troimh  chunntasan  nan  deich  bliadhna 
mu  dheireadh.  Rinn  a'  Bhuidheann  so  a  mach  gu'n  do  ghabh 
Ualpol  dha  fèin  faisg  air  muillean  gu  leth  de  airgiod  na  rioghachd. 
Fhuair  Morair  Carteret  an  t-àit'  a  dh'  fhàg  Ualpol.  Bha  'n  duine 
so  eòlach  air  gnothuichibh  tir-mòr  na  h-Eòrpa ;  bha  e  'misneachadh 
an  rìgh  gu  leantuinn  air  a'  chogadh,  's  fhuair  e  Thàrlamaid  gu  aon- 
tachadh  leis.  Tre  chuideachadh  Shasuinn,  chaidh  aig  Maria 
Teresa  air  na  Frangaich  's  na  Gearmailtich  a  chumail  air  an  ais. 
An  dèigh  do  'n  Fhrangach  ceud  mìle  duine  chall  's  a'  chogadh 
dh'  iarr  e  sìth.  Cha  tugadh  a  bhan-righ  sin  dha  gus  an  deanadh 
i  tuilleadh  ìsleaehaidh  air.  Ann  an  1743  cliaill  am  Frangach 
mòran  sluaigh  ann  am  blàr  's  an  robh  rìgh  Seòras  fèin  agus  am 
Prìomhair  Carteret  a  làthair,  aig  baile  ris  an  abrar  Ditengen.  Bha. 
rìgh  na  Frainge  gu  mòr  air  a  shàrachadh  leis  a'  chogadh  so,  agus 
a'  faicinn  dian  dheasboireachd  na  Pàrlamaid  Breatunnaich,  a  bha 
gu  mòr  air  a  roinn,  bha  e  'n  dùil  gu'n  robh  Breatunn  ag  abachadh 
air  son  Rìghchuairt  eile.  Cuidichidh  so  sinn  gus  na  nithe  air 
an  toirear  iomradh  's  an  ath  chaibdeil  a  thuigsinn. 

Dh'fhag  sinn  'n  ar  dèigh  an  Cebhalier  de  St.  George  o'n  bhliadhna 
1719,  anns  an  do  chriochnaich  an  oidhirp  mu  dheireadh  a  thug 
an  Spàinn  air  'aiseag  gu  caithir  Bhreatuinn  le  blàr  Ghlinn  Seile, 
Iarla  Shì-Phort  a  bhi  air  a  leònadh,  agus  a  thrì  ceud  Spàinneach 
a  bhi  air  an  deanamh  'n  arn  prìosunaich.  Ach  feudar  a'  mheud 
's  ris  am  bheil  gnothuch  againne  de  eachdraidh  a  bheath'  o  'n  uair 
sin  a  chur  sìos  'an  tearc  bhriathraibh.  Anns  an  dearbh  bhliadhn' 
ud  fèin,  1719,  ann  an  toiseach  an  t-samhraidh,  phòs  e  'bhan- 
phrionnsa,  Clementìna  Sobiesci,  nighean  do  Phrionnsa  Seumas  Sob- 
iesci,  agus  ogha  do  Iain  Sobiesci,  rìgh  .Pholand.  Dh'  oidhirpich 
■cùirt  Shasuinn  bacadh  a  chur  air  a'  phòsadh.  Bha  sìth-chòrd- 
-adh  eadar  Sasunn  'us  Austria  aig  an  àm.  Thug  Impir'  Austria 
gèill  do  aslachadh  fhir-ionaid  Sheòrais  aig  a'  chùirt,  a'  bhan- 
phrionns'  a  ghlacadh  'n  uair  a  bha  i  'gabhail  troimh  a  chrìoch- 
aibh  air  los  pòsaidh  's  an  Eadailt.  Chaidh  a  cur  an  làimh  maille 
ri  'màthair  an  uair  a  bha  i  dol  troirnh  Innspruc  's  an  Tirol,  'an 
ceann  a  tuath  Austria,  agus  a  glasadh  a  stigh  'an  tigh  Mhanach 
'sa'  bhaile  sin.  Ach  tre  sheòltachd  cuid  a  bha  dìleas  do  'n  Che- 
"bhalier  fhuair  i  rian  air  tcicheadh  as  a  prìosun,  agus  'am  beagan 
ùin'  an  dèigh  sin  phòs  iad  ann  am  Bologna.  Rugadh  mac  do  'a 
Chebhalier  air  an  là  mu  dheireadh  de'n  bhliadhna  1720.  B' e 
Teàrlach  Eideard  ainm  a'  phrionns'  òig  so.  Rugadh  an  dara  mac 
dha  air  an  t-seathamh  là  de  mhìos  meadhonach  an  earraich  1725. 
B'  e  Eanruic  Bene.iict  ainm  an  fhir  so.  Mar  bu  trice  'sanns  an 
Eadailt  a  bha  'n  Cebhalier  a'  tùineachadh.      Ach  bha  e  'triall  o 

chùìrt  gu  cùirt  feadh  na  Boinn-Eòrpa,  far  an  cluinneadh  e  'n  robh 
cogadh  coslach  ri  briseadh  a  mach  eadar  cùirt  sam  bith  agus 
Breatunn.  Ach  bha  de  chumhachd  aig  cùirt  rìgh  Sheòrais  a 
measg  chùirtean  eile  na  Roinn-Eòrpa,  nach  robh  e  'faotainn  coth- 
rom  tàmh  fad  'an  àite  sam  bith  •  gu'n  robh  e  air  fhuadachadh  o 
thìr  gu  tìr,  ni  bu  choslaiche  ri  fògarrach,  d'am  b'  èigin  tir  a  dhùch- 
ais  fhàgail,  na  ri  neach  sam  bith  eile.  Bha  atharrais  de  chùirt  aig 
a'  Cbebhalier  'ga  leantuinn  do  na  h-uile  dùthaich  d'an  rachadh  e. 
Mar  so  chaith  e  na  cuig  bliadhna  fichead  de  'bheath'  air  na  leum 
sinn  thairis. 

Ach  anns  a'  bhliadhna  1744,  air  do  rìgh  na  Fràing'  a  bhi  'cog- 
adh  ri  Breatunn,  agus  gu  mòr  air  fheargachadh  leis  na  bha  e  'call 
de  'chuid  's  de  'dhaoine  ris  a'  chogadh  sin,  dh'  aontaich  e  còmh- 
nadh  sluaigh  'us  armachd  a  thoirt  do'n  Chebhalier  gu  briseadh  a 
steach  air  ceann  a  deas  Bhreatuinn.  Ged  nach  b'  olc  leis  an 
Fhrangach  an  Cebhalier  a  shoirbheachadh,  cha  b'  e  sin  gu  h-àraidh 
a  bh'  aige  's  an  amharc,  leis  a'  chòmhnadh  so  thoirt  seachad,  ach 
gu'n  tugadh  e  air  rìgh  Seòras,  'n  uair  a  gheibheadli  e  'thigh  a'  dol 
ri  theine  mu  'chluasaibh,  a  chuid  saighdearan  a  ghrad  ghairm  aìr 
an  ais  o  thir-mòr  na  h-Eòrpa.  Chuireadh  càbhlach  'an  uidlieam  co>> 
folchuidh  's  a  ghabhadh  deanamh.  Chuir  'athair  a  nall  am  Prionns' 
òg,  Teàrlach,  as  an  Eadailt  gu  bhi  faicinn  cionnus  a  bha  nithe  a' 
dol  air  aghart,  'an  toiseach  ceud  mhios  an  earraich ;  thog  e  'chairt- 
ealan  'an  àite  ris  an  abrar  Gravlines,  fo  ainm  Cebhalier  Dùghlas. 
Fhuaradh  an  càbhlach  deas  gu  h-ath-ghoirid  's  chuireadh  cuig  mìle 
deug  feachd  mara  'stìr'  air  bòrd,  's  ghabh  iad  thun  an  oirthir 
Bhreatunnaich.  Ach  bha  na  Sasunnaich  'na  'm  fairfeanadh  mar 
bu  nòs.  'N  uair  a  ràinig  iad  Tòrbagh,  'an  ceann  deas  Shasuinn, 
bha  càbhlach  bu  chumhachdaiche  gu  mòr  ga  'm  feitheamh, 
fo  Admaral  Norris.  Cha  sheasadh  am  Fraugach  ris  an  neart 
Bin.  Ach  mu'n  gann  a  rinn  an  cath  ach  tòiseachadh  shèid  na. 
gaothan  co  doinionneach  'sgu'n  d' fhuadaicheadh  air  falbh  na 
Frangaich  dheth  'n  oirthir.    B'  èigin  do  gach  Sasunnach  'us  Frang 

ach  ruith  roirah'n  gbaoith.  Fhuair  na  Frangaich  le  èigeannas, 
agus  an  dèigh  calla,  gu'n  oirthir  fèin.  Agus  mar  gu'n  smuainich- 
eadh  an  rìgh  gur  h-ann  a  bha  e  fèin  'sna  Spàinnich  'us  eile  'cog- 
adh  an  aghaidh  an  athair,  'n  uair  a  bha  iad  a'  gòmhnadh  teaghlaich 
nan  Stiùbhartach,  rùnaich  e  nach  bitheadh  tuilleadh  gnothuich, 
aige  riu.  Chuireadh  am  feachd  air  tìr,  's  na  luingeas  air  cheann 
gnothuich  eile. 

2.  Bha  na  Seumasaich  air  fàs  mòran  ni  bu  teirc'  'an  Sasunn 
mu'n  àm  so  na  bha  iad  ann  an  1715.  Bha  na  Pàpanaich  uile, 
gun  teagamh  air  a  thaobh,  ach  rinn  am  peanas  uamhasach  a  rinn- 
eadh  air  na  prìosunaich  a  ghlacadh  ann  am  Preston,  mòran  meat- 
achaidh  orra.  Ach  bha  mòran  Sheumasach  'an  Alb'  aig  an  àm 
so;  agus  bha  iad  ni  bu  lionmhoire  gu  mòr  anns  an  leth  Ghàelach 
na'san  leth  Ghallda  de'n  rìoghachd.  Cha  robh  iad  sin  a'  smuain- 
eachadh  gu'n  tigeadh  an  Cebhalier  fèin  do  Alba  gu  pearsant', 
ach  bha  iad  a'  cluinntinn  gu'm  b'  òganach  spioradach,  dealasach, 
a  mhac  bu  shine,  Prionnsa  Teàrlach ;  agus  mar  a  bha  luchd  gnoth- 
uich  uaigneach,  a  bh'  air  ais  's  air  aghart  eadar  iad  fe'in  'us  esan,  ag 
ìnnseadh  dhoibh  gu'n  robh  làn  bharantas  aig'  o  'athair,  air  son  a 
bhi  'na  Thàinistear  air  an  rìoghachd,  bha  iad  a'  creidsinn  gu'n  robh 
e  ullamh  gu  tighinn  a  nall  uair  sam  bith  a  gheibheadh  e  cothrom 
fàbharrach.  Mu  dheireadh  an  t-samliraidh  an  dèigh  do  'n  ghnoth- 
uch  Fhrangach  mealladh  air,  chuir  iad  Mr  Iain  Muireach,  triath 
Bhroughtoin,  air  theachdaireachd  do  'n  Fhraing  thun  a'  Phrionns', 
a  thoirt  rabhaidh  dha  gu'n  smuaineachadh  air  tighinn  a  dh'  Alba, 
mur  biodh,  air  a'  chuid  bu  lugha,  sea  mìle  fear  feachd  còmhladh 
ris,  armachd  air  son  dheich  mìl'  eil',  agus  deich  mìle  fichead 
louis d'or*  Bha iad air cluinntinn gu'nrobh ecurroimhetighinn'na 
aonar.  'N  uair  a  thug  Mr  Muireach  seachad  a  theachdaireachd, 
'se'm  freagradh  a  fhuair  e  o'n  Phrionnsa,  gu'n  robh  e  sgìth  a' 
feitheamh  ri  cùirt  sgàthaich,  shlaodaich,  na  Frainge,  's  nach  robh  e 

•:  Dlùth  air  deich  rnìle  ficliead  Punnd  Sasunnach. 

dol  a  dh'  fhuireach  ni  b'  fhaide;  gu'n  robh  e  dol  a  dh'  fheuchainn 
'f  hortain  'an  Alba,  co  dhiù  a  rachadh  leis  no  nach  rachadh.  Cha  'n 
e  h-uile  fear  's  an  t-sreith  is  urrainn  aghaidh  a  chumail  ri  prionnsa; 
ach  thug  Mr  Muireach  rabhadh  sòluinite  dha  gun  e  dheanamh 
mar  a  bha  e  ag  ràdh. 

3.  Cha  deachaidh  am  Prionns'  air  ais  do'n  Ròimh,  far  an  robh 
'athair,  tuilleadh  air  a'  bhliadhna  sin.  Chuir  e  seachad  am  foghar 
's  an  geamhradh  'am  Pàris.  Chuir  e  nall  Mr  Muireach  toiseach  na 
h-ath  bhliadhna  do  Alba  le  barantasaibh  thun  na  muinntir  bu 
dìlse  do  theaghlach  'athar  a  b'  aithne  dha.  Bha  na  barantasan 
sin  sgriobhta  'na  ainm  fèin  mar  Phrionns'  Uèils,  agus  mar  Thàin- 
istear  na  rìoghachd  'an  àit'  'athar.  'N  uair  a  ràinig  na  sgriobh- 
aidhean  sin  Alba  dh'  aobharaich  iad  gluasad  nach  bu  bheag  a* 
mcasg  nan  Seumasach  uile.  Chum  iad  coirmeamh  mhòr  'an  Dun- 
eidin  aig  na  chomh-dhuin  iad  gu  h-aon-sgeulach  nach  direadh  iad 
leis  a'  Phrionnsa  'na  leithid  sud  a  clior.  Bha  Diùc  Pheirt  'na  aonar 
an  aghaidh  sud.  Thuirt  esan  gu'n  ceangladh  se  e  fèin  ri  Teàrlach 
ged  a  thigeadh  e  'na  aonar.  Ach  bha'  choinneamh  gu  h-iomlan 
'an  aghaidh  an  Diùc,  's  chuir  iad  uatha  Mr  Muireach,  a  dh'  ionn- 
suidh  oirthir  a  's  iar  na  Gàeltachd  gus  am  prionns'  a  choinueach- 
adh  na  'n  tigeadh  e,  's  ìnnseadh  dha  uatha-san  nach  robh  duine 
dhiubh  a'  dol  a  dh'  èiridh  leis's  an  t-suidheachadh  's  an  robh  e  fè'm 
'us  iadsan  aig  an  àm,  'se  'philleadh  do  'n  Fhraing.  Dh'  fhan  Mr 
Muireach  air  taobh  's  iar  na  Gàeltachd,  fad  mìos  meadhonach  an 
t-samhraidh,  agus  o  nach  do  nochd  am  prionns'  e  fèin  rè  na  h-ùine 
sin,  shaoil  leis  a'  Mhuireach  gur  h-ann  a  leig  e  dheth  tighinn  idir, 
's  phill  e  dhachaidh  do  'n  taobh  deas. 

4.  Mar  a  rìmaich  Prionnsa  Teàrlach  taisdeal  nan  tonn  dùbh- 
ghorm  a  dheanamh  air  a'  bhliadhna  so,  bha  e  gu  h-uaigneack 
ag  ullachadh,  mar  a  dh'fheudadh  e,  air  son  an  turuis,  le  bhi 
'trusadh  armachd  de  gach  se òrsa,  's  a'  gabhail  airgid  'an  iasad,  a 
thuilleadh  air  a'  bheagan  a  bh'  aige  fèin.  Thug  aon  Bhancair  & 
bha'm  Pàris  dha  cuig  niìle  Pannd  Sasunnach  'an  iasad,  leis  an  dt> 

cheannaich  e  rud  maith  armachd.     Cha  robh  coluadar  sam  bith 
eadar  e  fèin  'scùirt  na  Frainge  mu  'n    àm  so;  ach  bha  Cardinal 
Tencin,   air   an   robh    cùram    ghnothuichean   cèin-thireach    na 
rìoghachd  sin,  a'  toirt  gnùis  dha,  agus  a'   labhairt  ri  càirdibh 
as   a  leth.      Tre   a   sheòladh-san   fhuair  càirdean  a'    Phrionnsa 
dà  luing  chogaidh,  Ealasaid  agus  Doutelle,   o  dhithis  cheann- 
uichibh  Eireannach  a  bha  'm   Pàris.      Chaidh  am  Prionns'  air 
bòrd  an  Dontelle,  agus  sheòl  an  dà  luing  o  oirthir  na  Fraing'  air 
a'  chuigeamh  là  de  mhìos  deireannach  an  t-samhraidh,   1745,  le 
soirbheas  fàbharrach.      Air  a'  cheathramh  là  dhoibh  aig  fairge 
choinnich   long   chogaidh   Shasunnach   iad,   d  'am    b'  ainm    an 
Leòmhan.     Thòisich  an  long  so  'san  Ealasaid  a'  losgadh  air  a' 
chèile.    Bha  Teàrlach  ag  iarraidh  air  maighstir  na  Doutelle  a  dhol 
a  chuideachadh  na  h-Ealasaid.    Bha  Ueils  d'am  buineadh  an  long 
airbòrd,  's  cha  ghabhadh  e  comhairle  Theàrlaich  gu  dhol  alosgadh 
air  an  t-Sasunnach.     Mu  dheireadh,  an  dèigh  do  'n  Fhrangach 
's  do'n  t-Sasunnach  a  chèil'  a  laimhseachadh  co  olc  's  a  b'  urrainn 
iad,  chuir  iad  cùl  ri  'chèile  'an  tuiteam  na  h-oidhche.      Bha 
mòran  de  làmhan  na  h-Ealasaid  air  am  màrbhadh,  an  caiptin 
'n  am  measg  sin,  agus  bha  'crannadhail  co  mòr  air  am  milleadh 
's  gu  'm  b'  eigin  dhi  pilltinn  do  'n  Fhraing  le  mòran  de  threathlaich 
chogaidh  a'  Phrionnsa.     Ghabh  an  Doutelle  air  a  h-aghart,  a' 
cumail  taobh  's  iar  eileanan  Innse-Gall  gus  na  ràinig  i  caolas  Eir- 
isca  aig  ceann  Uidhist  a  chinn  a  deas,  far  na  leag  i  acair  air  an 
treas  là  fichead  de  mhios  deireannach  an  t-samhraidh.     Agus  air 
dhoibh  fradharc  cuain  a  dheanamh  air  dà  luing  chogaidh  Shasunn- 
aicb,  ghreas  iad  air  tìr  do  'n  eilean  sin  leis  na  bh'  aca  dh'  armachd. 
5.  Chuir  Teàrlach  agus  a  chompanaich  an  oidhche  seachad  'an 
tigh  an  tuathanaich  a  bha'n  Eirisca.     Bha'n  t-seachdnar  dhaoin 
uaisle  so  a  leanas  còmhladh  ris  a'  Phrionnsa  mar  a  luchd-coimh- 
eadachd.     Marcus  Thulibàrdin,  mac  bu  shine  Dhiùc  Adholl,  a 
theich  a  Sliabh  an  t-Siorraimh  ann  an  1715,  Sìr  Tòmas  Sheridan, 
Sìr  Iain  Dòmhnullach,  oifigeach  a  bha  's  an  arm  Spàinneach, 

0'  Sulibhan,  oifigeach  a  blia  'san  arni  Fhrangach,  Mr  Kelly,  rnin- 
isteir  Sasunnach,  Mr  Stricland,  duin'  uasal  Sasunnacli,  agus  Aon- 
ghas  Dòinhnullach,  tàinistear  thriath  Cinn  Loch-Mùideirt,  a  bha 
air  bith  'na  Bhancair  'am  Pàris.     Gus  e  fein  a  chur  as  aithne  bha 
Teàrlach  air  an  taisdeàl  so  a'  caitheadh  deise  sagairt ;  agus  thuirt 
a  chompanaich  ri  muinntir  Erisca  gur  sagart  Eireannach  a  bh'ann 
air  thurus  do  Uidhist.     Fhuair  Teàrlach  a  mach  gu'n  robh  Mac 
Ic  Ailein  agus  a  bhràthair,  fear  Bhaosdail,  'an  Uidhist  aig  an  àm, 
agus  gu'n  robh  oighre  Mhic  'Ic  Ailein  air  tir-mòr  'am  Mùìdeart. 
B'  e  fear  Bhaosdail  comhairleach  a  bhràthar,  Mac  'Ic  Alein,  a 
thaobh  e  fein  a  bhi  lag  le  aois.     Chuir  am  Prionnsa  fios  air  fear 
Bhaosdail,  agus  dh'fheuch  e  ri  thoirt  air  a  bhràthair  a  chomhair- 
leachadh  gu  Clann  Dòmhnuill  a  thogail  'na  aobhar  fèin.    Ach  cha 
deanadh  fear  Bhaosdail  sud  air  aon  chor.     Chaidh  am  Prionnsa 
'sa  chuid  daoine  air  bòrd  do'n  luing  an  ath  latha,  agus  sheòl  iad 
gu  tir-mòr.    Lean  fear  Bhaosdail  greis  de'n  t-shgh'  iad,  agus  'an 
àite  cuideachadh  a  ghealltuinn  do'n  Phrionnsa  'sann  a  dh'aslaich 
e  air  pilltinn  do'n  Fhraing  gus  am  faigheadh  e  àm  a  b'  fhàbhar- 
aiche.     Cha  deanadh  Teàrlàch  sin ;  's  chaidh  fear  Bhaosdail  d'  a. 
bhàta,    's  ghabh   am   Prionns'   air   aghart  gu   mòr-thir.      Leag; 
e  acair'  an  Loch  nan  Uamh,  eadar  Mùideart  'us  Arasaig.     Ghrad 
chuir  e  litir   gu  tighearn  òg   Chlann  Raonail.      Co  luath  's  a 
fhuair  an  duiu'  uasal  sin  an  litir,  thàinig  e  fein  's  cuigear  eile 
dhaoin'  uaisl'  air  bòrd.      Thug  Aonghas  Dòmhnullach  mar  an 
ceudn'  air  bòrd  a  bhràthair  fdin,  tighearn  Chinn  Loch  Mùideirt. 
B'  e  so  an  ceud  Cheann  Cinnidh  a  dh'aontaich  eiridh  le  Teàrlach. 
Ghrad  chuireadh  air  falbh  e  le  litrichibh  gu  Diùc  Pheirt,  agus 
Muireach    Bhroughtoin.      'An    dèigh   beagan    coluadair  ris   a' 
Phrionnsa   dh'  aontaich  oighre  Mhic  'ic  Ailein  èiridh  leis,  agus 
chuireadh  air  theachdaireachd  e  do  'n  eileau  Sgiathanach  gu  fìadh- 
achadh  a  thoirt  do  Shìr  Alastair  Dòmhnullach  's  Mac  Leoicl  Dhun- 
bheagain.    Ach  dhiùlt  na  daoine  mòra  sin  gnùis  idir  a  thoirt  do'n 

cheannairc,  's  chuir  iad  fios  mu'n  ghnothuch  gu  luchd-dreuchd  an 
rìgh  'an  Duneidin  's  an  Lunuinn. 

5.  Chaidh  Teàrlach  's  a  luchd-coimhideachd  air  tìr  air  a'  chuig- 
eamh  là  fichead  de  'n  mhios,  ann  an  àite  ris  an  abrar  Borghadal 
ann  am  Mùideart,  a  bhuineadh  do  Mhac  'ic  Ailein  no  tighearna 
Chlann  Raonail.      Ghabh  Aonghas  Dòmhnullach,  tuathanach  a 
bhaile  sin,  ris  fèin  'sri  'luchd-leanmhuinn  gu  subhach.    Chuireadh 
ceud  saighdear  mar  gheàrd  air  a'  Phrionns'  an  so.     Bha  Camshron- 
ach  Lochiall  a  measg  a'  cheud  fheadhainn  a  thàinig  a  dh'  amharc 
Theàrlaich  an  dèigh  dol  air  tìr.     Chaidh  an  ceann-feadhna  so  a 
dh'  fhaicinn  Theàrlaich  air  los  comhairleachadh  dha  pilltinn  do'n 
Fhraing  gus  am  faigheadh  e  àm  a  b'  fhàbharaich.     Ach  an  ddigh 
greis   chonaltraidh   ris    dh'   aontaich   esan    cuideachd   a'   chuid 
dhaoine  thogail.    Thòisich  àireamh  maith  eile  de  na  cinn-fheadhna 
bu  lugha  'leantuinn  'eisimpleir.     Bùnaich  Teàrlach  a  nis  a'  bhrat- 
ach  rioghail   a  sgaoileadh   ri   crann  ann   an   Gleann-fionain  air 
an   naoidheamh   là   deug  de   cheud  mhios   an   fhoghair.      Bha 
e  a'  deanamh  imrichean  beag'  o  àm  gu  h-àm  leis  an  robh  e  dol  nì 
b'  fhaisg  air  an  àite  sin.     Chaidh  e  air  feasgar  an  ochdamh  là 
deug  gu  tigh  Ghlinn  Ealadail,  tùineachd  uachdarain  eile  de  na 
Dòmhnullaich.     A  sin  sheòl  e  'n  là  air-na-mhàircach  le  cuig  fir 
fhichead  'an  trì  bàtaichibh,  's  chaidh  e  air  tìr  aig  taobh  's  ear  Loch 
Seile,  fagus  do  'n  àite  's  an  robh  e  gus  a  shuaicheantas  a  chur  suas. 
'N  uair  a  ràinig  e  'n  t-àite  cha  robh  ach  tearc  a  làthair,  a  thàinig 
gu  e  fèin  fhaicinn.    Ach  goirid  an  dèigh  mheadhon  là  thàinig  còrr 
'us  seachd  ceud  Camshronach  thun  an  làthraich,  agus  dà  fhichead 
fear  de  'n  arm  dhearg  ac'  a  ghlac  iad  mu  'n  Cheapaieh  ga  'n  iomain 
rompa.    Dh'  èirich  Marcus  Thulibàrdin  an  sin  'na  sheasamh,  agus 
sgaoil  e  bratach  nan  Stiùbhartach  ri  crann,  's  chuir  e  mach  sguilm 
dheas-bhriathrach  ag  innseadh  an  aobhair  air  son  an  tàinig  Teàr- 
lach  Stiùbhart  a  nall,  agus  air  son  na  thogadh  a'  bhratach  so. 
Dh'  fhàiltich  na  Gàeil  a'  bhratach  le  caithream  mhòr  aoiblineis. 

Bha  i  air  a  deanamh  de  sliìde  dearg   agus   ball  geal  aròil  'na 
meadhon,  air  an  robh  dealbh  crùin  rìgh  agus  ciste  luidhe. 

6.  Bha  rìgh  Seòras  ann  an  Hanòbhar  an  uair  a  bha  'n 
troimhe  chèile  so  a'  dol  air  aghart  air  taobh  siar  na  Gàeltachd. 
Bha  riaghladh  na  rioghachd  fhad  's  a  bhiodh  esan  air  falbh 
'an  urra  ri  àireamh  luchd  dreuchd  ris  an  abradh  iad  Morair- 
ean  Ceartais.  An  uair  a  fhuair  iad  sin  a  mach  le  cinnteas 
gu'n  robh  Teàrlach  a'  togail  na  'm  Fineachan  Gàelach  gu  dhol 
a  chogadh  ri  cumhachd  Bhreatuinn,  thòisich  iad  air  gach  ullach- 
adh  a  bha  'n  an  comas  air  son  cur  'na  aghaidh.  Chuir  iad  an 
cdill  lagh  a  bh'air  a  shuidheachadh  roimhe  sin,  gu'n  robh  deich 
rnìle  fichead  Punnd  Sasunnach  de  dhuais  gu  bhi  aig  neach  sam 
bith  a  ghlacadh  Teàrlach,  's  a  bheireadh  suas  do  luchd  dreuchd 
na  rioghachd  e.  Bha  Sìr  Iain  Cope  'na  Ard  Sheanalair  air  an  arm 
Albannach  's  an  àm  sin.  Cha  mhò  na  trì  mìle  saighdear  a  bha  'n 
Alb'  aig  an  àm,  saor  o  na  bha  'cumail  freiceadain  'an  gearasdan- 
aibh  na  rioghachd.  Thriall  Sìr  Iain  Cope  air  cheann  na  feachd  so 
à  Duneidin  air  an  dearbh  là  air  na  chuir  Teàrlach  suas  a  bhratach 
'an  Gleann-fionain.  B'  e  òrdugh  agus  rùn  Shìr  Iain  gabhail  dìr- 
each  'an  coinneamh  a'  Phrionnsa,  's  cath  a  thoirt  dha  leis  an  cuir- 
eadh  e  fodha  'cheannairc  a  dh'aon  tarruing.  Ach  b'  èigin  da  'n 
eachraidh  fhàgail  'an  Sruileadh  a  chionn  nach  biodh  feum  sam 
bith  annt'  air  feadh  mhonaidhean  na  Gàeltachd,  's  ged  a  thug  e 
leis  àireamh  cheudan  mhusgaidean  'an  earalas  gu'n  èireadh  cuid 
de  na  Gàeil  leis  mar  a  bhitheadh  e  'dol  gu  tuath,  b'  èigin  an 
cur  air  an  ais  a  ris  gu  Sruileadh.  'S  gann  gu'n  robh  duin'  ag  èir- 
idh  leis.  'N  uair  a  ràinig  e  Coire  Ghearraig  far  an  robh  dùil  aig' 
am  Prionns'  a  choinneachadh,  chual  e  gu'n  robh  feachd  co  lionmhor 
air  èiridh  leis  's  nach  ruigeadh  e  leas  sùil  a  bhi  aige  ri  buaidh 
fhaotainn.  'S  e  comhairl'  a  chinnich  aige  fein,  's  a  chomh  oifigich, 
gabhail  rompa  gu  ruig  Iubhernis  far  an  robh  sùil  ajge  'chuid  feachd 
a  raheudachadh  tre  chòmhnadh  nan  tighearnan  Gàelach  a  bha 
lo  rìgh  Seòras .     3ha  'n  duin'  ainmeil  sin,  Foirbeasach  Chuil- 

fhodair,  ceann  suidhe  Cùirt  an  t-Seisein,  air  bith  aig  a  ihùineachd 
dhùthchail  an  sin,  's  chuir  an  Seanalair  a  chomhairle  ris  mu  ciod 
hu  chòir  a  dheanamh. 

7.  Goirid  an  dèigh  do  Theàrlach  a  bhratach  a  sgaoileadh  ri 
crann  chual  e  gu'n  robh  Sìr  Iain  Cope  a'  marsail  'na  choinneamh 
gu  Coire  Ghearraig,  gu  sgapadh  nan  cearc  breac  a  dheanamh  air  a 
chuid  Ghàel.  Rinn  na  Gàeil  gach  cabhag  a  bha  'n  an  comas  gu 
bhi  air  bràigh'  a'  Choire  mu'n  ruigeadh  an  t-arm  dearg  an  t-àiter 
'sgu'm  biodh  cothrom  a'  bhruthaich  ac'  orra.  Ach  's  ann  a  ghabh 
iad  mòr  ìoghnadh  'n  uair  a  ràinig  iad  mullach  na  beinne,  nach 
robh  nàmhaid  idir  ri  'fhaicinn,  agus  mu  dheireadh  'n  uair  a  ràinig 
Teàrlach  agus  a  chual  e  gu'n  do  theich  Sìr  Iaiu  do  Inbhernis,  dh'  òl 
e  'dheoch  slàinte,  's  thug  e  taing  do  Mhr  Iain  Cope  gu  h-aignidheil, 
a'  guidheadh  gu'm  b'  ann  mar  sud  a  dheanadh  na  h-uile  nàmhaid 
eile  'chuirteadh  'n  an  coinneamh.  Bha  'n  rathad  rèidh  a  nis  roimh 
Theàrlach  gu  machair  Ghall,  agus  ghabh  e  roimhe  gu  deas,  a 
luchd-leanmhuinn  a'  sìor  dliol  a'  meud.  Bha  àireamh  maith  de  'n 
tuath  ag  èiridh  leò,  ach  bha  na  daoin'  uaisle,  mar  bu  tric,  a'  teich- 
eadh  air  falbh.  'N  uair  a  ràinig  na  Gàeil  Caisteal  Blilàir,  theich 
tàinistear  Dhiùc  Adholl  air  falbh,  's  ghabh  Marcus  Thulibàrdin 
sealbh  air  an  fhàrdoich  mar  a  chuid  fein.  B'esan  mac  bu  shin* 
an  Diùc  a  bh'  ann  roimh'  ach  air  dha  bhi  ciontach  de  cheannairc 
1715,  thug  rìgh  Seòras  an  Diùcachd  'sgach  ni  a  bhuineadh  dhi  do 
'bhràthair  a  b'  òige.  Thug  am  Marcus,  ris  an  abradh  Teàrlach 
's  a  chàirdean  Diùc  Adholl,  aoidheachd  chridheach  do'n  Phrionnsa 
's  do  gach  ceann  feadhna  's  an  fheachd.  DL'  òl  am  Prionnsa  deoch 
slàinte  gach  aoin  de  na  cinn  fheadhn'  'an  Gàelic  ghloin,  a  dh'  iunn- 
saich  e  o  thàinig  e  dh'  Alba.  'An  ceann  dhà  là,  mharsail  iad  gu 
cleas,  agus  chaidh  iad  a  steach  do  bhaile  Pheirt  air  an  treas  là  de 
mhios  meadhonach  an  fhoghair.  Chaidli  Seumas  e'igheach  aig 
crois  a'  bhaile  'na  rìgh  Seumas  VIII.  Alba.  Theich  bàillidhean  a' 
bhaile  's  na  daoine  mòr  'air  falbh,  ach  bha  'n  sluagh  cumant'  a'  leig- 
eadh   orra  mòr   aoibhneas   a   dheanamh   ri    teachd    Theàrlaich* 

Dh'  fhan  e  ochd  là  'am  baile  Pheirt  a'  tmsadh  airgid  feadh  na 
dùthcha  's  a'  cur  an  airm  'an  òrdagh.  Chaidh  Teàrlach  do  'n  eag- 
lais,  an  t-sàbaid  a  bha  e  'm  Peirt.  B'  e  sin  an  ceud  àit'  aoraidh 
Pròstanach  's  an  do  sheas  e  riamh.  Bha  e  o  òig'  air  a  thogail  sua3 
anns  a'  chreideamh  Phàpanach,  agus  auns  na  h-uile  beachd  ain- 
tighearnail  eil'  air  son  an  robh  teaghlach  nau  Sfciùbhartach  ainm- 
eil ;  fèin  chumhachd,  àrd-ùghdarras  thairis  air  gach  cìiis  spioradail 
'us  aimsireil  a  bhuineadh  do  'n  rioghachd.  A  reir  an  fhòghluim  a 
fhuair  e,  cha  robh  e  gu  tiodal  no  ponc  de  na  nithibh  air  son  na 
chathaich  gach  Teàrlach  'us  Seumas  a  chaidh'  roimhe,  leigeadh 
as.  Ach  thugadh  fainear  gu'n  do  ghabh  cuid  de  shluagh  na 
dùthcha,  a  bha  dìleas  dha,  oilbheum  ri  'athair  'sa'  bhliadhna  1715 
air  son  e  bhi  co  teann  's  a'  Phàpanachd  's  nach  fuilingeadh  e  idir 
an  t-aoradh  Pròstanach  fhaicinn  no  chluinntinn.  Feudaidh  gu'n 
deachaidh  Teàrlach  do  'n  eaglais  Phròstanaich  air  son  ni-eigin  de 
thoileachadh  a  thoirt  do  mhuinntir  a' bhaile  'sna  coimhearsnachd ; 
air  son  mòran  de  'luchd  leanmhuinn,  bu  choma  leò  ged  nach  seas- 
adh  e  'n  eaglais  sam  bith  ri  'latha. 

8.  Air  an  aonamh  là  deug  de'n  mhìos  thriall  Teàrlach  gu  deas 
air  los  Duneidin  a  ghlacadh.  Bha  gluasad  mòr  's  a'  bhaile  sin  o 
'n  uair  a  chual  iad  gu'n  tàinig  e  gu  machair  Ghall,  's  gu  'n  robh 
Seanalair  Cope  co  fad'  air  falbh  a  tuath.  Rinn  muinntir  a'  bhaile 
mòran  saothrach  air  son  ballachan  a'  bhaile  'neartachadh,  agus 
àireamh  shaighdearan  a  thogail  'na  measg  fèin  gus  am  bail'  a 
dhìonadh.  Agus  mu'n  d'  fhàg  Teàrlach  Peirt  thàinig  teachdair' 
o  Iain  Cope  a  dh'  iarraidh  air  seirbhisich  an  rìgh  'an  Duneidin 
àireamh  shoithichean  a  bha  'n  an  luidhe  'am  Port  Lìbht'  a  chur 
sìos  do  Abaraidhean,  far  an  robh  an  t-arm  dearg  a'  triall,  gus  na 
daoin'  aiseag  gu  ruig  Dunbhàrr,  an  ear-dheas  air  Duneidin. 
Chuireadh  air  falbh  na  soithichean,  'sbha  sùil  riu  air  an  ais  a 
nis  gach  là.  Cha  do  chuireadh  a  bheag  de  mhoill'  air  feachd 
Theàrlaich  ann  a  thriàll  d"o  Dhuneidin.  Fha'm  beagan  eachraidh 
a  bha  's  a'  choimhearsnachd  a'  tighinn  'na  choinneamh  air  uairibh. 


374  EACHDKAroH  NA  H-ALBA 

ach  gun  a  bhi  tighinn  idir  gu  ionad  tharruing  lann.  Chuir  Teàrlach 
litir  a  steach  do'n  bhail'  o  Chorstorphin/  mu  dhà  mhìl'  an  iar  air 
Duneidin,  ag  àithneadh  do  luchd  riaghlaidh  a'  bhail'  iad  a  dh'fhosg- 
ladh  nan  geatachan  dha-san  mar  Thàinistear  na  rìoghachd  'an  ainm 
'athar,  's  a'  gealltuinn  gu'm  buineadh  e  gu^suairce  ris  gach  neach 
'us  nì  's  a'  bhaile;  ach  a'  bagradh  mur  fosgladh,  gu 'n  deanadh  e 
àrd  pheanas  air  na  gheibheadh  e  'an  armachd  'na  aghaidh,  mar  a 
bha  e  cinnteach  as  a'  bhail'  a  ghlacadh.  Chuir  an  litir  so  a'  Chomh- 
airle  'n  an  cabhaig  glè  mhòr,  agus  bha  e  'meudachadh  an  troimhe 
chèile,  gu'n  robh  Seumasaich  uaigneach  'n  a  measg,  a  bha  'cluich- 
eadh  'an  rathad  a  bha  fàbhharach  do  'n  Phrionnsa,  'n  uair  a  bhiodh 
iad  a'  gabhail  orr'  a  bhi  dileas  do'n  rìgh.  Chuir  a'  Chomhairle  fios 
thun  a'  Phrionnsa  mu  dheighinn  nan  cumhachan  air  am  fosgaileadh 
iad.  Ach  aig  an  àm  so  chunncas  an  càbhlach  a'  tighinn  gu  clad- 
ach  Dhunbàrr  leis  an  arm  dhearg,  agus  chuireadh  an  ath  fhios  gu 
Teàrlach  ag  iarraidh  beagan  ùine  gu  smuaineachadh  ciod  a  dhean- 
adh  iad.  Dh'  aithnich  Teàrlach  a  nis  gur  h-ann  a'  caitheadh  bhead 
air  a  bha  iad,  's  cha  leughadh  e  'n  litir — thuirt  e  ris  an  teachdair', 
"e  bhi  dol."  'Nuair  a  thuigeadh  'an  camp'  a'  Phrionnsa  gu'n  robh 
'n  t-arm  dearg  a'  dlùthachadh,  's  misneachd,  na  Comhairl'  ag  eiridb,. 
rìnn  iad  air  son  am  bail'  a  ghlacadh  le'car.  Chuireadh  naoi  ceud 
Camshronach  timchioll  gu  taobh  deas  a  bhaile,  's  chaidh  iad,  fo  sgàil 
na  h-oidhche,  co  dlùth  air  na  ballachaibh  's  a  dh'  fheud  iad  gun  a 
bhi  air  am  faicinn.  Bha  buidheann  bheag  eile  gle  dhlùth  air  a'  gheata. 
Chuireadh  fear  dhiubh  sin  'an  riochd  seirbhisich  oifigich  Shasunn- 
aich  a  dh'  iarraidh  rud-eigin  a  dh'  fhàg  a  mhaighstir  aig  a  thigh  fein 
's  a'  bhaile.  Ach  bha  Beurla  Chamshronaich  ro  Ghàelach;  thuig 
am  freiceadain  gu'm  bu  mhealltair  e,  's  chaidh  òrduchadh  air  falbh. 
Ach'an  ùine  ghoirid  thàinig  an  t-inneal-siubhail  a  bha  leis  an  teachd- 
air  a  muigh  aig  a'  champ  air  ais,  's  bha  e  gu  dhol  tre  'n  gheata  sin„ 
Chunnaic  an  luchd  feall-fholuch  an  carbad  so  a'  dlùthachadh,  's  bha 
iad  fein  aig  a'  gheata  mu'n  d'  riun  an  t-inneal-siubhail  ach  a  bhi 
troimhe,  's  bhrùchd  iad  a  steach  mu  'n  deachaidh  aig  an  fhreiceadain, 

air  an  geata  clirannadh.  Mar  a  bha  'chuid  eile  de  na  Canishronaich 
fagus  a  làinih,  cha  robh  ac'  ach  ruith  a  steach  air  a'  gheat'  'us 
sealbh  a  ghabhail  air  a'  bhail'  'an  ainm  a'  Phrionnsa.  An  là  air-na- 
mhàireach  rinn  am  Prionnsa  tnrus  timchioll  air  a'  bhaile,  le  tròmlach 
an  airm,  a'  cumail  nan  cnoc  eadar  e  's  gunnaidhean  a'  Chaisteil. 
Ghabh  iad  a  steach  's  an  lag  a  th'  eadar  Caithir  Airt  'us  Creagan- 
aibh  Shalus-borgh.  'jST  uair  a  ràinig  Teàrlach  an  leargan  fo  Fhuaran 
Naoiinh  Antoni,  's  ann  a  fhuair  e  'n  ceud  shealladh  air  lùchairt  a 
shinnsir.  Theirinn  e  bhàrr  an  eich  agus  stad  e  greis  ag  amharc 
maise  na  h-aitreibh.  Chaidh  e  'n  sin  'na  dhiollaid  's  mharcaich  e 
thun  na  lùchairt, — geard  dùbailte  ga  chuairteachadh.  Bha  mòran 
de  mhuinntir  Dhuneidin  a'  dòmhlachadh  an  ràthaid  air  gach  taobh 
gu  sealladh  fhaicinn  dheth,  agus  mòran  diubh  ga  fhàilteachadh  le 
gàir  aoihhneis  'us  bualadh  bhas.  Bha  na  Camshronaich  'an  deigh. 
beàrn  a  dheanamh  air  a'  bhalla  fa  chomhair  na  lùchairt,  air  an 
deachaidh  e  fèin  's  a  luchd  coimhideachd  a  steach  dìreach  rompa. 
Co  luath  's  a  shuidh  Teàrlach  'an  lùchairt  a  shinnsir,  thugadh  ma'n 
airidh  Seumas  a  bhi  air  èigheach  'na  righ  Alb'  aig  crois  Dhun- 
eidin.  Thug  na  Gàeil  air  na  maoir  d'am  bu  dreuchd  sin  a,  dhean- 
amh,  an  deiseachan  rìomhach  a  chur  ùmp'  am  feadh  a  bha  iad  'an 
ceann  an  dleasdanais  ud.  Bha  mòran  sluaigh  a  làthair  aig  an  àm ; 
agus  leugh  maighstir-sgoile  Pàpanach  litir,  a'  soilleireachadh  do  'n 
t-sluagh  gu'm  b'  e  Seumas  rìgh  dligheach  Bhreatuinn,  's  gu'm  b'  e 
Teàrlach  an  t-oighre  dligheach  a  thigeadh  as  a  dhèigh. 

9.  Cha  d'  fhuair  Teàrlach  mòran  ùin'  aig  an  àm  so  gu  suidhe 
sàmhach  'an  lùchairt  Holirud.  Bha  Sìr  Iain  Cope  'an  dèigh  a 
chuid  daoin'  'us  armachd  fhaotainn  air  tìr  'an  Dunbhàrr  air  an 
naoidheamh  là  deug,  's  ghluais  e  'n  aghaidh  Theàrlaich.  Dh'  fhàg 
Teàrlach  Duneidin  leis  na  Gàeil  gus  an  nàmhaid  a  choinneachadh. 
Air  feasgar  an  fhicheadamh  là  choinnich  an  dà  arm  a  chèil'  aig 
àite  ris  an  abair  na  Gàeil,  Sliabh  a'  Chlamhain, — na  Gaill,  Preston. 
Bha  blàr  aimhleathan  bog  eatorr'  air  nach  robh  e  furasda  do  na 
Gàeil  faotainn  seachad.      Bha  Sìr  Iain  Cope  'an  deigh  àite  fèin  a 

roghnuchadh  air  taobh  sear  a'  bhoglaich  sin.  Chuir  na  Gàeil 
seachad  an  oidhche  air  a  thaobh  siar.  Chomhairlich  Còrnalair 
Gardener  'us  oifigich  thùrail  eile  's  an  fheachd,  do  Iain  Cope  dol  'am 
badaibh  nan  Gàel  air  an  fheasgar  sin  fèin,  a'  deanamh  cinnteach 
dha  mur  rachadh,  gu'n  tigeadh  iadsan  'na  bhadaibh-san  an  uair  bu 
lugha  'shaoileadh  e.  Cha  do  ghabhadh  an  comhairle,  's  bha  fios 
aca  mar  sin  ciod  a  thachradh.  Fhuair  na  Gàeil  seachad  air  a* 
bhoglach  feadh  na  h-oidhch'  'an  àite  nach  robh  air  a  dhìonadh. 
Ann  am  briseadh  na  fàire  rinn  iad  air  son  tòiseachadh  air  cath. 
Thàinig  an  gnothuch  co  cabhagach  air  Iain  Cope  's  nach  robh 
ùin'  aig'  air  son  faotainn  gu  ceart  'an  òrdugh.  Bha  faisg  air  an  aon 
àireamh  aig  Sìr  Iaiu  '3  aig  a'  Phrionnsa — mu  thrì  mìl'  air  gach 
taobh.  Cha  robh  na  Gàeil  co  maith  air  an  armachadh  ris  an 
taobh  eile.  Bha  mòran  diubh  aig  nach  robh  ach  spealan  air  an  dìr- 
eachadh.  Chaidh  làdach  urchraichean  ghunnaidhean  mòr'  alosgadh 
'an  eudan  nan  Gàel,  mar  a  bha  iad  a'  dlùthachadh;  agus  gu  grad 
'an  dèigh  sin  lìidach  ghunnaidhean  caol'  o  cheann  gu  ceann  de  'n 
arm  dhearg.  Cha  do'loisg  na  Gàeil  gus  an  robh  iad  mu  dhusan 
slat  do'n  nàmhaid.  Loisg  gach  fear  an  sin  an  urchair  a  bha  'na 
ghunna  's  thilg  e  uaith'  i,  'sthòisich  iad  air  bualadh  le  claidheamh 
's  le  speal.  Cha  do  sheas  na  Gaill  fad  sam  bith  ri  so.  Theich 
an  eachraidh  an  toiseach,  's  na  coisichean  gu  grad  as  an  deigh.  Cha 
do  mhair  a'  mhire  chath  ach  beagan  mhionaidean.  Thuit  eadar 
ceithir  'as  cuig  ceud  de'n  arm  dhearg  'sa'  chath,  eadar  na  mharbh- 
adh  's  na  leònadh.  Chaill  na  Gàeil  mu  cheud  fear,  eadar  marbh 
'us  leònta.  'S  anns  an  eachraidh  a  bha  Còrnalair  Gardener.  B'  e 
so  fear  co  cliùiteach  's  a  bha  'na  là,  mar  dhuine  's  mar  shaighdear. 
Bu  shaighdear  cràbhach  e  's  an  t-seadh  is  fearr.  Ged  nach  tuit- 
eadh  's  a'  chath  ach  esan  'na  aonar  cha  bu  bheag  an  call  e.  Bha, 
reir  coslais,  beachd  aige  roimh  làimh  ciod  abha  gu  tachairt,  's  chaith 
e'noidhche  mar  gu'mb'i'n  oidhche  mu  dheireadh.  An  uair  a 
theich  a  chuid  daoiue  mar  chlaghairibh  dheth  'n  àraich,  chuir  e  fein 
le  glè  thearc  chàirdibh  aghaidh  air  na  ceannaircich,  mar  bha  e  ga 

ceart  ga'  meas,  's  lean  e  air  am  marbhadh  le  claidheamh  'us  dag'  air 
gach  làiinh  dheth,  gus  an  do  thui:  e  bhàrr  au  eich  air  a  leònadh. 
Ghiùlaineadh  e  gu  tigh  a'  mhiuistelr  dlùth  do  làimh,  's  bhàsaich  e 
beagan  uairean  a  thìm  an  dèigh  sin.  Theich  Sìr  Iain  còmhladh  ris 
a'  chuid  bu  mhò  de'n  eachraidh  thun  na  crìche  Sasunnaich;  ged  a 
dh'oidhirpich  e  thoirt  orra  tionndadh  mu'n  cuairt  ris  an  nàmhaid, 
eha  ghabhadh  sin  deanamh  idir.  'S  e  àireamh  beag  de  na  cois- 
ichean  a  fhuair  air  teicheadh.  Ghlacadh  mar  phrìosunaich  còrr 
'us  cuig  ceud  deug.  'S  e  àireamh  ro  bheag  a  theich  dheth  'n  àraich 
gun  an  glacadh.  Ghlac  Teàrlach  mòran  creiche  's  a'  chath  ud. 
Bha  moran  de  na  Gàeil  mar  an  ceudn',  a'  cosnadh  air  an  ceann  fèin 
feadh  na  raoiu.  Chleachd  am  Prionnsa  's  a  chuid  oifigeach  mòran 
daontachd  ann  an  cùram  de  'n  mhuinntir  leònta,  na  Sasunnaich  co 
maith  ris  na  h-Albannaich.  Air  feasgar  na  Sàbaid,  an  ath  Ià  an 
dèigh  a'  bhlàir,  phill  Teàrlach  gu  lùchairt  Holirud;  bha 'n  t-arm 
air  dol  roimhe  do  'n  bhaile  leis  na  priosunaich  's  leis  a'  chreich.  Bha 
Teàrlach  an  dèigh  teachdair  a  chur  do  'n  bhaile  feasgar  là  a'  bhlàir 
ag  iarraidh  air  na  ministeiribh  iad  a  Ieantuinn  ri  'n  dleasdanasaibh, 
's  nach  cuirteadh  grabadh  sam  bith  orra.  Ach  bha  na  h-aodhairean 
ud  uil'  an  dèigh  an  casan  thoirt  leò  mach  air  feadh  na  dùthcha,  ach 
dithis  no  triùir,  's  cha  do  phill  iad  fhad  's  a  dh'  fhan  am  Prionnsa 
's  a'  bhaile. 

10.  Dh'  fhan  Teàrlach  'an  Duueidin  sea  seachduinean  an  dèigh 
blàr  sliabh  a'  Chlamhain.  Bha  e  re  na  h-ùine  sin  a'  saothrachadh 
mar  b'  urrainn  e  anns  a  bhi  'meudachadh  àireamh  a  chuid  saighd- 
earan.  Chaidh  mòran  de  na  Gàeil  dhachaidh  Ieis  a'  chreich  a  ghlac 
iad  's  an  àraich,  agus  tharruing  iad  ùine  mhòr  mu'n  do  phill  iad  do 
Dhuneidin.  Thàinig  àireamh  de  dhaoin'uaisle  na  Galldachd  thuige  le 
buidhnibh  sluaigh  leis  an  robh  'fheachd  a'  dol  a'  meud.  Chuir  e 
sùrd  aig  an  àm  cheudu'  air  trusadh  airgid.  Ghrad  ghreas  e  teachd- 
air  do  'n  Phraing  an  deigh  a'  bhlàir,  air  an  d'  iarr  e  'bhuaidh  a 
dheanamh  co  mòr  's  a  b'  urrainn  e.  Thàinig  trì  soithichean  an 
deigh  a  chèile  thuig'  as  an  Fhraing  le  armachd  'us  airgiod.     Bha 

mòran  de  Sbeumasaich  na  dùthcha  'tighinn  ga  fhaicinn  do  'n  lùch- 
airt,  's  bha  e  'cnr  seachad  na  h-ùine  mar  rìgh  a  measg  iochdarana 
fèln.  Ach  mar  a  bha  Caisteal  Dhuneidin  fathast  a'  cumail  a  mach 
'na  aghaidh,  bhiodh  e  fein  's  ceannard  na  daingnich  sin  gu  tric  a' 
caigeadh  air  a  cheile.  B'  èigin  do  Theàrlach  an  saorsainn  fèin  a 
leigeadh  le  muinntir  a'  chaisteil  's  le  muinntir  a'  bhaile  mach  's  a 
steach  as  a'  chaisteal.  Fadheòidh  air  do  Theàrlach  còrr  'us  cuig 
mìle  fear  feachd  fhaotainn  eruinn,  dh'  fhàg  e  Duneidin  air  an  aon- 
amh  là  deug  thar  fichead  de  mhios  deireannach  an  fhoghair,  gu  bris- 
eadh  a  steach  air  Sasunn.  Ach  ged  a  bha  fheachd-sanairdol  gu  maith 
a'  meud  re  nan  seachduinean  ud,  bha  'n  t-arm  Sasunnach  air  dol'an 
treisead  a  rèir  sin,  's  an  tomhas  mòran  bu  mhò.  Co  luath  's  a  chuala 
Seòras  II.  mar  thachair  air  Sliabh  a'  Chlamhain  ghreas  e  nall  do 
Shasnnn  le  sea  mile  de'n  fheachd  a  bh'  aige  cogadh  'am  Flànrais, 
agus  sea  mìl'  eil'  a  thug  an  Olaind  dha,  a  reir  còrdaidh.  Bha  Sean- 
alair  TJaid  a'  cur  ri  chèile  feachd  lìonmhor  eil'  aig  a'  Chaisteal  Nomh' 
air  taobh  's  ear  Shasuinn;  agus  bharigh  Seòras  a'  cruinneachadh  an 
treas  armailt  timchioll  air  Lunuinn  gus  am  baile  mòr  sin  a  dhionadb, 
's  gu  bhi  air  a  stiùireadh  leis  fein.  Ach  ged  a  bha  so  uil'  an  agh- 
aidh  Theàrlaich,  chuir  e  aghaidh  air  baile  Lnnuinn  'an  dùil  gu  'n 
Tobh  na  Sasunnaich  co  dèigheil  air  eiridh  leis  's  a  bha  na  Gàeil,  agus 
ni  bu  deigheile.  Ghabh  e  taobh  's  iar  Shasuinn  gu  faotainn  seachad 
air  Seanalair  Daid.  Ach  mu'n  do  ràinig  e  'chrioch  Shasunnach  threig 
cbrr  'us  mìle  de  'na  Gàeil  e  's  phill  iad  dhachaidh.  Ach  air  a  lagach- 
adh  's  mar  bha  e,  ghlac  e  baile  Charlìle,  's  dh'  fhàg  e  freiceadain  'an 
daingneach  a'  bhaile.  Ghlac  e  Manchester  an  dèigh  sin.  Ach  cha> 
robh  bheag  sam  bith  de  shluagh  na  dùthcha  'g  èiridh  leis. 

Air  a'  cheathramh  là  de  mhìos  meadhonach  a'  gheamhraidh 
ràinig  Teàrlach  Derbi,  mu  thuaiream  sea  fichead  mìl'  o  bhaile 
Lunuinn.  Bha  Seumasaich  a'  bhail'  ag  aithris  gu'n  robh  cuig  mile 
deug  'am  feachd  Theàrlaich,  's  gu'n  robh  deich  mìl'  air  tighinn  air 
tìr  'an  ceann  a  deas  Shasuinn,  gu  iad  fein  a  churfo  a  chomannd  a. 
Ghabh   muinntir  Lunuinn  a  leithid   a  dh'  eagal,   's  chaidh  gach 

bancair  'us  duine  mòr  eile  'na  leitliid  de  bhreislich  's  gu  'n  tugadh 
Di-haoine  Dubh  air  an  là  sin.  Ach  seachad  air  Derbi  cha  rachadh 
na  Gàeil  air  aon  chor.  Leugh  iad  an  t-eagal  'n  uair  a  dh'  fhairich 
siad  iad  fein  'an  tìr  aineoil,  air  an  cuairteachadh  le  trì  feachdaibh,  a 
bha  gach  aon  diubh  dà  nair  ni  bu  mhò  na  feachd  Theàrlaich  Bha 
Diùc  Chumberland,  dara  mac  rìgh  Sheòrais,  a  bh'  air  bith  air  tìr- 
mòr  na  h-Eòrp'  air  cheann  an  airm  Bhreatunnaich,  a  nis  air  tigh- 
inn  dachaidh,  agus  'na  cheannard  air  an  dà  mhìle  dheug  ud  a 
dh'ainmich  sinn,  a  thug  rìgh  Seòras  do  Bhreatunn.  Bha  Diùc  Chum- 
berland  glè  dhlùth  air  an  aon  aois  ri  Teàrlach.  Bha  'n  rìgh 
fèin  air  cheann  armailt  Lunuinn,  agus  LTaid  a'  dlùthachadh  riu  o 
thuath,  's  gu'n  duin'  ag  èiridh  leò.  Chumadh  comhairle  chogaidh, 
's  rùnaich  na  h-oifigich  pilltinn  do  Aiba,  fhad  's  a  bha  sin  so- 
dheanta.  Cha  robh  Teàrlach  a'  dol  a  ghabhail  an  comhairle;  ach 
a'  cheud  uair  o  thàinig  e  'Bhreatunn,  dh'èignich  iad  e  gus  an  comh- 
airl'  a  ghabhail,  no  bhi  air  fhàgail'na  aonar.  Air  an  t-seathamh  là 
de  mhìos  meadhonach  a'  gheamhraidh  ghluais  an  t-arm  air  ais  gu 
tuath.  An  nair  a  thuig  Diùc  Chumberland  gu'n  do  phill  na  Gàeil, 
chuir  e  'chuid  thrùpairean  as  an  deigh  gu  moille  chur  orra,  no  gach 
grabadh  a  dh'fheudadh  iad.  Rug  iad  air  na  Gàeil  aig  àite  ris  an 
abrar  Penrith,  ach  dh'fhuadaicheadh  air  an  ais  iad  le  call.  Cha  do 
chuireadh  tuilleadh  grabaidh  air  na  Gàeil.  Air  an  naoidheamh  là 
deug  de  'n  mhios,  stad  iad  aig  Carlile,  's  dh'  fhàg  Teàrlach  na 
dh'  èirich  leis  de  shaighdearan  'an  Sasunn  mar  fhreiceadain  's  a' 
chaisteal.  Theireadh  iad  rèisimeid  Mhanchester  riu;  còmhladh  riu 
sin  dh'  fhàg  e  àireamh  beag  de  na  reisimeidean  Machrach,  beagan 
Fhrangach  'us  Eireannach.  Bha  iad  uile  mu  thimchioll  trì  ceud 
fear.  'N  uair  a  dh'  fhalbh  Teàrlach  air  an  ath  là  thug  e  òrdugh 
dhoibh  mar  a  chleachdadh  siad  iad  fèin  gus  an  cuireadh  esan  feadh- 
ainn  eil'  a  Alba  'n  an  àite.  Air  feasgar  an  là  sin  fèin  ràinig  iad  amh- 
ainn  Easg,  a  th'  anns  a'  chrìch  eadar  Sasunn  'us  Alba.  Bha  àth  na 
h-aimhne  gu  mòr  air  atadh  le  fiiuichead  na  h-aimsir.  Ach  chaidh 
an  armailt  uile  thairis  an  oidhche  sin  fèin,  air  eagal  gu  'm  fàsadh  i 

ni  bu  ro  dhoimhne.  'N  uair  a  fhuair  iad  gu  taobh  Alba  de  'n  amh- 
ainn,  thog  iad  iolach  aoibhneis  air  son  an  easan  fhaotainn  a  ris  air 
f raoch  Alba.  Bha  faothachadh  aig  na  Sasunnaich  a  nis  o  'n  uamhas 
a  ghabh  iad  roimh  na  Gàeil.  'S  gann  a  gheibhear  saimpleir  sam 
bith  'an  eachdraidh  co  soilleir  air  a'  bhoil  a  chuireas  tnù  no  farmad 
air  inntinnibh  dhaoine,  's  air  co  ullamh  's  a  ni  sin  iad  gus  a'  bhreug 
a  labhairt  's  a  chreidsinn,  ris  na  seanachasaibh  breugach  a  bha  na 
paipeirean  naigheachd  Sasunnach  a'  sgaoileadh  feadh  na  tìre  's  an 
àm  ud.  O  nach  urrainn  sinn  leudachadh  orra  sin,  aithrisidh  sinn 
mar  aon  eisimpleir  an  comh-labhairt  a  bh'  eadar  Lochiall  agus  bean 
an  tighe  's  an  do  thog  e  'chairtealan  an  dà  là  bha  iad  'an  Derbi. 
'N  uair  a  chaidh  e  steach  do  'n  tigh  thuit  a'  bhean  air  a  glùinibh  's  le 
denraibh  air  a  gruaidh  thuirt  i  ris  e  dh'fhàgail  a  dithis  leanaban 
beò,  ach  e  ga  marbhadh  fein  'n  an  togradh  e.  Thuirt  an  Ceann- 
feadhna  rithe  an  robh  i  'na  cèill?  Fhreagair  ise  gu'n  robh  na  h-uile 
dnine  na  'measg-san  a'  creidsinn  's  ag  ràdh  gu'n  robh  na  Gàeil  ag  ith- 
-eadh  na  cloinne  bige.  Ghabh  e  'n  rian  bu  fhreagarraich  air  na 
smuainich  e  gu  ni-eigin  de  chlos  a  chur  oirre.  Chualas  i  'n  dèigh 
sin  a'  fosgladh  pris  'an  oisinn  de  'n  tigh  's  ag  ràdh  ris  a'  chloinn, 
"Thigibh  a  mach,  cha'n  ith  an  duin'  uasal  sibh!!!"  Bha  iomadh 
seanachas  eile  do  'n  t-seòrsa  so  air  an  aithris  aig  an  àm.  Ach  's  e 
th'  ann  ni  a  tha  ghnàth  a'  tachairt  do  dhaoinibh,  'n  uair  tha  'n  inn- 
tinnean  troimhe  chèile,  's  air  bhoil  le  gamhlas,  's  iad  mar  sin  a'  dean- 
amh  barrachd  croin  doibh  fèin  no  do  'n  mhuinntir  'an  aghaidh  am 
bi  iad  air  bhoil. 

11.  Thriall  feachd  a'  Phrionnsa  gu  tuath  o  amhainn  Easg  'nan 
trì  buidhnibh.  Chaidh  a'  chend  bhuidheann  a  steach  do  Ghlascho 
air  là  Nollag,  's  an  dara  buidheann  air  an  ath  là  fo  chomannd'  a' 
Fhrionnsa  fèin.  Chuir  Teàrlach  cìs  air  Glascho  gu  eudach  'us 
caiseart  a  chur  air  an  fheachd.  An  uair  a  ikuair  e  na  daoin  'am 
brod  uidheam  thriall  e  gu  Sruileadh  air  an  treas  là  de  'n  bhliadhn' 
ùir,  1746.  Bha'n  t-arm  dearg  an  dèigh  sealbh  a  ghabhail  air  Dun- 
eidin  roimhe  so,  's  bha  na  h-uiread  de  reisimeidean  a'  brùchdadh 

a  nall  à  Sasunn  do'n  cheann-bhaile.  Ach  mu  'choinneamh  so  bha 
feachd  nach  bu  bheag  air  tional  aig  Peirt  'us  Sruileadh  le  càirdibh 
Theàrlaich,  o  dh'fhalbh  e  'Shasunn,  agus  gus  a  neart  a  mheudach- 
adh  leò  sin  's  ann  gu  tuath  a  thriall  e.  Thòisich  e  'n  toiseach  air 
sèisd  a  chur  ri  Sruileadh,  's  ris  an  daingneach  làidir  a  bh'ann;  ach 
mu'n  gann  a  rinn  e  ach  tòiseachadh  thriall  Seanalair  Hàlaidh  à 
Duneidin  leis  an  arm  dhearg  gu  là  blàir  a  thoirt  dha.  Dh'  fhalbh 
Teàrlach  gu  misneachail  gus  a  choinneachadh  mu  leth  na  slighe.  Air 
an  t-seachclainh  là  deug  de'n  mhìos,  dà  sheachduin  'an  dèigh  Glas- 
cho  fhàgail,  choinnich  Seanalair  Hàlaidh  's  am  Prionns'  a  chèil'  air 
sliabh  na  h-Eaglais  Brice.  Fhuair  na  Gàeil  an  toiseach  gu  mullach 
a'  Jchnuic,  's  bha  cothrom  a  bhruthaich  ac'  air  an  arm  dhearg. 
Agus  a  thuilleadh  airs  in  bha  cur  'us  cathadh  uamhasach  ann,  a' 
sèideadh  an  aghaidh  nan  Sasunnach.  Chuir  làmh  dheas  airm  a' 
Phrionns'  an  teicheadh  air  làmh  chlì  Hàlaidh,  a  bha  mu'n  coinneamh ; 
ach  ghlèidh  làinh  dheas  an  airm  dheirg  an  làthrach  's  chuir  iad  air 
theicheadh  làmh  chll  an  airm  Ghàelich.  Ach  a  labhairt  na  firinn 
's  ann  air  taobh  a'  Phrionns'  a  bha  'bhuaidh.  Theich  an  Sean- 
alair  Sasunnach,  's  chuir  e  'phàilliun  ri  'theine,  's  dh'  fhàg  e  mòran 
treathlaich  chogaidh  as  a  dhèigh  a  thuit  'an  làinhaibh  a'  Phrionnsa. 
Cha  do  mharbhadh  cle  na  Gàeil  ach  dà  fhear  dheug  thar  fhichead, 
agus  leònadh  mu  shea  fichead  fear.  Chaiìl  an  t-arm  dearg,  eadar 
na  mharbhadh  's  na  leònadh,  mu  thrì  ceud  fear;  agus  ghlacadh 
mòran  diubh  na'm  prìosunaich.  B'e  Sìr  Raibeart  Mac  an  Rothaich, 
tighearna  Fòlais,  an  aon  duine  de  'n  arm  dhearg  a  bha  na  Gàeil  a' 
caoidh.  Fhuair  esan  adhlacadh  duin'  uasail  'an  cladh  na  h-Eaglais 
Brice. 


CAIB.  XLIII. 

An  uair  a  chualas  'an  Lunuinn  mar  thachair  aig  an  Eaglais  Bhric, 
thuit  misneachd  luchcl-riaghlaidh  na  rìoghachd  gu  mòr.  Bha  iad 
'an  dùil  'n  uair  a  phill  na  Gàeil  air  an  ais  à  Sasunn  nach  robh  iad  a' 
dol  a  dheanamh  tuilleadh  tapaidh;  gu'n  robh  am  faobhar  air  maol- 
adh.  Bha  'n  ana-misneachd  mòr  a  rèir  sin  an  uair  a  chual  iacl  mar 
a  dh'eirich  do  Sheanalair  Hàlaidh.  Kòinaieh  Iuchd  comhairl'  a' 
chrùin,  co  luath  's  a  fhuair  iad  fo  'n  anail,  nach  feudtadh  àrd 
chomannd  an  airm  Albannaich  fhàgail  aig  Hàlaidh  ni  b'  fhaide, 
agus  gur  h-ann  a  dh'  fheumadh  Diùc  Chumberland  a  dhol  a  dh'  Alba, 
's  an  cogadh  a'  leantuinn  an  aghaidh  nan  ceannairceach.  Chuir  an 
Diùc  aghaidh  air  Alba  gun  dàil,  's  ràinig  e  Duneidin  air  an  cìeich- 
eamh  là  fichead  de  threas  mìos  a'  gheamhraidh.  Ghrad  thòisich  e 
air  cur  an  airm  'an  uidheam  air  son  marsail  an  aghaidh  nan  Gàel; 
agus  air  an  ath  là,  thriall  e  fèin  air  an  ceann  thun  na  h-Eaglais 
Brice,  's  o  sin  gu  Sruileadh.  Bha  còrr  'us  deich  mìle  fear  feachd  fo 
a  chomannd'  eadar  Ghearmailtich  'us  eile.  Bha  Teàrlach  air 
cluinntinn  gu'n  robh  'n  Diùc  a'  tighinn,  's  bha  e  'rùnachadh  cath  a 
chur  air  mar  chuir  e  air  Seanalair  Hàlaidh.  Ach  bha  mòran  de 
'chuid  daoin'  air  dol  dhachaidh  an  dèigh  blàr  na  h-Eaglais  Bric  le  'n 
cuid  creiche  's  air  son  aobharan  eile.  Chumna  cinn-fheadhna  comh- 
airle  chogaidh  's  dh'  èignich  iad  Teàrlach  gu  teicheadh  do  'n  taobh 
tuath  leis  na  bh'  aige  de  fheachd,  's  gu'm  biodh  e  ni  b'  ullaimh  fo 
dheireadh  an  earraich  air  son  deannal  a  thoirt  air  an  arm  dhearg. 
Bha  Teàrlach  co  ain-deònach  air  a  dhol  a  tuath  's  a  bha  e  air  Sasunn 
fhàgail.     Ach  b'  eigin  geilleaclh  do  na  cinn-fheadhna.     Thriall  an 

t-arm  Gàelach  gu  tuath  air  a'  cheud  là  de  cheud  mhìos  au  earraich 
'n  an  dà  bhuidhiuu.     Ghabh  aneaehraidh  an  rathad  mòr  tre  Mhon- 
tròs  'us  Abaraidhean,  's  na  coisichean  an  rathad  àrd  tre  Bhraigh- 
Màrr.     Bha  Teàrlach  fèin  air  cheann  na  cuideachd  so.     Air  an 
t-seatheamh  là  deug  de'n  mhios  ràinig  e  Tigh  na  Mòidhe,  mu  thuair- 
eam  sea  mìle  deug  o  Iubhernis.    Bha  bain-tighearna  Mhic  an  Tòis- 
ich  ro  dhìleas  do  aobhar  Theàrlaich  ged  a  bha  'fear  's  an  arm 
dhearg.      Bha  Teàrlach  air  son  beagan  Iàithean  a  chur  seachad 
's  an  fhàrdoich  so.     Chuala  Morair  Loudon  a  bh'  air  cheann  nan 
Gàel  a  bha  dìleas  do  'n  rìgh,  au  Inbhernis,  gu'n  tàinig  Teàrlach 
thun  na  Mòidhe  gun  còmhladh  ris  ach  prasgan  beag  dhaoine.    Rinn 
am  Morair  air  son  Teàrlach  a  ghlacadh.     Dh'  fhalbh  e  le  cuig  ceud 
deug  fear  gu  tighinn  air  gun  fhios  feadh  na  h-oidhche.  Ach  chuir  ban- 
charaid  eigin  teachdair  à  Inbhernis  a  dh'  innseadh  sin  do  'n  bhain- 
tighearna.     Ghabh  an  teachdair  aithghearra  talmhainn,  's  bha  e  aig 
a'  Mhòidh  'an  trà  gu'n  do  chuir  a'  bhain-tighearna  gobha  dubh  na 
Mòidhe  le  seisear  fear  mar  fhreiceadain  timchioìl  air  an  tigh  mu  'n 
tigeadh  baoghal  thun  a'  Phriounsa.   Chuir  an  gobha  na  daoine  's  an 
òrdugh  a  b'  fhearr  a  ghabhadh  deanamh.     Cha  b'  fhada  bha  iad  a' 
f eall-fholuch  'n  uair  a  chualas  piobaireachd  an  airm  a'  teannadh  riu. 
'JS"  uair  a  bha  'm  pìobaire  mu  uidh'  urchair  gunna  dhoibh  loisg  an 
gobha  'n  urchair  a  bha  'na  mhusgaid  fein,  's  rinn  càch  an  ni  ceudna, 
's  ghrad  èirich  e  dheanamh  sguilm  dheas-bhriathrach  mar  a  toirt 
brduigh  do  na  Dòmhnullaich,  Clann  Chatain,  's  na  Frisealaich.    Bha 
peileir  air  dol  's  a'  phìobair  a  bh'  air  thoiseach,  a  chuir  an  ceòl  'na 
thàmh.   'Shaoil  leis  na  Gàeil  aig  Loudon  gu'm  b'e  Lochiall  no  fear 
eigin  eile  de  na  cinn-fheadhna  bh'  ann,  's  ghrad  phill  iad  air  an  ais  a' 
saltairt  air  a  chèile.    Bha  'n  oidhche  co  dorch'  's  nach  bu  lèir  dhoibh 
cia  lion  a  bh'  air  an  tòir.     Bha  cuid  anns  an  fheachd  sin  a  chuunaic 
mòran  cogaidh,  ach  a  dh'  aidich  nach  fac  iad  ruaig  riamh  co  dòr- 
ninneach  ri  ruaig  na  Mòidhe.    'N  uair  a  fhuair  am  Prionns'  a  chuid 
daoine  ri  chèile  beagau  làithean  an  dèigh  sud,  chaidh  e  steach  a 
dh'  Inbhernis  a  thoirt  a  mach  tòrachd  na  h-ionnsuidh  a  thusradh  air 

Jan  tigh  na  Mòidhe.  Ach  theich  am  Morair  a  null  air  Pcrtt  Cheasaig 
do  Shiorrachd  Rois,  's  dh'  fhàg  e  Inbhernis  fo  mheachainn  a* 
Phrionnsa  fèin. 

2.  Stad  TJilIeam,  Diùc  Chumberland,  beagan  ùin'  ann  am  Peirtr 
'an  deigh  do  na  Gàeil  an  taobh  tnath  thoirt  orra.    Bha'n  ainisir 
co  fuar  's  nach  b'  urrainn  an  t-arm  dearg  aghaidh  a  thoirt  air 
beanntaibh  na  Gàeltachd.      Ach  an   dèigh   tearc   sheachduinean 
thriall  e  gu  Abaraidhean,  a  ràinig  e  air  an  t-seachdamh  là  deug 
de  cheud  mhìos  an  earraich.    Mu'n  àm  so  bha  còmhnadh  sluaigh  'us 
airgid  air  tighinn  as  an  Fhraing  gu  Teàrlach.     Thàinig  an  long  a, 
ghiùlain  iad  gu  Ceann  Phàdruig.    Thàinig  tearc  de  na  h-oifigich  air 
tìr  le  rud  de'n  airgiod,  ach  mu'n  do  thàrr  an  còrr  air  tighinn  gu  tìr 
bha  Diùc  Uilleam  rompa.      Chaidh  pàirt  diubh  a  ghlacadh  's  an. 
cur  do  Lunuinn,  's  phill  an  soitheach  do'n  Fhraing  leis  a'  chuid  eile^ 
Goirid   an  dèigh  sin  chuir  na    Sasunnaich   as  an   rathad    soith- 
each  eile  d'am  b'  ainm  "  Prionns'  Teàrlach,"  air  bòrd  an  robh  ceud 
gu  leth  fear  feachd  air  son  a'  Phrionnsa,  agus  deich  mìle  Punnd 
Sasunnach.     Bha  long  chogaidh  ga  ruagadh  's  a'  chuan  a  tuath, 
agus  an  dèigh  ruith  le  cheile  tre'n  chaol,  eadar  Arcu  agus  tir-mòr,. 
ruith  na  seòladairean  an  soitheach  air  tìr  air  tràigh  Mhealnais,  an 
Tunga  Mhic  Aoidh,  's  chaidh  iad  fein  's  na  saighdearan  air  tìr  leis 
an  airgiod.     Thog  iad  orra  do  Inbhernis  an  là  air-na-mhàireach, 
ach   ghlacadh  iad   leis  na  Cataich  's  le  daoinibh  Mhorair  Mhic 
Aoidh,  'us  saighdearaibh  Loudoin  a  bh'  air  am  fuadachadh  a  null  do'n 
dùthaich  sin.     Chaill  am  Prionnsa  mar  so  na  daoine  's  an  t-airgiod. 
Air  an  ochdamh  là  de  mhìos  deireannach  an  earraich  dh'fhàg  Diuc 
Uillearu  Abaraidhean  agus  thriall  e  gu  tuath,  agus  air  a'  chuig- 
eamh  là  deug  ràinig  e  Inbher  Narainn,  far  an  do  champaich  an 
t-arm  an  oidhche  sin.     B'  e  sin  co-ainm  là  breith  an  Diùc,  agus 
roinn  e  air  gach   saighdear  's  an   fheachd   cuibhrionn   arain  'us 
chàis  'us  bhranndaidh,  's  thòisich  iad  air  fleadhachas.      Bha  càbh- 
lach  a'  leantuinn  an  Diuc  ris  an  oirthir  le  biadh  'us  deoch  mar  a. 
dh'fheumadh  an  t-arm  a  chur  air  tìr. 

3.  Bha  tròmlach  feachd  a'  Phrionnsa  'na  luidh'  'an  Inbhernis  aig 
an  àm  so,  agus  gu  mòr  air  a  lagachadh  le  cuid  diubh  a  bhi  air 
sgaoileadh  feadh  na  dùthcha  mu'u  cuairt  a  dh'fhaicinn  an  teagh- 
laichean,  's  a  thional  bìdh,  's  air  cheann  seirbhis  a'  Phrionns'  ann 
an  caochladh  àitibh.  Bha  buidheann  diubh  air  dol  a  Chataobh  a 
sgapadh  reisimeid  Loudoin,  's  cha  robh  iad  air  pilleadh  fathast. 
Bha  Cluainidh  Mac  Phearsoin,  le  mìle  de  'luchd-leanmhuinn  agus 
an  coimhearsnaich,  air  dol  d'a  dhùthaich  fein  air  son  gu'm  biodh  e 
ni  b'fhusadh  dhoibh  beathachadh  fhaotainn  'an  sin.  Bha  dùil 
gu'm  pilleadh  iad  so  uil'  'au  ùine  ghoirid.  Ach  air  a  lagachadh 
's  mar  a  bha  feachd  Theàrlaich  rinn  e  air  son  là  blàir  a  chumail  ri3 
an  Diùc  leis  na  bh'  aige  de  armailt.  Agus  leis  an  rùn  sin  tharruing 
e  mach  am  feachd  à  Inbhernis  air  feasgar  a'  cheathramh  là  deug, 
an  uair  a  chual  e  gu'n  robh  an  t-arm  dearg  a'  dlùthachadh.  Air 
an  ath  là  thriall  na  Gàeil  gu  Druim  Usaidh,  dà  mhìl'  an  ear  air 
Caisteal  Chuil-Fhodair.  Ged  a  bha  'm  feachd  deònach  air  Teàr- 
lach  a  leantuinn,  gidheadh  bha  na  h-oifigich  an  aghaidh  dha  blàr  a 
sheasamh  ris  an  Diùc  's  an  staid  'san  robh  an  t-arm;  an  dà  chuid, 
beag  'an  coimeas  ris  an  arm  dhearg,  agus  gann  a  bhiadh.  Ach 
mar  a  bha'n  t-olc  'an  dàn  do  Theàrlach  's  d'a  theaghlach  cha  ghabh- 
adh  e  comhairle  nan  oifigeach,  aon  chuicl  gu  teicheadh  rud  beag 
gu  taobh  sam  bith,  's  dàil  a  chur  's  a'  .bhlàr,  no  gu  làthrach  a  rogh-« 
nachadh  a  b'  fhàbharaiche  do  na  Gàeil,'  s  a  bu  neo-fheagaraiche 
do'n  arm  dhearg  na  Monadh  Chuil-Fhodair. 

Fadheòidh,  an  uair  nach  gabhadh  Teàrlach  seòladh  sam  bith  ach, 
a  thoil  fein  's  na  nithibh  ud,  rùnaich  e,  le  còmhnadh  nan  oifigeach, 
ionnsuidh  a  thoirt  air  feachd  an  Dhìc  feadh  na  h-oidhche.  Bha  'n 
t-àit'  an  robh  e  air  campachadh  mu  dheich  mìl'  o  Chuil-Fhodair. 
Bha  Teàrlach  agus  Morair  Seòras  Muireach  'an  dùil  gu'n  ruigeadh 
iad  an  t-àite  sin  roimh  dhà  uair  's  a'  mhaduinn,  's  gu  'n  cuireadh 
iad  an  t-arm  dearg  thun  na  ruaige  gu  furasda.  Dh'fhalbh  iad  mu 
ochd  uairean  a  dh'oidhche,  ach  bha  'n  triall  co  mall  le  olcas  an 
rathaid  a  ghabh  iad,  's  nach  do  ràinig  iad  gus  an  robh  solus  na 

maidne  gu  briseadh.  Cha  robh  rnaith  sranaineachadh  air  tòiseach- 
adh  air  an  arm  dhearg  an  uair  sin.  Phill  iad  air  an  ais  air  a' 
cheum  cheudna,  gun  dad  ach  an  sgìos  air  son  an  turuis.  Cha  'n  e 
mhàin  gu'n  robh  easbhuidh  codail  's  mòran  sgìos  air  an  armailt  air 
maduinn  an  là  fhuiltich  so,  bha  easbhuidh  bìdh  orra  mar  an 
ceudna.  Chaidh  cuid  de'n  eachraidh  do  Inbhernisadh'iarraidh  ùrach- 
aidh  bìdh  dhoibh  fèin  's  do'n  ainmhidhibh.  Luidh  mòran  diubh  sìos 
air  an  achadh,  air  toirt  thairis  le  sgìos  'us  ocras;  thòisich  cuid  air 
glacadh  'us  marbhadh  bheathaichean  chaorach  a  bha  's  a'  choimh- 
earsnachd,  's  ga'n  deasachadh.  Fhuair  Teàrlach  fein  beagan  bìdh 
'us  deoch  'an  Caisteal  Chuil-Fhodair.  B'  e  so  giullachd  feachd  a' 
Phrionns'  air  toiseach  an  là  ainmeil  ud,  air  an  16  de'n  mhios. 

5.  Chuala  Teàrlach  mu  ochd  uairean  's  a  mhaduinn  gu  'n  robh 
feachd  an  Diùc  ri  tighinn.  Loisgeadh  urchair  gunna  mhòir  an  sin 
gu  rabhadh  a  thoirt  do  na  saighdearaibh  tional  as  gach  àit'  an 
robh  iad.  'An  ceann  ghreis  chunncas  an  t-arm  dearg  a'  tighinn 
air  aghart  'an  òrdugh  catha.  Bhuaileadh  gach  druma  's  eile  gus 
na  bha  ri  'm  faotainn  de  na  Gàeil  a  chur  an  òrdugh.  Cha  robh 
ann  gu  lèir  dhiubh  ach  cuig  mìle  fear.  Na  'm  biodh  Teàrlach  air 
faotainn  an  fheachd  gu  h-iomlan  cruinn,  bhiodh  naoi  mìle  aig'  air  a 
-chuid  bu  lugha.  Bha  e  furasda  gu  leòr  dha  cath  a  leigeadh 
seachad  an  là  ud,  na  'm  b'e  sin  a  thoil.  Mu  'n  àm  an  robh  an  t-arm 
dearg  faisg  air  an  àit'  a  thogail  mu'n  coinneamh,  bha  feachd  a' 
Phrionns'  'n  an  òrdugh.  Chaidh  iad  'n  an  dà  chuideachd.  Ghabh 
Morair  Seòras  Muireach  comannda  na  ceud  chuideachd,  agus 
Morair  Iain  Drumaind  comannda  na  cuideachd  eile.  B'  àbhaist 
do  na  Dòmhnullaich  anns  gach  blàr  o  là  Allt  a'  Bhonnaich  a  bhi 
air  an  làimh  dheis.  'S  ann  air  an  làimh  chlì  a  chuireadh  iad  Ià 
Chuil-Fhodair,  co  dhiìibh  is  anu  le  meud  na  cabhaig  a  thachair  sin, 
's  nach  robh  ùin'  ann  gu  bhi  toirt  cuicl  "de  na  fineachan,  sgapta  mar 
bha  iad,  gu  àit'  eil'  ach  far  an  do  thachair  do  thròmlach  a'  chinn- 
idh  a  bhi  aig  an  àm,  no  is  ann  le  leth  bhreth  cuid  de  na  h-oifigich 
a  thachair  e,  ag  iarraidh  urraim  na  làimhe  deis  a  thoirt  do  thrèibh 

eìY  aig  nach  robli  e  roimae  sin.     Ghabh  na  Dòmhnullaich  so 
gu  h-olc,   's  bhagair   iad  nach  deanadh  iad  car.      'N  uair  a 
bha  'n  dà  armailt  mar  so  a'  tighinn  gu  maith  dlù  air  a  chèile, 
shèid  garbh   fhras  chlachan  meallain  dìreach  an  aghaidh   nan 
<jàel.     Thug  iad  oidhirp  an  sin  air  taobh  an  fhuaraidh  fhaot- 
ainn  air  na  Sasunnaich.      Ach  bha  na  Sasunnaich  a'  gluasad 
mu  'n  coirmeamh  air  sheòl  's  nach  bu  chomasach  dhoibh  taobh  an 
fhuaraidh  fhaotainn.     An  dèigh  greis  chòmhstrì  mar  so,  thàinig 
an  dà  armailt  a  dh'  ionnsuidh  an  dearbh  shuidheachaidh  's  an  robh 
iad  roimhe.     Thòisich  an  cath  le  gunnaidhibh  mòr'  air  gach  taobh, 
mu  uair  an  dèigh  mheadhon  là.     Bha  mòran  aig  an  arm  dhearg 
dhiubh  sin  a  bharrachd  air  na  bh'  aig  Teàrlach,  agus  bha'n  cus- 
paireachd  mòran  ni  b'  fhearr.     Loisg  taobh  a'  Phrionnsa  mu  cheud 
urchair  gun  dad  a  dheanamh  air  an  nàmhaid  ach  aon  duin'  a  leòn- 
adh;  ach  bha  na  gunnaidhean  Sasunnach  a'  deanamh  sgathadh 
uamhasach  air  na  Gàeil,  's  bha  iadsan  a'  fàs  ro  mhì-f hoighidneach 
nach  robh  iad  a'  faotainn  òrduigh  ruith  mar  a  b'  àbhaist  an  agh- 
aidh  an  nàmhaid.     'N  uair  a  bha  Morair  Seòras  Muireach  ullamh 
gus  an  t-òrdugh  a  thoirt  leum  Clann  Mhic  an  Tòisich  air  aghart 
thun  an  nàmhaid.     Ach  threòraich  Morair  Seòras  air  an  aghart 
na  reisimeidean  eil'  a  bh'  air  an  làimh  dheis  diubh  sin,  's  bha  iad 
thall  aig  an  nàmhaid  le  ceum  cabhagach;  ach  anns  an  dol  air  agh- 
art  f huair  iad  làdaichean  uamhasach  de  ghunnaidhean  mòra  's  de 
ghunnaidhean  caola,  leis  an  robh  an  sreatha  gu  mòr  air  an  tanach- 
adh.     Chuir  sin  'an  tomhas  as  an  òrdugh  iad.     Ach  ghabh  iad 
rompa  'sbhuail  iad  co  cumhachdach  a'  cheud  sreath  de'n  arm 
dhearg  a  choinnich  rih  's  gu  'n  do  ruaig  iad  an  còrr  nach  do  mharbh 
iad  diubh  air  an  ais  gus  an  dara  sreath.    Ach  sheas  an  dara  sreath 
an  àite,  's  an  dèigh  làdach  a  losgadh  'an  eudan  nan  Gàel  sheas 
iad  aca  le  'm  bèigileidibh.     Rinn  iad  marbhadh  uamhasach  air  a 
chèile.     0  nach  robh  na  Gàeil  ach  tearc  'an  àireamh  a  nis  fhuar- 
adh  làmh  an  uachdar  orra.    Bha  stad  air  a  chur  air  neirt  a  chatha 
le  sud  fèin.     B'  e  àireamh  ro  thearc  de  'n  chuideachd  ud  a  fhuair 

air  an  ais  le  'in  beatha.  Bha  na  Dòmhnullaich  air  an  làimh  chlì  a' 
faicinn  so  uile  gun  ghluasad  air  an  taobh  fèin.  'N  uair  a  chunn- 
aic  iad  gu  'n  d'  fhuaradh  làmh  an  uachdair  air  an  làimh  dheis  gu 
buileach,  tharruing  iad  air  an  ais  thun  na  dara  buidhn'  a  bha  fagas 
doibh  air  an  cùlaobh.  Chaidh  Fear  na  Ceapaich,  an  ceannard,  air 
aghart  le  prasgan  beag,  ach  mharbhadh  e.  Ach  'n  uair  a  fhuair 
Diùc  Chumberland  na  sreathan  a  bhriseadh  'na  fheachd  fèin  air  an 
deanamh  suas  le  saighdearaibh  eile,  thug  e  òrdugh  do  'n  each- 
raidh  feachd  a'  Phrionns'  a'  chuairteachadh  o  'n  taobh  chùil. 
'N  uair  a  thuig  na  Gàeil  so,  thionndaidh  iad  air  falbh  gu  teich- 
eadh.  Dh'  oidhirpich  Morair  Elcho  a  thoirt  air  Teàrlach  e  ga 
chuir  fèin  air  ceann  na  bha  slàn  fathast  de  'n  fheachd  'us  ionn- 
suidh  a  thoirt  air  an  dara  ceann  de  armailt  an  Diùc.  Ach  thug 
Sheridan  agus  0  Sulibhan  air  gun  sin  a  dheanamh.  Bha  làmh 
dheas  'us  chlì  an  airm  a  nis  air  tionndadh  an  cùl  air  an  nàmhaid 
agus  air  teicheadh.  Agus  rug  Sulibhan  air  srèin  an  eich  aig 
Teàrlach  gus  a  threòrachadh  air  falbh  dheth  'n  àraich. 

6.  Bha  'bhuaidh  gu  h-iomlan  air  taobh  an  airm  dheirg.  Cha 
do  mhair  a'  mhire-chath  ach  mu  dhà  fhichead  mionaid.  Theich 
feachd  a'  Phrionnsa  'n  an  dà  bhuidhinn,  aon  diubh  gu  deas,  seachad 
air  uisge  Narainn,  agus  an  aon  eile  gu  bail'  Inbhernis.  'N  uair  a 
fhuair  an  eachraidh  Sasunnach  'an  òrdugh,  an  dèigh  troimhe 
chèil'  a'  blilàir,  lean  iad  'n  an  dà  bhuidhinn  an  dcigh  nan  GàeL 
Eàinig  buidheann  diubh  sin  am  beul-àth  'an  uisge  Narainn  's  sheas- 
iad  roimh  na  Gàeil  gus  an  cumail  air  an  ais.  Chaidh  a'  bhuidheann 
eil'  air  tòir  na  muinntir  a  ghabh  rathad  Inbhernis.  Bha  eagal  aca 
roimh  'n  mheud  de  'n  armailt  's  a  lean  dlùth  ri  chèile  's  an  ruaig; 
ach  ghearr  iad  sios  mòran  de  'n  fheadhainn  a  bha  dol  air  leth  o  'n 
mhòr  chuideachd,  's  mharbh  iad  cuid  de  shluagh  na  dùthcha,  aig 
nach  robh  armachd  idir,  a  thàinig  le  neònachas  a  dh'  fhaicinn  a' 
bhlàir.  Cha  d'  rinn  eachraidh  a'  Phrionns'  a  bheag  sam  bith  a 
dhion  do  'n  fheachd  aon  uair  's  gun  do  theich  iad.  A'  chuid  diubh 
nach  do  mharcaich  air  falbh  còmhladh  ri  Teàrlach  fèin,  ruith  iad 

air  falbh,  gu  iad  fèin  a  dhionadh.  'N  uair  a  ràinig  na  coisichean 
a  ghabh  gu  deas  uisge  Narainn,  bha  'n  eachraidh  Sasunnach  air 
faotainn  rompa,  's  na  'n  seasamh's  a'  bheul-àth  gus  an  cumail  air  an 
ais.  Ach  bha  luchd  nam  breacan  co  colgail,  neo-sgàthach,  a'  tighinn 
air  an  aghart's  gu'ndo  rinn  na  Sasunnaichbeàrna  'n  an  reang  troimh. 
na  leig  iad  seachad  iad  gun  ghrabadh.  Ach  thug  aon  trùpair 
ionnsuidh  air  fear  de  'na  Gàeil  a  chumail  air  ais  an  dèigh  chàich. 
Thog  an  Gàel  a  chlaidheamh  air  a  ghualainn  's  thug  e  'n  trùpair 
gu  talamh  leis  an  aon  bhuille.  Cha  d'  fhoghainn  leis  a  bheatha 
thoirt  air  falbh,  ach  chròm  e  os  a  cheann  gus  an  t-uaireadair  òir  a 
spionadh  dheth  's  a  chur  'na'  phòcaid  fèin.  Bha  na  trùpairean  eile 
gabhail  alla  ri  tapachd  an  t-seòid  so  gun  ghrabadh  sam  bith  a  chur 
air,  mu  'n  dùisgeadh  iad  fearg  na  cuideachd  lionmhoir  eil'  a  bh'  air 
thoiseach  air. 

7.  Cha  d'  fhuaradh  a  mach  riamh,  le  cinnteas,  fior  àireamh  na 
chaidh  a  mharbhadh  'am  blàr  Chuil-Fhodair.  A  rèir  a'  chunntcis 
a  chuir  seirbhisich  an  rìgh  a  mach  cha  do  mharbhaclh  de  'n  arm 
dhearg  ach  mu  leth  cheud  fear,  agus  mu  dhà  cheud  'us  tri  fichead 
a  leònadh.  Agus  bha  cuid  a'  deanamh  a  mach  aig  an  àm  gu'n  do 
chaill  na  Gàeil  mu  dhà  cheud  deug  gu  leth;  b'e  sin  ceithreamh 
earann  na  h-àrmailt,  agus  gu'n  robh  so  a  filleadh  a'  stigh  ann  na 
mharbhadh  air  an  ruaig  agus  na  mhort  saighdearan  an  Diùc  de  'n 
mhuinntir  leònt'  'am  fuil  fhuair  an  dèigh  a'  bhlair.  Tha  e  gus  an  ' 
diugh,  's  bithidh  anns  gach  linn,  sgreataidh  ri  leughadh  na  dhòirt- 
eadh  de  fhuil  nan  Gàel  leònta  le  òrdugh  Dhiùc  Uilleim  'an  dèigh, 
a'  bhlàir.  Fad  thri  là  bha  'chuid  saighdearan  a'  tional  ri  cheile  na 
gheibheadh  iad  de  dhaoine  leònta  's  a  choimhearsnachd  agus  ga  'n 
casgradh  na  'm  ficheadaibh  's  an  aon  àite.  'An  dèigh  am  peileir  a 
chur  anuta  bha  iad  a'  cur  nan  eanchainnean  asda  le  stoc  a'  ghunna. 
Bha  cleachdadh  Dhiùc  Uilleim  's  na  h-uile  ni  eil'  a  rèir  so  'an 
dèigh  a'  bhlàir.  Thug  na  h-Albannaich  am  Feòladair  air  mar 
f hrith-ainm  air  son  co  cìocrach  's  a  bha  e  gu  fuil  a  dhòirteadh, 
's  dh'  aidich  a  luchd  dùthcha  fèm  gu  'n  robh  an  t-ainm  freagarrach. 

Fhuair  e  sealbh  air  mòran  de  threathlaich  chogaidh  Theàrlaich; 
agus  ghlacadh  àireamh  de  'chuid  bhrataichean  air  an  àraich,  a 
chaidh  a  chur  gu  ruig  Duneidin  agus  a  losgadh  leis  a  chrochadair 
aig  crois  a'  bhaile. 

Chuireadh  iomadh  blàr  'an  Alb'  a  b'  fhuiltiche  na  blàr  Chuil- 
Fhodair,  eadhon  leis  gach  brùidealachd  a  thaisbein  an  Diùc 
'an  dèigh  an  là.  Ach  cha  do  chuireadh  blàr  riamh  ann,  mur 
robh  Allt  a'  Bhonnaich  'na  aonar,  is  mò  ris  an  robh  an  urra, 
's  is  mò  a  thàinig  'na  lorg,  na  blàr  Chuil-Fhodair.  Bha  mis- 
neachd  an  t-sluaigh,  feadh  Bhreatuinn  uil'  air  tuiteam  gu  h-ana- 
barrach  leis  an  tomhas  de  shoirbheachadh  a  bh'  aig  Teàrlach  's  an 
dà  bhlàr  a  chuir  e  roimhe  sud,  's  na  'm  biodh  am  fear  so  air  dol 
leis,  bha  'rèir  coslais,  an  rìoghachd  air  dol  gu  mòr  troimhe  chèile. 
Ach  'n  uair  a  chaill  e  là  Chuil-Fhodair  co  buileach,  bha  sluagh  na 
rìoghachd  mar  mhuinntir  a  fhuair  saorsa  o  eallach  ro  thròm. 
Ach  's  e  rinn  mòr  là  Chuil-Fhodair  gu  h-àraidh,  aig  an  àm  ud  agus 
o  sin  a  mach  gu  bràth,  gu'n  robh  dòchas  teaghlaich  nan  Stiùbhart- 
ach  gu  h-iomlan  's  am  feasd  air  a  ghearradh  as.  Fhuair  'us  ghabh 
Diùc  Uilleam  uiread  de  chothrom  air  a'  Ghàeltachd  an  dt%h  an  là- 
ud,  's  gu  'n  tàinig  e  gu  bhi  'na  ni  eu-comasach  gu'n  èireadh  a* 
leithid  de  cheannairc  tuilleadh  air  taobh  nan  Stiùbhartach. 

8.  Theich  Teàrlach  dheth  'n  àraich  le  àireamh  maith  eachraidh. 
Chaidh  iad  a  null  air  uisge  Naruinn  aig  àth  na  Fàile,  mu  cheithir 
mìl'  o  Chul-Fhodair.  Sheas  iad  an  sin  tacan  air  cnoc,  a'  cur  an 
comhairle  ri  'chèile  mu  ciod  bu  chòir  a  dheanamh.  Chomhairlich 
na  h-oifigich  do'n  Phrionnsa  na  ghabhadh  deanamh  a  thional  ri 
chèile  de'n  fheachd,  agus  iad  a  thoirt  nam  beann  orra,  far  am 
feudadh  siad  iad  fèin  a  dhìonadh  o  fheachd  sam  bith  a  b'  urrainn 
an  rìgh  a  chur  'n  an  aghaidh,  gus  an  nàisgteadh  an  t-sìth  gu 
h-onarach  's  gu  fàbharach  dhoibhsan,  mur  faigheadh  iad  còmh- 
nadh  tuilleadh  o'n  Fhraing  no  'n  Spàinn.  B'  i  so  gun  teagamh 
an  aon  chomhairl'  a  bha  ceart,  agus  a  rèir  coslais,  a  bhiodh  soir- 
bheachail  dhoibhsan,  agus  feumail  do'n  luchd  dùthcha  na'm  biodh 

iad  air  a  gabhail.  Ach  mar  a  bha  Teàrlach  misneachail  thar 
tomhais  air  maduinn  an  là,  uamhasaich  so,  bha  e  thar  tomhais 
ana-misneachail  air  an  fheasgar.  Cha  robh  e  'faicinn  teàrnadh 
ann  dha  fèin,  ach  le  teicheadh  gu  taobh  's  iar  na  Gàeltachd,  agus 
à  sin  do  'n  Fhraing,  far  am  faigheadh  e  tuilleadh  sluaigh  a  bheir- 
eadh  deannal  eil'  air  an  arm  dhearg.  Chuir  e  uaith  an  eachraidh 
's  a  chàirdean  uil'  ach  seisear  no  mòr-sheisear;  's  leò  sin  chuir  e 
'aghaidh  air  taobh  's  iar  Alba.  Bha  'chuid  a  bha  cruinn  de  'n 
fheachd  gu  fuireach  ann  am  Bàideanach  gus  an  cluinneadh  iad 
naith  'an  dèigh  sin.  An  uair  a  chuir "  Teàrlach  a  chìil  ri  'luchd 
leanmhuinn  air  an  dòigh  so,  cha  robh  còmhladh  ris  de  na  Gàeil 
ach  aon  duine  d'am  b'  ainm  Imhear  Burc,  a  bha  greiseag  'na  Phor- 
tair  sràid  'an  Duneidin,  agus  aig  an  robh  beagan  Beurla.  Bha  e 
so  gu  bhi  'na  fhear-iùil  do  'n  Phrionns'  air  feadh  nan  garbh 
chrioch.  Threòraich  Burc  am  Prionnsa  gu  Gortulaig,  far  an  robh 
Morair  Lòbhat,  no  Mac  Shimidh,  mar  a  theireadh  iad  ris,  a'  tàmh- 
achd  aig  an  àm.  Cha  do  choinnich  am  Prionns'  agus  Mac  Shim- 
idh  riamh  gu  so,  ach  chuir  e  iomadh  teachdaireachd  a  dh'  ionn- 
suidh  Theàrlaich  o  thàinig  e  dh'Alba.  Cha  robh  ceann  feadhn' 
eil'  ann  co  lùbach  ri  Mac  Shimidh.  Bha  e  nis  'na  fhìor  sheann 
duine;  agus  bu  bhodach  eadar  dhà  cheathairn  e  da  rìreadh. 
Bhiodh  e  leis  an  rìgh,  's  bhiodh  e  leis  a'  Phrionnsa.  Thug  e  air 
a  mhac  èiridh  'au  aobhar  Theàrlaich.  Cha  robh  a'  cheud  choinn- 
eamh  so  glè  thaitneach ;  ach  co  dhiù  f huair  Teàrlach  's  a  chomh 
luchd  turuis  biadh  'us  deoch  'am  fàrdoich  Mhic  Shimidh,  agus  an 
dèigh  sin  ghabh  iad  an  turus  gu  Inbher-Garaidh.  Cha  robh  aon 
chuid  biadh  no  àirneis  's  an  teach  a  bha  'n  so,  agus  choidil  iad  air 
an  làr  'n  am  breacanaibh,  mar  a  bha  iad  sgìth  'an  dèigh  dà  f  hich- 
ead  mìle  choiseachd.  'An  dèigh  iasg  geal  a  ghlac  iad  's  an  amh- 
ainn  a  dheasachadh,  thog  iad  orra  mu  mheadhon  an  ath  là  gu 
Gleann  Peighinn,  ri  taobh  Loch  Arcaig,  far  an  do  chuir  iad 
seachad  an  oidhche  'an  tigh  Dhòmhuill  Chamshroin.  Chuir  Teàr- 
lach  litir  à  so  do  Bhàideanach  thun  nan  ceann  feadhn',  iad  a 

sgaoileadh  o  chèile,  's  deanamh  air  an  son  fèin  mar  a  b'  fhearr  a 
dh'fheudadh  iad.  B'  èigin  do  na  fògarralch  bhochd  an  cuid  each 
fhàgail  'an  Gleann  Peighinn,  agus  triall  d'an  cois  gu  Meàth  Poll, 
agus  o  sin  gu  Gleann  Biasdail,  faisg  air  an  àit'  an  tàinig  Teàrlach 
air  tìr  an  toiseach.  Dh'innseadh  dha  a  nis  gu  'n  robh  luingeas 
Shasunnach  's  a'  choimhearsnachd  air  son  a  ghlacadh.  Ach 
thairg  tighearn  òg  Chlann  Raonail  agus  càirdean  eil'  àite  foluich 
a  thogail  dha  anns  nach  bu  chomasach  do  nàmhaid  sam  bith  a 
lorgachadh.  Ach  cha  'n  fhanadh  e  idir  air  tir-mòf,  rùnaich  e  dhol 
a  mach  air  feadh  eileanan  Innse  Gall,  gus  e  fèin  a  chleth  'na 
nieasg  sin.  Fhuaradh  lorg  air  fear  Dòmhull  Mac  Leòid  a  mhuinn- 
tir  an  eilein  Sgiathanaich  a  bha  air  bith  am  Barraidh  ag  iarraidh 
suim  airgid  a  thàinig  aif  tìr  thun  a'  Phrionns',  air  son  a  bhi  nis  'na 
fhear-ihil  dha  feadh  nan  ceàrnan  sin.  Fhuaradh  ochd-ramhach  bàt' 
'an  uidheam ;  chaidh  Teàrlach  's  a  luchd-leanmhuinn  air  bòrd, 
's  mòr-sheisear  sgiobaidh,  air  an  t-seatheamh  là  fichead  de'n  nihìos. 
An  dèigh  gach  ni  fhaotainn  ullamh  chomhairlich  Dòmhull  do  'n 
Phrionnsa  fuireach  an  oidhche  sin,  a  thaobh  coslas  ro  ghailbheach 
a  bhi  air  an  oidhche.  Ach  cha  'n  fhanadh  Teàrlach  car  aon  oidh- 
che  ged  a  rachadh  e  fèin  's  na  bha  còmhladh  ris  do  'n  doimhne. 
B'  èigin  falbh.  B'e  Dòmhull  an  stiùireadair.  Agus  mar  a  dh'  innis 
e  roimh  làimh,  thàinig  an  oidhche  gu  bhi  doinionneach  da  rìreadh. 
Bha  e  ag  rà&hjgu'm  b'  i  sud  an  oidhch'  a  b'  eagalaich,  a  bha  e  riamh 
air  Chuan  Sgìth,  ged  a  bha  e  gu  tric  air  ais  's  air  aghart  eadar 
niòr-thir  'san  t-Eilean  Fada.  Ach  'n  uair  a  shoilleirich  an  là  fhuair 
siad  iad  fèin  air  oirthir  Uidhist.  Chaidh  iad  air  tìr  ann  an  Rois- 
innis  's  a'  Bheinn  Mhaol.  Bha  ceithir  peicean  de  mhin  choirc  aca 
's  a'  bhàta.  Ghlac  iad  bò  a  ghrad  spad  iad,  's  dheasaich  iad  pàirt 
de  'feòil.  Mar  sin  rinn  iad  rian  air  a'  cheud  bhiadh  a  ghabhail  'san 
eilean  so. 

9.  Dh'fhan  Diùc  Uilleam  beagan  sheachduinean  'an  Inbhernis 
'an  ddigh  là  Chuil-Fhodair.  Ach  mu  mheadhon  ceud  mhìos  an 
t-samhraidh  chaidh  e  suas  do  Chille-Chuimein,  gu  bhi  ni  b'  fhaisg 


BLAR  CHUIL-FH0DAIR.  393 

air  dùthaich  nan  Seumasach.  Bh  i  armailt  a'  Phrionns'  an  dèigh 
an  daingneach  a  bha  'n  sin  a  leag  i  ìh  gu  làr,  agus  b'  èigin  camp  a 
dheanamh  air  son  an  airm  dheirg.  A  so  thòisich  an  Diùc  a'  cur 
a  mach  buidhnean  shaighdearan  feadh  na  dùthcha  mu'n  cuairt,  a 
bhuineadh  do  na  cinn  fheadhn'  a  dh'elrich  le  Teàrlach,  a'  losg- 
adh  's  a  chreachadh,  'sa  ghlacadh.  Bha  na  neo-chiontaich,  co  maith. 
ris  na  ciontaich,  a'  fulang  call  le  bhi  losgadh  an  tighean,  's  a  toirt 
air  falbh  an  cuid  sprèidhe.  Bha  dùil  aig  Diùc  Uilleam  gu'n  glacadh. 
aon  de  na  buidhnean  ud  am  Prionnsa  feln,  agus  mar  nach  robh  e 
air  son  fhaicinn  beò,  thug  e  òrdugh  gun  iad  a  dheanamh  phrìos- 
nnach  idir,  a  bha  'nlleadh  ann  gur  h-ann  a  mharbhadh  iad  na 
h-uil'  a  bha  coslach  ri  bhi  da  rìreadh  's  a'  cheannairc.  Agus  uaith 
so  chaidh  mòran  a  chur  gu  bàs  gu  neo-chiontach  air  son  iad  a  bhi 
teicheadh  o  na  saighdearaibh.  Ach  bha  cuid  de  na  h-oifigich  nach 
tug  ùmhlachd  do  'n  òrdugh  so  agus  a  thug  a  steach  mòran  phrìos- 
unach.  'N  uair  a  liouadh  prìosunan  an  taobh  tuatb  leò  sin, 
thòisicheadh  ga  'n  cur  a  Lunuinn  air  soithichibh  mall,  mì-ghoir- 
easach.  Bha  mòran  de  'n  t-sluagh  sin  a'  bàsachadh  air  an  taisdeal 
leis  an  droch  ghiullachd  a  bha  iad  a'  faotainn,  's  cothrom  aig  na 
seòladairibh  an  toil  fèm  a  dheanamh  riu.  Rinneadh  àireamh  mòr 
de  'n  t-sluagh  chumanta  'na  'm  prìosunaich,  ach  cha  do  thuit  de 
na  cinn-fheadhn'  'an  làinhaibh  an  luchd  riaghlaidh  ach  seachdnar, 
— Iarla  Chròmpa,  Iarla  Chilmàmoc,  Marcus  Thulibàrdin,  a  thàinig 
a  nall  còmhladh  ri  Teàrlach,  Morair  Morèna,  agus  Morair  Lòbhat, 
agus  Mr  Iain  Muireach,  an  Bùn-Chlèireach.  Fhuair  a'  chuid  eile 
de  na  cinn  f  headhn'  air  teicheadh  gu  cèin  thiribh  fa  leth  na  Roinn- 
E5rpa,  no  air  iad  fèin  fholuch  's  a'  Ghàeltachd  gus  na  nàisgeadh  an 
t-sìth.  Bha  Alb'  uile,  gu  h-àraidh  a'  Ghàeltachd,  air  a  cuairteach- 
adh  le  càbhlach  giis  na  h-uile  fear-f  uadain  a  b'  urrainn  iad  a  ghlac- 
adh ;  agus  thog  na  cinn-f headhna  'bha  dìleas  do  'n  rìgh  an  cuid 
daoine  gus  na  fògarraich  a  choinneachadh  anns  gach  ceàrna  de  'n 
tìr  air  an  tugadh  iad  aghaidh.  Agas  b'  ioagiiitach  a  chaidh  duin' 
idir  dhiubh  as.     Air  son  na  chaidh  a  thional  de  chreich  le  saigh- 

dearaibh  an  Diùc,  cha  robh  cunntas  idir  ga  chumail  air.  Bha 
maoin  nan  dùthchanna  fa  leth  's  a'  Ghàeltachd,  aig  an  àm  ud,  a' 
comh-sheasamh,  cha  mhòr  gu  h-iomlan,  ann  an  sprèidh.  Agus. 
'an  àm  an  t-samhraidh,  bha  'n  tuath,  cha  mhòr  gu  h-iomlan,  'an 
urra  ris  an  sprèidh  air  son  cumail  suas.  Agus  bha  mòran  diubh 
a'  bàsachadh  leis  a'  ghort  'n  uair  a  thugadh  uatha  gach  creutair 
gluasadach  a  dheanadh  feum  do  dhuine.  Bha  sprèidh  co  lìon- 
mhor  air  an  tional  gu  coimhearsnachd  Chille-Chuimein,  's  gu  'm 
biodh  air  uairibh  dà  mhìle  mart  air  an  aon  dròbh ;  's  ceithir  chos- 
aich  eile  rèir  sin.  Thàinig  dròbhairean  à  Sasunn  le  sporanaibh 
troma  'cheannach  na  sprèidhe  so.  Bhiodh  mart  no  each  air  leth- 
chrun,  's  caoraich  'us  gabhair  a  rèir  sin.  Bha  'n  Diùc  a'  roinn  an 
airgid  so  air  na  buidhnibh  a  bha  trusadh  na  sprèidhe.  Bu  co  lòm 
an  lèir  sgrios  a  rinn  iad  air  na  ceàrnaibh  ud  'sgu  bheil  neach  a 
bha  'na  shùil  fhianuis  air  na  thachair  a'  sgrìobhadh  gu  'm  feudadli 
duine  leth  cheud  mil'  fhalbh  gun  duine,  gun  ainmhidh,  gun  tigk 
fhaicinn,  ach  làthrach  loisgte.  Ged  a  bha  fulangais  an  t-sluaigk 
tròm,  cha  d'  dirich  a  dheanamh  dìoghaltais  air  na  saighdearaibk 
air  son  sud  uil',  ach  seachdnar  cheathairneach  Ghlinn  Moiristoin. 
Binn  iad  sin  iomadh  creachadh  air  na  creachadairibh.  Bha  iad 
air  iad  fe'in  a  cheangal  ri  chèile  le  mionnaibh  nach  dealaicheadh 
iad  ri  chèile,  's  gu'n  seasadh  iad  a  ruach  gus  an  tigeadh  an  t-sìth. 
Bhiodh  iad  air  uairibh  a'  dol  roimh  na  saighdearan  an  àite 
cumhaug  's  a  losgadh  làdach  no  dhà  na  measg,  agus  an  sin  a'  dol 
air  ais  leis  an  sprèidh  gus  an  àit'  o  'n  tugadh  an  toiseach  iad. 
Dh'  fhalbh  an  Diùc  à  Cille-Chuimein  air  an  ochdamh  là  deug 
de  mhiosdeireannachan  t-samhraidh's  thàinig  rud-eigin  lasachaidh. 
an  dèigh  sin  air  obair  a'  chasgraidh  's  a'  chreachaidh. 

10.  'An  ceann  beagan  làithean'an  dèigh  do  Theàrlach  'sda 
'luchd  coimhideachd  tighinn  air  tìr  's  a'  Bheinn  Mhaol,  rùnaich 
iad  a  dhol  do  Steòrnabhagh  a  dh'iarraidh  soithich  anns  am  faigh- 
eadh  am  Prionns'  a  null  do  'n  Fhraing.  Air  an  taisdeal  sin,  mu'n 
gann  a  bha  iad  leitheach  slighe  shèid  a'  ghaoth  gu  stoirmeil,  agus 

b'  èigin  doibli  dol  air  tìr  'an  eilean  Scalpaidh,  mu  choinneamh 
Tairbeart  a  's  ear  na  h-Earadh.  Bha  Dòmhull  Mac  Leòid  eòlach. 
air  Dòmhull  Caimbeul,  tuathanach  an  eilein,  's  threòraich  e  'phàirt- 
idh  gu  tigh  an  duine  siu.  Chuir  siad  iad  iè'm  fo  ainmibh  eile; 
b'  e  0  Sulibhan  athair  a'  Phrionnsa;  bu  cheannaichean  Arcach  iad 
a  chaill  an  long  air  an  Du-Irtich,  air  taobh  's  iar  Ile,  agus  bha  iad 
a' dol  a  Steòrnabhagh  gu  soitheach  fharadh  a  bheireadh  dhach- 
aidh  iad.  Thug  an  Caimbeulach  a  bhàta  fein  'an  iasad  do  Mhac 
Leòid  gu  dhol  air  an  turus  sin,  's  gu'm  fanadh  càch  far  an  robh 
iad  gus  an  cluinneadh  iad  uaithe.  Air  an  treas  là  de  'n  Mhàigli 
thàinig  fios  gu'n  do  shoirbhich  le  Dòmhull,  'sghluais  na  falbhan- 
aich  uil'  air  an  turus;  ach  mar  a  b'  àbhaist  shèid  a'  ghaoth  gu  doin- 
inneach  'an  aghaidh  Theàrlaich,  's  an  àit'  a  dhol  timchioll  na  Pàirc' 
air  a'  mhuir,  b'  èigin  da  gabhail  a  steach  gu  Ceann  Loch  Shì- 
Phort,  agus  coiseachd  tarsuinn  a'  mhonaidh  gu  ruige  Steòrna- 
bhagh,  a  bha  còrr  'us  fichead  mìl'  uaithe,  feadh  oidhche  fhliuich, 
dhuirch.  Mu  mheadhon  an  ath  là  ràinig  a'  phàirtidh  Pcudh' 
Aranais  air  bun  Loch  Steòrnabhaigh,  's  chuir  iad  fios  gu  Mac  Leoid 
e  thighinn  thuca  le  biadh.  Ghreas  an  Leòdach  gu  sin  a  dhean- 
amh,  'sthreòraich  e  iad  gu  tigh  bain-tighearna  Chill-Duinn,  abha 
tùineachadhfan  Aranais  aig  an  àm.  Chuir  am  Prionnsa  's  a  chàird- 
ean  an  oidhche  seachad  'an  sin.  Ach  air  do  Mhac  Leòid  pilltinn 
do  Steòrnabhagh,  fhuair  e  mòran  de  mhuinntir  a'  bhaile  fo  'n  arm~ 
achd,  air  dhoibh  a  chluinntinn  o  mhinisteir  Uidhist  gu  an  robh  am 
Prionns'  air  tighinn  le  feachd  lìonmhor  a  ghlacadh  's  a  chreachadh 
a'  bhaile.  Anns  a'  chàs  so  cha  d'  àicheadh  Dòmhull  nach  robh  am 
Prionns'  air  tighinn,  ach  ars  esan  's  beag  a  tha  'dh'  iomradh  aig  air 
tigh  no  bail'  a  ghlacadh.  'N  uair  a  thuig  na  Leòdhasaich  mar 
bhà,  thuirt  iad  nach  robh  iad  air  son  cron  sam  bith  a  dheanamh, 
air  a'  Phrionns'  ach  e  bhi  falbh.  Feudar  aiumeachadh  an  so  gu'n 
robh  Mac  Coinnich  òg,  mac  an  fhir  a  leònadh  'an  Gleann  Seile,  air 
sgur  a  bhi  'na  Sheumasach,  agus  air  a'  chuid  fearainn  fhaotainn  air 
ais  o  'n  chrùn.     Chuir  e  fios  air  na  Leòdhasaich  roimhe  sud  gu 

ruige  Brathain  gu  dhol  a  chogadh.  'N  uair  a  thuig  iad  gur  h-ann 
an  aghaidh  a'  Phrionns',  cha  deigheadh  iad  idir  ann.  Phill  iad 
dhachaidh. 

11.  Cha  'n  fhaigheadh  Teàrlach  a  nis  duin'  a  dh'f halbhadh  leis. 
Bhris  an  sgiobair  ris  na  chùmhnantaich  Mac  Leòicl  an  còrdadh, 
air  eagal  gu'm  biodh  e  air  a  ghlacadh  leis  an  luingeas  Shasunn- 
ach;  'sclia  robh  maith  a  dhol  alabhairtri  duin'  eile  mu'n  ghnoth- 
nch.  Mar  sin  b'  digin  do  Theàrlach  'aghaidh  a  chur  air  fairge  le 
bàta  beag  a'  Chaimbeulaich.  Bha  e  'rùnachadh  cumail  thun  na 
mòr-thir;  ach  mu'n  deachaidh  iad  fad  air  an  aghart  chunnaic  iad 
dà  luing  a'  tighinn  'n  an  coinneamh,  's  ruith  iad  suas  gu  bun 
Loch  Shì-Phort,  's  chaidh  iad  air  tìr  'an  eilean  Shì-Phort,  anns 
nach  robh  ach  tearc  de  iasgairean  a'  fuireach,  agus  a  bha  caoin- 
eachadh  an  cuid  èisg  air  an  leacaidh  an  uair  a  chunnaic  iad  am 
bàt'  a'  tighinn  gu  tìi*.  Shaoil  leis  na  h-iasgairean  gu'm  bu  luchd 
preasaidh  a  bh'  annt'  a  chuir  an  dà  luing  ud  uatha,  's  thug  iad  an 
casan  leò,  a'  fàgail  an  cuid  èisg  air  an  sgaoi  ltich.  Chòmhnuich  am 
Prionnsa  's  a  luchd  leanmhuinn  ceithir  làithean  air  an  eilean  aon- 
aranach  so,  anns  a'  bhothaig  a  bh'  aig  na  h-iasgairibh;  agus  seòl  a' 
bhàt'  air  a  sgaoileadh  thairis  orr'  air  son  dìon.  Bha  iad  a'  deas- 
achadh  am  feumalachd  de'n  iasg  chaoin,  agus  bha  bain-tighearna 
Chill-Duinn  an  dèigh  bò  a  reic  riu,  agus  pailteas  siùcair  'us 
branndaidh  a  thoirt  doibh  a  nasgaidh,  agus  beagan  de  mhin 
choirce,  nithe  a  bha  ro  fheumail  doibh  aig  an  àm.  Air  an  deich- 
eamh  là  de'n  Mhàigh  sheòl  iad  air  aghart  do  Uidhist.  Thaghail 
iad  's  an  eilean  Ghlas,  no  Scalpaidh  mar  theirear  ris  a  nis,  gu 
Dòmhull  Caimbeul  a  phàigheadh  air  son  a'  bhàta.  Bha  ceathrar 
dhaoine  gà  'm  feitheamh  mar  bha  iad  a'  dol  gu  tìr.  Chuireadh 
Imhear  Burc  a  bhruidheann  ris  na  daoinibh  so,  ach  ciod  a  bh'  air 
an  aire.  Thuig  Imhear  gur  h-ann  air  son  am  bàta  a  ghlacadh  a 
bha  iad,  co  luath  's  a  thigeadh  i  air  tìr.  Ghrad  leum  e  steach, 
'sshàth  e  mach  o'n  laimrig  i  mu'n  do  thàrr  na  h-eascairdean 
grèim  a  dheanamh  oirre.     Mar  a  bha  iad  ag  iomradh  's  a  seòladh 

suas  oirtliir  na  h-Earadh  bha  na  luingeas  Shasunnach  a  dlùthach- 
adh  riu,  's  a  cur  eagail  orra ;  's  b'  èigin  a  bhi  dol  a  steach  do  na 
geothacliaibh  ga  'm  foluch  fèin.  Tha  luchd  eachdraidh  na  codach 
so  de  thurus  a'  Phrionnsa,  le  aon  ghuth  ag  innseadh  nach  robh 
boinn'  uisg'  ac'  air  bòrd  's  a'  bhàta,  's  gur  i  dràmag  air  mhear  shàL 
'us  min  choirc  an  dinneir  a  bh'  aca.  Ach  's  e  'n  aon  reuson  is 
urrainnear  a  thoirt  air  son  sud,  eagal  am  beath'  a  bhi  orr',  a  dbol 
air  tìr  'an  àite  sam  bith  eadar  an  Tairbeart  'us  Ròghadal,  oir  's  gann 
a  tha  ionad  's  an  uidhe  sin  anns  an  tugadh  iad  sròn  a'  bhàta  gu  tìr 
nach  faigheadh  iad  pailteas  uisg  'ann.  An  dèigh  caol  theàrnadh 
0  iomadh  cunnart,  chaidh  luchd  a'  bhàta  steach  do  Loch  Uisge- 
bhaidh  's  a'  Bheinn  Mhaol.  Chaidh  iad  gu  bothan  àiridh  a  sin  a 
bha  trì  rnìl'  o  'n  chladach,  far  an  do  stad  iad  beagan  làithean. 
Chuir  Teàrlach  fios  a  sin  gu  seana  Mhac  'ic  Ailein  a  bha  chòmh- 
nuidh  'an  Uidhist,  gu'n  robh  e  air  teachd  gu  'choimhearsnachd, 
agus  air  dhroch  càradh.  Thàinig  an  duin'  uasal  sin  air  ball  a 
dh'  amharc  Theàrlaich,  's  thug  e  feumalachd  bìdh  'us  eudaich  da 
ionnsuidh.  'An  ceann  là  no  dhà  bha  bothan  grinn  air  ullachadh 
do'n  Phrionns'  ann  an  Gleann  Crùbasdail,  'am  meadhon  Uidhist  a' 
chinn  a  deas,  far  an  robh  e  gu  comhfhurtail  fad  dhà  sheachduiu. 
Bha  e  cur  seachad  na'h-ùin'  ag  iasgach  's  a'  sealg.  Bha  Mac  'ic 
Ailein  's  a'  bhain-tighearn  gu  tric  a'  tighinn  ga  amharc ;  agus  thug 
iad  dha  dà  fhear  dheug  a  bha  ghnàth  air  freiceadain  mu'n  tigeadh 
eascaraid  am  fagas.  Ach  air  do  oifigich  an  rìgh  cinnteachd  fhaot- 
ainn  air  gu'n  robh  e  's  an  Eilean  Fhada,  chuireadh  uiread  de 
shaighdearau  's  de  luchd  rannsachaidh  air  tìr  an  Uidhist,  's  bha  e 
air  a  chuairteachadh  leò  air  gach  làimh  co  mòr  's  nach  b'  urrainn 
e  fuireach  ni  b'  fhaide  's  a'  ghleann  ud.  Air  a'  cheathreamh  là  deug 
de  mhios  meadhonach  an  t-samhraidh,  chaidh  e  fèin  's  a  luchd 
leanmhuinn  do  'n  bhàta,  's  fad  cheithir  là  deug  eile  bha  iad  air  an 
ruagadh  o  shliabh  gu  tràigh  leis  na  nàimhdibh  co  dian  's  nach  robh 
ac'  ach  caol  theàrnadh  gach  uair  de  'n  là  's  de  'n  oidhche  o  thuiteam 
'n  an  làmhaibh.    Air  a'  cheathramh  là  fichead  b'  èigin  dealachadh 

xi  Mac  Leòid  's  ris  gach  caraid  dealaidh  eil'  ach  0  Neil  a  mhàin. 
A  rèir  coslais  b'  ann  air  an  oidhche  sin  fèin  a  threòraich  0  Neil 
am  Prionnsa  gu  bothan  àiridh  anns  an  robh  Fionghall  Dhòmh- 
nullach  gus  a  choinneachadh.  Bu  nighean  Fionghall  do  sheann 
fhear  Baile  Mhuilinn.  Bhàsaich  a  h-athair  'nuair  a  bha  i  na 
leanabh,  's  phòs  a  màthair  a  rìs  Uisdean  Dòmhnullach,  fear  Arma- 
dail  's  an  Eilean  Sgiathanach.  Bha  Uisdean  Dòmhnullach  'na 
cheannard  air  aon  de  na  buidhnibh  a  bha  nis  'an  Uidhist  air  tòir 
a'  Phrionnsa.  B'  ann  còmhladh  ri  'màthair  bu  trice  le  Fionghall  a 
bhi  'fuireach;  ach  bha  i  air  tighinn  a  nall  a  dh'amharc  a  bràthar 
aig  an  robh  Baile  Mhuilinn,  'sd'am  buineadh  an  àiridh  'san  robh 
i  'n  oidhch'  ud.  Chunnaic  0  Neil  an  rìbhinn  so  ann  an  Orm- 
acleit,  'an  tigh  Mhic  'Ic  Alein  's  tha  cuid  ag  ràdh  gu  'n  robh 
comh-chòrdadh  eadar  esan  'us  i  gu  'n  coinnicheadh  i  'm  Prionnsa 
^s  an  àiridh  ud  air  a  leithid  sud  a  dh'oidhche.  'S  ann  mar  sud  a 
bha.  'N  uair  a  ràinig  Teàrlach  agus  0  Neil  an  àiridh  chaidh  0 
Neil  a  dh'  fhaicinn  co  bha  stigh;  's  thuirt  e  ri  Fionghall  gu  'n  tug 
e  caraid  ga  h-amharc.  Dh'fheòraich  ise  am  b'e'm  Prionnsa? 
Thuirt  0  Neil  gu  'm  b'  e.  Thug  0  Neil  'an  sin  a  steach  am 
Prionnsa,  a  dh'fhàiltich  Fionghall,  's  fhuair  e  fèin  's  a  "charaid  an 
t-àite  suidhe  b'  fhearr  a  bha  stigh.  'An  dèigh  comh-pàirteach- 
adh  de  mhèis  bhainne  's  ghruith,  chaidh  còrdadh  a  dheanamh 
eatorra  gu'n  tugadh  Fionghall  am  Prionns'  a  mach  do  'n  Eilean 
Sgiathanach  'an  riochd  mnà  muinntir  gu  tigh  a  màthar. 

12.  'An  dèigh  iomadh  grabadh  'us  cunnart  nach  urrainn  sinn 
ainmeachadh,  fhuair  Fionghall  litir  cead-siubhail  o  'h-oide,  air  a 
son  fèin  's  air  son  a  mnà  muinntir,  Beti  Burc,  an  t-ainm  a  bha'm 
Prionnsa  gu  f hreagairt ;  agus  litir  eile  bha  Beti  Burc  gu  ghiùlan 
gu  bean  an  tighe  mar  theisteanas,  ag  innseadh  gu'n  robh  i  maith 
air  calanas,  's  air  nithibh  mar  sin.  Chuireadh  trusgan  bainionn 
mu  Theàrlach  air  feasgar  an  ochdamh  là  fichead  de'n  mhìos,  agus 
mu  chiaradh  na  h-oidhche  sheòl  iad  o'n  Bheinn  Mhaoil.  B'  èigin 
do  'n  Phrionnsa  dealachadh  ri  0  Neil  an  sud.      Cha  leigeadh 


BLAR  CHUIL-FHODAIR.  399 

Fionghall  a  steacli  air  stoc  an  eithir  e,  o'n  a  bu  Ghall  e,  air  eagal 
gu'm  brathadh  e  iad  'n  an  tigeadh  baoghal  air  bith  'n  an  caraibh. 
Bha  Nial  Mac  Eachainn,  comhalta  do  Mhac  'Ic  Ailein,  aig  Fion- 
ghall  fèin  mar  ghille  freasdail.  Mu  mheadhon  là  na  Sàbaid,  an 
naoidheamh  là  fichead  de'n  mhìos,  chaidh  iad  air  tìr  's  a'  Chamus 
Mhòr  'an  Cille-Mhuire  Thròtarnais,  faisg  air  tigh  Mhòghstard,  a 
bhuineadh  do  Shìr  Alastair  Dòmhnullach.  Chaidh  Fionghall  'us 
Nial  suas  gu  tigh  Mhoghstard,  a'  fàgail  Bheti  Burc  air  a'  mhoL 
Ged  a  bha  ceannard  aon  de  na  buidhnibh  rannsachaidh  a  stigh 
Toimpe,  fhuair  i  rian  air  a'  ghnothuch  innseadh  do  'n  bhain-tigh- 
earna.  Bha  Sìr  Alastair  'an  Cille-Chuimein  còmhladh  risan  Diuc. 
Thachair  do  Mhr.  Alastair  Dòmhnullach,  fear  Chinnse-Borgh, 
Siamarlan  Shìr  Alastair,  a  bhi  am  Mòghastard  aig  an  àm.  Bu. 
deadh  charaid  esan  do'n  Phrionnsa.  Cha  'n  fhanadh  an  Siamar- 
lan  ri  'dhinneir.  Thug  a'  bhain-tighearna  dha  dòrlach  bhrioscaid- 
ean  'us  botal  beag  fion'  air  son  lòn  siubhail.  'S  e  rinn  an  Dòmh- 
nullach  còir  an  cladach  a  thoirt  air  's  biadh  a  thoirt  do  Bheti 
Burc;  agus  an  dèigh  sin  am  falbhanach  sgìth  a  threòrachadh  gu 
thigh  fèin  'an  Cinnse-Borgh.  Dh'  fhan  Fionghall  's  Mac  Eachainn 
tì  'n  dinneir  's  an  tigh  mhòr ;  an  dèigh  sin  mharcaich  iad  còmhladh 
ri  dithis  no  thriùir  eile,  mar  gu'm  b'  ann  dachaidh.  Ach  dhealaich 
iad  riu  sud  agus  chaidh  iad  do  Chinnse-Borgh,  an  oidhche  sin. 
'N  uair  a  shuidh  Teàrlach  gu  'shuipeir,  bha  Fionghall  air  a  dheis, 
agus  bean  Chinnse-Borgh  air  a  thoisgeul.  Choidil  Teàrlach  deich 
uairean  a  thìm  'an  Cinnse-Borgh.  Ach  b'  èlgin  falbh  leis  do  Phort- 
rìgh  an  ath  là.  Bha  solarachadh  air  a  dheanamh  air  son  fhaot- 
ainn  do  eilean  Rasaidh  an  oidhche  sin.  Dh'  fhcàg  e  tigh  Chinnse- 
Borgh  'san  trusgan  cheudn'  anns  an  tàinig  e  ann.  Ach  cheangail 
fear  an  tighe  deadh  dheise  Ghàelach  ann  an  neipicin,  a  thug  e  leis 
fo  achlais  gus  an  d'  ràinig  iad  bad  coille  nach  robh  fad  as ;  agus  an 
sin  mhùth  am  Prionns'  eudach.  Leig  fear  Chinnse-Borgh  slàn  leis, 
'a  ghabh  Teàrlach  'us  Nial  Mac  Eachainn  air  an  agharfc  do  Phort- 
righ,  astar  cheithir  mìle  deug,  agus  giullan  òg  aca  'na  fhear  iùil. 

Ghabh  Fionghall  ra  thad  hu  ghiorra  agus  nighean  bheag  còmhladh. 
rithe,  's  bha  i  'm  Port-rìgh  greis  roimh  Theàrlach.  Choinnich  iad 
a  chèile  'an  tigh  òsd'  a'  bhaile,  mu  thuiteam  na  h-oidhche.  Dh'fhan 
Teàrlach  greis  mhaith  's  an  tigh  sin,  a'  còmhradh  ri  fear  Dòmhull 
Euadh  a  bha  'n  dèigh  eithir  a  sholarachadh  anns  an  gabhadh  e  'n 
t-aiseag  do  Rasaidh.  Dhealaich  e  'n  so  ri  Nial  's  ri  Fionghall,  a' 
toirt  iomadh  taing  dhi  air  son  na  thachair.  Mu  bhriseadh  an  là 
an  ceud  là  de  mhios  deirean  nach  an  t-samhraidh,  chaidh  e  do  'n 
bhàt'  aisig,  's  chaidh  e  air  tìr  's  a  Ghlàm  'an  Kasaidh.  Chuir  e 
suas  a  chairtealan  's  an  eil  ean  sin  'am  bothan  chaorach,  's  choidil  e 
air  leabaidh  fhraoich.  Cha  d'  fhan  e  'n  sin  ach  dà  là.  Air  feasgar 
an  treas  là  de  'n  mhios,  ghabh  e  gu  fearann  an  Eilein  Sgiathan- 
aich  a  ris,  's  an  eithir  a  thug  do  Rasaidh  e,  agus  Callum  Mac  Leòid 
'na  sgiobair,  's  na  fhear  treòrachaidh  dha.  Mu  aon  uair  deug  a 
dh'  oidhche  chaidh  iad  air  tìr  aig  Creag  Mhic  Neacail,  fagus  do 
Sgorabreac.  Thog  iad  an  cairtealan  'am  bà-theach  salach,  agus 
gu  maith  tràth  air  an  ath  mhaduinn  dhealaich  Teàrlach  ris  an 
sgiobadh  's  ris  a'  bhàta,  's  dh'  fhalbh  e  fèin  's  Callum  Mac  Leòid  gu 
Srath  Mhic  Ionmhuinn.  Bha  Teàrlach  'na  ghill'  aig  Mac  Leòid, 
a'  giùlain  na  màlaid  air  a  mhuin.  Bha  deich  mìle  fichead  aca  ri 
choiseachd  thun  an  t-Srath ;  agus  thug  iad  là  'us  oidhch',  air  a 
choiseachd,  a'  cumail,  mar  a  b'  urrainn  iad  à  sealladh  nam  bailt- 
ean.  Thug  Mac  Leòid  am  Prionnsa  gu  tigh  peathar  dha,  a  bha 
pòsd'  aig  Iain  Mac  Ionmhuinn,  a  bha  'na  oifigeach  'an  cogadh  a' 
Phrionnsa  gu  là  Chuil-Fhodair.  B'e  Luthais  Caw  an  t-ainm  a 
bh'  air  gille  Challuim  'ic  Leòid.  Ach  dh'  innis  Callurn  an  gnothuch 
gu  h-uaigneach  do  fhear  a  pheathar;  a  bha  ro  aoibhneach  air  son 
Teàrlach  fhaicinn. 

13.  Ghabh  Teàrlach  biadh  's  an  tigh  sin,  's  rinn  e  slaic  chodail; 
ach  dh'fhalbhadh  leis  gu  tìr-mòr  an  oidhche  sin  fèin.  Dh'  fhan 
Callum  còir  far  an  robh  e,  agus  dh'  fhalbh  fear  a  pheathar  agus 
Mac  Ionmhuinn  an  t-Srath  fem  ]eis  a'  Phrionnsa.  Air  maduinn 
an  ath  là  chaidh  iad  air  tìr  'an   àite  ris  an  abrar  a'  Mhalach 

Eheag,  air  taobh  deas  Loch  Neimhis.     Bhuineadh  am  fearann 
mu'n  cuairt  do  'n  àite  sin  do  na  cinn-fheadhn'  a  dh'  èirich  le  Teàr- 
lach.    Ach  's  ann  a  choisinn  sin  do'n  dùthaich  a  bhi  ni  bu  teotha 
do'n  Phrionnsa.     Bha  gach  ceàrna  de  'n  dùthaich  làn  shaighd- 
earan  'us  luchd  rannsachaidh  air  son  nan  uaislean  a  bh'  air  bith 
's  a'  chogadh.      Agus  mar  sin  's  anu  a  bha  'n  gnothuch  ni  bu 
chunnartaiche  do  Theàrìach  'an  so  na  bha  e  's  na  h-eileanaibh 
fèin.     Rè  chuig  là  fichead  cha  robh  aig'  ach  caol  theàrnadh  a  là 
'sa'  dh'oidhch'  o  bhi  air  a  ghlacadh.     Phill  a  chàirdean  a  thàiuig 
leis  as  an  Eilean  Sgiathanach  dhachaidh,  's  bha  fear  Ghlinn  Eala- 
dail  'na  fhear-iùil  da.     Thug  fear  a  mhuinntir  Ghlinn  Garaidh 
sgeul  doibh  air  seachdnar  cheathairneachGhlinn  Moireastoin,  a  bha 
e  cinnteach  a  nochdadh  gach  caoimhneas  a  b'  urrainn  iad  do  Theàr- 
lach.     A  rèir  seòlaidh  an  fhir  so  fhuair  fear  Ghlinn  Ealadail  lorg 
air  an  uamhaig  's  an  robh  iad  a'  taghal,  's  dh'fheòraich  e  dhiubh 
an  gabhadh  iad  cùram  dheth  fèin  's  de  thighearn  òg  Chlann  Raon- 
aill,  's  iad  air  an  sàrachadh  a'  teicheadh  o  naimhdibh  a  bh'  air 
an  tòir.     Thuirt  na  gaisgich  gur  h-iad  a  ghabhadh,  iadsan  ga'n 
coinneachadh  air  a  leithid  so  a  dh'uair  aig  Coire  Ghoth,  'am  bruth- 
aichibh  Ghlinn  Moireastoin.     Air  ari  uair  shònruichte  thàinig  fear 
Ghlinn  Ealadail  agus  am  Prionnsa,  agus  ga  fhàgail-san  tacan  air 
falbh,  chaidh  e  fèin  dh'fhaicinn  cò  bha  stigh.     Cha  robh  làthair 
ach  triùir  de  ua  ceathairnich  aig  an  àm.    Thug  iad  fiadhachadh.  do'n 
cheann  feadhna  tighiun  a  steach.    Ach  an  uair  a  chunnaic  iad  nach 
b'  e  tighearna  Chlann  Raonaill  a  bh'aca,  ghlaodh  iad  a  mach  le 
aoibhneas,  "Am  Prionns'!  am  Prionns'!  abheathado  Choire  Ghoth." 
Thàinig  an  ceathrar  eile  goirid  an  dèigh  sin,   'sbhòidich  iad  uil' 
air  an  cuid  biodag  gu'm  biodh  iad  dìleas  do  'n  Phrionnsa,  's  nach 
cluinneadh   duine   gu  'n  robh  e  còmhladh  riu   gu    ceanu  là  'us 
bliadhna.     Bha  so  air  an  naoidheamh  là  fichead  de  cheud  mhìos 
an  f  hoghair.    Goirid  au  dèigh  sin  ghluais  e  gu  deas  air  los  faotainn 
do'n  ionad  fholuich  's  an  robh  Cluainidh  agus  Lochiall.     Bha  e  air 
faotainn  a  mach  gu'n  robh  iad  'an  àite  teàruint'  'am  beanntaibL 

Bhàideanaeh.  Ach  mar  a  bha  'n  dùthaich  làn  shaighdearan,  a 
bha  falbh  'n  am  buidhnibh  beaga,  cha  b'  urrainn  e  dheanamh  ach. 
aghartas  beag  gach  là.  B'  ann  air  an  deicheamh  là  fichead  de  'n 
mhìos  a  ràinig  e  bothan  Mheall  an  Iubhair,  maille  ri  ceathrar 
luchd  leanmhuinn.  Bha  Cluainidh  agus  Lochiall  air  bith  chòmh- 
nuidh  's  an  asdail  so,  cha  mhòr  o  là  Chuil-fhodair;  'sbha  càird- 
ean  a'  cumail  riu  gach  goireas  'us  comh-fhurtachd  a  bha  feumail 
doibh.  Feudar  a  ràdh  gu'n  tàinig  crìoch  air  allaban  Theàrlaich, 
anns  co  fad  's  a  bhuineadh  sin  do  Alba,  'an  là  fhuair  e  'n  com- 
unn  Chluainidh  agus  Lochiall. 


CAIB.  XLIV. 

TEICHEADH    THEARLAICH    DO  'N  FHRAING. 

Beagan  làithean  an  dèigh  do  Theàrlach  dol  do  bhothan  Mheall 
an  Iubhair  dh'atharraich  na  fògarraich  an  ionad  foluich  gu  àit' 
eil'  air  Leitir  na  Lic,  mu  dhà  mhìle  ni's  faide  shuas  ann  am  Beinn 
altair.  Thug  iad  an  sìth-bhruth  mar  ainm  air  an  ionad  fhol- 
uich  so ;  agus  tha  'n  fheadhainn  a  chunnaic  e,  ag  ràdh  gu  'm  ba 
mhaith  an  t-ainm  e,  gu'n  robh  iad  co  teàruint'  ann  o  thuiteam 
'an  làimh  an  nàmhaid,  's  a  b'  urrainn  na  sìthichean  a  bhi  'n  am 
bruth  fèin.  Ach  cha  robh  aig  Teàrlach  ri  fuireach  fada  's  an 
fhàrdoich  so.  Mu'n  t-seathamh  là  de  mhìos  meadhonach  an 
fhoghair  thàinig  dà  luing  chogaidh  Fhrangach  do  Loch  nan 
Uamh,  d'  am  b'  ainm  L'  Herus,  agus  La  Princessi,  air  los  am 
Prionns'  aiseag  do  'n  Fhraing.  Fhuair  Teàrlach  an  naigheachd 
thaitneach  sin  air  maduinn  an  treas  là  deusr,  's  theirinn  e  fèin  's  a 

luchd  leanmhuinn  do'n  chòralmard  gun  dàil;  ach  o  nach  feud- 
adh  iad  a  bhi  coiseachd  ach  feadh  na  h-oidhche,  cha  do  ràinig  iad  an 
luingeas  gus  an  naoidheamh  là  deug.  Chum  Teàrlach  na  luingeas 
trì  là  'an  deigh  dha  dhol  air  bòrd,  gus  am  faigheadh  àireamh  mòr 
de  na  fògarraich  sgìth  a  bha  feadh  na  dùthcha  cothrom  air  teich- 
eadh.  Sheòl  iad  air  an  treas  là  fichead  de'n  mhìos.  Ghabh  tri 
fichead  duin'  uasal,  agus  cuig  ficliead  'sa  seachd  de 'n  tuath. 
cheathairn  an  t-aiseag  do'n  Fhraing  còmhladh  ri  Teàrlach.  Air 
an  naoidheamh  là  fichead  ràinig  iad  gu  sàbhailte  Morlaix  's  an 
Fhraing,  ni  a  bha 'na  mhòr  chomhfhurtachd  d'a  athair 's  d'a 
bhràthair,  prionns'  Eanruic,  a  bha  ro  imneach  mu  'thimchioll  o  là 
Chuil-Fhodair. 

2.  Theireadh  Teàrlach  gu  tric,  ann  a  thurusaibh  sgìth  air  feadh 
eileana  'us  gharbh  chriochan  na  Gàeltachd,  nach  robh  'an  dàn 
da  tuiteam  le  teine  no  uisge,  no  bhi  air  a  ghlacadh  le  naimhdibh, 
a'  thaobh  co  tric  's  a  bha  e  'caol  theàrnadh  o  gach  gàbhadh  dhiubh 
sin.  Gun  teagamh  thachair  ioraadh  ni  ris  rè  a  chuigmiosan  alla- 
bain,  o  'm  biodh  neach  ullamh  air  tighinn  gu  leithid  sin  a  chomh- 
dhunadh.  Ach  's  e  nì  sonruicht'  a  tha  ri  thoirt  fainear  mu  thim- 
chioll  Theàrlaich,  an  dìlseachd  a  bha  gach  àird  'us  ìosal  ris  an 
d'  carb  se  e  fèin  a'  taisbeanadh  dha  rè  na  h-ùine  a  bha  e  fo  'n  choill. 
Bha  na  deich  mìle  fichead  Punnd  Sasunnach  ud  de  airgiod  ceann 
as,  agus  o  là  Chuil-Fhodair,  sin  air  a  sheirm  'an  cluasaibh  gach 
neach,  air  gach  dòigh  a  ghabhadh  deanamh  gus  am  buaireadh  a 
dheauamh  ni  bu  ro  chumhachdaich;  ach  ged  a  bha  mìle  Punnd 
Sasunnach  [an  là  ud  co  luachmhor  ri  'chuig  no  shea  uiread  sin  an 
diugh,  cha  mhò  a  bha  de  bhuaidh  aige  sud  air  na  ceudaibh  do 
fhir  's  de  mhnathan  da  'm  b'  aithne  dol  a  mach  'us  tighinn  a  steach. 
a'  Phrionnsa,  na  ged  a  b'  iad  sligean  a'  chladaich  a  bhithteadh  a' 
tairgseadh  dhoibh.  Cha  bhrathadli  iad  e  air  son  an  t-saoghail. 
'S  ann  fo'n  ainm  Mòrag  a  bhiodh  càirdean  a'  labhairt  uime.  Rinn- 
eadh  bàrdachd  dhafo'nainm  ro,  "Agus  ho  Mhòrag,"  &c  Tha 
sgrìobhadiirean   gach  rìoghach;!  'us  cànain  'san  Pioinn-Eòrp'  a' 

moladh  na  'n  Gàel  air  son  na  dìlseachd  so.  Agus  's  e  's  o  an 
aon  ni  co-cheangailte  ris  a'  cheannairc  uarnhasaich  ud,  air  son 
am  bheil  dad  sam  bith  de  aobhar  uaill  aig  Gàeil.  Air  son  làmh 
sam  bith  eil'  a  bh'  aig  ar  sinnsearaibh  'an  cur  air  aghart  na  ceann- 
airc,  buinidh  nàire  dhuinne,  agus  mòr  aobhar  taingeileachd  gu'n 
do  chuireadh  fodha  i  mu'n  do  rinn  i  tuilleadh  calla. 

3.  Ged  a  chaol  theàruinn  am  Prionnsa  fem,  mar  a  rinn  e,  a 
thuiteam  fo  mheachaiun  a  naimhdean,  bu  daor  a  phàigh  mòran 
de  'luchd-leanmhuinn  air  son  an  dìlseachd  dha.  B'  iad  a'  cheud' 
fheadhainn  a  dh'  fhuiling  'na  aobhar  am  freiceadain  a  dh'  fbàgadh 
'an  Caisteal  Charlìle  'an  dèigh  dha  pilltinn  à  Sasunn.  Ghlac  Diùc 
Uilleam  an  daingneach  sin  an  ceann  là  no  dhà  an  dèigh  do  Theàr- 
lach  dealachaclh  riu.  Lìbhrig  iad  suas  an  daingneach  air  chumha 
gu  'm  faigheadh  iad  as  le  'm  beath'  aig  an  àm,  's  gu'm  biodh  iad 
air  am  fàgail  'an  làmhaibh  an  rìgh.  Binneadh  prìosunaich. 
dhiubh  uile.  Chuireadh  na  h-oifigich  uile  gu  bàs,  agus  an  còrr 
nach  do  chuireadh  'am  prìosun  de  na  saighdearaibh,  chuireadh 
mar  dhaorsannaich  do  America  iad.  Cha'n'eil  e  furasd  a  dhean- 
amh  a  mach  le  cinuteas  ciod  an  àireamh  do  phrìosunaich  Charlìle 
a  chuireadh  gu  bàs,  a  chionn  gu'n  do  chuireadh  dream  lìonmhor 
de  na  prìosunaich  a  ghlacadh  'an  Cul-Fhodair  suas  do  Charlìle  gu 
bhi  air  an  cur  fo  bhiun  'an  Sasunn,  air  eagal  gu  'm  biodh  luchd 
lagh'  Alba  ro  bhàigheil  riu.  Bha  còrr  'us  trì  ceud  's  a'  bhuidhinn 
ud.  Agus  tha  gu  tric  binn  bàis  an  fheadhainn  ud  mu  dheireadh 
air  a  measgadh  suas  le  binn  an  fheadhainn  a  bh'  ann  rompa. 
Chuireadh  mu'n  euairt  de  cheithir  fichead  gu  bàs  gu  lèir.  Bha 
cuid  diubh  sin  de  na  chuireadh  an  ceann,  agus  cuid  eile  dhiubh  a 
chrochadh  an  toiseach,  agus  a  ghearradh  as  a  chèile  'n  a'  mìribh  a 
ris.  B'e  so  peanas  a'  chionta  ris  an  abrar'Ard-Fheall.  Bha  Mor- 
airean  Chilmàrnoc,  Bhalmerino,  'us  Lòbhat  a'  measg  an  fheadh- 
ainn  a  chaill  an  cinn  'san  oighreachdan  air  son  na  Ceannairc.  Bha 
Iarla  Chròmbaigh  air  a  dhìteadh  gu  bàs,  ach  fhuair  e  maitheanas 
o  'n  rìgh,  beagan  ùine  roimh  'n  là  a  bha  e  gu  bàsachadh.     Bha 

bhan-Iarla  mòr  thorrach  aig  an  àm  air  an  do  dhiteadh  gu  bàs  a 
fear-pòsda.  'N  uair  a  dh'  aiseadadh  i,  bha  comharra  mòr  air  amh- 
ach  an  leinibhj'an  cumadh  ceann  tuaighe.  Fhuair  Morair  Seòras 
Muireach  agus  tearc  dhaoin'  uaisl'  eile  dòigh  air  teicheadh  gu  tir- 
mòr  na  h-Eòrpa  gu  folchuidh.  Bhàsaich  Marcus  Thulibàrdin  'am 
prìosun,  agus  bhàsaich  Diùc  Pheirt  air  a  thurus  do  'n  Fhraing  's  an 
aon  luing  ris  a'  Phrionnsa  fèin,  's  thionndaidh  Mr  Iain  Muireach, 
an  Rùn  Chleireach,  gu  bhi  'na  rìgh-fhianuis,  ag  innseadaireachd 
air  a'  mhuinntir  a  bha  gu  h-uaigneach  a'  toirt  gnùis  do  aobhar 
Theàrlaich.  Ghlacadh  'us  chuireadh  'am  prìosun  a'  chuid  bu  lìon- 
mhoire  dhiubhsan  aig  an  robh  làmh  'an  dìonadh  Theàrlaich  anns 
na  h-eileanaibh  agus  air  taobh  's  iar  na  mòr-thir. 

4.  'Am  mìos  meadhonach  an  t-samhraidh,  1747,  rinn  a'  Phàrla- 
maid  Bhreatuunach  Reachd  leis  an  robh  sìth  air  a  nàsgadh  ris  gach 
neach  a  bha'm  prìosun,  no  'an  àitibh  foluich  air  sou  guùis  saua  bith 
a  thug  iad  do  aobhar  Theàrlaich,  ach  mu'n  cuairt  do  cheithir  fich- 
ead  duin',  a'  chuid  a  bu  lìonmhoire  daoiu'  uaisl',  a  bha  ro  dborah- 
aiu  's  a'  cheannairc  agus  nach  feudadh  maitheanas  fhaotainn.  Chuir 
an  reachd  so  mòran  fa  sgaoil,  's  thug  e  cothrom  do  mhòrau  a  bha 
fo'n  choill  an  cinn  a  thogail.  Bha  fear  Chinnse-Borgh,  Fionghall 
Dhòmhnullach,  'us  Callum  Mac  Leòid  air  au  glacadh  goirid  an 
dèigh  dhoibh  dealachadh  ri  Teàrlach.  Bha  iad  greis  'n  am  prìosun- 
aich  'an  Lnnuinn.  Fhuair  Fionghall  còrr  'us  cuig  ceud  deug 
Punnd  Sasunnach  de  airgiod  o  Sheumasaich  Lunuinn  'an  dèigh 
faotainn  a  mach  à  prìosun.  Fhuair  i  carbad  dhi  fèin  anns  an  do 
thriall  i  dh'  Alba,  's  Callum  Mac  Leòid  còmhladh  rithe.  Phòs  i 
mac  do  fhear  Chinnse-Borgh.  Rinn  a'  Phàrlamaid  cheudn'  Achd 
air  son  na  Gàeil  a  dhì-armadh;  agus  Achd  eile  leis  an  robh  an 
deise  Ghàelach  air  a  cur  as,  's  nach  feudadh  gnè  thartan,  no  suaich- 
eantas  eil'  a  bhi  air  an  cleachdadh  leis  an  robh  aon  chinneadh  aith- 
nicht'  o  chinneadh  eile.  Rinn  iad  an  treas  Achd  leis  an  robh  còir 
riaghlaidh  nan  uachdaran  air  an  t-sluagh  a  bh'  air  an  cuid  fearainn 
air  a  toirt  air  falbh  gu  bràth,  agus  leis  an  robh  Siorraimhean  air 

an  ainmeachaclh  leis  an  rìgh  gu  ceartas  a  fhrithealadh  a  measg  an 
t-sluaigh  anns  gach  cearna  de  Alba.  Phàigheadh  còrr  'us  ceud  gu 
leth  mìle  Punnd  Sasunnach  do  luchd  fearainn  Alba,  air  son  iad  a 
leigeadh  seachad  an  seana  chòraichean  air  ceartas  a  fhrithealadh  a 
measg  an  cuid  tuatha.  Comh-cheangailte  ri  sud  bha  fo-Achd  eil' 
a  rèir  nach  feudadh  uachdaran  sam  bith  màl-duine  ghabhail  o  'chuid 
tuatha  mar  roimhe  sud,  ach  gu  feumadh  iad  màl  airgid  no  luach  a 
peighinn  a  ghabhail.  Agus  a  thuilleadh  air  so  uile  rinneadh  Achd 
eile  leis  an  robh  saorsa  na  h-eaglais  Easbuigich  'an  Alba  gu  mòr 
air  a  lughdachadh.  Fhuaradh  a  mach  roimh'  là  Chuil-Fhodair 
gu'n  robh  na  ministeirean  Easbuigeach  anabarrach  dealasach  'an 
aobhar  Theàrlaich.  Agus  goirid  an  dèigh  an  là  sin  chaidh 
mòran  de  'n  cuid  eaglaisean  a  dhùnadh  le  òrdugh  an  Diùc,  agus 
chaidh  na  saighdearan  co  fad  ri  cuid  diubh  a  Iosgadh.  Mar  is  ann 
leis  na  righribh  Stiùbhartach  a  chuireadh  an  eaglais  Easbuigeach 
suas  'an  Alba  'n  toiseach  agus  a  bha  i  air  a  cumail  suas,  bha  a 
luchd  dreuchd  uile  ro  dhileas  do  'n  teaghlach  sin.  Bha  iad  a'  mionn- 
achadh  a  bhi  dìleas  do  'n  t-sliochd  sin.  Ach  leis  an  Achd  Pàr- 
lamaid  so  dh'  fheumadh  iad  na  mionnan  sin  àicheadh  's  mionnach- 
adh  do  theaghlach  Hanòbhair.  Cha  'n  fheudadh  fear  sam  bith  nach 
deanadh  sin  a  dhreuchd  a  fhrithealadh  ni  b'  fhaide  na  mìos  meadh- 
onach  an  fhoghair  a'  bhliadhn'  ud  fèin.  Bha  mòran  diubh  nach 
deanadh  sud,  's  thog  siu  geur-leanmhuinn  'n  an  aghaidh  co  mòr  's  a 
bha'n  aghaidh  na  h-eaglais  Clèirich  ri  linn  rìgh  Teàrlaich,  's  righ 
Seumais.  Bha  na  Gàeil  anabarrach  diombachairsonancuidarmachd, 
'us  bhreacan  a  thoirmeasg  dhoibh ;  ach  ri  ùine  thàinig  iad  gu  bhi 
rud-eigin  sàmhach,  agus  gus  an  aire  thionndadh  gu  saoithreachadh 
na  talmhainn,  'us  malairt,  'an  àite  iomairt  le  claidheamh  'us  sgèith> 
mar  roimhe  sud;  's  mar  a  bha  luchd  Iagha  na  rìoghachd  ag  èigneach- 
adh  an  t-sluaigh  gu  ùmhlachd  a  thoirt  do  gach  Achd  dhiubh  sud^ 
bha  'bhuaidh  ud  ga  leantuinn  sin,  gu  'n  robh  aobhar  nan  Stiùbhart- 
ach  a'  chnid  's  a'  chuid  a'  tuiteam,  gus  mu  dheireadh  gur  gann  a 
bha  iomradh  idir  air,  ach  a  measg  na  seana  mhuinntir  aig  an  robh 

beag  no  mòr  a  dh'  eòlas  air  a'  Phrionns',  agus  a  'bha  de'n  aon  chreid- 
eamh  ris  fein. 

5.  Ged  bu  ghann  a  fhuair  Teàrlach  as  le  'bheath'  aig  an  àm  a 
bha  'n  sud,  cha  robh  smuaineachadh  sam  bith  aige  fein  no  aig  na 
lean  e  do'n  Fhraing  air  a'  chogadh  a  thoirt  thairis.  Beagan  làith- 
ean  an  dèigh  dol  air  tìr  dh'iarr  'us  fhuair  e  cothrom  air  Luthais 
XV.,  rìgh  na  Frainge,  fhaicinn.  Ghabh  an  righ  ris  gu  subhach, 
's  rinn  e  òraid  ghoirid,  a'  moladh  a'  Phrionns'  air  son  a  mhisneachd 
's  a  threubhantais.  Bha,  reir  coslais,  eagal  mòr  air  luchd  ùghdarr- 
ais  Bhreatuinn  gu'm  biodh  Luthais  ro  chaoimhneil  aig  an  àm  so  ri 
Teàrlach — gu'n  tugadh  e  armailt  clha  gu  thighinn  air  ais  còmhladh 
tìs  na  Gàeil,  gus  an  ath  dheannal  a  thoirt  air  an  arm  dhearg.  Agus 
mar  sin  chum  iad  na  bha  dh'arm  'am  Breatunn  gun  dol  gu  tir-mòr 
na  h-Eòrpa,  ged  a  bha  'n  cogadh  a'  sìor  dhol  air  aghart  'an  sin 
eadar  iad  fein  's  an  Fhraing.  Àgus  air  an  aobhar  sin  fhuair  an 
Fhraing  buaidh  air  Sasnnn  's  a  luchd  cuideachaidh  aig  an  àm  ud. 
Ach  fhuair  cùirt  Shasuinn  a  mach  a'  chuid  's  a'  chuid,  nach  robh 
am  Frangach  gle  dheònach  air  armailt  a  thoirt  idir  do  Theàrlach; 
agus  mar  sin,  chaidh  an  t-arm  a  chur  a  null  far  an  robh  feum  mòr 
dha.  Funn  sin  ni  bu  ro  dhoirbhe  do  'n  Fhrangach  cuideachadh  le 
aobhar  nan  Stiùbhartach.  Bha  rìgh  na  Frainge  glè  dheònach  air 
a  bhi  co  càirdeach  do  Theàrlach  's  a  b'  urraiun  e.  Rinn  e  solarach- 
adh  saibhir  air  son  nan  uaislean  a  lean  e  null  as  Alba.  Chuireadh 
suiin  mhòr  airgid  air  leth  air  son  a  bhi  ga  roinn  orra  sin  gach 
bliadhna,  rèir  an  inbhe;  agus  rinneadh  dithis  diubh'n  an  ceannard- 
aibh  air  reisirneid 's  an  avm.  Ach  'n  uair  a  thuig  Teàrlach  nach 
robh  e  dol  a  dh'  fhaotainn  a'  chòmhnaidh  air  an  robh  'inntinn  suidh- 
ichte,  bu  mhòr  a  chràdh  cridhe,  's  bha  'chion  foighidin  a  rèir  siu. 
'Kull  a  thug  e  do  'n  Spàinn  an  sin,  a  dh'  fhaicinn  ciod  a  dheanamh 
rlgh  na  tìre  sin  air  a  shon.     An  dèigh  beagan  caitheamh  bhead  a 

dheanamh  air  'an  ceann-bhaile  na  Spàinne,  thuig  e  nach  b'  fhearr 
Spàinneach  na  Frangach,  's  phill  e  air  ais  do  Phàris. 

6.  Ach  fadheòidh,  mu  thoiseach  na  bliadhna  1747,  thàinig  e  gu 

bhi  soilleir  gu'n  robh  na  Frangaich  a'  fàs  sgìth  de  'n  chogadh.  Ged 
a  bha  iad  a'  cosnadh  mìr  fearainn  'an  àite  's  an  àite,  bha  iad  air  call 
an  cuicl  luingeas  cogaidh,  cha  mhòr  gu  h-iomlan;  agus  bha  call  10 
mhòr  a'  dol  air  an  cuicl  malairt.  B'  e  rìgh  na  Fraing'  a  thairg 
cumhachan  sìth  an  toiseach,  agus  ann  am  mìos  deireannach  an  earr- 
aich,  chum  na  rìgh-theachdairean,  aig  an  robh  cumhachd  an  t-sìth  a 
nàsgadh,  coinneamh  'an  àite  ris  an  abrar  Aix  la-Chapelle  's  a'  Ghear- 
mailt.  Leugh  Tearlach  an  t-eagal  'n  uair  a  chual  e  iomradh  air  sìth 
eadar  Breatunn  's  an  Fhraing;  agus  sgrìobh  e  Protest,  a  chuir  e 
dh'  ionnsuidh  gach  fir-ionaid  rìoghachd  aig  an  robh  gnothuch  ris  an 
t-sìth  a  dheanamh,  a'  togail  fianuis  'an  aghaidh  iad  a  dheanamh  ni 
sara  bith  nach  robh  ^o-sheasmhach  ri  'athair-san  aideachadh  mar 
righ  nan  eileanan  Breatunnach.  So  na  b'  urrainn  Teàrlach  a  dhean- 
amh.  Rinn  'athair  an  ni  ceudn'  aìr  a  shon  fein.  Ach  cha  do 
chuir  luchd  deanamh  na  sìth  mòr  shuim,  'am  Protest  nan  Stiùbh- 
artach.  Chaidh  bann  na  sith  a  sheulachadh  leis  na  rìoghachd- 
aibh  fa  leth,  gun  tnilleadh  a  chur  ris,  air  an  t-seachdeamh  là 
de  mhìos  deireaunach  an  fhoghair. 

'Ani  measg  nithe  eile  ris  an  d'  aontaich  rìgh  na  Fraing'  air  sgàth 
sìth,  b'  eigin  da  gealltuinn  nach  feudadh  Teàrlach  Stiùbhart  fuireach 
'an  àite  sam  bith  an  taobh  stigh  de  chriochan  na  Frainge.  Chaidh 
so  innseadh  do  Theàrlach.  Ach  cha  robh  e  'cur  suim  sam  bith  ann- 
Bha  e  'seasamh  air  comh-chòrdadh  eil'  a  bh'  eadar  e  fein  's  Luthais 
mu'n  deachaidh  e  dh'  Alba,  gu  'm  biodh  iad  a  ghnàth  'an  comh- 
bhoinn  ri'cheil'  an  aghaidh  righ  Shasuinn.  Cha  b'  urrainn  Luthais 
seasamh  ri  so,  's  fhuair  Teàrlach  iomadh  rabhadh  gus  an  Fhraing 
fhàgail.  Chuireadh  paipeir  bàn  cl'  a  ionnsuidh  leis  an  rìgh  gus  e 
fèin  a  chur  sìos  suim  sam  bith  a  thogradh  e  iarraidh,  's  gu'm  pàigh- 
eadh  an  Fhraing  sin  dha  's  e  dhol  do  àite  sam  bith  eil'  a  thogradh  e. 
Ach  cha  ghabhadh  Teàrlach  sin.  Bha  e  air  son  fantuinn  'am  Pàris 
air  gach  aon  chor.  Chuir  Luthais  teachdair'  'us  litir  do'n  Ròimh 
thun  a'  Chebhalier  de  St  George,  a'  gearan  air  do-lùbaidheachd 
Theàrlaich.     Chuir  an  Cebhalier  litir  air  ais  thun  an  rìgh,  's  te  eile 

ga  Teàrlach  a'  guidheadh  air  comhairl'  an  rìgh  a  ghabhail.  Ach 
bha  Teàrlach  co  rag  's  a  bha  e  roimhe.  Cha  ghiùlaineadh  miuisteir- 
ean  Luthais  le  Teàrlach  ni  b'  fhaide.  Chuir  iad  thun  an  rìgh  ga 
barantas  a  sheulachadh  air  son  Teàrlach  a  chur  'an  làimh.  Air 
maduinn  an  deicheamh  là  de  mhìos  meadhonach  a'  gheamhraidh  thug 
duin'  uasal  rabhadh  do  Theàrlach,  mur  teicheadh  e  gu'm  bitheadh 
c  air  a  chur  'an  làimh  an  là  sin  fein.  Ach  cha  do  chuir  e  suim  sam 
bith  an  sin.  Riun  e  air  son  dol  do  'n  tigh  chluich  an  oidhche  sin. 
'N  uair  a  theirinn  e  as  'inneal-siubhail  aig  dorus  an  tigh  chluiche, 
'am  beul  na  h-oidhche,  bha  seisear  oifigeach  ga  fheitheamh;  riun  iad 
grèim  air,  ;s  ghiùlain  iad  e  do  chùirt  na  lùchairt  rìoghail  a  bha  dlùth 
air  làimh.  Thugadh  'armachd  uaith'  an  sin,  's  cheangladh  a  làmhan 
le  còrd  làidir  sìoda,  's  chuireadh  air  falbh  e  'an  iuneal-siubhail,  fo 
gheàrd  làidir  gu  Caisteal  Uicennes.  Chuireadh  a  steach  do  sheòmar 
beag  'am  mullach  a'  chaisteil  e  gun  duine  còmhladh  ris  ach  Nial 
Mac  Eachaiun,  gille  frithealadh  Fhionghaill  Dhòmhnullaich,  a  leaa 
e  as  Alba.*  Fhuair  e  beagan  saorsainn  a  ris  gu  ceum  sràideachd  a 
ghabhail  timchioll  a'  chaisteil.  Agus  air  a'  chuigeamh  là  deug,  air 
dha  'ghealladh  a  thoirt  nach  pilleadh  e  air  ais  do  'n  Fhraing,  fhnair  e 
eothrom  falbh  gu  ruig  Avignon,  a  bhuineadh  do  'n  Phàp'  aig  an  àm 
sin,  ged  a  tha  e  'm  meadhon  na  Frainge. 

7.  Feudar  a'  chuid  de  eachdraidh  Theàrlaich  a  thachair  an  deigh 
sud,  co  fad  's  a  bhuiueas  sin  do  Bhreatuun,  innseadh  am  beagaa 
bhriathraibh.  Cha  robh  e  ìline  sam  bith  'an  Avignon  an  nair  a 
thug  e  cheann  fodha,  's  cha  robh  fios  c'  àit'  an  deachaidh  e.  Fhuar- 
adh  a  mach  'na  dhèigh  sin  gu  'n  deachaidh  e  air  ais  do  'n  Fhraing 
gu  folchuidh,  gun  còmhladh  ris  ach  aon  duine,  's  gu'n  robh  e  'm 
Pàris  toiseach  an  t-samhraidh.  Ach  chaidh  e  rìs  air  chall,  's  cha 
robh  fios  c'  àit'  an  robh  e  fad  còrr  'us  bliadhna.  Bha  Prionns'  Ean- 
ruic,  a  bhràthair,  air  a  dheanamh  'na  Chàrdinal  leis  a'  Phàpa  goirid 

*  Phòs  Nial  Mac  Eachaiun  "s  an  Fhraing,  's  bha  mac  aig'  a  dh'  eirich 
§u  bhi  'na  Mharshal  Mac  Donald,  Duke  of  Tarentum. 

roimhe  so,  's  thug  sin  air  Teàrlach  cùl  a  chur  ris;  cha  'n  fhuilingeadh. 
e  fhaicinn.  Ach  bha  e  gu  tric  a'  sgrìobhadh  gu  'athair.  B'  ann 
'an  Lunuinn  a  rinneadh  an  ath  lorgachadh  air  Teàrlach,  aun  am 
mios  meadhonach  an  fhog'hair,  1750.  Chuir  a  chàirdean  a  bh'  air 
tir-mòr  'na  cheann  tighinn  a  nall  a  dh'fhaicinn  an  robh  na  Seumas- 
aich  Shasunuach  ullamh  gu  èiridh  air  a  thaobh.  Ach  cha  d'  fhan 
e  'n  Lunuinn  ni  b'  fhaide  na  cuig  làithean,  an  uair  a  thuig  e  nach 
robh  ullachadh  air  bith  ga  dheanamh.  Àn  deigh  falbh  à  Lunuinn 
air  an  turus  ud  thuit  e  dh'  ionnsuidh  nan  dòighean  folchuidh  a 
bh'  aige  roiruhe.  Fhuaradh  an  ath  shealladh  dheth  'an  eilean  Mhidel- 
borg  ann  am  mìos  meadhonach  an  earraich,  1752.  Tha  cuid  a* 
smuaineachadh  gu'n  do  thaghail  e  'n  Lunuinn  an  ath  bhliadhna, 
's  gu'n  do  chuir  e  dheth  an  creideamh  Pàpanach.  Ach  cha  'n'eil 
dearbhadh  sam  bith  air  sin,  no  fòs  air  gu'n  robh  e  'n  Lunuinn  aig 
àm  crunaidh  Sheòrais  III.  Bha  e  call  a  mhisneachd  a  lion  cuid 
'us  cuid  an  dèigh  sìth  A.ix-Ia-Chapelle,  agus  a'  call  a  mheas  mar  an 
ceudna.  Chuir  a  chàirdean  Sasunnach  teachdairean  d'a  ionnsuidh. 
caochladh  uairean  ga  chomhairleachadh  air  son  cuid  a  rudan  a  bha 
dol  air  aghart  'na  theaghlach.  Ach  cha  'n  fhuilingeadh  e  chluinn- 
tinn  gu'n  gabhadh  a  chuid  iochdarana  orra  esan  a  chomhairleach- 
adh; 'sthàinig  iad  mar  sin  gu  bhi  fàs  leth  choma  dheth.  Bha  e 
còmhnuchadh  'an  Avignon  an  dèigh  so  gu  bàs  'athar,  a  thachair  'am 
mlos  meadhonach  a'  gheamhraiclh  1766  's  an  Ròimh,  far  an  d'  adh- 
laiceadh  e  le  greadhnachas  rìogh::  il.  Dh'  fhàg  athair  mòran  sheudan 
luachmhor,  'us  cur  a  stigh  cuibh<  asach  aig  Teàrlach,  a  thog  ionad 
còmhnuidh  'an  Albàno  's  an  Eadnilt.  Goirid  an  dèigh  sin  phòs  e 
ban-rhrionns'  à  teaghlach  Gearinailteach  ris  an  abrar  Stolberg 
Ixuediran.  Ach  thionndaidh  e  mach  gu  bhi  'na  phòsadh  mì-fhort 
anach,  mar  theirear.  Cha  robh  e  fèin  's  a'  bhan-Phrionnsa  reidl 
's  dhealaich  iad  ri  chèile,  's  bha  esan  an  dèigh  sin  a'  tuiteam  ann  ar. 
meas  gus  an  do  bhàsaich  e'  air  an  là  mu  dheireadh  de  'n  gheamh- 
radh  1788,  trì  fichead  bliadhna  's  a  seachd  a  dh'  aois.  Dh'  adhlaic- 
eadh  e  'an  eaglais  Frescàti  air  an  robh  a  bhràthair,  Càrdinal  Iorc, 

'na  Easbuig.  Clia  robli  duin'  a  làthair  a  nis  de  theaghlach  nan 
Stiùbhartach  gus  an  crùn  Breatunnachathagradhach  an  aon  Phears' 
eaglais  so.  Agus  mar  a  leig  esan  deth  na  h-uile  smuain  air  dragh 
sam  bith  a  chur  air  teaghlach  Hanòbhair,  shuidhich  rìgh  Shasninn 
ceithir  mìle  Punnd  Sasunnach's  a'  bhliadhna  de  phàigheadh  air  rè  & 
bheatha. 

8.  Bha  'n  ceud  bhriseadh  a'  tighinn  air  seann  dòighibh  nam 
fineachan  Gàelach  mu'n  àm  so  leis  gach  Reachd  a  rinneadh  a  thaobh 
an  èididh'san  armachd.  Cha  robh  fìne  sam  bith  eile  bu  mhò  bha  dean- 
amh  a  dh'  fhuaim  'an  eachdraidh  na  Clann  Ghriogair.  Bha  mac 
aig  Coinneach  Mac  Alpainn,  mu  mheadhon  an  naoidheamh  linn, 
d'am  b'  ainm  Griogair.  Bha  na  Griogaraich  a'  cumail  a  mach  gur 
h-ann  o  theaghlach  a'  phrionnsa  so  a  thainig  iad  fèin.  Bha  mòran 
fearainn  ac'  aon  uair  'an  Siorrachdaibh  Earra-Ghàeil  'us  Pheirt- 
Anns  a'  bhliadhna  1296  ghlacadh  Iain  Mac  Ghriogair  Ghlinn  Ur- 
chaidh  'na  phrlosanach  's  a'  chogadh  'an  aghaidh  rìgh  Shasuinn; 
ach  fhuair  e  'shaorsainn  's  a  chuid  fearainn  air  chumha  gu'n  rach- 
adh  e  gn  tir-mòr  na  h-Eòrp'  a  chuideachadh  an  t-Sasunnaich  'an. 
aghaidh  an  Fhrangaich.  Bha  Iain  so  air  pilltinn  dhachaidh  mu  'n 
deachaidh  am  Brusach  a  chrùnadh  's  a'  bhliadhna  1306.  Agus  an 
nair  a  b'  èigin  do'n  rìgh  òg  sin  teicheadh  o  'naimhdibh  gu  fasgadh 
iarraidh  'an  tlr  eile,  's  a  bha  e  air  a  ruagadh  le  Morair  Lathairn,  air 
dha  bhi  'gabhail  troimh  a  chuid  fearainn,  thug  na  Griogaraich 
làmh  chuideachaidh  do'n  Mhorair  ann  an  ruagadh  an  rìgh.  Ach 
an  uair  a  fhuair  an  curaidh  ud  e  fèin  air  a  dhaingneachadh  air 
caithir  Alba,  rinn  e  tròm  dhìoghaltas  air  na  Griogaraich  air  son 
an  ain-iochd  a  nochd  iad  dha  'an  àm  'airce.  Thug  e  mòran  de  'n 
cnid  fearainn  uatha,  a  thug  e  do  chinn-fheadhna  dhìleas  eile.  Cha'n^ 
ìslicheadh  am  fine  uaibhreach  so  iad  fein  gu  tiodal  sgrìobhta  iarr- 
aidh  no  ghabhail  o'n  rìgh  air  son  [an  cuid  fearainn,  a'  cumail  a 
mach  gu'm  bu  leòr  leòsan  a'  chòir  a  bheireadh  an  claidheamh 
dhoibh.  Bha  iad  ag  oidhirpeachadh  sealbh  a  ghleidheadh  air  an 
cnid  fearainn  an  uair  a  bha  na  tighearnan  do'n  tng  an  rìgh  e  ag 

oidhirpeachadh  an  ainm  a  ghearradh  as.  Bha  so  ag  aobharachadh 
mòran  dòirtidh  fol'  air  gach  taobh.  B'  iad  na  Caimbenlaich 
uàirnhdean  bu  chumhachdaich  a  bh'  aca.  Ach  bha  'n  làmh  'an  agh- 
aidh  gach  duine  's  làmh  gach  duine  'n  an  aghaidh-san.  Rinneadh 
iomadh  Achd  Pàrlamaid  air  son  ainm  Chloiun  Ghriogair  a  sgathadh 
gu'tur  a  mach  as  Alba.  Rinneadh  aon  de  na  h  Achdau  so  's  a' 
bhliadhna  1563.  Chuireadh  iomadh  Griogaireach  gu  bàs  aig  an  àm 
ud.  Ach  mar  gu'm  biodh  daoin'  a  gabhail  gràin  do  dhòirteadh  fola, 
chuireadh  rud-eigiu  de  stad  air  an  fheadhainn  bu  ro  bhuirbe  de  'n 
naimhdean. 

9.  Bha  Clann  Alpainn  chruadalach  a'  seasamh  ris  gach  olc  a  bha 
tighinn  'n  an  caraibh.  Mu  dheireadh  thàinig  an  cinn  fheadhna  gu 
bhi  toirt  atharrais  ùmhlachd  do  lagh  na  tìre.  Ach  mar  bu  trice 
bhiodh  an  luchd  leanmhuinn  mar  bha  iad  roimhe.  Ma  's  fior  na 
sgeòil  bhiodh  IaiT  Earra-Ghàeil  a'  deanamh  mòran  magaidh  orra, 
's  ga'm  brath.  'S  a'  bhliadhna  1 603  mharbh  Alastair  Ghlinn  Stràigh, 
ceann-feadhna  nau  Griogaireach,  le  trì  cheud  de  'luchd  leanmhuinn, 
mòran  de  thuath  cheathairn  Mhic  a'  Chombaich,  triath  Luis,  ann 
am  blàr  Ghliun  Fraoin.  Chaidh  còrr  'us  dà  cheud  bantrach  nan 
daoin'  a  thuit  's  a  chath,  a  dh'  ìonnsuidh  an  rìgh  a  dh'  iarraidh  tòr- 
achd  a  thoirt  a  mach,  a'  giùlan  lèintean  fol'  an  cuid  fear  Ieò  mar 
dhearbhadh  faicsinneach  air  gach  ùrsgeul  a  b'  urrainn  iad  aithris 
le  'm  bilibh.  Thug  an  rìgh  an  sin  mu  'n  airidh  Reachd  a  dheanamh 
as  ùr,  bu  ro  fhuiltiche  na  aon  a  rinneadh  riamh  'an  aghaidh  nan 
Griogarach.  'N  uair  a  thuig  Alastair  na  creachan  a  bha  gu  thighinn 
air  fein  'sair  a  chinneadh,  .rùnaich  se  e  fèin  's  prìomh  dhaoine  na 
treibh  a  thoirt  suas  do  IaiT  Earra-Ghàeil  air  chumha  gu'n  cuirt- 
eadh  gu  sàbhailt  a  mach  as  Alb  iad.  Ghabh  an  t-Iarla  ris  a'  chùn- 
radh  sin,  's  chuir  e  freiceadain  làidir  leis  na  seòid  gu  ruige  Sasunn. 
Ach  a'  smuaineachadh  gu'n  robh  a  thaobhsan  de'n  choimhcheangal 
air  a  choimhlionadh  le  sud,  ghrad  thug  e  air  an  ais  iad  do  Dhun- 
eidin,  far  an  tugadh  binn  am  bàis  a  mach,  's  chaidh  Alastair  'us 
seachdnar  eile  dhiubh  a  chrochadh.     'N  uair  a  bha  Alastair  fo 


TEICHEADH    THEARLAICH.  415 

dheuchainn  a  bheatha  chuir  e'a  cèill  gu  follaiseach  gu  'm  b'e  Iarl'* 
Earra-Ghàeil  a  chuir  thuig  e  chuui  gach  cath  'us  cònihraig  arinne 
air  Mac  a'  Chornbaich,  no  neach  eile. 

10.  Rè  iomadh  bliadhn'  an  deigh  so,  bha  'gheur-leanmhuinn  'an 
aghaidh  nan  Griogarach  anabarrach  teth.  Bha  iad  a  nis  gun  fhear- 
ann,  gun  cheann  feadhna.  Bha  e  'n  aghaidh  lagh  na  rìoghachd 
gu'm  biodh  aon  sam  bith  air  a  shloinneadh  air  an  trèibh  ud.  Bha 
'chuid  mhòr  dhiùbh  air  an  sgapadh  a  measg  nam  fineachan  mu  'n 
cuairt  diubh,  's  ghabh  iad  sloinneadh  na  treibh  a  measg  an  robh  iad' 
air  fògradh.  Mu'n  cuairt  do  cheud  bliadhn'  an  dèigh  Alastair 
Ghlinn  Stràigh,dh'  èirich  Rob  Ruadh  suas  gu  bhi'na  cheann-feadhna 
do  bhuidheann  llonmhor  dhiùbh.  B'  e  Rob  duine  co  ainmeil  's  a 
bha  'na  linn.  Bha  e  'na  dhròbhair  's  na  cheathairneach.  Bha  e 
làthair  'am  blàr  Sliabh  an  t-Siorraimh  ann  an  1715,  gu  h-aideach- 
ail  'an  aobhar  nan  Stiùbhartach.  Àch  cha  tug  e  claidheamh  a. 
truaill.  An  dèigh  iomadh  caol  thearnadh  o  thuiteam  fo  mheachainu 
a  naimhdean,  fhuair  e  bàs  a'  chinn  aghairt  'sa'  bhliadhna  1738,  'na 
fhìor  sheann  duine.  Bha  e  air  bith  'na  Phròstanach  'an  làithibh 
'òige,  ach  thionndaidh  e  gu  creidimh  an  t-sagairt  mu  dheireadh. 
Ach  'se  dh'fheudadh  e  ràdh  "cha'n'eil  mise  tròm  air  creidimh  sam 
bith."  Thàinig  fear  Mac  Labhrain,  aon  de  'sheann  naimhdean  ga 
'amharc  air  leabaidh  a  bhàis.  Mu'n  do  leigeadh  a  steach  do  'n  ■ 
t-seòmar  e,  thug  an  seann  laoch  ma'n  airidh  e  fein  a  bhi  air  a  thog- 
ail  'na  shuidhe  's  an  leabaidh,  a  bhreacan  a  chur  timchioll  air,  a' 
chuid  dbagachan,  a  bhiodag  's  a  chlaidheamh,  a  bhi  Iàimh  ris,  ag- 
ràdh  nach  faiceadh  Mac  Labhrain  Rob  Ruadh  ri  bheò  ach  fo  làit 
armachd.  Am  feadh  a  bha  'n  dithis  eas-cairdean  ud  a  comh  labh- 
airt 's  an  t-suidheachadh  shòluimte  's  an  robh  iad,  cò  thigeadh  a 
steach  ach  an  sagart,  a  dh'  oidhirpich  air  luchd  na  còmhstrì  ud  a 
thoirt  gu  bhi  maitheadh  d'a  chèile,  ag  ainmeachadh  an  sgriobtuir 
"maith  dhuinn  ar  fiachan,  mar  a  mhaitheas  sinn  do  ar  luchd  fèich." 
"Oh!"  ars'an  Griogarach,  "thug  thu  dhomh  lagh  'us  soisgeul  air 
a'  phuinc.     Is  cruaidh  an  lagh  sin,  ach  tha  fios  agam  gur  soisgeul 

e."  Thionndaidh  e  'n  sin  ri  aon  de  'mhic,  Rob  òg,  a  bha  lathair, 
'sthuirt  e  ris,  "Tha  mo  bhiodag  's  mo  chlaidheamh  'nan  luidh'  an 
sud;  tha  mis' a'  toirt  maitheanais.do  m'  naimùdibh;  ach  a  Rob, 

seall  thus'  as  a  dhèigh,  no   gu" Chuir  an  sagart  stad  air   a' 

chòrr,  's  thosd  an  seann  dnine.  Goirid  an  dèigh  do  Mhac  Labh- 
min  falbh,  dh'fhairich  Rob  a'  chrioch  a'  teannadh  ris,  's  dh'òrduich 
e  do 'n  phìobaire  tòiseachadh  air  cluich'  a'  phairt,  "Chatillmi 
tuilleadh,"  agus  am  feadh  a  bha  'm  port  sin  ga  chluicheadh  'na  èis- 
deachd,  chaochail  e. 

11.  Ged  a  thàinig  sìth  gu  Breatunn  le  còrdadh  Aix-la-Chapelle 
bha  mòran  aisìth  'an  Alba  le  droch  riaghladh  na  ministeirean  Mod- 
erate  'an  cùirtibh  na  h-eaglais.  Rè  ùin'  fhada  roimh  'u  bhliadhna 
1752  bha  lagh  air  a  dheanamh  's  an  Eaglais,  a  reir  an  robh  e  cead- 
aichte  do  bhuidheann  mharcachd,  air  an  òrdachadh  leis  an  Ard- 
Sheanadh,  ministeir  sam  bith  a  shuidheachadh  ann  an  coimhthional, 
an  uair  a  bhiodh  buill  na  Clèire  'san  robh  an  coimhthional  sin  ain- 
deònach  air  an  dleasdanas  a  choimhlionadh  a  chionn  an  sluagh  a  bhi 
'na  aghaidh.  Ach  's  a'  bhliadhna  so  a  dh'  ainmicheadh  chinnich  leis 
na  Moderates  lagh  eile  a  thoirt  a  steach  a  rèir  an  robh  e  fiachaicht' 
air  fo-chùirtibh  na  h-eaglais  ùmhlachd  a  thoirt  do'n  Ard-Sheanadh 
's  na  h-uile  nithibh  fo  phèin  iad  a  bhi  air  an  garg  chronuchadh,  no 
air  an  cur  as  au  dreuchd,  na  'm  faiceadh  aa  t-Ard-Sheanadh  sin  iom- 
chuidh.  Bha  Fear  Mr.  Aindrea  Richardson  an  deigh  presentation 
fhaotainn  do  sgìreachd  Inbherceithing,  ann  an  Cleir  Dhunfermlin, 
ach  cha  robh  an  sluagh  deònach  air  a  ghabhail.  Bha  'Chlèir  a' 
diùltadh  a  shuidheachadh  an  aghaidh  an  t-sluaigh.  Thug  an 
t-Ard-Sheanadh  breith  gu'm  feumadh  iad  a  shuidheachadh.  An 
dèigh  so  uile  dhiùlt  seisear  de  bhuill  na  Clèir'  ùmhlachd  a  thoirt 
do  'n  bhreith  ud.  Bu  mhòr  Ieis  an  Ard-Sheanadh  ara  peanas 
bu  mhò  dheanamh  air  an  t-seisear.  Ach  chuir  iad  as  a  dhreuchd 
aon  fhear  dhiubh,  Mr.  Tòmas  Gillespi  Chàrnaich.  An  uair  a 
chuireadh  a'  bhinn  an  cèill,  fhreagair  an  duiu'  nrramach  gu  ciùin, 
gu'n  robh  e 'deanamh  aoibhneis  air  son  gu'n  tugadh  dhasan  air 

sgàth  Chriosd,  cha  'n  e  nihàin  creidsinn  ann,  ach  mar  an  ceudna 
fnlang  air  a  shon.  B'  e  so  an  dara  briseadh  a  thàinig  air  eag- 
lais  na  h-Alba.  Ghabh  Mr.  Gillespi  's  na  lean  ris  an  Relief  Synod 
mar  ainm. 

12.  Bhris  cogadh  a  mach  a  rìs  eadar  Breatunn  's  an  Fhraing  's  a' 
bhliadhna  1755.  B'  e  eas-còrdadh  mu  na  crìochaibh  eadar  ìochdar- 
anaibh  Bhreatuinn  'sna  Fraing'  'an  America,  aobhar  an  tòiseach- 
aidh.  Cha  robh  bheag  sam  bith  de  shoirbheachadh  aig  Breatunn 
's  a'  cheud  dol  a  mach.  Ach  an  uair  a  thàinig  Uilleam  Pit,  a 
dh'  àrdaicheadh  an  dèigh  sin  gu  bhi  na  Iarla  Chathaim,  gu  rLigh- 
ladh  ghnothuichean  Bhreatuinn  fhaotaiun,  thòisich  an  t-arm  air  ath- 
chosnadh  na  thug  na  Frangaich  uatha  de  fhearann  'an  America, 
's  anns  an  Roinn-Eòrpa,  's  an  Innsibh  na  h-Aird'  an  ear  aig  an  aon 
àm.  Bha  Canada  gu  h-iomlan  aig  Breatunn  air  a  thoirt  o'n  Fhraing 
's  a'  bhliadhna  1759.  Aig  an  àm  cheudna  fhuair  Adrnaral  Hawk 
buaidh  air  a'  chàbhlach  Fhrangach  'an  Camus  Chuiberoin.  Cha 
mhòr  nach  do  chuireadh  as  gu  buileach  do  fheachd  mara  na 
Frainge  leis  a'  bhuaidh  so.  Mu'n  cuairt  do  'n  àm  cheudna  spìon 
an  t-arm  Breatunnach  Bengàl  à  Lìimh  prionnsa  na  dùthcha  sin,  agus 
thug  iad  o  na  Frangaich  tigh-ceirde  Chandernajor,  àite  co  saibhir 
's  a  tha  's  an  tìr  sin.  Thuit  mòran  creiche  's  armachd  'n  an  làmh- 
aibh  's  na  h-àitibh  ud.  Lean  Breatunn  mar  so  air  buadhachadh 
'an  aghaidh  nam  Frangach  's  phrionnsachan  na  tìre  gus,  am  beagan 
bhliadhnachan,  an  do  chuir  iad  suas  ìmpireachd  mhòr  's  an  Aird'  an 
ear.  Cha  bhuin  na  nithe  so  do  eachdraidh  na  h-Alba  gu  h-àraidh; 
ach  mar  a  bha  i  aonaichte  ri  Sasunn,  cha  b'  urrainn  nach  robh  'n 
cuid  fèin  aig  mic  Alba  de'n  chnnnart,  's  de'n  chruadal  a  bh'  air  an 
toirt  gucleachdadh  leisna  cogaidhibhfuilteachud.  Cha  robh  riarach- 
adh  sam  bith  aig  Breatunn  de  'n  tomhas  de  shoirbheachadh  a  bha 
'coinneachadh  ris  an  fheachd  a  chuir  iad  do'n  Ghearmailt.  B'e'n 
t-aobhar  àraidh  air  son  na  chuireadh  feachd  do  'n  cheàrna  sin,  a 
chum  gu'n  cuidicheadh  iad  le  rìoghachd  Hanòbhair  a  dhìonadh  o 
na  Frangaich.     Ach  'am  meadhon  gach  mì-riarachadh  a  bh'  ann. 

chaochail  rìgh  Seòras  II.  gu  h-obann,  air  a'  chuigeamh  là  fichead  de 
mhìos  dheireannach  an  fhoghair  1760,  anns  an  77  bliadhna  de  'aois- 
agns  'an  ceathramh  bliadhna  deug  thar  fhichead  de  'rioghachadh. 
Bha  'mhac  bu  shin'  air  bàsachadh  roimhe,  agus  be  mac  bu  shiu'  an 
fhir  sin  a  rìoghaich  'na  àite  fo  'n  tiodail,  Seòras  III. 


CAIB.  XLV. 


SEORAS   III. 


Cha  robh  Seòras  III.  trì  bliadhna  fichead  a  dh'aois  an  uair  a  thòis- 
ich  e  'rioghachadh.     Phòs  e  goirid  an  dèigh  sin  a'  bhan-phrionasa 
Charlot,  de  theaglach  Mheclenburg  's  a'  Ghearmailt.     Thng  e  aoa 
de  àrd  dhreuchdan  na  Stàite  do  Iarla  Bhòid,  a  bha  air  bith  'na 
fhear-teagaisg  dha.    Bu  Sheumasach  Iarla  Bhòid,  agus  mar  sin  cha 
bhiodh  e  co  deùnach  air  an  cogadh  a'  leantuinn.    Acli  b'  e  TJilleam 
Pit  fathast  Prìomh  Mhinisteir  Bhreatuinn,  agus  cha  robh  esan  idir 
air  son  an  cogadh  a  leigeadh  seachad.     Fhuair  e  mach  gu  'n  robb 
comh-bhoinu  eadar  an  Phraing  's  an  Spàinn  an  aghaidh  Bhreatuinn, 
agus  b'  àill  leis  cogadh  èigheach  'an  aghaidh  na  Spàinn  air  ball,  acb 
cha'n  fhuilingeadh  a  chomh-mhinisteirean  sin  a  chluinntinn.     Leig 
Pit  dheth  a  dhreuchd  an  sin,  's  dh'  fhàg  e  h-iomradh  's  a  h-eigheach 
aca  fèin.    Ach  'an  ùine  ghoirid  fhuair  iad  a  mach  air  an  cosdas  gu'n 
robh  Pit  ceart,  's  b'  èigin  doibh  fein  an  dearbh  ni  a  dheanamh  a 
mhol  esan  doibh.     Lean  Breatunn  air  cogadh  ris  an  dà  rìoghachd 
chumhachdaieh  ud^,  agus  air  buadhachadh  orra  cuideachd,  gus  anns 
a'  bhliadhna  17G3  am  bu  bhuidhe  leò  cumhachan  sìth  iarraidh. 
Chaidh  an  t-sìth  a  nàsgadh  'an  ceud  mhìos  an  earraich  ann  am 

Pàris,  agus  goirid  an  deigh  sin  nàisgeadh  sìth  anu  an  Hubertsburgh 
eadar  na  rìoghackdaibh  Roinn-Eòrpach  a  bha  'cogadh,  's  bha,  mar 
sin,  sìth  araon  's  an  Roinn-Eòrpa  's  an  America.  Choisinn  Breat- 
unn  niòran  fearainn  'an  America  agus  's  na  h-Innsibh  a'  siar  leis  a' 
chogadh  fhadalach  ud.  Ach  mu  choinneamh  sin  bha  na  fiachan  air 
atadh  gu  h-anabarrach.  Roimh  thòiseachadh  a'  chogaidh  mu  dheir- 
eadh,  bha  fiachan  Bhreatuinn  mu'n  cuairt  do  cheithir  fichead  muill- 
ean.  'N  uair  a  sguir  an  cogadh  bha  iad  air  dìreadh  gu  dlììth  air 
ceud  's  dà  fhichead  muillean.  Bha  sluagh  Bhreatuinn,  gu  h-àraidh 
na  Sasnnnaich,  ro  dhìombach  do  Iarla  Bhòid,  am  Prìomh  mhinis- 
teir,  air  son  nach  d'  fhuair  e  cumhachan  ni  b'  onaraiche  do  Bhrea- 
tunn,  's  gu'n  robh  a  cnid  armailtean  co  soirbheachail  air  muir  's  air 
tìr  re  a'  chogaidh.  Bha  na  Sasunnaich  ni  bu  ro  bhuaireasaich  'na 
aghaidh  a  chionn  gu  'm  b'  Albannach  e.  B'  eigin  da  'n  dreuchd  a 
leigeadh  dheth,  agus  chaidh  fear  Mr  Grenbhil,  a  dh'  àrdaicheadh  an 
dèigh  sin  gu  bhi  'na  Mhorair,  'na  àite. 

2.  B'  e  aon  de  na  ceud  nithe  a  riun  Grenbhil,  an  dèigh  tighinn 
do  'n  dreuchd,  tòiseachadh  air  cath  ri  luehd  sgrìobhaidh  nam  paip- 
eirean  naigheachd  air  son  an  càinidh  's  an  ana-cainnt  'an  aghaidh  an 
tighearnais.  Thòisich  e  ro  gharg.  Cha  deachaidh  leis  ach  'an 
cuid.  Ach  's  e  ni  àraidh  air  son  a  bheil  a  thighearnas-san  ainmeil 
an  oidhirp  a  thug  e  air  na  h-Americauaich  a  chur  fo  chìs,  agus  mar 
a  dh'  eirich  iadsan  suas  air  lorg  sin  gus  an  ceangal  eadar  Ìad  fein 
'san  dùthaich  mhàthaireil  a  bhriseadh  gu  h-iomlan.  Mar  a  bha 
fiachan  na  rìoghachd  air  tighinn  gu  àirde  co  mòr,  'sa  dh'  fheumadh 
tighearnas  riadh  nam  fiachan  a  phàigheadh  gu  bliadhnail,  leag  iad 
cìsean  ni  bu  truim'  aig  a'bhaile;  'so'n  bha  iad  air  deanamh  mòran 
cosdais  ri  America  a  dhìonadh  o  na  Frangaich  's  o  naimhdibh  eile, 
bha  iad  'an  clùil  gu'n  robh  e  laghail  dhoibh  ni-eigin  de  chur  a  stigh 
a  thogail  o'  na  Stàitibh  fa  leth  do  'n  robh  America  a  tuath  air  a 
roinn.  Phuaradh  Reachd  troimh  'n  Phàrlamaid  leis  an  robh  na 
h-Americanaich  gu  bhi  gnàthachadh  Paipeirean  Stamp  air  an  robh 
cìs  bheag.     Ach  'n  uair  a  fhuaradh  sin  a  mach  air  taobh  thall  a' 

chuain,  dli'  eirich  iad  'an  ceanoairc.  Thuig  a'  Phàrlamaid  Chreat- 
uunach  gu'm  bu  co  maith  an  t-Achd  a  chur  air  chììl;  agus  rinneadh 
sin,  agus  sgrìobhadh  a  null  do  America  a  dh'innseadh  nach  robh 
cìs  gu  bhi  air  a  leagadh  orr'  air  an  dòigh  ud.  Ach  aig  an  àm 
chendn'  a'  tagairt  gu'n  robh  còir  aig  Breatnnn  air  cìs  a  leagadh  air 
gach  ùr  threabhachas  a  bhuineadh  dhi,  mar  chitheadh  i  iomchuidh. 
Cha  do  chuir  na  h-Americanaich  mòr  shuim  anns  au  tagairt  sin, 
fhad  's  nach  robh  e  ach  'am  focal  a  mhàin.  Bha  Grenbhil  a  nis  an 
dèigh  an  dreuchd  a  leigeadh  dheth,  agus  Marcus  Rocingham  air 
tighinn  'na  àite.  Goirid  an  deigh  sin  thàinig  Morair  North  gu  bhi 
'na  Phrìomh  Mhinisteir.  Puinaicheadh  a  nis  cìs  a  chur  air  na 
h-Americanaich  air  sbeòl  co  eutrom  's  air  an  smuainicheadh  iad. 
B'  e  sin  beagan  a  phàigheadh  fo  ainm  cìs'  air  son  bathair  a  bha  dol 
a  null  à  long  Phortaibh  Breatunnach.  Bha  i  air  a  trì  no  eeithir 
de  nithc  fa  leth  an  toiseach;  ach  thugadh  dheth  na  nithibh  sin 
nil'  i,  àch  tì  à  mhàin.  Bha  trì  sgillinnean  de  chìs  gu  bhi  air  a 
phunnd.  Agus  thug  a'  Chuicleachd  Innseanach  an  tì  seachad  co 
saor,  air  son  a  chur  a  dh'  America,  's  gu'n  robh  e  ni  b'  f husadh  a 
cheannach  'an  America  na  'm  Breatunn  fèin,  ged  a  bha  ainineachas 
cìs  air.  Ach  dh'  èirich  na  h-Americanaich  'na  aghaidh.  Chaidh 
Jong  le  luchd  a  steacli  do  Phort  Bhostoin, 'schruinnich  àireamh 
mòr  de  mhath-shluagh  a'  bhaile;  fhuair  siad  iad  fèin  air  an  arm- 
achadh,  's  chaidh  iad  air  bòrd  na  luinge,  's  thilg  iad  an  luchd  a 
a  mach  air  a'  mhuir.  'An  Niu  Iorc,  's  am  Philadelphia,  cha 
d'  fhuair  na  luingeas  cothrom  dad  a  bh'  air  bòrd  ac'  a  chur  air  tìr. 
Agus  'am  baile  Theàrlaich,  far  an  d'  fhuair  iad  cothrom  a  chur  air 
tìr,  chaidh  a  ghrad  ghlasadh  a  stigh  'an  tighibh  stòir,  far  nach  bu 
dàna  le  Breatunnach  meur  a  chur  air.  Bha'n  cogadh  air  a  bhonn. 
Ptinneadh  cabhag  air  feachdan  lìonmhor  mara  's  tìr'  a  chur  a  null 
air  los  an  fheadhainn  ud  a  bh'  air  èiridh  'an  ceannairc  a  thoirt  gu 
strìochdadh.  Acli  's  cogadh  daor  a  bha  'n  sud  do  na  Breatunn- 
aich.  Bha  chuid  ud  de  America,  eadhon  an  uair  ud,  air  a  roinn 
'na  Stàitibh  fa  leth.     Thionail  Cochruinn  lìonmhor  as  gach  Stàite 

■dhiubh  sin  do  Philadelphia  'am  mìos  meadhonach  an  fhoghair, 
1774.  Chuir  iad  an  cèill  'an  sin  a  measg  nithe  eile,  gu'n  robh  iad 
deònach  air  a'  cheangal  eadar  iad  fèin  'san  dùthaich  mhàthaireil  a 
bhi  air  a  bhuanachadh,  ach  cothrom  a  bhi  aca  fèin  a  mhàin  gach 
cìs  a  chitheadh  iad  iomchuidh  a  chur  orra  fèin.  Ach  cha'ne'isd- 
eadh  Breatunn  ri  cumhachaibh  uatha  ni  b'  fhaide.  Agus  fhuaradh 
a  mach  an  dèigh  làimh  gu'm  b'  e  aon  aobhar  mòr  air  son  iad  a 
dh'  èiridh  'an  ceannairc,  gu'n  robh  mòran  de'n  cuid  mharsantan 
a'  deanamh  fortain  le  smuglaigeadh,  no  goid-mhalairt  ri  eileanaibh 
nan  Innsean  a'  siar  a  bhuineadh  do  'n  Spàinn. 

3.  Thòisich  an  cogadh  mu  thoiseach  an  t-samhraidh,  1775.  Bha 
cuid  a'  saoilsinn  nach  maireadh  e  ni  b'  fhaide  na  'bhliadhna  sin 
fèin.  Cha  mhò  na  trì  muilleana  sluaigh  a  bha  's  na  ceàrnaibh  ud 
de  America  aig  an  àm.  Bha  sin  beag  'an  coimeas  ri  sluaghmhoir- 
eachd  Bhreatuinn  'us  Eirinn.  Ach  bha  na  h-Americanaich  a'  cog- 
adh'n  an  dùthaichfein  airan  robh  iadeòlach;  'sbhaiad  anabarrach 
dealasach,  agus  la  's  gu'n  do  thòisich  iad,  aon-sgeulach  'n  an  rùn  air 
a'  chuing  Bhreatunnaich  a  thilgeadh  dhiubh,  bha  car  'an  aghaidh 
cuir  aca  ga  chumail  ri  Breatunn ;  agus  an  uair  a  chrìochnaich  cam- 
pachadh  a'  cheud  shamhraidh  'us  fhoghair,  bha  iad  co  fad  o  bhi  air 
an  ceannsachadh  's  a  bha  iad  'an  àm  tòiseachaidh.  Bha  cuid  de 
rìoghachdan  na  Roinn-Eòrp'  a  chìosnaich  Breatunn  'sa'  chogadh 
roimlie  sud,  ro  aoibhneach  air  son  America  òg  a'  bhi  'cumail  ceann 
ris  an  t-seann  leòmhan  Bhreatunnach,  's  chaidh  mòran  oifigearan 
'us  shaighdearan  Frangach  a  null,  air  an  ceann  fèin,  a  chuideach- 
adh  nan  Americanach.  Anns  a'  bhliadhna  1778,  trì  bliadhn'  an 
dèigh  do'n  chogadh  tòiseachadh,  dh'aidich  an  Fhraing  a  bhi  'gabh- 
ail  ri  America  mar  rìoghachd  shaoir,  agus  ghabh  cùirt  Bhreatuinn 
sin  co  olc,  's  gu'n  d'  digh  iad  cogadh  'an  aghaidh  na  Frainge  mar  an 
ceudna.  Air  an  ath  bhliadhna  thòisich  rìoghachd  na  Spàinn  a' 
cogadh  eòmhladh  ris  an  Fhraing  's  ri  America  'an  aghaidh  Bhrea- 
tuinn.  Bha  so  a'  deanamh  a'  ghnothuich  mòran  ni  b'  fhusadh  do 
America,  o'n  a  dh'fheumadh  Breatunn  a  cuid  feachd,  mara  's  tìr', 

a  roinn  an  aghaidh  nan  trì  nàimhdean.  An  uair  a  bhiodh  na 
h-Americanaich  a'  cogadh  air  tir  bhiodh  an  càbhlach  Frangach  'us 
Spàinneach  ag  obair  air  a'  mhuir,  mu  'n  coinneamh,  agus  mur 
deanadh  iad  tuilleadh,  a'  cumail  a'  chàbhlaich  Bhreatunnaich  o 
chòmhnadh  a  dheanamh  leis  an  arm  thìre.  Leis  gach  còmhnadh 
a  bh'  ann  bha  America  a'  soirbheachadh  's  a'  chòmhrag  co  maith 
ri  Breatunn;  agus  shaoil  leis  an  Fhraing  'sleis  an  Spàinn  gu  'n 
rachadh  ac'  air  eileanan  nan  Innsean  a  'siar,  a  bha  Breatunn  air 
a  chosnadh  roimhe  sud,  a  spìonadh  uaipe,  's  an  roinn  eatorra  fèin. 
Ach  mu  mheadhon  an  earraich,  1782,  chuir  Admaral  Rodneidh  as 
gu  buileach  do  na  càbhlaichibh  Frangach  'us  Spàinneach,  a'  glac- 
adh  cuid  diubh,  a  measg  an  robh  long  an  Admarail  Fhrangaich 
fèin.  Dh'  fhàs  an  dà  rioghachd  so  a  nis  co  bacach  's  nach  b'  urr- 
ainn  iad  mòran  còmhnaidh  a  dheanamh  tuilleadh  ri  America.  Ach 
goirid  roimhe  so  bha  'n  Olaind  air  dol  's  a'  chomh-bhoinn  an  agh~ 
aidh  Bhreatuinn;  agus  b'  èigin  cogadh  èigheach  'n  an  aghaidh-san 
mar  an  ceudna.  Lean  Breatunn  car  tacain  air  ceann  a  chumail 
ris  a'  cheathrar  nàimhdibh  cumhachdach  ud;  ach  bha  sin  a'  tarr- 
uing  tràghadh  mòr  air  a  cuid  ionmhais  's  air  a  cuid  daoine,  agus 
mar  a  bha'n  gnothuch  a'  fàs  ni  bu  mhì-choslaiche,  's  cuid  eile  de 
rìoghachdan  na  B-oinn-Eòrp'  air  tì  dol  's  a'  chomh-bhoinn,  mheas 
luchd-comhairl'  an  rìgh  iomchuidh  sìth  a  mholadh  dha.  Bha  rìgh 
Seòras  glè  aindeònach  air  sìth  a  dheanamh.  Ach  an  dèigh  do 
'chuid  mhinisteirean  an  dreuchd  a  leigeadh  dhiùbh,  'sfeadhainn 
eile  dhol  'n  an  àite,  dh'aontaich  iad  sìth  a  dheanamh  ri  America, 
'an  ceud  mhìos  a'  gheamhraidh,  1782,  'an  dèigh  leantuinn  seachd 
bliadhn'  air  cogadh.  Bha  Stàitean  America  a  nis  air  an  aideach- 
adh  mar  rìoghachd  no  tighearnas  air  leth,  gu  h-iomlan  saor  o 
uachdranachd  Bhreatuinn.  Mìos  no  dhà  roimhe  sin  thug  Breat- 
-  unn  fuasgladh  do  ghearaston  Ghiberalter,  a  sheas  siisd  thrì  bliadhn' 
'an  aghaidh  na  Spàinne  'sna  Frainge.  Binneadh  sìth  ris  na 
dùthchaunaibh  sin,  mu'n  aon  àm  an  do  nàisgeadh  an  t-sith  ri  Am- 
erica.     Feudar  a  ràdh  nach  iad  na  nithe  so  gu  h-àraidh  eachd- 

raidh  na  h-Alba;  ach  bha  'cuid  fdin  aig  Alba  de  gach  dosgainn 
'us  cruadal  a  bha  'n  lorg  nan  cogaidhean  ud.  Bu  Ghàel  Albann- 
-ach  a  blia  'deanamh  na  bàrdachd  mu  dhèighinn  na  chunnaic  e 
fèin  "an  America  thall,"  a  thuirt, 

"  Gur  lìonmhor  òganach  curanta 
Dheth  na  chuireadh  an  ceann ; 
'Us  gus  an  èighear  an  t-sith 
'D  è  cha  'n  innsear  an  call." 

4.  Eadar  dhealaicht'  o'n  arm,  b'i  mheur  eile  de  eachdraidh  fholl- 
aisich  na  rìogha^hd,  staid  'us  d.ol  air  aghart  na  h-eaglak  Fior 
eachdraidh  eaglaiseach  cha'n'eil  sinn  idir  a'gabhail  oirnn  a  sgrìobh- 
adh;  ach  cha  chomasach  do  leughadair  sam  bith  beachd  cothrom- 
ach  a  thogail  air  staid  na  rìoghachd,  eadhon  'an  seadh  aimsireil, 
gun  a  bheag  no  mhòr  a  shealladh  o  àm  gu  h-àm  air  na  ni'thibh  ud, 
co-cheangailte  ri  staid  na  h-eaglais,  a  bha  so-fhaicsinneach  do  na 
h-uile,  agus  aig  an  robh  buaidh  àraidh  àir  an  t-sluagh  chumanta. 
B'  ann  diìibh  sin  an  gluasad  cumhachdach  a  bha  measg  an  t-sluaigh 
araon  'an  Alba  's  an  Sasunn,  's  a'  bhliadhna  1780,  mu  dhèighinn 
saorsainn  nam  Pàpanach.  Bha  Achd  Pàrlamaid  air  a  dhaing- 
neachadh  goirid  roimhe  sin  leis  am  feudadh  tomhas  mòr  de  shaor- 
sainn  a  bhi  aig  na  Pàpanaich  'an  Sasunn;  cha  'n  e  mhàin  gu  'm 
biodh  cothrom  ac'  aoradh  a  dheanamh  's  an  dòigh  an  togradh  iad, 
ach  gu'm  feudadh  iad  a  bhi  air  an  gabhail  a  steach  do  dhreuchd- 
aibh  follaiseach  's  an  rìoghachd  mar  luchd  lagha  's  an  leithidibh 
sin.  Bha  iad  a  nis  ag  iarraidh  an  Reachd  so  a  shìneadh  gu  Alba 
mar  an  ceudna.  Dh'  èirich  mòran  de  shluagh  na  h-Alba  'na  agh- 
aidh.  Chuireadh  mòran  iarrtasan  a  steach  thun  an  Ard-Sheanaidh 
air  son  iad  a  chur  litir  thagraidh  thun  na  Pàrlamaid  an  aghaidh 
an  Achd.  Bha  na  ministeirean  soisgeulach  's  a'  chùirt  sin  ag  iarr- 
aidh  gnùis  a^thoirt  do  na  h-iarrtasaibh  ud,  agus  a  leithid  de  litir 
thagraidh  a  chur  thun  na  Pàrlamaid.      Bha  na  Moderates  'au 

aghaidh  sin  a  dheanamh ;  acifair  an  làimh  eile  bheireadh  iad  na 
h-uile  misneachd  a'  b'  urrainn  iad  do  'n  Reachd  a  bhi  air  a  shìn- 
eadh  gu  Alba;  agus  a  chionn  gur  iadsan  bu  lìonmhoire  's  an  Ard- 
Sheanadh  b'  ann  air  a'  bhonn  sin  a  dh'  fhàg  a'  chùirt  urramach  ud 
an  gnothuch.  Ach  chaidh  mòran  de  shluagh  ceann  a  deas  Alba 
gu  buileach  troimhe  chèile  air  son  aomadh  Pàpanach  an  Ard- 
Sheanaidh.  Thionail  iad  a  steach  a  Dhuneidin,  's  loisg  iad  tigh 
còmhnuidh  an  Easbuig  Phàpanaich  agus  eaglais  a  bha  ccangailte 
ris.  Rinn  iad  a  leithid  cheudn'  air  eaglais  Phàpanaich  a  bha  'n. 
àit'  eile  de  'n  bhaile.  Agus  mar  a  b'e  Prionnsapal  Robertson 
ceann-feadhna  nam Moderates  aig  an  àm,  rùnaich  am  math-shluagh 
an  aon  dìol  a  dheanamh  air  a  thigh-san,  's  air  tigh  fir  lagha  da'm. 
b'  aium  Crosbi.  Ach  fhuaradh  buidheann  de  'u  arm  gu  seasamh 
rompa,  's  casgadh  a  chur  orr'  aig  an  àm.  Bha  'n  Robastonach  ni 
bu  ghlic'  aig  àm  ath-choinneimh  an  Aird-Sheanaidh,'s  thug  e  oidh- 
irp  air  a  luchd  leanmhuinn  aomadh  gu  comhairle  nam  ministeirean 
soisgeulach  a  ghabhail.  Thug  sin  ni-eigin  de  riarachadh  aig  au 
àm.  Cha  'n  'eil  ni  annasach  sam  bith  ri  'innseadh  mu  riaghladh 
na  h-eaglais  fhad  's  a  lean  Dr.  Robertson  air  a  bhi  na  cheann-iùiL 
Bha  'n  aon  chreud  's  au  aon  chleachdadh  aig  an  taobh  bu  treise 
's  an  eaglais  ga'n  leantuinn  re"  na  h-ùine  sin.  Ach  feudar  aon. 
saimpleir  a  thoirt  air  a'  chumhachd  a  bheireadh  Presentation  da 
dhuin'  aig  an  àm  ud,  agus  air  a'  ghreimeachadh  a  dheanamh  cuid 
diùbhsan  ris,  air  sgàth  meudachaidh  an  stìpein.  Fhuair  fear  Mr 
Mac  Thòmais,  ministeir  Ghargunoc,  Presentatlon  gu  sgìreachd  St. 
Nìnian,  'an  Clèir  Shruileidh.  Bha  sluagh  na  sgìreachd,  chamhòr^ 
gu  h-iomlan,  'na  aghaidh.  Bha  buill  na  Clèir  'ag  obadh  a  dhol  ga 
shnidheachadh  's  an  sgìreachd.  Bha  iad  a'  gabhail  na  h-uile  leth- 
sgeul  a  ghabhadh  deanamh  air  son  dàil  a  chur  's  a'  ghnothuch,  Ie 
bhi  togail  sud  'us  so  o  aon  chùirt  eaglais  gu  cùirt  eile.  Mhair  sia 
seachd  bliadhna.  Ach  's  a'  bhliadhna  1773  thug  an  t-Ard-Shean- 
adh  teann  òrdugh  do  'n  Chlèir  a  dhol  o>r  aghart,  agus  uile  bhuill 
na  Clèire  bhi  làthair.     B'e  Mr  Finlay,  Dnjllair  ceann-suidhe  na 

Cldiire,  's  rinn  esan  searmon,  mar  a  b'  àbhaist  aig  a  leithid  de  àm. 
'N  uair  a  blia  sin  seachad,  dh'  iarr  e  air  Mr  Mac  Thòmais  seasamh, 
air  son  gu'm  bruidhneadh  e  ris,  mar  a  bhithear  a'  deanamh  aig  a 
leithid  de  àm.  Ach  an  àit'  na  h-earail  chàirdich  àbhaistich,  's  ann  a 
thug  Mr  Findlay  an  aghaidh  air,  'an  disdeachd  a'  choimhthionail 
mhòir  a  bha  làthair  air  son  an  dragh  a  bha  e  cur  air  a'  chlèir,  's  air 
an  sgìreachd  le  bhi  leantuinn  ris  a'  Phresentation,  ged  a  bha  sea 
ceud  ceann  teaghlaich  'na  aghaidh,  agus  trì  fichead  aig  an  robh 
fearann  saor  's  a'  choimhearsnachd,  agus  seanairean  a'  choimh- 
thionail  uil'  ach  aon  duine.  Chuir  e  'n  cuimhne  dha,  ni  air  au 
robh  fios  aige,  nach  èisdeadh  an  coimhthional  e  ri  'là;  gu'm  biodli 
fuath  aca  air,  's  gu'n  deanadh  iad  tàir  air.  Cho-dhùin  e  le  teann 
sparradh  air  e  leigeadh  dheth  a'  Phresentation  air  sgàth  tròcairean. 
Dhè,  air  sgàth  leas  spioradail  sluaigh  lionmhoir  na  sgìreachd ;  agus 
air  sgàth  na  sìth  inntinn  bu  mhaith  leis  aige  fein  ri  uchd  bàis. 
Bha  tosd  feadh  na  h-eaglais  car  greis  an  dèigh  na  h-òraid  so.  Ach 
bha  Mac  Thòmais  de  stubh  rud-eigin  ni  bu  chruaidhe  na  maide; 
agus  'an  àite  taiseachaidh,  'sann  a  thionndaidh  e  ris  an  fhear  eile, 
'sthuirt  e,  "tha  mi  toirt  maitheanais  duibh  a'  dhuine  air  son  na 
thubhairt  sibh,  gu'n  tugadh  Dia  maitheanas  duibh;  rachaibh  air 
aghart  'an  ùmhlachd  do  'n  mhuinntir  tha  os  'ur  ceann."  Bha  'n 
ath  thosdachd  feadh  na  h-eaglais  an  àèigh.  an  taisbeanaidh  so  air 
comas  au  fhir  a  bha  'na  sheasamh.  Thuirt  Mr  Findlay  an  sin,  ann. 
an  guth  ìosal,  cianail,  "tha  mise,  mar  cheann-suidhe  Clèir  Shruil- 
eidh  ga  d'  leigeadh  a  steach  mar  mhinisteir  St.  Ninians,  ann  am 
fior  sheadh  agus  spiorad  na  binn  a  thug  an  t-Ard-Sheanadh  a  mach 
o  cheann  ghoirid;  agus  le  so,  tha  thu  stigh  a  rèir  sin."  Cha  robh 
aig  muiuntir  na  sgìreachd  ud  air,  ach  tigh  coinneimh  a  thogail 
doibh  fèin,  mar  a  bha  na  h-iomadaidh  eil'  a'  deanamh  a  bh'  air 
am  foirèigneadh  air  an  dòigh  cheudna. 

5.  Bha  'Ghàeltachd'sa'  Ghalltachd  air  an  aon  dìol  leis  a'  Phàt- 
ronachd;  ach  bha  cothrom  mòr  'an  nithibh  eaglaiseach  aig  luchd 
Beurla  'bharrachd  air  luchd  Gàelic.     Aca  sud  bha  na  Sgriotuir- 

ean  gu  h-iomlan  'n  an  cànain  fèin ;  aca  so  cha  robli  na  Sgriobtuir- 
ean  idir  'n  an  cànain  fèin.  Bha  'in  Bìobull  gun  teagamh  roimhe 
so  air  a  chur  'an  clò  's  a'  Ghàelic  Eireannaich ;  ach  's  gann  gu  'n 
robh  stà  sam  bith  'an  sin  do  na  Gàeil  Albannach,  a  chionn  iad  a 
bhi  aineolach  air  an  litreachadh  Eireannach.  Ma  bha  litreachadh 
sam  bith  'na  measg  's  ann  's  a'  chainnt  Shasunnaich  a  bha  e,  tre 
nach  b'  urrainn  ach  ro  thearc  dhiùbhsan  ruigsinn  air  eòlas  a 
chionn  i  bhi  'na  cainnt  mhairbh  dhoibh.  Cha  robh  ach  tearc 
eadhon  de  na  sgoilean  Beurla  fèin  'na  measg,  ged  a  bha  Eaglais  na 
h-Alba  riamh  o  àm  an  Ath-leasachaidh  ag  òrduchadh  aon  sgoil 
diubh  sin  a  bhi  's  na  h-uile  sgìreachd.  Anns  a'  bhliadhna  1758 
chuir  an  Comunn  a  bh'  air  son  Eòlas  Criosduidh  a  sgaoileadh  air 
feadh  na  Gàeltachd,  fa  chomhair  an  Aird-Sheanaidh  gu  'n  robh. 
ceud  agus  cuig  deug  's  trì  fichead  sgìreachd  air  feadh  na  Gàel- 
tachd  anns  nach  robh  sgoilean  sgìreachd.  Feudaidh  e  bith  gu'n 
robh  an  Comunn  ud  fèin  a'  cur  sgoil  'an  àite  's  an  àite  dhiubh  sin; 
ach  cha  robh  mòran  'n  an  comas.  Bha  fios  aig  ministeiribh  na 
Gàeltachd  air  sud;  ach  tha  e  coslach  gu'n  robh  iad  caoin  shuarr- 
ach  mu  'n  ghnothuch.  Bha  lionmhoireachd  an  t-sluaigh  mar  so 
gu  h-iomlan  'an  urra  ris  na  theireadh  am  ministeir  riu.  Ach  bha 
aon  ni  a  lean  mar  bhuaidh  air  an  easbhuidh  mhòir  so  a  thoirt  fa 
chomhair  an  Aird-Sheanaidh,  gu'n  do  thogadh  dà  fhichead  eag- 
lais  aig  an  àm  ud  'an  caochladh  àitibh  de'n  Ghàeltachd,  agus  gu'n 
do  shuidhicheadh  ministeir  anns  gach  aon  diubh ;  ged  nach 
d'  iìmair  iad  sin  cothrom  suidhe  ann  an  cùirt  eaglais  gu  fad  an 
dèigh  sin. 

6.  Anns  a'  bhliadhna  1780  leig  Dr.  Robertson  dheth  a  bhi  'na 
cheann-iùil  air  na  Moderates  's  an  Ard-Sheanadh,  agus  e  fathast 
'an  trèin  a  neirt.  Cha  d'  innis  e  riamh  an  t-aobhar  a  bh'  aig  air 
son  sin  a  dheanamh.  Ach  tha  uile  sgrìobhadairean  eachdraidh 
eaglaisich  a'  comh-dhùnadh  gur  h-ann  tre  eagal  nach  b'  urrainn 
e  'chosan  a  ghleidheadh  anns  an  dian  shiubhal  a  bh'  àig  an  eag- 
lais   air   aghart  o  aon  cheum   mearachdach    'na   teagasg   's  na 

cleachdadh  gu  ceum  eile.  Bha  mearachdan  an  t-saobh-chreid- 
mhich  Socinus  a'  togail  an  cinn  'san  eaglais 'an  caochladh  chruth- 
aibh,  gu  h-àraidh  a  measg  an  fheadhainn  a  b'  òige  de  na  minis- 
teirean.  'S  mar  a  bha  iad  sin  'an  aghaidh  theagasgan  Leabhair 
Aidmheil  a'  Chreidimh,  bha  na  diadhairean  òg  ud  a'  fàs  dana  gu 
l)hi  'tagradh,  air  sgàth  coguis,  nach  robh  e  cothromach  a  bhi  'toirfc 
air  ministeirean  an  ainm  a  chur  ris  an  Leabhar Admheil'an  àm  a  bhi 
ga'n  suidheachadh  'an  coimhthionalaibh.  Cha  robh  an  Robaston- 
ach  ullamh  gu  dol  co  ro  fhada  sud.  Agus  o'n  a  bha  eagal  air 
gu'm  feudadh  an  sruth  a  bhi  ro  làidir  air  a  shon,  theich  e  ann  an 
tràth ;  ach  cha  do  thachair  an  nì  roimh  an  robh  eagal  airsau  's  air 
cuid  eile.  An  uair  a  thuig  cuid  de  na  h-uachdarain  ciod  mu  'n 
robh  curaidhean  òga  na  h-eaglais,  bhagair  iad,  co  luath  's  a  sguir- 
eadh  iad  a  chur  an  'ainm  ri  Leabhar  Aidmheil  a'  Chreidimh,  gu'n 
sealladh  iadsan  air  an  eaglais  mar  air  a  dealachadh  o'n  Stàite,  agus 
gu'n  rachadh  grad  stad  a  chur  air  an  cuid  stìpeinean  a  phàigh- 
eadh.  Bu  leòir  sud  aig  an  àm.  Cha  robh  iomradh  tuilleadh  air 
Leabhar  Aidmheil  a'  Chreidimh  a  chur  air  chùl.  Thàinig  Dr.  Hill 
Chill-Rìinhinn  'an  àit'  an  Robastonaich,  mar  cheann-iùil  nam 
Moderates  's  an  Ard-Sheanadh.  Bu  duine  comasach  esan ;  's  bha 
e  soirbheachail  da  rèir.  Bha  sea  dreuchdan  buannachdail,  onar- 
ach  aig'  an  co-cheangal  ris  an  eaglais  Albannaich;  ach  fo  a 
riaghladh-san  bha  i  air  a  treòrachadh  air  frith  ròidibh  ni  bu  ro 
fhaid'  o  a  ceud  cho-shuidheachadh.  0  nach  feudar  mòran  leud- 
achaidh  a  dheanamh  'an  so,  cuiridh  aon  saimpleir  de  'n  spiorad  a 
bha  taobh  nam  Moclerates  a'  taisbeanadh  ann  am  beachd  air  ciod 
anns  an  robh  leas  an  duine  a'  co-sheasamh,  solus  air  a'  mhodh 
riaghlaidh  a  bh'  ac'  air  an  eaglais.  Anns  a'  bhliadhna  1796,  cuig 
bliadhna  deug  an  dèigh  do'n  Olladh  Hill  tighinn  gu  bhi  'na 
cheann-iuil  air  an  Ard-Sheanadh,  chuireadh  litrichèau  tagraidh  o 
chuid  de  chìiirtibh  eile  na  h-eaglais,  a'  guidheadh  air  an  Ard- 
Sheanadh  gnùis  a  thoirt  do  shaothairibh  a'  Chomuinn  a  chuir- 
eadh  air  chois  a'  bhliadhn'  ud  fèin  'an  Duneidin  's  an  Grlascho,  ga 

luchd-teagaisg  a  chur  a  mach  a  measg  phàganach  dhorch'  an, 
iodbail  aoraidh.  Bha  Dr.  Erscin  'na  cheann-suidh'  air  a'  Chom,- 
nnn  a  bha  'n  Duneidin.  Bha  e  mar  an  ceudna  'na  bhall  de  'n 
Ard-Sheanadh  ud,  's  thagair  e  cùis  a'  Cbomuinn  air  an  robh  e  'na 
cheann-suidhe.  Chuir  Dr.  Hill  agus  a  thaobh  de'n  tigh  gu  buil- 
each  'an  aghaidh  airgiod  a  thrusadh  air  son  a  leithid  de  aobhar; 
'sghnàthaich  iad  argumaidean  gu  eagal  a  chur  air  muinntir  sam 
bith  an  cuid  airgid  earbsadh  ri  Comunnaibh  de  'n  t-seòrs'  ud,  a. 
bha  nis  ag  èiridh  suas  'an  caochladh  àitibh,  'sa'  cumail  suas. 
comh-sgrìobhadh  daonnan  catorra  fèin,  'sgu'n  fbios  an  uair  a 
gheibheadh  siad  iad  fèin  làidir  nach  h-ann  a  thionndaidheadh  iad 
an  aghaidh  na  rìoghachd,  gus  a  co-shuidheachadh  a  thilgeadh 
bun  os  ceann.  Le  leth-sgeulaibh  dubha  de  'n  t-seòrsa  so,  's  le  bhi 
cumail  a  mach  gu  'n  robh  na  Pàganaich  sona  gu  leòr  mar  bhà  iad^ 
thug  iad  cùl  an  doruis  do  aobhar  a'  Mhisionari. 

7.  Bha  sìth  aig  Breatunn,  's'feudar  a  ràdh  aig  an  Roinn-Eòrpa, 
o  nàisgeadh  an  t-sìth  ri  America  gus  an  do  thòisich  an  iorghail 
mhòr  'san  Fhraing  'sa'  bhliadhna  1789.  Bha  iochdarana  na 
rìoghachd  sin  gu  ro  mhòr  air  am  fòirneartachadh  le  ain-tighear- 
nas  an  luchd  riaghlaidh  rè  ùine  fhada  roimhe  sud.  Ach  air  a* 
bhliadhna  so  dh'  èirich  luchd  àiteachaidh  na  tìre  le  chèil'  'an  agh- 
aidh  an  luchd  riaghlaidh,  nan  daoine  mòra,  's  tighearnan  an  fhear- 
ainn;  agus  mar  thuil  a  sguabas  roimpe  gach  gàradh  'us  comhara 
crìch'  a  bhios  'na  rathad,  thilg  iad  bun  os  ceann  na  h-uile  gnè 
ùghdarrais  aimsireil 'us  spior.  dail 's  an  rìoghachd ;  roinn  iad  anx 
fearann  'us  dreuchdan  fa  lei'i  na  rìoghachd  mar  a  thogair  iad, 
's  cha  bu  dàua  le  rìgh  no  ridù-  a  ràdh  gu'm  b'  olc.  'S  e  's  dòcha 
gu'm  biodh  na  Frangaich  air  an  cùisean  a'  chur  air  seòl  le  ni  ejgin 
de  chèill  's  de  riaghailt  'n  uair  a  dh'  fhalbhadh  cuthach'  'us  boil 
na  fòirneirt  diùbh,  na  'm  biodh  iad  air  am  fàgail  dhoibh  fèin  gu  sia 
a  dheanamh.  Ach  mar  a  ghabh  rìghrean  'us  luchd  riaghlaidh  eila 
na  Boinn-Eòrpa  mòr  eagal  gu'n  èireadh  an  cuid  iochdarana  fèirt 
air  an  dòigh  cheudn'  'an  ceannairc,  's  ann  a  dh'  fheumadh  cuid 

diùbh  a  dhol  's  an  eadraigin  gu  gnothuichean  na  Fraing'  aiseag  gu 
an  ceud  staid.  Chaidh  Impire  Austria,  'srìgh  Phrusia  'an  comh- 
bhoirm  air  sou  an  aobhair  so,  's  chruinnich  iad  feachd  cumhachd- 
ach  leis  an  do  bhris  iad  a  steach  air  taobh  deas  na  Frainge. 
'Nuair  a  thuig  na  Frangaich  an  t-aobhar  mu  'n  robh  'mòr  shluagh. 
ud  a'  tighiun  'n  an  aghaidh,  thàinig  am  bànaidh  buileach  orra. 
Cha  'n  earbadh  iad  gnothuch  cudthromach  sam  bith  ris  an  rìgh  no 
ri  'luchd  comhàirle;  'sthug  iad  uaith'  am  faileas  de  chumhachd  a 
bha  iad  air  fhàgail  aige.  Chuir  iad  dheth  'n  chaithir  buileach  e,. 
's  dhruid  iad  suas  'am  priosun  e;  'sau  ùine  glè  ghoirid  thog  'us 
dh'  armaich  'us  dh'  iunnsaich  iad  àireamh  shaighdearan  leis  an  do 
sgiùrs  iad  air  falbh  am  Prusianach  'san  t-Austrianach  o'n  crìoch- 
aibh,  's  an  do  ruith  iad  thairis  air  na  ceàrnaibh  tuathach  de  'n 
Roinn-Eòrpa  ris  an  abrar  an  Tìr-iochdrach.  Thug  iad  aig  an  àm 
cheudna  fiadhachadh  do  na  h-uile  sluagh  's  an  Iloinn-Eòrp'  a  bha 
sgìth  dheth  an  luchd-riaghlaidh,  iad  a  dh'  èiridh  'n  an  aghaidh- 
's  gu'n  cuidicheadh  iadsan  iad.  'Nuair  a  bha  'n  cuid  armailtearx 
a'  ruith  troimh  'n  Tìr-iochdraich,  dh'fhosgail  iad  seòladaireachd  na 
h-aimhue  Scheld,  a  bha  Breatunn  air  gealltuinn  a  chumail  dùint' 
'am  fàbhar  na  h-Olaind.  Ghabh  Breatunn  so  mar  leth-sgeul  air 
son  cogadh  a  chur  an  cèill  'an  aghaidh  na  Frainge.  Air  an  aonamh 
là  fichead  de  threas  mìos  a'  gheamhraidh,  1793,  thàinig  an  Bigh- 
chuairt  Fhrangach  gu  a  h-àirde  le  iad  a  thoirt  ceann  an  rìgh„ 
Luthais  XVI.,  thun  na  h-ealaig.  Chuireadh  an  sin  mòran  gu  bàs. 
tre  an-amharus  iad  a  bhi  air  taobh  an  rìgh.  Bha  na  h-uile  rìogh- 
achd  's  an  Pvoinn-Eòrp'  a  nis  a'  cogadh  an  aghaidh  na  Fraing  ach 
a  trì.  Bha'n  rìoghachd  sin  car  tamuill  a'  fàilneachadh  'na  comas 
fèin  dhìonaidh  ri  aghaidh  na  bha  'n  sud  de  nàimhdean.  Ach  air 
do  phàirtidh  bu  ghniomhaiche  riaghladh  na  dùthcha  fhaotainn, 
fo  threòrachadh  Pvobespierre  ainmeil,  thog  na  Frangaich  orra; 
's  dh'  f  has  iad  co  dealasach  's  gu'n  robh  na  nàimhdean  a'  teicheadh 
rompa  air  gach  làimh.  Chuir  cùirt  Bhreatuiun  armailt  a  null  do  'n 
Tìr-iochdraich  a  chuideachadh  nan  Gearmailteach  'an  aghaidh 

nam  Frangach;  ach  cha  robh  coimh-rèit'  iomchuidh  a'  measg 
luchd  stiùiridh  an  airm,  's  cha  robh  seasamh  aca  ris  na  Frang- 
aich.  B'  èigin  an  t-arm  Breatunnach  a  thoirt  air  ais  do  Shasunn. 
Bha'n  càbhlach  Breatunnach  a'  deanamh  sgathaidh  eagalaich  air 
luÌDgeas  chogaidh  nam  Frangach,  ach  air  tìr  bha  na  Frangaich 
mar  bu  tric'  a'  buadhachadh.  Agus  anns  a'  bhliadhna  1795  tharr- 
uing  Tuscani,  Prusia,  agus  an  Spàinnair  falbh  o'n  chomh-bhoinn 
'an  aghaidh  na  Frainge.  Bha  gainne  mhòr  'am  Breatunn  air  a' 
bhliadhna  so;  'sbha'n  cogadh  a'  meudachadh  prìs  gach  seòrsa 
bìdh.  Bha  muinntir  Shasuinn  gu  h-àraidh  air  an  dorranachadh 
co  mòr  le  so,  'sgu  'n  tug  mòran  diùbh  ionnsuidh  air  inneal-siubh- 
ail  an  rìgh  'n  uair  a  bha  e  'dol  a  dh'  fhosgladh  na  Pàrlamaid,  air 
son  e  bhi  'leantuinn  air  a'  chogadh  'siad  gu  bàsachadh  le  gorta. 

8.  Rè  dhà  bhliadhna  'an  dèigh  sud  cha  d'  rinn  Breatunn  ach. 
glè  bheag  còmhnaidh  le  Austria,  a  bha  nis  'na  h-aonar  a'  cogadh 
'an  aghaidh  na  Frainge.  Anns  a'  bhliadhna  1796  thòisich  Napo- 
leon  Bonaparte  a'  togail  a  chinn  's  an  arm  Fhrangach.  Bu  mhac 
fir  lagha  Napoleon,  'an  eilean  Chorsica,  air  taobh  siar  na  Frainge. 
Fhuair  e  'fhòghlum  'an  aon  de  àrd  sgoilean  saighdearachd  na 
Frainge.  Thòisich  e  aig  dreuchd  glè  iosal  's  an  arm ;  ach  bha  e 
'dìreadh  gu  maith  cabhagach.  Ràinig  e  nis  air  a  bhi  'na  Shean- 
alair  air  a'  chuid  de  'n  arm  a  bha  's  an  Eadailt;  o  'n  là  a  fhuair  esan 
comannd  an  airm,  charobh  ach  buaidh  an  dèigh  buaidh  ga  cosnadh 
gti's  an  d'  fhuadaich  e  na  h-Austrianaich  a  mach  gu  buileach  as  an 
Eadailt.  Thug  so  air  Austria  sìth  a  dheanamh  ris  an  Fhraing. 
Bha  aig  Breatunn  a  nis  'na  h-aonar  ri  bhi  'cath  ri  cumbachd  na 
Frainge.  Bha  mòran  de  na  h-Eireannaich  gle"  mhì-riaraichte  fo 
chuing  Bhreatuinn,  agus  chuir  iad  air  a'  bhliadhna  so  fiadhach- 
adh  thun  an  luchd-riaghlaidh  Fhrangaich  cuideachadh  a  chur 
thuca  gus  a'  chuing  Shasunnach  a  thilgeadh  dhiùbh.  Sheòl  càbh- 
lach  Frangach,  air  bòrd  an  robh  ochd  mile  deug  saighdear  a  nall 
gu  oirthir  Eirinn.  Ach  shtìd  doinionn  ghaoithe  co  garbh  'n  an 
aghaidh  's  gu'n  do  philleadh  air  au  ais  iad  do'n  Fhraing  an  dèigh 

ceithir  de  'n  cuid  luingeas  a  dhol  as  an  rathad  agus  aon  diubh  a 
bhi  air  a  glacadh  leis  na  Sasunnaich.  Goirid  an  dèigh  so  dh'  aoni 
luchd  riaghlaidh  na  Frainge  cùirt  na  Spàinne  gu  dhol  'an  coinh- 
bhoinn  riu  fdin  'an  aghaidh  Bhreatuinn.  Thòisich  a  nis  an  cogadh 
da  rìreadh  air  taobh  Bhreatuinn.  Àir  a'  cheathramh  là  deng  de 
cheud  mhìos  an  earraich  1791  fhuair  an  t-Admaral  Sasunnach,  Sìr 
Iain  Ierbhisbuaidh  air  a'chàbhlach  Spàinneachaig  àite  ris  an  abrar 
Cape  St.  Vincent.     Ghlac  e  ceithir  de  'n  cuid  luingeas. 

9.  Ged  tha  na  nithe  air  a  bheil  iomradh  's  na  h-earrannaibh 
so  ni's  coslaiche  ri  eachdraidh  na  Roinn-Eòrpa  na  ri  eachdraidh 
Alba,  gidheadh  tlia  e  feumail  do  'n  leughadair  fios  a  bhi  aig  air  na 
nithibh  so  gu  a  thuigsinn  gu  ceart  ciod  a  b'  aobhar  do  'n  ùpraid  a 
thòisich  'an  Gàeltachd  Alba  mu'n  àm  so  'an  co-cheangal  ri  togail 
dhaoin',  agus  a  dh'  oidhirpicheas  sinn  innseadh  'am  briathraibh  co 
tearc  's  a  ghabhas  deanamh.  Ged  a  rinneadh  lagh  goirid  an  dèigh 
bliadhna  Theàrlaich  leis  an  robh  ùghdarras  nan  tighearnan  Gàelach 
thairis  air  an  cuid  tuatha  gu  bhi  air  a  bhriseadh,  's  a  rèir  nach 
feudadh  an  tuath-cheathairn  a  bhi  ni  b'  fhaide  air  chomhairl'  an 
ceann  cinnidh,  gidheadh  fhuaradh  a  mach  gu'n  robh  uiread  de  'n 
t-seann  nòs  fathast  a'  measg  nan  Gàel,  's  nach  faighteadh  àireamh 
sam  bith  dhiubh  gu  gabhail  'sa  'n  arm  mur  biodh  an  ceann- 
cinnidh,  no  co  dhiù  na  daoin'  uaisle  a  b'  fhaisg  air  's  an  dùthaich 
a'  dol  air  thoiseach  orra.  Cha  b'  urrainn  luchd  riaghlaidh  na 
rìoghachd  so  a  leasachadh.  Agus  's  e  smuainich  iad  cothrom  a 
ghabhail  air  anns  a  bhi  ga  thionndadh  gu  'm  feum  's  an  goireas- 
fèin.  Thòisich  iad  a'  toirt  Commission  no  barantas  do  gach  uachd- 
aran  fearainn  fa  leth  reisiineid  a  thogail  air  a  chuid  fearainn  fèin, 
's  a'toirt  òrduigh  dha  mar  an  ceudnaoifigich  a  shuidheachadh  os  an 
ceann  mar  a  thogradh  e,  agus  barantais  nan  oifigeach  sin  gu  bhi. 
rìs  air  an  daingneachadh  leis  an  rìgh.  'N  uair  a  bha  'n  gnothuch 
mar  so  air  fhàgail  eadar  an  t-uachdaran  'san  tuath-cheathairn, 
bha  iadsan  gu  lwomlan  aig  toil  an  uachdarain.  Cha  robh  cùirt 
cheartais  ann  gus  an  togadh  fear  sam  bith  a  bha  aindeònach  air  a 

dhol  do 'u  arm  a  chìiis.  Cha  robli  ann  dhoibh  ach  a  bln  umlial  do  'n 
uàchdarao,  no  a  cliuid  fearainn  fhàgail,  's  a  dhol  do  cheàrn'  eile 
far  am  feudadh  iad  a  bhi  air  an  glacadh  air  son  an  aobhair  cheudna. 
A'  tòiseacliadh  aig  Bliadhna  Theàrlaich  anns  na  thogadh  rèis- 
imeid  larla  Loudoin,  chaidh  ceithir  rèisimeidean  fichead  a  thogail 
'sa  Ghàeltaehd  gus  a'  bhliadhna  1800,  anus  an  robh  trì  mìle  fichead 
fear  'n  uair  a  thogadh  iad,  'sabha  tarruing  an  cuid  dhaoin'  an 
dèigh  sin  o  'n  Ghàeltachd  mar  a  dh'  fheumadh  iad.  Bha  iad  so 
gu  seirbhis  a  dheanamh  'an  àite  sam  bith  de  'n  t-saoghal,  far  am 
faiceadh  tighearnas  iomchuidh  an  cur.  Agus  a  thuilleadh  air  so 
thogadh  's  a'  Ghàeltachd  eadar  a'  bhliadhna  1760  agus  1800  sea 
re'isimeidean  fichead  ris  an  abradh  iad  Dionadairean  (Fencibles)  a 
bha  gu  seirbhis  a  dheanamh  'am  Breatunn  no  'n  Eirinn.  Bha 
neart  nan  rèisirneidean  so  gu  mòr  ag  eadar  dhealachadh.  Bha  iad 
o  sheachd  ceud  gu  dà  mhìle  'strì  cheud.  Tha  cuid  beò  fathast, 
cha'n  e  mhàin  aig  am  bheil  cuimhn'  air  an  fheadhainn  mu  dheir- 
eadh  de  na  r&simeidean  so  a  thogail,  ach  a  bha  gu  h-achdaidh  a' 
deanamh  suas  pàirt  diùbh. 

10.  'An  dèigh  do  Napoleon  Bonaparte  a  bhi  co  soirbheachail 
ann  am  fuadachadh  nan  Austrianach  a  mach  as  an  Eadailt,  thòis- 
ich  e  'fàs  car  ceannasach  air  an  luchd-riaghlaidh  a  bha  os  a 
cheann.  Ach  gu  faotainn  cuibhteas  e  'an  dòigh  a  bhiodh  feum- 
ail  do  sheirbhis  na  dùthcha  chuir  iad  do  'n  Eiphit  e  anns  a' 
l)hliadhna  1798,  air  cheann  buidheann  lìonmhor  de'n  arm  gus  an 
tìr  sin  a  cheannsachadh  dhoibh  fdin,  's  gu'm  biodh  e  ni  b'  fhusadh 
dhoibh  o'n  dùthaich  sin  cothrom  fhaotainn  air  impireachd  Bhrea- 
tuinn  's  na  h-Innsibh  a  'sear.  Bha  Napoleon  soirbheachail 'na 
chuid  fèin  de'n  ghnothuch.  Fhuair  e  buaidh  air  na  h-Eiphitich. ; 
ach  bha'n  t-Adnaral  Sasunnach,  Nelson,  air  an  oirthir,  'sthug  e 
ionnsuidh  air  a'  chàbhlach  Fhrangach,  an  deigh  do  na  saighdeara 
tir'  an  casan  a  tlioirt  leò,  agus  sgrios  no  ghlac  e  na  luingeas 
Fhrangacli  uil',  ann  an  Camus  Abucir,  air  a'  cheud  là  de  cheud 
mhìos  an  fhoghair.    'An  ddigh  sin  ghabh  Napoleon  air  aghart  do 

Shiria,  'sbha  dol  Ieis  gus  an  do  cbuir  an  Riaghlair  Turcach,  le 
còmhnadh  nan  Sasunnach,  air  ais  e  aig  St.  Jean  d'  Acre.      Phill 
e'n  sin  do  'n  Eiphit  far  an  do  choisinn  e  blàr  eile  faisg  air  an  àit' 
's  an  do  chaill  e  'n  càbhlach.    Fhuair  e  mach  'an  so  nach  robh  tigh- 
earnas  na  Fraing'  a'  tighinn  air  aghart  gu  ro  mhaith.     Fhuair  e 
soitheach  beag  anns  an  do  sheòl  e  gu  folchuidh  a  nall  do  'n  Fhraing 
le  rùn  a'  bhuidheann  aig  an  robh  an  tighearnas  a  thilgeadh  bun 
os  ceann,  agus  fhaotainn  'na  làmhaibh  fèin.    Fhuair  e  fear  dìleas, 
Xiisies,  gus  a  chuideachadh  's  a'  ghnothuch.     Fhuair  se  e  fèin  air 
òrduchadh  le  Comhairle  nan  Seanar  gu  bhi  'na  cheannard  air    a 
chuid  de'n  arm  ris  an  abrar  geard  a'  bhaile.     B'  e  'n  ceud  char  a 
rinn  e  'n  dèigh  so  an  luchd  riaghlaidh  atharrachadh  o  na  Tulleries 
gu  St.  Cloud.    Cha  do  leig  e  fada  leò  'an  sin  an  uair  a  chaidh  e 
steach  là  àraidh  air  am  muin  leis  an  arm,  's  a  dh'fhuadaich  e 
mach  iad  feadh  an  t-saoghail  aig  roinn  na  bèigileid.      Fhuair  e  'n 
sin  e  ftin  air  ainmeachadh  'na  Cheud  Chonsul,  agus  dithis  eile 
còmhladh  ris  gu  bhi  ga  chuideachadh.     Bha  trì  buidhnean  eil' 
ann  fo  ainmeachas  luchd  comhairle,  ach  's  ann  aig  Napoleon  a 
bha  'n  cumhachd.    Air  a'  cheathramh  là  fichead  de  mhìos  deir- 
eannach  a'  gheamhraidh,    1799,  co  luath  'sa  chualas  anns  an 
Roinn-Eòrpa  gu'n  do  sgriosadh  an  càbhlach  Frangach  chaidh  tri 
iio  ceithir  de  na  rìoghachdan  eil'  an  comh-bhoinn  ri  Breatunn  'an 
aghaidh  na  Frainge.     B'  aon  diubh  sin  Austria,  's  thòisich  i  air 
ath  chosnadh  nan  àitean  a  thug  Napoleon  uaithe  roimhe  sin.  Ach 
an  dèigh  do  Napoleon  oidhirp  a  thoirt  gu  dìomhain  air  sìth  a 
dheanamh  ri  Breatunn,  chaidh  e   do  'n  Eadailt  le  dà  fhichead 
mìle  fear,  's  thòisich  e  air  na  h-Austrianaich  a  sgiùrsadh  air  falbh 
mar  a  rinn  e  roimhe.    Bha  Breatunn  a'  bhliadhna  roimhe  so  air 
cur  cuig  mile  deug  thar  fhichead  fear  a  null  do  'n  Olaind  gus  nà" 
Rusianaich  a  chuideachadh  ann  am  fuadachadh  nam  Frangach  a' 
mach  as  an  dùthaich  ud.    Ach  b'  èigin  doibh  a  dhol  air  tìr  le  sìde 
mhì-f  hàbharraich,  'an  àite  's  an  robh  cus  cothroim  aig  na  Frangaich. 
orra;  agus  's  e  bh'  ac'  air  son  an  turuis  gu  'm  b'  èigin  doibh  coth- 

rom  a  thigliinn  air  an  ais  gun  ghrabadh  sam  bith  a  cheannach,  le 
ochd  mìle  prìosunach  Duitseach  no  Frangach  a  bha  'n  làimh  'an. 
Sasunn  a  leigeadh  fa  sgaoil.  Bha  Ard  Sheanalair  Frangach  eilc 
ann  da  'm  b'  ainm  Moreau  aig  an  robh  comannd  air  an  roinn  de'n 
fheachd  a  chuireadh  do  'n  Ghearuiailt.  Bha  esan  co  soirbheachail 
's  a'  Gheannailt  's  a  bha  Napoleon  's  an  Eadailt.  Thug  so  air  rìogh- 
achdau  na  Roinn-Eòrpa  sìth  a  dheauainh  ri  Napoleou,  a  chaidh  a 
nàsgadh  ,'s  a' cheud  mhios  de 'n  bhliadhna  1801.  Bha  criochan 
na  Frainge  gu  mòr  air  am  farsuingeachadh  leis  an  t-sìtli  ud 

11.  Bha  Breatunn  air  a  fàgail  a  nis  na  h-annar  a'  cogadh  ris  an 
Fhraing  's  risan  Spàinn.  Ach  's  ann  air  fairge  bha  luchd  a"  chòmh- 
raig  a'  coinneachadh  mar  bu  trice.  Cha  robh  am  feachd  Breatunn- 
acli  co  lionmhor  'sgu  'm  b'  urrainn  mòran  diubh  a  bhi  air  tìr-mòr 
na  h-Eòrpa.  Bha  mòran  de'n  arm  Bhreatunnach  's  na  h-Innsibh 
a'  sear  aig  an  àm.  Cha  b'e  mhàin  gu'm  feumadh  armailt  a  bhi 
'gleidheadh  na  fhuair  iad  de  fhearann  an  sin,  ach  bha  iad  fathast 
a'  sior  chur  am  farsuingeachd  an  crìochan  's  na  ceàrnaibh  ud» 
'An  toiseach  an  t-samhraidh  1799  cheannsaich  iad  rìoghachd  air 
an  robh  Seringapatan  'na  cheann  bhaile,  's  thuit  au  rìgh  fein  's  a 
chath  a'  dionadh  na  daingnich  's  a'  bhaile  sin.  Bha  mar  an  ceudna 
cuid  de  'n  fheachd  'an  Eiriun.  Bha  ceannairc  eagalach  's  an  dùth- 
aich  siu  's  a'  bhliadhna  1798.  Bha  cuigear  de  àrd  luchd  riagh- 
laidh  aig  na  ceannaircich  air  nach  robh  eòlas  ach  aig  an  fheadh- 
ainn  a'  b'  fhaisg  orr'  'an  dreuchd.  Bha  mu  'n  cuairt  air  leth  muill— 
ean  duine  fo  bhòidibh  a  bhi  dìleas  do  'n  chomh-fhoill.  Bha  iad 
gu  èiridh  air  là  àraidh.  Ach  fhuaradh  a  inach  roimh  'n  àm  ciod 
mu  'n  robh  iad,  's  mheataich  sin  gu  mòr  iad.  Co  dhiù  dh'  èirich 
iad  air  an  là  'n  ceithir  no  cuig  a  dh'  àitibh.  Ach  chaidh  an  ceann- 
sxchadh  air  an  aonamh  là  fichead  de  mhios  meadhonach  an 
■  t-samhraidh.  Thug  so  air  tighearnas  Bhreatuinn  oidhirpeach- 
adh  a'  Phàrlamaid  Eireannach  aonadh  ris  a'  Phàrlamaid  Bhreatunn- 
aich.  Bha  na  h-Eireaunaich  co  mòr  an  aghaidh  an  Aonaidh  so 
's  a  bha  na  h-Albannaich  ri  linn  ban-righ  Anna.     Ach  thugadh 

mu'n  cuairt  e  air  an  aon  dòigh  's  an  tugadh  an  t-Aonadh  Albann- 
ach,  le  frasaibh  de  òr  Sasunnach.  0  là  na  bliadhn'  ùire  1801  tha 
Thàrlamaid  Eireanuach  air  a  h-aonadh  ris  a'  Phàrlamaid  'an 
Lunuinn;  'stheirear  Pàrlamaid  Bhreatuinn  mhòir  'us  Eirinn  rithe. 
Air  a'  bhliadhna  so  fèin,  toiseach  an  earraich,  chuireadh  armailt 
Bhreatunnach  do  'n  Eiphit  'an  aghaidh  au  fheachd  a  bha  Bonapart 
air  fhàgail  ann,  's  a  bha  'n  ddigh  au  Eiphit  a  chur  fòpa  fèin.  Air 
an  fhicheadamh  là  de'n  Mhàirt  fhuair  an  t-arm  Breatunnach 
buaidh  orra  so,  's  dh'  f  hàg  iad  an  dùthaich  air  chumha  gu'n  cuireadh 
Breatunn  a  nall  iad  do  'n  tìr  fèin.  Ach  mar  a  bha  Breatunn  a  nis 
na  h-aonar  a'  còmhrag  ris  an  Fhraing  's  an  Spàinn,  gun  mhòr 
aobhar  air  a  shon,  dh'  aontaich  i  ri  sìth  a  dheanamh  mu  mheadhon 
an  earraich  1802.  Bha  'n  cogadh  ud  glè  dhaor  do  Bhreatunn 
'an  airgiod.  Ach  cha  do  chaill  i  ach  dà  lning  'an  cogadh  mara; 
mu  choiuneamh  sin  thug  i  o  'n  nàmhaid,  no  sgrios  i,  1319  de  shoith- 
ichean  eadar  bheag  'us  mhòr. 


CAIB.  XLV. 


SEORAS  IIL    GU    CRIOCH    A   RIOGHACHAIDH. 

Cha  do  mhair  an  t-sìth  eadar  Breatunn  's  an  Fhraing  ach  aon 
bhliadhna.  Fhuaradh  Napoleon  co  neo-sheasmhach  'na  ghealladh 
's  nach  giùlaineadh  an  tighearnas  Breatunnach  leis  ni  b'  fhaide. 
Chuir  iad  pàirt  de  'n  chàbhlach  gus  na  h-eileanan  a  bhuineadh  do  'n 
Fhraing  's  na  h-Innsibh  a  siar  a  ghlacadh.  Air  a'  cheud  là  de  'n 
t-samhradh  1804  fhuair  Napoleon  e  fèin  air  èigheach  'na  Impir' 
air  an  Fhraing.     Chleachd  e  na  h-aon  chlìcean  a'  dìreadh  thun  na 

h-àirde  sin  'sa  ghnàthaich  e  mu  'n  d'fhuairebhi  'na  Chonsul. 
Bha  cuid  a'  dealbhadh  innleachdan  'na  aghaidh  ;  's  chuir  e  cuid  de 
na  neo-chiontaieh,  co  maith  ris  na  ciontaich  gu  bàs  'am  fuil  fhuair. 
Chuireadh  fear  de  Plirionnsan  an  teaghlaich  rìoghail  gu  bàs  na' 
measg  sin.  Theich  Moreau  curant'  air  falbh  le  eagal  a  bheatha.  'S 
a'  bldiadhna  1805  fhuair  Pit,  am  Prìomhair  Breatunnach,  Rusia  'us 
Austria'us  Naples  'an  comh-bhoinn  ris  fèin'an  aghaidh  na  Frainge. 
Bha  Napoleon  agullachadh  air  son  briscadh  asteach  air  Breatunn 
'nuaira  chual  e  gu'n  robh  Austria  ag  armachadh  'na  aghaidh, 
'sBusia  deas  gus  an  nàmhaid  sin  a  neàrtachadh  le  a  feachd  fèin. 
'An  ath  là  an  ddigh  so  a  chluinntinn  dh'  fhàg  e  Pàris  le  ceithir 
fichead  mìle  fear,  a'  cur  gach  buidheann  a  gheibheadh  e  air  an 
rathad  riu  sin.  'Am  beagan  làithibh  ghlac  e  daingneach  Ulm  a 
bhuiner.dh  do  Austria,  anns  an  robh  deich  mìle  fichead  fear,  agus 
mòran  ariuachd.  Mìos  an  deigh  sin  chaidh  e  steaeh  do  Uienna, 
ceann-1  '.lil'  Austria,  gun  duine  ga  choinneachadh.  Lean  e  air 
tòir  an  teaghlaich  rìoghail,  'us  feachdan  Austria  'us  Busia,  do 
Mhoràbhia, 's  air  an  dara  là  de  dhara  mios  a'  gheamhraidli  tliuir  e  'n 
ruaig  orra  le  chèil'  aig  àite  ris  an  abrar  Austerlits.  Bhris  sin  a 
chomhbhoinn.  Ach  bha  cumhachd  Busia  fathast  gan  bhriseadh. 
Bha  tir-mòr  na  h-Eòrpa  sàmhach  mar  so  fa  cliomhair  an  Fhrang- 
aich.  Ach  air  an  aonamh  là  fiehead  de  mhios  deireannach  an 
fhoghair  bha'n  càbhlach  Breatunnach,  fo  chomannda  Nelsoin,  air 
an  càbhlach  Frangach  'us  Spàinneach  a  sgrios  aig  Trafalgàr. 
Ohlac  Nelson  naoi  deug  de  luingeis  an  nàmhaid.  Ach  leònadh  e 
fèin  's  a'  chòmhrag,  's  bhàsaich  e  'n  là  sin  fein.  Bliàsaich  Tit  goirid 
an  d(jigh  dha  chluinntinn  cionnus  a  chaidh  do  Austria  'sdo  Busia. 
Thhinig  Mr  Fox  'na  àite,  'sbhàsaich  esan  sea  miosan  an  d'èigh  sin. 
Tha  cuid  ag  ràdh  gu'm  b'e 'n  gnothuch  a  bhi  dol  'n  ati  aghaidh 
aobhar  bàis  an  dithis.  B'  e  Mr  Percival  Prlomhair  àn  tighearnais 
a  thàinig  gu  cumhachd  'n  an  deighsan.  B'  e  aon  de  na  ceud 
nithe  a  rinn  iadsan  càbhlach  Lochluinn  a  deas  a  thoirt  do  Shasunn 
mu  'm  faigheadh  Napoleon  grèim  orra. 

2.  'S  a'  bhliadhna  1 806  bhris  Napoleon  cumhachd  Phrusia,  agns 
'an  torahas  mòr  cumhachd  Rusia,  a  riun  sìth  ris  agus  a  chaidh  'an 
comhbhoinn  ris  'an  aghaidh  Bhreatuinn  gus  a  cuid  luingeis  'us 
malairt  a  chumail  a  mach  as  gach  long-phort  air  tir-mòr  na 
li-Eòrpa.  B'  i  Breatunn  a  nis  an  aon  chumhachd  a  bha  gu  h-achd- 
aidh  a'  cogadh  'an  aghaidh  an  Fhrangaich.  Bha  gach  rìoghachd 
eile  gun  neart,  's  fo  eagal.  Bha  Napoleon  a  nis  air  bith  co  soirbh- 
eachail,  's  gu'm  feudadh  e  fois  a  ghabhail,  na  'm  b'  àill  leis.  Ach 
bha  'shaunt  a  cumail  coiseaehd  ri  'shoirbheachadh.  Thàinig  e  gu 
bhi  soilleir  gur  e'n  dearbh  ni  gusanrobh  Alastair  mòr  ag  iarraidh 
a  bh'  aige-san  'na  amharc,  an  saoghal  a  chur  fo  cheannsaJ  dha  fein. 
Thòisich  e  nis  air  na  gniomharan  a  dheauamh  le  'làmhaibh  fèin  a 
bha  'n  a'  meadhon  air  an  Roinn-Eòrp'  a  dhùsgadh  suas  'na  'agh- 
aidh,  le  rùn  nach  do  dhealaich  riu  gus  an  d'  fhàgadh  e  co  lòm  ris 
an  t-saighdear  bu  bhochda  'na  'armailt.  Bha  cùirt  na  Spàinn  air 
bith  ghnàth  umhal  dha,  gu  'chòmhnadh  'an  aghaidh  a  naimhdean. 
'Se  'n  duais  a  thug  e  dhoibh  an  teaghlach  rìoghal  a  chur  dheth  'n 
chaithir,  agus  a  bhràthair  fèin,  Ioseph,  a  chur  'n  an  àite.  Bha  e  air 
a  dheanamh  'na  rìgh  air  Naples  roimhe  sin.  Chuir  e  Ioachim 
Murat,  fear  a  pheathar  a  nis  'na  <àite  air  a'  chaithir  sin.  Rinn  e 
'bhràthair  eile.  Luthais  Bonapart,  'na  rìgh  air  an  Olaind.  Tlmg  e 
I  '.  i  beag'  eile  do  bhuill  fa  leth  a  theaghlaich.  Dhùisg  na 
nithe  siu  nàimhdeas  'na  'aghaidh  anns  gach  brpilleach.  Bha  na 
saighdeara  de  gach  inbhe  co  guineach  'na  agliaidh  ris  an  luchd 
riagìilaidh  fein.  Dh'  èirich  na  Spàinnich  'an  aobhar  an  rìgh  fèin; 
'sb'  e  sin  a'  cheud  mhisneachd  'us  chòmhnadh  a  fhuair  Breatunn 
mu'n  àm  chunnartach  so 'an  aghaidh  an  nàmhaid  mhòir.  'An 
toiseach  an  t-samhraidh  1808  dh'  èirich  na  Spàinnich  'an  aghaidh 
an  rìgh  ùir,  'sb'  èigin  da  Madrid  fhàgail  'an  ceud  rahìos  an  fhogh- 
air  sin,  agus  Sìr  Artur  Uelcsli  ga'n  cuideachadli.  Chaidh  mac 
an  rìgh  a  bh'  ann  roimh'  èigheach  'na  rìgh.  Bha  Napoleon  an  dèigh 
rìgh  Phortugail  fhuadachadh  air  falbh  roimhe  sud.  Dh'  èirich  na 
Portugaich  còmliladh  ris  na  Spàinuich.     Chaidh  Napoleon  do'n 

Spàinn  a  nis  Ie  'chuid  Frangach  's  chuir  e  'bhràthair  a  ris  air  a'' 
chaithir,  's  gach  ni  eile  mar  bu  mhaith  leis.  •  Ghairmeadh  Sìr 
Artur  do  Shasunn  rcu  'n  àm  so,  's  bha  Sìr  Iain  Moore  air  ceann 
an  airm  Bhreatunnaich.  'An  toiseach  1809  b'  èigin  da  teicheadh 
air  falbh,  ach  gu  h-òrdail,  roimh  armailtibh  lionmhor  Napoleoin. 
Sheas  e  là  blàir  riu  ann  an  Corunna,  far  an  robh  na  Breatuuuaich, 
gu  dhol  air  bòrd  an  luingeis.  Chum  iad  a'  bhuaidh  làthrach,  ach 
mharbhadh  Sìr  Iain  fèin.  Ghabh  Austria  a  nis  an  cothrom  air  an 
dragh  a  bh'  aig  an  nàmhaid  o  na  rioghachdaibh  ud  a  bh'  air  emdh- 
'na  aghaidh/s  dh'ullaich  i  fein  leth  muillean  duin'  airson  a'  chatha. 
Cha  bu  luaithe  chuala  Napoleon  sin  na  thug  e  'chasan  leis  do 
Austria.  Bha  Ierom  Bonaparte  aig  air  a  chur  'na  rìgh  air  Uest- 
phàlia,  's  bha  sluagh  na  dùthch'  air  fhuadachadh  air  falbh  mar  rinn 
na  Spàinnich  air  Ioseph.  Ach  'n  uair  a  thàinig  Napoleon"gu  cath 
ri  Ard  Sheanalair  Austria  aig  Uagram,  choisinn  e  buaidh  co  iomlan 
's  nach  robh  seasamh  aig  Austria  tuilleadh.  B'  èigm  sìth  a  dhean- 
amh.  B'  aon  de  chumhachan  na  sìthe  so,  gu  'm  pòsadh  Napoleon. 
Maria  Luisa,  nighean  Impir  Austria.  A  chuni  gu  'm  feudadh  e 
so  a  dheanamh,  chuir  e  air  falbh  Iosèphin,  a  bhean  a  bh'  aige 
roimhe,  a  chionn  nach  robh  duiu'  cloinn'  aige  uaithe. 

3.  Ghabh  Breatunn  an  cothrom  air  Napoleon  a  bhi  'n  Austrià, 
'schuireadh  Uelesli  do  Phortugal  le  feachd  làidir;  dh'  fhuadaich 
e'm  Frangach,  Soult,  a  mach  as  an  tìr  sin;  'sgoirid  an  ddigh  sin 
fliuair  e  buaidh  eil'  air  rìgh  Ioseph  fein.  Binneadh  Morair  Uel- 
ington  de  Uclesli  air  son  so.  Mu  dhcireadh  an  fhoghair  air  aT 
bldiadhna  so  chuir  Breatunn  ceud  mìle  fear  a  null  do  'n  Ghear- 
mailt  gu  gearaston  làidir  a  chur  suas  o  'm  feudadh  iad  seòladair- 
eachd  ua  h-aimhne,  Scheld,  a  riaghladh.  Chuireadh  air  tìr  iad 
'an  àite  mì-fliallain,  'an  eilean  Uelcheren ;  bhris  plàigh  a  mach 
'na  measg,  'sthòisich  iad  a'  bàsachadh  'n  am  mìltibh.  Thugadh 
air  an  ais  na  mhair  beò  dhiubh,  gun  dad  ach  an  call  air  son  an 
turuis.  A  measg  ghniomharan  euchdaidh  eile  Napoleoih  mu'n. 
tàinig  e  air  ais  à  ceann  bhail'  Austria,  chuir  e  macìi  òrdùgh  gu'ni 

feuniadh  fearann  a'  Phàp'  a  bhi  air  aonadh  r'.s  an  Fhraing.  Chuir 
e  gach  Oàrdinal  a  bha  'san  Ròimh  'am  prìosun,  'sam  Pàpa  còmh- 
ladh  riu.  Cliumadh  tri  bliadhua  'sa'  phrìosun  sin  e;  agus  anns 
a'  bhliadhna  1812  thugadh  do  'n  Fhraing  e  'na  phrìosunach. 
Dh'fhan  Morair  Uelington  eadar  an  Spàinn  'us  Portugal  rè  thri 
bliadhna  'cumail  oòmhraig  ris  na  Seanalairibh  Frangach.  Bha  e 
co  seòlta  ris  an  fhear  bu  sheòlta  dhiubh.  'An  dèigh  teicheadh 
roinpa  air  a  shocair  fèin  fad  àireamh  mhìosan  as  an  Spàinn  do 
Phortugal,  a  bha  'g  aobharachadh  call  mòr  dhaoine  do'n  Fhrang- 
ach,  phill  e  air  ais  'sa'  bhliadhna  1812,  'sghlac  e  gach  daing- 
neach  a  bha  roimhe  gus  an  d'  ràinig  e  Madrid,  a  thug  air  an  righ 
Ioseph  e  fèin  a  thoirt  as. 

5.  Rugadh  mac  do  Napoleon  'am  meadhoa  an  earraich,  1811, 
's  chaidli  a  ghairm  an  nair  sin  fèin  'na  rìgh  na  Ròimhe.  Ged  a  bha 
Rasia  fad  o'n  Fhraing,  's  an  sìth  rithe  aig  an  àm  so,  gidheadh  bha 
Ahistair,  Impire  nan  ceàrnan  sin  de  'n  Roinn-Eòrp',  a'  fàs  eudach- 
aii  mu'n  chumhachd  a  bha  gu  bhi  aig  Napoleon  o  'chleamhnas  ri 
Austria;  agus  thòisich  e  chuid  's  a'  chuid  a'  briseadh  nan  cumh- 
achan  sìth.  Bha  long-phorta  na  Roinn-Eòrp'  uil'  aig  an  àm  so  air 
an  glasadh  suas  'an  aghaidh  malairt  Bhreatuinn.  Bha  so  'na  ghrab- 
adh  mòr  do  mhalairt  Rusia  fein,  nach  feudadh  aon  chuid  reic  no 
ceannach  ris  a'  chusbadair  a  b'  fhean*  a  bh'  aice.  Bhris  an  t-Im- 
pir',  Alastair,  na  cumhachan  air  a'  phuinc  so  le  fios  ciod  a  thigeadh 
'na  lorg.  Ma  mheadhon  an  t-samhraidh  1812,  ghairmeadh  cogadh 
'an  aghaidh  Rusia.  Beagan  làithean  'an  dèigh  sin  bhris  Napoleon 
a  steach  air  Rusia  le  leth  muillean  daine.  Bha  'n  Rusianach  a'  triall 
gu  mall  roimh  'n  Fhrangach  gun  bhuille  bhualadli,  ach  aon  bhlàr 
a  chuir  iad  aig  Brodino.  Mu  dheireadh  an  fhoghair  ràinig  Napo- 
leon  Mosco,  baile  mòr 's  an  robh  e 'n  du.il  fois  'us  f.isgadh  fhaot- 
ainn.  Thug  Ard  Sheanalair  Rasia  òrdugh  do  fhear  riaghlaidh  a' 
bhaile  tein'  a  chnr  ris  'an  ceudaibh  àit'  air  oidl.ch'  àraidh  aig  au 
aou  àra.  Ann  am  beagan  ùine  bha'm  baile  'na  lasair,  's  an  ath  là 
'na  laaith.     Chuir  Napoleon  fios  thun  an  Rusianaich  gu'm  feudadh 

cogadh  na  bliadhn'  nd  sgur,  's  chuir  an  Rusianach  fios  freagairt 
gur  h-ann  a  bha  e  'tòiseaehadh.  Ach  churn  iad  àireainh  sheachd- 
uinean  e  'n  dèigh  sin  a'  gealkuinn  chuinhachan  sìth  dlia.  'X  uair  a 
thuig  e  gur  h-ann  a'  caithearnh  bhead  air  a  bha  iad,  ghreas  e  air 
ais  gu  baile  mòr  eile  d'am  b'  ainm  Smolecs,  far  an  gabhadh  e  fasg- 
adh  'us  fois.  Chuireadh  'na  lasraichibh  am  baile  sin  mar  an  ceudna. 
Chaidh  Napoleon  's  u  luchd  leanmhuinn  a  nis  'a  am  breislich,  's  thug 
gach  fear  gu  teicheadh  mar  a  b'fhearr  a  dh'  fheud  e,  o  fhuachd  'so 
reothadh  na  dùthch'  nd  ris  nach  seas  duine  no  ainmhidh.  Chaill 
Napoleou  dà  cheud  's  dà  fhichead  mile  duin'  air  an  ratreut  ud,  eadar 
na  bhàsaich  leis  an  reothadh,  's  na  mharbh  na  Rusianaich  a  bha  ga  'n 
ruagadh.  Co  luath  'sa  ghabhadh  e  deanamh,  thàiuig  an  t-Impire 
Rusianach  a  nall  as  a  thalamh  fuar  do  Phrusia,  'sthug  e  air  righ 
Frederic  cuing  Napoleoiu  a  thilgeadh  dheth,  's  èiridh  'na  aghaidh. 
Fhuair  iad  cuid  eile  de  phrionnsachau  na  Gearmailt  a  chaidh  'an 
comhbhoinn  riu,  's  b'  èigin  do  Ierom  Napoleon  teicheadh  air  falbh. 
'S  ann  ris  a'  chcmh-eiridh  so  a  their  luchd  eachdraidh  'au  Seathamh 
Comhbhoinn  'an  aghaidh  na  Frainge. 

5.  'N  uair  a  ràinig  Napoleon  Paris  an  deigh  na  bha 'n  sud  de 
shluagh  fhàgail'an  Rusia,thug  an  Seanadh  umhail  a  bh'aige  cothrom 
dha  ceithreamh  a'  mhuillein  a  thogail  gu  call  an  airm  a  dheanamh 
suas.  Bha  e  air  ceann  a  chuid  dhaoine  's  a'  chàmp  gu  maith  tràth 
air  a'bhliadhna  1813,  agus  's  ann  leis  abha  dol'  an  toiseach  a'chàmp- 
achaidh.  Rinneadh  còrdadh  air  son  fosaidh  eadar  e  fein'sluchd. 
na  comh'jhoinn  rè  dhù  mhìos.  Thùinig  Impir  Austria  gu  bhi  'na 
fhear  reit'  eatorra.  Thairg  iad  do  Napoleon  an  Fhraing  fhàgail 
aige  mar  a  bha  a  crìochan  roimh'n  bhliadhna  1805.  Ach  cha  leig- 
eadh  e  leo  uiread  is  aon  bhaile  de  na  choisinn  e  o  'u  uair  sin.  'N  uair 
a  thòisich  an  cogadh  a  ris  'an  deireadh  an  t-sàmhraidh  chaidh  an 
t-Impir  Austrianach  'sa'  chomhbhoinn  còmhladh  ri  càch  an  aghaidh 
a  chliamhuinn.  Rinu  Prionnsa  Mùrat,  fear  a  pheathar,  an  ni  ceudna» 
Bha  iadsan  a'  meudachadh  'an  neart  rè  an  dà  mhios  a  bha  iad  'nan 
tàmh,  's  neart  Napoleoiu  a'  dol  'an  lughad.     Bha  còrr  'us  muilleaa 

sluaigh  aca-san;  an  treascuiddesinaige-san.  Bharighrean'usprionn- 
sachan  na  h-Aircle  'n  ear  a'  tighina  air  o  'n  ear;  Morair  TJelington  leis 
na  Breatunnaich  's  na  Spàinnich  's  na  Portugaich  a'  tighinn  air  o  'n 
taobh  's  iar.  Ged  a  bha  e  fcin  a'  buadhachadh  anns  gach  àit'  am 
biodh  e  làthair  gu  pearsonta,  's  a'  briseadh  cumhachd  nan  armailtean. 
a  bhiodh  rau  'choinneamh,  gidheadh  bha  'chuid  Sheaualairean  a'  call, 
'sesau  a'  call  le  sin,  'siad  ga  iomain  a  lion  ceum  'us  ceum  rompa, 
gus  mu  dheirea.ih  na  bliadhn'  an  robh  iad  a'  cuairteachadh  chrìochan 
na  Fraing'  an  ear  'san  iar.  Thairg  iad  eadhou  a  nis  dha  an 
Fhraing  le  a  seana  chrìochaibh  a  bhi  air  a  fàgail  aige;  ach  cha 
ghabhadh  e  sin,  ged  a  bha  gacli  cinneach  'us  Prionns'  a  bha  e  riamh 
air  a  cheannsachadh,  a  rìs  air  èiridh  'na  aghaidh.  'An  toiseach  na 
bliadhna  1814  thog  Napoleon  cha  mhòr  gach  òganach  Frangach  a 
b'  urrainn  armachd  a  ghiùlain,  's  thòisich  e  air  na  nàimhdean  a  phill- 
eadh  air  an  ais.  Ach  ged  a  bha  e  ga  'm  briseadh  thall  's  a  bhos  far 
an  robh  e  ga  'n  coinneachadb,  bha  iad  co  lionmhor,  's  mar  chearcall 
ga  chuairteachadh,  's  gu'n  robh  iad  a'  sìor  dhol  air  aghart  gu  neo- 
8gàthach,  ged  a  bhiodh  esan  air  an  cùl.  Air  an  là  mu  dheireadh 
de  'n  Mhàirt  chaidh  Impire  Rusia,  's  rìgh  Phrusia  a  steach  do  Phàris 
gu  buadhach  air  ceann  au  cuid  feachd.  Bha  Napoleon  a'  ruagadh 
buidhn'  eile  fad  air  falbh  o  'n  bhaile.  'N  uair  a  thuig  e  gu'n  do 
ghlacadh  Pàris  chaidh  e  do  bhail'  eile  's  a'  choirahearsnachd,  Font- 
ainbleau.  Thug  an  Seanadh  Frangach  an  tighearnas  do  chuigear 
dhiùbh  fèiu,  air  an  robh  Tallerand  ainmeil  mar  cheann.  B'  èigiu  do 
Napoleon  bann  a  sheulachadh,  a'  leigeadh  dheth  gnothuch  a  bhi 
aige  ris  an  Fhraing  gu  bràth,  air  a  shou  fèin  's  air  son  a  theaghlaich. 
Thng  an  luchd  comhbhoinn  an  sin  dha  mar  oighreachd  eilean 
Elba,  eadar  Corsica  's  oirthir  a  tuath  na  h-Eadailt,  agus  ceud  'us 
ceithir  mìle  Punnd  Sasunnach  's  a'  bhliadhna,  's  cothom  ceithir 
cheud  fear  a  bhi  'n  an  geàrd  air.  Goirid  an  dèigh  so  thàiuig  aa 
t-oighre  dligheach,  Lnthais  XVIII.  air  ais  do  Phàris,  an  deigh  a 
bhi  ochd  bliadhna  fichead  air  fògradh.  Chaidh  am  Pàp'  air  ais 
do'n  Ròimh,  's  chaidh  rìgh  dligheach  na  Spàinn  air  ais  thun  na 

caithreach  a  b'  eigin  do  Ioseph  Bonapart  fhìigail;  's  co  luath  's  a 
ghabhadh  deanarnh  chruinnich  fir-'onaid  o  rìoghachdaibh  fa  leth 
na  Roinn-Eòrpa  do  Uienna  gu  ni  èigin  de  òrdngh  a  chur  air  nithibh 
an  deigh  gach  troimhe  chèile  'thug  Napoleon  air  an  Roinn-Eò-rpa 
re  nan  deich  bliadhna  ma  dheireadh. 

6.  Anns  a'  bhliadhna  1810,  thàinig  trioblaid  inntinn  rìgh  Seòrais 
gu  leithid  a  dh'àirde  'sgu'ni  b'eigin  au  cumhachd  riaghlaidh  a 
thoirt  naithe,  'sthug  dà  Thigh  na  Pàrlamaid  e  d'a  mhac  bu  shine, 
Prionnsa  Ueils.  Bha  rìgh  Seòras  air  bith  ruach  à  cleachdadh  a 
reusoin  uair  no  dhà  roimhe  sud;  ach  chaidh  e 'm  feabhas  'an  ceann 
ùine  ghoirid.  Tha  cuid  ag  ràdh  gn  'n  robh  bàs  a  nighinn,  a'  bhan- 
pbnonns'  Amelia,  'n  i  mheadhon  air  a  thrioblaid  a  thighinn  air  ais 
aig  a;i  ùm  ud;  'an  dèigh  so  bha  e  mach  à  cleachdadh  a  reusoin 
tnilleadh  gu  là,  a  bhàis.  Anns  a'  bhliadhna  1795  bha  Prionnsa 
Uèils  air  pòsadh  na  bana-phrionnsa,  Carolin,  nighean  Diùc  Bhrun- 
suic;  ach  bha  iad  mì-shoua  cònihladh  ri  chèile,  's  dhealaich  iad  buil- 
each  'an  ùiue  nach  robh  fada.  Cha  robh  aca  de  theaghlaeh  ach  aon 
nighean,  a'  bhan-phrionnsa  Charlot.  B'  ise  bau-oighre  'cbrùin  'an 
dèigh  a  h-athar.  Cha  robh  an  cumhachd  rioghail  gu  h  iomlan  aig 
Prionnsa  Ueils.  Ghlèidh  a'  Phàrlamaid  aca  fein  cumhachd  oifigich 
òrduchadh 's  an  arm, 'snithe  de 'n  t-seòrsa  sin.  An  uair  a  bha 
Napoleon  a'  glasadh  suas  Iong-Phorta  na  Roinu-Eorp'  'an  aghaidh 
malairt  Bhreatuinn,  riun  an  tighearnas  Breatunnach,  'an  rathad 
dìoghaltais  air  sud,  Àchd  èil'  a  reir  nach  feudadh  cinneach  sam 
bith  malairt  a  dheanamh  's  an  Roiun-Eòrpa  gun  chuspainn  a  phàigh- 
eadh  do  Bhreatunn.  -  Bha  so  a'  buntainn  ri  malairt  Stàitean  Aon- 
aicht'  America,  a  bha  gu  mòr  air  am  feargachadh  roimhe  sud  leis  a* 
chleachdadh  a  bh'  aig  luiugeas  cogaidh  Bhreatuinn  air  rannsachadh 
an  cuid  luingeas  malairt  air  son  sheòladairean  Breatunnach,  's  ga  'm 
preasadh  do  'n  seirbhis  fein.  'S  e  bun  a  bh'  ann  gu'n  do  chuir  Stàit- 
ean  America  an  ceill  cogadh  'an  aghaidh  Bhreatuinn  'am  meadhon 
an  t-samhraidh  1812.  Chuir  tighearuas  Bhreatuinn  air  chul  an 
t-Achd  dubh  ud.     Ach  leau  cogadh  America  gu  deireadh  1814. 

Bha  Breatunn  ga  raòr  'na  cabhaig  leis  an  dà  chogadh  ad  air  a 
làimh  aig  an  aon  àra.  'S  ann  aira'  mhuir,  raar  bu  trice,  bha  iad  fein 
'sna  h-Americanaich  a'  coinneachadh.  Thug  na  h-Americanaich 
caochladh  iounsuidhean  air  Canada,  ach  cha  robh  iad  a'  coinneach- 
adh  ri  soirbheachadh  idir  an  taobh  sin.  'N  uair  a  sguir  iad  'am 
mìos  meadhonach  a'  gheamhraidh,  1814,  cha  robh  dad  aig  taobh 
seach  taobh  air  son  na  h-aimhreit  ach  an  call  's  an  cosdas. 

7.  Cha  d'  fhan  gille  nan  car  'an  eilean  Elba  ach  deich  mìosan. 
Bha  'dhòigh  fein  aig  air  faotaiun  a  mach  ciod  a  bha  dol  air  aghart 
's  an  Fhraing.  'N  uair  a  phill  Luthais  XVIII.  chuir  e  fios  air  àrd- 
inhaithibh  na  rioghachd  a  bh'  air  fògradh  'an  dùthchaibh  fa  leth  ua 
Hoinn-Eòrpa;  tliug  e  air  an  ais  gu  dreuchdaibh  fa  leth  a'  chrùin  na 
seann  teaghìaichean  a  bh'  aig  a  roimh  aithrichean  'an  dreuchd.  'An 
aon  fhocal  bha  e  air  son  nan  uile  nithe  a  thoirt  gus  an  t-suidheach- 
adh  's  an  robh  iad  ri  linn  nan  rìghrean  a  bha  roimhe.  Aig  àm  na 
B-ìghchuairt  chaidh  fearann  nan  daoine  mòra  's  na  h-eaglais  a  roinn 
'na  nihìltibh,  'sna  cheudaibh  mìl'  oighreachd  bheag.  Bha  na 
sagartau  a'  bagradh  iom-sgaradh  eaglaiseach  air  gach  neach  a  chum- 
adh  slat  de  fhearanu  na  h-eaglais.  Bha  mar  so  claidheamh  gach 
duin'  'an  aghaidh  a  chompanaich ;  aa  Fhraing  'an  staid  co  dona  's  a 
bha  i  riamh,  's  bu  leòr  sin.  Air  a'  cheud  là  de  'n  Mhàirt  1815  thàinig 
Napoleon  air  tìr  'an  Cannes,  'an  ceann  a  deas  na  Frainge,  le  mìle 
-fear,  ghabh  e  air  aghart  trc  'u  dìtthaich  gun  duine  beò  a'  cur  grab- 
aidh  air,  agus  air  an  fhicheadamh  là  de  'n  mhìos  chaidh  e  gu  buaidh- 
chaithreamach  a  steach  do  Phàris,  's  ghabh  e  sealbh  air  an  lùchairt 
as  an  do  theich  Luthais  air  a'  mhaduinn  sin  fèin.  Chuir  Nopoleon 
fios  air  an  luchd  dreuchd  a  bh'  aige  roimhe,  's  na  h-uile  ni  eile  's  an 
òrdugh  an  d'  fhàg  e  iad.  Thug  e  cothrom  do  na  Frangaich  an 
roghuinn  a  chur  an  cèill  co  dhiùbh  a  b'  e  fein  no  'm  Bourbonach  a 
bhiodh  a'  riaghladh  os  an  ceann  *  Bha  muillean  gu  leth  Vote  air  a 
thaobh;  agus  ni  bu  lugha  na  leth  muillean  'na  aghaidh.     Co  luath 

*  Bu  Bhourbonaich  an  teaghlaca  a  chuireauh  dheth  'n  chaithir. 

's  a  chuala  fir-ionaid  nan  rioghacbdan  a  bha  crninn  ann  am  Uienna 

gu'n  tàinig  e  air  ais,  chuir  iad  an  cèill  gairm  lagh'  a  dh'  innseadh 

gu'n  robh  e  'na  dhuin'  an  taobh  mach  a  lagh,  agus  fosgailte  do 

dhìoghaltas  follaiseach,  air  son  a'  bhrisidh  coimhcheangail  a  rinn  e. 

Air  a'  chnigeamh  là  fichead  de'n  mhìos  chaidh  Breatunn,  Austria, 

Rusia 'us  Prusia  'an  comhbhoinn  'na  'aghaidh; 's  an  ùiue  ghoirid 

rinn  gach  cinneach  's  an  Roinn  Eòrp'  an  ni  ceudn'  ach  an  t-Suain 

a  mhàin.     Bha  sùrd  an  sin  air  ullachaclh  feachd  anns  gach  ceàrna 

gus  an  t-ain-tighearn  'fhaotainn  'an  làimh.    Cha  b'  ann  air  Napoleoa 

bu  lugha  bha  de  chabhaig  a'  cur  armailtean  'an  òrdugh  gus  e  fèin  a 

dhìonadh  o  'naimhdibh  lìonmhor  cumhachdach.     An  toiseach  mìos 

meadhonach  an  t-samhraidh,  bha  còrr  'us  leth  muillein  saighdear 

aig'  air  an  togail.     Ach  dh'  fheumadh  e  beagan  ùine  gu  iad  sia 

iunnsachadh  'us  armachadh.     Bha  còrr  'us  muillean  aig  luchd  na 

comhbhoinn.     Bha  Uelington  (nis  na  Dhiùc)  an  dèigh  armailt  lìon- 

mhor  Bhreatunnach  'ns  Ghearmailteach  fhaotainn  cruinn  'am  Bel- 

gium  'an  toiseach  a'  mhios  mheadhonaich.     Bha  Marsal  Blucher  a' 

dlùthachadh  ris  Ie  cend  mìle  Prusianach.     Bha  feachdan  Rusia  'us 

Austria  ag  ullachadh  air  son  marsail  as  an  dùthchaibh  fein.     Thug 

an  t-eagal  gu  'n  tigeadh  iad  sin  uil'  'an  ceann  a  chèile,  air  Napoleoa 

to  chus  cabhaig  a  dheanamh  gu  dol  air  tòir  Uelingtoin  'us  Blueher,, 

'ns  là  blàir  a  thoirt  doibh  air  leth,  na  'm  bu  chomasach  e.     Air  a' 

chuigeamh  là  deug  de'n  mhìos  chaidh  e  seachad  air  a'  chrìch  Fhrang- 

aich  le  sea  fichead  mìle  fear.     Bha  Diùc  Uelingtoin  ann  am  Brusels, 

ceann  bhaile  rioghachd  Bhelfiam,  aig  an  àm,  'schual  e'n  oidhche 

sin  fèin  gn'n  robh  'm  Frangacli  a'  tighinn.     Air  maduinn  an  ath  là 

mharsail  e  roinn  mhaith  de'n  ilieachd  gu  àite  ris  an  abrar  Quaiytre 

Bras,  sea  mìle  deug  à  Bruseh,  far  an  robh  dà  rathad  mhòr  a'  dol 

tarsuinn  air  a  cheile.     Bha'm   Frangach  ro  dhèigheil  air  sealbh 

fhaotainn  's  a  ghleidheadh  air  an  àite  so  gus  an  cumadh  e  feachdaa 

an  luchd  comhbhoiun  o  cheile.     Bha  Uelington  ro  dheigheil  air  aa 

ait'  fhaotainn,  's  a  chnmail  gus  an  gleidheadh  e  sligh'  fhosgailt  eadar 

e  fèin  's  Blucher.     Air  an  t-seathamh  là  deng  chaidh  Napoleon  a 

chogadh  ri  Blucher  air  Ieth,  ach  chuir  e  Marsal  Nei  le  dà  fhichead 
mìle  fear  a'  ghleidheadh  sealbh  air  QuaVtre  Bra3.  Eha  na  Frang- 
aich  agus  feachd  Uelingtoin  a'  tighinn  gu  Qua^tre  Bras  mu'u  cuairt 
de  'n  aon  àin,  's  lean  iad  air  còmhrag  ri  'chèile'  a'  chuid  mhòr  de  'n  là, 
gun  taobh  sam  bith  a  theicheadh.  Chaidh  mòran  a  mharbhadh  air 
gach  taobh.  Chuir  Napoleou,  aig  Ligni,  an  ruaig  air  Blucher,  a 
theich  air  falbh  dheth  'n  àraich  an  dèigh  àireamh  mhìltean  a  chall. 
Ach  theich  e  'an  òrdugh  maith;  's  chuir  Napoleon  Marsal  Gronchi 
le  cuig  mìle  deug  thar  fhichead  ga  ruagadh,  'n  uair  a  chaidh  e  fèin 
gu  deannal  a  tlioirt  air  Diùc  Uelingtoin.  'N  uair  a  thuig  Ueling- 
ton  gu  'n  do  theich  Blucher,  mharsail  e  fèin  air  ais  gu  baile  beag 
ris  an  abrar  Uaterlù,  mu  naoi  mìl'  o  Bhrusels,  far  ara  biodh  e  ui 
b'  fhaid'  air  falbh  o  Napoleon  agus  ni  b'  fhaisg  air  còmhnadh  sam 
bith  a  dh'  fheudadh  Blucher  a  dheanarah  leis. 

8.  'S  gann  a  tha  eachdraidh  a  sgrìobhadh  's  an  Roinn-Eòrp'  o'n 
àm  ud  anns  nach  'eil  iomradh  air  blàr  Uaterlù ;  ach  cha  'n  'eil  fear 
sam  bith  a'  gabhail  air  làn  chunntas  a  thoirt  air  gach  car  a  chuir 
an  dà  fheachd  a  bha  'còmhrag  ri  cheile  dhiubh  re  an  là  ainmeil  ud» 
Bha  mu  cheithir  fichead  mìle  fear  fo  threòrachadh  Uelingtoin.  Bu 
Bhreatunnaich  deich  mìle  fichead  diubh  sin,  a  meapg  an  robh  trì 
rèisimeidean  Gàelach.*  Dh'  fheumadh  gu'n  robh  feachd  Napoleoin 
gu  maith  ni  bu  lìonmhoire  na  feachd  an  Diùc.  Bithidh  an  t-ochd- 
amh  là  deug  de  mhìos  meadhonach  an  t-samhraidh,  1815,  iomraid- 
each  gu  bràth  mar  Là  Uaterlù.     B'  aithne  do  'n  Diùc  an  t-àite 

*  Bha  e  'na  ni  cr mharraichte  gu'n  robh  meadhon  Chatoibh  ga  fhàsach- 
adh,  's  ra  tighean  ga'n  losgadh  os  ceann  [an  luchd  àiteachaidh  aig  an 
dearhh  àm  'san  robh  àireamh  mòr  de  shluagh  na  Siorr  ichd  sin  a'  cath- 
achadh  'an  aghaitìh  naimhdean  Bhreatuinn,  'snaimhdean  na  Boinn- 
Eòrp',  araon  'sna  h-lnnsibh  a  'sear,  agus  'an  aghaidh  Napoleoin.  Ged 
a  thigeadh  ani  Frangach  fuilteach  fein  air  tìr  le  'chuid  feachd  air  taohh 
deas  no  tuath  Chatoihh  'sgann  a  b' urrainn  e  leirsgrios  a  b'eagalaich'  a 
dheanan  h  air  aitilh  C('mhuuidh  phàrantan  na  muinntir  a  hha  'leigeadh 
sìos  am  beath'  ann  au  dùthchaibh  cein  air  son  dion  na  rioghuchd  's  a  còr- 
aichean. 

roimhe  sud ;  's  bha  e  'n  deigh  a  làthrach  a  roghnachadh  mu'n  tàinig 
na  Frangaieh.  Thog  Napoleon  'àite  mu  choinneamh  an  tulaich  air 
an  robh  feachd  an  Diùc  air  socrachadh.  Thòisich  an  cath  mu 
dheich  uairean  's  a'  mhadninn  leis  an  eachraidh  Fhrangach  a  thoirt 
garg  ionnsuidh  air  armailt  an  Diùc  fhuadachadh  o 'n  àraich;  ach 
chuireadh  air  an  ais  iad  le  mòran  eall'  air  gach  taobh.  Mar  so 
lean  an  cath  gu  feasgar;  ionnsuidh  fhuilteach  an  deigh  ionnsuidh 
air  taobh  nam  Fràngach,  agns  gun  an  Diùc  a'  deanamh  dad  ach 
a'  gleidheadh  a  làthraich.  Bha  lagan  ìosal  eadar  an  dà  thulaich 
air  an  robh  na  h-airmailtean  'n  an  seasamh.  Fhad  's  a  bha  na 
Frangaich  a'  dol  no  tighinn  tre  'n  ìsleachd  sin  bha  gunnaidhean  an 
Diùc  a'  deanamh  sgathaidh  uamhasaich  orra.  Ach  's  ann  a  bha  na 
Breatunnaich  a'  fulang  gu  h-àraidh  an  uair  a  thigeadh  na  Frang- 
aich  gu  ionad  tharruing  lann  riu.  Ghlèidh  an  Diùc  fad  an  là  an 
làthrach  a  roghnaich  e;  ach  bha  e  'fàs  iomguineach  mar  a  bha 'm 
feasgar  a'  tighiun  'snach  robh  Blucher  a'  tighinn.  Ach  mu 
sheachd  uairean  chualas  fuaim  ghunnaidhean  mòr'  a'  Fhrusianaich 
ag  eigheach  gu'n  robh  e  'tighinn  co  cabhagach  's  a  b'  urrainn  e. 
Bha  Blucher  an  dèigh  car  mu  chnoc  a  thoirt  do  'n  Fhrangach  a 
chuireadh  air  a  thòir;  ach  chuir  sin  e  fein  air  fìor  dhroch  rathad, 
troimh  'n  robh  e  doirbh  a'  chuid  throm  de  'n  fheachd  a  ghiùlain. 
Thuig  Napoleon  a  nis  gu'n  robli  e  dheth,  mur  briseadh  e  neart  an 
Diùc  mu'n  ruigeadh  cònihnadh  an  fhir  eil'  e.  Chuir  e  reisimeidean 
ùr  a  steach  a  nis,  agus  leis  na  bh'  aige  de  neart  thug  e  ionnsuidh 
air  na  Breatunnaich 's  na  bha  còmhladh  riu;  ach  sheas  saighdear- 
an  an  Diùc  eadhon  ris  an  ionnsuidh  so.  Agus  mar  a  bha  'chend 
dol  air  ais  aig  na  Frangaich  chaidh  Blucher,  le  'chuid  Phrusianach, 
'an  òrdugli  cath'  air  làimh  chlì  an  Diùc.  Tliug  an  Diùc  an  siu  òrd- 
ngh  do  a  chuid  tlhaoin'  iad  a  ruagadh  air  falbh  an  nàmhaid,  An 
uair  a  dh'  fhairich  na  Frangaich  gu'n  robh  nàmhaid  ri'n  taobh  co 
maith  'sri'n  aghaidh  chaill  iad  an  tapadh,  's  mar  thonn  'an  deigh 
a  neart  a  chaitheamh,  phill  iad  air  an  ais.  Mar  thonn  ag  eiritlh  'na 
neart  leum  gach  Breatunnach  'us  Gearmailteach  air  an  sàil'  ga'n 

gearradh  sios,  's  ga'n  sguabadh  rompa  mar  chlachaibk  a'  mhuiL 
B'  èigin  do  Napoleon  's  do  gach  fear  eil'  a  b'  urrainn  a  chasan  a 
thoirt  leis.  Chaidh  mòran  diubh  as  an  rathad  a'  dol  seachad  air 
a'  cheud  drochaid  a  thachair  riu.  Mar  a  bha  Geavmailtich  'us 
Breatunnaich  an  Diùc  air  an  sàrachadh  Ie  obair  an  là,  cha  robh  iad 
ro  luath-chosach  's  an  ruaig.  Cha  robh  na  Prusianaich  a'  marsail 
ach  gle  mhall  tre  'n  là.  Bha  iad  a  nis  air  talamh  lòm,  rèidh.  Bha 
cothrom  ac'  an  tòrachd  thoirt  a  steach  air  son  an  ruagaidh  a  rinn- 
eadh  orra  fein  dà  là  roimhe  sud.  Ghabh  iad  an  cothrom  le  cìocras.. 
Eadar  na  trl  là  blàir  ud  'an  deigh  a  cheile,  chaidh  dà  fhichead  mìle 
Frangach  a  mharbhadh;  bha  àireamh  mòr  air  an  leònadh  's  air  an 
glacadh  'na  'm  priosnnaich.  Thuit  mòran  de  'n  cuid  armachd,  's  an 
treathlaich  chogaidh  uil'  'an  làmhaibh  na  muinntir  a  bhuadhaich. 
Chaill  Blucher  sea  mìle  deug  fear;  chaill  Diùc  Uelington  trì  mile 
deug.  Bha  Napoleon  'am  Pàris  air  an  fhicheadamh  là,  a  dh'  inn- 
seadh  sgeul  a'  bhrò-in.  Thug  e  oidhirp  air  an  t-Seanadh  aomadh 
gu  feachd  eil'  a  chur  'an  uidheam  dha.  'N  nair  nach  gabhadh  sin^ 
deanamh,  rinn  e  atharrais  de  Ilbhrigeadh  air  crùn  na  Frainge  d'  a 
mhac.  Dh'  ullaich  e  'n  sin  air  son  ruith  air  falbh  a  dh'  America. 
Pvàinig  e  port  ris  an  abrar  Rochfort  air  an  treas  là  de  threas  mìos  an 
t-samhraidh.  Ach  bha  'n  t-oirthir  air  a  chuairteachadh  le  càbhlach 
Bhreatuinn,  'sgach  rioghachd  eil'  a  bha  cogadh  ris,  co  dòmhail 
's  nach  robh  rian  aig'  air  teicheadh.  Air  a'  chuigeamh  là  deug 
de  'n  mhìos  thug  se  e  fein  suas  do  chaiptin  na  luinge  Sasunnaich. 
Bellerophon,  gas  a  thoirt  gu  Prionnsa  Ueils  a  bha  'na  Thàinistear, 
'an  dùil  gu'n  deanadh  e  fàbhar  ris  'na  airc.  'An  dèigh  do  'n  luing 
tighiun  do  Shasunn  leis,  cha'n  fhaigheadh  e  cothrom  cas  a  chur  air 
tìr.  Chaidh  'ùrduchadh  do  eilean  beag  ris  an  abrar  St.  Helèna,  air 
taobh  's  iar  Africa,  far  na  chumadh  e  'na  phrìosnnach  cogaidh  gu 
àm  a  bhàis,  a  thachair  air  an  treas  là  de  cheud  mhìos  an  t-samhraidh 
1821.  Bhàsaich  a  mhac  'an  ceann  a  thrì  bliadhn'  a  dh'  aois.  'Sa 
bhliadhna  18  »0  fhnair  na  Frangaich  cothrom  a  chorp  a  thoirt  do'n. 

Fhraing,  far  an  deachaiclh  adhlacadh  le  mòv  ghreadhnachas  a  uieasg 
dhaoin'  ainmeil  na  tìre  sin. 

9.  An  uair  a  thàinig  an  t-sìth,  's  a  thuit  tuarasdal  gach  seòrsa 
luchd-oibre,  thòisich  muinutir  nam  bailteau  mor  air  feadh  Bhreat- 
uinn  ri  tuasaid  'us  troimhe-cheile,  a'  gearan  air  an  droch  riaghladh 
a  bh'  air  a  dheanamh  orra.  Bhiodh  iad  a'  cuiuail  choinneamhan 
'an  caochladh  àitibh  gu  blii  'tagradh  air  sou  na  Pàrlamaid  a 
cheartachadh.  Bhiodh  cuid  a'  call  am  beath'  aig  ua  coinneamhan 
sin  an  uair  a  bhiodh  an  t-arm  ga  'n  cur  o  cheile,  's  bha  mòran  dinbh 
air  an  cur  'am  prìosun.  Bha  e  'meudachadh  mì-thoileachadh  an 
t-sluaigh  gu'n  robh  gach  cìs  'us  cuspainn  a  bh'  air  an  leagadh  air 
nithibh  re  a'  chogaidh,  air  am  buanachadh  ri  àra  sìth.  Bha  riadh 
nam  fiachan  'na  eallach  tròm  air  an  dùthaich.  'N  uair  a  thòisich 
cogadh  na  Frainge  's  a'  bhliadhna  1793,  bha  fiachan  Bhreat- 
uinn  dà  cheud  agus  deich  muilleana  fichead  (£230,000,000). 
An  uair  a  sguir  an  cogadh  'an  deigh  blàr  Uaterlà  bha  'n  càrn  air 
fàs  suas  gu  ochd  ceud  's  trì  fichead  muillean  (fS^O^OOOjOOO).  Bha 
bàrr  neo-àbhaisteach  bochd  'san  rìo^hachd  's  a'  bhliadhna  1816. 
Bha  gach  seòrsa  lòin  dù.blachadh  na  prìs  a  bha  e  uair  sara  bith  o'n 
àm  sin.  'An  toiseach  an  t-samhraidh  181G  phòs  a'  bhan-nhrionnsa, 
Charlot,  prionnsa  Leopold,  à  Sacs-Còburg.  Air  an  dara  là  fichead 
de  cheud  mhìos  a'  gheamhraidh,  1.917,  bhàsaicli  i'n  deigh  a  h-ais- 
ead  air  leanabh  marlm.  Cha  robh  i  ach  dà  bhliadhna  thar  fhichead 
a  dh'  aois.  Bha  i  gu  mòr  air  a  caoidh  feadh  Bhreatuinn  gu  leir. 
Air  an  naoidheamh  l.\  ficljead  de  dhara  mìos  a'  gheamhraidh,  1820, 
chaochail  rìgh  Seòi'as  IIT.,  anns  an  trì  ficheadamh  bliadhna  de 
'rìoghachadh,  agus  anns  an  dara  bliadhna  thar  a'  cheithir  fichead 
de  'aois.     Thàinig  a  mhac  bu  shine,  Tàinistear  Bhreatuinn,  thun  na 

'Ooinro  an  deigh  do  Sheòras  IY.  tighinn  thun  na  caithreaeh  fhuar- 
adh  a  raach  comhfheall  eagalacb.  a  bha  ga  h-ullachadh  le  buidhinn 
•de  dhaoine  dàn'  ara  baile  Lunuinn,  aig  an  robh  fear  Thistlewood 
'na  cheanu-Iàil.    'Se  bha  iad  a' gealltuinn  doibh  fèin  gn  raarbhadh. 
:iad  uile  mhinisteirean  an  rlgh  an  uair  a  bhiodh  iad  cruinn  aig  dìnn- 
eir  'an  àit'  àraidh;  gu'n  cuireadh  iad  Lunuinn  ri  theiu'  'an  caoch- 
ladh  àitibh  aig  au  aon  àm,  's  gu'n  gabhadh  iad  fèin  sealbh  air  an 
tìghearnas.    Ach  bhrathadh  iad  le  neach  èigin,  's  cbaidh  an  glacadh 
au  dearbh  oidhch'  a  bha  dùil  ac'  an  t-olc  a  dheauamh.     Cbrochadh 
cuigear  dhiubh.  Mu'n  cuairt  do'u  à.n  so  dh'èirich  buidheann  bheag 
eile,  rau  leth-cheud  'an  àireaiuh,  'an  ceannairc  ann  an  Cill-Saoidh 'an 
taobh  's  iar  Alba.     Bha  iad  armaichte  le  spealaibh  's  le  dagaichibh. 
■'Chaidh  an  sgapadh  leis  an  arm  dhearg,  's  naoi  deng  dhiubh  a  ghlac- 
•  adh,  dheth'n  robh  dithis  air  an  crochadh,  's  an  còrr  air  an  car  do 
dhuchaibh   cèin,    mar   chiomaich.       An    uair   a   chual'   a'    bhan- 
phrionnsa,  Carolin,  gu'n  tàinig  a  fear-posda  thun   na  caithreach, 
•thàiuig  i  nall  as  an  Badailt,  far  an  robh  i  air  chuairt  o  cheana 
iomadh  bliadhna,  's  thagair  i  bhi  air  a  h-àrdacaadh  gu  inbhe  ban- 
righ  Bbreatuinn.     Cha  robh  an  rìgh  no  'chuid  rahiuisteirean  deòn- 
ach  siii  a  leigeadh  air  aghart.     Thug  iad  oidhirp   air  Reachd  a 
dhaingaeachadh  'an  Tigb  na  Morairean  'ua  h-aghaidh,  a'  dearbhadh 
gu'n  robh  i  neo-dhìleas  d'  a  fear-pòsda.     Ach  bha  sluagh  na  riogh- 
achd  co  mbr  air  an  gbia=ad  leis  au  fhòirneirt  a  rinneadh   oirre  rè 
ùine  co  fada,  'sgu'ra  b'  èigin  a'  chùis-dhìtidh  a  leigeadh  fa  làr# 
"Nuairabha'nrìgh  gachrànadh  air  aa  uaoidheamh  là  deug  de  threas 


448  EACHDRAIDH  NA  H-ALBA 

mìos  an  t-samhraidh,  1821,  dh'  iarr  a'  bhan-righ  cothrom  a  dhol  a» 
steach  a  dh'  fhaicinn  a'  chrùnaidh.  Ach  cha  d'  fhuair  i  eadhon  an 
cothrom  sin.  Bhàsaich  i  trì  seachduinean  an  dèigh  sin,  mar  tha 
cnid  ag  ràdh,  leis  a'  bhriseadh  cridhe.  Goirid  an  ddigh  a  chrùnaidh, 
chaidh  an  rìgh  cuairt  do  Eirinn,  's  an  ath  mhìos  do  Hanobhar, 
rioghachd  a  shìnnsir.  Air  a'  chuigeamh  là  deug  de  chend  mhìos  an 
fhoghair,  1822,thàinig  an  rìgh  do  Alba,rioghachd  air  nach  do  chuir- 
eadh  an  t-urram  sin  o  à;n  na  Rlghchnairt.  Dh'  fhan  e  'n  Alba  gus 
an  t-seachdamh  là  fichead  de  'n  mhios.  Bha  e  'caitheamh  na  h-ùine 
siu  'am  fleadhachas  còmhladh  ri  àrd-mhaithibh  na  tìre. 

2.  Bha  'n  dà  bhliadhn'  'an  dèigh  so,  neo-àbhaisteach  soirbheach- 
ail  a  thaobh  malairt  air  feadh  Bhreatuinn  uile.     Bha'n  t-airgiod 
anabarrach  pailt.     Thòisich  daoin'  a'  toirt  'an  iasachd  do  gacb. 
Stàite 'san  Roinn-Eòrpa 's  au  America.     Thòisich  cuideachda,  no 
Luehd-pàirt,  ag  eiridh  anns  gach  ceàrna.     Ach  bha  mòran  a'  rneall- 
adh  's  a'  caradh  a  chèile,  's  bha  na  gnothuichean  air  an  robh  iad  a' 
tòiseachadh  a'  dol  'n  an  aghaidh.     'S  e  bun  a  bh'  ann,  'an  ceann 
bliadhna  no  dhà  thòisich  na  comunnan  a'  seargadh  'a  a  briseadh  o» 
eheile  co    cabhagach  's  a  bha   iad  a'  dol   cuideachd.      'S  an  dà 
bhliadhna,  1825-6,  bhris  iomadh  Banc  air  feadh  Bhreatuinn,'s  mòran 
de  na  comuuuan  ud  a  chuireadh  suas  air  son  malairt  a'  chur  air  agh^- 
art  'an  caochladh  àitibh  de  'n  rioghachd.     Thug  na  nithe  sin  air 
mòran  cheannaichean  briseadh,  agus  sgaoil  an  call  a  measg  gach 
inbhe  sluaigh.     Ach  le  misneachadh  fhaotainn  o  Bhanc  Shasuinn^. 
bha  creideas  a  lion  cuid  'us  cuid  air  aiseag  a  measg  luchd  malairt. 
3.  Bha  ministeirean  a'  chrùin  ag  atharrachadh  mu  'n  àm  so  co 
tric  's  ged  a  bha  iomadh  lagh  feumail  air  an  deanamh  leò,  nach 
biodh  e  gle  thaitneach  a  bhi  ga'n  ainmeachadh  uile.     'An  toiseach 
na  bliadhna  1828,  thàinig  Diùc  Uelingtoin  gn  bhi  'na  Phrìomhair.. 
Bha  Mr  Peel  (an  dèigh  sin  Sìr  Raibeart),  a  measg  a  choruh  luchd 
dreuchd.     Goirid  roimhe  sin,  'am  meadhon  an  t-samhraidh  1827,. 
sheulaicheadh  còrdadh  'an  Lunuinn  eadar  ministeiribh  Bhreatuinn. 

a  bh'  eadar  an  Tnrcach,  agus  na  Greugaich  abh'  air  èiridh'na  agh- 
aidh  gus  a  chuing  a  thilgeadh  dhiùbh.  Agns  air  an  fhicheadamh 
là  de  threas  mìos  an  fhoghair  sgrios  càbhlaichean  aonaichte  nan  trì 
rioghachdan  sin  an  càbhlach  Turcach  ann  am  Camus  Nabharìno. 
Anns  a'  bhliadhna  1830fhuair  na  Greagaich  an  saorsainn  o  chuing 
an  Turcaich.  Tha  iad  o  'n  uair  sin  'n  an  rioghachd  air  leth  leò 
fèin.  'S  e  ni  àraidh  air  son  a  bheil  tighearnas  Uelingtoin  ainmeil, 
ga'n  d'  rinneadh  dà  lagh  ro  fheumail  ri  linn  e  bhi  air  ceann  an  tigh- 
earnais.  B'e  'n  ceud  aon  diubh  sin  atharrachadh  a  dheanarah  air 
an  Reachd  a  rinneadh  ri  linn  Theàrlaich  II.  a  rèir  nach  feudadh 
duine  sam  bith  a  bhi  air  a  ghabhail  a  steach  do  dhreuchd  fhollais- 
ich  gun  e  ghabhail  na  sàcramaid  a  rèir  riaghailtean  na  h  eaglais 
stèidhicht'  ann  an  Alba  's  an  Sasunn.  Bha  so  a'  cumail  a  mach 
as  gach  dreuchd  fhollaisich  's  an  dà  rìoghachd  mòran  de  dhaoine 
saibhir,  comasach,  ni  a  'bha  'g  aobharachadh  mòran  mì-thoileachaidh 
a  measg  an  t-sluaigh.  Chaidh  an  lagh  atharrachadh  aig  an  àm  so, 
air  sheòl  's  gu'm  feudadh  dniu'  uasal  sam  bith  a  bhi  air  a  ghabhail 
a  steach  do  dhreuchd  fhollaisich  gun  a  chreud  atharracbadb. 
Chaidh  lagh  eil'  atharrachadh  'am  fàbhar  nam  Pàpanach.  Cha  'n 
fheudadh  aon  diùbhsan  roimhe  so  o  àm  na  Rìghchuairt  dreuchd 
fhollaiseach  sam  bith  fhaotainn  's  an  rioghachd.  Ach  bha  na  Pàp- 
anaich  aig  an  àm  so,  gu  h-àraidh  'an  Eirinn,  air  tighinn  gu  buair- 
eas  mòr  air  son  an  leth-bhreth  a  bha  air  a  deanamh  orra.  Bha 
fear  Daniel  O  Conuel  'na  churaidh  aca,  gu  bhi  tagairt  an  cùisean 
feadh  Shasuinn.  Anns  a'  bhliadhna  1829  thug  ministeirean  a 
chrùin  Bil  a  steach  do'n  Phàrlamaid  air  son  an  lagh  so  atharr- 
achadh  air  sheòl  's  gu'm  feudadh  Pàpanach  sam  bith  a  bhi 
'na  fhear-dreuchd  le  e  mhionnachadh  gu'm  biodh  e  dìleas  do'n 
rìgh,  's  aideachadh  nach  'eil  tighearnas  aimsireil  aig  Pàpa  no  aig 
neach  sam  bith  eile  's  an  rìoghachd  so,  ach  luchd  riaghlaidh  dligh- 
each  na  rìoghachd  fèin.  Air  an  treas  là  deug  de  mhìos  meadhonach 
an  earraich  chuireadh  an  Seula  Rìoghail  ris  an  Achd  sin;  agus  o'n 
nair  sin  tha  na  Pàpanaich  a'  faotainn  nau  aon  chòraichean  ri  ìochd- 

araia  eile  na  rìoghachd.  Cbaoehail  Seòras  IV.  air  an  t-seathamh 
là  fichead  de  mhìos  raeadhonach  an  t-samhraidh  1830,  'san  ochd- 
arah  bliadhna  thar  an  trì  fichead  de  'aois,  agns  thàinig  a  bhràthair 
a  b'  fhaisge,  Diùc  Chlarens,  thun  na  caithreach,  fo  'n  tiodal,  Uill- 
eam  IY. 


CAIB.  XLVIII. 

UILLEAM   IV. 


Mu'n  cuairt  do  mhìos  'an  dèigli  do  rìgh  Uilleam  tighinn  thun  na 
caithrea  '•  thachair  Pvìghchuairt  eile  'san  Fhiaing  a  chuir  buair- 
eas  mòr  .r  na  Breatunnaich.  Chuireadh  air  falbh  o'n  chaithir 
TeàrlacL  X.,  bràthair  Luthais  XVIII.,  a'  mheur  bu  shiue  de'n 
teaghlach  rìoghaiL  's  thugadh  a  steach  Diùc  Orleans,  meur  a 
b'  òig'  an  teaghlaich,  fo  'n  tiodal,  Luthais  Philip,  RAgh  nam 
Frangach.  Bha  gluasad  mòr  roimhe  sud  a  measg  nam  Breatunn- 
ach,  ag  iarraidh  co-shuidheachadh  na  rìoghachd  a  dheanamh  ni 
b'  fharsuinge,  air  sheòl  's  gu'm  biodh  guth  aig  cuid  mhaith  ann  an 
roghnachadh  Buill  Pàrlamaid,  aig  nach  robh  fathast  còir  air 
sin.  Roimhe  sud  bha  mòran  de  Bhuill  na  Pàrlamaid  air  an  cur 
a  stigh  le  seana  Bhuirgh,  anns  nach  robh  ach  tearc  de  luchd  àit- 
eachaidh,  au  uair  a  bha  Buirgh  ùr  air  èiridh  suas  anns  an  robh 
niòran  luchd  àiteachaidh,  aig  nach  robh  còir  idir  air  Ball  a  chur 
a  steach.  Mar  bu  trice  's  ann  do  theaghlaichibh  nam  Morair- 
ean  a  bhuineadh  na  Buirgh  ud,  no  'm  fearann  air  an  robb  iad, 
'sgheibheadh  iad  an  càirdean  fèin  air  an  cur  a  stigh;  's  theirt- 
eadh  Buirgh  Pòcaid  riu  air  son  sin.  Bha  iad  ag  iarraidh 
co-cheartas  's  an  t-seadh  so.     Agus  ni  eil'  a  bha  iad  ag  iarraidh 

atharrachadh,  gu  'in  biodh  Vote  aig  cuid  do  nach  buineadh. 
sin  roimhe,  a  thaobh  lughad  an  cur  a  stigh :  cuid  ag  iarraidh 
an  cur  a  stigh  a  bhi  'n  t-suim  so,  's  cuid  an  t-suiiu  uJ  eiie,  mu'm 
faigheadh  iad  Vote.  Thug  Morair  Iaiu  Rusel  Bil  a  steach  do'n 
Phàrlamaid  air  sou  an  co-shuidheacliadh  a  leasacaadn  a  rèir  nan 
nithe  so.  Ach  bha  'n  àireamh  bu  mhò  'na  aghaidh,  agas  sgaoil  an 
rìgh  a'  Pìiàrlamaid,  's  roghnaicheadh  Pàrlamaid  nuadh  aig  àm  ris  am 
feudtadh  da  rìreadh  àm  carraideach  a  ràdh.  Bha  'n  àireamh  bn 
mhò  de'n  Phcàrlamaid  sin  air  taobh  a'  Bhil;  ach  blia  mòran  de 
Thigh  uam  Morairean  'na  aghaidh,  's  b'  èigin  tuilleadh  Mhòrairean 
a  dheanamh  mu'n  d'  fhuaradh  troimh  'n  Tigh-san  e.  Thàinig  a' 
•chuid  deth  a  bhuineadh  do  Shasunn  gu  bhi  'na  lagh  air  an 
t-seachdainh  là  de  mhìos  meadhonach  an  t-samhraidh,  1832,  agus 
a'  chuid  deth  a  bhuineadh  do  Alba  's  do  Eirinn  air  an  dà  mhìos 
'an  àèìgh  siu.  Thug  an  lagh  so  a  bhi  air  a  dhaingneachadh  mòr 
shìth  do  'n  rìoghachd  aig  an  àm;  ach  bha  mòran  de  na  h  àrd  uais- 
libh  'ua  aghaidh.  Bha  'n  reachd  so  a'  toirt  Vote  air  son  Ball 
Pàrlamaid  a  roghnachadh  do  gach  Albannach  a  bha  pàigheadh. 
leth-che:;  1  Pu  md  Sasunnach  de  mhàl  air  son  a  chuid  fearainn,  no 
deich  Puinnd  Shasannach  de  mhàl  tighe  ann  am  baile  mòr,  no 
ma's  sealbhadair  e  air  tigh  ann  am  baile  mòr  is  fhiach  deich. 
Puinnd  Shasunnach  'sa'  bhliadhna.  Tha 'chuid  de 'n  lagh  a 
bhuineas  do  Shasunu  's  do  Eirinn  faisg  air  a  bhi  coslach  ri  so. 

2.  Bithidh  a'  bhliadhua  1833  ainmeil  am  feasd  'an  eachdraidh 
Alba,  mar  a'  bhliadhna  'sna  thòisich  an  còmhrag  da  rireadh  eadar 
an  dà  phàirtidh  'san  eaglais  mu  'n  Phàtronachd;  an  dara  pàirtidh 
ag  iarraidh  an  lagh  ud  a  chur  as  gu  h-iomlan,  mar  ni  ro  chronail 
do  'n  ^nis,  no  mur  faighteadh  a  cur  as  gu  buileach,  a  dean- 
amh  co  neo-chronail  's  a  b'  urrainn  iad.  Ach  bha  'phàirtidh  eile 
'dlùth  leantuinn  ris  a'Phàtronachd,  mar  ni  ris  nach  robh  e  sàbhailte 
dealachadh,  no  co-dhiù  a  bha  so-ghiùlainte.  Bha  caochladh  nithe 
araon  'an  taobh  a  stigh  dhi  fèiu,  'san  taobh  a  mach  dlii,  ga  cur 
thuig'  a  dh'  ionnsuidh  a'  chòmhraig  so  ai?  an  àm  ud.    Tha  eachd- 

raidh  ag  innseadh  gu'n  tàinig  eaglais  na  h-  Alba  gu  bhi  co  iosal  's  a 
bhai  riauih  mu'n  bhliadhna  1779.  B'ann  air  a'  bhliadhna  sin  a  rinn 
a  h-Ard-Sheanadh  an  t-Achd  a  bha  cumail  a  mach'as  a  cùbaidibh 
searmonaiche  sam  bith  nach  robh  de  'comunn  fèin;  agus  nach 
feudadh  ininisteir  sam  bith,  ged  a  bhuineadh  e  do  'n  eaglais,  sear- 
moin  a  dheanamh  'an  coimhthional  air  bith  gun  aonta  ministeir.a' 
choimhthionail  sin  a  bhi  aige.  Bha  e  air  a  ràdh  gu  'm  b'e  sgrìob 
a  thug  Rowland  Hill  feadh  Alb'  a  b'  aobhar  dha  so.  Bha  i  air 
Achd  eile  a  dheanamh  bliadhua  no  dhà  reirnhe  sin  a  rèir  nach 
feudtadh  eaglais  ùr  a  thogail,  no  coimhthional  ùr  a  dheanamh  'an 
àite  sain  bith,  ged  a  bhiodh  an  sluagh  deònach  'us  comasa'ch  air 
sin,  agus  feumach  air  mar  an  ceudna,  gun  chead  an  Arcl-Shean- 
aidh.  Le  so  bha  i  gu  h-achdaidh  a'  cumail  eaglaisean  gun  a  bhi 
air  an  togad. 

3.  Ach  aig  an  dearbh  àm  's  an  robh  'n  eaglais  air  a  toirt  co  iosal 
so  leis  an  dreaiu  aig  an  robh  làmh  an  uachdar  an  taobh  a  stigh 
dhi,  bha  ministeirean  treubhach,  dìleas,  ag  diridh  innte  fèin  a- 
bha  gniomhach,  soirbheachail,  eudmhor  mu  dheadh  oibribh. 
Feudar  sreath  dhiubh  ainmeacliadh,  a  bha  'n  an  cinn-iùil,  fear  an 
dòigh  fir,  agus  aig  an  robh  eòlas  pearsonta,  gach  aon  diubh  air  an 
fhear  a  bha  roimhe;  Dr  Erscin,  Sìr  Eanruic  Moncrief,  Dr  Aindrea 
Tomson  Dhuneidin,  duiue  comharraicht',  agus  Dr  Chalmers.  x\gus 
a  thuilleadh  orra  so  uile,  bha  Dr  Hill  fèin,  ceann-iùil  taobh  nam 
Moderates,  agus  fear-teagaisgna'  ministeirean  òg'an  Cill-Bìmhinn, 
a'  fàs  ni  bu  sholusaiche  's  ni  bu  shoisgeulaiche  gu  deireadh  a  latha. 
Mar  so  bha  solus  'us  eud  na  h-eaglais  a'  meudachadh,  air  sheòl 
Js  anns  a' bhliadhna  1828  gu'n  d' aidich  i  gu'm  bu  chòir  luclid 
teagaisg  a  chur  a  null  thuu  nam  Pàganach.  Agus  air  an  ath 
bhliadhna  chuireadh  Dr  Duff  do  na  h-lnnsibh  a  's  ear.  Aig  an  àm 
cheudna  bha  caochladh  nithe  a'  dol  air  aghart  air  taobh  a  muigh 
na  h-eaglais  aig  an  robh  buaidh  faobharachaidh  'us  dùsgaidh  suas 
oirre  gu  i  fèin  a  chrathadh  o'n  duslach.  Bha  na  geugau  a  bh'  air 
dealachadh  ris  an  eaglais  o  àm  gu  h-àm  roimhe  sud,  a'  sìor  dhol 

'an  gairbhead,  's  bha  cuid  diubh  ag  aouadh  ri  ch^ile,  's  mar  a  bha 
iad  sin  ga'm  faireachadh  fcin  saor  o  chuing  sam  bith  a  bhi  aig  au 
Stà'tte  thairis  orra,  cha  'n  fhuilingeadh  iad  a  chluinutinn,  gu'n 
robh  an  eaglais  Shuidhichte  ni  b'  fhearr  na  iadsan,  no  eadhon  co 
maith  riu,  co  fad  's  a  bha  cruaidh-shnaim  na  Pàtronachd  ri  'fhaic- 
inn  timchioll  air  a  muinneal.  Uaithe  so  dh'  èirich  cogadh  phàip- 
eirean  eadar  an'eaglais  Shuidhicht'  agus  sliochd  nam  fiùdhalach  & 
"bha  roimhe  sud^air  fàgail  a  comuinn,  a  tha  gu  so  a'  nochdadh  cia, 
co  anabarrach  dealasach,  buan-leantalach,  gleusta  fo  'n  cuid 
armachd,  's  a  bha  na"cinn-iùil  ud,  air  gach  taobh,  a  bha  gu  togarr- 
ach  ga  'n  tilgeadh  fèin  do  'n  chath  bu  d&ne.  Mar  nach  b'  urraina 
luchd  tagraidh  ua  h-eaglais  Suidhicht'  àicheadh  nach  robh  aobhar 
nàir'  ac'  air  son  tràillealachd  na  Pàtronachd,  'se  rìinaich  iad  'sa' 
bhliadhna  1833  gach  oidhirp  a  ghabhadh  deanamh  a  chleachdadh 
air  son  a  cumhachd  a  lagachadh,  mur  b'  urrainn  iad  a  crathadh 
dhihbh  gu  buileach.  Ach  bha  taobh  nam  Moderates  ga'  diouadh 
's  an  Ard-Sheanadh,  's  chaidh  ac'  air  a  cumail  'na  neart  an  aon 
bhliadhn' ud  fathast.  Ach  fhuaradh  an  àireamh  bu  mhò 'an  aghaidh 
na  Pàtronachd  ann  an  Ard-Sheanadh  1834.  Air  a'  bhliadhna  sin 
dhaingnich  an  t-Ard-Sheanadh  an  Reachd  ris  an  abrar  Veto  Law, 
a  rèir  an  robh  comas  aig  coimhthional  ministeir  a  fhuair  Presen- 
tatlon,  a  dhiultadh,  ma  bha  coirean  aca  'na  aghaidh  a  sheasadh  air 
beulaobh  nan  cùirtean  eaglaiseach.  Bha  'n  lagh  so  's  a'  mhòr- 
chuid  ag  oibreachadh  gu  maith.  Ach  bha  tearc  de  na  ministeir- 
eau  a  fhuair  Presentation,  agus  nach  robh  an  sluagh  deijnach  air 
an  gabhail,  mì-riaraichte  leis  a'  chumhachd  so  a  bhi  aig  coimh.- 
thional  sam  bith.  Agus  'an  ùine  ghoirid  thòisich  fear  'us  fear 
dhiùbh  sin  a'  tai'ruing  nan  Clèirean  gu  Cìiirt  an  t-Seisein  a  chionn 
nach  robh  ìad  ga  'n  suidheachadh  's  na  h-àitibh  a  bha  'm  Pàtron 
.a'  tairgseadh  dhoibh.  Ma  bha  CltSir  sam  bith  co  soirbh  's  gu  'n 
robh  iad  a'  suidheachadh  ministeir  an  aghaidh  toil  an  t-sluaigh. 
air  chomhairle  Chirt  an  t-Seisein,  bha  'n  t-Ard  Sheanadh  a' 
cleachdadh  an  ùghdarrais  fein  os  ceann  buill  fa  leth  na  Clèir'  ud. 

le  bhi  ga  'n  cronachadh  gu  follaiseach,  no  ga  'n  cur  'n  an  tosd  car 
ùine,  no  eadhon  ga  'n  cur  as  an  dreuchd.  Bha  Cùirt  an  t-Seisein  an 
sin  a'  tighinn  'sau  eadraigin  a  chum  na  ministeirean  a  bha  umhail 
doibh  a  dhìonadh  o  ùghdarras  an  Ard-Sheanaidh.  Bha  'n  riogh- 
achd  aig  an  àni  ud,  da  rìreadh  roiuute  na  h-aghaidh  fein.  Cùirt 
an  t-Seisein  ag  àicheadh  gu'u  robh  cumhachd  aig  an  eaglais  am 
Veèo  Law  'dhaingneachadh,  agus  an  eaglais  a'  cumail  a  mach  gu'n 
robh  còir  aic'  air  a  leithid  sud  de  Reachd  a  dhaingneachadh.  Cha 
bhuiu  e  do  'n  eachdraidh  so  leudachadh  air  na  fulangasaibh  a 
bh'  aig  cuid  de  luchd  dreuchd  na  h-eaglais  anns  a  bhi  toirt  ùmh- 
lachd  do  ùghdarras  an  Ard-Sheanaidh  'an  co-cheangal  ris  a'  Veto 
Law,  uo  idir  a  dhol  a  dh'  fhasgnadh  nan  argumaidean  leisan  robh 
taobh  seach  taobh  a'  dìouadh  an  gniomharan  fèin,  ach  a  mhàin 
iomradh  ath-ghearr  a  dheanamh  air  aobharaibh  na  h-aimhreit,  a 
chioun  nach  robh  ni  sam  bith  eil'  a  bhuineadh  do  'n  rioghachd,  an 
taobh  a  muigh,  no  'n  taobh  stigh  dhi,  leis  an  robh  gach  inbhe 
measg  an  t-sluaigh  co  rnòr  air  an  gluasad  rè  nan  deich  bliadhn' 
ud,  's  a  bha  iad  le  cor  na  h-eaglais. 

4.  Anns  a'  bhliadhna  1834  dhaingnich  a'  Phàrlamaid  Reachd 
leis  an  robh  na  Daoine  Dubha  'bha  'n  an  tràillibh  's  na  h-Innsibh 
a  's  iar  air  an  cur  gu  bràth  saor  o  fhòirneirt  'us  ain-tighearnas  an 
luchd-sàrachaidh.  Bha  'n  Reachd  maith  so  gu  bhi  air  a  chur  'an 
gniomh  o  'u  cheud  là  de  cheud  mhìos  an  fhoghair.  Ach  'au  àite 
na  Daoine  Dubh'  a'  leigeadh  air  an  gurt  fèin,  gun  neach  a'  seall- 
tuinn  as  an  dèigh,  bha  'n  t-Achd  a'  solarachadh  gu  'm  feumadh 
gach  aon  diubh  fantuinn  còmhladh  'ri  'mhaighstir,  mar  fhòghluide 
rè  thrì  no  cheithir  bliadhna,agus  a  bhi  'n  ceaun  seirbhis  dà  fhichead 
nair  's  a  cuig  de  thìm  's  an  t-seachduin.  A  chum  's  nach  fuiling- 
eadh  neach  sam  bith  air  son  an  Achd  oircheasaich  ud  a  bhi  air  a 
dhaingneachadh  dh'  aontaich  a'  Phàrlamaid  ri  fìchead  muillean 
Punnd  Sasuunach  a'  phàigheadh  do  na  maighistiribh  air  son  an 
saorsainn  a  thoirt  do  na  tràillibh. 

5.  Air  a'  bLlialhna  1835  bha  aire  na   Pàrlamaid  gu  mòr  air  a 

togail  le  gnothuichibh  Eirinn,  gu  h-àraidh  staid  na  h-eaglais 
Shuìdhichte  's  an  tìr  sin.  Ach  an  dèigh  mòran  deasboireachd  'us 
connsachaidh  dh'fhàg  iad  nithe  dìreach  mar  bha  iad  roimhe. 
Anns  an  ath  bhliadhna  rinu  a'  Pliàrlamaid  caochladh  Achdan  a 
bha  feumail  do  Bhreatunn.  Ach  's  e  'n  t-aon  is  ainmeile  dhiubh 
sin  an  t-Achd  coitchionn  air  son  cur  air  chuimhne  Breith  'us  Pòs- 
aidh  'us  Bàis  anns  na  trì  rioghachdaibh. 

6.  Chaochail  Uilleam  IV.  'an  Lunuinn  air  an  fhicheadamh  là 
de  mhìos  meadhonach  an  t-samhraidh,  1837.  Cha  robh  aig  an 
rìgh  ach  dithis  de  chloinn  dhlighich;  agus  bhàsaich  iad  sin  'n  an 
cloinn  bhig.  B'  e  'bhràthair  a  b'fhaisge,  Diùc  Chent,  oighr'  a' 
chrùin  aig  bàs  Uilleim  IV.  Ach  bha  Diùc  Chent  air  bàsachadh 
iomadh  bliadhna  roimhe  so,  agus  gun  aige  de  theaghlach  ach  aon 
nighean,  a'  bhan  -  phrionnsa  Uictoria.  B'  i  so  a  nis  a'  bhan- 
oighre  dhligheach,  agus  chaidh  a  h-è'igheach  'na  ban-righ  Bhreat- 
BÌnn  an  dèigh  bàis  bhràthar  a  h-athar. 


CAIB.  XLIX. 

Bha  rìghrean  Bhreatuinn  o  linn  Sheòrais  I.  'n  an  rìghribh  air 
Hanòbbar  mar  an  ceudna;  ach  bha  lagh  àraidh  air  a  dheanamh, 
roimhe  sud,  leis  au  robh  e  eucomasach  do  bhan  righ  a  bhi  air 
Hanòbhar.  Theirear  gu  Gallda  Salic  Law  ris  an  Achd  so.  A 
rèir  an  lagha  so  thàinig  mac  bhrathar  a  h-athar,  Diùc  Chumber- 
land,  gu  bhi  'na  rìgh  Hauòbhair,  ged  a  bha  e  leis  an  lagh  Bhreat- 
unnach  air  a  chumail  a  mach  o  chrùn  nan  rioghachdan  so. 

2.  Mu  'n  dearbli  àm  's  an  tàinig  Uictoria  thun  na  caithreach 
bba  mòr  throimhe  chèil'  a  uieasg  luchd-àiteachaidh  Chanada. 
Bha  iad  ro  mhì-riaraichte  roimhe  sin  air  son  ghniomharran  fèin- 
thoileach  an  Riaghlair,  air  son  gu  'm  b'  iad  a'  mhuinntir  a  thogradh 
cfèin  a  bh'  air  an  òrduchadh  gu  bhi  'na  'm  buill  de  'n  Chomhairle, 
's  gii'n  robh  feum  mì-laghail  ga  dheanamh  de  airgiod  follaiseach 
na  dùthcha,  agus  e  bhi  sgaoileadh  na  Pàrlamaid  'n  uair  a  thogradh 
e,  gun  aobhar;  agus  nithe  eile  de'n  t-seòrsa  sin.  Agus  mu  dheir- 
eadh  na  bliadhna  1837,  dh'eirich  mòran  diubh  'an  ceannairc  'an 
aghaidh  an  riaghlaidh  a  bha  Breatunn  air  a  chur  suas  na'  measg. 
Ach  'an  ùine  ghoirid  sgapadh  na  ceannaircich  as  a  chelle.  B'  ann 
air  ]or£  na  tuasaid  so  u,  chaidh  co-shuidheachadh  na  dùthcha  ath- 
arrachadh  goirid  an  djigh  sin.  A'  chuid  's  a'  chuid,  fhuair  iad  am 
Pàrlamaid  fèiu  a  bhi,  gu  ìre  bhig,  gu  h-iomlan  saor  o  ùghdarras  na 
Pàrlamaid  Breatunnaich.  Bha  troimhe  chèile  mòr,  goirid  an 
dèigh  an  ama  so,  aca  's  na  h-Innsibh  a  's  iar  air  lorg  nan  tràillean 
a  dh'  fhaotainn  au  saors',  agus  mar  an  ceudna,  bha  Eirinn  'an  staid 
glè  luaisgeanach.  Ach  ged  a  bha  luchd  riaghlaidh  an  là  air  an 
cur  'na  'm  hoil  leis  na  nithibh  ud,  cha  do  thachair  ni  neo-àbhaist- 
each  sam  bith  air  an  ruigear  a  leas  a  bhi  leudachadh.  An  uair  a 
dh'  iunseadh  do  'n  Phàrlamaid  's  a'  bhliadhna  1 840  gu  'n  robh 
bhan-righ  a'  dol  a  phòsadh  Prionns'  Albert  à  Sacs  Coburg,  dheòn- 
aich  iad  dha  deich  mìle  fichead  Punnd  Sasunnach  's'a'  bhliadhna 
de  chur  a  stigh. 

3.  Bha  cogaidhean  mòr'  aig  an  tighearnas"  Bhreatunnach  ga'n 
toirt  air  aghart  mu'n  àm  so.  An  ceud  aon  diubh  sin,  ri  cinn- 
fheadhna  nan  tìrean  a'  th'  eadar  Persia  agus  na  h-Innsean  an  ear  ris 
an  abrar  Afghanistan.  Bha  na  cinn-fheadhna  so  ro  chuilbheartach 
's  ro  fhuilteach,  anns  co  fad  's  a  chuir  Breatunn  earbs'  annta.  'S  e 
biin  a  bh'aun  gu'n  do  mheudaich  Breatunna'cumhachd's  a'  choimh- 
earsnachd  ud,  agus  b'  èigin  do  gach  ceann-feadhna  ùmhlachd  aid- 
eachadh  dhi,  no  a  càirdeas  a  chall.  Dh'  èirich  cogadh  aig  an  àm 
cheudna  ri  China  agus  ri  Mehemet  Ali,  uachdaran  na  h-Eiphit. 

Chuidich  Breatunn  ris  an  duine  sin  a  chumail  o  rioghachd  an 
Turcaich  a'  reubadh  uaithe. 

4.  Anns  a'  bhliadhna  1840  chuir  daoin'  oircheasach,  fad-sheall- 
ach  'au  Duneidin  Comunn  air  chois  air  son  Lagh  nam  Bochd  'an. 
Alb'  atharrachadh.  Bha  na  Bochdan  roimhe  sud  air  an  cumail 
suas  le  cuideachadh  a  bha  iad  a'  faotainn  o  gach  Seisean  eaglais 
fa  leth  feadh  na  rioghachd,  agus  a  thuilleadh  air  sin  bha  cothrom 
aca  dhol  mu  'n  cuairt,  mar  a  b'  àill  leò  feadh  na  duthcba  gu  cuid- 
eachadh  fhaotainn  o  neach  sam  bith  a  bheireadh  dhoibh  e.  Ach 
thug  an  Comunn  ud  ma  'n  airidh  gu  'm  feumadh  tighearnas  Achd 
Pàrlamaid  fhaotainn  gu  staid  nam  Bochdan  'an  Alba  rannsachadh 
a  mach  le  sìiil  ri  Reachd  nuadh  a  dheanamh  a  re'ir  am  feumadh 
uachdarana  fearainn,  'us  tuath-cheathairn  'us  daoine  coraasach 
eile  gach  sgìreachd  fa  leth  na  Bochdan  a  chumail  suas;  agus  nach 
loiodh  cead  aca  tuilleadh  a  bhi  dol  mu  'n  cuairt  a  dh'  iarraidh  dèirce 
'an  àite  sam  bith.  B'  e  Dr  Alison  clihiteach  aon  de  'n  mhuinntir 
Ira  ghniomhaich'  anus  a  bhi  cur  air  chois  a'  chomuinn  so.  'An 
ceann  cheithir  bliadhua  dhaingnich  a'  Phàrlamaid  a  leithidsud  de 
Reachd  leis  a  bheil  staid  nam  Bochdan  's  an  rioghachd  gu  rnòr  ag 
eadar-dhealachadh  o  'n  t-suidheachadh  's  an  robh  iad  roimhe  sud. 
Cha  robh  na  daoine  mòra  's  na  h-uil'  àite  deònach  air  ùmhlachd 
a  thoirt  do  'n  lagh  so  's  a'  cheud  dol  a  mach.  Ach  a'  chuid  's  a' 
chuid  thàinig  e  gu  bhi  air  a  chleachdadh  's  na  h-uil'  aite  de  'n 
rioghachd.  Bha  leithid  sud  de  lagh  air  a  dheanamh  air  son  Eirinn 
goirid  roimhe  sud.  Ach  bha  e  air  bith  'an  Sasunn  ùine  mhòr 
roimhe  sud.  'S  a'  bhliadhna  1842  rinneadh  lagh  air  son 
saor  mhalairt  ann  ann  arbhar  (Com  Laws).  Bha  mòran  'an 
aghaidh  an  Reachd  so  a  bhi  air  a  dhaingneachadh ;  luchd 
feavainn  'us  tuath  mhòra.  A  liou  cuid  'us  cuid  fhuaradh  air 
a  dhaingneachadh  e. 

5.  Bithidh  a'  bhliadhna  1843  a  ghnàth  ainmeil  'an  eachd- 
raidh  Alba  mar  bhliadhn'  an  Dealachaidh.  Bha  cùirtean  na 
ÌL-eiglais  'sna  cuirtean  lagha  air  an  toirt  aghaidh  ri  h-aghaidh 

timchioll  air  a'  Veto  Laic.  Bha  Cùirt  an  t-Seisein  a'  cumail  a. 
mach  nach  robh  còir  aig  an  eaglais  air  Pceachd  de  'n  t-seòrs'  ud  a 
dhaingueacbadh  idir,  agus  mar  sin  gu  'm  feudadh  ministeir  no  Clèir 
sam  bith  a  thogradh  an  lagb  ud  a  bhriseadh,  agus  gu  'n  dìonadh. 
iadsan  luchd  dreuchd  sam  bith  a  thogradh  sin  a  dbeanamb.  Bha'n 
eaglais  a'  tagradh  gu'n  robh  còir  aic'  air  a'  Veto  Law  'dhaingneach- 
adh,  a  rèir  ceud  cho-shuidheacliaidh  Eaglais  na  h-Alba,  a  fhuair  atb. 
dhaingneachadh  aig  àm  na  Pùghchuairt,  agus  nach  b'  urrainn  a' 
Phàtronachd  a  thoirt  air  falbh.  Bha  àireamh  mòr  de  luchd  dreuchd 
na  b-eaglais  a  bba  deònach  air  gèilleadh  do'n  bheachd  a  bha 
Cùirt  an  t-Seisein  a'  toirt  air  a'  phuinc.  Ach  charobh  Morairean 
an  t-Seisein  fèin  aon-sgeulach  na  'm  beachd  air  a'  pbuinc.  Bha 
cuigear  dhiubh  a'  tighinn  faisg  air  an  aon  bheachd  ris  an  àireamh. 
du  mhò  de  luchd  dreuchd  na  h-eaglais.  Bha'n  cuigearsin  air  am 
meas  'n  an  luchd  lagha  co  comasach  's  a  bha  'm  Breatunn  air  fad. 
Agus  uaithe  so  thuirt  aon  de  churaidhean  na  b-eaglais,*  na  'm 
biodh  Cùirt  an  t-Seisein  air  an  cothromachadh  'an  àit'  a  bbi  air 
an  cunntadh  gu'n  robh  'chuid  bu  mhò  air  taobh  na  h-eaglais. 

7.  Anns  a'  bhliadhna  1842  chuir  an  t-Ard-Sbeanadh  litir-thag- 
raidh  tbun  na  ban-rigb  tre  làmhaibb  a  Fir-ionaid,  MarcusBbòid,  a 
bha  làtbair  aig  an  Ard-Sheanadh,  anns  an  robh  aobharan  a'  chòmh- 
raig  eadar  an  eaglais  agus  Cùirt  an  t-Seisein  gu  soilleir,  rèidh,  air 
an  cur  sìos.  Bha  air  ainmeachadh 's  an  litir  so,  na'n  gabhadh  a' 
bhan-ngh,  le  aont'  a  lucbd-co;:ihairle,  beachd  fàbharrach  air  cùis 
na  b-eaglais,  gu'm  feudadh  i  i  ian  a  ghabhail  air  Cùirt  an  t-Sèis- 
ein  a  thoirt  gu  atharrachadh  cleachdaidh  ann  am  modh  dèilig- 
idh  ri  nithibh  a  bh'  air  a  meas  spioradail,  agus  an  taobh  thaU 
dheth  an  cumbacbd.  B'  e  Sìr  Ptaibeart  Peel  Prìomhair  Bhreatuinn 
aig  an  àm,  agus  'sann  aig  Sìr  Seumas  Greumach  a  bba  riaghladh, 
jhnothuichean  laglia  na  rioghachd  aig  a'  bhaile.  Agus  le  comhairr 
an  luchd-riagblaidh  sin  thàinig  fios  air  ais  gu  Buidheann  an  Ard- 

*  Dr.  Cunniugham. 

Sheanaidh  nach  ruigeadh  iad  a  leas  sùil  a  bhi  aca  ri  còmhnadh 
sam  bith  o  nu  h-ionadaibh  àrd'  ud.  Rùnaicheadh  an  sin  cùisean 
na  h-eaglais  a  chur  fa  chomhair  dà  Thigh  na  Pàrlamaid,  le  sùil 
ris  gu'n  tigeadh  fuaim  ni  bu  chinutich'  a  mach  uatha  sin  na  o 
Chùirt  an  t-Seisein.  Air  an  t-seachdamh  là  de  dhara  mìos  an  earr- 
aich,  18-13,  thug  Mr.  Fox  Maul  fa  chomhair  tigh  nau  uaislean 
Litir-thagr.iidh  na  h-eaglais.  Riun  e  fèin  òraid  ghleust,  ack 
stuaim,  anns  a  bhi  'fosgladh  suas  gach  ponc  fa  leth  a  bha  's  an 
Tagradh.  'Au  deigh  a  dhà  no  thrì  làithean  a  chaitheamh  'an 
deasboireachd  mu  na  nithibh  sin,  chuir  an  àireamh  bu  mhò  de 
Thigh  na  Pàrl&maid  'an  aghaidh  gnìiis  sam  bith  a  thoirt  do  'n 
eaglais  aun  a  h-oidbirpibh  air  saorsainn  fhaotainn  o  ain-tighear- 
nas  Cùirt  an  t-Seisein.  Cha  robh  bonn  teagaimh  air  fhàgail  aig 
miuisteiribh  a  nis  nach  feumadh  iad  am  muinneal  achur  fo  chuing 
a  bha  iad  a'  meas  ro  chruaidh,  no  an  co-cheangal  ris  an  Stàit'  a  bhi 
air  a  bhriseadh.  Agus  roghnuich  àireamh  mòr  dhiubh  au  nì  so  mu 
dheireadh  a  bhi  air  a  dheanamh. 

7.  An  uair  a  chruìnnich  an  t-Ard  Sheanadh  air  an  ochdamh  là 
deug  de  cheud  mhìos  an  t-samhraidh,  shearmonaich  Dr.  Ueils, 
Ceann-suidhe  ua  cùirt  eaglais  sin,  ann  an  Eaglais  Naoimh  Giles; 
agus  an  deigh  an  t-searmoin  chaidh  an  Ceann-suidh'  'us  buill  eil' 
an  Aird-Sheanaidh  do  Eaglais  Naoimh  Aindreis,  far  an  robh  an 
t-Ard-Sheanadh  gu  suidhe,  agus  an  robh  caithir  àrd,  rioghail,  air  a 
cur  suas  do  Fhear-ionaid  na  ban-righ.  Rinn  Dr  Ueils  ùrnuigh. 
agus  an  dèigh  do  'n  choimh-thional  mhòr  suidhe  thuirt  e  gu'm  b'e 
sud  an  t-àm  àbhaisteach  air  sou  rol'  ainmean  an  Aird-Sheanaidh 
a  dheanamh  suas;  ach  a  thaobh  nithe  àraidh  a  thachair  o  cheann 
ghoirid,  'an  coimhcheangal  ri  co-shuidheachadh  na  h-eaglais,  'an 
rathad  a  bhi  tilgeadh  a  còraichean  buu  os  ceann,  "tha  mi,"  ars'  esan 
"a'togail  mo  ghuth  'an  aghaidh  sinn  a  dhol  nis  faid'  air  aghart.  Tha. 
na  reusonaleis  an  robh  mi  air  mo  threòrachadh  gus  a'  chomh-dhun- 
adh  so  air  an  cur  sios  anns  a'  phàipeir  so  a  tlia  'n  am  làimh  (am 
Protest)"  Leugh  e'n  sin am  Protest  fada;  agus  co  luath  's a bha'a 

dleasdanas  sin  crìochnaichte  thionndaidh  e  ri  Fear-ionaid  na  ban- 
righ,  Marcus  Bhòid,  agus  a'  cromadh  a  chinn  fa  'chomhair  mar 
thaisbeanadh  air  urrara,  chuir  e  'm  Protest  air  a'  bhòrd,  thog  e  'ad 
'na  làimh  's  dh'  fhalbh  e  mach,  air  a  leantuinn  an  toiseach  leis  an 
fheadhainn  bu  shine  's  a  b'  urramaiche  de  na  ministeiribh,  agus  as 
an  dèigh-san  còmhlan  mòr  de  mhinisteirean  'us  luchddreuchd  eile 
na  h-eaglais,  a  bha  'n  am  Buill  an  Aird-Sheanaidh.  Bha  Tall' 
air  ullachadh  air  an  son  roimh  làimh  'an  àite  ris  an  abrar  Canon 
Mills  air  taobh  tuath  Dhuneidin.  Ghabh  iad  dìreach  a  dh'  ionn- 
suidh  an  Talla  sin,  anns  an  do  chum  iad  a'  cheud  choinneamh 
Aird-Sheanadlì  na  h-eaglais  Saoir,  air  an  deachaidh  Dr  Chalmers 
a  roghnachadh  gu  bhi  'na  Chearm-suidhe.  Eadar  na  lean  a  mach. 
à  Eaglais  Naoimh  Aindreis  iad  de  Bhuillan  Aird-Sheanaidh  agus 
na  chuir  an  ainmean  a  steach  an  dèigh  sin,bha  ceithir  eheud.ceithir 
deug  'strì  fichead  ministeir  a  leig  dhiubh  an  àitean  'san  Eaglais 
Shuidhicht'  agus  a  cheangail  iad  ft'in  ris  an  Eaglais  Shaoir.  A 
thuilleadh  orra  sud  lean  àireamh  maith  de  mhinisteirean  òg  aig 
nach  robh  coimhthioualan  fathast,  ris  an  eaglais  Shaoir,  agus  mar 
an  ceudna  na  ministeirean  a  bha  'searmonachadh  do  Phàganaich 
an  iodhail-aoraidh  anns  gach  àite  de'n  t-saoghal.* 

7.  B'  ann  's  a'  bhliadhna  1845  a  chaidh  Lagh  nam  Bochd  air 
son  Alb'  a  dhaingneachadh  leis  a'  Phàrlamaid.  Agus  glè  glioirid 
'an  dèigh  sin  thàinig  bochdan  Alba  gu  bhi  ni  bu  ro  lionmhoire  na 
bha  iad  o  cheann  ùine  mhòr  roimhe  sin,  leis  a'  Bhuntat'  fhàil- 
neachadh  anns  gach  ceàrna  de'n  rìoghachd.  Lean  an  galar  ris  a' 
chuid  so  de  thoradh  na  talmhainn  sea  no  seachd  a  bhliadhnachan 
'an  dèigh  dha  tòiseachadh  ann  an   1846;  agus  cha'n 'eil  e  idir 


*  Tha  làn  chunntas  air  an  Dealachadh's  na  nithihh  a  dh'aobharaich  o 
^s  an  Fhianuis  Ghaelich  leis  an  Olla  Mac  Aoidh,  agus  'an  Oòmhrag  nan 
Deich  Bliadhna  le  Ur  Buchanau  Ghhischo.  Sgriobh  Dr  Bryce  agus  Dr 
Mac  Farlane  o  'n  taobh  ris  an  roba  an  f headhaiuu  a  dh'  fhau  's  au  eaglais 
Shuidhieht'  a'  seulltuinn. 

saor  uaithe  fathast  'an  iomadh  àite.  Agus  blia  e  'deanauih  a' 
ghnothuich  ni  bu  ro  thruiin'  air  an  rìoghachd  so  gu'n  d'fhuiling 
Sasunn,  agus  eadhon  cuid  de  dhùthchanna  tìr-mòr  na  h-Eòrpa 
o'n  aon  phlàigh  aig  an  aon  àm.  Cha  robh  dìithaich  sam  bith  eile 
's  an  Roinn-Eòrp'  a  dh'  fhuiling  uiread  ri  Eirinn  o  ghalar  a'  Bhun- 
tàta.*  Bha  roinn  mhòr  de  thuath-cheathairn  na  dùthcha  sin,  o 
cheann  ioraadh  bliadhna  roimhe  sud,  cha  mhòr  gu  h-iomlan,  'an 
urra  ris  a'  Bhuntàta  mar  bheathachadh ;  agus  an  uair  a  dh'fhàil- 
nich  am  bàrr  sin  gu  h-obann  'sgu  h-ìomlan  'an  aon  bhliadhna, 
thàinig  èigin  'us  fulangais  air  a  lorg  a  bha  dèistineach,  eadhon 
ri'n  cluinntinn,  gun  luaidh  air  am  faicinn.  Bhuadhaich  a' 
ghainne  co  mòr 'an  iomadh  cèarna, 'sgu'n  robh  cuid  eadhon  a' 
bàsachadh  leis  a'  ghort.  B'  ann  rè  a'  cheud  dà  bhliadhn'  an  deigh 
do  'n  ghainne  ud  tòiseachadh  a  luidh  i  ni  bu  truim'  air  gach  ceàrna 
fa  leth  de  na  rioghachdan  so.  An  dèigh  sin  fhuaradh  'am  freasdal 
maith  an  Tighearna  rian  air  biadh  a  thoirt  à  tìribh  's  an  robh  e  ni 
bu  phailte,  agus  a'  sgaoileadh  air  feadh  nan  àitean  's  am  bu  truiine 
a'  ghainne.  Bha  e  air  a  ràdh  nach  robh  ceàrna  sam  bith  eil'  an 
Alb'  is  mò  a  dh'  fhuiling  aig  an  àm  ud  na  'Ghàeltachd  a  tuath 
's  na  h-eileana.  Agus  is  còir  aidèachadh  gu  'n  do  rinn  muinntir 
ceann  a  deas  Alb',  araon  's  na  bailtibh  mòr'  agus  air  an  dùthaich, 
co  maith  ris  na  h-uaislibh  a  bhuineadh  do'n  Ghàeltachd  fèin, 
mòran  fialachd  a  thaisbeanadh  ann  an  leasachadh  uireasbhuidh  an 
taoibh  tuath.  Ach  aig  an  àm  cheudna  cha  'n  fheudar  a  chleith 
nach  robh  's  nach  'eil  na  Goill  gu  mòr  anns  a'  mhearachd,  agus  a' 
deanamh  croin  orra  fèin  's  air  muinntir  eile,  leis  na  beachdaibh  a 

*  B' e  Sìr  Ualter  Raleigh  a  thug  am  Buntat'  an  toiseach  do  Eirinn  a 
Virginia.  'an  Ceann  a  Tuath  America,  's  a'  bhliadhna  1G23.  Thòisich  e 
air  cinneachadh  gu  ro  maith  's  an  dùthaich  sin ;  ach  "sann  mu  leth  cheui 
bliadhn'  an  dèigh  sin  a  th'ùnig  am'pòr  gu  Lhi  cumanta  feadh  >hasuinn  ; 
agus  mun  cuairt  d<>  'n  bhliadhna  1750  thàinig  e  gu  hhi  gu  maith  cumant' 
an  ceann  a  deas  Alba,  agus  'an  ùiue  nach  robh  fad'  an  dèigh  siu  air  feadh 
ca  Gàtltacl  d. 

tha  iad  a'  togail  's  a'  sgaoileadh  mu  na  Gàeil  Albannach,  mar 
mhuiuntif  leis  nach  àill  obair  sam  bith  a  dheanamh,  eadhon  obair 
co  furasda,  mar  their  iadsan,  ri  iasgach;  leis  an  roghnuiche  bhi  beò 
'sna  luideagaibh  's  am  bochduinn  na  saothair  sam  bith  a  dhean- 
amh  air  muir  no  air  tìr.  Cha'n  fheudar  leudachadh  'an  eachd- 
raidh  ghoirid  mar  so  air  na  nithibh  a  tha  dearbhadh  nach  ann 
mar  sud  a  tha.  Feumar  rian  eil'  a  ghabhail  air  na  Goill  a  chur 
ceart  's  na  nithibh  so,  mur  b'e  nach  gabh  iad  cur  ceart. 

8.  Mu'nàm  udbha'n  Roinn-Eòrpacha  mhòr  gu  h-uil'air  a  gluasad 
leis  gach  crathadh  'us  troimhe  chèil'  athachair'an  ceithir  no  cuig 
de  rìoghachdan  a'  cheithreimh  so  de  'n  chruinne.  Ann  an  toiseach 
na  bliadhna  1348  thòisich  an  iorghail  'am  Pàris,  àite  na  h-iorghail. 
Eha  mòran  de  shluagh  na  Frainge  roimhe  sud  air  bi  mì-riaraichte 
le  modh  riaghlaidh  an  rìgh,  Louis  Philip;  agus  thugadh  ionnsuidh 
air  a  bheatha  caochladh  uairean,  ged  a  bha  e  dol  as  gun  bheud. 
Rùnaich  mòran  de  shluagh  Phàris  fleadh  mhòr  a  chumail  air  aon  de 
shràidibh  a'  bhail'  air  an  fhicheadamh  là  de  cheud  mhìos  an  earr- 
aich,  a  bu  là  sàbaid.  Thoirmeisg  an  tighearnas  dhoibh  an  fhèisd 
a  chumail,  gun  mhòran  atharrachaidh  air  an  òrdugh  's  an  robh  iad 
gus  a  cumail.  Ghabh  an  fheadhainn  a  bha  fuathach  air  an  rìgh's 
air  athighcarnasso  mar  leth-sgeul  gu  tuasaidadhùsgadh'sa'bhaile. 
Air  Di-ciadne  chaidh  àireamh  dhaoin'  a  mharbhadh  leis  na  saigh- 
dearaibh  a  chuir  an  tighearnas  gus  an  tuasaid  a  chur  sìos.  Rinn  so 
an  gnothuch  ni  bu  mheasa.  Thàinig  an  iorghail  gu  leithid  de 
àirde  an  ath  là,  Diordaoine,'s  gu  'm  b'  èigin  do  'n  rìgh  's  d'  a  theagh- 
lach  teicheadh  a  mach  as  an  luchairt  air  dorus  fo'chuidh,  agus  an 
casan  a  thoirt  leò  thun  an  oirthir,  gach  aon  fa  leth  dhiubh  'an  cruth 
eile  agus  sgapta  o  chèile.  Goirid  an  dèigh  sin  ghabh  iad  an  t-ais- 
eag  a  nall  do  Shasunn  far  an  do  ghabhadh  riu  gu  caoimhneil. 
Chuir  na  Frangaich  suas  Comh-fhlaitheachd,  agus  thug  iad  mis- 
neachd  do  na  h-uile  slnagh  eile  's  an  Roinn-Eòrp'  a  bha  mi-riar- 
aichte  le 'n  cuid  rìghribh,  iad  a  dheanamh  a  leithid  cheudn'  air 
gach  aon  diubh  sin  'sa  rinn  iadsan  air  an  rìgh  fèin.    Mu  'u  deach- 

aidh  an  ath  shanihradh  seacliad  dh'  dirich  a  dhà  no  trì  de  riogh- 
achdan  na  h-Eadailt  an  aghaidh  an  cuid  uachdaran,  'sdh'fhuad- 
aich  iad  air  falbh  iad.  Bha  'm  Pàpa  'na  aon  de  'n  luchd-riaghlaidh. 
a  dh'  fhuadaicheadh  air  falbh.  Dh'  èirich  na  h-Austrianach  an 
aghaidh  Impire  nan  tìrean  farsuing  sin,  agus  thilg  muinutir  Hun- 
gari  dhiùbh  cuing  Austria,  'schuir  iad  suas  Comh-fhlaitheachd, 
air  an  do  roghnuich  iad  Louis  Cosuth  gu  bhi  'na  Riaghlair. 

Ged  a  bha  Breatunn  ni  b'  fhaisg  air  an  Fhraing  na  aon  sam  bith 
de  na  rìoghachdan  sin  's  gann  gu'n  robh  dad  sam  bith  a  ghluasad 
a  raeasg  na  rnuinntir  a  bha  mì-thoilichte  le  'n  staid.  Dad  sam 
bith  a  ghluasad  a  bha  measg  an  fheadhainn  a  b'  ìsle  de'n  mhath- 
shluagh  'an  ceann  a  deas  Alba  's  gann  gur  fhiach  e  tuasaid  a  ràdh 
ris.  Ach  dh' èirich  troimhe  chèile  mòr  ann  an  Eirinn  aig  an  àm 
so.  Gheall  Lamartin,  Riaghlair  na  Comh-fhlaitheachd  Frangùch, 
do  na  h-Eireannaich  gu'n  dìonadh  an  Fhraing  iad,  na'm  b'urr- 
ainn  iad  fèin  cuing  Shasuitm  a  thilgeadh  dhiubh.  Chuir  fear 
Smith  0  Brian,  Gàel  Eireaunach,  a  bha  'na  uachdaran  fearainn,  e 
fèin  air  ceann  luchd  na  ceannairc,  's  rinn  iad  buaireas  m5r  feadh 
na  dùthcha.  Ach  bhana  Breatunnaich,  's'càirdean  Bhreatuinn 
'an  Eirinn  fèin,  ro  làidir  air  an  son.  Chuireadh  Smith  0  Brian 
'an  làimh,  's  dhiteadh  e  gu  bhi  air  a  chur  thar  chuan  mar  dhaors- 
annach,  'sair  a  chumail  'an  sin  rè  a  bheatha.  Ach  tliug  a'  bhan- 
rìgh  maitheanas  dha  'n  ceann  beagan  bhliadhnachan,  's  fhuair  e 
cothrom  a  dhol  far  an  togradh  e. 

Bithidh  e  iomchuidh  ann  an  co-dhunadh  na  h-Eachrlraidh  so 
cunntas  aith-ghearr  a  thoirt  air  sluaghmhoireachd  Alba  aig  caoch- 
ladh  amaibh,  o  thòisicheadh  air  gabhail  an  àireamh.  Tha  e  air  a 
mheas  nach  robh  'san  rioghachd  mu  dheireadh  na  seachdamh 
linn  deug  ach  aon  mhuillean  sluaigh.  Rinneadh  a'  cheud  oidh- 
irp  gu  àireamh  an  t-sluaigh  a  ghabhail  anns  a'  bhliadhna  1755. 
B'e'n  àireamh  an  sin  1,265,380.  Tha  àireamh  sluaigh  nan  tri 
rìoghiclidan  air  a  ghabhail  an  ceann  a  h-uile  deich  bliadhna  o'n 
bhliadhn  1801,  agus  aig  gach  àm  fa  leth  dhiubh  siu  tha  sluagh 

Alba  a'  dol  a  meud  anns  an  òrdugh  so  a  leanas: — 

1801,  1,599,068   I  1841,  2,600,000 

1811, 1,805,637      1851,  2,888,742 

1821, 2,093,456  I  1861,* 3,062,294 

1831, 2,365,114  j 

Tba  cur  a  stigb  na  rìogbachd  a'  meudacbadh  ni's  ro  mbò  na 
lionniboireacbd  an  t-sluaigh.  Bba  cur  a  stigh  agus  cosdas  Bbrea- 
tuinn  a  nuas  o'u  bhliadbna  1841  mar  a  leanas  : — 

CUR  A  STIGH.  COSDAS. 

1841,  ...  £51,693,000  £53,444,000 

1851,  ...  53,057,000  50,130,000 

1861,  ...  70,283,000  72,842,000 

1866,  ...  67,812,000  66,474,000 

'S  e  àireamh  Arm  Tire  Bbreatuinn  138,000;  agus  nan  saigbd- 
earan  Mara,  68,400.  Neart  a'  Cbàbhlaich,  497  Long-chogaidb. 
Cha  tàiuig  mòran  mùthaidh  air  Càrn  nam  Fiacb  o  sguir  cogadh. 
na  Frainge.  Tba  iad  a'  seasamb  mar  so : — £794,655,000.  Tha 
Tiadh  sin  a'  tighinn  gu  £26,233,000. 

*  SIuac;hmhoireachd  Bhreatuimi  gu  h-iomlan  anns  a'  bhìiadhna  1C61, 
29,936,508. 


A.  Sindttir,  Prmter,  62  Argylt  Strttt,  Glmtffcm. 

Ùn  Urramach  an  t-Olla  T.  Mac  Lachlainn  Dhuneiden. 
Tha  e  ro  iomchuidh  gu  'm  bitheadh  eòlas  aig  na  Gaedheil  air 
eachdraidh  na  dùcha  do'm  buin  iad.  B'iad  na  Gàedheil  a  ceud 
luchd-àiteachaidh,  mar  a  tha  ainmean  amhnaichean,  bheanntan, 
agus  bhailtean  air  feadh  na  tire  a'  nochdadh,  agus  ged  a  thàinig 
na  Goill  a  stigh  'n  an  àite  ann  an  iomadh  ceàrnaidh  dhi,  air 
chor  'us  gu  'n  d'fhuair  iad  fhèin,  an  cainnt,  agus  an  cleachdadh 
an  làmh-an-uachdar  anns  a'  chuid  a's  farsainn  agus  a's  tarbhaiche 
dhi,  bu  dùthaich  Ghàidhealach  i  air  fad  o  shean,  agus  is  i  a 
h-eachdraidh  anns  na  ceud  linnibh  eachdraidh  shinnsearachd  nan 
Gàidheal  Albannach.  Tha  mòran  ri  innseadh  mu'n  àm  ud,  mar 
a  sheas  agus  mar  a  chog  daoine  na  h-Albainn  an  aghaidh  cumh- 
achd  na  Ròimh,  agus  mar  a  thug  iad  an  sud  air  luchd-ceannsach- 
aidh  an  t-saoghaii  gu'n  do  theich  iad  roimh  an  cruadal  agus  an 
euchdaibh  cliuiteach  mar  a  dhìon  iad  an  tìr  an  aghaidh  Ghall 
Lochluinn  fad  iomadh  linn  'usginealach,  agus  mar  athaisbean  iad 
gliocas  cho  maith  ri  gniomh  ann  a  uhi  riaghladh  le  laghatì  coth- 
romach,  air  an  deadh  fhrithealadh,  an  tìr  a  bhuineadh  dhoibh. 
Ach  a  riamh  sios  gus  an  là  an  diugh,  anns  na  cogaidhean  a  chuir- 
eadh  air  taobh  saorsainn  na  rioghachd  o  aintighearnas  Shasuinu, 
ri  linn  an  Ath-leasachaidh,  agus  ri  linn  gach  cogadh  agus  cath  a 
chuireadh  le  Breatunn  o  'n  uair  'san  d'  thàinig  Alba  àgus  Sasunn 
gu  bhi  'n  an  aon  riòghachd,  bha  an  cuid  aig  na  Gàidheil  ann  an 
gniomharaibh  na  rioghachd,  agus  cha  bu  bheag  an  t-urram  agus 
an  cliù  a  choisinn  iad,  air  chor  'us  nach  'eil  flne  's  an  t-saoghal  a's 
fiù  ainmeachadh  am  measg  nach  'eil  an  clitt  iomraideach.  Tha  e 
iomchuidh  air  an  aobhar  sin,  gu  'm  bitheadh  eachdraidh  na  tìre 
air  a  cur  sios  'nan  cànain  shnasmhoir,  fhonnmhoir,  bhlasdà  fèin; 
agus  tha  Mr  Mac  Coinnich  airidh  air  cliù  'us  cabhair  o  chàirdibh 
nan  Gàidheal  'us  na  Gàilig  a  chionn  gu  'n  d'  thug  e  oidhirp  air  so 
a  dhcanamh.  Anns  cho  fad  's  a  thug  sinne  sùil  air  an  leabhar  tha 
sinn  ag  aontachadh  ris  a'  mhòr  chuid  de'n  chunnaic  sinn  ann,  agus 
is  e  ar  darachd  gu  'n  tachair  e  ri  làn  dìth  a  bheatha  o  luchd-àit- 
eachaidh  na  Gàidhealtachd  's  an  luchd-dàcha,  cia  b  'e  àite  's  am 
faighear  iad 

ff  On  Phaipeir  Naigheachd,  Curier  Inbhernis. 
Tha  sinn  a'  meas  gu  bheil  an  leabhar  so  'na  oidhirp  chliaitich 
agvu  shoirbheachail  air  gearr  eachdraidh  "Thìr  namBeann,  "nan 


barailean'mu'n  obàxb. 

Gleann,  's  nan  Gaisgeach,"  a  thoirt  do  'n  Ghàel  Albannach  's  a' 
chainnt  mhàthaireil.  Is  giorrachadh  e  o  na  ceud  linnibh  gus  an 
àm  a  ta  làthair.  Ann  an  dol  troimh  raoin  co  farsuing  tha  'n  doirbh- 
eadas  is  mò  ag  èiridh  o  bhi  'taghadh  na  nithe  's  cudthromaich'  agus 
is  buadhmhoir'  a  thachair.  .  .  Tha  sinn  de'n  bharail  gu'n  do 
nochd  ùghdar  a'  ghiorrachaidh  so  air  Eachdraidh  Alba  deadh 
bhreithneachadh  's  an  t-seadh  so,  air  do  uile  chinn  nan  nithe  's  nan 
tuiteamasan  a  tha  ion-chuimhncachaidh  a  bhi  air  an  toirt  a 
steach  ann  an  rìini  co  beag.  A  thaobh  a'  chladhain  tre  'm  bheil  i 
air  a  toirt  seachad,  eadhon  a'  chainnt  Ghàelach,  feumaidh  sinn 
labhairt  'am  briathraibh  àrd  mholaidh  air  a'  cheart-sgrìobhadh, 
soilleireachd  a'  mhodh  labhairt,  agus  co-fhreagarachd  ri  gnàths 
na  cainnte.  Gun  ar  n-aont'  a  chur  ri  uile  bharailibh  'us  chomh- 
dhunaidhibh  an  ùghdair,  tha  siun  gu  dùrachdach  a'  moladh  an 
leabhair  mar  thabliartas  fiachail  do  fhòghlum  Gàelach,  agus  tha 
sinn  'an  dòchas  gu  'm  bi  àireamh  co  mòr  air  an  reic  's  nach  fuiling 
e  call  ainnodach  sam  bith. 


O'n  Phaipdr  Naigheachd,  Adtertìser  Inbhernh. 
Feudar  a  ràdh  gur  i  Eachdraidh  Alb'  anns  a'  chainnt  Ghàelich 
aon  de  na  h-oidhirpean  litreachaidh  co  iongantach  'sco  feumail 

'sa  tha  'tighinn  a  mach  mu'n  àm  so Cha  d'  fhuair 

sinn  ach  a'  cheud  leth  de'n  eachdraidh  nuaidh  so  air  ar  dùthaich, 
a  tha  'toirt  na  sge'il  a  nuas  gu  rìoghachadh  ban-righ  Màiri.  An 
uair  a  bhios  i  crìochnaichte  bithidh  e  'na  leabhar  eireachdail  's  am 
bi  faisg  air  cuig  ceud  taobh,  agus  bithidh  an  obair  uil',  a  tha 
'tighinn  a  mach  air  an  ath  mhìos,  air  a  reic  aig  prìs  is  ìsle  na 
leabhar'sam  bith 'sa'  chainnt,  ach  na  Sgriobtuirean  a  mhàin. 
Tha  e  aoibhneach  leinn  a  ràdh  gu  'm  feud  sinn  an  cliù  is  àirde 
'thoirt  air  an  leth  a  tha  f 'ar  comhair.  Tha  'n  seòl-labhairt  ana- 
barrach  glan,  air  sheòl  's  gu  mol  e  'n  leabhar  do  gach  aon  a  tha 
gràdhachadh  a  chànain  mhàthaireil.  Cha  'u  eadar-theangair  a 
mhàin  an  t-ùghdar;  air  an  làimh  eile  tha  e  aithnichte  gu  '"n  do 
smuainich  e  cùisean  a  mach  air  a  shon  fèin;  agus  ged  a  dh'fheudar 
aomadh  beag  fhaicinn  'an  so  's  an  sud  'am  fàbhar  nan  Gàel — an 
sinnsireachd  'san  gniomharan, — gidbeadh  tha  spiorad  neo-leth- 
bhreitheachd  gu  coitchionn  air  a  chumail  suas  air  feadh  na 

h-eachdraidh Bu  chòir  do  na  h  uile  leis  an  ion- 

mhuinn  cainnt  an  duthcha  dìbheath'  a  thoirt  do'n  leabhar  'n  uair 
a  bhios  e  crìochnaichte. 


0  Phaipeir  Naigheachd  an  Obaìn. 
.    .    .    Tha  sinn  gu  dùrachdach  a'  guidheadh  soirbheachadti 
do'n  leabhar,  agus  ga  mholadh  do  gach  leughadair  Gàelic.    Tha 

esan  a  chuidicheas  gu  togarrachd  'an  dèigli  fòghlum  eachdraidh- 
eil  a  chruthachadh  a  measg  sluaigh  a  tha  co  gann  de  mheadh- 
onan  eòlais  's  a  tha  na  Gàeil,  a'  buileachadh  maith  mòr  orra,  's  tha 
e  airidh  air  a  mhisneachadh. 


O'n  Urramach  G.  Cleireach,  Cillemhaillibk 
Tha  e  araon  taitneach  agus  tarbhach  a  bhi  'beachdachadh  air 
eachdraidh  nan  làithean  a  dh'  fhalbh,  's  gu  h-àraidh  air  eachdraidh 
ar  dùthcha  fèin.  Gheibh  sinn  iomadh  eòlas  feumail  ann  a  bhi 
'lorgachadh  nan  ceum  trè  an  do  dhìrich  i,  le  beannachd  an  Tigh- 
earna  uidh  air  n'  uidh,  a  chum  an  fhòghluim,  an  t-saibhreis_,  agus 
na  saorsa  'tha  i  a  nis  a'  sealbhachadh.  'Nuaira  smaoinicheas 
sinn  air  na  nithean  so,  's  a  sheallas  sinn  air  a  liuthadh  fichead 
eachdraidh  Bheurla  'chuireadh  a  rnach  tha  fàth  ioghnaidh  naoh 
d'  thugadh  riamh  roimhe  so  cothrom  do  na  Gàedheil  air  eachd- 
raidh  an  dùthcha  a  leughadh  'n  an  cànain  fèin. 

Ach  'an  àite  'bhi  'caoidh  na  chaidh  seachad,  thugamaid  taing 
dhasan  a  tha  'nis  air  an  dìth  mhòr  so  a  dheanamh  suas,  agus  air 
a'  Ghàelic  a  shaoradh  o  'n  athais  so.  Tha  againn  ann  an  so  eachd- 
raidh  mhion,  phoncail  air  na  gnothaichean  àraidh  a  thachair  ann 
an  Alba  o  na  linnean  a's  cèine  gu  àm  aUi-leasachaidh  a'  chreidimh, 
a  bha  'na  bheannachadh  co  mòr  do'n  Eoinn-Eòrpa,  's  co  ro  mhòr 
do  dh'  Alba.  Tha  'n  còrr  ri  'bhi  air  a  chur  f'  ar  comhair  ann  an 
ùine  ghearr;  agus,  an  uair  nach  toir  mi  breith  ach  air  na  chunnaic 
mi,  their  mi,  ma  bhitheas  cunntas  nan  linnean  deireannach  co 
soilleir,  agus  co  ciallach  ris  a'  chunntas  a  thugadh  dhuinn  air  na 
linnean  a  tha  fad'  air  falbh,  gu  'n  coisinn  an  t-ùghdar  mòr  chliìi. 
A  thaobh  na  Gàelic  gheibh  muinntir  Earraghàedheil  ìomadh  focal 
'an  so  air  am  bì  iad  a'  cur  coimhicheis;  ach  so  aon  fheum  a  tha 
ann  an  leabhraichean  a  chur  a  mach,  gu  'n  leig  iàd  fhaicinn  do 
mhuinntir  na  dara ceàrna  de'n dùthaich  ciocl  an dòigh  labhairt  a  tha 
aig  muinntir  cheàrnan  eile,  agus  mar  so  ciod  an  lionmhoireachd 
bhriathar  a  tha  'n  ar  seana  chànain.  Fhad  's  a  chunnaic  mise  an 
leabhar  so  mholainn  e  do  gach  Gàedheal,  agus  tha  mi  'n  dòchas  gu'n 
dean  gach  duine  tuigseach,suairce'n  am  measg  còmhnadh  leis-san  a 
thug  a'  cheud  oidhirp  air  eachdraidh  an  dùthcha  a  thoirt  dhoibh 
ann  an  cànain  aosmhoir  nam  Beann,  cànain  a  bha  aon  uair  air  a 
labhairt  feadh  Alba  uile,  air  a'  mhach-thir  co  maith  agus  anns  na 
monaidhean,  anns  an  lùchairt  co  maith  agus  anns  a'  bhothan,  ged 
tha  i  nis  air  a  cur  ann  an  cùil  chumhainn,  agus  a  rèir  coslais  air 
an  rugha  's  faid'  a  mach  de  'n  rioghachd. 

by  Eev.  John  Darroch,  8vo,  sewed, 0  6 

Macleod,  Rev.   Norman,    Caraid  nan  Gaidheal, 

